
Prefata 


Dincolo de a fi o sintagmă reuşită, „toamna naţiunilor” reprezintă unul dintre cele mai importante 
momente istorice ale secolului trecut, întins nu pe durata unui anotimp, ci a unui întreg an, 1989. „Toamna 
naţiunilor” este de fapt debutul crizei unui sistem pe cât de complicat, pe atât de subred si nerezistent la 
şocuri. Căderea comunismului în ţările care formau așa-zisul cordon sanitar al Uniunii Republicilor 
Sovietice Socialiste a însemnat mai mult decât schimbarea unor regimuri totalitare şi dispariţia dominaţiei 
sovietice în acele țări. La scurt timp, omenirea a asistat şi la ultimul act al spectacolului, prăbuşirea URSS. 
Astfel, Războiul Rece s-a încheiat. Zbuciumată de atâtea evenimente, jumătatea estică a Europei avea 
acum noi state independente şi pornea pe un traseu reconfigurat, alăturându-se Occidentului. lată de ce 
revoltele si revoluțiile din 1989 au fost considerate „toamna naţiunilor”. 

Adam Burakowski, Aleksander Gubrynowicz şi Pawet Ukielski nu-şi propun să ne lămurească 
dacă valul revoluţionar al anului 1989 s-a pornit de la sine sau a fost provocat în laboratoare secrete. 
Respectând un tipar propriu de analiză, îngrijit şi precis, neviciat de capcane, ei descriu evenimentele 
care au avut loc în Polonia, Ungaria, Republica Democrată Germană, Cehoslovacia, Bulgaria şi 
România si care au ţinut planeta agitată pe parcursul întregului an. Însă, fata de alti istorici sau analişti, 
Burakowski, Gubrynowicz şi Ukielski nu au abordat doar momentul 1989 în sine. Fenomenul prăbuşirii 
comunismului înseamnă mai mult. Autorii ne prezintă argumentat cauzele care au dus la căderea 
sistemului comunist în Europa Centrală şi de Est, dezvoltând cu răbdare un întreg palier de argumente, 
de la criza sistemică a regimurilor şi rolul disidentei până la noul model reformist de politică adoptat 
de Mihail Gorbaciov, care a provocat neintenţionat prăbuşirea sistemului pe care îl dorea salvat. 

În volum întâlnim perspectiva studiului comparativ dedicat sistemelor comuniste din ţările 
analizate, o privire cuprinzătoare asupra ultimelor decenii de faliment comunist. În plus, autorii vin 
în întâmpinarea cititorului interesat cu o nouă cercetare a traseului pe care fiecare dintre aceste {ari 
l-a avut după căderea comunismului. Utilă ca să înţelegem că, aşa cum nu putem compara eveni- 
mentele din 1989 din România cu cele din Ungaria sau Polonia ori pe cele din Bulgaria cu cele din 
RDG sau Cehoslovacia, nici tranziţia din toate aceste {ari nu a parcurs şi nici nu avea cum să parcurgă 
drumuri asemănătoare. Utilă, de asemenea, ca să nu uităm fragilitatea democraţiei şi complicatele 
procese de consolidare a ei. 

Fără doar şi poate, pe tema revoluțiilor din 1989 şi a justiţiei de tranziţie s-a scris şi s-a publicat 
considerabil. Însă cartea 1989. Toamna naţiunilor are toate premisele să devină una de referință în 
domeniu, alături de altele deja existente, fiind o lucrare valoroasă prin seriozitatea cu care autorii 
s-au documentat şi maniera ştiinţifică în care este abordată tema. Bibliografia este impresionantă, 
cu titluri internationale relevante — unele mai putin cunoscute — care devin surse prețioase și care 
sunt aduse şi în faţa cititorului din România prin intermediul acestui volum. 

Preferând în mod inspirat varianta textului scris atrăgător, cei trei autori reuşesc, în paginile care 
urmează, performanţa de a povesti şi de a conversa. De a povesti istoria recentă şi dramatică a şase 
țări europene, printre care şi a noastră. Apoi, de a conversa cu noi, cititorii, despre tranziţie şi 
democraţie, subiecte care ne-au marcat existenţa de peste douăzeci de ani. Credeţi că aveţi în mână 
doar o carte ştiinţifică? Cititi-o! Vă veţi bucura de o lectură plăcută, uşoară, dar cu greutate însemnată 
în acelaşi timp. 


Stejărel Olaru 


Adam Burakowski, Aleksander Gubrynowicz, Pawet Ukielski 


Prefata la editia in limba romana 


Ne face o mare bucurie şi plăcere să prezentăm această carte cititorului român. Prima ediţie a 
apărut în Polonia în toamna anului 2009 la Editura Trio, cu sprijinul Institutului de Studii Politice 
de pe lângă Academia Poloneză de Ştiinţe şi al Collegium Civitas!. Era vorba de o ediţie specială, 
ocazionată de împlinirea a 20 de ani de la căderea comunismului în Europa Centrală şi de Est. Ideea 
unei asemenea cărţi ne-a fost sugerată de profesorul Andrzej Paczkowski, unul dintre cei mai renumiţi 
specialişti nu numai în istoria comunismului polonez, ci şi în studiul acestui fenomen la nivel 
mondial. 

Cartea prezintă schimbările care au început în a doua jumătate a anilor ’80 şi care s-au încheiat 
cu momentul culminant al prăbuşirii sistemului comunist din anul 1989. Ne-am străduit să prezentăm 
nu atât evenimentele în sine, cât mai ales cauzele şi consecinţele lor. Pentru sintetizarea acestora 
din urmă ne-am focalizat atenţia asupra memoriei colective a comunismului, asupra rămășițelor 
sistemului totalitar, ca şi asupra importanţei pe care a avut-o anul 1989 pentru populaţiile din Europa 
Centrală şi de Est. O atenţie deosebită am acordat studiului comparativ al fiecărui sistem în raport 
cu celelalte (Ştiut fiind că, după moartea lui Stalin, care reuşise să unifice în felul său mişcarea 
comunistă europeană, sistemele comuniste naţionale au început să evolueze în direcţii diferite), 
caracterului specific al schimbării din fiecare ţară şi „profunzimii” acesteia, luând ca indicator 
principal măsura in care au avut acces la putere foştii militanti anticomunişti ori disidentii şi 
reformatorii din partid care, pe la sfârşitul anilor '80, începuseră să respingă pe față sistemul 
comunist. 

Ediţia în limba română a fost îmbogăţită cu un capitol despre Polonia, inexistent în varianta 
publicată la Varşovia. Având în vedere împlinirea a 20 de ani de la căderea comunismului şi 
manifestările organizate în legătură cu această aniversare, la momentul elaborării ediţiei poloneze 
am considerat că cititorul polonez a avut ocazia să consulte numeroasele lucrări valoroase şi detaliate 
referitoare la schimbările care au avut loc pe malurile Vistulei, iar o sinteză în plus pe care am fi 
propus-o noi nu-şi mai găsea justificarea. Pe de altă parte, prezentarea fenomenului (cunoscut sub 
denumirea de „toamna naţiunilor”) dincolo de graniţele Poloniei fără a include şi evenimentele care 
au avut loc în fara unde a început totul n-ar fi fost completă. Tocmai având în vedere acest argument, 
pentru ediția românească a fost redactat un capitol generos care prezintă ultimii ani ai regimului 
comunist şi prăbuşirea acestuia în Polonia. 

Încă din anii '50, comunismul era un sistem de a cărui trăinicie nu se îndoia nimeni, nici în 
Răsărit, nici în Apus, şi, până aproape de sfârşitul său, această opinie n-a mai fost revizuită. Cu toate 
acestea, în anul 1989 totul s-a năruit în numai câteva luni (Polonia şi Ungaria), săptămâni (Cehoslovacia) 
sau chiar zile (Germania şi mai ales România). Rapiditatea acestei schimbări i-a surprins nu numai 
pe analişti, ci în primul rând pe locuitorii țărilor respective. Sistemul în sânul căruia se născuseră, 


1. Collegium Civitas, universitate poloneză patronată de Academia Poloneză de Ştiinţe, cu sediul în Palatul 
Culturii şi al Științei (PkiN) din Varşovia. A fost înfiinţată în urmă cu 15 ani si oferă cursuri de licenţă si 
masterat cu specializările: Sociologie, Relaţii Internaţionale, Politologie, Jurnalism, Studii Asiatice. 

fuseseră educați şi care tocmai trecea printr-o perioadă de stagnare cu totul ieşită din comun a dispărut 
dintr-odată, provocând dezorientare printre reprezentanţii multor categorii ale populaţiei. Șocul produs 
de această schimbare fulgerătoare, neașteptată a durat în schimb destul de mult. Abia acum e 
momentul să ia cuvântul generaţia care nu mai are absolut niciun fel de amintiri din perioada 
comunistă, cea pentru care nume ca Władysław Gomutka', Erich Honecker, Todor Jivkov sau Nicolae 
Ceauşescu au dispărut definitiv în vârtejul istoriei, făcându-şi loc în conştiinţa socială undeva în 
spaţiul rezervat lui Stanistaw August Poniatowski?, Thomas Miinzer’, Paisi Hilendarski“ sau Tudor 
Vladimirescu. 

În volumul de faţă propunem câteva teze care altfel nu sunt noi, dar a căror evocare în contextul 
grupului de ţări reunite pe vremuri în cadrul Consiliului de Ajutor Economic Reciproc (CAER) şi 
al Pactului de la Varşovia ne permite să le acordăm un sens mai profund. Prima se referă la cauzele 
cele mai profunde ale căderii comunismului: considerăm că acestea au constat în primul rând în 
incapacitatea economică a sistemului. Economia bazată pe absenţa proprietăţii private şi pe sistemul 
planificării centralizate s-a dovedit mai puţin eficientă decât cea capitalistă. După război, sistemul 
comunist a fost în măsură să mobilizeze forţa de muncă necesară reconstruirii economiilor distruse, 
dar începând de prin anii '60 nivelul de trai al țărilor Europei Central-Răsăritene a început să se 
deosebească atât de dramatic de standardul de viata al ţărilor din vestul continentului, încât chiar si 
cei mai fanatici ideologi ai comunismului au fost obligaţi să constate această realitate. În unele țări 
comuniste (este vorba mai ales de Iugoslavia, dar şi de Ungaria) s-a încercat introducerea unor 
elemente capitaliste în sistem, dar acest lucru n-a dus la rezultatele așteptate. În cursul anilor ’80, 
diferenţele de nivel între economii ajunseseră la nişte valori incredibile: locuitorii din Vest trăiau 
într-o bunăstare care nu mai fusese atinsă niciodată până atunci în istoria omenirii, pe când în Est, 
la doar câteva sute de kilometri distanță, sărăcia era omniprezentă, populaţia neavând posibilitatea 
de a cumpăra din magazine nici măcar produsele agroalimentare de bază. Marx s-a înşelat — aceasta 
e concluzia la care au ajuns chiar comuniştii, drept pentru care au iniţiat reforme de natură să arunce 
în aer întregul sistem. 

O a doua teză, care decurge într-o anumită măsură din prima, este ideea că impulsul reformei a 
venit nu dinspre ţările Europei Centrale şi de Est, ci chiar din interiorul centralei — din Uniunea 
Sovietică. „Patria proletariatului mondial” nu mai era în stare să rivalizeze cu țările occidentale şi 
tocmai tovarăşii de la Kremlin au fost cei care şi-au dat seama primii de necesitatea şi de obligati- 
vitatea schimbărilor. În caz contrar, erau ameninţaţi de atrofierea puterii, de descompunerea totală 
a aparatului de stat, de intensificarea fenomenelor sociale negative într-o asemenea măsură încât ar 
fi fost pusă în pericol nu numai propria lor autoritate, ci chiar existenţa imperiului. S-a dovedit însă 
că, în loc să revigoreze sistemul, reformatorii n-au făcut altceva decât să provoace prăbuşirea lui. 
În acest context putem vorbi de un anumit specific polonez, întrucât masiva mobilizare socială care 
s-a manifestat sub forma sindicatului liber „Solidaritatea”, cu un efectiv de circa zece milioane de 
membri, începuse deja dezmembrarea sistemului cu câţiva ani mai înainte. După introducerea legii 
marţiale, majoritatea cuceririlor revoluţionare au fost însă pierdute. Odată cu preluarea puterii la 
Kremlin de către Mihail Gorbaciov, acţiunile iniţiate de acesta au configurat „terenul de joc” de care 
„Solidaritatea” era obligată să țină seama în contactele pe care le avea cu puterea. 

Din această perspectivă se observă că schimbările din Europa Centrală şi de Est au avut de facto 
un caracter secundar, cel putin la început, faţă de evenimentele survenite în Uniunea Sovietică. Pe 
de altă parte, cei care au iniţiat „noua deschidere” n-au fost reprezentanţii grupurilor de opozanți 
(cu excepţia Poloniei, acestea au fost fie foarte slabe, fie cvasi-inexistente), ci echipele de reformatori 
ai partidului care-l sprijineau pe Gorbaciov, în speranţa nu doar a unei evoluţii pozitive a sistemului, 
ci vizând poate în primul rând înflorirea propriilor lor cariere, susţinute de noul conducător al URSS. 


1. Władysław Gomutka (1905-1982) — lider comunist polonez, prim-secretar al Partidului Muncitoresc Unit 
Polonez între 1956 şi 1970. 

2. Stanisław August Poniatowski (1732-1798) — ultimul rege al Poloniei si Mare Duce al Lituaniei. 

3. Thomas Miinzer (1469-1525) — teolog evanghelist si revoluţionar german. Admirator $i apoi adversar al lui 
Martin Luther. Pentru participarea si rolul jucat în Războiul Țărănesc German, este torturat și decapitat. 

4. Paisi Hilendarski (1722-1773) — călugăr bulgar de la mănăstirea Hilandaru de pe Muntele Athos, care a 
redactat o istorie slavo-bulgară. Ideile lui au avut un rol mobilizator în renașterea naţională bulgară. 

Chiar şi aşa, reformatorii din partid n-au fost suficient de puternici decât în Polonia şi în Ungaria. 
În Bulgaria a existat o facțiune influentă de activişti nemulțumiți de guvernarea lui Jivkov, dar cu 
toate acestea îndepărtarea dictatorului le-a cerut multe eforturi, mai ales că nu aveau niciun fel de 
program ideologic (acesta a fost elaborat abia după căderea dictatorului). În RDG şi Cehoslovacia, 
partidele comuniste n-au dat dovadă de suficientă elasticitate, astfel încât au fost luate pe nepregătite 
de evoluţia evenimentelor, pierzând în foarte scurt timp puterea în favoarea guvernului Republicii 
Federale a Germaniei, respectiv a opoziţiei cehoslovace care a fost în schimb capabilă să genereze 
un sprijin social corespunzător. În România, Ceauşescu s-a cramponat de putere până în ultimul 
moment, dar a fost răsturnat de convergenţa a doi factori: revolta populaţiei şi pasivitatea (dacă nu 
chiar sabotajul) aparatului de stat. 

În momentul de faţă, toate țările care au făcut obiectul analizei din această carte sunt membre 
ale Uniunii Europene. Cronologic, prima care a intrat în familia europeană odată cu unificarea 
Germaniei a fost RDG. Au urmat Polonia, Cehia, Slovacia şi Ungaria. Următoarea serie în procesul 
de extindere a UE a fost constituită de România si Bulgaria. În toate țările care au fost admise s-a 
produs o creştere semnificativă a nivelului de trai în comparaţie cu perioada anterioară anului 1989, 
iar schimbarea de regim despre care vorbim în cuprinsul acestei lucrări a constituit catalizatorul unei 
serii întregi de transformări sociale, politice, economice şi tehnologice. Pe de altă parte însă, această 
schimbare n-a reuşit să anuleze diferenţele de venituri şi, într-un sens mai larg, n-a reuşit să egalizeze 
nivelul de trai al populațiilor din fostele ţări comuniste cu standardul de viaţă al ţărilor care înainte 
de 1989 făceau de ja parte din NATO si CEE. Nu încape de asemenea nicio îndoială că implementarea 
acestor schimbări (mai ales când e vorba de schimbarea de regim), ca şi însuşirea principiilor 
economiei de piaţă sunt foarte diferite în funcţie de ţara analizată. În plus, alte și alte provocări cu 
care se confruntă şi se vor mai confrunta în viitorul apropiat toate ţările din această regiune — cum 
ar fi dramaticele evoluţii demografice, dificultăţile Uniunii Europene care se luptă deja de câţiva 
ani cu criza economică şi mai ales cu cea politică, evoluţiile geopolitice de pe arena mondială (şi 
noile ameninţări care decurg din acestea), perspectivele încă nu pe deplin clare ale transformărilor 
tehnologice mai ales în sectorul energetic — ne obligă să ne punem mereu întrebarea dacă schimbările 
iniţiate în colţul nostru de lume în cursul anului 1989 se vor dovedi cu adevărat durabile. 

În majoritatea diagramelor comparative ale ţărilor UE în legătură cu diferitele aspecte ale dez- 
voltării economice, tehnologice şi sociale, ultimele trei locuri sunt ocupate de obicei de Bulgaria, 
România şi — din păcate pentru autorii acestei cărți — Polonia. Dacă, în fata provocărilor amintite 
mai sus, elitele ţărilor noastre nu vor găsi remediile potrivite, atunci ar fi întru totul posibil ca noi, 
cetăţenii tuturor ţărilor prezentate în această carte (inclusiv locuitorii din estul Germaniei), să ne 
regăsim mereu pe ultimul loc în Uniunea Europeană. 

Tuturor cititorilor acestei lucrări le dorim o lectură plăcută şi îi îndemnăm să reflecteze cu 
seriozitate la ceea ce s-a întâmplat în 1989, întrucât importanţa practică a evenimentelor respective 
nu pare să fie încă pe deplin descoperită. Am dori să aducem un cuvânt de mulţumire persoanelor 
care au contribuit la forma definitivă a ediţiei în limba română a acestei lucrări: profesorilor Jan 
Kofman, Andrzej Paczkowski şi Antoni Dudek, traducătorului Vasile Moga, reprezentant al celor 
mai bune tradiţii ale intelectualitatii româneşti, echipei de specialişti de la Editura Polirom şi, nu 
mai puţin, Institutului Polonez din Bucureşti care, prin activitatea neobosită pe care o desfăşoară, 
face în asa fel încât tara noastră să devină tot mai familiară locuitorilor României; îi mulțumim de 
asemenea lui Stejărel Olaru, un susţinător pasionat al colaborării în această parte a lumii care este 
Europa Centrală şi de Est. Şi noi suntem adepţii unei asemenea colaborări şi ne străduim să facem 
tot posibilul pentru a consolida legăturile dintre popoarele noastre unite de un destin comun. 


Pawet Ukielski 


Cuvânt înainte 


În 1989, sub ochii uimiti ai întregii lumi, s-a prăbușit sistemul comunist. De la începutul 
negocierilor din cadrul Mesei Rotunde din Polonia, care au avut loc în februarie, şi până la 
împuşcarea Elenei şi a lui Nicolae Ceauşescu în decembrie, Europa Centrală și de Est a 
trecut printr-un proces tumultuos (şi, în cele mai multe cazuri, puţin sângeros) de eliberare 
de sub regimul totalitar comunist. Actualmente, la mai bine de 20 de ani după acele eveni- 
mente, putem spune că perspectiva pe care o avem este îndeajuns de matură si ne permite 
să întreprindem cercetări comparative fără a fi influenţaţi de stări emoţionale. Pe de o parte, 
foarte multe persoane îşi mai amintesc evenimentele care au avut loc atunci, iar pe de altă 
parte, generaţia care şi-a început viaţa în momentul eliberării e deja în pragul maturității. 

Perspectiva dată de cele peste două decenii care au trecut este suficientă nu numai 
pentru a supune analizei evenimentele care au dus la câştigarea libertăţii (ultimii ani de 
comunism şi prăbuşirea acestuia), ci şi pentru a face un bilanţ al perioadei postcomuniste. 
Pentru că lichidarea rămășițelor unui sistem care fusese impus popoarelor din Europa 
Centrală nu s-a limitat doar la operarea unor profunde schimbări de sistem în 1989 şi în 
următorii doi-trei ani. În toate ţările din regiune, lichidarea moştenirii comuniste a durat 
mult mai mult, iar, sub anumite aspecte, acest proces nu s-a încheiat nici astăzi. Elaborând 
conţinutul prezentei lucrări, autorii au fost nevoiţi să aibă în vedere toate aceste probleme. 

Au fost astfel supuse analizei şase cazuri concrete — şase ţări care în 1989 au efectuat 
schimbarea de regim: Bulgaria, Cehoslovacia, Republica Democrată Germană, Polonia, 
România şi Ungaria. Această viziune ni se pare motivată: procesele care au avut loc în 
Iugoslavia constituie fără îndoială o problemă separată şi având un nivel calitativ diferit. 
La fel se prezintă lucrurile şi în cazul Uniunii Republicilor Sovietice Socialiste (URSS), 
unde evenimentele centrale se plasează, cronologic, în anii 1990-1991. Iar in Albania, 
destul de izolată la vremea respectivă, schimbările s-au produs si mai târziu. 

Titlul lucrării noastre, 1989. Toamna naţiunilor, ilustrează cel mai bine tematica de 
care am hotărât să ne ocupăm. Principalele evenimente pe care autorii le-au prezentat şi 
supus analizei au avut loc în toamna anului 1989 şi ele constituie centrul de greutate al 
acestei lucrări. Pe de altă parte, din punct de vedere uman, actorii colectivi ai evenimentelor 
avute în vedere au fost neîndoielnic popoarele care şi-au cucerit independenţa după 45 de 
ani de sclavie. Fără îndoială că analiza în întregul ei nu se limitează doar la a doua jumătate 
a anului 1989 — o asemenea îngustare a temei ar fi făcut imposibile atât lămurirea meca- 
nismelor şi cauzelor care au determinat schimbarea, cât şi cercetarea efectelor ei, respectiv 
prezenţa unor rămăşiţe ale comunismului până în ziua de azi. Tocmai de aceea, conside- 
rațiile referitoare la fiecare dintre statele prezentate au fost structurate în trei secţiuni 

fundamentale: ultimii ani ai comunismului, procesul nemijlocit de cădere a regimului şi, 
în sfârşit, efectele acestui proces din perspectiva ultimilor 24 de ani. 

Prezenta încercare de sinteză vizează cele şase state (actualmente şapte, după dezmem- 
brarea Cehoslovaciei) care au trăit experienţa „toamnei naţiunilor”, fiind una din puţinele 
monografii de profil axate pe această tematică. Una dintre primele cărți pe tema căderii 
comunismului în țările Europei Centrale si de Est a fost Jesień Narodów (Toamna natiu- 
nilor), editată în 1991 de Jacek Gorzkowski şi Wojciech Morawski!. Ea constituie o 
încercare de scoatere în evidenţă a schimbărilor care au dus la căderea sistemului totalitar în 
regiune. Chiar dacă, întrucât a fost scrisă la puţin timp după evenimente şi s-a bazat exclusiv 
pe relatările apărute în mass-media, într-o anumită măsură nu mai este de actualitate (de la 
apariţia ei au fost publicate o mulţime de documente, memorii si alte izvoare), ea merită totuşi 
menţionată. Deosebit de interesante sunt aici imaginile din fiecare ţară analizată. 

Si în alte ţări au apărut lucrări ştiinţifice referitoare la problemele care ne interesează. 
Dintre ele merită să fie menţionată în primul rând o lucrare monumentală scrisă de trei 
istorici cehi. În anul 2000, Jiří Vykoukal, Bohuslav Litera si Miroslav Tejchman au publicat 
cartea intitulată Estul. Apariţia, dezvoltarea şi decăderea blocului sovietic 1944-1 9892. in 
aproape 800 de pagini, autorii au prezentat o istorie a comunismului în URSS şi în ţările 
Europei Centrale si de Est, inclusiv în Iugoslavia si Albania (dar si cu incursiuni în Finlanda 
si Grecia). Este un manual foarte bun si bogat în informaţii, care poate fi recomandat 
tuturor celor interesaţi de această problematică. O altă lucrare interesantă este Miracolul 
revoluţiei, publicată în 1999 de politologul, scriitorul şi publicistul român Stelian Tănase?. 
Autorul se concentrează asupra căderii comunismului în Uniunea Sovietică şi în Europa, 
dar în acelaşi timp acordă multă atenţie Chinei, unde, după cum ştim, a existat o încercare 
de lărgire a libertăţii politice, nereușită şi încheiată printr-un masacru. Tănase nu-și încheie 
lucrarea în anul 1990, fiind tentat să realizeze şi o analiză a evoluţiei politice şi economice 
a ţărilor în perioada postcomunistă. 

În ultimii ani au fost publicate câteva cărţi esenţiale pe tema evenimentelor din anul 
1989. Cea mai cunoscută dintre acestea, tradusă în multe limbi, este cartea lui Victor 
Sebestyen‘. Într-un mod foarte plastic si sugestiv, cu zelul unui ziarist priceput, autorul 
prezintă procesul de prăbuşire a comunismului în întregul bloc al ţărilor din Europa 
Centrală şi de Est. 

Un titlu interesant îl reprezintă de asemenea Uncivil Society: 1989 and the Implosion of 
the Communist Establishment, carte care poartă semnătura lui Stephen Kotkin şi Jan T. Gross5. 
Autorii se concentrează în principal asupra dimensiunii economice şi sociale a acestui 
subiect. Cea mai recentă carte consacrată căderii sistemului comunist în Europa este o 
lucrare colectivă editată de Vladimir Tismăneanu si Bogdan C. Iacob şi poartă titlul The 
End and the Beginning. The Revolutions of 1989 and the Resurgence of HistoryS. Cartea 
nu se limitează doar la o simplă descriere a evenimentelor, ci reprezintă şi o încercare de 
a oferi răspunsuri la întrebări privind supraviețuirea unor rămăşiţe ale sistemului comunist. 


1. Jacek Gorzkowski, Wojciech Morawski, Jesień Narodów (Toamna națiunilor), Varşovia, 1991. 

2. Jiří Vykoukal, Bohuslav Litera, Miroslav Tejchman, Východ. Vznik, vývoj a rozpad sovětského 
bloku 1944-1989, Praga, 2000. 

3. Stelian Tănase, Miracolul revoluției, București, 1999. 

4. Victor Sebestyen, Revolution 1989. The fall of the Soviet Empire, Londra, 2009. 

5. Stephen Kotkin, Jan T. Gross, Uncivil Society: 1989 and the Implosion of the Communist 
Establishment, New York, 2009. 

6. Vladimir Tismăneanu, Bogdan C. lacob (ed.), The End and the Beginning. The Revolutions of 
1989 and the Resurgence of History, Budapesta — New York, 2012. 

Iar autorii nu s-au limitat doar la ţările din fostul bloc sovietic, ci au pus în evidenţă și 
ecoul pe care evenimentele din 1989 l-au avut în Occident. Tismăneanu a editat, de ase- 
menea, o culegere de eseuri pe tema importanţei căderii comunismului în diferite locuri 
ale lumii. Cartea conţine în principal o serie de analize legate de situaţia României, dar 
nu se rezumă doar la atât: autorul a acordat un spaţiu generos şi celorlalte ţări, inclusiv 
Poloniei!. 

Mult mai bogată este literatura comparatistă consacrată procesului de transformare 
care a urmat „toamnei naţiunilor”, ca efect al acesteia. Trebuie să amintim aici în primul 
rând monografiile elaborate în cadrul Universităţii din Wroctaw’, al Universităţii Marie 
Curie-Sktodowska? sau al Secţiei Europa Centrală si de Est a Institutului de Studii Politice 
de pe lângă Academia Poloneză de Științe“. Analize interesante propune şi Jacek Wojnickis. 
Lucrările care îşi propun să găsească un numitor comun pentru transformările din Europa 
Centrală (numitor comun care să constituie un şablon) sunt, de asemenea, un izvor preţios 
pentru înţelegerea proceselor care au avut loc: este vorba de cărţile lui Leslie Holmes®, 
Claus Offe” sau — în Polonia — ale doamnei Jadwiga Staniszkis, respectiv ale cercetătorilor 
Jan Kofman și Wojciech Roszkowski’. Ultimii doi autori sunt și editorii unui adevărat 
tezaur de informaţii referitoare la actorii evenimentelor din 1989 din Europa Centrală — este 
vorba de un uriaș dicţionar biografic, cuprinzând personalităţi din întreaga Europă Centrală 
şi de Est, înţeleasă în sensul larg, de-a lungul secolului XX!0. 

Pe piaţa cărții au apărut mult mai multe publicaţii consacrate evenimentelor care au 
avut loc în fiecare tara. Revoluţia de catifea cehoslovacă s-a bucurat de multă atenţie atât 
în literatura de specialitate cehă, cât şi în cea slovacă. Acest subiect este legat de obicei 
— mai mult sau mai puţin — de celălalt eveniment deosebit de important pentru istoria 


1. Vladimir Tismăneanu, Despre 1989. Naufragiul utopiei, Bucuresti, 2009. 

2. Vezi Andrzej Antoszewski, Ryszard Herbut (ed.), Demokracje Europy Srodkowo-Wschodniej 
w perspektywie porównawczej (Democratiile din Europa Centrală şi de Est din perspecivă 
comparativa), Wroctaw, 1998; Andrzej Antoszewski, Petr Fiala, Ryszard Herbut, Jacek Sroka (ed.), 
Partie i systemy partyjne Europy Srodkowej (Partide şi sisteme de partid în Europa Centrală), 
Wrocław, 2003; Andrzej Antoszewski (ed.), Systemy polityczne Europy Środkowej i Wschodniej: 
perspektywa porównawcza (Sistemele politice Central- şi Est-Europene din pespectivă compa- 
ratista), Wrocław, 2006. 

3. Vezi Wojciech Sokół, Marek Zmigrodzki (ed.), Systemy polityczne państw Europy Srodkowej i 
Wschodniej (Sistemele politice ale țărilor Central- şi Est-Europene), Lublin, 2005. 

4. Aici trebuie să amintim în primul rând anuarul pe 1991 intitulat Europa Srodkowo-Wschodnia 
(Europa Centrală şi de Est), care strânge laolaltă datele referitoare la evoluţia situaţiei în toate 
țările Europei Centrale şi de Est (ţările postcomuniste situate între Germania şi Rusia). 

5. Jacek Wojnicki, Kształtowanie systemów wielopartyjnych Europy Srodkowowschodniej (Formarea 
sistemelor pluripartite în Europa Centrală şi de Est), Puttusk, 2004. 

6. Leslie Holmes, Post-Communism. An Introduction, Londra, 1997. 

7. Claus Offe, The Varieties of Transition: the East European and East German Experience, 
Cambridge, 1996. 

8. Jadwiga Staniszkis, Postkomunizm: proba opisu (Postcomunismul: o încercare de descriere), 
Gdansk, 2001. 

9. Jan Kofman, Wojciech Roszkowski, Transformacja i postkomunizm (Transformarea şi postco- 
munismul), Varsovia, 1999. 

10. Wojciech Roszkowski, Jan Kofman (ed.), Slownik biograficzny Europy Srodkowo-Wschodniej XX 
wieku (Dicţionarul biografic al Europei Centrale şi de Est în secolul XX), Varşovia, 2005, ediţia 
în limba engleză W. Roszkowski, J. Kofman, Biographical Dictionary of Central and Eastern 
Europe in the Twentieth Century, M.E. Sharpe, Armonk, New York — Londra, 2007. 

ambelor popoare: desfacerea federaţiei, lucru întâmplat doar trei ani mai târziu. În Polonia, 
acestui eveniment i-a fost consacrată o monografie de către Pawet Ukielski!, iar Marek 
Bankowicz a fost şi el preocupat de temă?. Schimbările politice din Slovacia deja inde- 
pendentă au fost zugrăvite de Piotr Bajda într-o monografie dedicată elitelor politice 
constituite în statul nou apărut pe harta Europei”, iar Radosław Zenderowski a scris o 
lucrare vizând problemele identitare ale acestuia“. Primii ani ai schimbării în Republica 
Cehă au fost prezentaţi la rândul lor într-o lucrare colectivă apărută sub semnătura lui 
Bernard J. Albin şi lui Walenty Baluk$. Problemele legate de vecinii lor de la sud rămân 
în continuare destul de marginale în raport cu aria de interes a polonezilor — e suficient să 
amintim că singura monografie completă referitoare la istoria Cehiei şi a Slovaciei în 
cursul secolului XX rămâne cartea lui Jerzy Tomaszewski®. 

Cercetătorii cehi şi slovaci au acordat destul de multă atenţie evenimentelor din anii 
1989-1992. În această problemă se poate observa de altfel o anumită preferință — dacă 
slovacii par interesaţi mai degrabă de relaţiile dintre cele două popoare şi de cauzele care 
au dus la ruperea federaţiei (cu dobândirea independenţei Slovaciei), cehii se ocupă într-o 
mai mare măsură de evenimentele legate de căderea sistemului comunist. Între cele mai 
valoroase monografii ale acestei perioade trebuie să includem lucrările unor cercetători 
ca Jan Rychlik’, Milan Otáhal’, Petr Husák’ sau Jiří Suk'®. La dispoziţia celor interesaţi se 
află de asemenea numeroasele colecţii de documente publicate!!. Un tezaur de informaţii, 
dar şi de anecdote este constituit de memoriile principalilor actori ai evenimentelor din 


1. Paweł Ukielski, Aksamitny rozwód. Rola elit politycznych w procesie podziału Czechosłowacji 
(Divorțul de catifea. Rolul elitelor politice în procesul de separare a Cehoslovaciei), Varşovia, 
2007. 

2. Marek Bankowicz, Zlikwidowane państwo: ze studiów nad polityką Czechosłowacji (Statul 
desființat: din studiile asupra politicii Cehoslovaciei), Cracovia, 2003. 

3. Piotr Bajda, Elity polityczne na Słowacji. Kręta droga do nowoczesnego państwa (Elitele politice 
în Slovacia. Drumul întortocheat spre statul modern), Varşovia, 2010. 

4. Radosław Zenderowski, Nad Tatrami blyska się... Slowacka tożsamość narodowa w dyskursie 
politycznym w Republice Słowackiej (1989-2004) (Fulgere peste Tatra... Identitatea națională 
slovacă în discursul politic din Republica Slovacă 1989-2004), Varşovia 2007. 

5. Bernard J. Albin, Walenty Baluk (ed.), Europa Środkowa — Dekada transformacji. Republika 
Czeska (Europa Centrală — Deceniul transformării. Republica Cehă), Wrocław, 2005. 

6. Jerzy Tomaszewski, Czechy i Słowacja (Cehia şi Slovacia), Varşovia, 2006. 

7. Jan Rychlik, Rozpad Československa. Česko-slovenské vztahy 1989-1992 (Dezmembrarea 
Cehoslovaciei. Relațiile ceho-slovace 1989-1992), Bratislava, 2002. 

8. Milan Otáhal, Opozice, moc, společnost (O poziția, puterea, societatea), Praga, 1994. 

9. Petr Husák, Česká cesta ke svobodě. Revoluce či co? (Drumul ceh spre libertate. Revoluție sau 
ce?), Praga, 1999. 

10. Jiří Suk, Chronologie zániku komunistického režimu v Československu 1985-1990 (Cronologia 
dispariției regimului comunist în Cehoslovacia 1985-1990), Praga, 1999. 

11. Ingrid Antalová (ed.), Verejnost’ proti nasiliu 1989-1991. Svedectva a dokumenty (Societatea împo- 
triva terorii 1989-1991. Mărturii şi documente), Bratislava, 1998; Viera Hlavová, Jozef Zatkuliak 

. (ed.), Novembrová revolúcía a česko-slovenský rozchod. Od česko-slovenskej federácie k samos- 
tatnej demokratickej slovenskej štátnosti (Revoluția din noiembrie şi divorțul ceho-slovac. De 
la federația ceho-slovacă la independența democratică a statului slovac), Bratislava, 2002; Jozef 
Žatkuliak (ed.), November 1989 a Slovensko. Chronológia a dokumenty (1985-1990) (Noiembrie 
1989 şi Slovacia. Cronologie şi documente [1985-1990]), Bratislava, 1999; Jiři Suk, Občanske 
Fórum. Listopad — Prosinec 1989, t. 2: Dokumenty (Forumul Cetăţenesc. Noiembrie-decembrie 
1989. Vol. 2: Documente), Praga, 1998. 

perioada vizată de noi, inclusiv amplul interviul cu Vâclav Havel, care a fost editat şi în 
Polonia!. 

O categorie aparte de izvoare o constituie paginile de internet care conţin nenumărate 
informaţii referitoare atât la regimul comunist în sine şi la căderea lui, cât şi la prezenţa 
acestuia în viata noastră actuală. În paginile oficiale ale parlamentului ceh? pot fi accesate 
stenogramele tuturor şedinţelor Adunării Federale, atât din întreaga perioadă 1948-1989, 
cât şi de după revoluţia de catifea. Multe informaţii interesante, documente şi monografii 
au fost plasate pe paginile de internet ale Institutului slovac al Memoriei Poporului’, ale 
Institutului ceh de Studii asupra Regimurilor Totalitare’, respectiv ale portalului 
„totalita”5. 

Despre comunismul românesc şi evenimentele din decembrie au fost editate în Polonia 
relativ multe lucrări, mai ales având în vedere aspectul ,,mediatic” al temei. Cea mai 
amănunţită monografie este însă cartea lui Adam Burakowski®. Merită, desigur, să fie 
consultate lucrările autorilor români Pavel Campeanu’ şi Lucian Boia’. O lucrare valoroasă, 
cu toate că într-o anumită măsură depăşită (între timp au apărut noi documente şi mono- 
grafii), este cartea lui Jozef Darski’. Pentru a înţelege complexitatea istoriei României din 
secolul XX ar trebui de asemenea consultată lucrarea Matgorzatei Willaume!0. 

În România, despre istoria comunismului şi mai ales despre evenimentele din decembrie 
s-a scris mult, deși cele mai multe dintre lucrările în cauză sunt de un nivel destul de scăzut 
şi nu prezintă decât câte o perspectivă asupra discuţiilor politice. În România, trecutul încă 
trezeşte emoţii, mai ales în rândul intelectualilor, dar nu numai. În ciuda controverselor 
înfocate, în cursul celor mai bine de 20 de ani care au trecut au fost publicate multe titluri 
valoroase. Cea mai importantă dintre apariţii este probabil raportul Comisiei Prezidenţiale, 
creată cu scopul cercetării şi evaluării morale a sistemului comunist din România. La 
lucrările acestei comisii au participat multi istorici renumiţi!!. Mai putem recomanda apoi 


1. Vaclav Havel, Tylko krótko, proszę (Pe scurt, vă rog!), trad. Andrzej Jagodziński, Cracovia, 2007 

[ed. rom., Bucuresti, 2009]. Mult mai multe relatări interesante şi memorii au apărut, desigur, în 

Cehia si în Slovacia şi e suficient să amintim, spre exemplu, pe Jan Čarnogurský, Videné od Dunaja 

(Văzute de pe Dunăre), Bratislava, 1997; Fedor Gal, Z prvej ruky (La prima mână), Bratislava 

1991; Petr Hajek, Vaclav Klaus narovinu. Hovory VK. s Petrem Hajkem nejen o tom, co bylo, je 

a bude (Vaclav Klaus de-a dreptul. Convorbiri între VC. şi Petr Hajek nu numai despre ceea ce 

a fost, ci şi despre ce va fi), Praga, 2001; Frantisek Mikloško, Cas stretnutí: reflexe o ponovembrovej 

dobe (Ora întâlnirii: reflexii despre perioada postnoiembrie), Bratislava, 1996; Petr Pithart, Po 

devétaosmdesatém: kdo jsme? (După optzeci şi nouă: cine suntem?), Bratislava-Brno, 1998. 

www.psp.cz (accesat la 18.09.2009). 

www.upn.gov.sk (accesat la 18.09.2009). 

www.ustrer.cz (accesat la 18.09.2009). 

www.totalita.cz (accesat la 18.09.2009). 

Adam Burakowski, Geniusz Karpat. Dyktatura Nicolae Ceausescu 1965-1989, Varşovia, 2008 

(ed. rom., Dictatura lui Nicolae Ceauşescu 1965-1989. Geniul Carpaţilor, trad. Vasile Moga, 

Iaşi, 2011]. 

7. Pavel Câmpeanu, Ceauşescu, anii numărătorii inverse, laşi, 2002. 

8. Lucian Boia, Istorie şi mit în conştiinţa românească, Bucureşti, 1997. 

9. Jósef Darski, Rumunia: historia, wspolczesnosc, konflikty narodowe (România. Istorie, societate, 
conflicte naţionale), Varşovia, 1995. 

10. Małgorzata Willaume, Rumunia (România), Varşovia, 2004. 

11. Comisia Prezidenţială pentru Analiza Dictaturii Comuniste din România, Raport final, Bucuresti, 
2007. 

lucrarea istoricului britanic Dennis Deletant!. În legătură cu evenimentele din decembrie 
si căderea dictaturii au apărut multe monografii valoroase, dintre care merită menţionată 
lucrarea monumentală, dar foarte controversată a lui Alex Mihai Stoenescu?, trilogia lui 
Grigore Cartianu” scrisă într-un mod asemănător, dar îmbogăţită cu noi elemente, cărțile 
istoricului din emigrație Radu Portocalăf, ale lui Sergiu Nicolaescu’, regizor de film si 
participant la desfăşurarea evenimentelor, ale cunoscutului politolog şi om de presă Stelian 
Tanase’ şi, nu mai putin, ale istoricului britanic Peter Siani-Davies’. 

Despre istoria Bulgariei, mai ales cea mai recentă, în Polonia s-a scris din păcate mai 
putin decât despre celelalte ţări din regiune. O carte care merită să fie recomandată este 
lucrarea lui Tadeusz Wasilewski, numai că perioada la care se referă ea se încheie odată cu 
sfârşitul celui de-al Doilea Război Mondial şi preluarea puterii de către comuniști. Fără 
îndoială, trebuie consultate şi lucrările lui Jerzy Jackowicz?. O monografie foarte bună despre 
mass-media in Bulgaria a publicat de curând Andrzej Nowosad'°. Tematica bulgară apare de 
asemenea ca parte componentă a unor monografii care analizează istoria comunismului în 
Europa Centrală şi de Est sau eventual, fragmentar, în manualele de istoria lumii după 1945. 

Faţă de celelalte ţări, in Bulgaria se scrie relativ putin despre istoria comunismului şi 
evenimentele anului 1989. Iar din ceea ce se scrie, multe lucrări prezintă o valoare ştiinţifică 
scăzută, fiind afectate de aprecierile nu de puţine ori extremiste ale autorilor. Cu toate 
acestea, în cursul ultimilor mai bine de 20 de ani au apărut câteva cărţi valoroase. Dintre 
acestea merită să fie menţionate lucrările semnate de Evghenia Kalinova si de Iskra Baeva", 
respectiv cele editate sub auspiciile Intitutului de Cercetare a Trecutului Recent!?. O imagine 


1. Dennis Deletant, Ceaușescu and the Securitate. Coercion and Dissent in Romania, 1965-1989, 
New York, 1995. 

2. Alex Mihai Stoenescu, /storia loviturilor de stat în România, vol. 4 (1) şi 4 (II), Bucuresti, 
2004-2005. Recomandăm confruntarea acestei lucrări măcar cu una din numeroasele cărţi scrise 
de Marius Mioc, participant la evenimentele din Timisoara. 

3. Grigore Cartianu, Sfârşitul Ceausestilor. Să mori împuşcat ca un animal sălbatic, Bucureşti, 2010; 
Grigore Cartianu, Crimele revoluţiei. Sângeroasa diversiune a KGB-iştilordin FSN, Bucureşti, 2010; 
Grigore Cartianu, Teroristii printre noi. Adevărul despre ucigaşii Revoluţiei, Bucuresti, 2011. 

4. Radu Portocală, Autopsie du coup d'état Roumain. Au pays du mensonge triomphant, Paris, 
1990 [ed. rom., România, autopsia unei lovituri de stat — în fara în care a triumfat minciuna, 
trad. Ioana Cantacuzino, Timisoara, 1991]. 

5. Ela publicat multe cărţi cu conţinut destul de asemănător, dintre care putem menţiona Lupta 

pentru putere: Decembrie '89, Bucuresti, 2005. 

Stelian Tănase, Miracolul revoluției. 

Peter Siani-Davies, Revoluţia română din Decembrie 1989, trad. Cristina Mac, Bucuresti, 2006. 

Tadeusz Wasilewski, Historia Bulgarii (Istoria Bulgariei), Wrocław, 1988. 

Jerzy Jackowicz, Bulgaria: od rządów komunistycznych do demokracji parlamentarnej: 1988-1991 

(Bulgaria, de la guvernarea comunistă la democraţia parlamentară 1988-1991), Varşovia, 1992; 

Jerzy Jackowicz, Polityka zagraniczna współczesnej Bulgarii (Politica externă a Bulgariei 

contemporane), Varşovia, 1995. 

10. Andrzej Nowosad, Władza i media w Bulgarii (Autoritățile $i mass-media în Bulgaria), Cracovia, 2008. 

11. Esrenna Kanunosa, Hckpa Paega, Bvnzapckume npexodu 1939-2005, Sofia, 2006. Merită să 
adugăm aici că Iskra Baeva şi-a susţinut lucrarea de doctorat în Polonia. 

12. Printre altele, lucrări care se referă la istoria economică a comunismului: Maprun HBanoB, 
Peqopmamo pcmeo 6e3 pedo pmu. Ilonumuueckama ukoHomua Ha bna pekua KomyHUuzom 1963-1989, 
Sofia, 2008; [lannen Bauxos, Maptuu HBanoB, borzapcxuam eonwuen done 1944-1989. Banxpymem 
Ha KomyHucmuyeckama uKoHomuKama, Sofia, 2008; la serviciile de Securitate: Momunn Metognes, 
Mawmunama 3a nezumumnocm. Ponama Ha Jepocaena cu2zypHocm 6 KomyHucmuyecka Òbpæcaea, 

a ceea ce s-a petrecut şi anumite elemente de analiză oferă de asemenea memoriile lui 
Kostadin Ceacîrov, un apropiat al lui Jivkov!. O contribuţie importantă la studierea 
comunismului din Bulgaria a adus şi Cold War International History Project din Statele 
Unite, la lucrările căruia au luat parte si istoricii bulgari Kostadin Grozev şi Iordan Baev — 
aceştia au publicat multe documente interesante. Despre căderea sistemului totalitar pot 
fi aflate multe din lucrările lui Dimităr Ludjev?, participant la evenimente şi devenit 
vicepremier la începutul anilor *90, ca şi dintr-o serie de documente, memorii şi monografii 
editate de fundaţia fostului preşedinte Jelio Jelev?. De începuturile Bulgariei postcomuniste 
s-a ocupat și politologul american Albert P. Melone‘. 

În legătură cu căderea zidului Berlinului s-a scris atât de mult, încât ne va fi foarte 
greu să enumerăm toate lucrările in care autorii s-au străduit să-și măsoare forţele cu 
această temă complexă. Trebuie să subliniem faptul că cel care doreşte să aibă acces la 
documentele-cheie ale perioadei în cauză se găseşte într-o situaţie privilegiată, fiindcă 
multe dintre acestea pot fi găsite pe câteva pagini de internet foarte bine puse la punct, 
pagini a căror vizitare este recomandabilă din toate punctele de vedere, atât ca surse de 
informare despre perioada respectivă, cât şi ca exemplu de variantă foarte reușită de 
promovare a cunoaşterii istoriei ţării. Dintre numeroasele pagini de internet consacrate 
acestei tematici trebuie să menţionăm în mod deosebit trei. Prima ar fi http://www.chro- 
nik-der-mauer.de care se află sub patronajul Bundeszentrale fiir politische Bildung (BpB), 
al Deutschlandsradio si al Centrului de Cercetări Istorice (Zentrum fiir Zeithistorische 
Forschung) din Potsdam. O sursă importantă pentru cunoaşterea istoriei opoziţiei din RDG 
este pagina DDR 1989/90 Dokumente (http://ddr89.de), unde cel interesat va găsi docu- 
mente referitoare la cele mai importante partide politice care au activat în Germania 
comunistă în perioada de tranziţie până la reunificare. Si, în sfârşit, menţionând specificul 
instituţiei şi scopul fondului documentar promovat de ea, recomandăm şi vizitarea paginii 
de internet http://www.bstu.bund.de a Oficiului Autorizat cu Documentele Ministerului 
pentru Securitatea Statului (Stasi) al RDG, cunoscut în Polonia sub denumirea curentă de 
Oficiul Gauck. 

Problema fundamentală legată de cercetarea literaturii referitoare la căderea RDG 
constă nu în lipsa, ci în cantitatea excesivă a acesteia. Liste amănunțite cu cele mai 
importante studii germane publicate pot fi găsite în lucrările a doi autori, Andreas Rödder’ 
şi Erhardt Neubert®. Dacă cele două cărţi trebuie să constituie un punct de reper pentru 


Sofia, 2008; la politica autorităţilor comuniste față de minoritatea turcă: Muxaun l pyes, Anexceit 
Kansoncku, ,,Bo3podumennuam npoyec”. Mrocronmanckume 06ujHocmu u KOMyHuCmuseckuam 
pedicum, Sofia, 2008; 

1. Kocranun Yaxtpos, Bmo pusm emaxc, Sofia, 1990; Kocranun Uaxppos, Om emopua emac KoM 
Hawecmeuemo Ha OemoKpamume, Sofia, 2001. 

2. \umutep JlyneB, Pesontoyuama e Boazapua 1989-1991, vol. 1, Sofia, 2008; volumul al doilea 
al acestei lucrări a apărut in 2012. 

3. Cele mai valoroase titluri din această serie ar fi: Il/ecmo ynpaenenue cpewy nepopmannume 
opeanu3auyuu 6 6vnzapua 1988-1989, Sofia, 1999; Kanun HocugoB (ed.), Hayanomo. CHC — 
nonumuyecku 0630p u xpononozua, Sofia, 2008. Merită de asemenea să fie menţionate steno- 
gramele şi documentele rămase în urma mesei rotunde bulgare: Kpprnata Maca. CreHorpadcku 
nporokonu (3 auyapu — 15 mau 1990), Sofia, 1998. 

4. Albert P. Melone, Creating Parliamentary Government. The Transition to Democracy in Bulgaria, 
Ohio, 1998. 

5. Andreas Rédder, Deutschland einig Vaterland. Die Geschichte der Wiedervereinigung, Miinchen, 
2009, pp. 452-485. 

6. Erhart Neubert, Unsere Revolution, die Geschichte der Jahre 1989/1990, Miinchen, 2008, p. 447. 

cititori şi cercetători, motivul îl constituie pe de o parte demersul solid de cercetare al 
ambilor autori, iar pe de altă parte, având în vedere marea de cerneală vărsată în ultimii 
24 de ani în legătură cu această temă, faptul că Râdder si Neubert prezintă avantajul de 
a-şi fi publicat lucrările relativ recent. Având în vedere cercetările ample efectuate în 
legătură cu istoria RDG şi cu procesele care au avut loc in Germania anului 1989, acest 
argument nu e lipsit de importanţă, deoarece o parte din lucrările mai vechi sunt mai mult 
ca sigur incomplete, aşa cum se întâmplă de obicei. Prin urmare, o problemă în redactarea 
capitolului referitor la RDG a constituit-o alegerea unei bibliografii memorialistice repre- 
zentative. Tocmai din dorința de a nu periclita obiectivitatea demersului, autorul capitolului 
respectiv a decis să nu includă în bibliografie voluminoasele memorii ale lui Helmut Kohl, 
ale lui Hans Modrow sau ale altor participanţi la desfăşurarea evenimentelor. Excepţie fac 
însă memoriile lui Claus J. Duisberg, dată fiind perspectiva specială oferită de lucrarea 
lui. Ca angajat cu rang înalt al serviciilor speciale civile din RDG, Duisberg oferă o per- 
spectivă foarte interesantă asupra ultimilor ani de existență a RDG şi asupra procesului de 
reunificare, aşa cum era văzut acesta de aparatul administrativ al republicii de la Bonn. Desigur, 
în aceste memorii el nu-și ascunde simpatiile şi antipatiile personale. 

În ceea ce priveşte literatura referitoare la căderea comunismului în Ungaria, spre 
deosebire de multe alte ţări din Europa Centrală şi de Est, procesul de transformare a făcut 
obiectul câtorva studii deosebit de valoroase, dar scrise în limba engleză. Lucrări funda- 
mentale, pe lângă cele citate în capitolul corespunzător şi semnate de Rudolf L. Tőkés si 
de Ignác Romsics, sunt şi cele ale lui Janos Kornai!, in care autorul explică luminile şi 
umbrele transformărilor economice de pe cursul mijlociu al Dunării. Perioada care ne 
interesează în legătură cu Ungaria a fost prezentată pe larg în lucrările deja citate ale lui 
Bogdan Goralczyk; în acestea, cititorul poate găsi şi alte indicaţii bibliografice (în măsura în 
care, desigur, bariera lingvistică nu va constitui o problemă). Putem recomanda, de asemenea, 
lucrarea colectivă Janusowe oblicze transformacji na Wegrzech 1990-1998", care analizează 
mai ales perioada postcomunistă, dar care rămâne o lectură profitabilă şi recomandabilă. 

Prăbuşirea comunismului în Polonia a început foarte devreme, de aceea literatura 
consacrată acestui eveniment este deosebit de bogată. Este imposibil să prezentăm aici 
chiar şi o listă succintă a lucrărilor publicate în legătură cu această temă, dar am vrea totuşi 
să atragem atenţia cititorului măcar asupra câtorva autori. Cele mai exhaustive monografii 
legate strict de evenimentele din cursul anului 1989 au fost publicate de Paulina Codogni, 
care prezintă atât negocierile din cadrul Mesei Rotunde?, cât si alegerile partial libere din 
4 şi 18 iunie 19891. De această temă s-au mai ocupat Krystyna Trembicka’, Jan Skérzynski® 


1. De exemplu, Janos Kornai, Bo Rothstein, Susan Rose-Ackerman (ed.), Creating social trust in 
post-socialist transition, New York, 2004; Janos Kornai, The role of the state in a post-socialist 
economy, Varsovia, 2002. 

2. Maria Schmidt, Laszlo Gy. Toth (ed.), Janusowe oblicze transformacji na Wegrzech 1990-1998 
(Dublul aspect al transformării în Ungaria 1990-1998), trad. Elzbieta Cygielska et al., Budapesta, 
Varsovia, 2001. 

3. Paulina Codogni, Okrągły stół, czyli polski Rubikon (Masa Rotunda sau Rubiconul polonez), 
Varsovia, 2009. $ 

4. Paulina Codogni, Wybory czerwcowe 1989 r. — u progu przemiany ustrojowej (Alegerile din iunie 
1989 — în pragul schimbării de regim), Varşovia, 2012. 

5. Krystyna Trembicka, Okrągły stół w Polsce, studium o porozumieniu politycznym (Masa Rotundă 
din Polonia, studiul unui acord politic), Lublin, 2003. 

6. Jan Skórzyński, Rewolucja Okrągłego Stołu (Revoluția Mesei Rotunde), Cracovia, 2009. 

şi Andrzej Garlicki!. Istoricii Pawet Kowal? si Antoni Dudek? au scris pe larg despre 
descompunerea autorității regimului comunist în Polonia. Cel din urmă este de altfel 
autorul celei mai complete istorii a Poloniei apărute după 1989. 

Istoria Poloniei din perioada comunistă a făcut obiectul unui număr enorm de mono- 
grafii, articole şi colecţii de documente, dar nu ne propunem aici să le trecem în revistă 
pe toate. Este necesar totuşi să observăm că e imposibil de tratat această perioadă fără a 
cunoaşte lucrările lui Andrzej Paczkowski’, Andrzej Friszke®, Jerzy Eisler’. În ciuda trecerii 
timpului, cărţile lui Jakub Karpinski® publicate în emigrație rămân mereu actuale. Un loc 
privilegiat printre editorii de cărţi legate de istoria Poloniei comuniste ocupă Institutul 
Memoriei Naţionale, care în cei peste 12 ani de activitate a editat sute de cărţi, dintre care 
cea mai mare parte ar avea toate motivele să se regăsească în această scurtă prezentare a 
bibliografiei de top. Bogată este de asemenea literatura cu caracter sintetic — şi e suficient 
să menţionăm în acest sens lucrările mereu reeditate şi imbogatite ale profesorilor Wojciech 
Roszkowski? si Andrzej Paczkowski!0. 

În încheiere, toţi trei am dori să adresăm un cuvânt de mulţumire persoanelor fără 
ajutorul cărora această carte n-ar fi putut apărea. Nutrim un sentiment de deosebită grati- 
tudine fata de profesorul Jan Kofman, care şi-a sacrificat foarte multtimp analizând aceasta 
lucrare în fiecare etapă de scriere şi împărtăşindu-ne numeroase observaţii valoroase. 
Pentru numeroasele şi importantele sale sugestii îi mulţumim de asemenea profesorului 
Antoni Dudek, fără a cărui contribuţie această lucrare ar fi fost fără îndoială mult mai 
săracă. Mulţumiri deosebite datorăm de asemenea profesorului Andrzej Paczkowski, căruia 


1. Andrzej Garlicki, Karuzela. Rzecz o Okrqglym Stole (Caruselul. Despre Masa Rotundă), Varşovia, 
2003. 

2. Paweł Kowal, Koniec systemu władzy. Polityka ekipy gen. Wojciecha Jeruzelskiego w latach 
1986-1989 (Sfârşitul sistemului puterii. Politicaechi pei gen. Wojciech Jaruzelski în anii 1986-1989), 
Varşovia, 2012. 

3. Antoni Dudek, Reglamentowana rewolucja (Revoluția reglementată), Cracovia, 2004. 

4. Antoni Dudek, Pierwsze lata III Rzeczypospolitej 1989-2001 (Primii ani ai celei de-a III-a 
Republici 1989-2001), Cracovia, 2004. 

5. Deexemplu, Andrzej Paczkowski, Droga do „mniejszego zła”. Strategia i taktyka obozu władzy 
lipiec 1980-styczeń 1982 (Drumul spre „răul cel mai mic”. Strategia şi tactica taberei guver- 
nanților iulie 1980 — ianuarie 1982), Cracovia, 2002; Andrzej Paczkowski, Wojna polsko-jeru- 
zelska. Stan wojenny w Polsce 13 XII 1981 — 23 VII 1983 (Războiul polono-jaruzelskian. Starea 
de război în Polonia 13 XI 1981 — 23 VII 1983), ed. a Il-a, Varşovia, 2007. 

6. De exemplu, Andrzej Friszke, Przystosowanie i opór. Studia z dziejów PRL (Supunere şi opoziție. 
Studii din istoria RPP), Varşovia, 2007; Andrzej Friszke, Anatomia buntu. Kuroń, Modzelewski 
i komandosi (Anatomia revoltei. Kuroń, Modzelewski şi comandourile), Varşovia, 2010; Andrzej 
Friszke, Czas KOR-u. Jacek Kuroń a geneza Solidarności (Momentul KOR. Jacek Kuroń şi 
geneza Solidarităţii), Varşovia, 2011. 

7. De exemplu, Jerzy Eisler, Grudzień 1970. Geneza-przebieg-konsekwencje (Decembrie 1970. 
Geneza-desfăşurarea-consecințele), Varşovia, 2000; J. Eisler, Polski rok 1968 (Anul polonez 
1968), Varşovia, 2006. 

8. Jakub Karpiński, Ewolucja czy rewolucja (Evoluție sau revoluție), Paris, 1975; Jakub Karpiński, 
Krótkie spięcie (Marzec 1968) (curtcircuit. Martie 1968), Paris, 1977; Jakub Karpiński, Polska, 
komunizm, opozycja. Słownik (Polonia, comunismul, opoziția. Dicționar), Londra, 1985. 

9. Ultima ediție: Wojciech Roszkowski, Najnowsza historia Polski 1914-2011 (Istoria recentă a 
Poloniei 1914-2011), 7 volume, Varşovia, 2011. 

10. Andrzej Paczkowski, Pół wieku dziejów Polski (O jumătate de veac de istorie a Poloniei), 
Varşovia, 2005. 

îi aparţine ideea de a redacta o asemenea lucrare. În egală măsură mulțumim cordial 
profesorului Wojciech Roszkowski, ca şi tuturor colegelor şi colegilor de la Secţia Europa 
Centrală şi de Est a Institutului de Studii Politice de pe lângă Academia Poloneză de Ştiinţe 
pentru discuţiile fructuoase pe care le-au purtat cu noi. Această carte n-ar fi văzut lumina 
tiparului fără concursul doamnei Bogustawa Radziwon, directoarea Editurii Trio, căreia 
îi suntem profund recunoscători. În plus, fiecare dintre noi ar dori să mulțumească în mod 
special anumitor persoane. 

Adam Burakowski: Aş dori să-i mulţumesc Joannei Najfeld pentru sprijinul neîncetat 
pe care mi l-a acordat în toate etapele elaborării acestei lucrări şi Annei Botinova de la 
ziarul „24 Haca”; de asemenea, domnului Jerzy Targalski de la Secţia Europa Orientală a 
Universităţii din Varşovia pentru tot ajutorul acordat la redactarea capitolului referitor la 
Bulgaria. În mod special aş vrea să le mulțumesc părinţilor mei si soției mele Agnieszka, 
fiicelor mele Julia şi Marta, respectiv fiului meu Antoni, pentru care simt că merită să 
trăiesc şi să muncesc. 

Aleksander Gubrynowicz: Doresc să mulțumesc din toată inima domnului Grzegorz 
Pakowski pentru răbdarea cu care a căutat informaţiile Gallup pe baza cărora am reușit să 
reconstitui evoluţia percepției ungurilor fata de procesul de transformare şi de consecinţele 
acestuia, lucruri care (din cauza unor termene foarte stricte) ar fi rămas altfel inaccesibile. 
Si aş vrea să mai mulțumesc în mod cu totul deosebit soţiei mele Kasia şi copiilor mei 
Asia şi Dominik. Fără răbdarea voastră fata de pasiunile mele, mai mult ca sigur n-aş fi 
reuşit să scriu nimic, pentru că n-aş fi avut pentru cine să-mi pierd nopţile. 

Paweł Ukielski: Vreau să mulţumesc din inimă tuturor prietenilor mei cehi şi slovaci 
grație cărora, cu fiecare vizită la vecinii nostri din sud, am înţeles mai bine identitatea şi 
istoria acestora. Datorez cuvinte de recunoştinţă in mod deosebit lui Juraj Marusiak si lui 
Dusan Segeš pentru sfaturile pe care mi le-au oferit de-a lungul întregului proces de ela- 
borare a textului referitor la Cehoslovacia. Un sprijin constant în toate aspectele activităţii 
desfăşurate am primit din partea familiei — soţia Magdalena şi copiii Julia şi Wojtek — cărora 
vreau să le mulțumesc în modul cel mai afectuos pentru că există. 


Adam Burakowski, Pawet Ukielski 


Introducere 


Prabusirea comunismului 


Criza sistemului comunist mondial a început să se manifeste de pe la jumătatea anilor 
°70 pe toate planurile posibile: economic, social, ideologic şi politic. La drept vorbind, a 
doua jumătate a anilor '70 putea încă să mai dea impresia unei perioade de prosperitate a 
blocului răsăritean, dar nu era decât o impresie iluzorie. Pentru că, încă de pe atunci, s-au 
petrecut câteva evenimente care trebuiau să ducă în cele din urmă la prăbuşirea regimurilor 
totalitare. 

Înainte de toate, trebuie să avem în vedere incapacitatea cronică a economiei conduse 
şi administrate centralizat. Pentru ţările membre ale CAER, anii ’70 au însemnat o des- 
chidere nemaipomenită a economiei spre colaborarea internaţională. În cele din urmă s-a 
renunţat la principiul de la începuturile existenţei CAER, când fiecare ţară a blocului 
comunist trebuia să tindă spre o maximă autarhie în dezvoltarea economiei. Boomul din 
investiţii şi ameliorarea aprovizionării pieţei nu se sprijineau însă pe principiile sănătoase 
ale economiei de piaţă, ci pe creditele atrase din Occident. La rândul lor, democratiile 
occidentale au început să acorde cu mare uşurinţă credite, pe de o parte ca urmare a politicii 
de detente, iar pe de altă parte ca urmare a principiului că un stat nu poate ajunge la faliment 
(cât de greşită a fost această concepţie urma să o dovedească în cele din urmă exemplul 
Mexicului din anul 1984). 

În cursul perioadei 1971-1980, ţările conduse de guverne comuniste au atras credite 
în sumă totală de 70 de miliarde de dolari americani!. Dar toate aceste resurse n-au fost 
în stare să ajute un sistem bazat pe principii economice greșite, singurul lucru cert fiind 
că i-au prelungit doar agonia. | 

Incapacitatea structurală a economiilor centralizate reprezintă o problemă complexă, 
implicând mulți factori care au împiedicat ţările din blocul răsăritean să poată rivaliza 
eficient cu piaţa liberă occidentală. Lipsa unor principii de piaţă, lipsa concurenţei libere 
Şi a proprietăţii private asupra mijloacelor de producţie au eliminat impulsurile necesare 
dezvoltării (mai ales lupta pentru câștigarea clienţilor). Întreprinderile erau proprietatea 
statului şi în consecinţă nu puteau rivaliza între ele, nici nu puteau fi conduse pe baza unor 
calcule economice, întrucât eventualele deficite erau acoperite din bugetele de la centru. 


1. Jan Kofman, Wojciech Roszkowski, Transformacja i postkomunizm (Transformarea şi postco- 
munismul), Varşovia, 1999, p. 15. 

Singura lor problemă rămânea lupta pentru accesul la resurse, ceea ce ducea la stocarea 
lor într-un mod absolut ineficient. 

Dorinţa de realizare a unor planuri şi obligaţii, care de obicei nu luau în consideraţie 
problemele legate de eficienţa acţiunilor întreprinse în acest scop, ducea de regulă la 
depăşirea costurilor optime de producţie prin consumul exagerat de materii prime, materiale 
şi energie!. La scară mondială, risipa în utilizarea resurselor naturale, mai ales în condiţiile 
crizei petrolului din cursul anilor '70, reprezenta un lux ieşit din comun, cu toate că ea nu 
era doar rezultatul trăsăturilor imanente sistemului, ci şi al existenţei unor bogate resurse 
de materii prime pe teritoriul Uniunii Sovietice. În cursul anilor ’80, această trăsătură a 
economiei țărilor comuniste a fost foarte exact diagnosticată de Jan Pietrzak care, în timpul 
spectacolelor satirice „Cabaretul sub egidă”, spunea: ,,Aplicati modelul nostru economic 
în Sahara şi după o săptămână va fi penurie de nisip”. Doctrina „ocupării sută la sută a 
forţei de muncă” (oficial, în economia socialistă nu trebuia să existe şomaj) a avut drept 
consecinţe utilizarea doar parţială a forţei de muncă si o productivitate redusă a muncii?. 
Atunci devenise populară zicala: „Voi vă faceţi că ne plătiţi, noi ne facem că muncim”. 

Un alt factor care afecta structural ţările comuniste era nivelul scăzut al inovației. Acest 
element era influenţat de condiţiile extrem de neprielnice progresului tehnic: lipsa concu- 
rentei, care în mod normal este forța motrice a oricărei invenţii, a provocat o tot mai mare 
„prăpastie tehnologică” între cele două blocuri rivale. Iar această lipsă a concurenţei pe 
plan tehnologic a fost chiar oficializată în interiorul blocului comunist. În august 1949, la 
cea de-a doua sesiune a CAER de la Sofia, ţările membre şi-au asumat obligaţia de a-şi 
transmite reciproc şi gratuit orice soluţii tehnice. În situaţia dată, prăpastia tehnologică se 
adâncea tot mai mult, iar pentru eliminarea ei nu era suficient spionajul economic practicat 
pe scară largă. În anii ’80, această problemă afecta din ce în ce mai serios chiar si sectorul 
industriei de armament, un domeniu-cheie pentru Kremlin — URSS n-a fost în stare să tina 
pasul cu revoluţia microprocesoarelor şi a pierdut lamentabil de asemenea lupta pentru 
spaţiul cosmic. 

O sarcină împovărătoare pentru economiile centralizate o constituia bugetul militar. 
Cursa înarmărilor în care se angajaseră cele două blocuri rivale, despărțite de Cortina de 
Fier, a afectat foarte mult economia ţărilor comuniste. În anul 1983, URSS cheltuia pentru 
înarmare 35% din PIB (nota bene — mai putin decât celelalte tari cu democraţie populară), 
pe când Statele Unite nu cheltuiau în acelaşi scop decât 5,5%5. Acest element s-a agravat 
decisiv în cursul anilor '80 ca urmare a faptului că administraţia președintelui Statelor 
Unite, Ronald Reagan, a impus Moscovei acea cursă tehnologico-militară numită popular 
„războiul stelelor”. 

Pentru economia sovietică, o povară în plus o constituiau costurile în continuă creştere 
ale menţinerii imperiului extern. În cursul anilor *70, URSS a fost deosebit de activă pe 
arena internaţională, urmărind să-şi extindă sfera de influență in tot mai multe {ari perife- 
rice. Succesele în acest domeniu (preluarea puterii de către comuniști în ţări ca Vietnam, 
Laos, Cambodgia, Nicaragua sau în numeroase state din Africa) au dus la costuri supli- 
mentare, necompensate de încasări. Astfel, dacă în 1970 sprijinul militar acordat de URSS 
Şi sateliții ei europeni mişcărilor comuniste din lume se ridica la 1,1 miliarde de dolari, în 


1. Vezi Janos Kornai, Niedobór w gospodarce (Deficitul în economie), trad. Urszula Grzelonska, 
Zofia Wiankowska, Varşovia, 1985, pp. 362-399. 

Jan Kofman, Wojciech Roszkowski, Transformacja... (Transformarea... ), pp. 13-15. 

3. Ibidem, p. 25. 

1978 acesta a crescut de aproape patru ori, ajungând la suma de 4,2 miliarde de dolari 
americani). 

În acest context nu avem cum să uităm de relaţiile economice de dependență dintre 
Moscova si farile-satelit. În 1983, doi savanţi, Michael Maresse si Jan Vanous, au publicat 
rezultatele cercetărilor lor referitoare la finanţarea țărilor aparținând imperiului extern al 
URSS. Din calculele lor rezulta că, în cursul anilor 1960-1984, Kremlinul a acordat 
sateliților săi un dublu ajutor: pe de o parte vânzându-le materii prime sub preţul de piață, 
iar pe de altă parte cumpărând de la ei produse la preţuri superioare valorii lor. 

Pe baza acestor studii, Maresse şi Vanous au concluzionat că suma de 120 de miliarde 
de dolari americani, la cât se cifra deficitul Moscovei, constituia automat un profit pentru 
Varşovia, Praga sau Budapesta. Dar dacă putem fi de acord în legătură cu nivelul la care 
se cifra deficitul Uniunii Sovietice, nu putem accepta în schimb cea de-a doua parte a 
pledoariei lor. Pentru că economia nu este un joc de sumă zero, în care deficitul unei părţi 
se transformă oligatoriu în profitul alteia; în cazul despre care vorbim, deficitul era înre- 
gistrat de ambele parti. De vreme ce URSS ajuta financiar ţările-satelit, contând pe câştigul 
politic, acestea erau obligate la rândul lor să pună în aplicare planuri economice străine 
Şi nu erau guvernate pe baza unor calcule economice, fiind silite să producă o anumită 
categorie de bunuri care adeseori erau nerentabile?. 

Trebuie să subliniem că țările CAER nu se constituiau în niciun caz într-o organizaţie 
care să-și propună dezvoltarea schimburilor comerciale între membrii ei. În CAER func- 
tiona modelul radial cu Moscova în centru, un model în care contau relaţiile economice 
intense între centru si sateliți. Kremlinul nu era tocmai bucuros să vadă cum se dezvoltă 
relaţii orizontale între două state-satelit. Această subordonare a economiei fata de scopuri 
de natură politică globală, care genera un comportament economic neraţional, a constituit 
o altă cauză a incapacității economice cronice a ţărilor din blocul comunist. 

Criza economică a ţărilor cu democraţie populară a devenit evidentă, în funcţie de ţară, 
în a doua jumătate a anilor ’70 sau la începutul deceniului următor. În Polonia, sindromul 
pierderii echilibrului pieţei a început să se manifeste încă din 1976, când au fost introduse 
cartele pentru alimente — primul element al rationalizarii. 

În curând, în toate ţările din regiune au început să se ivească probleme asemănătoare: 
o economie a insuficientei, în care cererea nu influenţează oferta, iar aceasta rămâne mult 
inferioară cererii. Aşa se făcea că oamenii nu-şi puteau cheltui banii de care dispuneau 
din cauza lipsei mărfurilor din magazine. Această stare de lucruri este cunoscută în Polonia 
drept perioada în care pe rafturi trona oţetul. Economia insuficientei dădea naștere unor 
cozi imense ori de câte ori se aducea marfă in magazine, cât şi unei corupţii generalizate 
si dependenţei de ,,relatiile” pe care le aveai când era vorba să „rezolvi” orice problemă. 

Nemijlocit legată de problemele economice era şi criza socială. Condiţiile de viaţă tot 
mai precare, demoralizarea şefilor de întreprinderi şi a angajaţilor acestora, apatia tot mai 
accentuată, creşterea infractionalitatii şi a ratei alcoolismului erau doar câţiva indicatori 
care avertizau asupra apariţiei unor probleme sociale. 

Doar în URSS anual circa 200.000 de decese erau cauzate direct sau indirect de excesul 
de alcool, iar 4,5 milioane de persoane erau tratate clinic pentru dependenţa de alcool în 
1985. Aceste probleme erau însoţite de o acută criză a familiei. Aproape jumătate din 


1. Ibidem, p. 24. 

familiile sovietice erau dezorganizate, iar 90% dintre femeile aflate la prima sarcină 
recurgeau la avort. Starea de spirit socială era influenţată negativ şi de distrugerea mediului 
natural, consecinţă a doctrinei care clama stăpânirea asupra naturii. Potrivit acesteia, 
trebuia să luptăm împotriva ,,vitregiei naturii”, aşa încât resursele naturale erau exploatate 
în mod necugetat, ceea ce a dus la consecinţe negative nu numai în economie, ci şi la nivel 
social, mai ales prin creşterea îmbolnăvirilor ca efect al poluării mediului înconjurător!. 

O altă componentă care a contribuit la căderea sistemului comunist de factură sovietică 
a fost eşecul său ideologic. În anii '80, la apatia socială generală şi criza economică s-a 
adăugat lipsa totală de încredere în ideologia comunistă, care era tot mai evident ruptă de 
efectele reale ale guvernării partidului comunist. În plus, Cortina de Fier a devenit cu 
timpul tot mai putin etanşă, permiţând o mai mare influențare a cetăţenilor din ţările cu 
democraţie populară. Locuitorii au avut ocazia să se convingă că sacrificiile care ar fi 
urmat să asigure un viitor mai bun sunt zadarnice, iar lumea de dincolo de Oder o duce 
mai bine, este mai prietenoasă şi, în general, mai colorată. În decursul perioadei 1960-1984, 
salariul mediu real a crescut în Spania cu 216%, pe când în Bulgaria cu doar 87%, în 
Cehoslovacia cu 56%, în Ungaria cu 49%, iar în Polonia cu 42%2. 

În a doua jumătate a anilor ’80, nivelul de trai a scăzut în toate țările cu democraţie 
populară. Chiar şi demnitarii de la nivelul cel mai înalt al ierarhiei partidului au încetat să 
mai creadă în ideologia oficială. 

În această privinţă, un rol esenţial au jucat acordurile de la Helsinki din 1975. Acest 
document, semnat inclusiv de ţările democraţiei populare, a constituit una dintre princi- 
palele cuceriri ale politicii de destindere, cu toate că şefii de la Kremlin îl considerau ca 
un succes propriu, întrucât el consfințea anexările teritoriale sovietice din urma celui de-al 
Doilea Război Mondial si, chipurile, intenţiile paşnice ale imperiului. Pentru Polonia şi 
Cehoslovacia, el a avut de asemenea o importanţă imensă, confirmând implicit ordinea 
juridică internaţională constituită după război. Încheind acest Act, conducătorii comuniști 
n-au luat în considerare efectele potenţiale ale așa-numitului „al treilea cos” destinat 
„cooperării în domeniul umanitar şi în alte domenii” şi mai ales ale capitolului referitor 
la respectarea drepturilor omului şi a libertăţilor fundamentale, inclusiv libertatea gândirii, 
a conştiinţei, a religiei şi a convingerilor’. 

Experții sovietici în planificare, care recunoșteau că avantajele propagandistice în urma 
semnării acordurilor de la Helsinki erau contrabalansate de consecinţele din domeniul 
drepturilor omului, considerau fără îndoială că, la acest nivel, Actul Final va rămâne un 
document mort ca atâtea altele, fără o valoare reală. Dar, în ciuda acestor aşteptări, 
acordurile de la Helsinki au constituit un sprijin esenţial pentru opozanţii din ţările blocului 
răsăritean care, din acel moment, în revendicările lor vizând respectarea drepturilor omului 
se puteau baza pe un document oficial semnat si ratificat de guvernanti. Tocmai de aceea 
a început să apară o opoziţie organizată, chiar dacă, cu excepţia Poloniei, aceasta era foarte 
fragmentată. Pe directivele acordurilor de la Helsinki s-a bazat spre exemplu Comitetul 
Muncitoresc de Apărare (KOR), constituit ca reacţie la înăbușirea brutală a protestelor de 
la Radom şi Ursus în iunie 1976, sau Mişcarea pentru Apărarea Drepturilor Omului şi ale 
Cetăţeanului (ROPCiO), apărută în 1977, chiar numele acesteia trimițând explicit la 

„al treilea coş”; în Cehoslovacia, la aceleaşi prevederi făcea trimitere Carta 77, constituită 
la sfârşitul anului 1976 şi începutul lui 1977. 

Apariţia unei opoziții organizate în ţările comuniste a reprezentat un moment de 
cotitură. E adevărat că aria de cuprindere şi posibilităţile de acţiune ale acesteia erau foarte 
diferite de la ţară la ţară; de la niveluri minime în RDG, România şi mai ales în Bulgaria, 
până la dimensiuni semnificative în Polonia. La sfârşitul anilor '70 şi începutul anilor '80, 
Polonia a constituit astfel o excepţie în cadrul lagărului comunist, fiind prima ţară membră 
în care a apărut o mişcare socială de masă, numărând mai multe milioane de membri, 
opusă autorităţilor statului. Grevele poloneze din august 1980, încheiate prin semnarea 
aşa-numitului acord din august şi prin legalizarea Sindicatului Autonom şi Independent 
„Solidaritatea”, au constituit piatra de hotar în drumul spre prăbuşirea regimului, în ciuda 
reprimării brutale a libertăţilor de către autorităţi, care, în decembrie 1981, au impus starea 
de război şi au scos în afara legii sindicatul „Solidaritatea”. 

În perioada comunistă, specificul polonez se manifesta şi prin poziţia deosebit de 
puternică a Bisericii Catolice, care n-a putut fi îngenuncheată nici măcar în perioada 
stalinistă. În 1978, Biserica poloneză, condusă de carismaticul Primat al Mileniului, car- 
dinalul Stefan Wyszynski, a primit un nou impuls deosebit de puternic — pe 16 octombrie 
cardinalul Karol Wojtyła a devenit papă. Prima sa călătorie pastorală în tara a reprezentat 
nu numai o extraordinară experienţă religioasă pentru milioane de polonezi, ci si un 
„ferment” pentru apariţia ulterioară a „Solidarităţii”. Credincioşii care au ieşit cu mic, cu 
mare în stradă ca să se întâlnească cu primul papă polonez şi-au dat seama că sunt multi 
şi că reprezintă o forță reală, iar consecinţa a fost ceea ce s-a întâmplat în august 1980. 

Alegerea pe tronul apostolului Petru a unui cardinal dintr-o ţară comunistă a fost primul 
eşec dintr-o lungă serie înregistrată pe scena politică de către Kremlin. Desigur, autorităţile 
sovietice nu aveau cum să influenţeze toate evenimentele politice care urmau să ducă la 
destrămarea sistemului. 

În noaptea de 25 spre 26 decembrie 1979, Armata Sovietică a intrat în Afganistan, dar, 
deşi fusese planificată ca o campanie-fulger, acţiunea a dus la un lung război de poziţie 
Şi în cele din urmă la abandonarea politicii de détente în relaţiile cu Occidentul. Statele 
Unite au impus sancţiuni economice Uniunii Sovietice, iar preşedintele Jimmy Carter a 
anunţat chiar, în discursul său de Anul Nou, că este pregătit pentru o reacţie armată în caz 
că URSS încearcă să pună stăpânire pe litoralul Golfului Persic (aşa-numita doctrină 
Carter). În Polonia, acordul din august şi apariţia „Solidarităţii” în anul 1980 au constituit 
o altă lovitură politică puternică pentru Kremlin. Ba mai mult, nici faptul că Wojciech 
Jaruzelski a instaurat, după cum aminteam, starea de război n-a ajutat prea mult — conse- 
cinţa acestei măsuri fiind alte sancţiuni economice instituite de către Statele Unite la adresa 
Poloniei. 

Această a doua serie de sancţiuni a fost semnată însă de noul ocupant al Biroului Oval 
de la Casa Albă — Ronald Reagan. Victoria conservatorilor americani în alegerile din 1980, 
ca şi preluarea în 1979 a funcţiei de premier al Marii Britanii de către Margaret Thatcher 
au constituit alte elemente din mozaicul de factori care au subminat poziţia blocului 
răsăritean. Toate aceste schimbări au dus nu numai la o serioasă revizuire a politicilor 
economice din partea unor capitale ca Washington şi Londra, având drept consecință 
depăşirea recesiunii care a urmat crizelor petrolului din cursul anilor ’70, ci şi la o reevaluare 
fundamentală a politicii externe promovate şi, respectiv, a retoricii utilizate. Spre deosebire 

de predecesorul său, Reagan nu ezita să desemneze Uniunea Sovietică drept Imperiul 
Răului şi să indice în mod clar un ţel: victoria în Războiul Rece. Gerontocratia de la 
Kremlin nu era în stare să reacționeze eficient la ofensiva ideologică a Statelor Unite. 
Administraţia Reagan a preluat treptat iniţiativa în confruntarea dintre cele două blocuri, 
atât din punct de vedere propagandistic (americanii le-au „suflat” sovieticilor rolul de 
iniţiatori ai proceselor de dezarmare si au ştiut de asemenea să utilizeze cu dibăcie retorica 
anticomunistă), cât şi militar (în 1983 a fost anunţat programul „războiul stelelor”, care 
n-a făcut altceva decât să bată cuiele în sicriul economiei sovietice). 

Factorii globali care au dus la prăbușirea finală a sistemului au cunoscut şi ei episoade 
deosebit de spectaculoase care dovedeau că resursele funcţionării sistemului comunist erau 
epuizate. Au avut loc evenimente care au afectat puternic prestigiul Kremlinului (şi implicit 
al întregului bloc comunist). Ele au scos la lumina zilei procesele complexe care aveau 
loc în interiorul sistemului. Un eşec politic de imagine au fost Jocurile Olimpice organizate 
între 19 iulie şi 2 august 1980 la Moscova. În semn de protest împotriva ocupării Afganistanului, 
55 de state au boicotat olimpiada, ceea ce a făcut ca aceasta să se desfăşoare într-un cadru 
foarte restrâns. Oficial, propaganda a reuşit să creeze o atmosferă plăcută pentru desfasu- 
rarea întrecerilor, dar lipsa foarte multor sportivi de nivel mondial a scăzut în mod evident 
însemnătatea succeselor obţinute de reprezentanții ţărilor cu democraţie populară. Problemele 
tehnice, tehnologice şi militare au fost în schimb foarte elocvent scoase în evidenţă de o 
serie întreagă de avarii şi catastrofe: scufundarea, în august 1983, în apropierea peninsulei 
Kamceatka, a unui submarin sovietic cu propulsie nucleară, având la bord un echipaj de 
90 de persoane, sau explozia survenită la baza Severomorsk în iunie 1984, în urma căreia 
au murit aproape 200 de persoane!. Dar dacă aceste evenimente n-au putut fi cunoscute 
de publicul larg, în schimb n-a existat nicio posibilitate de a ascunde catastrofa de la 
centrala atomică Cernobil (26 aprilie 1986). În urma acesteia, teritorii întinse din Europa 
Centrală şi de Est au fost contaminate, mii de persoane au murit (atât membrii echipelor 
de salvare, cât şi populaţia din localităţile limitrofe), iar autorităţile nu numai că au 
intervenit cu întârziere, dar au făcut-o şi într-un mod neadecvat. Toate acestea au deteriorat 
semnificativ imaginea URSS atât în Occident, cât şi în rândul locuitorilor imperiului din 
interior şi din exterior, cărora nu li se mai putea ascunde o asemenea catastrofă. O altă 
situaţie umilitoare pentru Kremlin a constituit-o zborul unui pilot amator german, Mathias 
Rust, în vârstă de 19 ani, care pe data de 29 mai 1987, netulburat de sistemul de apărare 
a spaţiului aerian sovietic, a aterizat în Piaţa Rosie din Moscova. Zburând cu o simplă 
avionetă, Rust a dovedit precaritatea controlului asupra teritoriului Uniunii Sovietice, 
provocând demisia ministrului Apărării, mareşalul Serghei Sokolov, şi a şefului trupelor 
de apărare antiaeriană, Alexander Koldunov. 

Pe la jumătatea anilor ’80, tocmai din cauza problemelor economice, sociale, ideologice 
şi politice, Uniunea Sovietică împreună cu sateliții ei s-au văzut reduse la simpla defensivă. 
După moartea lui Leonid Brejnev, puterea de la Kremlin a fost preluată pe rând, dar pentru 
perioade scurte de timp, de doi reprezentanţi rigizi ai gerontocratiei — Iuri Andropov si 
Konstantin Cernenko. Ei n-au fost în stare să reacționeze inteligent la provocările cu care 
se confrunta blocul răsăritean. Abia alegerea lui Mihail Gorbaciov, cel mai tânăr membru 
al Biroului Politic, ca prim-secretar al CC al PCUS, pe data de 12 martie 1985, a reprezentat 
o schimbare fundamentală. După un an de guvernare, cu ocazia celui de-al XXVII-lea 
Congres al PCUS, el a reuşit să obţină acceptarea programului perestroika (reconstrucţia) 
şi glasnost (deschiderea informaţională). 

Perestroika 


Marile schimbări care au dus la căderea comunismului din lumea întreagă (cu excepţia 
Coreei de Nord şi a Cubei) au început chiar în centrul sistemului — adică în Uniunea 
Sovietică. Din perspectiva Poloniei poate că acest lucru e mai puţin vizibil, pentru că acolo 
comunismul eşuase deja de câţiva ani şi nu mai dăinuia decât ca o formă goală, dar în 
toate celelalte ţări el era în continuare destul de puternic si abia încercările de reformă au 
scos la iveală faptul că era atins de o boală mortală. Până la un anumit punct, în fiecare 
din celelalte țări ale Europei Centrale şi de Est perestroika a fost tratată nu ca un răspuns 
al conducerii sovietice la probleme reale, aşa cum s-a întâmplat în Polonia, ci ca o concepţie 
impusă de sus. 

Perestroika a fost însă cu adevărat o încercare de a răspunde la dificultăţile reale cu 
care se confrunta comunismul mondial. Doar la Moscova, unde ajungeau informaţiile din 
tot imperiul şi unde se efectua o analiză detaliată a acestora, cei implicaţi îşi dădeau seama 
cât de incapabil şi cât de greu de condus devenise sistemul. Şefii de stat din Europa Centrală 
şi de Est, în măsura în care doreau (ceea ce nu era o regulă), puteau să-şi dea seama doar 
de situaţia din propria ţară şi fiecare se bucura la gândul că poate doar veriga pe care o 
reprezintă aceasta e slabă. Conducerea de la Kremlin era în schimb conştientă nu numai 
că fiecare element în parte se confruntă cu probleme, ci şi că întregul edificiu se află pur 
Şi simplu într-o situaţie catastrofală. Trebuie să mai adăugăm că, în afară de China, Uniunea 
Sovietică a fost singura ţară comunistă cu adevărat suverană. Așa încât decizia referitoare 
la începerea reformelor a fost un demers conştient al conducerii de partid. 

Constientizarea faptului că sistemul se află în stare de colaps economic a fost la Kremlin 
un proces etapizat, muşamalizat în mod intenţionat o perioadă destul de lungă de timp. În 
cursul ultimilor ani ai vieţii lui Leonid Brejnev, la toate nivelurile administraţiei domnea 
marasmul. Când, în 1982, puterea a fost preluată de luri Andropov (n. 1914), el a făcut 
anumite încercări de reformă, dar acestea n-au durat decât circa un an şi jumătate. Succesorul 
său, Konstantin Cemenko (n. 1911), era mai conservator, dar n-a rămas la putere decât un 
an. Aşa încât, în curs de numai câţiva ani, conducătorii comunişti au luat parte la funeraliile 
a trei conducători ai URSS. Acelaşi spectacol a fost urmărit pe ecranele televizoarelor şi 
de cetăţenii ţărilor cu democraţie populară. Şi pentru toţi devenise clar că e momentul 
pentru echipe noi şi idei noi. 

Potrivit amintirilor foştilor membri ai conducerii de la Kremlin, încă din 1984 se discuta 
în mod serios despre necesitatea schimbării — se spunea că „totul e putred” şi că „nu se 
poate trăi mai departe aşa”. Si încă de pe atunci s-a cristalizat o echipă de reformatori 
care urma să preia puterea. Chiar de la începutul guvernării lui Mihail Gorbaciov s-au 
făcut auzite voci cum că el n-ar fi fost de fapt decât o simplă marionetă manipulată de 
anumite grupuri de interese relativ oculte. Dar, din punctul de vedere al temei noastre, 
acest lucru nu are o importanţă prea mare, iar din perspectiva capitalelor est-europene 
secretarul general al PCUS a apărut ca adevăratul conducător al taberei reformiste. 

Echipa lui Gorbaciov şi-a dat seama că nu are timp de pierdut. De aceea, încă de la 
început, membrii ei au prezentat un foarte ambițios proiect de reforme care urma să 
revigoreze URSS şi întregul sistem comunist mondial. 


1. Martin Malia, Sowiecka tragedia. Historia komunistycznego imperium rosyjskiego 1917-1991 

În prima jumătate a anilor '80, industria de armament inghitea resurse imense care, 
din punctul de vedere al noii conduceri, puteau fi utilizate pentru redresarea economiei şi 
ridicarea nivelului de trai al populaţiei. De aici au apărut iniţiativele de promovare a păcii 
si dezarmării. URSS se străduia să apară drept iniţiatoarea acestei trendinte (astfel, încă 
de la începutul lunii aprilie 1985 s-a oprit amplasarea de noi rachete cu rază medie de 
acţiune pe teritoriul Cehoslovaciei şi al RDG), lucru la care, de altfel, lumea occidentală 
a reacţionat favorabil. 

Reagan, anterior demonizat de propaganda sovietică, a devenit un partener de discuţii 
pe tema dezarmării — un partener incomod, dar credibil. În noiembrie 1985, la Geneva a 
avut loc prima întâlnire la vârfîntre Gorbaciov şi Reagan, ceea ce a constituit un eveniment 
important — şi nu numai la nivel propagandistic. Mai târziu, astfel de contacte au devenit, 
cel puţin în comparaţie cu perioada precedentă, destul de frecvente, la fel ca şi întâlnirile 
lui Gorbaciov cu alti politicieni importanţi din Occident. 

Reducerea treptată a presiunii exercitate anterior de cursa înarmărilor a permis trans- 
formarea economiei sovietice şi reorientarea ei în direcţia industriei uşoare şi a serviciilor 
către populaţie, dar s-a dovedit destul de repede că era vorba numai de jumătăţi de reformă 
tardive. Ele au oferit totuşi un „moment de respiro” populaţiei şi aparatului de partid şi 
de stat, un răgaz care a permis efectuarea reformelor politice atât de necesare. Acestea au 
fost prezentate la cel de-al XXVII-lea Congres al PCUS care a avut loc între 25 februarie 
şi 6 martie 1986, cu alte cuvinte la aproape un an după preluarea puterii de către Gorbaciov. 
Au fost atunci criticate „brejnevismul”, birocraţia incapabilă şi alte aspecte ale situaţiei 
din trecut si a fost lansat apelul la efectuarea unor schimbări profunde în sensul extinderii 
„democraţiei socialiste” şi al revenirii la idealurile lui Lenin, ceea ce a fost interpretat 
drept un anunţ al liberalizării politice. La acelaşi Congres a apărut şi ideea transparenţei, 
în limba rusă glasnost, care urma să conducă la punerea în practică a democratizării. Lucru 
care, la rândul său, a fost interpretat ca un anunţ al liberalizării în domeniul cultural şi 
mediatic. 

Merită totuşi să subliniem împreună cu Mark Kramer că, oficial şi chiar şi neoficial, 
cel puţin până în 1988, autorităţile din URSS nu au renunţat la încercarea de a apăra sistemul 
comunist din Europa Răsăriteană. Gorbaciov „never said anything remotely like that to 
his East European counterparts”!. De aceea, echipele care guvernau în ţările din „imperiul 
extern” acționau la început cu convingerea că „doctrina Brejnev” era încă în vigoare. 

Între timp, la o lună şi jumătate după al XXVII-lea Congres al PCUS, conducerea 
sovietică s-a lovit de o problemă care nu se manifestase înainte. Initial, fără a-şi face 
probleme din cauza deja anunfatei „glasnost”, autorităţile au încercat să ascundă opiniei 
publice informaţia referitoare la catastrofa nucleară, dar s-a dovedit foarte repede că 
informaţiile circulă chiar şi în condiţiile controlului totalitar asupra populaţiei. Catastrofa 
de la Cernobîl a grăbit schimbările. Reformele anunţate la Congresul al XXVII-lea au fost 
aplicate, si încă destul de energic. În iunie 1986, la o întâlnire cu secretarii de partid, 
Gorbaciov a utilizat pentru prima dată un cuvânt care mai târziu urma să devină formula 
călăuzitoare a întregului proces de schimbare. Acest cuvânt este reconstrucţia, perestroika. 
El a sugerat că reformele vor merge cu adevărat până la capăt şi vor afecta chiar şi temeliile 
sistemului. Si asa s-a şi întâmplat. În mass-media sovietice au început să apară teme care 
anterior erau evitate si s-au editat multe cărți legate de „dezgheţ”. Cea mai cunoscută 


1. Vladimir Tismăneanu, Bogdan C. lacob, The End and the Beginning. The Revolutions of 1989 
and the Resurgence of History, Budapesta — New York, 2012, p. 176. 

dintre acestea a fost romanul lui Anatoli Ribakov Copiii din Arbat. Această lucrare despre 
epoca stalinistă fusese scrisă încă din anii '60, dar n-a fost publicată decât în 1987). 

Liberalizarea politică a constat iniţial mai ales în schimbări de cadre (în perioada 
guvernării Gorbaciov au fost schimbaţi 95% din membrii CC, adică mai mult decât în 
perioada epurărilor din anii ’307) si lărgirea bazei de discuţii la ședințele de partid sau în 
alte asemenea ocazii. O altă expresie a liberalizării politice a constituit-o eliberarea treptată 
din puşcării a oponenților şi disidentilor, respectiv, în unele cazuri, chiar permisiunea ca 
aceştia să desfăşoare anumite forme de activitate. Celui mai cunoscut dintre ei, Andrei 
Saharov, în decembrie 1986 i s-a retras ordinul de domiciliu forţat în oraşul Gorki, iar 
după ce s-a întors la Moscova i s-a permis să-și reia activitatea la institutul unde lucrase 
înainte. La sfârşitul anului 1988, Saharov a întreprins o călătorie în Occident unde, 
întâlnindu-se cu politicienii țărilor respective, i-a convins să sprijine perestroika. În anul 
următor a obţinut un mandat la Primul Congres al Deputaţilor Populari, dar n-a putut juca 
un rol semnificativ, pentru că pe 14 decembrie a murit. Si alte personalităţi au parcurs la 
rândul lor o nouă etapă de activitate sau măcar au început-o. Influenţa disidentilor asupra 
societăţii, cel puţin în Rusia, a fost minoră, dar încetarea persecuțiilor propriu-zise a avut 
un ecou pozitiv în Occident. 

În 1987 au început să apară cluburi informale animate de intelectuali sau de activişti 
sociali ori de partid. În anul următor acestea au fuzionat (mai ales în republicile unionale), 
pentru ca apoi să devină organizaţii de masă. Pe 13 aprilie 1988 şi-a început astfel activi- 
tatea Frontul Perestroikăi Estoniene (Rahvarinne Perestroika Toetuseks); pe 3 iunie 1988 
a apărut Mişcarea Lituaniană pentru Perestroika (Lietuvos Persitvarkymo Sqjidis), cunoscută 
mai târziu sub denumirea lituaniană Sajiidis; pe 8 octombrie a fost creat Frontul National 
Estonian (Latvijas Tautas Fronte). La început, aceste fronturi se limitau la a sprijini ideile 
promovate de echipa lui Gorbaciov, dar mai târziu ele au început să evolueze în direcţia 
autonomiei republicilor respective, iar apoi a independenţei şi a respingerii pactului 
Ribbentrop-Molotov. Şi în alte republici unionale au apărut mişcări asemănătoare, dar de 
regulă ceva mai târziu. 

Apariţia fronturilor concomitent cu doctrina glasnost lansată oficial a însemnat o tribună 
de unde puteau fi exprimate revendicările naţionale în fiecare republică unională şi nu 
numai de pe continentul european. Conducerea sovietică nu aprecia forţele naţionaliste şi 
nici interesele nomenclaturilor locale care se aflau în 'spatele acestora. Descentralizarea, 
începută tocmai datorită fronturilor naţionale şi slăbirii generale a legăturilor dintre periferie 
şi Moscova, a căpătat avânt, ajungând treptat să amenințe însăşi supraviețuirea imperiului. 
Glasnost, ale cărei granite se lărgeau de asemenea necontenit, a permis să se scrie neîngrădit 
despre eroii naţionali, despre crimele sovietice (spre exemplu, în Bielorusia, unde au fost 
întreprinse cercetări la Kuropaty, o suburbie a Minskului, unde avuseseră loc ucideri în 
masă) şi despre alte teme care până atunci fuseseră interzise şi în legătură cu care opinia 
publică devenise foarte interesată; în mediul politicienilor, aceasta a dus la creşterea şi 
mai accentuată a tendinţelor centrifuge. Procesul de renaștere a conştiinţei naţionale a 
cuprins inclusiv populaţii care până atunci rămăseseră într-o anumită măsură tăcute — este 
1. Interesant e faptul că majoritatea monografiilor istorice subliniază valoarea literară redusă a 

acestei cărți. 

2. Włodzimierz Marciniak, Rozgrabione imperium. Upadek Związku Radzieckiego i powstanie 

Federacji Rosyjskiej (Imperiul jefuit. Prăbuşirea Uniunii Sovietice şi apariția Federației Ruse), 

vorba, de exemplu, de tătarii din Crimeea care fuseseră strămutați din patria lor în perioada 
stalinistă, dar spre sfârşitul anilor '80 au început să se întoarcă masiv aici. 

În 1989, în URSS s-a accentuat revirimentul politic. În republicile unionale se vorbea 
tot mai mult despre independenţă. Naționalismul a răbufnit cel mai puternic în Caucaz, 
unde situaţia etnică era extrem de complicată, o parte a conflictelor neavând nimic de-a 
face cu Kremlinul. În februarie 1988 s-a ajuns la ciocniri pe probleme naţionale în regiunea 
Nagorno-Karabah — o enclavă armeană de pe teritoriul Azerbaidjanului. În faţa escaladării 
violenţei, Moscova a decis să preia controlul direct asupra acestei provincii, dar era vorba 
doar de o soluţie provizorie. Diferendele legate de regiunea Nagomo-Karabah au continuat 
şi după dezmembrarea Uniunii Sovietice şi, de fapt, nici până astăzi nu s-a găsit o soluţie 
care să satisfacă pe deplin toate părțile implicate. În aprilie 1989 au avut loc tulburări in 
Georgia. La Tbilisi a fost organizată o demonstraţie cu sloganuri antisovietice prin care 
se cerea independenţa statului. Autorităţile au trimis împotriva protestatarilor armata dotată 
cu mijloace de luptă grele, ceea ce a dus la un masacru — potrivit datelor oficiale, probabil 
diminuate, au murit 19 persoane!. În ciuda angajării personale a georgianului Eduard 
Şevardnadze, pe atunci ministru al Afacerilor Exteme în URSS, în pacificarea situației 
care se inflamase, mişcarea de independenţă a explodat practic în Georgia. În ţările baltice 
se formulau de asemenea cu tot mai mult curaj revendicări de același fel care, în definitiv, 
erau întâmpinate cu destul de multă bunăvoință din partea administraţiei locale, aceasta 
văzând în ele şansa eliberării de sub controlul Moscovei. 

Si la centru au fost operate schimbări politice de anvergură. La a XIX-a conferinţă a 
partidului din mai-iunie 1988 a fost iniţiată reforma Constituţiei URSS, care îşi propunea 
să transfere o parte din atribuţii în mâinile nou-infiintatelor parlamente republicane, 
denumite Consilii ale deputaţilor populari. În martie 1989 au avut loc alegeri pentru Primul 
Congres al Deputaţilor Populari. Potrivit principiilor sale, el urma să fie un fel de parlament, 
într-o anumită măsură independent de Comitetul Central al PCUS. La întocmirea listelor 
de candidaţi au fost eliminate persoanele care făcuseră parte din echipa precedentă, fiind 
introduşi mulţi oameni din echipa lui Gorbaciov. Acesta a fost ales de Congres ca preşedinte 
al Sovietului Suprem al URSS. Boris Elțîn a ajuns deputat de Moscova şi a sprijinit initial 
perestroika, dar mai târziu a trecut în opoziţie fata de Gorbaciov, cerând reforme mai 
profunde. Elțîn şi-a găsit aliaţi în aparatele de partid şi de stat ale republicilor unionale — care 
la rândul lor vedeau în el politicianul capabil să slăbească puterea centrală în folosul 
periferiei. 

În martie 1990, Congresul Deputaţilor Populari l-a numit pe Mihail Gorbaciov preşe- 
dinte al URSS. Crearea acestui post era una dintre reformele constituţionale. În luna mai 
a aceluiaşi an, Elțîn a devenit preşedinte al Consiliului Suprem al Republicii Unionale 
Ruse, ceea ce a provocat acutizarea conflictului său cu Gorbaciov. 

În 1989 Uniunea Sovietică era, așadar, pentru regimurile comuniste din Europa Centrală 
şi de Est nu doar promotorul politic al unor schimbări profunde, ci şi un model de urmat. 
La începutul aceluiași an, din perspectiva Kremlinului putea încă să existe impresia că 
perestroika va duce la întărirea comunismului mondial, şi nu la prăbuşirea sa — lucru care, 
la sfârşitul anului, a devenit însă o certitudine. Cât timp mai deţineau încă rolul conducător 
Şi nu erau total absorbite de luptele interne, autorităţile sovietice au lansat perestroika 
sistemului în țările-satelit, străduindu-se să motiveze în acest sens şefii locali, ca şi întregul 
lor aparat de partid şi de stat. Să revenim însă la anul 1985, când a început tot acest proces. 


1. Wojciech Materski, Gruzja (Georgia), Varşovia, 2000, p. 226. 

Creat de Stalin şi continuat de succesorii lui, sistemul de guvernare din ţările Europei 
Centrale şi de Est fusese extrem de centralizat. Implementarea succesivă a diferitelor idei 
avea deja o tradiţie destul de lungă. Introducerea comunismului în fiecare ţară se efectuase 
cam după aceeaşi schemă. După moartea lui Stalin când, exclusiv din cauza dezmembrării 
structurilor puterii de la Kremlin, la Moscova a început guvernarea „colectivă”, în toate 
ţările blocului comunist a fost impusă copierea modelului sovietic. Însă în niciuna dintre 
ele, poate cu excepţia Bulgariei unde exista rivalitatea dintre Cervenkov şi Jivkov, acest 
nou model nu avea sens. Autorităţile locale erau obișnuite ca de la centru să vină anumite 
directive cărora trebuiau să li se conformeze sau măcar să dea această impresie. Cu timpul, 
URSS le-a lăsat sateliților săi o autonomie tot mai mare, desigur, nu fără anumite limite 
Şi cu excepţia domeniilor de importanţă fundamentală pentru imperiu. Aparatele de partid 
ale diferitelor ţări deveniseră din ce în ce mai putin apte de schimbare si, de aceea, ele au 
folosit noua autonomie venită pe neaşteptate inclusiv pentru întârzierea aplicării noilor 
idei de la Moscova. Sistemele est-europene, aproape identice în perioada stalinistă, apu- 
caseră să evolueze în direcţii diferite, deşi elementul fundamental, format din absenţa 
aproape totală a proprietăţii private şi atotputernicia partidului unic sprijinit de serviciile 
speciale, se păstrase peste tot. 

Ca nou conducător al Uniunii Sovietice, Mihail Gorbaciov n-a fost primit cu prea mult 
entuziasm de omologii săi din ţările Europei Centrale și de Est. În primul rând, fiecare 
dintre aceștia se temea de schimbări care ar fi putut duce la pierderea puterii şi înlocuirea 
cu oameni noi (Şi, după cum s-a dovedit mai târziu, aceste temeri erau foarte întemeiate). 
Ei nu aveau o imagine de ansamblu asupra situaţiei economice a sistemului si nu era 
convinşi că schimbări atât de profunde ca acelea care se profilau în cursul anului 1985 
sunt cu adevărat necesare. În plus, un element care de obicei nu este apreciat la justa sa 
valoare în analize era vârsta lui Gorbaciov — el era mult mai tânăr decât toţi conducătorii 
statelor-satelit. Gorbaciov, născut în anul 1931, era cu o generaţie mai tânăr decât Todor 
Jivkov (n. 1911), Erich Honecker (n. 1912), Janos Kadar (n. 1912), Gustav Husâk (n. 1913) 
şi Nicolae Ceauşescu (n. 1918) şi chiar cu opt ani mai tânăr decât Wojciech Jaruzelski 
(n. 1923). Al Doilea Război Mondial şi sovietizarea care a urmat după aceea, pentru toţi 
cei enumeraţi mai sus, au constituit evenimente esenţiale în ,,formarea” lor ca politicieni, 
pe când Gorbaciov nu era în perioada respectivă decât un copil. 

Tocmai de aceea, conducătorii tarilor-satelit vedeau în general în perestroika o posibilă 
ameninţare nu numai pentru propria lor poziţie, ci si pentru sistem în întregul lui. Si dupa 
cum, în mod paradoxal, s-a dovedit, ei vedeau mai realist întreaga situaţie, de vreme ce 
acţiunile lui Gorbaciov au condus în cele din urmă la destrămarea sistemului. Nu este clar 
în ce moment şi-au dat seama că perestroika va duce la căderea comunismului, dar cei 
mai conservatori au simţit instinctiv care va fi deznodământul ei. Această idee era împăr- 
tăşită într-o bună măsură si de membrii aparatelor de partid din ţările comuniste!. Din 
această cauză, încă de la bun început, Gorbaciov s-a lovit de un zid de neîncredere, care 
mai târziu a devenit şi mai ostil. Interesant este însă faptul că în toate limbile țărilor din 
Europa Centrală şi de Est cele mai importante două concepte ale noii linii politice, 
perestroika şi glasnost, erau utilizate în limba rusă sau într-o formă foarte apropiată (în 
maghiară ,,peresztrojka” şi „glasznoszty”), rar se vorbea despre ,,reconstructie”, „restruc- 
turare” sau „transparenţă”. O excepţie totuşi era Bulgaria, unde Jivkov a lansat termenul 


1. Cu titlu de exemplu, în România, printre ofiţerii serviciilor speciale de rang superior era răspân- 
dită opinia că de fapt Gorbaciov este agent occidental. Vezi Adam Burakowski, Dictatura lui 
Nicolae Ceauşescu 1965-1989. Geniul Carpaţilor, laşi, 2011, p. 317. 

„reorganizare” (npeycmpoticmeo), în principal cu scopul de a întârzia reformele, dând 
impresia că le aplică. Ceea ce înseamnă că, în toate ţările, perestroika era considerată, pe 
bună dreptate de altfel, drept ceva exterior, ceva care n-a fost asimilat. 

Singura ţară unde atât conducerea, cât şi esaloanele inferioare ale administraţiei spri- 
jineau perestroika în loc să-i opună rezistență era Polonia. Încă de la începutul anilor ’80, 
aici s-a profilat apariţia unei crize din care nu se vedea nicio ieşire. Instituirea legii marţiale 
Şi apoi renunțarea la această măsură au adus anumite avantaje politice imediate (slăbirea 
opoziţiei şi intimidarea încercărilor populaţiei de a se împotrivi autorităţilor), dar n-au dus 
la revirimentul economic pe care se conta de fapt. În cursul anilor ’80, comunismul era 
complet epuizat, lipsit de orice idei în Polonia, ceea ce a provocat demoralizarea partidului 
de guvernământ. Astfel încât perestroika a fost considerată o reacţie absolut naturală a 
conducerii sovietice faţă de criză, care în Polonia era mult mai vizibilă decât în celelalte 
țări. Iar acest lucru a determinat o înţelegere mai profundă a concepţiei lui Gorbaciov. 

În celelalte tari situaţia era cu totul diferită. Cel mai aproape de poziţia Poloniei se 
situa Ungaria, unde, cu toate că nu voia, evident, să piardă puterea şi s-a luptat până în 
ultima clipă s-o păstreze, Kadar susţinea si el perestroika, văzând probabil în ea o şansă 
de a aplica noi reforme economice, poate ceva în genul „noului mecanism economic”. Ar 
urma apoi Jivkov, care, pe fondul admiratiei oficiale faţă de Uniunea Sovietică, se simţea 
de obicei obligat să-şi arate entuziasmul fata de orice nou curent emanând dinspre Moscova. 
În cazul lui Jivkov, sprijinul verbal nu însemna însă şi sprijin real — conducătorul bulgar 
se străduia să dea impresia că face reforme, dar le întârzia sau le directiona în asa fel încât 
să-i pice lui bine, ceea ce le denatura sensul. Şi mai rău au fost primiţi noul secretar sovietic 
Şi perestroika lui în Cehoslovacia şi RDG, unde concepțiile lui nu erau înţelese, fiind 
considerate în general periculoase pentru sistemul comunist. Chiar la sfârşit se situa 
România cu conducătorul ei megaloman, Nicolae Ceauşescu, care întotdeauna privea cu 
neîncredere spre URSS. În urma celor două decenii de exercitare a puterii, el era considerat 
l'enfant terrible al blocului sovietic, ceea ce-i permitea să i se împotrivească lui Gorbaciov 
$1 perestroikăi sale in mod fatis, chiar dacă o făcea, desigur, între anumite limite. 

„Bate vânt de primăvară dinspre Răsărit, bate vânt de primăvară înspre mai bine”, 
cânta Andrzej Rosiewicz într-o melodie care în Polonia devenise aproape un imn al sus- 
ţinătorilor noilor idei sovietice. Într-adevăr, Moscova a fost factorul determinant al eve- 
nimentelor care au dus la căderea comunismului. Kremlinul a fost cel care a accelerat 
schimbările, străduindu-se în acelaşi timp să-şi menţină controlul asupra lor. Conducerea 
sovietică a promovat reformele în mai multe feluri. În primul rând prin intermediul întâlni- 
rilor oficiale ale noului secretar general al PCUS şi ale colaboratorilor săi cei mai apropiaţi 
cu conducătorii țărilor-satelit. Acest tip de convorbiri includea un cerc de persoane mai 
larg decât de obicei, lucru care a ieşit foarte clar în evidenţă în cursul vizitelor lui Gorbaciov 
în fiecare stat în parte. De-a lungul discuţiilor, sovieticii îi îndemnau pe vasalii lor est-euro- 
peni să aplice cât mai rapid perestroika, căutând în echipele locale personalităţi pe care 
s-ar fi putut baza (Rosiewicz cânta că „poate ar trebui în sfârşit aerisit cabinetul figurilor 
de ceară” [figur woskowych]; într-o altă versiune — „al figurilor militare” [figur wojskowych]). 
Ultima dovadă — înfricoșătoare, pentru unii conducători ai statelor-satelit — a caracterului 
inevitabil al schimbării a fost renunţarea totală la „doctrina Brejnev”), proces al cărui 


1. „Doctrina Brejnev” a fost formulată în 1968 pentru a motiva invadarea Cehoslovaciei de către 
țările membre ale Tratatului de la Varşovia. Ea proclama că în cazul apariţiei unei ameninţări la 
adresa cuceririlor socialismului în oricare dintre ţările blocului, celelalte au dreptul să organizeze 

semnal de începere a fost dat încă din 1988, dar care a fost recunoscut formal şi oficial 
pe 6 iulie 1989, în timpul forumului Consiliului Europei de la Strasbourg’. 

O altă metodă de a influenţa situația din țările blocului comunist era propaganda. 
Sovieticii au făcut multe eforturi pentru lansarea ideii de perestroikă și glasnost. În acest 
scop au utilizat atât propriile lor mijloace, ca mass-media sau instituţiile culturale, cât şi 
corespondentele lor locale — cel puţin acolo unde acestea nu erau blocate de autorități (aşa 
cum s-a întâmplat, spre exemplu, în România). Acolo unde televiziunea sovietică se bucura 
de popularitate (în primul rând în Bulgaria), ea a devenit unul dintre principalele canale 
de difuzare a noilor concepţii. În țările Europei Centrale şi de Est a crescut şi numărul de 
cititori ai presei sovietice, mai ales ai celei care promova ,,dezghetul”. Si, întrucât în 
majoritatea ţărilor din lagărul sovietic erau în continuare predominante metodele cenzurii 
de tip Brejnev, s-a ajuns la situaţia paradoxală ca periferia sistemului să fie mai puţin 
liberală decât centrul. Foarte clar se putea vedea acest lucru comparând situaţia din România 
cu cea din Republica unională Moldovenească?. În timp ce Ceauşescu se ocupa în conti- 
nuare de cultul propriei sale persoane, în Moldova vecină au început să apară discuţii 
politice destul de animate. De asemenea, sovieticii îi promovau în mod intenţionat pe 
disidentii din fiecare ţară prin intermediul mass-media — ca exemplu putem da aici numele 
lui Mircea Dinescu, cunoscut disident român, care a fost difuzat în cadrul secţiei în limba 
română a postului de radio sovietic. Un alt exemplu din aceeași țară, deşi oarecum indirect, 
ar fi László Tőkés, a cărui activitate de opozant a fost larg promovată de televiziunea 
maghiară (cu alte cuvinte a unei ţări mult mai avansate în aplicarea perestroikăi decât 
România). 

În afară de mass-media din Uniunea Sovietică, în răspândirea perestroikăi un rol 
important l-au jucat şi mijloacele occidentale de informare în masă, care de altfel erau 
mult mai credibile pentru locuitorii ţărilor din Europa Centrală şi de Est decât cele din 
propriile lor ţări. Imediat după ce s-a constatat că noul conducător de la Kremlin este cu 
adevărat un reformator, mass-media occidentale sau cel puţin o parte dintre ele au început 
să-i acorde foarte multă atenţie si să-l trateze cu o nedisimulată simpatie, văzând în el o 
şansă de a ieşi din impasul Războiului Rece. 

Cu el s-au solidarizat şi unii politicieni vestici, chiar şi dintre aceia pe care ar fi fost 
foarte greu a priori să-i suspectezi de simpatie fata de URSS. Punctul culminant al acestei 
tendinţe a fost atins odată cu decernarea Premiului Nobel pentru Pace lui Mihail Gorbaciov 
în anul 1990, adică chiar după masacrul de la Tbilisi’. Politica Kremlinului făcea posibil 
un acces mai liber al jurnaliştilor occidentali în ţările Europei Centrale si de Est si, in 
consecinţă, creşterea interesului general fata de această regiune a lumii. Nu toate infor- 
maţiile şi comentariile erau redactate în acelaşi spirit optimist-pozitiv, dar acest lucru nici 
nu avea prea multă importanţă — simpla informare a cetăţenilor despre situaţia din ţările 
comuniste acţiona în sensul schimbărilor ce erau pe punctul de a se produce în această 
regiune, întrucât în toate ţările situaţia socială şi economică era precară. 


o intervenţie armată care nu va fi considerată drept o agresiune, ci o măsură de autoapărare fata 

de amestecul unei ideologii ostile. 

Wojciech Roszkowski, Polwiecze... (O jumătate de veac...), pp. 391-392. 

2. În RSS Moldovenească, în afară de limba rusă mai era folosită şi limba română, dar scrisă cu 
litere chirilice. Trecerea la alfabetul latin a fost una din revendicările Frontului Popular din 
Moldova (spre deosebire de alte organizaţii de acelaşi tip apărute în republicile unionale, Frontul 
Popular din Moldova era „popular”, si nu „naţional”). 

3. Unii comentatori au creat chiar termenul ,,gorbism” pentru a defini interesul nemaiîntâlnit in 
mass-media pentru persoana secretarului general al PCUS. 


_ 


42 1989. TOAMNA NAȚIUNILOR 


Activistii comunişti din Europa Răsăriteană, ca şi disidentii de altfel (şi, într-o mult 
mai mică măsură, opozantii care nu aveau nicio legătură cu partidul comunist), vedeau in 
Moscova un factor foarte important şi adeseori ei se străduiau să obţină sprijinul Kremlinului 
înainte şi, mai ales, după preluarea puterii. La nivel ideologic, perestroika a reînviat spe- 
rantele (aparent moarte) într-o anumită versiune a „socialismului cu faţă umană”, în schimb 
la nivel de cadre ea era pentru mulţi pur şi simplu o şansă de a face carieră. Când însă 
Uniunea Sovietică a început să se clatine din temelii, toată această categorie a început 
să-şi limiteze relaţiile cu autorităţile de la Kremlin, iar după dezmembrarea URSS, în 
majoritatea ţărilor (deşi nu în toate) foştii activişti comunişti s-au reorientat spre opţiunea 
prooccidentală, de cele mai multe ori uitând de vechile relaţii. 

Autorităţile sovietice erau foarte atente la felul cum evoluau evenimentele în regiune. 
În februarie 1989, în cadrul Institutului de Economie a Sistemului Socialist de pe lângă 
Academia de Ştiinţe a URSS a fost elaborată Monografia referitoare la situaţia internă 
din ţările socialiste europene, in care erau analizate destul de exact diferite scenarii. 
Documente asemănătoare au fost întocmite şi în cadrul Secţiei Internaţionale a PCUS, 
respectiv al ministerului sovietic al Afacerilor Externe’. De unde rezultă că Moscova făcea 
în continuare presiuni pentru liberalizare şi promovarea schimbării în ţările respective, 
considerând că acest lucru este avantajos din punctul ei de vedere. Fără îndoială că au fost 
elaborate şi alte documente de acest gen, dar deocamdată acestea sunt încă inaccesibile. 

În toamna anului 1989, pentru aproape toţi devenise clar că perestroika va duce la 
căderea sistemului, cel putin în ţările din această regiune. Ce avea să se întâmple pe urmă 
puţini ştiau, dar sigur era faptul că partidul comunist şi celelalte organe ale puterii nu vor 
supravieţui în formele lor de până atunci. Cadrele de partid mai lucide şi mai active ale 
statelor comuniste ajunseseră la concluzia că trebuie să-şi schimbe cât mai repede modul 
de acțiune şi sloganurile promovate dacă vor să nu ajungă la coşul de gunoi al istoriei. 
Cei care n-au înţeles acest lucru au rămas complet indiferenți la schimbări sau au încercat 
chiar să li se opună — și au fost înlăturați. 

În august 1980, semnând acordul cu autorităţile, reprezentanţii ,,Solidaritatii” din 
Polonia au sfărâmat una din pietrele cele mai importante de la temelia sistemului comunist 
mondial. Alta, nu mai puţin importantă, a smuls-o Gorbaciov, încercând să reformeze în 
profunzime un sistem care prin natura lui nu era reformabil. Iar altele au fost scoase tot 
de polonezi în iunie şi septembrie 1989. Cel puţin câteva grinzi portante ale construcţiei 
au fost eliminate de permanentele probleme economice care au ros imperiul sovietic (din 
interior sau din exterior). O contribuţie la zguduirea din temelii a edificiului şi-au adus de 
asemenea loan Paul al II-lea şi Ronald Reagan. Nu putem uita însă nici de miile de eroi anonimi, 
care s-au străduit în 'diferite feluri să contribuie la dărâmarea sistemului comunist. 


1. Aceste documente au fost publicate in Polonia. Vezi Antoni Dudek, Andrzej Friszke (ed.), Polska 
1986-1989: koniec systemu. Materiaty międzynarodowej konferencji, Miedzeszyn 21-23 pazdzier- 
nika 1999 (Polonia 1986-1989: sfârşitul sistemului. Materialele unei conferințe internaționale, 
Miedzeszyn 21-23 octombrie 1999), vol. 3: Dokumenty (Documente), Varşovia, 2002, pp. 215-252. 


Adam Burakowski, Aleksander Gubrynowicz, Pawet Ukielski 


Polonia: locul unde a început totul 


Introducere 


Cu o frază atribuită lui I.V. Stalin, „e mai uşor să pui şaua pe-o vacă decât să introduci 
comunismul în Polonia”. Iar şeful de la Kremlin nu se înşela. De fapt, în puţine locuri din 
lume condiţiile pentru construirea comunismului s-au dovedit atât de puţin prielnice ca în 
RPP. În Polonia, funcţia de şef al partidului a însemnat un „fotoliu foarte fierbinte”, care 
şi-a schimbat de şapte ori ocupantul (B. Bierut: 1948-1956; E. Ochab: 1956; W. Gomulka: 
1956-1970; E. Gierek: 1970-1980; S. Kania: 1980-1981; W. Jaruzelski: 1981-1989; 
M.F. Rakowski: 1989-1990); pe Vistula s-au înregistrat cele mai multe revolte cu caracter 
de masă împotriva autorităţilor (1956, 1970, 1976, 1980-1981)', iar grupuri mai mici de 
oponenți au acţionat practic de-a lungul întregii perioade 1945-1989. În partid, mai ales 
în ultima perioadă, dominau oportunistii şi carieristii, adevărații slujitori ai ideilor fiind 
puţini. Timp de 44 de ani, cât a existat RPP, autorităţile s-au bucurat de o susţinere cu 
intensitate variabilă din partea cetăţenilor, în general fiind vorba mai degrabă de o acceptare 
pasivă dublată de un sentiment de resemnare decât de o dorinţă sinceră de a sprijini PZPR. 
Acestei alergii fata de comunism guvernanţii n-au ştiut să-i găsească niciun antidot, asa 
încât diferitele forme de protest s-au repetat practic în tot intervalul 1944-1989?. În con- 
secinţă, ca să se menţină la conducere, autorităţile impuse de Moscova erau condamnate 
la „jumătăţi de măsură”, care însă nu aduceau rezultatele aşteptate. Eșecul comunismului 
ca ideologie utopică a devenit evident în Polonia relativ repede şi, nu întâmplător, tocmai 
pe malurile Vistulei s-a declanşat procesul care, în timp, a dus la căderea imperiului 
sovietic. 


Drumul spre putere 


Situaţia complicată a comuniştilor din Polonia era rezultatul moştenirii istorice în 
domeniul relaţiilor dintre Polonia şi Moscova. Inca de la sfârşitul secolului al XVIII-lea 


1. Jerzy Eisler, „Polskie miesiące” czyli kryzys(y) w PRL (,, Lunile poloneze” sau criza [crizele] 
în RPP), Varşovia, 2008. 

2. Andrzej Paczkowski, Strajki, bunty, manifestacje, jako ,,polska droga” przez socjalizm (Greve, 
revolte, manifestații ca „drum polonez” prin socialism), Poznan, 2003. 

Rusia ocupa cea mai mare parte a teritoriilor poloneze, inabusind cu brutalitate insurectiile 
nationale care s-au produs în cursul secolului al XIX-lea!. Polonia şi-a recucerit indepen- 
denta in 1918, cam în același timp cu revoluţia bolşevică din Rusia (1917). Războiul 
polono-bolşevic din 1920 a demonstrat că URSS nu prevăzuse pe harta Europei un loc 
pentru o Polonie independentă, ceea ce compromitea, după părerea polonezilor, ideologia 
comunistă și pe oamenii care o slujeau?. Din cauza atitudinii sale opuse în mod evident 
raţiunii de stat specifice Poloniei (avem în vedere, printre altele, concepţia schimbării gra- 
nitelor în defavoarea statului polonez), Partidul Comunist Polonez a rămas o forță politică 
marginală care a fost desfiinţată în 1938 la ordinul Moscovei (!), Stalin comandând ca 
majoritatea activiştilor din această formaţiune să fie ucişi. Puţinii care au supraviețuit, asa 
cum a fost cazul lui W. Gomulka, aparținuseră categoriei activiştilor de nivel inferior şi-şi 
datorau viata faptului că la momentul respectiv erau... deținuți în închisorile poloneze?. 

Războiul n-a făcut decât să lungească lista nedreptatilor. Pactul dintre Hitler si Stalin 
încheiat în 1939 şi masivele represiuni la care au fost supuşi după aceea atât prizonierii 
de război, cât şi populaţia poloneză de pe teritoriile anexate de URSSf, au dovedit clar 
imposibilitatea de a cădea la înţelegere cu Rusia (reprezentată în acest caz de URSS). 
Numai în cadrul crimelor de la Katyn, NKVD-ul a ucis peste 21.000 de persoane 
aparţinând elitei poloneze. Alte aproape 450.000 de persoane au fost deportate între 
1939 şi 1941 spre Est’. Trebuie de asemenea să ne amintim de drama Insurectiei Varsoviene, 
de masivele represiuni la care au fost supuşi ostaşii polonezi care au luptat împotriva 
nemților în cadrul unor unităţi de partizani în cursul anilor 1944-1945 şi în cele din urmă 
de schimbarea graniţelor de după 1945, dublată de evacuarea forţată, pe baza înțelegerilor 
de la Ialta, a populaţiei poloneze care de veacuri locuia pe teritoriile din est, acum anexate 
de URSS. 

Subordonându-şi Polonia, Moscova nu putea profita de experienţa dobândită în alte 
tari din Europa Centrală. Încă înainte de război, sprijinul social pentru comunism a fost 
mult mai mic în Polonia decât în Cehoslovacia sau Germania®, unde în plus URSS nu era 
percepută drept o ameninţare fatală. Pe de altă parte, în Ungaria şi România ura faţă de 
comunism nu era mai mică decât in Polonia, dar în război Budapesta si Bucureştiul au 
rămas alături de Hitler. Aceste ţări au consolidat potenţialul militar al Wehrmachtului şi au 
utilizat violenţa faţă de unele categorii de persoane considerate inamice (evrei, comunişti, 


1. Vezi Adam Zamoyski, Holy Madness: Romantic, Patriots and Revolutionares: 1776-1871, 
Londra, 2001. 

2. Tradiţia poloneză în ceea c e priveşte gândirea anticomunistă este bogată şi s-a constituit în cursul 
secolului al XIX-lea, vezi Bogdan Szlachta (ed.), Polish Anti-Communism and Its Intellectual 
Traditions. An Anthology, Cracovia, 2001. 

3. Stéphane Courtois, Jean-Louis Panné, Rémi Kauffer, Rewolucja Swiatowa, Wojna Domowa i Terror, 
in Stéphane Courtois, Nicolas Werth, Jean-Louis Panné, Andrzej Paczkowski, Karel Barosek, 
Jean Louis Margolin, Czarna Ksiega Komunizmu, zbrodnie, terror, przesladowania (Cartea 
neagră a comunismului. Crime, teroare, represiune), ediţie în limba polonă, Varşovia, 1999, 
partea a Il-a, p. 286. Vezi, de asemenea, Andrzej Paczkowski, Polacy podobcq i własną przemocą 
(Polonezii sub teroarea străină şi cea proprie), ibidem, partea a III-a (coautor Karel Bartosek), 
pp. 342-344. 

4. Merită să adăugăm aici că Stalin respinsese propunerea lui Hitler de a crea un mic stat polonez 

tampon, sub autoritatea celui de-al Treilea Reich. 

Andrzej Paczkowski, Polacy pod... (Polonezii sub... ). 

6. Despre fascinația elitelor germane interbelice pentru bolsevism, vezi mai ales Gerd Koenen, Der 
Russland-Komplex: Die Deutschen und der Osten 1900-1945, Miinchen, 2005. 

masoni, liberali şi, uneori — asa cum s-a întâmplat în România —, chiar militanti de extrema 
dreapta, înrolați sub semnul Gărzii de Fier). Spre sfârşitul războiului, fenomenul asasinării 
duşmanilor a căpătat proporţii dramatice, ceea ce a facut ca activiștii comunişti să poată 
conta pe sprijinul duşmanilor regimurilor progermane, sporind astfel legitimitatea tentativei 
lor de a prelua puterea. Pe de altă parte, noua autoritate a fost susţinută de numeroase 
cadre ale fostului regim, pentru care aceasta era singura sansa de a scăpa nepedepsite. 

În Polonia, Hitler nu s-a gândit niciun moment să încerce să instaleze un guvern 
progerman. Teroarea omniprezentă a stării de ocupaţie, care constituia pur şi simplu un 
pericol fizic pentru supraviețuirea polonezilor ca națiune’, a obligat partidele politice să 
se consolideze şi să-şi atenueze diferendele interpartinice. Unitatea de vederi la care s-a 
ajuns astfel a avut drept rezultat nu numai înfiinţarea Statului Secret Polonez şi, odată cu 
acesta, a Armatei Teritoriale (din rândurile căreia au făcut parte aproape 400.000 de ofiţeri 
şi soldaţi) subordonate acestuia şi luptând împotriva nemtilor’, ci si încercarea nereușită 
de a elibera tara de sub ocupaţia germană, tentativă al cărei punct culminant a fost Insurecția 
Varşoviană. 

Organizată de Armata Teritorială, Insurecția Varşoviană, care şi-a propus să elibereze 
Varşovia de sub ocupaţia germană, s-a transformat într-o tragedie cu consecinţe extrem 
de grave. Armata Rosie nu i-a sărit în ajutor’, dimpotrivă, a obstructionat-o, permiţând 
pur şi simplu, oricât ar părea de greu de crezut, ca unităţile hitleriste să treacă la un masacru 
de proporţii inimaginabile asupra locuitorilor capitalei*, ceea ce a adâncit si mai mult 
prăpastia care urma să-i despartă pe polonezi de guvernanţii comunişti trimişi de Kremlin. 
O altă consecinţă, nu mai putin esenţială, a evenimentelor din cursul anilor 1944-1945 a 
fost aceea că au anulat argumentul fabricat de comunişti cum că Armata Teritorială ar fi 
colaborat cu nemţii. Amploarea şi intensitatea insurecției (luptele au durat nu mai putin 
de 63 de zile), alături de numeroasele informaţii apărute în mass-media din lumea întreagă 
în legătură cu această temă au limitat posibilitatea de a lansa un atac propagandistic eficient 
prin aşa-zisul „fascism polonez”. 

Prin urmare, în 1945, comuniştii au intrat în Polonia cu o faimă absolut detestabilă. În 
plus, văduvită de teritoriile din est şi împinsă pe linia Oder-Neisse, Polonia a devenit un 
stat unitar din punct de vedere etnic, lucru la care s-a mai adăugat si gradul înalt de 
omogenitate confesională. Populaţia RPP a rămas în proporţie de 90% catolică’, cu o 
componentă rurală dominantă, ceea ce a permis ca autoritatea Bisericii Catolice să devină 
uriașă. Legenda conspiratiilor din perioada 1939-1945 şi Insurecția Varşoviană au devenit 
o comoară păstrată cu sfinţenie în memoria poporului. Iar acestea vor deveni apoi elementul 
de legătură dintre generaţii și vor juca un rol fundamental în desenarea modelelor şi for- 
marea atitudinilor pentru o întreagă generaţie de activişti ai opoziţiei, fiind un vaccin 
eficient împotriva propagandei comuniste. În această situaţie, comuniştii au avut de răspuns 
la întrebarea cum poţi guverna un popor care te respinge in masă. 


1. Despre situaţia deosebită a ocupaţiei în Polonia, vezi Richard C. Lucas, Forgotten Holocaust: 
The Poles Under German Occupation 1939-1944, ed. a Il-a, 2001. 

2. Mai pe larg în legătură cu această temă, vezi Norman Davies, Rising '44: The Battle for Warsaw, 
Londra, 2004. ` 

3. Mai pe larg, vezi Nikołaj Ivanov, Powstanie Warszawskie widziane z Moskwy (Insurecția Varşoviană 
văzută de la Moscova), Cracovia, 2010. 

4. Exhaustiv la Norman Davies, Rising '44... 

5. Antoni Dudek, Ryszard Gryz, Komuniści i Kościół w Polsce (1945-1980) (Comuniştii i Biserica 
în Polonia [1945-1980]), Cracovia, 2006, p. 9. 

Iniţial, cel mai important instrument de exercitare a puterii a fost teroarea generală. 
Polonezii erau epuizați de război, iar valul de victime şi distrugeri împreună cu conştien- 
tizarea eşecului militar îi făceau să-şi dorească în primul rând liniştea. Probabil tocmai de 
aceea orice putere care nu ameninţa cu exterminarea fizică putea conta pe o acceptare 
pasivă. Aşa s-ar putea explica eventual faptul că, în 1947, comuniştii au putut falsifica în 
mod grosolan alegerile, aruncându-i în puşcării pe toţi adversarii adevăraţi sau doar pre- 
supuși ai „puterii populare” (o mare parte dintre aceștia au fost asasinați), şi au putut să-şi 
încheie procesul de preluare totală a puterii în decembrie 1948 prin „unirea mişcării 
muncitoreşti” (după ce şi-au subordonat restul mișcărilor independente de stânga), pentru 
că polonezii nu mai erau în stare să riposteze la aceste manevre printr-o nouă revoltă!. La 
drept vorbind, după război, a existat în Polonia o mişcare anticomunistă de partizani?, dar 
pe măsură ce treceau anii ea s-a bucurat de tot mai putin sprijin. Ultimul partizan, Jozef 
Franczak, a fost ucis în anul 1963. 

În Polonia, comuniștii se sprijineau, pe de o parte, pe cei cărora schimbarea de direcţie 
le permitea o carieră rapidă în serviciile militarizate, în aparatul represiv sau în adminis- 
tratie, iar pe de altă parte, pe cei care chiar credeau că noua Polonie poate fi mai bună, 
mai dreaptă decât cea de-a doua Republică Polonă interbelică; în favoarea noii Polonii se 
exprimau de asemenea reprezentanţii minorităţilor naţionale şi polonezii de origine evre- 
iască, înspăimântați de ceea ce au trăit în perioada războiului şi de proliferarea resenti- 
mentelor naţionaliste. În general însă era vorba de o bază socială prea modestă în comparaţie 
cu planurile de viitor. Indicatorii oficiali arătau că PZPR avea o rezervă de cadre destul 
de redusă (în 1948 proporţia membrilor de partid fata de ansamblul populaţiei“ în Polonia 
nu depășea 1/8, pe când în celelalte ţări ale blocului comunist ea se situa în jurul valorii 
de 1/6). Cu toate acestea, încă de la început, comuniştii şi-au propus obiective maximale: 
inocularea cu orice preţ a ideologiei comuniste pe tot cuprinsul Poloniei, urmând cât mai 
fidel experienţa sovietică. Ca urmare, monopolul partidului în exercitarea puterii a fost 
introdus cu forţa şi pe malurile Vistulei, eliminându-se treptat posibilitatea opoziţiei de a 
acţiona legal. Reprimarea brutală afecta şi religia (instituţia Bisericii şi credincioşii), 
tineretul fiind supus îndoctrinării ateiste; în artă, realismul socialist a devenit canon 
obligatoriu’. 


1. Andrzej Friszke, Przystosowanie i opór. Studia z dziejów PRL (Acomodare şi opoziție. Studii 
din istoria RPP), Varşovia, 2007. 

2. Nu avem cum să nu observăm totuşi că dimensiunile rezistenţei armate împotriva ocupaţiei 

sovietice în perioada 1944-1947 au fost uriaşe şi n-au fost încă restituite pe de-a-ntregul memoriei 

universale. Între zece şi douăzeci de mii de victime în tabăra partizanilor şi cam acelaşi număr 
de partea formațiilor comuniste care luptau împotriva mişcării ilegale fac ca aceste confruntări 
să poată fi considerate echivalente cu o adevărată insurecție. Vezi Rafat Wnuk (ed.), Atlas 
polskiego podziemia niepodleglosciowego 1944-1956 (Atlasul mişcărilor de independență în 

ilegalitate între 1944 şi 1956), Varşovia, 2007, p. XXXIV. 

Exhaustiv pe această temă, Rafat Wnuk (ed.), Atlas polskiego... (Atlasul mișcărilor... 

Numărul de membri de partid din totalul de cetăţeni adulți. 

5. Piotr Osęka, Rytualy stalinizmu (Ritualurile stalinismului), Varşovia, 2007; Robert Kupiecki, 
„Natchnienie milionów”. Kult Josefa Stalina w Polsce w latach 1944-1956 (,, Inspirația mili- 
oanelor”. Cultul lui I.V. Stalin în Polonia între 1944 şi 1956), Varşovia, 1993; despre relațiile 
dintre stat şi Biserică, vezi Jan Zaryn, Dzieje Kościoła katolickiego w Polsce (1944-1989) (Istoria 
Bisericii catolice în Polonia [1944-1989 ]), Varşovia, 1997; Jan Zaryn, Kościół w PRL (Biserica 
în RPP), Varşovia, 2004; Jan Żaryn, Kościół a władza w Polsce 1945-1950 (Biserica şi puterea 
în Polonia 1945-1950), Varşovia, 1997. 

Dată fiind lipsa încrederii în ideologie, asemenea obiective nu puteau fi impuse decât 
prin forță, dar teroarea nu putea fi aplicată pe o perioadă mai lungă de timp, pentru că ea 
ar fi lovit nu numai în duşmanii autorităţilor, ci şi în membrii de partid. Toate aceste 
elemente au dus la prima mare explozie socială în iunie şi la liberalizarea sistemului în 
octombrie 1956. În fata revoltei fatise a polonezilor, la care se adăugau pe de o parte dura 
controversă cu o facțiune apărută în sânul PZPR', iar pe de altă parte destalinizarea din URSS 
şi ,,dezghetul”, devenea clar că teroarea ca metodă politică trebuia să fie limitată. În această 
situaţie, pentru a obţine acceptarea pasivă a populaţiei, autorităţile au fost nevoite să se 
„înţeleagă” cu aceasta. La rândul ei, populaţia, care nu uitase tragedia Insurectiei Varşoviene, 
s-a dovedit dispusă la compromisuri. Ca urmare a nesigurantei legate de graniţa de vest (a cărei 
linie rămânea în continuare condiţionată de înțelegerile de la Ialta si Potsdam)’, nu voiau un 
conflict nici Biserica Catolică poloneză şi nici chiar numeroasa emigrație poloneză, care 
rămăsese în opoziţie deschisă fata de regimul comunist. Toate acestea au determinat o desfă- 
şurare relativ lipsită de violență (73 de victime declarate oficial”) a schimbărilor din 1956. 

De aici înainte, în relaţiile cu Kremlinul, şefii PZPR se vor găsi mereu între ciocan şi 
nicovală. Pe de o parte, ei erau nevoiţi să menţină pacea socială, uneori acceptând anumite 
concesii parţiale, iar pe de altă parte trebuiau să aibă grijă să nu depăşească ,,ingusta linie 
roşie” care delimita ceea ce era permis de către Moscova. În aceste condiţii a prins contur 
compromisul între populaţie, autoritățile RPP şi Kremlin. 


Concesiile 


Cea mai importantă concesie pe care au fost nevoite s-o facă autorităţile a fost să 
accepte rolul important al Bisericii Catolice; aceasta şi-a păstrat astfel independența 
organizaţională şi conceptuală, dovedindu-se pentru guvernanti un partener exigent şi un 
adversar de temut. 

Factorul fundamental care determina rolul Bisericii în Polonia era legătura indisolubilă 
dintre mărturisirea credinţei şi apartenenţa la etnia poloneză. Asocierea termenilor „polo- 
nez” şi „catolic” a jucat fără îndoială un rol fundamental în secolul al XIX-lea — în condiţiile 
în care Polonia nu mai exista ca stat, Biserica Catolică a fost cea care a format sentimentul 
identităţii naţionale, constituind „suportul conştiinţei de neam”, aşa încât, în condiţiile 
noii sclavii de după 1945, Biserica şi-a reluat în mod firesc rolul. Mai mult chiar, şi-a 
reluat acest rol în condiţii diferite: cu o omogenitate confesională de excepţie şi de pe 
poziţii mai ferme datorită atitudinii neînduplecate a numerosilor preoţi şi călugăriţe care 


1. Despre desfăşurarea evenimentelor din 1956 în Polonia, vezi Paulina Codogni, Rok 1956 (Anul 1956), 
Varşovia, 2006. 

2. După 1945, pe baza înțelegerilor de la Ialta şi Potsdam, graniţele Poloniei au fost modificate 
prin anexarea unor teritorii care înainte de al Doilea Război Mondial aparțineau Germaniei, 
decizie la care guvernul RFG s-a opus cu hotărâre. În consecinţă, problema statutului acestei 
graniţe a rămas un obiect de controversă între RPP şi RFG până în 1990, când în cele din urmă 
germanii au renunţat la orice pretenții fata de respectivele teritorii. În perioada de care ne ocupăm 
însă, RFG considera că aceste teritorii aparţin în continuare Germaniei, şi nu statului mult mai 
firav care se numea RPP; în consecinţă, această situaţie oferea comuniştilor un argument în plus 
în lupta lor pentru guvernarea Poloniei, întrucât menţinerea statu-quo-ului teritorial depindea 
într-o mare măsură de bunăvoința Moscovei. 

3. Jerzy Eisler, ,, Polskie miesiące”... („Lunile poloneze ”...), p. 24. 

în timpul ocupaţiei şi-au ajutat credincioşii, punându-și în pericol propria viață!. Dacă 
înainte de război sloganurile anticlericale încă mai puteau conta pe un anumit efect în 
societate, în condiţiile creşterii autorităţii Bisericii forța de impact a acestora a scăzut 
simțitor’. Arestarea în anul 1953 a primatului Stefan Wyszyński a provocat efectul contrar 
celui scontat — înaltul prelat a devenit pentru milioane de polonezi un martir pentru credință, 
iar după trei ani atitudinea lui demnă şi inflexibilă i-a adus succesul: în toamna anului 
1956, autorităţile nu numai că l-au eliberat pe primat din închisoare, dar au şi încheiat cu 
episcopatul un acord potrivit căruia era abrogat decretul cu privire la numirea de către 
autorităţile de stat a inaltilor demnitari bisericeşti, era reintrodusă predarea religiei în şcoli 
şi se accepta principiul asistenţei religioase pentru bolnavi si deținuți’. 

Dar autorităţile n-au uitat niciodată că, în domeniul religios, concesiile au fost smulse 
cu forța de populaţie în 1956“ si, în afară de perioada de declin a RPP (1986-1989), relaţiile 
dintre stat şi Biserică au rămas încordate. Comuniştii n-au putut niciodată să se consoleze 
cu eşecul propagandistic pe care l-a constituit întoarcerea triumfală a primatului Wyszynski 
la palatul arhiepiscopal în 1956, fără să mai vorbim de faptul că primii secretari ai CC au 
trebuit să dea explicaţii la Moscova pentru acest lucru’. Din această cauză, cu toate că 
PZPR n-a mai ajuns niciodată la „scenariul unei dispute de pe poziţii de forţă cu Biserica”, 
mai ales anii '60 stau sub semnul tensiunilor provocate de partid şi administraţia RPP, al 
căror fel era impunerea ateismului în rândul populaţiei şi limitarea influenţei Bisericii 
asupra cetăţenilor. Un rol esenţial l-au jucat în acest sens mijloacele de constrângere: 
amenzi, perchezitii, retineri sau înființarea companiilor de clerici în cadrul armatei. 

Sprijinul masiv de care se bucura Biserica obliga totuşi autorităţile să accepte o serie 
întreagă de concesii — pe tot timpul existenţei RPP a funcţionat Universitatea Catolică din 
Lublin care, nu de puţine ori, era un refugiu pentru oamenii de ştiinţă neînregimentaţi, iar 
după eliminarea religiei din şcoli în 1961 a rămas totuşi în funcţiune o reţea de săli de 
cateheză. PZPR a fost obligat de asemenea să accepte ca o parte din infrastructura Bisericii 
să funcţioneze în continuare. Era vorba în primul rând de presa editată legal, deşi cenzurată, 
în cadrul căreia un loc onorabil ocupau publicaţiile Tygodnik Powszechny (TP) (editată la 
Cracovia de un grup de intelectuali catolici, avându-l în frunte pe Jerzy Turowicz) şi Wiez 
(revistă lunară editată în Varşovia sub conducerea lui Tadeusz Mazowiecki), care, pe toată 


1. În legătură cu rolul pe care l-au jucat clericii în istoria Poloniei trebuie să subliniem că — chiar 
şi în comparaţie cu perioada ocupaţiei germane — ei au fost supuşi unor represalii deosebit de 
dure şi nemiloase. Ocupantul german pornea de la principiul că eliminarea fizică a clerului 
constituie una din solutiile-cheie pentru îngenuncherea polonezilor; preluând ideea, dimensiunile 
represaliilor care au fost practicate de comunişti împotriva acestei categorii sociale depăşeau cu 
mult nivelul, şi aşa deosebit de ridicat, al terorii germane pe teritoriul Poloniei. 

2. Era vorba mai ales de cercurile din jurul PSL interbelic; vezi A. Stowakiewicz, „Trzecia Droga 
ruchu ludowego w Polsce powojennej” („A Treia Cale a mişcării populare din Polonia postbe- 
lică”), Antyk, 1988, nr. 5, p. 120. 

3. Wojciech Roszkowski, Najnowsza historia Polski. 1945-1980 (Istoria recentă a Poloniei. 1945-1980), 
Varşovia, 2003, pp. 349-350. 

4. Este cazul să amintim că luptele din 1956 între facțiunile PZPR, descrise în literatura de speci- 
alitate, în general nu aveau nimic comun cu politica fata de Biserică, pe care diferitele clici care 
se combăteau reciproc în sânul CC şi al Biroului Politic o considerau corectă, chiar dacă ea 
presupunea acte ilegale flagrante, aşa cum a fost întemnițarea primatului Wyszynski (vezi 
Antoni Dudek, Ryszard Gryz, Komunisci... (Comunistii...), pp. 103-107). 

5. Vezi Antoni Dudek, Ryszard Gryz, Komuniści... (Comunistii...), p.119. 

6. Vezi Antoni Dudek, Ryszard Gryz, Komuniści... (Comuniştii...), pp. 317-319. 

perioada existenţei RPP, au rămas în opoziţie fata de sistemul oficial. Temporar (între 1956 
şi 1976) grupările legate de Cluburile Intelectualilor Catolici au constituit şi o opoziţie 
acceptată in Seim (grupul parlamentar „Znak”), în cadrul căreia activau printre alţii 
Mazowiecki (care în 1989 a devenit premier), Stefan Kisielewski, un critic virulent al 
absurditatilor sistemului, juristul Stanistaw Stomma şi Jerzy Zawieyski (acesta din urmă, 
în calitatea lui de membru al Consiliului de Stat, împreună cu alţi colegi din cadrul 
Clubului, s-a străduit să medieze conflictele dintre autorităţi şi Biserică)!. 

În ciuda relaţiilor complexe dintre „Znak” și ierarhia bisericească? (care rezultau din 
aroganţa acestui grup, care de mult timp cerea reforme în interiorul Bisericii), relativa 
independenţă fata de autorităţi a grupărilor din jurul revistelor Znak şi TP reprezenta un 
avantaj mult prea valoros pentru ca iscusitul strateg primatul Wyszynski (sprijinit de 
mitropolitul de Cracovia, Karol Wojtyła — viitorul papă loan Paul al II-lea) să nu-şi dea 
seama de beneficiile pe care le poate aduce polonezilor şi Bisericii colaborarea cu ele. 
Primatul îşi dădea seama că, chiar dacă la ţară poziţia Bisericii era de nezdruncinat, 
lucrurile arătau destul de rău când era vorba de sprijinul elitelor intelectuale, care încă din 
secolul al XIX-lea (ca de altfel şi în celelalte tari europene) suferiseră un proces de intensă 
laicizare. Ca să frâneze (dacă nu chiar să inverseze) acest proces, era nevoie de un program 
atractiv, iar grupările 7P şi Znak posedau un asemenea program. De pe la jumătatea anilor 
°60, Mazowiecki şi colegii săi puteau să invoce mesajul Conciliului Vatican II, care prin 
gura papilor loan al XXIII-lea şi Paul al VI-lea accepta democraţia parlamentară, atrăgea 
atenţia asupra sărăciei şi punea bazele dialogului ecumenic; din ce în ce mai des, Roma 
revendica de asemenea respectarea drepturilor celor persecutați din lumea întreagă, ceea 
ce facilita tentativele de a convinge de faptul că Biserica nu trebuie să devină (în ciuda 
opiniilor răspândite deja în sânul elitelor intelectuale laicizate) vectorul purtător al „obscu- 
rantismului”, al „înapoierii” sau al „naţionalismului”. 

Noua dinamică de după conciliu a Bisericii, care a trecut la „contraofensiva ideologică”, 
chiar dacă făcea acest lucru pe un teren social inaccesibil ei până acum, în condiţiile 
pierderii concomitente a autorităţii partidului comunist în rândul intelectualilor, a provocat o 
schimbare semnificativă în relaţiile dintre autorităţi si Biserică. În cursul anilor ’70 a 
devenit evidentă apropierea reciprocă dintre o parte a intelectualitatii laice, respectiv 
grupările concentrate în jurul lui Mazowiecki, şi ierarhia bisericească (cu aportul esenţial 
al cardinalului Wojtyła), iar încercările de învrăjbire a celor două categorii de personalităţi 
(în contactele cu ierarhii Bisericii erau subliniate „atitudinea dușmănoasă” a foştilor 
membri de partid fata de Biserică în perioada stalinistă, originea evreiască a unora dintre 
ei, radicalismul care ar putea duce la alte vărsări de sânge etc.) erau prea evidente pentru 
ca episcopatul să întrerupă contactul cu intelectualii. De altfel, PZPR nu era un partener 
credibil — în cadrul MAI, până la sfârşitul existenţei RPP, a activat un departament special 
(cu un dosar mai mult decât sumbru, cuprinzând inclusiv crime săvârşite împotriva preoţilor 
recalcitranti) care se ocupa cu supravegherea şi dezintegrarea clerului. Mentinerea in 
activitate a unor organizaţii care susțineau regimul, ca PAX (ai cărei activişti erau adeseori 
contra schimbărilor promovate de Conciliul Vatican II), stimula şi mai mult deschiderea 
Bisericii fata de cercurile liberal-laice, care în schimb acceptau aceste schimbări uneori 
cu speranţă, alteori de-a dreptul cu entuziasm. 


l. Mai pe larg pe această temă, vezi Andrzej Friszke, Kolo posłów Znak w Sejmie PRL 1957-1976 
(Grupul parlamentar Znak din Seimul RPP 1957-1976), Varşovia, 2002, vezi mai ales pp. 148-152. 

2. Cf printre altele: Ewa Czaczkowska, Kardynal Wyszyński (Cardinalul Wyszyński), Varşovia, 2009; 
Roman Graczyk, Cena przetrwania? SB wobec ,, Tygodnika Powszechnego ” (Preţul supraviețuirii? 
Serviciile de Securitate faţă de ,, Tygodnik Powszechny”), Varşovia, 2011. 

Atitudinea Bisericii în legătură cu opoziţia în curs de constituire fata de regim a rămas 
rezervată. Biserica îşi vedea misiunea mai degrabă în legătură cu transmiterea credinţei şi 
a valorilor creştine decât ca forță politică. Fiind vital interesate de recreştinarea unui număr 
cât mai mare de polonezi, după 1956 autorităţile bisericeşti nu s-au grăbit să ceară 
schimbarea sistemului politic din RPP. Primatul Wyszynski cerea de la autorităţi în prin- 
cipal respectarea autonomiei Bisericii, adeseori încălcată prin acţiuni administrative, dar 
se abtinea să critice principiile fundamentale ale regimului. Prin urmare, Biserica cerea 
autorităţii politice să respecte legea, lua apărarea celor persecutați, bătuţi şi aruncaţi in 
închisori, iar uneori (si, după 1976, tot mai vehement) nu se sfia chiar să critice aspru 
autoritățile, ceea ce nu însemna însă că lua partea opoziţiei. Retrospectiv, se pare că ati- 
tudinea rezervată a Bisericii (rezultând în primul rând din teama de posibile vărsări de 
sânge)! s-a dovedit justă. Pe de o parte, evitând luările de poziţii emoţionale şi acceptând 
realitățile regimului din RPP, episcopatul şi-a câştigat treptat aprecierea autorităţilor, iar 
acestea, cu timpul, au început din ce în ce mai mult să vadă în el nu un duşman, ci un 
partener de dialog. Pe de alta parte, intervenind mereu în favoarea celor persecutați, Biserica 
a câştigat şi aprecierea opoziţiei, care nu se mai simţea singură în lupta cu regimul. 

Toate aceste circumstanţe au făcut ca, începând cu a doua jumătate a anilor '60, 
autoritatea Bisericii să crească sistematic. Ca urmare, uneori chiar şi membrii serviciilor 
militarizate se căsătoreau religios în mod discret, îşi trimiteau copiii la lecţiile de religie 
(de cele mai multe ori în altă parohie, ca să evite denunturile) sau chiar participau destul 
de regulat la slujbă?. Festivitatile religioase, slujbele si pelerinajele erau un ajutor datorită 
căruia putea fi depăşită mai uşor teama: practicanţii şi-au dat repede seama că în toate 
aceste situaţii participă mai multă lume decât arată televiziunea, iar festivitățile religioase 
de masă (primatul Wyszynski acorda o importanţă cu totul deosebită organizării acestora) 
dădeau în vileag minciunile propagandei oficiale. Punctul culminant al acestor lupte în care 
„Biserica opunea masele ideologiei de masa”? l-a constituit alegerea lui Karol Wojtyla ca papă 
şi călătoria pastorală în Polonia efectuată de Ioan Paul al II-lea in 1979. Milioanele de persoane 
care au participat la slujbele religioase au simţit forța lui, iar celebra frază rostită de el, „Fie 
ca Duhul Tăusă coboare, să înnoiască fata pământului, a acestui pământ”, a constituit momentul 
de cotitură dinaintea izbucnirii grevelor din 1980 si apariţiei „Solidarităţii”. În acelaşi timp- ca 
să folosim o formulare de-a lui Adam Michnik — Polonia îl primea pe „Regele neîncoronat”. 
Nu o dată, cuvintele lui loan Paul al II-lea aveau să semene panică printre conducătorii de 
partid, iar următoarele călătorii în Polonia, în afară de dimensiunea lor religioasă, au constituit 
şi importante evenimente politice de ale căror consecinţe autorităţile se temeau. Între 1978 şi 
1981, autoritatea Bisericii a atins punctul culminant, pecetluind astfel înfrângerea ideologică 
a PZPR. Vocea Bisericii a devenit decisivă în multe probleme, atât pentru opoziţie, cât şi pentru 
autoritățile comuniste (ceea ce era mai greu de ascuns), acestora fiindu-le din ce în ce mai greu 
să guverneze eficient în lipsa neutralității clerului. 

O a doua concesie fundamentală făcută de putere a fost renunţarea la colectivizarea 
agriculturii după modelul sovietic. După 1956, autorităţile din RPP au recunoscut că, cu 


]. Vezi şi observaţiile autorilor Antoni Dudek şi Ryszard Gryz în legătură cu atitudinea Bisericii 
pe timpul crizelor din 1968 şi 1970. Antoni Dudek, Ryszard Gryz, Komuniści... (Comuniştii... ), 
pp. 277-278. 

2. Antoni Dudek, Ryszard Gryz, Komuniści... (Comunistii...), pp. 120-122. 

3. Potrivit fostului secretar al primatului, preotul prelat Bronistaw Piasecki, această sintagmă ar fi 
fost utilizată chiar de cardinalul Wyszynski într-un cerc foarte restrâns (interviu luat preotului 
prelat Piasecki la începutul acestui deceniu de către Aleksander Gubrynowicz). 


POLONIA: LOCUL UNDE A ÎNCEPUT TOTUL 51 


o asemenea opoziţie socială, colectivizarea este imposibilă; această decizie a adus un uriaș 
sprijin pentru Gomutka din partea populaţiei, dar a provocat şi o reacţie dură din partea 
Moscovei, care înțelegea perfect că ţăranul-proprietar nu poate fi la fel de sensibil în fata 
amenințărilor ca un simplu lucrător într-o gospodărie de stat, pentru că nu poate fi amenințat 
că va fi dat afară. De aceea, recunoaşterea dreptului de proprietate în RPP a îngustat 
semnificativ paleta de acţiuni arbitrare ale autorităţilor şi a determinat implicarea conştientă 
a majorităţii locuitorilor Poloniei în deciziile guvernului, într-o măsură mult mai mare 
decât în oricare altă tara din blocul sovietic. 

Pe de altă parte, ca să nu irite Moscova, PZPR n-a recunoscut decât in 1983 că nu va 
mai exista o încercare de revenire la colectivizare. Dar această politică a tărăgănării nu 
putea uni pe termen lung partidul cu satul polonez, mai ales că PZPR n-a elaborat niciodată 
un program coerent pentru milioanele de agricultori. N-a ajutat la nimic nici concesia de 
a accepta existenţa partidului țărănesc, Partidul Popular Unit (ZSL). 

În acelaşi timp însă, un asemenea statu-quo în ceea ce priveşte problema agrară, si aşa 
tolerat cu greu de Moscova, s-a dovedit fatal pentru economia ţării. Gospodăriile indivi- 
duale erau de regulă foarte mici, printre altele şi ca urmare a reformei agrare din anii 
1944-1945, care permanentiza o structură arhaică a proprietăţii. Posesorii de pământ abia 
dacă-şi puteau asigura o aprovizionare foarte modestă pentru familiile lor şi pentru cei 
apropiaţi şi nici nu se punea problema ca ei să producă alimente în cantităţi care să satisfacă 
nevoile de aprovizionare ale oraşelor. Această situaţie a fost creată de fapt de politica 
autorităţilor care, considerându-i pe ţărani „un rău necesar”, au promovat o politică fiscală 
cu consecinţe imprevizibile şi au blocat accesul ţăranilor la capitaluri şi, implicit, la teh- 
nologii moderne, discriminând astfel proprietatea privată în confruntarea cu marile gos- 
podării agricole de stat!. De aceea, satele au rămas până la sfârşitul existenţei RPP 
suprapopulate, iar structura proprietăţii permitea escamotarea cu succes a problemei 
şomajului. 

O a treia concesie a autorităţilor a constituit-o existenţa sectorului privat. În fata 
incapacității structurale de a satisface cererea interna de produse, a fost permisă functio- 
narea legală a iniţiativei private, chiar dacă acest lucru se făcea între nişte limite foarte 
stricte, care s-au mai relaxat treptat după 1956. În anii '60, „privatizatul” nu putea angaja 
decât o singură persoană în întreprinderea lui, dar cu timpul această limită a fost lărgită 
până la trei. Făcând slalom între obligaţia ideologică de a-i condamna pe „capitalişti” şi 
necesitatea de a asigura aprovizionarea populaţiei, autorităţile au permis pe de o parte 
activitatea micilor întreprinzători şi a meseriilor liberale legate de Partidul Popular care 
exista între nişte limite foarte stricte şi care îi reprezenta pe mestesugari, iar pe de altă 
parte, prin reglementări absurde, adeseori îi împingeau pe meşteşugari în zona gri, având 
pregătită în ascuns o cunoscută arma sub forma aşa-numitului impozit „suplimentar”. 
Această politică a jumatatilor de măsură a mai atenuat frustrările sociale provocate de 
lipsurile de pe piaţă, dar n-a fost în stare să rezolve problemele de structură. 


1. Vezi mai pe larg în legătură cu această temă broşura Widmo głodu albo meandry polityki rolnej 
PRL. Zeszyt I (Spectrul foametei sau despre meandrele politicii agrare a RPP. Caiet 1), publicată 
în 1981 la Poznan de Editura Autonomă a Agricultorilor, şi mai ales articolele scrise de W. Kuczynski, 
„Meandry polityki rolnej” (,,Meandrele politicii agrare”), şi de R. Manteuffel, „Czy rolnictwo 
indywidualne jest niewydolne?” („Oare agricultura individuală este insuficientă?”), retipărire 
după: Zielony Sztandar, nr. 65, 1981; vezi, de asemenea, Wojciech Roszkowski, Najnowsza 
historia Polski... (Istoria recentă a Poloniei...), pp. 640-642 şi 714-715. 

O altă concesie făcută după 1956 de autorităţi a fost reprezentată de simbolurile 
naţionale. Odată cu falimentul stalinismului a apărut un vid ideologic pe care autorităţile 
se vedeau obligate să-l umple cu ceva. Întrucât comuniștii au fost trataţi dintotdeauna drept 
o agentura a Moscovei, fiecare guvern se străduia din răsputeri să-i convingă pe cetăţeni 
că RPP este un stat cu adevărat polonez, iar alianța cu URSS nu s-a făcut decât din raţiuni 
de stat!. La rândul său, factorul german i-a apropiat de comunişti chiar si pe cei care, 
înainte de război, erau cei mai inversunati adversari ai acestora: unii activişti de extrema 
dreapta, fascizanti şi nationalisti. Trei erau motivele pentru care comuniştii păreau preo- 
cupati de ideea acestei ,,aliante” cu URSS. În primul rând, în lupta acerbă pentru putere 
conta orice aliat; în al doilea rând, ei sperau că se vor reabilita astfel în ochii celor care-i 
considerau nişte simple marionete ale Kremlinului; şi, în al treilea rând, se aşteptau ca 
exercita presiuni asupra Bisericii. O astfel de concepţie a stat de fapt la baza înfiinţării, 
printre altele, a Asociaţiei PAX, condusă de Bolestaw Piasecki — în perioada interbelică, 
şeful Blocului National-Radical, organizaţie cu caracter profascist. 

Legalizarea activităţii unor politicieni care înainte făcuseră parte din extrema dreaptă 
era un mod de a accepta „răul mai mic”. Atât PZPR, cât şi Kremlinul îşi dădeau seama că 
e un joc riscant, dar s-au hotărât să-l accepte, văzând în această versiune degradată a 
naţionalismului o şansă de a contracara tendinţa de liberalizare a sistemului care câştiga 
teren şi de care centralele de la Varşovia şi de la Moscova se temeau cel mai mult. 
Concesiile în politica simbolurilor şi încercarea de a-i atrage pe unii dintre nationalisti au 
dus însă la adâncirea disfunctionalitatilor din întregul sistem şi, în loc ca acesta să fie 
stabilizat, au apărut alte conflicte, inclusiv în sânul PZPR. Programul facțiunii naţionaliste 
era atractivpentru o parte a aparatului de partid, a armatei sau a MAI, dar el putea convinge 
într-o mult mai mică măsură grupările economiştilor, ca să nu mai vorbim despre intelec- 
tuali şi artişti. Frictiunile din PZPR s-au încheiat cu evenimentele din martie 1968 când, 
ca urmare a numeroaselor proteste studenţeşti îndreptate împotriva cenzurii, într-o atmo- 
sferă de campanie antisemită, facțiunea naționalistă a încercat din răsputeri să-i elimine 
din PZPR şi din administraţie pe susţinătorii reformelor. Flirtul cu naționalismul şi campania 
antisemită au paralizat pentru mai multi ani aripa reformatoare a PZPR, adâncind ruptura 
de a reforma ideologia marxistă?. 

Martie 1968 s-a dovedit a fi o uriaşă dezamăgire şi pentru adepţii „comunismului 
național”. Până la urmă, deşi din punctul de vedere al Moscovei ei erau utili, jocul pe 
cartea naţionalismului n-a fost tolerat de URSS decât între nişte limite foarte strict deter- 
minate, a căror depăşire era echivalentă cu sfârşitul carierei acestuia. PAX n-a fost acceptat 
niciodată ca partener egal al PZPR şi a fost chiar trecut pe linie moartă din cauză că şi-a 
exprimat în mod prea explicit sprijinul pentru ideile „comunismului naționalist” (aşa cum 
o dovedește soarta şefului acestui curent, generalul Moczar)?. 


1. În acest context merită să menţionăm în mod deosebit sprijinul acordat de autoritățile RPP 
activităţii cinematografice. Serialele de televiziune produse în cursul anilor *60 şi '70, precum 
Czterej Pancerni i Pies (Patru tanchişti şi un câine), Stawka wieksza niz zycie (Miza mai 
importantă decăt viaţa) sau Polskie Drogi (Drumuri poloneze) recurgeau într-o mai mică măsură la 
sloganurile comuniste, fiind preferate cele patriotice, în final eroul comunist trebuind să se dovedească 
patriot, iar adversarii săi fie nişte naivi din punct de vedere politic, fie nişte trădători. 

2. Pe larg în Jerzy Eisler, Polski rok 1968 (Anul 1968 in Polonia), Varşovia, 2006. 

3. Ibidem. 

Miza pe cartea naționalistă n-a adus autorităţilor beneficiile pe care le sperau. În primul 
rând pentru că, din 1970, odată cu semnarea tratatului cu RFG şi acordul de principiu al 
Bonnului pentru granița pe linia Oder-Neisse, sperietoarea germană trecea pe planul 
secund. În al doilea rând, amintirea crimelor URSS din perioada celui de-al Doilea Război 
Mondial era prea puternică pentru ca ideologia comunistă să poată obţine un sprijin social 
mai larg, iar volta lui Piasecki era prea bruscă şi deci prea puţin credibilă pentru majoritatea 
activiştilor de dreapta din perioada interbelică. În al treilea rând și, din câte se pare, acesta 
e argumentul cel mai important, încercarea de a semăna vrajba între credincioşi şi ierarhii 
Bisericii Catolice, o „diversiune ideologică” specifică, s-a încheiat printr-un fiasco total. 
Alăturându-se în repetate rânduri atacurilor mediatice îndreptate împotriva primatului 
Stefan Wyszynski şi a Bisericii, PAX încălca principalul canon al naţionalismului polonez, 
care încă din secolul al XIX-lea lega strâns Biserica Catolică de popor. Intrarea în conflict 
cu ierarhia bisericească nu a făcut decât să-l compromită pe Piasecki în ochii milioanelor 


de credincioşi din Polonia!. 


Declinul. Formarea opoziţiei 


Guvernarea lui Gierek (1970-1980) a fost o perioadă în care calitatea de membru de 
partid era mai importantă decât competenţa (printre altele, ca urmare a rupturii dintre 
partid şi intelectuali), lucru de care era conştientă toată lumea. În plus, Gierek a început 
să atragă împrumuturi pe scară largă, ceea ce i-a permis ca, pentru câţiva ani, să menţină 
pacea socială şi chiar — pentru o scurtă perioadă de timp — să câştige o anumită doză de 
simpatie din partea populaţiei. Dar izbucnirea crizei petrolului în 1973, majorarea preţului 
la ţiţeiul importat din URSS, investiţiile forţate de Moscova în industria cehă şi, în cele 
din urmă, corupţia de proporţii uriaşe (care, pe vremea lui Gierek, a devenit pur şi simplu 
esenţa sistemului), dublată de harababura omniprezentă şi la care se adăuga plaga alcoo- 
lismului tot mai răspândit — toate acestea au înmormântat orice speranţă că Polonia va 
ajunge din urmă Occidentul, aşa cum promisese Gierek?. Polonezii ştiau foarte bine cum 
se trăieşte în Occident, atât din auzite, cât si din proprie experienţă. În RPP, pașaportul 
era un bun reglementat de autorităţi, care nu de puţine ori condiţionau dreptul de a călători 
peste graniţă, dar — spre deosebire de alte țări din blocul sovietic (cu excepţia Ungariei) — de 
cele mai multe ori polonezii reuşeau să-l obțină. Aşadar, polonezii aveau ocazia să vadă 
că nicăieri în Occident nu se stă la coadă ore în şir ca să cumperi şuncă, că nu trebuie să 
aştepţi zeci de ani până când autorităţile vor binevoi să-ţi repartizeze o locuinţă strâmtă 
într-un bloc înghesuit sau că spitalele sunt curate, funcţionarii amabili, iar hârtia igienică 
nu este un produs de lux... 

Condiţiile de viaţă din ce în ce mai rele în RPP au dus la apariţia a două fenomene: 
emigrarea continuă a cetăţenilor polonezi şi comerțul mărunt practicat de polonezii care 
ajungeau în străinătate. De prin anii '70, presa din toată lumea era plină de informaţii 
despre „turiştii” polonezi care făceau comerţ pe sub mână, în încercarea de a mai adăuga 
câteva zeci de dolari la salariul lor de mizerie. Situaţia provoca aversiune şi făcea să se 
înmulțească stereotipurile antipoloneze (acestea fiind adeseori moştenite încă din perioada 


1. Wojciech Roszkowski, Najnowsza historia Polski... (storia recentă a Poloniei...), pp. 523-524. 
2. Ibidem, pp. 634-635. 

când Polonia fusese desființată); astfel, polonezii erau văzuți ca necinstiți, speculanti, 
înclinați să încalce legea şi normele etice pentru un mic câştig. Polonezii care mergeau nu 
numai în Occident, dar şi în RDG sau în Ungaria se puteau convinge că şi în anumite {ari 
comuniste nivelul de trai era foarte diferit şi, din păcate, în defavoarea Poloniei. Chiar şi 
membrii de partid care călătoreau peste graniţă se puteau convinge cu ochii lor că privi- 
legiile de care se bucură ei in RPP sunt comparabile abia cu nivelul de trai oferit de statele 
occidentale unui pensionar obişnuit. Despre standardul de viaţă al elitelor din Europa 
Occidentală nici nu mai e cazul să vorbim. Un avocat, spre exemplu, membru al PZPR, 
chiar dacă obținea venituri substanţiale fata de condiţiile din RPP în urma activităţii sale, 
putea doar să viseze la veniturile pe care le obținea un coleg de breaslă din Berlinul 
Occidental sau din Viena ori Paris. În acelaşi timp, informaţiile despre luxul demn de un 
monarh oriental în care trăia Gierek, echipa lui şi membrii familiei lui, despre scandalurile 
de corupţie, repartitiile de locuinţe făcute arbitrar, însuşirea unor exponate din muzee care 
se aflau printre destul de puţinele bunuri culturale salvate după război şi plasarea lor în 
vila cine ştie cărui activist arogant provocau o iritare din ce în ce mai mare nu numai în 
rândul cetăţenilor, ci şi în rândul simplilor membri de partid care se simțeau stigmatizati 
de către restul populaţiei. 

Nu de puţine ori, tovarăşii cu vechime în partid erau puşi în situaţia de a constata cu 
îngrijorare că tot ceea ce au reuşit ei să realizeze in viata este departe de a fi convingător 
pentru propriii lor copii, care fie alegeau calea emigrației, fie se alăturau tot mai frecventelor 
acţiuni ale opoziţiei. Starea în care ajunsese RPP îi obliga pe unii dintre ei să-şi modifice 
concepţia despre lume şi în consecinţă, nu de puţine ori, să sprijine în mod activ opoziţia. 

Scăderea drastică a autorităţii partidului, forţa Bisericii şi tradiţia luptei pentru libertate 
în Polonia au favorizat dezvoltarea opoziţiei. Încă din 1957, ca urmare a dezgheţului din 
octombrie, a apărut o grupare secretă denumită Liga Naţional-Democratică, destrămată în 
1960 în urma arestărilor operate de Serviciul de Securitate. În 1965, un grup de tineri a 
înfiinţat o organizaţie conspirativă denumită Ruch (Mişcarea) cu orientare explicit anti- 
comunistă, care avea aproape 100 de membri şi care a reuşit să supravieţuiască până în 
1970, când, în urma unui denunt, un alt val de arestări a dus la destrămarea ei!. Continuând 
tradiţiile poloneze de luptă pentru independenţă şi propunându-şi drept scop eliberarea 
Poloniei de sub dominaţia URSS, organizaţia Ruch a reprezentat o experienţă fundamen- 
tala, iar mulți dintre membrii ei au continuat activitatea anticomunistă după ieşirea din 
închisoare?. 

Un moment de răscruce în istoria opoziţiei din RPP l-a constituit anul 1968. Până 
atunci, reprezentanţii opoziţiei proveneau din sânul intelectualităţii interbelice, al marilor 
proprietari de pământ şi al industriaşilor, pe care RPP îi împiedicase să-şi desfăşoare liber 
cariera. Aceasta îi determina să adopte un anticomunism radical, respingând RPP ca stat 
nelegal (pentru că in 1945 puterea a fost luată cu forța), iar țelul activităţii lor trebuia să 


1. Vezi Działania Służby Bezpieczeństwa wobec organizacji ,,Ruch” (Acţiunile Serviciului de 
Securitate in legătură cu organizaţia ,,Ruch’’), introducere, selecţie şi prelucrare a datelor de 
Piotr Byszewski, Varşovia, 2008. 

2. Emil Morgiewicz, „Ruch wobec stabilizacji” (,,Ruch şi stabilizarea”), Karta, 1996, nr. 20; Piotr 
Byszewski, „Kryptonim «Revident». SB na tropie «Ruchu»” („Nume de cod «Revizorul». Serviciul 
de Securitate urmărind «Ruch»”), Buletinul IPN (Institutul Memoriei Nationale), 2005, nr. 3; 
Antoni Dudek, „Akcja «Poronin»” („Acțiunea «Poronin»”), în Antoni Dudek, Slady PeeReLu. 
Ludzie, wydarzenia, mechanizmy (Urmele RPP. Oameni, evenimente, mecanisme), Cracovia, 
2000, pp. 127-131. 

fie exclusiv recâştigarea autonomiei Poloniei, adică încetarea stării de dependenţă a ţării 
fata de URSS'. 

Opozitia postmarxistă — cei pe care evenimentele anilor 1964-1968 i-au eliminat din 
rândul membrilor PZPR — pleca de pe alte poziţii. Pentru persoanele din această categorie 
(Karol Modzelewski, Jacek Kuron, Adam Michnik, Jan Litynski), care prin legăturile de 
familie sau prin activitatea profesionala erau puternic legate de realitatea RPP, repudierea 
Poloniei Populare pe care o construiseră părinţii lor era un lucru de neînțeles, iar credinţa 
în marxism — ceva natural?. Scopul urmărit de aceste categorii de persoane (cunoscute sub 
denumirea „Comandoul”) era la început reformarea RPP, de aceea acţiunile lor au vizat 
în primul rând PZPR şi autorităţile. Lor le-au adresat Jacek Kuron şi Karol Modzelewski 
„Scrisoarea deschisă” destinată evaluării situaţiei ţării şi conţinând un program de reabi- 
litare a RPP, acţiune în urma căreia ambii autori au ajuns la închisoare”. După 1968, 
cercurile foştilor marxişti au început să-şi revizuiască treptat concepţiile, acordând mai 
multă atenţie ofertei intelectuale a Bisericii Catolice. 

Initial, de ambele parti a predominat scepticismul. Intelectualii de stânga se temeau de 
naționalismul de dreapta, iar Biserica era considerată în continuare vinovată de starea de 
„înapoiere” a poporului. La rândul său, episcopatul avea anumite rezerve fata de foştii 
marxişti, care în anii '50 sprijineau activ autorităţile în campania lor împotriva Bisericii, 
Şi se temea de radicalism, care putea să ducă la vărsare de sânge. Cu toate acestea, unii 
dintre intelectualii catolici căutau în mod declarat contacte printre membrii de partid care 
începeau să se îndoiască de marxism. În anul 1971, Bogdan Cywiński a publicat o carte 
celebră: Rodowody niepokornych (Originile revoltatilor), care, întorcându-se în timp pana 
în secolul al XIX-lea, amintea că, în Polonia, Biserica a fost dintotdeauna sensibilă la 
soarta celor săraci, iar intelectualii îşi aveau locul lor în sânul ei chiar şi în preajma 
Conciliului de la Vatican, cazurile de convertire printre figurile importante pentru mişcarea 
de stânga nefiind o raritate’. 

Răspunsul stângii a fost cartea lui Adam Michnik Kościół — Lewica — Dialog (Biserica — 
Stânga — Dialogul) publicată după revolta socială din 1976, în care, citând documentele 
oficiale ale Bisericii, autorul dovedea că aceasta nu trebuie să fie şi nu este o instituţie 
„înapoiată” şi „obtuză”, astfel de concepţii constituind expresia unui „obscurantism antibi- 
sericesc” care nu face decât să împiedice lupta împotriva dictaturii comuniste. Cartea lui 
Michnik nu a avut numai o influenţă hotărâtoare asupra apropierii intelectualilor catolici 
de cei laici, ci, accelerând procesul de deschidere a cercurilor necatolice către Biserică, 
ea a ocazionat şi numeroase convertiri. 

În 1976 a izbucnit o nouă revoltă a muncitorilor, de această dată la Radom (un orăşel 
industrial de lângă Varşovia) şi Ursus. Cauza a fost majorarea de preţuri impusă de guvern, 


1. Vezi textul declaraţiei „Ruch” de pe pagina de internet a familiei Czuma http://www.czuma.pl/ 
public/MijajaLata.html ` 

2. Vezi, de exemplu, Franciszek Dąbrowski, Piotr Gontarczyk, Paweł Tomaski (ed.), Marzec 1968 
w dokumentach MSW. Tom I. Niepokorni (Martie 1968 în documentele MAI. Vol. I. Revoltatii), 
Varşovia, 2008, pp. 107-118. 

3. În legătură cu scrisoarea şi conținutul acesteia, vezi Andrzej Friszke, Anatomia buntu. Kuroń, 
Modzelewski i Komandosi (Anatomia revoltei. Kuroń, Modzelewski şi cei din Comando), 
Cracovia, 2010, pp. 202-222. 

4. Mai pe larg, Andrzej Friszke, Anatomia buntu... (Anatomia revoltei...). 

5. Bohdan Cywiński, Rodowody niepokornych (Originile revoltatilor), Varşovia, 1971. 

6. Adam Michnik, Kościół — Lewica — Dialog (Biserica — Stânga — Dialogul), ediţia I necenzurată, 
1976, ediția a Il-a Biblioteka Gazety Wyborczej, Varşovia, mai 2009. 

iar mişcarea a fost înăbușită prin utilizarea unor mijloace drastice: bătăi, retineri nelegale, 
desfacerea contractului de muncă în cazul celor vinovaji, dar şi al celor „doar banuiti”. 
Toate acestea au provocat neliniște în rândul întregii populații a ţării, dar au şi primit un 
răspuns organizat din partea majorităţii adversarilor regimului, de data aceasta într-o formă 
instituţionalizată, prin Comitetul Muncitoresc de Apărare (Komitet Obrony Robotników — 
KOR). În componenţa acestuia intrau oameni cu concepții, vârste si experienţe politice şi 
profesionale diferite. Deşi KOR era perceput ca o iniţiativă cu caracter evident de stânga 
(pe lângă socialişti ca Ludwik Cohn, Antoni Pajdak sau Wacław Zawadzki, în cadrul lui 
mai activau Jacek Kuron, Adam Michnik şi Jan Litynski), printre membrii lui şi-au găsit 
locul şi reprezentanţi ai Ruch, aceasta din urmă fiind percepută mai degrabă ca o mişcare 
de dreapta (Emil Morgiewicz, Joanna Szczęsna); un rol important îl jucau de asemenea 
Antoni Macierewicz (pe atunci adept al stângii, dar după 1989 trecând la dreapta şi mai 
târziu chiar la extrema dreaptă), Wojciech Ziembinski sau Piotr Naimski; cu acest Comitet 
au mai colaborat şi soţii Zofia şi Zbigniew Romaszewski, respectiv fraţii Jarosław şi Lech 
Kaczynski. Mai mult chiar, KOR a constituit primul exemplu reuşit de bună înţelegere între 
intelectuali şi muncitori. De această dată, muncitorii n-au fost lăsaţi singuri: ei au beneficiat 
de asistenţă juridică şi materială prin intermediul unor canale pe care cei din KOR le-au 
constituit la nivelul fiecărui individ; persecuțiile au provocat astfel un val de proteste. 
KOR a fost prima organizaţie a opoziţiei care a abandonat tradiţia conspirației. În ciuda 
agresiunii autorităţilor, activiştii KOR îşi foloseau numele adevărate, iar locuinţa lui Kuron 
a devenit centrul informal al mişcării. KOR nu numai că n-a putut fi destrămat, ci a 
constituit un semnal şi pentru ceilalţi adversari ai sistemului, care au început după 1976 
să se organizeze în grupuri de oponenți. Surse independente de informaţii pentru populaţie 
erau nu numai postul de radio Europa Liberă care emitea din afara graniţelor RPP, ci şi 
nou-apărutele edituri ilegale ca, de exemplu, editura NOWA înfiinţată de Mirostaw Chojecki, 
care a început să publice pe scară largă lucrări interzise de cenzură. În scurt timp au început 
să apară „universităţile mobile”, urmărite şi persecutate de autoritățile RPP cu o îndârjire 
ieşită din comun; acestea s-au concretizat prin desfăşurarea în locuinţe particulare a unor 
cicluri de conferinţe pe teme care se aflau pe lista neagră a cenzurii. S-a încercat distrugerea 
lor prin agresarea fizică a participanţilor şi a conferentiarilor de către caratisti special 
antrenați. Spre sfârşitul anilor '70 au început să apară spontan, independent de autorităţi, 
sindicatele libere în cadrul cărora Lech Watesa şi-a făcut prima ucenicie politica’. 
Având în vedere faptul că monopolul de stat asupra informaţiei a fost spart, cenzura 
trebuia să facă mari concesii, nemaiîntâlnite în ţările din blocul răsăritean. În această 
atmosferă a apărut aşa-numita cinematografie a nelinistii morale, care se ocupa de pro- 
blemele sociale şi politice de actualitate. În 1977 a apărut pe ecrane Omul de marmură în 
regia lui Andrzej Wajda, care se străduia să facă o evaluare a perioadei staliniste. Un atac 
mult mai acid la adresa cinismului şi a modului de viata al elitelor din RPP l-a reprezentat 
filmul lui Feliks Falk intitulat Wodzirej, iar asupra problemelor cu care se confruntau 
oamenii de ştiinţă cu coloană vertebrală a atras atenţia Krzysztof Zanussi în filmul Barwy 
ochronne (Culori de apărare). Revolta împotriva realitatilor regimului comunist a înflorit 
în literatură, în poezie (Zbigniew Herbert cu personajul său, Pan Cogito, care nu se poate 
împăca în ruptul capului cu realităţile din jur, sau Noul Val din care fac parte creaţiile lui 
Stanistaw Baranczak şi ale lui Ryszard Krynicki), ca şi pe scenele teatrelor, unde se bucura 
de o popularitate cu totul deosebită repertoriul polonez romantic (creat în cursul secolului 


1. Wojciech Roszkowski, Jan Kofman, Biographical Dictionary of Central and Eastern Europe in 
the Twentieth Century, New York, Londra, 2007, p. 1109. 

al XIX-lea, în perioada când Polonia era împărţită, şi având prin urmare un caracter 
antiţarist care, transpus la realităţile RPP, era perceput acum ca antisovietic), şi în cabarete, 
unde reglementările absurde ale autorităţilor deveneau adeseori ţinta persiflărilor. De multă 
popularitate se bucurau povestirile lui Stawomir Mrozek care ridiculizau aceleaşi absur- 
ditati ale vieţii in RPP. 

Activitatea KOR nu a provocat însă numai furia autorităţilor şi interesul binevoitor al 
mass-media occidentale, ci şi unele controverse în sânul diverselor grupări de opoziţie din 
țară. Sentimente amestecate a trezit mai ales atitudinea KOR în legătură cu suveranitatea 
Poloniei. Oficial, în textele sale programatice, această problemă nu era menţionată, ceea 
ce pentru unii era absolut de neînțeles: după părerea unor persoane ca Leszek Moczulski 
Şi pentru o parte a foştilor activişti Ruch care au început să creeze structuri de opoziţie 
separate de KOR, chintesenţa scopului acţiunilor anticomuniste din Polonia ar fi trebuit 
să fie, foarte explicit exprimată, restituirea adevăratei independente a ţării. Absența acesteia 
din programul Comitetului era considerată un fel de tergiversare, dacă nu chiar de acceptare 
a statu-quo-ului. Retrospectiv, se pare totuşi că aceste reproşuri au fost formulate pripit. 
Pentru o parte a activiştilor KOR (cei cu trecut marxist), participarea la acţiunile Comitetului 
era un fel de expiere a păcatului anterior (al lor sau al părinţilor) de a fi sprijinit stalinismul. 
Ceea ce nu implica defel entuziasmul pentru ideea recâştigării independenţei Poloniei, 
dacă acea Polonie ar fi urmat să aibă forma de guvernare şi de organizare socială de dinainte 
de 1939. Unii dintre activişti isi exprimau si temerea că o asemenea Polonie ar fi trebuit 
să fie ipso facto intolerantă, antisemită, şovinistă, în conflict cu vecinii, poate chiar 
doritoare să-şi recâștige cu forţa teritoriile din est. O asemenea convingere a fost încurajată 
Şi de evenimentele din martie 1968, când autorităţile, folosindu-se cu cinism de tendinţa 
naționalistă, au desfăcut contractul de muncă a sute de persoane, cu sprijinul semnificativ 
al populaţiei. Ca urmare, la cea mai mare parte a activiştilor KSS KOR (Komitet Samoobrony 
Spolecznej Komitetu Obrony Rabotnikow — Comitetul de Autoapărare Civică din cadrul 
Comitetului de Apărare a Muncitorilor) domina convingerea că polonezii încă nu sunt 
copti pentru democraţie. Numai o consecventă „muncă la temelie” (printre altele, ajutându-i 
pe muncitorii care au căzut victime măsurilor represive) îi poate „lumina”, făcând posibilă 
construirea democraţiei în Polonia după model occidental. Polonia la care visau activiștii 
KOR ar fi urmat aşadar să devină un tip absolut nou de formă statală, în mod sigur o 
versiune particulară de socialism democratic, cu toate că odată cu trecerea timpului temele 
de stânga erau treptat înlocuite de concepţia liberală. 4 

Afirmarea parţială a RPP, critica „dreptei” tratată en bloc şi lipsa dezideratului referitor 
la independenţa Poloniei au provocat împotrivirea unei părţi a cercurilor autonomiste. 
Reacţia lor a fost crearea în 1977 a Mişcării pentru Apărarea Drepturilor Omului si ale 
Cetateanului (Ruch Obrony Praw Czlowceka i Obywatela — ROPC:O), care s-a dovedit 
însă în mare parte un eşec. Înfiinţarea unei alte organizaţii de către un grup de activiști 
(A. Czuma, K. Gtogowski, L. Moczulski) a fost de la bun început mai greu de înfăptuit, 
ca şi aducerea acestui lucru la cunoştinţa opiniei publice. În plus, sloganurile KOR (ca, 
spre exemplu, lupta pentru drepturile muncitorilor) erau mult mai bine receptate de tineri 
Şi creau climatul ideologic al epocii în care Willy Brandt promitea „mai multă democraţie”, 
Jimmy Carter miza pe drepturile omului, iar libertatea individului urca tot mai sus pe scara 
valorii, odată cu scăderea importanţei unor concepte precum poporul, în accepțiunea de 
comunitate etnică. Toate acestea puneau probleme dreptei tradiţionale care, neputându-se 
raporta la ideea naţională compromisă în 1968 şi fiind lipsită, odată cu Conciliul, de 
monopolul apărării valorilor religioase, „trebuia să se reinventeze de la zero”. Singura 
modalitate pentru aceasta rămânea dezideratul adevăratei independente a Poloniei — dorința 

neexprimată a milioane de polonezi, cea care unea între ele numeroasele curente de idei 
din interiorul taberei autonomiste. 

Victoria KOR în discursul ideologic a fost datorată unei serii întregi de factori. În 
primul rând, ideea independenţei era foarte iubită de cea mai mare parte a polonezilor, dar 
ea li se părea nerealistă. De asemenea, tactica activităţii deschise s-a dovedit mult mai 
bună, întrucât se evitau astfel suspiciunile de „conspirație împotriva RPP”, iar experienţa 
organizaţiilor „Liga” şi Ruch a demonstrat că astfel de acţiuni sfârşesc prin a fi destrămate 
acţiune la nivel propagandistic. Kuron şi Michnik aveau mai multă putere de penetrare în 
mass-media occidentale decât adversarii lor independentişti (care, până la jumătatea anilor 
'70, au acţionat în condiţii conspirative), fără să mai pomenim despre contactele pe care 
cei doi le aveau cu activiştii mai mult sau mai puţin liberali din cadrul PZPR. Pe lângă 
toate acestea, manipulând cu dibăcie ambițiile personale ale diverșilor activişti, serviciile 
de securitate au dus la sciziunea ROPCiO: o parte dintre membrii acesteia, împreună cu 
Andrzej Czuma, s-au hotărât în cele din urmă să susțină KOR, iar ceilalţi, avându-l în frunte 
pe Leszek Moczulski, au hotărât să înceapă constituirea unui partid politic care să activeze 
legal. În acest fel a apărut în 1979 Confederaţia Poloniei Independente (Konfederacja Polski 
Niepodleglej — KPN), care revendica încetarea dependenţei de URSS. 

Mutaţiile prezentate în rândurile de mai sus au pus autorităţile într-o situaţie dificilă. 
Din momentul în care au acceptat acordurile de la Helsinki (CSCE) în 1975, utilizarea 
represiunilor a devenit mai incomodă — bătăile administrate unor activişti ai opoziţiei sau, 
în cazul cel mai rău, uciderea lor (aşa cum s-a întâmplat, spre exemplu, cu Stanistaw Pyjas 
în 1977) provocau automat noi proteste sociale care erau imediat difuzate pe toate canalele 
mediatice. Iar acest lucru devenea un obstacol pentru atragerea împrumuturilor din Occident 
necesare supravieţuirii regimului. Alegerea noului papă în persoana cardinalului Wojtyta, 
prima călătorie a acestuia în Polonia în luna iunie 1979, ca şi preluarea anterioară a puterii 
în Statele Unite de către administraţia Carter, în cadrul căreia un rol-cheie în configurarea 
politicii externe americane îl juca polonezul Zbigniew Brzezinski — toate aceste evenimente 
intrau perfect în consonanţă nu numai cu acţiunile numeroasei emigratii poloneze, ci şi 
cu procesul de erodare a lagărului comunist, unde rolul conducător al URSS era pus din 
ce în ce mai des sub semnul întrebării. 

De aceea, consideratiile de mai sus vor permite o mai bună înţelegere a motivelor 
pentru care tocmai în Polonia s-a putut ajunge încă din 1980 la un eveniment fără precedent 
în întregul bloc comunist: apariţia Sindicatelor Libere ,,Solidaritatea”. 


Carnavalul „Solidaritatea” şi legea marţială 


În vara anului 1980, atmosfera din țară era foarte încordată, în primul rând din cauza 
situaţiei economice tot mai precare. În asemenea condiţii o scânteie a fost suficientă ca să 
aprindă revolta. lar scânteia a fost majorarea preţului la carne, începând cu 1 iulie. Ca 
răspuns, în multe întreprinderi s-au declanşat greve. Autorităţile au adoptat o atitudine 
şovăielnică, de aşteptare, ceea ce n-a făcut decât să sporească virulenta protestatarilor. Pe 
la jumătatea lunii august au intrat în grevă şantierele navale din Gdansk, formulând printre 
altele dezideratul reîncadrării în muncă a Annei Walentynowicz şi a lui Lech Watesa, care 
fuseseră dati afară din cauza activităţii lor sindicale. Pe 16 august a fost creat Comitetul 

de Grevă inter-Întreprinderi (Miedzyzaktadowy Komitet Strajkowy — MKS), care solidariza 
muncitorii din diferite întreprinderi, iar în fruntea lui a fost ales Walesa. 

Autorităţile erau scindate intern în două curente: cei care propuneau o atitudine fermă 
Şi cei care preferau o linie conciliantă, astfel că nu s-a trecut rapid şi eficient la acţiune. 
Între timp, pe 17 august, MKS a propus o listă cu 21 de revendicări, în principal de natură 
economică si socială, iar prima dintre ele se referea la înfiinţarea sindicatelor libere. În 
ziua următoare, o grevă asemănătoare a izbucnit la Szczecin. KOR şi celelalte organizaţii 
din opoziţie, iniţial uimite de anvergura protestelor, au trecut rapid la sprijinirea grevelor, 
alăturându-se muncitorilor ca reprezentante ale intelectualitatii. 

În fata solidarizării opoziţiei şi a lipsei de unitate în rândurile proprii, autorităţile au 
fost nevoite să facă anumite concesii. Pe 31 august a fost semnat un acord între MKS şi 
delegaţia guvernamentală. Acest document, care a intrat în istorie sub denumirea de 
„acordul din august”, recunoştea dreptul de a înfiinţa sindicate libere. În cursul următoa- 
relor câteva săptămâni au si apărut sindicate libere în diferite locuri din ţară; mai târziu, 
cele mai multe s-au unit într-un singur sindicat naţional cu denumirea Sindicatul Autonom 
şi Independent „Solidaritatea”. Aşa a început perioada care mai târziu avea să fie numită 
„camavalul Solidarităţii”!. 

Apariţia „Solidarităţii”, care în octombrie 1981 cuprindea deja aproape 10 milioane 
de membri şi devenea astfel cea mai mare mişcare de masă din istoria Poloniei, a fost un 
eveniment la scara întregului bloc comunist. Revolta a cuprins toate straturile sociale: 
chiar şi în rândurile Miliției Cetatenesti s-a încercat organizarea unui sindicat „Solidaritatea”, 
dar tentativa a fost desigur blocată de autorităţi. Abilitatea de conducător a carismaticului 
Lech Walesa, care s-a mulat la modul ideal pe necesităţile epocii şi care unea în persoana 
sa originea muncitoresc-{araneasca cu un puternic atașament faţă de tradiţia catolicismului, 
a conferit evenimentelor dimensiunile unei revolte cvasinationale: în ,,S” se regăseau 
practic toate curentele opoziției de dinainte de momentul august 1980, cu excepţia KPN. 
Moştenirea Statului Polonez Secret şi a Insurectiei Varsoviene a dat roade o dată în plus 
prin suspendarea oricăror controverse ideologice. În anul 1980, împotriva autorităţilor care 
şi-au pierdut fulgerător sprijinul s-a ridicat o structură care-i strângea laolaltă pe toți 
polonezii şi care a avut un ecou mediatic nemaiîntâlnit în lume. Concomitent, numele 
„Solidarităţii” s-a întipărit profund în memoria milioanelor de polonezi, creând astfel încă 
un mit naţional al societăţii care lupta la unison pentru scopuri morale superioare şi utili- 
zând mijloace corecte din punct de vedere etic. 

Timp de mai multe luni, vestile din Polonia au fost comunicate instantaneu opiniei 
publice mondiale, ceea ce pe de o parte influenţa pozitiv sentimentul de mândrie naţională 
al polonezilor (se întâmpla de fapt pentru prima oară, după izbucnirea celui de-al Doilea 
Război Mondial, când o astfel de iniţiativă era încununată de succes), iar pe de altă parte 
împiedica autorităţile să ia măsuri mai ferme, cel puţin până la un moment dat. Perioada 
„carnavalului Solidarităţii” avea să fie rememorată apoi în anii întunecaţi ai legii marţiale 
Şi în cei care au urmat ca un eveniment care a unit tot poporul în lupta împotriva 
comunismului. 

Funcţionând legal, prin simplul fapt al existenţei sale, „Solidaritatea” punea sub semnul 
întrebării monopolul PZPR asupra exercitării puterii. Temându-se ca „doctrina Brejnev” 


399 a 


1. În legătură cu apariţia si activitatea „Solidarităţii” în cursul anilor 1980-1981 au apărut foarte 
multe studii; dintre cele în limba engleză putem menţiona spre exemplu: Timothy Garton Ash, 


Staniszkis, Poland's self-limiting Revolution, Princeton, 1984. 

să nu fie pusă în aplicare, conducerea sindicatului făcea tot ce era posibil ca acesta să se 
adapteze realitatilor regimului din RPP. Nu numai populaţia, ci şi PZPR, ai cărui membri 
au început să plece în masă din partid în momentul în care au luat act de acest „carnaval al 
libertăţii” ieşit din comun, a fost zguduit între august 1980 şi Congresul al IX-lea din 1981; 
numărul celor cu carnet de partid a scăzut de la 3 milioane la circa 2 milioane, iar cei 
care-şi predau carnetul erau de cele mai multe ori muncitori. Partidele fratesti au avut o 
reacţie nervoasă faţă de miracolul ,,Solidaritatii” şi de situaţia în care se afla PZPR. Având 
în vedere atitudinea şovăielnică a noului prim-secretar al CC, Stanistaw Kania (şi, după 
părerea unora dintre aliaţi, chiar şi a lui Wojciech Jaruzelski), erau făcute tot mai des 
presiuni asupra guvernului RPP, uneori pentru a sugera posibilitatea unei intervenţii, alteori 
îndemnând imperativ autorităţile țării să rezolve problema „cu mijloace proprii”!. 

Legea marţială instituită de Jaruzelski pe 13 decembrie 1981 a avut costuri extrem de 
mari. Rezolvarea prin forță a conflictului cu ,,Solidaritatea” a dus într-adevăr la „tăierea 
aripilor sindicatului” — aproape 10.000 de persoane au fost arestate şi tot cam atâtea au 
primit condamnări judecătoreşti pentru „infracţiunea de încălcare a decretului care instituie 
legea marţială”. Pacificarea minelor din Silezia s-a realizat cu vărsare de sânge, iar uciderea 
a nouă mineri de la mina „Wujek” a oferit totuşi o armă morală eficientă, în schimb uti- 
lizarea a 70.000 de soldaţi, a 30.000 de milițieni, a 1.750 de tancuri, respectiv a 1.900 de 
maşini de luptă şi elicoptere? semăna prea mult cu bine-cunoscutele lovituri de stat din 
Africa şi America de Sud. Ca urmare, mesajul mediatic transmis în lumea întreagă de o 
Polonie strivită sub cizma militarilor era jalnic. 

Mii de persoane au fost concediate*. Deosebit de dureroase au fost epurările din 
rândul ziariştilor, printre care, în perioada 1980-1981, au existat tendinţe de asanare 
morală, stopate însă de intervenţia brutală a autorităţilor în perioada legii marţiale. Nu 
trebuie totuşi să uităm că desfacerea contractului de muncă a fost utilizată ca metodă 
de reprimare la nivelul tuturor categoriile sociale, aducând astfel ţării pierderi irecupe- 
rabile: cea mai mare parte a acestor persoane au fost astfel obligate să ia calea emigrației, 
ceea ce limita „capitalul uman” şi avea să agraveze dificultatea transformărilor de după 
1989. 

Astfel încât populaţia se simţea frustrată si, odată cu ea, se simţea frustrat şi PZPR. 
După 13 decembrie 1981, partidul era privit cu atâta ură încât existau voci care susțineau 
că, în aceste circumstanţe, mai bine ar fi dizolvat şi în locul lui să fie creată o altă formaţiune 


1. Problema rolului URSS în desfăşurarea evenimentelor din 1980-1981 rămâne până în ziua de 
azi obiectul a numeroase controverse. Dar din tot mai multe documente date publicităţii rezultă 
clar că şefii de la Kremlin nu aveau intenţia să intervină cu armata în Polonia, în schimb făceau 
toate eforturile ca să-i convingă pe Kania şi pe Jaruzelski să declare legea marţială. Mai mult 
chiar, există multe indicii că în zilele decisive dinainte de declararea stării de război, temându-se 
de un eventual insucces al acestei operaţii, generalul Jaruzelski a cerut asigurări că, în caz de 
eşec, Moscova va sprijini militar acţiunile lui. Vezi, printre altele: „Zeszyt roboczy” generala 
Anoszkina 9-16 grudnia 1981 r. („Caietul de lucru” al generalului Anoszkin 9-16 decembrie 
1981), Varşovia, 1998; Vladimir Bukovski, Moskiewski proces. Dysydent w archiwach Kremla 
(Procesulde la Moscova. Disident în arhivele Kremlinului), Varşovia, 1998, pp. 540-574; Andrzej 
Paczkowski, Droga do „mniejszego zła”. Strategia i taktyka obozu władzy lipiec 1980 — styczeń 
1982 (Drumul spre „răul cel mai mic”). Strategia si tactica taberei guvernantilor iulie 1980 — 
ianuarie 1982, Cracovia, 2002. 

2. Andrzej Paczkowski, Czarna Księga... (Cartea neagră...), p. 363. 

3. Mai pe larg despre represiuni: Andrzej Paczkowski, Wojna polsko-jaruzelska. Stan wojenny w 
Polsce 13 XII 1981 — 23 VII 1983 (Războiul polono-jaruzelskian. Legea marițială în Polonia 
13 XII 1981 — 23 VII 1983), ed. a Il-a, Varşovia, 2007, pp. 100-126. 

politică. Dar, în cele din urmă, Jaruzelski nu s-a hotărât totuși să facă această operaţiune, 
inclusiv de teama reacției pe care ar fi putut-o declanşa la Moscova, care ar fi putut 
interpreta acest gest ca pe o încercare disproportionata de delimitare. Si, cu toate că luase 
cunoștință cu usurare de instituirea legii marţiale, Kremlinul sublinia cu încăpățânare că 
Jaruzelski a fost „o bună opţiune de personal”, dar că rezultatele lui în lupta cu opoziţia 
şi cu Biserica erau deocamdată absolut nesatisfăcătoare. 

Un fenomen important, caracteristic pentru această perioadă, a fost transferul centrului 
de putere dinspre PZPR către armată. În cercul celor mai apropiaţi colaboratori ai lui 
Jaruzelski, în primii ani de după introducerea legii marţiale, rolul primordial îl jucau exclusiv 
generalii (Czesław Kiszczak, Michał Janiszewski, Florian Siwicki, Tadeusz Hupatowski). 
Concomitent, Jaruzelski a promovat în posturi-cheie din administrația civilă, economie 
sau mass-media ofițeri care aduceau din armată obisnuinta de a executa orbește ordinele 
primite de sus. Acest lucru venea în întâmpinarea tezei propagandistice lansate de Jaruzelski, 
care susținea că armata a mai salvat încă o dată Polonia de imensa nenorocire care ar fi 
fost intervenţia sovietică şi sugera în acelaşi timp că exista o distincţie clară între oamenii 
în uniforme şi compromisul PZPR. 

Un element fundamental în jocul de interese din interiorul partidului a devenit ame- 
ninţarea că oricine poate ajunge la curtea marţială. Jaruzelski utiliza cu succes urmărirea 
penală pentru a elimina .adversarii sau persoanele nesigure. Ostentativ, i-a trimis astfel 
într-un lagăr de detenţie pe Edward Gierek şi pe colaboratorii săi, unii dintre aceştia fiind 
urmăriţi penal. Nimeni nu era dispus să-şi sacrifice cariera, aşa cum i s-a întâmplat fostului 
şef al Televiziunii, Maciej Szczepański, condamnat la opt ani de închisoare şi la o amendă 
uriaşă (el a petrecut după gratii aproape patru ani). Se pare că o astfel de ameninţare plutea 
inclusiv deasupra atotputernicelor Servicii de Securitate (SB), subordonate lui Kiszczak, 
lucru de care s-a convins cu vârf şi îndesat generalul Mirostaw Milewski, care fusese de 
altfel unul din resorturile principale ale operaţiunii din 13 decembrie 198 1. Asasinarea de către 
angajaţii SB (pe 19 octombrie 1984) a preotului Jerzy Popietuszko, „capelanul opoziţiei”, 
ca şi dezvăluirea afacerii „Zelazo” (,,fier”) au fost pentru Kiszczak argumente eficiente 
ca să scape de Milewski din Biroul Politic, executantii crimei fiind trimişi în închisoare. 
Ca urmare, putem defini anii '80 fără exagerare drept o perioadă rar întâlnită în toată 
istoria RPP, în care efectiv toată puterea civilă şi militară se concentra în mâinile unei 
singure persoane: generalul Jaruzelski!. 

Dar poziţia lui nu era deloc de invidiat, mai ales în ceea ce priveşte situaţia economică, 
extrem de nefavorabilă, inclusiv din cauza incapacității propriei sale echipe. Au fost ratio- 
nalizate nu numai articolele alimentare sau benzina, ci chiar și încălțămintea. În 1982, 
veniturile şi așa destul de mici ale populaţiei au scăzut cu încă 30%, iar în 1985 PIB-ul era 
cu 20% mai mic decât în 19797. În prima jumătate a anilor ’80, inflaţia oscila în jurul valorii 
de 15%5. Situaţia s-a complicat si mai mult ca urmare a sancţiunilor impuse de Ronald 
Reagan imediat după 13 decembrie 1981 şi a imposibilității de a mai atrage credite din 
Occident. Populaţia a reacţionat prin proteste repetate, în ciuda arestării majorităţii liderilor 
opoziţiei — în cursul anilor 1982-1983, la aceste proteste participau între câteva mii şi peste 
zece mii de persoane, iar prezenţa pe străzi a trupelor ZOMO care împrăştiau manifestantii, 
utilizând bastoane de cauciuc si tunuri cu apă, era deja obişnuită. 


1. Antoni Dudek, Reglamentowana rewolucja (Revoluţia reglementată), Cracovia, 2004, pp. 44-47, 
53. 

2. Mirosława Marody, Dlugi final (Final prelungit), Varşovia, 1995, p. 34. 

3. Date citate după Institutul National de Statistică (Główny Urząd Statystyczny — GUS). 

Relaţiile cu lumea culturală, deplorabile încă dinainte, au intrat după 13 decembrie 
1981 într-o fază de antagonism evident din cauza suspendării organizaţiilor de profil ale 
artiştilor; spre exemplu, actorii au declarat oficial boicotarea televiziunii şi cinematografiei. 
Jar puţinii actori care n-au respectat boicotul au trebuit să înfrunte nu numai reacţiile dure 
ale colegilor de breaslă, ci şi ale publicului care prin „aplauze” dădea de înţeles spărgătorilor 
de protest că sunt nedoriți în cadrul teatrului. În consecinţă, într-o perioadă când cinemato- 
grafia a cunoscut o dezvoltare deosebită în întreaga lume, regimul lui Jaruzelski n-a fost în 
stare să se prezinte în formă artistică. Şi totuşi rămâne un paradox faptul că tocmai atunci a 
apărut serialul Alternatywy 4 (Strada Alternativei numărul 4) al lui Stanisław Bareja, regizor 
care prezintă într-o perspectivă satirică absurdităţile sistemului politic al RPP. Pentru rea- 
lizarea acestui film, Bareja a primit dispensă din partea „Solidarităţii” aflate în ilegalitate, 
iar acordul autorităţilor a fost rezultatul dorinţei de nestăvilit a acestora de a crea măcar 
aparențele unei vieţi „normale”. Ca urmare, a apărut un film serial care actualmente se 
bucură în Polonia de statutul de operă „reprezentativă”, de satiră caustică la adresa reali- 
tatilor poloneze din cursul anilor '70!. 

Imediat după decretarea legii marţiale, 35% dintre cetăţeni declarau că înţeleg decizia 
lui Jaruzelski, iar 62% aveau o opinie negativă. Mai important este însă faptul că acei 35% 
dintre cetăţeni erau persoane preponderent în vârstă, mai expuse efectelor propagandei 
care vorbea de ameninţarea unei intervenţii externe. Tinerii erau mult mai critici, mai ales 
că îşi dădeau perfect seama de diferenţa dintre nivelul de trai din RPP şi cel din Occident. 
Între timp, legea marţială a înghețat schimbările politice, fără să ofere în schimb populaţiei 
o îmbunătăţire a condiţiilor de trai, care să egaleze măcar nivelul vecinilor din RS Cehoslovacia 
sau din Ungaria. Singurul lucru pe care l-a reuşit Jaruzelski a fost să-i convingă pe unii 
dintre polonezi că nu exista altă solutie”. 

Sărăcia şi necesitatea de a găsi o supapă pentru energia socială au făcut ca tot mai 
mulţi polonezi să-şi caute de lucru în sectorul privat. Legislaţia în vigoare în RPP permitea 
constituirea unor societăţi şi, cu toate că acest lucru era relativ dificil, harababura generală 
Şi corupţia din administraţie permiteau mult mai multe decât rezulta din litera legii. Ca 
urmare, polonezii au început să se ocupe mai mult decât până atunci de activităţi comer- 
ciale. Absolvenţii facultăţii de istorie sau de sociologie, de exemplu, în loc să lucreze în 
domeniul respectiv, preferau din ce în ce mai frecvent să facă naveta între Varşovia şi 
Bangkok sau Istanbul, ajungând la concluzia că dacă lucrează pe cont propriu câştigă mult 
mai mult decât ca angajaţi în domeniul propriu de specializare la stat. Numai între 1981 
şi 1985 nivelul producţiei în sectorul privat a crescut cu 13%, pe când în acelaşi interval 
producţia în sectorul de stat a scăzut cu 0,2%5. Teoretic, comerţul in RPP nu era o ocupaţie 
absolut sigură —pentru procuratură nu era prea greu să dovedească în instanţă despre cutare 
„întreprinzător debutant” că a încălcat legea. Încă din 1982, la o şedinţă a CC, Jaruzelski 
tuna şi fulgera împotriva „elementelor de sorginte NEP (Novaja Ekonomiceskaja Politika)” 


1. Vezi Maciej Replewicz, Stanislaw Bareja. Krol krzywego zwierciadła (Stanislaw Bareja. Regele 
oglinzii deformante), Poznan, 2009, pp. 249-286. 

2. În 1983, sondajele arătau că 48% dintre respondenţi consideră că evenimentele din 13 decembrie 
sunt negative, iar 43% le consideră pozitive, ceea ce poate dovedi şi că gradul de epuizare a 
populaţiei creştea. Vezi Antoni Dudek (ed.), Stan Wojenny w Polsce (Legea marţială în Polonia), 
Comisia Pentru Cercetarea Crimelor Împotriva Poporului Polonez din cadrul Institutului Memoriei 
Naţionale, Varşovia, 2003, Seria Monografii, vol. 6, p. 25. 

3. Mai pe larg în legătură cu situaţia economică a epocii, vezi Janusz Kalinski, Gospodarka Polski 
1944-1989. Przemiany strukturalne (Economia Poloniei în perioada 1944-1989. Transformări 
structurale), Varşovia, 1995. 

din economie, iar în 1984 serviciile de securitate avertizau că sectorul privat începe să-i 
angajeze pe scară largă pe cei mai valoroşi muncitori de la firmele de stat şi chiar sprijină 
unele acţiuni ale organizaţiilor scoase în afara legii’. Dar cu timpul dorinţa de a-i urmări 
pe ,,privatizati” s-a diminuat simţitor, cadrele de partid vrând să intre în acest circuit, 
pretinzând mită, căutând posturile importante din bănci, plasandu-si propriii agenţi în 
întreprinderile importante sau „înființând pe şest” firme proprii, chiar dacă preţul unei 
asemenea decizii era pierderea postului din administraţie?. Pe scară largă s-a dezvoltat 
de asemenea comerţul cu valută — formal interzis, sub pedeapsa cu mai multi ani de 
închisoare —, iar autorităţile au încetat practic să-i mai urmărească pe cei care se ocupau 
cu asa ceva, „valutiştii” ce puteau fi văzuţi mereu pe lângă magazinele Pewex (echivalentul 
shopurilor din România)” devenind o constantă a peisajului polonez la vremea respectivă. 
Militarii care guvernau Polonia tolerau această piață care apărea spontan prin iniţiativă 
individuală, inclusiv pentru motivul că ea canaliza energia socială, ocupând populaţia cu 
altceva decât cu iniţiativele opoziţiei ilegaliste*. 

Lipsa oricăror reforme grăbea prăbuşirea încrederii sociale în rolul constructiv al 
statului. Ca urmare, aşteptările legate de constituirea unui mediu de afaceri polonez vizau 
tot mai mult un proces de privatizare cât mai cuprinzător şi o limitare maximă a rolului 
statului. Astfel s-a creat în Polonia un mediu favorabil pentru concepțiile lui Friedrich von 
Hayek, ale lui Robert Nozick sau ale lui Milton Friedman®. Aceste sentimente erau 


1. Antoni Dudek, Reglamentowana... (Revolufia...), pp. 37-38. 

2. Imediat după preluarea puterii de către echipa lui Tadeusz Mazowiecki in 1989, a fost înființată 
o comisie de verificare a cărei sarcină era selectionarea acelor ofiţeri şi lucrători din cadrul 
fostelor SB care, potrivit evaluării conducerii MAI, se pretau la continuarea activităţii în cadrul 
serviciilor speciale ale Poloniei independente. Din datele furnizate de această comisie rezultă 
că din totalul persoanelor angajate în SB (24.000) aproximativ 10.000 nici n-au mai făcut cerere 
de reangajare. Motivele care au determinat circa 40% dintre funcţionarii SB să ia decizia de a 
nu încerca măcar să-şi continue cariera erau fără îndoială diferite, dar factorul fundamental a 
personală, la care se adaugă, desigur, salariul mai mare. 

3. Pewex — magazine cu vânzare în valută, în care se puteau cumpăra pe valute convertibile mărfuri 
(atât de import, cât şi din producţia internă) inaccesibile în comerțul obişnuit. Cuvântul polonez 
pentru „valutist” (cinkciarz) provine din englezescul change (a schimba), cu sensul de „a schimba 
bani”. 

4. Merită să notăm aici că o parte dintre cei care alcătuiau tabăra puterii, în anii care au urmat, au 
cerut chiar ca acest proces economico-social să fie transformat într-un instrument de slăbire a 
opoziţiei (vezi Antoni Dudek, Reglamentowana... [Revolutia...], pp. 100-101). 

5. Din cercetările întreprinse de E. Wnuk-Lipinski rezultă că, încă din anul 1985, cam 53% dintre 
polonezi acceptau sectorul privat, iar în 1988 nivelul acceptării ajunsese la 73%. În același timp, 
cu toate că majoritatea polonezilor îşi declarau susţinerea pentru o politică socială activă a 
statului, nivelul acestei sustineri a scăzut de la 80% în 1984 până la 65% in 1988. Edward 
Wnuk-Lipinski, „Nastroje społeczne w Polsce w latach 1986-1989”, în 1986-1989-—koniec systemu 
(„Starea de spirit a societății în Polonia între anii 1986 şi 1989”, în 7986-1989 — sfărșitul siste- 
mului), materialele conferinței internaționale de la Miedzeszyn, 21-23 octombrie 1999, vol. 1, 
pp. 18-19. 

6. Această efervescenţă ideologică'a cuprins şi mediul universitarilor, al oamenilor de știință (printre 
care Marek Belka, cel care mai târziu avea să ajungă premier, Janusz Beksiak, Witold Trzeciakowski), 
aceştia ajungând la concluzia că socialismul nu poate fi salvat. Opoziția, prin filosoful Mirosław 
Dzielski, propunea încă de la sfârşitul anilor '70 un sistem în cadrul căruia partidul să-şi păstreze 
puterea politică, acceptând în schimb introducerea economiei de piaţă. Vezi Mirosław Dzielski, 
Bog — wolność — własność (Dumnezeu — libertate — proprietate), Cracovia, 2001. 

încurajate şi mai mult de rezultatul analizei realităţilor internaţionale: SUA, cu modelul 
lor economic conservator-liberal promovat de Reagan, acționau concomitent şi la nivelul 
unei ofensive mediatice şi diplomatice, preşedintele Statelor Unite ajungând chiar să se 
exprime ostentativ împotriva lui Jaruzelski şi străduindu-se să ajute opoziţia prin acţiuni 
efective. Ofensiva propagandistică americană, facilitată de accesul tot mai larg la cultura 
populară occidentală (un rol esenţial jucând în acest sens aparatele video, care au provocat 
un adevărat „video-boom” în cursul anilor '80), a determinat schimbări fundamentale în 
conştiinţa generaţiilor respective, tinerii dorind libertate de acţiune şi acces la bunurile de 
consum şi acordând în schimb mai puţină atenţie valorilor tradiţionale, cum ar fi respectul 
ierarhiei sau ajutorarea celor săraci. 

Mulţi dintre activiștii opoziţiei concediati din sectorul de stat şi aflaţi în căutarea unui 
loc de muncă au înfiinţat firme private. Astfel, Jan Krzysztof Bielecki (premier între 1990 
şi 1991), fiind dat afară în 1982 din Ministerul Industriei Constructoare de Maşini unde 
lucra, a înfiinţat firma privată „Doradca” („Consilierul”), în cadrul căreia au primit un loc 
de muncă Donald Tusk (actualul premier) şi Janusz Lewandowski (actualmente comisar 
UE). Această categorie de persoane (identificată prin sintagma „liberalii de la Gdansk”), 
lovindu-se la nivel de practică economică de problemele legate de funcţionarea pieţei, 
urma să facă mari presiuni în 1989 pentru reforme în favoarea economiei de piaţă, criticând 
tendinţele de păstrare a rolului protector al statului. Asa încât, prin rigiditatea lui în pro- 
blemele economice şi prin nivelul ridicat al represiunii, Jaruzelski „a reuşit” să-i înverşuneze 
pe polonezi nu numai împotriva ideologiei de stânga, ci şi în general împotriva unei „a 
treia soluţii”, ceea ce a determinat, în cadrul celei de-a III-a Republici, eşecul tentativelor 
de constituire a unui partid de stânga de sorginte necomunistă. 

Gustul polonezilor pentru crearea de firme private era nu numai o îndepărtare de la 
linia ideologică oficială, ci şi o cauză a reducerii afluxului de cetăţeni care doreau să devină 
membri ai PZPR. Cei pragmatici ajungeau tot mai frecvent la concluzia că, devenind 
membri de partid, nu obţin niciun fel de beneficii. Ca urmare, în 1986, doar 6% dintre 
membrii PZPR aveau vârsta sub 30 de ani, media de vârstă a partidului situându-se la 46 
de ani; şi cu toate că proporţia de nomenclaturisti cu funcţii importante în administraţie a 
ajuns din nou la nivelul anilor '70, numărul celor care doreau să se înscrie în partid era 
din ce în ce mai mic!. 

Disperarea şi lipsa încrederii în capacitatea autorităţilor de a face altceva decât să utilizeze 
bastoanele de cauciuc a împins o bună parte din următoarea generaţie de tineri polonezi 
(mai ales din categoria intelectualilor provenind din marile oraşe) să se alăture acţiunilor 
organizate de grupările conspirative sau contestatare, al căror program era deseori mult 
mai radical decât al sindicatului ,,S” trecut în ilegalitate. În 1982, 0 parte dintre activistii 
„Solidarităţii”, sub conducerea lui Kornel Morawiecki, şi-au declarat subordonarea fata 
de Wałęsa şi au început să adune arme, creând „Solidaritatea Luptatoare”. Deşi n-a izbucnit 
nicio revoltă, până în momentul arestării sale (1987), Morawiecki a fost persoana cea mai 
căutată de Serviciile de Securitate, întrucât respingea orice posibilitate de acord cu comu- 
nistii şi promova necesitatea unei astfel de atitudini în întreaga Europă Centrală şi de Est’. 


l. Antoni Dudek, Rok 1989. Koniec komunizmu w Polsce (Anul 1989. Sfârşitul comunismului in 
Polonia), http://wwwenrs.ew/pl/component/content/article/9-strona-gwna/33-rok-1989-koniec-komu- 
nizmu-w-polsce.html (accesat la 17.06.2011). 

2. Trebuie să mai amintim că asemenea concepţii revoluţionare n-au apărut numai în mediile 
considerate radicale — în martie 1982, într-un articol pe care l-a scris în închisoare şi a reuşit 
să-l transmită afară, în legătură cu acţiunile ce ar fi urmat să fie desfăşurate, Kuron prezenta o 


POLONIA: LOCUL UNDE A ÎNCEPUT TOTUL 65 


Aceeaşi efervescenţă a cuprins şi mediile studențești — unii dintre activiștii Asociaţiei 
Independente a Studenţilor înfiinţate în 1980 s-au radicalizat şi au creat mai târziu Federaţia 
Tineretului Luptător. Serviciile de Securitate cunoşteau toate aceste tendinţe divergente şi 
încercau să le manipuleze în favoarea autorităților’. 

Tot conspirativ acţiona şi „Solidaritatea” — ea fusese constrânsă la defensivă, dar nu 
fusese complet destrămată. În 1982, un grup de activişti, care reuşise să scape de miliţie si 
de SB (Władysław Frasyniuk, Bogdan Lis, Zbigniew Bujak), a înfiinţat Comisia Provizorie 
de coordonare care îşi propunea ca sarcină să continue acţiunile „S”. Posibilităţile de 
acţiune erau în realitate mai mult decât limitate, dar funcționau pe o scară tot mai largă 
editurile ilegale din aşa-numitul circuit alternativ şi erau difuzate emisiuni radio pe diferite 
teme. Sprijinul deschis acordat de Reagan sindicatului ,,S” a fost întâmpinat cu entuziasm 
de milioanele de polonezi, iar autoritatea lui Watesa, în loc să scadă, a crescut neaşteptat 
de mult, atât datorită atitudinii sale ferme din perioada în care a fost internat, cât şi faptului 
că în 1983 a obţinut Premiul Nobel pentru Pace, eveniment care a fost larg difuzat de 
mass-media din întreaga lume. 

În preajma instituirii legii marţiale, propaganda lui Jaruzelski a încercat o dată în plus 
să exploateze tema naționalistă, înființând Mişcarea Patriotică de Renaștere Naţională — 
Patriotyczny Ruch Odrodzenia Narodowego (PRON) (J. Dobraczynski, J. Reykowski, 
M. Giertych si alţii). Dar componenţa acesteia a constituit şi principala cauză a esecului ei — 
fiind vorba mai ales de persoane în vârstă, cu concepţii catolico-naţionaliste, uneori chiar 
compromise prin faptul că sprijiniseră activ epurările antisemite din 1968, persoane care 
nu reuşeau să găsească un limbaj comun cu Biserica de după Conciliu şi, în consecinţă, 
cu principala autoritate pentru polonezi, Ioan Paul al II-lea. 

Ultima carte pe care a încercat s-o joace regimul comunist a fost revenirea la ideea 
unui acord cu Biserica. Dar şi în acest caz, Jaruzelski îşi propunea o misiune cu atât mai 
dificilă cu cât Walesa se bucura de sprijinul deplin al papei Ioan Paul al II-lea; acesta 
înţelegea mult prea bine realităţile poloneze ca să mai existe vreo şansă de reuşită pentru 
„cartea papală”. La drept vorbind, reacţia primatului Jozef Glemp, succesorul cardinalului 
Wyszyński, mort în mai 1981, la instituirea legii marţiale a fost mai degrabă prudenta: 
primatul a făcut apel în primul rând la pace socială, ceea ce pentru majoritatea membrilor 
radicalizati ai opoziţiei era o atitudine inacceptabilă, multi considerând-o aproape un sprijin 
pe care Biserica îl acorda autorităţilor. Apelul primatului era dictat de temerea că poporul 
ar putea răspunde la violenţă cu violenţă, şi nu venea din intenţia de a sprijini măsura 
instituirii legii marţiale. Biserica le cerea cu consecvență autorităţilor să respecte drepturile 
omului, iar la iniţiativa lui Glemp, încă din decembrie 1981, a fost înfiinţat Comitetul 
Arhiepiscopal de Ajutor pentru Persoanele Private de Libertate; la nivelul parohiilor era 
organizat ajutorul pentru cei internați, respectiv condamnaţi din rândul opoziţiei, iar 
activistii rămaşi liberi în ilegalitate ca Frasyniuk, Bujak şi chiar Barbara Labuda, care era 
în conflict cu Biserica, şi-au găsit nu de puţine ori adăpost în mănăstiri sau case parohiale. 
În jurul Bisericii se concentra de asemenea o viata culturală independentă — se organizau 
periodic săptămâni ale culturii creştine, ocazii cu care Biserica devenea locul unor întâlniri 
legale cu caracter nu neapărat religios. loan Paul al II-lea a adoptat o atitudine explicit 
negativă fata de acţiunile autorităţilor; încă din 14 decembrie, acesta a redactat o scrisoare 
adresată personal generalului Jaruzelski. De altfel, dialogul cu Biserica nu era facilitat nici 


viziune care nu era departe de o insurecție naţională. Andrzej Paczkowski, Wojna polsko-jaru- 
zelska... (Războiul polono-jaruzelskian...), pp. 158-159. 
1. Antoni Dudek, Reglamentowana... (Revoluţia ...), p. 67. 

de atitudinea autorităţilor, care nu se puteau abtine de la atacuri propagandistice; prin acest 
gen de activităţi se remarcau în mod deosebit revista ateistă Argumenty şi purtătorul de 
cuvânt al guvernului, Jerzy Urban. Până la sfârşitul existenţei RPP, în cadrul MAI un rol 
important îl îndeplinea Departamentul IV, a cărui sarcină consta în dezmembrarea Bisericii 
din interior. În octombrie 1984, agenţi ai acestui departament l-au asasinat pe preotul Jerzy 
Popiełuszko, capelan al „S”, situaţie care a făcut ca dialogul dintre Biserică şi autorităţi 
să se reducă drastic pentru câţiva ani, desi el n-a dispărut complet niciodată. 

Pe la jumătatea anilor '80, Polonia intra într-un adevărat cerc vicios. Activităţile „S” 
erau paralizate, dar-mişcarea ca atare nu fusese complet neutralizată. Situaţia economică 
era de aşa natură încât o altă explozie socială era iminentă, totul fiind doar o chestiune de 
timp, iar ajutorul extern era exclus pentru că, pe de o parte, Occidentul nu era interesat să 
sprijine regimul lui Jaruzelski, iar pe de altă parte, URSS intrase de asemenea într-o fază 
decisivă a crizei şi nu avea cum să mai ajute pe nimeni. Neştiind cum să rezolve problemele 
economice, autoritățile îi determinau pe tineri să se orienteze spre „piaţa neagră”, spre 
grupările de opoziţie sau spre alte moduri de a-și uita frustrările, prin alcool sau prin 
concertele rock din Jarocin. 

De altfel, în prima parte a anilor '80, muzica rock a înregistrat în Polonia un adevărat 
boom — cu un mesaj simplu, în care apăreau foarte elocvent elementul social şi perspectiva 
critică asupra realitatilor din jur, această muzică avea asupra tinerilor un efect foarte 
puternic. Unele fraze deveneau în scurt timp manifeste (de exemplu, „Vrem să fim noi 
înşine” a trupei Perfect devenea în timpul concertului „Vrem să-i batem pe cei de la 
ZOMO” — Zmotoryzowane Odwody Milicji Obywatelskiej/Unitatile Motorizate ale Miliției 
Cetăţeneşti, dotate cu bastoane, căşti si alte mijloace de acţiune pentru luptele de stradă; 
de asemenea, „Libertatea, la ce bun libertatea” a trupei Kult); în alte situaţii, acelaşi statut 
îl căpăta întreaga melodie (cum ar fi „Copii adulţi” a grupului Turbo, în care se spune: 
„reguli şi date ne-au învăţat, minţile-n cap ni le-au băgat, absolut nimic n-au uitat, dar 
cum să trăim — am uitat”, sau melodia-metaforă „Tango neîncetat” a grupului Republika: 
„nu trageţi în orchestra; dacă mor ei, vin alţii mai buni”). Angajarea social-politică a 
grupurilor muzicale a exercitat, în cursul anilor '80, o influență certă asupra tinerilor, 
ajutându-i să conştientizeze unele adevăruri fundamentale pentru vremea aceea. 

La rândul lor, acţiunile opoziţiei nu reuşeau să convingă majoritatea cetăţenilor. După 
părerea celor mai multi, demonstrațiile de stradă nu se soldau cu nimic concret şi din 
această cauză, odată cu trecerea anilor, apelurile liderilor „Solidarităţii” către populaţie de 
a ieşi în stradă trezeau ùn ecou tot mai slab. Un lucru periculos pentru Polonia era în 
schimb faptul că, după 1985, autorităţile au facilitat tot mai mult acordarea paşapoartelor. 
Ca urmare, în loc să rămână in fara, mari mase de polonezi plecau peste graniţă şi rămâneau 
acolo permanent: în perioada 1981-1989 au emigrat astfel aproape 1,2 milioane de cetă- 
țeni?. După cum se va dovedi mai târziu, scăderea resursei naturale de cadre a tuturor 
partidelor liberale proreformiste (au luat calea emigrației în perioada respectivă mai ales 
oameni tineri, cu studii superioare, nu neapărat credincioşi) a prelungit destul de mult 
perioada transformării de sistem în Polonia, forțele care susțineau economia de piaţă 
pierzând astfel o parte consistentă din electoratul lor potenţial. 


1. Przemystaw Zielinski, Scena rockowa w PRL. Historia, organizacja, znaczenie (Scena rock în 
RPP. Istorie, organizare, importanță), Varşovia, 2005, pp. 91-94. 

2. Dariusz Stola, Kraj bez wyjścia? Migracje z Polski 1949-1989 (O ţară în impas? Migraţia din 
Polonia între 1949 şi 1989), Varşovia, 2010, p. 355. 

Preliminariile Mesei Rotunde 


Alegerea lui Gorbaciov ca prim-secretar al CC al PCUS şi semnalele venind dinspre 
Moscova privind creşterea independenţei țărilor-satelit, dar si limitarea ajutorului economic 
acordat acestora au fost primite la Varşovia cu sentimente destul de contradictorii. Pe de o 
parte, faptul că autorităţile de la Kremlin au încetat în cele din urmă să mai critice RPP pentru 
„neajunsuri” în aplicarea utopiei comuniste trezea un sentiment de usurare. Glasnost si 
perestroika erau idei foarte noi pentru URSS, iar implementarea lor necesita multă atenţie, 
de aceea transformarea RPP într-un fel de ,,laborator” era o temă frecventă în discuţiile dintre 
şefii PZPR şi cei ai PCUS. Evidenta apropiere dintre Moscova şi Varşovia implica şi cola- 
borarea dintre secţiile CC pe probleme ideologice, iar serviciile speciale ale URSS au început 
să-i trateze pe colegii lor polonezi din SB într-un mod mai prietenos decât înainte!. Pe de 
altă parte, limitarea ajutorului economic constituia o lovitură dură pentru Jaruzelski, cu atât 
mai mult cu cât activitatea ,,S” devenise mai putin virulenta si, dacă el ar fi reuşit să redreseze 
situaţia economică, s-ar fi putut aştepta la mai mult sprijin din partea populaţiei pentru regim. 

Daranii 1985-1986 n-au fost printre cei mai răi pentru autorități. Valul de proteste şi sprijinul 
pentru „Solidaritatea” au scăzut, iar eliminarea lui Stefan Olszowski si a lui Mirostaw Milewski 
din Biroul Politic însemna că de acum înainte nimic nu mai ameninţa poziţia lui Jaruzelski în 
PZPR?. Dar acesta își dădea seama că nu e decât liniștea dinaintea furtunii, dată fiind lipsa de 
perspective economice şi scăderea numerică şi a loialității în rândul resurselor militare. 
Proclamarea în 1986 a „celei de-a doua etape a reformei”, vestită cu surle si trambite şi 
care ar fi urmat să constituie antidotul problemelor economice, n-a adus totuşi efectele 
aşteptate, această reformă fiind la urma urmei mult mai limitată decât se anunţase inițial’. 
Starea de spirit a populaţiei a rămas în continuare extrem de negativă şi — ceea ce era şi 
mai rău pentru autorităţi — ea se înrăutăţea continuu, lipsa de încredere în capacitatea 
guvernantilor de a redresa situaţia economică a ţării devenind tot mai răspândită, iar duş- 
mănia fata de autorităţi fiind dublată tot mai frecvent de sentimente de resemnare și apatiet. 

În această situaţie, autorităţile au decis să facă unele gesturi — Jaruzelski a început să 
apară tot mai des îmbrăcat în civil, la costum, iar în 1984, în scopul de a contrabalansa 
influenţa ,,Solidaritatii” în întreprinderi, a fost înfiinţat Acordul Naţional al Sindicatelor 
(Ogólnopolskie Porozumienie Związków Zawodowych — OPZZ), în fruntea căruia a fost 
numit Alfred Miodowicz. OPZZ s-a bucurat încă de la început de tot sprijinul material şi 
organizatoric al autorităţilor, care îi acordau o libertate de acţiune destul de mare, inclusiv 
dreptul de a critica măsurile luate de guvern, condus in 1985 de Zbigniew Messner, un 
om complet subordonat lui Jaruzelski. 

În septembrie 1986 au fost eliberaţi în cele din urmă toți deținuții politici’ şi, cu toate 
că în anii care au urmat editorii publicaţiilor ilegale erau în continuare traşi la răspundere, 
ei nu mai erau pedepsiţi decât în regim de contraventie. Autorităţile voiau cu orice preţ să 
demonstreze opiniei publice internaţionale că regimul respectă legea. Inclusiv în sistemul 

juridic al RPP au apărut instituţii care aveau, cel puţin în principiu, rolul de a apăra 
drepturile cetăţeanului şi de a exercita un control mai riguros asupra autorităţilor (Curtea 
Constituţională — 1985, Tribunalul de Stat — 1985, Avocatul Poporului — 1987). 

Cu toate acestea, de prin 1987, „Solidaritatea” a început să recupereze terenul pierdut. 
Impulsul principal i-a fost dat de pelerinajul papei loan Paul al II-lea, în cursul căruia 
acesta nu numai că s-a întâlnit cu Walesa, dar s-a referit direct la valorile promovate de 
„S” în predicile sale. În felul acesta, orice calcule legate de consolidarea regimului ca 
urmare a vizitei papale s-au năruit!. Spre sfârşitul anului 1987, SB înregistrau cu îngrijorare 
creşterea constantă a numărului celor angajaţi în activităţile uniunii sindicale, care era în 
continuare în afara legii. Dar cel mai îngrijorător pentru autorităţi era faptul că ,,S” devenea 
atractivă pentru următoarea generaţie de polonezi, cea care în 1980 era prea tânără ca să 
fi putut participa la „Carnavalul Solidarităţii”. 

Evaluând situaţia ţării ca fiind extrem de gravă, iar şansele revenirii ,,Solidaritatii” ca 
fiind practic nule, Watesa a hotărât să încerce un compromis. Baza ideologică a viitoarelor 
convorbiri cu autorităţile a fost pregătită de Adam Michnik, care în 1985 publicase cartea 
La aşavremuri...: cuvânt despre compromis?, chemând în mod explicit autorităţile la încheierea 
unui acord. La o lună după anunţul oficial al amnistiei, chiar Walesa se declara gata să înceapă 
convorbiri cu autorităţile, cu condiţia scoaterii din ilegalitate a „Solidarităţii”. Fără a mai 
aştepta răspunsul guvernantilor, şeful ,,S” a mers chiar mai departe, apelând la preşedintele 
Reagan pentru ridicarea sancţiunilor economice impuse RPP. 

Pentru o parte a activiştilor ,,S”, o astfel de schimbare de direcţie era inacceptabilă. Ei 
considerau că a face compromisuri cu un astfel de partener este un gest în primul rând imoral, 
constituind o trădare a idealurilor din august 1980, iar în al doilea rând riscant, având în 
vedere lipsa de încredere în comunişti şi bănuiala că acest compromis ar fi mai profitabil 
pentru nomenclatura PZPR decât pentru muncitori, ale căror interese, ca sindicat, ,,S” ar fi 
trebuit să le apere. Paie pe foc au mai pus şi acţiunile arbitrare ale lui Watesa, care, la o lună 
după anunțarea amnistiei, a convocat Consiliul Provizoriu al Sindicatului Autonom şi 
Independent (Niezależny Samorządny Związek Zawodowy — NSZZ) „Solidaritatea”; în 
componenţa acestuia intrau numai persoane care împărtăşeau ideea necesității de a ajunge 
la un compromis cu PZPR, indiferent dacă în trecut aceste persoane sprijiniseră KOR sau 
aparținuseră altor grupări. Activiştii care se opuneau lui Wałęsa, în frunte cu Andrzej 
Gwiazda, cereau reconstituirea structurilor sindicatului în componenţa lor din 1981 şi abia 
pe urmă luarea unei decizii în legătură cu tactica ce trebuie adoptată, dar n-au reușit să-şi 
impună punctul de vedere. Merită să reținem aici că, în urma acestor acţiuni, a crescut 
importanţa celor mai apropiaţi colaboratori ai lui Walesa; printre aceştia predominau 
consilierii lui, îndeosebi cei care proveneau din grupurile organizate înainte în KOR 
(B. Geremek, A. Michnik, J. Kuron, L. Kaczynski şi alţii), respectiv activiştii catolici din 
organizaţia varşoviană KIK (A. Stelmachowski, T. Mazowiecki, A. Wielowieyski), aceștia 
din urmă considerându-i încă de prin anii ’70 pe cei de stânga drept aliaţii lor. 

În luna noiembrie 1987, autorităţile au făcut o gravă greşeală. Jaruzelski a fost sfătuit 
să organizeze un referendum, în urma căruia autorităţile puteau obţine aprobarea intentiilor 
lor. Dar această manevră era în cel mai bun caz riscantă, deşi răspunsurile la întrebări erau 
în principiu clare. Întrebările sunau astfel: 

1. Eşti pentru deplina realizare a programului radical prezentat Seimului privind redresarea 
economiei cu scopul de a îmbunătăţi nivelul de trai, ştiind că acest deziderat ar impune 
o perioadă dificilă de doi-trei ani de schimbări rapide? 

2. Te declari de acord cu modelul polonez de democratizare profundă a vieţii politice, al 
cărui ţel este consolidarea autonomiei, extinderea drepturilor cetăţeneşti şi creşterea 
participării cetăţeanului la conducerea ţării? 


În ciuda formulărilor evident tendentioase, rezultatul referendumului s-a dovedit a fi 
un vot de blam pentru autorităţi. Având în vedere pragul ridicat al participării (rezultatul 
referendumului ar fi devenit obligatoriu dacă mai mult de jumătate dintre cetăţenii cu drept 
de vot, şi nu dintre participanţi ar fi răspuns afirmativ), votul populaţiei a invalidat refe- 
rendumul. Acest rezultat crea o problemă serioasă, şi nu numai din punctul de vedere al pres- 
tigiului: starea economiei se degrada de la o zi la alta, iar spre sfârşitul anului inflaţia a crescut 
semnificativ, situaţie creată și de guvernul lui Messner, care a majorat salariile în ideea că 
trebuie salvată cu orice pret pacea socială. Şi cu toate acestea cabinetul era din ce în ce mai 
puţin popular. Acesta a fost momentul în care Jaruzelski a devenit conştient că, fără a împărţi 
puterea cu opoziţia până atunci marginalizată, ieşirea din criză va fi imposibilă!. 

Condiţiile economice din ce în ce mai precare puneau OPZZ într-o situaţie foarte 
incomodă, pentru că, într-o atare situaţie, sindicatele ar fi trebuit să adopte o poziţie 
antiguvernamentala. În februarie 1988, guvernul a procedat la o majorare de prețuri 
drastică, cea mai mare de după instituirea legii marţiale, fiind vorba de creşteri de aproape 
40% la alimente, ţigări şi alcool, respectiv de 60% la benzină?, ceea ce a provocat imediat 
proteste sociale. În aprilie 1988 s-a oprit activitatea la combinatul Nowa Huta şi, din nou, 
la şantierele navale din Gdansk. Din dorinţa de a nu se lăsa întrecută de opoziţie, OPZZ 
a organizat la rândul său o grevă la Bydgoszcz. În confruntarea cu grevele, guvernul n-a 
procedat consecvent. Pe de o parte, faţă de greviştii din Gdansk puterea s-a comportat 
destul de blând, iar pe de altă parte, la Nowa Huta s-a ajuns la pacificarea grevistilor prin 
utilizarea forţelor de miliţie, în timp ce şeful MAI, Kiszczak, a început demersurile pentru 
reintroducerea stării excepționale, fără să se ajungă totuși până acolo’. 

Evenimentele din aprilie n-au adus însă nicio schimbare. Opoziția a fost nevoită să 
conştientizeze faptul că grevele nu înseamnă câtuşi de puţin revenirea la efervescenta 
revoluţionară si la atmosfera din august 1980*. Întrucât ele se limitau la doar 10-20 de 
întreprinderi, pe la jumătatea anului 1988 puterea a ajuns la concluzia că nu e nevoie de 
noi iniţiative. De aceea, Jaruzelski a continuat negocierile de pe poziţii de forță, stradu- 
indu-se să-şi intensifice contactele cu episcopatul (pentru că tocmai cu Biserica şi cu 
activiștii catolici avea el intenţia să organizeze „masa rotunda” — şeful statului a folosit 
pentru prima dată această sintagmă într-o cuvântare la a VII-a plenară a CC al PZPR), 
deşi Ministerul Afacerilor Interne trăgea încă din luna mai un semnal de alarmă, anunțând 
că acesta fusese doar un prim val de greve, că activitatea şi numărul grupurilor opozitioniste 
cresc tot mai mult şi că un alt val de proteste sociale e mai mult decât probabil, având în 
vedere faptul că a apărut o nouă generaţie care nu-şi mai aminteşte de legea marţială şi, 
de aceea, frica este mult mai redusă în rândurile acesteia. Într-un alt document se afirma 

că SB sunt în măsură în cel mai bun caz să limiteze acţiunile opoziţiei, iar visul despre 
eliminarea acesteia ca factor politic este pură amăgire!. Oricum, trebuie să înregistrăm pe 
de altă parte anumite schimbări la nivelul superior al partidului aflat la putere, de unde au 
fost eliminaţi activiștii identificaţi cu aripa dură a partidului, locul acestora fiind luat de 
persoane mai dispuse să accepte ideea reformei. 

În august 1988, Polonia a cunoscut un nou val de greve care au cuprins de data aceasta 
toată Silezia si litoralul baltic. Cu această ocazie, structurile ,,Solidaritatii” au fost mult 
mai bine pregătite, mult mai vizibile, iar prioritatea absolută printre revendicările greviştilor 
era a doua legalizare a ,,S”. În plus, printre celelalte revendicări, tot mai des revenea cerința 
restructurării organelor administraţiei locale a ţării, cu consolidarea poziţiei consiliilor 
locale. Autorităţile erau cu deosebire neliniştite din cauză că toate aceste greve erau 
organizate de structurile tot mai vizibile ale „Solidarităţii”. Mai mult chiar, odată cu 
schimbul de generaţii, printre activişti SB remarcau creşterea evidentă a tendinţelor radicale. 
Astfel, dacă Watesa si cei din jurul lui subliniau de doi ani necesitatea dialogului cu tabăra 
guvernamentală, tinerii activişti erau mult mai putin dispuşi la compromisuri. Pentru multi 
dintre aceştia, convorbirile cu guvernul nu puteau avea drept subiect decât „capitularea 
fără condiţii” a comuniştilor şi în niciun caz împărțirea puterii?. 

În această situaţie, generalul Jaruzelski s-a hotărât să efectueze o schimbare politică 
importantă. La şedinţa din 21 august 1988, Biroul Politic al CC al PZPR şi-a declarat 
pentru prima dată sprijinul pentru ideea unor negocieri cu Walesa în vederea reintrării în 
legalitate a „Solidarităţii”, dar excluzând în acelaşi timp în mod explicit varianta utilizării 
forţei. La rândul lor, în scrisoarea remisă în mâinile conducerii PZPR, liderii ,,Solidaritatii” 
subliniau tot în mod explicit că reintrarea în legalitate a sindicatului este o condiţie sine 
qua non, alături de dreptul de a înfiinţa cluburi si asociaţii politice. În acelaşi timp, pro- 
blema reformei economice (care era prioritatea guvernului) era tratată cu multă rezervă. 

Pe 26 august 1988, în cadrul unei emisiuni televizate, Kiszczak anunţa (deşi nu sub 
forma unei decizii, ci a unei propuneri) convocarea Mesei Rotunde. Întrucât însă această 
idee fusese comunicată în ajunul unei şedinţe a CC al PZPR, mulţi dintre membrii de partid 
nu şi-au ascuns profunda iritare faţă de această decizie a conducerii care îi punea în faţa unor 
acţiuni deja întreprinse. Faptul că şeful MAI are de gând să discute cu Watesa, despre care 
în ultimii şapte ani membrii PZPR puteau afla că nu e decât o „persoană privată”, constituia 
un şoc. Nu încăpea îndoială că discuţiile cu opoziţia, pe care în urmă cu abia o lună de zile 
Kiszczak o ameninţa cu sancţiuni, erau o concesie evidentă a puterii, dacă nu chiar un eşec 
propagandistic. Dar punându-l pe Kiszczak în fruntea echipei de negociatori, Jaruzelski 
intenţionase tocmai să-i liniştească pe acei tovarăşi care s-ar fi temut că nişte negociatori 
mai elastici (spre exemplu, Ciosek sau Barcikowski) s-ar fi putut arăta prea îngăduitori?. 

În cele din urmă, pe 31 august, într-o vilă a MAI de pe strada Zawrat din Varşovia, a 
avut loc întâlnirea dintre Walesa si Kiszczak, la care au luat parte de asemenea episcopul 
Jerzy Dabrowski şi Stanistaw Ciosek. Condiţiile părţii guvernamentale au rămas în con- 
tinuare rigide. Convorbirile Mesei Rotunde ar fi urmat să aibă loc fără garanţia legalizarii 
„Solidarităţii”, principiul potrivit căruia într-o întreprindere nu poate funcţiona decât un 
singur sindicat rămânând inviolabil. Condiţia prealabilă a discuţiilor pregătitoare pentru 
Masa Rotundă era oprirea acţiunilor greviste, ceea ce expunea autoritatea lui Watesa unui 
mare pericol: nu existau niciun fel de garanţii că partea guvernamentală nu ar accepta 

aceste discuții exclusiv din considerente tactice şi că, după ce grevele ar fi încetat, guvernul 
îşi va respecta promisiunile. Cu toate acestea, după o serie de ezitări, Wałęsa şi-a asumat 
riscul şi — în pofida atitudinii clare a unei parti dintre apropiații săi — a făcut apelul la 
încetarea grevelor!. 

Iniţial, aceasta a părut o greşeală. Autorităţile şi-au radicalizat poziţia, respingând 
cererea ca „S” să reintre în legalitate înainte de începerea convorbirilor şi legând nemijlocit 
negocierile pe această temă de problemele economice, iar sub presiunea OPZZ ele au rămas 
inflexibile în legătură cu principiul „un singur sindicat într-o întreprindere”. Poziţia dură 
a guvernantilor se explica în primul rând prin împotrivirea majorităţii celor din aparatul 
de partid faţă de orice convorbiri cu opoziţia. Încă de la începutul lunii septembrie, în 
cadrul unei teleconferinte cu şefii Oficiilor Regionale ale Afacerilor Interne, Kiszczak 
liniştea spiritele, spunând că negocierile cu opoziţia nu vor duce în niciun caz la legalizarea 
„S”, scopul acţiunilor sale fiind spargerea opoziţiei prin „despărţirea lui Walesa de extre- 
mişti şi alipirea acestora la grupările pragmatice [...] ale clerului”?. 

Tactica autorităţilor primejduia autoritatea lui Walesa şi-i submina poziţia de lider al 
opoziţiei. Adversarii lui (Gwiazda, Jurczyk, Rulewski şi alţii) puteau argumenta că — aşa 
cum presupuneau încă de la început — convorbirile cu autorităţile statului sunt o greşeală, 
deciziile pe care le ia Watesa încălcând recomandările explicite ale KKW (Krajkowa Komisja 
Wykonawca — Comisia Executivă Naţională) a NSZZ „Solidarnosc”, iar rezultatele fiind 
nule, de vreme ce în comunicatul final al întâlnirii de la Magdalenka a celor două părţi din 
15-16 septembrie nu era prevăzută nici măcar la nivel declarativ legalizarea „Solidarităţii”?. 

Probleme existau de altfel şi în tabăra puterii. Jaruzelski nu putea fi sigur de aliaţii săi. 
La Magdalenka, reprezentantul Partidului Democrat (Stronnictwo Demokratyczne — SD) 
Jan Janowski a declarat că legalizarea ,,Solidaritatii” este o condiţie pentru continuarea 
convorbirilor*. La rândul său, preşedintele OPZZ, Miodowicz, ofensat de înăbuşirea 
grevelor din aprilie, repeta întruna că, deşi este membru al Biroului Politic al CC al PZPR, 
se simte în primul rând sindicalist. Pe 19 septembrie 1988, premierul Messner a demisionat. 
Cauza oficială a demisiei era „starea precară a sănătăţii”, dar cea reală era fără îndoială 
revolta deschisă a deputaţilor PZPR împotriva şefului guvernului, revoltă care nu era neapărat 
„sugerată” de Jaruzelski, deşi realitatea e că generalul avea deja pregătit un candidat pentru 
funcţia de premier. Aducerea la vârful puterii a lui M.F. Rakowski, care în rândul nomen- 
claturii de partid era considerat drept liberal, era fără îndoială în asentimentul majorităţii 
membrilor PZPR, dar acest lucru demonstra cu toată puterea că în sânul partidului există un 
conflict, iar acest conflict va influenţa grav desfăşurarea ulterioară a evenimentelor. 

Dar venirea la putere a lui Rakowski nu a însemnat practic accelerarea convorbirilor 
cu opoziţia. Dimpotrivă. Faptul că i-a fost încredințată misiunea formării unui nou guvern 
nu trezea niciun fel de entuziasm în rândul populaţiei, care interpreta această manevră ca 
încă o reglare de conturi la vârful puterii. La vremea respectivă, Rakowski era mai degrabă 
ostil convorbirilor şi adept al scenariului liberalizării economice, ignorând total opoziţia 
politică. 

Guvernul Rakowski a anunţat un „plan de consolidare a economiei naţionale” care acţiona 
pe patru direcţii: eliminarea oricăror obstacole şi promovarea unei economii active; exploa- 
tarea eficientă a resurselor; întărirea monedei naţionale și echilibrarea bilanţului economic; 
deschiderea spre lume şi depăşirea obstacolelor generate de îndatorare. Era o încercare de a 
schimba radical situaţia în economie. Legea activităţii economice din 23 decembrie 1988, 
denumită curent „Legea Wilczek” (după numele ministrului Industriei de atunci), a adus 
schimbări cu caracter revoluţionar şi până în ziua de azi este considerată de numeroși eco- 
nomişti drept legea care a adus, la vremea respectivă, cea mai mare libertate de acţiune în 
domeniul economic pentru întreprinzătorii polonezi. Noua lege acorda într-adevăr foarte 
multă libertate activităţilor economice, reducând la numai 11 domenii obligaţia de a obţine 
autorizaţia sau concesiunea de funcționare’. Această lege, coroborată cu cea referitoare la 
activitatea economică prin participarea unor întreprinzători străini şi cu noua lege a devizelor 
Şi a activităţilor bancare, a adus schimbări economice revoluţionare, desfiinţând numeroasele 
tabuuri legate de structura proprietăţii, de sistemul de concesiuni şi de circulaţia valutelor 
străine. În acelaşi timp a fost menţinută rationalizarea, nu a fost liberalizat cursul dolarului 
şi nu au existat reguli stricte de aplicare a criteriilor bugetare pentru întreprinderile de stat?. 

Măsurile guvernului Rakowski, deşi curajoase în ruptura pe care o înfăptuiau faţă de 
regulile fundamentale ale economiei planificate de la centru, n-au putut stopa decăderea 
economică. Au fost într-adevăr puse în mişcare rezerve imense de energie în iniţiativa 
economică, până acum înăbușită de stat, dar în acelaşi timp s-a declanşat şi procesul de 
acaparare pe scară largă a întreprinderilor aflate în proprietatea statului, a lichiditatilor şi 
a bunurilor acestora de către aparatul de partid şi cadrele de conducere. Acest fenomen 
era facilitat de o prevedere legală („Despre unele condiţii ale consolidării economiei 
naţionale”) care dădea posibilitatea persoanelor private de a lua în folosinţă avutia naţională 
prin arendare, închiriere sau participare la o întreprindere cu capital mixt. După cum rezultă 
din datele Procuraturii Generale de la sfârşitul anului 1989, în acest fel au apărut cel putin 
1.593 de aşa-numite societăţi nomenclaturiste care au îmbogăţit aparatul superior şi mediu 
al puterii din domeniul industriei”. Aceste evaluări erau oricum sub cifrele reale, pentru 
că nu erau avute în vedere firmele înfiinţate de rudele directorilor de întreprinderi. Acest 
proces era observat cu indignare nu numai de opoziţie, ci şi de o bună parte din efectivul 
aripii dure a partidului, care îl includea şi pe principialul general Jaruzelski, ce n-a ezitat 
să-l numească gangsterism“, dar fenomenul n-a putut fi oprit’. 

Dusmanul numărul unu al planului lui Rakowski a fost Miodowicz. Şeful OPZZ consi- 
dera, şi pe bună dreptate, că acesta nu reprezintă numai o îndepărtare de la ideologia 
oficială, ci că el impune și lichidarea întreprinderilor nerentabile®. Controversa dintre 

Rakowski şi Miodowicz, de partea premierului fiind în principiu adepţii dialogului cu 
„Solidaritatea”, iar de partea şefului OPZZ durii din partid, ar fi trebuit să ducă, teoretic, 
la o deschidere mai mare a taberei premierului față de sindicat. În toamna anului 1988 
lucrurile n-au evoluat însă aşa: autorităţile au devenit iarăşi rigide în timpul negocierilor 
faţă de componenţa delegaţiei opoziţiei la Masa Rotundă. Dezacordul în legătură cu 
participarea la negocieri a unor activişti ca Jacek Kuron, Michnik sau Onyszkiewicz au 
dus la un impas. La începutul lunii noiembrie, Jaruzelski a propus ca masa deja pregătită 
să fie demontată şi aceasta a şi fost dusă într-un depozit. 

Nu se ştie cât ar fi trebuit să mai aştepte populaţia schimbările dacă n-ar fi fost o iniţiativă 
neașteptată a lui Miodowicz. Simtind că linia politică a lui Rakowski este ireconciliabilă cu 
interesele OPZZ şi având în faţă spectrul eșecului în dialogul cu „Solidaritatea”, el s-a hotărât 
să-l „distrugă mediatic” pe Watesa. Fiind convins de propria-i superioritate intelectuală 
fata de liderul ,,S”, el s-a hotărât să obţină de la Jaruzelski acordul pentru o dezbatere 
televizată cu Watesa. Planul lui Miodowicz era străveziu. Victoria lui în această dezbatere 
ar fi întărit poziţia OPZZ în detrimentul ,,Solidaritatii”, care, în aceste condiţii, n-ar mai 
fi contat. Aceasta ar fi permis apoi blocarea reformelor introduse de Rakowski, iar într-o 
perspectivă mai îndelungată ar fi însemnat creșterea influenţei adversarilor schimbării în 
RPP. În acelaşi timp, câştigarea dezbaterii televizate i-ar fi oferit lui Miodowicz şansa de 
a ocupa poziţia de lider autoritar al aripii conservatoare a PZPR şi, de ce nu, de a-i smulge 
lui Jaruzelski funcţia de prim-secretar. 

Planul lui Miodowicz nu era pe gustul conducerii PZPR, cel mai ferm adversar al 
acestei idei fiind Rakowski. Contraargumentul suprem era temerea că până si simpla 
apariţie a lui Watesa la televizor ar duce la o consolidare a poziţiei lui. Cu toate acestea, 
Jaruzelski s-a exprimat în favoarea publicării planului dezbaterii în ziarul partidului, 
Trybuna Ludu (Tribuna Poporului), şi a difuzării acesteia în direct la televiziune!. 

Pe 30 noiembrie, Miodowicz, care în discuţiile din cadrul conducerii partidului ame- 
ninta că o să-l facă praf pe Watesa „pentru că-i un prost”, a suferit o înfrângere jalnică. 
Wałęsa a apărut în studioul TV perfect pregătit şi, apărând principiul pluralismului sindical, 
nu numai că a câştigat fără drept de apel dezbaterea, dar a şi demolat rezultatul unor ani 
întregi de trudă a propagandistilor RPP care-l prezentau pe şeful ,,S” ca pe un scandalagiu 
iresponsabil. Watesa a apărut ca un politician moderat şi — ceea ce era mai rău pentru 
autorităţi — care dispune de o viziune alternativă pentru Polonia, în puternic contrast cu 
puterea care nu propunea niciun fel de soluţii?. Asa încât, pe bună dreptate, după dezbatere 
Kiszczak ar fi spus că „precedentul statu-quo între putere şi opoziţie a fost pierdut”. 

Situaţia autorităţilor s-a degradat şi mai mult în urma unei vizite reuşite a lui Watesa 
la Paris, unde, într-o ambianta festivă, s-a întâlnit cu preşedintele François Mitterrand, 
ceea ce i-a consolidat poziţia în faţa opiniei publice internaţionale“. Având în vedere părerea 
dezastruoasă pe care o avea populaţia în legătură cu situaţia economică a Poloniei şi 
prăbuşirea moralului în sânul membrilor PZPR (opiniile membrilor de rând ai partidului 
erau în deplin acord cu sentimentul general al populaţiei), având de achitat în perspectivă 
o datorie uriașă şi confruntându-se cu un val din ce în ce mai mare de demisii din rândul 
serviciilor în uniformă, conducerea partidului şi a guvernului (Jaruzelski, Kiszczak, Rakowski) 

s-a hotărât în sfârşit să înceapă pregătirile pentru Masa Rotundă. Pe lângă necesitatea 
achitării datoriei externe, o problemă gravă rămânea prăbuşirea întregului sistem economic 
al țării, ceea ce provoca un nou val de greve (care au început în decembrie 1988). În fruntea 
lor apăreau tot mai des comitete asupra cărora Walesa nu avea nicio putere, uneori ele 
fiind inspirate de „Solidaritatea Luptătoare”, alteori de KPN, organizaţii care nu erau 
dispuse la dialog cu partidul de guvernământ în legătură cu împărţirea puterii, ci în cel 
mai bun caz în legătură cu capitularea regimului. În tabăra puterii creştea astfel temerea 
că, simțind în ceafă răsuflarea radicalilor, Wałęsa va fi obligat să accepte o parte din 
revendicările lor, radicalizându-şi astfel discursul şi pretinzând şi mai multe concesii pe 
lângă legalizarea „S”. 

Teoretic, ultima carte pe care autorităţile o mai aveau la dispoziţie era URSS. Dar 
şi aceasta, în cazul cel mai fericit, rămânea nesigură şi nici măcar nu era vorba doar de 
imposibilitatea de a obţine un ajutor economic. Există multe motive să credem că, intrând 
într-un joc a cărui miză era menţinerea URSS, Gorbaciov era dispus să facă multe 
concesii pentru a asigura pacea în Polonia. Kremlinul începuse deja să trimită semnale 
care vadeau dorinţa de a stabili contacte mai strânse cu Lech Watesa şi colaboratorii săi 
cei mai apropiaţi. Încă din vara anului 1988 redacţia revistei Literaturnaia Gazeta i-ar 
fi propus lui Watesa un interviu, de asemenea de cel putin două ori s-a încercat organi- 
zarea unei întâlniri la Moscova cu Adam Michnik şi tot în acelaşi scop a făcut o călătorie 
la Moscova şi Andrzej Wajda ca reprezentant al opoziţiei. La sfârşitul lunii decembrie 
1988 a făcut o călătorie în URSS şeful Comitetului Radio Jerzy Urban, care s-a plâns 
cadrelor PCUS de atitudinea lor ambiguă. Tăcerea elocventă cu care acestea l-au tratat 
trebuia să fie interpretată de Jaruzelski ca o sugestie că soarta lui politică viitoare nu 
este deloc sigură, iar Moscova, în măsura în care va obţine asigurări din partea opoziţiei 
că, dacă va ajunge la guvernare, RPP nu va întreprinde acţiuni de natură să compromită 
statu-quo-ul în Europa, i-ar putea mulţumi generalului pentru efortul depus, renunțând 
complet la serviciile PZPR!. 

În aceste condiţii, a X-a plenară a CC din decembrie 1988 şi ianuarie 1989 s-a încheiat 
cu succesul lui Jaruzelski. Dar el n-a fost obţinut aşa de ușor — a existat un moment critic 
în care generalul Jaruzelski, Kiszczak, Siwicki şi premierul Rakowski au ameninţat cu 
demisia. Aşa încât a X-a plenară s-a declarat de acord cu pluralismul ideologic care urma 
să se manifeste prin libertatea de a înfiinţa asociaţii şi sindicate (punctul cel mai sensibil 
pentru ,,S”). Din hotărârile plenarei rezulta de asemenea explicit că PZPR vede posibilă 
o „opoziţie constructivă” care să activeze în Seimul următor?. 

Cu probleme se confrunta însă şi opoziţia. Având în vedere disputa legată de compo- 
nenta delegaţiei la negocieri şi avântul pe care-l luaseră radicalii, colaboratorii lui Wałęsa 
au hotărât în cele din urmă să-şi institutionalizeze activitatea, transformându-se in decem- 
brie 1988 în Comitetul Cetăţenesc (Komitet Obywateski — KO) care funcţiona pe lângă 
preşedintele NSZZ ,,S”, Lech Watesa. Lider informal al acestuia a devenit Bronistaw 
Geremek, iar secretar Henryk Wujec?. Încă de la început, linia lui Walesa a fost puternic 
atacată atât de grupările radicale, cât şi de Grupul de lucru (Grupa Robocza) al lui Andrzej 
Gwiazda, cărora li s-au alăturat si unii dintre activiștii fostelor KOR, respectiv ROPCIO. 
Motivele atacurilor erau dintre cele mai diferite (de la dezacordul legat de ideea generală 

a convorbirilor pe tema participării la guvernare alături de „roşii” până la componenţa 
delegaţiei). Wałęsa n-a încercat să poarte discuţii în vederea solidarizării întregii opoziții. 
Din acest motiv, acţiunile sale urmau să creeze „legenda neagră” a Mesei Rotunde ca 
masinatiune a elitelor sub conducerea SB. 

Concomitent cu aceste evenimente, reprezentanţii puterii şi ai conducerii NSZZ „S”, 
beneficiind de coparticiparea mediatorilor din partea Bisericii, au început în ianuarie 1989 
o serie de negocieri legate de forma definitivă a Mesei Rotunde. Şedinţele acestor negocieri 
se desfăşurau cu uşile închise în localitatea Magdalenka de lângă Varşovia; opinia publică 
nefiind informată despre mersul negocierilor, au început să apară foarte repede comentarii 
răutăcioase, mai ales din cauză că activiştii sindicali de rând reactionau alergic la orice 
manevre secrete şi care nu erau aprobate în mod democratic. Suspiciunile sindicaliştilor 
nu erau câtuşi de puţin gratuite: „în spatele uşilor închise” aveau loc negocieri deosebit 
de importante, dar legenda care s-a perpetuat până astăzi, potrivit căreia elitele „au trădat”, 
este în cel mai bun caz o mare exagerare. 

Iniţial, premierul Rakowski era ferm împotriva convorbirilor cu opoziţia, dar în cele 
din urmă şi-a schimbat atitudinea, dând de înţeles în mod explicit că îl interesează în 
primul rând participarea „S” la luarea dificilelor hotărâri de natură economică. După 
părerea lui, „democratizarea” trebuia să fie nu rezultatul imediat al Mesei Rotunde, ci 
consecința unui proces politic pe care aceasta urma să-l deblocheze. Premierul nu ascundea 
faptul (şi, în lumina anumitor evaluări, ameninţarea era deliberată) că o barieră de netrecut 
în calea negocierilor o constituie interesele armatei şi ale MAI, care trebuie excluse de la 
negocieri, întrucât „nimeni nu poate controla reacţiile lor”, şi cerea ca reintrarea în legalitate 
a „S” să nu aibă loc decât peste doi ani. De asemenea, puterea se străduia să-şi ia nişte 
măsuri de siguranţă în cazul unui rezultat neprevăzut al Mesei Rotunde, stabilind încă de 
pe acum, la Magdalenka, elementele care ar prejudicia rezultatul final. Astfel, Stanistaw 
Ciosek a propus proiecte concrete cu numărul de locuri de care ar dispune opoziţia în 
viitorul Seim, a propus ca ,,S” să sprijine un candidat comun la preşedinţie (care să fie, 
evident, Jaruzelski) etc. Ceea ce şoca însă cel mai mult era încercarea de a negocia un 
„final” anume, în cadrul căruia „Solidaritatea” să acţioneze alături de partidul de guver- 
nământ pentru redresarea RPP, ceea ce însemna printre altele ca PZPR şi ,,S” să candideze 
pe liste comune la viitoarele alegeri. Reprezentanţii opoziţiei au respins aceste propuneri, 
fiind totuşi în principiu de acord că Masa Rotundă nu va instaura democraţia în Polonia 
dintr-odată. De asemenea, ca soluţie provizorie, opoziţia era dispusă să accepte reglemen- 
tări speciale referitoare la distribuirea mandatelor în Seim sau la procedura alegerii pre- 
şedintelui. O condiţie sine qua non rămânea legalizarea „Solidarităţii” înainte de alegerile 
legislative. În fata recrudescentei mişcărilor greviste, autorităţilor nu le mai rămânea decât 
să ia notă de poziţia „S”!. 


Masa Rotundă 


Luni, 6 februarie 1989, la ora 14:20, în Palatul Namiestnikowski au început lucrările Mesei 
Rotunde. Încă de pe atunci, acest eveniment a fost numit „Rubiconul polonez” — sintagma 
fiind utilizată atât în declaraţiile oficiale, cât şi în discuţiile informale. Toţi participanții 

la lucrări îşi dădeau seama că au loc evenimente care vor schimba situaţia nu numai în 
RPP, ci în tot blocul sovietic. Acordul dintre putere şi opoziţie — pentru că scopul convocării 
Mesei Rotunde era tocmai elaborarea unui punct de vedere comun — era desigur posibil 
doar între anumite limite. lar aceste limite le constientizau fără îndoială mai ales cei de la 
putere, dar si opoziţia isi dădea seama că n-are cum să-şi realizeze toate dezideratele. 
Punctul care nu putea fi supus sub nicio formă negocierii se referea la vasalitatea statului 
de pe Vistula fata de Kremlin. Toate celelalte, inclusiv principiile generale ale politicii 
economice, puteau constitui teme de discuţii. 

Lucrările Mesei Rotunde erau urmărite cu multă atenţie de mass-media din {ara (potrivit 
unor calcule, în afară de relatările cotidiene asupra lucrărilor, au fost organizate 177 de 
conferinţe de presă), dar şi peste hotare, mai ales în țările blocului comunist. Interesul 
populaţiei din aceste țări fata de evenimentele din Polonia era destul de mare. 

Mass-media au transmis imaginea unei Mese Rotunde (masa în sine a fost făcută special 
pentru această ocazie la fabrica de mobilă din Henryków) în jurul căreia au luat loc 
reprezentanţii celor două parti: guvernul şi opoziţia. De fapt, nici echipa guvernamentală, 
nici cea a opoziţiei nu erau monolitice. Aceasta din urmă era constituită numai din 
reprezentanţii câtorva dintre grupările ostile sistemului comunist, iar din această cauză 
mandatul echipei de a reprezenta întreaga populaţie a fost în mod repetat şi în diferite 
feluri contestat încă din timpul lucrărilor, ceea ce a dus chiar şi la contestarea ideii în sine 
de Masă Rotundă, ca asociere a comuniştilor cu o parte nereprezentativă a opoziţiei. 

Principala piesă de mobilier concepută pentru negocieri n-a fost folosită decât de două 
ori: la inaugurarea şi la închiderea lucrărilor. Discuţiile propriu-zise au avut loc pe grupuri 
de lucru mai mici: acestea purtau denumirea de ,,mese”, iar subgrupurile erau denumite 
„măsuţe”. La întâlnirea din 6 februarie au participat 26 de reprezentanţi ai puterii si 26 de 
reprezentanţi ai opoziţiei, dar în total din partea coaliției guvernamentale au luat parte 344 
de persoane, iar din partea opoziţiei 245 de persoane, ajutate de 14 asistenţi şi 24 de 
persoane responsabile cu partea tehnică (poligrafie sau biroul de presă). La aceştia se 
adaugă observatorii din partea Bisericii şi a altor asociaţii confesionale!. 

Ambele echipe erau neomogene în ceea ce priveşte componenţa lor şi, în mod para- 
doxal, mai fărâmițată era coaliția guvernamentală, nu numai din cauză că se compunea 
din reprezentanţii unor medii diferite care, în condiţiile descompunerii tot mai accentuate 
a puterii comuniste, au început să joace un rol din ce în ce mai independent, dar şi din 
cauza unor animozitati personale si din dorinţa de a face o carieră individuală în acest 
moment de răscruce al istoriei. Echipa opoziţiei, poate tocmai din cauză că era compusă 
din reprezentanţii unui număr restrâns de grupări, era mai compactă, cu toate că şi printre 
reprezentanţii ei erau vizibile divizări ideologice şi tactice. 

Această imagine s-a profilat încă din timpul primei şedinţe, cea inaugurală, a Mesei 
Rotunde. Reprezentanţii opoziţiei, cu Lech Walesa în frunte, au sosit la Palatul Namiestnikowski 
cu mai bine de 20 de minute întârziere, dar au venit pe jos în grup compact, însoţiţi de 
uralele şi ovatiile locuitorilor Varșoviei, de la clădirea Institutului de Sociologie al Universităţii 
Varşoviene, situată nu departe de locul unde s-au desfăşurat lucrările. Intrarea în sală a 
„echipei lui Walesa”, aşa cum era numită atunci, a lăsat o impresie de unitate şi forță — ceea 
ce le cam lipsea reprezentanţilor puterii. 

Principala sarcină care stătea în fata participanţilor la Masa Rotunda era elaborarea 
unui acord în legătură cu soarta viitoare a țării. Si era vorba în primul rând de introducerea 

pluralismului politic şi sindical, găsirea unei formule pentru alegerile parlamentare şi 
prezidenţiale (în acest cadru s-a plănuit formarea unei noi instituţii: preşedintele ţării), 
definirea competenţelor nou-aleselor autorităţi legislative şi executive, introducerea unor 
reprezentanţi ai opoziţiei la nivelul organelor de decizie ale mass-media şi, last but not 
least, elaborarea reformelor economice în măsură să scoată tara din criza acută în care se 
afla. 

Opoziția a fost admisă la negocieri în schimbul asumării în comun cu puterea a res- 
ponsabilitatii pentru costurile reformei care inevitabil aveau să afecteze mari segmente 
ale populaţiei. Comuniştii se străduiau să cedeze cât mai puţin din puterea reală, aruncând 
în acelaşi timp maximum de responsabilitate pentru deciziile nepopulare pe umerii opo- 
ziţiei. Fruntaşii acesteia, conştienţi de pericol, încercau să se opună în toate modurile 
posibile, dar din diferite motive nu reușeau întotdeauna (trebuie să menţionăm aici in 
primul rând temerile legate de reacția URSS). Retrospectiv, se vede clar că acest tip de 
inhibitii s-a ivit destul de des, ducând la concesii uneori greu de înţeles din partea opoziţiei. 
Să nu uităm totuşi că tot ceea ce ştim acum despre acele momente (mai ales faptul că 
prăbuşirea sistemului comunist din Europa Centrală şi de Est era un fenomen inevitabil 
Şi iminent), pentru actorii evenimentelor de atunci nu era deloc clar. De obicei se considera 
că tot ceea ce se poate obţine este o anumită formă de autonomie, după lichidarea unora 
dintre cele mai dureroase consecinţe ale transpunerii teoriei comuniste în practică: cenzura, 
sincopele economice şi domnia partidului unic, PZPR. Ceva mai bine orientati poate în 
evenimentele care se desfăşurau în regiune erau reprezentanții părţii guvernamentale care, 
în pofida veştilor deloc încurajatoare pentru ei primite de la Moscova si din alte capitale 
ale blocului sovietic, profitau oricum de avantajul accesului la informaţie. În mod direct 
sau indirect, în repetate rânduri a fost invocat pericolul intervenţiei sovietice care nu era 
real în acel moment, lucru foarte evident pentru Jaruzelski. Dar, utilizând cu abilitate 
această sperietoare imaginară, puterea a reuşit să smulgă opoziţiei anumite concesii, 
obligând-o la o atitudine mai flexibilă în timpul negocierilor. 

Au existat de asemenea temeri fata de reacţia aripii dure din PZPR. Bronistaw Geremek 
caracteriza acest lucru în felul următor: „Deciziile care se profilează în acest moment din 
lucrările Mesei Rotunde sunt deocamdată inimaginabile pentru aparatul puterii. Consecințele 
acestor hotărâri abia au intrat în analiza aparatului puterii şi ele pot provoca revolta 
acestuia”!. 

Avantajul rezultat din incertitudinea privind reacţia Kremlinului şi a aripii dure era 
totuşi contrabalansat de lipsa evidentă de unitate a părţii guvernamentale. „Echipa lui 
Wałęsa” era destul de compactă, cu o ierarhie relativ clara şi nu era sfâşiată de conflicte 
interne. De aceea, ea a reuşit în repetate rânduri să exploateze în favoarea ei disensiunile 
din tabăra adversă. Cu alte cuvinte, atuurile deţinute de cele două părţi se echilibrau până 
la un anumit punct, ceea ce făcea posibile negocieri de pe poziţii de egalitate. 

De câteva ori în cursul celor două luni de lucrări s-a ajuns la concluzia că elaborarea 
unei platforme comune pe anumite probleme concrete este aproape imposibilă. S-a recurs 
în aceste cazuri la alte întâlniri la Magdalenka (după cum se spunea în glumă, „femeia 
care a muncit cel mai mult cu ocazia Mesei Rotunde”’), unde într-un cerc mai restrâns se 


1. Paweł Smoleński, Szermierze Okrągłego Stołu. Zwgtpienia i nadzieje (Scrimerii Mesei Rotunde. 

hotăra cum trebuie procedat în continuare. Astfel, actorii principali ai evenimentelor 
puneau într-o anumită măsură sub semnul întrebării transparența Mesei Rotunde, dar 
tocmai în acest mod s-a putut evita sistarea negocierilor — un pericol, se pare, foarte real. 

Din ceea ce ştim în momentul actual despre lucrările Mesei Rotunde şi despre eveni- 
mentele conexe acesteia rezultă că nu era vorba, aşa cum frecvent au fost prezentate 
lucrurile mai târziu, doar de un scenariu care avea menirea de a legitima deciziile luate 
anterior într-un cerc restrâns. Dacă ar fi fost aşa, lucrările ar fi avut probabil un curs diferit, 
mult mai puţin agitat, şi s-ar fi încheiat cu un rezultat mai puţin satisfăcător pentru opoziţie. 
Dar în acest interval de două luni de convorbiri s-a reuşit elaborarea unui larg compromis, 
care a putut fi acceptat nu numai de cele două părţi interesate, ci şi de societate. De ase- 
menea, în cazul amintit ar fi existat mai puţină spontaneitate în intervenţiile fiecărei 
persoane în parte. 

Încă de la prima şedinţă, cea din 6 februarie, s-a ajuns la luări de poziţie neprevăzute 
din partea coaliţiei de guvemământ. După cuvântul de deschidere al generalului Czestaw 
Kiszczak, a cerut brusc cuvântul avocatul Władysław Sita-Nowicki (care a apărut printre 
participanţi la propunerea lui Kiszczak; el era la vremea respectivă membru al Consiliului 
Consultativ de pe lângă preşedintele Consiliului de Stat, generalul Jaruzelski), iar acesta 
a cerut să se păstreze un minut de reculegere în onoarea preoţilor Stefan Niedzielak şi 
Stanisław Suchowolec, asasinați în ianuarie 1989 de către „făptaşi necunoscuţi”. Cei 
prezenţi au fost de acord cu această propunere, dar fragmentul a fost tăiat din materialul 
televizat’. 

După Siła-Nowicki a vorbit Wałęsa, iar după el preşedintele OPZZ, Miodowicz, care 
de asemenea i-a surprins pe participanți rostind o cuvântare prin care îşi propunea să 
sublinieze poziția sa independentă. El a încălcat în plus şi un tabu pentru ambele părți, 
cerând alegeri absolut libere. Miodowicz a mai spus: „Suntem de părere ca apropiatele 
alegeri pentru Seim să se desfăşoare în mod democratic. Nu avem motive să jucăm cu 
cărți măsluite. Suntem pentru o luptă electorală deschisă, loială. Dorim o luptă corectă 
pentru mandate între reprezentanţii diferitelor interese şi raţiuni. lar pentru a asigura 
libertatea exprimării opiniilor, ne declarăm în favoarea eliminării cenzurii. Cu alte cuvinte, 
suntem pentru libertatea cuvântului şi pentru transparență'?. Programul schiţat aici de 
Miodowicz, unul dintre cei mai importanţi reprezentanţi ai taberei guvernamentale, mergea 
mai departe decât cele mai radicale intenţii ale taberei opoziţiei. 

Interesant e faptul că discursul lui Miodowicz a primit imediat replica lui Jerzy Turowicz 
din partea opoziţiei: acesta sublinia că existenţa cenzurii este motivată. Au mai vorbit apoi 
câteva persoane pentru ca, aproape de sfârşit, să ia din nou cuvântul Sita-Nowicki, care 
cerea să fie acceptaţi la lucrări şi reprezentanţii altor curente ale opoziţiei, să fie eliminată 
cenzura preventivă şi sugera în acelaşi timp ca o anumită formă de „responsabilitate strict 
juridică” pentru cuvântul scris să fie totuşi păstrată”. La sfârşitul părţii oficiale a primei 
zile de lucrări a fost supus la vot viitorul orar al lucrărilor, asa cum fuseseră ele programate 
pe mese şi măsuţe. 

Echipele de negociatori au fost împărţite în trei grupuri sau mese: pe probleme de 
reforme politice, de reforme economice şi de pluralism sindical. Întrucât domeniul tematic 
al convorbirilor era destul de larg, s-a operat şi o împărţire pe teme mai concrete. În cadrul 
echipei care se ocupa de reformele politice s-au creat patru subgrupuri pe probleme de: 

mass-media (subgrupul a efectuat cinci şedinţe de lucru), tineret (cinci şedinţe), reforme 
juridice şi aplicarea justiţiei (nouă şedinţe), respectiv asociaţii şi autonomie locală (aici a 
fost vorba de fapt de două echipe separate care au desfăşurat în total şapte şedinţe de 
lucru). Masa pe probleme economice s-a divizat în şase subgrupuri: minerit (zece întâlniri), 
agricultură (cinci), politica de locuinţe (patru), sănătate (cinci), poluare (opt), ştiinţă şi 
educaţie (patru). Grupul pe probleme de pluralism sindical nu s-a divizat în alte subgrupuri. 
În cadrul măsuţelor au fost constituite în plus 11 echipe de lucru care se ocupau de pre- 
gătirea documentelor şi a propunerilor de soluţii pentru fiecare temă in parte’. 

La majoritatea grupurilor şi subgrupurilor, lucrările se desfăşurau cu destulă eficienţă, 
dar la temele cele mai importante se constatau adeseori diferenţe de opinii serioase nu 
numai între reprezentanţii părţii guvernamentale şi cei ai opoziţiei, ci şi în interiorul 
grupului format de reprezentanţii guvernului. Una dintre problemele cele mai importante 
şi urgente era scoaterea din ilegalitate a „Solidarităţii”, lucru care era în legătură cu alte 
două chestiuni. În primul rând se punea întrebarea dacă acest sindicat ar trebui să reintre 
în legalitate sau dacă n-ar fi mai bine să fie înregistrat ca sindicat nou. În prima situaţie 
apărea problema retrocedării bunurilor materiale confiscate şi acaparate de comunişti în 
timpul legii marţiale; această problemă nu s-ar mai fi pus dacă ar fi fost înființată ca 
sindicat nou o altă „Selidaritatea”, care să nu fie formal continuatoarea precedentului 
sindicat care purtase aceeaşi denumire. O altă chestiune controversată era principiul propus 
de OPZZ: „O singură întreprindere, un singur sindicat”, ceea ce reducea considerabil 
posibilitatea pluralismului în acest domeniu. 

Încă o problemă care suscita controverse în cadrul lucrărilor mesei pe probleme de 
pluralism sindical o constituia recompensarea morală şi financiară a persoanelor supuse 
unor forme de represiune (spre exemplu, prin desfacerea contractului de muncă) în perioada 
legii marțiale si după aceea pentru participare la acţiunile „Solidarităţii”. Partea guverna- 
mentală nu era înclinată să meargă prea departe cu concesiile, întrucât recompensele pe 
scară mai largă ar fi pus sub semnul întrebării ,,justetea” deciziei de a institui legea marţială. 
În cele din urmă s-a ajuns la o înţelegere în sensul că fiecare caz va fi analizat separat, 
după ce persoanele interesate vor fi depus o cerere de reanga jare la vechiul loc de muncă?. 

În urma negocierilor au fost respinse de asemenea revendicările OPZZ; pe de altă parte, 
autorităţile n-au fost de acord cu reintrarea ,,Solidaritatii” în legalitate, rămânând să fie 
creat un nou sindicat care să fie înscris legal (deşi nu s-a decis dacă lucrătorii din între- 
prinderile subordonate MAN sau MAI pot adera la acest sindicat — problema a fost lăsată 
„pe mai târziu”), lucru care s-a şi realizat imediat după încheierea lucrărilor Mesei Rotunde. 

Cele mai importante negocieri s-au desfăşurat însă la masa reformelor politice, care 
şi-a început lucrările pe 10 februarie. Încă înainte de începerea acestora, ambele parti 
căzuseră de acord ca principalele teme de negociere să fie alegerile parlamentare (exista 
deja un acord cu opoziţia în sensul că nu vor fi alegeri pe deplin democratice), inclusiv 
pentru nou-creatul Senat, apoi crearea instituţiei preşedintelui țării şi stabilirea competen- 
telor organelor nou-create. 

Sistemul electoral hotărât aici urma să fie aplicat o singură dată, doar în această ocazie, 
urmând să fie schimbat de noul parlament. Rămânea deschisă problema distribuirii locurilor 
în Seim şi Senat. Grupul opoziţiei a propus un raport al distribuirii de 60:40 în favoarea 
puterii (adică 60% din locuri să fie rezervate grupurilor puterii, iar 40% să fie atribuite pe 
baza voturilor liber exprimate), dar nu s-a reuşit obţinerea unui acord pe aceste cifre. 

Negocierile au intrat în impas!. Ca să se iasă din impas, pe 2 martie a fost organizată prima 
întâlnire la Magdalenka din timpul desfăşurării Mesei Rotunde. Participanţii au fost destul 
de numeroşi; au luat parte, spre exemplu, reprezentanţii OPZZ (care anterior nu partici- 
paseră la convorbirile de la Magdalenka). N-au lipsit nici observatorii din partea Bisericii. 
Discuţiile au durat nouă ore, ceea ce constituia un record al întâlnirilor de acest gen. Când 
părea că nu se va putea ajunge la o înţelegere, Aleksander Kwasniewski a luat iniţiativa 
de a propune ca alegerile pentru Senat să fie absolut libere (iniţial se acceptase ideea ca 
senatorii să fie desemnaţi de preşedinte, la propunerea Consiliului Consultativ, a PRON, 
a OPZZ, a Consiliului Social Arhiepiscopal şi a „Solidarităţii”). Se pare că această variantă 
nu făcuse obiectul vreunei consultări prealabile, iar iniţiativa unei asemenea concesii slăbea 
statutul opoziţiei în negocierile pe alte probleme, dar rezultatul a fost că s-a putut ajunge 
la un compromis care să dea satisfacţie tuturor — „echipa lui Lech” s-a declarat de acord 
cu distribuirea locurilor în Seim în proporţia de 65:35, cu alegerea preşedintelui în Adunarea 
Naţională (şedinţa comună a celor două camere ale parlamentului) prin majoritate simplă 
de voturi şi cu durata de şase ani a mandatului şefului statului?. 

Principiile generale fiind stabilite, rămâneau de discutat încă o mulţime de chestiuni 
de detaliu. Ambele parti au apreciat utilitatea discuţiilor de la Magdalenka, asa încât 
următoarea întâlnire pe această temă a fost programată tot acolo pe 7 martie. Partea 
guvernamentală a prezentat un proiect de organizare într-un singur tur de scrutin a alegerilor 
parlamentare, dar n-a întrunit aprobarea opoziţiei. A doua zi, pe 8 martie, s-a ajuns totuşi 
la o înţelegere care stipula că alegerile parlamentare se vor desfăşura în două tururi de 
scrutin: pe 4 şi pe 18 iunie 1989. 

O altă problemă controversată a fostaşa-numita „listă naţională” a candidaţilor. Pe această 
listă urmau să fie înscrişi candidaţi care nu aveau vreo legătură cu circumscripțiile electorale, 
de aceea ei puteau fi votaţi pe teritoriul întregii ţări. Partea guvernamentală dorea ca pe 
această listă să figureze candidaţii propuşi de ambele părţi prezente la lucrările Mesei 
Rotunde, dar opoziţia nu era de acord cu acest lucru. În cele din urmă s-a stabilit ca pe listă 
să figureze doar reprezentanţii de frunte ai PZPR şi ai partidelor-satelit, ca de exemplu 
Kiszczak, Rakowski şi Miodowicz. În parlament ar fi urmat să intre cei care obțineau peste 
50% din voturi, fără să fie prevăzută vreo variantă în care lucrurile s-ar fi putut întâmpla şi 
altfel’. 

În cursul discuțiilor referitoare la viitoarea cameră superioară a parlamentului, s-a 
stabilit că vor fi 100 de senatori, câte doi din fiecare voievodat, cu excepția voievodatului 
capitalei şi a regiunii Katowice care dispuneau de câte trei senatori. Senatul urma să aibă 
drept de veto asupra legilor deja votate în Seim. Obiectul controversei l-a constituit 
numărul de voturi necesar pentru respingerea vetoului. Opoziția a propus 2/3 din voturi, 
ceea ce, având în vedere raportul 65:35, însemna că vetoul nu putea fi respins dacă opoziţia 
reuşea să câştige toate mandatele provenind din alegeri libere. Negocierile pe această temă 
au durat destul de mult — abia pe 3 aprilie s-a ajuns la un compromis, la Magdalenka. 
Partea guvernamentala s-a declarat de acord cu raportul de 2/3, iar opoziţia a acceptat 
soluţia propusă conform căreia aceeaşi majoritate urma să fie necesară pentru adoptarea 
unor modificări ale constituţiei, pentru respingerea unui veto al președintelui sau pentru 
trimiterea şefului statului în fata Tribunalului Suprem“. 

Pe la jumătatea lunii martie, negocierile pe tema alegerilor păreau terminate, propunerea 
fiind trimisă la Seim, care urma s-o adopte sub formă de lege. Între timp, spre surprinderea 
şi dezamăgirea opoziției, organul legislativ a început dezaterile asupra proiectului, astfel 
încât în final legea adoptată arăta destul de diferit față de forma stabilită în cadrul Mesei 
Rotunde. Criza apărută astfel amenința să ducă la întreruperea tuturor lucrărilor, dar 
datorită medierii preotului Orszulik pe 17 martie s-a acceptat o întâlnire în formulă 
restrânsă. Reprezentanții guvernului au invocat urgenţa adoptării legii electorale în Seim, 
tocmai acesta fiind motivul pentru care fusese propus acest proiect, dar s-au lovit de un 
refuz total, astfel încât autoritățile au renunțat la schimbări. 

După rezolvarea acestei probleme, s-a trecut la convorbiri pe tema drepturilor prese- 
dintelui. Comuniştii nu ascundeau că această funcţie, pe care urma s-o ocupe Jaruzelski, 
urma să fie cel mai puternic organ al autorităţii de stat, cu cele mai largi competenţe 
posibile, inclusiv aceea de a dizolva parlamentul. Reprezentanţii opoziţiei refuzau însă să 
acorde asemenea puteri preşedintelui, astfel încât unele competenţe au fost eliminate. El 
urma să poată dizolva parlamentul în cazul în care acesta vota o lege sau lua o hotărâre 
care l-ar fi împiedicat să-şi exercite mandatul, ceea ce constituia o prevedere pasibilă de 
multe interpretări. De asemenea, preşedintele avea drept de veto legislativ, pe care Seimul 
îl putea totuşi respinge cu 2/3 din voturi. În plus, el era comandantul suprem al forţelor 
armate şi putea institui starea excepţională şi legea martiala’. 

Pe 7 aprilie, după încheierea lucrărilor Mesei Rotunde, Seimul a hotărât cu majoritate 
de voturi înnoirea constituţiei din 1952, introducând prevederile negociate. Dar în ultimul 
moment au fost operate câteva modificări, constând în primul rând în prelungirea terme- 
nului până la care erau valabile modificările convenite faţă de ceea ce se stabilise (în prima 
versiune, acestea erau valabile doar pentru o singură aplicare). Indignarea opoziţiei a fost 
desigur ignorată total. 

Din motive lesne de înţeles, lucrările subgrupului pe probleme de mass-media au 
provocat multă emoție. În momentul în care au demarat negocierile, autorităţile s-au 
declarat de acord ca monopolul de stat asupra mijloacelor de informare în masă să fie 
spart, dar rămânea de discutat cât de departe vor merge concesiile şi ce limite va avea 
libertatea de exprimare. Relativ mai uşor putea fi spart monopolul presei scrise. Comuniştii 
s-au declarat de acord să fie reluată editarea Săprămânalului Solidaritatea, alături de un 
alt săptămânal — organul Sindicatului Autonom şi Independent al Agricultorilor Individuali 
(Niezależny Samorządny Związek Zawodowy Rolników Indywidualnych — NSZZ RI). 
Cea mai mare cotitură față de politica anterioară a fost însă acordul pentru editarea unui 
cotidian de anvergură națională sub patronajul Comitetului Cetăţenesc (cotidian care 
mai târziu urma să fie denumit Gazeta Wyborcza — Ziarul Electoral). Numele ales indica 
scopul imediat al acestui ziar, care însă pe termen lung urma să se transforme — aşa cum 
se stabilise — în organul opoziției. În legătură cu presa scrisă, se punea problema hârtiei 
care era raționalizată de guvern. Acesta ducea o politică de penurie cronică a hârtiei pe 
piață, controlând astfel o dată în plus tirajul fiecărui periodic. În cele din urmă, autoritățile 
au acceptat să cumpere mai multă hârtie, folosind rezervele valutare ale țării, şi să instituie 
comerţul liber cu hârtie odată cu începutul anului 1990. 

Mult mai greu s-au desfăşurat negocierile în legătură cu accesul liber al opoziţiei la 
posturile naţionale de radio şi televiziune. În ambele instituţii, după epurările din timpul 
legii marţiale, practic nu mai existau decât redactori aserviţi regimului. În plus, tot la acest 
capitol mai era vorba şi de reabilitarea persoanelor care fuseseră date afară din instituţiile 

mass-media. Poziţia autorităţilor în problema reabilitării colective părea inflexibilă, dar 
după discuţii lungi şi furtunoase acestea s-au declarat de acord să fie aplicate soluţiile 
adoptate în celelalte domenii de activitate — fiecare caz să fie analizat individual, procedură 
care prelungea foarte mult întregul proces, făcând imposibilă revenirea, înainte de alegeri, 
la locul de muncă a celor mai mulţi dintre jurnaliştii simpatizanți ai opoziţiei. Asa că 
opoziţia a fost lăsată la cheremul oamenilor din audiovizual aserviti guvernului. Singurul 
lucru pe care tabăra Solidarităţii l-a putut obţine a fost un interval de 30 de minute la 
televiziunea naţională şi de 60 de minute la radio o dată pe săptămână, adică nu prea mult. 
În ciuda cererii exprimate de Miodowicz în cuvântarea sa de la începutul lucrărilor, n-a 
fost eliminată cenzura preventivă şi de aceea in periodicele editate legal, dar ţinând de 
opoziţie erau în continuare eliminate anumite fragmente din textele articolelor. De aseme- 
nea, n-au fost legalizate nici editurile „clandestine”, în ciuda promisiunilor că şi politica 
fata de ele se va relaxa’. 

O desfășurare furtunoasă au avut și lucrările subgrupului pe probleme de tineret. Încă 
de la prima şedinţă s-a constatat că există multe divergențe referitoare la tematica nego- 
cierilor. Partea guvernamentală voia să se concentreze pe chestiuni generale legate de 
tineret, în timp ce opoziţia voia să dea acestor negocieri un caracter strict politic, la fel 
cum se petreceau lucrurile în celelalte grupuri şi subgrupuri de lucru. Cele mai importante 
propuneri erau: legalizarea Asociaţiei Independente a Studenţilor (Niezalezne Zrzeszenie 
Studentów — NZS) şi spargerea monopolului deţinut de Uniunea Cercetaşilor Polonezi 
(Związek Harcerstwa Polskiego — ZHP), care pe toată durata epocii comuniste a fost supusă 
unor puternice presiuni ideologice. Autorităţile nu voiau să accepte niciuna dintre aceste 
propuneri, acuzându-i pe reprezentanţii „Solidarităţii” că încearcă să influenţeze minţile 
tinerilor. În cele din urmă a fost totuşi acceptată soluţia legalizării pe viitor a NZS, în 
schimb cererea creării unei organizaţii necomuniste de cercetași a fost respinsă. În cazul 
organizaţiei studenţeşti, înregistrarea formală reprezenta doar legalizarea unei stări de fapt, 
pe când spargerea monopolului ZHP se putea dovedi mai complexă în urmări, aşa încât 
compromisul la care s-a ajuns poate fi considerat mai degrabă o victorie a negociatorilor 
guvernului. Au fost de asemenea ignorate cererile opoziţiei de pedepsire a reprezentanţilor 
miliției care au înăbuşit in mod brutal protestele tinerilor, respectiv propunerea de reducere 
a serviciului militar obligatoriu si de oferire a unor condiţii mai bune pentru recruți — aceste 
teme fiind înscrise în procesul-verbal al divergentelor’. 

Subgrupul care se ocupa de asociaţii şi autonomia locală s-a împărţit in două echipe 
tematice încă după prima şedinţă. În legătură cu problema asociaţiilor, atitudinea autori- 
tatilor era destul de îngăduitoare — a fost elaborat un proiect de lege care făcea posibilă 
reinregistrarea asociaţiilor de creatori care fuseseră dizolvate în timpul legii marţiale —, in 
schimb în legătură cu autonomia locală s-a ajuns doar la întocmirea unui proces-verbal de 
divergență. Retrospectiv, se pare că negociatorii comunişti nu-şi prea dădeau seama atunci 
ce înseamnă autonomie locală, temându-se că ea ar însemna predarea puterii de la nivelul 
cel mai de jos în mâinile opoziţiei, deşi nu era obligatoriu să se întâmple aşa. Negociatorii 
„Solidarităţii” acordau în schimb multă importanţă autorităţilor locale, mizând desigur pe 
faptul că şi le vor putea adjudeca măcar în parte, dar mai era vorba aici şi de un alt lucru, 
fundamental, şi anume de ideea unei comunităţi autonome, în măsură să decidă singură 
în legătură cu problemele care o privesc. Era vorba aşadar de o importantă luptă de idei 

şi poate tocmai de aceea tot ceea ce s-a reuşit a fost redactarea unui proces-verbal al 
divergenţelor care scotea în evidenţă diferenţa fundamentală de opinii. 

La un rezultat asemănător a ajuns şi subgrupul pe probleme de reformă a sistemului 
judiciar şi de aplicare a justiţiei. Opoziția a criticat aspru, cu exemple dintre cele mai 
dramatice, legislaţia comunistă, printre altele articolul 282a din Codul Penal, în baza căruia 
putea fi condamnată cu până la trei ani de privare de libertate persoana care „poate provoca 
tulburări publice sau revolte”, cu alte cuvinte oricine, având în vedere că interpretarea 
acestui text putea să fie oricât de largă. Negociatorii opoziţiei au cerut de asemenea des- 
fiintarea pedepsei cu moartea. Dar aceste cereri s-au lovit de împotrivirea fermă a părții 
guvernamentale, aşa încât ele n-au fost luate în consideraţie. 

Cel mai laborios, cu cele 13 şedinţe de lucru pe care le-a desfăşurat, a fost grupul 
responsabil cu probleme de economie și politică socială. În cadrul lui au fost create de 
asemenea câteva subgrupuri şi echipe care au analizat în detaliu aspectele specifice ale 
problematicii. Lucrările au fost foarte agitate, în două rânduri discuţiile în contradictoriu 
fiind atât de aprinse încât părea că se va ajunge la întreruperea tuturor negocierilor Mesei 
Rotunde. Una dintre cele mai importante probleme ridicate a fost privatizarea pe care mulţi 
din reprezentanţii opoziţiei o vedeau realizându-se — şi pe bună dreptate — prin însuşirea 
avutiei nationale de către nomenclatura comunistă. În ciuda poziţiei negociatorilor „Solidarităţii”, 
legea privind condiţiile consolidării economiei naţionale care prevedea soluţii foarte avan- 
tajoase pentru guvernanti a fost supusă dezbaterii Seimului. 

În curând s-a ajuns la controverse şi mai acute în cadrul dezbaterilor aceluiaşi subgrup. 
Ele se concentrau în jurul a trei teme: mineritul, indexarea salariilor şi lichidarea Santierelor 
Navale Gdansk (care purtau în continuare numele lui Lenin) — aceasta din urmă fiind 
interpretată de toată lumea ca un act de răzbunare fata de atitudinea recalcitrantă a 
angajaţilor. De ceva timp, guvernul avea intenţia de a reduce exploatarea cărbunelui şi de 
a restructura această ramură a industriei, ceea ce corespundea doar poziţiei unora dintre 
reprezentanţii puterii, pentru că OPZZ protesta vehement împotriva acestor planuri, de 
teama concedierilor în masă. Reprezentanţii opoziţiei au ridicat însă problema necesităţii de 
a elimina tendinţa tot mai accentuată a supradimensianării categoriei personalului administrativ 
din minerit. Controversele aprinse legate de această problemă şi lipsa de solidaritate în 
tabăra guvernamentală au dus aproape la întreruperea discuțiilor’. 

Cam la fel se profila poziţia echipelor de negociatori şi în problema indexării salariilor, 
adică a majorării acestora cu procentul creşterilor de preţuri, lucru vital pentru toţi cetăţenii 
în condiţiile inflaţiei galopante. Ambele parti erau de acord cu necesitatea acestei măsuri, 
dar neînțelegerile au pornit de la cuantumul indexărilor. Guvernul le voia cât mai reduse, 
opoziţia nu voia să scadă sub 80%, dar poziţia cea mai radicală a avut-o OPZZ, care cerea 
100%. Şi, în ciuda amenințărilor OPZZ cu întreruperea negocierilor, în cele din urmă, 
după discuţiile în cerc restrâns de la Magdalenka, s-a căzut totuşi de acord cu procentul 
de 80%. Cu toate acestea, OPZZ a refuzat să semneze global rezultatele negocierilor acestui 
subgrup, preferând vorum separatum pe probleme punctuale?. 

În ciuda asigurărilor date de autorităţi, problema Şantierelor Navale din Gdansk avea 
un evident caracter politic. Un acord definitiv pe această temă a fost posibil doar cu ocazia 
amintitei întâlniri din data de 3 aprilie de la Magdalenka. Conform cu prevederile acestuia, 

Prezidiul Seimului a fost însărcinat să propună Comisiei Extraordinare pentru Implementarea 
Reformei Economice să analizeze situaţia întreprinderilor declarate în stare de lichidare, 
inclusiv (si mai ales) a Şantierelor Navale Gdansk — întreprinderile vizate urmând să aibă 
asigurată finanțarea până la sfârşitul acestei anchete. 

Lucrările celorlalte grupuri şi subgrupuri n-au fost atât de furtunoase, în primul rând 
ca urmare a importanţei mai reduse a temelor puse în discuţie. Încheierea lucrărilor Mesei 
Rotunde a fost planificată pentru data de 5 aprilie. Defăşurarea şi ordinea de zi a şedinţei 
festive de încheiere a negocierilor — care urma să aibă caracterul unei şedinţe plenare de 
lucru — au fost stabilite cu ocazia întâlnirilor de la Magdalenka de pe data de 29 martie si 
3 aprilie. Toţi participanţii se aşteptau ca, la fel cum se întâmplase la şedinţa inaugurală, 
să existe luări de cuvânt neprevăzute anterior. Delegații „Solidarităţii” au propus aşadar 
să rostească un cuvânt de închidere numai Walesa si Kiszczak, dar delegaţii guvernului 
n-au fost de acord, propunând să vorbească şi Miodowicz. Si nu s-a ajuns la un consens 
pe această problemă. 

În seara zilei de 4 aprilie a mai avut loc o întâlnire în cerc restrâns la Palatul 
Namiestnikowski, timp de mai multe ore fiind dezbătută problema ordinii de zi a şedinţei 
plenare de închidere. În cele din urmă a fost acceptată propunerea lui Geremek, potrivit 
căreia luările de cuvânt ar fi urmat să se succeadă astfel: Kiszczak, Wałęsa, reprezentantul 
ZSL, reprezentantul SD, Miodowicz, reprezentantul „Solidarităţii” şi, în final, reprezen- 
tantul agricultorilor. 

A doua zi la ora 17:10 începea şedinţa festivă de închidere a lucrărilor, transmisă de 
data aceasta în direct pe posturile de televiziune. La început, totul s-a desfăşurat fără 
incidente fata de graficul stabilit initial, dar după cuvântarea lui Watesa, la cererea OPZZ, 
a fost luată o pauză. Sindicaliştii voiau ca după şeful „Solidarităţii” să vorbească Miodowicz, 
şi nu reprezentantul ZSL. Pauza, în cursul căreia au avut loc negocieri tensionate, a durat 
două ore, ceea ce le-a produs o impresie negativă telespectatorilor. Strânsă cu uşa, delegaţia 
opoziţiei a fost nevoită să capituleze şi în cele din urmă s-a declarat de acord ca următoarea 
intervenţie să fie a lui Miodowicz, dar cu condiţia ca înaintea acestuia să vorbească 
Geremek pentru a le spune în câteva cuvinte cetăţenilor dezorientati despre ce a fost vorba. 
Aşa s-a şi procedat. Preşedintele OPZZ a ameninţat cu greve, dar intervenţia lui n-a adus 
prea multe informaţii concrete’. 

După Miodowicz au luat cuvântul ceilalţi activişti conform planificării asa încât, în 
cele din urmă, la ora 22:00 lucrările au fost închise în mod oficial. Într-un cadru solemn, 
Kiszczak şi Watesa au semnat un document de 300 de pagini, care a intrat în istorie sub 
denumirea de „Acordurile Mesei Rotunde”, şi au confirmat că sunt hotărâți să ducă la 
îndeplinire aceste prevederi. Din acel moment a început o nouă etapă, cu alte lupte 
politice. 

Lucrările Mesei Rotunde nu s-au desfăşurat într-un vid social, cu toate că, judecând după 
relatările mass-media de la Palatul Namiestnikowski şi urmărind discuţiile care aveau loc 
în cadrul grupurilor şi subgrupurilor de lucru, putea fi creată o astfel de impresie. Faptul că 
la negocieri a fost invitată doar o parte a opoziţiei a slăbit semnificativ legitimitatea acestora. 
La masa discuţiilor n-au fost invitate grupări importante, cum ar fi KPN sau „Solidaritatea 
Luptătoare”, sau mai putin importante, ca Partidul Democrat-Liberal Niepodległość 
(Independenţa) şi o aripă a „Solidarităţii”. N-au fost reprezentate nici organizaţiile stu- 
denţeşti, tot mai puternice, concentrate sub sigla NZS, în continuare ilegală. 

În sine, ideea negocierilor cu comuniștii nu era neapărat contestată, dar grupările care 
nu fuseseră invitate la masa tratativelor (sau care la început n-au vrut să ia parte) erau de 
părere că lucrările ar fi trebuit să se desfăşoare într-o atmosferă de confruntare mai 
accentuată, să-şi propună scopuri foarte clare şi mai ales grupul de negociatori ar fi trebuit 
să fie mai diversificat, iar membrii acestuia să fie aleşi pe principii mai democratice. 
Potrivit estimărilor SB (e adevărat că acest lucru era valabil pentru anul 1987), mai puţin 
de jumătate din persoanele angajate în activităţi ale opoziţiei pe teritoriul întregii ţări îl 
recunoşteau pe Wałęsa drept şefi. 

Reprezentanţilor opoziţiei care au avut şansa de a sta la masa tratativelor li s-a reproșat 
că au tărăgănat lucrările şi că s-au îndepărtat din ce în ce mai mult de baza socială, cu alte 
cuvinte nu numai de problemele politice, dar şi de cele care-i frământau pe cetăţenii de 
rând. Această atitudine a fost foarte clar prezentată şi asumată încă dinainte de începerea 
lucrărilor Mesei Rotunde, mai exact de pe 18 decembrie 1988, într-un document ai cărui 
autori proveneau din grupurile concentrate în jurul lui Andrzej Gwiazda şi al Annei 
Walentynowicz: „Va fi un acord în virtutea căruia grupul de negociatori, aşa-numita 
opoziţie constructivă, va obţine anumite concesii politice ca pret al protejării intereselor 
economice ale sistemului. Ceea ce se va concretiza în sarcina unei parti a grupurilor din 
opoziţie de a împiedica populaţia să se revolte din cauza scăderii în continuare a nivelului 
de trai, cu alte cuvinte din cauza creșterii exploatării”?. Câţiva ani mai târziu, Kornel 
Morawiecki spunea: „Personal, consideram că ar fi trebuit să vrem pur şi simplu mai mult 
şi că Masa Rotunda trebuia să impună nişte exigente autorităților comuniste, iar aceste 
exigente ar fi constat în părăsirea guvernării”?. 

De altfel, autorităţile n-au încetat niciun moment să aplice măsuri coercitive fata de 
grupările din opoziţie care nu erau reprezentate la masa negocierilor, ca şi faţă de populaţie 
în general. Pe data de 25 februarie 1989, în Jastrzębie Zdrój a fost organizat Congresul 
Opozitiei Anticomuniste, la care au luat parte reprezentanţii mai multor organizaţii, printre 
care „Solidaritatea Luptătoare”, KPN şi Mişcarea „Libertate şi Pace”. SB au arestat 120 
de persoane dintre participanţii la congres, dar acesta n-a putut fi împiedicat să aibă loc 
Şi s-a încheiat prin publicarea unui comunicat comun în care se afirma că scopul activităţii 
grupurilor reprezentate la congres va fi lupta pentru alegeri libere şi spargerea monopolului 
PZPR‘. Deşi la momentul respectiv acest congres n-a avut de fapt nicio importanţă, pentru 
că orice s-ar spune cele mai importante evenimente erau tot cele care aveau loc în jurul 
Mesei Rotunde, el a dat totuşi glas anumitor tendinţe care începeau să se articuleze tot 
mai clar. 

În a doua jumătate a lunii februarie s-a ajuns la proteste studenţeşti de amploare, mai 
ales la Cracovia, unde pe 17 februarie a fost organizată o demonstraţie cu ocazia aniversării 
a opt ani de la înregistrarea oficială a NZS. Forţele de ordine au atacat studenţii, ajun- 
gandu-se la lupte de stradă în acest oraş. Dar liniştea a fost restabilită nu în urma intervenției 
trupelor ZOMO si ale miliției, ci a rectorului Universităţii Jagiellone, care a calmat spiritele. 
Într-o scrisoare specială, participanţii la protest criticau delegaţia opoziţiei care participa 

la lucrările Mesei Rotunde, acuzând-o că ignoră interesele populaţiei pe care o reprezintă 
şi în special ale tineretului!. 

Pe 21 februarie au avut loc proteste studenţeşti în Varşovia si Cracovia, dar de o mai 
mică amploare. Două zile mai târziu, la Cracovia a avut loc un happening anticomunist 
cu ocazia aniversării creării Armatei Roşii. Dar cele mai grave ciocniri între studenţi şi 
forţele de ordine au avut loc pe 24 februarie tot la Cracovia. Tulburările s-au concentrat 
în zona din apropierea Universităţii Jagiellone şi au durat în jur de două ore. În săptămânile 
care au urmat, au fost organizate mitinguri şi manifestații studenţeşti şi de tineret şi la 
Poznan, unde s-a ajuns de asemenea la intervenţii brutale ale miliției si trupelor ZOMO?. 
Totul se petrecea în timpul desfăşurării lucrărilor Mesei Rotunde, în cadrul cărora, după 
cum ne amintim, autorităţile au ignorat cererile formulate de opoziţie de a fi traşi la răs- 
pundere angajaţii care şi-au depăşit atribuţiile. Hotărârea tinerilor era probabil foarte mare, 
căci totul s-a desfăşurat pe timp de iarnă, în condiţii in care e dificil să convingi pe oricine 
să iasă în stradă pentru demonstraţii. 

Independent de încercările de coagulare a grupărilor opoziţiei ce nu fuseseră invitate 
la negocieri şi de tulburările studenţeşti care s-au prelungit timp de câteva săptămâni, în 
întreaga ţară au fost organizate greve şi proteste muncitoreşti, e adevărat, având în principal 
motivaţie economică, dar cu evidente repercusiuni politice. Încă de pe data de 6 februarie, 
ziua inaugurării lucrărilor Mesei Rotunde, la mina de cărbune brun ,,Betchatow” a început 
o grevă de mari proporţii. Datorită medierii reprezentanţilor ,,Solidaritatii” de acolo şi 
pentru „binele general”, minerii s-au hotărât să renunţe la o parte din revendicările salariale, 
aşa încât pe 9 februarie greva a fost întreruptă, iar protestatarii şi-au exprimat sprijinul 
pentru ideea de negociere. 

Greva de la Bełchatów a fost cea care a avut cel mai răsunător ecou în rândul populaţiei, 
dar în cursul următoarelor două luni astfel de proteste au avut loc în mai multe zone din ţară. 
În februarie 1989 au fost înregistrate în total 67 de greve, pentru ca în martie numărul acestora 
să ajungă la 260. Încheierea lucrărilor Mesei Rotunde a adus momentan o liniştire a tulbu- 
rărilor — în aprilie au avut loc doar nouă greve. În mai însă numărul acestora a crescut la 26°. 

Liderii acelei părţi a opoziţiei care participase la negocierile cu puterea în cadrul 
Mesei Rotunde au ajuns la concluzia — pe care le-o sugeraseră de altfel comuniştii — că 
grevele generalizate în întreaga tara pot duce la subminarea legitimitatii Mesei Rotunde 
Şi în consecinţă la acreditarea ideii că acordurile la care se va ajunge n-au de fapt niciun 
rost. În cursul unei întâlniri între reprezentanţii autorităţilor si reprezentanţii Bisericii, 
Rakowski aducea chiar argumente de natură geopolitică, amenințând că grevele potduce 
la blocarea perestroikăi la nivelul întregului bloc comunist“. O astfel de perspectivă — care 
părea oricum destul de puţin realistă — i-a determinat pe şefii opoziţiei să ia măsuri de 
limitare a tendinţelor greviste. Cel mai mult s-a angajat în această acţiune Watesa; în 
ciuda faptului că începuseră lucrările Mesei Rotunde, el a călătorit prin ţară vizitând 
întreprinderile care organizau mişcări de protest şi militând pentru opţiunea dialogului 
Şi oprirea grevelor. 

Se poate spune aşadar că Masa Rotundă, ca modalitate de a se ajunge la un acord între 
comunişti şi opoziţie, nu avea deplină legitimitate socială. O parte din grupările opoziţiei 
respingeau ideea de a cădea la învoială cu autorităţile, cel puţin în situaţia concretă în care 

se afla fara, iar o altă parte considerau pe bună dreptate că delegaţia de negociatori a fost 
constituită fără să fi fost invitaţi şi reprezentanţii unor importante curente politice. Plus 
că multe categorii ale populaţiei nici nu erau interesate în general de lucrările Mesei 
Rotunde, probabil din considerentul că acestea nu vor duce la schimbări semnificative. 

S-a dovedit însă că autorităţile erau înclinate să respecte măsurile pe care îşi puseseră 
semnătura în cadrul acordului convenit cu ocazia Mesei Rotunde. Încă de pe data de 13 aprilie 
au fost stabilite datele alegerilor parlamentare pentru 4 şi 18 iunie 1989. Şi cu toate că era 
vorba de nişte alegeri doar parţial libere, ele au constituit o mare victorie a tendinţelor 
democratice, şi încă la scara întregului bloc sovietic. În ciuda faptului că cenzura funcţiona 
în continuare, campania electorală a fost expresia libertăţii de exprimare. Pe 17 aprilie a 
fost legalizată „Solidaritatea”, iar după trei zile şi Sindicatul Liber al Agricultorilor 
Individuali „Solidaritatea”, ceea ce era un semnal clar că schimbările capătă contururi din 
ce în ce mai reale. 

După cum aprecia Witold Trzeciakowski, copreşedintele grupului pentru economie şi 
politici sociale, „garanţia principală a acordurilor la care s-a ajuns este forța «Solidarităţii» 
(...) Noi nu dispunem decât de un consens, care operează însă în virtutea autorităţii de care 
se bucură Sindicatul. Dacă «Solidaritatea» este suficient de mare, simplul fapt că ea acceptă 
sau respinge ceva va reprezenta un factor decisiv pentru onorarea cutărei sau cutărei 
prevederi din acord”!. După cum au demonstrat faptele în continuare, era o evaluare corectă 
a situaţiei. 


Alegerile 


Două echipe stăteau faţă în faţă — ele se cunoșteau din perioada negocierilor în jurul 
Mesei Rotunde. De o parte era „echipa lui Watesa” (destul de compactă), de cealaltă parte 
erau PZPR, încon jurat de câteva partide-satelit, OPZZ şi organizaţiile „sociale”, un con- 
glomerat dezbinat, la început sigur de victorie (pe care şi-o considera garantată). Si, 
aparent, autorităţile aveau toate atuurile în mână: structuri extinse în teritoriu, mijloace 
financiare şi monopolul aproape complet al mass-media. Comparativ, situaţia opoziţiei 
părea mai slabă. Singurul organ de presă puternic al opoziţiei urma să fie Gazeta Wyborcza, 
condus de Michnik şi Mazowiecki. E adevărat că pentru candidaţii „Solidarităţii” au fost 
create nişte emisiuni la posturile naţionale de radio şi televiziune care au devenit foarte 
populare în rândul populaţiei, astfel încât forța lor de influenţă s-a dovedit în cele din urmă 
mai mare decât lăsa să se creadă un calcul simplist al timpului de antenă alocat. Opoziția 
concentrată în jurul lui Watesa nu dispunea în multe regiuni (mai ales în afara marilor oraşe) 
decât de structuri destul de firave, iar comitetele electorale se constituiau de multe ori doar 
pe baza unor tendințe spontane. Echilibrul de forţe era aşadar foarte nefavorabil pentru 
opoziţie, cel puţin la o abordare superficială a problemei. 

Dar, la o analiză mai atentă, acest echilibru de forte suferea modificări. PZPR şi coaliția 
puterii au făcut multe greșeli şi se pare că ele proveneau dintr-o prea mare încredere în 
succes. Echipa guvernamentală sau cel putin conducerea acesteia isi dispretuia nu numai 
adversarii, ci şi regulile după care se desfăşoară orice alegeri. Cele mai grave greşeli în 
timpul campaniei electorale au fost evaluarea incorectă a sprijinului real de care se bucura 


l. Paweł Smoleński, Szermierze Okrągłego Stołu... (Scrimerii Mesei Rotunde...), pp. 22-23. 

„Solidaritatea” în rândul populaţiei şi propunerea unor liste de candidaţi prea încărcate 
(este vorba mai ales de cele 35% din totalul mandatelor pentru Seim şi de mandatele pentru 
Senat care intrau la alegeri libere), ceea ce a făcut ca voturile lor să fie împărţite între 
candidați’. O greşeală certă sau poate mai degrabă o slăbiciune nesesizată la timp a con- 
stituit-o slaba angajare a structurilor PZPR în campania electorală, ceea ce contrasta în 
mod evident cu entuziasmul nu de puţine ori enorm cu care tratau această problemă 
activiştii „Solidarităţii” şi nu numai ei. 

Trebuie să mai amintim că unele organizaţii din opoziţie chemau la boicotarea alege- 
rilor, incriminând caracterul lor premeditat nedemocratic, slaba legitimitate socială a 
acordurilor Mesei Rotunde şi lipsa totală a accesului la mass-media a celorlalte opţiuni 
politice care nu făceau parte nici din coaliția puterii, nici din „Solidaritatea”, facțiunea lui 
Watesa?. Toate aceste argumente erau adevărate, dar nu erau suficiente pentru ca populaţia 
să respingă alegerile, chiar dacă e sigur că împreună au contribuit la scăderea semnificativă 
a prezenţei la vot. Deosebit de radical era tineretul. În zilele de 16-18 mai s-a ajuns din 
nou la lupte de stradă în Cracovia, la acestea participând membri ai NZS, ai KPN, ai 
Federaţiei Tineretului Luptător şi ai unei facţiuni a mişcării studenţeşti „Libertate şi Pace”. 
Atmosfera de neîncredere a unei părţi a populaţiei fata de „Solidaritatea” şi de cele stabilite 
la Masa Rotundă a primit un nou impuls pe 23 mai, când a fost din nou refuzată legalizarea 
NZS. În câteva zile s-a ajuns la proteste în mai bine de 40 de universităţi din întreaga ţară, 
dar apoi spiritele s-au calmat aproape complet?. 

Potrivit algoritmului, au fost aleși 460 de deputaţi si 100 de senatori. În Seim, 299 de 
locuri erau rezervate coaliţiei de guvernământ, celelalte mandate urmând să fie împărţite 
pe principii democratice, cu precizarea că ele nu puteau fi luate de reprezentanţii puterii. 
Ca urmare, comuniştii au înscris în alegeri persoane teoretic fără partid, dar care erau 
strâns legate de putere. Cel mai cunoscut caz din această categorie a fost Jerzy Urban, 
care a candidat în circumscripţia Varsovia-Centru’. În majoritatea circumscriptiilor, pentru 
un loc în Seim erau înscrişi mai mulți candidaţi „fără partid”. „Solidaritatea” a înscris 
exact atâtea persoane câte mandate erau în joc. 

În afara reprezentanţilor „Solidarităţii”, din partea opoziţiei s-au angajat în cursa 
electorală şi reprezentanţii altor grupări, nelegale, dar n-au avut prea multe şanse de a fi 


1. În acest context pare interesant faptul că sprijinul pentru ,,S” a fost evaluat cel mai corect de 
americani — ambasadorul John R. Davis jr. raporta pe 19 aprilie 1989 că opoziţia ar putea conta 
aproape sigur pe o victorie zdrobitoare, iar Senatul, pentru care alegerile se vor desfăşura absolut 
democratic, va contrabalansa un Seim dominat de putere, dar nereprezentativ. Vezi „Warszawa, 
19 kwietnia 1989 — ambasador Davis do sekretarza stanu o szansach obydwu stron na zwyciestwo 
w wyborach” (,,Varsovia, 19 aprilie 1989 — ambasadorul Davis către secretarul de stat, despre 
şansele în alegeri ale celor două părţi”), în Ku zwyciestwu Solidarnosci. Korespondencja Ambasady 
USA w Warszawie z Departamentem Stanu styczen-wrzesien 1989 (Spre victoria „Solidarităţii ”. 
Corespondenta Ambasadei SUA la Varşovia cu Departamentul de Stat ianuarie-septembrie 
1989), introducere şi antologie de Gregory F. Domber, Varşovia, 2006, pp. 179-187. 

2. Dintre aceste grupări trebuie menţionate cel puţin: „Solidaritatea Luptătoare”, Grupul de Lucru 
al Comisiei Nationale a NSZZ „Solidaritatea”, Partidul Socialist Polonez „Revoluţia Democratică” 
şi Partidul Liberal-Democrat „Independenţa”. 

3. Antoni Dudek, Reglamentowana... (Revolutia...), pp. 291-292. 

4. Conform algoritmului, voturile polonezilor de peste graniţă au intrat tocmai în contul acestei 
circumscripţii. Urban conta pe sprijinul masiv al personalului reprezentantelor diplomatice ale 
Poloniei, ceea ce i-ar fi asigurat victoria asupra candidatului opoziţiei — actorul Andrzej Lapicki. 
Dar lucrurile au luat o altă întorsătură, iar Urban a pierdut mandatul. 

aleşi, participarea lor nefiind decât o încercare de a-și face cunoscute doctrinele. Cel mai 
mult s-a remarcat astfel KPN, care a propus 16 candidaţi pentru funcţia de deputat şi patru 
pentru cea de senator. Şi-au mai propus activiştii şi Grupul de Lucru al Comisiei Naţionale, 
Uniunea Politicii Reale, respectiv Mişcarea Democraților Liberi. În multe circumscripții 
s-au înscris şi candidaţi independenţi care din diferite cauze nu se găseau în interiorul 
curentului principal, reprezentat de „Solidaritatea” şi echipa lui Watesa!. 

Pachetul de 65% din totalul de mandate (rezervate membrilor PZPR, ZSL şi SD) 
includea si cele 35 de mandate care alcătuiau aşa-numita listă naţională. Pe această lista 
erau înscrişi activiștii cei mai cunoscuți, printre care şi premierul Rakowski. Lista putea 
fi votată la orice circumscripție, dar în Seim nu intrau decât cei care obțineau cel putin 
50% din voturile exprimate. Varianta ca aceştia să nu fie aleşi nici măcar nu era prevăzută, 
ceea ce era semnul unei sigurante de sine exagerate, după cum urma să se constate, a celor 
din tabăra puterii. 

Alegerile pentru Senat au fost absolut libere, iar repartizarea numărului de candidaţi 
asemănătoare cu partea „liberă” din mandatele pentru Seim. În fiecare circumscripție 
„Solidaritatea” s-a prezentat cu câte un singur candidat, în schimb coaliția puterii a propus 
alegătorilor mai multi candidaţi pentru fiecare loc. În total, puterea a propus 588 de 
candidaţi pentru Senat şi 1.760 pentru Seim. Ceea ce denota, pe de o parte, o anumită 
liberalizare în chiar sânul partidului şi, pe de altă parte, o diminuare a şanselor acestor 
candidaţi de a fi aleşi în parlament, iar aceasta era dovada neintelegerii mecanismelor 
scrutinului. În schimb o idee foarte fericită a fost aceea de a înscrie pe listele partidului 
nu numai activişti comunişti, ci şi persoane cunoscute, cu popularitate, al căror nume nu era 
automat identificat cu acela al partidului la putere, aşa cum au fost, spre exemplu, chirurgul 
cardiolog Zbigniew Religa sau unicul cosmonaut polonez, Mirostaw Hermaszewski, cu toate 
că niciunul dintre ei n-a obținut suficiente sufragii. 

De partea cealaltă se situa „echipa lui Walesa”; din ceea ce se putea observa la o prima 
analiză, aceasta era chiar mai compactă decât cea care participase la negocierile Mesei 
Rotunde. Încă de pe data de 7 aprilie, în cadrul conducerii „Solidarităţii” s-a luat decizia 
organizării campaniei electorale apelând la Comitetul Cetăţenesc, ceea ce însemna că la 
alegeri aveau să participe destul de puţine formaţiuni politice, şi nu o largă coaliţie, asa 
cum voiau unii activişti. În scurt timp au fost constituite KO regionale, organizate adeseori 
cu sprijinul Bisericii. Întrucât comitetele cetăţeneşti erau adeseori constituite ad-hoc, în 
unele localităţi s-a ajuns la crearea câtorva comitete care rivalizau între ele. Astfel de 
situaţii erau lămurite la nivel central, fiind recunoscut oficial doar câte un singur comitet 
pentru fiecare regiune. Unii dintre candidaţi au fost chiar „aduşi în mapă” de la Varşovia, 
lucru care îi nedumerea uneori pe activiștii locali, dintre care mulţi erau poate figuri 
cunoscute, adevărate „locomotive electorale”. 

În mass-media, campania electorală n-a început decât în a doua săptămână din mai. 
Pe data de 8 mai a apărut primul număr al Gazetei Wyborcza, un cotidian care purta logoul 
„Solidarităţii”. Tirajul — 150.000 de exemplare. În fruntea redacţiei se găsea Adam Michnik. 
În primul său editorial, el spunea că misiunea cea mai importantă a acestei noi gazete va 
fi „să informeze — multilateral, repede şi obiectiv, făcând foarte clar diferenţa între infor- 
maţie şi comentariu”?. Michnik sublinia că acest ziar nu va prezenta doar punctul de vedere 
al „Solidarităţii”, ci şi al altor facţiuni ale opoziţiei, al altor curente sociale. Pe moment, 
Gazeta Wyborcza s-a bucurat de succes, fiind singurul organ de presă important independent 


1. Paulina Codogni, Okrągły stół... (Masa Rotundă...), p. 266. 
2. Gazeta Wyborcza, 8 mai 1989. 

de autorităţi (cu toate că, atât timp cât a existat, cenzura nu l-a scutit de ingerinţele ei). 
Din titlul cotidianului se putea deduce un anumit provizorat, un caracter punctual al 
apariţiei lui, dar după câteva săptămâni el îşi crease deja o marcă recunoscută de întreaga 
societate. 

Pe 9 mai au început şi emisiunile televizate ale „Solidarităţii”!. Ele erau pregătite cu 
profesionalism şi se bucurau de multă popularitate, sporită şi de informaţii referitoare la 
ingerinţele cenzurii care a ajuns chiar la suspendarea unora dintre ele. Acestor programe 
li se opuneau nu numai emisiunile electorale ale coaliţiei de guvemământ, dar şi, dacă nu 
chiar în primul rând, restul timpului de antenă al televiziunii, care „juca” aşa cum îi cântau 
comuniștii, in formând sau, mai degrabă, dezinformând, deformând realitatea în favoarea 
autorităţilor (ceea ce nu era desigur o noutate). 

Campania electorală a „Solidarităţii” a fost concepută şi realizată într-un stil destul de 
modem pentru vremea respectivă. Activiştii opoziției au reuşit să aducă în ţară staruri de 
talie internaţională cum ar fi Jane Fonda sau Stevie Wonder. Pe unul dintre afişele răspân- 
dite în întreaga ţară era prezentat Gary Cooper cu semnul ,,Solidaritatii” prins la rever şi 
ținând in mână cartea de alegător, titlul unui cunoscut film al său (High Noon) era de 
asemenea scris pe afiş. Cunoscutul regizor Andrzej Wajda a făcut o sugestie care s-a dovedit 
deosebit de eficientă: toţi candidaţii KO s-au fotografiat împreună cu Lech Walesa. Acest 
lucru a făcut posibilă recunoaşterea de către alegători a candidaţilor opoziţiei care, mai 
ales în afara marilor oraşe, beneficiau de cele mai multe ori de prea puţină reclamă. A fost 
promovată astfel „echipa lui Wałęsa” ca întreg mai degrabă decât fiecare candidat în parte”. 
Se dădea astfel impresia unităţii, în contrast cu coaliția guvernamentală, sfâşiată de con- 
troverse intestine. 

Autorităţile au încercat să mai câştige un anumit număr de voturi pentru candidaţii proprii 
aplicând reguli formale legate de modul în care se votează. Era vorba în special de lista 
naţională. Pentru a nu acorda votul niciunui candidat din listă trebuiau tăiaţi toți — în caz 
contrar se considera că numele care n-au fost tăiate au obţinut sprijinul alegătorului 
respectiv. În urma negocierilor, partea guvernamentală s-a declarat de acord ca întreaga 
listă să poată fi respinsă dacă este tăiată cu „X”. Tocmai din această cauză, o parte din 
emisiunile electorale ale ,,Solidaritatii” au fost dedicate tehnicii votării; printre alţii, 
cunoscutul actor de revistă Jacek Fedorowicz demonstra cum trebuie tăiată dintr-o singură 
mişcare toată lista naţională. 

În sânul conducerii PZPR, starea de spirit era destul de optimistă. Toţi fruntașii parti- 
dului trăiau cu convingerea că „Solidaritatea” va câştiga în cel mai bun caz 60% din partea 
de mandate pe care teoretic le poate obține”. Interesant e însă faptul că nici chiar candidaţii 
coaliţiei de guvemământ nu împărtăşeau acest optimism. Văzând uriaşa mobilizare a 
opoziţiei şi lipsa de energie a propriului aparat de partid, dar în acelaşi timp crezând în 


1. Jan Sk6rzynski, Marek Pernal, Kalendarium ,,Solidarnosci” 1980-1989 (Calendarul „Solidarităţii ” 
1980-1989), Varşovia, 2005, p. 188. 

2. Paulina Codogni, Okrągły stół... (Masa Rotundă...), pp. 264. 

3. Cu câteva zile înainte de alegeri, la o şedinţă a Secretariatului CC al PZPR, Jaruzelski considera 
că rezultatele alegerilor pentru Senat vor trebui evaluate astfel: „între 51 şi 60% — rezultat bun; 
între 41 si 49% -— rezultat slab; iar sub 40% — rezultat foarte slab”. Vezi „Protokół nr. 63 z 
Posiedzenia Sekretariatu KC PZPR w dniu 30 maja 1989 r.” (,,Proces-verbal nr. 63 la Şedinţa 
Secretariatului CC al PZPR din ziua de 30 mai 1989”), în Stanistaw Perzkowski (ed.), Tajne 
dokumenty Biura Politycznego i Sekretariatu KC. Ostatni rok wladzy 1988-1989 (Documente 
secrete ale Biroului Politic si ale Secretariatului CC. Ultimul an de guvernare 1988-1989), 
Londra, 1994, p. 371. 

omnipotenţa partidului comunist, adeseori aceștia erau cuprinși de apatie si nu se angajau 
în campania electorală nici măcar atât cât ar fi putut. Pe de altă parte, în anumite regiuni, 
candidaţii coaliţiei de guvernământ preferau să se dea drept candidaţi ai „Solidarităţii”, 
ceea ce demonstra în mod evident că activiştii de la nivel inferior erau mai bine orientati 
în legătură cu starea de spirit a populaţiei decât cei de la conducere. 

Pe data de 4 iunie 1989 a avut loc primul tur al alegerilor parlamentare, parţial libere. 
În condiţiile unei prezenţe la urne relativ reduse (abia 62,3% din totalul cetăţenilor cu 
drept de vot au participat la scrutin, ceea ce era un semnal că populaţia nu acceptă în 
totalitate măsurile stabilite la Masa Rotundă sau că n-o interesează în general viaţa publică), 
„Solidaritatea” a administrat o înfrângere nimicitoare taberei puterii. Încă de la primul tur 
de scrutin, opoziţia a câştigat 160 din cele 161 de mandate de deputat pe care le putea 
obţine şi 92 din cele 100 de mandate de senator. Celelalte au rămas să fie decise la turul 
al doilea. Dar lovitura cea mai puternică pentru guvernanti a fost respingerea totală a listei 
nationale. Din întreaga listă, doar două persoane au obţinut peste 50% din voturi: Mikołaj 
Kozakiewicz şi Adam Zielinski. Si chiar şi ei abia dacă au depăşit pragul necesar al 
majorităţii: primul a întrunit 50,9%, iar al doilea 50,7% din voturi. 

Rezultatele primului tur al alegerilor au constituit o enormă surpriză pentru toți. 
Populaţia a spus un „nu” hotărât coaliţiei puterii şi deci sistemului comunist. „Solidaritatea” 
câştigase tot ce se putea câştiga, ba chiar mai mult, dovadă fiind respingerea listei naţionale. 
La aşa ceva nu se aştepta chiar nimeni şi, de aceea, 4 iunie este considerată de cele mai 
multe ori ca fiind adevărata dată a sfârşitului comunismului în Polonia. Cunoscuta actriţă 
Joanna Szczepkowska a pronunţat chiar în cadrul telejurnalului din ziua de 28 octombrie 
1989 următoarea frază: „Doamnelor şi Domnilor, pe 4 iunie '89 comunismul a luat sfârşit 
in Polonia”. 

Tabăra puterii se confrunta în această situaţie cu o problemă: cum să salveze lista 
naţională fără a dezavua contractul stabilit la Masa Rotundă. Iniţial a fost luată în discuţie 
varianta anulării alegerilor, care a fost însă rapid eliminată ca fiind nerealistă. La doar o 
zi după alegeri, în cadrul şedinţei Secretariatului CC al PZPR s-a discutat posibilitatea 
elaborării unei formule juridice care să permită intrarea candidaţilor de pe lista naţională 
în Seim si şansele negocierii unei astfel de soluţii cu opozitia’. 

Inclusiv conducerea „Solidarităţii” fusese luată prin surprindere şi, într-o anumită 
măsură, chiar înspăimântată de dimensiunile victoriei repurtate. Unii se temeau că se va 
ajunge la soluţii de forţă (ceea ce, până la un punct, nu era lipsit de temei, având în vedere 
că în cadrul MAI continuau demersurile începute cu un an înainte în vederea reinstituirii 
legii marțiale’). Alţii îşi dădeau seama că se vor exercita presiuni foarte mari pentru 
acceptarea listei nationale, chiar cu preţul încălcării legii şi a decentei. Pe de altă parte, 
conducerea „Solidarităţii” simţea că asupra ei apasă imensa responsabilitate cu care au 
învestit-o populaţia şi mai ales activiştii simpli ai sindicatului, care îi cereau să profite de 
această şansă. Cu toate acestea, a doua zi după alegeri, a fost transmisă comitetelor 


1. Teresz Bochwic, JI Rzeczpospolita w odcinkach. Kalendarium wydarzeń styczeń 1989 — maj 

cetăţeneşti din teritoriu recomandarea de a domoli explozia de bucurie şi de a evita 
manifestările triumfaliste. 

Pe data de 6 iunie s-a organizat o întâlnire între o delegaţie a puterii, condusă de Kiszczak, 
şi Geremek și Mazowiecki. În cursul acesteia, autorităţile i-au convins pe reprezentanții 
opoziţiei să adopte o atitudine conciliantă în legătură cu lista naţională. Argumentele invocate, 
printre care ameninţarea sovietică, au căzut pe un teren favorabil în tabăra opoziţiei. Pe 8 
iunie a avut loc şedinţa Comisiei de Împăciuire!, în cursul căreia s-a stabilit că 33 de mandate 
din lista naţională vor fi repartizate pe 33 de circumscripţii şi supuse la vot în turul al doilea. 
Pe 12 iunie Consiliul de Stat a emis un decret în acest sens. 

Evidenta concesie din partea opoziţiei a fost primită foarte rău de membrii de rând ai 
„Solidarităţii”, ca şi de multi cetăţeni simpli. Peste tot se vorbea despre nerespectarea voinţei 
electoratului și de încălcarea legii prin această schimbare a regulilor în timpul jocului?. Pe 
18 iunie a avut loc al doilea tur de scrutin. Prezenţa la vot s-a ridicat la numai 26%. 
„Solidaritatea” şi-a câştigat mandatul care îi mai lipsea la Seim şi încă şapte din totalul de 
opt la Senat. Singurul senator din afara opoziției era Henryk Stokłosa din voievodatul Pita, 
încă de pe atunci un potentat financiar local (mai târziu, el va deveni unul dintre cei mai 
bogaţi polonezi). Rivalul său, Piotr Baumgart, de mulţi ani activist în cadrul „Solidarităţii”, 
fusese singurul candidat al opoziţiei care n-a avut pe afişul sau electoral fotografia cu Wałęsa, 
şi aceasta e posibil să fi fost cauza eșecului său. În turul al doilea s-a decis în sfârşit cine 
dintre candidaţii coaliţiei puterii va mai intra în Seim. „Solidaritatea” a decis să sprijine pe 
cei care puteau adopta o poziţie cât de cât autonomă faţă de aparatul lor de partid. Astfel, 
au intrat în Seim 55 de deputaţi care primiseră şi sprijinul opoziţiei. Ei erau desigur legaţi 
de partidul comunist sau de partidele aliate cu acesta, dar mulţi şi-au creat şansa de a rămâne 
în Parlament printr-o oarecare independenţă. Aşa încât sprijinul care le-a fost acordat a fost 
un calcul corect al Comitetului Cetăţenesc. 

După data de 4 iunie, sistemul de forţe s-a modificat atât de mult încât se putea vorbi 
de o realitate cu totul nouă, deşi era dificil să spui că Polonia era liberă (sistemul juridic 
nu se schimbase, SB funcţiona în continuare, la fel cenzura şi alte instrumente de control 
totalitar, iar formal guvernarea aparţinea în continuare comuniştilor). Tabăra puterii îşi 
pierduse în schimb iniţiativa şi a început să se retragă, încercând totuşi să-şi păstreze 
controlul asupra celor mai importante decizii. Parlamentul constituit în urma alegerilor 
din iunie era încă departe de a fi.unul democratic, dar forța comuniştilor care intraseră în 
forul legislativ era totuşi mai mică decât ar fi rezultat dintr-o simplă numărare a voturilor. 
Ambele tabere dispuneau de câteva atuuri. Începuse o nouă etapă. 


Alegerea preşedintelui 


După câştigarea alegerilor, sprijinul social pentru ,,Solidaritatea” a crescut încontinuu. 
Acest lucru a generat o atmosferă defetistă în cadrul PZPR şi în partidele-satelit ale 
acestuia, iar pe termen mai lung a dus pur și simplu la dezintegrarea lor’. Pentru conducerea 


1. Comisia de Împăciuire era un organ creat în cadrul înțelegerilor convenite la Masa Rotunda cu 
scopul de a lămuri eventualele probleme controversate referitoare la interpretarea fiecărui înscris. 
În componenţa ei intrau conducerile ambelor tabere politice. Comisia s-a întrunit doar de trei 
ori, ultima şedinţă fiind tocmai cea din 8 iunie. 

2. Paulina Codogni, Okrągły stół... (Masa Rotundă...), p. 269. 

3. Cf. Paulina Codogni, Wybory czerwcowe... (Alegerile din iunie...), pp. 272-278. 

partidului comunist, cea mai arzătoare problemă devenise alegerea cât mai grabnică a lui 
Jaruzelski ca preşedinte, orice întârziere putând avea consecinţe foarte rele pentru PZPR, 
care pe zi ce trecea isi pierdea influenţa. În întreaga tara, la nivelul organelor locale ale 
partidului, aveau loc discuţii în legătură cu ce se va întâmpla în continuare cu partidul, cu 
comunismul ca atare si cu Polonia ca stat. 

Din alte motive, alegerea lui Jaruzelski era sprijinită şi de multe persoane din condu- 
cerea ,,Solidaritatii”. După cum rezultă din interviurile publicate în perioada respectivă, 
ca şi din diferitele lucrări cu caracter memorialistic publicate mai târziu, unii conducători 
ai opoziţiei se temeau pe de o parte de radicalizarea atitudinii activiştilor de la nivelul 
inferior şi a „străzii”, iar pe de altă parte de o reacţie violentă din partea facțiunii conser- 
vatoare a PZPR şi, poate că într-o şi mai mare măsură, de o eventuală intervenţie a 
Moscovei, desigur, nu neapărat militară (care încă de pe atunci părea puţin probabilă). Nu 
era lipsit de importanţă nici faptul că între fruntașii „Solidarităţii” nou înfiinţate şi echipa 
de negociatori din tabăra puterii apăruse un fel de familiaritate. 

Din această cauză se manifesta şi o diferenţă tot mai mare de atitudine în multe pro- 
bleme punctuale între cei care fuseseră admişi la convorbirile de la Magdalenka şi ceilalţi 
membri ai fostei opoziții. Această fisură, initial aproape invizibilă, urma să se accentueze 
cu timpul. Dar se pare că la sfârşitul lunii iunie si începutul lunii iulie 1989 chiar şi cei 
mai radicali dintre membrii opoziţiei acceptau, ca pe un rău necesar, alegerea lui Jaruzelski 
în funcţia de preşedinte. 

În primele zile de după alegeri, în cadrul conducerii ,,Solidaritatii” au fost analizate 
diferite variante, inclusiv candidatura lui Watesa!, dar s-a constatat repede că tabăra 
comunistă e atât de înverşunată în această problemă încât propunerea altei candidaturi ar 
fi imposibilă. În cele din urmă, pe 23 iunie, Clubul Parlamentar Cetatenesc (OKP, o grupare 
parlamentară care îi reunea pe reprezentanţii opoziţiei), în cadrul primei sale şedinţe, a 
luat decizia de a nu propune un candidat propriu la funcţia de preşedinte. 

Concomitent, Jaruzelski efectua manevre vizând probabil strângerea rândurilor în 
propria tabără, dar şi intimidarea adversarilor. Pe 29 iunie, la şedinţa Biroului Politic, el 
a anunţat că nu va candida la alegeri. Şi îşi motiva decizia prin teama de un eşec ale cărui 
consecinţe ar fi fost greu de prevăzut. Dat fiind că Jaruzelski s-a retras din cursă, Kiszczak 
a devenit candidatul la preşedinţie, deşi avea probabil şanse şi mai mici de a fi ales în 
Adunarea Naţională. Timp de câteva zile, activiştii de partid s-au străduit să-l convingă 
pe general să-şi schimbe decizia. Pe 1 iulie, în cadrul unei şedinţe a OKP, Watesa şi-a 
declarat sprijinul pentru candidatura lui Kiszczak, dând un semnal lipsit de orice ambigu- 
itate că indiferent cine va fi candidatul PZPR, acesta se va bucura de încrederea condu- 
cătorului „Solidarităţii”. Atitudinea conciliantă în această problemă a devenit apoi un 
argument pentru a formula cereri în alt domeniu. Pe data de 3 iulie, in Gazeta Wyborcza 
a apărut un articol al lui Michnik cu titlul: „Preşedinte de la voi, premier de la noi”. Michnik 
propunea „0 alianță a opoziţiei democratice cu aripa reformatoare a puterii”? ca fiind 
soluţia cea mai favorabilă pentru ţară. Misiunea formării guvernului ar fi urmat astfel să 
fie încredinţată candidatului „Solidarităţii”, iar cabinetul astfel constituit ar fi fost sprijinit 
de cel puţin o parte a PZPR. 

Între timp, membrii conducerii „Solidarităţii” au început să sondeze terenul la Kremlin?. 
Acest lucru nu era ceva nou, căci astfel de contacte avuseseră loc şi mai înainte, numai 


1. Antoni Dudek, Reglamentowana... (Revolutia...), p. 341. 
2. Vezi Paulina Codogni, Okrągły stół... (Masa Rotunda...), p. 273. 
3. Vezi Antoni Dudek, Reglamentowana... (Revolufia...), pp. 349-350. 

că la începutul lunii iulie acestea s-au intensificat. Cât despre sovietici, ei priveau destul 
de detaşat încercările reprezentanţilor „Solidarităţii” de a prelua cel putin o parte din putere. 
Pe 4 iulie, deci la o zi după apariţia articolului „Preşedinte de la voi, premier de la noi”, 
Vadim Zagladin, un consilier al lui Gorbaciov, declara printre altele: „Decizia în această 
chestiune [formarea guvernului] este problema internă a prietenilor noștri polonezi”!. Pe 
6 iulie, în cadrul sedintei Consiliului Europei, Gorbaciov punea capăt „doctrinei Brejnev”: 
„Orice amestec — de orice natură — în afacerile interne ale unor ţări prietene sau aliate [...] 
este inadmisibil”? Pe de altă parte, pe 7 iulie, în cursul întrunirii Pactului de la Varșovia 
de la Bucureşti, Gorbaciov l-a convins totuşi pe Jaruzelski să candideze, avertizându-l în 
acelaşi timp să nu-l lase pe Kiszczak să candideze pentru că este mai putin popular şi mai 
slab pregătit pentru acest rol. 

Între timp, Adam Michnik şi Andrzej Wajda au făcut o vizită la Moscova. Pe 12 iulie, 
ei s-au întâlnit cu reprezentanţii Secţiei Exteme a CC al PCUS, cu activişti din opoziţie 
Şi cu reprezentanți ai vieţii culturale, ceea ce a fost interpretat de unii membri ai PZPR ca 
recunoașterea poziţiei (independente de autorităţile RPP) a formațiunilor politice repre- 
zentate de ei. Lui Michnik, această vizită la Moscova i-a întărit, se pare, convingerea că 
este martorul unui moment istoric de răscruce, când URSS este preocupată în primul rând 
de propriile sale probleme si a încetat să se mai intereseze de ceea ce se petrece în Polonia, 
aşa încât opoziţia ar putea foarte bine să încerce să preia puterea, fără teama vreunei 
intervenţii sovietice. Pe lângă toate acestea, lui Michnik îi era teamă că nişte circumstanţe 
atât de favorabile s-ar putea să nu mai apară prea curând şi de aceea cerea o cât mai rapidă 
punere în aplicare a concepţiei sale. Dar, la început, ideile lui Michnik au fost primite cu 
scepticism în tabăra „Solidarităţii”?. 

La sfârşitul lunii iunie şi începutul lunii iulie, in mai multe oraşe au avut loc demon- 
straţii împotriva alegerii lui Jaruzelski ca preşedinte. Acestea n-au avut anvergura, spre 
exemplu, a tulburărilor studenţeşti din timpul lucrărilor Mesei Rotunde, dar au constituit 
un semnal clar că o mare parte a populaţiei nu-l mai acceptă la conducerea statului pe 
generalul devenit simbol al unui sistem detestat, responsabil de numeroase crime. Cu toate 
acestea, Jaruzelski a primit un sprijin destul de neașteptat din partea Statelor Unite. În 
zilele de 10-11 iulie a venit în vizită la Varşovia preşedintele SUA, George Bush, care nu 
numai că a consolidat poziţia lui Jaruzelski întâlnindu-se cu el, ci chiar s-a străduit să-l 
convingă personal să-şi schimbe decizia de a renunţa să candideze la fotoliul prezidenţial. 
Înainte de acest eveniment, ambasadorul american la Varşovia, John Davis, se întâlnise 
cu parlamentarii opoziţiei si le explicase cum să procedeze ca Jaruzelski să fie ales“. 


1. Vezi Andrzej Paczkowski, Pół wieku dziejów Polski (O jumătate de veac de istorie a Poloniei), 
Varşovia, 2005, p. 394. 

2. Vezi Antoni Dudek, Reglamentowana... (Revolufia...), pp. 352-353. 

3. Informatie verbală, obţinută în timpul unui interviu acordat lui A. Gubrynowicz de către Adam 
Michnik în mai 2010. 

4. Pe 22 iunie 1989, în cursul unui dineu cu activistii „Solidarităţii”, scriind pe o cutie de chibrituri, 
Davis le-a arătat acestora că scăderea cvorumului rezolvă problema alegerii lui Jaruzelski, fără 
ca ei înşişi să-l voteze. Ambasadorul american a explicat că, chiar dacă deputaţii opoziţiei lipsesc 
în masă, se poate totuşi obţine cvorumul, dar scade numărul de voturi necesare pentru ca alegerea 
să aibă loc. Vezi ,,Warszawa, 23 czerwca 1989 — ambasador Davis do sekretarza stanu w sprawie 
możliwych trudności z uzyskaniem w parlamencie większości głosów niezbędnej do wyboru 
Wojciecha Jaruzelskiego na prezydenta” (,,Varsovia, 23 iunie 1989 — ambasadorul Davis către 
secretarul de stat în legătură cu posibilele dificultăți de a obține în parlament majoritatea de 

În cele din urmă, Jaruzelski s-a lăsat convins și pe 18 iulie, la şedinţa Biroului Politic, 
a anunţat că are totuşi de gând să candideze. Votul în cadrul Adunării Naţionale a avut 
loc a doua zi. Jaruzelski era singurul candidat, iar scrutinul a fost deschis. Au participat 
la vot 544 din cei 560 de parlamentari. 270 dintre cei prezenţi au votat pentru, 233 au 
fost împotrivă, 34 s-au abținut, iar şapte voturi au fost anulate. În condiţiile date, numărul 
de voturi în baza căruia se putea alege viitorul şef al statului era de 269; noul preşedinte 
al RPP a fost ales, obţinând cu un vot mai mult decât numărul minim necesar. S-a 
constatat că şase deputaţi ai ZSL, patru de la SD şi unul de la PZPR votaseră împotrivă, 
iar trei de la ZSL şi unul de la PZPR n-au luat parte la scrutin. Jaruzelski a fost ales 
aşadar cu sprijinul OKP!: 11 dintre reprezentanţii acestuia nu au participat la scrutin, 
iar unul a votat pentru general. Spectaculoasă a fost acţiunea desfăşurată de senatorul 
Andrzej Wielowieyski, care a convins încă şase parlamentari să dea, la fel ca el, voturi 
nule. În acest fel a fost coborât pragul necesar alegerii lui Jaruzelski în funcţia de pre- 
şedinte al RPP. Atitudinea acestor membri ai OKP a generat multe comentarii nefavo- 
rabile, deşi trebuie să atragem atenţia că în principiu ei au acţionat în acord cu poziţia 
cel puţin a unora din conducere, care nu vedeau în momentul respectiv nicio alternativă 
la Jaruzelski. 

Învestit cu atribuţii foarte largi, preşedintele a fost ales deci cu cea mai slabă legitimi- 
zare posibilă — nu în urma unor alegeri universale, ci în cadrul Parlamentului, cu o diferență 
de numai un vot, în ciuda votului negativ al câtorva parlamentari din PZPR şi din parti- 
dele-satelit şi prin concursul (îndoielnic din punct de vedere moral) a nu mai puţin de 
19 reprezentanţi ai OKP. Încă de la început, această situaţie părea provizorie, nesigură. 
Nu este mai puţin adevărat însă că alegerea lui Jaruzelski a însemnat succesul comuniştilor, 
pentru că eventuala lui înfrângere ar fi putut avea consecinţe dintre cele mai grave — şi nu 
numai la capitolul prestigiu. Este de asemenea greu de spus ce efecte ar fi avut înfrângerea 
lui Jaruzelski pentru întreaga țară. 


Următoarea rundă de negocieri 


După alegerea preşedintelui, problema cea mai urgentă a rămas formarea unui guvern 
care să reflecte măcar într-o anumită măsură structura de forte din Parlament. La început, 
comuniştii au luat inițiativa. Pe 29 iulie a avut loc a XIII-a Plenară a CC al PZPR. Ca 
preşedinte al ţării, Jaruzelski a renunţat la funcţia de prim-secretar, în locul lui fiind ales 
Rakowski, în ciuda unei opoziții făţişe — 171 de membri ai CC au votat pentru, iar 41 au 
fost împotrivă. La plenară s-a hotărât de asemenea ca Kiszczak să fie propus premier. 
Întrucât PZPR si aliaţii săi deţineau majoritatea in Seim, votarea acestei propuneri părea 
destul de simplă. 

Varianta cu Kiszczak premier şi Jaruzelski preşedinte părea ideală pentru conducerea 
partidului. Dacă ar fi fost pusă în practică, funcţiile cele mai importante în stat ar fi rămas 
în mâinile comuniştilor, lăsând impresia că totul se desfăşoară in mod democratic. Si, 
întrucât funcţia de prim-secretar al PZPR ar fi fost ocupată de Rakowski, toată puterea ar 


voturi necesară pentru alegerea lui Wojciech Jaruzelski ca preşedinte”), în Ku zwycięstwu 
Solidarności... (Spre victoria Solidarității...), p. 271. 
1. Wojcieck Roszkowski, Najnowsza historia Polski... (storia recentă a Poloniei...), p. 120. 

fi fost concentrată in continuare în mâinile acelorași persoane care o detinusera în anii 
anteriori. 

Conducerea partidului nu părea totuşi să fi ţinut cont de situaţia din ţară, nici de 
părerea celor din coaliţie, care în perioada Mesei Rotunde, respectiv în urmă cu circa 
şase luni, începuseră să îşi manifeste independenţa. În același timp, propunerea pentru 
funcţia de premier a şefului detestatei politii secrete nu a fost bine primită de opinia 
publică — în ciuda faptului că Walesa declarase că îl susține, cu câteva săptămâni înainte, 
când Kiszczak voia să candideze la funcţia de preşedinte. Însă Watesa și-a dat seama de 
atmosfera generală şi din 1 august a anunţat că nu mai sprijină candidatura lui Kiszczak 
la noua funcţie. 

Candidatura acestuia a provocat de altfel nemulţumire si în rândul partidelor din 
coaliție. Dar PZPR s-a hotărât să acţioneze rapid şi, chiar pe 2 august, Seimul a supus la 
vot propunerea de a-i acorda lui Kiszczak misiunea formării unui nou guvern. În favoarea 
acestei acţiuni s-au declarat 237 de deputaţi, iar împotrivă au votat 173, dintre care cinci 
de la PZPR, 21 de la ZSL şi trei de la SD. Rezultatul votului însemna că echipa de la 
conducerea partidului îşi pierde sprijinul chiar şi în propria tabără, care devenea tot mai 
conştientă de faptul că totalitarismul se dezintegrează, că echipa lui Jaruzelski nu mai are 
ce să propună, iar membrii acesteia erau evident în defensivă. 

În plus, pe la sfârşitul lunii iunie starea de spirit a populaţiei se radicalizase. Începuseră 
din nou să apară greve şi proteste de stradă. Iar această tendinţă a căpătat şi mai multă 
amploare în iulie, adică într-o perioadă, în principiu, de vacanţă. În săptămâna a treia 
din iulie au avut loc 49 de mişcări sociale, iar în următoarea 138 (dintre care 27 de 
greve), pentru ca în prima săptămână din august să fie înregistrate 206 astfel de mişcări 
(din care 85 au luat forma grevelor)!. Un factor suplimentar care a accentuat protestele 
a fost o decizie a guvernului prin care preţurile produselor alimentare erau liberalizate 
de la 1 august, ceea ce a generat o creștere a inflaţiei: dacă în iulie aceasta se ridica la 
valoarea de 9,5%, în august ajungea la 39,5%, iar în octombrie la 54,8%. Sentimentul 
de nesiguranţă a făcut ca presiunea socială să atingă cote uriaşe, continuând să crească, 
dar echipa lui Jaruzelski şi Kiszczak nu avea practic nicio posibilitate de a stăvili valul 
de nemulțumiri sociale. 

De această situaţie s-a hotărât să profite opoziţia, în sânul căreia căpătase tot mai mult 
contur ideea intrării la guvernare într-o configuraţie sau alta. În cazul în care Kiszczak ar 
fi devenit premier, opoziţia putea conta pe funcţia de vicepremier şi pe câteva fotolii de 
ministru, la ministere mai puţin importante?. Teoretic, responsabilitatea pentru guvernare — mai 
bine zis, pentru gestionarea crizei — ar fi căzut într-o mare măsură pe umerii comuniştilor, 
dar opoziţia ştia foarte bine că ei ar fi făcut tot ce se putea pentru a pune responsabilitatea 
Şi pe seama ,,Solidaritatii”, situaţie în care costurile sociale ale reformelor (inclusiv cos- 
turile de imagine pentru sprijinul acordat lui Kiszczak) ar fi grevat serios capitalul de 
încredere al echipei lui Walesa, care n-ar fi avut o influență prea mare în luarea deciziei. 
Aşa încât oferta nu era rentabilă. 


1. Antoni Dudek, Reglamentowana... (Revolufia...), p. 381. 

2. O astfel de ofertă fusese făcută deja de pe data de 9 iunie într-o convorbire dintre Kiszczak şi 
Michnik, dar atunci „Michnik a răspuns sec spunând că ei nu aderă la aşa ceva” — vezi „Protokół 
nr 65 z roboczego posiedzenia Sekretariatu KC PZPR w dniu 9 czerwca 1989 r. ” (,,Proces-verbal 
nr. 65 al ședinței de lucru a Secretariatului CC al PZPR din data de 9 iunie 1989”), în Stanisław 
Perzkowski (ed.), Tajne dokumenty Biura Politycznego... (Documente secrete ale Biroului Politic...), 
p. 400. 

La nivelul conducerii „Solidarităţii”, spre sfârşitul lunii iulie şi începutul lunii august, 
au fost analizate diferite scenarii, dintre care două păreau a fi cele mai viabile. Grupul 
concentrat în jurul lui Geremek, Kuron şi Michnik opta pentru încercarea de a determina 
poate nu atât o scindare în sânul PZPR, cât o diferenţă de atitudine în interiorul acestuia 
şi crearea unei coaliţii cu aripa reformatoare a partidului. Eventuala participare a ZSL şi 
a SD în acest proiect nu era necesară, deşi, dacă aceste partide şi-ar fi exprimat astfel de 
intenţii, ele ar fi fost acceptate, dar cu un statut inferior. Acestei idei i se opuneau fraţii 
Jarostaw şi Lech Kaczynski, care ar fi dorit ca „Solidaritatea” să formeze un guvern 
împreună cu partidele ce până atunci fuseseră sateliți ai comuniştilor, dar numai în măsura 
în care ele acceptau să se desprindă de PZPR'’. 

O vreme, Walesa a ezitat, dar pe 7 august a dat o declaraţie în care afirma că menţinerea 
în continuare a PZPR la guvernare si misiunea lui Kiszczak de a forma un nou guvern 
sunt dăunătoare, iar „singura soluţie politică în situaţia actuală este crearea unui Consiliu 
de Miniştri cu sprijinul unei coaliţii dintre «Solidaritatea», ZSL şi SD”?. Pentru negocierile 
cu aceste partide el i-a desemnat pe frații Kaczynski. Acest lucru a generat discuții in OKP, 
dar autoritatea lui Watesa a avut totuși câştig de cauză, așa încât, în cele din urmă, tot 
clubul parlamentar a acceptat soluţia. 

A doua zi, pe 8 august, s-a reunit Biroul Politic al CC al PZPR, dar s-a constatat că 
multi dintre liderii partidului erau plecaţi în concediu. Era un semnal elocvent că dezmem- 
brarea partidului ajunsese la apogeu. Discuţia în cadrul acestei ședințe s-a încheiat cu 
apelul adresat tuturor de a strânge rândurile pentru a evita eliminarea partidului de la 
guvernare, dar ultimele cuvinte ale lui Rakowski au fost că şi el trebuie să plece în concediu, 
ceea ce putea sugera că se predă. Oricum, săptămânile care au urmat i-au impus o nouă 
sarcină, foarte dificilă. Iniţiativa aparţinea opoziţiei, dar, dacă el voia ca partidul său să 
mai joace vreun rol, şeful PZPR nu putea rămâne pasiv. 

Între timp, Kiszczak isi continua misiunea de formare a unui nou guvern, cu toate că-i 
era foarte greu să găsească miniştri potriviti pentru fiecare domeniu. Foarte puţini credeau 
în succesul acestei initiative. Sansele ei s-au apropiat de zero în momentul în care au 
început negocierile dintre OKP şi partidele din fosta coaliţie cu PZPR. Chiar pe 9 august, 
grupul parlametar ZSL a luat decizia de a-şi retrage sprijinul pe care i-l acordase cu o 
săptămână în urmă lui Kiszczak. Poziţia SD era mai complicată, însă oricum ponderea 
acestui partid era mult mai redusă. 

Dar Kiszczak nu voia să se predea fără luptă. S-a întâlnit cu liderii ambelor grupări 
pentru a-i convinge să respingă propunerea ,,Solidaritatii”. Pe 11 august s-a întâlnit de 
asemenea cu ambasadorul american Davis, având în vedere rolul pe care acesta îl jucase 
în discuţiile dintre putere şi opoziţie, dar de data aceasta nu a obținut mare lucru — americanii 
au refuzat să intervină pe lângă Wałęsa pentru a-l împiedica să formeze coaliția din care PZPR 
urma să fie exclus?. În cursul aceleiași zile, preşedintele ZSL, Roman Malinowski, si cel 
al SD, Jerzy Jozwiak, s-au întâlnit, separat, cu ambasadorul sovietic Vladimir Brovikov, 


1. Cf Jan Skârzynski, Ugoda i rewolucja. Władza i opozycja 1985-1989 (Acordul şi revoluția. 
Puterea şi opoziția între 1985 şi 1989), Varşovia, 1995, p. 288. 

2. Vezi Teresa Bochwic, J Rzeczypospolita... (A treia Republică...), p. 34. 

3. „Warszawa, 11 sierpnia 1989 - ambasador Davis do sekretarza stanu na temat swojej rozmowy 
z generałem Czesławem Kiszczakiem” (,,Varsovia, 1] august 1989 — ambasadorul Davis către 
secretarul de stat pe tema convorbirii sale cu generalul Czesław Kiszczak”), în Ku zwycięstwu 

care i-a asigurat pe amândoi că Kremlinul nu va formula obiecții fata de un eventual guvern 
format de aceste grupări cu participarea „Solidarităţii”. Sprijinul ambasadei sovietice, chiar 
dacă lua forma lipsei de contrapropuneri, putea fi hotărâtor pentru reuşita proiectului. 

Într-un ultim efort, conducerea PZPR a încercat chiar să-l cumpere pe Malinowski, 
propunându-i, pe data de 13 august, prin intermediul lui Jaruzelski, să preia el misiunea 
de a forma un nou guvern. Dar Malinowski a refuzat această propunere. Pentru a face 
presiuni asupra OKP, Kiszczak a mai sugerat şi că ar putea cădea la învoială cu opoziţia 
extraparlamentară, dar nici aşa n-a reuşit. Astfel încât, pe 14 august, a fost obligat să 
renunţe, indicându-l ca succesor pe Malinowski, dar acesta nu a acceptat oferta, ceea ce 
a generat un vid politic. 

În acel moment, în interiorul OKP s-au făcut din nou auzite voci care cereau o coaliţie 
de anvergură cu participarea PZPR ca partener principal. Unii susțineau, dimpotrivă, că 
„Solidaritatea” nici n-ar fi trebuit deocamdată să intre la guvernare. Pe data de 16 august 
a avut loc o şedinţă foarte agitată a prezidiului OKP, în cadrul căreia Jarostaw Kaczynski a 
prezentat rezultatele negocierilor cu ZSL şi cu SD, sugerând că funcţia de premier ar putea-o 
prelua Watesa. Acesta a refuzat propunerea, fără a spune însă pe cine ar vedea în rolul de 
şef al guvernului. Cu putin timp înainte, el se întâlnise totuși cu Tadeusz Mazowiecki, pe 
care încercase să-l convingă să preia sarcina de a forma cabinetul. Deocamdată Mazowiecki 
nu-şi exprimase acordul, dar a subliniat că ministerele importante ar fi trebuit să rămână 
în mâna Partidului Comunist. În noaptea de 16 spre 17 august, tensiunea discuţiilor în 
cadrul prezidiului OKP ajunsese la paroxism. Pentru a mia oară, Michnik isi repeta 
argumentarea în favoarea unei coaliţii cu PZPR: „Guvernul trebuie făcut cu stăpânii, nu 
cu slugile”!. Dar hotărârea era deja luată, cu toate că in cele din urmă Watesa se declarase 
pentru o variantă de compromis. 

A doua zi dimineaţa, Mazowiecki a acceptat să preia misiunea de a forma guvernul. 
După aceea, Walesa s-a întâlnit cu Malinowski si Jozwiak si astfel s-a constituit oficial 
coaliția. Preşedintele ZSL l-a informat despre acest lucru pe Jaruzelski, după care toţi trei 
s-au prezentat in fata generalului pentru a face anunţul oficial al acestei candidaturi. 
Preşedintele RPP nu s-a opus. Mai târziu, Walesa a vorbit şi între patru ochi cu Jaruzelski, 
propunându-i următoarea împărţire a funcţiilor: şapte ministere pentru ,,Solidaritatea”, 
şase pentru ZSL, cinci pentru PZPR şi trei pentru SD. Generalul a acceptat această variantă 
dar, potrivit relatării secretarului CC al Partidului Socialist al Unităţii din Germania de 
Est (SED), a pus trei condiţii: păstrarea „socialismului” în Polonia, menţinerea ,,aliantei” 
cu URSS şi a poziţiei RPP în cadrul Pactului de la Varşovia şi, în sfârşit, participarea 
proporțională în guvern a tuturor grupărilor din Seim (inclusiv a PZPR) — lucruri cu care 
Walesa urma să se declare de acord?. 

Rakowski şi conducerea PZPR au fost puşi astfel în fata unui fapt împlinit si luaţi prin 
surprindere. Ceea ce însemna că informaţiile ajungeau pe biroul prim-secretarului PZPR 
cu o întârziere serioasă, ceea ce era un alt semnal că partidul, care până nu demult deținuse 
hegemonia, acum îşi pierduse această poziţie. Pe 18 august s-a întrunit Biroul Politic al 
CC. În cursul discuţiilor s-a făcut simţit nu atât un sentiment de neliniște, cât mai ales 
unul de uşurare că partidul a scăpat de povara responsabilitatii pentru ţară. Unii activişti 
subliniau că ar fi trebuit să se profite de acest moment pentru a se trece la restructurarea 


1. Vezi Antoni Dudek, Reglamentowana... (Revolutia...), p. 389. 
2. Antoni Dudek, Reglamentowana... (Revolufia...), pp. 392-393. 

partidului, în asa fel încât acesta să se consokdeze interior. Rakowski a spus chiar că „toate 
eforturile trebuie îndreptate în direcţia salvării partidului”!. Biroul Politic a convocat de 
asemenea a XIV-a Plenară extraordinară a CC pentru a doua zi. Plenara a luat poziţie fata 
de „formarea noului guvern şi actuala situaţie politică”, criticând, ce-i drept, OKP, ZSL şi 
SD, pentru că au încălcat hotărârile precedente şi au generat o situaţie conflictuală, dar a 
acceptat situaţia de fapt. 

Pe 19 august, Jaruzelski i-a încredinţat oficial lui Mazowiecki misiunea de a forma un 
nou guvern. Era un eveniment de răscruce la nivelul întregului bloc sovietic. Pentru prima 
dată după anii '40, şeful cabinetului urma să fie un necomunist. Nicolae Ceauşescu „a 
apreciat la justa ei valoare” importanţa acestui fapt, în cursul aceleiaşi zile el trimițând 
partidelor „frăţeşti”, inclusiv PZPR, o scrisoare in care îşi exprima opoziţia fata de formarea 
unui guvern condus de Mazowiecki, promițând că va susţine o eventuală facțiune conser- 
vatoare. Această iniţiativă a fost tratată cu dispreţ de ceilalți conducători comunisti*, dar 
conducerea PZPR s-a simțit obligată să reacționeze. În scrisoarea de răspuns se sublinia 
faptul că Partidul Comunist din Polonia îşi va păstra în continuare rolul conducător, o 
garanţie în plus constituind-o în acest sens instituţia prezidenţială. 

Ameninfarile „Geniului Carpaţilor”, cum îl numeau apologeţii români, au fost folosite 
în lupta pentru ministerele viitorului cabinet. Conducerea ,,Solidaritatii” a fost informată 
despre iniţiativa românească şi în același timp ,,avertizata” că la fel ca Nicolae Ceausescu 
gândesc şi conducătorii altor state din blocul comunist, așa încât formularea unor pretenţii 
exagerate de către fosta opoziţie ar putea provoca reacţii nefavorabile peste hotare. Evident, 
era o cacialma, dar care avea un anumit efect psihologic?. 

Pe 22 august a avut loc şedinţa Biroului Politic a CC al PZPR, ocazie cu care s-a stabilit 
că strategia partidului va consta în a nu permite pierderea celor mai importante forţe din 
stat, așa-numitele resorturi: MAN, MAI, MAE şi mass-media de stat. În aceeaşi zi, 
Rakowski a vorbit cu Gorbaciov, care i-ar fi sugerat necesitatea de a dizolva vechiul partid 
şi a crea unul nou — lucru de care prim-secretarul PZPR nici nu voia să audă‘. 

Pe 24 august, Tadeusz Mazowiecki a luat cuvântul în Seim în calitate de candidat 
oficial la funcţia de premier. Tonul alocutiunii sale a fost împăciuitor. El s-a concentrat în 
principal asupra problemelor economice, a propus revenirea la economia de piaţă, dar nu 
a vorbit de privatizare (ba chiar a eliminat din versiunea iniţială a cuvântării formulările 
care puteau sugera o astfel de direcţie de acţiune). Referitor la ideologie el a rostit o serie 
de fraze care urmau să intre în istorie: „Între noi si trecut vom trage o linie groasă de 
demarcaţie. Şi vom răspunde numai pentru ceea ce vom fi făcut ca să scoatem ţara din 
starea actuală de depresiune”®. Candidatul la funcţia de premier nu a vorbit despre lucruri 
ce i-ar fi putut irita pe reprezentanţii PZPR prezenţi în sală. Rezultatul votului la propunerea 
de a i se încredința funcţia de premier a fost foarte incurajator: din cei 423 de deputaţi 


Vezi Antoni Dudek, Reglamentowana rewolucja..., p. 394. 

Vezi şi p. 332 a prezentei cărți. 

Ibidem, pp. 400-401. 

Ibidem, p. 398. 

Antoni Dudek, Pierwsze lata 11] Rzeczypospolitej 1989-2001 (Primii ani ai celei de-a III-a 
Republici 1989-2001), Cracovia, 2004, p. 75. 

6. „Przeszłość odkreslamy grubą linia: przemówienie Tadeusza Mazowieckiego w Seimie” („Între 
noi şi trecut vom trage o linie groasă de demarcaţie: cuvântarea lui Tadeusz Mazowiecki în 

care au participat la vot, 378 s-au exprimat pentru, doar patru au fost împotrivă, iar 41 
s-au abținut. 

Două zile mai târziu, Mazowiecki se întâlnea cu șeful KGB, Vladimir Kriucikov. Proaspăt 
desemnatul premier al unui guvern care încă nu exista dădea asigurări că va fi continuată 
politica de „prietenie” faţă de URSS, chiar dacă Polonia va rămâne o ţară independentă — ceea 
ce însemna că, în Polonia, comuniştii nu trebuiau să mai fie singurul garant al faptului că 
RPP îşi va păstra alianțele în cadrul Pactului de la Varşovia şi al CAER. 

Formarea guvernului a durat cam trei săptămâni. Guvernul a fost construit pe principiul 
compromisului între grupările care îl formau, toate părțile fiind de acord cu necesitatea 
creării lui, aşa încât nu exista pericolul ca negocierile să fie întrerupte. În cele din urmă, 
dintre cei 24 de membri ai guvernului, 12 erau de la „Solidaritatea”, patru de la PZPR, 
patru de la ZSL, trei de la SD, un portofoliu. revenindu-i unui candidat ,,independent”. 
Fiecare grupare a primit câte un portofoliu de vicepremier, resorturile de forţă au fost 
ocupate de PZPR (vicepremierul Kiszczak — MAI, generalul Siwicki - MAN), iar diplo- 
mafia a fost preluată de Krzysztof Skubiszewski, intrat în cabinet după ce candidase ca 
independent. Şef al Comitetului Radio a devenit Andrzej Drawicz. 

Votarea componenţei guvernului a avut loc în Seim pe data de 12 septembrie. Dintre cei 
415 deputaţi prezenţi, 402 au votat pentru, iar 13 s-au abținut de la vot. Nu a existat niciun vot 
împotrivă. Şedinţa Seimului s-a desfăşurat într-o atmosferă solemnă. Rostindu-si alocutiunea, 
premierul Mazowiecki a fost la un moment dat copleșit de emoție, dar a reuşit să se stăpânească 
şi-a cerut scuze fata de cei prezenţi, făcând aluzie la starea economiei poloneze. 

Crearea guvernului condus de Mazowiecki a deschis un nou capitol în istoria Poloniei. 
Din acest moment se poate vorbi deja despre postcomunism. A urmat destul de repede 
lichidarea celor mai vizibile elemente definitorii externe ale sclaviei totalitare, cum ar fi 
cenzura, SB, PZPR sau denumirea şi stema ţării, în schimb a fost nevoie de mult mai mult 
timp pentru eliminarea celorlalte rămăşiţe ale comunismului’. 


Transformări economice 


Începuturile transformării n-au fost dintre cele mai uşoare. Putem spune fără teama de 
a greşi că, dintre toate ţările analizate în această lucrare, situația economică a Poloniei era 
cea mai rea. Fără nicio îndoială, J. Kofman si W. Roszkowski au perfectă dreptate când 
arată că bilanţul celor 40 de ani de comunism a fost tragic şi aceasta ar fi, de fapt, cauza 
fundamentală a specificului polonez în schimbarea regimului?. Reformele făcute de ochii 
lumii de către echipa Messner şi măsurile în mod cert tardive, deşi impuse cu forța, ale 
guvernului Rakowski nu numai că n-au împiedicat prăbuşirea RPP’, ci, mai rău, au lăsat 
moştenire echipei guvernamentale a „Solidarităţii? o situaţie economică pur şi simplu 


— 


Jan Kofman, Wojciech Roszkowski, Transformacja... (Transformarea...), pp. 137-150. 

2. Potrivit modelului prezentat de profesorii Kofman şi Roszkowski, trecerea la economia de piață 

dramatică — în care in magazine nu se găsea absolut nimic. În Polonia căpătaseră valoare 
de simbol probleme prozaice cum ar fi lipsa hârtiei igienice din magazine (această problemă 
fusese totuşi abordată în nenumărate discuţii în cadrul şedinţelor organelor de conducere 
atât ale statului, cât şi ale partidului), iar puţinii fericiţi care apucau să-şi procure măcar 
câteva role din această marfă rară deveneau adevăraţi eroi. Toată lumea era de acord că 
singurul produs în legătură cu care nu erau probleme de aprovizionare era oţetul — rafturile 
altminteri goale ale magazinelor erau pline cu sticle de oţet. În situaţia data, pe 29 iulie a 
fost luată hotărârea ca articolele alimentare să treacă la „preţuri de piaţă”, ceea ce urma 
să provoace o creştere drastică a preţurilor, respectiv a costului vieţii şi, implicit, o 
dereglare extremă a întregii pieţe. Deciziile contradictorii ale guvernului au dus astfel la 
un haos economic total — scăderea producţiei, lipsa mărfurilor, creșteri bruşte ale preţurilor, 
speculaţii cu valută, creşterea vertiginoasă a deficitului bugetar şi blocaje financiare frecvente, 
pentru că în condiţiile unei inflatii incontrolabile întreprinderile aveau tot interesul să amâne 
achitarea diverselor datorii’. Pe lângă toate acestea, o tragică moștenire lăsată de RPP, pentru 
care nimeni nu a fost tras la răspundere niciodată, o constituia uriașa datorie externă care 
ajungea în 1989 la un total de circa 40,8 miliarde de dolari (ceea ce echivala cu veniturile 
din export ale țării pe şase ani)?, datorie neegalată de niciuna din celelalte țări prezentate in 
cartea de faţă. Şi era vorba de o situaţie în care inflaţia anuală atingea 251% în 1989, 586% 
un an mai târziu, pentru ca în 1991 să scadă la 70%, iar până în 1998 să ajungă la un nivel 
ce depășea cu putin valoarea de 10%;. 

În această situaţie, Mazowiecki a preluat conducerea guvernului și i-a încredinţat lui 
Leszek Balcerowicz reformarea economiei, astfel încât toate transformările economice ale 
Poloniei de după 1989 rămân indisolubil legate de numele acestui economist pe atunci relativ 
tânăr, format la Varşovia în cadrul Şcolii Centrale de Planificare şi Statistică (în scurt timp, 
ea îşi va relua vechea denumire tradiţională, Şcoala Comercială Centrală), care în guvernul 
Mazowiecki a devenit ministru de Finanţe. Asa-numitul „plan Balcerowicz” a fost primul 
proiect din lume de descentralizare a economiei după câteva decenii de funcţionare a siste- 
mului de economie central-planificată. 

„Planul Balcerowicz” implica două direcţii de acţiune: stabilizarea economiei şi acţiuni 
sistemice, având ca scop crearea condiţiilor institutional-juridice pentru trecerea la eco- 
nomia de piaţă. Cele două domenii urmau să se întrepătrundă — acţiunile de stabilizare 
urmau să se înscrie în ansamblul celor sistemice, determinând în acelaşi timp direcţiile pe 
care acestea trebuiau să le urmărească“. Programul de stabilizare introdus la începutul anului 
1990 miza pe autoechilibrarea economiei — pe de o parte, era liberalizată oferta, pe de altă 
parte, era introdusă o politică monetară şi bugetară foarte dură, limitând astfel fluxul de 
bani pe piaţă. În acest scop au fost liberalizate prețurile celor mai multe dintre bunurile 
de consum, au fost reduse sumele alocate de la buget pentru economie, au fost eliminate 
ultimele elemente de conducere planificată de la centru în domeniul comerţului şi a fost 
liberalizat de asemenea comerţul exterior, crescând astfel concurența pe piață. În schimb, 


1. Wojciech Roszkowski, Najnowsza historia Polski... (Istoria recentă a Poloniei...), pp. 121-122. 

2. Maciej Battowski, Maciej Miszewski, Transformacja gospodarcza... (Transformarea econo- 
mică...), p. 154. 

4. Maciej Battowski, Maciej Miszewski, Transformacja gospodarcza... (Transformarea econo- 

legat de cerere, a fost redusă drastic rata de indexare a salariilor, au fost introduse impozitul 
progresiv pe salarii şi impozitul suplimentar pentru orele de lucru peste normă în sectorul 
de stat (aşa-numitele „ciubucuri”), ceea ce a redus simţitor creşterea salariilor la ,,bugetari”; 
au fost de asemenea ajustate ratele dobânzii si debitele pentru aşa-numitele „dividende” (era 
vorba, de fapt, de impozitarea bunurilor fixe) şi au fost introduse o serie de alte reglementări 
specifice, menite să înăsprească disciplina monetară şi bugetară!. 

Planul Balcerowicz era numit şi „terapia de şoc”, dat fiind că efectele sale s-au făcut simţite 
practic imediat şi foarte putemic. Principala măsură de stabilizare a fost realizată în prima 
jumătate a anului 1990 — când s-a trecut la echilibrarea pieţei (în special la bunurile de consum) 
Şi s-a redus radical nivelul inflaţiei, ceea ce a avut ca efect înlocuirea economiei insuficientei 
cu economia cererii; de asemenea s-a renunțat treptat la „dolarizarea” economiei. Tot în această 
perioadă a fost echilibrat bugetul statului care, la sfârşitul anului 1990, ajunsese chiar la un 
bilanț uşor pozitiv. Însă acest pachet de măsuri vizând stabilizarea a antrenat şi anumite 
fenomene negative — recesiunea manifestată prin scăderea bruscă a PIB-ului şi a producţiei, a 
veniturilor reale şi implicit a consumului, reducerea unei părţi a potenţialului economic in 
sectorul de stat și apariţia subită a şomajului?. 

În momentul implementării, planul Balcerowicz a provocat reacţii foarte violente, 
atât printre economişti, cât şi printre „polonezii de rând”, a căror viata era afectată de 
acesta în mod substanţial. Unele categorii de specialişti criticau atât faptul că, înainte 
de a fi aplicat, planul Balcerowicz nu fusese supus unei consultări mai largi, cât şi faptul 
că era „exagerat de restrictiv” în privința cantităţii de bani lăsate să circule pe piață’. 
Nu vom intra aici în detalii referitor la măsura în care aceste critici relevau în mod corect 
eventuale imperfectiuni ale planului Balcerowicz. Făcând abstracţie de necesitatea de a 
aduce o dovadă convingătoare că în 1989 exista o alternativă, rămâne valabil faptul că 
guvernul acesta a trebuit să facă faţă unei situaţii catastrofale a economiei, de o amploare 
la care nu se aştepta nimeni. Ca urmare, succesul reformelor depindea în mare măsură 
de evaluarea credibilităţii Poloniei pe plan extern. Jar credibilitatea depindea in mod 
decisiv de aplicarea de către guvern (indiferent care) a unor reforme care erau sau nu 
în consonanţă cu aşteptările pieţelor financiare. Numai un guvern capabil să satisfacă 
aceste aşteptări putea conta pe deschiderea unui credit şi pe un sprijin politic, dar, cu o 
inflaţie de câteva sute de procente şi o datorie externă de zeci de miliarde de dolari, 
tergiversarea reformelor putea avea consecinţe fatale, însemnând crearea unui conflict 
cu Fondul Monetar Internaţional sau cu Clubul de la Paris, care, în schimbul reducerii 
datoriilor şi al acordării unui nou sprijin financiar, puneau, de fapt, nişte condiţii mai 
mult decât dureroase pentru populaţia poloneză. În situaţia dată, Polonia nu avea nicio 


Ibidem, pp. 188-189. 

şansă, aşa încât guvernul Mazowiecki nu vedea o altă ieşire din criză, acceptând ca 
urmare programul Balcerowicz, iar ca urmare, timp de peste zece ani, autorul său (Leszek 
Balcerowicz) avea să provoace luări de atitudini şi reacţii emoţionale extreme; programul 
a generat o controversă ideologică privind direcţia de urmat: trebuia să se continue 
aplicarea programului sau, dimpotrivă, să se schimbe radical direcţia (cu alte cuvinte, 
să se revină la interventionism în economie, la acumularea de datorii, la rolul activ al 
statului în crearea unui sistem de protecţie socială etc.)? 

Cei care susțineau schimbarea cursului reformelor puteau conta pe multe aplauze. 
Opinia că planul Balcerowicz avea un caracter prea radical era împărtăşită de milioane de 
persoane care, după ce au simţit cum nivelul lor de trai scade drastic, cum sunt amenințate 
de şomaj, de segregarea tot mai mare a veniturilor, erau foarte dispuse să strige din toată 
inima: „Jos Balcerowicz!”. Fără îndoială că lipsa unor mecanisme de protecţie socială care 
să mai atenueze efectele reformelor (după părerea vicepremierului, Polonia nu şi le putea 
permite) constituia o trăsătură importantă (după părerea criticilor, o carenta) a proiectului 
pus în practică de Balcerowicz. Şomajul (o categorie uitată în perioada comunistă), 
afectând întregi grupuri sociale, în 1991 a ajuns la 12% din totalul angajaţilor, pentru ca 
ani de-a rândul apoi să nu scadă sub 10% (atingând chiar 18% în 2002)!. Esentiala în 
perceperea reformelor aplicate a fost şi precaritatea sistemului instituţional- juridic, a cărui 
reorganizare nu reuşea să ţină pasul cu evoluţia situaţiei economice. Din această cauză, la 
începutul tranziţiei, au izbucnit numeroase scandaluri (ca acelea vizând Fondul Serviciului 
Datoriei Externe sau „ART-B”) atât din cauza lacunelor legislative, cât şi a incapacității 
organelor care aplicau legea. De aceste imperfectiuni au profitat reprezentanţii nomenclaturii 
comuniste, care foarte frecvent se aflau în spatele unor afaceri suspecte, iar în primii ani de 
după 1989, această situaţie a făcut să crească şi mai mult nivelul frustrării sociale?. 

Abia după câţiva ani s-a putut constata că, în ciuda tuturor lipsurilor menţionate mai 
sus şi a condiţiilor externe nefavorabile, planul Balcerowicz a generat numeroase efecte 
pozitive. Datorită ameliorării situaţiei pieţei şi reducerii semnificative a inflaţiei, economia 
poloneză a putut fi aşezată rapid (chiar dacă a fost un proces dureros) pe coordonatele 
pieţei libere, evitând însă pericolele pe care le-ar fi antrenat o „terță soluţie”, aceea a 
tranziţiei lente (ca în cazul gradualismului maghiar)”. Efectele pozitive ale reformelor lui 
Balcerowicz au devenit vizibile în 1992, când economia poloneză a înregistrat o creştere 
de patru procente a producţiei şi de două procente a PIB-ului“. Polonia nu era numai prima 
tara din fostul bloc răsăritean care păşea pe drumul creşterii economice, ci şi prima care, 
pe la jumătatea anilor '90, atingea nivelul din 1989 al PIB-ului (deşi trebuie să amintim că, 
în cazul Poloniei, în 1989 vorbim de un nivel mult mai mic decât, de exemplu, al Cehoslovaciei 


integral datoria faţă de Clubul de la Paris (cu excepţia Japoniei, totuşi) şi rămâne în continuare 
de plătit restul datoriei faţă de creditorii privaţi asociaţi în Clubul de la Londra, aceasta fiind 
eşalonată până în anul 2024 (ibidem). 

1. Wojciech Roszkowski, Jan Kofman, „Economic Transformation”, în Teresa Rakowska-Harmstone, 
Piotr Dutkiewicz şi Agnieszka Orzelska (ed.), New Europe. The Impact of the First Decade, vol. I: 
Trends and Perspectives, Varsovia, 2006, p. 167. 

2. Vezi, de exemplu, Jan Kofman, Wojciech Roszkowski, Transformacja... (Trans formarea...), 
pp. 173-185. 

3. Vezi capitolul despre Ungaria. 

4. Wojciech Roszkowski, Jan Kofman, „Poland”, în Teresa Rakowska-Harmstone, Piotr Dutkiewicz 
şi Agnieszka Orzelska (ed.), New Europe. The Impact of the First Decade. Vol. I: Variations 

sau al Ungariei, pentru că în Polonia recesiunea începuse mai devreme). Trebuie să mai 
subliniem si faptul că, în ciuda problemelor sistemice amintite mai sus, economia poloneză 
s-a dovedit deosebit de refractară la crize, astfel încât în următorii mai bine de 20 de ani s-a 
înregistrat o dinamică permanent pozitivă a PIB-ului, inclusiv în 2009, an de criză generală 
în Europa. 

Nu trebuie să supraestimăm nici autoîmproprietărirea nomenclaturii, care, deşi impor- 
tanta din punctul de vedere al justiţiei sociale, pe termen lung se dovedeşte din ce în ce 
mai puţin semnificativă pentru funcţionarea sistemului economic. De fapt, în acest fel s-a 
format o clasă mijlocie provenind dintre nomenclaturisti, dar mecanismele pieţei au eli- 
minat de cele mai multe ori jucătorii slabi şi pe cei lipsiţi de simţul afacerilor, care se 
pricepeau doar să acapareze avutia statului. Reducerea inflaţiei a permis încă o operaţie: 
denominarea zlotului. De la 1 ianuarie 1995, moneda obligatorie in Polonia a devenit noul 
zlot (PLN), care înlocuia zlotul precedent în raport de 1:10 000. Din acel moment, un 
milion de zloți valorau o sută de zloți noi, iar reducerea numărului de zerouri a permis 
repunerea în circulaţie a grosilor (un gros — a suta parte din zlot). 

Un element important al tranziţiei economice l-au constituit de schimbările fundamen- 
tale în structura proprietăţii. Polonia a fost un stat în care aproape niciodată n-a dispărut 
complet sectorul privat, dar evenimentele politice din anul 1989 au adus schimbări fun- 
damentale şi în acest domeniu. Cel mai uşor de realizat a fost aşa-numita mică privatizare 
ce viza comerţul cu amănuntul, la sectorul serviciilor şi parţial la sectoarele transporturi 
Şi, respectiv, construcţii. Mai multe probleme a pus privatizarea întreprinderilor poloneze 
de stat, cu atât mai mult cu cât acest aspect fusese eliminat din pachetul de măsuri luate 
de Balcerowicz. În 1990 a fost acceptat principiul privatizării individuale, fiecare între- 
prindere privatizată fiind tratată separat, concomitent era respins principiul privatizării 
generale şi selective — către angajaţi. Ceea ce nu însemna însă că s-a renunţat complet la 
aceste două modele de privatizare. A fost acceptată soluţia care permitea aşa-numitul 
leasing de personal în întreprinderile mici şi mijlocii, iar privatizarea în masă a fost 
introdusă mai târziu prin intermediul programului Fondurilor Naţionale de Investiţii (FNI). 
FNI, acceptate în 1993 de guvernul condus de Hanna Suchocka, au avut de rezolvat trei 
probleme: să răspundă aşteptărilor populaţiei incitate de sloganurile lui Lech Watesa, care 
promisese „câte o sută de milioane pentru fiecare”, să accelereze procesul de privatizare 
Şi să impulsioneze întreprinderile în direcţia restructurării. Aceste obiective formulate prea 
general şi incoerent au dus la eşecul întregului program — de fapt, certificatele de acţionar 
au fost distribuite în proporţie de 95% celor indreptatiti, dar cei mai mulţi dintre ei le-au 
vândut imediat; câştigul unui cetățean din categoria mijlocie s-a dovedit a fi doar simbolic, 
iar generalizarea proprietăţii — aproape nulă’. Proiectul FNI n-a obținut o evaluare tocmai 
bună nici măcar din partea adepților privatizării generale, iar criticii aveau o părere proastă 
despre el, reproşându-i că în urma acestei operaţii Trezoreria Statului a pierdut multe 
miliarde de zloți (venitul realizat a fost de 1,68 miliarde de PLN faţă de un venit potential 
de 15 miliarde de PLN); nu au fost găsiţi proprietari puternici pentru firmele privatizate, 
ceea ce ar fi permis accesul la capital şi la tehnologia moderna. La urma urmelor, în cazul 
Poloniei, în privatizarea marilor firme rolul decisiv l-au jucat investitorii externi (mai ales 
din Europa şi SUA), care au preluat cea mai mare parte din bunurile întreprinderilor 
privatizate. 


1. Cf Maciej Battowski, Maciej Miszewski, Transformacja gospodarcza... (Transformarea econo- 
mică...), pp. 221-239. 

În ciuda faptului că privatizarea individuală a fost un proces foarte lent, iar introducerea 
elementelor de privatizare în masă s-a făcut tardiv, în anul 1995 PIB-ul era asigurat în 
proporţie de 60% de sectorul privat, cam la fel ca în Slovacia — un indicator superior fiind 
înregistrat doar în Republica Cehă!. Explicaţia constă atât în succesul „micii privatizări”, 
câtşi (dacă nu cumva chiar în primul rând) în explozia spiritului întreprinzător, care fusese 
înăbuşit atâţia ani. Odată cu liberalizarea activităţii economice, de la 1 ianuarie 1989, au 
început să apară mici întreprinderi de tot felul, dar simbolul libertăţii economice a devenit 
comerţul stradal — vânzătorii ambulanți îşi expuneau marfa pe paturi de campanie, pe mese 
de camping, iar după câteva luni de activitate îşi puteau procura un chioșc metalic — o 
dugheană. Acest gen de activitate economică s-a bucurat de o popularitate foarte mare 
după atâţia ani de lipsă permanentă a mărfurilor de pe piaţă şi înainte de epoca hipermar- 
keturilor, care în Polonia au apărut în a doua jumătate a anilor '90. 

Trebuie să mai semnalăm un paradox care a influenţat ritmul şi direcţia tranziţiei politice 
din Polonia. Pe de o parte, toate aceste prefaceri economice erau urmărite cu mult interes 
de peste hotare, iar elitele politice şi-au dat seama destul de repede că în plan economic 
condiţiile extene nu lasă prea mult spațiu de manevră. Consecința logică a acceptării 
planului Balcerowicz a devenit astfel necesitatea de a găsi o sursă mai consistentă de 
capital care să permită modernizarea. De aici dorinţa elitelor poloneze de a adera cât mai 
repede la Uniunea Europeană. Pe de altă parte, pentru o bună bucată de timp, în conştiinţa 
populaţiei indicatorii macroeconomici pozitivi nu puteau însemna însă şi îmbunătăţirea 
situaţiei materiale. Si lucrurile stăteau aşa, printre altele, din cauză că falimentul multor 
întreprinderi industriale (consecinţă inevitabilă a liberalizării economiei) şi modernizarea 
lor tehnologică şi organizatorică au dus la pierderea locurilor de muncă de către mulţi angajaţi 
care de cele mai multe ori (din cauza vârstei sau a lacunelor în educaţie) nu au mai avut 
nicio şansă de a reveni pe piaţa muncii. Aceste circumstanţe definesc semnificativ nu numai 
cadrul în care au evoluat în ultimii peste 20 de ani viaţa politică poloneză, ci şi tematica 
disputelor ideologice şi a căutărilor din domeniul cultural. 


Schimbări politice 


Faţă de celelalte ţări din Europa Centrală si de Est, ar fi putut părea că în Polinia 
schimbările politice au venit cu o oarecare întârziere. De fapt, în 1989, Polonia era însă 
incontestabil un lider în ceea ce priveşte schimbările politice în blocul răsăritean, indicând 
direcţia, iar reprezentanţii opoziţiei din Ungaria şi Cehoslovacia priveau Polonia ca pe un 
model. Dar în scurt timp Varşovia şi-a pierdut acest statut. În timp ce la Praga şi la 
Budapesta, în iunie 1990, puterea executivă era deţinută de preşedinţi necomunişti, iar 
parlamentele aveau la bază alegeri libere, în Polonia şeful statului rămăsese tot generalul 
Jaruzelski, în Seim doar 35% din deputaţi fuseseră votaţi în cadrul unor alegeri libere, ca 
să nu mai spunem că în guvern şefii resorturilor de forţă erau în continuare reprezentanţii 
influenţi ai regimului comunisto-militar: generalii Kiszczak şi Siwicki. Abia în iunie 1990 
a fost eliminată cenzura, în noiembrie și decembrie 1990 au avut loc alegeri generale 
prezidenţiale şi a trebuit să aşteptăm până în octombrie 1991 adevăratele alegeri parla- 
mentare libere. În octombrie 1992 a fost votată aşa-numita Mică Lege Fundamentală, ce 


1. Wojciech Roszkowski, Jan Kofman, „Economic Transformation”, p. 148. 

reglementa relaţiile dintre diferitele organe ale puterii în stat, şi abia în 1997 a trecut prin 
Parlament Constituţia în totalitatea ei. Nici pe plan international, la începutul anilor '90, 
Polonia nu era lider în regiune — e suficient să amintim că abia la sfârşitul anului 1991 
(prin guvernul lui Jan Olszewski) a fost adoptată ca scop strategic aderarea Poloniei la 
NATO, iar ultimul soldat rus a părăsit teritoriul Poloniei pe 17 septembrie 1993 (în cazul 
Cehoslovaciei şi Ungariei acest lucru se întâmpla cu doi ani mai înainte). 

Constatările de mai sus ne obligă să ne întrebăm care a fost cauza acestei evoluţii. De 
ce o ţară care timp de un deceniu s-a remarcat ca fiind cea mai nesupusă faţă de regimul 
ce i-a fost impus, o ţară în care luările de poziţie antiguvernamentale şi anticomuniste au 
avut loc indiscutabil cel mai frecvent, în sfârşit o ţară în care a apărut o masivă mişcare 
de opoziţie fata de autorităţi sub forma uriasului sindicat „Solidaritatea”, în momentul 
realizării aspirațiilor de atâţia ani ale poporului, de ce această ţară n-a reușit să isi infap- 
tuiască mai hotărât şi mai profund reformele politice? 

Rădăcinile acestui mod (evolutiv, ar spune susţinătorii lui, dar prea lent, după părerea 
adversarilor) de implementare a schimbărilor politice ar trebui căutate fără îndoială în 
caracterul negociat al schimbărilor din Polonia. Din mai multe motive, dintre toate partidele 
blocului răsăritean, comuniştii polonezi — deşi în mod sigur nu erau pregătiți să predea 
rapid şi complet puterea — erau cel mai bine pregătiţi pentru schimbările care urmau să se 
producă. Că aveau să fie nevoiţi în cel mai bun caz să împartă puterea era un lucru de care 
cei mai inteligenţi dintre ei şi-au dat seama încă înainte de începerea lucrărilor Mesei 
Rotunde, luându-și din timp „măsuri de prevedere”. Nu întâmplător cadrele de rang înalt 
erau principalele beneficiare ale măsurilor de liberalizare a economiei luate de ministrul 
Industriei Mirostaw Wilczek, dând semnalul de începere a aşa-numitei împroprietăriri a 
nomenclaturii!. Inclusiv reglementările Mesei Rotunde (care în momentul semnării lor au 
constituit un punct de cotitură la nivelul întregului bloc comunist) ofereau partidului şi 
guvernului instrumente puternice capabile să atenueze efectele măsurilor ce urmau să fie 
luate. Putem risca afirmaţia că tocmai statutul ei de precursor şi deschizător de drum pentru 
celelalte ţări a făcut ca, la un an după începerea lucrărilor Mesei Rotunde, celelalte țări să 
fie deja mai avansate pe calea reformelor, pentru că în cursul acestor lucrări partenerul 
social nu avea cum să ştie cât de departe poate merge în negocierile cu comuniştii. Prin 
forţa lucrurilor, limitele stabilite ale schimbării nu au fost tot atât de largi ca în cazul ţărilor 
in care discuţiile dintre autorităţi şi opoziţie s-au desfăşurat câteva luni mai târziu, în 
condiţii cu totul deosebite nu numai din punct de vedere politic, ci şi geopolitic. Să ne 
mai amintim în acest sens faptul că primul guvem necomunist din Polonia a moştenit de 
la predecesorii săi nu numai o situaţie economică dramatică, ci şi o situaţie nefavorabilă 
în relaţiile sale externe. Din partea ţărilor occidentale (care teoretic ar fi trebuit să fie 
interesate de reformele din Polonia) nu a venit nici măcar un simplu îndemn spre trans- 
formări rapide şi radicale. Dimpotrivă chiar. Temându-se că transformările prea rapide din 
Polonia ar putea slăbi poziţia lui Gorbaciov la Moscova, SUA au recomandat prudenţă şi — de 
fapt — au fost mai dispuse să încurajeze o politică a concilierii cu rămăşiţele regimului din RPP 
decât ruperea completă cu trecutul?. 


1. Jan Kofman, Wojciech Roszkowski, Transformacja... (Transformarea...), p. 173. 

2. Vezi, de exemplu, ,,Warszawa, 16 czerwca 1989 — ambasador Davis do sekretarza stanu w sprawie 
pogłosek o negatywnym stosunku Stanów Zjednoczonych do perspektywy wyboru Wojciecha 
Jaruzelskiego na prezydenta” (,,Varsovia, 16 iunie 1989 — ambasadorul Davis către secretarul de 
stat în legătură cu zvonurile referitoare la atitudinea negativă a Statelor Unite față de perspectiva 

Din momentul când s-au încheiat negocierile, tranziţia poloneză poate fi definită ca 
împletirea a două tendinţe: una de continuare a RPP şi alta de rupere a legăturilor cu 
trecutul comunist. Masa Rotundă conta în mod cert pe o anumită continuitate şi pe o 
tendință evolutivă a schimbărilor în următorii câţiva ani, dar alegerile din 4 iunie au 
dezavuat cu toată fermitatea acest caracter consensual negociat, demonstrând voinţa 
poporului de a lichida RPP. Impactul dintre vechile reguli şi cele noi care erau în curs de 
constituire s-a făcut simţit de-a lungul întregului an 1989 — atât după primul tur de scrutin, 
cât şi după crearea coaliţiei care cuprindea OKP, SD şi ZSL, respectiv formarea guvernului 
Mazowiecki (potrivit noilor reguli democratice, cel care obţine mandatul alegătorilor preia 
puterea)!. 

Formarea guvernului condus de Mazowiecki putea însemna un moment fundamental 
de cezură în istoria acestei împletiri a tendinței spre continuitate cu cea de ruptură, dat 
fiind caracterul cvasirevolutionar al acestui moment. Dar condiţiile externe şi situația 
economică nu au permis luarea unor decizii radicale. Luptând cu o inflaţie de nestăpânit, 
având de suportat permanent amenințările lui Rakowski că reformele nu vor putea trece 
graniţa reprezentată de atitudinea armatei şi a MAI, premierul a luat unele măsuri, dar a 
renunțat la altele, permițând aplicarea în continuare a vechilor reguli politice, spre marea 
nemulțumire a unei părţi a opoziţiei. Trebuie să menţionăm aici lipsa oricăror schimbări 
în administraţia de stat timp de mai multe luni, în domeniile afacerilor interne şi apărării 
naţionale, blocarea legii privind naţionalizarea bunurilor PZPR, menţinerea cenzurii până în 
aprilie 1990 (în ideea de a institui o nouă cenzură, una „democratică” — sic!), ca şi lipsa 
schimbărilor în politica informaţiei. Abia în aprilie, Militia Cetăţenească a fost înlocuită 
de Poliţia de Stat, iar SB (serviciile Securităţii statului) de Oficiul de Protecţie a Statului?. 
Din cauza acestor măsuri, guvernul şi-a pierdut imediat sprijinul, situaţie în care adepţii 
accelerării tranziţiei au transformat declaraţia „liniei groase” (în intenţia premierului, 
aceasta ar fi însemnat că guvernul condus de el este responsabil doar de propriile acţiuni) 
în critica „liniuţei groase” practicate de guvern (potrivit oponenților ei, această atitudine 
era sinonimă cu reticenta de a încheia socotelile cu trecutul, fata de lustratie si lichidarea 
comunismului, respectiv acceptarea funcţionării grupărilor postcomuniste în politica şi 
economia poloneze). 

Procesul de segregare a taberei opoziţiei şi separarea aproape completă a opoziţiei 
de grupările postcomuniste au provocat o întârziere semnificativă în elaborarea textului 
noii constituţii (fata de celelalte ţări din regiune). Din punct de vedere juridic, o impor- 
tanta deosebită pentru acceptarea continuării vechiului sistem a avut-o amendarea consti- 
tuţiei din 1952 efectuată în decembrie 1989. Prin introducerea unei noi formulări a 
articolului 1, privind caracterul.democratic al statului de drept, pe baza jurisprudenţei, 
Curtea Constituţională era autorizată să dezvolte treptat standardele democratice, aceasta 
sprijinind fără îndoială tranziția politică în ţară. Cu toate acestea, logica împletirii 
continuității cu ruptura a paralizat orice încercare de a adopta o altă constituţie. Un 
anumit compromis între Watesa şi oponenții lui a fost aşa-numita Mică Constituţie din 
anul 1992, dar textul integral al unei noi legi fundamentale a putut fi adoptat, aşa cum 
mentionam mai sus, abia în 1997. 

Politica guvernului Mazowiecki a însemnat pentru cetăţeni necesitatea de a strânge 
drastic cureaua, în urma reformelor lui Balcerowicz conjugate cu refuzul de a o rupe 
definitiv cu trecutul, şi a provocat tot mai multă dezamăgire. De această stare de spirit a 
profitat Walesa, care cerea schimbări mai rapide pentru a putea fi organizate alegeri pre- 
zidentiale libere şi universale şi insista asupra faptului că situaţia s-a schimbat, iar vremea lui 
Jaruzelski a trecut!. După ce s-a stabilit ca alegerile prezidenţiale să aibă loc în noiembrie 
şi decembrie 1990, Wałęsa şi-a construit campania electorală pe ideea accelerării schimbărilor. 
În alegerile din 25 noiembrie si 9 decembrie 1990 Mazowiecki nu a obținut decât 18% 
din voturi, procent care nu îi mai permitea să intre în turul al doilea; el a fost întrecut nu 
numai de Watesa (40% din voturi), ci şi de un candidat „venit de nicăieri” — este vorba de 
Stanisław Tymiński, un emigrant care abia se întorsese din Canada (23,1%). În turul al 
doilea, după o masivă campanie mediatică îndreptată împotriva lui Tyminski şi datorită 
sprijinului acordat lui Watesa de aproape toate grupările politice, acesta a câştigat alegerile, 
obţinând 74,3% din voturi?. Dar, după ce şi-a început mandatul, nu şi-a respectat promi- 
siunile electorale — exemplul cel mai evident fiind acordul său de fapt pentru menţinerea 
Seimului contractual până în octombrie 1991 (în ciuda faptului că, în septembrie 1990, 
Seimul luase o hotărâre privind necesitatea de a se autodizolva, având în vedere schimbările 
politice si sistemice care se produseseră în Polonia)”. Abia după alegerile parlamentare, 
noul guvern condus de Jan Olszewski a pus din nou în mod deschis problema eventualei 
rupturi faţă de regulile perioadei de tranziţie, dar, având în vedere slaba susţinere parla- 
mentară, majoritatea declaraţiilor pe această temă au rămas doar la nivel de intenţie. 
Încercările nereușite de a reforma armata şi de a introduce lustratia au demonstrat că, în 
confruntarea cu politica de partid, intenţia guvernului de a se debarasa de vechile reguli 
era imposibil de pus în practică. Din acel moment, conflictul dintre continuitate şi schim- 
bare a încetat să mai definească liniile de demarcaţie din politica poloneză, iar dezideratul 
schimbării a început să fie tratat doar ca un instrument de luptă al câtorva grupuri de 
dreapta“. În consecință, după experienţa anilor 1989-1993, clasa politică poloneză era 
împărțită în patru segmente: 

1) susţinătorii grupării concentrate în jurul guvernului lui Mazowiecki, care, in 
general, îşi exprimau opţiunea pentru modelul democraţiei liberale, pentru o implicare 
redusă a statului în economie şi pentru continuarea reformelor lui Balcerowicz, susținând 
mai degrabă o neutralitate ideologică a statului. Din acest bloc politic trebuie să men- 
ționăm în primul rând partidul lui Mazowiecki si Balcerowicz, care continua inclusiv 
din punctul de vedere al personalului Uniunea Democratică (din 1996 — Uniunea Libertăţii), 
ce până în 1996 făcuse parte din grupul parlamentar european al crestin-democratilor; 
apoi, o parte a dreptei, care în 1989 a fost împotriva lui Mazowiecki şi care, sub influenţa 
experienţei acumulate în primii ani de după 1989, îşi schimbase direcţia, preferând să 
sprijine fără rezerve atât procesul de democratizare, cât şi reformele economice şi 

aderarea la Uniunea Europeană (este vorba printre altele de Uniunea National-Crestina, 
Partidul Conservator Popular, Congresul Liberal-Democrat). Aceşti politicieni se deo- 
sebeau de Uniunea Libertăţii, pe de o parte, prin atitudinea fata de rolul Bisericii în viata 
socială şi, pe de altă parte, prin faptul că nu erau la fel de entuziasmați de sloganul 
modemizării; 

2) susţinătorii grupării pe care o patronase iniţial Watesa şi pe care apoi au preluat-o 
fraţii Jarostaw şi Lech Kaczynski. Acest bloc a susținut în mod consecvent că în 1989 a 
existat o „trădare a elitelor”, că postcomuniştii ar fi trebuit să dea socoteală pentru crimele 
lor (legea marţială constituind o rană dureroasă în memoria unei întregi generaţii), iar rolul 
guvernului ar trebui să fie eliminarea eficientă a influenţei acestora din viata socială si în 
special din mass-media şi din economie. Echipei Mazowiecki şi adepților ideologiei sale, 
reprezentanţii acestui bloc le reprosau indulgenta exagerată fata de postcomunism şi uneori 
chiar trădarea idealurilor ,,Solidaritatii”. Susţinătorii acestei orientări afirmau necesitatea 
menţinerii unui interventionism viguros în economie (fără îndoială că o influenţă puternică 
a avut în acest caz originea sindicală a partidului şi experienţa NSZZ „S”, care impuneau 
o perspectivă focalizată pe necesităţile celor defavorizati din punct de vedere economic) 
Şi erau mult mai puţin entuziaşti în legătură cu inflaţia de drepturi si libertăţi cetăţeneşti 
(rolul administraţiei trebuia limitat într-adevăr, dar într-o măsură mult mai mică decât 
propuneau Unia Demokratyczna — Uniunea Democrată, UD şi Unia Wolności — Uniunea 
Libertăţii, UW); de asemenea — pentru o bună bucată de vreme — s-au declarat neîncrezători 
în legătură cu aderarea la Uniunea Europeană. Majoritatea politicienilor din acest bloc îşi 
subliniau în mod demonstrativ legătura cu Biserica, al cărei rol în viata socială si publică 
trebuia chiar să crească, după unii dintre ei. Partidele cu această orientare sunt: Înțelegerea 
Centristă, Mişcarea pentru Republică, Mişcarea pentru Reconstrucţia Poloniei a lui Jan 
Olszewski şi mai radicala, dar mai puţin influenta continuatoare a tradiţiilor PAX — Liga 
Familiilor Poloneze, care a apărut în 2001 ca rezultat al unirii mai multor grupări, inclusiv 
partidul lui Olszewski; 

3) susţinătorii postcomunismului, al căror reprezentant — SLD! — a ajuns de prin 1991 
să urce treptat în sondajele de popularitate. SLD se baza pe sprijinul funcţionarilor 
vechiului regim, dar principalul său motor propagandistic îl constituiau anticlericalismul 
extrem (cel puţin în anumite perioade) şi populismul economic, exploatând nostalgia 
unei parti din populaţie fata de perioada RPP. Această nostalgie era provocată într-o 
mare măsură de creşterea drastică a şomajului ca efect secundar al aplicării reformelor 
lui Balcerowicz şi le permitea postcomuniştilor să convingă în mod eficient populaţia 
din orașele pauperizate şi de la sate că pe vremea RPP măcar n-o ducea atât de rău 
(pentru că atunci oamenii aveau un loc de muncă), iar răul n-a început decât odată cu 
venirea „Solidarităţii” la guvernare; 

4) o poziţie cu totul diferită ocupa Polskie Stronnictwo Ludowe (Partidul Popular 
Polonez), apărut în urma transformării ZSL. Puternic ancorat în mediul rural, acest partid 
apăra interesele populaţiei de la sate (deosebit de afectată economic de schimbările bruște 
realizate de guvernul Mazowiecki). Partidul Popular se deosebea de ZSL prin reacţia 
negativă tradițională a adepților lui fata de cadrele PZPR, care în noua situaţie se străduiau 
să pară social-democraţi, si prin puternicul atașament fata de tradiţii şi Biserică, aceasta 
păstrându-şi în continuare în mediul rural un rol determinant. 


1. SLD — Sojusz Lewicy Demokratycznej (Alianţa Stângii Democrate) — până în 1990 a fost o 
simplă alianţă electorală, dar mai târziu s-a transformat în partid politic. 

Având în vedere dificultăţile economice şi nivelul ridicat al şomajului, nici nu putea fi 
vorba de stabilitate politică. N-a fost aşadar o întâmplare că doar în intervalul 1989-2005, 
funcţia de premier a fost deţinută de zece persoane. Cauzele acestei stări de fapt pot fi 
identificate în moştenirea ideologică a primilor ani ai celei de-a III-a Republici, când 
împărţirea în grupări postcomuniste şi grupări derivate din tradiţia „Solidarităţii” s-a dovedit 
o barieră de netrecut timp îndelungat, iar controversele din interiorul fiecărei tabere au 
destabilizat şi mai mult viata politică. Însă, după reformele lui Balcerowicz, s-a creat un 
cadru foarte rigid în care viata politică a ţării a fost constrânsă să evolueze. Spaţiul de manevră 
disponibil era delimitat, pe de o parte, de integrarea în UE, iar pe de altă parte, de acordurile 
cu FMI şi Banca Mondială, respectiv cu creditorii externi ai Poloniei. În consecinţă, chiar 
dacă o anumită echipă, precum cea a SLD din 1993 şi din 2001, a promis o îmbunătăţire 
radicală a situaţiei economice (despre care se putea prevedea de la bun început că va fi 
imposibil de realizat), entuziasmul ei faţă de respectarea promisiunilor electorale a scăzut 
drastic de îndată ce a ajuns la putere. Dar, întrucât integrarea în UE impunea inclusiv reali- 
zarea reformelor necesare, de facto fiecare guvern de până în 2004 a fost obligat, într-o 
măsură sau alta, să dea piept cu acestea. 

Din motive lesne de înţeles, de schimbarea stării de fapt nu erau interesate nici coaliția 
SLD-PSL care a guvernat în intervalele 1993-1997 şi 2001-2003 (în următorii doi ani a 
guvernat doar SLD), nici coaliția post-,,Solidaritatea” AWS-UW; chiar dacă ea a aplicat 
cele patru reforme de sistem, nu nega statu-quo-ul la care se ajunsese anterior. Situaţia nu 
s-a schimbat decât odată cu integrarea Poloniei in UE şi cu aşa-numitul scandal Rywin — 
un scandal de corupţie la vârful puterii care a scos la lumină mecanismul elaborării 
legilor în Polonia. Totul a început când producătorul de film Lew Rywin, în vara anului 
2002, i-a propus redactorului-şef al Gazetei Wyborcza — cu alte cuvinte, lui Adam Michnik — să 
introducă în legea audiovizualului prevederi favorabile editorului Gazetei — mai exact, societăţii 
Agora (prevederi care i-ar fi permis cumpărarea televiziunii Polsat) contra sumei de 
17,5 milioane de dolari şi a funcţiei de şef al Polsat. Pentru a-şi credibiliza oferta, Rywin 
a menţionat că-i cunoaşte pe: unii dintre cei mai de seamă activişti SLD, inclusiv „grupul 
de la putere” (potrivit opiniei publice, ca şi spuselor unor membri ai comisiei de anchetă 
din Seim create special pentru lămurirea problemei, din grupul menţionat ar fi făcut parte 
activişti influenţi de stânga ca Robert Kwiatkowski, Włodzimierz Czarzasty sau Aleksandra 
Jakubowska). Scandalul a fost dat în vileag de Gazeta Wyborcza la jumătate de an după 
vizita lui Rywin la Michnik, stenograma acestei convorbiri fiind publicată într-unul din 
numerele ziarului. Ca urmare, a fost înfiinţată prima comisie de anchetă a Seimului 
polonez, a cărei activitate a fost atent urmărită şi comentată. Indiferent de divergenta 
concluziilor la care au ajuns diferiţii membri ai acestei comisii, activitatea ei a dezvăluit 
mecanismele puterii în cea de-a III-a Republică Polonă, a provocat un „cutremur” pe scena 
politică poloneză şi reaparitia necesității unei reorganizări mai profunde a vieţii publice. 

În acest context a început să se vehiculeze ideea de a constitui o „a IV-a Republică” — ar 
fi fost vorba de o reconstruire din temelii şi o întărire semnificativă a statului (deşi, în 
intenţia autorilor, nu putea fi vorba de omnipotenţa lui), care, în forma lui curentă, şi-ar 
şi supusă unei largi dezbateri publice de Pawet Spiewak în ianuarie 2003'. Popularitatea 
sloganului separării radicale de trecut a crescut din nou, pe de o parte, datorită scandalului 
Rywin, iar pe de altă parte, datorită faptului că o mare parte din populaţie era epuizată de 


1. Pawet Spiewak, „Koniec złudzeń” („Sfârşitul iluziilor”), Rzeczpospolita, 23.01.2003. 

cei 15 ani de transformări economice şi sociale. Iar la aceşti factori se mai adăuga fără 
îndoială şi scăderea popularității ideii de apropiere fata de ţările occidentale: după intrarea 
în NATO (12 martie 1999) şi în Uniunea Europeană (1 mai 2004), obiectivele strategice 
ale politicii externe poloneze, aşa cum fuseseră formulate în cursul anilor '90, erau reali- 
zate, iar însuşi proiectul european intra într-o fază critică, lucru dovedit de rezultatele 
referendumului din Olanda şi Franţa în 2005. De altfel, rezultatul negocierilor pentru 
tratatul care instituia Constituţia Europei a fost primit mai degrabă cu dezamăgire de o 
mare parte din elita politică poloneză (şi era vorba inclusiv de persoane care până atunci 
fuseseră considerate de centru). 

În această atmosferă, alegerile parlamentare din 2005 au fost câștigate de două grupări 
care cereau in mod explicit crearea celei de-a IV-a Republici: PiS — Prawo i Sprawiedliwość 
(Lege şi Dreptate) şi PO — Platforma Obywatelska (Platforma Cetateneasca); de asemenea, 
alegerile prezidenţiale au fost câştigate de Lech Kaczynski, din partea PiS. Victoria PiS 
în fata PO a însemnat o mare surpriză (după cum comentau unii, PO nu avusese un „plan B”, 
iar PiS nu avusese un „plan A”), aşa că PO a hotărât sa se retragă din coaliția cu un partener 
mai puternic. 

Proiectul celei de-a IV-a Republici Polone a fost elaborat de guvernul PiS, un partid 
ce a beneficiat iniţial de sprijinul grupării populiste Samoobrona (Autoapărarea) şi al LPR 
(de extremă dreapta), împreună cu care din martie 2006 constituie coaliția aflată la 
guvernare; chiar şi astăzi, acest proiect este foarte controversat. Motivul este în primul 
rând că ideile programatice ale PiS, reprezentând într-o anumită măsură testamentul ide- 
ologic al guvernului Olszewski, contrastează izbitor cu consensul programatic anterior; 
potrivit acestuia, exigenţele politicii interne şi externe fuseseră subordonate dezideratului 
integrării europene. În același timp, în perioada 1989-2005, rolul statului în viata cetăţea- 
nului s-a redus treptat, chiar dacă anumite guverne (ca SLD-PSL în intervalele 1993-1997 
şi 2001-2003, iar apoi doar SLD) au făcut tot posibilul să stopeze acest proces. Aderarea 
Poloniei la UE şi îmbunătăţirea semnificativă a situaţiei economice s-au suprapus în timp 
cu preluarea puterii de către un bloc politic ce reclama statului exigente mult mai mari 
decât cele acceptate până atunci de elitele politice ale ţării. De aceea, programul PiS 
împărtăşea concepţia unui stat puternic, a unui stat în care infractorii (mai ales cei cu 
funcţii importante) să fie pedepsiţi în mod exemplar de un aparat de aplicare a justiţiei 
care să funcţioneze fără sincope, în care rolul guvernului în economie să fie semnificativ, 
iar privatizarea întreprinderilor de stat să fie tratată mai degrabă ca ultimă soluţie şi în 
care cetăţeanul rămas fără loc de muncă să nu fie abandonat, ci să poată conta pe sprijinul 
anumitor instituţii; în care statul să aprecieze la justa sa valoare rolul autorităţii bisericeşti, 
iar tradiţiile poloneze să fie plasate sub umbrela protectoare a unui mecenat finanțat de la 
buget. În politica externă, interesul naţional polonez ar fi trebuit afirmat într-un mod mult 
mai accentuat decât o făcuseră echipele guvernamentale anterioare. 

Nu e greu de remarcat că un program construit pe aceste principii (având in vedere 
tocmai tendinţele centralist-etatiste explicite, creşterea clară a rolului funcţionarului în stat 
şi lansarea sloganurilor destinate sensibilizării societăţii şi decurgând din ideologia soli- 
darismului social) nu avea cum să nu se lovească de opoziţia politicienilor mai apropiaţi 
de modelul liberal. Opoziția s-a dovedit cu atât mai accentuată cu cât conducerea PiS 
spunea deschis pe cine consideră duşmanul propriilor concepţii — în categoria adversarilor 
fiind incluşi atât postcomunistii grav compromisi în urma scandalului Rywin, cât şi o parte 
din reprezentanţii opoziţiei, şi anume cei care erau mai apropiaţi de gruparea lui Mazowiecki. 
În acest caz, PiS le reproşa oponenților săi că în cursul anilor de tranziţie, după căderea 
regimului comunist, s-au opus categoric unei legislații care să declare unele categorii de 

persoane vinovate de crimele din perioada RPP fără a mai fi nevoie să se facă dovada 
vinovatiei acestora în justiţie si că s-au opus de asemenea lustraţiei, care ar fi afectat nu 
numai grupul restrâns al celor mai importante personalităţi din stat, ci şi alte grupuri 
formatoare de opinie (ziarişti, jurişti, dascăli etc.). 

Fraţii Kaczynski n-au reuşit să aplice acest program. După ani de reforme orientate 
într-o direcţie diferită, o schimbare a cursului ar fi necesitat fără îndoială alti ani de reforme 
şi mult mai mult sprijin social decât o simplă majoritate aritmetică plus sprijinul preşe- 
dintelui Lech Kaczynski; de fapt, coaliția PiS-Samoobrona-LPR avea acest sprijin de care 
depindea promulgarea operativă a legilor corespunzătoare. Dar trecerea PO în opoziţie 
reducea semnificativ şansele de succes ale proiectului celei de-a IV-a Republici, chiar dacă 
nu le anula complet. Împotrivirea față de punerea în practică a ideilor susținute de PiS 
provenea, pe de o parte, dintr-un mod diferit de a înţelege democraţia, iar pe de altă parte, 
din diferenţele care au apărut între programul partidului şi Realpolitik. Se înţelege de la 
sine că realizarea programului PiS însemna o mare concentrare a puterii în centrele de 
decizie de la Varșovia, în defavoarea libertăţii de acţiune a structurilor din teritoriu. Această 
centralizare era consecinţa logică a unei prevederi din programul PiS care punea mai mult 
accent pe egalitatea socială şi pe egalitatea de şanse pentru regiunile ce suportaseră cele 
mai mari costuri ale transformării sistemului; ea era de asemenea determinată de dorinţa 
efectivă de combatere a corupției şi de eliminare a influenţei grupurilor infractionale din 
viaţa economică poloneză. Problema era însă că pentru a realiza aceste deziderate trebuiau 
introduse prevederi care de facto protejau mai puţin drepturile individuale şi tocmai din 
acest considerent programul PiS devenea inacceptabil pentru elitele poloneze şi în ultimă 
instanță pentru populaţia poloneză, care la alegerile parlamentare anticipate din 2007 a votat 
contra PiS, acesta ajungând în opoziţie. Astfel a eşuat ideea de a se lansa o vastă reformă 
a justiţiei pe care a încercat s-o promoveze cu orice preţ ministrul de resort Zbigniew 
Ziobro. Ea s-a lovit de împotrivirea foarte promptă din partea juristilor şi a Curţii 
Constituţionale, ce releva pe bună dreptate nivelul profesional scăzut şi ignorarea mai 
multor standarde democratice din codul de procedură penală care fusese introdus în Polonia 
după 1989. Cam din aceleaşi considerente, Curtea Constituţională a apreciat drept contrară 
constituţiei o parte din noua lege a lustraţiei!. 

Fără îndoială, motivul cel mai important al aversiunii faţă de proiectul celei de-a IV-a 
Republici a constat însă nu atât în programul acesteia, cât în practica realizării lui. Sloganul 
luptei contra corupţiei era popular printre polonezi şi, nu întâmplător, în ciuda violentelor 
proteste ale juristilor, Zbigniew Ziobro era unul dintre cei mai populari politicieni. Sloganul 
tragerii la răspundere a comuniştilor pentru perioada RPP putea conta în Polonia pe un 
sprijin mult mai substanţial. Aşa că, în timp, susținerea pentru PiS a scăzut în beneficiul 
PO, care a câștigat alegerile din 2007 din trei motive. În primul rând, PiS a rămas în coaliție 
cu partide politice în care majoritatea populaţiei nu avea încredere. Andrzej Lepper, un 
demagog care şi-a construit popularitatea exclusiv pe negarea schimbărilor de regim după 
1989, a devenit rapid ţinta unei anchete a procuraturii pe fondul unui scandal sexual; un 
alt scandal de corupţie, caz investigat de Biroul Central Anticorupţie, a fost cauza directă 
a destrămării coaliţiei si a organizării alegerilor anticipate?. Plus că nici Roman Giertych, 


1. Curtea Constituţională, „Legealustraţiei este partial neconformă cu constituţia”, Gazeta Wyborcza, 
11.05.2007. - 

2. „Preşedintele l-a revocat pe Andrzej Lepper, vicepremier şi ministrul Agriculturii”, Gazeta 
Wyborcza, 9.07.2007. În august 2011 Lepper a fost găsit mort în biroul său. 

care era membru al grupării naţionaliste LPR, nu inspira încredere. În scandaluri de 
corupție au mai fost implicaţi de altfel şi politicieni din cadrul PiS (scandalul din Ministerul 
Sportului). În ceea ce priveşte tragerea la răspundere pentru crimele din perioada comunistă 
şi lustratia, PiS ar fi putut conta în mod sigur pe mai multă înţelegere, dar încă de la început 
conducerea partidului a contestat nu numai moştenirea juridică şi morală din perioada 
1945-1989, ci şi perioada de tranziţie a regimului, fără a se da înapoi de la atacuri verbale 
împotriva unor figuri meritorii pentru istoria Poloniei (printre alţii, Lech Wałęsa, Bronisław 
Geremek, Władysław Bartoszewski) şi chiar împotriva elitei intelectuale a țării (desemnată 
prin sintagma jignitoare „falsa elită”)!. Se simțeau ameninţaţi multi dintre cei care în cursul 
anilor '90 îndepliniseră vreo funcţie şi cărora echipa lui Kaczynski le nega în bloc orice 
merit, afirmând în mod explicit în propaganda pe care o făcea că toate aceste persoane au 
realizat o parte a unui plan mai vast contrar intereselor Poloniei. Un astfel de discurs, la 
care se adăugau o politică penală realizată fără profesionalism (deseori, procuratura 
condusă de Ziobro nu era în stare să dovedească infracțiunile de care erau învinuite per- 
soanele trimise în arest) şi activitatea Institutului Memoriei Naţionale (Instytut Pamieci 
Narodwej — IPN) însărcinat cu lustratia, care în publicaţiile sale formula acuzaţii pe baza 
unor date mai mult sau mai puţin credibile, a dus la apariţia unei adevărate psihoze bazate 
pe frică, dând astfel opoziţiei posibilitatea să afirme că Jarostaw Kaczynski vrea nu atât 
să extirpe ceea ce e bolnav în viaţa politică poloneză, cât să instaureze propria dictatură, 
căreia democraţia nu i-ar servi decât ca faţadă lipsită de conţinut. Acest repros devenea si 
mai plauzibil luând în considerare activitatea Biroului Central Anticorupţie, înfiinţat în perioada 
guvernării PiS şi care în timpul campaniei electorale a declanşat o anchetă împotriva uneia 
din deputatele PO, şi faptul că în propaganda partidului se strecurau aluzii transparente 
ce sugerau că victoria Platformei ar însemna revenirea la putere a unor persoane cu con- 
Ştiinţa încărcată. 

Tocmai acest sentiment de ameninţare şi incapacitatea de a câştiga încrederea persoa- 
nelor neutre din punct de vedere ideologic, pe de o parte, respectiv superioritatea adver- 
sarilor PiS în mass-media, pe de altă parte, au determinat eşecul electoral al PiS din toamna 
anului 2007. Preluarea puterii de către coaliția PO-PSL nu însemna însă si revenirea la 
statu quo ante, respectiv la ruptura totală fata de politica PiS. Platforma trăsese anumite 
concluzii în urma eșecului din 2005 si, în consecinţă, programul ei evolua sensibil spre 
orientarea socială, care lua în considerare într-o măsură mai mare decât la începutul 
deceniului necesităţile celor defavorizati din punct de vedere economic. După alegeri s-a 
dovedit, de asemenea, că noul premier Donald Tusk aprobă şi susţine o parte dintre ideile 
anticorupţie (în acest scop a fost creată chiar şi o funcţie ministerială specială în cadrul 
cancelariei premierului, dar rezultatele activităţii acesteia sunt minore) şi că nu se hotărăşte 
să pună capăt liniei politice promovate de predecesorii săi. Rezultatul acestui demers a 
fost alegerea în iunie 2011, împreună cu PiS, a unui tânăr istoric, Lukasz Kaminski, în 
funcţia de director al IPN, în ciuda aşteptărilor unora dintre politicieni şi ziarişti, care 
doreau limitarea maximă a activităţii acestei instituţii. O anumită continuitate în acţiunile 
ambelor echipe s-a putut observa chiar si în politica externă, care, în intervalul 2005-2007, 
a constituit subiectul unor controverse aprinse între cele două grupări. Deşi sub conducerea 
lui Radostaw Sikorski diplomaţia a promovat o atitudine mult mai prietenoasă fata de 


1. Această formulare a fost utilizată de Jarosław Kaczynski în februarie 2006 în cuvântarea rostită 
cu ocazia împlinirii a 100 de zile de guvernarea cabinetului Kazimierz Marcinkiewicz. Stenograma 
lucrărilor Seimului: legislatura a S-a, şedinţa 10, ziua 3 (17.02.2006), http://orka2.sejm.gov.pl/ 
DebataS.nsf accesat la 23.06.2011. 

Berlin, Paris şi Bruxelles, respectiv conciliantă faţă de Moscova, acest euroentuziasm, atât 
de caracteristic pentru liberalii polonezi, a fost înlocuit încă de la începutul deceniului de o 
doză substanţială de eurorealism. În consecinţă, preluând cu iscusinta anumite idei ale PiS, 
PO a reuşit să se menţină la putere, timp de trei ani cotele ei de popularitate în sondaje 
oscilând între 45 şi 50%, iar reprezentantul său, Bronistaw Komorowski, câştigând alegerile 
prezidenţiale din 2010. 


Controversa privind Polonia 


În afară de lupta pentru putere, scena politică era şi locul de desfășurare a unei lupte 
de idei mai puţin agresive şi înflăcărate, elita intelectuală poloneză străduindu-se să 
schiteze conturul ideal al reformelor poloneze şi poziţia prezentă şi ideală a Poloniei în 
această lume în curs de globalizare. Dezbaterile legate de ritmul schimbărilor politice, de 
direcţia lor şi de profunzimea rupturii cu regimul comunist aveau la bază un conflict mai 
profund şi pe mai multe planuri, dar a cărui esenţă era identitatea Poloniei. Această dez- 
batere, care fusese deja prezentă în cercurile opoziţiei în anii '70 şi '80 sub forma unei 
controverse fundamentale privind Polonia, a început cu adevărat în momentul în care a 
ajuns la putere guvernul Mazowiecki. Atunci a început să se contureze linia fundamentală 
de demarcaţie ideologică care a dat tonul dezbaterii publice pentru următorii 20 de ani. 
Desigur, domeniile concrete asupra cărora se concentra dezbaterea s-au schimbat în timp, 
ca şi tonul discuţiilor şi protagoniştii (treptat, unii au trecut chiar dintr-o parte a baricadei 
în cealaltă), dar a rămas neschimbată împărţirea fundamentală în adepţi ai unei construcții 
evolutive a democraţiei (chiar cu riscul de a-i lăsa nepedepsiti pe membrii nomenclaturii 
regimului comunist) şi adepţi ai unei încheieri consecvente a conturilor cu fostul regim şi 
ai construirii unui stat puternic. Abia în campania electorală din 2005 această divizare a 
trecut pe planul al doilea. Cu această ocazie, după cum urma să se constate, doar din motive 
de campanie electorală, PiS a introdus clasificarea în simpatizanți ai liberalismului si 
simpatizanți ai ideii de solidaritate, dar axa principală de diferenţiere politică după respec- 
tivele alegeri rămâne conflictul între „suveranişti” şi „globalişti”, respectiv între cei 
convinşi că e necesar ca statul să deţină controlul asupra anumitor procese şi cei care 
consideră asemenea deziderate greşite sau imposibil de realizat!. 

Pornind de la ideea continuității cu regimul RPP şi a necesităţii de a respecta prevederile 
Mesei Rotunde, grupul adepților democraţiei liberale s-a desprins din curentul liberal-stângist 
al „Solidarităţii”, din grupări concentrate în jurul unor figuri ca Bronistaw Geremek, Jacek 
Kuron, Tadeusz Mazowiecki, dar ideologul principal al acestui grup a rămas în continuare 
Adam Michnik. Acest grup larg era compus nu numai din partide politice (ROAD [Mişcarea 
Renaşterii — Acţiunea Democratică], UD [Uniunea Democratică], apoi UW [Uniunea 
Libertăţii ]), ci şi din grupări intelectuale influente, fiind sprijinit de un larg front mediatic, 
astfel încât nu componenta politică era cea mai importantă. Sinteza acestui vast conglo- 
merat a devenit Gazeta Wyborcza, un organ de presă care, în primii ani ai Republicii Polone 
libere, impunea principalele direcţii de discuţie în dezbaterea publică. Trebuie să subliniem 


1. Marek Cichocki, „Szkice z polskiej podmiotowości” („Schițe de subiectivitate poloneză”), în 
Jacek Kloczkowski, Tomasz Żukowski (ed.), Rzeczpospolita na arenie międzynarodowej. Idee 
i praktyczne dylematy polityki zagranicznej (Republica pe arena internațională. Idei şi dileme 
practice ale politicii externe), Varşovia-Cracovia, 2010, p. 70. 

totuşi că, deşi acest curent îşi găsea originea în opoziția anticomunistă, foarte mult timp 
reprezentanţii lui s-au temut cel mai mult nu atât de cadrele SLD, cât de grupările de 
dreapta şi centru-dreapta care erau identificate cu pericolul naţionalismului, al xenofobiei 
şi al clericalismului. Energia depusă GW era în acest caz cu atât mai mare cu cât eşecul 
din 1990 al grupării lui Mazowiecki a fost interpretat ca o ameninţare la adresa democraţiei 
în Polonia, influențând fără îndoială hotărârea redactorului-sef de a căuta căi de a ajunge 
la un compromis istoric cu postcomunistii din cadrul SLD!. Această dispută a rabufnit sub 
forma unui „război la vârf”, când împotriva puternicei grupări din jurul guvernului 
Mazowiecki s-a ridicat gruparea lui Lech Wałęsa, având în spate organul de presă Tygodnik 
Solidarność (Săptămânal Solidaritatea). Condus de Jarosław Kaczynski, acest săptămânal 
afirma că tabăra guvernamentală era responsabilă de polarizarea scenei politice, de utili- 
zarea în dezbateri a împărţirii maniheiste în buni şi răi şi de împingerea adversarilor în 
zona radicalismului nationalist-catolic?. În legătură cu încercarea de a se forța susţinerea 
necondiționată a guvernului sub sloganul „consensului national”, însuşi Watesa afirma: 
„Această concepţie — sprijin faţă de guvern, convingerea că mai bine nu se poate, că nu 
avem pentru ce să luptăm, că în cel mai bun caz nu putem decât să susţinem — nu este 
bună pentru guvern, nici lipsită de pericole pentru societate”?. Câteva zile mai târziu, 
Kaczynski anunţa candidatura lui Watesa la preşedinţie. 

Simplificând lucrurile atât cât este posibil, putem afirma că discuţia care a devenit tot 
mai aprinsă se referea la problemele următoare: 

1. modelul de democraţie — pentru politicienii grupaţi în jurul ziarului GW, regimul 
cel mai potrivit era democraţia liberală, în care statul juca un rol limitat, cu impozite mici, 
cu interventionism redus la minimum, Polonia fiind bine ancorată în UE. Adversarii acestei 
atitudini erau de părere că neoliberalismul în economie nu e o soluţie bună, statul trebuind 
în principiu să-şi rezerve un rol activ; în schimb, în legătură cu integrarea europeană aveau 
aceeași opinie; 

2. atitudinea faţă de regimul RPP şi problema incheierii socotelilor cu trecutul — o parte 
a publicistilor din cadrul GW considerau că regimul din RPP a avut calităţile lui şi — cu 
toate că în cele din urmă a dus la o catastrofă economică — nu poate fi privit doar în alb 
şi negru; iar tradiţiile celei de-a Il-a Republici (1918-1939) pot să conducă Polonia la 
autoritarism, la nationalism si să bloceze atât democraţia, cât şi integrarea în UE. În schimb, 
adversarii lui Michnik considerau perioada regimului din RPP un timp iremediabil pierdut 
pentru Polonia, iar perioada interbelică o vedeau într-o anumită măsură ca pe o sursă de 
inspiraţie pentru politica actuală. Din evaluarea perioadei comuniste rezultau şi diferite 
imperative de a încheia socotelile cu trecutul. Dacă pentru tabăra liberală era un lucru de 


1. Trebuie să ne amintim că, în faza incipientă a dezbaterii, ideea fundamentală a fost problema 
unităţii — în toamna anului 1989, Adam Michnik a propus transformarea ,,Solidaritatii” într-o 
mişcare politică ce ar sintetiza mai multe tradiţii. Motivul era ca orice conflicte politice ar fi 
ameninţat foarte fragila democraţie din acel moment să nu depăşească dimensiunile unei dezbateri 
în interiorul unei grupări unitare ce acţiona în favoarea schimbării. Această mişcare ar fi urmat 
să-i includă şi pe foştii comunişti care aveau să treacă „de partea binelui”. Adversarii acestei 
concepţii subliniau că formarea unei scene politice uniforme nu poate decât să slăbească, şi nu 
să fortifice democraţia, a cărei esenţă este dezbaterea de idei şi concepții; ei mai adăugau şi că, 
dacă s-ar realiza viziunea lansată de Gazeta Wyborcza sau de Tygodnik Powszechny sub egida 
„Solidarităţii”, ar apărea un nou sistem monopartid. Vezi Paweł Spiewak, Pamięć po komunizmie 
(Amintiri din comunism), Gdansk, 2005, pp. 48-60. 

2. Ibidem, p. 63. 

3. Ibidem, p. 70. 

la sine înţeles că, într-un stat democratic de drept, singura forma de responsabilitate penală 
permisă are la bază dovedirea vinovatiei printr-o acţiune judecătorească, pentru adversarii 
lor aşa ceva însemna a nu accepta că prin utilizarea procedurilor juridice clasice nu se ajunge 
practic niciodată la o sentință de condamnare, pentru că procurarea dovezilor este, de fapt, 
imposibilă; în plus, ei se temeau de influenţa pe care oamenii vechiului regim ar putea-o 
exercita asupra organelor de urmărire penală şi a judecătorilor; 

3. rolul Bisericii Catolice în Polonia — în perioada comunistă, Biserica nu numai că 
nu s-a lăsat desfiinţată sau dată la o parte, ci, dimpotrivă, a jucat un rol-cheie în susţinerea 
spirituală a moralului naţiunii. Pornind de la autoritatea indiscutabilă pe care o avea şi 
ţinând cont de schimbările intervenite după 1989, ea se vedea pusă într-o situaţie cu totul 
nouă. Discursul politic referitor la Biserică viza prezenţa sa în viaţa publică, reintroducerea 
studiului religiei în şcoli, concordatul (convenţia încheiată între statul polonez şi Sfântul 
Scaun) şi avortul. Dezbaterea a fost deosebit de animată în prima jumătate a anilor '90, 
când, pe de o parte, au fost formulate temerile legate de prezenţa prea insistentă a Bisericii 
în viaţa publică, putând duce la formarea unui „stat confesional”, iar pe de altă parte, 
Biserica a fost apărată de diferite acuze si chiar s-a formulat cerința ca ordinea publică si 
juridică a celei de-a III-a Republici să aibă la bază tradiţia creştină. Ultimul punct din 
această confruntare de idei a căpătat însă un aspect mult mai complicat: dacă o parte a 
presei postcomuniste, inclusiv săptămânalul Nie (Nu) al lui Urban sau Trybuna, era 
impregnată de un anticlericalism radical, ceea ce provoca o reacţie pe măsură în cel puţin 
o parte din presa catolică!, în schimb, spre exemplu, GW adopta o poziţie mult mai nuanţată. 
Pe lângă texte explicit anticlericale, acest ziar publica şi texte mai prietenoase fata de 
Biserică, apartinandu-le mai ales autorilor care proveneau din gruparea revistei Tygodnik 
Powszechny. Rolul important al Bisericii în perioada comunistă, omogenitatea confesională 
a populaţiei şi autoritatea indiscutabilă a papei loan Paul al II-lea au făcut ca discuţia 
legată de rolul Bisericii să capete în realitate un caracter destul de agresiv, dar grupările 
care criticau prezenţa excesivă a Bisericii în viaţa publică nu se încumetau să provoace o 
confruntare decisivă. Pe de altă parte, ierarhia bisericească a învăţat destul de repede că 
încercarea de a se amesteca prea mult în dezbaterea politică sau chiar de a sprijini cu 
autoritatea ei vreun partid (aşa cum s-a întâmplat înainte de alegerile din 1991 cu Acţiunea 


nicio grupare politică (nici măcar a postcomunistilor) nu era dispusă să declanșeze lupta 
decisivă împotriva Bisericii, fie şi pentru că, în definitiv, în diferite probleme fiecare se 
baza pe sprijinul sau măcar pe neutralitatea binevoitoare a acesteia (casus: integrarea 
euroatlantică) sau pentru că în fiecare partid existau credincioşi şi necredinciosi (iar 
postcomunistii de la SLD nu făceau nici ei excepţie). Toţi aceşti factori au facut ca Biserica 
să îşi poată rezolva în mod satisfăcător problemele legate de toate aspectele aflate în 
discuţie: predarea religiei a fost reintrodusă în şcoli, Seimul a adoptat o lege de compromis 
contra avortului care permite eliminarea sarcinii doar dacă aceasta pune în pericol sănătatea 
sau viața mamei, dacă este urmarea unui viol sau dacă embrionul are afecţiuni genetice 
iremediabile. Concordatul, a cărei ratificare a fost blocată în Seim când postcomunistii 
deţineau majoritatea, a fost ratificat totuşi în 1998, dar ni se pare foarte semnificativ faptul 


1. Jarosław Gowin, „Wstęp. Kościół, religia, demokracja” „Introducere. Biserica, religia, demo- 
cratia”, în Spór o Polskę 1989-1999. Wybór tekstów prasowych (Controversa despre Polonia 
1989-1999. Culegere de texte de presă), introducere, selecție şi editare Paweł Śpiewak, Varşovia, 
2000, pp. 365-367. 

că (în ciuda protestelor formulate de partidul care îl promovase) el a fost semnat de pre- 
şedintele Kwasniewski. i 

În condiţiile anilor °90 (si într-o anumită măsură si mai târziu), era evidentă superio- 
ritatea grupărilor liberale în confruntările de idei din punctul de vedere al cantităţii şi 
calităţii intervențiilor în presa scrisă, cu atât mai mult cu cât concepţii apropiate de ale 
GW erau împărtăşite de cei mai mulți din reprezentanţii elitei culturale si ştiinţifice 
poloneze. În acest sens, „curentul principal al discursului” se situa în mod evident în tabăra 
lui Michnik, mai ales din cauză că adversarii lui acționau divergent, dacă nu chiar formulau 
opinii diametral opuse. O parte dintre ei, concentrați în jurul publicaţiilor călugărului 
redemptorist Tadeusz Rydzyk (Radio Maryja, periodicul Nasz Dziennik [Ziarul Nostru], 
mai târziu Televiziunea Trwam), ce reprezentau curentul clerical-nationalist, s-au orientat 
spre negarea completă a sensului transformării sistemului din Polonia, afirmând că aceasta 
este rezultatul complotului unor forte ostile Poloniei. Curentul conservator, pe care voiau 
să şi-l apropie atât așa-numitul „grup al pamperşilor” (ziariştii din generaţia tânără cu 
concepții de dreapta și centru-dreapta), cât şi ziarul Życie Warszawy (Viaţa Varsoviei), iar 
din 1996 şi cotidianul Zycie, se străduia în mod vizibil să reconcilieze cerinţele decurgând 
din rolul activ al Bisericii şi din recunoaşterea mai mare a importanţei moştenirii istorice 
cu necesităţile de modemizare a ţării. Problema fundamentală a conservatorilor polonezi 
era însă fragila susținere materială. Din această cauză, ei nu şi-au putut înființa organe 
mediatice independente de stat, ceea ce le-a afectat posibilitatea de a-și prezenta ideile in 
mod constant, consecvent. 

În cursul anilor '90, firul principal al discuţiei se contura ca un conflict între partizanii 
postcomunismului şi adversarii lui. Dar, în momentul de faţă, trebuie să facem o precizare 
fundamentală. Chiar dacă, în dezbaterea publică, grupările din jurul Gazetei Wyborcza şi al 
Uniunii Libertăţii (UW) de multe ori se situau de aceeaşi parte a baricadei cu SLD, nu s-a 
ajuns totuşi la constituirea unei „coaliţii dincolo de polarizări” la care mulţi se aşteptau şi 
în care ar fi intrat ambele tabere. Este un fenomen interesant, mai ales dacă ne gândim că 
în Ungaria s-a realizat o astfel de înţelegere în 1994. Cauza acestei situaţii tine de preferinţe 
(dublate însă de un calcul politic) — o alianţă formală cu postcomunistii ar fi fost cu siguranță 
inacceptabilă nu numai pentru o mare parte a electoratului UW, ci şi pentru numeroșii activişti 
ai acesteia care proveneau din grupările de opoziţie şi care nu uitaseră legea marţială. Fără 
îndoială, a contat şi temerea că o asemenea alianță cu SLD ar fi putut deveni un argument 
oferit partidelor de dreapta (ceea ce, cu siguranţă, putea genera un pericol real, dată fiind 
utilizarea repetată în retorica dreptei a sintagmei „trădarea de la Masa Rotundă”). Nu putem 
uita nici faptul că, dacă Gazeta Wyborcza se bucura de mult succes în domeniul modelării 
conştiinţei polonezilor, în schimb UD şi UW nu au înregistrat niciodată asemenea realizări 
pe plan politic. În situaţia dată, intrarea în coaliţie cu un partid mult mai puternic, aşa cum 
era SLD, ar fi riscat să ducă la dispariția UW: aceasta nu avea posibilitatea de a-şi dovedi 
în mod serios proveniența din trunchiul Solidarităţii şi ar fi devenit rapid un simplu vasal al 
postcomunistilor. 

2005 poate fi considerat un an de răscruce în dezbaterea publică poloneză, având in 
vedere schimbarea radicală care s-a produs pe scena politică atât în urma alegerilor prezi- 
dentiale, cât şi a celor parlamentare. Scăderea drastică a importanţei grupării postcomuniste 
a eliberat oarecum discursul politic dintre limitele foarte înguste de până acum, ridicându-l 
la nivelul dezbaterilor din celelalte ţări europene, inclusiv al celor care nu au cunoscut 
experienţa comunismului. Foarte lapidar prezentat ca polemica dintre ,,suveranisti” şi 
„Blobalişti”, acest discurs a înlocuit principala controversă de până acum, chiar dacă, 
bineînţeles, şi problemele legate de postcomunism erau incluse în această tematică. Linia 

de demarcaţie între tabere s-a limpezit în cursul următorilor doi ani. Dacă înainte de 
alegerile din 2005 atât PiS, cât şi PO (cel puţin în parte) îşi declarau susţinerea pentru 
pregătirea instaurării celei de-a IV-a Republici, respectiv pentru întărirea statului (la care 
se adăugau revendicările „suveraniste”), după alegerile din 2007 aceste partide au ajuns 
pe poziţii opuse unul faţă de celălalt. Reorientarea dezbaterii venea în completarea situaţiei 
anterioare, lărgind semnificativ spectrul dialogului în zona curentului principal al acestuia. 
Simplificând mult, putem admite că „globaliştii” şi-au asumat apărarea realizărilor din cei 
peste 20 de ani de transformări, iar „suveraniştii” şi-au asumat criticarea lor. Cu toate 
acestea, schimbarea intervenită după scandalul Rywin a antrenat discursul politic polonez 
mult dincolo de aceste limite. 


Postcomuniştii — ascensiunea şi decăderea grupării 


După negocierile din cadrul Mesei Rotunde, alegerile din iunie şi constituirea guver- 
nului Mazowiecki, sistemul partidului unic! a încetat să mai funcţioneze în Polonia, ceea 
ce obliga PZPR să se redefinească în noile condiţii ale concurenţei politice. Activiştii fostei 
„forţe politice conducătoare” au avat de răspuns la întrebarea dacă e cazul să îşi continue 
activitatea şi, dacă da, în ce formă. 

Convocat pentru luna ianuarie 1990, al XI-lea Congres al PZPR şi-a desfăşurat lucrările 
în atmosfera de descurajare şi apatie care devenise dominantă de vreo jumătate de an în 
rândurile partidului. În octombrie 1989, grupul deputaţilor PZPR afirma într-o declaraţie: 
„Vremea PZPR a trecut. Partidul a ajuns în pragul declinului politic”?. În timpul desfășurării 
congresului, necesitatea lichidării grupării politice cu numele purtat până atunci era 
acceptată de la sine, discuţiile privind doar modul în care partidul comunist putea fi 
transformat într-o ,,social-democratie modernă”. Indiscutabil, a avut câştig de cauză fac- 
țiunea mai puţin radicală, iar potrivit orientărilor sale a apărut, într-adevăr, un nou partid 
SdRP (Social-democratia Republicii Polone), care era însă doar o continuare a PZPR. Ca 
şef al partidului a fost ales tânărul şi dinamicul activist Aleksander Kwasniewski, care a 
devenit simbolul schimbării şi al adaptării la noile condiţii. Adepții, putin numeroşi, ai 
concepţiei potrivit căreia era necesară o ruptură totală faţă de moştenirea PZPR au fost 
învinşi. 

Sfârşitul simbolic al existenţei „forței politice conducătoare” a fost marcat prin cuvin- 
tele devenite celebre rostite în ziua de 29 ianuarie 1990 de ultimul prim-secretar al PZPR, 
Mieczysław F. Rakowski: „Dați jos steagul Partidului Muncitoresc Unit Polonez”. Dar, 
întrucât SdRP nu era dispus să rupă toate legăturile cu trecutul şi mai ales cu bunurile 
proaspăt lichidatului partid comunist, încă de la bun început s-au ivit numeroase contro- 
verse legate de această problemă. Varianta nationalizarii bunurilor partidului a fost respinsă 
pe motiv că este prea radicală, așa încât în luna noiembrie 1990 a fost adoptată hotărârea 
de luare în posesiune a bunurilor fostului PZPR. Dacă până în 1992 Trezoreria Statului a 
reuşit să preia majoritatea bunurilor imobiliare, mult mai dificilă a fost executarea obligaţiilor 


1. Deşi în RPP mai existau două partide în afară de PZPR (ZSL — al ţăranilor — şi SD — al intelec- 
tualilor), partidul comunist nu avea nevoie să concureze cu acestea pentru a-şi asigura votul 


alegătorilor. 
2. Vezi Antoni Dudek, Pierwsze lata... (Primii ani...), p. 105. 

rezultate din preluarea bunurilor în numerar şi a celor mobile, a căror valoare era greu de 
estimat, iar reprezentanţii SdRP au ştiut cum să blocheze în mod eficient orice informaţii 
pe această tema’. 

Superioritatea financiară fata de ceilalţi participanţi la viata politică din Polonia şi 
acordul unei părţi a elitelor provenite din „Solidaritatea” de ai ajuta pe postcomunisti să 
pară credibili în ochii populaţiei ca un subiect politic serios şi cu drepturi depline au adus 
acestei formaţiuni succese excepţionale. Poziţia SdRP pe politică s-a consolidat şi s-a 
coagulat tot mai mult în intervalul dintre primele două alegeri consecutive. La primul tur 
al alegerilor prezidenţiale din noiembrie 1990, candidatul postcomunistilor, Włodzimierz 
Cimoszewicz, s-a situat pe locul al patrulea cu peste 1,5 milioane de voturi (9,2%), iar la 
primele alegeri parlamentare pe deplin libere, prezentându-se în formula mai largă a unei 
coaliţii a partidelor de stânga sub sigla SLD (Alianţa Stângii Democrate), postcomuniştii 
au obţinut 12% din voturi, având astfel 60 de deputaţi în Seim, ceea ce, în condiţiile 
fărâmiţării fără precedent a parlamentului, le-a permis să formeze al doilea grup parla- 
mentar ca mărime?. 

După alegerile din 1991, era încă prea devreme pentru ca postcomuniştii să intre la 
guvernare — în Seim, SLD era, de fapt, izolat. De această situaţie şi-a dat seama şi liderul 
grupării, Aleksander Kwaśniewski, care a fost mulțumit de rezultatul alegerilor şi a afirmat 
că locul partidului său este de partea „opoziţie: responsabile”. În mod paradoxal, rămânând în 
afara curentului principal al luptei politice, SLD nu a avut decât de câştigat, pentru că, pe fondul 
permanentelor conflicte din zona formațiunilor de centru-dreapta, postcomunistii au reuşit să 
se prezinte ca „o oază de pace” şi ca apărători plini de zel ai democraţiei, împotriva „antico- 
munismului cu faţă bolşevică” (ca să-l parafrazăm pe Kwasniewski). Ei negau caracterul 
comunist al PZPR, afirmând frecvent că în trecut n-au existat decât tehnocrati pragmatici. 

Succesul repurtat de SLD la următoarele alegeri (anticipate, din 1993) a fost surprin- 
zător, inclusiv pentru membrii propriei formaţiuni. Victoria cantitativă clară (20,4% din 
voturi) a fost aproape dublată de prevederile favorabile ale sistemului electoral, întrucât 
fusese introdus pentru prima dată pragul electoral: 5% pentru partide şi 8% pentru coaliţii 
electorale; pe de altă parte, metoda d'Hondt de distribuire a voturilor pentru mandate 
avantaja de asemenea grupările puternice. Noile principii electorale, la care se adăugau 
fărâmițarea dreptei şi incapacitatea acesteia de a se adapta la un sistem electoral radical 
diferit, au făcut ca peste 1/3 din electorat să nu fie reprezentată în Seim. În cele din urmă, 
dispunând de peste 37% din mandate, postcomunistii au încheiat o coaliţie cu PSL, care, 
de asemenea, avusese de câştigat în urma noii legi electorale (câştigând 15,4% din voturile 
exprimate, a obținut 28,7% din locurile pentru Seim)‘. 

Asigurându-şi o poziţie dominantă absolută în parlament, la numai patru ani după 
desfiinţarea RPP, partidele postcomuniste au provocat nu numai un şoc enorm elitelor 
formațiunilor post-,,Solidaritatea”, ci şi temeri serioase legate de direcţia în care se vor 
îndrepta reformele economice si de faptul că politica externa a ţării ar putea fi modificată. 


1. Cf Arnošt Bečka, Jacek Molesta, Sprawozdanie z likwidac ji majątku byłej Polskiej Zjednoczonej 
Partii Robotniczej (Raport în legătură cu lichidarea bunurilor fostului Partid Muncitoresc Unit 
Polonez), Sopot-Varşovia, 2000, versiune online: http://www.mswia.gov.pl/index.php?dzial=2&id=2791 
accesat la 1.02.2010. 

2. Antoni Dudek, Pierwsze lata... (Primii...), pp. 153 şi 221. 

3. Jan Kofman, Wojciech Roszkowski, Transformacja... (Tranzifia...), p. 170. 

4. Antoni Dudek, Pierwsze lata... (Primii ani ...), p. 348. 

Însă SLD nu se găsea într-o situaţie chiar atât de confortabilă pe cât arăta aritmetica 
parlamentară. Având în vedere refuzul categoric al Uniunii Democratice de a intra într-o 
coaliţie cu SLD, aceasta era obligată să se alieze cu PSL, care punea condiţii foarte dure. 
La acestea se adăugau convingerea că trebuie neapărat să câştige încrederea populaţiei şi 
temerea de o posibilă reacţie a preşedintelui Watesa. Toţi aceşti factori au făcut ca porto- 
foliul de premier să îi fie acordat lui Waldemar Pawlak de la PSL — şi nu numai atât: 
forțând puţin „Mica Constituţie”, iniţiativa numirii şefilor MAN, MAI şi MAE a fost 
acordată preşedintelui ţării. 

Temerile că se va reveni la comunism şi că, sub guvernarea coaliţiei SLD-PSL, vor fi 
abandonate principalele direcţii politice s-au dovedit eficiente. Declaraţia de continuare a 
aspirațiilor euroatlantice ale ţării şi aderarea Poloniei la Parteneriatul pentru Pace au avut 
darul de a linişti în mare măsură spiritele. Încetinirea ritmului reformelor sociale şi eco- 
nomice răspundea pe deplin stării de spirit a populaţiei, obosită deja de schimbările radicale 
de după 1989. În ciuda luptei strânse din interiorul coaliţiei, liderii SLD au reușit să salveze 
imaginea partidului ca grupare paşnică şi chibzuită, contribuind la aceasta şi conflictele 
cu preşedintele Watesa, care putea fi învinuit fără nicio dificultate că este un „aventurier 
politic”. În situaţia dată a avut loc o altă surpriză de proporții: in 1995, şeful postcomunistilor, 
Aleksander Kwasniewski, l-a învins în al doilea tur de scrutin al alegerilor prezidenţiale 
pe omul-simbol al „Solidarităţii”, Lech Wałęsa. Dacă mai punem la socoteală şi revocarea, 
în martie 1995, a lui Pawlak din funcţia de premier, în următorii doi ani puterea le-a aparținut 
în exclusivitate postcomunistilor. Şi nu le-a dăunat, după cum nu le-au dăunat nici greşelile 
(de n-ar fi decât declaraţia premierului Włodzimierz Cimoszewicz la adresa sinistraţilor 
în urma inundaţiilor catastrofale din vara anului 1997: „Trebuiau să-şi facă asigurare”), 
nici chiar scandalurile, dintre cele mai grave (cum au fost acuzaţiile la adresa premierului 
Jozef Oleksy de spionaj în favoarea Moscovei, care în timp s-au dovedit neîntemeiate — 
aşa-numitul scandal „Olin”). La următoarele alegeri parlamentare, ce au avut loc în 1997, 
SLD obținut 27,1% din voturi, adică aproape cu şapte puncte procentuale mai mult decât 
în urmă cu patru ani, dar care nu i-au mai adus totuşi acelaşi succes. Grupările de cen- 
tru-dreapta îşi învăţaseră lecţia şi s-au aliat în cadrul Acţiunii Electorale Solidaritatea (Akja 
Wyboreza Solidarność — AWS) astfel încât, obţinând 33,8% din voturi si raliindu-se într-o 
coaliţie guvernamentală cu UW (13,2%), i-au eliminat pe postcomunisti de la putere. 

În anii următori, gruparea postcomunistă a ajuns să deţină cea mai mare putere. 
Reformele dificile ale guvernului de coaliţie al lui Jerzy Buzek, dezmembrarea AWS, 
serioasele frictiuni dintre cele două partide aflate la guvernare — toate acestea au determinat 
creşterea în continuare a popularității SLD şi a liderilor lui. Corolarul creşterii forţei SLD 
l-a constituit victoria zdrobitoare a lui Kwasniewski la alegerile prezidenţiale din anul 
2000 — preşedintele în exerciţiu a obţinut încă din primul tur 53,9% din voturi —, ca si 
succesul în alegerile parlamentare repurtat de coaliția SLD-UP (aceasta a apărut în urma 
cooptării unui mic partid de stânga de sorginte necomunistă, dar care singur nu avea şanse 
să intre în Seim); obţinând peste 41% din voturi, ea a înregistrat cea mai bună poziţionare 
a unei grupări politice de după 1989 (un scor mai bun avea să obţină doar Platforma 
Cetăţenească [PO], şapte ani mai târziu, cu 41,51% din voturi). 

Dar rezultatul alegerilor nu era suficient pentru ca gruparea SLD-UP să poată guverna 
singură; având în vedere modificările legii electorale, era nevoie din nou de alianţa cu 
PSL. Această a doua ipostază a aceleiaşi coaliţii nu mai era grevată însă de aceleași limitări 
(de natură externă, dar rezultând şi din modul de autoadministrare) ca în perioada 
1993-1997. Postcomunistii nu mai erau obligaţi să câştige încrederea populaţiei şi aveau, 

de asemenea, o poziţie deosebit de puternica in Seim (216 mandate). În fruntea guvernului 
a fost desemnat „cancelarul de fier”, Leszek Miller — fost prim-secretar al Comitetului 
Voievodal Skierniewice al PZPR, secretar al CC al PZPR, unul dintre fondatorii SdRP şi 
SLD, un politician care nu personifica numai duritatea sau brutalitatea în politică, ci şi 
cinismul. La fel a început să se comporte întreaga tabără a puterii, tot mai convinsă că 
nimic nu poate eroda popularitatea postcomuniştilor în societate. 

Certitudinea impunităţii a fost cauza prăbuşirii SLD, iar catalizatorul prăbuşirii a fost 
„scandalul Rywin”. Activitatea comisiei de anchetă a Seimului a dăunat foarte mult for- 
matiunii postcomuniste, devenind cea mai importantă cezură din istoria postcomunistilor 
polonezi. Din acel moment, SLD a intrat într-o defensivă care nu i-a fost deloc facilitată 
de alte scandaluri (printre altele, aşa-numitul „scandal Starachowic”, legat de scurgerile 
de informaţii despre arestările care urmau să fie operate, sau scandalul de corupţie 
„Peczak”). Criza profundă nu a trecut neobservată de partenerii de coaliţie (PSL), care se 
distantau tot mai frecvent de guvem, până când, în martie 2003, au fost eliminaţi de la 
guvernare. SLD a reuşit să menţină un guvern minoritar până la următoarele alegeri, din 
toamna anului 2005, dar în acest răstimp au apărut fisuri grave inclusiv în imaginea, mono- 
litică până atunci, a partidului. În martie, Marek Borowski, susținut de o serie de activişti, 
a fondat o nouă grupare: Social-democratia Poloneză (Socjaldemokracja Polska — SdPI), 
iar la scurt timp şi alti membri au părăsit SLD, trecând la Partidul Democrat (Partia 
Demokratyczna — PD), apărut în locul Uniunii Libertăţii (UW). Imaginea postcomunistilor 
nu s-a îmbunătăţit după schimbarea conducerii şi scoaterea în faţă a „tinerei generaţii”, pe 
care ar fi trebuit s-o întruchipeze noul şef al partidului, Wojciech Olejniczak. SLD a fost 
înfrânt în alegerile pentru Parlamentul European din 2004 (9,2% din voturi) şi în cele par- 
lamentare din 2005 (11,3% din voturi), anunțând probleme serioase pentru această formaţiune, 
anterior atât de puternică. 

Încercările repetate de a-și recăpăta poziția nu au produs însă efecte notabile. Nici 
schimbarea celor din „prima linie” (în primul rând din cauza lipsei de charismă a liderilor 
promovați — Wojciech Olejniczak şi Grzegorz Napieralski), nici alianţa cu alte grupări (cu 
această intenţie a fost creată în 2006 coaliția Stânga şi Democratii, în componenţa căreia 
intrau SLD, SdPI, PD şi UP) şi nici încercarea de a profita de popularitatea lui Kwasniewski 
nu au avut efect. La alegerile parlamentare din 2005 şi din 2007, SLD a obţinut ceva mai 
mult de 10% din voturi. În 2009, Alianţa a adoptat o altă strategie: aceea de a-i invita în 
„prima linie” şi pe activiştii mai vechi şi mai cunoscuţi (Leszek Miller, Józef Oleksy), 
ceea ce a făcut ca la alegerile prezidenţiale din 2010 să fie scos în faţă numele lui Jerzy 
Szmajdziński (moartea acestuia în catastrofa de la Smolensk l-a propulsat în cursă pe 
Napieralski, care a obţinut circa 14% din voturi). După o drastică dezmembrare, se pare 
că stânga postcomunistă îşi reconstruieste încet-încet o nouă poziţie, dovadă fiind specu- 
latiile de la televiziunea publică, potrivit cărora aceasta ar pregăti o altă coaliţie pentru a 
reveni la guvernare. 


încheierea socotelilor cu trecutul 


Principala polemică politică pe tema încheierii socotelilor cu trecutul comunist din Polonia 
era legată de problema lustraţiei şi de publicarea numelor colaboratorilor secreţi ai Serviciului 
de Securitate şi ai altor servicii secrete. Această problemă a apărut în dezbaterea publică la 
începutul lunii aprilie 1990, dar atunci contextul principal îl constituia problema securităţii 

statului faţă de posibilitatea santajarii persoanelor care au fost implicate într-o astfel de colabo- 
rare. Dar, la momentul respectiv, noua putere nu a considerat această temă esentiala’. 

Trebuie totuşi să specificăm încă de la început că în cazul Poloniei, spre deosebire de 
exemplul Cehoslovaciei, în discuţii funcţiona din capul locului o definiţie îngustă a lus- 
tratiei, care nu includea eliminarea comunismului. În situaţia dată, motivarea ei nu consta 
în ruperea legăturilor cu vechea ordine, ceea ce ar fi determinat o schimbare totală a 
cadrelor, ci doar în apărarea statului de un potenţial şantaj al persoanelor care îndeplineau 
o funcţie publică şi care în trecut colaboraseră cu poliţia secretă?. 

Prima încercare de rezolvare juridică a problemei a fost făcută de Uniunea Creştin-Naţională 
(Zjednoczenie Chrzescijansko-Narodowe — ZChN) în primăvara anului 1991. Proiectul 
propunea publicarea informaţiilor referitoare la colaborarea cu Securitatea a persoanelor 
care candidau la alegerile parlamentare. O asemenea prevedere ar fi urmat să constituie o 
parte componentă a legii electorale, dar în Seimul contractual ea nu avea absolut nicio şansă 
de succes şi a fost respinsă”. Mult mai multe şanse au avut adepții lustraţiei în Senat, pentru 
că senatorii fuseseră aleşi prin scrutin liber; ei au reuşit să impună o decizie care cerea 
verificarea candidaţilor la alegerile parlamentare din punctul de vedere al eventualei 
activităţi în cadrul Securităţii“. Dar, în practică, această decizie a fost ignorată total. 

În toamna anului 1991, în Seimul ales de data aceasta în mod absolut democratic, 
partizanii lustraţiei deţineau o poziţie mult mai puternică. Mai mult chiar, ideea era spri- 
jinită cu fermitate şi de reprezentanţii guvernului — premierul Jan Olszewski şi ministrul 
Afacerilor Interne Antoni Macierewicz. Într-o cuvântare, şeful guvernului afirma: „Nu din 
dorinţa de răzbunare, ci dintr-o necesitate morală, din necesitatea de a educa poporul în 
spiritul dreptăţii, decurge această idee de a plăti pentru greşelile trecute. Nu dorim o 
răspundere colectivă, ci doar răspunderea pentru deciziile concrete ale persoanelor care 
pentru propria carieră au săvârşit acţiuni ce contravin intereselor naţionale. Astfel de 
persoane nu trebuie să se mire că pot fi pedepsite pentru ceea ce au făcut”. Această hotărâre 
a fost confirmată şi de acţiunile ulterioare ale guvernului, inclusiv crearea Secţiei de Studii 
depe lângă Cabinetul Ministrului Afacerilor Interne, care cerceta dosarele Securităţii şi pregătea 
eventuala punere în practică a lustraţiei în momentul în care ea ar fi fost votată în Seim. 

Pe 28 mai 1992, la iniţiativa deputatului Janusz Korwin Mikke (de la Uniunea Politicii 
Reale), a fost adoptată în Seim o hotărâre care îl obliga pe şeful MAI să dea publicităţii, 
până la data de 6 iunie, lista colaboratorilor UB şi SB din rândul inaltilor demnitari de stat, 
al deputaţilor şi senatorilor, iar într-o perspectivă mai îndelungată din rândul judecătorilor, 
procurorilor, avocaţilor, consilierilor comunali şi membrilor consiliilor comunale. Hotărârea, 
aprobată în foarte scurt timp prin utilizarea unor şiretlicuri politice, era imperfectă, în con- 
tradictie cu alte texte juridice (inclusiv cu Constituţia), iar la nivel practic nu conţinea indicaţii 
referitoare la procedura de revocare şi îi conferea atribuţii foarte largi ministrului Macierewicz, 
care era obligat să declare cine a fost colaborator“. 

Aplicarea hotărârii Seimului s-a desfăşurat paralel cu procedura de demitere a guver- 
nului la solicitarea Uniunii Democratice, aceasta aprinzând şi mai mult spiritele. Pe 4 iunie 


1. Cf. Piotr Grzelak, Wojna o lustrację (Războiul lustraţiei), Varşovia, 2005, pp. 18-21. 

1992, Macierewicz le-a înmânat preşedinţilor grupurilor parlamentare din Seim plicuri 
sigilate conţinând 64 de nume, care nu erau însă listele colaboratorilor, ci ale persoanelor 
în legătură cu care se găsiseră materiale în MAI. În acest fel, ministrul a încercat să se 
apere de potenţiale reproşuri, dar în fond el nu făcea ceea ce al obliga hotărârea: aceasta 
îi cerea să stabilească într-un mod lipsit de ambiguitate dacă cei supuşi lustraţiei cola- 
boraseră în trecut cu securitatea!. La scurt timp după aceea, guvernul lui Olszewski a 
fost demis, lucru pe care acesta l-a interpretat drept acţiunea persoanelor amenințate de 
lustratie. 

„Lista lui Macierewicz” a rămas pentru mult timp sinonimul lustraţiei — adversarii 
acesteia prezentau activitatea ministrului drept o ameninţare fundamentală la adresa sta- 
tului, ceea ce, în definitiv, dovedea, după părerea lor, justetea tezei că trebuie neapărat să 
se renunţe la încercarea de a face o astfel de verificare. În schimb, susţinătorii ei, fără a 
acorda atenţie altor posibile motive ale căderii guvernului Olszewski, îi apreciau activitatea, 
considerându-l singurul care a încercat să încheie socotelile cu trecutul şi conchizând 
insuccesul lui că printre elitele celei de-a III-a Republici Securitatea este omniprezentă. 

În cursul anilor următori, problema lustraţiei a fost prezentă în dezbaterea publică, a 
apărut de asemenea în forul parlamentului, dar până în 1997 nu a primit o soluţionare 
juridică. Doar amintitul „scandal Olin” a dus la reluarea acestui subiect în mod serios. În 
cele din urmă, după lungi dezbateri şi controverse şi după depăşirea obstacolelor create 
de SLD, legea lustraţiei a fost adoptată în Seim şi Senat în aprilie 1997, apoi semnată de 
preşedintele Kwasniewski. Ea a intrat în vigoare pe 3 august 1997, prin urmare înaintea 
alegerilor parlamentare care urmau să aibă loc în toamnă, conform intenţiilor aşa-numitei 
„coaliţii a lustraţiei” (constituită din partidele din opoziţie: UW, UP, ambele facţiuni ale 
KPN [Confederaţia Poloniei Independente], BBWR [Blocul Apartinic de Colaborare cu 
Guvernul] şi SKL [Partidul Conservator Popular], alături de majoritatea membrilor PSL 
din coaliția de guvernare). 

Adoptată în 1997, legea impunea persoanelor care candidau la funcţii importante în 
stat (inclusiv candidaţilor care se prezentau la alegerile generale) obligaţia de a da o 
declaraţie de lustratie. În cazul depunerii unei declaraţii false, persoana respectivă ar fi 
fost lipsită timp de zece ani de dreptul de a mai ocupa funcţii supuse lustraţiei (dar nu 
prevedea niciun fel de sancţiuni pentru colaborarea cu serviciile de informaţii comuniste). 
Corectitudinea declaraţiei urma să fie verificată de Tribunalul Lustraţiei, compus din 21 de 
persoane, în cadrul căruia funcţia de procuror urma să fie îndeplinită de Reprezentantul 
Interesului Public. În scurt timp s-a constatat că există o piedică în calea aplicării acestei 
legi: lipsa judecătorilor dornici să facă parte din Tribunalul Lustraţiei. În situaţia data, în 
1998 a fost adoptat un amendament potrivit căruia obligaţiile Tribunalului Lustratiei erau 
preluate de Curtea de Apel din Varşovia. În plus, se făceau precizări referitoare la procesul 
lustraţiei: cel care urma să înainteze declaraţiile la tribunal era Reprezentantul Interesului 
Public, evitându-se astfel verificarea tuturor declarațiilor’. ` 

Legea adoptată în 1997 urma să opereze timp de zece ani, dar, după părerea multor 
susținători ai lustraţiei şi ai decomunizării, acest termen era prea scurt. Pe la sfârşitul anului 
2004, din dorința de a facilita accesul la datele din arhivele Securităţii, cunoscutul publicist 
şi ziarist Bronistaw Wildstein a copiat din baza de date (care conţinea peste 160.000 de 

nume) a Institutului Memoriei Naţionale (IPN) indicii de catalog ai dosarelor din arhivă cu 
documentele Institutului. Această listă, denumită „lista lui Wildstein”, a început să functio- 
neze, contrar intenţiei celui care a publicat-o, ca listă a agenţilor, cu toate că ea conţinea 
Şi multe nume de persoane supravegheate şi urmărite de poliţia secretă. Potrivit declaraţiilor 
sale, Wildstein le-a transmis aceste liste ziariştilor cu intenţia de a-i ajuta în numele 
societăţii să ceară mai eficient dezvăluirea datelor referitoare la foştii agenţi şi, implicit, 
să îi oblige pe politicieni să îi elimine pe aceștia de pe scena politică. Scopul principal era 
să faciliteze accesul populaţiei la ceea ce avea dreptul (informaţii) şi să dea publicităţii 
adevărul în legătură cu istoria recentă. Faptul în sine al scurgerii de informaţii, dreptul 
ziaristului de a utiliza astfel de metode, durata lustraţiei si accesul la arhive au devenit 
subiectele unei dezbateri foarte aprinse. 

Pe 18 octombrie 2006, Seimul a adoptat o nouă dispoziţie referitoare la divulgarea 
informaţiilor legate de documentele organelor de Securitate ale statului pentru perioada 
1944-1990 şi la conţinutul acestor documente. În 2007, în textul acestei dispoziţii au fost 
operate modificări, unele cerute de preşedintele Kaczynski, altele rezultând din decizia 
Curţii Constituţionale (Trybunat Konstytucyjny — TK), care a decis că unele dintre preve- 
derile ei sunt neconstitutionale’. Noua dispoziţie anula funcţia de Reprezentant al Interesului 
Public, întregul proces al lustraţiei revenind în sarcina IPN. A fost substantial îmbogăţită 
lista funcţiilor şi instituţiilor pentru care era nevoie să se depună o declaraţie de lustratie. 
A fost dată de asemenea o definiţie a sintagmelor: „organ de Securitate a statului”, 
„document al organelor de Securitate a statului” şi „persoană care îndeplineşte o funcţie 
publică”2. Dar această dispoziţie a fost analizată de Curtea Constituţională, care a găsit 
mai multe pasaje în contradicţie cu Constituţia, astfel încât ea nu a fost pusă în aplicare. 

Teoria lustraţiei în Polonia este foarte diferită de practică. Deşi soluţiile legislative 
adoptate nu conţin elemente referitoare la decomunizare, scopul lor este apărarea statului 
democratic împotriva pericolelor rezultând din cazurile nedivulgate de colaborare a persoanelor 
publice cu Securitatea; practica merge însă mai departe decât prevederile textului de lege. 
Reprezentantul Interesului Public revoca în principiu sentinţele de achitare; procurorii ce şi-au 
recunoscut colaborarea cu Securitatea în trecut au fost eliberaţi din funcţie, politicienii au fost 
demiși (în cazul în care nu au demisionat din proprie iniţiativă) în momentul în care a început 
ancheta privind lustratia. În ciuda absenței unor înscrisuri juridice în acest sens, lustratia 
poloneză a avut, de fapt, şi un caracter anticomunist?. 

Lustraţia anumitor persoane (uneori chiar si a unor categorii sociale) şi colaborarea 
acestora confirmată sau doar presupusă cu serviciile secrete ale RPP au devenit subiectul 
unei controverse aprinse. Cel mai cunoscut caz este fără îndoială acela al lui Lech Watesa, 
acuzat de colaborare cu SB la începutul anilor ’70, cu numele de cod „Bolek”. Reprosurile 
la adresa conducătorului „Solidarităţii”, făcute publice la începutul anilor ’90, au devenit 
un subiect permanent de polemică în legătură cu trecutul şi cu lustratia. Discuţiile privind 
comportamentul lui Watesa din 1970, acţiunile lui ca preşedinte pentru a îngreuna accesul 


1. Ustawa z dnia 18 pażdziernika 2006 r o ujawnianiu informacji o dokumentach organów bezpiec- 
zeństwa państwa z lat 1944-1990 oraz treści tych dokumentów (Dispoziţia din 18 octombrie 2006 
referitoare la divulgarea informațiilor legate de documentele organelor de securitate ale statului 
pentru perioada 1944-1990 şi la conținutul acestor documente), Monitorul Oficial nr. 218, 2006, 
poz. 1592 [text integral], http://isap.sejm.gov.pl/DetailsServlet?id=WDU20062181592 accesat 
la 08.03.2010. 

2. Ibidem. 

3. Artur Wołek, Demokracja... (Democrația...), p. 111. 

la adevăr şi statutul lui de simbol naţional sunt în continuare foarte aprinse; s-ar putea 
spune chiar că ele nu lasă loc pentru atitudini „intermediare”. De o parte se situează 
apărătorii lui Wałęsa, care consideră inadmisibil să se arunce cu noroi în acesta şi că, 
dacă el, ca simbol al „Solidarităţii”, avea ceva pe conştiinţă, acest subiect nu trebuie 
discutat in public; de cealaltă parte se situează cei care sunt convinşi că Watesa a fost un 
trădător şi întreaga lui activitate s-a desfăşurat sub patronajul agenturilor. Vocile care se 
plasau între aceşti doi poli, care încercau să pună întrebări şi să clarifice anumite ambi- 
guităţi erau automat plasate până nu demult într-una din cele două tabere ale controversei 
ideologice. Era o consecinţă logică a locului pe care îl ocupau în programul partidelor de 
dreapta lustratia şi decomunizarea în raport cu perceperea acestor probleme de către o parte 
a taberei liberale (care considera imperativul încheierii socotelilor cu trecutul în primul 
rând o ameninţare la adresa democraţiei poloneze). Un istoric care îşi propune să abordeze 
această dificilă temă a istoriei foarte recente a Poloniei (dacă presupunem că vrea să o 
descrie sincer şi deontologic corect) trebuie să aibă în vedere că toate afirmaţiile sale vor 
fi considerate de ambele tabere angajate în polemică expresia unor interese politice foarte 
bine determinate; în consecinţă, elaborarea unei viziuni comune în legătură cu istoria 
Poloniei care să poată fi acceptată de ambele tabere se dovedeşte a fi o misiune foarte 
dificilă. 

Cazul Watesa este exemplul tipic pentru permanenta temei lustraţiei in Polonia si, in 
același timp, dovada clară că absenţa unor prevederi juridice în acest domeniu imediat 
după 1989 a fost o greşeală fundamentală. Muşamalizarea problemei a determinat apariţia 
multor zvonuri şi situaţii ambigue, care au început să aibă o existenţă de sine stătătoare 
şi, mai ales, a dus la radicalizarea atitudinilor de ambele parti. 

Încheierea socotelilor cu trecutul în Polonia nu s-a limitat totuşi la problema lustraţiei. 
O altă problemă foarte serioasă a fost pedepsirea crimelor comunistmului. În 1991 a fost 
adoptată o hotărâre ce introducea noţiunea de „crimă stalinistă” (săvârşită până la 31 decem- 
brie 1956), un compromis care putea fi acceptat şi de postcomunişti (conferindu-le legi- 
timitate celor care proveneau din aripa reformatoare a PZPR)!. Această hotărâre a fost 
abrogată în 1999, când a intrat în vigoare hotărârea cu privire la IPN. În locul sintagmei 
„crime staliniste”, noile prevederi introduceau „crime comuniste” (săvârşite între 17 septembrie 
1939 şi 31 decembrie 1989. 

Practica judiciară a pedepselor în ceea ce priveşte crimele comunismului este totuşi 
mult mai blândă decât prevederile legii (destul de aspre). Pe toată durata existenţei sale, 
Comisia Centrală de Cercetare a Crimelor Împotriva Poporului Polonez (care ancheta 
crimele staliniste în temeiul hotărârii din 1991) a efectuat 1.200 de anchete, a adresat 
procuraturii propunerea de începere a acţiunii judiciare pe baza unor documente incriminatoare 
în 250 de cazuri, dintre care doar 62 au ajuns în instanţă. Au fost condamnate 28 de persoane, 


l. Ustawa z dnia 4 kwietnia 1991 r. o zmianie ustawy o Glownej Komisji Badania Zbrodni 
Hitlerowskich w Polsce — Instytucie Pamięci Narodowej (Hotărârea din ziua de 4 aprilie 1991 
cu privire la modificarea hotărârii despre Comisia Centrală de Cercetare a Crimelor Hitleriste 
în Polonia — Institutul Memoriei Naționale), Monitorul Oficial nr. 45, 1991, poz. 195, http:// 
isap.sejm.gov.pl/DetailsServlet?id=WDU19910450195 accesat la 10.03.2010. 

2. Ustawa z dnia 18 grudnia 1998 r. o Instytucie Pamięci Narodowej-Komisji Ścigania Zbrodni 
przeciwko Narodowi Polskiemu (Hotărârea din ziua de 18 decembrie 1998 cu privire la Institutul 
Memoriei Naţionale — Comisia de cercetare a Crimelor contra Poporului Polonez), Monitorul 
Oficial nr. 155, 1998, poz. 1016, http://isap.sejm.gov.pl/DetailsServlet?id=WDU19981551016 
accesat la 10.03.2010. 

câteva dintre acestea în baza unor sentinţe definitive!. La rândul ei, activitatea Comisiei 
de Urmărire a Crimelor împotriva Poporului Polonez din cadrul IPN, începând din anul 
2000 şi până la sfârşitul primului trimestru al anului 2009, s-a concretizat în desfăşurarea 
a peste 6.300 de anchete preliminare, elaborarea a 242 de acte de acuzare formulate 
împotriva a 385 de autori ai unor crime şi obţinerea a 67.397 de declaraţii din partea 
martorilor’. 


Schimbări în simbolistică şi în memoria colectivă 


Procesul de tranziţie în sfera simbolului necesar şi de lungă durată a început în Polonia 
odată cu deja amintita revizuire a Constituţiei din 29 decembrie 1989. Printre schimbările 
adoptate de parlament, printre cele mai importante din acest punct de vedere trebuie să 
socotim revenirea la numele traditional al statului (Republica Polonă) şi la stema ţării 
(vulturul alb cu coroană pe un câmp roşu). Au fost eliminate mentiunile ideologice despre 
rolul conducător al PZPR, despre prietenia cu URSS şi cu celelalte ţări socialiste, despre 
economia planificată şi despre orânduirea socialistă. În locul acestora au apărut menţiuni 
referitoare la suveranitatea poporului, la libertatea economică şi la sistemul pluripartit?. 
Acestea nu erau decât consfintirea unei stări de fapt, dar valoarea simbolică a revenirii la 
numele ţării şi reaparitia coroanei pe capul vulturului alb al Poloniei sunt inestimabile. 

Regimul de democraţie populară din RPP a încercat să influenţeze ideologic populaţia, 
inclusiv prin intermediul canoanelor sărbătorilor naţionale şi al celorlalte zile declarate 
libere. Cele mai importante sărbători naţionale erau | Mai (Ziua Muncii), instituită pe 
26 aprilie 1950“ si 22 iulie (Sărbătoarea Naţională a Renaşterii Poloniei), adoptată prin 
legea din 22 iulie 19455, prima dintre ele fiind numită uneori „onomastica”, iar cea de-a 
doua „ziua de naştere” a regimului. Legea care instituia 22 iulie ca zi de sărbătoare elimina 
în același timp Sărbătoarea Independenţei, stabilită in 1937 pentru data de 11 noiembrie, 
iar de teamă că sărbătoarea de 3 mai (instituită în 1919) ar putea face concurenţă festivi- 
tatilor închinate Sărbătorii Muncii (precum şi din reticenta faţă de tradiţiile republicane 
ale primelor două Republici Polone), în anul 1951 această dată a fost ştearsă din calendarul 
sărbătorilor de stat. 


1. Bronisław Wildstein, Dekomunizacja, której nie bylo (Decomunizatia care n-a avut loc), Cracovia, 
2000, p. 67. 

2. Pagina de internet a IPN: http://ipn.gov.pl/portal/pl/3/2299/Glowna_Komisja_Scigania_Zbrodni_ 
przeciwko_Narodowi_Polskiemu.html accesat la 17.02.2010. 

3. Ustawa z dnia 29 grudnia 1989 r. o zmianie Konstytucji Polskiej Rzeczypospolitej Ludowej (Legea 
din ziua de 29 decembrie 1989 referitoare la modificarea Constituției Republicii Populare Polone), 
Monitorul Oficial nr. 75, 1989, poz. 444, http://isap.sejm.gov.pl/DetailsServlet?id=W DU 19890750444 
accesat la 17.02.2010. 

4. Ustawaz dnia 26 kwietnia 1950 r. o ustanowieniu I Maja świętem państwowym (Legea din ziua 
de 26 aprilie 1950 referitoare la instituirea zilei de I Mai ca sărbătoare de stat), Monitorul 
Oficial nr. 19, 1950, poz. 157, http://isap.sejm.gov.pl/DetailsServlet?id=WDU 19500190157 
accesat la 17.02.2010. 

5. Ustawa z dnia 22lipca 1945 r. o ustanowieniu Narodowego Święta Odrodzenia Polski (Legea 
din ziua de 22 iulie 1945 referitoare la instituirea Sărbătorii Naționale a Renaşterii Poloniei), 
Monitorul Oficial nr. 32, 1945, poz. 194, http://isap.sejm.gov.pl/DetailsServlet?id=W DU 1 9450320194 
accesat la 17.02.2010. 

În cursul anilor 1989-1990, în calendarul sărbătorilor oficiale şi al zilelor declarate 
nelucrătoare au fost introduse patru modificări, mai ales pentru revenirea la situaţiile de 
dinaintea comunismului; au devenit astfel din nou zile de sărbătoare 3 mai, 15 august (din 
1992, această dată are nu numai o dimensiune religioasă, Adormirea Maicii Domnului, ci 
şi una militară, ziua Armatei Poloneze de comemorare a bătăliei de la Varşovia din 1920) 
şi 11 noiembrie. A fost de asemenea eliminată sărbătoarea din 22 iulie!. În 2010 se va 
reveni la recunoaşterea (începând cu anul următor) a sărbătorii Regilor Magi de pe 
6 ianuarie ca zi nelucrătoare. 

În perioada 1998-2010 au fost instituite opt sărbători oficiale, dar care nu au statut de 
zile nelucrătoare: 24 martie — Ziua Naţională a vieţii; 13 aprilie — Ziua Comemorării 
Victimelor Crimei de la Katyn; 2 mai — Ziua Drapelului Republicii Polone; 28 iunie — Ziua 
Naţională de Comemorare a luni: Iunie 1956 la Poznan; 1 august — Ziua Naţională de 
Comemorare a Insurectiei Varsoviene; 3 | august — Ziua Solidarităţii şi a Libertăţii; 27 septem- 
brie — Ziua Statului Polonez in Ilegalitate; 16 octombrie — Ziua Papei Ioan Paul al II-lea. 

Schimbarea de direcţie care s-a înfăptuit în 1989 impunea şi „o delimitare simbolică de 
comunism” a spaţiului public prin dărâmarea unor monumente şi construirea altora, prin 
schimbări ale denumirii străzilor, prin schimbarea patronilor spirituali ai anumitor şcoli şi 
ai altor instituţii. Simbolic, foarte importantă a fost fără îndoială, pe data de 16 noiembrie 
1989, spectaculoasa înlăturare, în aplauzele frenetice ale populaţiei, a statuii lui Felix 
Dzerzynski dintr-o piaţă centrală a Varşoviei (care, noza bene, a şi purtat numele lui până în 
1989). Doisprezece ani mai târziu, soclul de sub statuia creatorului serviciilor sovietice de 
securitate a fost utilizat ca postament pentru o altă statuie — a lui Juliusz Słowacki. 

La fel de multă forță simbolică are şi povestea statuii lui Lenin din oraşul Nowa Huta 
de lângă Cracovia. Instalată în 1973, în această „înfăptuire” tipică a socialismului, aşa 
cum trebuia să fie oraşul muncitoresc construit din temelii în perioada RPP, statuia nu a 
avut o viață uşoară. În 1979, ea a constituit ţinta unui atentat organizat de Andrzej 
Szewczuwaniec, dar în urma exploziei conducătorul comunismului mondial şi-a pierdut 
doar călcâiul. În 1989 a fost, de asemenea, ţinta unor demonstraţii de masă, s-au încercat 
dărâmarea ei de pe postament şi chiar incendierea sa. În cele din urmă, pe 10 decembrie, 
monumentul a fost demontat şi dus într-un depozit, dar în 1992 a fost cumpărat contra 
sumei de 100.000 de coroane de milionarul suedez Big Bengt Erlandsson, care, după nişte 
uşoare modificări (i-a pus o ţigară în gură şi un cercel în ureche), l-a instalat pe conducătorul 
revoluţiei în muzeul personalităţilor High Chaparral de lângă Stockholm?. 

Odată cu căderea regimului comunist a demarat o acţiune masivă de schimbare a 
numelor străzilor care imortalizau figuri importante ale mişcării comuniste nationale şi 
internaţionale, icoane mondiale ale comunismului, evenimente sau organizaţii legate de 
fostul sistem şi de Uniunea Sovietică. Principala fază a acestei operaţii a avut loc la 
începutul anilor '90, când în fiecare oraş au fost operate zeci sau chiar sute de modificări 
de nume ale unor artere de circulaţie mai mari sau mai mici din localităţile poloneze. Au 
dispărut astfel denumiri ca: şoseaua Armatei Roşii, a Marii Revoluții din Octombrie, strada 
22 iulie, Wanda Wasilewska, Julian Marchlewski, PK WN (Comitetul Polonez de Eliberare 


1. Ustawaz dnia 18 stycznia 1951 o dniach wolnych od pracy (Legea din ziua de 18 ianuarie 1951 
referitoare la zilele declarate nelucrătoare), Monitorul Oficial nr. 4, 1951, poz. 28, http://isap. 
sejm.gov.pl/DetailsServlet?id=WDU 19510040028 accesat la 17.02.2010. 

2. Battomiej Kozłowski, Proba wysadzenia pomnika Lenina w Nowej Hucie (Tentativa de aruncare 
în aer a monumentului lui Lenin din Nowa Huta), http://kalendarium.polska.pl/wydarzenia/ 
article.htm?id=252302 accesat la 18.02.2010. 

Naţională, o organizaţie comunistă marionetă, dirijată de la Moscova, care fusese înfiinţată 
pe 22 iulie 1944), Janek Krasicki, Rosa Luxemburg, în locul cărora au apărut şoseaua 
MareşalJ6zefPitsudski, 3 Mai, 11 Noiembrie sau strada gen. Władysław Anders, Solidaritatea”, 
gen. Tadeusz Bor-Komorowski!. 

După un prim val masiv de schimbări, la al doilea, lucrurile s-au complicat semnificativ. 
Era invocat tot mai des argumentul financiar („Nu îi putem obliga pe locuitori să suporte 
costurile acestor schimbări”), se manifesta tot mai des lipsa dorinţei de a continua acest 
proces. De aceea există în continuare străzi care poartă numele unor figuri legate de 
mişcarea comunistă (recordul îl deţine un erou al propagandei comuniste, participant la 
războiul polono-bolşevic din 1920 în tabăra sovietică, gen. Karol Swierczewski » Walter’). 
Din 2007, IPN apelează la autorităţile locale pentru a duce la bun sfârşit schimbarea 
numelor de străzi, dar în cele mai multe cazuri obţine răspunsuri negative, invocându-se 
de obicei voinţa locuitorilor de pe străzile respective. Doar în câteva cazuri aceste eforturi 
au avut efect?. Actualmente, cel mai uşor se pot opera schimbări în situaţiile când pot fi 
găsiți eroi care au nume identic cu numele străzii: spre exemplu, luptătorul comunist Janek 
Krasicki îi lasă locul episcopului Ignacy Krasicki, poet şi publicist din secolul al XVIII-lea, 
unul dintre principalii reprezentanţi ai Iluminismului polonez, iar cartierul din Szczecin 
care purta numele preşedintelui Consiliului de Stat al Poloniei Populare, Aleksander 
Zawadzki, l-a primit drept patron pe Tadeusz Zawadzki „Zoska”, un erou al Insurecţiei 
Varşoviene?. 


1. Unele schimbări au căpătat un caracter simbolic, comparatia dintre cele două denumiri succesive 
sugerând uneori că trecerea de la una la alta nu s-a făcut întâmplător. În Varşovia, şoseaua 
Revoluţia din Octombrie a devenit Primatul Mileniului; gen. Karol Świerczewski — „Solidaritatea”; 
Julian Marchlewski — loan Paul al II-lea; Pawet Finder — căpitan Witold Pilecki. În cazul anumitor 
străzi, a fost schimbat numele călăului cu al victimei: şoseaua Bolestaw Bierut din Varşovia a 
devenit şoseaua gen. Emil Fieldorf ,,Nil”, condamnat de un tribunal comunist la pedeapsa cu 
moartea şi căruia Bierut i-a refuzat gratierea. La Lodz au fost onorate numele celor mai cunoscute 
figuri ale luptei armate a partizanilor anticomunişti: maiorul Zygmunt Szendzielorz ,,Lupaszka” 
înlocuindu-l pe Alfred Lampe, iar maiorul Józef Kuraś „Ogien” pe Rosa Luxemburg. 

2. Pagina de internet a IPN: http'//ipn.gov.pl/portal.php?serwis=pl&dzial=379&id=8625 accesat 
la 18.02.2010. 

3. Poate cel mai cunoscut şi cel mai larg dezbătut exemplu al lipsei schimbării este Palatul Culturii 
şi Ştiinţei (PKiN) din Varşovia, care a fost construit în plin centrul oraşului ca „dar al poporului 
sovietic pentru poporul polonez” între anii 1952 şi 1955. Palatul, care purta iniţial numele lui 
Stalin, simboliza de fapt pentru cei mai multi dominaţia sovietică asupra Poloniei, iar amplasarea 
lui face notă discordantă cu planul urbanistic, altfel unitar, al Varşoviei. Partizanii demolării lui 
aduc neîncetat argumentul istoric: în perioada celei de-a IJ-a Republici, imensa catedrală ortodoxă 
Alexandr Newski, construită la începutul secolului XX în piaţa Saski (actualmente Piłsudski), 
în ciuda indiscutabilei sale valori arhitecturale, a fost dărâmată pe motiv că reprezintă un simbol 
al dominaţiei ruse. În schimb, adversarii demolării PkiN, în afara unor argumente pertinente de 
natură economică şi logistică (necesitatea transferării numeroaselor instituţii care îşi au sediul 
în clădirea PKiN), subliniază că timp de câteva decenii această clădire monumentală a devenit 
un simbol al oraşului. În 2007, Palatul a fost înscris în registrul monumentelor, ceea ce practic 
punea capăt discuţiilor legate de eventuala sa demolare. 

Problema numelor de străzi în Polonia rămâne deschisă şi agită spiritele. Un puternic ecou a 
avut astfel mistificarea pusă la cale de un grup de internauti care, în cadrul enciclopediei 
Wikipedia, au creat o pagină fictivă dedicată lui Henryk Batuta, un aşa-zis luptător comunist 
care ar fi fost patronul unei străzi din Varşovia (în realitate, numele străzii vine de la un accesoriu 
muzical: bagheta dirijorală — n.t.). Pagina falsă nu a trezit niciun fel de suspiciuni timp de peste 
un an, iar după demascarea mistificării autorii acesteia şi-au descris acţiunea ca fiind o „ironie 

Independent de rămăşiţele simbolisticii RPP, a III-a Republică isi găseşte rădăcinile în 
mod tot mai explicit în sfera Armatei Nationale si a ,,Solidaritatii”. Încercarea de a lansa 
Masa Rotunda ca punct de origine a Poloniei libere s-a soldat cu un eşec — şi astfel devine 
clar faptul că nu compromisul elitelor la care s-a ajuns cu ocazia Mesei Rotunde, ci alegerile 
din 4iunie constituie cezura, momentul cândpoporul a respins vechiul regim. Tot la această 
dată au loc în fiecare an cele mai importante manifestări aniversare. Într-un loc simbolic, 
în piaţa din faţa Seimului, a apărut monumentul Statului Polonez în Ilegalitate, iar festi- 
vitatile succesive legate de aniversarea Insurectiei Varşoviene, care a fost rezultatul acti- 
vităţii acestuia, au căpătat în ultimii ani un caracter tot mai solemn. Un moment de răscruce 
l-a constituit în acest sens celebrarea celei de-a 60-a aniversări a izbucnirii Insurecţiei 
Varşoviene odată cu deschiderea modernului Muzeu al Insurectiei Varsoviene, care atrage 
deja un mare număr de vizitatori. Cei câţiva ani de activitate a acestui muzeu reprezintă 
efectul cel mai vizibil al instaurării unei noi politici a istoriei, cerută la începutul secolului 
XXI atât de PO, cât şi de PiS. Consecințe ale schimbărilor survenite în modul de a concepe 
istoria şi memoria colectivă sunt proiectele altor noi instituţii consacrate unor evenimente 
istorice importante (Centrul European „Solidaritatea”, Muzeul celui de-al Doilea Război 
Mondial, Muzeul de Istorie a Poloniei, Muzeul de Istorie a Evreilor Polonezi), ca şi modul 
mult mai vesel de desfăşurare şi participarea oamenilor în număr tot mai mare la aniversări. 
Istoria, interpretarea ei şi memoria colectivă au revenit în curentul principal al dezbaterilor 
publice, ilustrat prin deviza „Să ne alegem viitorul”, învingând — definitiv, se pare — această 
versiune poloneză a ideilor lui Fukuyama despre „sfârşitul istoriei”. 


Nostalgia după RPP. Cultura şi cultura pop 


Cu toate acestea, în ciuda faptului că anii au trecut, amintirea RPP rămâne încă vie în 
sufletul multor polonezi. Pe lângă largile dezbateri intelectuale referitoare la Polonia 
comunistă, s-a format o percepţie nu de putine ori nostalgică în legătură cu această perioadă. 
O influenţă fundamentală în acest tip de percepţie asupra RPP au avut-o cultura şi cultura 
pop, atât cele din trecut (mai ales din anii '70-'80), cât şi cele din care s-au conturat în 
perioada celei de-a III-a Republici referitor la perioada de dinainte de 1989. 

Nostalgia faţă de perioada comunistă, prezentă in toate țările postcomuniste, are 
motivații complexe. Una dintre cauzele ei principale o reprezintă scăderea relativă a 
nivelului de trai al cetățeanului. Cu ocazia cercetărilor efectuate în Polonia în cursul anului 
1999, doar unul din zece respondentii mulţumiţi de situaţia lor materială declară că ar 
prefera să trăiască în RPP, nu în a III-a Republică, pe când, din categoria celor care isi 
definesc situaţia drept nesatisfăcătoare, jumătate ar prefera regimul comunist. Aproape 
aceleaşi proporţii se mențin şi în cazul nivelului de studii şi educaţie — cam jumătate din 
cei cu studii elementare şi doar 1/10 din cei cu studii superioare ar prefera să trăiască în 
socialismul real. Desigur, un rol fundamental îl joacă şi vârsta — doar 5% dintre studenţi 
şi elevi ar dori revenirea regimului comunist la zece ani după căderea lui, procentul răs- 
punsurilor favorabile RPP crescând odată cu vârsta!. 


la adresa faptului că multe străzi din Polonia poartă în continuare nume de persoane şi instituţii 
care nu sunt demne de această onoare”. 

1. „Kto wolałby zyé w PRL? Komunikat z badań („Cine ar vrea să trăiască in RPP? Comunicatul 
anchetei”), CBOS, Varşovia, mai 2000. http://www.cbos.pl/SPISKOM.POL/2000/K_082_00. 
PDF accesat la 19.02.2010. 


130 1989. TOAMNA NAȚIUNILOR 


Cercetările în domeniul opiniei publice confirmă impresia că nostalgia cea mai intensă 
după regimul trecut o resimt cei care s-au regăsit cel mai greu în noile realități. Adică 
oamenii pentru care bunăstarea iluzorie din „epoca lui Gierek”, la care se adăuga securitatea 
socială, constituia o valoare mai importantă decât libertatea politică sau economică, pentru 
că nu erau pregătiţi să profite de roadele acesteia. Printre ei sunt numeroşi şomeri, pen- 
sionari, rentieri, adeseori țărani — grupuri sociale care, în urma radicalelor reforme eco- 
nomice, au fost într-un fel sau altul marginalizate. Este vorba de asemenea de persoane a 
căror vârstă activă se suprapune, în general, cu perioada RPP. Astfel, în cursul anilor '90 
făcea furori sloganul „Mai bine era cu comuniştii” şi au apărut chiar şi produse care făceau 
explicit referire la aşa-zisa situaţie mai bună din anii '70, cum ar fi „jambon ca pe vremea 
lui Gierek”. 

În ultimii ani au apărut un alt fel de amintiri despre RPP, cultivate de generaţia celor 
de 30-40 de ani. Nostalgia lor nu implică dorul efectiv de regimul comunist, fiind legată 
mai degrabă de obiecte, emisiuni, evenimente care au marcat copilăria acestor oameni. 
Astfel, apare un anumit cod cultural al întregii generaţii, al celor care au crescut cu aceleaşi 
emisiuni ca „Noapte bună, copii”, cu aceleaşi jucării, care au colectionat aceleaşi obiecte, 
care au jucat aceleaşi jocuri. Această generaţie are un sentiment destul de intens al 
caracterului său distinctiv — pe de o parte, îşi aminteşte de regimul comunist, ceea ce o 
deosebeşte fundamental de generaţiile mai tinere, care şi-au petrecut toată viață conştientă 
în condiţiile Poloniei libere, iar pe de altă parte, regimul RPP n-a apucat totuşi să o 
îndoctrineze într-o măsură comparabilă cu generaţia părinţilor!. 

Acest fenomen are fără îndoială o anumită legătură cu lipsurile generale de pe piaţă 
din cursul anilor 80, ceea ce, în mod paradoxal, a făcut ca puţinele produse accesibile să 
se întipărească în memorie şi să devină chiar „obiecte de cult”. Amintirile despre guma 
de mestecat „Donald”, despre colecţiile de doze de bere străină, despre sifon sau jocurile 
cu capace de bere constituie punctul forte al întâlnirilor dintre aceste persoane şi colegii de 
generaţie. Interesant e faptul că dobândesc statut de „obiect de cult” obiectele, emisiunile sau 
evenimentele care pe atunci, în anii '80, erau tratate cu dispreţ, erau subiecte de batjocură — 
ca, de exemplu, cizmulitele pentru copii „Relax” (cu care erau încălțaţi aproape toţi copiii, 
de multe ori spre disperarea lor), produsele din înlocuitori de ciocolată sau etichetele. Un 
element important rămâne şi nostalgia după desenele animate (care, nota bene, pe atunci 
atingeau adeseori un nivel artistic devenit astăzi inaccesibil), precum Lolek şi Bolek, Reksio 
sau Ursuleţul Uszatek sau emisiunile de tipul Tik-Tak, Vinerea cu Pankracy sau Telematinal. 

Foarte rapid, piaţa a descoperit această nouă nişă. Au apărut, astfel, programe de 
televiziune având această tematică (de exemplu, RPP pe cartelă pe canalul muzical VHI ), 
cărţi (între altele Generaţia '89 sau 333 de lucruri pop... RPPY , dar adevărata „peşteră a 
comorilor” este internetul. Au apărut nenumărate pagini de internet cu amintiri?, corolarul 
acestui triumf al internetului fiind cântecul „Born in the PRL” al formaţiei Snake Charmer, 
interpretat pe melodia hitului „Born in the USA” al lui Bruce Springsteen, alături de clipurile 
pregătite de internauti. De această simpatie pentru produsele din vremea RPP profită inclusiv 
firmele actuale, care preiau vechile mărci de produse, cum ar fi nereuşita Coca-Cola 


1. Cf Beata Tadla, Pokolenie '89, czyli dzieci PRL-u w wolnej Polsce (Generaţia '89 sau copiii 
RPP în Polonia liberă), Varşovia, 2009. 

2. Bartek Koziczynski, 333 popkultowe rzeczy... PRL (333 de lucruri pop... RPP), Poznan, 2007; 
Beata Tadla, Pokolenie '89... (Generaţia '89...). 

3. Cf. http://www.nostalgia.pl, http://www.spodlady.com/, http://www.muzeumdobranocek.com. 
pl/p/, http://www.polskaprl.rejtravel.pl/ accesat la 22.02.2010. 

poloneză, contrafăcută, ce în anii '80 se numea ,,Polo-Cockta” (popularizată în filmul lui 
Juliusz Machulski Kingsajz), sau inghetata „Bambino” ori ceaiul „Madras”. 

De o mare popularitate se bucură şi acum cultura de masă a RPP, mai ales filmele, 
serialele şi muzica pentru tineret. Un statut (cam exagerat) de „obiect de cult” au căpătat 
unele seriale de televiziune apărute după sfârşitul anilor °60, ca, de exemplu: Patru 
tanchisti şi un câine (1966-1970) sau Miza mai importantă decât viata (1967-1968) — pe 
de o parte, acestea erau produse ale propagandei regimului comunist, ce deformau istoria 
celui de-al Doilea Război Mondial, dar, pe de altă parte, constituiau superbe creaţii 
actoriceşti, având la bază scenarii de bună calitate, ceea ce a făcut ca, în ciuda numeroaselor 
voci care cer eliminarea lor din programele de televiziune, aceste seriale să fie transmise 
în continuare, pentru că atrag un număr mare de telespectatori. Nu putem uita nici de 
Cvadragenarul (1974-1977), ce reprezintă tabloul „epocii de aur”, al deceniului Gierek, 
şi nici de Strada Alternativei, numărul 4 (1983, cu premiera în 1984), prezentând într-o 
oglindă falsă realitățile ultimei perioade a RPP. Stanistaw Bareja, creatorul acestui din 
urmă film, considerat actualmente un clasic al genului, este şi autorul câtorva comedii 
care se bucură de o popularitate constantă. Ca exemplu poate servi Misiunea (1980), despre 
care se vorbeşte necontenit. Un statut asemănător, de film vizionat şi citat continuu, a 
obţinut şi Croaziera (1970) al lui Marek Piwowski. Faptul că se bucură de o popularitate 
maximă comediile care persiflează de obicei absurditatile din perioada RPP demonstrează 
că această simpatie nu este legată de dorinţa reală de a se reveni la regimul respectiv. 

Nici în ceea ce priveşte popularitatea muzicii lucrurile nu se prezintă altfel. O mulţime 
de fani, ale căror rânduri sunt ingrosate de alte şi alte generaţii, au în continuare gigantii 
rockului polonez care au apărut odată cu boomul anilor '80: Maanam, Perfect, Lady 
Pank, Republika, Dzem, Kult sau Budka Suflera. Pe atunci, acest tip de muzică era un 
fel de reacţie la situaţia disperată a ţării şi prin renumitul festival de la Jarocin ea dădea 
populaţiei ocazia să îşi exprime revolta. Cu toate că autorităţile comuniste tratau muzica 
rock ca pe un fel de „supapă de siguranţă” care permitea, după părerea lor, să fie 
canalizată revolta tinerilor, cert este faptul că ea a jucat un rol în formarea atitudinii 
tinerei generații. După căderea regimului, muzica rock şi-a pierdut mult din impetuo- 
zitate, aşa încât, la mai bine de 20 de ani după schimbarea de regim, în topul popularității 
rămân tot „dinozaurii” din vechiul regim, cărora li s-au alăturat doar puţine nume (Hey, 
Myslovitz). 

În Polonia liberă se bucură însă de popularitate nu numai cântăreții rock ce, într-o 
măsură mai mare sau mai mică, s-au străduit să conteste autorităţile statului (chiar 
dacă era vorba uneori doar de o împotrivire aparentă). De o apreciere incontestabilă 
se bucură în continuare şi preferata muzicii de estradă din vremea RPP, Maryla 
Rodowicz, care publică disc după disc, apare mereu pe micul ecran si tine concerte 
pentru miile de fani; o poziţie importantă ocupă de asemenea artişti ca Irena Santor 
sau Zbigniew Wodecki. 

Perioada comunismului este foarte prezentă în numeroase filme, piese de teatru, cărți 
sau chiar şi în muzica uşoară. Mai ales în creaţiile cinematografice pentru marele sau micul 
ecran se poate remarca o creştere semnificativă a interesului fata de această tematică şi 
faţă de problema încheierii socotelilor cu fostul regim. Se constată, de asemenea, o legătură 
explicită între schimbarea de accent în dezbaterea publică şi modul în care comunismul e 
prezentat în arta actuală — dacă în cursul anilor '90 un tablou simbolic poate fi considerat 
filmul Câinii al lui Wtadystaw Pasikowski, în care eroul pozitiv era un fost securist ce se 


1. Cf Przemystaw Zielinski, Scena rockowa... (Scena rock...). 

lupta cu lumea infractionala (care de altfel era plină de foşti angajaţi ai Securităţii), după 
anul 2000 au apărut mult mai multe producţii care prezintă într-un mod explicit negativ 
RPP şi reprezentanţii acesteia. 

Din când în când, creatorii abordează şi trecutului recent. În 1990, pe marile ecrane 
rula pelicula Fuga din cinematograful Wolność — o excelentă creaţie a lui Janusz Gajos. 
Îmbinând lumea reală cu cea fictivă, acest film prezintă revolta actorilor de pe ecran 
împotriva rolurilor pe care le interpretează, ceea ce duce la tansformarea interioară a 
cenzorului care mai înainte tăia fără milă rezultatul efortului lor. Patru ani mai târziu a 
apărut Moartea ca o bucată de pâine al regizorului silezian Kazimierz Kutz, care prezintă 
un eveniment deosebit de tragic ce s-a petrecut în perioada legii marţiale: masacrarea 
minerilor de la mina „Wujek” pe 16 decembrie 1981. O variantă mai „light” e reprezentată 
de Colonelul Kwiatkowski (1995) al aceluiaşi regizor, o comedie a cărei acţiune are loc 
în 1945. Protagonist este un medic care acţionează cu îndrăzneală şi, dându-se drept colonel 
de Securitate plin de tupeu, reuşeşte să elibereze o mulţime de deţinuţi politici din închisorile 
comuniste. 

În ultimii ani, filmul polonez a lărgit aria de abordare a acestei teme. Au început să 
apară subiecte ca persecuțiile suferite de clerici şi Biserică din partea autorităţilor (printre 
altele, în filmele Primarul. Trei ani dintr-o mie, apărut în 2000, sau Popieluszko. Libertatea 
e cu noi — apărut în 2009), crimele staliniste (Generalul Nil, din 2009) sau colaborarea cu 
Securitatea comunistă (Rysa, din 2008). În 2007, datorită eforturilor lui Andrzej Wajda, a 
fost transpus în limbaj cinematografic masacrul de la Katyn. Filmul a beneficiat de 
numeroase recenzii pozitive, mai ales cu privire la zguduitoarea scenă finală — împuşcarea 
ofiţerilor polonezi. Interesante sunt şi noile producţii ale creatorilor din generaţia tânără, 
cum ar fi Rewers, în regia lui Borys Lankosz (2009), pentru că nu sunt împovărate de 
experienţele personale. Acest lucru a permis realizarea unei extraordinare comedii negre 
cu elemente dramatice în care perioada stalinistă este prezentată explicit în valori negative: 
agenţii Securităţii sunt fără îndoială nişte oameni răi, dar în acelaşi timp regizorul evită 
capcana discursului moralizator sau a tentatiei de a epata prin martirologie. Un alt film 
excelent care prezintă perioada comunistă este Dom zly (Casa rea), în regia lui Wojciech 
Smarzowski (2009). Într-un thriller aparent simplu despre o crimă brutală, cu scene foarte 
realiste, se ascunde dezgustul nu numai faţă de sistem, ci şi faţă de realitatea de atunci în 
întregul ei. Imaginea RPP din ultima etapă a comunismului (acţiunea se petrece pe două 
planuri — in 1978 si in 1982), aşa cum o prezintă regizorul acestui film, reprezintă — în 
accepțiunea unuia dintre recenzentii lui — „antidotul perfect la nostalgia fata de socialism”. 

Din 2006, producţiei cinematografice i se alătură în mod sistematic teatrul TV, în cadrul 
căruia Scena faptului prezintă în mod paradoxal faţa criminală a Poloniei Populare şi mai 
ales persecuțiile asa-numitilor ,,militanti blestemaţi”, respectiv a partizanilor anticomunisti 
de după 1945. În rândul celor mai reuşite spectacole trebuie să include m: Śmierć rotmistrza 
Pileckiego (Moartea căpitanului de cavalerie Pilecki), dedicat crimei judiciare comise 
împotriva unui erou din lagărul de concentrare Auschwitz, /nka 1946 (ce prezintă lichidarea 
Danutei Siedzik6wna cu doar câteva zile înainte ca aceasta să împlinească vârsta de 18 ani, 
din cauză că era omul de legătură al cuibului de partizani „Lupaszka”) sau Pseudonim 
Anoda (prezentând ultimele zile de dinainte de moartea, în închisoarea Securităţii, a unui 
erou al Insurectiei Varşoviene, un militar din cadrul batalionului Zoska, locotenentul Jan 
Rodowicz, cu nume de cod „Anoda”) sau mai ales Nürnberg, în regia lui Wojciech 


1. Janusz Wroblewski, „Recenzja filmu Dom zły” („Recenzia filmului Casa rea”), Polityka, 26 noiem- 
brie 2009. 


POLONIA: LOCUL UNDE A ÎNCEPUT TOTUL 133 


Tomczyk, care prezintă RPP din perspectiva unui colonel de contrainformaţii în rezervă 
(el activase în cadrul armatei). Ofiţerul respectiv (rol jucat excelent de Gajos) atrage o 
tânără ziaristă, dornică să cunoască anumite fapte din trecut, în propriul joc — o povestire 
despre adevărata față a comunismului: oameni uciși, vieți, familii şi cariere distruse. În 
cursul naraţiunii, spectacolul reclamă un proces de conştiinţă sincer în legătură cu propriile 
crime, propune un Nürnberg pentru sine, ca şi pentru colegi. Pe de o parte, această piesă 
spune lucrurilor pe nume: răul e rău; pe de altă parte, permite însă o multitudine de 
interpretări ale detaliilor și de raportări la evenimentele şi persoanele istorice!. 

Schimbarea fafa de trecutul comunist este vizibilă şi la nivelul filmelor documentare — nu 
pentru că astfel de filme nu existau înainte, ci pentru că nu provocau aproape nicio reacţie. 
Dar această barieră a fost depăşită datorită filmului Trzech kumpli (Trei amici), ce relatează 
povestea a trei colegi de facultate de la Universitatea Jagiellonă, care au participat la acţiuni 
în cadrul opoziţiei anticomuniste: Lestaw Maleszka, Stanistaw Pyjas şi Bronistaw Wildstein. 
Pyjas moare ucis de Securitate, Maleszka se dovedeşte a fi turnător, lucru de care Wildstein 
îşi dă seama mult mai târziu şi atunci începe să lupte pentru adevăr. Scenele în care 
Maleszka nu se recunoaşte vinovat, în comparaţie cu nu mai puţin emoţionantele mărturisiri 
ale altui participant la evenimente, o persoană dărâmată psihic, ce recunoaşte adevărul în 
legătură cu rolul său, sunt zguduitoare. Faptul că acest film a fost realizat la cererea 
canalului comercial de televiziune TVN demonstrează că tema încheierii socotelilor cu 
trecutul a intrat în Polonia, într-o măsură mult mai mare decât înainte, în curentul principal 
al dezbaterii publice. i 

În februarie 2010 s-au iscat multe controverse odată cu difuzarea pe postul public de 
televiziune a filmului Towarzysz generał (Tovarăşul general), care urmăreşte cariera 
generalului Jaruzelski, prezentându-l într-o lumină explicit negativă, evidențiind colabo- 
rarea lui cu serviciul stalinist de informații militare, participarea lui la epurările antisemite, 
ca şi rolul jucat de el în perioada intervenției în Cehoslovacia din 1968 sau în cazul 
masacrului de pe litoral din 1970. Controversele nu au vizat nivelul factografic al filmului, 
ci modul de a prezenta aceste fapte şi eliminarea oricăror „circumstanțe atenuante”. 

Fenomenul nostalgiei după RPP pare să fi dispărut complet. Clişeul verbal „Pe vremea 
comunismului era mai bine”, destul de popular în cursul anilor ’90, e absent astăzi aproape 
cu totul, iar programele şi publicaţiile care prezintă memoriile diferitelor persoane din 
perioada comunismului sunt precedate aproape mereu de avertismentul că nu au intenția 
nici de a dezvinovati, nici de a ridica în slăvi regimul respectiv. 


Actorii schimbării — retrospectivă 


La sfârşitul anului 1989 şi începutul anului 1990, Lech Wałęsa a pornit o dispută 
ideologică şi de atribuţii cu guvernul lui Mazowiecki şi cu susţinătorii politici ai 
acestuia, declarând „război la vârf”. În primăvara anului 1990, el a fost reales preşedinte 
al „Solidarităţii” şi şi-a declarat intenţia de a candida la preşedinţia ţării. El şi-a desfăşurat 
campania electorală bazându-se pe sloganuri antiguvernamentale susţinând accelerarea 


1. Dezbateri pe tema acestui spectacol printre altele pe pagina de internet „Teologia politică”: 
http://www.2.teologiapolityczna.pl/index.php?option=com_content&task_view&id=695&Itemid=129 
accesat la 23.02.2010. 


134 1989. TOAMNA NAȚIUNILOR 


schimbărilor, lichidarea totală a rămăşiţelor comuniste şi împroprietărirea, dar, după ce a 
fost ales preşedinte, nu şi-a mai ţinut promisiunile. Pe toată durata mandatului său de cinci 
ani, Wałęsa s-a străduit să fie foarte activ pe scena politică, depăşindu-şi adeseori atribuţiile 
şi încercând, pe baza „interpretărilor creatoare a textelor juridice” în lectura ministrului 
Lech Falandysz (practicând, cu alte cuvinte, aşa-numita falandizare a legilor), să câştige 
cât mai multe prerogative pentru sine. A intrat apoi în conflicte, rând pe rând, cu diferite 
medii sociale şi politice (cel mai grav conflict, ale cărui consecinţe s-au prelungit în 
următorii 10-15 ani, a dus la îndepărtarea din Cabinet a reprezentanţilor Înţelegerii Centriste, 
Jarosław şi Lech Kaczynski, în 1991), ceea ce l-a făcut să piardă sprijinul polonezilor. În 
anul 1995 a suferit astfel înfrângerea electorală despre care am amintit deja, în confruntarea 
cu candidatul SLD, Aleksander Kwaśniewski, înfrângere ce a însemnat, de fapt, margina- 
lizarea sa politică. Nici celelalte încercări de a juca un rol pe scena politică (înfiinţarea, 
în anul 1997, a Partidului Creştin Democrat al celei de-a III-a Republici sau candidatura 
la alegerile prezidenţiale din anul 2000) nu i-au adus decât eșecuri spectaculoase. În a 
doua parte a primului deceniu din secolul XXI, trecutul său a devenit subiectul principal 
al controverselor ideologice referitoare la problemele legate de lustratie, de gradul de 
libertate şi de probitatea cercetărilor istorice. 

Autorul legii marţiale, generalul Wojciech Jaruzelski, ales în iulie 1989 preşedinte al 
RPP, şi-a exercitat funcţia şi la începuturile Republicii Polone, până pe 22 decembrie 1990, 
când Lech Watesa a depus jurământul. Ca preşedinte, Jaruzelski nu a făcut decât să întârzie 
cât a putut schimbările de personal la nivelul guvernului şi al aparatului de stat. După ce 
s-a retras din politică, s-a dedicat exclusiv apărării propriei versiuni asupra istoriei, potrivit 
căreia el este un patriot ce a apărat Polonia de un „rău şi mai mare” (acest rău ar fi 
întruchipat de posibila intervenţie sovietică), activitate pentru susţinerea căreia şi-a găsit 
numeroși avocaţi. În pofida numeroaselor încercări la nivel juridic, Jaruzelski nu a fost 
tras la răspundere pentru instituirea legii marţiale, iar rolul său în masacrarea muncitorilor 
de pe litoral în decembrie 1970 urmează să fie clarificat în cadrul unei acţiuni judiciare 
în curs de desfăşurare. 

După eşecul misiunii sale de a forma un cabinet în vara anului 1989, generalul 
Czestaw Kiszczak a intrat în componenţa guvernului Mazowiecki ca vicepremier şi şef 
al MAI, iar în această calitate a făcut tot posibilul ca să întârzie schimbările. Sub con- 
ducerea lui, în ministerul de care răspundea a avut loc o acţiune pe scară largă de dis- 
trugere a documentelor aparatului Securităţii RPP. După ce a părăsit guvernul, în iulie 
1990, retrăgându-se din politică, Kiszczak nu a evitat totuşi ieşirile publice în cadrul 
cărora s-a străduit şi se străduieşte continuu să îşi apere activitatea, aducând nu o dată 
ca argumente episoade necunoscute anterior. La fel ca şi în alte cazuri, în ciuda nume- 
roaselor procese care i-au fost intentate, niciunul nu s-a soldat cu o sentinţă definitivă 
de condamnare. Pe 26 aprilie 2011, în cea de-a patra acţiune deschisă în legătură cu 
uciderea a nouă mineri de la mina „Wujek”, în decembrie 1981, Tribunalul Regional 
Varşovia l-a declarat nevinovat’. 

Dintre participanţii la Masa Rotundă ce reprezentau partidul aflat la guvernare, cea 
mai strălucită carieră în Polonia postcomunistă a avut-o fără îndoială Aleksander 
Kwasniewski. Fiind un membru tânăr, necompromis al PZPR, el a preluat destul de ușor 
conducerea SdRP, dând acestei formaţiuni postcomuniste speranţa de a se regăsi în noile 


1. Bogdan Wróblewski, „Kiszczak uniewinniony” („Kiszczak dezvinovatit”), Gazeta Wyborcza, 
27.04.2011. 

realităţi. A condus partidul cu abilitate, mizând pe nemulţumirea socială fata de perioada 
tranziţiei, conducându-l spre istorica victorie la alegerile parlamentare din anul 1993. În 
1995 a câştigat şi alegerile prezidenţiale, succes pe care l-a repetat cinci ani mai târziu, 
când a obţinut în primul tur de scrutin o victorie fără precedent. 

De-a lungul celor zece ani de mandat prezidenţial, s-a străduit să impună imaginea unui 
preşedinte mai presus de orice partid şi de arbitru suprem, ceea ce i-a permis să deţină un 
rol-cheie în jocul politic. Activ în politica externă, în ciuda temerilor adversarilor săi, el nu 
a schimbat cursul prooccidental al dezvoltării ţării, a condus Polonia către acceptarea în 
NATO şi în Uniunea Europeană, jucând de asemenea un rol esenţial în desfăşurarea „revo- 
lutiei portocalii” din Ucraina. De-a lungul întregii perioade cât şi-a îndeplinit funcţia de şef 
al statului, s-a bucurat de un foarte larg sprijin social, care nu a putut fi compromis nici de 
controversele succesive legate de pregătirea lui profesională, nici de întâlnirea cu agentul 
rus Vladimir Alganov, nici de faptul că s-a îmbătat la ceremoniile de la Katyn-Harkov (lucru 
pe care l-a şi recunoscut de altfel după câţiva ani), nici de faptul că unul dintre miniştrii 
numiţi de el l-a parodiat pe papa loan Paul al II-lea. Perioada mandatului lui Kwasniewski 
coincide cu atingerea nivelului maxim de forță nu numai în privinţa SLD, ci şi a întregului 
sistem postcomunist ca mecanism de exercitare a puterii, cu legături dubioase între lumea 
politică şi lumea afacerilor, favorizate de slăbiciunea instituţiilor de stat. 

Traiectoria politică a primului premier polonez necomunist, Mazowiecki, s-a despărțit 
foarte repede de aceea a lui Walesa. Ca şef al guvernului, violent atacat de conducătorul 
„Solidarităţii” în perioada „războiului la vârf” din cauza ritmului prea lent al schimbărilor 
politice, el a suferit un eşec la alegerile prezidenţiale din 1990. Mazowiecki a fost întrecut 
nu numai de principalul său adversar, ci şi de o figură misterioasă, necunoscută anterior, un 
om de afaceri polonez din Perú, Stanisław Tyminski. După eşecul electoral el a preluat 
conducerea nou-înfiinţatei UD, iar după fuzionarea acesteia, în 1994, cu Congresul 
Liberal-Democrat (Kongres Liberalno-Demokratyczny — KLD), fuziune în urma căreia a 
rezultat UW, timp de un an a stat în fruntea acestei noi formaţiuni politice. După înfrângerea 
electorală a UW din 2001, când partidul lui nici măcar nu a intrat în Seim, a mai făcut o 
încercare nereușită de a-şi reconstrui o forţă politică, in 2005 fiind unul dintre cofondatorii 
Partidului Democrat (PD), dar nici acesta n-a repurtat vreun succes pe scena politică. 

Cam la fel s-au petrecut lucrurile şi cu Bronistaw Geremek, care venea tot din direcția 
grupărilor de intelectuali şi avea convingeri asemănătoare. La fel ca Mazowiecki, în cursul 
anului 1990, Geremek a devenit ţinta atacurilor lui Watesa şi a fost cofondator al ROAD, 
UD, UW şi PD, grupări în cadrul cărora a ocupat funcţii de conducere. Interesele sale 
politice se concentrau în special pe domeniul politicii externe. Astfel, în intervalul 1997-2000, 
el a condus diplomaţia poloneză în cadrul guvernului Jerzy Buzek, profitând de poziţia şi 
contactele sale internationale. Pe 12 martie 1999, ca şef al MAE, Geremek a contribuind 
decisiv la admiterea Poloniei în NATO. În alegerile pentru Parlamentul European din 2004 
el a înregistrat un succes deosebit, contribuind într-o mare măsură la depăşirea pragului 
electoral pentru UW — formațiunea pe care o reprezenta. A murit în iulie 2008 într-un 
accident de automobil. 

Traiectoriile politice ale fraţilor Jarostaw şi Lech Kaczynski după 1989 au urmat direcţii 
paralele!. Amândoi l-au sprijinit pe Wałęsa în „războiul la vârf”, iar în cursul anilor 
1990-1991 i-au fost cei mai apropiaţi colaboratori, dar, din cauza conflictului generat de 


1. Cf Piotr Semka, Lech Kaczynski. Opowieść arcypolska (Lech Kaczynski. O poveste arhipolo- 
neză), Varşovia, 2010; Piotr Zaremba, O jednym takim... Biografia Jaroslawa Kaczynskiego 
(Despre unul ca el... Biografia lui Jarostaw Kaczynski), Varşovia, 2010. 

politica promovată de preşedinte, ei au părăsit cancelaria acestuia, devenind unii dintre 
cei mai duri critici ai lui. În mai 1990 a fost înființată Înțelegerea Centristă (PC), în fruntea 
căreia se afla Jarostaw. După eşecul electoral din 1993, când PC nu a reuşit să intre în 
Parlament, fraţii Kaczynski s-au trezit la periferia vieţii politice. În perioada 1992-1995, 
Lech Kaczynski a îndeplinit funcţia de şef al Corpului Suprem de Control (NIK), dar nu 
a rezistat până la sfârşitul mandatului de şase ani, fiind revocat prin decizii ale Seimului 
şi Senatului. Ca şefal NIK, Lech Kaczynski s-a făcut remarcat în lupta împotriva corupţiei, 
ceea ce a devenit temelia revenirii sale în marea politică. În anul 2000, după dezmembrarea 
coaliţiei AWS-UW, a devenit ministru al Justiţiei în guvernul lui Jerzy Buzek, în locul 
Hannei Suchocka. După un an de activitate a câştigat o mare popularitate datorită fermitatii 
cu care a încercat să lupte împotriva corupţiei şi stângăciilor în aplicarea justiţiei. Pe baza 
acestui succes, în martie 2001, fraţii Kaczynski au înfiinţat Lege şi Justiţie (PiS), o for- 
mafiune politică la cârma căreia s-a instalat Jarosław şi care în acelaşi an a obţinut 9,5% 
din voturi la alegerile parlamentare. În 2002, Lech Kaczynski a devenit primar general al 
Varşoviei, din această funcţie continuându-și lupta împotriva abaterilor şi aducând o 
contribuţie deosebită la cinstirea memoriei istorice colective (succese incontestabile ale 
mandatului său de primar general al capitalei fiind inaugurarea Muzeului Insurecţiei 
Varşoviene şi celebrarea prin manifestări cu totul deosebite a celei de-a 60-a aniversări a 
declanşării Insurectiei). 

În 2005, fraţii Kaczynski au repurtat un spectaculos succes politic, PiS câștigând 
alegerile parlamentare, iar Lech fiind ales preşedintele RP, după ce l-a învins în al doilea 
tur de scrutin pe Donald Tusk. Ca să nu compromită şansele electorale ale fratelui său, 
Jarostaw nu a preluat funcţia de şef al guvernului, ci l-a desemnat pentru aceasta pe 
Kazimierz Marcinkiewicz, pentru ca până la urmă să îl înlocuiască, preluând responsabi- 
litatile de premier in luna iulie a anului 2006. În cursul campaniei electorale, PiS a utilizat 
sloganul trecerii la cea de-a IV-a Republică (în sensul unei reconstructii radicale a struc- 
turilor de stat si al încheierii socotelilor cu trecutul comunist), dar, în urma eșecului 
negocierilor pentru crearea unei coaliții împreună cu PO, punerea în aplicare a acestui 
plan a devenit imposibilă. Guvernul lui Jarostaw Kaczynski a rezistat până în toamna anului 
2007 când, în urma unui scandal de corupţie legat de şeful coaliţiei Autoapărarea, cu 
Andrzej Lepper în rolul principal, coaliția s-a destrămat. La alegerile anticipate din 2007, 
PiS a pierdut în confruntarea cu PO şi a trecut în opoziţie, iar pentru preşedintele Lech 
Kaczynski a început perioada coabitării cu premierul Tusk. Este o perioadă cu multe 
conflicte între cei doi poli ai puterii, pe de o parte, premierul urmărind limitarea atribuţiilor 
preşedintelui, iar pe de altă parte, şeful statului dorind să practice o politică activă (mai 
ales la nivel internaţional). Mandatul lui Kaczynski a fost întrerupt în mod dramatic: pe data 
de 10 aprilie 2010, avionul prezidenţial, la bordul căruia se aflau şeful statului, soția 
acestuia şi numeroşi miniştri, deputaţi, senatori şi reprezentanţi ai celor mai importante 
instituţii ale statului, s-a prăbuşit în apropiere de Smolensk, în Rusia. Semnificaţia sim- 
bolică a acestei catastrofe, în care au murit 96 de persoane, care a survenit în timpul 
manifestărilor de comemorare a 70 de ani de la masacrul de la Katyn, a fost deosebit de 
puternică şi a impresionat milioane de polonezi. După moartea fratelui său, în ciuda acestei 
cumplite tragedii, Jarosław Kaczynski s-a hotărât să candideze la următoarele alegeri 
prezidenţiale anticipate, declarând că e hotărât să continue politica lui Lech. Dar fără 
succes — în al doilea tur de scrutin a pierdut în fata lui Bronistaw Komorowski, candidatul 
Platformei Cetăţeneşti (PO), aflată la guvernare. 

Avocatul Jan Olszewski a evaluat critic rezultatele Mesei Rotunde în perioada lucrărilor 
acesteia. În „războiul la vârf” s-a situat de partea lui Watesa si a curentului care susţinea 
accelerarea schimbărilor. După demisia guvernului Mazowiecki, Olszewski a primit misiunea 
de a forma un nou cabinet, dar eforturile sale nu au dus la niciun rezultat. După alegerile 
din 1991, fiind desemnat din nou premier, a condus o coaliţie de centru-dreapta. Dar a 
intrat destul de repede în conflict cu Walesa, care voia să preia cât mai multe roluri, 
principalele subiecte de dispută fiind controlul asupra forțelor armate şi conţinutul tratatului 
polono-rus. În cele din urmă, guvernul lui Olszewski a căzut, ca rezultat al acţiunilor de 
lustratie întreprinse de ministrul Antoni Macierewicz. În anii următori, Olszewski a condus 
câteva grupări de dreapta (Mişcarea pentru Republică [Ruch dla Rzeczypospolitey — RAR], 
Mişcarea de Reconstrucţie a Poloniei [Ruch Odbudowy Polski — ROP]) ale căror programe 
promovau lustratia, aveau o atitudine anticomunistă, antiprivatizare îşi declarau adeziunea 
fata de tradiţiile de independenţă a ţării şi, în plus, criticau aspru elitele participante la 
Masa Rotunda. În 1995 a candidat la alegerile prezidenţiale, obținând 6,9% din voturi. 
Din 2006 a devenit consilierul preşedintelui Kaczynski pe probleme de politică, dar în 
2007 a preluat conducerea comisiei de verificare create după dizolvarea fostelor servicii 
speciale ale armatei. 

Jacek Kuron a îndeplinit de două ori funcţia de ministru: al Muncii şi al Politicilor 
Sociale în guvernul lui Mazowiecki (1989-1990) şi în cel al Hannei Suchocka (1992-1993). 
El s-a străduit să atenueze efectele sociale ale tranziției economice. A militat pentru 
introducerea unei serii de prevederi legale pentru protejarea persoanelor care nu reuşesc 
să supravieţuiască în contextul noilor realităţi, inclusiv printr-un ajutor suplimentar acordat 
şomerilor. A devenit cunoscut prin acţiuni de caritate organizate, printre altele, de fundaţia 
Ajutorul Social SOS — cea mai cunoscută a fost oferirea unei mese calde locuitorilor săraci 
ai Varşoviei, cunoscută şi sub denumirea de „ciorba lui Kuron”. Datorită interesului său 
real față de soarta oamenilor, timp de mai mulți ani s-a situat în fruntea sondajelor vizând 
politicienii care se bucurau de cea mai mare încredere socială, ceea ce nu i-a adus, din 
păcate, şi un sprijin politic — la alegerile prezidenţiale din 1995, el n-a ocupat decât locul 
al treilea, obţinând 9,2% din voturi. Până la sfârşitul vieţii, a rămas fidel idealurilor sale; 
în anul 2000, împreună cu sofia sa, Danuta, a înființat Universitatea Universală „Jan 
Józef Lipski” din Teremiski — o organizaţie socială, având ca scop „construirea unei 
societăţi a cetăţenilor”, care „priveşte realitatea din perspectiva individului” şi îşi propune 
„să difuzeze cultura şi să formeze modele de participare activă a culturii în locurile unde 
continuitatea contactului cu valorile culturale a fost întreruptă”!. A murit în iunie 2004. 

O cu totul altă direcţie a abordat în activitatea sa publică Adam Michnik, autorul 
concepţiei „preşedinte de la voi, premier de la noi”. Ca redactor-şef al Gazerei Wyborcza, 
care în foarte scurt timp a devenit cel mai influent titlu din Polonia liberă, el a ajuns destul 
de repede la concluzia că „guvernarea sufletelor” este mult mai interesantă decât partici- 
parea la politica de partid. În 1990, a fost unul dintre cofondatorii Mişcării Cetatenesti 
pentru Acţiune Democratică (ROAD), din cadrul căreia s-a constituit mai târziu, printre 
altele, UD; a sprijinit candidatura lui Mazowiecki la preşedinţie, dar după dizolvarea 
Seimului contractual s-a retras din politică, dedicându-se consolidării poziţiei şi liniei 
ideologice a ziarului său. Sub conducerea lui, Gazeta Wyborcza a căpătat un profil incon- 
fundabil, caracterizat de numeroase polemici acide şi controverse, mai ales în legătură cu 


1. Pagina de internet a Universităţii Universale „Jan Jozef Lipski” din Teremiski, http://teremiski. 
edu.p!//content/view/2/3/ accesat la 09.02.2010. 

probleme referitoare la trecutul comunist şi la necesitatea încheierii socotelilor cu acesta 
(Michnik a devenit foarte cunoscut pentru gesturile sale ostentative de simpatie fata de 
Jaruzelski şi pentru că a combătut vehement lustratia şi decomunizarea) şi în legătură cu 
problema asa-zisului pericol reprezentat de dreapta naționalistă. De-a lungul anilor '90, 
Michnik a rămas cu siguranţă cel mai influent formator de opinie în dezbaterea publică 
poloneză. 

Pe 27 decembrie 2002, Michnik a abordat în articolele sale scandalul Rywin, care, din 
păcate, nu numai că a dus la eşecul formaţiunii postcomuniste, ci a afectat şi poziţia unor 
grupări apropiate de Gazera. În urma acestui scandal şi a lucrărilor comisiei speciale de 
anchetă, simpatiile politice ale polonezilor s-au modificat semnificativ, ceea ce s-a şi 
reflectat în rezultatele alegerilor din 2005 prin victoria a două grupări care promovau 
necesitatea unei schimbări profunde a regulilor ce structurau până atunci viaţa publică în 
Polonia. Această înclinare a balanței electorale spre dreapta a deschis accesul în dezbaterea 
publică pentru persoanele şi concepţiile care fuseseră împinse până atunci la periferia 
discursului public. Din acel moment, Michnik a rămas un actor important în jocul „guver- 
nării sufletelor”, dar nu unul dominant. 

Nu toţi oamenii „Solidarităţii” au dobândit în Polonia liberă un statut social înalt şi o 
recunoaştere a meritelor. O bună parte dintre ei nu au reuşit să se regăsească în noile 
condiţii. Este vorba în primul rând de persoanele care în cursul anilor '80 se situau în 
opoziţie faţă de Lech Walesa şi de conducerea sindicatului şi care în anii '90 au fost împinse 
în afara granițelor dezbaterii publice, fiind condamnate la uitare sub eticheta supărătoare 
de „lunatici”. Cel mai dureros în acest context pare a fi exemplul Annei Walentynowicz, 
legendara lucrătoare pe macara de la Santierele Navale Gdansk, cofondatoare a sindicatelor 
libere, a cărei concediere a generat valul de greve din 1980. 

Ea îl critica pe Watesa în anii ’80 „pentru trădarea idealurilor «Solidarităţii»”, ceea ce 
a provocat antipatia viitorului preşedinte şi discreditarea publică a Annei Walentynowicz. Ea îi 
reproşa că el colabora cu agenturile. După 1989, împreună cu o parte a grupărilor care se 
situau în opoziţie fata de elitele Solidarităţii” ajunse la putere (Andrzej Gwiazda, Kornel 
Morawiecki, Krzysztof Wyszkowski), ea a încercat să insufleteasca sindicatele libere 
anti-Walesa, apoi în 1993, ca şi Gwiazda, a participat fără succes la alegerile parlamentare 
pe lista „din afara sistemului” (după titlul publicaţiei Dinafara Sistemului, editată de soţii 
Gwiazda). Anna Walentynowicz a obţinut 1.500 de voturi dintr-un total de 6.000, cât a 
întrunit întreaga listă, ceea ce a făcut-o să spună: „Am înţeles că 6.000 din 40 de milioane 
e prea puţin ca să poţi construi baricade”!. Întreaga grupare din care făcea parte Anna 
Walentynowicz critica în mod constant elitele participante la lucrările Mesei Rotunde, 
afirmând că sunt racolate de agenturile comuniste. PiS a făcut după 2005 o încercare de 
a scoate din anonimat aceste grupări. Astfel, în 2006, Gwiazda şi Walentynowicz au fost 
decoraţi cu Ordinul Vulturului Alb, iar un an mai târziu Gwiazda a devenit membru al 
Colegiului IPN. În cazul Annei Walentynowicz, intenţia preşedintelui Kaczynski de a-i 
răsplăti cum se cuvine meritele a avut o dimensiune tragică — ea a fost invitată să facă 
parte din delegaţia care urma să participe la comemorarea crimei de la Katyn şi a murit 
pe 10 aprilie 2010, în catastrofa aviatică de la Smolensk. 


1. Vezi Beata Ptonka, Anna Walentynowicz — apokryf historii (Anna Walentynowicz, un apocrif 
al istoriei), http://www.efka.org.pl/index.php?action=z_art&ID=41 accesat la 11.02.2010. 

În loc de concluzii 


Această carte apare în condiţiile în care Republica Polonă se găseşte (pentru a câta 
oară de-a lungul istoriei sale?) într-o situaţie politică deosebită, consecinţă a ceea ce s-a 
întâmplat pe 10 aprilie 2010, când, în urma catastrofei aviatice de la Smolensk, a murit 
preşedintele Lech Kaczynski — şi odată cu el un mare număr de persoane aparţinând elitei 
politice polone. Nu ne propunem să facem prognoze în legătură cu felul în care va influenţa 
acest eveniment situaţia din Polonia. Ne limităm la o simplă observaţie generală, şi anume 
că, la nivel simbolic, există o foarte ciudată asemănare între masacrul de la Katyn comis 
în 1940 de NKVD şi tragedia delegaţiei poloneze care mergea să aducă un omagiu ofiţerilor 
polonezi ucişi acolo. Ceremoniile funerare de la Castelul Wawel din Cracovia, unde s-a 
decis în cele din urmă să fie înmormântat cuplul prezidenţial, cu tot cortegiul de evenimente 
mediatice legate de acest moment, care au făcut ca atmosfera de doliu să pună stăpânire 
pe fiecare casă din Polonia, imaginea miilor de persoane care aşteptau ore la rând pentru 
a le aduce un ultim omagiu şefului statului şi soţiei sale —, toate acestea ne obligă într-un 
fel să credem că, poate pentru prima dată de mulţi ani, tabăra politică a suveranistilor, 
respectiv a tuturor acelora care năzuiesc mai mult spre tradiția ROPCiO decât spre cea a 
KOR, a câştigat mai multă importanţă, subliniind semnificaţia independenţei Poloniei. 
După părerea noastră, această importanţă poate creşte şi mai mult în măsura în care criza 
UE va fi de mai lungă durată, iar amintirea mizeriei din anii comunismului se va estompa 
si celelalte {ari din regiune (şi mai ales Germania si Franţa) îşi vor mai pierde din dorința 
de colaborare ce le caracteriza pe vremea cancelarului Kohl şi a preşedintelui Mitterrand. 
În acest sens se poate întâmpla ca, în pofida atitudinii celei mai mari părţi a elitei politice, 
guvernarea coaliţiei PiS-LPR-Samoobrona, etichetată mediatic drept „guvernare popu- 
lista”, să nu fi constituit o simplă „găselniță electorală” de moment, necesară pentru cal- 
marea temporară a oscilărilor în orientarea electoratului din 2005, ci începutul unui 
proces în cadrul căruia majoritatea sloganurilor considerate până în 2005 ,,iresponsabile” 
sau „extremiste” să îşi găsească treptat locul în curentul politic principal, indiferent dacă 
partidul lui Jarostaw Kaczynski revine la putere sau dacă electoratul îi rezervă rolul de 
„opoziţie veşnică”. 


Aleksander Gubrynowicz 


Ungaria: schimbări nefinalizate 


Tranzitia de la dictatură 


În toate ţările Europei Centrale si de Est, moştenirea perioadei interbelice a influențat 
comunismul care a urmat imediat după încheierea conflagrației mondiale. În cazul Ungariei, 
moştenirea cu care a trebuit să se confrunte partidul comunist, iar apoi opoziţia, au con- 
stituit-o anul 1918, apoi Tratatul de la Trianon (1920), în baza căruia au fost retrocedate 
țărilor vecine teritorii considerate de tradiţia ungară drept leagănul statalității maghiare şi, 
nu în ultimul rând, războiul civil din istoria acestei ţări, care a avut drept consecinţă ciocniri 
violente între partidele de stânga şi cele de dreapta (ce în fond n-au putut fi depășite nici 
până în ziua de azi). 

În plus, la sfârşitul celui de-al Doilea Război Mondial, la care au participat — în ciuda 
ezitărilor şi împotrivirii unei părţi a elitelor politice — de partea celui de-al Treilea Reich, 
maghiarii s-au angajat pe drumul construcţiei socialismului ca naţiune învinsă. Partea 
finală a războiului, marcată de guvernarea crucilor cu săgeți a lui Ferenc Szálasi, care, 
împreună cu hitleriştii, a participat la uciderea evreilor şi a activiştilor din opoziţie, n-a 
fost decât un fel de anticipare a următorului val de teroare, de data aceasta impusă de 
regimul comunist al lui Mátyás Rakosi. Acesta a fost unul dintre cele mai brutale guverne 
dictatoriale din istoria Europei (fiecare al şaselea cetățean al Ungariei a fost supus unor 
forme de represiune); după ce s-a răfuit cu fasciştii şi cu persoanele considerate „duşmani 
de clasă”, a trecut la nivelurile superioare ale partidului, atacându-l pe fostul ministru al 
Afacerilor interne, László Rajk, care a fost lichidat în urma unui proces de formă în 1952. 

Procesul de’ destalinizare, înlăturarea de la putere a lui Rak6si, izbucnirea unei alte 
revoluţii în 1956 (înăbușită printr-o brutală intervenţie sovietică) — toate acestea au provocat 
un nou si mare val de teroare (ultimul), care caracterizează primii ani ai guvernării lui 
Jânos Kâdâr. Pe lângă sentinţa de condamnare la moarte prin spânzurare a lui Imre Nagy 
şi a celor mai apropiaţi colaboratori ai acestuia, au avut loc din ce în ce mai multe procese 
penale împotriva unor persoane, care se soldau cu condamnări la moarte sau ani grei de 
închisoare. Au fost ucise astfel aproximativ 400 de persoane, în jur de 21.500 au fost 
închise în puşcării şi între 16.000 şi 18.000 au fost internate în lagăre de detenție. Aproape 
230.000 au emigrat. 

Si totuşi, de pe la jumătatea anilor '60, se vedea clar că Jan6s Kádár schimbă direcţia 
politicii sale interne. Probabil că nimeni (nici chiar el) nu-și închipuia că în 2009 tocmai 
el, prim-secretarul CC al Partidului Muncitoresc Socialist Maghiar (Magyar Szocialista 
Munkaspart — MSZMP, cum avea să se numească de la 1 noiembrie 1956 partidul comunist 

din Ungaria), va fi considerat de majoritatea cetăţenilor acestei ţări drept cea mai proemi- 
nentă figură din întreaga istorie naţională a secolului XX. Niciun activist al opoziţiei nu 
s-a putut măsura cu el şi nici măcar vreun politician activ înainte de 1945. 


Factori determinanti ai acţiunilor opoziţiei 


Climatul ideologic care s-a instaurat în Ungaria după 1956 nu era prielnic acţiunilor 
de opoziţie împotriva sistemului. Fără îndoială, teroarea serviciilor secrete comuniste lăsase 
urme adânci în psihicul oamenilor. Dar Kádár s-a dovedit a fi un politician pe cât de cinic, 
pe atât de inteligent. Dându-și seama că politica de „strângere a şurubului” în cazul 
economice elementare, noul şef al statului s-a hotărât să-i „cumpere” pe maghiari, asigu- 
rându-le un standard de viata corespunzător. 

Această corecție a cursului politic s-a concretizat în faptul că, până la jumătatea 
anilor ’60, practic majoritatea persoanelor condamnate pentru participarea la revoluţia 
din 1956 au fost eliberate din închisori. Schimbările din politica economică au permis 
acceptarea, pe o scară mai largă decât în celelalte ţări din lagărul socialist, a mecanismelor 
economiei de piaţă. Astfel, a existat un sector limitat al activităţii sociale în care ungurii 
îşi puteau pune în practică propriile idei, ridicând astfel nivelul consumului sau, privind 
lucrurile dintr-o perspectivă mai largă, al bunăstării. 

Teoretic, noul mecanism economic (uj gazdasági mechanizmus) promovat de Rezső 
Nyers în 1968 constituia o îndepărtare vizibilă, deşi nu prea mare, de la doctrina marxistă. 
În plus, nu a putut fi implementat în întregime întrucât majoritatea celor din Biroul Politic 
al MSZMP erau împotriva acestei soluţii (Zoltan Komâcsin, Sandor Gaspar şi alţii), iar 
reacţia URSS a fost atât de clară, încât pe la jumătatea anilor '70 Kádár s-a hotărât să 
suspende sine die programul reformelor, înlăturându-i de la putere pe Nyers (în 1974) şi 
pe premierul Jenő Fock care îl susţinea (in 1975). 

Cu toate că politica economică a lui Kadar a fost inconsecventă, iar rezultatele acesteia 
destul de limitate, ungurii, obosiţi (după cum remarcă Bogdan Goralczyk), văzând că 
guvernul le propune condiţii care le creează şanse reale de a-şi îmbunătăţi situația, au 
acceptat acest sistem al relaţiilor dintre guvernanti si guvernaţi în care autorităţile se ocupă 
de politică, iar cetățenilor nu le rămâne decât să-şi construiască fiecare propria căsuţă de 
vacanţă pe malul lacului Balaton!. Această „împărţire a sarcinilor” specifică s-a dovedit 
o frână deosebit de eficientă în iniţierea oricăror acţiuni interzise de autorităţi. Pe măsură 
ce timpul trecea şi situaţia lor materială se îmbunătăţea, multi unguri, dacă nu chiar 
majoritatea, au început să-şi revizuiască atitudinea faţă de regim. Având ca punct de 
referinţă revoluţia din 1956 şi consecinţele ei, ungurii obişnuiţi percepeau cu tot mai multă 
ostilitate orice iniţiativă care ar fi putut compromite mărunta, dar concreta lor bunăstare, 
obţinută cu greu, însă cu acordul CC, în cadrul unor libertăţi foarte strict determinate. 

Ca urmare, cu foarte puţine excepţii, în prima jumătate a anilor '70, din Ungaria lipsea 
practic cu desăvârşire orice activitate opozitionista. Primele idei de reformare a statului 
au apărut abia spre sfârşitul acestui deceniu și au antrenat exclusiv grupări puţin numeroase 
de intelectuali fără niciun fel de sprijin din partea vreunei categorii sociale mai semnificative 


1. Bogdan Góralczyk, Węgry. Transformacja pokomunistyczna 1990-2003 (Ungaria. Transformările 
postcomuniste 1990-2003), Varşovia, 2003, pp. 37-38. 

numeric. Experiente de tipul unui „august polonez”, mărturisea cu o jenă profundă Csaba 
György Kis, unul dintre liderii ulteriori ai opoziţiei democratice aflate în proces de con- 
stituire, pe malurile Dunării nu reprezentau în niciun caz un semnal de trecere la acțiune’, 
ci dimpotrivă. Propaganda lui Kádár, care pe tot timpul desfăşurării „carnavalului Solidarităţii” 
din 1980 în Polonia n-a precupetit niciun efort pentru a-i prezenta pe toţi polonezii, fără 
excepţie, ca leneşi, alcoolici, scandalagii sau hoţi, s-a dovedit din acest punct de vedere 
deosebit de eficientă. Nu numai Kádár, ci şi toţi cetăţenii maghiari de rând erau convinşi 
în 1981 că evenimentele de pe Vistula constituie în primul rând o ameninţare la adresa 
stabilităţii sistemului (care, în ciuda unor neajunsuri vizibile, era, după părerea lui Kadar, 
absolut acceptabil) şi nu vedeau niciun fel de utilitate în iniţiativele poloneze?. În acea 
perioadă, ungurii începuseră să călătorească din ce în ce mai uşor în Occident (în 1978 a 
fost introdusă scutirea de viză pentru Austria), ceea ce permitea automat tuturor nemulfu- 
miţilor să părăsească Ungaria fără nicio dificultate, lucru care, o dată în plus, era de natură 
să dezintegreze activitatea opoziţiei. 

Ignac Romsics îşi aminteşte cum, în cercetările sociologice efectuate în 1980, răspunsul 
unui cetăţean maghiar obişnuit la întrebări de tipul: „Unde se trăieşte mai bine: în Ungaria 
sau în Occident?” era destul de ambiguu pentru că viaţa din partea cealaltă a Cortinei de 
Fier nu-l impresiona câtuşi de puţin. După părerea marii majorităţi a populaţiei, soluţiile 
regimului Kadar erau de cele mai multe ori mai bune decât standardele democratice şi 
economia de piaţă din Europa Occidentală?. 

Subliniem că această stare de ,,multumire” sau de acceptare pasivă („numai să nu fie 
mai rău”) se extinsese la absolut toate categoriile sociale maghiare, iar intelectualitatea 
nu făcea excepţie. Relaţiile acesteia cu aparatul puterii erau cu totul altele decât în Polonia, 
unde regimul lui Gomułka răspundea la protestele intelectualităţii exclusiv prin măsuri 
represive, neoferind practic nimic în schimb. Condus cu abilitate de secretarul CC pe 
probleme de ideologie, Gyérgy Aczél (atotputernic în domeniul culturii), aparatul propa- 
gandistic maghiar s-a priceput să câştige eficient încrederea scriitorilor şi să-i unească în 
jurul autorităţilor. Acelaşi pragmatism care îl obliga pe Kadar să renunţe, acolo unde se 
dovedea necesar, la dogmele marxiste din economie pentru asigurarea liniştii sociale, în 
domeniul culturii îl determina să-i răsfeţe pe artiştii capabili, garantându-le o situaţie 
materială înfloritoare. Un al doilea punct al acestui contract informal dintre intelectuali şi 
regim se referea la tolerarea, în limitele strict prevăzute de cenzură, a accentelor critice 
sau a unor teme care în principiu erau considerate „tabu”. Astfel, după părerea Barbarei 
J. Falk, nici nu-i de mirare că aceste condiţii obstructionau drastic orice încercare de 
constituire a unor structuri alternative la partinic. În Ungaria (spre deosebire de Polonia, 
unde linia de demarcaţie între „noi” şi „ei” era destul de precis conturată), până pe la sfârşitul 
anilor ’80, graniţa dintre disidenta tolerată de către partid şi cea netolerată a rămas foarte 
vagă“. 


1. Csaba G. Kis, Dziennik Polski (1981-1982) (Jurnal Polonez [1981-1982 ]), trad. A. Sieroszewski, 
Poznan, 2000, p. 171. 

2. Bogdan Goralczyk, Wegierski pakiet (Pachetul maghiar), Varşovia, 2000, pp. 36-37; Janos 
Tischner, „Spok6j nad Wista to tatwiejsze zycie na Wegrzech” („Pacea pe Vistula înseamnă o 
viață mai uşoară în Ungaria”), Rzeczpospolita, Plus-Minus, 8.12.2007. Articolul este accesibil 
pe pagina de internet http://www.rp.pl/artykul/7523 1 .html. 

3. Ignác Romsics, From Dictatorship to Democracy. The Birth of the Third Hungarian Republic 
1988-2001, New York, 2007, p. 22. 

4. Barbara J. Falk, The Dilemmas of Dissidence in East-Central Europe, Citizen Intellectuals and 
Philosopher Kings, Budapesta, New York, 2003, p. 121. 

Dar şi alte probleme constituiau piedici în faţa opoziţiei ungare. Spre deosebire de 
Polonia (si, la urma urmei, chiar si de RDG), unde conflictul dintre Stat şi Biserică a servit 
drept catalizator al protestelor sociale, pe malurile Dunării această problemă practic nu se 
punea. Până la sfârşitul existenţei regimului, Biserica Catolică nu a jucat un rol semnificativ 
în mişcările sociale. Cu toate că în Ungaria peste două treimi din populaţie se declară de religie 
catolică, iar în rândul clerului s-au înregistrat şi atitudini opozante (de exemplu, comunitatea 
„Bokor” a preotului György Bulany), după 1956 Biserica s-a angajat în mod explicit pe tra- 
jectoria colaborării cu guvernul, lucru care, după părerea unora, ar trebui pus în legătură cu 
înregimentarea majorităţii episcopilor în rândul colaboratorilor serviciilor secrete!. Fără îndoială 
că fărâmițarea confesională (in 1945, circa 30% dintre unguri s-au declarat ca făcând parte din 
diferite secte protestante) a constituit un obstacol important dat fiind că, făcând abstracţie de 
animozitatile şi resentimentele reciproce apărute în cursul timpului, religia nu s-a dovedit un 
factor capabil să unească întreaga societate. Atitudinea proguvernamentală a Episcopatului a 
fost favorizată şi de procesul brusc de laicizare a societăţii. Întrucât regimul lui Kádár le oferea 
cetăţenilor posibilitatea de a-şi îmbunătăţi între anumite limite modul de viaţă şi dezvolta în 
același timp sectorul social, populaţia s-a îndepărtat tot mai mult de religie, percepută de cele 
mai multe ori şi în primul rând ca un balast prea intruziv în viaţa privată. Astfel încât, spre 
deosebire de ţările unitare din punctul de vedere al confesiunii, cum ar fi Polonia sau chiar 
RDG, în Ungaria Biserica a rămas mult mai apropiată de „tron”. Iniţiativele opozitioniste erau 
privite de-a dreptul cu ostilitate de către Episcopat, iar cramponarea Bisericii de autoritatea 
statului a devenit tot mai obsesivă pe măsură ce religia îşi pierdea importanţa în viata de zi cu 
zi a populaţiei. 

În ceea ce-i priveşte pe nemulţumiţi, având în vedere strictetea cenzurii şi domeniul 
foarte îngust în care libertatea cuvântului era tolerată, aceştia trebuiau să depăşească 
divizările ideologice moştenite pentru a putea elabora un plan comun de acţiune pentru 
viitor. Moştenirea aceasta s-a dovedit extraordinar de împovărătoare pentru unguri. Mai 
ales în rândul celor din generaţiile mai vechi, faptul că unii au fost socialişti, alţii partizani 
ai crucilor cu săgeți, iar alţii partizani ai lui Horthy reprezenta un element peste care nu se 
putea trece. Un handicap grav pentru climatul dezbaterii în rândul opozanților îl constituia 
o problemă care până în anii '70 nu putea fi abordată în publicaţiile oficiale. Dar aceasta era 
cunoscută de toți cetăţenii maghiari si tratată ca o mare nedreptate naţională — este vorba de 
prevederile tratatului de la Trianon din 1920 şi de consecinţele lui. 


Criza regimului Kadar 


În ciuda împrejurărilor favorabile pentru autorităţi, eliminarea de la putere a lui Fock 
şi Nyers a coincis cu criza economică tot mai accentuată care s-a declanșat după „şocul 
petrolier” din anul 1973. După părerea lui Romsics, în cazul Ungariei s-au mai adăugat 


1. Mai pe larg pe această temă vezi Jozef Pucitowski OP, „Krajobraz po katastrofie: Wegierski 
Kościół Katolicki” („Peisaj după catastrofă: Biserica Catolică Maghiară”), Tygodnik Powszechny, 
5.06.2005; „Zgwałcony Kosci6t” („Biserica violată”) (interviu al lui J. Pucitowski OP cu Bela 
Jacint Hankovszky OP). Textul este accesibil pe pagina de internet http://mateusz.pl/czytelnia/ 
jp-zgwalcony_kosciol.htm (accesat pe 10.05.2009); Krisztiân Ungvâry, „The Kadar Regime and 
the Roman Catholic Hierarchy”, The Hungarian Quarterly, nr. 187/2007, pp. 80-91; Gabor 
Adriany, A Vatikan keleti politikaja és Magyarorszag 1939-1978, Budapesta, 2004. 

şi alți factori. Industrializarea forțată din cursul anilor '50 şi '60 a provocat deplasarea 
unei importante parti a forţei de muncă din agricultură către producţia industrială. Într-o 
țară în care populaţia abia atingea 10 milioane de locuitori în 1965', rezervele reduse de 
forță de muncă constituiau automat o frână în calea creşterii economice. În funcţie de 
folosirea mai mult sau mai putin judicioasă a acestei forţe de muncă, creşterea economică 
de 6,5% care se înregistra la sfârşitul anilor "60 şi începutul anilor '70 putea fi menţinută 
pe termen lung’. În această situaţie, sub presiunea aripii dure a partidului care obținuse 
sprijinul Moscovei, Kádár a frânat ferm reformele?. Creşterea drastică a preţului petrolului 
pe pieţele mondiale n-a cruțat câtuşi de puţin Ungaria; URSS a majorat preţul acestei materii 
prime furnizate sateliților ei la sfârşitul intervalului 1976-1983, acesta ajungând de patru ori 
mai mare decât la începutul lui“. În condiţiile unui sistem economic extensiv, un astfel de 
şoc care nu putea fi amortizat cu ajutorul rezervelor proprii (aproape trei sferturi din 
petrolul necesar Ungariei proveneau din import, în principal din URSS) nu avea cum să 
nu provoace dificultăţi serioase. Industria ungară (şi mai ales industria grea, care de ani 
de zile aştepta să fie modernizată) juca un rol important în economie, dar în aceste condiţii 
nu putea face fata concurenţei de pe piaţa mondială. Agricultura, care până acum era consi- 
derată ca relativ modernă, a început şi ea să aibă probleme. Guvernul a demarat procesul de 
„trecere” a energeticii de pe produse petroliere pe cărbune, ceea ce n-a adus însă rezultate 
multumitoare. Si mai proaste au fost rezultatele pe care le-a avut proiectul comun de con- 
struire împreună cu Cehoslovacia a hidrocentralei de la Gabcikovo (Nagymaros, pe partea 
ungară). Nu numai că partenerii acestui proiect n-au reuşit să se înţeleagă în legătură cu 
costurile lucrărilor, dar el a provocat şi puternice controverse în ceea ce priveşte consecințele 
lucrărilor asupra mediului. Cu toate că în perioada kadarista ungurii nu erau foarte înclinați 
spre revoltă, acest proiect a stârnit multe comentarii în rândul populaţiei, constituind un 
motiv pentru exprimarea protestelor. 

În căutarea unor metode de creştere a productivităţii muncii printr-o serie întreagă de 
reforme aplicate în cursul anilor 1979-1980, cetăţenilor li s-a acordat permisiunea de a-şi 
deschide cooperative muncitoreşti. Astfel, populaţia era mai motivată să-şi caute „un al 
doilea loc de muncă”, atât de caracteristic perioadei lui Kadar, ceea ce făcea posibilă 
obţinerea unui „al doilea salariu”. Liberalizarea a aproape 70% din preţurile produselor 
de larg consum, urmată în cursul anilor succesivi şi de introducerea reglementărilor legii 
falimentului, constituia un semnal vizibil al unei modificări ceva mai profunde aduse 
liniei practicate până acum în economie. Cam în aceeași perioadă, pe baza modelului 
reprezentat de experienţa iugoslavă, guvernul se străduia să descentralizeze conducerea 
întreprinderilor: dreptul de a lua decizii a fost coborât la nivelul fiecărei întreprinderi prin 
intermediul consiliilor de întreprindere formate din reprezentanţi ai conducerii şi din 
muncitori’. 

Toate aceste idei n-au fost totuşi în măsură să ascundă faptul că hotărârile cu adevărat 
importante referitoare la industrie erau luate în continuare la nivelul CC, astfel că, potrivit 
observaţiilor lui Jânos Kornai, condiţiile monopolului partidului în exercitarea autorităţii 
erau o denaturare a concepției autoadministrării intreprinderilor®. Principalul instrument 

de acţiune pentru menţinerea păcii sociale rămânea subvenţionarea întreprinderilor, lucru 
valabil inclusiv pentru cele a căror existenţă, în condiţiile anilor '80, nu mai avea absolut 
nicio justificare economică. Ca urmare, cu toate că teoretic legislaţia maghiară permitea 
punerea firmelor nerentabile în stare de faliment, practic, astfel de situaţii nu s-au semnalat. 
punzător al instanțelor de partid deciziile care le erau nefavorabile!. 

Subventiile absorbeau aproape o treime din buget, anulând astfel efectele pozitive ale 
precedentelor reforme economice. Nu trebuie să uităm că, în condiţiile economiei ungare, 
chiar şi în 1988 cea mai mare parte a PIB (92%) era asigurată de sectorul public (comparativ 
cu Polonia, unde sectorul public furniza doar 81% din PIB)’. Un sistem atât de amestecat 
nu putea evita necesitatea „conducerii manuale” dictate de necesitatea de moment, care 
s-a făcut simțită, printre altele, în majorările drastice de preţuri la mărfuri de primă 
necesitate cum ar fi benzina şi pâinea. Creşterea preţurilor inghitea sporurile de salariu 
pentru care ungurii se speteau în propriile întreprinderi sau pe loturile agricole individuale 
şi frâna creşterea bunăstării populaţiei. În acelaşi timp, „legalizarea economiei alternative”, 
cum erau definite uneori reformele din cursul anilor 1979-1980, a ajutat fără îndoială statul 
ungar să depăşească mai uşor vârful crizei economice care altfel ar fi lovit Ungaria mult 
mai devreme de 1989. Datorită sectorului privat, aprovizionarea magazinelor era în Ungaria 
incomparabil mai bună decât în Polonia în aceeaşi perioadă. Lucru care, neîndoielnic, a 
ajutat autorităţile să supravieţuiască în confruntarea cu dificultăţile economice, contribuind 
la anularea tensiunilor sociale. În loc să organizeze greve, ungurii se grăbeau cu și mai 
multă îndârjire să-şi găsească „un al doilea loc de muncă”, ce putea să fie lotul individual 
de pământ sau o firmă privată. Problema era însă că aceste reforme nu puteau să împiedice 
prăbuşirea, ci doar să amâne în timp manifestarea contradictiilor interne, o plasă în care 
regimul a intrat singur’. 

Guvernul se străduia să combată „contagiunea” indicilor economici, dar nu exista în acest 
sens decât o singură soluţie: atragerea unor împrumuturi externe. La fel ca Gierek, Honecker, 
Ceausescu sau Jivkov, si Kadar a întins mâna spre Occident pentru bani. Rezultatul a fost că 
datoria extemă a crescut de la 0,8 miliarde de dolari în 1970 la 10 miliarde în pragul anilor 
"80, pentru a atinge valoarea astronomică de 21 de miliarde de dolari în anul 1990“. Deşi 
dificultăţile legate de lipsa de lichidităţi n-au încetat niciodată să hartuiascé economia de stat, 
deblocarea altor linii de credit a devenit posibilă doar după aderarea Ungariei la FMI şi la 
Banca Mondială (in 1982), lucru cu care Kadar s-a declarat până la urmă de acord, în ciuda 
împotrivirii Moscovei şi a unei importante parti a CC, recunoscând în acelaşi timp că se găseşte 
într-o situaţie fără ieşire’. Se pare totuşi că aceste acţiuni au salvat Ungaria de la intrarea în 
incapacitate de plată, situație care amenința această fara încă de la începutul anilor ’80°. 

Dar, în măsura în care acorda împrumuturi regimului Kâdâr, FMI îi cerea acestuia să 
promoveze o politică de „strângere a curelei”, lucru cu care el nu prea era de acord. Ca 
urmare, încă de la începutul anilor '80, economia ungară a început să dea semne că este 


Ibidem, pp. 489-493. 
Ibidem, p. 72. 
Barbara J. Falk, The Dilemmas..., pp. 117-118. 
Gyârdy Matolcsy, „Zadłużenie Węgier” („Datoria Ungariei”), in Maria Schmidt, László Gy. 
Toth (ed.), Janusowe oblicze transformacji na Wegrzech (Dublul aspect al transformării în 
Ungaria), Varşovia, 2001, p. 221. Vezi si Bogdan Góralczyk, Węgierski pakiet (Pachetul maghiar), 
Varsovia, 2000, p. 33. 
5. Gyârdy Matolcsy, „Zadłużenie Węgier (,,Datoria Ungariei”), p. 222. 

în dificultate. Nelinişte ar fi trebuit să provoace în special scăderea investiţiilor, iar con- 
sumul în intervalul 1981-1986, în loc să crească cu 7 procente, aşa cum era planificat, a 
scăzut cu 2,9 procente, în mod cu totul neaşteptat pentru conducerea partidului. După cum 
arată J. Kochanowski, in 1985 devenise clar pentru toată lumea că Ungaria nu face fafa, 
că este lipsită de rezerve valutare şi, ceea ce e şi mai rău, pentru prima dată de la începutul 
anilor ’60, că producţia a început să şchioapete grav. Doar la nivelul anului 1985, scăderea 
acesteia a fost de aproape 10%'! La sfârşitul anilor '80, problema cea mai vizibilă era 
creşterea inflaţiei, care încă din 1987 atinsese 8,6%, iar în 1988 ajunsese la 15,5%?. 

Încet-încet, inevitabil, un lat invizibil a început să se strângă în jurul gâtului regimului. 
O creştere economică nu era posibilă în continuare fără aplicarea unor măsuri dureroase 
de reducere a alocatiilor sociale pentru populaţie, iar de acest lucru Kadar se temea cel mai 
mult. Legitimarea morală pentru exercitarea puterii (având în vedere împrejurările în care 
şi-o asumase în 1956) nu era prea solidă, iar scăderea nivelului de trai în mod sigur ar fi 
provocat nemulțumiri. Or, kâdârismul, dacă ar fi să-l privim ca sistem, avea multe trăsături 
care îl deosebeau de celelalte regimuri comuniste din perioada respectivă. În niciun caz 
nu se prevala de credinţa în comunism (atitudine caracterizată foarte bine de sloganul 
„Cine nu este împotriva noastră este cu noi”) şi, în consecinţă, nu avea nici ambiția, ca 
Walter Ulbricht sau ca Erich Honecker, de a crea „un ungur de tip nou”. După cum constată 
şi Barbara Falk, „Kádár îşi motiva guvernarea nu atât printr-o nouă ideologie, cât prin 
lipsa acesteia — prin eliminarea elementului politic şi a tot ceea ce făcea ca partidul să 
devină insuportabil prin amestecul său în viata cotidiană a oamenilor”. 

Pe de altă parte, spre deosebire de Ceauşescu sau, în Polonia, de grupul partizanilor 
generalului Mieczystaw Moczar, Kadar nu putea în niciun caz să se revendice drept 
continuatorul tradiţiilor patriotice din perioada interbelică. Guvernând o fara care rămăsese 
până în 1945 aliata lui Hitler, şeful MSZMP îşi dădea seama că, având trei milioane de 
unguri care trăiesc în ţările învecinate, nu putea juca pe „cartea națională” fara a răscoli 
din nou „demonii Trianonului”, ceea ce ar fi dus în cel mai bun caz la înrăutățirea relaţiilor 
cu vecinii (relaţii care oricum nu se situau la cel mai bun nivel), iar în cel mai rău caz ar 
fi dus la o nouă revoltă și la o nouă intervenţie sovietică“. Aşadar, singura justificare pentru 
deținerea cârmei puterii de către „bătrân” (cum era numit în mod curent Kádár) şi echipa 
lui erau circumstanţele exterioare (apartenenţa obligatorie la tabăra comunistă) şi politica 
MSZMP, care îşi extragea de asemenea puterea tocmai din nivelul de trai superior în 
comparaţie cu multe alte ţări-sateliţi ai URSS. În același timp, promisiunea creşterii 
continue a consumului mergea mână in mână cu o ciudată promovare a ,,amneziei istorice” 
si, după părereaunora, cu nihilismul naţional“. În perioada interbelică, ungurii s-au angajat 

în dispute teritoriale violente practic cu toţi vecinii si, în plus, ca foşti aliaţi ai lui Hitler 
au devenit „din oficiu suspecți” de nationalism. Acesta era un pretext foarte comod pentru 
ca orice informaţie despre trecut (mai ales despre trecutul recent) să fie supusă unei cenzuri 
stricte sub sloganul „luptei contra fascismului”, înţeleasă într-un mod mai aparte, mai 
exact ca o luptă al cărei scop era ca pe malurile Dunării să nu se mai nască niciodată 
fascismul. Oricât de cinic ar suna, ideea kadarista de a forma un „nou tip de ungur” nu 
năzuia la ungurul comunist sau la cel patriot, ci la cel care să fie preocupat exclusiv de 
sporirea firavei sale bunăstări si căruia să nu-i pese nici de ceea ce a fost, nici de ceea ce 
va fi. 

În teorie, obosită de vicisitudinile istoriei, populaţia a acceptat repede un astfel de 
sistem. Jumătăţile de adevăr sau dezinformările mediatice în legătură cu istoria recentă 
erau tolerate pentru că, în schimb, autorităţile ofereau o anumită creştere a bunăstării. Atât 
(mică, e adevărat, dar constantă), tendința de exprimare a împotrivirii în Ungaria practic 
nu a existat. Din contră, ungurii mai degrabă apreciau eforturile guvernului de a asigura 
condiţii acceptabile, în ciuda complicatei situaţii internationale, si considerau chiar, repetăm 
acest lucru, că ei trăiesc mai bine decât cei din Occident!. Asa-numita „mică stabilitate” 
convenea în principiu tinerei generaţii care nu avea aspirații mai înalte. Sentimentul general 
era că singura instanţă îndreptăţită să iniţieze schimbări şi să traseze graniţele de netrecut 
ale acestora rămânea partidul comunist. 

Ce poţi să faci însă în situaţia când criza îţi înghite toate economiile, la magazine încep 
să se formeze cozi tot mai mari, iar populaţia este cuprinsă de un pesimism tot mai profund? 
La o astfel de întrebare nici guvernul, nici partidul nu aveau cum să răspundă. Lupta pentru 
„şterperea” amintirilor populaţiei s-a încheiat, aşa cum era evident, printr-un eşec; despre 
evenimentele din 1956 oricum lumea „ştia destule”. Un răspuns sui-generis al societăţii 
la propaganda tot mai insistentă care demoniza trecutul era extraordinara popularitate a 
tanchăzăk (caselor de dans) unde tinerii se întâlneau nu numai ca să înveţe dansuri populare 
(dintre care unele aveau o origine „ideologic suspectă” pentru că erau dansuri transilvă- 
nene), ci şi pentru a putea vorbi mai liber, nesupravegheati de ochiul vigilent al partidului. 
Aceste întâlniri aveau un caracter absolut apolitic. Dar faptul că erau organizate în afara 
curentului cultural oficial şi confirmat de autorităţi, că se desfăşurau într-o atmosferă liberă 
şi că Uniunea Tineretului Comunist (Komunista Ifjúsági Szövetség — KISZ) se dovedea 
incapabilă să găsească un antidot eficient era mai mult decât suficient pentru ca instanţele 
de partid să le califice drept „manifestări naționaliste”. Defăimarea tancházák practicată în 
acest mod de partid nu putea în schimb să camufleze realitatea. Deşi teoretic, în condiţiile 
kadarismului, tinerele generaţii care păşeau în viata adultă spre sfârşitul anilor '70 şi 
începutul anilor ’80 nu erau înclinate spre revoltă, cadrul pe care li l-a trasat sistemul s-a 
dovedit mult prea strâmt (mai ales pentru tinerii intelectuali care, evident, erau suprare- 
prezentaţi în „casele de dans”). Uimitoarea popularitate a clubului Polvax organizat la 
Universitatea „Karl Marx”, unde se putea discuta destul de liber despre evenimentele 
curente, ca şi încercările de reformă din sânul KISZ, înăbușite in faşă de autorităţi în anul 
1980, demonstrau în mod clar că, pentru tânăra generaţie care şi-a atins pragul maturității 

în cursul anilor '70, sistemul se dovedea mult mai puţin atractiv decât pentru generaţia 
precedentă, interesată de oferta kădârismului!. În cursul anilor ’80 s-a dovedit de asemenea 
că, deşi manipularea literaturii de către Aczél asigura un nivel superior al loialității oamenilor 
decultură, ea nu reprezenta totuși o garanţie absolută. Încă de la congresul Uniunii Scriitorilor 
din 1981 devenise evident pentru observatori că oamenii de litere sunt tot mai dezgustaţi, 
iar la congresul din 1986 se putea vorbi de împotrivirea deschisă a multor oameni de cultură 
importanţi împotriva dictaturii. 

Secretarul general al MSZMP îşi dădea seama că, date fiind condiţiile în care trăia 
populaţia de pe malurile Dunării, nemulţumirea acesteia se putea solda cu o nouă revoltă, 
lucru pe care se străduia cu orice preţ să-l evite. Dar realităţile economiei mondiale, 
schimbarea tonului în relaţiile cu Moscova, exigenţele FMI şi ale Băncii Mondiale creau 
o situaţie aproape fără ieşire. Toate aceste dificultăţi bătrânul Kâdâr fie nu le percepea 
suficient de clar, fie nici nu-şi punea problema să le rezolve, lăsându-se convins de justetea 
opiniilor sale de lingusirile aplaudacilor care prin bunăvoința lui se aflau în Biroul Politic. 


Începuturile opoziţiei 


Factorii prezentaţi mai sus ne permit să înţelegem de ce în Ungaria desfășurarea unor 
activităţi de opoziţie era foarte dificilă. Chiar si în cursul anilor ’80, în Ungaria n-au fost 
semnalate practic niciun fel de greve, legalizarea economiei paralele anula pentru moment 
tensiunile sociale, iar eventuala opoziţie, pentru a deveni un partener de dialog al puterii, trebuia 
în primul rând să fie unită şi să propună un program alternativ de redresare a statului. 

În Ungaria s-a dovedit deosebit de greu să se ajungă la o asemenea unitate, iar atitudinea 
faţă de Tratatul de la Trianon (simplificând evident lucrurile) constituia principalul subiect 
de controversă în sânul opoziţiei. Spre sfârşitul anilor ’70, aceasta se împărțea în două tabere 
mari. Prima se trăgea din tradiţia filosofică marxistă — aşa-numita „şcoală budapestană”. Ea 
îi grupa în primul rând pe reprezentanţii vechilor intelectuali de partid care rămăseseră sub 
influenţa ideilor de stânga, printre aceştia un rol deosebit jucând filosoful marxist György 
Lukacs, mort în 1971 (ai cărui studenţi din cadrul şcolii budapestane au fost, între alţii, Janos 
Kis şi György Bence). Având în vedere sursele de inspiraţie ideologică, originea socială şi 
scopurile urmărite de persoanele care alcătuiau această grupare, se poate constata imediat 
analogia cu grupul polonez „Komando” sau cu alţi participanţi la protestele din martie 1968. Dar 
nu trebuie totuși să se meargă prea departe în căutarea unor analogii între stânga laică poloneză 
şi cea maghiară; între Karol Modzelewski sau Jacek Kuron şi colegii lor maghiari existau 
diferente destul de mari. Acestea constau în principal în faptul că Lukács (spre deosebire de 
intelectualitatea poloneză contemporană lui) a rămas până la sfârşitul vieţii un marxist 
convins. Cu putin înainte de a muri, el s-a înscris din nou în partid (era in 1967), aducând 
un sprijin important politicii promovate de Kádár, fără îndoială în speranţa că, odată început, 
acest proces de reforme va ajunge să transforme în realitate ideea adevăratului socialism?. 

Convingerea că ideile marxiste sunt totuşi capabile de evoluţie a rămas mult timp 
viabilă în rândul intelectualilor budapestani. Dacă în Polonia (ca-de altfel şi în Cehia după 

1968) speranţele într-o posibilă reformare a sistemului s-au prăbuşit treptat, în schimb 
disidenţii maghiari nu au renunţat la asemenea aşteptări nici măcar odată cu sentinţele de 
condamnare la închisoare pe care le-au primit. Evoluţia lui Kâdâr în problemele economice 
a influenţat inclusiv domeniul tematicilor abordate de opozantii de stânga. Dacă ţinem 
cont de faptul că aceştia formau un cerc destul de omogen (în primul rând absolvenţi ai 
facultăţilor de filosofie şi sociologie şi, într-o măsură mai mică, de drept), temele predilecte 
erau în cea mai mare parte legate de lipsa drepturilor şi libertăţilor cetăţeneşti, respectiv 
de problematica socială, cu un accent vizibil mai redus asupra problemelor economice, în 
cazul cărora, în principiu, politica guvernului beneficia, dacă nu de sprijinul populaţiei, 
cel putin de o anumită intelegere'. 

Simţind că se bucură de un larg sprijin social, partidul se considera exonerat de orice 
obligaţie de a da cuiva socoteală, iar împotriva puţin numeroşilor „nesupuşi” demara 
procedura de urmărire penală. În acest fel, încă din 1973 au fost condamnate la câţiva ani 
de închisoare, în urma „procesului filosofilor”, şapte persoane, printre care Jânos Kis şi 
Mihaly Vajda. Faţă de oamenii de ştiinţă sau scriitorii revoltați a fost luată în schimb 
măsura interdictiei de a publica o lungă perioadă (spre exemplu, în perioada 1978-1989, 
scriitorul disident György Konrad nu a putut publica în Ungaria nicio carte)’. Dacă regimul 
trata libertăţile economice ca pe un fel de supapă de siguranţă, mult mai greu tolera dis- 
cutiile pe marginea concepţiilor despre lume, în măsura în care acestea depășeau limita 
tolerată de cenzură. O graniţă de netrecut o constituia, spre exemplu, monopolul MSZMP 
în exercitarea puterii, ceea ce pentru Lukâcs nu constituia nicio problemă, numai că elevii 
lui erau de o cu totul altă părere. Temerea că noul mecanism economic introdus de Nyers, 
în absenţa unor reforme politice concomitente, va duce la apariţia inegalitatilor sociale a 
fost una dintre cauzele pentru care politica lui Kádár a devenit ţinta unor aspre critici din 
partea adepților lui Lukács’. 

Asteptarile legate de evoluţia sistemului au determinat într-o anumită măsură şi atitu- 
dinea faţă de problema minorităţii maghiare de pe teritoriul ţărilor vecine. Acceptând în 
principiu datele situaţiei internaţionale, în a căror schimbare intelectualul maghiar din anii 
°70 nu prea avea cum să spere, elita de stânga budapestană se exprima cu foarte multă 
băgare de seamă în legătură cu acest subiect. Membrii acestor grupări îşi mai aminteau că 
problema graniţelor (motorul principal al avântului naţionalismului ungar din perioada 
interbelică) stătea la baza presiunilor sociale la care regimul Horthy n-a rezistat, sfârşind 
(chiar dacă fără voinţa lui) în mâinile lui Hitler *. 

Dar aceste grupări nu erau singurul nucleu al opoziţiei din Ungaria. $i nu e vorba aici 
nici măcar de faptul că profilul accentuat de stânga probabil îi dezgusta pe marea majoritate 
a celor care asezaser pe piedestalul lor ideologic poporul sau religia. În practică urma să 
se demonstreze că moştenirea lui Lukâcs, pe care, până la un anumit punct, s-au străduit 


1. După cum subliniază Ignác Romsics, în primul articol publicat de revista Besze/6, editată ilegal 

s-o continue Janos Kis şi colegii lui, nu le mai spunea nimic nici măcar vechilor marxisti. 
Din aşa-numita „generație 56” (a celor care participaseră activ la revolta ungară şi care grupa 
persoane cu peste zece ani mai în vârstă decât Kis, de multe ori foşti colaboratori ai premi- 
erului Imre Nagy, răsturnat de la putere) nu lipseau figurile care îşi începuseră cariera ca 
membri ai partidului comunist pentru ca apoi, frecvent, în perioada stalinistă, să sprijine 
activ dictatura lui Rakósi (György Litván, Ferenc Donáth, Miklós Vásárhelyi şi alții). Pe 
destui reprezentanți ai acestei categorii, dramaanului 1956, respectiv condamnarea la moarte 
a lui Nagy şi a colaboratorilor săi, i-a dus direct în camerele de tortură, pe unii chiar în 
celulele morţii, de unde doar printr-o minune a mai reuşit să scape câte unul. Toate aceste 
experienţe i-au ,,vindecat” pe mulţi reprezentanţi ai acestei generaţii de iluziile referitoare 
la reformarea sistemului. Si cu toate că până la sfârşitul anilor ’70 această generaţie practic 
n-a mai întreprins activităţi de opoziţie, în deceniul următor s-a putut constata în sânul ei o 
anumită mişcare. Chiar dacă aceasta nu se confunda cu oferta ideologică a „grupării Beszel6”, 
cele două grupări se aflau într-un contact destul de strâns. 

Existau şi alte grupări de stânga mai mici, ca, de exemplu, grupurile de partizani ai 
păcii sau mișcarea ecologistă! care a luat avânt odată cu lucrările de construcţie a barajului 
de la Gabcikovo-Nagymaros, fata de care atitudinea lui Kis şi a grupului său a rămas în 
cel mai bun caz neclară. Situaţia existentă în Ungaria n-a permis nici apariţia unor cărţi 
cum au fost Rodowody niepokornych (Originea celor nesupuşi) a lui Bohdan Cywinski, 
iar mai târziu Kościół, Lewica, Dialog (Biserica, Stânga, Dialogul) a lui Adam Michnik, 
care să constituie încercarea de a construi o punte de legătură între grupările de stânga şi 
grupările celor religioşi; aceştia din urmă priveau cu un ochi critic realitatea, cu toate ca 
în sânul Bisericii Catolice maghiare apăruseră grupări, cum ar fi ,,Bokor”, a părintelui 
Gyérgy Bulâny, care puteau fi interesate de o astfel de iniţiativă. În concluzie, stânga 
maghiară nu şi-a creat niciodată grupări asemănătoare cu KOR din Polonia sau cu Carta 77 
din Cehia, până în 1989 acţiunile ei fiind mai degrabă fragmentare. 

La polul opus al opoziţiei se afla un curent care, potrivit tradiţiei, era definit ca 
„popular-naţional”, dacă nu chiar „naţional-populist”?. Direcţia ideologică a acestui grup 
cu greu poate fi totuşi considerată de dreapta. În esență, aceste concepte caracterizează în 
primul rând intelectualitatea cu origine rurală (din această cauză, membrilor acestei grupări 
li se atribuia uneori numele népi, de la magh. nép — „popor”); cei mai multi dintre ei isi 
începuseră cariera literară in perioada interbelică sau imediat după război. Obiectul inte- 
resului lor îl reprezentau în primul rând relaţiile din mediul rural. Conducător spiritual al 
acestei grupări era considerat renumitul poet maghiar Gyula Illiés, care a murit în anul 
1983 şi a cărui poezie „Cuvânt despre tiranie” a jucat în anii '50 un rol asemănător cu cel 
pe care l-a jucat în Polonia „Poemul pentru adulţi” al lui Adam Ważyk. Înainte de 1945, 
el aderase cu toată convingerea la cercurile intelectuale radicale care nu se fereau de o 
anumită simpatie fata de comunism (si, în treacăt, chiar şi pentru fascism). După al Doilea 
Război Mondial, Illiés a ajuns în sfârşit la respingerea dictaturii, dar din cu totul alte motive 
decât intelectualitatea budapestană — şi cu totul altele erau şi relaţiile sale cu autorităţile. 

Originea țărănească a lui Illiés îl făcea să privească cu multă nelinişte brutala colecti- 
vizare a satelor şi, mai târziu, chiar politica lui Ceausescu care, insistând pe nota naționalistă, 


1. Mai pe larg pe această temă vezi Zoltan Illés, Balazs Megyesi, „Rola ruchów ekologicznych w 
transformacji ustrojowej” („Rolul mişcărilor ecologiste în trecerea la alt regim”), in Maria 
Schmidt, László Gy. Tóth (ed.), Janusowe oblicze transformacji na Węgrzech (Dubla ipostază 
a tranziţiei din Ungaria), Varşovia, 2001, pp. 150-173. 

2. Bogdan Góralczyk, Węgierski pakiet (Pachetul maghiar). 

intenţiona în mod vădit să elimine influenţa maghiară din Ardeal (a cărui importanţă istorică 
pentru dezvoltarea culturii maghiare nu poate fi niciodată subliniată îndeajuns). În acelaşi 
timp, industrializarea masivă şi prefacerile sociale pe care le antrena la nivel global îi 
determinau pe scriitorii aparținând acestei categorii să considere că schimbările care aveau 
loc în lume constituiau o ameninţare cu moartea pentru cultura maghiară ca întreg şi că 
acest fenomen trebuia combătut din toate puterile. Dacă această teză era acceptată, se 
elimina automat atitudinea ostilă fata de Kádár, deoarece pentru protejarea culturii era 
necesar accesul liber la o infrastructură corespunzătoare care permitea crearea condiţiilor 
în măsură să împiedice dispariţia valorilor culturale. Pentru a reacţiona în mod corespun- 
zător faţă de politica de deznaționalizare dusă de Ceauşescu nu puteau fi rupte complet 
contactele cu instanţele de partid responsabile de politica externă a statului. Aceste circum- 
stanţe ne permit să înţelegem diferenţa fundamentală dintre tabăra continuatorilor lui Lukács 
Şi adepţii curentului naţional. Ea decurgea tocmai din stratificarea diferită a scopurilor 
ideologice pe care le urmăreau cele două grupări. Dacă Janos Kis si prietenii lui, văzând 
că răspunsul autorităţilor la argumentele lor nu duce decât la măsuri represive penale, au 
luat hotărârea de a trece cu acţiunile lor în ilegalitate, gruparea popular-nationala n-a recurs 
niciodată la această formă de activitate. 

Accentul deosebit pus pe problematica socială şi pe aceea a minorităţilor a făcut ca 
grupările populare, în ciuda faptului că uneori apreciau mai critic decât Kis şi gruparea 
lui pasivitatea regimului Kádár, să aibă relații complicate cu aparatul puterii. După cum 
subliniază Tőkés, după 1956, fruntaşii curentului popular s-au hotărât să încheie o înţele- 
gere nescrisă cu regimul, lucru care s-a realizat în 1962. Pentru a-şi putea publica operele, 
reprezentanţii acestei grupări au acordat la început politicii regimului un sprijin destul de 
consistent. Drept care s-au putut bucura de toate privilegiile cu care autorităţile îi rasfatau 
pe literați’. 

Mult timp, criticarea autorităţilor se limita doar la „limbajul lui Esop”, utilizat şi în 
celelalte ţări ale blocului răsăritean, adică la aluzii voalate sau la sugestii formulate la 
modul general şi pe care un observator atent bineînţeles că le observa. Cu toate acestea, 
orice accent critic era strict limitat la domeniul precis indicat de cenzură, iar mesele pe 
care Illyés sau alti scriitori din acest grup le luau împreună cu diverşi reprezentanţi ai 
partidului (între care şi György Aczél, secretar al CC şi şeful atotputernic al resortului 
cultural) nu constituiau catusi de puţin o raritate. Pe de altă parte, generaţia de scriitori 
mai tineri care făceau parte din acest curent (Sandor Csoori sau Istvan Csurka) invoca 
necesitatea de a rupe relaţiile cu regimul lui Kadar, ceea ce nu împiedica pe niciunul dintre 
ei să aibă contacte strânse cu Imre Pozsgay, luceafărul partidului comunist din perioada 
anilor "80. 

Criticii le reprosau populiştilor faptul că, pe de o parte, flirtează cu naționalismul, dar, 
pe de altă parte, preţul plătit pentru a putea scrie despre problemele poporului este totuşi 
prea mare, având în vedere că partidul nu se grăbeşte câtuşi de putin să îndeplinească 
dezideratele acestuia?. Reprosul că regimul lui Kádár cere prea mult în comparaţie cu ceea 
ce oferă nu era de altfel complet lipsit de temei. Şi tocmai pentru că liderii taberei populare 
(mai ales cei din generația mai tânără, ca mai sus-amintitii Csoori şi Csurka) şi-au dat 
seama de acest lucru, pe la sfârşitul anilor '70, ei au devenit tot mai critici faţă de regim. 
În fond, s-a dovedit că influenţa lor asupra politicii externe a statului era practic nulă, în 


1. Rudolf L. Tőkés, Hungary 5 negotiated Revolution, Economic reform, social change and political 
succession, Cambridge, 1999, pp. 178-179. 
2. Ibidem, pp. 175-179. 

timp ce politica aplicată în Transilvania de regimul de la Bucuresti provoca o dezamăgire 
tot mai mare, atât în rândul ungurilor care locuiau acolo, cât şi printre membrii taberei 
populare a lui Illics. Astfel încât, în cele din urmă, într-o serie de lucrări publicate în cursul 
anului 1978, poetul a infierat politica Bucureştiului şi pasivitatea lui Kádár’. Textele lui Illiés 
erau cu atât mai importante, cu cât abordau indirect şi tema care, din 1945, constituia un 
tabu absolut în politica oficială: problema graniţelor. Întrucât Ceauşescu nu avea intenţia să 
schimbe ceva în politica sa internă, acest lucru îndreptăţea așa-numitul „război de gherilă” 
purtat de mass-media atât din partea română, cât şi din cea maghiară, ca şi acidele dezbateri 
din sânul emigrației maghiare — trebuie să subliniem că la o parte din emigranţi speranţa în 
revizuirea tratatului de la Trianon a rămas încă vie până în anii '802. 

Independent de problema graniţelor şi de situaţia minorităţilor, evoluţia atitudinii 
naționaliștilor faţă de sistem a fost influențată de încă un aspect. Tabăra populară era 
deosebit de neliniştită de pesimismul tot mai accentuat al populaţiei maghiare. Prăbuşirea 
creşterii naturale, plaga alcoolismului și chiar rata foarte ridicată a sinuciderilor (mai ales 
în rândul tinerilor artişti care în multe cazuri ajunseseră la culmea popularității)” îl făceau 
pe celălalt lider al acestei tabere, Istvan Csurka, să-şi pună întrebări legate de preţul micii 
stabilitati aşa cum era aceasta promovată de regimul lui Kádár. Csurka nu ascundea faptul 
că, având în vedere numărul extraordinar de scăzut al nașterilor, politica de deznaționalizare 
a ungurilor în România si (într-o mai mică măsură) în celelalte {ari vecine, viziunea 
„dispariţiei” poporului maghiar era cât se poate de verosimila*. 

În consecinţă, în cursul anilor '80, tabăra naţională judeca mult mai aspru politica lui 
Kâdâr, în primul rând din cauză că în aceasta exista un pericol deosebit de perfid: pe fondul 
unei relative bunăstări statistice, mai ales în comparaţie cu celelalte ţări, cetăţeanul maghiar, 
presimţind totuşi înşelăciunea din partea autorităţilor, se refugia în conformism, care însă 
îi reducea existenţa exclusiv la satisfacerea nevoilor materiale rudimentare. Şi întrucât 
această mică stabilitate nu adusese cu sine rezolvarea niciuneia din celelalte probleme care 
chinuiau Ungaria, iar mijloacele cetăţeanului de a-şi spori veniturile erau la fel de limitate 
pentru că cele mai multe aveau la bază constrângerile impuse de ideologia comunistă, s-a 
dovedit că sistemul de fapt n-a adus bogăţie (pentru că nu putea), în schimb a contribuit 
din plin la distrugerea legăturilor sociale tradiţionale care-i solidarizau pe cetățeni. În 
această situaţie, din teama pentru soarta maghiarimii ca popor ameninţat de dispariţie, 
grupările naţionale au început să judece tot mai aspru regimul lui Kadar, după ce mai întâi 
au cerut (spre deosebire de Kis şi colegii săi) nu evoluţia sistemului care a dus poporul la 
catastrofă, ci pur şi simplu renunţarea la el’. 


l. Vezi biografia lui Illi6s în SBESW, pp. 469-470. 

2. Excela prin acest tip de articole revista Uj latohatar (Orizonturi Noi), editată la Miinchen de 
Josef Molnar. Dar el nu era, după cât se pare, singurul care împărtăşea astfel de concepții. 

3. in epoca respectivă, fenomenul sinuciderilor a atins chiar şi persoane pe care azi le-am clasa în 
categoria „celebrităţilor”. Printre cele mai cunoscute sunt cazurile Csilla Molnar (Miss Hungaria 
1985), cântăreţul Szécsi Pal, actorul Zoltan Latinovits şi mulţi alții. Informatie preluată după 
Krzysztof Varga, Gulasz z Turula (Gulaşul de Turul), Wotowiec, 2008. 

4. Vezi şi referatul lui Csurka prezentat la conferinţa de la Monor în 1985 şi la întâlnirea de con- 
stituire a WFD Lakitelek (la această conferință ne vom mai referi şi în paginile care urmează), 
în cursul cărora Csurka prevestea pur şi simplu dispariţia poporului maghiar. Vezi Bogdan 
Góralczyk, Węgierski pakiet (Pachetul maghiar), p. 70. 

5. Cf. referatul lui Csurka prezentat cu ocazia conferinței din Monor în zilele de 14-16 iunie 1985 — 
Csurka István, „Új magyar önipítés”, publicat în A monori találkozó jegyzőkv-e. 1985 VI 14-16, 
Budapesta, 1985. 

Dacă ne ocupăm de opoziţia maghiară, trebuie să subliniem că, în ciuda împărțirii în 
urbánusok budapestani şi népi provincial-ţărănişti, în relaţiile sociale dintre aceste categorii 
complet diferite, crescuseră totuşi din aceeaşi tradiţie a stângii progresiste. Ceea ce a facut 
ca, în ciuda oricăror clasificări, ei să rămână totuşi într-o anumită măsură în contact unii 
cu ceilalți. Iar acest contact le-a permis ca uneori să întreprindă acţiuni comune. În plus, 
niciuna dintre grupările din opoziţie (indiferent de orientare) nu era în stare să convingă 
$i să atragă în rândurile sale nici categorii mai largi ale populaţiei şi nici măcar unele 
cercuri cât de cât mai numeroase din rândul intelectualilor. În consecinţă, ambele facțiuni 
ale opoziţiei maghiare acceptau (pentru că erau obligate) într-o anumită măsură drept punct 
de referinţă ceea ce se petrecea în partid şi tot din partea partidului aşteptau si iniţiativa 
reformei în direcţia pe care fiecare o considera cea mai dezirabilă. 

Atitudinea rezervată a unor cercuri de specialişti faţă de ideea împotrivirii deschise 
(este vorba mai ales de intelectualii cu orientare tehnică şi de economişti) nu poate fi 
redusă pur şi simplu la oportunism (cu toate că nici în MSZMP, ca de altfel în niciun alt 
partid aflat la putere, nu lipseau oportuniştii). Problema era că politica economică a lui 
Kadar consta, încă din 1968, în dozarea reformelor care in multe cazuri se abăteau de la 
dogmele marxism-leninismului acceptate în celelalte ţări din blocul răsăritean. Evident că 
această politică era pe alocuri lipsită de unitate, inconsecventă şi se subordona într-o mare 
măsură reglementărilor stricte primite de la Moscova. Dar, în acelaşi timp, introducerea 
la interval de câţiva ani a mereu altor pachete de schimbări cu scopul de a flexibiliza viata 
economică probabil că avea darul de a-i convinge pe multi dintre cei care nu erau înscrişi 
în partid nu neapărat de capacitatea comunismului de a se reforma, ci măcar de eficiența 
conducerii prin reforme sociale trecute prin filtrul instanţelor corespunzătoare ale parti- 
dului. Această convingere excludea adoptarea unei atitudini de opoziţie en bloc şi descuraja 


Cartea 


Evenimentul care a determinat formarea unei opoziții democratice a fost Cartea come- 
moraltivă dedicată activităţii creatoare a lui Istvan Bibó. Această lucrare a fost importantă 
din două motive. În primul rând pentru omagierea creaţiei scriitorului şi omului de știință 
cu convingeri liberale, fost ministru în guvernul lui Imre Nagy, care după 1956 a căzut în 
dizgratia noului regim — din acest motiv cartea a provocat probabil nemulţumirea partidului. 
În al doilea rând, în breasla scriitorilor se aflau persoane cu diferite concepții, mulţi dintre 
creatori fiind de stânga (Kis, Bence, Arpad Göncz), iar alţii — naționaliști convinși (Csoóri, 
Csurka), aşa încât mesajul cărţii depăşea evident limitele fiecărei grupări intelectuale luate 
separat. Publicarea ei a provocat în cele din urmă un scandal. Chiar dacă printre autori 
existau multi reprezentanţi renumiţi ai universului cultural şi ştiinţific, editura de stat a 
respins ideea publicării Cărții comemorative. Ca urmare, iniţiatorii ei au editat-o în 1980 în 
samizdat şi au trimis-o celor mai importante biblioteci din ţară. De data aceasta, reacţia 
autorităților (în afară de faptul că au calificat-o sui-generis ca un „complot ideologic 
împotriva socialismului”) a fost destul de calmă!. Comuniştii unguri nu voiau să-și complice 


1. Barbara J. Falk, The Dilemmas..., pp. 137-138. 

relaţiile cu străinătatea prin măsuri prea aspre (în perioada respectivă, guvernul se pregătea deja 
pentru negocieri cu Fondul Monetar International şi cu Banca Mondială), iar apariţia cărţii n-a 
influenţat câtuşi de puţin creşterea aversiunii populaţiei fata de guvern la nivelul întregii țări. 

Populaţia a rămas pasivă. Dar creatorii Cărții comemorative, dintre care multi (Miklós 
Haraszti, Kis şi alţii) se interesau de modul în care acţionează opoziţia democratică din 
Polonia şi Cehia', au hotărât să înființeze revista ilegală Beszélő, care avea drept scop 
spargerea monopolului comunist asupra informaţiei. În coloanele acestei reviste îşi publicau 
textele nu numai oponenții declaraţi ai regimului, ci şi persoane care vedeau cu un ochi critic 
realităţile ţării, chiar dacă uneori acestea ocupau funcţii destul de înalte în administraţia de 
stat, mai ales în sectorul economic — ca, spre exemplu, Lajos Bokos sau Tamas Bauer. 

Faţă de acţiunile opoziţiei care începeau să ia amploare (Beszélő a fost prima revista 
fără autorizaţie de difuzare, dar după modelul ei au început să apară şi altele) autorităţile 
au reacţionat confuz. Pe de o parte, încercau să-i reprime pe cei care desfăşurau activităţi 
ilegale (spre exemplu, László Rajka jr. şi Gabor Demski au fost bătuţi, Csurka, fiind tot 
mai vehement, a primit interdicţie de a mai fi tipărit etc.), pe de altă parte, în activitatea 
aparatului Securităţii era greu de distins un plan mai larg de combatere a duşmanilor 
sistemului. Autoritarismul lui Kadar, limitat din cauza necesităţii de a obţine credite din 
Occident, nu-şi putea permite prea multe. Şi în plus, pe la jumătatea anilor '80, acţiunile 
opoziţiei nici măcar nu depăşiseră ca întindere perimetrul elitei budapestane. Populaţia îşi 
dădea seama că situaţia economică s-a înrăutățit simţitor (lucru confirmat de orice călătorie 
în Occident — comparaţia cu realitatea maghiară era de fiecare dată în defavoarea Ungariei), 
dar cu toate acestea în anul 1986 încă nu era convinsă de necesitatea unor reforme mai 
profunde ale sistemului. Nu fără o doză de sarcasm, dar în acelaşi timp foarte exact, Kâdâr 
constata cu ocazia unei şedinţe a Biroului Politic: 


Sistemul şi politica au rezistat pentru că trebuie să reziste chiar dacă cine ştie unde două-trei 
duzini de persoane fac gură. De altfel, există şi alte cauze. La ordinea de zi avem legăturile 
internaţionale, relaţiile economice şi schimburile. Aceasta e o problemă fundamentală deoarece, 
dacă pe teritoriul nostru naţional nu există încălcări ale drepturilor omului, dacă orice cetăţean 
are dreptul de a călători liber şi, că trebuie sau nu, cetăţenii acestei {ari nu sunt supuşi unor 
măsuri represive din partea autorităţilor, acest lucru exercită o influenţă enormă asupra felului 
cum este apreciată RPU la nivel internaţional. Tocmai în asta constă în general o parte a evaluării 
imaginii RPU pe arena internaţională şi toţi trebuie să ţinem cont de ea. Mai mult chiar, sistemul 
are nevoie de o asemenea mică supapă de siguranţă în unele probleme?. 


Într-o mare măsură, diagnosticul lui Kadar nimerise exact în miezul problemei. În 
schimb, opozantii nu aveau niciun fel de îndoieli cu privire la faptul că până în acel moment 
ei nu reuşiseră totuşi să stabilească un contact serios cu poporul, dar în principiu erau cu 
toţii de acord că dictatura se găseşte într-o situaţie din ce in ce mai rea. Şi s-a dovedit că, 
din aceste evaluări, diferitele facţiuni ale opoziţiei trăgeau concluzii diametral opuse, aşa 
încât elaborarea unei viziuni comune pe problema reformelor era imposibilă. 


1. Pe această temă (influenţa Poloniei si a experienţei poloneze asupra opoziţiei maghiare), vezi 
Paweł Cebula, Grzegorz Górny, Węgierski łącznik (Agentul maghiar), Varşovia, 2008. 
2. Bogdan Góralczyk, Węgry. Transformacja... (Ungaria. Transformarea...), p. 62. 

Congresul al XIII-lea, Monor, Lakitelek 


Simptomele crizei social-economice care se apropia trezeau tot mai multă nelinişte nu 
numai în sânul opoziţiei, ci şi printre membrii de partid. Congresul al XIII-lea al MSZMP 
din martie 1985 a fost un eşec al programului promovat de Kádár. În ciuda așteptărilor 
intelectualilor, în urma lucrărilor congresului n-a rezultat nicio informaţie clară despre felul 
cum vrea şeful statului să rezolve problema crizei. Reformatorii economici probabil că au 
fost la rândul lor dezamagiti de componenţa Biroului Politic, în care n-au fost cooptați 
nici Rezsö Nyers, nici Imre Pozsgay, un tânăr reprezentant al aparatului de partid care se 
exprimase în favoarea reformelor. În anul 1981, acesta din urmă intrase într-un conflict 
violent cu Biroul Politic, astfel încât fusese „îndepărtat”, iar acum, ca şef al Frontului 
Popular Patriotic (Hazfias Népfront - HNF) proguvernamental şi bazat pe aparatul admi- 
nistrativ şi mediatic care îi era subordonat, încerca să-şi pregătească revenirea pe scena 
politică. Dar în 1985 influenţa lui a fost prea mică pentru a reuşi să împingă partidul pe 
calea unor schimbări fundamentale!. 

Nemulțumirea vizavi de deciziile luate la congres şi, mai exact, lipsa oricăror elemente 
concrete s-au făcut simţite imediat. Încă din mai 1985, în perioada alegerilor parlamentare — 
nedemocratice şi aflate total sub controlul autorităţilor —, a devenit clar că dominaţia partidului 
în viata politică a ţării nu este totală. Chiar dacă MSZMP „a câştigat” alegerile, iar maşinăria 
birocratică a eliminat cu abilitate de pe listele de candidaţi persoanele identificate ca având 
atitudini opozante, observatorilor nu le-a scăpat faptul că peste 10% dintre deputaţii care au 
reuşit să intre în parlament nu aveau niciun fel de legitimatie de partid. În plus, o mare 
senzaţie a făcut eşecul lui Mihaly Kom6csin, vanitosul baron local din Csongrád’. 

Arhivele MSZMP nu lasă nicio îndoială că semnele stagnării au dus la creşterea 
nemulțumirii chiar şi în sânul partidului, ai cărui membri se simțeau tot mai frustraţi pentru 
că erau obligaţi să explice populaţiei cauzele crizei utilizând numai argumente-clişeu de 
tip propagandistic. Iar în corectitudinea acestor argumente nici ei înşişi nu prea credeau. 
Pe de altă parte, birocratizarea relaţiilor chiar în interiorul MSZMP a dus foarte rapid la 
dispariţia oricărei discuţii pe linie de partid”. Dovada că experţii în economie deveneau 
din ce in ce mai pesimisti o constituie prezenţa a doi cunoscuţi specialişti, Tamas Bauer 
şi Mihaly Laki, la toferinta de la Monor, organizată de grupările contestatarilor. 

Există câteva motive pentru care ea a fost un eveniment important în constituirea 
opoziţiei maghiare. În primul rând, a fost prima și singura încercare serioasă de împăcare 
a multiplelor facţiuni învrăjbite de critici ai regimului şi de elaborare nu atât a unui program 
de acţiune, cât a unui diagnostic al situaţiei cu indicarea surselor crizei. S-a dovedit însă 
că şi acest minim deziderat, astfel definit, a constituit o mare dificultate pentru participanţi. 
La lucrările conferinţei de la Monor, în afară de cei doi economişti menţionaţi mai sus, 
au participat şi reprezentanţii grupului „Beszel6”, avându-l în frunte pe Kis, reprezentanţii 
curentului popular, cu Csurka si Csoóri, ca si reprezentanţii generaţiei 56 — din acest grup 
făcea parte principalul organizator al conferinţei, Ferenc Donâth“. 

Dacă reprezentanţii curentului liberal, exponentii punctului de vedere al intelectualitatii 
urbane, revendicau în primul rând libertăţi politice alături de construirea unui stat întemeiat 


Ignac Romsics, From Dictatorship..., pp. 58-59. 
Ibidem. 
Rudolf L. Tokes, Hungary 5 negotiated Revolution..., pp. 262-268. 
Bogdan Goralczyk, Wegierski pakiet (Pachetul maghiar), pp. 67-70. 

pe regulile doctrinei germane a statului de drept, această atitudine a fost consecinţa faptului 
că ei mizau pe evoluţia regimului. Kis sau Jânos Kenedi vedeau în principiu posibilitatea 
unor convorbiri cu autorităţile pe tema reformelor în cadrul sistemului existent. Atitudinea 
lui Csurka si Csoóri era mai complexă. După părerea lor, doar schimbarea totală de sistem 
putea să ducă la ceva bun, pentru că în istorie nu există nicio dovadă că regimul comunist 
ar putea fi reformat. În afară de această diagnoză (la urma urmelor corectă), popularii n-au 
fost în măsură să propună niciun program politic concret. Ideea ca fiecare cetăţean „să 
poată avea o viaţă independentă în împrejurările şi în condiţiile date”, indiferent de ceea ce 
face guvernul, adică politica să fie lăsată pe seama politicienilor, era pe cât de sublimă, pe 
atât de idealistă. Dar la întrebarea „Ce e de făcut?”, literatul Csurka nu mai putea da un 
răspuns. La Monor s-a mai discutat şi despre problema ungurilor care trăiesc în ţările vecine. 
Dacă pentru tabăra liberală această problemă reprezenta un punct esenţial, dar numai unul 
dintre numeroasele subiecte puse în discuţie, pentru populari şi naționaliști ea era absolut 
primordială şi trebuia să devină punctul central de referință pentru politica externă a statului. 
Nici în această privinţă divergentele nu au putut fi însă depășite’. 

Cu toate acestea, consecinţele întâlnirii au fost foarte importante. Cursul evenimentelor 
urma să arate că Monor a fost ultima conferinţă de acest tip şi chiar din acel moment ambele 
curente de gândire au început să se pregătească, absolut independent unul de celălalt, pentru 
convorbiri cu autorităţile care, cu timpul, au devenit tot mai dispuse să accepte astfel de 
propuneri. Prima mişcare a fost făcută de grupul „Beszel5”. În iunie 1987 a fost publicat 
textul „Contract Social” („Társadalmi Szerződés”), în care autorii se străduiau să transforme 
postulatele enunțate de Kis la Monor într-un program politic concret. Ținând cont de faptul 
că Kis (autorul principal al programului) n-a cooptat pe niciunul dintre activiştii taberei 
populare la elaborarea lui (nici până în ziua de azi nu e foarte clar în ce măsură a făcut acest 
lucru în mod conştient), cei din urmă au interpretat acţiunile elevilor lui Lukâcs drept o 
intenţie de a intra singuri în dialog cu autorităţile, fără adversarii lor din cadrul opoziţiei, şi 
s-au răzbunat pe Kis organizând în septembrie 1987 congresul de constituire a Forumului 
Democrat Maghiar (Magyar Demokrata Forum — MDF). 

Fata de toate aceste acţiuni, partidul n-a adoptat o poziţie clară. În toamna anului 1987, 
Janos Kadar, în ciuda faptului că sănătatea sa era precară, a rămas mai departe şeful 
MSZMP şi a refuzat să accepte orice fel de convorbiri cu opoziţia, iar membrii de partid 
care ar fi încercat să facă acest lucru riscau sancțiuni disciplinare. În ceea ce-i priveşte pe 
tinerii activişti care se pregăteau de luptă pentru preluarea mandatului din mâinile bătrâ- 
nului secretar general, după ezitările iniţiale, au început să dea tot mai clar de înţeles că 
pentru ei un partener mai prețuit ar fi curentul popular. Popularii nu încălcaseră niciodată 
granițele legalităţii şi tocmai de aceea, din punctul de vedere al aparatului de partid, 
rămâneau mai „siguri” decât curentul lui Kis şi al prietenilor acestuia, care începuseră 
preluarea puterii se vehicula ideea că politica lui Ceauşescu faţă de minoritatea maghiară 
provoca în Ungaria un puternic resentiment, iar pasivitatea în această problemă a unui 
Kâdâr tot mai bătrân trezea mult mai multe nemulțumiri decât lipsa libertăţilor democratice, 
revendicate de Kis în coloanele revistei Besze/6?. Acesta din urmă (în afară de necesitatea 
de a-şi rezolva o dilemă personală, şi anume dacă să se angajeze sau nu în politica de 


1. Ibidem, pp. 63-68. . 

2. Trebuie să subliniem că în această perioadă postulatele taberei liberale erau la fel de precaute 
ca şi cele ale Forumului Democrat Maghiar. Merită de asemenea să amintim cu această ocazie 
că textul „Contractului Social” publicat în 1987 de Jânos Kis accepta în principiu păstrarea 

partid, soluţie fata de care acest adept cu studii foarte solide al filosofiei trebuia în orice 
caz să aibă anumite rezerve) nu era în stare să adopte o poziţie clară în problema conse- 
cintelor tratatului de la Trianon. Fără îndoială că experienţa istoriei îi şoptea că proliferarea 
resentimentelor naţionaliste de care MDF se folosea în lupta politică dezvolta în situaţia 
Ungariei o forță pe cât de mare, pe atât de periculoasă. Cei din tabăra liberală îşi dădeau 
seama si de faptul că situaţia internațională de la sfârşitul anilor ’80 impingea într-o 
oarecare măsură Forumul spre statutul de ostatic al unui stat partinic. E adevărat însă că 
sloganul apărării intereselor minorităţii maghiare persecutate era, la sfârşitul deceniului, 
mult mai acceptabil decât cel al construirii unui stat de drept de tip occidental. Nici nu se 
putea altfel pentru că, având în vedere nivelul redus al măsurilor represive practicate de 
dictatura lui Kâdâr, cetăţeanul maghiar din pătura mijlocie nu simţea de fapt lipsa libertăţii 
în viata de zi cu zi. Dar simplul fapt că sloganurile naţionaliste aveau o forță de mobilizare 
mult mai mare nu însemna catusi de putin că MDF putea conta ca partener cu drepturi 
egale alături de partidul de guvernământ. 

Aceste consideraţii ne permit să înțelegem mai bine câteva probleme deosebit de 
importante pentru procesul de reformă. Forța de impact a sloganurilor naţionaliste şi 
rezonanţa mai slabă a populaţiei la tezele lui Kis arată de ce, potrivit evaluării reformato- 
rilor din partid care se pregăteau pentru preluarea puterii, tocmai curentul popular era 
perceput ca un partener mai important. Explicaţia este că se miza pe şansele destul de mari 
ale MDF de a prelua „guvernarea sufletelor” tuturor celor care nu erau de acord cu starea 
de lucruri, ceea ce, în condiţiile scăderii credinţei în comunism, oferea partidului alte 
argumente pentru exercitarea în continuare a rolului conducător în stat. Speranţa guver- 
nantilor nu era lipsită de temei. În ciuda faptului că MDF punea accent atât pe problema 
„maghiarimii”, cât şi pe cea a democraţiei, nu era un secret pentru nimeni că atitudinea 
fata de democraţie, asa cum era aceasta înţeleasă în Occident, a unora dintre lideri, cu 
Istvân Csurka în frunte, era cel puţin suspectă!. Se miza de asemenea pe un posibil model 
de „autoritarism reformat” sau, în orice caz, pe limitarea pluralismului, ceea ce ar fi fost în 
mod sigur acceptabil pentru ei’, dar nu intra catusi de putin în vederile lui Kis şi ale colegilor 
lui. Iar liberalii maghiari nu aveau cum să împiedice aceste procese. Cu totul altfel stăteau 
lucrurile în Polonia, unde în anii '80 deja monopolul statului asupra informaţiei fusese spart 
de ceva vreme. În Ungaria, presa „pe sub mână” nu ajungea la mai mult de două-trei mii de 
exemplare”, iar susţinerea ei de către opoziţie era aproape neglijabilă. 


rolului conducător al MSZMP drept cel mai important mecanism de exercitare a puterii în Ungaria 
(Ignac Romsics, From Dictatorship..., pp. 370-371). 

1. Ca exemplu merită să menţionăm că Csurka a amânat destul de mult luarea deciziei dacă MFD 
va deveni sau nu partid politic. Din declaraţiile sale rezultă mai degrabă că ar fi vrut să vadă 
Forumul în fruntea unei mişcări de masă cu anvergură naţională ce ar fi depăşit cu mult graniţele 
unui singur partid, care în general se adresează unui anumit electorat. Sistemul multipartinic i 
se părea mai degrabă o negare a unităţii naţionale pe care cel puţin unii dintre liderii acestei 
grupări o considerau ca valoare in sine şi care cu greu putea fi pusă de acord cu concepțiile 
democraţiei contemporane. Cf. Zoltan Ripp, „The Unity and Division, The Opposition Roundtable 
and its Relationship to the Communist Party”, în Andrâs Boz6ki, The Roundtable Talks of 1989. 
The genesis of Hungarian Democracy, Budapesta, 2002. 

2. Zoltan Ripp, „The Unity and Division...”, p. 6. 

3. Anzelm Bárány, „Była sobie kiedyś wolność prasy” („A fost odată, cândva, libertatea presei”), 
in Maria Schmidt, László Gy. Tóth (ed.), Janusowe oblicze transformacji na Węgrzech (Dubla 
ipostază a tranziției in Ungaria), p. 13. 

În acest context, n-a fost întâmplător faptul că la Lakitelek, unde reprezentanții acestui 
curent s-au întâlnit cu Csurka si Csoóri, a venit doar Imre Pozsgay, purtând un mesaj din 
partea premierului Karoly Grâsz!, care se pregătea să preia puterea. Membrii taberei 
populare au dat fără îndoială reformatorilor din partid speranţa că sloganurile naţionaliste 
îi vor ajuta să preia puterea în MSZMP, iar Forumul (a cărui popularitate chiar şi la 
jumătatea anului 1989 rămânea foarte limitată) se va dovedi atât de slab, încât partidul va 
reuşi să-l integreze în sistem, comuniştii păstrând în continuare rolul conducător. 

Văzând că oferta lor rămâne suspendată în vidul politic, initial activiştii de la Beszeld 
n-au dat un răspuns clar, care în această situaţie ar fi trebuit să fie crearea unui partid 
alternativ. Liberalilor maghiari le era foarte greu să facă acest pas. De-a lungul întregului 
an 1988, gruparea din jurul revistei Beszel/6 n-a făcut altceva decât să privească din exterior 
cum pe scena politică maghiară apar alte şi alte grupări politice, sindicate sau grupuri 
ecologiste. În martie 1988, liberalii au încercat să-şi asume patronajul asupra tot mai 
numeroaselor iniţiative cetăţeneşti, dar tentativa s-a încheiat printr-un eşec şi abia apoi, 
în noiembrie 1988, Kis şi apropiații săi au înfiinţat Uniunea Democraților Liberi (Szabad 
Demokraták Szövetsége — SzDSz)’. Între timp însă, situaţia țării se schimbase faţă de anul 
precedent. Deşi încă nu fusese oficial recunoscut de autorităţi, MDF funcţiona totuşi de 
un an ca organizaţie tolerată de partid. În Forum se înscriseseră deja circa 10.000 de 
persoane, ceea ce îl transforma în cea mai mare şi mai cunoscută organizaţie de opoziţie 
din întreaga țară”. Dar având în vedere faptul că sloganurile naţionaliste erau folosite şi 
de alţii, iar contactele MDF cu reprezentanţii aparatului puterii arătau în mod explicit că 
o anumită formă de colaborare între MSZMP şi MDF rămânea în continuare pe masa de 
lucru a populiştilor, SzDSz s-a decis să schimbe tactica. Dacă până atunci se exprima în 
favoarea unor reforme aduse în cadrul sistemului existent, având în vedere că MSZMP nu 
vedea în gruparea lui Kis un partener de dialog, Kis a început să-şi radicalizeze treptat 
concepţiile şi limbajul discursurilor, deplasându-se în direcţia unei retorici anticomuniste 
şi antiregim. Simtind că în decurs de un an repulsia populaţiei faţă de versiunea actuală a 
regimului crescuse semnificativ, liberalii s-au hotărât să propună ruptura totală de sistemul 
comunist. Prin sloganuri de tipul „Jos comunismul!” îşi propuneau să mobilizeze populaţia 
pentru a construi un stat de drept sau cel puţin pentru a asigura liberalilor o poziţie mai 
bună de negociere în cazul unor eventuale discuţii cu autorităţile. 

În aceeași direcţie se îndreptau și intenţiile unei părţi a generaţiei mai tinere din sânul 
intelectualității maghiare. Pe 30 martie 1988, un grup de studenţi condus de cvasinecu- 
noscutul Victor Orban a înfiinţat Uniunea Tinerilor Democrati (Fiatal Demokratak 
Szövetsége — FIDESZ), o grupare cu profil explicit liberalo-libertarian şi cu atitudine 
înverşunat anticomunistă. Dacă Janos Kis şi gruparea lui păstrau o anumită măsură în 
escaladarea revendicărilor a căror ţintă trebuia să fie partidul de guvernământ (SzDSz 


1. Bogdan Góralczyk, Węgierski pakiet (Pachetul maghiar), p. 69. 

2. După cum explică Zoltan Ripp, această atitudine conservatoare a liberalilor era în primul rând 
consecința convingerii că situația economică a țării era atât de grea încât, dacă nu se uneau 
absolut toate forțele politice pentru a constitui o singură opoziție şi, concomitent, dacă nu exista 
sprijin din partea aripii reformatoare a MSZMP, orice program economic radical avea să fie pur 
şi simplu respins de societate, ceea ce ar fi pecetluit catastrofa țării. Cert rămâne faptul că această 
atitudine expectativă urma să-i coste foarte scump pe liberali, în primul rând prin pierderea 
şansei de a ocupa un loc de prim-plan în tabăra opoziţiei, loc care la sfârşitul anilor '80 a fost 
în schimb ocupat de MDF (Zoltan Ripp, „The Unity and Division...”, pp. 7-8). 

3. Ignác Romsics, From Dictatorship.... pp. 97-98. 

nutrea în continuare speranța că răsturnarea regimului s-ar putea realiza prin colaborare 
cu aripa reformatoare din cadrul MSZMP), în schimb pentru Viktor Orbân, cel puţin la 
început, ideea unei înţelegeri cu comuniştii era absolut inacceptabilă, singurele convorbiri 
putând să se refere doar la „capitularea fără condiţii” şi fără perioadă de tranziţie — ceea 
ce pentru Kis era totuși o condiţie acceptabilă!. 

Social-democraţii interbelici sau activiştii Partidului Independent al Micilor Agricultori 
(Fiiggetlen Kisgazdapart — FgK), cu bătrânul Tivadar Pârtay şi cu mai tânărul Jozsef 
Torgyân, se străduiau şi ei să-şi reconstituie vechea autoritate. 

Nu lipseau nici organizaţiile ecologiste sau conservator-crestine. Iniţial, acestea s-au 
bucurat de o atenţie moderată din partea cetăţenilor, care aşteptau în continuare iniţiative 
din partea partidului şi guvernului. După cum am arătat mai sus, cea mai mare organizaţie, 
MDF, putea număra în 1988 până în 10.000 de membri?, în timp ce MSZMP dispunea în 
1986 de 871.000 de persoane”. Ceea ce făcea de fapt ca factorul-cheie în lupta pentru putere 
să rămână „împărţirea responsabilitilor” în interiorul Biroului Politic, iar noile grupări care 
se constituiau știau foarte bine acest lucru. În foarte scurt timp urma să fie evident că apariţia 
lui Pozsgay la Lakitelek nu însemna catusi de putin că reformatorii din MSZMP puteau fi 
siguri că vor prelua frâiele conducerii după plecarea lui Kadar. Acesta din urmă, văzând că 
iniţiativa ar putea să-i alunece printre degete, s-a hotărât să treacă la contraatac. Aşa încât 
au fost excluse din partid câteva persoane, însuși Pozsgay fiind ameninţat cu sancţiuni. Pentru 
opoziţie, acesta trebuia să fie un semnal clar că atât timp cât Kadar rămânea la putere nu 
trebuia să se aştepte nimeni la niciun fel de schimbări majore şi că doar plecarea lui va 
deschide drumul spre un eventual dialog cu grupările critice față de regimul comunist. 


Succesiunea 


Congresul al XIII-lea al MSZMP, despre care am amintit deja, nu a dat niciun impuls 
nou reformelor, dar nici opoziţia n-a profitat de acest moment ca să vorbească cu o singură 
voce. Rezultatele schimbărilor de cadre la vârful puterii din martie confirmau în mod evident 
consolidarea aripii conservatoare a partidului şi încercarea de înăsprire a tonului în politica 
interna. Eliberarea din funcţia de secretar al CC pe probleme de ideologie a relativ liberalului 
Aczél şi înlocuirea lui cu Janos Berecz, un aparatcic mai tânăr, dar destul de limitat din punct 
de vedere intelectual, nu prevesteau o îmbunătăţire în relaţiile cu artiştii creatori. 

Intrarea în componenţa Biroului Politic a lui Grósz, despre care încă de pe atunci se 
specula că l-ar putea înlocui pe bătrânul Kadar, cu greu putea fi considerată o mişcare de 
reformă. Grósz devenise membru al partidului comunist încă de la vârsta de 14 ani si 
formaţia lui era de ofiţer politic. Cu toate că fusese reţinut în 1956 în urma epurărilor 
postrevolutionare, el a rămas acelaşi „ostaş disciplinat” al partidului, în anii '70 răspunzând 
de una din sectiile-cheie ale CC, cea de agitaţie si propagandă, iar din 1984 a trecut în 
fruntea comitetului orăşenesc de partid din Budapesta, conducând în această calitate un 
sfert din totalul membrilor MSZMP*. Era prin urmare un carierist tipic, lipsit de carismă, 
dar care în anii următori avea să joace un rol esenţial ca premier şi prim-secretar al CC. 


1. Zoltan Ripp, „The Unity and Division...”, pp. 8-9. 
2. Ignac Romsics, From Dictatorship..., p. 98. 

3. Janos Kornai, The Socialist System..., p. 35. 

4. Biografia lui Grósz in SBESW, pp. 401-402. 

Schimbările de cadre n-au putut împiedica creşterea dezamăgirii populaţiei, cauzată 
de starea economică tot mai proastă. Din 1985, fenomene ca inflaţia sau scăderea veniturilor 
reale ale populaţiei au dus la noi dificultăţi la nivel macroeconomic. Menţinerea păcii 
sociale, pentru care Kadar era dispus să plătească orice pret, s-a dovedit foarte scumpă. 
Dacă la începutul deceniului gradul de îndatorare externă a Ungariei a încetat să mai 
crească, ba chiar a scăzut foarte puţin, în schimb în perioada 1985-1987 s-a înregistrat o 
creştere astronomică cu 8 miliarde, suma totală ajungând astfel la 17,7 miliarde de dolari 
americani!. Atragerea de noi datorii, în ciuda sperantelor guvernului condus de un cola- 
borator de încredere al prim-secretarului György Lazar (care de fapt era împotriva soluţiei 
de a creşte datoriile statului), nu numai că n-a dus la creşterea veniturilor reale, dar nici 
măcar n-a putut împiedica scăderea acestora?. Cât despre promisiunile făcute în cursul 
Congresului al XIII-lea de a creşte investiţiile şi salariile, ele nu fuseseră decât „cecuri 
fără acoperire”. 

Nu e deci de mirare că, în faţa acestui blocaj tot mai accentuat al aparatului de partid, 
din ce în ce mai mulţi unguri începeau să-și exprime nemulțumirea, fiecare în felul său. 
Încrederea în sloganurile propagandei, care-i asigurau pe cetăţeni că Ungaria nu-i Polonia 
şi că pe ei nu-i va afecta criza, a dispărut aproape complet în răstimpul a numai doi ani. 
În calea reformelor stătea de-acum cu încăpățânare însuşi Kâdâr. Devenea foarte clar că 
tot mai bătrânul secretar general era decis să se bată pentru supraviețuirea sa politică, deşi 
era clar pentru toţi că starea lui de sănătate (nu numai fizică, ci şi mintală) se inrautatea 
pe zi ce trecea. Ca urmare, cel puţin din 1986, absenţa dictatorului de la întrunirile de 
partid a devenit tot mai frecventă, iar Biroul Politic, obişnuit să aprobe tot ce-şi dorea 
şeful partidului, nu îndrăznea să rezolve nicio problemă, oricât ar fi fost ea de arzătoare, 
fără acordul lui. 

Kádár era conştient de starea sănătăţii sale. Intelegea de asemenea că fara aşteaptă 
schimbări, dar voia să-şi păstreze până la capăt controlul deplin asupra acestui proces şi, 
evident, voia de asemenea să-și desemneze singur succesorul. Încă din noiembrie 1986 au 
fost observate „mişcări de cadre” importante, constând în cooptarea la putere a unor 
tehnocrati de partid mai tineri. Secretar al CC pe probleme economice a devenit Miklós 
Nemeth, în vârstă de 38 de ani, portofoliul Ministerului de Finanţe a fost preluat de Péter 
Medgyessy, la sfârşitul lunii iunie premierul Lazar, considerat conservator, a demisionat 
şi în locul lui a venit Karoly Grósz. Strategia lui Kádár consta astfel în „mobilizarea” 
treptată a expertizei tehnocratilor guvernamentali în procesele de transformare, controlul 
deplin asupra acestora fiind în acelaşi timp rezervat instanţelor de partid subordonate 
ierarhic şefului MSZMP?. 

Această politică s-a lovit încă de la început de refuzul mai multor categorii de cetăţeni, 
independente unele de celelalte. Pentru opoziţie (ca şi pentru tot mai mulţi cetăţeni 
obişnuiţi), schimbările operate în cercul închis al aceloraşi figuri din nomenclatura de 
partid nu aduceau nicio speranţă că ar fi vorba cu adevărat de un moment de răscruce. 
Schimbarea unui membru al Biroului Politic cu altul în funcţia de şef al guvernului era 
considerată doar un gest formal. Un anumit suflu de noutate l-a reprezentat totuşi reacția 
critică a unei parti a CC: Nyers şi Féck, mizând pe revenirea la putere, l-au criticat deschis 
pe şeful partidului pentru deciziile pe care le luase în legătură cu Cadrele‘. 


1. Rudolf L. Tékés, Hungary 5 negotiated Revolution..., p. 273. 
2. Ibidem. 

3. Ibidem, pp. 275-276. 

4. Ibidem, pp. 276-277. 

Polemica de la şedinţa din iunie a CC a avut în cele din urmă consecinţe răsunătoare. 
Nyers era format în tradiţie necomunistă; înainte de 1945 fusese membru al Partidului 
Social-Democrat Maghiar'. Pentru el, care era tot mai dezamăgit, ca şi pentru Pozsgay, 
care-şi pregătea reintrarea în scenă, această polemică era semnalul evident că, atât timp 
cât Kádár rămânea în fruntea partidului, nu se putea conta pe nicio rectificare serioasă a 
politicii. Cei doi politicieni au ajuns la concluzii asemănătoare. Ei au rămas în cadrul CC, 
dar s-au hotărât să nu mai piardă vremea si au început să-şi înscrie numele din ce în ce 
mai des în acţiunile opoziţiei. Pozsgay a apărut în 1987 la şedinţa de constituire a MDF 
de la Lakitelek, iar Nyers s-a declarat de acord ca numele lui să fie folosit în campania de 
promovare a Noului Front din Martie ( Uj Marcius Front), care tinea de tradiţiile de stanga 
interbelice şi urma să fie reactivat. Ambele initiative (in special MDF, care a acţionat încă 
de la început ca partid) erau de acord cu monopolul MSZMP în exercitarea puterii. 

Aripa dură a partidului a încercat să treacă la contraatac. Au fost excluşi din partid 
câţiva participanţi la întâlnirea de la Lakitelek (György Matolcsy, Laszlo Lengyel, Mihaly 
Bihari), iar la Budapesta circulau zvonuri despre eventuale sancţiuni care vor fi luate 
împotriva lui Nyers şi a lui Pozsgay. Situaţia aripii dure a partidului a fost însă dezintegrată 
de câţiva factori. În primul rând, pe măsură ce se adâncea criza economică, populaţia era 
din ce în ce mai dezamăgită, iar sloganurile lansate de Poszgay erau tot mai populare. În 
al doilea rând, la ofensivă a trecut şi premierul Grosz, care, încă din noiembrie 1987, isi 
făcuse cunoscută intenţia de a candida la funcţia de şef al partidului fără să se consulte în 
acest sens cu Biroul Politic şi, după părerea lui Tőkés, urma să rămână temporar în alianță 
tactică cu Pozsgay si cu Nyers?. În al treilea rând, în afara bătrânului Kadar, aripa conser- 
vatoare nu avea nici lider, nici un program clar cristalizat. Din tezele publicate în noiembrie 
1987 de secretariatul CC, aflat sub conducerea lui Berecz, rezulta în mod indubitabil că, fără 
a afecta în vreun fel ideea centralismului democratic şi fără a pune sub semnul întrebării 
rolul conducător al partidului, idei cum ar fi descentralizarea procesului de luare a deciziilor 
si chiar prioritatea specializării profesionale fata de loialitate ar fi acceptabile chiar si pentru 
secretarul CC pe probleme ideologice, considerat ca făcând parte din aripa dura’. 

Spre sfârşitul anului, pentru observatorii mai atenţi devenise evident că mass-media, 
mai ales dacă vorbim de cele aflate sub influenţa diferitelor coterii de partid, nu mai 
prezentau, ca înainte, o imagine plictisitoare şi coerentă a ţării şi a partidului, iar ziarele 
care-i erau subordonate lui Pozsgay au declanșat un atac frontal împotriva lui Kadar. 

Simţind că sănătatea nu-l mai ajută, în cele din urmă, pe la sfârşitul lunii aprilie, Kádár 
s-a împăcat cu soarta, cu atât mai mult cu cât şi Moscova începuse să facă presiuni pentru 
a-l determina să renunţe. Potrivit versiunii general acceptate de istoriografia maghiară în 
legătură cu acest eveniment, scenariul demisiei ar fi fost elaborat în colaborare cu şeful 
KGB al URSS, Vladimir Kriucikov, care a venit special cu acest scop în Ungaria în mai 
1988. În conformitate cu scenariul pregătit, Kádár trebuia într-adevăr să-şi depună demisia, 
dar partizanii săi, ca Mihaly Olvari sau György Aczél, rămâneau în continuare în Biroul 
Politic, ca şi în celelalte organe importante ale partidului. Pe Grósz, ca nou sef al partidului, 
îl deranjau foarte tare aceste mişcări“. 

Realitatea avea să arate însă că în toate aceste jocuri de culise nu fusese luat câtuşi de 
puţin în considerare faptul că, de-a lungul anului care trecuse de la instalarea unui nou şef 

al guvernului, nivelul frustrării maselor de membri ai MSZMP crescuse foarte mult, iar 
spectacolul care le fusese pregătit n-a făcut decât să-i irite şi mai mult pe delegaţii prezenţi 
în sală. Nu este încă destul de clar în ce măsură a fost de vină chiar Kâdâr, prin cuvântarea 
lui acidă din care nu lipseau obişnuitele clişee: „duşmani”, „luptă de clasă”, „disciplină 
de partid”. Cert e că sala a reacţionat deosebit de agresiv.. Aşa încât, în loc să confirme 
înțelegerile negociate cu aprobarea Moscovei, delegaţii la conferinţa din mai i-au eliminat 
pur şi simplu la vot pe toţi foştii membri ai Biroului Politic. În afară de Grósz, care a 
rămas, potrivit aşteptărilor, Secretar General al MSZMP, au fost promovate persoane care 
cu doar o lună înainte fuseseră aspru dojenite de vechea conducere pentru delictul de a fi 
purtat discuţii cu opoziţia. În componenţa noului Birou Politic a fost de asemenea recon- 
firmat Nyers şi au fost primiţi ca noi membri Nemeth şi Pozsgay’. 

În felul acesta, transferul puterii s-a transformat într-un fel de „lovitură de stat” care a 
pus partidul într-o situaţie deosebit de grea. Preluând conducerea partidului pe lângă aceea 
a guvernului, Grósz concentra teoretic în mâinile sale întrega putere din stat. Dar în scurt 
timp urma să constate că aceasta este mult mai limitată decât îşi închipuise iniţial. 

Pe plan international, Grósz n-a obţinut succesele dorite. Vizita la Moscova nu i-a adus 
rezultatele economice aşteptate, iar Gorbaciov a pus în vedere delegaţiei maghiare să stingă 
diferendele cu România, care au izbucnit însă cu şi mai multă forţă după evenimentele de 
la Timisoara. Grósz a cedat şi a acceptat să se întâlnească cu Nicolae Ceausescu la Arad, 
dar totul s-a încheiat printr-o catastrofă de presă, întrucât dictatorul român n-a vrut să facă 
nicio concesie. 

Ca urmare, MDF l-a criticat dur pe premier pentru incapacitatea lui de a promova o 
politică de apărare a intereselor minorităţii maghiare de peste graniţă. lar aceasta problema 
era înscrisă în programul Forumului ca prioritate. Aşa încât, pentru că n-a apreciat opoziţia 
la justa ei valoare, Grósz şi-a blocat foarte eficient drumul spre înţelegerea cu aripa 
popular-nationalista a acesteia. Această scăpare a fost cu atât mai gravă, cu cât încă de la 
începutul anului 1988 devenise evident că imperativul apărării conationalilor din România 
reprezenta un imbold suficient de puternic pentru a mobiliza cetăţenii, a-i scoate în stradă 
şi a organiza proteste de mare anvergură. Astfel, manifestatia organizată de MDF pe 27 
iunie 1988 a strâns la un loc, în funcţie de diferitele evaluări, între 40.000 şi 150-200.000 de 
persoane?. 

De altfel, aceasta n-a fost singura demonstraţie pentru apărarea intereselor maghiarilor 
transilvăneni şi nici singurul motiv care scotea din ce în ce mai mulți maghiari pe străzi. 
În 1988, agenţiile mondiale de informaţii au pus rând pe rând în circulaţie imagini cu cei 
care protestau împotriva construirii hidrocentralei de la Nagymaros, iar dinamica protes- 
telor avea si în acest caz o tendinţă de creştere”. Era foarte evident că, nici într-un caz, 
nici în celălalt, Grósz nu fusese capabil să găsească soluţia potrivită, asa încât nici nu 
putea fi vorba despre începerea unor convorbiri cu opoziţia în această etapă. 

O altă problemă în care noul şef al partidului a deceptionat profund a fost cea a ree- 
valuării evenimentelor din anul 1956. Grósz a continuat consecvent să prezinte în mass-media 
acelaşi mod de interpretare de până atunci, prezentând revolta maghiară ca pe o „contra- 
revoluţie”, fiind incapabil să iasă măcar cu un pas în afara falsei şi nocivei propagande a 
lui Kadar. 


1. Ignác Romsics, From Dictatorship..., p. 91. 

2. Ibidem, p. 113. 

3. Zoltan Illés, Balăsz Megyesi, Rola ruchów ekologicznych... (Rolul mişcărilor ecologiste...), 
pp. 165-166. 

După ce a pus mâna pe toată puterea, urmașul lui Kadar nu a mai avut nicio dorință 
de a o împărţi cu cineva. Așa încât a respins cu fermitate nu numai orice aluzie la posibi- 
litatea legalizării partidelor din opoziţie, ci şi acordul pentru transformarea MSZMP într-o 
federaţie de facţiuni care să se bucure de o anumită independen{a’. 

Această politică de tip conservator era absolut inacceptabilă nu numai pentru opoziţia 
maghiară, ci chiar şi pentru tovarăşii de partid influenţi. Nyers a revenit la ideea înfiinţării 
Noului Front din Martie, cu intenţia de a construi astfel o punte de legătură între opoziţie 
Şi guvern şi de a demara astfel procesul de transformare a Ungariei într-un stat socialist 
democratic. În schimb, Pozsgay s-a străduit să obțină votul parlamentului pentru câteva 
reforme îndrăzneţe care nu erau pe placul şefului MSZMP, precum înfiinţarea instituţiei 
Preşedintelui Republicii, instituirea Curţii Constituţionale, liberalizarea dreptului presei 
şi elaborarea unei noi legi electorale. Cauza insuccesului acestui proiect a fost pregătirea 
în același timp de către Ministerul Justiţiei a unui proiect asemănător, iar Pozsgay nu voia 
să se suprapună cu activitatea acestuia. Independent de aceste discuţii, în cursul verii, 
Pozsgay a creat în interiorul MSZMP aşa-numitele cercuri ale reformelor; în intenţia lui, 
acestea ar fi urmat să constituie temelia pe care avea să se opereze apoi transformarea 
partidului dintr-un model centralist într-o federaţie de mai multe facţiuni care să se bucure 
de independenţă internă, dar rămânând sub aceeaşi conducere?. 

„Duelurile” dintre Pozsgay şi Nyers (amândoi fiind, de altfel, membri ai CC), chiar 
dacă erau purtate în afara partidului, n-au rămas fără consecinţe asupra situaţiei generale 
a întregului partid. Din mai 1988 au fost înregistrate numeroase plecări din partid. Dar şi 
mai multe pierderi de personal au suferit organizaţiile afiliate pe lângă MSZMP (KISZ, 
organizaţiile sindicale etc.). 

Constatând cum cele mai importante instrumente ale puterii încep să-i scape din mână, 
Grósz s-a decis să schimbe tactica. Fiind comunist convins, şeful MSZMP era total 
împotriva concepţiei lui Pozsgay, pe care o considera excesiv de social-democrată, plus 
că în niciun caz nu s-ar fi declarat de acord cu instituirea în Ungaria a sistemului pluripartit, 
pe care îl considera o ameninţare la adresa stabilităţii statului. Dar pentru a mai reduce 
mişcările de opoziţie care se manifestau în afara partidului şi pentru a scăpa de opoziţia 
din interiorul acestuia, Grósz ar fi trebuit să preia iniţiativa politică, ceea ce însă s-a dovedit 
a fi un lucru foarte greu. Bilanţul economiei ungare după un an de la instalarea sa la putere 
nu era deloc strălucit. Adevărul este că guvernul aplicase câteva legi importante, începând 
cu codul societăţilor comerciale. Aceste schimbări constituiau o etapă importantă pentru 
transformarea unei economii centralizate într-una bazată pe piaţa liberă, dar, în ciuda lor, 
nu era posibilă o îmbunătăţire pe termen scurt a situaţiei materiale a cetăţeanului de rând. 
Dându-şi seama că economia intră într-o curbă periculoasă, Grósz s-a hotărât să-şi demită 
cabinetul şi l-a numit în locul lui pe Mikl6s Nemeth (24 noiembrie 1988), care până atunci 
îndeplinise funcţia de secretar al CC pe probleme economice, el având intenţia să se 
concentreze pe salvarea partidului care se dezagrega tot mai evident, chiar dacă pentru 
aceasta ar fi trebuit să intre în opoziție cu guvernul“. 


1. Se pare că în acest fel Grósz încălca înţelegerea anterioară cu Pozsgay, căruia îi promisese că-i 
va încredința funcţia de premier după ce va prelua puterea în partid (Rudolf L. Tékés, Hungary 5 
negotiated Revolution..., p. 282). 

2. Ignác Romsics, From Dictatorship..., pp. 124-125. 

3. Doar la nivelul anului 1988, KISZ a scăzut de la 926.000 la 700.000 de persoane (Ignác Romsics, 
From Dictatorship..., p. 124). 

4. Rudolf L. Tőkés, Hungary 5 negotiated Revolution..., p. 296. 

Lăsând puterea în mâinile lui Nemeth, care era lipsit de un sprijin politic solid şi despre 
care credea că va fi un executant docil al ordinelor secretarului general al partidului, Grósz 
se străduia să treacă la ofensiva propagandistică. Ocazia pentru declanşarea ofensivei au 
reprezentat-o discuţiile aprinse din noiembrie 1988 referitoare la legalizarea partidelor din 
opoziţie şi la noua lege a asociaţiilor. Cu cât Pozsgay îşi repeta mai des părerea despre 
sistemul pluripartit, cu atât reacţia şefului MSZMP devenea mai isterică. Într-o intervenţie 
publică, el nu numai că a calificat acest sistem drept o ameninţare pentru stabilitatea 
Ungariei — pentru că ar fi deschis drumul „terorii albe”! —, ci, după părerea lui Romsics, 
a început chiar pregătirile pentru preluarea puterii cu forţa, după modelul legii marţiale 
din Polonia. Dar nu s-a ajuns totuşi până acolo, pentru că la Kremlin nu mai conducea 
Brejnev, ci Gorbaciov, care se opunea ferm unor asemenea idei?. Nu era clar nici dacă 
resorturile armate (MAI şi MAN) erau de partea şefului partidului (se ştia doar că şeful 
MAI, Istvan Horvath, ar fi mai degrabă partizanul lui Pozsgay decât al lui Grosz, iar situația 
din armată, care era frământată de scandaluri de corupţie, rămânea nebuloasă). Cert rămâne 
faptul că în acest moment dificil şi pe reformatori i-au lăsat nervii. Neştiind încă exact de 
ce forte dispune, Pozsgay a adoptat tactica tergiversării şi, având în vedere zvonurile despre 
un posibil puci, a cerut să fie convocat un mare congres al tuturor forțelor reformatoare 
din Ungaria, care a şi fost planificat iniţial pentru sfârşitul lunii noiembrie. 

La sfârşitul lui 1988 şi începutul lui 1989 a devenit sigur faptul că în conflictul 
Pozsgay-Gr6sz iniţiativa îi aparţinea primului din motiveabsolutprozaice. Guvernul Nemeth, 
desi luase decizii de bun-simţ din punct de vedere economic, nu se putea mândri cu o 
îmbunăţire a situaţiei familiilor maghiare, iar anul 1988 s-a încheiat cu o scădere a PIB’, 
situaţie pe care n-o prevăzuseră nici măcar cele mai pesimiste scenarii. Demonstratiile 
opoziţiei, grevele din întreprinderi, lipsa oricărui progres în negocierile cu România şi 
structurile partidului care începeau să se destrame — toate acestea îi ofereau lui Pozsgay 
un teren de manevră mult mai larg în disputa politică. Între timp, Grósz, rămânând din 
oficiu prizonierul aparatului pe care îl conducea, era condamnat să apere statu-quo-ul. 
Vrând să mai „reducă linia frontului”, Nemeth s-a hotărât să suspende sine die construirea 
nepopularei hidrocentrale de la Nagymaros (în mai 1989), doar că decizia nu i-a adus un 
plus de popularitate lui Grósz, ci premierului. Şi nici nu a contribuit la îmbunătăţirea 
situaţiei materiale a cetăţenilor maghiari tot mai nemulțumiți, care exact asta așteptau din 
partea autorităţilor. 

Şeful MSZMP a primit însă lovitura de graţie pe 28 ianuarie 1989, când, la emisiunea 
radiofonică 768 óra, cu o singură frază, Pozsgay a întors pe dos întreaga doctrină care 
legitima până atunci MSZMP şi pretenţiile lui de a deţine rolul conducător în Ungaria. La 
întrebarea reporterului legată de evenimentele din 1956, el a răspuns că n-a fost vorba de 
o contrarevolutie, aşa cum pretindea propaganda lui Kadar, ci de o revoltă populară cu 
caracter democratic îndreptată împotriva oligarhiei de partid“. 


l. Vezi articolul lui Karoly Grosz, ,,Kiallni a pollitikâcrt, tenni az orszâgert” („A apăra politica, 
a lupta pentru fară”), Népszabadság, 30.11.1988. 

4. Înregistrarea interviului din 28 ianuarie 1989 este disponibilă pe internet la pagina: http://index. 
hu/belfold/1989/2009/01/28/az_egypartrendszer_a_sicializmus_zsakutcaja/ (accesată la 25 august 
2009); vezi de asemenea http://index.hu/belfold/1989/2009/01/28/pozsgay_56_nepfelkeles_volt_ 
nem_ellenforradalom (accesată pe 25.08.2009). 

După această declaraţie, în cadrul MSZMP au fost necesare anumite schimbări. Enervat 
la culme, Grosz, care a primit vestea despre interviul concurentului în timpul unei călătorii 
peste hotare, nici măcar n-a încercat să-şi ascundă indignarea şi imediat după ce a aterizat 
în tara a cerut explicaţii din partea lui Pozsgay. Dar secretarul general nu-şi putea permite 
măsuri mai drastice fără să rişte scindarea întregului partid. Nici utilizarea forţei nu putea 
intra în calcul. Nu ar fi fost de acord instanţele internationale — spre mâhnirea lui Grósz, 
URSS a trimis o notă informativă care preciza că este permisă o nouă evaluare, comună, 
a evenimentelor din 1956. 

Văzând că partidul îşi pierde rapid popularitatea, guvernul Nemeth a încercat treptat 
să-şi atragă simpatia prin intermediul câte unui membru mai popular al Biroului Politic. 
Dar în scurt timp a constatat că nici măcar membrii CC nu împărtăşeau neapărat înflăcă- 
rarea lui Grósz pentru păstrarea unui regim putred. Pe 11 februarie 1989, Comitetul Central 
nu numai că s-a declarat de acord cu interpretarea evenimentelor din 1956 aşa cum era 
formulată ea în declaraţia lui Pozsgay, ci, la propunerea lui Nyers, a luat şi o hotărâre 
potrivit căreia procesul corect de exercitare a puterii ar trebui să se desfăşoare prin structuri 
democratice a căror regulă să fie multipartidismul!. 

Teoretic, niciun superlativ n-ar fi exagerat în evaluarea consecinţelor acestor eveni- 
mente. Pe 11 februarie 1989, partidul lipsit de legitimare morală în exercitarea puterii a 
început să se dezmembreze în mai multe facţiuni care aveau din ce în ce mai puţine de 
spus în legătură cu politica actuală a guvernului Nemeth. Premierul nu numai că a încetat 
să mai fie interesat de directivele Biroului Politic, dar la începutul lunii mai a efectuat o 
epurare în guvern, eliminând miniştrii care se identificau cu aripa dură a partidului. A 
iniţiat de asemenea câteva reforme îndrăzneţe: spre exemplu, desființarea cenzurii, a 
obligativitatii învăţării limbii ruse, ca şi a Departamentului Cultelor. În aprilie, aripa 
conservatoare a partidului a cunoscut un nou eşec atunci când CC l-a eliminat din Biroul 
Politic pe secretarul cu probleme ideologice, Berecz, care a rămas totuşi membru al 
secretariatului CC. Toate aceste evenimente păreau să arate că preluarea puterii de către 
reformatori în MSZMP nu mai era decât o problemă de timp. 

S-a dovedit însă că situaţia în partid era mult mai complicată decât ar fi fost de aşteptat 
după seria de înfrângeri politice suferite de Grósz. În drumul său spre consolidarea puterii 
pe care o acumulase, Pozsgay s-a lovit de obstacole serioase. Pe de o parte, vechiul aparat 
de partid, evident, nu avea încredere în el. Chiar dacă, prin decizia CC, lui Grósz i-a fost 
refuzat mandatul de a purta negocieri, contactele prea apropiate pe care le avea Pozsgay cu 
ppoziţia şi controversele politice in care se angaja fără a consulta pe nimeni (care duseseră 
la delegitimarea MSZMP) au făcut ca tovarăşii din partid să aibă temeri serioase că Pozsgay 
ar putea acţiona peste capul lor. Astfel că negociator principal a fost desemnat până la urmă 
mai conservatorul Nyers, pe toată durata lunii iulie, dar rolul decisiv în negocieri din partea 
partidului l-a avut Gyorgy Fétje, omul de încredere al lui Grósz. 

De altfel, situaţia partidului nu se deosebea prea mult de cea a opoziţiei. În loc să existe 
un singur organism care să funcţioneze perfect pentru realizarea scopurilor politice, în 
practică, din iunie, funcționau câteva coterii care se luptau între ele, iar această situaţie 
şi-a spus cuvântul asupra desfăşurării lucrărilor Mesei Rotunde. 


l. Textul integral al rezoluţiei CC al MSZMP este redat în Henrik Vass (ed.), A Magyar Szozialista 
Munkáspárt határozatai és dokumenumai 1985-1989, Budapesta, 1994, pp. 553-555; vezi si 
Melina Kalmar, „From model change to Regime change: the methamorphosis of the MSZMP’s 
tactics in the Democratic Transition”, in Andras Bozóki, The roundtable talks of 1989. The 
genesis of Hungarian Democracy, Budapesta, 2002, pp. 44-45. 

Pe de altă parte, în ciuda unor semnale explicite trimise opoziţiei, pentru Pozsgay, acest 
ambițios membru al Biroului Politic, şi mai dureros a fost faptul că partidele politice 
maghiare în curs de constituire păstrau într-o mare măsură rezerve fata de persoana lui. 
Atât pentru Kis, cât şi pentru mai radicalul Orban, el nu reprezenta totuşi decât un comunist 
şi nimic mai mult, un membru al nomenclaturii care nu căuta contactele cu opoziţia decât 
în scopuri conjuncturale, şi nu cu intenţia cinstită de a purta un dialog în legătură cu 
împărţirea puterii. Ca urmare, în ciuda succesului evident pe care îl obținuse la şedinţa 
din februarie a CC, Imre Pozsgay rămânea în continuare prins ca într-o capcană. Ca să 
spunem lucrurilor pe nume, pentru aparatul de partid ameninţat cu pierderea puterii el 
rămânea doar un „trădător”, pentru cele mai importante grupări ale opoziţiei radicale — un 
„comunist”. De aceea nu e de mirare că acţiunile lui Pozsgay după şedinţa din februarie 
a CC se caracterizau printr-o prudenţă dusă la extrem, însoţită uneori de nehotărâre şi de 
scepticism hamletian. Ca politician membru al MSZMP, în conflictul cu Grósz el nu putea 
conta pe sprijinul străzii, pentru că demonstrațiile organizate în acea perioadă erau conduse 
de opoziţia care deja prinsese avânt. Plus că, dacă ar fi invocat direct argumentul mulțimii, 
acest gest ar fi fost interpretat ca o declaraţie de război la adresa întregului aparat de partid; 
după încercările lui Grósz de a rezolva criza prin utilizarea forţei, un asemenea gest putea 
duce la escaladarea conflictului şi la consecinţe greu de prevăzut. În primul rând, o astfel 
de provocare l-ar fi transformat pe Pozsgay într-un ostatic al opoziţiei care ar fi avut astfel 
drumul deschis spre putere. Dar programui politic al lui Pozsgay, chiar dacă proclama 
necesitatea introducerii pluripartidismului în Ungaria, nu prevedea totuşi ca MSZMP să 
renunţe la putere, toate schimbările urmând să fie efectuate de partidul deja reformat. În 
consecinţă, atingerea unui compromis cu aparatul de partid în scopul eliminării lui Grósz 
şi preluarea controlului asupra imenselor active ale MSZMP, apoi dirijarea procesului de 
transformare în direcția dorită de el erau elementele indispensabile pentru realizarea 
propriilor sale idei politice. Dar atât timp cât cheia resurselor materiale, a mijloacelor de 
propaganda şi a întregii infrastructuri rămânea in mâna lui Grosz, reformatorul de partid 
rămânea cu mâinile legate!. 

Cursul evenimentelor părea să indice că, mai devreme sau mai târziu, puterea de partid 
tot în mâna reformatorilor va ajunge. Pentru o astfel de evoluţie a lucrurilor păreau să 
pledeze nu numai plecările masive din partid (doar în primele trei luni ale anului 1989 
şi-au predat cametul de partid aproape 120.000 de persoane), ci şi imensul şoc pe care 
l-au reprezentat pentru marea masă a populaţiei, inclusiv pentru multi membri ai MSZMP, 
deshumarea şi reînhumarea solemne ale lui Imre Nagy şi ale tovarăşilor săi pe 16 iunie 
1989. Această solemnitate transmisă de televiziunea maghiară a strâns la un loc aproape 
250.000 de persoane. Ea constituia un răspuns al populaţiei la atâţia ani de propagandă 
kadarista pentru care liderii revoltei din 1956 nu erau altceva decât nişte bandiți sau, în 
cel mai bun caz, contrarevolutionari. Vestita cuvântare a lui Viktor Orban, care cerea 
retragerea trupelor sovietice de pe teritoriul Ungariei şi-i acuza de ipocrizie pe activiştii 
de partid care acum veniseră să se încline la mormântul premierului asasinat, a încins şi 
mai mult spiritele. Părea că importanţa politică a aripii conservatoare a partidului fusese 
lichidata. 

Cu toate acestea, câteva zile mai târziu, când Pozsgay a venit la şeful partidului şi i-a 
cerut să demisioneze, Grosz a refuzat. Evenimentele care au avut loc ulterior, la şedinţa 
CC din 23-24 iunie, au demonstrat de altfel că acest refuz nu era complet lipsit de temei. 
E adevărat că, în cursul lucrărilor acelei şedinţe, secretarului general i-a fost retrasă 

împuternicirea de a vorbi şi acţiona în numele partidului, iar puterea a fost încredințată 
unui prezidiu al Biroului Politic format din patru membri: Nyers, Nemeth, Grósz şi 
Pozsgay!. Judecând din perspectiva viitoarelor lucrări ale Mesei Rotunde, MSZMP alesese 
cea mai rea variantă posibilă, pentru că niciunul din cei patru copresedinti nu a reuşit să 
preia controlul asupra întregului partid, asupra averii sale imense şi asupra aparatului 
birocratic, ceea ce ar fi permis o conducere eficientă a negocierilor cu opoziţia şi a pro- 
cesului de tranziţie. Auzind declaraţiile membrilor prezidiului, cetăţenii maghiari nu puteau 
să nu-şi pună tot mai des întrebări referitoare la adevărata poziţie a partidului în anumite 
probleme (începând cu chestiunile politice, cum ar fi multipartidismul, prezenţa partidului 
în întreprinderi, şi până la chestiunile de politică externa, trecând, desigur, prin cele 
economice). Fărâmiţat în coterii care se luptau unele cu altele, MSZMP era tot mai rar în 
măsură să dea un răspuns unitar unor astfel de întrebări, indiferent care ar fi fost conţinutul 
acestui răspuns. 


Masa Rotundă 


Opoziția a primit cu satisfacţie deciziile din 11 februarie 1989 şi, profitând de modelele 
poloneze, la numai o săptămână a şi venit cu propunerea de a se convoca Masa Rotundă. 
Partea guvernamentală a răspuns în principiu afirmativ. Însă întrucât în condiţiile existente 
în Ungaria era practic imposibilă apariţia unei organizaţii unitare asemănătoare cu NSZZ 
„Solidamosc”, puterea s-a hotărât să profite de această ocazie. 

După ce conducerea negocierilor a fost preluată de Fetje, un apropiat al lui Grósz, CC 
a demarat încă din martie convorbiri cu fiecare grup în parte, în scopul de a oferi posibi- 
litatea participării la lucrări doar acelor forţe politice pe care MSZMP le considera „con- 
structive”. Rezultatul a fost că FIDESZ, partidul lui Viktor Orban, nu îndeplinea, după 
părerea lui Fetje, câtuşi de putin criteriile de eligibilitate. Planurile guvernantilor erau 
destul de transparente: eliminarea celor mai radicale grupări şi începerea convorbirilor 
doar cu MDF, care era mai flexibil, ceea ce ar fi permis transformarea sistemului într-o 
manieră mai moderată, fără a se mai pune obligatoriu sub semnul întrebării rolul conducător 
al partidului. 

Reacţia opoziţiei a fost însă foarte fermă. Chiar dacă radicalismul lui Orbân nu le 
convenea tuturor, celelalte partide au răspuns la această încercare de a provoca disensiuni 
între grupările din opoziţie prin refuzul de a participa la lucrările Mesei Rotunde. Convocată 
pe data de 8 aprilie, şedinţa propusă de putere n-a fost decât un „start greşit”, pentru că 
nicio grupare nu s-a prezentat?. Entuziasmată de succesul manifestatiei din 15 martie, 
convocată în chiar ziua când se aniversa izbucnirea revoluţiei de la 1848 (şi înregistrând 
o participare de aproape 100.000 de persoane), nedispunând practic de niciun fel de 
structuri serioase în teritoriu şi convinsă până în acel moment de slăbiciunea proprie, de 
această dată opoziţia se hotărâse să se unească. 

Pe 21 martie, din iniţiativa Forumului Independent al Juriştilor (Független Jogász 
Forum — FIF), condus în calitate de preşedinte de avocatul Imre Konia, apropiat de MDF, 
a fost instituită Masa Rotunda a Opozitiei (Ellenzéki Kerekasztal — EKA). În componenţa 
ei intrau, pe lângă FJF, următoarele partide şi organizaţii: MDF (în cadrul căruia un rol 

tot mai important începuse să joace József Antall, putin cunoscut până acum, dar care mai 
târziu îi va face să pălească pe Csurka şi pe Csoóri), SZDSz, FIDESZ, Partidul Social-Democrat 
Maghiar (Magyar Szocialdemokrata Part — SzDP), FgK, Partidul Popular Maghiar (Magyar 
Néppárt — MNP) şi două asociaţii: Asociaţia social-democrată „Endre Bajcs — Zsilinszky” 
(Bajcsy Zsilinszky Baráti Társaság) şi Sindicatul Democrat din Cercetarea Ştiinţifică 
(Tudományos Dolgozók Demokratikus Szervezete — TDDSz). Mai târziu, acestora li s-au 
alăturat Liga Sindicatelor Libere (Független Szakszervezetek Demokratikus Ligája — FSzDL) 
si Partidul Popular Creştin-Democrat (Kereszténydemokrata Néppart — KNDP). În intenţia 
initiatorilor ei, EK A avea menirea de a-i feri pe contestatari de acţiunile puterii care voia 
să-i dezbine şi de a permite elaborarea în comun a unei concepţii referitoare la Masa 
Rotundă în ceea ce priveşte atât procedura, cât şi conţinutul. 

Se părea că această misiune era dificilă. Nu încape îndoială că, pentru cea mai mare 
parte a şefilor MDF, ideea de a crea, după modelul polonez, o singură forţă de opoziţie era 
greu de acceptat, aşa încât chiar de la început conducerea a căutat o rezolvare de aşa natură 
încât acest partid să nu piardă poziţia privilegiată pe care o dobândise în existenţa lui de 
un an şi jumătate, cu alte cuvinte posibilitatea unei înţelegeri cu MSZMP fără a-i mai 
implica în acest demers si pe ceilalţi parteneri!. În plus, chiar dacă EKA reprezenta fără 
îndoială toate organizaţiile importante care îi concentrau în componenţa lor pe adversarii 
comunismului din Ungaria, având în vedere apariţia către sfârşitul anului 1988 şi începutul 
lui 1989 a tot mai multe partide si organizaţii, mulți cetăţeni se simțeau încă neluati în 
seamă de către EKA si de aceea nici nu acordau prea multă încredere acestei initiative. În 
fine, importanţa fiecărei organizaţii care intra în componenţa EKA depindea de influenţa 
pe care organizaţia în chestiune o putea exercita asupra unei anumite categorii sociale, de 
numărul lunilor de când fusese constituită, de mijloacele financiare de care dispunea şi, 
în cele din urmă, de talentul politic al conducătorilor. Ca urmare, în lucrările EKA, încă 
de la început a devenit evident faptul că, dacă MDF şi SzDSz erau partide care puteau şi 
voiau să dea tonul direcţiei pe care se vor angaja negocierile cu guvernul şi cu MSZMP, 
în schimb rolul veşnic nemulțumiţilor social-democrati era practic inexistent. O oarecare 
contribuţie îşi aduceau totuşi MNP şi LPChD, care se afiliaseră ceva mai târziu. În plus, 
chiar dacă teoretic erau adunaţi sub umbrela EKA, membrii opoziţiei nu avuseseră niciodată 
foarte multă încredere unii în alţii, iar temerea că MDF ar putea încerca să încheie o 
înţelegere pe cont propriu cu reformatorii din MSZMP era destul de serioasă în cercul 
liberalilor de la SzDSz sau de la FIDESZ?. 

De altfel, nici partidul de la putere nu dădea semnale clare, pentru că se scufunda din 
ce în ce mai mult în haos. Negociatorul-sef Fetje conta pe faptul că, dacă pertractările se 
prelungesc, el va reuşi până la urmă să dezintegreze EK A înainte de începerea lucrărilor 
Mesei Rotunde. Dar rezultatul la care a ajuns prin această politică destul de străvezie de 
tip „dezbină şi stăpâneşte” a fost de fapt exact contrariul a ceea ce-și dorea, pentru că 
partidele din opozitie nu aveau câtuşi de putin intenţia să le dea apă la moară comuniștilor 
ducând tratative in mod individual, asa cum isi dorea Fetje. 

De aceea, chiar dacă speranţa că, mai devreme sau mai târziu, EKA va ajunge să se 
dezintegreze a mai mocnit o vreme în tabăra comuniștilor, până la urmă socotelile lor au 
dat greș”. Si, întrucât situaţia economică a ţării se înrăutăţea, iar frustrările cetăţenilor erau 
tot mai mari în condiţiile în care strategia tergiversării nu aducea rezultatele aşteptate, în 

cele din urmă, adică în luna mai, s-a decis ca la lucrări să ia parte in primul rând repre- 
zentanţii partidului şi ai guvernului, în al doilea rând aliaţii din cadrul EKA si în al treilea 
rând organizaţiile care gravitau în jurul MSZMP, cum ar fi reprezentanţii sindicatelor sau 
ai KISZ. În această structură, forma Mesei Rotunde aducea mai degrabă a „triunghi”. 
Convorbirile s-au desfăşurat cu uşile închise, ceea ce a provocat o imensă dezamăgire în 
rândul partidelor mai mici, care se inmultisera ca ciupercile după ploaie, spre sfârşitul 
anului 1989 numărul lor trecând de 100. Au fost formulate chiar reproşuri la adresa acestui 
adevărat „complot” la care participau inclusiv partidele din EKA. Acest complot ar fi 
constat în dorinţa de a-i exclude pe cei care nu erau afiliati EKA. 

Data începerii lucrărilor Mesei Rotunde, 13 iunie, nu a fost aleasă la întâmplare, ea 
influențând şi tematica și rezultatele convorbirilor. În acel moment se știa deja că, în 
Polonia, PZPR cunoscuse o înfrângere totală în cadrul alegerilor contractuale. După noile 
ceremonii funerare ale fostului prim-ministru Nagy din 16 iunie 1989, dinamica politicii 
a evoluat tot mai mult în favoarea opoziţiei), în ciuda faptului că MSZMP se bucura în 
continuare de un sprijin consistent. Ca urmare, organizarea unor alegeri libere în Ungaria 
era inevitabilă, iar puciul intern din partidul MSZMP la care s-a ajuns pe 23 şi 24 iunie a 
slăbit şi mai mult aripa dură a partidului (fără a o elimina însă complet). 

Aşadar partidele din EKA erau interesate în primul rând să negocieze acele schimbări 
care să elimine cât mai rapid posibil orice piedici în desfăşurarea unor alegeri corespun- 
zătoare standardelor democratice. În această categorie erau incluse fără îndoială nu numai 
prevederile legii electorale în vigoare sau prevederile codului penal care reglementau 
sancţiunile pentru delicte politice, ci şi accesul limitat la mass-media sau problemele legate 
de finanţarea partidelor politice. Comuniştii ar fi fost foarte bucuroşi să satisfacă aceste 
cereri dacă opoziţia ar fi fost la rândul ei dispusă să discute despre situaţia economică a 
țării şi despre reconstrucţia întregului stat maghiar în spirit democratic, dar cu condiţia ca 
rolul principal să revină unei preşedinţii puternice. De aceea, partea comunist-guverna- 
mentală a cerut să fie aduse modificări Constituţiei în asa fel încât aceasta să permită 
reînfiinţarea instituţiei Preşedintelui Republicii, să fie instituită de asemenea Curtea 
Constituţională şi să fie adoptate alte reglementări referitoare la forma de guvernământ a 
statului, fără a uita de pachetul economic pe marginea căruia Pozsgay sau Németh ar fi 
discutat bucuros cu opoziţia, înainte chiar de desfăşurarea alegerilor?. 

Numai că EKA nu avea câtuşi de puţin intenţia de a se declara de acord cu un astfel de 
program. În mod cert, după alegeri, MSZMP trebuia să rămână la putere (oricum, încă din 
august, majoritatea sondajelor îi dădeau şanse de a obţine cel mai mare număr de mandate)” 
Şi în acest sens voia să-şi pregătească „din timp” un cadru constituţional care să-i asigure 
controlul asupra procesului de transformare. La rândul lor, prevăzând că după alegeri îşi vor 
consolida poziţia, partidele din opoziţie nu aveau intenţia să abordeze de pe-acum nici 
problema regimului politic, nici problemele economice, argumentând că actualul parlament 
nu avea nicio legitimare morală pentru a opera asemenea schimbări, iar într-o problemă atât 
de importantă ca forma de guvernământ nu se putea exprima decât un organ validat în urma 
unor alegeri corecte. 

Făcând abstracţie de problema calendarului alegerilor, între partidele participante la 
discuţii existau diferente serioase în privința modului în care vedeau viitorul regim din 

Ungaria. MSZMP era convins de necesitatea unui regim prezidenţial puternic (bazându-se 
pe faptul că la alegerile prezidenţiale va câştiga politicianul cel mai popular din ţară: Imre 
Pozsgay); dat fiind că Pozsgay era candidat sigur de victorie, iar în parte din convingeri 
politice, opoziţia era mai înclinată să sprijine o structură de democraţie parlamentară după 
modelul experienţei RFG. 

În cele din urmă, după negocieri dramatice, pe 18 septembrie 1989 a fost încheiat un 
compromis care, după cum se va constata ulterior, nu era acceptabil pentru toţi participanţii 
la discuţii. Pilonul fundamental al înţelegerii încheiate era acordul pentru şase reglementări 
de bază care urmau să deblocheze drumul spre alegerile libere: modificarea Constituţiei, 
legea partidelor politice, o nouă lege electorală, legea Curţii Constituţionale, modificarea 
Codului penal şi a Codului de procedură penală. 

Mărul discordiei l-au constituit prevederile finale de la punctul 2: părţile afirmau în 
acest pasaj că, în interesul promovării stabilităţii politice, considerau indicat ca alegerile 
prezidenţiale să se organizeze chiar în cursul anului 1989, deşi din punctul următor rezulta 
că problema modului în care vor fi realizate practic aceste alegeri rămânea deschisă. SzDSz 
şi FIDESZ nu au acceptat ca această temă să fie abordată atunci!. De aceea, în timpul 
ceremoniei de semnare a acordurilor convenite în cadrul Mesei Rotunde, partidele lui Kis 
şi Orbân n-au fost prezente. 

Dacă rezultatele lucrărilor Mesei Rotunde ar fi fost evaluate în august 1989, ar fi putut 
părea că MSZMP a repurtat un succes enorm. Drumul spre alegerile libere era larg deschis, 
iar în august sondajele indicau că pentru comunişti intenţiona să voteze fiecare al treilea 
cetățean cu drept de vot, în timp ce pentru cea mai puternică grupare din opoziţie, MDF, 
se exprimau cel mult 20% dintre potenţialii alegători. Şi aceasta în condiţiile în care 
Forumul îşi exprimase dorința de a coopera cu partidul de la guvernare. În același timp, 
pentru SzDSz ar fi votat circa 10% dintre alegători, cam de același sprijin bucurându-se 
şi FIDESZ?. Această aşezare a forţelor prefigura evident structura viitoarei coaliţii care 
putea fi constituită după alegerile parlamentare — fără a mai vorbi de alegerile prezidenţiale 
care, potrivit dorinţei lui Pozsgay, fuseseră programate tot în cursul lui 1989. Pe deasupra, 
opoziţia era subminată de speculaţiile referitoare la „trădarea lui Antall” (acesta ar fi 
pactizat cu Pozsgay fără ştirea EKA în legătură cu împărţirea puterii între MSZMP si MDF, 
fără a mai ţine cont de celelalte partide din opoziţie). Acţiunile liderilor MDF treziseră 
suspiciuni legate în primul rând de încheierea unei alianţe cu comuniştii şi ruperea înţelegerii 
cu EKA?. Dificultăţile opoziţiei erau agravate si de faptul că partidele care o compuneau 
nu erau de aceeaşi părere în legătură cu evaluarea rezultatelor Mesei Rotunde, iar diferen- 
dele interne dintre politicienii diletanti, care erau veşnic în conflict unii cu alţii şi de cele 
mai multe ori practic necunoscuţi opiniei publice, nu ofereau o imagine constructivă 
populaţiei maghiare interesate să găsească o soluţie alternativa situaţiei actuale. 

Până la urmă s-a dovedit că succesul lui Pozsgay nu era decât cel mult o victorie à la 
Pirus. De fapt, în cadrul Mesei Rotunde n-au fost luate practic niciun fel de decizii 
importante cu caracter economic, în ciuda presiunilor exercitate în acest sens de guvernul 
care isi pierdea tot mai mult popularitatea deoarece, în interesul statului, era obligat să ia 
decizii foarte nepopulare. Ca urmare, relaţiile dintre „candidatul MSZMP la funcţia de 
preşedinte şi şeful guvernului” s-au răcit semnificativ. Probabil că Nemeth şi-a dat seama 


1. Zoltan Ripp, „The Unity and Division...”, pp. 28-32. 

2. Pentru rata popularității partidelor politice în anii 1989-1990, vezi Nigel Swain, Hungary, The rise 
and the fall..., p. 29. 

3. Zoltân Ripp, „The Unity and Division...”, pp. 28-32. 

că în situaţia în care nemulţumirea socială continua să crească (ceea ce era mai mult ca 
sigur), Pozsgay, versat în problemele partidului ca un vulpoi bătrân, va satisface mânia 
populară, sacrificând capul premierului. 

Vechea generaţie a partidului era revoltată de adoptarea unui acord în care era vorba 
despre „transformarea” Gărzii Muncitoreşti (Munkdsérség)'. Nu convenea deloc nici 
intenţia de a lichida organizaţiile de bază ale partidului din întreprinderi, intenţie care nu 
era explicit formulată în textul acordului, darera destul de ușor de ghicit?. În special Nyers, 
care, pe linie ideologică, se deosebea semnificativ de Pozsgay, nu voia cu niciun chip să 
se arate în favoarea acestei măsuri. Dacă negociatorul-şef vedea transformarea partidului 
de guvemământ prin prisma cetatenesc-burgheza, fostul social-democrat Nyers stăruia 
pentru păstrarea caracterului muncitoresc, văzând temelia noului partid reorganizat tocmai 
în masa muncitorească din marea industrie. Astfel încât Pozsgay s-a trezit, în cele din 
urmă, izolat de ceilalți membri din partid. De această dată avea împotriva lui nu numai 
aripa conservatoare, care îi fusese mereu ostilă, ci şi pe cei care până atunci îi fuseseră 
aliaţi. 

Congresul MSZMP care a avut loc între 6 şi 10 octombrie 1989 nu a putut soluţiona 
aceste controverse. Teoretic, cei mai mulţi dintre delegaţi sprijineau linia lui Pozsgay, care 
deja obținuse promisiunea lui Nyers că-i va susţine candidatura la preşedinţie. Dar nu era 
vorba decât de o popularitate relativă din partea lui şi, în cele din urmă, Pozsgay n-a 
convins pe nimeni de justeţea ideilor sale. Cu această ocazie s-a mai dovedit si că numărul 
de 700.000 de membri pe care, chipurile, putea conta MSZMP nu era decât un mit, o dorință 
naivă a părții demoralizate din activul de partid. Schimbarea numelui de până atunci al 
partidului din Partidul Muncitoresc Socialist Maghiar (MSZMP) în Partidul Socialist 
Maghiar (Magyar Szocialista Part — MSzP) decurgea din necesitatea reînregistrării mem- 
brilor lui pentru a elimina fenomenul „sufletelor moarte”. Rezultatele acestei operaţiuni 
au întrecut chiar si aşteptările celor mai pesimisti analişti. Partidul-,,mamut” din care 
odinioară făcea parte fiecare al şaselea cetăţean adult al Ungariei ajunsese acum la numai 
20.000 de persoane domice să aibă noul camet de partid?. 

Pentru postcomunisti, această scădere numerică reprezenta o problemă gravă. Cum era 
de așteptat, la congres a fost ales preşedinte Nyers, care evolua tot mai mult în direcția 
aripii dure a partidului şi numai datorită unui compromis la care a ajuns în ultimul moment 
cu Pozsgay a reușit să evite scindarea partidului. În acelaşi timp se dovedea că, deşi Mikl6s 
Nemeth juca şi el în continuare un rol important în MSzP, această manevră a şefului de 
partid nu lăsa loc pentru niciun fel de iluzii. Politica acestui guvern care lupta cu deficitul, 
cu inflaţia, care era dispus să treacă la privatizări — cu alte cuvinte, un guvern care promova 
o politică de multe ori diametral opusă ideilor socialiste — nu putea conta pe sprijinul 
MSzP. Mai mult chiar, cuvântarea rostită de Nyers la congres a fost percepută de mulți, 
dacă nu ca o negare a idealurilor democraţiei, în orice caz, cel puţin ca o continuare a 
politicii autoritare, atât de caracteristică epocii precedente. Acest ton al discursului a fost 
dictat poate de dorinţa de a evita scindarea partidului şi de a-i determina pe Gros şi Berecz 
să nu părăsească MSzP ca să înființeze o altă grupare. Dacă acesta a fost motivul, toată 
strădania lui Nyers a fost zadarnică, pentru că oricum cei doi politicieni s-au hotărât până 


1. Corespondent parţial al ORMO din Polonia, care a rămas însă până în 1989 sub controlul 
autorităților de partid, şi nu al celor guvernamentale; compromisă în 1956 prin acţiuni violente 
îndreptate împotriva duşmanilor presupusi sau reali ai lui Kadar şi ai echipei lui. 

2. Melina Kalmar, „From model change...”, pp. 62, 68. 

la urmă să părăsească rândurile partidului şi să înfiinţeze o nouă grupare ce urma să activeze 
sub vechea denumire de MSZMP (cei doi considerau că, în ciuda câtorva elemente con- 
servatoare pe care le enunţase în cuvântarea sa noul şef al MSzP, acest partid era oricum 
prea îndepărtat de ideile comuniste). 

Conflictul dintre guvern şi partid a ajuns la dimensiuni dramatice. Nyers ataca dur 
guvernul, insistând în acelaşi timp să fie păstrate în continuare Gărzile Muncitoresti, despre 
care se ştia că sunt sprijinul de nădejde al aripii dure a partidului împotriva oricăror 
reforme, dar şi că fuseseră implicate în diferite scandaluri, iar umbra crimelor comise de 
membrii lor în timpul înăbuşirii revoltei din 1956 împovăra şi mai mult sarcina aripii 
reformatoare a MSZMP. Ca răspuns, pe 23 octombrie, Németh a ordonat câtorva subunități 
militare să ocupe cazarma Gărzilor Muncitoresti şi să rechizitioneze rezervele de muniţie 
găsite acolo. Organizaţia a fost desființată!. Concomitent, fără a întâmpina în schimb niciun 
fel de probleme, parlamentul maghiar a adoptat legile privind lichidarea organizaţiilor de 
bază ale partidului din întreprinderi şi obligativitatea MSzP de a-şi declara bunurile 
patrimoniale rămase de la MSZMP. 

Toate aceste tensiuni erau, evident, generate de faptul că niciunul dintre politicienii 
comuniști nu reuşise încă să preia controlul asupra întregului efectiv al partidului. Congresul 
nu rezolvase problema incertitudinii în ceea ce priveşte politica pe care urma s-o promoveze 
în viitor MSzP. Neînţelegerile cu guvernul (care îşi trăgea rădăcinile tocmai din acest 
partid) au dus la un haos şi mai mare. Chiar şi înainte, cetăţenilor le era greu să înţeleagă 
ce anume dorea de fapt MSzP şi cu ce nu era de acord. Rezultatele congresului, care nu 
a putut soluţiona dilema alegerii între a fi „pro” și a fi „contra” reformelor, n-au făcut 
decât să sporească si mai mult starea de confuzie. Iritarea cetăţenilor era cu atât mai mare, 
cu cât harababura din partid şi incapacitatea lui Pozsgay de a rezolva conflictul în favoarea 
sa se suprapuneau cu înrăutățirea vertiginoasă a stării economice a ţării. Încă din noiembrie, 
Mikl6s Nemeth declarase că datoria statului maghiar depăşea 20 de miliarde de dolari 
americani?. Pentru cea mai mare parte a populaţiei, această informaţie a constituit un șoc 
imens, cu atât mai mult cu cât premierul dezvăluia şi faptul că datoria crescuse cel mai 
mult tocmai în cursul anilor ’80, pe care populaţia îi percepuse ca o perioadă în care fusese 
obligată „să strângă cureaua” — și din această cauză nu putea înţelege cum a fost posibil ca 
țara să ajungă într-o situaţie atât de grea. Frustrările maghiarilor erau agravate şi de inflaţia 
galopantă. Ca urmare, pe malurile Dunării câştiga tot mai mult teren convingerea că 
partidul şi guvernul nu erau în stare să rezolve problemele cu care se confrunta ţara şi că 
— lucru de neconceput pentru majoritatea cetăţenilor până spre jumătatea anului 1989 — doar 
înlăturarea comuniştilor de la putere putea aduce o anumită ameliorare a situaţiei. 

Scăderea numerică a grupării postcomuniste până la circa 20.000 de membri destul de 
puţin motivaţi şi care în parte constituiseră aparatul de conducere al acesteia a dat în schimb 
aripi partidelor din opoziţie. Comparând situaţia numerică a ,,combatantilor proprii”, 
conducerea MDF putea constata cu satisfacţie că, în ciuda uriaşului avantaj pe care teoretic 
li-l dădeau postcomunistilor activele patrimoniale, dezbinarea partidului era atât de mare, 
încât conflictele din sânul opoziţiei (care, desigur, nu lipseau!) constituiau o problemă la 
urma urmei minoră. La începutul lunii noiembrie, la conducerea MSzP au început să 
sosească rezultatele alarmante ale sondajelor din care rezulta că, pentru prima dată în 


1. Ibidem, p. 362. 

istorie, MDF se bucura de mai multă simpatie din partea cetăţenilor decât postcomunistii 
care se cufundau tot mai mult în haos (era vorba de 27%, fata de 25% dintre respondenţi). 
În același timp, în tabăra MDF se ajunsese la o regrupare semnificativă a forţelor. Pe 21 
octombrie, Zoltan Bird, şeful partidului, care era în bune relaţii cu Pozsgay, şi-a dat 
demisia, iar în locul lui a fost ales Antall. Acesta se remarcase deja pe plan politic şi în 
scurt timp a ajuns să joace rolul principal în politica maghiară, cu toate că în august încă 
mai negocia pe ascuns cu Pozsgay, fără să-i treacă măcar prin minte că peste mai puţin de 
un an tocmai el va ajunge să formeze primul guvem necomunist din istoria Ungariei. 

Momentul de răscruce l-a constituit sfârşitul lunii noiembrie. Adoptând legea de 
reformare a statului la începutul acestei luni (cu câteva zile înainte de congresul partidului), 
parlamentul maghiar a adoptat şi legea referendumului. Cam în aceeaşi perioadă, sondajele 
de opinie începeau să indice o scădere a popularității MSzP, în timp ce MDF începea să 
câştige teren, procent cu procent. Din punctul de vedere al SzDSz şi al FIDESZ, care îl 
suspectau pe Antall de intenţia de a intra în coaliţie cu postcomuniştii după alegerile 
parlamentare şi după alegerea lui Pozsgay ca preşedinte, situaţia încă nu se ameliora. Legea 
electorală negociată în cadrul Mesei Rotunde introducea un prag electoral de 4%. Chiar 
dacă la începutul lunii noiembrie ambele partide se bucurau de suficientă popularitate 
pentru a trece acest prag electoral (fiecare grupare putea conta pe circa 8% din voturi)’, 
niciunul dintre ele nu avea şanse să preia puterea sau să ajungă în vreun fel la putere. Dacă 
s-ar fi constituit o coaliție MSzP-MDF, atât FIDESZ, cât şi partidul lui Kis ar fi fost 
amenințate de spectrul marginalizării. 

Dându-şi seama de confuzia tot mai accentuată din MSzP şi de pesimismul care câştiga 
tot mai mult teren în rândul populaţiei, în conformitate cu anunţul făcut în timpul lucrărilor 
Mesei Rotunde, cele două partide au propus să se organizeze un referendum în cadrul căruia 
populaţia urma să răspundă la patru întrebări. Primele trei aveau scopul de a verifica dacă 
ideile exprimate anterior prin moţiuni depuse în parlament (de eliminare a organizaţiilor 
de bază ale partidului comunist, de desființare a Garzilor Muncitoresti şi de publicare a 
listei bunurilor rămase în urma MSZMP) erau sprijinite de populaţie. A patra se referea la 
problema ordinii în care urmau să aibă loc alegerile prezidenţiale şi cele parlamentare. 

Kis şi Orbân nu ascundeau faptul că sunt total împotriva alegerii președintelui (indi- 
ferent dacă aceasta urma să fie la termen sau anticipată) atât timp cât nu era ales parlamentul. 
Această propunere a câştigat destul de repede susţinerea celor 100.000 de persoane pre- 
văzute de Constituţie. Rezultatul referendumului a fost o surpriză de proporţii pentru 
observatori. 

Linia politică adoptată de MSzP de a nu oferi propriilor alegători indicaţii referitoare 
la felul cum trebuiau să voteze a discreditat complet acest partid. Cetăţenii ştiau că, teoretic, 
Nyers îl sprijină pe Pozsgay, dar în practică „el e pentru, dar mai ales împotrivă”. 

O dezamăgire dureroasă pentru candidatul postcomuniştilor a constituit-o probabil şi 
atitudinea MDF. Tratat anterior ca un partener atractiv, acum, după congresul din octombrie, 
MSZ era privit de MDF şi de şeful lui, Antall, ca un balast inutil al unei epoci trecute. 
Conducerea Forumului se orientase la timp: SzDSz şi FIDESZ reușiseră să trezească 
sentimentul anticomunist în sufletele marii majorităţi a cetăţenilor. MDF s-a hotărât să 
facă o eschivă, cerându-le cetăţenilor să boicoteze referendumul, contând, nu fără temei, 
pe faptul că această atitudine oportunistă îi va aduce avantaje. Dacă ar fi câştigat Kis şi 

Orban, Antall ar fi devenit automat cel mai important politician din ţară. Si era sigur că, 
la eventualele alegeri parlamentare, postcomunistii, speriaţi de eşecul liderului lor, vor 
prefera MDF măcar pentru a bloca ascensiunea radicalului FIDESZ şi a ceva mai puţin 
agresivului SzDSz. Dacă, la întrebarea pusă la referendum, răspunsul ar fi fost favorabil 
lui Pozsgay, având în vedere haosul tot mai mare din MSzP, Antall oricum ar fi rămas un 
partener necesar pentru convorbiri cu aripa reformatoare a partidului. 

Varianta radicală a învins. La referendumul din 26 noiembrie, 95% dintre cetăţeni şi-au 
exprimat opinia că legile adoptate de parlament sunt în acord cu voința populaţiei. În cazul 
celei de-a patra întrebări, partizanii organizării alegerilor prezidenţiale după cele parla- 
mentare au reușit să-şi promoveze proiectul cu un avantaj de numai 6.000 de voturi!. 

Rezultatele referendumului au constituit un adevărat „cutremur” pentru întreaga scenă 
politică maghiară. Ele puneau capăt carierei politice a lui Imre Pozsgay. Incapacitatea lui de a 
rezolva criza economică şi nivelul tot mai ridicat al frustrării maghiarilor, care de obicei sunt 
destul de linistiti şi flegmatici, au determinat o creştere a popularității sloganurilor anticomu- 
niste, ameliorând în acelaşi timp şi situaţia SzDSz. 

În acelaşi timp, pe 26 noiembrie s-a produs şi răsturnarea fundamentală care a încre- 
dintat definitiv opoziţiei iniţiativa politică, împingându-i pe postcomunisti în defensivă. 
Acest moment a fost de asemenea începutul unui nou război, de data aceasta deschis, între 
partidele din opoziție. El urma să devină o povară pentru întreaga viaţă politică maghiară, 
iar consecinţele lui, într-o anumită măsură, se fac simţite până în ziua de astăzi. 


În loc de concluzii 


Evenimentele din 1989 au determinat într-o măsură hotărâtoare victoria opoziţiei la 
alegerile parlamentare din martie 1990. Înfrângerea lui Pozsgay la referendum a atras după 
sine un val de demisii din MSzP, iar demisia lui Nemeth (care, în ciuda nivelului redus de 
susţinere socială pentru guvernul pe care l-a condus, se bucura totuși de popularitate ca 
om şi politician) a venit în acest context ca un alt eşec al partidului. Neintelegerile din 
interiorul partidului au continuat până la alegerile din martie, îndepărtându-i pe alegători. 
Drasticele majorări de preţuri la articolele de primă necesitate introduse de Nemeth şi 
vestitul scandal „Dunagate”, când SzDSz a făcut public faptul că în decembrie 1989 poliţia 
politică încă mai practica ascultarea şi urmărirea activiştilor din opoziţie, au inflamat şi 
mai mult atmosfera din ţară, provocând o mişcare generală de promovare a sloganurilor 
anticomuniste. Cu toate că şeful MAI, Istvan Horvath, si alti câţiva funcţionari proeminenţi 
ai acestui minister au fost demişi?, pentru maghiarii deja obosiţi aceasta era o dovadă în 
plus că partidul comunist chiar nu învățase nimic din lecţiile trecutului. lar partea cea mai 
rea era faptul că, spre deosebire de opoziţie, postcomuniştii nu aveau niciun program care 
să-i convingă pe cetăţeni că MSzP ştia cum să scoată fara din criză. 

În această situaţie, rezultatele primelor alegeri democratice din Ungaria n-au constituit 
pentru nimeni o surpriză deosebită. Pentru MDF au votat 24% dintre alegători. După 
„Dunagate” au crescut semnificativ şi indicii de popularitate ai SzDSz, care a repurtat un 

succes uriaş cu cele 21,3 procente obţinute, performanţă care în noiembrie părea absolut 
imposibilă. Ruşinoasa înfrângere a MSzP, care n-a obţinut decât 10,8% dintre voturi, era 
fără niciun dubiu consecinţa haosului în care se prabusise partidul încă de la conferința 
din mai 1988. Rezultatul bun, de 11,8%, obţinut de FgK (singurul partid care se definea 
drept continuatorul unei formaţiuni politice dinainte de perioada comunistă) demonstra că 
în Ungaria era loc şi pentru partide care susțineau interesele populaţiei rurale. Cele 6,4 
procente care i-au revenit KNDP dovedeau pe de altă parte că, în ciuda atâtor ani de 
educaţie în spiritul ateismului si laicizării, o grupare legată de tradiţiile crestin-democrate 
ale anilor '40 se putea baza în continuare pe un anumit grup de alegatori’. 

Campania electorală a fost deosebit de dură şi, într-o oarecare măsură, a dat tonul la tot 
ce avea să se petreacă în continuare pe scena politică maghiară timp de mai mulţi ani — 
pentru că tocmai în 1990 s-a profilat polarizarea atât de caracteristică pentru Ungaria în 
partide de dreapta şi partide de stânga, despărțite de o graniţă de netrecut; această împărţire 
în diferite configurații şi grupări de partide s-a menţinut până în ziua de azi. Pe măsură 
ce scăderea popularității MSzP devenea din ce în ce mai evidentă pentru observatori, 
partidele din vechea opoziţie îşi îndreptau tot mai des tirul campaniei unele împotriva 
celorlalte. La dusmania reciprocă, provocată de suspiciunile de joc dublu care durau încă 
din perioada lucrărilor Mesei Rotunde, campania electorală din 1990 a mai adăugat o 
„doză de otravă” în momentul când Csurka a ţinut să le reproşeze liderilor SzDSz că, pe 
vremea guvernului Rak6si, părinţii lor erau comunişti. Pentru cea mai mare parte a elec- 
toratului MDF era mai mult decât evident că de fapt era vorba de ascendenţa evreiască a 
multor activişti proeminenți, în frunte cu Kis. Ca răspuns, membrii SzDSz au început să 
califice retorica MDF drept „fascistă”. lar efectele unor astfel de declaraţii nu s-au lăsat 
prea mult așteptate. În curând, pe afişele electorale ale candidaţilor SzDSz a început să 
apară inscripţia „evreu”, iar pe cele ale candidaţilor MDF a apărut, desigur, svastica. 
Coloritul acestei campanii electorale deosebit de intense, care, la fel ca în Polonia la vremea 
respectivă, depăşea evident graniţele unei decente elementare, era întregit de anticomu- 
nismul SzDSz; în ciuda tuturor atacurilor lui Czurka, acest partid considera în continuare 
că „duşmanul său numărul 1” rămâne MSzP, alături de radicalul program alcătuit de Viktor 
Orban pentru FIDESZ?. 

Rezultatele au demonstrat că, deşi erau foarte frustrati din cauza situaţiei economice, 
ungurii nu erau dispuși să acorde sprijin ideilor radicale. Preluarea puterii de către MDF 
a fost în primul rând rezultatul repulsiei populaţiei fata de postcomunisti, dar în aceeaşi 
măsură şi al temerilor fata de radicalismul din FIDESZ, care cu greu a obţinut 7% dintre 
voturile alegătorilor’. Duritatea campaniei electorale a afectat puternic relaţiile din sânul 
opoziţiei. Despre constituirea unui cabinet de coaliţie în componenţa căruia să intre 
principalele partide (SzDSz şi MDF) nici nu putea fi vorba, dar ambele parti se străduiau 
să mai atenueze impresia deplorabilă pe care probabil o făcuse în rândul observatorilor de 
peste graniță prima campanie electorală democratică din Ungaria. În cele din urmă, Antall 

a reuşit să formeze un guvern de coaliţie, sprijinindu-se pe partidul propriu, MDF, pe FgK 
şi pe KNDP. După ce a obţinut numirea lui Arpad Göncz ca președinte, o funcţie mai 
degrabă reprezentativă, SzDSz a rămas în opoziţie, la fel ca şi radicalul FIDESZ. 


După mai bine de 20 de ani — tranziţia nefinalizata 


Începând procesul de trecere la alt sistem, clasa politică maghiară — în comparaţie cu 
celelalte ţări din blocul răsăritean — se putea simţi într-o anumită măsură în largul ei. Sigur 
că moştenirea lăsată de Kadar era destul de dureroasă: o îndatorare de 20 de miliarde, 
prăbuşirea exportului din cauză că toate ţările din fostul CAER intraseră într-o perioadă 
de prefaceri politice şi sociale, iar fosta URSS se dezintegrase, apariția şomajului şi a 
inflației. Toate acestea constituiau probleme reale care trebuiau rezolvate. Dar, în comparaţie 
cu evenimentele din România, care s-au încheiat prin eliminarea fizică a cuplului dicta- 
torial, cu iuresul din Polonia, unde Varşovia vedea succedându-se guvern după guvern „ca 
într-un caleidoscop”, sau cu „războiul la vârf” şi cu corupţia din administraţia Cehoslovaciei 
care se dezmembra, lăsând loc exceselor de autoritate ale lui Mečiar, Budapesta părea să 
fie o oază de pace şi de stabilitate. Revoluţia negociată, alegerile libere, stabilizarea ful- 
gerătoare a peisajului politic care (spre deosebire de Polonia), din 1989 şi până în ziua de 
astăzi, funcţionează într-o formă aproape neschimbată, totul ar putea sugera că, în cursa 
pentru atingerea standardelor europene în care au fost obligate să se înscrie după 1989 
toate ţările din fostul bloc răsăritean, învingătoare va ieşi tocmai Ungaria. Situaţia inter- 
naţională părea de asemenea să favorizeze Ungaria mai mult decât celelalte ţări care 
orbitaseră în jurul URSS. Având în vedere situarea ei geografică, Moscova începuse cel 
putin de prin 1989 să tatoneze Occidentul (şi, desigur, Budapesta) în legătură cu posibi- 
litatea „eliberării controlate” a Ungariei de sub dependenţa directă fata de centrala sovietică, 
acordându-i statutul de ţară neutră. Atât guvernul lui Nemeth, cât şi cel al lui Antall erau 
înclinate să accepte un astfel de aranjament. 

Cu toate acestea, în ciuda atuurilor mai sus menţionate, ,,elevul-model” în procesul de 
tranziţie a început să primească cu timpul note tot mai proaste din partea celor mai importante 
instituţii financiare. În 2009, în situaţia în care finanţele publice se prabuseau, la fel ca si 
cursul forintului care n-a putut fi salvat decât prin împrumuturi de la Banca Mondială şi 
FMI, când se punea din nou problema unei inflatii galopante şi in general a unor rezultate 
din ce în ce mai proaste la nivel macroeconomic, în acestă situaţie nimeni nu se îndoia că 
intrarea Ungariei în „zona euro” trebuia amânată până într-un viitor nedefinit, atât timp cât 
perspectiva ieşirii din criză rămânea incertă. Cum s-a ajuns aici? Răspunsul la această 
întrebare nu este simplu, dar vom încerca să evidentiem câteva elemente esenţiale. 

Pe 6 iulie 1989, când a murit Janos Kadar, fara trăia încă sub impresia provocată de 
ceremoniile exhumării şi reînhumării rămăşiţelor pământeşti ale lui Imre Nagy şi ale 
tovarăşilor săi. Iar dacă la aceste ceremonii luaseră parte peste 250.000 de persoane, si 
dictatorul maghiar a fost condus pe ultimul său drum de o mulţime asemănătoare. După 
cum arată Jânos Tischler, câteva sute de mii de persoane au venit la înmormântare şi circa 
60.000 l-au condus până la cimitir!. Multimile care însoțeau sicriul și pe care nimeni nu le 
obligase să ia parte la funeraliile lui Kâdâr probabil că au dat mult de gândit observatorilor. 


1. Janos Tischler, „Kádár — zbrodnia i kompromis” („Kádár — crimă şi compromis”), Gazeta Wyborcza, 
28.05.2009, p. 18. 

Pentru că în iulie 1989 era deja clar că Janos Kadar era direct responsabil de crima judiciară 
comisă împotriva lui Imre Nagy. Toată lumea sublinia de asemenea valoarea simbolică a 
acestui concurs de împrejurări: exact în ziua în care a murit dictatorul, Tribunalul Suprem 
îi reabilita pe Nagy şi pe tovarăşii săi, rupând în cele din urmă continuitatea judiciară a 
politicii minciunilor istorice care legitimase sistemul precedent! Cu toate acestea, în 
deplină cunoştinţă de cauză, ungurii au participat în masă la înmormântarea celui care 
avea mâinile pătate de sânge şi care dusese fara la catastrofa economică. 

Retrospectiv, se pare că acest fapt a fost un semnal important. Când, în mai 1988, 
Biroul Politic l-a înlocuit pe Janos Kádár din funcţie, populaţia părea sătulă de bătrânul 
şef de partid. Dar întrucât succesorii lui nu au fost capabili să găsească soluţii pentru criza 
economică şi socială tot mai accentuată (fenomene necunoscute mai înainte, cum ar fi, de 
exemplu, şomajul, începuseră să-şi facă apariția încă din perioada 1988-1990), automat a 
crescut simpatia pentru vremurile de relativă bunăstare şi stabilitate, când nu aveai nevoie 
să gândeşti de unul singur, nici să-ţi asumi responsabilitatea de a lua decizii pe propriul 
risc. 

De gândit dau şi sondajele de atunci. Larga popularitate de care se bucura MSZMP şi 
care s-a menţinut mult timp, depăşind sprijinul popular al tuturor partidelor din opoziţie, 
a început să se fisureze abia în momentul în care s-a dovedit că succesorii lui Kâdâr nu 
numai că nu fac fata crizei, dar nici măcar nu sunt în stare să propună un program concret 
de ieşire din impas'. Aceasta este perspectiva din care trebuie așadar discutat în ce măsură 
victoria MDF din martie 1990 poate fi văzută ca o expresie a maturității opoziţiei, care 
i-a permis acesteia să preia puterea, şi in ce măsură ea este doar consecinţa incapacității 
de a se ajunge la o înţelegere în interiorul MSZMP/MSZP cu privire la cine avea să conducă 
şi care urma să fie profilul final al partidului. 

Situaţia MSzP, comparată cu situaţia partidului omolog din Polonia, dădea de gândit. 
La o populaţie de circa 10.000.000 de maghiari, în acest partid, aşa cum era el după 
transformare, s-au hotărât să se înscrie până la urmă cam 20.000 de persoane. Rezultatul 
alegerilor din martie 1990 a fost mult sub nivelul aşteptărilor, după cum tot în pragul 
catastrofei se aflase şi PZPR la alegerile locale din 1990, când comuniştii fuseseră practic 
eliminaţi din organele puterii la nivel local. Şi cel mai important nu e numai faptul că 
niciunul dintre partidele dintre opoziţie nu era în măsură să câştige un avantaj suficient 
fata de celelalte pentru a-şi impune influenţa pe scena politică in asa fel încât să poată 
opera reforme îndrăzneţe — după modelul planului Balcerowicz, spre exemplu. Problema 
este că, în 1990, un astfel de proiect nu exista în Ungaria. De ce? 

Ne putem gândi în ce măsură această situaţie a fost generată de trăsăturile naţionale 
maghiare („Ungurii sunt un popor de călăreţi, le place să şadă” — este explicaţia pe care 
se spune că ar fi primit-o papa Ioan Paul al II-lea din partea primatului Ungariei în timpul 
pelerinajului pe care l-a efectuat în această țară)? și în ce măsură de evenimentele istorice; 
în ce ţară granița dintre colaborarea cu autorităţile comuniste şi pasivitatea oportunistă s-a 
dovedit mai labilă decât în Polonia?; in ce măsură Kadar, profitând de limitele libertăţii 
pe care i-a acordat-o URSS, a reuşit să fie un manager mai bun decât Gierek, Kania sau 
Jaruzelski? Reproşurile care se fac auzite uneori în literatura de specialitate, cum că „Antall 
e de vină pentru toate” din cauză că era absolut incompetent în probleme economice’, nu 


1. Nigel Swain, Hungary, The rise and the fall..., p. 29. 

2. Josef Pucitowski, „Krajobraz po katastrofie...” („Peisaj după catastrofa...”), Tygodnik Powszechny, 
05.06.2005. 

numai că acordă prea mare importanţă rolului individului în istorie, dar nu iau în consi- 
deratie nici faptul că, spre exemplu, contemporanul liderului MDF, şeful guvernului 
polonez, Tadeusz Mazowiecki, era la fel de incompetent — când vine vorba de probleme 
economice —, ceea ce nu l-a împiedicat să demareze procesul de revoluţie economică. 
Relaţiile dintre ministrul de Finanţe si premier nu erau cu nimic mai simple in Polonia 
decât relaţiile care existau între Antall si diferitii săi miniștri de Finanțe’. O explicaţie mai 
bună oferă Bogdan Góralczyk, care scrie că fenomenele „terapiei de şoc” din Polonia si 
»gradualismului” din Ungaria se pot explica prin moştenirea mai bună pe care a lăsat-o 
Kádár în domeniul economiei, spre deosebire de echipa lui Jaruzelski. În lumina acestei 
interpretări, polonezii s-au hotărât să rupă orice continuitate cu vechiul sistem pentru că 
nu aveau nicio altă ieşire?. Si, la urma urmei, în Ungaria nu se înregistra în 1989 — ca în 
Polonia — o rată a inflaţiei care să treacă de câteva sute de procente la nivelul unui singur 
an, ceea ce automat impunea anumite priorităţi în politica dusă de guvernul polonez, fără 
să mai punem la socoteală spaţiul de manevră de care dispunea Varşovia în relaţiile cu 
instituţiile financiare internationale, incomparabil mai redus decât cel al ungurilor in 
aceeași perioadă’. Această evaluare, deşi in general e absolut justă, nu aduce totuși un 
răspuns multumitor la întrebarea referitoare la motivele pentru care nu s-a putut găsi si pe 
malurile Dunării o bază socială corespunzătoare pe care să se poată sprijini un reformator 
radical al economiei. Pentru că, după cum semnalează Romsics, frustrarea socială a tot 
crescut pe toată durata anului 1989. Nu încape îndoială că la Varşovia situaţia fusese 
analizată în cele mai mici detalii atât în tabăra opoziţiei, cât şi în aceea a partidului de 
guvernământ, iar Polonia, cu încercările ei de a renunţa la statul-partid, constituia un punct 
de referință fundamental pentru elita maghiară“. Cert e însă faptul că furia socială provocată 
de situaţia economică nu s-a transformat în planuri concrete de reforme, ba chiar dimpo- 
trivă. În lucrările multor economişti maghiari, planul Balcerowicz era considerat o manifestare 
a stării de „înapoiere a Poloniei”, iar pe malurile Dunării asa ceva era absolut inutil’. Cum 
poate fi explicată o asemenea atitudine? 

Mai întâi, să atragem atenţia asupra felului în care era perceput kadarismul. În Ungaria, 
încrederea în capacitatea conducerii partidului şi statului de a rezolva criza a început să 
se erodeze abia în jurul anului 1986€. Înainte de acest moment, timp de 18 ani a domnit 
o relativă bunăstare care a oferit un sentiment de satisfacţie atât de solid, încât populaţia 
nu simţea dorinţa de a emigra. Ca urmare, n-ar trebui să ne mire faptul că maghiarul 
obişnuit aştepta din partea guvernului Antall „remedierea sistemului”, şi nu înlocuirea lui. 
Premierul îşi dădea seama, bineînţeles, că, spre deosebire de cetăţenii celorlalte ţări 
europene, maghiarii aşteptau din partea statului măsuri sociale care sfidau orice record”, 
ceea ce înseamnă că pe malurile Dunării ar fi fost extraordinar de greu să se obţină sprijin 
social pentru „terapia de soc”. În plus, momentul când partidul lui Antall s-a instalat la 
putere se suprapunea cu perioada în care guvernul Nemeth se confrunta cu dificultăţi din 

ce în ce mai mari în efortul de a menţine economia maghiară în echilibru. În ciuda acestor 
eforturi de a tine sub control deficitul bugetar, era foarte evident că împrumuturile depășeau 
că-i va bloca următoarea tranșă de împrumut dacă guvernul de la Budapesta nu se hotăra 
să opereze reduceri drastice la cheltuielile publice, împingeau cabinetul între ciocan şi 
nicovală. Propunerea de reduceri pe care guvernul, sub presiunea FMI, s-a invoit în cele 
din urmă s-o prevadă în proiectul de buget a provocat în parlament o adevărată furtună. 
Luna decembrie 1989 a fost, din punctul de vedere al MSzP, un moment fatal pentru 
reducerea cheltuielilor publice, în condiţiile în care în luna martie 1990 erau planificate 
alegerile, iar în sondaje postcomunistii scădeau dramatic încă din noiembrie. După cum 
se ştie, pe Nemeth l-a salvat... Helmut Kohl, care în acel moment critic a venit în vizită 
la Budapesta şi, prin istorica lui cuvântare ţinută în fata deputaţilor, a contribuit într-o 
mare măsură la întoarcerea voturilor în favoarea guvernului!. 

Problema e că de multe ori ceea ce e necesar din punct de vedere economic este mai 
greu de acceptat de către populaţie. Drasticele majorări de preţuri pe care le-a impus 
societăţii ultimul guvern, provenit în totalitate din MSZMP şi a cărui legitimare în exer- 
citarea puterii, în decembrie 1989, era cel puţin îndoielnică, au provocat o reacţie imediată 
din partea MDF, ai cărui lideri l-au criticat pe premier, reproşându-i indiferența fata de 
dreptatea socială?. Cu toate că în ultimele luni ale campaniei electorale centrul de greutate 
s-a deplasat preponderent în sfera problemelor strict politice, nici grevele taximetriştilor, 
nici creşterea şomajului sau protestele celor fără domiciliu (toate acestea având loc în 
perioada campaniei electorale) n-au putut trece neobservate. Ca urmare, după alegeri, 
onorandu-si promisiunile preelectorale, cabinetul lui Antall a dezavuat, în mod firesc, 
politica predecesorului său, declarând că modelul pe care şi-l propune pentru economia 
maghiară este „economia socială de piaţă”, iar miniştrii care propuneau schimbări şi mai 
radicale în politica economică (Ferenc Râbâr şi Mihaly Kupa) au fost demiși la fel de 
firesc de premier. Pentru un polonez, acest mod de a proceda al premierului pare cel puţin 
şocant, dar o analiză mai atentă arată că însăși logica sistemului democraţiei maghiare îl 
împingea în această direcţie. În Ungaria n-a existat un „Seim contractual” în care două 
treimi dintre mandate să fie preluate de reprezentanţii statului-partid, iar funcţia de şef al 
statului (spre deosebire de Polonia, unde preşedinte a ajuns tot Jaruzelski) n-a fost ocupată 
de Pozsgay, ci de Arpad Göncz, care provenea din SzDSz. În acelaşi timp, primul guvern 
maghiar necomunist nu numai că a găsit la instalare o situaţie economică mai bună decât 
Leszek Balcerowicz în Polonia, dar nu se confrunta în acel moment cu niciun fel de 
obstructii din partea vreunui partid care să-l oblige să se lepede total de moştenirea 
kadarista din sfera economică. Nu-l obligau la un asemenea demers nici numărul deputaţilor 
de care dispunea în parlament, nici rezultatele negocierilor din cadrul Mesei Rotunde. În 
cazul Poloniei, Masa Rotundă acordase o mare atenţie problemelor economice, pe când 
în Ungaria — şi tocmai despre acest lucru e vorba — problemele strict economice, în afară 
de aceea a privatizării, au fost împinse pe un plan secundar”. 

Mai rău era faptul că acest premier, venind din direcţia curentului maghiar tradiţional 
popular-nationalist, în sânul căruia temerile legate de viitorul poporului maghiar erau foarte 
vii (după cum se exprimase pe această temă, în cadrul conferinţei de la Monor, Istvân 

Csurka, in 1990 un membru de rang înalt al MDF, deci coleg de partid cu Antall!), era 
obligat să-şi pună problema efectelor sociale ale continuării reformelor începute de Nemeth. 
Dacă admitem că premierul, al cărui cod ideologic continua tradiţia lui Illyés şi a urmaşilor 
săi, împărtășea temerile despre ameninţarea care pluteşte asupra maghiarilor ca popor, 
atunci putem înţelege mai bine de ce Forumul, încă din campania electorală din 1990, a 
susținut procesul privatizării mult mai prudent decât partidul concurent, SzDSz, în schimb 
problema protejării familiei de către stat a devenit o adevărată emblemă a lui Antall în 
campania electorală. În momentul în care a intrat în perioada schimbării de regim, Ungaria 
se remarca printr-o rată negativă dezastruoasă, în condiţiile de atunci, a sporului natural 
al populaţiei, care atingea plafonul de 20.000 pe an, în cifre absolute!. Se ştia că decizia 
din 1979 a guvernului de a permite o serie de elemente de economie de piaţă prin legalizarea 
„dublei economii” atrăsese după sine consecinţe sociale dramatice. Cetăţeanul maghiar 
„vlăguit de două locuri de muncă”, văzând că eforturile sale nu-i aduc rezultate palpabile, 
recurgea tot mai des la alcool sau la stupefiante, iar în cel mai rău caz — şi acesta era 
punctul nevralgic al problemei — ajungea la sinucidere?. Aşa încât putem risca să afirmăm 
că alegerea direcţiei schimbărilor din 1989 a fost decisă într-o anumită măsură de ideea 
acţiunii pe cont propriu, compromisă de realităţile regimului kadarist. În 1989 s-a dovedit 
în modul cel mai brutal cu putinţă că, deși ungurii lucraseră din greu toată viaţa ca să-şi 
construiască prin propriile forţe bunăstarea, fie ea şi modestă, eforturile lor s-au risipit în 
vant. În condiţiile unei asemenea mosteniri ideologice, putem înțelege mai bine de ce ideea 
pieţei libere n-a putut trezi niciun fel de entuziasm în Ungaria. Pentru cetăţeni, aceasta se 
reducea probabil la o muncă şi mai grea decât până atunci, dar în absenţa oricărei protectii 
din partea statului. Asa încât, dacă încercările de a introduce elemente de economie de 
piaţă întreprinse în perioada kâdâristă au fost total nefericite, după părerea populaţiei, 
atunci să nu ne mirăm că în 1989 ungurii deveniseră şi mai atasati de ideea statului pro- 
tector. Puţini au fost aceia care îşi dădeau seama că realităţile economice din perioada 
1956-1989 nu avuseseră aproape nimic în comun cu economia de piaţă. După cum se pare, 
pentru cetăţeanul obişnuit al RPU, această diferenţă nu era evidentă. 

În această situaţie, premierul putea să se gândească la efectele lichidării largului evantai 
al formelor de protecţie socială garantate de stat, pentru că o astfel de manevră putea duce 
la o scădere şi mai accentuată a numărului de naşteri, cu consecinţe greu de evaluat pentru 
țară. Era de asemenea evident că în 1989 procesul de îmbătrânire a populaţiei ajunsese la 
stadiul în care categoria persoanelor în vârstă de 70 de ani atingea indicele 1,97, iar în 
1990 — 1,84; numai în intervalul 1980-1990 populaţia țării scăzuse cu aproape 350.000 de 
persoane’, lucru faţă de care niciun om de stat nu putea rămâne indiferent — spre deosebire 
de Polonia, unde abia în 1988 fertilitatea femeilor a scăzut sub pragul de 2,1 care asigură 
schimbul firesc de generaţii. 

Aceste date (dea căror elocvenţă se pare că tabăra liberală nu și-a dat seama pe deplin“) 
probabil că i-au îndepărtat într-o măsură suficientă pe naționaliștii maghiari de ideea 

economiei de piaţă ca metodă care să-i ajute în efortul de a repune economia pe picioare. 
Ceea ce ar explica şi demersurile premierului, considerate de multi ca fiind cvasiirationale: 
el nu numai că nu avea de gând să lichideze larga paletă de subvenţii sociale garantate de 
stat, dar a promis chiar că va spori numărul de domenii în care acestea vor fi acordate!. 
Dacă această ipoteză ar fi adevărată, ar însemna că Antall n-a fost de acord cu schimbări 
bruşte nu numai pentru că ştia că societatea le respinge sau pentru că nu se pricepea la 
economie, ci mai degrabă din considerentul că schimbările sociale bruste (care ar fi o 
consecinţă a aplicării mecanismului concurenţei în economie fără corectii suficient de 
susţinute din partea statului) ar duce la scăderea şi mai accentuată a numărului de naşteri, 
aşadar la o şi mai mare dezintegrare a legăturilor tradiţionale din sânul societăţii. lar în 
aceste legături, ca un adevărat conservator maghiar, el vedea garanţia că ungurii vor 
supravieţui ca popor în următorii 100 de ani. Dar, indiferent de convingerile personale ale 
premierului, cert rămâne faptul că demografia s-a dovedit un factor mult mai nefavorabil 
pentru reformatorii Ungariei (indiferent care ar fi fost aceştia) decât pentru adepţii schim- 
bării din Polonia. Dacă vorbim de Polonia, beneficiarul natural (şi imediat) al unui astfel 
de program l-au reprezentat generaţiile de la sfârşitul anilor '50 si din prima jumătate a 
anilor '60, după care a urmat stagnarea demografică din cursul anilor '70 şi apoi din 
perioada legii maţiale?. În schimb, în cazul Ungariei, drama consta, printre altele, în aceea 
că, începând cu anii '60, s-a constatat o plafonare a numărului de nașteri la nivelul de 
circa 145.000, iar aceste generaţii erau mult mai puţin numeroase decât în anii '40-'50 
(diferenţa fiind de circa 25%)’. Iar această situaţie îngusta semnificativ baza socială a unor 
viitoare transformări de sistem reuşite. Ca urmare, dacă în Polonia garanţia succesului anului 
1989 o constituia într-o oarecare măsură generaţia numeroasă a celor care atunci aveau 
sub 30 de ani, în schimb, în Ungaria, un program de tipul celui promovat de Viktor Orbân 
adresat tinerilor nu avea cum să nu se termine cu eşec. În „ciocnirea” cu categoria mai 
numeroasă a celor în vârstă de 50 de ani, partizanii lui erau pur şi simplu prea puţini pentru 
a asigura realizarea în 1989 a schimbărilor radicale propuse de FIDESZ în economie. De 
aceea, toate aceste consideraţii ar conduce la concluzia că, indiferent dacă premierul Antall 
s-ar fi priceput sau nu la economie, indiferent care erau concepţiile sale personale referi- 
toare la rolul economiei, în Ungaria forţele sociale care ar fi fost interesate de o „terapie 
de şoc” după modelul polonez erau prea slabe in 1989 ca să-i poată transforma ideile în 
fapte. Factorul demografic şi teama pentru soarta poporului maghiar ar fi îngustat probabil 
câmpul de manevră al oricărui politician care s-ar fi aflat atunci la conducere. 

O astfel de viziune a problemei poporului ducea totuşi automat la un conflict cu liberalii 
din SzDSz, dar ne permite să înţelegem de ce în 1990 opoziţia maghiară n-a reuşit să 
constituie un guvern de uniune naţională capabil să impună reformele necesare în sfera 
economiei. Fără îndoială că pentru ambele tabere aflate în conflict campania electorală a 
fost foarte dureroasă. Calificative de genul , jidani” sau „fascişti” au otrăvit foarte eficient 
climatul, îngreunând orice tentativă de colaborare“. Si poate că politicienii maghiari ar fi 
reuşit totuşi să-şi învingă antipatia reciprocă dacă n-ar fi fost diferenţele atât de mari in 

ce priveşte evaluarea situaţiei în care se găsea Ungaria după 1989 şi concepţia vizavi de 
programele de reformă. Dacă pentru SzDSz elementul-cheie îl constituia democraţia de 
tip occidental, în care libertatea individului este o valoare aproape absolută, o astfel de 
concepție ducea automat la conflict cu tabăra premierului Antall, care se temea că o 
asemenea raportare individualistă la persoana umană si la economie pe malurile Dunării 
nu poate genera decât rezultate deplorabile. În plus, atitudinea dreptei maghiare în chestiuni 
legate de predarea religiei în şcoli, minoritatea maghiară din afara graniţelor ţării sau chiar 
(pentru unii dintre activişti) atitudinea fata de avort si față de rolul femeii în societate 
rămânea în contradicţie cu standardele acceptate în majoritatea ţărilor din Comunitatea 
Economică Europeană, aşa cum se numea la vremea respectivă. De altfel, însuşi premierul 
arătase în câteva rânduri că, în punerea în practică a concepţiei sale, respectarea strictă a 
legii poate constitui o anumită problemă. Vestitul „război pentru mass-media” şi atitudinea 
guvernului pe durata așa-numitei „greve a taximetriştilor”, atitudine care nici în ziua de 
astăzi nu pare mai limpede, au demonstrat cu prisosinta că, la fel ca în Polonia din perioada 
preşedinţiei lui Lech Watesa, standardele statului de drept erau uneori doar literă moartă, 
inclusiv la Budapesta. Acest lucru constituia o ameninţare gravă la adresa integrării 
Ungariei în Occident, făcând din dreapta maghiară un partener imposibil de acceptat pentru 
tabăra liberală, care urmărea implementarea pe malurile Dunării a unui regim conceput 
după modelul țărilor din Europa Occidentală. 

Pe de altă parte, atitudinea SzDSz din 1990 cu greu ar putea fi considerată ca favorabilă 
reformelor de piaţă. Chiar dacă nu am lua în considerare gradul de sinceritate al asigurărilor 
pe care le dădeau liderii acestui partid că, în cazul în care vor ajunge la putere, vor accelera 
semnificativ reformele în economie!, anticomunismul radical al liderilor acestui partid nu 
uşura cu nimic problema. Şi tocmai acest element din program urma să se dovedească 
principala forță care a reuşit să obţină sprijinul social, asigurând partidului un meritoriu 
loc secund în alegerile din martie. Dar a combina sloganul asanării Ungariei de resturile 
statului-partid cu reformele economice părea, în ochii conducătorului MDF (ca, de altfel, 
Şi în ai unor mase largi de cetăţeni maghiari), un experiment social periculos, care în 
condiţiile Ungariei se putea încheia foarte prost. Cauza unui astfel de deznodământ fatal 
ar fi fost reacţia rămășițelor statului comunist care, simțindu-se amenințate, ar fi fost 
capabile să facă orice „ca să dea un răspuns” şi, profitând de nemulțumirea socială pro- 
vocată de caracterul drastic al reformelor initiate, ar fi putut organiza o lovitură de stat”. 
lar un asemenea scenariu, în condiţiile Ungariei, putea avea urmări tragice. 


1. În literatura de specialitate nu lipsesc aprecierile că, în esenţă, liderii SZDSz nu se deosebeau 
decât într-o foarte mică măsură de cei ai MDF în ceea ce priveşte programul economic. Ambele 
grupări acceptau un interventionism larg din partea statului; în cel mai bun caz, SzDSz se pro- 
nun{a pentru o privatizare mai rapidă şi era hotărât împotriva reprivatizării (Rudolf L. Tőkés, 
Hungary 5 negotiated Revolution..., pp. 377-379). Cam în acelaşi spirit scrie şi Bogdan Góralczyk, 
Wegierski pakiet (Pachetul maghiar), p. 228. 

2. Nu constituie niciun secret faptul că încă din iulie 1989, la întâlnirea cu activiştii Gărzii Muncitoresti, 
Karoly Grosz le explica acestora că, având în vedere radicalizarea stării de spirit a populaţiei 
din Ungaria, soluţia utilizării forţei nu este total exclusă. Teoretic, GM au fost în cele din urmă 
dizolvate în noiembrie 1989, dar rămăşiţele statului comunist (armata, MAI, cadrele adminis- 
trative etc.) continuau să fie foarte puternice. De aceea, dacă presupunem că în 1990 SzDSz sau 
FIDESZ ar fi ajuns la putere, în acest caz demararea unor schimbări radicale în economie, dublată 
de procesul de lichidare a rămăşiţelor comuniste, putea într-adevăr deschide drumul forţelor 
postcomuniste chiar şi spre o contraofensivă armată. N-ar fi greu să ne imaginăm că, resimtind 
dureros povara reducerilor bugetare, populaţia maghiară ar fi putut răspunde într-o asemenea 

Cei 33 de ani care trecuseră de la revoluţia maghiară din 1956 nu putuseră şterge acest 
eveniment din memoria generaţiei care a preluat puterea în 1989. În ciuda intervenţiei 
sovietice, revolta a reprezentat o perioadă de câteva săptămâni când ungurii au pus din 
nou mâna pe arme, împușcându-i atât pe cei din Armata Rosie, cât şi pe conationali (desi, 
bineînţeles, marea majoritate a poporului îi sprijinea pe răsculați). Atât Antall, cât si 
postcomunistii, care intraseră într-un proces de transformare, ştiau că „socialismul de 
gulas” constituia nu numai o pseudomotivatie pentru regimul lui Kadar, ci, într-o anumită 
măsură, şi garanţia păcii sociale. Păstrând proporţiile şi toate rezervele care se impun, 
situaţia Ungariei ar putea fi comparată cu cea a Spaniei din 1975, după moartea lui Franco: 
atunci populaţia avea nevoie de reforme, dar în acelaşi timp destui spanioli se temeau 
foarte tare că o politică mai dură ar putea duce la o nouă izbucnire a războiului civil. Ca 
urmare, atât spaniolii, cât şi ungurii au refuzat, instinctiv, dar consecvent, acele forte 
politice care cereau schimbări mai drastice, indiferent dacă acestea erau îndreptate spre 
răfuiala cu trecutul sau spre transformări de natură economică. În schimb, stabilitatea era 
necesară pentru punerea bazelor democraţiei şi ale statului de drept în Ungaria, pentru 
evitarea etichetei de „stat balcanic” (ceea ce, în cazul unor tulburări mai serioase, s-ar fi 
si întâmplat, să ne amintim că, din 1991, în fosta Iugoslavie războiul civil făcea ravagii) 
Şi, într-o perspectivă mai îndepărtată, pentru integrarea în Uniunea Europeană. 

În consecinţă, Ungaria n-a aplicat terapia de şoc. Taberei liberale i-a fost blocată 
posibilitatea de a iniţia convorbiri cu MSZMP în 1987, ceea ce era o consecinţă naturală 
a declanșării sindromului post-Trianon pe care se baza MDF ca partid de dreapta; în această 
situaţie, liberalilor nu le mai rămânea decât discursul anticomunist, „terenul firesc de joc” 
în meciul cu autorităţile fiind ocupat de gruparea cu tendinţe de valorificare a tradiţiei 
popular-nationaliste care timp îndelungat şi în mod consecvent s-a străduit să ajungă la 
relaţii de colaborare cu comuniştii. Având în vedere forţa de impact redusă a discursului 
centrat pe apărarea drepturilor cetăţeneşti sau pe construirea unui stat de drept (situaţie 
creată fără îndoială de nivelul relativ scăzut al activităţii aparatului represiv al sistemului 
kadarist în comparaţie cu ceea ce exista în RPP în cursul anilor ’80, fără să mai pomenim 
de alte ţări din aşa-numitul „lagăr socialist”), liberalii erau împinși automat pe direcţia 
anticomunistă — care s-a dovedit de fapt o fundătură. Nici construirea democraţiei, nici 
economia de piață nu erau posibile în absenţa unor negocieri cu una sau alta dintre facțiunile 
fostei elite de partid. 

Problema consta în faptul că prudenta lui Antall şi a succesorului său Peter Boros urma 
să se dovedească deosebit de costisitoare atât pe plan economic, cât şi pe plan politic şi 
social. Strategia gradualismului, a reformelor lente, care în principiu lăsau sectorul servi- 
ciilor publice neatins, n-a putut preveni nici creşterea drastică a inflaţiei până la 35% în 
1992, nici scăderea PIB-ului cu 20%, respectiv a producţiei industriale cu 40% (în perioada 
1990-1994)’. Se pare că un rol important a jucat aici şi lipsa restructurării datoriei externe 
care, în loc să scadă, a crescut până la suma astronomică de 32 de miliarde de dolari 
americani?. Mai rău era faptul că, contrar principiilor asumate de şeful guvernului (Antall 
a murit prematur în 1993), cheltuielile sociale au scăzut şi ele’, iar mortalitatea în rândul 


situaţie printr-o kâdâro-nostalgie şi mai viguroasă, sprijinindu-i pe postcomunişti (într-o atare 
situaţie, aceştia ar fi fost percepuți de societate ca „persecutaţi”), mai bine zis pe cei care pro- 
veneau mai degrabă din aripa conservatoare decât din cea reformatoare a MSzP. 

populaţiei maghiare s-a accelerat şi mai mult. Astfel era risipit şi inestimabilul capital de 
încredere politică de care se bucurase primul guvern democrat instalat în urma unor alegeri 
libere după anii de dictatură comunistă. Pe bună dreptate va scrie, după câţiva ani, Jânos 
Kornai că de fapt primii patru ani ai democraţiei maghiare n-au făcut altceva decât să 
compromită şansa istorică de reformare a statului!. Condiţii politice si sociale ca în Ungaria 
nu au mai existat practic niciodată. Si s-a întâmplat astfel pentru că experienţa anilor 
1990-1994 a descurajat in cele din urmă în tabăra fostei opoziții încercarea de a găsi un 
compromis. Conservatorismul moravurilor, utilizarea de către membrii MDF şi de către 
miniştrii guvernului Antall a unor argumente antisemite pentru a-i discredita în ochii 
opiniei publice pe reprezentanţii Democraților Liberi, faptul că „făceau cu ochiul” adepților 
înăspririi liniei politice fata de Bucuresti — toate acestea i-au obligat pe reprezentanţii 
SzDSz să conchidă că, în fond, n-au ce vorbi cu reprezentanţii dreptei. Scindarea din sânul 
opoziţiei maghiare era atât de profundă, încât nici măcar simbolurile statului nu puteau 
uni cele două tabere — scindarea a fost scoasă în evidență, spre exemplu, de discuţia 
referitoare la întrebarea dacă are vreun sens să fie reintrodusă coroana în stema Ungariei 
(MDF era evident pentru, iar SzDSz, în mod firesc — împotrivă). Cel mai important pentru 
liberali era faptul că dreapta, asa cum era ea constituită, nu era în măsură să aplice reforme 
eficiente care să deblocheze accederea Budapestei în Uniunea Europeană. Flirtul cu nati- 
onalismul putea face chiar ca Ungaria, din „elevul-model” lăudat în saloanele din lumea 
întreagă, să ajungă o ţară exclusă din grupul cu şanse de a obţine statutul de membru UE. 

Blocajul din sânul opoziţiei nu putea să nu influenţeze procesul de formare a noii scene 
politice maghiare si el explică de ce în 1994, după ce a renunţat definitiv la orice speranţă 
că dreapta poate evolua în bine, SzDSz s-a hotărât să încheie o alianță cu postcomunistii 
din MSzP. În joc intrau nu numai rezultatele alegerilor, care nu-i puteau oferi unei eventuale 
coaliţii de centru-dreapta un număr suficient de locuri în parlament. De aceea se pare că 
liberalii i-au acordat sprijinul lor şefului MSzP, Gyula Hom, având în vedere tocmai 
proiectele strategice de integrare a ţării. 

Problema consta în faptul că, în comparaţie cu 1990, condiţiile de aplicare a reformelor 
erau deja mult mai nefavorabile. În 1990, alegătorul obişnuit aştepta din partea noului 
guvern schimbări economice de natură să scoată ţara din criză. În 1994, după patru ani de 
guvernare de centru-dreapta, acelaşi alegator era obligat să constate că situaţia lui materială 
se înrăutăţise şi mai mult, ceea ce îi făcea pe postcomunisti să afirme că „pe vremea lui 
Kádár era mai bine”. Nostalgici după vremea lui Kádár, postcomunistii nu ardeau catusi 
de putin de nerăbdare să facă reforme, dându-și perfect de bine seama că electoratul i-a 
readus la putere tocmai din dorul după „vremurile bune de demult” şi că nu aşteaptă din 
partea lor niciun fel de reforme fundamentale?. Concomitent, SzDSz se hotărâse să ajungă 
la guvernare pentru a opera schimbările necesare pentru intrarea Ungariei în UE. Aceste 
schimbări, care pentru premierul Horn nu erau deloc prioritare, au fost totuşi introduse în 
cadrul așa-numitului „pachet Bokros”. Unele dintre ele, ca devaluarea forintului, înghețarea 
salariilor în întreprinderile de stat sau majorarea taxelor vamale la produsele de import, 
s-au dovedit suficient de dureroase pentru populaţie pentru ca autorul lor, ministrul de 
Finanţe Bokros, să fie demis din funcţie după mai puţin de un an de la cooptarea sa în 
guvern. Planul Bokros n-a putut fi aplicat decât parţial, dar la scurt timp după demiterea 

ministrului o parte dintre experţi îl considerau deja prea blând!. Pentru observatori era 
destul de clar că, dacă în cazul unor aspecte ca privatizarea sau lupta cu inflaţia „pachetul 
Bokros” se dovedise crucial, nu acelaşi lucru se putea spune în legătură cu deficitul bugetar. 
În această direcţie, în mod sigur, succesul nu este datorat în niciun caz Curţii Constituţionale 
care, prin vestita hotărâre nr. 43/1995 din 30 iunie 1995, a considerat că o parte din pachetul 
de măsuri care-şi propuneau să reformeze alocatiile sociale erau contrare Constituţiei?. 

Pentru reformele maghiare, trecerea SzDSz (care până nu demult excela prin antico- 
munism) în tabăra de stânga a avut urmări fatale. Practic, s-a dovedit că, spre deosebire 
de ceea ce se întâmpla în RDG, partidul lui Kis şi al succesorilor acestuia (Kis s-a retras 
destul de repede din viaţa politică, preferând să se întoarcă la catedră şi la activitatea 
Ştiinţifică) nu era în stare să joace rolul de partid-morişcă, adică să poată colabora în 
anumite circumstanţe cu dreapta, iar în altele cu stânga. Lucrările Mesei Rotunde 
determinaseră o sciziune profundă pe scena politică, scenariile cu coaliţii fiind astfel 
oarecum dinainte stabilite. SzDSz era legat de MSzP, în schimb ceea ce rămăsese din 
MDF putea intra în coaliţie în cel mai bun caz cu FIDESZ, care la rândul său, în afară 
de MDF şi, eventual, de NDPR, nu avea cu cine să formeze o coaliţie. În această confi- 
guratie, faptul că Antall i-a lăsat pe liberali în afara colectivului din care se formase 
cabinetul de dreapta a devenit o determinantă durabilă a scenei politice maghiare pentru 
următorii 20 de ani. 

În acest context, nu pare deloc întâmplător faptul că pachetul de măsuri reformatoare 
a fost introdus de guvernul condus de Hom care, nota bene, se afla în fruntea MSzP, 
moştenitorul fostului partid comunist. Fără îndoială, multe depindeau de faptul că politica 
de până acum nu mai putea continua fără a expune {ara unei prăbuşiri economice de lungă 
durată şi retragerii tuturor investitorilor străini şi autohtoni. Retrospectiv, se pare totuşi că 
reforme mai profunde nu putea face decât o echipă de centru-stânga, cu rădăcini în tradiţia 
kâdâristă. Se pare că numai unei asemenea echipe opinia publică maghiară i-ar fi putut 
ierta eventual acest ,,sacrilegiu”, care oricum n-a putut-o salva de înfrângere la alegerile 
din 1998, când puterea a fost preluată FIDESZ şi de şeful acestuia. Evoluţia concepţiilor 
lui Viktor Orbân este, din această perspectivă, mai mult decât semnificativă. Până atunci 
adept al lui Hayek sau Friedman, după opt ani de demersuri zadarnice pentru a ajunge la 
putere, Orbân a ajuns la concluzia că doar preluând discursul economic al lui Antall putea 
reuşi să formeze un nou guvern. O altă schimbare de program pe care a efectuat-o congresul 
FIDESZ în 1994 a fost eliminarea limitelor de vârstă pentru a intra în partid, limite care 
fuseseră introduse în anul 1988. În conformitate cu prevederile de atunci ale statutului 
Uniunii Tinerilor Democrati, doar persoanele în vârstă de până la 35 de ani puteau fi 
membri cu drepturi depline ai partidului. La momentul congresului, nu numai Orbân reuşise 
să depăşească această limită, ci şi o mare parte a populaţiei era mai în vârstă, iar numărul 

de naşteri era cu fiecare an mai mic. Prin urmare, dacă se adresa numai cetăţenilor tineri 
fără a lua în considerare necesitățile „generaţiilor mai în vârstă”, tot mai îngrijorate şi 
dezamăgite, această grupare era de la bun început condamnată la înfrângere. Din aceste 
circumstanţe, politicianul de profesie Orbân a tras exact concluziile potrivite. El a operat 
nu numai o metamorfoză corespunzătoare a propriei imagini mediatice, schimbându-și 
frizura cu una care trezea mai puţine controverse, ci şi una a numelui partidului FIDESZ, 
care a fost completat cu un nou element: MPP (Magyar Polgári Part — Partid Cetdfenesc 
Maghiar), care avea menirea de a da credibilitate partidului în ochii reprezentanţilor 
populaţiei mai în vârstă. În plus, Orban a început să atace fără scrupule „pachetul Bokros”! 
(ca liberal, dar nu ca naţionalist, cu toate că, evident, nu avea cum să nu-şi dea seama că, 
dacă Ungaria nu accepta aceste măsuri, o aştepta catastrofa economică) şi, la fel ca şi 
celelalte partide, s-a angajat în licitaţia electorală „cine promite mai mult”. Semnalele de 
alarmă din partea economiştilor (inclusiv a celor care, din punctul de vedere al concepţiilor, 
nu erau prea departe de partidele de dreapta), care susțineau că deficitul bugetar depasea 
orice norme admisibile, că nivelul datoriei interne creştea dramatic? si că situaţia Ungariei 
constituia o ciudăţenie pentru toată Europa Centrală, in mod evident nu l-au impresionat 
câtuşi de puţin pe şeful FIDESZ, iar explicaţia acestei evoluţii a partidului e destul de 
simplă?. 

Trecerea liberalilor spre stânga echivala practic pentru şeful FIDESZ cu necesitatea 
de a uni absolut toate grupările de dreapta. În caz contrar, după cum va demonstra expe- 
rienta anilor 2002 si 2006, un avantaj minim de doar câteva procente putea face ca dreapta 
(în ciuda nemulțumirilor marii majorităţi a populaţiei) să nu ajungă la putere. S-a ajuns 
astfel la o polarizare şi mai accentuată a scenei politice. În condiţiile Ungariei, acest lucru 
era sinonim cu reinflamarea resentimentelor fata de consecinţele Tratatului de la Trianon, 
cu tolerarea unor tendinţe agresive ale unor membri ai spectrului politic de dreapta fata 
de etnia rromă şi cu renunțarea la orice atitudine radicală în problemele economice şi 
sociale. În caz contrar, Orbân n-ar fi fost acceptat de majoritatea electoratului MDF, tocmai 
cel pe care voia să-l câştige de partea sa. Revenirea la naționalismul interbelic, într-o tara 
care şi aşa avea faima proastă a guvernării Szâlasi, submina automat autoritatea şefului 
FIDESZ în ochii ţărilor învecinate şi ai observatorilor de la Buxelles, amenințând integrarea 
europeană a Ungariei. 

Nu încape îndoială că Orbân îşi dădea seama că flirtul cu extrema dreaptă îl poate costa 
pierderea totală a credibilitatii în ochii Occidentului şi, în consecinţă, se străduia să menţină 
aceste relaţii între nişte limite foarte strict determinate. Şi asa aceste limite erau considerate 
prea largi atât de electoratul de centru, cât şi de autorităţile de la Bruxelles sau de cele 
române ori stovace, aşa încât el nu putea spera să fie acceptat în condiţiile în care nu era 
nici măcar tolerat. Evoluând spre dreapta politică, Orbân provoca automat în tabăra de 
stânga un sentiment de pericol; în consecinţă, ambele tabere au început adevărate campanii 
populiste, fără să le pese că promisiunile lor electorale erau complet nerealiste. 

SzDSz a exclus orice alianță cu dreapta, lucru prin care nu numai că s-a autocondamnat 
la marginalizare (în guvernările postcomunistilor, liber-democraţii jucau de regulă rolul 
frunzei de smochin), dar în fapt şi la obligaţia de a închide ochii la politica economică 
greşită a cabinetului stângist. Toate aceste consideraţii conduc la concluzia că mult laudata 
stabilizare a scenei politice din Ungaria este cea care poartă într-o anumită măsură vina 
pentru bilanţul economic mai puţin lăudabil al ultimilor mai bine de 20 de ani de prefaceri 
politice şi sociale şi explică direcţia pe care s-a angajat Orbân după ce a revenit la putere 
în 2010. Ciocnirile violente dintre dreapta şi stânga, care au redus la minimum cooperarea 
în probleme de sistem, care au paralizat şansele oricărui acord între rivalii politici în 
legătură cu problemele economice deosebit de importante, cum ar fi reforma sistemului 
de sănătate, lipsa unui partid puternic de centru care să poată juca rolul de element de 
legătură între cele două tabere — aceștia sunt factorii care au transformat economia in 
prizonierul acestei licitaţii populiste preelectorale în timpul căreia singura regulă era 
„promite orice”. Aceasta pentru că populaţia maghiară, din ce în ce mai îmbătrânită, nu 
avea să pregete să-şi dea votul celui care oferea mai mult. Orice iniţiativă a unei persoane 
de orice culoare politică de a impune reforme de sistem i-ar fi atras automat acesteia 
eticheta de partizan al lui Bokros, ceea ce în condiţiile perioadei 1996-2010 era o con- 
damnare la moarte politică. 

Ca urmare, de la campania electorală din 1998, strategia promisiunilor s-a transmis 
tuturor partidelor politice parlamentare, cu consecinţe uşor de prevăzut. Lecţia dureroasă 
pe care au primit-o socialiștii, obligaţi de factori externi să flirteze cu acceptarea parţială 
a reformelor pieţei, le-a rămas pentru mult timp întipărită în memorie. Revenind la putere 
in 2002, cabinetul postcomunistilor, condus de Peter Medgyessy, şi-a început guvernarea 
majorând cu 50% salariile bugetarilor şi ridicând semnificativ plafonul cotei libere de 
impozitare!. În 2004, el i-a transmis lui Ferenc Gyurcsâny funcţia de premier, lăsându-i 
moştenire o inflaţie de 7% şi o datorie de peste 40 de miliarde de dolari americani. 
Preocupat în primul rând de propria carieră politică, Gyurcsány n-avea catusi de putin 
intenţia să întreprindă vreo schimbare esenţială cu numai doi ani înainte de viitoarele 
alegeri, asa că le-a amânat pentru viitorul mandat, pe care şi l-a asigurat prin minciuni. 
Fără să divulge opiniei publice adevărata stare a economiei, el a anunţat în plus că va 
majora alocatiile şi pensiile. Pentru toţi era clar că, la un deficit bugetar care ajungea în 
momentul respectiv la aproape 8%, realizarea acestor promisiuni avea să fie cel puţin 
problematică. Având în vedere că strategia electorală a premierului a fost demascată într-un 
mod extrem de virulent în presă (cunoscutele „casete ale adevărului” în care Gyurcsâny, 
fără a-şi alege cuvintele, recunoştea că „am minţit dimineaţa, am minţit seara, am distrus 
economia”, „nu există nici măcar o iniţiativă a guvernului de care să putem fi mândri”, 
iar despre Ungaria vorbea ca despre o „ţară distrusă”), guvernul şi-a pierdut total orice 
legitimare morală pentru a mai opera schimbări. Mai rău e că, începând din acest moment, 
sloganurile reformei urmau să fie identificate în ochii locuitorilor exclusiv cu escrocheriile 

politice. Evenimentele din toamna anului 2006, când Ungaria a fost zguduită de un val de 
proteste sociale (ocazie cu care s-a ajuns la incendierea clădirii televiziunii publice), au 
întărit convingerea clasei politice că abandonarea statului protecţiei sociale este o sarcină 
bună pentru „geniștii politici”, pentru că este legată de riscul eliminării din parlament. lar 
Gyurcsâny, evident, nu era grăbit să întreprindă astfel de acţiuni, de vreme ce ţinea cu orice 
preţ să-şi păstreze funcţia de premier. Tehnic vorbind, nici nu era foarte greu. Dispunând de 
o majoritate confortabilă în parlament, Gyurcsány era în acelaşi timp sigur că va fi sprijinit 
în continuare de liberalii din coaliţie care, speriaţi de proporţiile şi de caracterul violent al 
protestelor organizate de FIDESZ, ca şi de faptul că, în timpul încăierărilor cu poliţia, apăreau 
tot mai frecvent grupări de extremă dreaptă din partidul Jobbik, se solidarizau cu premierul. 
Dar rămânerea în funcţie ca şef al guvernului compromis şi al MSzP a făcut ca Ungaria să 
se împrumute în continuare consistent. Deja la sfârşitul anului 2006 deficitul bugetar atingea 
valoarea astronomică de 9,2%, în ciuda faptului că, în cei doi ani consecutivi cât fusese la 
cârma statului, Gyurcsany fusese totuși obligat să facă câteva jumătăţi de reformă. În cursul 
anilor 2007-2008, guvernul a majorat pe rând impozitele (inclusiv TVA) şi a limitat o serie 
de sporuri salariale şi subsidii. Dar în fond problema consta în faptul că, aşa cum atrăgeau 
atenţia unii analişti încă din 2007, guvernul lui Gyurcsâny se străduia nu atât să reducă din 
cheltuieli, cât să crească veniturile la buget!, ceea ce în condiţiile economice ale Ungariei 
din 2007 era absolut nerealist. $i nici n-a împiedicat creşterea în continuare a datoriei care, 
în octombrie 2008, urma să ajungă la 67% din PIB?! 

Preţul plătit pentru faptul că premierul ţinea morţiş să-şi păstreze funcţia urma să fie 
mare, iar ungurii s-au putut convinge de acest lucru încă din octombrie 2008, când, spre 
surprinderea tuturor, cursul forintului s-a prăbuşit brusc (numai în primele trei săptămâni 
ale lunii octombrie, moneda maghiară şi-a pierdut 15% din valoare). Încă din 2007 
economia intrase în recesiune, iar acum guvernul maghiar era pe punctul de a intra în 
incapacitate de plată (nimeni nu voia să cumpere în acel moment obligaţiile maghiare). 
Panicati, investitorii au început să se retragă, părăsind Budapestaf, iar cetăţenii maghiari, 
indatorati „până peste cap” in valută, vedeau cum, de pe o zi pe alta, ratele pe care le aveau 
de plătit creşteau vertiginos. Asa se face că Ungaria, dintr-o tara care la începutul deceniului 
era dată ca model de tranziţie reuşită, a căzut la nivelul ţărilor care, după modelul latino-ame- 
rican, trebuiau să stea la coadă la usa FMI sau a Băncii Mondiale pentru a primi noi 
împrumuturi. Fără îndoială că această realitate crea un sentiment deosebit de umilitor elitei 
maghiare care pe toată durata ultimilor mai bine de 20 de ani le-a tot repetat ca o mantră 
cetăţenilor că Ungaria este un lider în regiune şi toate celelalte țări din fosta tabără socialistă 
(inclusiv Polonia) se descurcă mai greu sau sunt mai „înapoiate”. În plus, prăbuşirea 
forintului a provocat scăderi tranzitorii şi pe pieţele valutare ale altor ţări din Europa 
Centrală. Acest lucru a făcut ca şi într-o ţară ca Polonia, care era în mod tradiţional 
favorabilă Ungariei, cupa amărăciunii să se reverse. Nu este aici locul să facem o analiză 
a motivelor care i-au făcut pe unii să scrie: a fost oare vorba doar de teama investitorilor 
străini neatenti care, din criza de pe Dunăre, au tras concluzii false cum că economia 

Poloniei este de asemenea pe marginea prăpastiei? Sau era poate dorinţa de a se „răzbuna” 
pe unguri din cauza frustrării care de ani de zile se tot acumula, la început din cauză că 
şogorii acceptasera portretul polonezului veşnic răsculat, aşa cum li l-a prezentat propa- 
ganda kadarista, iar apoi din cauza încercării de a crea o imagine pozitivă a Ungariei 
utilizând drept contrapunct imaginea unei Polonii „corupte”, „haotice”? Sigur e faptul ca 
polonezii n-au avut niciodată o impresie atât de proastă despre unguri ca la sfârşitul anului 
2008 şi începutul anului 2009. Nu puteau trece neobservate observaţiile sarcastice ale lui 
Krzysztof Varga care, în coloanele Gazerei Wyborcza, făcea de două parale „puma econo- 
mică panonică”, acum „moartă de inanitie”’. 

Prin urmare, din 2006, scena politică maghiară a fost blocată într-un fel de clinci din 
care nu s-a putut elibera înainte de alegerile din 2010. Pentru democraţia maghiară, acest 
lucru presupunea un pericol şi mai grav. Se pare că popularitatea tot mai mare, care nu 
putea fi prevăzută printr-o analiză sistematică, a grupărilor de extremă dreaptă era generată 
de atitudinea tot mai alergică a unei părţi tot mai importante a spectrului social numai la 
auzul unor cuvinte ca „reformă”, iar această atitudine este departe de a se fi calmat. 
Populaţia aude de la politicieni despre necesitatea schimbării de prea mult timp (ea a fost 
obligată să strângă cureaua pentru prima dată la începutul anului 2007), dar toate aceste 
reforme n-au avut deocamdată efecte reale. Mai mult chiar, societatea simte că situaţia 
economică devine pe an ce trece din ce în ce mai rea. $i nu e nevoie de eforturi prea mari 
ca ea să fie convinsă că, dacă acest blocaj persită, stagnarea prelungită poate deveni o 
ameninţare pentru întreg sistemul democratic maghiar. 

Un imobilism ciudat a mai fost remarcat şi în alte domenii ale vieţii sociale. Deja în urmă 
cu 10 ani, Anzelm Bârâny sublinia că una dintre caracteristicile fundamentale pe care le-a 
scos în evidenţă tranziţia din Polonia este reconstrucţia pieţei media, în cadrul căreia poziţia 
de lider pe piața presei scrise şi-a cucerit-o pentru ani buni societatea Agora SA, înfiinţată 
în cadrul grupului reprezentanţilor fostei opoziții, cu principala ei coloană de susținere, 
Gazeta Wyborcza. În Ungaria n-a fost observat niciun astfel de fenomen. Se poate vorbi 
chiar despre preluarea pieţei media de către tabăra partidelor de stânga şi de către liberali, 
cu accent mai mare pe stângişti; nu este aici locul pentru consideraţii mai detaliate asupra 
unor aspecte cum ar fi măsura în care vina pentru această situaţie o poartă preponderența 
zdrobitoare a celor care din punct de vedere ideologic proveneau din fostul partid-stat şi 
măsura in care ea aparținea pur şi simplu lipsei de viziune în legătură cu ceea ce ar trebui 
să fie mass-media (cu tendinţele conservatoare moştenite) într-o lume care se globalizează 
văzând cu ochii şi în condiţiile realitatilor maghiare contemporane. Adevărul este că, ani în 
şir, partidele de dreapta n-au reuşit să aibă acces la principalele organe ale mass-media, cu 
toate consecinţele care decurg de aici pentru democraţie. N-a fost, de asemenea, posibilă 
nici verificarea serioasă a persoanelor angajate în acest domeniu. Climatul ideologic al 
tranziţiei maghiare, în cadrul căruia s-a mizat mai ales pe continuitate, pe schimbarea treptată, 
dar în niciun caz pe revoluţie, nu putea să nu influenţeze și situaţia din cadrul mass-mediei?. 

Cele 250.000 de persoane care s-au adunat pe 16 iunie 1989 la ceremoniile funerare 
reiterate ale lui Imre Nagy n-au putut contribui nici măcar la accelerarea unor procese cum 
ar fi lustratia sau lichidarea rămășițelor comunismului. În Ungaria, acestea nu au fost 
practic lichidate, iar legea lustraţiei adoptată în 1994 a intrat în vigoare într-o formă care 
suferise multe intervenţii (iniţial, ea nu includea nici ziariştii, nici clerul), dar încă de la 
început a fost suspendată de guvernul Horn, nefiind de fapt aplicată decât foarte selectiv!. 
Dar acest lucru n-a ferit arhivele de „lustraţia sălbatică” sau de „scurgeri”, respectiv de 
apariţia pe intemet a diferitor cazuri — cutare ierarh sau cutare politician important se 
regăseşte pe o listă mai mult sau mai putin credibilă a „foştilor agenţi”?. Problema e că 
acest gen de informaţii de senzaţie nu erau considerate interesante decât de o categorie 
foarte îngustă de cetăţeni, marea majoritate a maghiarilor (poate ca urmare a specificitatii 
regimului kadarist, care era mai degrabă indiferent la ideea de duşmani şi utiliza mijloacele 
represive mai rar decât regiunile din celelalte țări comuniste) nu au alergat să-şi răsfoiască 
dosarul si nici nu au cerut lichidarea comunismului”. Înființat în 1990, Institutul de Istorie 
a Revoluţiei Maghiare din 1956 este exclusiv o unitate de cercetare, cu totul diferit de IPN 
din Polonia, pentru că-i lipseşte partea de urmărire penală. În Ungaria, nimeni n-a deschis 
mari procese împotriva angajaţilor fostei Securitati sau a vechiului aparat de partid. După 
Kadar, au murit destul de repede cei mai multi dintre membrii Biroului Politic, care 
constituiseră cercul celor mai apropiaţi colaboratori ai săi. Şi chiar dacă multe cadre 
responsabile de încălcarea unor drepturi elementare ale omului în perioada 1956-1963 
erau încă in viata, cu mici excepţii, nimeni nu le-a tras la răspundere. Ceva mai bine le-a 
reuşit maghiarilor recompensarea victimelor nazismului si stalinismului; au fost acordate, 
de asemenea, indemnizaţii celor cărora, în anii stalinismului, le-a fost confiscată averea“. 
Publicarea în mass-media a informaţiei că, în 1956, Gyula Horn fusese membru al Gărzii 
Muncitoreşti (aşa-numita pufajkások) — după catastrofa MSzP de la alegerile din 1990, el 
a preluat de la Nyers conducerea partidului, iar în perioada 1994-1998 a îndeplinit şi 
funcția de premier — n-a avut nicio influenţă asupra indicelui de popularitate a MSzP şi 
nu l-a obligat pe şeful partidului şi al guvernului să-şi dea demisia. Exact la fel s-a întâmplat 
si în cazul lui Péter Medgyessy, care colaborase cu serviciile de contrainformaţii în cursul 
anilor '80. La fel ca în alte țări, nici în Ungaria opoziţia n-a reuşit să împiedice preluarea 
averii statului de către asociaţiile înfiinţate de foştii fruntaşi ai regimului. Acest proces 
începuse de altfel încă înainte de moartea lui Jânos Kâdâr şi s-a prelungit inclusiv după 
ce puterea a fost preluată de către partidele de centru-dreapta. Dacă însă în Ungaria acest 
proces n-a căpătat proporţii comparabile cu celelalte ţări din regiune, acest lucru s-a 
întâmplat probabil din cauză că ungurii au reuşit să atragă mult mai repede capital străin, 
care, fiind direcționat pe investiţii de tip greenfields, a intrat pe piaţa naţională şi a blocat 
posibilitatea de a prelungi existenţa societăţilor nomenclaturiste; acestea, neputând face 

gubire”), in Maria Schmidt, Laszlo Gy. Toth (ed.), Janusowe oblicze transformacji na Węgrzech 
(Dubla ipostază a tranziției in Ungaria), pp. 346-380. 

fata concurenţei, au fost nevoite să se desființeze. Dar fenomenul a existat, fără îndoială, 
iar figura lui Ferenc Gyurcsány este un bun exemplu în acest context’. 

Lipsa de idei poate fi constatată şi în alte domenii ale vieţii sociale. Pe tot parcursul 
anilor ’90 s-a pus problema dificultăţilor întâmpinate în integrarea populaţiei de etnie 
rromă, fenomen care în ultimii ani devenise o temă politică privilegiată a şoviniştilor 
agresivi. Chiar dacă încă de la începutul deceniului anterior se atrăgea atenţia că aceasta 
problemă devine din ce în ce mai gravă?, nimeni nu putuse crea un cadru care să le permită 
rromilor o integrare armonioasă în societatea maghiară. În condiţiile adâncirii crizei 
economice, era de la sine înţeles că vor prolifera neînțelegerile dintre majoritatea maghiară 
şi minoritatea rromă. Ceea ce face ca acum să se ajungă nu de puţine ori la evenimente 
cu consecinţe tragice — de curând, presa a relatat despre crime comise împotriva ţiganilor 
de către nationalisti extremiști. 

Mult lăudata stabilitate a peisajului politic n-a dus însă şi la o creştere a numărului de 
naşteri, lucru care în viitor ar putea avea influenţe negative asupra dezvoltării economiei. 
Cu toate că, în comparaţie cu celelalte tari din regiune, Ungaria se prezintă decent, nu se 
poate să nu observi că în cursul ultimilor 30 de ani populaţia republicii a scăzut cu 700.000 
de persoane. Din octombrie 2010, numărul de locuitori ai Ungariei a scăzut sub pragul 
psihologic de 10 milioane”, ceea ce nu poate să nu influenţeze cuantumul viitoarelor pensii 
si, în general, stabilitatea sistemului de asigurări sociale. La ora actuală, în Ungaria sunt 
deja 3 milioane de pensionari şi persoane care beneficiază de ajutor social, iar creşterea 
treptată a vârstei de pensionare până la 58 de ani pentru femei şi 62 de ani pentru bărbați 
probabil că nu va rezolva problema suprasolicitării bugetului si a lipsei de mână de lucru 
pe piaţă (doar 14% dintre cetăţenii cu vârste cuprinse între 60 şi 64 de ani sunt angajaţi 
Şi lucrează activ, ceilalţi profitând de diferite alocaţii financiare din partea statului). 

În această situaţie, nu e de mirare că în ultimii mai bine de 20 de ani practic toate 
categoriile populaţiei maghiare au simţit nostalgia epocii kadariste si deja la sfârşitul anilor 
'90 sociologii atrăgeau atenţia că nemulțumirea fata de „marea politică” creşte amenință- 
tor’. Evident că dorul după perioada dinainte de 1989 lua forme diferite în cadrul diferitelor 
categorii sociale şi, la fel ca în celelalte ţări din regiune, depindea strict de nivelul de 
educaţie şi de localitatea de domiciliu. Cu toate acestea, evaluarea echipelor care au 
exercitat puterea după 1989 a fost sistematic defavorabilă. Din sondajele efectuate de 
Institutul Gallup în 2000 (deci într-o perioadă nu dintre cele mai proaste în ceea ce privește 
conjunctura politică şi de relativă îmbunătăţire a situaţiei economice), 59% dintre respon- 
denti considerau anii 1956-1989 o perioadă pozitivă din istoria Ungariei, în timp ce 
perioada de după 1989 era considerată pozitivă de numai 22% dintre respondenţi. Trebuie 
să subliniem că, chiar şi printre candidaţii cu studii superioare, numărul kadaro-entuzias- 
tilor se ridica la 31%°. La întrebarea sociologilor în legătură cu bilanţul câştigurilor şi al 
pierderilor pe care deceniul 1990 le-a adus cetăţenilor, majoritatea zdrobitoare a respondentilor 


1. Bertalan Diczhăzi, „Przekształcenia własnościowe na Węgrzech” (,,Tranzitia proprietăţii în 
Ungaria”), in Maria Schmidt, László Gy. Toth (ed.), Janusowe oblicze transformacji na Węgrzech 
(Dubla ipostază a tranziţiei în Ungaria), p. 102. 

2. Vezi Bogdan Góralczyk, Węgry. Transformacja... (Ungaria. Transformarea... ), pp. 217-219. 

3. Calcule proprii pe baza datelor preluate de pe http://portal.ksh.hu (accesat pe 2.08.2009 si 
10.12.2010). 

4. Tamas Fricz, „Demokratyzacja, system partyjny i wyborczy na Węgrzech” (,,Democratizarea, 
sistemul partinic şi electoral din Ungaria”), pp. 122-123. 

5. Conform informaţiilor disponibile pe http://www.gallup.hu/Gallup/orszagkep/020329c.htm (acce- 
sat pe 21.05.2009). 

(64%) au afirmat că au avut de pierdut din cauza schimbărilor şi numai 6% că au avut de 
câştigat!. Confruntările politice dure, nepriceperea lui Gyurczâny și scandalul legat de 
„casetele adevărului” date publicităţii în 2006 au făcut ca evaluarea evenimentelor de după 
1989 să fie şi mai defavorabilă. 

Potrivit raportului întocmit în 2007 la cererea Băncii Europene pentru Reconstrucţie 
şi Dezvoltare, 70% dintre respondenţi evaluau situaţia economică dinainte de 1989 ca fiind 
mai bună în comparaţie cu cea din 2007 şi doar 12% afirmau contrariul. Mai mult de 
jumătate dintre unguri erau convinşi că pe copiii născuţi în 2007 îi aşteaptă o soartă mai 
rea decât pe cei din generaţiile precedente, iar 25% erau în favoarea planificării centralizate, 
considerată cea mai bună metodă de rezolvare a problemelor economice?. 

Din cauza deteriorării stării generale de spirit, n-a fost cruţată nici măcar Uniunea 
Europeană, evaluată pozitiv de numai 32% dintre maghiari; 21% o apreciau negativ, iar 43% 
nu-şi puteau exprima un punct de vedere pe această temă. Faţă de euroentuziasmul polonez, 
diferența este evidentă. În Ungaria, la fel ca şi în RDG, se pot găsi magazine sau cafenele 
în care „tronează” amintiri din regimul trecut: busturi ale lui Lenin sau chiar ale lui Stalin?. 

Din 2009, Ungaria se luptă cu o puternică criză economică, rezultat, neîndoielnic, al 
unei tranziţii parțiale si nefinalizate. În cursul ultimilor câţiva ani, ţara a cunoscut nu numai 
tulburări de stradă şi împrăștierea cu forţa a demonstrantilor prin intervenţia forţelor de 
poliţie (în anul 2006, de exemplu), incendierea clădirii televiziunii, dar s-a constatat şi o 
înrăutăţire din ce in ce mai accentuată a relaţiilor cu minoritățile nationale, iar în 2007 s-a 
ajuns la o profanare de-a dreptul barbară a mormântului lui Kâdâr, act care nu ţine cont 
nici măcar de minimul respect datorat demnităţii unei persoane decedate. Se poate argu- 
menta, evident, că majoritatea exceselor de acest fel sunt săvârşite de extremiști care nu 
se bucură de prea mult sprijin social, şi un asemenea argument este, fără îndoială, adevărat. 
Dar acumularea unor astfel de fenomene ne obligă să ne punem întrebări în legătură cu 
calitatea democraţiei maghiare la mai bine de 20 de ani după ce a început procesul de 
tranziţie, fapt valabil nu numai pentru observatorii străini, ci, lucru deosebit de important, 
şi pentru elita politică maghiară. Tocmai în evenimentele din anii 2006-2010 trebuie să 
vedem cauzele directe ale „devierii în direcţia contrară” care se observă în momentul de 
fata, când Ungaria a început o reorientare treptată, dar vizibilă totuşi pentru oricine, prin 
abandonarea standardelor democratice şi consolidarea evidentă a rolului autorităţii executive 
Şi a puterii aparatului administrativ în ceea ce priveşte controlul asupra individului. 


Orbân din nou la putere 


Observațiile de mai sus ne vor permite cu siguranţă să înţelegem mai bine fondul social 
al schimbărilor initiate de Victor Orban la nivel de sistem şi pe care dreapta maghiară le-a 
promovat în regim de urgenţă după câştigarea alegerilor parlamentare din primăvara lui 
2010. Când ne referim însă la greșelile lui Gyurcsâny, nu putem omite anii în care s-au 
manifestat aspectele negative ale politicii duse de FIDESZ, aflat atunci în opoziţie. Din 
2002, când a pierdut alegerile parlamentare, Orbân şi-a radicalizat tot mai mult discursul, 

evoluând împreună cu partidul său — după cum apreciază criticii — în direcţia unui populism 
naţionalist care nega absolut tot ce făcea guvernul, indiferent dacă era vorba de ceva 
necesar pentru ţară sau nu era decât expresia capriciilor acestuia. 

În spatele acţiunilor lui Orban se afla fără îndoială un calcul electoral rece. Ieșirea la 
iveală a casetelor cu declaraţiile din afara parlamentului ale premierului, care în plus a 
recunoscut deschis că i-a înşelat pe cetăţeni, era o ocazie prea atrăgătoare pentru orice 
politician ca să n-o exploateze potrivit scopurilor imediate ale politicii partidului propriu’. 
Poate că, văzând prăbuşirea în sondaje a popularității MSzP, ca şi a prim-ministrului ţării, 
liderul opoziţiei a tras concluzia că ar fi suficient să scoţi lumea în stradă pentru ca guvernul 
să cadă şi să se organizeze alegeri anticipate. Dacă într-adevăr acesta a fost calculul lui 
Orbân, atunci el s-a înşelat fundamental. Ca tactică, scoaterea populaţiei în stradă nu poate 
fi decât o acţiune singulară, irepetabilă, care se soldează fie cu un succes, fie cu un fiasco. 
Numai că, în Ungaria, ea s-a terminat în coadă de peşte. Guvernul n-a căzut, iar preţul 
plătit de tara pentru ca premierul să-și păstreze fotoliul a fost uriaş. Orbán nu voia să 
sprijine în Parlament, înainte de alegeri, nişte reforme care presupuneau tăieri ale cheltu- 
ielilor (sub presiunea FIDESZ, în martie 2008, guvernul a pierdut la referendum în legătură 
cu introducerea coplăţii pentru consultaţiile medicale şi a taxelor de studii), iar câmpul de 
manevră care-i rămânea lui Gyurcsâny în această situaţie nu-i mai permitea decât jumătăţi 
de măsură. Aşa că, dacă ar fi să formulăm un act de acuzare împotriva politicienilor 
maghiari de stânga, care fără nicio îndoială trebuie să fie condamnaţi pentru înşelarea 
populaţiei prin promisiuni iluzorii şi încercarea de a o convinge (ca pe vremea lui Kadar) 
că totul e în regulă, acesta ar viza incapacitatea de a introduce reformele guvernului 
Gyurcsâny, pentru care isi împart în mod egal responsabilitatea cu opoziţia, care a dovedit 
că nu e deschisă spre niciun fel de compromis. 

Este posibil ca înclinația lui Orban spre radicalism să fie generată de creşterea bruscă 
în sondaje, observată încă din 2006, a grupării Jobbik, situată şi mai la dreapta spectrului 
politic: acest partid, înfiinţat în 2003 şi care s-a bucurat iniţial de o influență absolut 
marginală, din 2006 a început brusc să câştige popularitate. Liderii săi, în frunte cu Gâbor 
Vona, nu-şi alegeau cuvintele şi atacau dur atât guvernul, cât şi minoritatea rromă; in 
declaraţiile unora dintre reprezentanţii săi apăreau inclusiv accente antisemite, iar simpa- 
tiile partidului faţă de Garda Maghiară (Magyar Gârda), dizolvată de tribunal in 2009 
pentru legături cu organizaţiile paramilitare interbelice, au provocat încă de la început 
neliniște în sânul conducerii FIDESZ, ca de altfel si printre observatorii internaţionali. În 
situaţia acutizării bruşte a crizei economice, Orbân se putea teme — cel puţin teoretic — că un 


1. Marginal, merită să amintim aici că, în campania mediatică desfăşurată după ieşirea la iveală a 
„casetelor adevărului”, FIDESZ a lansat în mod consecvent ideea că în fond ţara este condusă 
în continuare tot de comuniști. În lumina acestei interpretări, ar fi existat, chipurile, o legătură 
strânsă între revolta din 1956, sângeros înăbuşită de URSS, şi minciuna despre adevărata stare 
a economiei pe care şi-a permis să o susțină în campania electorală din 2006 Gyurcsány, care 
provenea din vechea nomenclatură comunistă, minciună ce i-a permis câştigarea alegerilor 
parlamentare. Această legătură ar consta în faptul că Gyurcsâny a fost în fond un comunist 
„determinat genetic” şi, la fel ca şi predecesorii săi în 1956, a utilizat metode nedemne pentru 
a se menţine la putere. Tabăra social-liberală n-a rămas de altfel datoare, răspunzând cam în 
acelaşi fel ca în 1990; cu alte cuvinte, propaganda guvernamentală îi eticheta în bloc (exact aşa 
cum procedau, de altfel, şi adversarii lor de dreapta) pe toți adepţii lui Orban ca fascişti, fără 
a-şi da osteneala să facă vreo distincţie cât de mică între aripa moderată şi cea radicală a dreptei 
maghiare. 

ton prea moderat l-ar fi făcut să piardă şansa de a forma cabinetul după alegerile parlamentare, 
într-o atare situaţie fiind obligat fie să încheie o alianţă cu Jobbik, fie să intre la guvernare 
împreună cu postcomuniştii, pentru că nu dispunea de un număr suficient de deputaţi în 
Parlament. Cert este faptul că Jobbik, dintr-un partid absolut marginal, a crescut la rangul 
de a treia forţă politică din ţară, iar astăzi se bucură deja de susţinerea a nu mai putin de 
15% din populaţie. 

Si totuşi, nu ne putem abtine să facem următorul comentariu: tocmai blocajul politic 
Şi nepriceperea de a stopa criza au fost cauzele principale ale victoriei zdrobitoare a lui 
Orbân la alegerile parlamentare din 2010. Acestea au marcat un moment de cezură deosebit 
de important în istoria contemporană a Ungariei, în primul rând datorită domeniilor în 
care guvernul actual s-a hotărât să opereze schimbări. Majoritatea zdrobitoare pe care 
FIDESZ a câştigat-o în parlament (peste două treimi din numărul deputaţilor) în urma 
alegerilor legislative din aprilie 2010 a fost neîndoielnic rezultatul blocajului economic 
care paraliza practic Ungaria încă din 2006, fără întrerupere. Dar, în acelaşi timp, cu doar 
câteva luni înainte de alegeri, cabinetul de tehnocrati condus de Gordon Bajnai, care avea 
totuşi legături cu socialiştii (si care a preluat funcţia de prim-ministru după demisia lui 
Gyurcsâny, survenită în cele din urmă în aprilie 2009), a introdus un pachet întreg de legi 
vizând limitarea drastică a cheltuielilor publice. Această măsură a fost luată în Ungaria în 
urma presiunilor exercitate de Fondul Monetar International, care, în decembrie 2008, la 
capătul unor negocieri dramatice, a acceptat să împrumute Republicii Ungare 25 de 
miliarde de dolari americani, cerând în schimb economii drastice la bugetul statului. În 
ceea ce-l priveşte pe Orbân, care atacase dur această înţelegere în perioada când se afla 
în opoziţie, după ce a ajuns la putere în aprilie 2010 nu mai avea altă variantă decât să 
onoreze acest angajament: în caz contrar, situaţia economică de-a dreptul catastrofală a 
Ungariei s-ar fi degradat şi mai mult. 

Această situaţie economică, alături de repetate incidente cu victime de etnie rromă în 
care erau implicaţi extremiști cu simpatii fasciste, ne permite să înţelegem ceva mai bine 
de ce FIDESZ a operat o serie întreagă de schimbări, dispunând de majoritatea constitu- 
tionala în parlament, într-un timp record: numai un an. Nu încape nicio îndoială că reforma 
cea mai importantă a fost adoptarea în aprilie 2011 a noii Constituţii, care înlocuia textul 
legii fundamentale din 1949, în vigoare până la acea dată, dar care fusese modificată 
substanţial în 1990. Printre schimbările cele mai importante pe care le aducea aceasta trebuie 
să menţionăm în primul rând modificarea denumirii statului din „Republica Ungară” în 
„Ungaria”. Pe lângă aceasta, în Constituţie se sublinia în mod explicit rolul religiei creştine — 
în primul rând prin invocatio Dei, materializată sub forma primei propoziţii a imnului 
maghiar /sten, áldd meg a magyart! (,,Doamne, binecuvântează-i pe maghiari!”) — ca 
element constitutiv al identităţii nationale (lucru care nu era câtuşi de putin pe placul 
socialistilor si liberalilor din opozitie); de asemenea, a fost introdus un articol referitor la 
continuitatea constituţională cu fostul regat al Coroanei Sfântului Stefan, provocând de 
data acesta mult mai multe controverse peste graniţă; foarte multe luări de poziţie a 
determinat de asemenea, atât în ţară, cât şi peste graniţă, limitarea semnificativă a compe- 
tentelor Curţii Constituţioanale!, dublată de o consolidare evidentă a rolului preşedintelui. 
Printre altele, şeful statului avea de-acum posibilitatea de a dizolva parlamentul în cazul 


l. Trebuie să amintim că, în conformitate cu prevederile Constituţiei aprobate în 2013, Curtea 
Constituţională nu se va putea pronunţa în legătură cu constitutionalitatea asa-numitelor „legi 
ale bugetului”. Ca urmare, controlul judiciar nu se poate extinde asupra veniturilor şi plăţilor 
efectuate către trezoreria statului de persoane fizice sau juridice — în legătură cu acest segment 

neadoptării bugetului în termenul prevăzut de Constituţie. În noua lege fundamentală a 
apărut de asemenea o prevedere potrivit căreia totalul datoriei publice nu poate depăşi 
plafonul maxim de 50% din PIB. 

În ceea ce priveşte moravurile, încercând să traseze direcţia politicii demografice a 
statului, noua Constituţie aduce o dispoziţie referitoare la protejarea vieţii embrionului, 
dar din explicaţiile părții maghiare rezultă că (spre deosebire de textul Constituţiei irlan- 
deze) această prevedere nu conţine interdicţia avortului. După cum se vede, încercarea de 
a preveni scăderea în continuare a populaţiei din Ungaria (dublată şi de anumite conside- 
rente istorice) a avut o influenţă determinantă asupra orientării politicii migraţiei şi a 
formulării noilor dispoziţii legate de cetăţenie. În temeiul acestor dispoziţii, fiecare persoană 
care vorbeşte limba maghiară şi are ascendenți care înainte de 1920 au fost cetăţeni ai 
Ungariei poate primi automat cetățenie maghiară şi, chiar în condiţiile în care nu are 
domiciliul stabil pe teritoriul Ungariei, are drept de vot la alegerile prezidenţiale. Aceste 
modificări nu s-au bucurat de o primire cordială în ţările vecine, deşi se pare că gradul de 
respingere a lor a fost destul de diferit (de departe cele mai mari temeri au fost formulate 
de Bratislava; la Bucureşti, această iniţiativă pare a fi suscitat mai puţin interes, în ciuda 
faptului că numărul cel mai mare de cereri de naturalizare în baza acestui act normativ au 
venit tocmai din Transilvania’). Independent de schimbările operate în prevederile consti- 
tutionale, guvernul Orban se străduieşte să evite escaladarea în continuare a conflictelor 
care au în substrat aversiunea fata de rromi în zonele unde chiar şi în prezent mai au loc 
incidente — difuzate copios de mass-media — precum altercaţii sau incendieri soldate uneori 
cu decesul unora dintre victime. În momentul în care trimitem la tipar această carte au loc 
dezbateri în legătură cu înăsprirea pedepselor prevăzute de codul penal (pe de o parte, se 
propune scăderea vârstei la care tinerii făptaşi sunt consideraţi responsabili, iar pe de altă 
parte, pedeapsa pentru instigare la duşmănie ar urma să fie mai severă decât în momentul 
de fata). 

Se pare că, tot în acest context, trebuie să discutăm şi despre dispoziţia adoptată în 
decembrie şi care modifică legea audiovizualului, provocând controverse foarte aprinse 
atât în ţară, cât şi în străinătate. Ea se remarcă printr-o evidentă tendinţă spre centralizare, 
ceea ce face ca legea să poată fi utilizată ca instrument de luptă atât împotriva extremis- 
mului (care, în Ungaria, capătă fără îndoială dimensiuni îngrijorătoare), cât şi a oponenților 
politici, lucru de care se tem cel mai mult opoziţia şi funcţionarii de la Bruxelles?. 


al finanţelor publice urmând să decidă de facto în totalitate guvernul şi parlamentul dominat 
de FIDESZ. 

1. Informaţie preluată de pe http://en.wikipedia.org/wiki/Hungarian_nationality_law (accesat pe 
22.06.2011); Maria M. Kovacs şi Szabolcs Pogony, „Hungary: New Constitution Entrenches Ius 
Sanguinis and Keeps Open the Issue of Non-Resident Voting Right”, disponibil pe http://eudo- 
citizenship.eu/citizenship-news/469-hungary-new-constitution-entrenches-ius-sanguinis-and-keeps- 
open-the-issue-of-non-resident-voting-rights (accesat pe 22.06.2011). 

2. Aici ar fi bine să amintim că, potrivit proiectului de lege aprobat in decembrie 2010, care teo- 
retic ar fi armonizat legislaţia privind liniştea şi ordinea publică din Ungaria cu standardele 
legislaţiei europene, a fost înfiinţat aşa-numitul Consiliu al Audiovizualului, ales practic în 
întregime dintre persoanele recomandate de majoritatea parlamentară. Acest Consiliu ar urma 
să aibă competenţe foarte largi, care i-ar permite să intervină în activitatea posturilor de radio 
şi televiziune sau în aceea a presei scrise (e adevărat că, după negocieri dramatice cu UE, 
competențele Consiliului au fost restrânse la posturile de emisie şi la editorii maghiari). Pe de 
altă parte, această reglementare prevede posibilitatea aplicării unor amenzi foarte mari în cazuri 
care pot fi interpretate practic destul de elastic, creând astfel ocazia de a face presiuni administrative 

Până acum nu pare că Viktor Orbân ar fi preocupat în mod special de criticile care curg 
încontinuu dinspre Occident. În ciuda indignării verbale, Uniunea Europeană nu are 
intenţia să exercite presiuni prea mari asupra guvernului maghiar. La drept vorbind, în 
urma acestui gen de presiuni din partea funcţionarilor de la Bruxelles, Budapesta şi-a mai 
îmblânzit cât de cât legea audiovizualului, în schimb prevederile fundamentale ale acesteia 
au rămas neschimbate. Pe de altă parte, cu toate că în cursul ultimelor luni FIDESZ a mai 
pierdut din sprijinul social, cele mai recente sondaje arată fără nicio îndoială că el rămâne 
partidul pe care l-ar vota majoritatea ungurilor cu drept de vot!. Dar, în acelaşi timp, nu 
trebuie să ne aşteptăm ca în viitorul previzibil schimbările operate de această echipă să 
fie abrogate pentru că perspectiva revenirii la putere a taberei socialiste rămâne destul de 
îndepărtată?. 

Chiar dacă reformele economice implementate sub presiunea Occidentului şi a reali- 
tatilor concrete generate de criza globală au dus fără doar şi poate la scăderea popularității 
formaţiunii FIDESZ aflate la guvernare, nu trebuie să uităm că, la sfârşitul anului 2012, 
partidul lui Orbân era în continuare cea mai populară grupare politică. Influenţa formaţiunii 
Jobbik (Alianța Tinerilor de Dreapta) oscila, ca întotdeauna, în jurul valorii de 10%. 
Revenirea în politică a lui Gordon Bajnai, care în noiembrie 2012 şi-a înfiinţat propria 
grupare sub denumirea de Egyiitt, mai mult ca sigur nu a uşurat situaţia coaliţiei de stânga, 
care se străduia să obţină voturile electoratului de centru. Asa încât, teoretic, nu poate fi 
exclusă varianta ca după alegeri (si în caz că le-ar câştiga) aceste două grupări să formeze 
împreună o nouă coaliţie. Cu atât mai mult cu cât, după ani şi ani de promisiuni neonorate, 
aproape 50% din electorat, chiar dacă nu-şi declară în mod explicit aversiunea faţă de 
absolut toate partidele existente pe scena politică a Ungariei, n-ar fi în măsură să dea un 
răspuns clar si hotărât la o eventuală întrebare referitoare la preferinţele politice”. Ceea ce 
ar însemna că alegerile care urmează în 2014 pot aduce surprize indiferent de prognozele 
pe care le vor vehicula diferitele sondaje de opinie. 


asupra instituţiilor media incomode din punct de vedere politic (cf, Ciana-Marie Pegus, „Hungary: 
a draconian media law”, 18 aprilie 2011, disponibil pe http://www.opendemocracy.net/ 
ciana-marie-pegus/hungary-draconian-media-law [accesat pe 11.06.2011]; Lucie Szymanowska, 
Ustawa medialna oslabila węgierską prezydencje [Legea maghiară a audiovizualului a slăbit 
preşedinţia maghiară), BEST OSW (Osrodek Studiów Wschodnich — Centrul de Studii Orientale) 
nr. 1(161), 12.01.2011, http://www.osw.waw.pl/pl/publikacje/best/2011-01-12/ustawa-medialna"- 
oslabila-wegierska-prezydencje). 

l. MTI, „Hungary's main opposition makes further gains, Szonda Ipsos poll show June 17", 2011”, http:// 
www.politics.hu/20110617/hungarys-main-opposition-makes-further-gains-szonda-ipsos-poll-shows/. 

2. Nu trebuie să uităm că în istorie au existat si situaţii când un regim politic a fost criticat de 
socialişti ca fiind autoritar şi nedemocratic, dar după ce stânga a preluat puterea nu numai că 
mecanismele lui n-au fost desfiinţate, ci au fost păstrate cu grijă, succesorii evitând cu străşnicie 
să facă orice schimbări de sistem. Cazul carierei lui François Mitterrand este cel mai bun exemplu 
al unui astfel de fenomen. În consecinţă, chiar dacă presupunem că MSzP va reveni cândva la 
putere, întrebarea dacă acest partid ar dori cu adevărat (şi dacă ar putea, ţinând cont de potenţialul 
reprezentat de extrema dreaptă maghiară) să elimine elementele discutabile din moştenirea lai 
Orbân ar rămâne o întrebare retorică, ea neputând primi un răspuns în condiţiile actuale. 

3. Informaţii preluate de pe pagina de internet http://www.reuters.com/article/2012/11/15/hun- 
gary-politics-idUSLSE8MFEIJ20121 115 (accesată pe 28 decembrie 2012). 

Epilog 


Aceste consideraţii ne conduc spre o concluzie nu prea încurajatoare. La mai bine de 
20 de ani de la răsturnarea comunismului în Ungaria, starea de spirit a populaţiei la 
Budapesta este la fel de dezastruoasă. Situaţia este generată fără îndoială de specificul 
maghiar al transformării de sistem, pe care nici postcomuniştii, nici fosta opoziţie n-au 
avut puterea s-o ducă până la capăt. Cauza acestei neputinte poate fi formulată destul de 
explicit: ca urmare a notei aparte pe care a avut-o regimul lui Kádár, a stratificării 
demografice şi a sistemului bipolar de partide politice care s-a constituit prematur, forţele 
sociale care aveau un cuvânt de spus (cum ar fi Janos Kornai după ruptura fatisa de tradiţia 
economiei central-planificate) s-au dovedit prea slabe ca să-şi poată realiza programul. 

Se poate spune prin urmare că ungurii şi-au ratat transformarea de sistem? Sau poate 
că în spatele evaluărilor atât de negative ale ultimilor mai bine de 20 de ani se ascunde 
acea trăsătură caracteristică observată şi la alte popoare din regiune — subestimarea pro- 
priilor realizări şi concentrarea atenţiei numai şi numai asupra aspectelor negative ale 
transformării? Se poate argumenta totuşi că în cursul acestor 24 de ani s-au şi realizat 
destule lucruri. Ungaria a devenit un stat democratic în care sunt organizate alegeri, tri- 
bunalele lucrează relativ bine, iar legea (în pofida oricăror rezerve legate de corupţie) este 
respectată sau, în orice caz, nu e respectată mai putin decât în celelalte ţări din regiune. 
În ultimii 24 de ani au avut loc evenimente foarte importante, cum ar fi retragerea trupelor 
sovietice, intrarea în NATO şi în Uniunea Europeană. De pe străzi au dispărut practic 
maşinile Wartburg sau Trabant, ungurii circulând acum cu Toyota sau Mercedes. Nivelul 
PIB calculat pe cap de locuitor (indiferent de metoda de calcul folosită) se ridică la nu 
mai putin de 18.000 de dolari americani’. Chiar şi în perioada de criză, acesta este doar 
cu putin inferior fata de Polonia’, iar alti indicatori, ca numărul utilizatorilor de internet 
la suta de mii de locuitori, de asemenea indică prevalența Budapestei fata de Varsovia’. 

Problema este totuși alta, şi anume faptul că de la Ungaria se aştepta mai mult. Nu 
s-au realizat speranţele anunţate cu surle şi trâmbiţe în pragul anilor '90, că Ungaria va fi 
primită în Uniunea Europeană în primul val de aderare, înaintea Poloniei sau a altor state 
din zonă. Teza lansată de clasa politică de la Budapesta, referitoare la statutul de „excepţie” 
al Ungariei, n-a putut fi transformată în ceva concret, spre exemplu, în devansarea primirii 
în UE. Şi ceea ce este mai important, Polonia, care în anii '80 parcursese o criză social-eco- 
nomică mult mai gravă, printr-o serie de reforme mai consecvente (chiar dacă nu toate au 
fost reuşite), „îi suflă-n ceafă Ungariei”. Diferenţele în ceea ce priveşte nivelul de trai din 
cele două ţări, care în cursul anilor '80 erau evidente, acum încep să dispară treptat“. 

Pare evident că Ungaria nu şi-a pus în joc toate atuurile de care dispunea în 1989, iar 
țara aşteaptă următoarea fază a reformelor. Problema este că, în practică, politicianul care 
ar dori să opereze aceste schimbări şi-ar asuma o misiune deosebit de grea, având în vedere 
moştenirea pe care au lăsat-o Masa Rotundă şi primii ani de independenţă efectivă. Oare 
schimbările introduse de Orbân se vor dovedi benefice pentru Ungaria? La această întrebare 
numai viitorul ne poate răspunde. 


1. http://en.wikipedia.org/wiki/List_of_countries_by_GDP_(PPP)_per_capita (accesată pe 2.08.2009). 

2. Date preluate după www.stat.gov.pl/ (GUS) şi http://portal.ksh.hu (KSH) (accesată pe 2.08.2009). 

3. Date preluate după International Telecommunication Union (ITU), http://www.itu.int (accesată 
pe 2.08.2009). 

4. Pentru date statistice, vezi supra, notele 1-3, p. 191. 

În momentul publicării acestei lucrări, este sigur faptul că tara rămâne în continuare 
profund divizată, aşa încât, din perspectiva observatorului străin, nu putem spune decât 
că ambele parti implicate în această polarizare ar trebui să nu piardă din vedere două 
aspecte strâns legate între ele. În primul rând, criticii lui Orbân ar trebui să nu uite că 
schimbările operate de acesta au devenit posibile numai şi numai pentru că, în cursul 
ultimilor 24 de ani, pe malurile Dunării nu s-a reuşit introducerea câtorva reforme econo- 
mice şi sociale esenţiale, lucru pentru care democraţia a trebuit să plătească un preţ foarte 
ridicat. În al doilea rând, partizanii lui Viktor Orbân nu ar trebui să uite la rândul lor că, 
chiar dacă critica realitatilor din vremea când se aflau în opoziţie avea puternice temeiuri 
raţionale, totuşi în politică arta cea mai desăvârşită este capacitatea de autocenzură, mai 
ales atunci când voinţa poporului conferă o putere atât de mare, aşa cum li s-a întâmplat 
lor la alegerile din 2010. E greu de spus acum în ce măsură politica maghiară va şti să 
descifreze corect mesajul de mai sus (dacă îşi va propune cumva să-l descifreze). 


Aleksander Gubrynowicz 


RDG: eşecul revoluţiei? 


În comparaţie cu celelalte țări din blocul răsăritean, procesele care au avut loc în RDG 
şi schimbările iniţiate în 1989 se caracterizează prin câteva elemente fundamentale ine- 
xistente în celelalte state din regiune. Condiţiile specifice în care s-a întâmplat să activeze 
mişcarea de opoziţie, comunismul ortodox pe care încerca să-l transpună în realitate 
Partidul Socialist al Unităţii din Germania (Sozialistische Einheitspartei Deutschlands — 
SED) prin intermediul echipei lui Erich Honecker si, în sfârşit, importanţa pe care a avut-o 
pentru procesul de integrare europeană căderea zidului Berlinului şi consecinţele ei, 
concretizate în desființarea RDG — toate acestea ne determină să afirmăm că evenimentele 
care au avut loc în partea de est a actualei Germanii în toamna anului 1989 cu greu îşi pot 
găsi echivalentul în procesele care au avut loc în țările-sateliţi ai URSS. Astăzi însă, la 
mai bine de 20 de ani după tot ce s-a întâmplat atunci, ne dăm seama că obligaţiile asumate 
la alipirea landurilor din Est devin tot mai împovărătoare pentru Republica Federală a 
Germaniei (RFG), cu consecinţe greu de anticipat pentru viitor. 


Factori determinanti ai acţiunilor opoziţiei în fosta RDG 


Spre deosebire de celelalte ţări din Europa Centrală, RDG nu exista ca entitate suverană 
înainte de anul 1945. Înfrângerea celui de-al Treilea Reich și împărţirea Germaniei în două 
state, aparţinând celor două tabere politice inamice, au făcut ca partea de est a teritoriului 
fostei Germanii, aflată sub ocupaţie sovietică, să devină de facto un subiect de sine stătător 
în relaţiile internaţionale. Crearea noului stat a fost un experiment deosebit, care avea 
nevoie de motivații inedite, necunoscute anterior în doctrina de stat germană. Având in 
vedere eliminarea prin tratatul de la Potsdam a vechiului nume al statului, care trimitea 
direct la militarismul prusac, ca şi evidenta imposibilitate de a mai face uz de moştenirea 
ideologică a celui de-al Treilea Reich, conducătorii RDG (Walter Ulbricht, Otto Grotewohl, 
Wilhelm Pieck şi alţii) aveau sarcina de a construi un stat căruia să-i asigure o justificare 
absolut nouă, atât la nivel ideologic, cât şi juridic. Stăpânind un teritoriu care le fusese 
încredințat prin voinţa lui Stalin si a succesorilor lui, comuniştii germani au profitat de 
varianta ortodoxă a ideologiei marxiste, care urma să constituie liantul principal în măsură 
să legitimeze moral acţiunile SED. În același timp, necesitatea de a conferi credibilitate 
noului stat în ochii opiniei publice internaţionale, care după al Doilea Război Mondial era 
mai degrabă ostilă germanilor, îi obliga pe comunişti să promită că vor „educa” un neamt 


202 1989. TOAMNA NAȚIUNILOR 


de tip nou; marxism-leninismul urma să constituie un fel de garanţie că nu va mai exista 
un alt coşmar hitlerist. Simplificând într-o anumită măsură lucrurile, putem admite aşadar 
că țelul principal era de a educa un popor nou care, în afară de limbă, să nu mai aibă nimic 
comun cu trecutul. 
opoziții. În scurt timp, sloganurile comuniștilor au reușit să adune în jurul noilor autorităţi 
mai mulţi creatori şi oameni de ştiinţă (Bertolt Brecht, Anna Seghers, Hans Euler, Robert 
Havemann şi alţii) care, uneori cu sinceritate, alteori din calcule oportuniste, au acordat 
SED sprijinul lor deplin. În schimb, acest partid a ştiut, pe de o parte, să stimuleze 
eficient speranţa de a construi o lume mai bună pe pământ german (subliniind cu mândrie 
înrudirea ideologică cu Karl Marx şi cu Friedrich Engels), iar pe de altă parte, a permis 
să fie uitat trecutul cafeniu (Ştiut fiind că în teritoriile ocupate pe vremea aceea de RDG 
populaţia se angajase puternic în sprijinul NSDAP!). Până în 1961 (cu alte cuvinte, până 
în momentul când a fost construit zidul Berlinului), cei care nu se puteau adapta la noile 
realități puteau trece în partea vestică a Germaniei. De această posibilitate au profitat 
în jur de 2,7 milioane de persoane?, iar acest proces micşora îngrijorător baza socială 
căreia i se putea adresa mişcarea prosovietică, dornica să instaureze autoritatea comunistă 
printr-o activitate propagandistică, pornind de la temelia societăţii. Exodul masiv din 
cursul anilor '50 se explică nu numai prin slaba rezonanţă a poporului la îndemnurile 
primilor opozanți, ci şi prin atitudinile lor programatice şi prin opţiunile lor politice. 
Emigrarea — de bunăvoie sau ca urmare a unor constrângeri — i-a scos din RDG practic 
pe toţi adversarii ideologici ai comunismului. Astfel, în ţară n-au mai rămas de fapt decât 
aproape exclusiv oamenii care credeau în concepţiile lui Marx şi Engels sau cei care 
erau indiferenți fata de politică’. Prin urmare, mişcarea de opoziţie din RDG a rămas 
într-o mare măsură până la sfârşitul existenţei sale puternic ancorată în ideile de stânga 
şi cerea efectuarea reformelor în interiorul sistemului existent — cu alte cuvinte, nu 
lichidarea statului şi alipirea la „republica de la Bonn”, aşa cum s-a întâmplat până la 
urmă (şi toată lumea o ştie) în 1990. 

Teoretic, la sfârşitul anilor ’60 atitudinea duşmănoasă a RFG fata de RDG (şi invers) 
a început să dispară treptat, odată cu preluarea puterii de către Willy Brandt şi cu primirea 
ambelor state germane în ONU. Guvernul de la Bonn a renunţat la orice încercări de a 


1. NSDAP- Nazionalsozialistische Deutsche Arbeiter partei (Partidul Naţional-Socialist Muncitoresc 
German — numele oficial al partidului lui Hitler). 

2. Ilko Sacha-Kowalczuk, Nicht mehr mitmachen — Ausreise als Ausweg, Bundeszentrale für 
Politische Bildung, http://www.bpb.de/themen/90NHIE,0,0,Nicht_mehr_mitmachen_Ausreise_ 
als Ausweg.html (accesat pe 23 mai 2009). 

3. Ar trebui să amintim că acest exod a provocat Germaniei de Est nu numai grave probleme 
demografice, ale căror consecinţe autorităţile vor încerca să le reducă, pe cât posibil, dezvoltând 
programe de stimulare a familiei. O altă problemă pe care au lăsat-o moştenire anii '50 a fost 
transferarea masivă în Vest a tuturor firmelor importante care încă din perioada interbelică 
constituiau mândria Saxoniei şi Turingiei (Carl-Zeiss Jena, Dresdner Bank, Audi şi altele). Acest 
fenomen a dus la sărăcirea teritoriilor RDG, chiar dacă înainte de al Doilea Război Mondial 
acestea erau printre cele mai bogate landuri ale Reichului. Experții consideră aproape în unani- 
mitate că transferul capitalului financiar (şi, ceea ce e şi mai important, al celui uman), la care 
se adugă jefuirea pur şi simplu a proprietăţii de stat şi a celei private de către URSS, nu numai 
că a fost principala cauză a slăbiciunii economice a Germaniei comuniste, dar, în plus, a devenit 
una dintre cele mai importante bariere de care s-a lovit procesul de reconstrucţie în landurile 
orientale după 1990. Uwe Miiller, Supergau Deutsche Einheit, Hamburg, 2006, pp. 50-57. 

sprijini opoziţia anticomunistă din RDG. Din acest punct de vedere, schimbarea liniei 
politice era evidentă. Dacă pe vremea lui Adenauer elita politică din RFG sprijinea 
angajarea aparatului de stat, ca de altfel şi a organizaţiilor neguvernamentale, a partidelor 
politice sau a diferitelor biserici, în acţiuni cu caracter anticomunist, începând cu anul 
1969 — cu alte cuvinte, din momentul in care social-democraţii au ajuns la putere — au 
încetat orice acţiuni de acest gen. Din acel moment, pentru autorităţile de la Bonn singurul 
partener de discuţii a rămas guvernul comunist, iar atitudinea lui Brandt şi a succesorului 
său Helmut Schmidt fata de opoziţia in curs de constituire era exirem de rezervată, aproape 
de aversiune. Această atitudine, cu excepţia Partidului Verzilor (Griine Partei), care a apărut 
abia în cursul anilor '80, caracteriza practic întreaga clasă politică vest-germană, indiferent 
de preferinţele politice, chiar dacă, fără îndoială, atitudinea Partidului Social-Democrat 
(Sozialdemokratische Partei Deutschlands — SPD) era din acest punct de vedere mai 
conciliantă. Sub influenţa concepţiilor lui Egon Bahr', in august 1987, social-democratii 
germani (la momentul respectiv aflaţi în opoziţie fata de cabinetul lui Helmut Kohl, care 
preluase puterea in 1983) au semnat cu SED un document de lucru intitulat „Der Streit 
der Ideologien und die gemeinsame Sicherheit”?, ridicând astfel la nivel oficial relaţiile 
dintre cele două partide. Acest lucru însemna de fapt că stânga germană renunţa total la 
orice speranţă de reunificare a statului la care făcea referire în mod explicit legea funda- 
mentală a RFG din anul 1949. În acelaşi timp, Oskar Lafontaine, noua stea a politicii 
germane care începea deja să strălucească, premierul landului Saare (iar mai târziu con- 
curentul lui Kohl la funcţia de cancelar), tocmai pentru acest motiv putea conta în Berlinul 
de Est pe aprecieri cu totul deosebite, chiar dacă în schimb acestea ar fi dus la subminarea 
alianţei cu Statele Unite sau la efectuarea unor modificări în legislaţia RFG care ar fi dus 
la echivalarea statutului cetăţenilor RDG cu acela al unor simpli străini. În cadrul politicii 
externe înţelese într-un mod absolut propriu şi pe care SPD o promova independent de 
Ministerul de Externe condus de liberalul Hans Dietrich Genscher’, Lafontaine căuta persoane 
intermediere prin bunăvoința autorităţilor din RDG în această problemă delicată“. Din 
cadrul SPD nu lipseau de altfel activiştii care spre sfârşitul anilor '80 puneau în mod 


1. Egon Bahr (născut în 1922) — politician german social-democrat, prieten şi unul dintre cei mai 
apropiaţi consilieri ai lui Willy Brandt (din 1969, secretar de stat în cabinetul cancelarului). A 
jucat un rol esenţial în elaborarea eşafodajului ideologic al concepţiei „Schimbare prin apropiere” 
(Wandel durch Annäherung), ca şi în negocierea tratatelor cu ţările din blocul răsăritean şi cu 
URSS în anii °70 (inclusiv tratatul cu Polonia din 1970 şi aşa-numitul tratat de bază din 1972, 
prin care cele două state germane îşi recunoşteau reciproc existența ca subiecte de drept inter- 
naţional separate şi egale în drepturi). 

2. Pentru textul integral, vezi http://www.schnitzler-aachen.de/Texte/Der_Streit_der_Ideologien. 
htm (accesat pe 2 iunie 2009). Respectul pentru adevăr ne cere totuşi să amintim că, pe 17 iunie 
1989, negociatorul principal al textului, Erhard Eppler, dădea de înţeles în mod destul de 
transparent cu ocazia unui forum al Bundestagului că politica de „sensibilizare a regimului” n-a 
adus rezultatele dorite. În cele din urmă, abia pe 17 decembrie 1989 acest trist capitol din istoria 
SPD a fost incheiat oficial și definitiv. 

3. Hans Dietrich Genscher (născut în 1927) — politician german liberal, şef al diplomaţiei RFG în 
perioada 1974-1992, preşedinte, între 1974 şi 1985, al Partidului Liber Democrat (Freie Demokratische 
Partei — FDP), care din 1969 şi până in 1983 a constituit o coaliţie cu social-democrafii, iar între 
1983 şi 1998 cu Uniunea Creştin-Democrată Germană (Cristlich-Demokratische Union Deutschlands — 
CDV), condusă de Helmut Kohl. 

4. Hubertus Knabe, Honeckers Erben: die Wahrheit über die Linke, Berlin, 2009, pp. 96-106. 

explicit semnul egalităţii între conceptul de reunificare (Wiedervereinigung) şi cel de 
„reacţionarism”, care constituie o ameninţare pentru pace (Gerhard Schröder, Hans Eichel 
şi alţii). Încă din februarie 1989, fostul purtător de cuvânt al guvernului, Helmut Schmidt, 
alături de fostul Reprezentant Permanent al RFG în RDG, Klaus Bolling, cerea eliminarea 
din Constituţia RFG a oricăror menţiuni legate de unificarea Germaniei. În mai 1989, 
autorităţile din Berlinul Occidental conduse de social-democratul Walter Momper au luat 
scandaloasa decizie de a refuza scriitorilor expatriati cu forţa din RDG participarea in 
cadrul ,,Ost-West-Kultur Abkommens”!. În acelaşi timp, Kerstin Voigt dădea autorităților 
din RDG sfaturi despre felul cum ar trebui să procedeze cu opoziţia?. Cu toate că în 
interiorul SPD se mai ridicau sporadic şi voci în contradicţie cu linia generală a partidului 
(printre alţii, candidata de mai târziu la funcţia de preşedinte, Gesinne Schwann), până în 
1989 ele constituiau totuși o infimă minoritate. 

Relaţiile guvernului condus de Helmut Kohl şi ale dreptei germane cu opoziţia şi cu 
regimul comunist au fost destul de ambigue. Spre deosebire de social-democraţii germani, 
Kohl n-a pus niciodată sub semnul întrebării ideea unificării celor două state germane şi 
chiar în timpul vizitei din 1987 a lui Honecker în RFG el s-a referit în mod explicit la 
această perspectivă în cuvântarea sa, făcând să apară pe faţa secretarului general al SED 
o grimasa evidentă de nemulțumire şi determinând apoi o reacţie bruscă din partea acestuia. 
Cu toate acestea, în anii '80 nici crestin-democrafii nu fuseseră interesaţi să sprijine mişcări 
sau iniţiative de jos in sus pe teritoriul RDG — dimpotrivă chiar. Când, in 1984, regimul 
RDG a ajuns în pragul unui grav blocaj financiar, tocmai guvernul lui Kohl (care în acest 
caz era reprezentat de premierul Bavariei şi liderul CSU’, Franz Joseph Strauss) i-a acordat 
garanţii bancare de peste un miliard de mărci. În consecinţă, politica lui Kohl constituia 
din mai multe puncte de vedere o continuare a strategiei lui Brandt şi a lui Bahr de 
„schimbare prin apropiere” (strategie pe care, când se afla în opoziţie, Kohl o criticase 
aspru)“. O problemă aparte pentru crestin-democratii germani o constituia alegerea even- 
tualului partener de discuţii în afara guvernului condus de Honecker. Având în vedere faptul 
că toată elita intelectuală din perioada interbelică emigrase în RFG şi că, de fapt, plecaseră 
toţi cei care în republica de la Bonn constituiau bazinul electoral al CDU, una din cele mai 
grave probleme cu care se confrunta Kohl în cursul anului 1989 era identificarea altor par- 
teneri de discuţie în afara opoziţiei de stânga. Ca urmare, singurii care rămăseseră margina- 
lizati de marea politică germană şi care, eventual, ar fi fost dispuşi să sprijine opoziţia din 
RDG în curs de înfiripare erau verzii, dar chiar şi în cazul lor nimic nu era sigur. 

În comparaţie cu situaţia mişcărilor opozitioniste din celelalte țări ale Europei Centrale 
si de Est, disidentul german era condamnat să nu se bazeze decât pe el însuşi. Pentru RDG 
nu exista niciun ,,guvern în exil” care să fie continuatorul tradiţiilor statale anterioare celui 
de-al Doilea Război Mondial şi purtătorul de speranţe într-o eventuală schimbare. Nu 
exista nici vreun fenomen al „emigrației germane” care, după modelul lui Jerzy Giedroyc 


1. Ehrhart Neubert, Unsere Revolution, die Geschichte der Jarhre 1989/90, München, 2000, p. -59. 

2. Ibidem, p. 60. 

3. Christlichsoziale Union (Uniunea Creştin-Socială) — partid bavarez cu profil creştin-democrat 
care constituie şi acum o parte a Uniunii Creştin-Democrate Germane (CDU). Dar ţinând cont 
de trecutul său istoric şi de sentimentul adânc înrădăcinat al identităţii sale bavareze, acest partid 
păstrează un grad semnificativ de independenţă organizatorică, chiar dacă în Bundestag el intră 
în componenţa unei alianţe creştin-democrate. 

4. Claus J. Duisberg, Das Deutsche Jahr, Einblicke in der Wiedervereinigung 1989-90, Berlin, 
2005, p. 16. 

sau al lui Pavel Tigrid, să întreprindă acţiuni în favoarea schimbării de sistem!. Emigrantul 
din RDG, odată ce se vedea ajuns de cealaltă parte a Cortinei de Fier, se integra în cadrul 
REG şi de regulă nu întreprindea niciun fel de tentative de îmbunătăţire a situaţiei politice 
de „dincolo de zid”?. La toate acestea se mai adăugau şi trăsăturile specifice ale populaţiei 
din RDG moştenite din perioada hitleristă: lipsa unor tradiţii democratice adânc înrădăci- 
nate, amintiri nu dintre cele mai frumoase despre perioada Republicii de la Weimar şi 
acceptarea pe scară largă a unei funcţii lărgite din punct de vedere organizatoric a statului, 
chiar dacă acest lucru era sinonim cu limitarea unor libertăţi cetățenești. În consecinţă, 
comparativ cu celelalte ţări-satelit ale URSS, comunismul ca ideologie putea conta pe un 
sprijin social consistent. Chiar dacă la vremea respectivă nu era vorba decât de o masă 
pasivă, în decembrie 1989 SED număra 2,3 milioane de membri”. Fiecare al cincilea locuitor 
adult al RDG era membru de partid, fără a-i pune la socoteală pe cei din aşa-numitele partide 
din blocul democrat: CDU est-germană, partidul liberal LDPD (Liberal-Demokratische 
Partei Deutschlands — Partidul Liberal-Democrat German), NDPD, un partid post-nazist 
(National-Demokratische Partei Deutschlands — Partidul Naţional-Democrat German) şi 
pe cei înscrişi în alte grupări mai mici, în total aproximativ o jumătate de milion de per- 
soane‘. La toate acestea mai trebuie adăugate sindicatele care realizau „conexiunea dintre 
partid şi mase” şi care însumau circa 4 milioane de membri. În consecinţă, potrivit anumitor 
surse, în RDG practic fiecare cetăţean adult aparţinea unei anumite organizaţii care 
depindea de SED într-o măsură mai mare sau mai mica°. Acceptarea unui model educativ 
totalitar afecta şi tânăra generaţie: organizaţia de pionieri, structurată în conformitate cu 
experienţa sovietică a acestui tip de organizaţii, a eliminat foarte eficient importanţa religiei 
din viata cotidiană a cetăţeanului RDG. În organizaţia de pionieri erau admiși copiii în vârstă 
de şapte ani, iar faptul că un tânăr nu se putea legitima ca membru al organizaţiei Tineretului 
Liber Democrat (Freie Demokratische Jugend — FD]) îi crea dificultăţi la admiterea în liceu 
sau la obţinerea diplomei de bacalaureat$. 


1. Anumite încercări de institutionalizare a opoziţiei în emigrație, sub forma aşa-numitului „CDU 
în exil” (Exi/-CDU) sau a Biroului Estic, au existat încă din anii '50, dar în anii '70, în atmosfera 
„politicii de destindere”, nimeni n-a mai continuat acest gen de activităţi. 

2. Ca excepţie de la această regulă, în literatura germană de specialitate sunt citate uneori cazurile 

lui Roland Jahn (născut în 1953) sau Jiirgen Fuchs (1950-1999). Vezi, de exemplu, Jens Gieseke, 

Der Mielke-Koncern. Die Geschichte der Stasi, Miinchen, 2005, p. 164. Subliniem că John şi 

Fuchs făceau parte din generaţiile mai tinere; cei născuţi în perioada interbelică şi în măsură 

să-şi asume responsabilitatea de a sensibiliza opinia publică, aşa cum s-a întâmplat cu revista 

Kultura sau cu Radio Europa Liberă, lipsesc cu desăvârşire din istoria RDG. 

Ehrhard Neubert, Unsere Revolution..., p. 296. 

4. Calculele aparţin autorului. Ele au fost făcute pe baza datelor referitoare la partidele-satelit găsite 
pe pagina de internet a Konrad Adenauer Stiftung. Vezi KAS, DDR Mythos und Wirklichkeit, 
http://www.kas.de/wf/de/7 1.6613/ (accesată pe 10 iunie 2009). 

5. Ibidem. A 

6. În acest context trebuie să subliniem un lucru deosebit de important din perspectiva experienței 
poloneze. Religia luterană s-a dovedit o piedică absolut insignifiantă pentru procesul de ateizare 
forţată inițiat de SED. Cu toate că la sfârşitul anilor '40 şi începutul anilor '50 ierarhia biseri- 
cească a încercat să abordeze o poziţie de confruntare cu guvernul (obiectul controversei îl 
constituiau, pe de o parte, eliminarea religiei din şcoli şi, pe de altă parte, presiunea exercitată 
de partid şi administraţie ca fiecare copil, în locul traditionalei confirmări, să depună un jurământ 
de fidelitate faţă de ţară — aşa-numita Jugendweihe). Biserica a pierdut totul în această confrun- 
tare. S-a dovedit că foarte puţini cetăţeni ai RDG erau dispuşi să intre în conflict cu autorităţile 

În comparaţie cu celelalte țări ale blocului răsăritean, nivelul ridicat de însuşire a 
sloganurilor ideologiei comuniste de către masele largi de locuitori ai RDG era un factor 
suplimentar nefavorabil activităţilor unei eventuale opoziții democratice. Dacă în Polonia 
vecină polarizarea între „noi” şi „ei” constituia într-o anumită măsură o platformă stabilă 
pentru acţiunile opoziţiei, unde politica promovată de autorităţi de a-şi câştiga adeziunea 
personală a activiştilor KOR nu se bucura de sprijin social, în schimb dincolo de linia 
Oder-Neisse situaţia arăta cu totul altfel. Excluderea din partid a unei persoane sau, şi mai 
rău, o condamnare în tribunal însemna într-o mare măsură ruperea relaţiilor personale cu 
prietenii. Catalogarea de către autorităţi a unei persoane drept „duşinan” era adeseori 
echivalentă cu aprecierea negativă la locul de muncă, printre vecini sau chiar în sânul 
familiei. 

Un mecanism suplimentar practicat de către autorităţile RDG încă de la începutul 
anilor ’60 era acceptarea „răscumpărării” de către RFG a persoanelor aflate în închisoare 
pentru motive politice dacă guvemul de la Bonn era dispus să plătească regimului 
comunist între 40.000 şi 100.000 de mărci (DM) pentru fiecare persoană eliberată. 
Această practică îndoielnică din punct de vedere moral (chiar dacă era motivată de 
considerente umanitare) a dus la slăbirea grupărilor care ar fi fost înclinate să organizeze 
inițiative independente de autorităţile din RDG. Acest lucru s-a dovedit fatal pentru 
eventuala formare a unei opoziții democratice şi explică măcar în parte de ce, după 
„expulzarea” din RDG a poetului şi cântăreţului Wolf Bierman, care avea o atitudine 
critică fata de regim, revolta intelectualilor care a izbucnit în cursul anilor '70 nu s-a 
putut materializa în nicio iniţiativă măcar apropiată ca formă de Carta 77 sau de fenomenul 
KOR din Polonia. „Expulzarea” recalcitrantilor din RDG, înţeleasă ca „strategie poli- 
tică”, a durat până în 1989 şi a paralizat practic posibilitatea dezvoltării armonioase şi 
continue a oricăror structuri de opoziţie. Ca urmare, în noiembrie 1989, când a căzut 
zidul Berlinului, cea mai mare parte a celor care constituiseră opoziţia redegistă nu au 
putut participa la evenimente, fiind nevoiţi să le urmărească prin intermediul programelor 
difuzate de televiziunea vest-germană. Participarea lor nemijlocită era exclusă chiar si 
în acel moment din cauză că erau supuşi interdictiei de a călători în RDG sau din cauza 
sentinţelor judecătoreşti care fuseseră pronunţate în legătură cu persoana lor. 


şi să-şi asume riscul de a compromite cariera propriilor copii refuzând să accepte procesul de 
educaţie asa cum era el organizat de partid. Cf Reinhard Henkys, „Kirche in Sozialismus: 
Knotenpunkte im Verhăltnis von Evangelischer Kirche und Staat in der DDR”, în Trutz Rendtorf, 
Protestantische Revolution? Kirche und Theologie in der DDR Ekklesiologische Voraussetzungen, 
Politischer Kontext, Theologische und historische Kriterien, Göttingen, 1993, pp. 19-20; Detlef 
Pollack, „Der Umbrach in der DDR, eine protestantische Revolution? Der Beitrag der evange- 
lischen Kirchen”, în Trutz Rendtorf, Protestantische Revolution?..., pp. 49-51. După unii cer- 
cetători (vezi Theo Mechtenberg, „Jak żywotne jest chrześcijaństwo między Łabą i Odra” [,,Cat 
de viu este creştinismul între Elba şi Oder?”], Więź 2000, nr. 11, pp. 25-26), această atitudine 
dictată într-o mare măsură de oportunism ar fi fost în primul rând o consecință a implicării 
profunde a multora dintre înaltele fețe bisericeşti şi teologii activi pe teritoriul RDG în politica 
regimului nazist. Sechelele acestuia ar fi provocat — după părerea lor — apariția unei prăpăstii 
adânci între populaţie şi Biserică, situaţie de care au profitat apoi fără niciun fel de dificultate 
comuniştii. 

Criza economică 


În ciuda condiţiilor profund nefavorabile nu numai opoziţiei anticomuniste, ci şi 
oricăror încercări de reformă în sânul SED, pe la sfârșitul anilor '70 economia RDG 
transmitea semnale îngrijorătoare tot mai evidente. Teoretic, factorii de decizie puteau 
fi în continuare mulțumiți. Tara lor era, fără nicio umbră de îndoială, cel mai bine 
dezvoltată dintre membrele CAER, munca în RDG era atractivă din punct de vedere 
financiar pentru cetăţenii polonezi, mult mai săraci, şi multe articole, a căror procurare 
constituia o problemă dificilă la Varşovia sau la Cracovia, puteau fi obţinute fără cozi 
şi liste de aşteptare la Dresda sau Leipzig. Chiar şi în comparaţie cu {ari ca Grecia, 
Portugalia sau Spania, standardul de viaţă oferit de SED în Germania de Est se prezenta 
foarte bine. Sistemul de protecţie socială, cu o reţea bine dezvoltată de grădiniţe şi şcoli 
(făcând abstracţie de costurile întreţinerii acestora), depășea calitativ multe alte modele 
din lume. În 1988, peste 55% dintre familii posedau cel puţin câte un automobil (în timp 
ce în RFG proporţia era de 61%), iar în pragul anilor '70 RDG făcea parte dintre primele 
zece tari dezvoltate din lume. De la Moscova, după încheierea jocurilor olimpice, echipa 
RDG se întorcea în 1980 cu 126 de medalii, dintre care 47 de aur!. Numele unor sportivi 
ca Olaf Ludwig, Katarina Witt, Karin Enke, Waldemar Cierpinski, Marlies Gohr şi alţii 
erau cunoscute opiniei publice mondiale şi se înscriau foarte bine în scenariul construirii 
unei imagini pozitive a RDG, lucru fata de care autorităţile de la Berlin erau deosebit 
de sensibile. 

Criza petrolului din 1973, care a provocat intrarea economiei mondiale într-o perioadă 
de profunde tulburări, urma să complice mult situaţia RDG. 

În anul 1971 venea la putere Erich Honecker, care era convins că politica economică 
a lui Ulbricht? s-ar putea solda cu izbucnirea unor proteste sociale. Această apreciere era 
într-o măsură destul de mare fundamentată nu numai pe evenimentele cunoscute sub 
numele de Primăvara de la Praga, ci şi pe tulburările care avuseseră loc în 1970 în Polonia, 
înăbușite sângeros de către armată si miliţie. De altfel, în perioada 1968-1970 au fost şi 
în RDG cazuri destul de frecvente în care muncitorii au încetat lucrul, autorităţile fiind 
obligate să constate cu îngrijorare apariţia grevelor’. Ca orice marxist cu principii, Honecker 
era convins că aceste tulburări erau provocate de „agenţii imperialismului”. Cu toate 
acestea, în mod evident, era foarte îngrijorat la gândul că, după 25 de ani de dictatură 


l. Rămâne discutabil în ce măsură sportul (în afara faptului că era folosit inclusiv în scopuri 
propagandistice, trebuind să întărească convingerea populaţiei în forţa statului) juca rolul de 
material de construcţie a identitătii ideologice a societăţii. Cert e faptul că şcolile sportive, 
Kinder- und Jugendsportschulen (KJS), se bucurau de un prestigiu exceptional, iar admiterea 
într-o astfel de şcoală era considerată o distincţie deosebită, fie numai şi pentru nivelul deosebit 
de ridicat al exigenţelor în ceea ce priveşte pregătirea fizică pe care trebuiau să o aibă copiii ca 
să fie admişi și pentru regimul educativ special pe care îl urmau elevii acestor şcoli. În mod 
paradoxal, cele mai multe dintre succesele pe care le-au obţinut sportivii din RDG au fost 
înregistrate la disciplinele individuale (mai ales la atletism, box, ciclism, patinaj), în timp ce la 
jocurile de echipă, numărul de medalii cucerite a fost mult mai modest. 

2. La fel ca în cazul lui Władysław Gomułka din RPP, Ulbricht avea o poziţie destul de moderată 
în ceea ce priveşte problema îndatorării statului, impulsionând în primul rând sectorul investiţiilor 
şi lăsând mai degrabă pe planul doi necesităţile curente de consum ale populaţiei. 

3. André Steiner, Von Plan zu Plan: Eine Wirtschaftsgeschichte der DDR, Berlin, 2007, p. 191. 


208 1989. TOAMNA NAȚIUNILOR 


x? 


comunistă, „masele muncitoare” pot fi cucerite de „propaganda vrajmasa” si se pot ridica 
împotriva „puterii populare”. Această îngrijorare era sporită şi mai mult de faptul că atât 
conducerea partidului, cât şi guvernul RDG erau convinse de la bun început că însăşi 
poziţia geografică a ţării determina nivelul amenințării, incomparabil mai mare decât in 
cazul oricărui alt stat membru al Tratatului de la Varşovia şi al CAER. Această ameninţare 
specifică ar fi fost provocată de doi factori. Pe de o parte, forţa tot mai mare pe care o 
căpăta RFG şi care se dovedea în continuare suficient de atractivă pentru ca, în ciuda 
măsurilor represive draconice, cetăţenii din RDG să încerce mereu să treacă fraudulos 
graniţa în ţara vecină. Pe de altă parte, graniţa cu Polonia avea o lungime destul de mare, 
iar convingerea că în rândul populaţiei poloneze comunismul nu-şi găseşte niciun sprijin 
era absolut întemeiată, asa încât conducerea SED se simţea permanent ameninţată. Ea 
considera că experimentul redegist era permanent supus unei presiuni, iar dacă politica 
lui Ulbricht ar fi continuat, atunci evoluţia evenimentelor spre „scenariul polonez” ar fi 
fost mai mult decât posibilă!. 

Din dorinţa de a preveni izbucnirea unor revolte în RDG (care ar fi putut duce la căderea 
statului comunist), Honecker a lansat sloganul „unitate în politica economică şi socială” 
(Einheit von Wirtschafts- und Sozialpolitik) şi — întocmai ca şi ceilalţi conducători ai țărilor 
aliate cu URSS - a iniţiat un program de dezvoltare la scară largă a sectoarelor neglijate 
anterior, dar esenţiale din punctul de vedere al satisfacerii nevoilor cetăţenilor — şi aici 
construirea de locuinţe juca un rol central. 

Între timp, URSS se confrunta cu dificultăţi economice şi îşi putea permite tot mai 
putin să ajute ţările din CAER. În 1981, renegocierea preţului țițeiului si reducerea con- 
comitentă a cantităților livrate de URSS au fost foarte dureroase şi au provocat într-o 
măsură hotărâtoare înrăutățirea relaţiilor dintre SED și PCUS?. Această manevră a Moscovei 
a pus conducerea germană într-o situaţie dificilă. Regimul autoritar al lui Honecker (ca de 
altfel şi regimul lui Gierek) se baza pe creşterea constantă a nivelului de consum, finanțată 
într-o mare măsură din credite obţinute de peste hotare. Cu toate că RDG a intrat şi ea în 
spirala datoriilor, graţie nivelului mai ridicat al dezvoltării economiei germane fata de 
economiile celorlalte tari din blocul comunist, cuantumul datoriilor a fost initial ceva mai 
mic. Dar reducerea în 1981 a livrărilor de petrol dinspre URSS (pe care apoi RDG îl 
prelucra şi îl putea exporta în țările occidentale) a determinat o agravare a dificultăţilor 
valutare, care au constituit întotdeauna o problemă importantă pentru economia din RDG, 
puternic centralizată. 

Si totuşi, în ciuda acestor dificultăţi, părea că SED reuşeşte să facă fafa tuturor pro- 
blemelor atât datorită unor credite pe care, în 1983, F.J. Strauss şi A. Schalck-Golodkowski 
au reuşit să le negocieze cu autorităţile din RFG, cât şi restructurărilor drastice din sectorul 
energetic, constând în reducerea utilizării produselor petroliere şi în utilizarea în schimb 
a energiei obținute din lignit. Dar, în mod paradoxal, scăderea preţului la ţiţei care s-a 
înregistrat pe piața mondială de la sfârşitul anului 1985 a fost proverbiala „bomboană de 
pe colivă” pentru sistemul economic al RDG. O importantă sursă de venituri, industria de 
prelucrare a țițeiului, de rafinare a diferitelor fracțiuni pertroliere, era astfel iremediabil 
pierdută. Având în vedere nivelul redus de competitivitate al majorităţii produselor rede- 
giste pe piaţa mondială, principalul lor cumpărător rămânea URSS; tocmai de aceea situaţia 


l. Ibidem. 
2. Hermann Wentker, Außenpolitik in engen Grenzen. Die DDR im internationalen System 1949-1989, 
Miinchen, 2007, pp. 477-486. 

dramatică a economiei sovietice a provocat o inrautatire şi mai accentuată a situaţiei 
comuniştilor germani!. Întrucât Moscova trecea la rândul ei printr-o perioadă de dificultăţi 
economice din ce în ce mai mari, preţul petrolului furnizat către RDG n-a fost reactualizat, 
aşa încât comuniştii germani erau obligaţi să-și achite facturile cu vechiul tarif, iar pro- 
dusele germane au devenit astfel şi mai scumpe decât înainte. Concomitent, a scăzut 
dramatic şi exportul de produse electronice germane în URSS, iar alţi posibili clienţi practic 
nu existau în afara țărilor membre CAER. Lipsa de devize a provocat astfel scăderea 
investiţiilor şi a eficienţei economice a activităţilor industriale pe ansamblu. Spre sfârşitul 
guvernării lui Honecker, productivitatea muncii in RDG nu depășea 30% din productivi- 
tatea realizată in RFG?. 

Ca urmare, sloganul lui Honecker („unitate în politica economică şi socială”) era tot 
mai greu de realizat: listele de aşteptare pentru apartament sau pentru maşină, cozile la 
carne şi creşterea semnificativă a costurilor de întreţinere au început să fie cunoscute şi 
de locuitorii din RDG?. În a doua jumătate a anilor '80, cetăţeanul Germaniei de Est era 
din ce în ce mai des obligat să-şi procure anumite mărfuri la negru“. La MfS (Ministerium 
fiir Staatssicherheit) erau înregistrate tot mai frecvent cazuri de furt din întreprinderi. Şi 
mai important e faptul că administraţia nu avea cum să nu vadă că, în ciuda condiţiilor 
draconice pe care trebuia să le îndeplinească orice persoană care dorea să obțină un pașaport 
pentru a călători în RFG (cu excepţia pensionarilor), în ciuda sancţiunilor care îi amenințau 
pe cei care încercau să treacă ilegal de cealaltă parte a „Cortinei de Fier”, în perioada 
1980-1988 au trecut în medie 21.000 de persoane anual, în general persoane cu studii 
superioare, sub 40 de ani€. În total, după estimările lui Gieseke, în intervalul 1961-1989 
RDG a pierdut aproape 650.000 de cetăţeni”. Acest proces, care afecta statul est-german 
în ceea ce avea el fundamental, urma să se dovedească foarte greu de gestionat şi a rămas 
nerezolvat până în ziua de azi, cu toate că de la căderea zidului Berlinului au trecut deja 
24 de ani. 


Tensiuni în relaţiile URSS-RDG 


Relaţiile dintre RDG şi URSS au început să intre în criză înainte ca Mihail Gorbaciov 
să ajungă şef la Kremlin. Sentimentul tot mai accentuat de frustrare al conducătorilor 
SED era determinat de faptul că Moscova nu vedea cu ochi buni încercările de emancipare 


1. André Steiner, Von Plan zu Plan.., pp. 224-231. Vezi şi Adam Zwass, The Economies of the 
Eastern Europe in a Time of Change, New York 1984, pp. 36-37. 

2. Adam Zwass, The Economies of the Eastern Europe...; Andreas Rédder, Deutschland einig 
Vaterland. Die Geschichte der Wiedervereinigung, Miinchen, 2009, p. 18. 

3. Adam Zwass, The Economies of the Eastern Europe..., p. 34. 

André Steiner, Von Plan zu Plan..., pp. 246-247. 

5. Este bine cunoscut faptul că grănicerii redegisti erau obligaţi să utilizeze armele de foc în cazul 
oricărei încercări de trecere ilegală a graniţei (aşa-numitul Schie pbefehl). După 1990, acest lucru 
a devenit principalul cap de acuzare pe care procuratura germană l-a formulat împotriva lui 
Honecker şi a altor membri ai Biroului Politic. 

6. André Steiner, Von Plan zu Plan..., pp. 250-251. 

Jens Gieseke, Der Mielke-Koncern..., p. 173. 

8. Hermann Wentker, Außenpolitik in engen Grenzen... 

ale lui Honecker, mai ales strângerea relaţiilor de colaborare cu RFG, dar şi altele!. Ne 
putem întreba, desigur, ce importanţă a avut pentru evoluţia relaţiilor dintre Honecker şi 
Moscova criza poloneză din 1980-1981. Este general cunoscut faptul că şefii comunişti 
germani au fost cei care au insistat cel mai mult pe lângă Brejnev să rezolve prin forță 
criza poloneză. Preocupati de stabilitatea RDG, ei au facut chiar presiuni pentru răsturnarea 
lui Wojciech Jaruzelski şi a lui Stanistaw Kania, pentru ca puterea în Polonia să fie preluată 
de acea parte a conducerii partidului compusă din „forţele marxist-leniniste” având în 
frunte activişti ai PZPR dintre cei mai duri, ca Tadeusz Grabski sau Stefan Olszowski?. 
Honecker ştia perfect că această criză a ideologiei comuniste constituie o provocare uriaşă 
pentru RDG. El considera atitudinea labilă a Moscovei vizavi de eventuala intervenţie 
armată în RPP o ameninţare la adresa comunismului în general şi a existenţei statului pe 
care-l conducea în special. Dar la întrebarea dacă acţiunile întreprinse în sprijinul aripii 
dure a PZPR nu au depăşit cumva limitele pe care Moscova le considera acceptabile nu 
poate fi dat un răspuns categoric. Situaţia geopolitică specială a RDG impunea din partea 
sovieticilor un grad mult mai ridicat de neîncredere decât în cazul oricărei alte țări din 
lagărul socialist. Tocmai de aceea, orice acţiuni de sine stătătoare ale Berlinului de Est 
atrăgeau în mod deosebit atenţia organelor sovietice de partid şi de stat. Independent de 
toate aceste îndoieli, un lucru rămâne sigur: pentru atitudinea sa din timpul crizei poloneze, 
Honecker nu numai că n-a primit niciun fel de răsplată, dar în 1981 Moscova a majorat 
din nou, drastic, preţul țițeiului si a limitat în acelaşi timp cantităţile furnizate, determinând 
astfel o inrautatire generală a situaţiei economice a aliatului „celui mai credincios dintre 
credincioşi” si răcirea puternică a relaţiilor dintre cele două țări’. 

Atragerea în luna iunie 1983 a creditului negociat de Strauss a provocat o reacţie 
negativă din partea Moscovei, care era pe punctul de a-l ameninţa pe Honecker cu pierderea 
funcţiei dacă relaţiile dintre cele două state germane ar fi urmat în continuare un parcurs 
ascendent fără ştirea şi fără acordul Kremlinului. Vizita oficială planificată a şefului SED 
la Bonn a trebuit să fie amânată de câteva ori, întrucât Moscova dădea de înțeles in mod 
explicit că nu dorește să se ajungă la astfel de întâlniri“. Acest lucru a determinat nemul- 
tumirea conducerii partidului şi guvernului RDG. Pe de o parte, URSS nu mai avea putere 
să ajute, dar, pe de altă parte, paraliza eforturile pe care Berlinul de Est le făcea pentru a 
gasi acest ajutor în altă parte. 

Preluarea puterii de către relativ tânărul Gorbaciov n-a făcut decât să agraveze starea 
relaţiilor dintre cele două țări. Retrospectiv, pare clar că animozitatile personale dintre cei 
doi conducători aveau la bază nu numai diferente ideologice (,,liberalul” Gorbaciov care conta 
pe glasnost şi perestroika intra în coliziune cu dogmaticul Honecker, adept al ideologiei 


1. În ciuda convingerii foarte răspândite în Polonia că politica externă a RDG era lipsită de orice 
spaţiu de manevră, fiind total subordonată directivelor de la Moscova, cercetări recente arată că 
aceste relaţii căpătaseră încă din anii '70 un caracter mult mai complex şi, în ciuda devotamen- 
tului împins până la limita absurdului, declarat de altfel cu fiecare ocazie posibilă, al autorităţilor 
de la Berlin fata de Moscova, ele nu erau lipsite de divergențe. Cf. Hermann Wentker, Außenpolitik 
in engen Grenzen..., pp. 394-410. 

2. Michael Kubina, Manfred Wilke (ed.), „Hart und kompromissloss durchgreifen ” Die SED contra 
Polen 1980/81. Geheimakten der SED - Führung über die Unterdrückung der polnischen 
Demokratiebewegung, Berlin, 1995 (vezi în special introducerea, pp. 33-47, şi documentele de 
la pp. 47-53). 

3. Hermann Wentker, Außenpolitik in engen Grenzen..., pp. 477-486. 

4. Joachim Scholtyseck, Die Aussenpolitik der DDR, Oldenbourg, 2003, pp. 41-42. 

comuniste), ci şi convingerea conducerii est-germane că reformele economice inițiate de 
noul şef al PCUS vor fi absolut ineficiente pentru interesele RDG şi, în consecință, 
revenirea la un nivel al schimburilor comerciale dintre cele două ţări egal cu cel din anii 
precedenţi trebuia amânată pentru un viitor nedefinit. Această tensiune era agravată şi de 
convingerea adânc înrădăcinată, moştenită de pe vremea lui Ulbricht, că problemele 
economice cu care se confrunta URSS erau caracteristice în primul rând pentru statele mai 
puţin dezvoltate, în timp ce modelul redegist de comunism trebuia să găsească soluţii mai 
bune decât cele practicate în celelalte țări cu democraţii populare”. 

În acelaşi timp, valul răfuielilor cu trecutul şi al negării rolului lui Stalin care antrenase 
Uniunea Sovietică în urma aplicării politicii de g/asnost au eliminat într-o anumită măsură 
sensul existenței RDG. Cu toate că avea toate atributele unui stat în spiritul dreptului 
internaţional, existenţa lui era totuşi strâns legată de logica Războiului Rece; la urma 
urmei, Stalin fusese cel care decisese că zona sovietică de ocupaţie va constitui un stat de 
sine stătător. Orice încercări ale Moscovei de a reveni la anumite tendinţe de construire a 
unui stat german unit şi neutru, care să rămână însă în sfera de influenţă a Kremlinului 
(concepţii de acest gen erau recurente în politica sovietică în anii '50-'60), trebuiau 
obligatoriu să răspundă la întrebarea care este sensul politic şi moral al experimentului 
redegist. 

Ca urmare, pe la sfârşitul anilor ’80, situaţia politicii externe a RDG devenea din ce in 
ce mai complicată. Reorientarea ei (indiferent cât de capabili de a realiza o asemenea 
schimbare ar fi fost marxiştii principiali şi îmbătrâniţi aflaţi în fruntea SED) era într-o măsură 
determinantă condiţionată de acordul Moscovei, ale cărei trupe stationau pe teritoriul acestui 
satelit german. Între timp, încă din 1986, ideea unei vizite oficiale a lui Honecker la Bonn 
se lovea de dezacordul Moscovei. Comuniştii germani nu aveau cum să nu remarce, de 
exemplu, faptul că Ungaria sau Polonia semnaseră un acord special cu FMI şi cu Banca 
Mondială. Concomitent însă, deşi pomenea tot mai des de construirea unei „case europene 
comune” şi acorda diferitelor state-satelit un grad mai mare de autonomie în probleme de 
politică externa, în cazul RDG Gorbaciov se arăta mult mai putin flexibil. 

Cele mai mari temeri în sânul conducerii SED nu le provoca totuşi nici perestroika, 
nici glasnost, ci mai degrabă schimbarea evidentă (într-un fel, consecinţa acestora) a 
cursului politicii față de Bonn promovate de Moscova. Pentru că URSS începuse să pri- 
vească tot mai frecvent RFG nu ca pe un duşman ideologic, ci ca pe un partener necesar 
cu care (la fel ca în epoca ţaristă şi până după Tratatul de la Rapallo) putea fi dezvoltată 
o colaborare politică şi economică văzută într-o perspectivă foarte largă. Ce altceva ar fi 
putut să însemne de fapt suspendarea doctrinei Brejnev, lucru pe care noul conducător de 
la Kremlin îl amintea (Chiar dacă într-o formă voalată) încă din anul 1987? Întrebarea 
dacă, în schimbul bunelor relaţii cu Bonnul, URSS n-ar fi fost dispusă să „sacrifice” RDG 
le-a alungat spre sfârşitul anilor '80 somnul conducătorilor SED, cu Erich Honecker in 
frunte, şi organelor de Securitate ale RDG aflate sub conducerea lui Erich Mielke?. Treptat 


1. André Steiner, Von Plan zu Plan..., p. 233. De această convingere Erich Honecker nu s-a putut 
debarasa nici măcar în octombrie 1989, când aniversarea a 40 de ani de la înființarea RDG urma 
să fie, în intenţia conducerii SED, atât o demonstraţie de forță în faţa propriei populaţii, cât şi 
o „lecţie de ideologie” despre felul cum trebuie să arate comunismul, pentru Gorbaciov, care 
fusese invitat în RDG cu această ocazie. 

2. În legătură cu temerile legate de situaţia din Polonia si din Ungaria, vezi convorbirea din aprilie 
1989 dintre şeful MfS (Ministerul Securităţii Publice), Erich Mielke, şi vicepreşedintele KGB 
al URSS, L. Scerbasin: Notiz über die Besprechung des Genossen Minister mit dem Stellvertreter 

a devenit clar că RDG se afla într-o situaţie fără ieşire, statutul ei amintind oarecum de 
rolul unui ostatic. Pe de o parte, liberalizarea regimului comunist anunţa o probabilă 
reorientare a politicii sovietice faţă de Occident, ceea ce anula legitimitatea morală a 
existenţei RDG. Pe de altă parte, cerându-i lui Honecker o loialitate absolută, fără să-i 
ofere nimic în schimb, Kremlinul îi paraliza acestuia orice deschidere mai largă în politica 
externă, întărindu-i tot mai mult convingerea că el nu e nimic altceva decât o „monedă de 
schimb” în relaţiile cu Occidentul (si în primul rând cu RFG), care va fi sacrificată fără 
nicio şovăire dacă Moscova va obține recompensa corespunzătoare. 

Aceste circumstanţe ne permit să înţelegem mai bine de ce conducerea RDG n-a 
încercat să întreprindă niciun fel de reforme, reactionand de-a dreptul alergic la perestroika. 
Relaţiile RDG cu politica sovietică au fost foarte bine surprinse în celebra declaraţie a lui 
Kurt Hager, secretarul pe probleme ideologice al CC al SED, care, iritat de întrebarea unui 
ziarist de la Stern legată de schimbările din URSS şi eventualele schimbări pe care acestea 
le-ar antrena în RDG, şi-a ieşit din fire: „Dacă vecinul dumneavoastră îşi schimbă tapetul 
în locuinţă, v-aţi simți cumva obligat să-l schimbaţi si dumneavoastră?”!. Criza în relaţiile 
RDG-URSS n-a cruțat personalităţi percepute până atunci ca fiind de neînlocuit datorită 
legăturilor strânse pe care le aveau cu Moscova. În 1987, au circulat multe zvonuri și 
speculaţii în legătură cu pensionarea celui care a fost ani îndelungaţi şeful Direcţiei 
Superioare a Informaţiilor din cadrul MfS (Ministerium fiir Staatssicherheit) al RDG, 
generalul Markus „Mişa” Wolf. Drept cauză a demisiei au fost invocate în mod oficial 
vârsta înaintată şi starea precară a sănătăţii acestui as al spionajului, respectiv dorinţa lui 
de a se dedica în continuare carierei literare. Neoficial se spunea însă că Wolf este adeptul 
glasnost şi al perestroikăi care, dată fiind situaţia disperată a economiei redegiste, puteau 
fi grefate fără nicio dificultate pe teren german’. 


des Vorsitzenden des KfS [Komitee fiir Staatssicherheit] der UdSSR und Leiter der I. Hauptverwaltung — 
Genossen Generalmajor Scherbaschin am 7.04.1989, BstU, ZA, ZAIG (Zentrale Auswertungs- 
und Informationsgruppe — Grupul pentru Evaluare şi Informatie) 5198, ff. 100-140, http://www. 
bstu.bund.de/cln_012/nn_892766/DE/MfS-DDR-Geschichte/Revolutionskalender/April-1989/ 
Dokumentenseiten/07-April/07__apr__text.html__nnn=true (accesat pe 2 mai 2009). 

1. Vezi republicarea interviului în Neues Deutschland, 10 aprilie 1987, p. 3; textul poate fi găsit în 
„SED und KPD zu Gorbatschows «Revolution»”, Deutschland Archiv 20, nr. 6 (1987), pp. 655-657. 
În limba engleză, fragmente ale acestui text pot fi accesate la http://germanhistorydocs.ghi-dc. 
org/pdf/eng/Chapterl3Doc8.pdf (accesat pe 2 mai 2009). 

2. Wojciech Pieciak, Jak obalono mur. Niemcy 1988-1996 (Cum a fost dărâmat zidul. Germania 
1988-1996), Cracovia, 1996, p. 43. Unele informaţii de senzaţie difuzate în ultima vreme de 
mass-media aruncă o lumină nouă asupra relaţiilor sovieto — est-germane din a doua jumătate a 
anilor '80. Potrivit informaţiilor dezvăluite de Giinter Schabowski istoricului Dimitrij Chmelnizki, 
spre sfârşitul anului 1986 şi începutul lui 1987 Gorbaciov ar fi făcut chiar presiuni să organizeze 
un puci în interiorul SED. Scopul acestui puci ar fi fost înlocuirea lui Honecker cu Marcus Wolf. 
Vezi „Wie Gorbatschov in 1987 Honecker loswerden wollte”, http://nachrichten.aol.de/wie- 
gorbatschov-1987-honecker-loswerden-wollte/artikel/200908 12 160356370460241 (accesat pe 
14 iulie 2009). Dacă acest puci, în a cărui organizare urma să fie implicat, printre alţii, Hans Modrow 
(mai târziu, ultimul premier al RDG) — discuţiile legate de organizarea lui ar fi urmat să fie 
conduse la începutul lui 1987 personal de şeful KGB, Kriucikov —, nu este o pură invenţie (şi 
destule elemente arată că informaţiile lui Schabowski nu sunt total false), ar trebui să ne punem 
întrebarea care era scopul lui Gorbaciov. Chiar dacă, în lipsa accesului liber la arhivele sovietice, 
nu avemcum să răspundem în mod categoric la o asemenea întrebare, putem totuşi să presupunem 
că motivul fundamental al unor asemenea acţiuni îl constituia teama Kremlinului fata de posi- 
bilele datorii pe care le-ar fi contractat în continuare RDG. Creşterea dependenţei financiare ar 

Degradarea relaţiilor cu Moscova explică strângerea relaţiilor dintre RDG şi China şi 
sprijinul deschis acordat autorităţilor chineze pe 4 iunie 1989, când studenții lipsiţi de 
apărare au fost masacrați în piaţa Tiananmen. Orice stat care dorea menţinerea statu-quo-ului 
in lume era, la sfârşitul anilor ’80, prietenul lui Honecker, pentru că şeful SED căuta 
modalităţi de a strânge relaţiile, chiar dacă acest lucru aducea după sine ruperea de Moscova 
şi încercarea de a opta pentru o politică autonomă!. 

În consecință, rapoartele Stasi acordau mult mai puţină atenţie unei posibile amenințări 
din partea mişcării de opoziţie care se înfiripa decât situaţiei internaţionale în schimbare. 
Din dosarul special pregătit de MfS al RDG în mai 1989 rezultă că pe teritoriul statului 
acționau în realitate nu mai puţin de 160 de grupuri diferite mai mult sau mai putin critice 
faţă de regim. Dar numărul celor angajaţi în activităţile acestor grupuri era evaluat de 
serviciile de securitate la cel mult 2.500, din care doar 600 erau consideraţi membri simpli 
şi circa 60 constituiau „nucleul dur”?. Această mână de oameni n-ar fi reprezentat un 
pericol pentru sistem dacă situaţia externă s-ar fi menţinut în continuare în cadrul pe care 
îl crease Războiul Rece. Numai că acesta, spre marele necaz al conducerii SED, ţinea deja 
de domeniul trecutului. 


Criza ideologiei marxiste şi începutul opoziţiei — 
compromisul cu Biserica. Rolul MfS al RDG 


Teoretic, începutul opoziţiei poate fi situat în RDG pe la jumătatea anilor '70, când 
semnarea Actului Final al CSCE de la Helsinki i-a determinat pe unii reprezentanţi ai 
intelectualitatii nonconformiste să protesteze împotriva realitatilor înconjurătoare. În 1976, 
retragerea cetăţeniei RDG cantaretului-poet Wolf Biermann, care avea o atitudine critică 
faţă de regimul lui Honecker, în timp ce artistul se afla într-un turneu, a provocat un val 
de proteste în cercurile creatorilor de artă (scrisoarea de protest redactată de scriitorii 
Stefan Heym şi Stephen Hermlin a fost semnată de aproape 100 de reprezentanţi proemi- 
nenti ai lumii culturale), pentru că o asemenea măsură spulbera orice speranţă într-o 
liberalizare a regimului. La această „răzvrătire”, şeful SED a răspuns cu alte sancţiuni (cei 
mai activi, cu Heym în frunte, au fost eliminaţi în 1979 din Uniunea Scriitorilor şi, implicit, 
nu au mai avut nicio posibilitate de a publica), în anii următori fiind expatriati Kurt Bartach, 
Karl-Heinz Jakobs, Klaus Poche, Klaus Schlesinger şi Joachim Seyppel, ceea ce pentru 
cei mai mulţi dintre ei însemna de fapt încetarea carierei de opozant. 

O poziţie specială printre contestatari ocupa Robert Havemann, un chimist de renume 
mondial şi în același timp participant la lupta împotriva regimului hitlerist (el fusese, printre 


fi consolidat automat poziția Bonnului în contactele sale cu Berlinul şi ar fi dus la marginalizarea 
rolului Moscovei. Răsturnarea lui Honecker, care căuta o soluţie pentru ieşirea din impas, şi 
înlocuirea lui cu „securistul” Wolf, absolut loial, ar fi fost de natură să convingă în primul rând 
Statele Unite şi țările CEE că soarta RDG o decide în exclusivitate PCUS. De asemenea, ar fi 
descura jat orice încercări ale SED de a căuta „drumul spre Vest” fără a fi obținut mai întâi acordul 
din partea Uniunii Sovietice. 

1. Despre apropierea dintre RDG şi China, vezi Hermann Wentker, Außenpolitik in engen Grenzen..., 
pp. 531-537. 

2. Zentrale Auswertungs- und Informationsgruppe, /nformation über beachtenswerte Aspekte des 
aktuellen Wirksamwerdens innerer feindlicher oppositioneller und anderer negativer Kräfte in 
personellen Zusammenschliissen, BstU, ZA, MfS BdL/Dok 008932, pp. 3-4. 

altele, membru al vestitei Orchestre Roşii, deţinut politic, condamnat la moarte cu ocazia 
unui proces nazist demonstrativ şi salvat ca prin minune de la execuţie). Din 1964, 
Haveman nu mai era membru de partid (iar din 1965 nu mai era nici membru al Academiei 
de Ştiinţe a RDG) şi se exprima din ce în ce mai critic la adresa sistemului, făcându-şi 
publice nemulţumirile, ceea ce făcea să turbeze serviciile Stasi. Acestea au încercat să-l 
prindă în flagrant de trafic cu valută, impunându-i temporar arest la domiciliu. Atitudini 
de opoziţie puteau fi întâlnite şi în sânul clerului protestant — cea mai dramatică acţiune 
fiind autoincendierea pastorului Oskar Briisewitz în 1976. În anii ’70, afirmaţii „contro- 
versate” la adresa problemelor statului şi a atitudinii ierarhiei superioare a consistoriului 
a făcut şi Heino Falcke. 

Dar toate aceste proteste nu aveau de fapt nicio însemnătate pentru majoritatea popu- 
latiei. Atât timp cât economia ţării rămânea fiabilă, autorităţile se bucurau de sprijinul 
populaţiei sau cel puţin de o toleranţă pasivă. Un eveniment mai deosebit (de data aceasta 
pentru toţi cetăţenii RDG) l-a constituit „iarna secolului” din 1979, când mai bine de două 
săptămâni sistemul energetic est-german a fost paralizat. Chiar dacă, în cele din urmă, 
fumizarea energiei electrice a putut fi restabilită, haosul care a afectat toată economia 
Germaniei Democrate a fost un avertisment că, în condiţiile unei planificări centralizate, 
aceasta este complet nepregătită pentru asemenea avarii. O parte semnificativă a cadrelor 
de conducere de nivel mediu din economie şi administraţie începuse să-şi pună întrebări 
legate de eficienţa sistemului!. 

Dispariţia entuziasmului fata de ideologia comunistă constituia o problemă ideologică 
gravă pentru conducerea SED. Coerenţa doctrinei, care în concepţia lui Ulbricht trebuia 
să constituie scheletul noii identități nationale, în ciuda eforturilor disperate ale aparatului 
propagandistic, sprijinit de numeroasele catedre de filosofie marxistă, lăsa totuşi mult de 
dorit. Însăși figura celei care a întemeiat KPD, Rosa Luxemburg, ucisă în 1919, reprezenta 
o problemă importantă atât din punct de vedere teoretic, cât şi practic. Caracterizată de 
mass-media ca o persoană căreia i se dedicase un cult aproape religios, ei îi este atribuit 
sloganul „Freiheit ist immer die Freiheit der Andersdenkende” („Libertatea este libertatea 
celui care gândeşte altfel”), care a complicat activitatea poliţiei politice. Persoanele mai 
în vârstă (ca şi tovarăşii de partid, de altfel) îşi mai aduc aminte, desigur, că în anii '50, 
din voinţa lui Ulbricht, numele ei a fost atribuit multor şcoli, pieţe, creşe pentru copii sau 
întreprinderi. În același timp, având în vedere diferenţele de nuanță sau uneori chiar părerile 
divergente pe care Rosa Luxemburg şi le exprima în controversele cu Lenin, din punctul 
de vedere al instanţelor de partid lucrările sale conţineau concepţii opuse liniei de partid. 
Ca urmare, în perioada stalinistă, cine era suspectat sau acuzat că e „filo-Luxemburg” 
putea să ajungă în fata plutonului de execuţie sau (în cel mai fericit caz) să-şi sfârșească 
zilele în închisoare?. 

Confuzia era prezentă şi în simbolistica noului stat. Făcând abstracţie de faptul că încă 
de la început a fost acuzat de plagiat, imnul compus de Johannes R. Becher şi de Hanns 
Eisler, Auferstanden aus Ruinen, după 1972 s-a dovedit „a nu mai corespunde din punct de 
vedere politic”, întrucât făcea referire la unitatea Germaniei (Deutschland einig Vaterland), 


l. Astfel de îndoieli începuseră să-i preocupe chiar şi pe unii membri ai Biroului Politic al SED. 
Vezi „SED-Politbiiromitglied Werner Krolikowski iiber die innere Lage der DDR, 30 Marz 
1983”, în Peter Przybylski, Tatort Politbbiiro, vol. |: Die Akte Honecker, Berlin 1991, pp. 349-356, 
http://www.chronik-der-mauer.de/index.php/de/Media/TextPopup/id/592959/oldAction/Detail/ 
oldModule/Chronical/year/1983 (accesat pe 3 iunie 2009). 

2. Hubertus Knabe, Honeckers Erben..., p. 24. 

deşi tocmai în acea perioadă regimul comunist ajunsese la un acord cu RFG în problema 
recunoaşterii reciproce a celor două state germane. De aceea, până la sfârşitul existenţei 
RDG, imnul de stat a fost cântat doar în versiune orchestrală. 

În ciuda asigurărilor sforăitoare în legătură cu puritatea doctrinei lui Marx si Engels, 
moştenirea ideologică a comunismului a fost atât de mult deformată, încât, în pragul anilor 
°70, conducerea SED avea serioase îndoieli vizavi de adevăratele concepţii ale cetăţenilor 
RDG. Spre sfârşitul aceluiaşi deceniu se va constata de asemenea că fisurile în „bunăstarea 
redegistă” deveneau tot mai evidente’. 

Pierderea încrederii în comunism punea sub semnul întrebării însuși sensul existenţei 
RDG ca stat independent fata de tot mai bogata RFG. În această privinţă, nimeni din partid 
nu avea îndoieli?. 

Televiziunea vest-germană a jucat de asemenea un rol important. Generaţiile tinere 
deja nu mai împărtăşeau acelaşi entuziasm pantru construirea socialismului si, după cum 
aprecia Walter Friedrich din cadrul Institutului Central de Cercetare în Probleme de Tineret 
(Zentralinstitut fiir Jugendforschung), „în general valorile socialiste şi-au pierdut din 
importanță”?. O problemă suplimentară o constituia faptul că, chiar dacă în comparaţie cu 
celelalte {ari socialiste nivelul de trai din RDG era în continuare relativ ridicat, totuși 
comparaţia cu vecinul de la Vest era pe zi ce trece tot mai defavorabilă, aşa încât numărul 
celor care făceau cerere de paşaport, bineînţeles, cu intenţia de a face călătoria doar în 
sensul dus, se ridica in 1984 la 120.0004. 

Atuul naţionalist, exploatat de anumite regimuri comuniste, care ar fi constituit în 
concepţia lor un substitut în legitimarea morală a regimului nici măcar nu putea intra în 
calcul în cazul Germaniei. Spre sfârşitul anilor '70, ideologia încetase în mod evident să-şi 
îndeplinească funcţiile mobilizatoare, iar anumite probleme sociale urgente (cum ar fi 
ocrotirea persoanelor cu dizabilităţi sau a pensionarilor din azilurile de bătrâni) erau practic 
imposibil de rezolvat în absenţa unei iniţiative sociale suplimentare; de aceea, SED a luat 
o serie de iniţiative care după părerea lui Honecker ar fi trebuit să asigure supraviețuirea 
dictaturii pentru o lungă perioadă. 

În primul rând, regimul comunist a continuat extinderea aparatului Securităţii până la 
dimensiuni monstruoase, care nu-şi găsesc niciun fel de corespondent în alte țări din blocul 
răsăritean, din dorinţa de a controla permanent viata cetăţenilor est-germani. Fenomenul 
Stasi nu poate fi totuşi redus doar la acest aspect — cel mai mare număr de ofiţeri din poliţia 
politică pe cap de locuitor din întregul lagăr socialist’. Faptul că autorităţile din RDG nu se 


1. Ehrhart Neubert, Unsere Revolution..., p. 34. 

2. După cum amintea Claus J. Duisberg, această concepţie era predominantă nu numai în sânul 

aparatului de partid, ci şi în colectivităţi care, teoretic, în celelalte țări socialiste ar fi trebuit 

considerate ca fiind potential interesate de reformarea sistemului. Duisberg, un activist de rang 

înalt în cadrul guvernului german (mai târziu şi în MAI al RFG), aminteşte despre o convorbire 

cu profesorul Rolf Reissing din cadrul Academiei de Ştiinţe a RDG, care nu ascundea că, în 

1989, problema cea mai importantă consta în aceea că cetăţeanul Germaniei de Est nu se 

identifica cu statul în care trăia (Vzi Claus J. Duisberg, Das Deutsche Jahr.., p. 10). Din acest 

punct de vedere, RDG se deosebea semnificativ de RS Cehoslovacia, ca să nu mai vorbim de 

Ungaria sau Polonia. 

Andreas Rédder, Disc hide einig Vaterland..., p. 25. 

Jens Gieseke, Der Mielke-Koncern..., p. 175. 

5. După calculele lui Jens Gieseke, dacă în URSS revenea câte un ofiţer de Securitate la 595 de 
cetăţeni, în RP Polonă acest raport era de 1:1.574, pe când în RDG ea era de 1:180! (ibidem, 
pp. 103, 106). 

uitau la bani când era vorba de a supradimensiona aparatul poliţiei secrete, chiar si in 
perioada de criză (numărul maxim de angajaţi Stasi fiind atins în 1989: 91.000 înscrişi pe 
statele de plată), fără îndoială nu poate să nu producă uimire. Elementul specific funda- 
mental al serviciilor secrete est-germane îl reprezenta în primul rând domeniul extrem de 
vast al atribuţiilor, care nu are echivalent în nicio altă țară comunistă, care, după părerea 
lui Gieseke, depăşea chiar şi KGB-ul din URSS, dublând în fapt activitatea multor organe 
civile din administraţia locală sau chiar de la nivelul ministerelor. În consecință, evaluarea 
lui Honecker şi a succesorului său Egon Krenz, potrivit căreia Stasi era un stat în stat, este 
absolut conformă cu realitatea!. 

În al doilea rând, în căutarea unei mai bune legitimări morale, în mod surprinzător 
pentru observatori, partidul a hotărât să-şi normalizeze relaţiile cu Biserica evanghelică. 
Pe data de 6 martie 1978 a fost organizată o întâlnire între Preşedintele Conferinţei 
Conciliului Bisericilor din RDG, episcopul Albrecht Schönherr, si Erich Honecker. În 
cursul acestei întrevederi, secretarul general al CC al SED a afirmat între altele că Biserica 
reprezintă un factor esenţial în viata socială; el a avansat în acelaşi timp ideea că, fiind 
vorba de o Biserică Reformată, „în niciun caz rolul ei nu se reduce la organizarea cultului, 
ci este coresponsabilă în ce privește problemele sociale, acest rol neputând fi pus la îndoială 
nici de partid, nici de stat”. 

Această întâlnire trebuie considerată întru câtva un moment de răscruce: autorităţile 
din RDG au început să se uite tot mai des în direcţia Bisericii protestante, ba chiar să-l 
considere pe Martin Luter un fel de patron care ar putea înlocui credinţa pe cale de dispariţie 
în idealurile lui Marx și Engels. În 1983, autorităţile au organizat festivități cu ocazia 
aniversării a 500 de ani de la nașterea creatorului Reformei. În timpul acestor festivități, 
Honecker l-a numit pe Luter „marele fiu al poporului german”. Evident, a fost stopată 
campania împotriva Bisericii. Înainte, aceasta avea drept scop distrugerea vieţii religioase 
din RDG. Acum, autorităţile erau dispuse să se limiteze „doar” la activităţi de supraveghere 
si la plasarea unor agenţi în posturile-cheie ale structurii bisericeşti, la blocarea carierei 
persoanelor credinciose şi la cenzura strictă a publicaţiilor bisericeşti. Autorităţile mai 
cereau ca înaltele fete bisericeşti să ia parte la ceremoniile oficiale de stat. În schimb, ca 
recompensă pentru colaborarea loială, în conformitate cu formula Kirche in Sozialismus, 
formulată în urmă cu câţiva ani de Conciliul Uniunii Bisericilor Evanghelice din RDG, 
Biserica obținea dreptul de a desfăşura slujbe religioase în penitenciare şi în casele de 
copii, în unele locuri a fost autorizată construirea unor noi lăcașuri de cult, în domenii 
foarte limitate a fost permisă de asemenea apariţia reprezentanţilor clerului în mass-media, 
inclusiv la televiziunea controlată de guvern. 

În curând urma să se constate că iniţiativele guvernului sunt departe de a fi suficiente 
pentru a prelungi existenţa unui stat cu care propriii cetăţeni vor să aibă cât mai puţin de-a 
face. Supradimensionarea aparatului Stasi, în afară de faptul că permitea un control eficient 
al acţiunilor opoziţiei, aducea şi multe consecinţe negative. Din moment ce MfS avea 
competenţe inclusiv în domenii ca economia, acest resort devenea automat coresponsabil 
de rezultatele economice ale statului. De aceste responsabilităţi, resortul despre care vorbim 
nici nu voia, nici nu putea să se achite în mod corespunzător, în măsura în care acorda o 
prioritate absolută problemelor de securitate. Ca urmare, la nivelul instanţelor superioare 
de partid şi de stat s-a observat, spre sfârşitul anilor '80, un proces tot mai accentuat de 


1. Ibidem, pp. 94-95. 
2. Mai pe larg în legătură cu această întâlnire: Theo Mechtenberg, „Jak zywotne jest chrzesci- 
janstwo...” („Cât de viu este creştinismul. ..”), p. 30; Trutz Rendtorf, Protestantische Revolution?... 

dezintegrare; constatând că dispoziţiile oficiale acordă MfS şi structurilor subordonate 
acestuia tot mai multe atribuţii, celelalte resorturi evitau tot mai des să ia decizii în 
domeniul de care răspundeau, comunicând solicitantilor că în situaţia respectivă organul 
de decizie este MfS RDG. Ca urmare, cu câţiva ani înainte de căderea RDG, la MfS erau 
trimise nu numai denunturi despre vreun coleg de serviciu nesuferit; firmele de construcţie 
trimiteau cereri pentru a solicita furnizarea de cărămidă, oamenii de ştiinţă disperaţi care 
lucrau în cercetare se adresau Securităţii cu rugămintea ca aceasta să transmită rezultatele 
cercetărilor lor către instanţele superioare de partid, contând pe faptul că un eventual 
interes din partea Stasi ar reduce perioada de aşteptare a rezultatului analizei din partea 
organului de decizie!. Transformarea MfS într-un fel de „superresort” nu făcea însă decât 
să sporească harababura, din cauză că imensul domeniu de responsabilitate transforma 
MfS într-un mecanism din ce în ce mai putin controlabil, iar în cursul anilor '80 conflictele 
din sânul Stasi ţineau aproape de rutina cotidiană?. 

Aşa se face că atribuirea de competenţe cvasinelimitate unui resort ca MfS al RDG a 
dus de fapt la rezultate opuse celor aşteptate. Dar procesul de descompunere care a început 
să se manifeste la nivelul aparatului de stat era observat şi în celelalte segmente ale 
administraţiei, atât centrale, cât şi locale, iar MfS era perfect informat despre criza admi- 
nistrativă a ţării. Mielke ştia cu precizie că exigenţele absurde ale economiei planificate, 
a căror execuţie întocmai şi la timp era pretinsă de Giinter Mittag, un om de încredere al 
lui Honecker, atotputernic în probleme de economie, provocau la începutul anilor ’80 deja 
tot mai multe frustrări la nivelul mediu al aparatului de partid, care era de fapt destinatarul 
acestor cerinţe. Unele dintre documentele care ajungeau pe biroul şefului MfS vorbeau pur 
şi simplu de „prăbuşirea morală” care se manifesta mai ales prin falsificarea documentelor 
în scopul de a dovedi executarea planului. MfS nu avea cum să nu ştie de asemenea despre 
un fel de „război de gherilă” care se desfășura între instanţele de partid şi Biroul Politic, pe 
de o parte, şi membrii Comisiei de Stat a Planificării RDG (Staatliche Plankommission — 
SPK) în fruntea căreia se afla Paul Schiirer, pe de alta. Acesta din urmă încerca încă din 
anii ’70 să lupte împotriva sumelor exagerate alocate pentru consum şi despre care ştia că sunt 
imposibil de susţinut. Dar solicitările SPK erau sistematic respinse de Honecker”. 

MfS al RDG n-a utilizat în niciun fel informaţiile despre criza care bătea la usa. Spre 
deosebire de luri Andropov care, cel puţin la sfârşitul vieţii, devenise conştient de nece- 
sitatea reformării URSS, Mielke pur şi simplu bloca rapoartele care criticau realitatea 
economică a RDG, acuzându-le de „atitudine duşmănoasă fata de partid”*. Șeful serviciilor 
secrete ştia, desigur, că Honecker considera orice critică de acest gen drept „propagandă 
imperialistă” şi atac direct la persoana sa şi la politica pe care o promova. Ca urmare, spre 
deosebire de Czestaw Kiszczak, care, dându-și seama de criza economică şi socială cu 
care se confrunta RPP, a ţinut să joace un rol esenţial în negocierile din cadrul Mesei 
Rotunde, Mielke a rămas pană în 1989 pe poziţiile dictate de Biroul Politic, chiar dacă 
ştia că şi în RDG situaţia se îndrepta iremediabil spre o criză politică. 

În ciuda convingerii răspândite în Polonia că Stasi „controla totul”, această presupunere 
nu era decât partial adevărată. E adevărat că puţinii disidenti care se hotărâseră să provoace 
sistemul erau mult mai uşor de supravegheat de către servicii. Sunt absolut autentice 
vestitele cazuri difuzate de mass-media în care soţul îşi denunța soţia (exemplul lui Knud 

Wollenberg şi al Verei Lengsfeld şi altele) sau îndelungata colaborare cu MfS a unor 
personalităţi importante, care au participat ca reprezentanţi ai opoziţiei la lucrările Mesei 
Rotunde germane (Wolfgang Schnur, Ibrahim Böhme si alţii). Dar scăderea încrederii în 
comunism, după cum arată Gieseke, nu a rămas fără consecinţe în ce privește eficacitatea 
MfS. În anii '80, ofiţerii MfS constatau cu neliniște că propunerile de colaborare făcute 
virtualilor colaboratori secreti sunt tot mai des refuzate!, iar cazuri ca al Verei Lengsfeld 
erau, din fericire, izolate. În ultimă instanţă, familia se dovedea de regulă o barieră de 
netrecut pentru ofiţerii Stasi, iar în anii '80 cetăţenii din RDG nu mai permiteau să le fie 
sustras acest minimum de viaţă privată ?. 

Totcuun fiasco s-a soldat şi încercarea de unificare a Bisericilor spre profitul regimului. 
Acordul amintit anterior era teoretic mai profitabil pentru autorităţi decât pentru Biserici. 
Dictatura beneficia astfel de o legitimare morală suplimentară. Din 1978, în discuţiile cu 
Occidentul, oficialii puteau să invoce fără oprelişti, dacă nu „libertatea religioasă”, cel 
putin statutul diferit al instituţiilor religioase din RDG în comparaţie cu celelalte ţări din 
blocul răsăritean — cu excepţia RPP. 

Părea că Biserica nu poate să amenințe regimul ca forţă politică organizată. lar piedica 
nu ar fi fost numai diferenţele de opinii din sânul fiecărei biserici est-germane. Conflictul 
violent (provocat şi întreţinut cu abilitate de organele de Securitate) dintre conducătorii 
ierarhici şi populaţia protestantă de la nivelul comunelor, dublat de secularizarea bruscă 
a societăţii din RDG? observată de la jumătatea anilor '50, constituia garanţia că Biserica, 
puţin atractivă pentru credincioşi, va fi un fel de ostatic al sistemului, iar sistemul va reuși 
să-i impună fără discuţii acel cadru al activităţii bisericeşti pe care autorităţile îl considerau 
necesar. Nu încăpea de asemenea nicio îndoială că acordul din 6 martie 1978 a fost încheiat 
Şi pentru că, la sfârşitul anilor '70, Biserica evanghelică era deja de facto o biserică 
minoritară, care oricum trebuia să-şi desfăşoare activitatea în condiţiile unei populaţii 
majoritar atee. Şi, de altfel, nu era un secret pentru nimeni că formula „Biserica în socia- 
lism” trebuia să fie, pentru unii dintre ierarhii Bisericii, atât un compromis între ei şi 
autorități, cât şi un efort ca, profitând de ,,armistitiul” cu SED, să treacă la un fel de 
ofensivă, să pornească în căutarea şi recuperarea credincioşilor pierduţi în ultimii 20 de 
ani‘. 

Dar calculele autorităţilor s-au dovedit a fi doar partial corecte. Pe de o parte, punerea 
sub urmărirea organelor Stasi şi amestecul în viata interna a Bisericii luterane au speriat 
o parte importantă, dacă nu majoritatea înaltelor fete bisericeşti. Pe de altă parte, aceste 
acţiuni au provocat haos în structurile protestante, ceea ce a făcut ca autorităţile să nu-şi 
poată subordona niciodată complet clerul protestant. Colectivităţile pastorilor s-au împărţit 
în două tabere, în funcţie de atitudinea faţă de compromisul făcut în 1978. Ierarhii cei mai 
importanţi erau în principiu de acord cu linia lui Schânherr, dar acest lucru nu însemna 
automat că erau de acord și cu ilegalitatile comise de Stasi. În plus, pentru ,,simplii” 
credincioşi evanghelici era evident că acordul cu autorităţile nu se referea la aspectele cele 
mai importante pentru ei: SED îşi păstra în continuare monopolul asupra educaţiei tinerilor: 
problema nici nu intra în discuţie. Chiar dacă intensitatea persecuțiilor a mai slăbit, până 
in 1989 credinciosul luteran practicant a fost obligat să suporte fel de fel de sicane. Până 
la desfiinţarea RDG, el era considerat de facto un cetăţean de categoria a doua. 

Această situaţie ne permite să înțelegem de ce persoanele care nu se puteau împăca 
deloc cu realităţile comuniste ajungeau la urma urmei să se întâlnească şi să discute despre 
eventualele proiecte de reformă tocmai la nivelul comunităţilor protestante. Dar nu toate 
organizaţiile care se formau puteau beneficia automat de protecţia Bisericii. Cu toate 
acestea, a început să apară un interesant efect de „absorbție”, Biserica evanghelică con- 
stituind până la o anumită limită o nişă pe care o putea ocupa mişcarea de revendicare a 
schimbării în RDG. Acest lucru a provocat nemulțumirea autorităţilor, în opinia cărora 
Bisericii nu i se făcuseră concesii pentru ca diverse comune protestante să acorde adăpost 
criticilor sistemului. 

Ca urmare, la sfârşitul anilor '80, în sânul ierarhiei superioare a Bisericii protestante 
se puteau auzi voci tot mai sonore care cereau schimbarea cursului politicii. Chiar în 
perioada când s-a desfăşurat Conciliul de la Görlitz din 1987, o parte dintre activişti, cu 
Heino Falcke în frunte, cereau o reacţie mult mai fermă a ierarhilor Bisericii faţă de ile- 
galitatile săvârşite de Stasi. Însuşi faptul că vocea opoziţiei a fost lăsată să se audă in 
timpul lucrărilor Conciliului a fost considerat de mulţi dintre membrii conducerii partidului 
drept o „ofensă”, chiar dacă majoritatea participanţilor s-au declarat împotriva tezelor lui 
Falcke!. De la începutul anului 1988, relaţiile Stat-Biserică s-au degradat sistematic. Duelul 
verbal public dintre Werner Jarowinsky, un membru al Biroului Politic, care considera 
Biserica drept „Calul troian” al Occidentului, şi episcopul Werner Leich, a cărui ripostă 
mai temperată, dar lipsită de orice ambiguitate, fără a pune în discuţie rolul conducător al 
partidului, critica totuşi foarte deschis autorităţile, demonstra limpede că doctrina „Biserica 


în socialism” îşi epuizase indiscutabil toate resursele?. 


Opoziția din RDG în anii '80 


Prin politica lor, autorităţile au creat ocazii mai mult decât suficiente pentru proteste. 
În martie 1982, ca urmare a adoptării unei noi reglementări legate de obligativitatea 
generală a serviciului militar, obligativitate care includea şi femeile, circa 150 de femei, 
avându-le în frunte pe Ulrike Poppe şi Bărbel Bohley, i-au trimis o scrisoare de protest 
lui Honecker. Iniţiatoarele scrisorii considerau că acest proiect contravenea ideii de luptă 
pentru pace şi, profitând de legăturile pe care le aveau cu mișcarea „Femei pentru Pace” 
(Frauen fiir Frieden — FfF) din Scandinavia şi RFG, au încercat să înfiinţeze organizaţii 
defemei independente de guvern, ce urmăreau să exercite presiuni asupra guvernului RDG 
pentru a contribui mai activ la politica de dezarmare. Evident că reţeaua de organizaţii 
FfF a fost imediat luată în colimator de Stasi, iar în 1983 ambele iniţiatoare ale protestului 
au ajuns în închisoare. 

Prima grupare de opoziţie, având ca model experienţa Cartei 77 a protestatarilor cehi, 
este considerată Iniţiativa pentru Pace şi Drepturile Omului (/niziarive Frieden und 
Menschenrechte — IFM), înfiinţată pe 24 ianuarie 19865. Fondatorii ei au fost fizicianul 

der DDR in Goerlitz vom 18. Bis 22. September 1987, Göttingen, 1997. 

2. Ehrhart Neubert, Unsere Revolution..., p. 40. 

3. Date suplimentare sunt disponibile la http://www.dhm.de/lemo/html/DasGeteilteDeutschland/ 
NeueHerausforderungen/Buergerbewegungen/initiativeFriedenUndMenschenrechte.html (acce- 
sat pe 4 iunie 2009). 

Gerd Poppe, soţia lui, Ulrike, pictorița Bărbel Bohley, Wolfgang Templin şi Ralf Hirsch. 
Timp de doi ani, această grupare a editat clandestin revista Grenzfall. Şi din nou s-a putut 
constata eficienţa Stasi. Cei implicaţi în această activitate clandestină au fost arestaţi în 
1987 şi mai multe persoane au fost forţate să ia drumul exilului, astfel încât în 1988 n-a 
mai apărut niciun număr al revistei. Chiar şi grupările mai strâns legate de Biserică (l-am 
amintit deja pe Heino Falcke, care cu ocazia Conciliului de la Görlitz a trimis o scrisoare 
intitulată „Absage an Praxis und Prinzip der Abgrenzung”) au încercat în aprilie să con- 
vingă conducerea partidului şi a Bisericii să efectueze mici schimbări. Toate propunerile 
s-au soldat cu eşec. 

amintim mişcarea ecologică independentă şi organizaţiile de femei) erau foarte limitate, 
date fiind condiţiile existente în RDG până în 1989, iar problema constituirii unui front 
unitar al opoziţiei era absolut nerealistă. Provenind din medii sociale diferite, contestatarii 
aveauviziuni diferite asupra schimbărilor care ar fi trebuit făcute in RDG. Crestin-democratii 
protestanți cu tendinţe de stânga nu puteau găsi cu uşurinţă un limbaj comun cu ecologistii 
care acționau în afara structurilor bisericeşti sau cu adepţii mişcării punk rock, persecutați 
pentru frizurile lor nonconformiste. Dar, dincolo de toate acestea, aparatul de control si 
supraveghere extins până la dimensiuni nemaiîntâlnite făcea imposibilă desfăşurarea unui 
schimb regulat de opinii şi impunea o activitate conspirativă foarte limitată. Ceea ce 
însemna de fapt că fiecare grup de opozanți îşi desfăşura activitatea in mod izolat, fără să 
fie la curent cu existenţa altor grupări. Şi chiar dacă ar fi avut asemenea informaţii, se 
punea oricum problema de a verifica în ce măsură persoanele implicate erau sau nu 
credibile. 

Grupările de opoziţie care apăreau şi în cadrul cărora era dezbătut viitorul RDG nu 
aveau, din păcate, nimic comun cu aşteptările cetăţenilor care, datorită televiziunii 
vest-germane şi excursiilor, fugeau tot mai des în Occident (sub presiunea oficialilor de 
la Bonn, Berlinul de Est era obligat să acorde măcar de ochii lumii anumite înlesniri 
pentru obţinerea paşapoartelor). Locuitorii RDG deveneau brusc conştienţi de faptul că 
între cele două state germane exista o mare diferenţă de nivel de trai, pe care o resimţeau 
foarte dureros. 

Dar această conştientizare nu stimula şi dorinţa de a se angaja într-un proces de 
schimbare, ci se reducea în primul rând la o şi mai mare dorinţă de a emigra în bogata 
RFG!. Ca urmare, ideile grupurilor de opozanți referitoare la reformarea statului, idei fata 
de care locuitorii RDG se simțeau tot mai putin solidari, erau sortite de la început să nu 
fie înţelese. La sfârşitul anilor '80 — repetăm acest lucru — masele de cetăţeni tineri ai RDG 
aveau un singur vis: să plece cât mai repede în RFG. 


1. După cum aminteşte pe bună dreptate Duisberg, cazurile de pătrundere în misiunile diplomatice 
ale RFG şi de solicitare a vizei pentru Bonn n-au apărut în 1989, ci mult mai devreme. Încă din 
1983, Reprezentanţa Permanentă a RFG în Berlinul de Est a fost închisă pentru câteva săptămâni 
pentru că un grup de cetăţeni disperaţi ai RDG a pătruns pe terenul acesteia, cerând viză turistică. 
Cazurile de acest tip s-au tot înmulţit în anii următori. Claus J. Duisberg, Das Deutsche Jahr.., 
pp. 31-32, http://www.seggeluchbecken.de/kirche/ddr-kirche-4.htm#an4-72 (accesat pe 15 aprilie 
2009). Referitor la perspectivele opoziţiei, vezi interviul cu pastorul Stephen Bickhardt, ,,Wir 
brauchen die offene Diskussion”, Tageszeitung, 15 august 1989, nr. 2884. 

Anul 1989 


În 1989, atât opoziţia în curs de constituire, cât şi partidul comunist erau prin urmare 
absolut nepregătite să facă faţă provocărilor ce aveau să urmeze. În primul rând, acţiunile 
întreprinse de SED demonstrau că acesta nu înţelegea deloc procesele ce aveau loc, cu 
toate că atât conducerea RDG, cât şi serviciile de informaţii erau evident conştiente că 
situaţia internațională se schimbă în defavoarea Berlinului. Şi totuşi, Honecker s-a 
hotărât să strângă şurubul atât în politica externă, cât şi în cea intemă. Criza care se 
adâncea în relaţiile cu Moscova se reflecta, între altele, în conflictul apărut în legătură 
cu abonamentele la revista Sputnik, la care, din noiembrie 1988, autorităţile RDG au 
hotărât să renunţe. 

Chiar dacă populaţia din RDG în principiu nu era obişnuită să-şi exprime împotrivirea, 
de această dată decizia conducerii SED a fost primită de eşaloanele inferioare ale partidului 
cu o indignare absolut sinceră. Pentru cea mai mare parte a marxiştilor, cenzurarea presei 
sovietice era inacceptabilă (în special pentru generaţia mai în vârstă, educată în perioada 
stalinistă, care nu era obişnuită ca voința Moscovei să fie judecată critic). Printre cele 
10.000 de persoane care au trimis scrisori adresate CC în legătură cu această problemă 
erau inclusiv ofiţeri Stasi?. Având în vedere largul răsunet pe care aceste petiţii l-au avut 
în sânul populaţiei, a fost luată hotărârea ca de problemă să se ocupe Biroul Politic, care 
a constatat că toate aceste acţiuni nu reprezentau altceva decât o încălcare a disciplinei de 
partid. Aşa încât răspunsul autorităţilor s-a concretizat exclusiv în sancţiuni mai dure sau 
mai puţin dure, în funcţie, de cele mai multe ori, de rangul social al persoanei în cauză, 
iar de aplicarea acestora s-a ocupat personal șeful MfS, Mielke?. 

Conducerea MfS a început să observe cu un sentiment de neliniște că pierderea încrederii 
în sensul propriei activităţi începuse să se extindă şi la angajaţii Stasi, care până atunci 
executau orice ordin al partidului“. Aceste temeri erau sporite si mai mult de faptul că în 
noiembrie 1988, sub presiunea MfS, au fost înăsprite prevederile dispoziţiei „cu privire 
la călătoriile cetăţenilor RDG în străinătate”. Ca urmare, obţinerea aprobării pentru călătorie 
a devenit, în ciuda oricăror speranţe, mult mai dificilă decât înainte. Reacţia a fost frustrarea 


1. Cauza directă a renunţării la abonamentele revistei Sputnik a fost faptul că, în coloanele ei, 
cititorii erau informaţi despre o clauză suplimentară secretă a pactului Ribentropp-Molotov din 
1939, iar Honecker considera că o astfel de publicaţie este foarte dăunătoare. 

2. Ehrhart Neubert, Unsere Revolution... ,p. 32. 

3. Vezi documentele consultate: 19 Januar 1989 Parteikontrollkommission im MfS, Ergebnisse der 
Bearbeitung von Schreiben, die von Angehörigen des MfS im Zusammenhang mit der Nichtauslieferung 
der Zeitschrift ,, Sputnik” 10/89 an das ZK der SED gerichtet wurden, 19.1.1989, (Auszug) BStU, 
ZA, SED-KL 4581, ff. 29-32, 35-40, http://www.bstu.bund.de/cln_012/nn_898162/DE/MfS-DDR- 
Geschichte/Revolutionskalender/Februar- 1 989/Dokumentenseiten/19-Januar/19_jan_text. 
html_nnn=true (accesat pe 4 martie 2009). 

4. Die Aufgaben der PKK zur Verwirklichung der Beschliisse der 7. Tagung des ZK der SED, o. 
D. [nach dem 15.2.1989] BStU, ZA, SED-KL 4582, ff. 11-69, hier 11, 24-34, http://www.bstu. 
bund.de/cln_012/nn_898162/DE/MfS-DDR-Geschichte/Revolutionskalender/Februar-1989/ 
Dokumentenseiten/nach15-Februar/nach15_feb_text,gtp=902152_3D3.html (accesat pe 4 martie 
2009). Cu totul altfel prezintă acest aspect Jens Gieseke, Der Mielke-Konzern..., p. 250. El 
afirmă că schimbările din URSS i-au deprimat pe unii angajaţi ai aparatului de Securitate, care 
şi-au căutat un refugiu în sfera vieţii private, dar şi în alcoolism. 

din ce în ce mai mare a populaţiei, reflectată în primul rând în numărul enorm de cereri 
şi contestaţii în caz de răspuns negativ. 

Modificarea unor prevederi ale acestei dispoziţii în martie 1989, operată la iniţiativa 
secretarului CC pe probleme de securitate, Egon Krenz, era o încercare de revenire la 
situaţia juridică dinainte de introducerea schimbărilor contestate. În martie 1989, această 
soluţie parțială nu mai era însă în măsură să calmeze spiritele!. La nivelul MfS, aceste 
schimbări au provocat o reacţie de dezaprobare nedisimulată?. După „scandalul Sputnik” 
era de altfel clar că, pentru majoritatea cetăţenilor, popularitatea lui Gorbaciov, care per- 
sonifica speranţa schimbării unei dictaturi osificate, era la cote foarte ridicate, depăşind cu 
mult popularitatea oricărui politician din RDG. Pentru Honecker, acest lucru era cu atât mai 
deranjant, cu cât până atunci tocmai Moscova era considerată instanța supremă care 
interpreta dogmele comuniste. 

Despre vreo perspectivă oarecare de lichidare a zidului Berlinului Honecker nici măcar 
nu voia să audă. A intrat în istorie declaraţia lui din 18 ianuarie 1989: „Zidul Berlinului 
va mai dăinui 50 sau chiar 100 de ani, până se vor schimba condiţiile care au dus la 
construirea lui”. Cu această ocazie, şeful partidului nu a omis să-i dojenească pe toţi cei 
care, vrând să dărâme zidul, doreau implicit să amenințe pacea întregii Europe. Că nu erau 
simple declaraţii fără acoperire o dovedeşte evenimentul dramatic din 5 februarie, când 
Chris Gueffroy a fost împuşcat în timp ce încerca să treacă ilegal de cealaltă parte a zidului. 
E adevărat că, în urma protestelor venite din lumea întreagă, Gueffroy a fost ultima victimă 
a zidului Berlinului; în luna aprilie, „având în vedere situaţia actuală”, Honecker a interzis 
împuşcarea fugarilor, dar acest ordin nu a fost niciodată publicat şi, din punctul de vedere 
al cetăţenilor, reacţia grănicerilor a rămas nesigură până la căderea zidului în noiembrie 
19894. 

Politica de „strângere a şurubului” nu avea cum să nu provoace consecinţe opuse celor 
scontate. Din rapoartele Stasi rezulta că, dacă în 1987 doar circa 18.000 de cetăţeni ai 
RDG reuşiseră să treacă legal sau ilegal în RFG, în 1988 numărul lor a ajuns aproape de 
40.0005, pentru ca în primele două luni ale lui 1989 să se înregistreze 18.000. Pentru 
conducerea Stasi era evident că politica de limitare a călătoriilor şi mijloacele represive 
prin care aceasta era impusă se dovedeau prea puţin eficiente. Cu ocazia unui sondaj 
efectuat pe 4 ianuarie 1989 în Alexanderplatz din Berlin s-a constatat fără nicio urmă de 


1. Information zur Verwirklichung der Verordnung vom 30 November 1988 über Reisen von Bürgern 
der DDR nach dem Ausland BArch Berlin, DY 30/1V 2/2.039/307, Bl. 20-25 (Bestand Büro 
Krenz), Urheber nicht benannt, undat.; Datierung nach letzter Datumsangabe in dem Dokument, 
http://www. bstu.bund.de/cln_012/nn_902298/DE/MfS-D DR-Geschichte/Revolutionskalender/ 
Maerz-1989/Dokumentenseiten/nach27-januar/nach27_jan_text.html_nnn=true (accesat pe 
4 martie 2009). 

2. Schreiben Mielkes an die Leiter der Diensteinheiten zur Verdnderung der Reiseverordnung vom 

14.3.1989, BStU, ZA, MfS-BdL/Dok 005299, http://www.bstu.bund.de/cln_012/nn_902298/DE/ 

MfS-DDR-Geschichte/Revolutionskalender/Maerz-1989/Dokumentenseiten/14-Maerz/14_mar_ 

text.html_nnn=true (accesat pe 4 martie 2009). 

Vezi Neues Deutschland, 19 ianuarie 1989. 

4. Pentru textul ordinului care suspenda, până la noi reglementări, ordinul de a impusca persoanele 
care încercau să treacă ilegal graniţa RDG, vezi http://www.chronik-der-mauer.de/index.php/ 
de/Media/GalleryPopup/id/358879/item/0/month/April/oldAction/Detail/oldModule/Chronical/ 
year/1989 (accesat pe 4 martie 2009). 

5. Vezi http://www.chronik-der-mauer.de/index.php/de/Chronical/Detail/month/Januar/year/1989 
(accesat pe 15 martie 2009). 

îndoială că principalul vector dătător de speranţă pentru populaţia din ce în ce mai obosită 
aRDG îl reprezenta nu propriul guvern, ci în primul rând continuarea procesului de reformă 
din URSS. lar principala dorinţă pe care populaţia ar fi vrut ca autorităţile să i-o indepli- 
nească în următoarea perioadă era facilitarea deplasărilor între cele două state germane!. 

Pe 7 mai 1989 au avut loc alegeri locale. Având în vedere adâncirea nemulțumirilor 
sociale, teoretic, aceasta ar fi putut constitui o foarte bună ocazie pentru opoziţie de a 
verifica, pe de o parte, în ce măsură autorităţile erau dispuse pentru un eventual dialog, 
iar pe de altă parte, forţa propriilor argumente. 

Dar opozanţii n-au reuşit să-şi definească o atitudine comună. Grupările creștine, 
reprezentate de persoane ca Stephen Bickhardt sau Ludwig Mehlhorn, la fel ca gruparea 
„Solidarische Kirche”, au încercat iniţial să-şi promoveze candidaţii proprii, altele au 
rămas în schimb blocate, protestând că legea electorală are un caracter nedemocratic şi 
îndemnând la boicotarea alegerilor. 

Cât despre SED, conducerea partidului nu şi-a manifestat în general absolut deloc 
interesul să profite de neînțelegerile dintre grupările de opoziţie pentru a-şi atinge propriile 
scopuri, tratând ambele curente drept „forţe dușmănoase şi negative” (Feindlich-negative 
Krăfte), ca să utilizăm limbajul angajaţilor Stasi. Ca urmare, niciunul dintre reprezentanții 
sprijiniți de grupările din opoziţie n-a reuşit măcar să se înscrie pe listele de candidaţi. De 
aceea, chiar şi grupările moderate au îndemnat la boicotarea alegerilor sau la votul negativ: 
„nu”. Temându-se de rezultatele alegerilor, autorităţile le-au falsificat. Potrivit aprecierii 
şefului Comisiei Electorale Centrale a RDG (die Central Wahlkommission), Egon Krentz, 
peste 98,5% dintre voturile valabil exprimate au fost favorabile listelor SED şi ale 
partidelor-satelit. 

Opoziția n-a recunoscut aceste rezultate ca fiind valabile. La iniţiativa lui Hans-Jürgen 
Fischbeck fuseseră plasați observatori în diferite puncte ale ţării, iar aceştia au constatat 
că participarea la vot s-a situat între 70 şi 85% şi că circa 7-8% dintre voturi au fost „nu”. 
Imediat după alegeri, în întreaga ţară s-au desfăşurat manifestații de amploare mai mare 
sau mai mică, dar împrăștiate fără probleme de forțele MfS şi ale Miliției Populare. 
Opoziția a informat, fireşte, opinia publică mondială în legătură cu falsificarea alegerilor, 
dar n-a fost capabilă să mobilizeze cetăţenii pentru acţiuni mai ample, ca să nu mai vorbim 
de prezentarea unui program unitar. Locuitorii din RDG îşi dădeau tot mai bine seama că 
evenimentele din Polonia şi Ungaria aveau drept ţintă impunerea reformelor, în timp ce 
în RDG conducerea SED rămânea neînduplecată, singura ei eventuală reacţie putând fi 
doar una brutală. Evenimentele din piața Tiananmen din Beijing au fost apreciate de către 
Honecker drept înăbuşirea contrarevolutiei. Ceea ce însemna că utilizarea armelor de foc 
împotriva potenţialilor „răsculaţi” rămânea în RDG o variantă probabilă atât timp cât la 
conducerea statului se afla o putere caracterizată de un marxism dogmatic. 

Treptat, această situaţie a devenit insuportabilă pentru locuitorii din RDG, care, auzind 
de acordul dintre Austria si Ungaria din mai 1989, în virtutea căruia autorităţile RPU 
începuseră să demonteze barierele de la graniţa dintre cele două ţări, au început să plece 
masiv în excursie în Ungaria, cu speranţa că vor reuşi să găsească o variantă mai ușoară 
de a fugi în Occident. Ungurii şi austriecii au oferit un stimul suplimentar, organizând la 


1. Fragmente ale unor interviuri luate în Alexanderplatz pe 4 ianuarie de către reporterii emisiunii 
„Guten Morgen” pentru Deutschlandradio. Informatie preluată de la http://www.chronik-der-mauer. 
de/index. php/de/Media/Video-Popup/field/audio_video/id/14245/month/Januar/oldAction/Detail/ 
oldModule/Chronical/year/1989 (accesat pe 15 martie 2009). 

sfârşitul lunii august un Picnic Paneuropean! în cursul căruia a fost deschis, pentru câteva 
ore, punctul de trecere a frontierei de la Sankt Margarethen im Burgenland (pe partea 
maghiară, Sopronkőhida). Cu această ocazie, circa 600 de cetăţeni ai RDG au părăsit 
Ungaria. 

Urmarea acestor evenimente a fost că în ţara vecină de pe malurile Dunării au venit 
peste 150.000 de persoane care nu ascundeau faptul că au intenţia de a ajunge în RFG. 
Întrucât la momentul respectiv MAE al Ungariei purta cu Bonnul tratative, bazate mai 
mult sau mai puţin pe încredere, în legătură cu soluţionarea acestei probleme, Honecker 
căuta cu disperare metode de a obliga guvernul lui Miklós Németh să-i retina pe fugari, 
lucru pe care ungurii ar fi fost obligaţi să-l facă în baza acordurilor încheiate anterior. 

Acest deziderat s-a dovedit a fi imposibil de realizat. Alegerile parlamentare din RP 
Polonă de pe 4 iunie, începerea lucrărilor Mesei Rotunde maghiare şi, în cele din urmă, 
cuvântarea de la Strasbourg a lui Gorbaciov din 6 iulie 1989, ocazie cu care secretarul 
general al CC al PCUS dădea clar de înţeles că renunţă la doctrina Brejnev, iar opţiunea 
pentru un sistem politic anume rămâne o problemă de ordin exclusiv intern a fiecărui stat, 
toate acestea înrăutăţeau semnificativ situaţia internațională a Berlinului de Est. Practic, 
s-a constatat că RDG nu mai putea conta pe niciun fel de sprijin militar din partea 
Moscovei, singurii posibili aliaţi în afară de îndepărtata Chină rămânând eventual România 
şi tot mai incerta Cehoslovacie, unde activitatea opoziţiei căpăta de asemenea proporţii 
îngrijorătoare. 

În acest context, pe 11 septembrie, s-a produs o adevărată catastrofă pentru regim: 
Ungaria şi-a deschis graniţele, provocând un eşec mediatic total al SED. Din mitul despre 
„ce bine e-n RDG”, în mai puţin de 24 de ore n-a mai rămas nimic, pentru că întreaga 
lume a putut să vadă pe viu cozile interminabile de Trabanturi şi Wartburguri ai căror 
pasageri erau nebuni de fericire că pot în sfârşit să renunţe la viata dusă în spatele Cortinei 
de Fier. 

Decizia forurilor de la Budapesta nu făcea însă decât să grăbească evenimentele. 
Cetăţenii RDG care nu reuşiseră să ajungă în Ungaria au început „să ia cu asalt”, într-un 
număr nemaiîntâlnit anterior, clădirile ambasadelor RFG din toate ţările cu democraţie 
populară. Cel mai mare răsunet în presă l-a căpătat ambasada RFG de la Praga; in sep- 
tembrie, aici şi-au stabilit tabăra, în condiţii foarte precare, aproape 3.500 de cetăţeni ai 
RDG. Mai puţini (circa 600) încercau să ajungă în RFG prin ambasada acestei țări de la 
Varşovia. După consultări cu URSS şi RDG, ministrul Afacerilor Externe al RFG, Hans 
Dietrich Genscher, a obţinut acordul de tranzit pe teritoriul RDG al unor trenuri speciale, 
sigilate, care transportau fugari. Informaţia că se poate fugi şi prin Praga a provocat un 
alt val de călătorii. În total, până la sfârşitul lunii octombrie, „trenurile libertăţii” au dus 
dincolo de Cortina de Fier peste 17.000 de persoane. Reacţia autorităţilor din RDG a fost 
categorică. Pe 3 octombrie a fost închisă graniţa cu Cehoslovacia?. 

Partidul în fruntea căruia se afla Honecker (afectat tot mai mult de probleme de 
sănătate), deşi vedea că populaţia era cuprinsă de această ciudată „psihoză a plecării”, nu 


1. Picnicul Paneuropean organizat la Sopron pe 19 august.1989 din iniţiativa Forumului Democrat 
Maghiar (MDF), a Uniunii Democraților Liberi (SzDSz) și a Uniunii Internationale Paneuropene. 
Cu această ocazie, pentru trei ore, a fost deschisă graniţa ungaro-austriacă, ocazie de care au 

-profitat mulţi cetăţeni ai RDG. 

2. Mai pe larg despre negocierile cu guvernul RS Cehoslovace pentru rezolvarea crizei, vezi Claus 
J. Duisberg, Das Deutsche Jahr..., pp. 47-61. 

avea nici cea mai mică intenţie de a renunţa la linia politică de până atunci. Mai grav chiar, 
înrăutățirea stării de sănătate a secretarului general, care se lupta cu cancerul, a dus la un 
vid politic nefiresc. În timpul summitului Pactului de la Varşovia care a avut loc la 
Bucureşti (poate sub impresia cuvântării lui Gorbaciov de la Strasbourg), Honecker s-a 
certat cu conducătorul sovietic, iar în cursul serii i s-a făcut rău. O criză de colică biliară 
l-a eliminat pe şeful SED nu numai de la următoarele lucrări ale summitului, ci şi de la 
orice activitate politică pentru un interval de peste două luni!. Pentru partid, boala lui 
Honecker era un factor în plus care complica situația. Fără Honecker, Biroul Politic nu 
avea nici cea mai mică intenţie de a lua vreo decizie. Teoretic, opinia publică îi dădea cele 
mai mari şanse lui Egon Krenz, numai că pe perioada absenței sale forţate Honecker îi 
incredintase conducerea nu acestuia, ci lui Günter Mittag. Ceea ce făcea ca problema 
succesiunii să rămână foarte neclară pentru aparatul de partid. Cedându-i temporar prero- 
gativele lui Mittag, nu era sigur dacă Honecker avea intenţia să-şi schimbe părerea în ceea 
ce-l priveşte pe Krenz — de aceea, acesta din urmă s-a decis să rămână în expectativă. Pe 
de altă parte, Mittag, personificarea aripii dure a partidului, avea o stare de sănătate nu 
foarte diferită de a lui Honecker şi nu avea nici posibilitatea, nici putere suficientă pentru 
a ataca frontal problema exodului populaţiei din RDG. Blocajul la nivelul Biroului Politic 
a dus însă la o întârziere catastrofală, din cauza căreia SED s-a trezit mai târziu fără nicio 
posibilitate de iniţiativă. Problema fundamentală a fost că, exact în momentul în care criza 
a atins paroxismul, SED pur şi simplu „a amuţit”. 

Valul de fugari, criza tot mai accentuată şi pasivitatea partidului au mobilizat condu- 
cerea Bisericii luterane, care a decis să pună capăt politicii de până atunci. Spre deosebire 
de discuţiile anterioare cu puterea, de această dată reprezentanţii Bisericii i-au cerut 
secretarului general, prin formulări deosebit de categorice, lipsite de orice ambiguitate, să 
accepte dialogul cu societatea. Obiectul acestui dialog avea să fie în primul rând plecarea 
masivă peste graniță a cetăţenilor est-germani. Cu această ocazie, ierarhii Uniunii Bisericilor 
Evanghelice din RDG (Bund der Evangelischen Kirchen in der DDR - BEK) nu au omis 
să critice politica de vize a partidului şi situaţia din ţară. După cum s-a putut constata, 
acest divorţ dintre partid şi Biserică a avut consecinţe grave. Honecker s-a simţit ofensat 
Şi a revocat în ultima clipă întâlnirea care fusese deja planificată cu conducerea Bisericii 
luterane. Răspunsul a fost dat de episcopul Werner Leich, care a îndemnat la boicotarea 
festivităților organizate pentru aniversarea cu mare pompă a 40 de ani de la crearea RDG: 
acestea fuseseră planificate la începutul lunii octombrie?. 

Că situaţia în cadrul Bisericii luterane începea să scape tot mai mult de sub control o 
dovedea şi felul cum s-a desfăşurat Conciliul convocat pe data de 19 septembrie. Acesta 
nu numai că a validat decizia referitoare la boicot, dar în plus a tolerat răspândirea unor 
manifeste critice, pregătite de activiştii din ce în ce mai frustrati ai Partidului Creştin-Democrat 
est-german. Astfel, Biserica a contribuit din plin la propagarea conţinutului acestor mani- 
feste la nivelul întregii țări’. 


l. Biografia lui Honecker şi calendarul detaliat al evenimentelor din viata conducătorului RDG 
sunt disponibile la http://meike-wulf.homepage.t-online.de/html/1989.html (accesat pe 17 august 
2009). : 

2. Ehrhart Neubert, Unsere Revolution..., pp. 93-93. 

3. In aşa-numita „scrisoare de la Weimar”, redactată de Martina Huhn, Martin Kirchner, Christie 
Lieberknecht şi Gottfried Miiller, autorii criticau aspru situaţia din RDG, cenzura, centralismul 
democratic şi cereau conducerii partidului lor o participare mai largă la guvernare, ştiut fiind că 
până atunci atât CDU est-germană, cât şi liberalii din cadrul LDPD, respectiv alte partide care 

Reacţia isterică a presei de partid, cu Neues Deurschland în frunte, n-a făcut decât să 
toarne gaz peste foc: critica adusă partidului de Conciliul luteran era considerată o expresie 
a „activităţii anumitor cercuri” din RFG; Mittag a mers chiar mai departe: pentru el, 
rezultatele lucrărilor Conciliului erau nici mai mult, nici mai puţin decât o ,,contrarevolutie”. 
Rezultatul a fost exact invers faţă de cel scontat. Dacă până atunci activitatea conducerii 
Bisericii luterane consta într-o critică foarte moderată a partidului, fără să acorde vreun 
sprijin opoziţiei, după o astfel de „replică”, din ce în ce mai multe înalte feţe bisericeşti (mai 
ales din Saxonia), ofensate de epitetele cu care activiştii din cadrul aparatului de propagandă 
al SED n-au fost deloc zgarciti, au început să sprijine deschis acţiunile disidenţilor!. 

Nici nu se putea imagina un moment mai defavorabil pentru înrăutățirea relaţiilor şi 
pentru scandaluri cu clerul decât luna septembrie a anului 1989. Încă de la începutul lunii 
se desfăşurau la Leipzig aşa-numitele demonstraţii de luni (Montagsdemonstrationen). Ele 
îşi aveau originea în tradiţia întâlnirilor de discuţii şi rugăciuni pentru pace organizate de 
pastorii Christian Fiihrer şi Christoph Wonnenberger la biserica Sf. Nicolae, care strângeau 
laolaltă tot mai multă lume. Având în vedere prezenţa a numeroşi ziarişti occidentali, 
sarcina organelor de Securitate era foarte dificilă, inclusiv din cauză că informaţiile despre 
organizarea demonstrațiilor nici nu erau necesare. Oamenii isi transmiteau unii altora 
mesajul că în ficare zi de luni, la ora 17, aveau loc demonstraţii. În cadrul conflictului cu 
ierarhia bisericească mai exista încă o problemă: tradiționala metodă de „liniştire” a 
pastorilor recalcitranti prin intermediul unui telefon din partea instanțelor de partid cores- 
punzătoare adresat episcopului local de data aceasta a fost un eşec pe toată linia. Cu ocazia 
unei discuţii pe care a avut-o cu reprezentantul departamentului pentru culte din Leipzig, 
episcopul local Johannes Hempel a refuzat să administreze orice fel de sancţiune pastorilor 
care organizau rugăciuni pentru pace, susţinând că partidul era singurul vinovat de situația 
tensionată din tara’. 

Autorităţile au încercat atunci să acţioneze „discret”, adică să organizeze prinderea 
activiştilor înainte de demonstraţie şi să nu le permită celor interesaţi să ia parte la acti- 
vitatea obişnuită prin blocarea accesului în biserică cu ajutorul forţelor de poliţie şi al 
Securităţii. Dar la Leipzig această tactică a eşuat complet, în primul rând pentru că 
rugăciunile pentru pace şi demonstrațiile mobilizau cu fiecare săptămână tot mai mulţi 
cetăţeni (spre sfârşitul lui septembrie, chiar şi simplii trecători se alăturau demonstrantilor). 
lar unei asemenea masc, forţele de poliţie nu-i puteau face faţă numeric. 

Dar şi în aceste condiţii autorităţile considerau că nu se cade să poarte discuţii cu oricine. 
Până la sfârşitul lunii septembrie, Montagsdemonstrationen din Leipzig au constituit un 
punct izolat la scara întregii ţări, pentru că în celelalte oraşe mari (şi cu atât mai putin în 
provincie) nu aveau loc niciun fel de proteste notabile. Pe la sfârşitul lui septembrie, 
autorităţile au hotărât să înăsprească măsurile penale pentru participarea la demonstraţii, 
sporind de asemenea prerogativele Stasi. Intenţia lui Mielke era în primul rând ca, prin 
aceste măsuri de factură politică, să liniştească spiritele pentru a evita orice tulburări care 
s-ar fi putut produce în timpul aniversării celor 40 de ani de la înfiinţarea statului german 
comunist. Această sărbătoare trebuia să demonstreze atât populaţiei, cât şi observatorilor 
de peste hotare că, în RDG, partidul continua să ia toate deciziile. Numai că planul lui 
Mielke nu lua în considerare faptul că, la doar câteva zile după luarea măsurilor respective, 


făceau parte din Frontul Unităţii nu jucaseră decât un rol decorativ. Ehrhart Neubert, Unsere 
Revolution..., pp. 98-99. 

1. Ibidem, pp. 93-95, 104. 

2. Ibidem. 

care priveau direct aparatul Securităţii şi al poliţiei, pe teritoriul RDG urmau să treacă trenurile 
cu fugarii de la ambasadele din Praga şi Varşovia. Ceea ce a creat alte complicaţii, pentru că, 
pe de o parte, „trenurile libertăţii” erau dovada faptului că regimul îşi recunoaşte eşecul, iar 
pe de altă parte, trecerea lor putea fi o ocazie pentru alti cetăţeni dornici să-şi părăsească tara. 

La începutul lui octombrie, în loc să scadă, valul de proteste a crescut din nou. Pe 
2 octombrie, forțele de Securitate din Leipzig au cunoscut o nouă înfrângere, când 
10.000 de protestatari s-au dovedit a fi prea mulţi pentru forţele polițienești care fuseseră trimise 
să împrăştie demonstraţia. De data aceasta însă lucrurile au luat o întorsătură neașteptată. 
Poliţia a utilizat gaze lacrimogene, tunuri cu apă, câini pe care i-a asmuţit împotriva 
demonstrantilor — şi, desigur, bastoanele de cauciuc din dotare au avut mult de lucru. 
Situaţia a fost agravată şi de faptul că pe 3 octombrie autorităţile au hotărât să închidă 
graniţa cu Cehoslovacia. Sute de persoane au fost trimise cu forţa de la graniţă înapoi în 
tara. In acest fel, autorităţile au creat o nouă categorie de ,,opozanti” (si era vorba de 
persoane deosebit de hotărâte, cărora li se refuzase dreptul la călătorie). Mass-media din 
întreaga lume a informat despre scenele dramatice care avuseseră loc în anumite gări din 
Saxonia, unde sute de persoane încercaseră să ajungă pe peron, în dorinţa de a urca în 
trenurile care circulau de la Praga în direcţia RFG, iar autorităţile nu ezitaseră să folosească 
forţa pentru a le împiedica să fugă. 

Pe lângă toate acestea, ideea Montagsdemonstrationen a început să se răspândească şi în 
celelalte oraşe din Saxonia (mai ales în Dresda, Plauen, Chemnitz — pe atunci Karl-Marx-Stadt), 
iar mai târziu pe tot teritoriul RDG (mai ales în Turingia şi în Anhalt), astfel încât pe la 
jumătatea lunii octombrie se demonstra inclusiv în zonele din nordul ţării, care până atunci 
erau considerate „mai sigure”. 

La Dresda au fost semnalate numeroase ciocniri cu poliţia, mai ales pe 4 octombrie, 
când prin gară a trecut ultimul tren cu persoane evacuate din ambasada RFG de la Praga. 
Circa 5.000 de locuitori ai Dresdei, disperaţi, au încercat să urce cu forţa în tren. A fost o 
adevărată luptă. În urma intervenţiei în forță a poliţiei, au fost arestate aproape 1.300 de 
persoane, clădirea gării a fost complet devastată, iar poliţia n-a reuşit să devină stăpână 
pe situație decât în ziua următoare. Responsabilitatea directă pentru aceste evenimente a 
fost pusă pe seama prim-secretarului partidului din Dresda, Hans Modrow, care până atunci 
se bucura de multă apreciere, fiind considerat mai „liberal”, ca adept moderat al peres- 
troikăi. Pe 4 octombrie însă Modrow a cerut în mod explicit ajutorul armatei împotriva 
demonstrantilor. La baza acestei măsuri a stat fără îndoială informaţia că unii poliţişti fie 
tergiversează, fie pur şi simplu refuză să execute ordinul de a-i împrăștia pe demonstranți. 
Dar, în foarte scurt timp, Modrow avea să tragă concluziile care se impuneau din această 
experienţă. 

În ciuda eforturilor disperate pentru ca 7 octombrie să fie o zi fără demonstraţii în afara 
celei dedicate aniversării organizate de autorităţi (era ziua în care se împlineau 40 de ani de 
la crearea RDG), serviciile de ordine şi poliţia n-au reuşit să împiedice un nou val de 
manifestații. Când, la Berlin, 70.000 de participanţi defilau prin fata tribunei oficiale in care 
se aflau, printre alţii, Gorbaciov şi Ceauşescu, în Alexanderplatz şi în apropierea Palatului 
Republicii demonstrantii disperaţi strigau „Gorbi, Hilf uns” (,,Gorbi, ajută-ne”), stricându-le 
cheful musafirilor dictatorului şi obligându-l pe Mielke să părăsească banchetul oficial ca 
să coordoneze acţiunile de împrăştiere a lor. 

Acţiuni asemănătoare au fost organizate pe 7 octombrie şi la Plauen, unde poliţia i-a 
atacat deosebit de brutal pe demonstranți, escaladarea în continuare a violenţei neputând 
fi evitată decât prin intervenţia superintendentului Thomas Kiittler, care a acceptat să 
medieze conflictul dintre organele de Securitate şi aceştia din urmă. 

Atitudinea autorităţilor din RDG (şi în primul rând a lui Honecker) dovedea o pierdere 
totală a simțului realităţii politice. Opoziția necoagulată încerca să recupereze anii pierduţi 
creând grupări politice izolate care ar fi putut lua parte la convorbiri cu autoritățile. Încă 
de pe 10 septembrieapăruse Noul Forum (Neue Forum — NF); pe 12 septembrie, Democraţia 
acum! (Demokratie jetzt!) a fost înregistrată oficial; apoi Partidul Social-Democrat din 
RDG (SPD in der DDR), care funcţiona deja cvasilegal încă din aprilie; de asemenea, 
gruparea Răscrucea Democrată (Demokratischer Aubruch). Acest proces a continuat în 
lunile următoare, când au apărut şi Liga Verde (Die Griine Liga), Partidul Verzilor, 
Uniunea Independentă a Femeilor (Unabhängige Frauenverband — UFV) şi alte grupări. 
Ele încercau să preia conducerea revoltei sociale care căpăta tot mai multă amploare. 
Numai că acest lucru s-a dovedit mai greu decât părea iniţial. În ciuda discuţiilor purtate 
încă din primăvara lui 1989 în legătură cu organizarea unor acţiuni comune, opoziţia 
din RDG a intrat în „toamna naţiunilor” fărâmiţată în destul de multe grupări (între 10 
şi 20) care nu aveau nici țeluri politice bine definite, nici resurse de cadre si materiale 
serioase, nici experienţa necesară. Pentru marea majoritate a intelectualilor, scopul 
mani festaţiilor era în primul rând acela de a oferi ocazia unei analize critice a regimului 
SED. Ideea de a înfiinţa un partid care să lupte pentru lucruri concrete (ceea ce ar fi 
implicat obligatoriu existenţa în cadrul acestuia a unei ierarhii, a unei discipline de partid 
şi a unor structuri mai mult sau mai puţin dezvoltate) le provoca o sinceră aversiune 
membrilor elitei Noului Forum’. Initial, autorităţile nu aveau de gând să trateze grupările 
disidente care făceau demersurile necesare pentru a se institutionaliza drept parteneri 
de dialog pentru că vedeau în ele doar o ameninţare care trebuia neutralizată prin mijloace 
coercitive. Grupările de opoziţie, conştiente de slăbiciunea lor, la început nici nu for- 
mulau revendicări prea radicale. Unele declaraţii ale liderilor lor puteau provoca chiar 
nedumerire nu numai observatorilor occidentali, ci şi cetăţenilor din RDG care căutau 
răspunsuri şi soluţii concrete?. 

Demonstraţiile, revendicarea tot mai sonoră a dreptului la călătorie, a eliminării cen- 
zurii, a libertăţii de exprimare şi a altor drepturi cetăţeneşti au facut ca RDG să se cufunde 
într-un haos total, cu atât mai mult cu cât, din octombrie, la demonstraţii luau parte nu numai 
cei care până atunci fuseseră indiferenți fata de politică, ci chiar şi unii membri ai SED. 


Ibidem, pp. 70-74. 

2. De incapacitatea opoziţiei (si, în consecinţă, de şansele reduse ca aceasta să influenţeze modul 
cum vor evolua procesele aflate în plină desfăşurare în RDG) era convins, printre alţii, şi Franz 
Bertele, șeful Misiunii Diplomatice Permanente a RFG în RDG. În două note de serviciu pe care 
le-a redactat în 19 şi 22 septembrie 1989 pentru Rudolf Seiters, şeful de cabinet al cancelarului, 
Bertele le reproşa celor din opoziţie organizarea deficitară, lipsa unui program, limitarea la un cerc 
îngust de intelectuali şi stângăcia cu care stabileau contactul cu cetățenii est-germani. De exemplu, 
cu ocazia şedinţei speciale de constituire a Noului Forum din 19 septembrie 1989, Bărbel Bohley 
ar fi declarat că această formaţiune politică este gata să se autodizolve dacă SED se reformează, 
iar publicul prezent (care, după aprecierea lui Bertele, nu depășea 200 de persoane) a fost de-a 
dreptul uimit şi dezamăgit de modul în care s-a desfăşurat întâlnirea. Vezi „Festschreiben des 
Staatssekretărs Bertele an den Chef des Bundeskanzlersamtes”, Berlin (Ost), 20 September, 
doc. 43, 45, în Hanns Jiirgen Kiisters, Daniel Hoffman, Dokumente zur Deutschland Politik Deutsche 
Einheit, Oldenbourg, 1998, pp. 410, 415. Din perspectivă poloneză, interesantă pare informaţia 
referitoare la aprecierea diplomatului vest-german potrivit căreia o astfel de activitate ar fi fost 
periculoasă pentru regim „în măsura în care ar fi apărut un adevărat geniu politic, oarecum 
asemănător cu Wałęsa”. În septembrie 1989, Bertele nu vedea însă pe nimeni dintre opozantii 
est-germani care să corespundă acestui criteriu. 


— 

Având în vedere numărul tot mai mare al participanţilor la proteste, atmosfera revoluţionară 
şi lipsa unor directive clare şi categorice din partea Biroului Politic şi a CC, organele locale 
ale partidului (mai ales cele din Saxonia) erau obligate să ia pe cont propriu toate măsurile 
necesare liniştirii populaţiei şi a atmosferei. Ca urmare, încă de la începutul lunii octombrie, 
responsabilii locali au fost obligaţi să ducă tratative cu organizatorii demonstrațiilor, printre 
care tot mai frecvent puteau fi întâlniți membri ai autorităţilor locale, inclusiv ai Bisericii 
protestante, scriitori, artişti şi oameni de ştiinţă. A duce tratative când în fruntea partidului 
se afla o persoană ca Honecker era însă foarte greu pentru un secretar de partid de la nivel 
local, pentru că acesta nu putea fi niciodată sigur că iniţiativele sale nu vor fi considerate 
un act de nesupunere. Încă din 8 octombrie au fost trimise în teritoriu două scrisori: prima 
era scrisă de şeful SED şi adresată organelor locale de partid, iar a doua era scrisă de 
Mielke şi adresată structurilor MfS. Ambele erau redactate pe un ton aspru şi cereau în 
primul rând informarea conducerii despre evoluţia situaţiei, respectiv (scrisoarea lui 
Honecker) lichidarea imediată a tulburărilor (în original, vornherein zu unterbinden). Deşi 
în niciuna nu se vorbea explicit de o eventuală utilizare a armelor de foc împotriva 
demonstrantilor, la o lectură mai atentă orice îndoială dispărea, Berlinul fiind mai degrabă 
dispus să accepte o rezolvare violentă decât discuţii cu opoziţia. Unităţile subordonate 
MfS al RDG au intrat în alertă: erau gata de acţiune, persoanelor autorizate să poarte armă 
li s-a ordonat să aibă arma permanent asupra lor, a fost dat ordinul de întocmire a listelor 
şi a planurilor de reţinere a persoanelor deosebit de active, suspectate că ar participa la 
demonstraţii. Dar era evident faptul că la nivelul superior al MfS (şefii îşi mai aminteau, 
fără îndoială, evenimentele din iulie 1953) existau temeri destul de serioase că armele ar 
putea ajunge în mâna demonstrantilor şi, tocmai ca să nu se întâmple asa ceva, au fost 
date şi directivele necesare în acest sens!. 

Aşa cum a dovedit exemplul Dresdei, executarea respectivelor instrucțiuni era îndo- 
ielnică, fără să mai vorbim de faptul că directivele de la centru, exprimate în termeni foarte 
generali, puteau fi interpretate diferit. Ca urmare, prim-secretarul SED din Dresda, Hans 
Modrow, a recunoscut că demonstrațiile cu caracter paşnic ale opoziţiei nu puteau fi impras- 
tiate cu ajutorul unităţilor de poliţie, dar a intrat astfel în conflict cu reprezentantul local 
al MfS, generalul Horst Bohm, care cerea continuarea politicii represive. Toată povestea 
s-a încheiat când Böhm l-a denunţat pe Modrow lui Mielke, cerând intervenţia autorităţilor 
de partid?. Probabil însă că Biroul Politic era deja conştient că, dacă haosul se generali- 
zează, conflictele de acest gen se vor înmulţi, iar sistemul est-german centralizat, in care 
cea mai mare parte a competenţelor erau concentrate în mâinile conducerii de la Berlin, 
era complet nepregătit pentru rezolvarea în mai multe regiuni a unui conflict de mari 
proporţii, aşa cum se prezenta situaţia în septembrie şi octombrie 1989. 


1. Fernschreiben des SED-Generalsekretărs Honecker an die 1. Sekretăre der SED-Bezirksleitungen, 
von Mielke mit Begleitschreiben weitergeleitet an die Leiter der Stasi-Bezirksverwaltungen, 
8.10.1989 BStU, MfS, BdL/Dok 006921; 8. Oktober 1989 Telegrafische Weisung Mielkes an 
die Leiter der Diensteinheiten, BStU, MfS, BdL/Dok 006920. Ambele documente sunt disponi- 
bile pe pagina de internet a Reprezentantului Guvernului pe probleme de documente MfS b. 
RDG, http://www. bstu.bund.de (accesat pe 20 martie 2009). 

2. 9. Oktober 1989 Schilderung der Ereignisse in Dresden zwischen dem 3. und dem 8.10.1989 
durch den Leiter der BVfS Dresden, Bohm, BStU, ASt Dresden, BV Dresden, LBV 10167, BI. 1-5, 
http://www. bstu.bund.de/cln_012/nn_925658/DE/MfS-DDR-Geschichte/Revolutionskalender/ 
Oktober-1989/Dokumentenseiten/09-Oktober_a/09_okt_a_text.html_nnn=true (accesat pe 20 
martie 2009). 

Dinspre Biroul Politic veneau semnale contradictorii. Generalul Böhm şi subordonații 
săi nu mai aşteptau deja niciun fel de directive din partea lui Honecker. După vizita lui 
Gorbaciov (6-7 octombrie), în cursul căreia secretarul general al PCUS fusese deosebit 
de iritat de atitudinea pasivă a conducerii SED, care aştepta totul de la ajutorul sovietic 
(iar Gorbaciov nu avea de gând să dea acest ajutor), Biroul Politic a declarat că este gata 
de dialog. Pe de altă parte, cu două zile înainte de a fi dată această declaraţie, tuturor 
secretarilor regionali ai SED le fuseseră trimise instrucţiuni secrete prin care recomandau 
înăbușirea demonstraţii lor si împiedicarea accesului ziariştilor străini în zonele turbulente’. 
Drept pentru care organele de partid din teritoriu au decis să aştepte mai întâi desfăşurarea 
evenimentelor, pentru că nu erau deloc dispuse să recurgă la „varianta chinezească”. 

Constatând că situaţia „de sus” părea să se îndrepte încet-încet spre o schimbare de 
direcţie, Modrow s-a hotărât să nu permită reacţii violente. El ştia că nu poate conta pe 
ajutorul armatei, că forţele de care dispunea erau insuficiente, iar dorinţa acestora de a 
maltrata demonstranți nevinovaţi scădea pe zi ce trece, aşa încât, în seara zilei de 8 octom- 
brie, şi-a permis o mică, dar semnificativă concesie. În timpul următoarei demonstraţii, 
convoiul a fost oprit de un cordon de poliţie, ceea ce ameninţa să dea naștere unor noi 
violenţe. Dar de data aceasta s-a întâmplat altfel. Prin intermediul a doi clerici catolici, 
Andreas Leuschner şi Frank Richter, s-a reuşit negocierea unei înţelegeri cu comandantul 
unităţii de poliţie, iar, în baza acesteia, preoţii promiteau că se vor adresa demonstrantilor 
cu rugămintea să încheie protestul. În schimb, autorităţile se obligau ca a doua zi să pri- 
mească la sediul primăriei o delegaţie de 20 de persoane care să discute cu primarul 
oraşului, Wolfgang Berghofer. Protestatarii puteau astfel să-i prezinte acestuia dezideratele 
lor, printre care figura eliberarea celor arestaţi (în intervalul de care vorbim, în arestul 
poliţiei şi în închisorile din Dresda erau deţinute nu mai puţin de o mie de persoane), dar 
şi legalizarea Noului Forum, dreptul la emigrare, dreptul de a organiza demonstraţii etc. 
Chiar dacă unele dintre aceste puncte aveau un evident caracter politic şi depăşeau fără 
îndoială competențele lui Modrow, conducerea SED din Dresda şi autorităţile orașului au 
acceptat propunerea?. 

Importanţa evenimentelor din 8 octombrie a fost determinantă pentru ceea ce avea să 
se întâmple cu statul est-german din cel puţin două motive. Pe de o parte, aceste evenimente 
constituie un important punct de cotitură în desfăşurarea revoluţiei redegiste întrucât, 
pentru prima dată în istorie, autorităţile statului au încetat să mai profereze invective la 
adresa manifestantilor şi au început să negocieze cu ei. Mai mult chiar, în condiţiile date, 
respectivele negocieri s-au dovedit destul de fructuoase. Încă de la prima întâlnire, „grupul 
celor 20” a obţinut prin negociere eliberarea celor arestaţi şi promisiunea că va mai exista 
o întâlnire, fixată pe data de 16 octombrie. Şi a fost suficient pentru ca semnalul dat de 
Dresda să se propage în toată ţara: protestele şi demonstrațiile puteau obliga autorităţile 
să facă anumite concesii. În al doilea rând, nici echipa care reprezenta partidul, nici 
delegaţii demonstrantilor din 8 octombrie nu ştiau în momentul respectiv că, aşezându-se 
la masa tratativelor, dăduseră startul unuia dintre cele mai interesante procese politice ale 
revoluţiei germane de la 1989, proces în care iniţiativa populară, fără a mai ţine cont de 
Berlin, s-a transformat treptat într-o masă rotundă la nivel local care, în timp şi în funcţie 
de condiţiile specifice diferitelor raioane sau orașe, începea să concureze sau chiar să elimine 


1. Pentru mai multe informaţii pe această temă, vezi http://www.chronik-der-mauer.de/index.php/ 
de/Chronical/Detail/month/Oktober/year/1989 (accesat pe 20 martie 2009). 
2. Ehrhart Neubert, Unsere Revolution..., pp. 129-130. 


RDG: EŞECUL REVOLUȚIEI? 231 


structurile în curs de dezagregare ale statului partinic la nivelul administraţiei locale. În acest 
sens, apariţia „grupului 20” la Dresda a avut oarecum rolul de solutie-prototip care şi-a găsit 
aplicarea pe scară largă şi în celelalte oraşe din RDG. 

O zi mai târziu, pe 9 octombrie, a avut loc la Leipzig o altă demonstraţie de luni. În 
ciuda faptului că autorităţile au facut tot ce le-a stat în putinţă, pregătindu-se corespunzător 
pentru oprirea demonstraţiei, 70.000 de protestatari era un număr care depășea cu mult 
întrebarea comandantului forțelor de ordine din Leipzig referitoare la modul cum trebuia 
să procedeze în situaţia dată, Berlinul n-a putut da niciun fel de răspuns. Honecker nu 
putea fi contactat nici măcar telefonic, iar Krenz a cerut un timp de gândire!. Dar înainte 
ca el să fi găsit un răspuns, demonstranţii se împrăştiaseră deja. Cu alte cuvinte, manifes- 
tatia s-a desfăşurat într-o perfectă ordine?. 

Între timp, problemele cu care se confrunta conducerea SED au început să se înmul- 
teasca. În octombrie, revolta a cuprins si partidele aliate, care până atunci jucau un rol de 
figuranti în cadrul Camerei Populare. Pe 13 octombrie, liderul liberalilor est-germani, 
Manfred Gerlach, sugera (si era primul care rostea aceste cuvinte) varianta ca secretarul general 
al SED să-şi dea demisia. Ecouri ale nemulțumirilor au început să apară şi din partea sindi- 
catelor si a altor organizaţii care „făceau legătura între partid şi masele populare”. 

În această situaţie, SED înceta treptat să mai fie un instrument de exercitare a puterii 
pentru că devenise inoperant, iar necesitatea demisiei lui Honecker era evidentă chiar 
şi pentru membrii Biroului Politic, în frunte cu Willy Stoph sau Erich Mielke. Se pare 
că aceşti doi veterani ai politicii redegiste au devenit, alături de principalul interesat, 
Egon Krenz, resortul central al unei adevărate „lovituri de stat” care urma să aibă loc 
pe 18 octombrie. Era ziua când CC dădea un comunicat prin care se aducea la cunoştinţa 
populaţiei decizia acestui for al partidului de a accepta rugămintea lui Honecker şi, având 
în vedere starea precară a sănătăţii lui, de a-l elibera din toate funcţiile deţinute până la 
acea dată. Întrebarea legată de măsura în care demisia dictatorului a fost obținută cu 
forţa (respectiv, dacă ea s-a realizat cu ştirea Moscovei sau în înţelegere cu şefii de la 
Kremlin) rămâne în continuare fără un răspuns clar. Se pare, oricum, că schimbarea 
liderului nu a fost o surpriză totală pentru Gorbaciov, deşi în octombrie 1989 URSS deja 
nu mai avea intenţia să se amestece în problemele interne ale statelor aliate. Sintagma 
„lovitură de stat” a fost apoi îndulcită pentru că succesiunea a fost preluată de Krenz, 
care mai demult fusese desemnat urmașul lui Honecker. Așa că, la urma urmei, în ciuda 
acestei neplăcute surprize, Biroul Politic l-a ales pe noul secretar general la recomandarea 
lui... Erich Honecker, care, firesc, l-a propus pe Krenz pentru funcţia supremă şi şi-a 
înaintat demisia. 

Dar schimbarea lui Honecker cu Egon Krenz, compromis din cauza falsificării alege- 
rilor organizate pentru consiliile locale şi despre care circulau zvonuri că ar avea serioase 
probleme cu alcoolul, nu era câtuși de puţin de natură să calmeze spiritele. În istorie a 
intrat totuşi nu atât persoana lui Krenz, cât discursul său de învestitură, rostit imediat după 
alegeri, la televiziune. În acest mesaj către naţiune, care se menținea pe linia conferinței 
partidului, cu limbajul ei de lemn, au apărut totuşi câteva elemente noi. În primul rând, 


l. Pentru mai multe informaţii, vezi http://www.bstu.bund.de/cln_012/nn_925658/DE/MfS-DDR- 
Geschichte/Revolutionskalender/Oktober- 1 989/Oktober-1989_inhalt.html_nnn=true#AnkerHonecker 
(accesat pe 20 martie 2009). 

2. Ehrhart Neubert, Unsere Revolution..., pp. 136-137. 

Krenz anunţa „schimbări” (die Wende), cuvânt care a trezit speranţe foarte mari în rândul 
populaţiei, fiind şi astăzi utilizat tocmai pentru a caracteriza întreaga perioadă de tranziţie. 
În al doilea rând, noul conducător al RDG s-a străduit să rezolve conflictul cu Moscova. 
În cuvântarea sa, Egon Krenz a declarat explicit că modelul său în realizarea die Wende 
va fi perestroika. 

Calculele lui Krenz erau destul de transparente. Referindu-se la ceea ce se întâmpla în 
URSS, el intenţiona să-i împace din nou pe strategii SED cu cei sovietici, spre binele RDG 
(ţinta lui era de fapt ajutorul economic). Vorbind despre „reconstrucţie şi un nou mod de 
a gândi”, el dădea în acelaşi timp un semnal desluşit pentru partid, în sensul că episoade 
de tipul celui cu revista Sputnik erau de domeniul trecutului. Alăturând deviza schimbării 
şi modelul sovietic, Egon Krenz sugera şi sursa de inspiraţie pentru noile motivații ideo- 
logice care aveau să fie eventual elaborate de o serie de colective corespunzătoare din 
cadrul CC. Si, la urma urmei, el, care în mod sigur auzise strigătele disperate „Gorbi, Hilf 
uns!” din timpul ceremoniilor de aniversare a republicii, se străduia să răspundă cel puţin 
aşteptărilor unei parti a populaţiei, care, într-o anumită măsură, isi punea speranţele legate 
de schimbare, oricare ar fi fost ea, tocmai în şeful de la Kremlin. 

Decretarea politicii de dialog de la cea mai înaltă tribună era mult mai simplă decât 
transpunerea ei în practică. Tocmai în acel moment ieşeau la iveală consecințele dramatice 
ale înăbuşirii în fasa de către Honecker a oricăror idei legate de schimbare. Nu e aşadar 
de mirare că, în diferitele cercuri ale partidului, discuţiile despre reformarea statului în 
noiembrie 1989 erau abia într-o fază incipientă. Nivelul de pregătire a cadrelor de partid 
pentru eventualele reforme era minim, lucru care urma să aibă consecinţe catastrofale 
pentru sectorul de propagandă responsabil de promovarea imaginii partidului. Când Krenz 
a trimis tuturor secretarilor regionali de partid o dispoziţie care îi obliga să înceapă dialogul 
cu populaţia, aceştia au dat dovadă de o ignoranță de-a dreptul paralizantă, chiar şi când 
era vorba de noţiunile clasice ale filosofiei marxist-leniniste!. 

O problemă suplimentară o constituia lipsa unor directive mai recente privitoare la 
felul în care conducerea superioară de partid interpreta ordinele date. Aparatul de partid 
din teritoriu nu era obişnuit să ghicească intenţiile Berlinului, ci doar să execute dispoziţiile 
primite. Ca să poată răspunde la întrebările demonstrantilor, partidul ar fi trebuit să ştie 
exact în ce va consta dialogul, ce promisiuni puteau fi făcute şi ce limite nu puteau fi 
depăşite în niciun caz. Numai că asemenea directive n-au fost transmise niciodată. După 
ani de linişte netulburată în regimul lui Honecker, intelectualitatea de partid ajunsese total 
sterilă, incapabilă să propună ceva pentru ca partidul să preia iniţiativa. Din programul 
special publicat după venirea la putere a lui Krenz, elaborat de cercetători ştiinţifici de la 
Universitatea Humboldt şi de la Academia de Ştiinţe a RDG, rezulta că nici „reformatorii 
de partid” nu vedeau necesitatea legalizării opoziţiei. Recunoaşterea rolului conducător al 
partidului trebuia să fie condiţia prealabilă a demarării dialogului cu orice grupare de 
opoziţie. Dar proiectele unor astfel de „reforme”, care duceau doar la o corectare cosmetică 
a sistemului, în octombrie 1989 nu mai mulțumeau pe nimeni, iar influenţa „reformatorilor” 
asupra politicii lui Krenz era practic nulă?. 

Dacă adăugăm şi semnalele contradictorii pe care politica de zi cu zi le trimitea 
populaţiei (încercarea de a atrage din nou clerul protestant de partea guvernului, eliberarea 


1. Astfel, spre exemplu, în timpul convorbirilor prim-secretarului SED, Ernst Timm, cu un activist 
al Noului Forum, Haas, s-a constatat că Timm nu ştia să răspundă la întrebarea referitoare la 
conţinutul „dictaturii proletariatului”. /bidem, pp. 161-162. 

2. Ibidem, pp. 201-203. 

deţinuţilor politici, dar fără cea mai mică speranţă de legalizare a opoziţiei, atitudinea nu 
foarte clară a lui Krenz fata de posibilitatea utilizării forţei) şi lipsa evidentă a oricărei 
idei despre felul cum putea fi depăşită criza, rezultatul nu putea fi decât unul singur: 
escaladarea în continuare a protestelor. Pe 23 octombrie 1989, la demonstraţia de luni au 
participat 120.000 de persoane, iar concomitent pe străzile Dresdei manifestau alti 100.000 de 
protestatari. 

Pentru observatori devenea treptat evident că situaţia scapă de sub controlul partidului. 
Eforturile disperate pe care le făcea CC pentru organizarea unor contramanif estaţii sfârşeau 
de obicei cu compromiterea din ce în ce mai gravă a situaţiei SED, după cum a dovedit-o 
catastrofa propagandistică din Schwerin, oraş considerat de partid ca fiind relativ mai 
sigur. Aici, activiştii SED care fuseseră mobilizați să participe la un miting pentru a da o 
replică mediatică acţiunilor opoziţiei s-au alăturat demonstraţiei organizate de Noul Forum. 
Observatorii au remarcat de asemenea că, pe lângă avalansa de manifestații, al căror număr 
creştea neîncetat, la fel cum creştea şi numărul celor care participau la demonstraţii, 
tensiunea din cadrul „partidelor aliate” a intrat într-o nouă fază. Încă din 2 noiembrie, 
liderul CDU din Germania de Est, Gerald Gâting, a fost obligat să-şi dea demisia. Şeful 
LDPD, Gerlach, „după anunţarea demisiei lui Honecker” a încercat să profite de moment, 
aducându-și gruparea în opoziţie față de comunişti. Spre sfârşitul lunii octombrie era 
evident că poliţia se săturase să tot imprastie manifestații. Chiar şi în mass-media se puteau 
constata mişcări. Comentatorul de televiziune Carl-Eduard von Schnitzler, detestat de toată 
lumea, iritase prea mult publicul pentru ca emisiunea lui, Schwarze Kanal, să mai rămână 
în grila de programe; în cele din urmă, pe 30 octombrie, după 29 de ani de difuzare, el a 
dispărut de pe micul ecran. La drept vorbind, presa de partid îi trata în continuare pe 
manifestanți ca pe nişte contrarevolutionari şi agenţi ai RFG, în schimb ziarele CDU si 
ale LDPD scriau deja pe un cu totul alt ton. La televiziunea de stat a RDG au început chiar 
să apară sporadic opozanți, emisiunea Aktuelle Kamera încercând să păstreze o anumită 
doză de obiectivitate. 

Situaţia din ţară avea o influență foarte deprimantă asupra partidului. Motivele de 
frustrare nu lipseau: la nivelul CC nu exista vreo idee cu privire la aplanarea tensiunilor, 
toată lumea era convinsă că statutul clasei mijlocii din RFG îi garantează un nivel de trai 
superior faţă de al unui secretar regional de partid — iar acestea nu erau singurele. Sub 
regimul lui Honecker avansarea cadrelor era un proces foarte lent. În consecinţă, generaţiile 
născute în anii '40-'50, dornice de funcții şi bani, au devenit foarte nerăbdătoare odată cu 
preluarea puterii de către Krenz, pe atunci în vârstă de 53 de ani, sperând într-o accelerare 
a carierei lor politice prin eliminarea din aparatul puterii a cadrelor din vechea generaţie, 
iar din Biroul Politic a gerontocratiei. Prudenta lui Krenz în legătură cu acest aspect (ca 
fost şef al FDJ [Tineretul Democrat German], el nu ardea de nerăbdare să aducă tineretul 
la putere) i-a determinat pe mulţi dintre activistii SED, dacă nu să iasă direct în stradă şi 
să se alăture şirurilor de protestatari, în orice caz să adopte o atitudine de opoziţie fata de 
conducerea partidului. 

Politica internă a lui Krenz era caracterizată de un înalt grad de inconsecvenţă, ceea 
ce a avut ca efect escaladarea protestelor. Una din primele schimbări concrete a fost 
relaxarea restricţiilor de călătorie, numai că în acel moment revendicările demonstrantilor 
mergeau deja mult mai departe (printre altele, se cereau legalizarea opoziţiei şi alegeri 
libere). Pentru elaborarea unui scenariu amănunţit de reforme era nevoie de timp, iar în 
momentul respectiv nici conducerea SED, nici administraţia nu aveau pregătit vreun plan 
concret. Pentru aripa dură a partidului, care în continuare era dominant în componența 
Biroului Politic (cu Mielke în frunte), dialogul cu opoziţia însemna nu atât Masa Rotundă 


234 1989. TOAMNA NAȚIUNILOR 


în stil polonez sau maghiar, cât mai degrabă asimilarea unei părți a opoziţiei în sistemul 
deja existent. În orice caz, până la sfârşitul lunii octombrie, problema legalizării Noului 
Forum (ca să nu mai vorbim de celelalte organizaţii) a rămas în cel mai bun caz contro- 
versată, o parte din conducerea SED fiind hotărât împotrivă!. Nici Krenz, nici Biroul Poitic 
nu concepeau să renunţe la rolul conducător al partidului ca normă constituţională care 
trasa principala direcţie de funcţionare a mecanismului de conducere a ţării. În asemenea 
circumstanţe, pe data de 4 noiembrie 1989 s-a organizat cea mai mare adunare din istoria 
Berlinului de Est, la care se estimează că au luat parte peste 500.000 de persoane. 

Demonstrația din Alexanderplatz, organizată de cercurile literare şi artistice rămase în 
opoziţie, a fost prima acţiune legală de acest fel din istoria RDG. Au luat parte la această 
demonstraţie nu numai reprezentanţii grupărilor de opoziţie şi ai intelectualilor, ci şi cadre 
de rang înalt din structura SED, ca secretarul CC al SED, Giinter Schabowski, sau Markus 
Wolf. Prezenţa unor membri ai Biroului Politic, în intenţia lui Krenz, trebuia să constituie 
un fel de „diversiune”. Trimiţând ca reprezentanţi persoane identificate mai degrabă cu 
aripa reformatoare a partidului şi contând pe experienţa lor mai bogată în a se adresa 
mulțimilor, Krenz spera că tocmai ele vor da acestei manifestații tonul dorit de partid, 
împiedicând astfel exprimarea unor revendicări cum erau alegerile libere şi în acelaşi timp 
amânând problema legalizării opoziţiei pentru o dată ce avea să fie stabilită ulterior. 

În Alexanderplatz partidul a suferit însă un eşec total. Atât cuvântarea lui Wolf, care 
cerea respect pentru munca angajaţilor Stasi, cât şi intervenţia lui Schabowski, pe tonul 
intepenit al limbii de lemn specifice partidului, au fost fluierate. Dacă acestor doi politicieni 
le-ar fi trecut prin minte ca, dimpotrivă, să ia iniţiativa în cadrul SED, pentru a-l obliga 
pe Krenz să-şi dea demisia şi a realiza în interiorul partidului reformele corespunzătoare, 
ei ar fi încetat imediat să mai conteze în jocul de interese din SED. Conflictul dintre bătrâni 
Şi tineri în cadrul partidului dădea pentru prima dată semnale serioase. După data de 
4 noiembrie era evident că viitorul nou şef al partidului va fi Gregor Gysi, care se afla în 
pragul unei mari cariere politice. Programul lui prevedea, cel puţin la nivel teoretic, 
reconstruirea partidului în spirit democratic şi în acelaşi timp eliminarea politicienilor care 
făcuseră parte din vechiul aparat. 

Data de 4 noiembrie este importantă şi dintr-un alt motiv. A fost ziua când influenţa 
opoziţiei democratice asupra desfăşurării evenimentelor a atins cota maximă. Tocmai în 
Alexanderplatz, intelectuali cum ar fi Christa Wolf sau Stephen Heym au schițat viziunea 
unei vieţi trăite într-o altă RDG, mai bună, care după realizarea reformelor avea să se 
angajeze pe un „al treilea drum”, realizând ideile de socialism şi progres. Cât de iluzorii 
erau aceste speranţe avea să înţeleagă toată lumea în zilele următoare. 

Reacţia ostilă a mulţimii faţă de intervenţiile reprezentanţilor puterii obliga tot mai 
evident partidul să conştientizeze faptul că era nevoie de schimbări mult mai profunde 
decât o simplă înlocuire a prim-secretarului. Fiindcă nu obținuse niciun fel de succes, pe 
7 noiembrie guvernul lui Willy Stoph şi-a dat demisia, iar în ziua următoare demisiona 
tot Biroul Politic — era începutul unei perioade aparte de „interregn” în RDG. Krenz se 


1. 30. Oktober 1989, Erich Mielke, Wolfgang Herger, Friedrich Dickel, Klaus Sorgenicht, Forlage 
fiir das Politbiiro des ZK der SED Betreff: MaBnahmen zur Verhinderung der weiteren Formierung 
und zur Zurtickdrdngung antisozialistischer Sammlungsbewegungen, SAPMO-BArch, DY 30 / 
J IV 2/2A/3252 (Arbeitsakte der SED-Politbiirositzung am 31.10.1989), Bl. 151-162, 173-179, 
http://www.bstu.bund.de/cln_012/nn_925658/DE/MfS-DDR-Geschichte/Revolutionskalender/ 
Oktober-1989/Dokumentenseiten/30-Oktober_a/30_okt_a_text.html_nnn=true (accesat pe 
20 martie 2009). 

străduia să asigure partidului o influență determinantă asupra proceselor care aveau loc, 
cooptând în componenţa noului Birou persoane despre care se ştia că, fiind în elita parti- 
dului, îşi păstraseră totuşi în perioada lui Honecker un anumit grad de independenţă a 
gândirii sau erau experţi în probleme de economie. Era vorba de Paul Schiirer, Wolfgang 
Rauchfuss şi protejatul lui Krenz, Wolfgang Herger. Problema era că Biroul astfel constituit 
nu mai putea stabili niciun contact cu nivelul inferior al partidului şi nici cu cetăţenii 
obișnuiți. 

Aproape jumătate din componenţa „noului” Birou făcuse parte şi înainte din acest 
organ — se găsise loc chiar şi pentru generalul Heinz Kessler, ai cărui soldaţi trăgeau în fugari 
cu doar câteva luni în urmă. Krenz şi-a pierdut astfel orice credibilitate în ochii tuturor. 

Mai important e faptul că timpul trecea şi nu se întrevedea nicio schimbare, ceea ce 
irita tot mai mult populaţia — în lipsa oricăror reforme concrete, atitudinea acesteia s-a 
radicalizat. La începutul lui noiembrie, strada cerea deja nu numai să se răfuiască cu 
Honecker şi cu clica lui pentru toate ilegalitatile săvârşite de regimul comunist, ci şi unirea 
celor două state germane. Dacă la început sloganurile demonstrantilor erau: Wir sind das 
Volk („Noi suntem poporul”), începând cu luna noiembrie se putea auzi tot mai clar Wir 
sind ein Volk („Suntem un singur popor”). 

Furia care începea să-i cuprindă pe cetăţenii din RDG era motivată nu numai de lipsa 
adevăratelor reforme, ci şi de diferitele scandaluri date publicităţii de mass-media, care 
se emancipa tot mai mult de partid. Prima care a intrat sub tirul presei a fost centrala 
Uniunii Sindicatelor Libere Germane (Freie Deutsche Gewerkschatsbund—FDGB): întreaga 
conducere a acesteia a fost eliberată din funcţie în mai puţin de o săptămână, după ce 
Berliner Zeitung! a dezvăluit că unii dintre colaboratorii apropiaţi ai şefului Uniunii, Harry 
Tisch, au utilizat banii organizaţiei pentru a-și construi case de vacanţă luxoase cu materiale 
aduse special din RFG, lucru care pentru cetăţeanul mijlociu est-german rămânea un vis 
irealizabil. Acest articol a devenit o referinţă celebră pentru istoria presei din RDG măcar 
pentru faptul că, după publicarea lui, redacţia a început să primească nenumărate telefoane 
cu denunturi referitoare la alte şi alte abuzuri ale cadrelor regimului, obişnuite să fie mai 
presus de lege”. Ca urmare, în cursul lunii noiembrie presa era plină de denunturi ale 
abuzurilor care-i vizau pe însuşi Honecker, pe membrii familiei acestuia şi pe ceilalţi 
membri ai Biroului Politic. 

Între timp, pe 31 octombrie, șeful SPK (Comisia de Stat a Planificării), Paul Schiirer, 
a venit la şedinţa Biroului Politic cu o informaţie care a provocat încă un cutremur, 
modificând radical situaţia lui Krenz şi a echipei sale. Din documentele prezentate de 
Schiirer rezulta că RDG se afla în pragul incapacității de plată, datoria publică situându-se 
în jurul valorii de 49 de miliarde de dolari americani, şi numai blocarea creşterii datoriei 
ar fi însemnat scăderea standardului de viaţă cu 25-30% în anul 19905. Pentru Krenz era 
evident că, dând publicităţii aceste informaţii, şi-ar fi semnat singur sentinţa de condamnare 
la moarte politică. Ca „elev” al lui Honecker, amestecat în falsificarea alegerilor din mai, 
el nu avea suficientă autoritate în ochii populaţiei ca să impună reduceri atât de drastice 
ale veniturilor şi ale cheltuielilor sociale. Ca urmare, prima lui călătorie peste hotare, la 
Moscova, avea ca scop nu atât să îndeplinească o formalitate cerută de ceremonialul 
comunist, cât să-i prezinte lui Gorbaciov situaţia țării şi să ceară sprijin financiar. Şeful 
de la Kremlin a refuzat categoric, singurul sfat pe care i l-a putut da lui Krenz fiind să 


1. Dieter Resch, „Wem soll dieses Haus gehéren?”, Berliner Zeitung, 1 noiembrie 1989. 
2. Alexander Osang, ,,Nennstiels Haus”, Berliner Zeitung, 23 octombrie 1999. 
3. André Steiner, Von Plan zu Plan..., p. 254. 

spună populaţiei tot adevărul!. Fiindcă nu a găsit sprijin în URSS, Krenz a încercat să mai 
utilizeze o dată metodele verificate, arătându-se dispus să negocieze zidul Berlinului ca 
„preţ” al creditelor solicitate de regimul comunist de la guvernul RFG. De data aceasta 
însă calculele SED nu i-au convins câtuşi de puţin pe politicienii de la Bonn. 


Căderea zidului 


Data de 9 noiembrie a fost momentul de cotitură. El a fost consecinţa interpretării greşite 
a declaraţiei făcute cu ocazia unei conferinţe de presă de către Giinter Schabowski (care 
răspundea de contactele cu mass-media). Schabowski anunţase că în ziua respectivă vor 
fi ridicate practic toate îngrădirile suplimentare care fuseseră introduse cu privire la 
călătoriile pe care cetăţenii est-germani le efectuează în străinătate, adăugând că regle- 
mentarea respectivă va intra în vigoare imediat?. Ca urmare a reacției instantanee a 
agenţiilor de presă (Reuters, DPA şi altele), informaţia referitoare la deschiderea graniţelor 
RDG a ajuns pe primul loc în rubricile de informaţii ale programelor de televiziune, ceea 
ce a accelerat şi mai mult difuzarea ei. De altfel, acest lucru era deja cunoscut — conferința 
de presă a lui Schabowski, prima de acest gen cu participarea ziariştilor străini, fusese 
transmisă în direct atât la radio, cât şi la televiziunea din RDG. În mod paradoxal, singurii 
care nu fuseseră informaţi erau CC al SED, aflat în şedinţă de lucru, şi alti membri ai 
Biroului Politic care abia după ora 21:45 au avut ocazia să audă că în interval de două ore 
situaţia suferise o schimbare ireversibilă. În acele ore dramatice de haos informaţional, 
Krenz n-a luat nicio decizie, lăsând astfel responsabilitatea soluționării crizei în sarcina 
ofiţerilor Stasi şi a Armatei Populare Naţionale, care se vedeau puşi într-o situaţie cu 
adevărat dificilă. Informaţia nu era cunoscută decât din mass-media, nimeni nu îi informase 
pe grănicerii de la punctele de trecere a frontierei că se renunţă la control. În consecinţă, 
intrarea „imediată” în vigoare a informaţiei transmise în mod eronat de Schabowski 
însemna practic încălcarea ordinelor în vigoare primite de la superiori. În condiţiile 
structuri lor militare ale RDG, acest lucru îi expunea pe ofiţeri unor sancţiuni drastice. Asa 
că, iniţial, ofiţerii n-au lăsat pe nimeni să treacă. Mulțimea de cetăţeni berlinezi cerea însă 
tot mai agresiv suspendarea imediată a controlului şi eliberarea accesului spre sectoarele 
occidentale, în conformitate cu promisiunea lui Schabowski. 

Către ora 23:30 s-a produs schimbarea — pe Bronholmer Strasse, ofiţerul Stasi Harald 
Jager a suspendat controlul, iar grănicerii au început să permită trecerea graniţei spre 
Berlinul Occidental. Televiziunile din întreaga lume transmiteau imagini cu berlinezi 
din ambele parti ale orașului care, stând pe zid (în zilele următoare ei au început chiar 
să-l dărâme), sărbătoreau sfârşitul definitiv al dictaturii; pe Kurfiirstendamm sărbătoarea 
a durat toată noaptea, la ea luând parte inclusiv locuitori din Berlinul Occidental, şi a 
devenit simbolul căderii RDG şi a sistemului comunist. Lipsa de reacţie a autorităţilor 
est-germane faţă de acţiunile străzii revoltate, încheiate cu căderea simbolică a zidului 


1. Andreas Rédder, Deutschland einig Vaterland..., pp. 97-98: 

detestat, a constituit un nou vot de blam pentru Krenz, care în momentele critice n-a 
luat nicio decizie. Pe 10 noiembrie era clar pentru toată lumea că Moscova nu va 
interveni — lucru de care se temeau atât conducerea SED, cât şi opoziţia şi capitalele 
țărilor occidentale. 

Dar acest lucru nu a calmat mulţimea şi nici partidul cuprins de febră. Pe 10 noiembrie, 
cu ocazia şedinţei CC, s-a ajuns la un conflict în cursul căruia opoziţia post-Honecker (Kurt 
Hager) cerea o reacţie dură. De fapt, timp de câteva zile, pe tot teritoriul RDG au circulat 
zvonuri despre posibila reintroducere a controlului la graniţe şi utilizarea unor unităţi 
speciale ale MfS şi ale armatei, dar în cele din urmă starea de alarmă a fost sistată în 
unitățile militarizate şi nu s-a mai ajuns la lovitura de stat!. 

Chiar dacă soluţia recurgerii la forță rămânea încă teoretic posibilă, pentru observatori era 
clar că, după 9 noiembrie, SED pierduse practic definitiv controlul situaţiei în țară si nu a mai 
avut vreo iniţiativă politică. Demisia lui Willy Stoph a fost urmată de căutarea febrilă a unei 
echipe care să formeze un nou cabinet. În cele din urmă, abia pe 13 noiembrie Hans Modrow 
a reuşit să formeze un nou guvern în care dominau net comuniștii. 

Partidul se afla într-o stare jalnică. În afară de faptul că se înregistra o renunțare masivă 
la calitatea de membru al SED, era evident că membrii de partid nu mai erau dispuşi să 
accepte fără să critice directivele CC. Până la jumătatea lui noiembrie au fost schimbaţi 
toţi secretarii regionali ai partidului şi aproape toți adjunctii?. Situaţia economică tot mai 
precară influenţa la rândul ei atmosfera din ţară, obiectul nemulțumirii comune (care se 
transforma din ce în ce mai mult într-o ostilitate declarată) constituindu-l Stasi şi, nu de 
puţine ori, chiar partidul. Unii dintre membrii elitei germane n-au rezistat presiunii şi s-au 
sinucis. 

Aflându-se într-o situaţie fără ieşire, nemaidispunând de o susţinere politică largă, în 
cele din urmă, pe 22 noiembrie, SED a acceptat să convoace o Masă Rotundă după modelul 
polonez. Dar pentru Krenz era deja prea târziu. Imediat după depunerea jurământului, 
guvernul Modrow a început să se îndepărteze tot mai mult de SED, pornind de la principiul 
firesc că, fiind dominat în continuare de comunişti din aripa dură, Biroul Politic va fi o 
greutate în plus în încercările de calmare a tulburărilor sociale şi în eventualele discuţii 
cu opoziţia. Eliminarea pe 1 decembrie, în cadrul lucrărilor Camerei Populare, a articolului 
din Constituţia RDG referitor la rolul conducător al partidului, apoi excluderea din SED 
a lui Honecker şi a celor mai apropiaţi colaboratori ai acestuia, iar mai târziu emiterea 
ordinului de arestare a fostului șef al partidului, în condiţiile radicalizării revendicărilor 
străzii, au rămas practic evenimente aproape lipsite de însemnătate. Valul de retrageri din 
partid continua, amenințând cu eliminarea totală a SED din categoria factorilor politici ai 
RDG. 


1. O problemă foarte interesantă, dar insuficient analizată până acum de istoriografia germană, 
vizează motivele pentru care armata RDG, percepută de adversari ca un inamic periculos, bine 
înarmat, devotat trup şi suflet directivelor partidului, a rămas în 1989 doar un observator pasiv 
al evenimentelor, conducerea armatei şi soldaţii Armatei Populare Naţionale făcând referire la 
„soluţiile în stil chinezesc” cu o evidentă lipsă de entuziasm. Fără îndoială că moralul armatei 
est-germane era mult mai scăzut.decât presupuneau Statele-Majore ale țărilor NATO. Dar moralul 
scăzut nu poate explica totul. În legătură cu ipotezele pe acest subiect, vezi Hans Ehlert, „Von 
der «Wende» zur Einheit: Ein sicherheitspolitischer Riickblick Auf das Letzte Jahr der Nationalen 
Volksanmeen”, în Hans Ehlert (ed.), Armee ohne Zukunft. Das Ende der NVA und die Deutsche 
Einheit Zeitzeugenberichte und die Dokumente, Potsdam, 2002, pp. 7-13. 

Nici guvemul Modrow, nici membrii generaţiei mai tinere a partidului nu voiau totuşi 
să se ajungă acolo. Considerând că face parte din generaţia tânără şi acţionând de comun 
acord cu Wolfgang Berghofer, primarul orașului Dresda, Gregor Gysi, a găsit sprijin la 
Markus Wolf şi premier şi a trecut la atac. Pe 30 noiembrie 1989 a înfiinţat o facțiune specială 
în cadrul SED, aşa-numita Platformă WF (prescurtare de la Werk ftir Fernsehelektronik — de 
la uzina pe terenul căreia a avut loc şedinţa de constituire), care avea între 150 şi 170 de 
membri. Grupul lui Gysi a dat o declaraţie în care cerea refacerea morală fundamentală a 
partidului, afirmând în acelaşi timp că echipa aflată până atunci la conducere nu e în măsură 
să înfăptuiască reforme atât de profunde, drept pentru care Platforma WF se revoltă. În 
răstimp de numai câteva zile, iniţiativa lui Gysi a câştigat sprijinul multor organizaţii de 
partid (în frunte cu cea a Academiei de Ştiinţe), care au început să organizeze pichete si 
demonstraţii în faţa sediului CC al SED, cerând demisia imediată a conducerii partidului. 
Dezamăgirea eșaloanelor inferioare ale partidului era foarte mare. În afară de cadrele tinere 
ale aparatului de partid, care aşteptau ani în şir până să fie numite în funcţii mai importante, 
iar acum vedeau cum puterea pur şi simplu le alunecă printre degete, erau frustrati si 
comuniștii din categoria seniorilor. 

A intrat în istorie atacul isteric pe care Bernard Quandt l-a dezlantuit împotriva Biroului 
Politic. În vârstă de 86 de ani, acest veteran al mişcării comuniste, care se ligitima cu o 
vechime în partid mai mare chiar decât a lui Honecker, evident foarte afectat de căderea 
regimului SED, propunea la o ședință a CC impuscarea „tov. Honecker şi a tuturor celor 
responsabili, care au dus partidul nostru la o asemenea descompunere”!. Văzând că, 
împotrivindu-se în continuare, poate provoca o explozie necontrolată, Krenz şi-a dat 
demisia şi odată cu el au fost dizolvate şi Biroul Politic şi — sub presiunea exercitată de 
Gysi - Comitetul Central. În cadrul aceleiași ședințe a fost luată hotărârea excluderii din 
partid a lui Erich Honecker, Erich Mielke, Alexander Schalke-Golodkowski şi a altor cadre 
de rang înalt din epoca trecută?. 

Întrucât cele mai importante organe ale partidului fuseseră eficient eliminate din joc, 
a rămas doar un vid politic, adică, după cum afirmă Hubertus Knabe, exact ceea ce-şi 
dorea grupul lui Gysi. Congresul partidului urma să fie pregătit de o comisie specială în 
componenţa căreia intrau numai persoane noi, membri de partid mai puţin cunoscuţi, sprijiniți 
însă de Wolf şi de premierul Modrow. Acest colectiv, acţionând ca într-un adevărat puci 
în interiorul partidului, trebuia să pregătească noi baze ideologice care să ducă în cele din 
urmă la transformarea fostului SED în Partidul Socialismului Democratic (Parrei des 
Demokratischen Sozialismus — PDS), ce avea în continuare ca fur conducător marxism-leni- 
nismul. Acelaşi grup avea și misiunea de a asigura averea imensă a SED, pentru că exista 
pericolul ca aceasta să fie naţionalizată sau revendicată de social-democratii redegisti care 
tocmai se constituiseră ca partid. Nu era niciun secret că, până în momentul unificării 
comuniştilor cu SPD din 1946, marea majoritate a bunurilor imobiliare aflate sub controlul 
SED aparținuseră celor din urmă?. Cereri de restituire a avutului acaparat au fost formulate 
deja de social-democrati încă din cursul anului 1989. 


1. Pentru cuvântarea lui B. Quandt, vezi http://www.chronik-der-mauer.de/index.php/de/Media/ 

Demolarea zidului şi pierderea iniţiativei din partea SED n-au adus în schimb o con- 
solidare a importanţei opoziţiei. Dimpotrivă, după cum urma să se constate în mod 
paradoxal, 9 noiembrie fusese ziua judecății pentru toate grupările care cereau democra- 
tizarea RDG. Pentru că posibilitatea de a călători în RFG a provocat o dramatică deplasare a 
accentului în cadrul proceselor revoluţionare în curs. De atunci, sloganul reunificării Germaniei 
a început să însoţească permanent demonstrațiile organizate, iar ideile opoziţiei, care la înce- 
putul lui noiembrie puteau părea revoluţionare, la sfârşitul aceleiaşi luni deveniseră, dacă nu 
de-a dreptul conservatoare, în orice caz necorespunzătoare voinţei majorităţii. 

Mai răuera faptul că opoziţia — pentru o vreme motorul schimbării în RDG — se straduia 
acum din răsputeri să impună un sens retrograd, provocând prin această atitudine indignarea 
sinceră a cetăţenilor. O adevărată furtună a provocat declaraţia doamnei Barbel Bohley că 
deschiderea graniţelor a fost... prematură! Despre un alt lider al opoziţiei, Wolfgang 
Ullman, se spune că se întreba dacă n-ar fi fost mai bine să se închidă din nou graniţele. 
La această întrebare nimeni n-a putut da un răspuns nici până în ziua de azi'. După 40 de 
ani de experimente, cetăţenii din RDG erau sătui de orice noutăţi ideologice pe care 
opoziţia, aflată în negocieri cu comuniştii, încerca să le aplice, cu atât mai mult cu cât în 
1989 părea că alipirea la mai bogata RFG va rezolva dintr-odată toate problemele cu care 
se confrunta populaţia est-germană obosită. 

Această evoluţie a evenimentelor a provocat dezamăgirea celor din grupul adversarilor 
puterii, care se simțeau tradati de mase. În consecinţă, după cum remarcă Rédder, dacă 
până la 9 noiembrie opoziţia intelectuală se străduia să conducă protestele, după căderea 
zidului s-a putut observa inversarea rolurilor. Pe de o parte, disperate de dezagregarea 
structurilor statului, masele de cetăţeni cereau unificarea RDG cu RFG, iar pe de altă parte, 
opoziţia se străduia să ajungă la o înţelegere cu SED în cadrul Mesei Rotunde deja con- 
vocate, a cărei miză era de fapt existenţa în continuare a RDG ca stat independent?. În 
acest context, opoziţia se străduia să mai domolească spiritele şi să mai frâneze elanul 
revoluţiei pentru a păstra RDG ca stat cu existenţă de sine stătătoare. 

Pentru a păstra statul est-german, condiţia necesară era să găsească în reprezentanții 
SED un partener credibil de dialog. Problema era însă că evenimentele survenite între 
timp în sânul partidului îi puneau pe ceilalți participanţi la lucrările Mesei Rotunde 
(guvernul, opoziţia şi clericii care aveau rolul de moderatori) într-o situaţie inconfortabilă. 
În primele două zile, convorbirile s-au desfăşurat fără participarea celor mai importanți 
reprezentanţi ai partidului — de altfel, componenţa echipei de conducere şi viitoarea linie 
politică ale SED erau cel puţin neclare în acel moment. Abia pe 16 decembrie s-a încheiat 
congresul SED, în cursul căruia numele partidului a fost schimbat în PDS, iar lucrările 
Mesei Rotunde au putut să se desfăşoare cât de cât normal. 

Sintagma „cât de cât” trebuie subliniată aici în mod special. Spre deosebire de situația 
din Polonia, unde delegaţii din partea partidului de guvernământ şi cei din partea Solidarităţii 
au reuşit să păstreze controlul asupra evenimentelor, lucrările Mesei Rotunde germane 
(Zentraler Runder Tisch — ZRT) s-au desfășurat într-o cu totul altă atmosferă. Uneori, 


unei comisii speciale a Bundestagului, postcomuniştii germani n-au dat niciodată vreo explicaţie. 
Mai pe larg pe acest subiect, vezi Hubertus Knabe, Honeckers Erben..., pp. 154-179. 

presiunea străzii dicta domeniul şi tema dezbaterilor. Problema n-o constituia însă atitu- 
dinea din ce în ce mai radicală a mulţimii: la începutul lunii ianuarie 1990 au existat 
manifestări violente, mulţimea intrând cu forța în sediul Stasi de pe Normanstrasse şi 
devastând încăperile. 

În decembrie 1989, cetăţenii cereau tot mai categoric unificarea necondiționată a celor 
două state germane, indiferent cum ar fi urmat să se realizeze acest proces din punct de 
vedere juridic. Între timp, delegaţii la lucrările Mesei Rotunde voiau să reformeze RDG, 
care să rămână însă un stat confederat alături de RFG, păstrându-şi suveranitatea!. Dar 
cetăţenii obişnuiţi deja nu mai acceptau o asemenea concepţie. 


În umbra lui Kohl 


Politicienii din RFG şi mai ales aparatul administrativ profesionist au reacţionat cu 
oarecare întârziere la evenimentele care aveau loc în RDG. E adevărat că, în timpul şedinţei 
din septembrie a Adunării Generale a ONU, şeful diplomaţiei de la Bonn, Hans-Dietrich 
Genscher, a ridicat problema unităţii poporului german care are dreptul deplin la autode- 
terminare, dar această formulă se abătea într-o anumită măsură de la linia politică practicată 
până atunci de RFG. Însuși Kohl se afla într-o situaţie destul de dificilă. Încă de la sfârşitul 
anilor '80 se făceau investigaţii din care rezulta posibilul amestec al cancelarului RFG în 
afaceri cu iz penal. În timpul congresului CDU de la Bremen, el a reuşit cu greu să facă 
fata unui puci în interiorul partidului, care s-a şi terminat cu demisia secretarului general 
al crestin-democratilor, H. Geissler. Apăruseră şi zvonuri legate de o cădere nervoasă a 
şefului guvernului?. 

Problemele nu erau simple şi din cauza rivalitatii declarate din sânul administraţiei 
RFG, unde obiectul luptei îl constituia influenţa reală asupra politicii externe a ţării. Daca 
MAE de la Bonn, condus de „patriarhul diplomaţiei”, Genscher, era în mod deschis 
împotriva luării în discuţie a temei unificării, serviciile externe trebuiau să ţină cont de 
părerile unor personalităţi ca şeful de cabinet al cancelarului, Rudolf Seiters, consilierul lui 
Kohl, Horst Teltschik, sau şeful unui grup parlamentar şi şef al MAI, Wolfgang Schäuble. 
Aceştia, desi fără atribuţii in politica externă, după părerea lui Genscher aveau fata de el 
avantajul dat de poziţia puternică în partidul de guvernământ sau din accesul direct la 
cancelarul Kohl’. Retrospectiv, se pare că ei aveau şi un instinct politic mult mai bine 
dezvoltat şi simţul istoriei, calităţi care lui Genscher, instalat de atâţia ani în cabinetul de 
şef al diplomaţiei RFG, în 1989 îi lipseau în unele momente. Chiar şi SPD aflat în opoziţie 
simţea că politica anterioară fata de SED condusese partidul într-o fundătură, iar acum se 
străduia să improvizeze o nouă strategie. Hans Jochen Vogel, care întreținea dinainte 


1. Din acest punct de vedere, merită să subliniem în mod deosebit acţiunile întreprinse în cadrul 
SED de grupul lui Gysi. De fapt, făcând abstracţie de denumirea oficială (PDS în loc de SED), 
noul partid urma să fie moştenitorul de drept nu numai al întregii averi a fostului partid 
comunist (primele operaţii vizând ascunderea averii SED începuseră încă din luna octombrie 1989), 
ci şi al ideologiei acestuia. Linia adoptată cu ocazia congresului din decembrie se declara în 
continuare de sorginte marxist-leninistă, figura lui Lenin rămânând un reper esenţial în interpretarea 
politicii PDS. Mai pe larg în legătură cu această temă, vezi Hubertus Knabe, Honeckers 
Erben..., pp. 96-106. 

2. Andreas Rédder, Deutschland einig Vaterland..., pp. 130-132. 

3. Ibidem. 


RDG: EŞECUL REVOLUȚIEI? 241 


contacte sporadice cu opoziţia, cerea pur şi simplu acceptarea retoricii CDU/CSU. Îndoieli 
cu privire la supraviețuirea RDG a formulat chiar şi Egon Bahr. 

Schimbarea treptată a cursului politicii social-democratilor a provocat furia conducerii 
SED, care a revocat întâlnirea parlamentarilor planificată pentru 15 septembrie’. Iritarea 
regimului era provocată nu numai de noul ton care (încă destul de timid) constituia negarea 
evidentă a liniei politice anterioare a SPD. Comuniştii est-germani constatau cu îngrijorare 
că, dacă în vară încercările de reconstituire a unor structuri SPD în RDG ale unor pastori ca 
Martin Gutzeit şi Markus Meckel se loveau de dezaprobarea fermă a conducerii partidului 
din RFG, spre sfârşitul verii deja SPD începuse să se uite cu mai multă atenţie la iniţiativa 
celor doi politicieni?, pentru ca în cursul lunii octombrie (după eliminarea lui Honecker) să 
stabilească deja contacte oficiale, chiar dacă încerca să menţină relaţii corecte şi cu SED?. 

Pentru observatori era clar că dinamica evenimentelor luase prin surprindere absolut 
pe toată lumea în RFG. Nici guvernul, nici opoziţia nu aveau un plan concret în privinţa 
felului cum ar fi trebuit să reacționeze în situaţia în care guvernul lui Honecker ar fi căzut, 
iar mulțimile disperate de cetăţeni ai RDG aveau să înceapă să iasă în stradă. Confuzia pusese 
stăpânire şi pe celelalte capitale ale țărilor occidentale, ca şi pe Moscova. În general, până 
pe 9 noiembrie nimeni nu pusese problema unirii Germaniei. RDG era tratată ca un stat 
suveran care este adevărat că trecea printr-o criză, dar rămânea în continuare un subiect de 
drept international şi ar fi fost foarte greu să-ţi imaginezi că pur si simplu va dispărea“. 

Văzând că demisia lui Honecker n-a rezolvat nicio problemă, iar criza din RDG con- 
tinuă, RFG a început treptat să-şi schimbe atitudinea. Evoluţia acestei atitudini a fost 
influenţată fără îndoială de discuţiile cu Schalck-Golodkowski. Imediat după ce Schiirer 
a dat publicităţii starea reală a economiei RDG, la recomandarea lui Krenz, acesta din 
urmă a demarat o serie de negocieri, pe la începutul lunii noiembrie, cu Wolfgang Schäuble 
şi cu şeful de cabinet al cancelarului, Rudolf Seiters, în legătură cu acordarea unor 
eventuale credite pentru RDG. Rămâne discutabilă întrebarea dacă suma de 12-13 miliarde 
a refuzat pentru că nu avea încredere să investească într-un regim de a cărui viabilitate nu 
era convinsă. Rezultatul negocierilor, încheiate cu trei zile înainte de căderea zidului, a 
fost negativ. Schäuble şi Seiters puseseră condiţii strict politice, dintre care cele mai 


1. Ehrhart Neubert, Unsere Revolution..., p. 66. 

2. Neubert, care se revendică de la tradiţiile de dreapta, observă că la începutul lui 1989 tocmai 

social-democraţii aveau in RDG cea mai bună organizaţie din opoziţie şi reuşeau cel mai bine 

să-şi definească telurile politice care ipso facto provocau obligatoriu furia regimului (țeluri care 
preluau valorile tradiției social-democrate, deosebit de puternice în anii '40 în spaţiul RDG). 

Însăși existența SPD înRDG submina „mitul unirii” celor două partide în 1946 şi implicit elimina 

posibilitatea legitimării sistemului comunist al lui Honecker. Vezi Ehrhart Neubert, Unsere 

Revolution..., p. 77. 

Ibidem, pp. 206-207. 

4. Andreas Rédder, Deutschland einig Vaterland..., pp. 138-139. În mod paradoxal, când în sep- 
tembrie diplomaţia americană, într-o convorbire cu Seiters, şeful de cabinet al cancelarului 
vest-german, i-a cerut acestuia opinia cu privire la problema unificării Germaniei, el s-a referit 
la această idee fără entuziasm şi în principiu şi-a definit atitudinea nu neapărat contrară, dar în 
orice caz de expectativă. 

5. Mai pe larg pentru acest subiect, vezi declaraţia lui Schalck-Golodkowski disponibilă la http://www. 
chronik-der-mauer.de/index.php/de/Media/VideoPopup/day/6/field/audio_video/id/14790/month/ 
November/oldAction/Detail/oldModule/Chronical/year/1989 şi declaraţia lui Wolfgang Schăuble: 
http://www.chronik-der-mauer.de/index.php/de/Media/VideoPopup/day/8/field/audio_video/ 

importante se refereau la alegeri libere şi la legalizarea opoziţiei. La refuzul reprezentanţilor 
RDG de a îndeplini aceste condiţii, negociatorii au respins propunerile ulterioare ale SED!. 

Rezultatul negocierilor a determinat fundamental conţinutul „Raportului Guvernului 
Federal despre situaţia naţiunii în Germania împărţită” prezentat de guvernul lui Kohl în 
Bundestag. Pe 8 noiembrie, în raport au apărut accente noi. Pentru prima dată în istoria 
RFG, Helmut Kohl conditiona în mod explicit ajutorul economic de îndeplinirea de către 
autoritățile RDG a unor condiţii politice şi în acelaşi timp aducea la cunoştinţa opiniei 
publice ceea ce, cu două zile înainte, auzise şi Schalck?. Practic, declaraţia cancelarului 
însemna sfârşitul perioadei în care SED era tratat ca un partener de discuţii şi de „colaborare 
pragmatică”, atât de caracteristică pentru politica externă germană din cei 20 de ani pre- 
cedenti. Eşecul convorbirilor lui Schalck cu negociatorii de la Bonn a consfințit prăbuşirea 
economică a RDG. 

Faptul că erau cerute reforme politice nu însemna însă câtuşi de puţin că ar fi fost pusă 
în vreun fel problema unificării Germaniei. Căderea zidului Berlinului pe 9 noiembrie i-a 
găsit atât pe Kohl, cât şi pe Genscher în vizită la Varşovia. După o scurtă consfătuire, 
cancelarul s-a hotărât să-şi întrerupă vizita în Polonia şi pe 10 noiembrie s-a întors cu 
avionul la Berlin. În acel moment era clar că decizia promptă a lui Schabowski îi pusese 
pe toţi actorii politicii internaţionale într-o situaţie cu totul nouă. Din comentariile capi- 
talelor de pe mapamond rezulta că spaţiul de manevră al lui Kohl este foarte limitat. 
Diplomatii Statelor Unite si ai URSS, ca de alfel şi ai Franţei şi Marii Britanii, insistau 
ca Helmut Kohl să nu iniţieze nicio acţiune care să ducă la „destabilizarea accentuată a 
RDG”. Având în vedere că pe 10 noiembrie problema soluționării prin forță încă nu fusese 
definitiv rezolvată, cuvântarea lui Kohl de la Berlin nu conţinea elemente esenţiale noi, 
în afară de faptul că sublinia importanţa cu totul ieşită din comun a evenimentului. Iniţial, 
a părut că presiunea exercitată asupra lui Kohl fusese eficientă şi că, în consecinţă, pe 
harta Europei vor rămâne două state germane. 

Numai că în RDG situaţia se inrautatea de la o zi la alta. Krenz nu mai avea autoritate, 
opoziţia nu era în stare să dea un tonus nou revoluţiei, iar strigătele mulţimii: Deutschland 
einig Vaterland, mai ales spre sfârşitul lui noiembrie, se auzeau tot mai des. În plus, din 
acest slogan, o parte dintre cetăţenii est-germani au început să tragă concluzii practice. 
Numai în cursul lunii noiembrie 1989, 133.000 de persoane s-au hotărât să se mute în 
RFG. În această situaţie, dându-și seama că menţinerea statu-quo-ului devenea imposibilă, 
iar dinamica evenimentelor acţiona împotriva intereselor ei, Moscova a încercat să preia 
iniţiativa. Pe 21 noiembrie, cu ocazia întâlnirii lui Teltschik cu un membru al Secţiei pentru 


id/14783/month/November/oldAction/Detail/oldModule/Chronical /year/1989 (accesate pe 
20 aprilie 2009). 

l. Vezi nota informativă a lui Schalck adresată lui Egon Krenz pe 7 noiembrie 1989: http://www. 
chronik-der-mauer.de/index.php/de/Media/GalleryPopup/day/7/id/319076/item/0/month/November/ 
oldAction/Detail/oldModule/Chronical/year/1989 (accesat pe 20 martie 2009). 

2. Bericht des Bundesregierung zur Lage der Nation. Erklărung der Bundesregierung von dem 
Deutschem Bundestag, http://www.chronik-der-mauer.de/index.php/de/Media/GalleryPopup/day/8/ 
id/317732/item/0/month/November/oldAction/Detail/oldModule/Chronical/year/1989 (accesat 
pe 20 martie 2009). 

3. Mündliche Botschaft Michail Gorbatschows an Helmut Kohl, 10 noiembrie 1989; textul infor- 
maţiei este transmis de Ambasada URSS la Bonn; vezi http://www.chronik-der-mauer.de/index. 
php/de/Media/TextPopup/day/1 0/id/593082/month/November/oldAction/Detail/oldM odule/ 
Chronical/year/1989 (accesat pe 21 martie 2009). 

Probleme Internationale a CC al PCUS, Nicolai Portugalov, partea rusă a transmis o 
informaţie din care rezulta că, chiar dacă URSS se opunea în continuare lichidării RDG, 
totuşi, dintr-o anumită perspectivă, putea accepta varianta unei confederaţii a celor două 
state germane. Pe 24 noiembrie, această concepţie a fost repetată în cursul unei convorbiri 
cu Krenz şi cu Modrow de către şeful Secţiei pentru Probleme Internaţionale a CC al 
PCUS, Valentin Falin!. Şi Bonnul, şi Berlinul de Est isi dădeau seama că partea sovietică 
vedea în Germania de Vest în primul rând un creditor virtual. Având imense dificultăţi 
financiare, URSS era într-o căutare disperată de noi surse de finanţare. În schimbul unor 
credite, Moscova era dispusă la anumite concesii cu privire la politica germană. lar 
rezultatele nu s-au lăsat mult timp aşteptate. Pe 28 noiembrie, cu ocazia unei cuvântări 
rostite în Bundestag, Helmut Kohl a anunţat oficial un „Program în zece puncte privind 
sfârşitul separării dintre Germania şi Europa'?. În acest program, el prevedea în mod 
răspicat că viitoarea confederație va constitui doar o etapă tranzitorie, la capătul căreia 
cele două state vor forma o singură structură federală. 

Cuvântarea lui Kohl a provocat un adevărat cutremur în toate capitalele lumii. Enuntarea 
publică a acestui plan a declanşat o reacţie absolut negativă practic din partea tuturor statelor 
(cu excepţia Statelor Unite). Într-o convorbire cu Genscher, Gorbaciov a calificat programul 
lui Kohl drept un „dictat”. Summitul din decembrie al CEE de la Strasbourg a arătat de 
asemenea că unirea Germaniei nu era pe gustul membrilor CEE (poate cu excepţia Spaniei). 
După cum observă Rédder, reacţia dură la declaraţia cancelarului rezulta nu atât din ceea 
ce spusese (în afara ideii că Germania se va uni într-un viitor relativ îndepărtat, nu existau 
prea multe noutăţi în cuprinsul ei), cât din circumstanţele în care fuseseră rostite aceste 
cuvinte (era clar pentru toată lumea că, pe 28 noiembrie 1989, RDG se găsea în plin proces 
de dezagregare) şi din ceea ce nu fusese spus în cursul cuvântării. Omiterea recunoaşterii 
graniţei polono-germane pe linia Oder-Neisse a dus la un protest violent al Varşoviei. Kohl 
nu atinsese nici problema apartenenţei statului german reunificat la CEE şi NATO, pro- 
vocând astfel indignarea aliaţilor de la Paris si Londra’. 

Chiar şi în RFG s-a produs agitaţie după proclamarea programului. Genscher se simţea 
ofensat: dându-şi seama că dacă anunţa prea devreme acest plan va avea de înfruntat 
protestele şefului MAE şi ale partidului său liberal, cancelarul pur şi simplu nu l-a informat 
pe partenerul de coaliţie despre intenţiile sale. Demersul lui Kohl i-a pus într-o situaţie 
deosebit de dificilă şi pe social-democraţi. Evenimentele din RDG îi depășeau deja 
complet — ei încă nu ştiau cum să rectioneze. Până în acel moment, SPD refuzase in mod 
consecvent ideea reunificării Germaniei, dar în fata dinamicii evenimentelor începea să 
caute cu tot mai multă disperare o modalitate de a se implica în acest fenomen. 

Chiar dacă, la votul din Bundestag, SPD a sprijinit într-o anumită măsură „automat” 
programul lui Kohl, dându-și seama că problema unificării Germaniei poate duce la o 
gravă scindare a propriului partid, Oskar Lafontaine s-a hotărât încă din 2 decembrie să 
înfiereze acest program ca fiind o expresie a „Ko(h)lonialismului”. El îi speria pe cetăţenii 
din Bonn cu costurile pe care sistemul social va fi obligat să le suporte în cazul unificării. 
Tot critic se exprimau şi intelectualii (în frunte cu Giinter Grass, care a intrat în istorie şi 


1. Andreas Rédder, Deutschland einig Vaterland..., p. 139. 

2. Pentru textul cuvântării lui Kohl, vezi http://www.chronik-der-mauer.de/index.php/de/Media/ 
GalleryPopup/day/1 3-30/id/3 18936/item/0/month/November/oldAction/Detail/oldModule/Chronical/ 
year/1989 (accesat pe 22 martie 2009). 

3. Andreas Rédder, Deutschland einig Vaterland..., pp. 140-142. 

datorită afirmației potrivit căreia cine, doreşte unificarea Germaniei n-are voie să uite de 
Auschwitz) şi numeroase organe de presă (diverse televiziuni şi reviste, în primul rând 
Der Spiegel). 

Protesta de asemenea o mare parte a opoziţiei din RDG, care, la o zi după publicarea 
programului, şi-a făcut cunoscută propria poziţie: „Für unser Land”, cerând în mod explicit 
respectarea suveranităţii RDG!. 

Dar n-au folosit la nimic nici protestele social-democratilor, nici ezitările lui Genscher, 
nici atitudinea conservatoare a capitalelor lumii. Guvernul lui Modrow nu era stăpân pe 
situaţie. Neştiind cum să rezolve problemele economice ale ţării, premierul a procedat la 
epurări în cadrul aparatului administrativ şi în cel de partid. Organele de Securitate făceau 
ostentativ arestări printre foştii fruntaşi de partid acuzaţi de corupţie. Astfel, în primele 
zile ale lunii decembrie, în arest au ajuns Erich Mielke, Willy Stoph şi Giinter Mittag. În 
ianuarie, pentru scurt timp, a trecut prin închisoare şi Erich Honecker, dar a fost eliberat 
pe motive de sănătate. O soluţie originală a găsit Schalck-Golodkowski, care de azi pe 
mâine a devenit inamicul public numărul unu al guvernului. Simţind răsuflarea procuraturii 
în ceafă, el a intrat în contact cu spionajul vest-german (Bundesnachrichtendienst — BND) 
Şi, în schimbul propriei sigurante, a comunicat serviciilor RFG imensul bagaj de informaţii 
de care dispunea?. În căutarea altor tapi ispăşitori, premierul RDG a început să arunce vina 
pentru situaţia economică dificilă a țării pe... contrabandistii polonezi’. 

Din noiembrie, aşa cum aminteam, structurile administraţiei locale începuseră să se 
dezintegreze, dar sarcinile acestora puteau fi îndeplinite doar în parte de mesele rotunde 
din teritoriu. Haosul din SED după demisia lui Krenz şi a vechii echipe a CC aducea 
automat pe ordinea de zi întrebarea legată de cine ar fi trebuit să fie eventualul partener 
de discuţii pentru guvernul de la Bonn în situaţia în care atât guvernul, cât şi opoziţia îşi 
pierduseră de mult controlul asupra desfăşurării evenimentelor. 

La începutul lunii decembrie, revoluţia din RDG a intrat într-o nouă fază. Demonstrantii 
au început să ocupe sediile locale ale Stasi. Atacurile împotriva clădirilor MfS (indiferent 
că erau provocate sau nu) i-au obligat pe toţi să conştientizeze faptul că guvernul era 
absolut incapabil să-și îndeplinească chiar şi cele mai elementare sarcini”. 

Căutând la rândul ei sprijinul populaţiei, opoziţia utiliza informaţiile (de obicei ade- 
vărate) despre distrugerea de documente furnizate chiar de premier şi de angajaţii MfS. 
Problema documentelor Securităţii, a accesului la ele şi a rolului Stasi a devenit în con- 
secin{a tema principală a lucrărilor Mesei Rotunde. 

În această situaţie, în timpul vizitei din decembrie a lui Kohl la Dresda, rugămintea 
premierului RDG ca RFG să-i acorde ajutor economic nu putea primi decât un răspuns 
negativ; dar refuzul aducea de data aceasta o nuanţă în plus. Kohl a dat clar de înţeles 


„Für unseres Land”, Neues Deutschland, 29 noiembrie 1989. 
Claus J. Duisberg, Das Deutsche Jahr... 
Ehrhart Neubert, Unsere Revolution..., p. 260. 
Problema unei eventuale implicări a Stasi, care realmente avea de ce să organizeze anumite 
provocări, n-a putut fi soluționată definitiv până acum, chiar dacă în literatura de specialitate 
scepticismul este atitudinea dominantă (vezi Jens Gieseke, Der Mielke-Konzern..., pp. 261-262). 
Poate că Neubert e cel care are dreptate, considerând atacurile asupra sediilor Stasi consecința 
logică a proceselor şi arestărilor de forma ale funcționarilor regimului lui Honecker. Cetăţenii 
din RDG, confruntati cu informaţii despre afaceri scandaloase pentru care de fapt nu erau pre- 
gatiti, în loc să se bucure, deveneau din ce în ce mai dezamăgiţi şi-şi descărcau furia devastând 
sediile poliţiei politice pe care o detestau (Ehrhart Neubert, Unsere Revolution..., p. 260). 

omologului său est-german că nu-şi face niciun fel de sperante în legătură cu el!. Pentru elita 
din RDG devenise evident că oricine ar fi preluat conducerea în Berlinul de Est avea să fie 
tratat de Kohl drept un simplu figurant, în niciun caz un partener egal. 

Pe 19 decembrie au fost ţinute două cuvântări în care se sublinia întreaga complexitate 
a problemei. Dacă Helmut Kohl a provocat entuziasmul mulțimii când se afla în vizită la 
Dresda, afirmând că scopul său este unificarea Germaniei (celor prezenţi în piaţa din fata 
Frauenkirche le-a atras atenţia faptul că el a completat această afirmaţie cu o rezervă 
semnificativă: „când va fi momentul”), şeful PDS, Gysi, care în aceeaşi zi se afla la Berlin 
şi rostea la rândul lui o cuvântare, nu avea absolut nicio intenţie să pună la îndoială 
suveranitatea RDG, criticând deschis ideea unificării?. Până la sfârşitul anului 1989 această 
dilemă nu a fost rezolvată. 


În loc de concluzii 


Evenimentele din 1989 au delimitat în mod fundamental cadrul în care au evoluat 
ulterior procesele sociale din landurile estice ale Germaniei. Prezentând situaţia acestei 
țări in 1990, ar trebui să atragem atenţia asupra a două fenomene, strâns legate între ele. 
Pe de o parte, dezagregarea SED în mai multe facţiuni care luptau între ele şi incapacitatea 
opoziţiei de a pune mâna pe putere. Pe de altă parte, convingerea tot mai fermă a capitalelor 
din întreaga lume că, chiar dacă alipirea RDG la RFG nu era soluţia ideală, niciun alt 
scenariu nu putea fi totuşi realizat în practică. 

Controversele din cadrul guvernului, ca şi cele din cadrul opoziţiei au dus ţara într-un 
haos din ce în ce mai mare. Din decembrie, organele administraţiei de stat a RDG func- 
ționau practic doar cu numele. Acest haos agrava disperarea cetăţenilor, care deveneau cu 
atât mai predispusi la „psihoza plecării”; în schimb, la cei care se hotărâseră să rămână, 
nivelul agresivitatii față de cadrele fostului regim a crescut brusc. Punctul culminant al 
acestor două fenomene a fost înregistrat pe 15 ianuarie, când demonstrantii disperaţi (circa 
10.000 de persoane), la auzul zvonurilor că guvernul Modrow ar fi dat din nou ordin sa 
fie distruse arhivele MfS al RDG, au intrat cu forţa în sediul Stasi din Normanstrasse, 
devastând încăperile în căutarea dosarelor pierdute. Angajaţii poliţiei stăteau pe margine, 
asistând pasiv la desfăşurarea evenimentelor şi confirmând astfel convingerea observato- 
rilor că respectul fata de autorităţi dispăruse complet. Moralul şi dorinţa de a-şi face datoria 
tindeau către zero şi în cadrul poliţiei care nu se mai bucura de niciun respect. Infractorii 
făceau practic ce voiau. Dacă ar fi să-i dăm crezare lui Duisberg, haosul atinsese dimensiuni 
nemaiîntâlnite, încât la un moment dat Moscova s-ar fi gândit să apeleze la Armata 

Dezember 1989, „Quelle”, Norbert Sperling (ed.), Archiv Deutschlandradio, Sendung: Rundschau 
am Abend, vezi http://www.chronik-der-mauer.de/index. php/chronik/Media/VideoPopup/field/ 
audio_video/id/15019/month/Dezember/oldAction/Detail/oldModule/Chronical/year/1989 ; 
RIAS-Bericht iiber die Rede von Gregor Gysi gegen die Wiedervereinigung, 19. Dezember 1989, 
» Quelle”, Norbert Sperling (ed.), Archiv Deutschlandradio, Sendung: Rundschau am Abend 
(accesat pe 25 martie 2009). 

3. Ca urmare a migraţiei, în decembrie, RDG a pierdut circa 1.000 de persoane pe zi, acest indicator 
dublându-se în ianuarie! Ehrhart Neubert, Unsere Revolution..., pp. 310, 329. 

Sovietică pentru a asigura un minimum de ordine care să permită lucruri elementare, cum 
ar fi respectarea regulilor de circulatie’. 

În acelaşi timp, imposibilitatea de a se ajunge la un acord între opoziţie si partidul 
comunist în legătură cu strategia privitoare la ieşirea ţării din criză a făcut ca pe 18 martie 
1990, în condiţiile în care cetăţenii est-germani au votat în marea lor majoritate Alianţa 
pentru Germania (Allianz fiir Deutschland), votul să consfinteasca de fapt încorporarea 
ţării în RFG. În aceste condiţii, se pune întrebarea de ce iniţiativa Mesei Rotunde n-a 
convins ansamblul populaţiei să sprijine ideea unei „RDG reformate”. În Germania, 
aproape nimeni nu vrea să-şi amintească de experienţa Mesei Rotunde. Istoricul obiect de 
mobilier care a devenit punctul de răscruce în procesul transformării de sistem în Polonia 
şi Ungaria în cazul RDG s-a dovedit în mod mai mult decât evident a fi un instrument 
mult mai puţin eficient pentru declanşarea schimbării de sistem, şi aceasta constituie o 
temă asupra căreia merită să ne oprim o clipă. 

Limitându-ne la comparatia cu RP Polonă, este suficient să indicăm diferenţele fun- 
damentale: în cazul Poloniei, lucrările Mesei Rotunde au fost rezultatul mai multor luni 
de pregătiri. Protagoniştii erau, pe de o parte, partidul comunist controlat de Wojciech 
Jaruzelski şi Czestaw Kiszczak împreună cu grupările-satelit, iar pe de altă parte, activiştii 
NSZZ „Solidamosc” şi o parte din opoziţia cu alte orientări. Lech Wałęsa era văzut de 
absolut toată lumea ca personificarea speranţei de schimbare. La lucrări participa de 
asemenea Biserica — fără îndoială, singura instituţie care se putea mândri cu o autoritate 
universală în sânul societăţii de-a lungul anilor '80. Rezultatul lucrărilor Mesei Rotunde 
a fost schiţarea unei largi palete de reforme şi a unui plan politic concret care, pe 4 iunie 
1989, a dus la alegeri şi, mai târziu, la investirea cabinetului Tadeusz Mazowiecki. Dar 
mai presus de orice, Masa Rotundă poloneză a fost convocată, printre altele, tocmai pentru 
a se evita situaţia în care marile procese sociale ar fi scăpat de sub controlul partenerilor 
de discuţii şi pentru ca acestea să fie canalizate în cadrul prevăzut de compromisul încheiat 
la Magdalenka. 

În schimb, Masa Rotunda Centrală (ZRT) din RDG a avut loc într-o situaţie revoluti- 
onară. În momentul când au început lucrările Mesei Rotunde, statul est-german era de 
aproape trei luni zguduit de protestele de masă ale milioanelor de cetăţeni ai RDG, iar în 
decembrie 1989 se putea observa dispariţia tot mai extinsă a structurilor unui stat suveran. 
Fenomenul afecta practic toate nivelurile puterii, fără a ocoli sectoarele militarizate?. 
Aceste circumstanţe au influenţat atât alegerea persoanelor care au luat parte la lucrările 
ZRT, cât şi tematica discuţiilor şi rolul pe care l-au jucat diferitii protagonişti. 

Circumstantele revoluţionare în care au fost convocate lucrările ZRT explică aşadar 
specificul componenţei colectivului participant. Teoretic, la fel ca în Polonia, în jurul mesei 
s-au aşezat reprezentanţi ai partidului de guvernământ, activişti ai opoziţiei şi observatori 
din partea Bisericii. Dar analogia cu Polonia se termină aici. Şi nu e vorba doar de faptul că 
masa germană, ca obiect de mobilier, amintea mai degrabă de un patrulater, pe una dintre 
laturi fiind aşezate partidele, pe alta guvernul, pe cea de-a treia reprezentanţii diferitelor 
biserici, ca moderatori, şi, în sfârşit, reprezentanţii fostelor organizatii-satelit ale SED, ca 
sindicatele sau celelalte partide politice. Evident, mecanismul negocierilor favoriza în mod 
natural partea guvernamentală, întrucât marea majoritate a organizaţiilor sociale își aveau originile 
în statul partinic. Problema fundamentală era că niciuna dintre aceste organizaţii nu putea 


1. Claus J. Duisberg, Das Deutsche Jahr..., p. 127. 

susţine un punct de vedere precis. Forţele opoziţiei erau fărâmiţate în opt grupări diferite 
care nici măcar nu vorbeau într-un singur glas. Aceste grupări, apărute în condiţiile 
revoluţiei din toamna anului 1989, influentau diferit desfăşurarea lucrărilor, iar alegerea 
delegaților fusese dictată uneori de hazardul momentului!. În consecinţă, întrebarea legată 
de sprijinul de care se bucura fiecare grupare a rămas fără răspuns până la alegerile din 
martie. Mentinerea unui front unitar n-a fost de altfel posibilă nici măcar pentru partea 
guvernamentală. Din starea de spirit a mulţimii, partidele-satelit şi organizaţiile care până 
atunci îndeplineau rolul de „element de legătură între partid şi masele populare” (în frunte 
cu sindicatele) deduceau imperativele momentului şi nu aveau nicio intenţie de a se supune 
întru totul lui Gysi, căruia nu-i mai rămânea decât să viseze la autoritatea lui Jaruzelski. 

Dacă vorbim despre tematica lucrărilor, ZRT urma să fie, teoretic, o încercare de a 
reflecta critic asupra situaţiei în care se afla statul est-german. Dar, pentru a fi eficient, un 
asemenea demers trebuia să se desfăşoare astfel încât delegaţii să nu fie obligaţi să rezolve 
în acelaşi timp problemele urgente ale politicii curente sau cel puţin pe cele administrative. 
În schimb, starea de spirit revoluţionară a străzii care voia să vadă imediat efectele acti- 
vitatii ZRT a făcut ca delegaţii să nu aibă parte de un asemenea „lux”. Dimpotrivă, 
autoritatea din ce în ce mai precară a guvernului Modrow şi dezmembrarea statului obligau 
ZRT să se angajeze activ în aplanarea tensiunilor sociale, iar atacurile repetate ale mulțimii 
furioase asupra sediilor fostei Stasi îi obligau pe delegaţii la lucrări să se ocupe nu de 
problemele economice, ci în primul rând de statutul documentelor fostei Securitati. În 
consecinţă, cu trecerea timpului, ZRT s-a transformat tot mai mult, dintr-un organ de 
negociere a principiilor pe baza cărora avea să funcţioneze statul, într-un „guvern paralel” 
(Nebenregierung) care fie sprijinea, fie înlocuia activitatea echipei lui Modrow — dupa 15 
ianuarie, când mulţimea a invadat sediul Stasi din Normanstrasse, aceasta şi-a pierdut şi 
ultimele rămăşiţe de autoritate. 

Mai grav era faptul că, indiferent de acţiunile întreprinse, decizia cetăţenilor de a rămâne 
sau nu in ţară nu putea fi influenţată. Discuţiile despre programul de reforme nu erau posibile 
atât timp cât populaţia, care era deja în pragul isteriei colective, cerea nu schimbările pe care 
voia să le propună ZRT, ci cât mai grabnica unire cu RFG. De aceea, dacă iniţial lucrările 
ZRT erau privite în RDG cu o anumită doză de interes, cu timpul ele aminteau tot mai mult 
de un „dans macabru” a cărui importanţă, la sfârşitul lui februarie şi începutul lui martie, 
niciun cetățean n-o mai înțelegea, iar reacţia acestuia la transmisiunile despre evoluţia 
dezbaterilor era să închidă televizorul?. 

În ceea ce priveşte Bonnul, autorităţile vest-germane n-au privit niciodată cu prea multă 
simpatie iniţiativa Mesei Rotunde, reproşându-i în primul rând lipsa unei legitimări demo- 
cratice credibile. Kohl considera că, în condiţiile radicalizării stării de spirit a străzii, o 
asemenea „supapă de siguranţă” era necesară până la un anumit punct?, dar nu avea intenţia 
să-i prelungească existența. Într-o anumită măsură, o asemenea evaluare era cel mai 
probabil confirmată de informaţiile referitoare la desfăşurarea dezbaterilor. Chiar dacă 
opoziţia şi guvernul aveau teoretic un interes comun să păstreze statul est-german, în acele 


1. Putem lua ca exemplu Uniunea-Independenta a Femeilor (Unabhängige Frauenverband — UFV), 
în frunte cu actrița Walfriede Schmidt şi dr. Ina Merkel, care a fost înființată în decembrie 1989 
şi a fost reprezentată la Masa Rotundă, cu toate că s-a constituit efectiv cu doar câteva zile 
înainte de începerea negocierilor. 

zile critice nu puteau vorbi într-un singur glas — mai mult, între aceşti parteneri de dialog 
se purta un adevărat „război de gherilă”!. Şi atunci nu e de mirare că, într-o asemenea 
situaţie, cetăţenii disperaţi vedeau în Helmut Kohl singura lor şansă de a ieşi din criză. 
Simplificând puţin lucrurile, putem afirma că acţiunile opoziţiei şi ale guvernului semănau 
cu încercarea cuiva de a prinde din urmă timpul pierdut. De fiecare dată, acţiunile lui 
Krenz, Modrow, Gysi (care se ocupa de arhivele şi averea partidului), ca de altfel şi ale 
opoziţiei fărâmiţate in mai multe grupări veneau prea târziu. Protestatarii cereau schimbări 
mult mai mari decât cele propuse de ei. 

Văzând că timpul se scurge în favoarea lichidării RDG ca stat independent, diplomatiile 
sovietică, americană, franceză şi engleză se străduiau de asemenea să preia iniţiativa. 
Teoretic, punctul de vedere al celor patru puteri putea bloca procesul brusc de reunificare 
a Germaniei. Si exact pe acest lucru conta guvernul lui Modrow?, care folosea opoziția 
țărilor europene faţă de reunificare ca pe un ultim atu în controversele cu Kohl. Dar, în 
condiţiile neînțelegerilor din sânul SED, ale lipsei unei viziuni asupra viitorului din partea 
opoziţiei şi ale înrăutăţirii constante a situaţiei economice din Germania de Est, ideea 
confederației se dovedea nerealistă. După cum tot nerealistă era şi ideea lansată la începutul 
anului 1990 care propunea o Germanie neutră, rămasă fie în afara NATO (în ciuda 
împotrivirii Statelor Unite), fie în interiorul NATO, dar cu anumite drepturi limitate ale 
Alianţei. În ceea ce priveşte partea sovietică, s-a dovedit că de fiecare dată mişcările lui 
Gorbaciov veneau prea târziu, iar situaţia economică dezastruoasă a URSS a redus în cele 
din urmă la zero câmpul de manevră al Moscovei. În faza finală, Kohl putea obţine practic 
orice ar fi dorit de la Gorbaciov, cu condiţia să-i ofere o compensație financiară corespun- 
zătoare. După vizita la Berlin a lui François Mitterrand, acesta observa că procesul de 
reunificare nu mai putea fi împiedicat şi de aceea s-a retras din jocurile politice mult mai 
devreme. Rezultatul analizei diplomaţiei franceze s-a concretizat în ideea ancorării defi- 
nitive a RFG în structurile europene, în cadrul cărora rolul principal urmau să-l joace o 
valută comună şi construirea unei Uniuni Europene cu trei piloni principali de susţinere 
care să dea suficientă putere mărcii germane. Marea Britanie, rămasă izolată, cu Margaret 
Thatcher în fruntea guvernului protestând cel mai vehement împotriva alipirii RDG la 
RFG, reprezenta un factor prea slab ca să poată bloca singură acest proces. Dacă ar fi să 


1. Participanţii la ZRT n-au reuşit să creeze o atmosferă de încredere reciprocă într-o măsură care 
să facă posibilă o discuţie de fond pe probleme economice şi sociale. Devastarea sediului Stasi 
din Berlin fusese precedată de „scandalul din Treptow”: făptaşi necunoscuţi vandalizaseră 
monumentul ostaşilor Armatei Roşii, desenând pe el cu vopsea însemne naziste. Gysi a profitat 
de ocazie ca, pe de o parte, să-i acuze pe republicanii cu simpatii fasciste din RFG că au distrus 
monumentul, iar pe de altă parte, să zugrăvească un tablou al revenirii fascismului în RDG în 
cazul în care se ajungea la reunificare. În acelaşi timp, şeful PDS acuza opoziţia de favorizarea 
atitudinilor fasciste şi şi-a exprimat părerea că numai o Stasi puternică va fi în măsură să pună 
capăt unor asemenea tendinţe care, după părerea lui, aveau să prolifereze pe tot teritoriul ţării. 
Având în vedere faptul că, în acelaşi timp, în propaganda PDS au apărut aluzii că SPD este în 
RDG doar „calul troian al contrarevolutiei”, opoziţia şi-a dat seama că pe Gysi îl interesa doar 
să preia iniţiativa şi eventual să restaureze /'ancien régime sub o nouă înfăţişare. Protestele 
masive din întreaga ţară, care au culminat cu devastarea sediului central al Stasi de pe Normanstrasse 
din Berlin, preîntâmpinau însă un asemenea scenariu, cu toate că otrăveau foarte eficient climatul 
şi aşa destul de învrăjbit dintre participanții la negocieri. Erhardt Neubert, Die Friedliche Revolution, 
pp. 59-61, document accesibil pe pagina de internet Konrad Adenauer Stiftung, http://www.kas. 
de/wf/doc/kas_16684-544-1-30.pdf (accesat pe 20 iulie 2009). 

tragem o concluzie în legătură cu rezultatul negocierilor purtate la nivel global în legătură 
cu problema germană, ar trebui să atragem atenţia în primul rând asupra numeroaselor 
măsuri de siguranţă vizavi de creşterea exagerată a puterii Germaniei, asigurări incluse în 
tratatele prin care RFG îşi asuma in fond anumite obligaţii. În acest context ar trebui 
plasate nu numai documentele de tipul „tratatului 2+4” sau tratatului de la Maastricht care 
a fost consecinţa logică a lichidării RDG, ci şi tratatul dintre Republica Polonă şi RFG de 
confirmare a graniţei existente între cele două țări, semnat pe 14 noiembrie 1990 de 
Krzysztof Skubiszewski şi Hans-Dietrich Genscher!. 

Toate aceste condiţionări ne permit să înţelegem de ce în 1990 autorităţile din RDG s-au 
transformat tot mai mult în simpli statisticieni în loc să fie protagonişti cu drepturi depline 
ai procesului de reunificare a Germaniei. Din noiembrie 1989, când numai 27% dintre 
cetăţenii est-germani se declaraseră în favoarea unificării, în decursul a mai puţin de trei 
luni acest indicator a sărit la 75%2. Cu toate că încă din ianuarie 1990 Modrow intelesese 
cum nu se poate mai bine că tema unificării Germaniei era inevitabilă, el se străduia să 
facă totul pentru a întârzia acest proces. Prezentat pe 30 ianuarie în Camera Populară, 
acest plan se integra evident în concepţia cu privire la o Germanie neutră, iar şeful 
guvernului RDG s-a exprimat pentru un proces de apropiere treptată a celor două {ari 
germane, apropiere care ar fi urmat să se încheie prin unificare. Dar o asemenea idee nu 
mai putea fi realizată în primul rând din cauză că autoritatea guvernului n-a crescut în 
ochii locuitorilor fostei RDG nici ca urmare a remanierii cabinetului şi a intrării pe 2 
februarie a unor activişti din opoziţie în componenţa acestuia (primirea lor ca miniştri fără 
portofoliu a compromis sensul întregii operaţii), nici ca urmare a alegerilor anticipate 
pentru Camera Populară, care fuseseră planificate iniţial pentru data de 6 mai. În cadrul 
Mesei Rotunde se hotărâse ca aceste alegeri să fie organizate anticipat şi prin urmare au 
fost reprogramate pentru 18 martie 1990. 

Iniţial se părea că această decizie dădea mai multe şanse de câştig social-democratilor 
din RDG. Partidul pastorului Meckel şi al dramaturgului Ibrahim Böhme era o grupare 
care încă din aprilie 1989 se străduia să atragă atenţia populaţiei asupra lui şi a primit 
destul de repede şi ajutorul centralei SPD din Bonn, unde această nouă forţă politică era 
sprijinită din toată inima de Willy Brandt (ales preşedinte de onoare al SPD din RDG); 
nefiind împovărat de un trecut compromifator, nici de legături cu SED, înscriindu-se destul 
de bine în puternica tradiţie socialistă, poate că ar fi câştigat alegerile dacă n-ar fi fost 
sabotat de lipsa de imaginaţie şi nepriceperea la interpretarea stării de spirit a populaţiei 
de care a dat dovadă conducerea de atunci a SPD din Germania de Vest. Promisiunea lui 
Kohl din 6 februarie de a trece la uniunea monetară şi de a introduce marca vest-germană 
pe teritoriul RDG, cu precizarea făcută ulterior, pe 13 martie 1990, că schimbul mărcii 
est-germane cu marca vest-germană se va face la rata de 1:1, a fost elementul care a 
determinat rezultatul alegerilor. Intervenţia lui Vogel în Bundestag a fost fatală pentru 
SPD, pentru că din cuvintele acestuia rezulta că partidul lui nu sprijină această soluţie, 
lucru care a influenţat hotărâtor orientarea alegătorilor, pe care niciun sondaj n-a reuşit de 
fapt s-o identifice corect. Dacă la începutul lunii februarie 54% dintre cetăţenii RDG, 


1. După cum se ştie, acest tratat (alături de tratatul de bună vecinătate şi de colaborare prietenească 
încheiat un an mai târziu) a deschis un capitol nou în relaţiile RP cu RFG, transformând Germania 
în cel mai important susţinător al aderării Poloniei la Uniunea Europeană. 

2. Manfred Gértemaker, Beginn der deutschen Einigung, Volkskammerwahl 1990, Informationen 
zur politischen Bildung, Heft 250, http://www.bpb.de/publikationen/ZZ0G21,6,0,Beginn_der_ 
deutschen_Einigung.html#art6 (accesat pe 20 mai 2009). 


250 1989. TOAMNA NAŢIUNILOR 


stimulati de o campanie electorală în care persoana lui Brandt juca un rol important, erau 
dispuşi să voteze în RDG pentru SPD, după declaraţiile lui Kohl şi reacţia şovăitoare a 
centralei de la Bonn, respectiv după congresul social-democratilor din RDG, orientarea 
socială s-a întors încă o dată cu 180 de grade?. 

A câştigat Alianţa pentru Germania (Allianz fiir Deutschland — AfD), indicată de Kohl, 
în componenţa căreia intrau CDU est-german (adică Ost-CDU) condus de Lothar de 
Maiziere, gruparea de opoziţie Demokratischer Aufbruch condusă de dr. Wolfgang Schnur 
şi de pastorul Reiner Eppelmann si Uniunea Socială Germană (Deutsche Soziale Union) 
a pastorului Hans-Wilhelm Ebeling; alianţa a obţinut 48% din voturi. A câştigat, cu toate 
că Helmut Kohl şi, chiar mai mult decât el, secretarul general al partidului, Volker Riihe, 
au fost mult timp împotriva unei colaborări cu Ost-CDU’, pentru că această formaţiune 
nu era dispusă să se conformeze întru totul voinţei lui Kohl. A câştigat cu toate că, în 
trecut, Lothar de Maiziére nu făcuse parte din opoziţie şi chiar în sânul grupării CDU 
est-germane era considerat ca fiind loial mai degrabă sistemului precedent. Mai important 
este însă faptul că această coaliţie câştigătoare era zguduită de conflicte, cei din 
Demokratischer Aufbruch învingându-şi cu foarte multă greutate neplăcerea de a figura 
pe aceeaşi listă cu activişti ai fostei nomenclaturi. Cu trei zile înainte de alegeri, mass-media 
a difuzat informaţia că dr. Schnur fusese timp de mulţi ani colaborator secret al Stasi şi, 
având în vedere cu câtă duşmănie erau priviţi angajaţii MfS în martie 1990, ar fi trebuit 
ca AfD să piardă orice şansă de succes“. Toate acestea au făcut ca victoria AfD să fie cu 
atât mai surprinzătoare. 

După părerea unanimă a comentatorilor, rezultatul alegerilor era sinonim cu sentinţa 
de condamnare la moarte a RDG ca stat suveran. Ele demonstrau limpede că germanilor 
democrați le convenea cel mai mult o alipire necondiționată la RFG, fără niciun fel de 
perioadă de tranziţie, fara menţinerea nici măcar într-o formă trunchiată a fostei RDG. 
Eşecul catastrofal al grupărilor din fosta opoziţie, cum ar fi Noul Forum, care încerca să 
convingă că reformarea noului stat german are un sens, şi rezultatul sub aşteptări al SPD 
(21,9%), căruia partidul geamăn din RFG n-a fost capabil să-i elaboreze o atitudine coerentă 
în ceea ce priveşte unificarea, au convins pe deplin pe toată lumea că noul guvern al lui 
de Maiziére nu va fi decât un cabinet de tranziţie. De aceea, noua Cameră Populară şi 
cabinetul emanat din sânul acesteia nu aveau alt rost decât să aplice legile necesare care 
urmau să deschidă drumul alipirii RDG la RFG -— este vorba, de exemplu, de reglementarea 
care va introduce pe teritoriul RDG marca vest-germană în baza tratatului, semnat pe 
18 mai 1990, de instituire a Uniunii monetare, economice şi sociale, sau de introducerea 
noii împărțiri administrative bazate pe structura landurilor istorice. 


1. Congresul a avut loc între 22 şi 25 februarie 1990, iar programul electoral al SPD, votat în cadrul 

mecanismul alipirii RDG la RFG în spiritul articolul 23 din legea fundamentală a RFG si 
lichidarea pur şi simplu a RDG ca stat. Programul prelungea semnificativ durata procesului de 
unificare care era dorită de majoritatea cetăţenilor. Textul: programului poate fi consultat la 
biblioteca Fundaţiei Friedrich Ebert, http://library.fes.de/library/netzquelle/ddr/spd/pdf/parteitag/ 
pdf (accesat pe 20 martie 2009). 

2. Manfred Gârtemaker, Beginn der deutschen... 

3. Claus J. Duisberg, Das Deutsche Jahr..., p. 110. 

4. Ehrhart Neubert, Unsere Revolution..., pp. 349-354. 

Rolul „cabinetului de tehnocrati” a cărui existenţă nu avea decât un singur sens, şi 
anume lichidarea RDG, nu le convenea şefului Alianţei pentru Germania şi echipei sale 
de coaliţie, formată în principal din cadre ale AfD şi ale SPD din RDG. De Maiziere s-a 
străduit până în ultimul moment să joace rolul de şef al unui stat independent şi să 
demonstreze că este tratat de Bonn ca un partener, şi nu ca un băiat de prăvălie. Încă din 
19 aprilie 1990, în expunerea pe care a făcut-o in fata Camerei Populare a RDG, de Maiziére 
sublinia insistent că discuţia despre introducerea mărcii vest-germane ca mijloc de plată 
pe teritoriul RDG l-a ajutat să conștientizeze pericolul care îi ameninţa pe locuitorii lan- 
durilor din Est de a se simţi cetăţeni de mâna a doua şi, în consecinţă, cerea ca în procesul 
de unificare a Germaniei să se țină cont de zestrea pe care o aducea RDG'. 

De asemenea, el a insistat mult în legătură cu concepţia ce stătea la baza unificării 
Germaniei: aceasta trebuia să fie înţeleasă ca fuziunea a două subiecte de drept international 
independente, iar în perspectiva stabilirii pentru noul stat a unei alte constituţii şi, lucru 
foarte important pentru el, care avea o educaţie muzicală, a unui nou imn, acesta trebuia 
să preia melodia imnului RDG! De Maiziére se opunea reprivatizării proprietăţilor naţio- 
nalizate de autorităţile comuniste. În multe chestiuni de amănunt, el tindea să menţină 
particularitatile considerate drept realizări deosebite ale RDG de către pastorii-ministri 
tributari tradiţiei evanghelice de stânga?. În unele evaluări, de Maiziére (pastor evanghelic 
înflăcărat) se dovedeşte a fi susţinător al ideii unei Germanii „protestante” în cadrul căreia 
aportul ideologic al RDG ar consta, între altele, tocmai în moştenirea spirituală a lui Martin 
Luter, în expresia teologică practicată de grupările crestin-democrate est-germane”. 

Antrenaţi în lupta politică, funcţionarii de la Bonn şi activiștii de partid din Germania 
Federală nu-i luau în serios pe de Maiziére şi echipa lui“. Tinta unor ironii foarte acide 
din partea diplomaților vest-germani era figura celui care se afla în fruntea MAE, pastorul 
Meckel, care vorbea cu toată seriozitatea şi convingerea despre necesitatea menţinerii 
neutralității Germaniei, chiar dacă era deja clar, având în vedere şi poziţia guvernului 
american, că aceasta era o ipoteză absolut nerealistăs. Demersul politic idealist, ca şi 
primatul evident al egalităţii asupra libertăţii, al economiei centralizate asupra economiei 
de piaţă, prezente deja în expunerea lui de Maiziére, pe care i le reproşau la vremea 
respectivă comentatorii, au fost evaluate negativ şi de partea vest-germană. De asemenea, 


1. Regierungserklărung des Minister prăsidenten Lothar de Maiziére, abgegeben vor der Volkskammer 
der DDR am 19 april 1990, Konrad Adenauer Stiftung, http://www.kas.de/wf/de/71.4432/ (accesat 
pe 23 aprilie 2009). 

2. Andreas Rédder, Deutschland einig Vaterland..., pp. 283-284. Pentru clasa politica din RDG era 
clar că alipirea landurilor din Est la puternica republică de la Bonn urma să aibă neîndoielnic 
efecte sociale foarte serioase. Pe 19 aprilie, guvernul de Maiziére a dat o declaraţie în care se 
sublinia in mod răspicat: „Unificarea trebuie să aibă loc cât mai repede posibil, dar condiţiile in 
care se realizează trebuie studiate cât mai precis şi mai amănunțit şi să rămână realizabile în 
viitor — dacă va fi necesar”. 

3. Anselm Doering-Manteuffel, Wie westlich sind die Deutschen? Amerikanisierung und Westernisierung 
in 20 Jahrhundert, Gottingen, 1999, p. 5. Vestita declaraţie a lui de Maiziére, potrivit căreia 
după unificare Germania va deveni mai orientală şi mai protestantă, nu i-a adus mai multi prieteni. 
Guvernul occidental, dominat de catolici, nu împărtăşea câtuşi de puţin entuziasmul „protestant” 
al premierului RDG, iar evaluarea pozitivă a zestrei pe care o aducea Prusia intra într-o contra- 
dictie puternică cu aşteptările vecinilor şi cu climatul ideologic individualist al epocii. Mai pe 
larg, vezi „Anwalt der Ostdeutschen”, interviu cu Lothar de Maiziére moderat de Giinter Mahler, 
Deutschlandfunk http://www.dradio.de/dlf/sendungen/zeitzeugen/733560/ (accesat pe 15 iunie 2009). 

4. Andreas Râdder, Deutschland einig Vaterland..., pp. 282-283. 

5. Ibidem, pp. 228-229. 

pretenţia de a se ţine seama de nedreptatea istorică săvârşită faţă de RDG (care n-a fost 
inclusă în planul Marshall) s-a lovit de lipsa de înţelegere a RFG. Cu toate că lui de Maiziére 
i se reproşa frecvent încăpăţânarea specific prusacă, pe la sfârşitul lunii iulie chiar şi el a 
început să insiste ca negocierile să fie finalizate cât mai repede, de teamă că prelungirea 
lor nu avea decât să înrăutăţească si mai mult situaţia cetăţenilor din landurile răsăritene. 
Încă dinainte, pe 18 mai 1990, fusese semnat un tratat de instituire a Uniunii monetare, 
economice şi sociale între RFG şi RDG (aşa-numitul „tratat de stat”), care în linii generale 
definea cadrul în care mai târziu avea să se desfăşoare transformarea economică a landurilor 
din Est (practic, el reflecta în întregime viziunea încorporării RDG elaborată de funcţionarii 
de la Bonn). În cursul conferinţei „2+4”!, care in cele din urmă, în septembrie 1990, 
confirma din punct de vedere formal-juridic acordul celor prezenți în privinţa alipirii RDG 
la RFG, totul era decis de Helmut Kohl, chiar dacă unii membri ai ultimului guvem al 
RDG aveau păreri diferite?. Pe 31 august, RFG şi RDG au semnat Tratatul de instituire a 
unității Germaniei, iar pe 12 septembrie 1990 (când a fost semnat Tratatul de la Paris), 
Tratatul de reglementare finală în legătură cu Germania, numit şi „tratatul 2+4”, prin care 
Germania renunţa la posibilitatea de a poseda arme nucleare, chimice si biologice, se limita 
la 370.000 numărul maxim de soldaţi ai Bundeswehr, se anula împărţirea Berlinului în 
sectoare separate, iar Germania renunța la orice pretenţii teritoriale. În acelaşi timp, URSS 
se obliga să-şi retragă armatele cel târziu până în 1994, iar Pactul Atlanticului de Nord se 
obliga să nu disloce pe teritoriul fostei RDG nici trupe, nici rachete. Pe 3 octombrie 1990, 
alipirea RDG la RFG era deja un fapt împlinit. 

Aşadar, în ciuda unor puternice presiuni internationale, care vizau împiedicarea pro- 
cesului de lichidare a RDG (sau cel puţin întârzierea lui), în ciuda împotrivirii elitelor din 
RDG, a forţelor SPD din opoziţie, în ciuda atitudinii nehotărâte a intelectualilor şi a ezi- 
tărilor cetăţenilor obişnuiţi ai republicii de la Bonn, pentru care încă de pe vremea lui 
Willy Brandt, cu politica pe care o promova, problema unificării era un capitol închis, 
adversarii acesteia au pierdut. Fără îndoială că presiunile diplomatice au putut, într-o 
anumită etapă, să oblige Bonnul să aprofundeze mai mult această problemă. După cum se 
ştie, încă de la jumătatea lunii decembrie 1989, din cauza împotrivirii în bloc a diplomaților 
de la Paris şi Moscova, respectiv din cauză că Bonnul era practic izolat din punct de vedere 
diplomatic, s-a găsit soluţia de a oferi Moscovei un „moratoriu al unificării”5. Dar, în 1990, 
toate aceste elemente s-au dovedit insuficiente faţă de „febra plecării” care, după cum 
foarte bine observa Modrow, a constituit motorul principal al transformărilor sociale din 
RDG, din momentul în care a apărut şi până în 1989 inclusiv‘. Construită pe logica con- 
fruntării dintre Est şi Vest, care era axul principal al relaţiilor internaţionale de după 1945, 
RDG a devenit treptat ostaticul acesteia. Statul întemeiat în 1945 „pe rădăcina sălbatică”, 
ce trăise alături de un vecin din ce în ce mai bogat, a cărui populaţie vorbea aceeași limbă 
în 1989, dar circula cu Mercedesul, în timp ce locuitorii săi aşteptau la coadă ca să le fie 
repartizat un Trabant, acest stat nu putea face faţă concurenţei şi ca urmare, fiind imposibil 
de reformat, trebuia să dispară. 


1. Denumirea conferinţei a fost determinată de numărul participanţilor. Pe lângă delegatiile celor 
două state germane, la conferință au luat parte reprezentanții celor patru mari puteri: Franța, 
Marea Britanie, URSS şi Statele Unite. 

2. Joachim Scholtyseck, Die Aussenpolitik..., pp. 125-127. 

Andreas Râdder, Deutschland einig Vaterland..., pp. 162-163. 

4. „Inerview mit Ministerprăsident Hans Modrow”, Der Spiegel, 1990, nr. 6, p. 29. 

În 1990 era prea târziu ca să se iniţieze reforme care ar fi permis păstrarea statu-quo-ului 
(două state germane care poate ar fi rămas într-o formă oarecare de confederație). Regimul 
SED nu permitea niciun fel de dezbateri, cu atât mai puţin în ceea ce priveşte economia 
RDG, care şchiopăta. lar un eventual ajutor economic nu putea veni decât din partea RFG. 
Pe 19 decembrie 1989, cancelarul RFG s-a convins la Dresda de adevărata stare de spirit 
a populaţiei din RDG şi din acel moment s-a angajat în mod evident pe traiectoria unei 
politici care să ducă la alipirea cât mai rapidă a RDG, prin urmare nu i-a acordat niciun 
fel de sprijin lui Modrow, care nu avea nici legitimare democratică şi nu se bucura de 
sprijin social!. 

Mai târziu i s-a reproşat lui Kohl că l-a lăsat „să moară de foame” atât pe Modrow, 
care întindea mâna după ajutor, cât şi opoziţia democratică. S-a mai invocat şi faptul că 
în calculele crestin-democratilor rolul principal l-a jucat nu grija fata de interesul statului, 
ci doar calculul electoral rece, din care rezulta că în alegerile parlamentare din 1990 aceştia 
nu vor putea învinge SPD decât dacă electoratul lor va crește cu cei 16 milioane de alegători 
recunoscători din Est?. În general, cancelarul a fost criticat (si mai este criticat si astăzi) 
din cauza condiţiilor economice şi sociale pe care le-a oferit locuitorilor din landurile de 
Est în baza tratatelor de unificare a RDG cu RFG. 

Dar această critică nu pare a fi pe deplin întemeiată. E adevărat că procesul de unificare 
s-a dovedit mult mai costisitor decât presupunea Kohl — desi, atunci când le promitea 
cetăţenilor est-germani vestitele „Bliihende Landschaften” (meleagurile unde curge lapte 
şi miere), el chiar credea în ceea ce spune”. Potrivit aprecierii unor persoane din imediata 
apropiere a cancelarului, după vizita la Dresda, el era ferm convins de misiunea cu totul 
specială pe care o are de îndeplinit”. Acest lucru l-a făcut pe Kohl să ia decizii de unul 
singur, fără să se consulte mai întâi cu colaboratorii săi (despre ideea uniunii monetare 
declarate în februarie 1990, şeful Băncii Naţionale a RFG [Bundesbank], Karl Otto-Pöhl, 
a aflat din ziare). Cancelarul nu voia să ştie de nimic, nu lua în considerare avertismentele 
experţilor din administraţie si nici vocile critice ale economiştilor care (la fel ca Pöhl) îi 
atrăgeau atenţia că realizarea programului social promis cetăţenilor din RDG depășea 
posibilităţile bugetului federal’. 

Problema e că, în 1990, după cum observă şi Râdder, n-au existat alte variante. 
Concepţia lui Lafontaine (chiar dacă nu ţinem seama că în programul SPD pe primul loc 
figura menţinerea bunăstării din anii '80 în republica de la Bonn, spre evidenta discriminare 
a cetăţenilor est-germani) n-a rezistat probei timpului, întrucât se baza pe menţinerea 
statu-quo-ului, cgea ce era imposibil. Realizarea acestei concepţii se baza pe menţinerea 
RDG ca stat independent şi ridicarea treptată a nivelului de trai până la egalitatea cu RFG. 
Numai că populaţia RDG nu voia cu niciun chip să aştepte. Singurul lucru pe care 
Lafontaine îl putea oferi cetăţenilor RDG era să-i considere străini, la fel ca pe austrieci 
si elveţieni, dar cu menţinerea regimului de vize la graniță. 

Cu un asemenea plan nimeni din RDG nu era de acord. Ne îndoim că, în lipsa ordinului 
de a se trage in cei care ar fi încercat să treacă fraudulos frontiera Republicii Federale, 

restricţiile lui Lafontaine ar fi fost respectate de cineva. Aşa că, din motive lesne de înţeles, 
o astfel de soluţie nici măcar n-a intrat în discuţie. În ianuarie 1990, în Germania Occidentală 
a început să se mute în primul rând elita tehnică şi intelectuală, disperată de situaţia 
economică jalnică, pentru că în economie mijlocul curent de plată era tot mai des marca 
vest-germană. lar acest lucru slăbea si mai mult potenţialul de reconstrucţie al RDG!. 

În condiţiile dezintegrării complete a SED şi a structurilor administraţiei din teritoriu, 
e îndoielnic că guvernul lui Modrow ar fi reuşit să utilizeze în mod eficient ajutorul 
economic pentru care se zbătea atâta. Foarte probabil, acest ajutor ar fi fost administrat 
de mesele rotunde locale, care nu aveau nici legitimitatea democratică necesară, nici 
experienţa operaţiilor financiare şi care, în plus, erau în permanent conflict cu rămăşiţele 
fostului stat comunist. În această situaţie nu ne poate mira declaraţia lui Dieter von 
Wiirtzen, secretar de stat la Ministerul Economiei al RFG, care, în ianuarie, când l-a însoţit 
pe Seiters în vizita acestuia la Berlin, compara ajutorul economic pentru RDG cu depunerea 
banilor într-o gaură neagră?. Plus că, în timpul convorbirilor cu autorităţile de la Bonn, 
Modrow şi reprezentanţii partidelor de opoziţie nu prezentau o poziţie unitară. Iar acest 
lucru nu făcea decât să-i sporească lui Kohl convingerea că opoziţia nu poate fi de fapt 
un partener de discuţii pentru că nu are nicio idee clară, singura soluţie pentru rezolvarea 
crizei fiind alegerile parlamentare anticipate?. 

Aşadar „febra plecării” a făcut ca toate celelalte posibile soluţii să devină nerealiste, 
pentru că orice altă variantă în afară de cea care a fost de fapt aplicată (alegerile din 
18 martie 1990 şi urmarea acestora — lichidarea RDG) li se părea politicienilor interesaţi 
Şi mai nepotrivită. Chiar dacă planul lui Kohl era departe de a provoca entuziasmul, ceilalţi 
protagonişti au fost obligaţi să-l accepte pentru că era singura soluţie posibilă acceptată 
de populaţie“. Soluţia alternativă era utilizarea forței, care, din motive ce nu necesită 
comentarii, în 1990 nu putea intra în calcul. 


După mai bine de 20 de ani 


Probabil încă dela începutul deceniului 1990-2000, pentru cea mai mare parte a opiniei 
publice din mai toate ţările din Europa Centrală şi de Est, evenimentele care au avut loc 
în spaţiul fostei RDG constituiau modelul de urmat pentru despărţirea de comunism. 
Procesele instrumentate lui Honecker şi celorlalţi membri ai Biroului Politic făceau un 
puternic contrast cu imposibilitatea de a-i aduce în faţa instanţei pe Jaruzelski şi pe membrii 


1. Andreas Râdder, Deutschland einig Vaterland..., pp. 189-190. Trebuie să menţionăm că nu numai 
elita pleca. Lothar de Maiziére estima în februarie, într-un interviu pentru ziarul Die Welt, că în 
perioada respectivă au plecat în RFG, cu intenţia de a rămâne acolo, circa 2-3 milioane de persoane 
(vezi Die Welt, 25 ianuarie 1989). Dacă varianta prevăzută de liderul crestin-democratilor din 
partea de Est s-ar fi realizat (ceea ce pare mai mult decât probabil), tot sistemul de protecţie 
socială de stat, pe care Lafontaine susţinea că intenţiona să-l protejeze, ar fi ajuns la faliment şi 
mai repede, cu consecinţe greu de prevăzut pentru echilibrul sistemului şi pentru liniştea socială 
a republicii de la Bonn. 

2. Claus J. Duisberg, Das Deutsche Jahr..., p. 133. 

Ibidem, pp. 133-134. 

RFG vine la noi, rămânem acasă, dacă nu vine, atunci venim la voi!”). 

echipei sale. Figura pastorului Gauck (devenit în martie 2012 preşedinte al ţării) şi crearea 
oficiului de Comisar federal pentru arhivele Stasi al RDG, accesul larg la documentele 
Stasi şi procedurile de lustraţie contrastau cu tărăgănarea elaborării unei legi asemănătoare 
în Polonia. Epurările atent efectuate în aparatul de aplicare a justiţiei şi împingerea post- 
comuniştilor în categoria partidelor de opoziţie minore au devenit un punct important de 
referinţă pentru dreapta poloneză în legătură cu felul în care ar trebui să arate ruperea de 
trecut. Dezamăgirea polonezilor era cu atât mai profundă cu cât vedeau cum erau apreciaţi 
cetăţenii est-germani, care, deşi după 1953 nu au organizat niciun fel de revolte sau proteste 
sociale de amploare, au fost consideraţi de întreaga Europă Occidentală şi de Statele Unite 
drept părinţii victoriei asupra sistemului totalitar. Actualmente, în conştiinţa tuturor europe- 
nilor, căderea comunismului este direct legată nu de Masa Rotundă poloneză, ci de căderea 
zidului Berlinului; despre contribuţia poloneză la răstumarea comunismului în Europa se 
pare că nu-şi mai amintesc prea mulţi. Într-un fel, polonezii îi invidiau pe cei din Germania 
de Est pentru că nu fuseseră obligaţi să lupte cu înverşunare pentru libertatea lor, care le 
fusese adusă practic pe tavă, nici să ducă negocieri dificile pentru aderarea la Uniunea 
Europeană, de vreme ce, prin voia sorții, se treziseră dintr-odată membri ai UE. Paharul 
frustrării polonezilor a fost umplut de generozitatea RFG, care n-a precupetit banii pentru 
a aduce nivelul de trai din fosta RDG cât mai aproape de cel al landurilor occidentale. 
Dar, privită retrospectiv, această frustrare îşi găseşte oare şi o justificare mai profundă? E 
foarte puţin probabil. 

Să mai subliniem o dată că pentru RDG condiţia sine-qua-non a unificării cu RFG a 
constituit-o explozia socială imposibil de controlat determinată de politica intransigentă a 
echipei lui Honecker. În momentul critic, starea de spirit a mulțimilor nu putea fi controlată 
de nimeni, astfel încât, alături de România, RDG a fost ţara în care evenimentele anului 
1989 au căpătat caracterul cel mai revoluţionar, chiar dacă — din fericire — a fost vorba de 
o revoluţie nesângeroasă. Dar chiar şi Kohl s-a supus legii de fier a lui Tocqueville care 
reglementează orice revoluţie. Şi în acest caz, ruptura totală fata de forţele vechiului regim 
s-a dovedit imposibilă. Pentru că oricum, în numele RDG, cineva trebuia să facă schim- 
bările premergătoare unificării. Cineva trebuia să semneze tratatul în baza căruia aceasta 
s-a realizat în condiţiile dictate de Bonn, tratat în care prevederile legii fundamentale din 
1949 erau recunoscute ca act constitutional si în care extinderea jurisdicției legislaţiei 
germane federale în vigoare inclusiv asupra landurilor răsăritene urma să devină unul 
dintre articolele fundamentale. Pentru ca acest plan să poată fi transpus în viaţă, era necesar 
să fie introduse mai întâi în Camera Populară forțele politice care trebuiau să-i fie supuse 
lui Kohl, dar să fie şi suficient de bine organizate. 

În acest context e mai uşor de înţeles de ce rolul opozanților din RDG trebuia să fie 
doar marginal. Ei erau prea putin organizaţi, acționau fără niciun plan, nu ştiau cum să ia 
deciziile, nu ştiau care viziune despre viitorul Germaniei le convine cel mai mult. Toţi 
aceşti factori l-au determinat pe Kohl să nu-i considere drept parteneri serioşi de dialog. 
Nici Gysi cu tot partidul lui nu era un partener de dialog — în principal din cauză că, încă 
de la început, era împotriva lichidării RDG. Ca urmare, „executor” al planului lui Kohl a 
devenit „guvernul pastorilor” condus de Lothar de Maiziére alături de CDU est-german, 
care în condiţiile concrete ale RDG jucase un rol asemănător cu Partidul Unit Popular din 
Polonia (ZSL). Este de asemenea explicabil de ce tocmai la alegerile pentru Camera 
Populară din 1990, primele şi singurele alegeri parlamentare organizate corect din istoria 
RDG, a câştigat partidul care doar cu puţină vreme înainte asigura SED de loialitatea sa. 
Cancelarul federal era interesat nu numai să câştige alegerile; guvernanţii de la Bonn îşi 

dădeau seama că, după unificarea RDG cu RFG, o parte a elitei intelectuale locale trebuia 
mobilizată pentru construirea democraţiei pe teritoriul landurilor orientale. Kohl înțelegea 
că în Partidul Creştin-Democrat al Germaniei de Est (aşa cum se întâmplase în Polonia 
cu ZSL sau cu SD) erau înscrişi numeroşi specialişti care, din diferite considerente (spre 
exemplu, religioase), nu voiseră să facă parte din SED. Aşa încât Kohl avea de rezolvat 
aceeaşi problemă cu care se confruntase cu câteva luni înainte, după alegerile din 4 iunie 
1989 din Polonia, Lech Watesa. Drept pentru care cancelarul s-a decis să procedeze la o 
„Bermanizare”, la o adaptare a variantei poloneze de lichidare a statului comunist. Fiindcă 
nu putea (si nici nu voia) să se pună de acord cu SED, s-a decis pentru grupările-satelit 
ale fostului partid conducător. 

Diferenţa (fundamentală) fata de varianta de pe Vistula consta în aceea că şeful 
guvernului vest-german avea nevoie de colegii săi est-germani nu pentru a guverna, ci 
pentru a duce la bun sfârşit operaţiunea alipirii landurilor de Est. După 3 octombrie 1990, 
floarea activiştilor fostei CDU, în frunte cu Lothar de Maiziére (pe care cancelarul nu-l 
prea avea la inimă, ca pe toţi cei care-i opuneau rezistenţă), a fost obligată să plece. Deşi 
cauza directă a eliminării din viaţa politică activă era adesea învinuirea de colaborare cu 
Stasi (cazul lui de Maiziere, al lui Wolfgang Schnur, al lui Gerd Gies, al lui Josef Duchaé), 
plecarea lor a fost fără îndoială pe placul centralei de la Bonn. După cum nota Wolfgang 
Schăuble într-o conversaţie cu Duisberg, „de Maiziére nu şi-a dat seama că Helmut Kohl 
îl stoarce ca pe o lămâie, apoi pune să fie aruncat”!. Astfel a fost împiedicată eficient 
apariţia unei alte aripi „postredegiste” în sânul partidului şi s-a oferit Bonnului posibilitatea 
de a împărţi posturile cele mai importante din Partidul Creştin-Democrat, ca şi pe cele din 
conducerea fiecărui land unor politicieni din Germania de Vest (Kurt Biedenkopf, Georg 
Milbrand şi alţii). A fost păstrat câte un rol simbolic pentru persoane care, ca Angela 
Merkel, proveneau din fosta RDG, dar până la sfârşitul erei Kohl acestea au rămas 
dependente de el. 

În acest context, larg comentate în mass-media poloneză, procesele membrilor 
Biroului Politic, cu Honecker în frunte, care au fost instrumentate imediat după unificarea 
Germaniei s-au dovedit până la un anumit punct amăgitoare. E adevărat că marea 
majoritate a membrilor nomenclaturii superioare de partid au ajuns pe banca acuzaților. 
Dar problema e că tribunalele din RFG nu aveau intenţia de a încălca legea condamnând 
la închisoare persoane care, potrivit legislaţiei în vigoare, actionasera legal în RDG în 
momentul respectiv. Pentru că RDG a fost un subiect de drept internaţional, recunoscut 
de guvernele celor mai multe ţări din lume. Ca urmare, avea inclusiv dreptul de a emite 
legi care să fie respectate pe teritoriul său. În această situaţie, tribunalele din RFG, în 
majoritatea cazurilor, aveau de identificat eventualele încălcări ale legislaţiei est-germane. 
Un alt element care împiedica o condamnare îl constituiau vârsta şi starea de sănătate 
ale celor judecaţi. Deja la două zile după începerea procesului membrilor Consiliului 
Apărării Naţionale al RDG (12 noiembrie 1992), care trebuia să stabilească în primul 
rând cine era responsabil pentru ordinul de a impusca persoanele care încercau să treacă 
în mod fraudulos granița de stat, Willy Stoph a trebuit să fie scos de sub urmărire pe 
motive de sănătate, iar pe 17 noiembrie a trebuit să fie dată o decizie asemănătoare 
pentru Erich Mielke. Până la urmă, Mielke a fost totuşi condamnat pentru... omucidere 
săvârşită în calitate de membru al unei grupări teroriste de factură comunistă în 1931, 
pentru că tribunalul n-a găsit motive juridice pentru a-l condamna pe şeful Stasi la privare 


1. Claus J. Duisberg, Der Deutsche Jahr..., p. 187. 

de libertate pentru activitatea sa în cadrul regimului SED. Oricum, sentinţa nu avea decât 
valoare simbolică: elev credincios al lui L. Beria, Mielke, în vârstă de 88 de ani, a fost 
eliberat condiţionat în 1995. 

Honecker s-a purtat foarte arogant, respingând cu cinism orice învinuiri referitoare la 
ordinul de construire a zidului Berlinului, a acuzat RFG de agresiune împotriva unui stat 
suveran, iar învinuirile referitoare la Stasi le-a numit pure invenţii ale presei imperialiste. 
Şi el a trebuit să fie eliberat din cauza unui cancer de pancreas în fază avansată. Dictatorul 
răsturnat de la putere a plecat în cele din urmă la fiica sa, în Chile, unde a şi murit pe 
29 mai 1994. Sentința în cazul lui nu a mai fost pronunţată niciodată, lucru care a provocat 
o imensă iritare printre cetăţenii landurilor din Est, 63% dintre ei declarându-se profund 
dezamăgiţi de această decizie a tribunalului”. 

Până la urmă, au fost condamnaţi doar fostul ministru al Apărării Naţionale a RDG, 
generalul Heinz Kessler, la 7,5 ani de privare de libertate (şi a fost eliberat după doar 4 ani, 
în 1998) şi Hans Albrecht — la 4,5 ani. Într-un proces separat au fost judecaţi Krenz, 
Schabowski şi alți câţiva fruntaşi ai partidului. Schabowski a fost singurul care şi-a recunoscut 
responsabilitatea morală pentru infracțiunile ce i-au fost atribuite şi a primit o pedeapsă de 
3 ani de închisoare. Krenz a fost condamnat la 6,5 ani de privare de libertate. Hans Modrow 
a fost la rândul lui condamnat la 10 luni de închisoare pentru declaraţii false?. 

Aşadar, procesele s-au dovedit a fi mai degrabă simbolice. Ținând cont de faptul că, 
spre deosebire de comuniștii din Polonia sau Ungaria, comuniștii germani n-au efectuat 
niciun fel de reforme ale sistemului, condamnarea a prea puţine cadre la pedepse de câţiva 
ani de privare de libertate cu greu ar putea fi recunoscută ca o veritabilă judecată a crimelor 
regimului comunist. Această opinie este confirmată si de un alt aspect: chiar dacă dupa 
1990 tribunalele din RFG au avut pe rol aproape 30.000 de procese ale unor angajaţi ai 
MfS al RDG, doar 20 dintre acestea s-au încheiat cu sentință de condamnare. Comisarul 
federal pentru arhivele Stasi al RDG, Marianne Birthler (o fostă militantă în domeniul 
social şi politic din opoziţie), caracteriza, pe bună dreptate, acest rezultat ca o „culme a 
cinismului”?. Conţinutul sentintelor fusese fără îndoială dictat într-o mare măsură de grija 
de anu începe construirea democraţiei în fosta RDG prin încălcarea legii. Nu putem ignora 
totuşi că marea majoritate a celor vinovaţi n-au primit nicio pedeapsă, nici măcar una 
simbolică“. 

Convingerea răspândită în Polonia că, după 1990, în RDG „au fost daţi afară toţi” nu 
corespunde nici ea adevărului. În practică, adevăratele epurări au atins doar sfera de la 
vârful puterii, aceea a fostei elite politice a RDG, din care, cu foarte puţine excepţii, practic 
n-a rămas nimeni pe post. De fapt, căderea RDG a însemnat şomajul pentru toţi lucrătorii 
fostului MAE’. În mod exceptional, Bundeswehr a decis să angajeze foști ofiţeri ai Armatei 


1. Andreas Staab, National Identity in Eastern Germany Inner Unification or Continued Separation?, 
Londra, 1998, pp. 87-88. 

2. Despre dificultăţile condamnării conducerii SED şi a funcţionarilor Securităţii, vezi Wojciech 
Pieciak, Jak obalono mur... (Cum a fost dărâmat zidul...), pp. 40-50. 

3. Vezi interviul pentru Deutschlandradio Kultur acordat de Marianne Birthler pe 25 aprilie 2006: 
„Birthler:Ex-Stasi-Offiziere wollen Tatsachen verdrehen”, http://www.dradio.de/dkultur/sendungen/ 
kulturinterview/493464/ (accesat pe 17 martie 2009). 

4. Mai pe larg pe această temă, vezi Hubertus Knabe, Die Tater sind unter uns über das Schénreden 
der SED-Diktatur, Berlin, 2007. 

5. Pe tema lichidării serviciilor diplomatice ale RDG, vezi observaţiile interesante ale lui Claus J. 
Duisberg, care a condus această operaţie. Pe lângă cauzele strict politice (cadrele MAE erau 
recrutate din categoria membrilor de partid care se bucurau de o încredere cu totul deosebită), el 

Populare Naţionale a RDG (în general, cam unul din cinci militari a fost astfel reangajat — 
chiar dacă rezistenţa opusă de Bundeswehr valului de cereri n-a fost mai mică decât în 
cazul serviciilor externe'), în schimb numai o mână de ofiţeri ai fostului MfS au primit 
de lucru în BND (Serviciul federal de informaţii)?. Dar profesorii, poliţiştii sau funcţionarii 
civili (în măsura în care n-au fost identificaţi ca fiind colaboratori secreti) au putut să-şi 
continue fără probleme activitatea?. 

Lipsa unor cadre corespunzătoare nu a permis îndepărtarea tuturor funcţionarilor din 
Justiţie. Din totalul de circa 3.000 de judecători, aproape 1.000 dau în continuare sentinţe 
în procese penale sau civile, chiar dacă, bineînţeles, preşedinţii curților supreme din 
diferitele landuri au fost „aduşi” din Vest. 

În viaţa universitară, schimbările arătau destul de diferit. Dacă în domeniul ştiinţelor 
umaniste, care suferă într-o măsură uriaşă influenţa ideologiei, aproape 80% dintre pro- 
fesori au fost schimbaţi, în cazul ştiinţelor exacte acest indicator s-a ridicat abia la ceva 
mai mult de 30%. La nivelul autorităţilor locale, practic nu s-a efectuat o schimbare de 
personal, în scurt timp acestea căzând pradă „vechilor cadre”. Cu oarecare uimire trebuie 
să mai observăm continuitatea activităţii personalului din mass-media (chiar dacă unele 
persoane erau total compromise) şi o schimbare doar parţială a cadrelor din domeniul 
economic, unde 42% din foştii şefi de întreprinderi şi-au păstrat funcţiile“. 

Revoltător e faptul că dizolvarea structurilor militarizate ale fostei RDG corespunde 
de regulă cu... acordarea dreptului la pensionare pentru cadrele care îşi pierdeau locul de 
muncă. Această regulă îi includea şi pe angajaţii MfS. În acest timp, persoanele care au 
activat în opoziţie trăiesc în continuare într-o situaţie materială foarte precară’. 

Abia în 2007 au intrat în vigoare reglementări corespunzătoare în baza cărora persoanele 
persecutate în RDG primesc pe lângă pensie un mic supliment în valoare de 250 de euro 
lunar. După cum demonstrează Hubertus Knabe, blocarea accesului cuiva la o carieră în 
aparatul de stat nu însemna catusi de putin că au fost puse bariere activităţii sale în domeniul 
economic — spre care s-au îndreptat de altfel foarte mulţi angajaţi ai MfS după ce au părăsit 
acest minister, făcând în timp adevărate averi. Maiorul Matthias Warnig, cunoscut de altfel 


menţionează şi diferenţele fundamentale în educaţia cadrelor din administraţia publică existente 
între RDG şi RFG şi refuzul lui H.D. Genscher care, din principiu, era împotriva reangajării 
persoanelor din fostul aparat în cadrul Auswartiges Amt (MAE al RFG). Claus J. Duisberg, Das 
Deutsche Jahr..., pp. 328-334. 

1. Hans Ehlert, „Von der «Wende»...”, pp. 53-60. 

2. Ultimele informaţii apărute în mass-media in momentul în care a ieşit la iveală faptul că func- 
tionari ai fostului MfS al RDG lucrează ca gărzi de corp ale cancelarului Angela Merkel i-ar 
obliga totuşi pe cei responsabili să răspundă la întrebarea referitoare la cât de eficiente sunt 
acţiunile guvernului RFG de curăţare a aparatului de stat de foştii ofiţeri Stasi. Mai sus amintitul 
Hubertus Knabe semnala că, în multe situaţii, reglementările care interziceau funcţionarilor 
fostei Securităţi a lui Honecker să ocupe posturi în administraţie au rămas doar literă moartă. 
Hubertus Knabe, Honeckers Erben..., pp. 175 şi urm. 

3. Andreas Rédder, Deutschland einig Vaterland..., p. 343. 

Ibidem, pp. 346-347. 

5. În legătură cu soluţiile nesatisfăcătoare din punct de vedere juridic din domeniul recompensării 
celor care au fost victime ale crimelor sistemului în literatura poloneză de specialitate, vezi 
Reiner Eckert, „Dekomunisierung und Lustration in der ehemaliger DDR”, in Józef Fiszer, Jerzy 
Holzer (ed.), Przemiany w Polsce i NRD po 1989 (Schimbări in Polonia si RDG după 1989), 
Varşovia, 1996, pp. 41-42. Trebuie să reținem că poliţiştii din RDG (DVP) au fost implicaţi şi 
ei în asemenea proceduri aplicate de aparatul administrativ al fiecărui land în parte, doar 40% 
dintre funcţionari fiind evaluati negativ (Andreas Râdder, Deutschland einig Vaterland...). 

şi în Polonia, care după schimbările politice a ajuns în conducerea Dresdner Bank, pentru 
ca apoi să devină preşedintele Nord Stream AG (societatea care construieşte Gazoductul 
de Nord), nu pare a fi un caz izolat. Procesul de împroprietărire a nomenclaturii fostei 
RDG seamănă perfect cu mecanismele deja cunoscute din celelalte tari din blocul răsări- 
tean, inclusiv din Polonia!. 

Pe de altă parte, satisfacerea cerinţelor mulţimii s-a dovedit deosebit de costisitoare. 
Şi nu e vorba aici doar de problema consecinţelor uniunii monetare, atât de des invocată 
în literatura de specialitate, care a permis schimbarea mărcii răsăritene cu cea apuseană 
la un curs de 1:1 (în timp ce valoarea reală a schimbului pe piaţa neagră ajungea în cel 
mai bun caz la raportul 4:1), ducând la o creştere pur şi simplu colosală a costurilor de 
producţie, ceea ce a făcut să se prăbușească ramuri întregi de producție’. 

Trebuie de asemenea să reținem că, în acelaşi timp cu uniunea monetară, a încetat 
practic acordarea oricărei subvenţii din partea statului către întreprinderile din RDG, aşa 
cum se întâmpla pe vremea lui Honecker. În multe cazuri, pentru întreprinderi aceasta era 
o dublă „condamnare la moarte”. Este de asemenea neîndoielnic faptul că socotelile 
exagerat de optimiste ale lui Kohl s-au dovedit în multe cazuri a fi greşite, iar acest lucru 


mai mici decât presupunea el)“, cât si starea economiei RDG, despre care mulţi economiști 
considerau că era într-o situaţie mult mai bună’ decât ar fi fost cazul“. În consecinţă, după 
calculele lui Uwe Müller, în cursul primilor 15 ani, transferurile din partea occidentală 
spre noile landuri s-au ridicat la nu mai puţin de 1,4 miliarde de euro. An de an, plăţile în 
favoarea RDG înghiţeau circa 4-5% din PIB-ul Germaniei, depăşind cu mult bugetul pe 


1. Hubertus Knabe, Honeckers Erben..., pp. 154-175. 

2. Uwe Müller, Supergau Deutsche..., p. 47. 

3. În prezent, unii experţi scriu despre „drama uniunii monetare”. După părerea lui Müller, pentru 
trecerea la economia de piață astfel organizată, noile landuri au fost obligate să plătească prin 
scăderea cu 40% a PIB în perioada 1989-1991, fenomen despre care el afirmă că nu-şi găseşte 
niciun corespondent în celelalte țări postcomuniste ce începeau şi ele procesul de tranziție cam. 
în aceeaşi perioadă (Uwe Müller, Supergau Deutsche..., pp. 44 şi 83). 

4. Deşi în anii '80 RFG era considerată (mai ales în Polonia) o ţară aflată în culmea puterii (cel 
puţin din punct de vedere economic), pentru un observator mai atent, ca premierul de mai târziu 
al Saxoniei, Kurt Biedenkopf, era clar că povara socială a republicii de la' Bonn, în condiţiile 
unei economii mondiale globalizate, era absolut imposibil de susținut pe termen lung. Încă de 
pe atunci, Biedenkopf cerea liberalizarea pieţei muncii şi reducerea impozitării veniturilor. În 
acelaşi timp, împovărarea suplimentară a bugetului federal al RFG urma să se dovedească „de 
două ori suspectă” din punct de vedere economic. Nu numai că „vechea RFG” n-a efectuat niciun 
fel de reforme, dar odată cu alipirea RDG ea s-a văzut proiectată în direcţia diametral opusă. 
Merită să-l evidentiem în mod deosebit şi pe Xawier Kaufmann, care încă din acea perioadă atrăgea 
atenţia asupra dinamicii dramatice a schimbărilor demografice şi asupra efectului acestora: îmbă- 
trânirea rapidă a populaţiei, cu consecinţele cunoscute pentru sistemul de asigurări sociale (Andreas 
Rédder, Deutschland einig Vaterland.... pp. 33-34). 

5. Uwe Miller, Supergau Deutsche..., p.40; Andreas Rédder, Deutschland einig Vaterland..., pp. 306-307. 

6. Influenta si-au exercitat-o $i conditiile in care a fost facuta privatizarea. Avand in vedere datoriile 
uriaşe pe care le aveau întreprinderile privatizate, Oficiul German de Supraveghere (Treuhandanstalt) 
participa adesea la operaţii de stingere a datoriilor pe spezele contribuabilului. Ca urmare, după 
cum ne convinge Gértemaker, fiecărei mărci intrate în contul oficiului de la întreprinzătorul care 
cumpăra o unitate privatizată, îi corespundeau 2 sau 3 mărci pe care acelaşi oficiu trebuia să le 
plătească pentru stingerea datoriilor, cu riscul ca, în caz contrar, să nu găsească un investitor 
interesat (Manfred Gértemaker, Beginn der deutschen...). 

un an întreg al unor ţări cum ar fi Cehia sau Ungaria!. Fără îndoială că pentru locuitorii 
RDG, obişnuiţi cu funcţia organizatorică a statului, şomajul în masă a fost un şoc; acesta 
era provocat de evoluţia accentuată a dezindustrializării şi deja în iulie 1990 depăşea pragul 
a 500.000 de persoane, ajungând ca azi (în ciuda unor dramatice schimbări demografice) 
să oscileze în jurul valorii de 11%. Pe deasupra, obstacolul care a frânat foarte eficient 
pătrunderea capitalului privat în fosta Germanie de Est l-a constituit problema nerezolvată 
a reprivatizării şi a relaţiilor de proprietate. 

Pe scurt, principala greutate a transformării de sistem cădea pe umerii guvernului 
federal, şi ea fost realizată pe banii contribuabililor. Deşi diversele guverne germane 
succesive au făcut multe pentru a egaliza nivelul de trai din landurile din Est cu cel din 
fosta republică de la Bonn, acest deziderat n-a fost pe deplin realizat niciodată. În anii 
'90, rata medie a şomajului în landurile răsăritene depăşea 15% şi, în ciuda unor 
investiţii astronomice de circa 1,2 miliarde de euro, a extinderii rapide şi a modernizării 
infrastructurii (care uneori ajunsese chiar să arate mai bine decât în landurile din Vest), 
salariile pe teritoriul fostei RDG se menţin la aproximativ 80% din cele plătite in 
zona occidentală?. 

Toate acestea nu sunt de natură să-i incite pe tineri şi pe absolvenţii de studii superioare 
să rămână în zona unde îşi au domiciliul. Experții de la Institut fir Bevölkerung und 
Entwicklung din Berlin demonstrează că, în perioada 1991-2005, soldul negativ al migraţiei 
în landurile orientale a depăşit nivelul a 1,5 milioane de persoane care par să fi părăsit 
definitiv această regiune“. Jar dacă adăugăm si bilanțul negativ al deceselor şi nașterilor, 
se dovedește că la cifra precedentă trebuie să mai adăugăm încă un milion. Acestei probleme 
nici Honecker, nici Kohl, nici succesorii acestuia n-au reuşit să-i găsească o rezolvare. 
capital în noile landuri. Pentru cei necalificaţi preţul muncii se dovedea prea ridicat, iar 
muncitorii calificaţi lipseau’. 

S-a creat astfel un fel de cerc vicios din care elita politică germană n-a reuşit — până 
acum — să găsească un drum de ieşire. Fotografiile cu buldozere care distrug cartierele 
moderne construite pentru locuitorii din RDG în anii '90, dar în care în prezent nimeni nu 
mai vrea să se mute au apărut prea frecvent în presa germană ca să treacă neoservate. 
Problema a fost remarcată de toţi politicienii, cu excepţia celor germani, care nu vor să 
distrugă mitul unificării şi forțează în continuare aplicarea pe scară largă a programului de 


1. Uwe Müller, Supergau Deutsche..., pp. 22, 32-33. 

2. După părerea lui Miller, aceste date oficiale nu corespund de fapt realităţii. Având în vedere 

pensionarea anticipată, depăşirea perioadei de plată a ajutorului de şomaj sau angajarea doar 

ocazională, în 2005 rămăseseră în afara pieţei muncii aproape 30% din cetăţenii landurilor noi, 
număr in care Miller nu inclusese aproape 300.000 de persoane domiciliate în apropierea 
frontierei cu fosta republică de la Bonn şi care actualmente fac naveta în landurile de Vest (Uwe 

Miller, Supergau Deutsche... p. 101). 

Ibidem, p. 24. 

4. Steffen Krâhnert, Franziska Medicus, Reiner Klingholz, Die demographische Lage der Nation: 
Wie zukunfifăhig sind Deutschlands Regionen? Daten, Fakten, Analysen, München, 2006, 
pp. 23-25, 44-45. 

5. În completarea acestor observaţii ar trebui să mai notăm că, încă de la începutul deceniului 
trecut, s-au făcut auzite voci care afirmau că tocmai costurile ridicate ale muncii fac ca marea 
majoritate a investiţiilor (inclusiv a celor din RFG) să evite spaţiul fostei RDG şi să descrie un 
arc de cerc pentru a se implanta în alte țări din Europa Centrală şi de Est, între care Polonia nu 
era menţionată desigur pe ultimul loc (Uwe Müller, Supergau Deutsche..., pp. 219-223). 

epalizare a nivelului de trai în cele două regiuni ale Germaniei, contractând în acest scop 
datorii imense. Despre faptul că acestea vor trebui plătite în marea lor majoritate de urmașii 
tineretului german de azi (care oricum a scăzut numeric la jumătate) nu vrea nimeni să 
discute. Ar exista riscul ca persoanele mai în vârstă, care constituie într-o măsură tot mai 
mare electoratul de bază al principalelor partide politice, ca şi cele care intră în componenţa 
cadrelor de partid să fie jignite!. 

Condiţiile în care a fost efectuată alipirea RDG la RFG au influenţat fundamental 
procesul unificării conştiinţei cetăţenilor Germaniei unite. Necesitatea de a recruta o parte 
semnificativă a elitei din landurile occidentale a făcut ca, potrivit unor cercetări al căror 
rezultat a fost publicat în 1995, 40% dintre cele mai noi posturi din administraţia landurilor 
orientale să fie ocupate de experţi şi activişti aduşi din RFG. Cu cât funcţia era mai înaltă, 
cu atât era mai putin probabil ca în ea să se afle un locuitor al fostei RDG?. Chiar dacă la 
început cetăţenii fostei RDG nu aveau în principiu nimic împotriva acestui gen de „import”, 
iar unii funcţionari provenind din RFG au reuşit să-şi atragă simpatia populaţiei locale şi 
a elitei, totuşi, suprareprezentarea locuitorilor din fosta republică de la Bonn în aparatul 
administrativ, în partide şi în afaceri probabil că n-a făcut decât să adâncească şi mai mult 
sentimentul de inferioritate al locuitorilor fostei RDG?. În plus, potrivit expertului Duisberg, 
timp de mai mulți ani membru al corpului serviciilor civile ale RFG, funcţionarii republicii 
de la Bonn trimişi în partea de Est erau recrutaţi adeseori dintre cei de „categoria a treia”: 
persoanele care din diferite motive nu putuseră face carieră în structurile administraţiei 
de la Bonn vedeau cum în landurile răsăritene li se iveste o ocazie cu totul neașteptată de 
aurca până la vârful ierarhiei administrative. $i, aşa cum se întâmplă de obicei, ministerele 
şi alte organe au profitat din plin de oportunitate ca să se debaraseze de oamenii în care 
nu-şi puteau pune speranţe prea mari. Era vorba de funcţionari care nu se evidentiau de 
regulă nici prin inteligenţă, nici prin etică, oameni care aveau adeseori convingerea 
absolută că sunt superiori, dar în același timp plini de dispreţ si de prejudecăţi fata de 
„Stasiland”?. 

Reacţia traumatică a celeilalte părţi nu s-a lăsat mult aşteptată, mai ales că adevărata 
catastrofă a fostei RDG era în multe cazuri echivalentă cu necesitatea de învăţa „să reia 
viaţa de la zero”. Şi nu e vorba de problemele deseori invocate de experți, cum ar fi dificul- 
tatea de a transfera pe teritoriul fostei RDG standardele occidentale, nivelul scăzut al educaţiei 
cetăţeneşti sau dificultăţile legate de constituirea unor structuri de partid sau a unor organizaţii 
neguvernamentale’. Problema fundamentală pe care trebuia s-o rezolve republica de la Bonn, 
după ce şi-a alipit fosta RDG, era cum să unifice mentalitatile cetăţenilor. Discutarea pro- 
blemei împărţirii în germani de Est (Ossis) şi de Vest (Wessis) depăşeşte cadrul acestei lucrări, 
dar merită să facem totuşi câteva observaţii de natură generală. 

Încă din prima jumătate a anilor '90 s-a dovedit că această împărţire e o trăsătură 
durabilă a societăţii germane, iar depăşirea ei poate dura mai multe decenii. Percepția 


1. Ibidem, pp. 161-171. 

2. Andreas Staab, National Identity..., pp. 74, 84-85. 

3. Ibidem. 

4. Claus J. Duisberg, Das DeutscheJahr..., pp. 319-320. Vezi şi Andreas Staab, National Identity... 
p. 74. 

5. Sondajele efectuate în anii '90 au arătat indiscutabil că aproape jumătate dintre intervievaţi nu 
erau în măsură să răspundă la întrebarea ce partid preferă, iar toate partidele principale din RFG 
(CDU, SPD, FDP şi Verzii) la un loc puteau conta pe cel mult 44% din voturi (Andreas Staab, 
National Identity..., p. 75). 


262 1989. TOAMNA NAȚIUNILOR 


celuilalt era marcată de dezamăgire și frustrare!. Locuitorii landurilor occidentale se 
simțeau inselati din cauză că in Est efortul financiar pe care trebuia să-l suporte fosta 
republică de la Bonn în mod evident nu era apreciat la justa lui valoare. Ei nu înțelegeau 
de ce, în ciuda îmbunătăţirii semnificative a nivelului de trai al majorităţii locuitorilor, 
landurile orientale erau cuprinse de un dor tot mai mare după RDG, manifestat în primul 
rând în rezultatele din ce în ce mai bune obţinute de postcomunistii din PDS la alegerile 
succesive care au avut loc după 1990. 

Se pare însă că motivele acestei „estalgii” despre care s-a tot scris în presa germană 
sunt destul de prozaice. Mecanismele puse în mişcare de Kohl pentru integrarea noilor 
landuri în RFG au adus odată cu ele fel de fel de defecte şi calităţi care însoțesc de regulă 
încorporarea unui stat în alt stat, situându-i pe poziţie de învingători pe cetățenii fostei 
republici de la Bonn. 

Primii ani după unificare le-au adus locuitorilor fostei RDG o îmbunătăţire a situaţiei 
economice, având în vedere că ei au fost incluşi în sistemul unor generoase alocaţii sociale. 
Lichidarea industriei RDG şi şomajul pe care aceasta l-a antrenat în acelaşi timp cu 
pierderea conștiinței comuniste au format probabil un amestec exploziv periculos. În 
condiţiile regimului Honecker, orice locuitor al RDG îşi avea locul său, dinainte stabilit, 
în societate. Statul asigura un nivel mai scăzut al alocatiilor sociale, dar acestea erau totuşi 
stabile. Lichidarea RDG şi schimbarea drastică a regulilor după care se conduce lumea au 
surprins populaţia complet nepregătită pentru această libertate. Problema fundamentală ar 
putea fi formulată în felul următor: ca urmare a schimbărilor bruste, o întreagă masă socială 
a avut probabil sentimentul că este declasată. Un fost membru al SED, director al unui 
institut ştiinţific, constată deodată că institutul lui nu mai este necesar sau că, în orice caz, 
în condiţiile economiei de piaţă, abilităţile lui sunt inutile. În acelaşi timp, un muncitor 
din întreprinderea X este informat că fabrica se va închide întrucât este nerentabilă. 
Teoretic, nici directorul, nici muncitorul n-ar trebui să se plângă pentru că, trecând la 
statutul de şomeri, au câştigat dreptul de a beneficia de o largă paletă de alocaţii. Dar 
sentimentul descalificării şi al scăderii stimei de sine a fost probabil o povară grea pentru 
locuitorii de la hotarele răsăritene ale RFG. Pe vremea regimului Honecker, ei aveau un loc 
de muncă, o funcţie, trăiau într-o ţară care până în 1970 era considerată printre cele mai 
dezvoltate zece state din lume, o tara ale cărei echipe de sportivi băteau recorduri mondiale, 
în care exista o ierarhie a valorilor foarte strict determinată, în care egalitatea constituia 
elementul fundamental al etosului comunist. Într-o tara în care pentru multi cetăţeni 
activitatea în cadrul Stasi reprezenta o onoare, iar a fi membru de partid — o distincţie, 
nimeni nu-şi punea întrebări în legătură cu aspectul moral al opţiunilor ideologice impuse 
de cei de la conducerea partidului. 

În 1989 s-a produs o adevărată catastrofă. Specificitatea RDG, unde ideologia comu- 
nistă se contopea cu etosul prusaco-protestant, unde munca, disciplina, simţul datoriei, 
primatul colectivului asupra individului si al egalităţii asupra libertăţii funcționau deja de 
secole, fără a fi puse la îndoială, întreprinderea, după cum o definea Wojciech Pieciak, 
tinea loc de „tată şi mamă” (pentru că ea organiza nu numai angajarea cuiva, ci şi trans- 
portul copiilor la şcoală, tot ea planifica timpul liber petrecut în comun de angajaţi etc.)?, 
tot acest specific s-a dezagregat complet. Şi s-a dovedit că această sumă de valori nu mai 
contează de fapt în condiţiile pieţei libere, în care libertatea şi individualismul sunt cea 
mai înaltă categorie. 


1. Wojciech Pieciak, Jak obalono mur... (Cum a fost dărâmat zidul... ), pp. 92-96. 
2. Ibidem, p. 15. 

Şi pierderea locului de muncă, fenomen care afecta peste 20% dintre cetăţenii RDG, 
constituia fără îndoială o mare povară pentru aceştia. Cu toate că ajutorul de şomaj şi 
celelalte alocaţii sociale puteau provoca invidia polonezilor, mult mai săraci, acest lucru 
nu schimba cu nimic natura lucrurilor, pentru că statutul social al şomerului este inferior. 
Putem afirma cu toată siguranța că nu asta aşteptau protestatarii din 1989. Mesajul lui 
Kohl fusese interpretat în primul rând ca un anunţ al egalizării imediate a nivelului de trai 
în cele două părţi ale Germaniei, şi nu al unei ameliorări limitate a situaţiei lor materiale. 
Între timp, nivelul de trai oferit de landurile occidentale rămânea în continuare un vis 
intangibil pentru locuitorii fostei RDG. Îmbunătăţirea situaţiei materiale, fără îndoială 
evidentă fata de standardul de viata din anii '80, nu putea masca totuşi realitatea: şi astăzi 
în Bavaria sau în Baden se trăieşte mai bine. 

Aşadar revoluţia a implicat şi necesitatea drastică de a reconsidera radical modul de 
viață, ceea ce reprezenta o dificultate uriaşă pentru mulţi cetăţeni ai RDG. Poate că o mai 
îndulceau puţin veştile despre carierele reuşite ale unor cetăţeni ai RDG în Germania 
unificată. Dar încercările lui de Maiziére (poate destul de stângace) au avut rezultate 
lamentabile. Oricum, rămâne cert faptul că partea occidentală n-a pus câtuşi de puţin în 
dezbatere ce putea fi preluat de canonul ideologic al noului stat din zestrea RDG. Ca 
urmare, guvernul occidental (chiar dacă între timp se mutase la Berlin) nu le putea transmite 
milioanelor de locuitori ai RDG decât o singură informaţie: cei 40 de ani de viaţă dincolo 
de zid n-au avut niciun sens. lar o astfel de informaţie nu putea provoca decât o reacţie 
violentă de apărare. 

Subliniem că aici ne referim exclusiv la cetăţeanul obişnuit al RDG, pentru care cea 
mai mare popularitate o aveau filmele de tipul Good bye Lenin!, cafenelele împodobite 
cu simboluri comuniste în care rulau non-stop cuvântările lui Erich Honecker. Se pare că 
tocmai aceasta este şi cauza dificultăţilor în construirea structurilor unei societăţi. Dacă 
pentru majoritatea cetățenilor din landurile orientale statul însemna ,,ei”, şi nu „noi”, nu 
trebuie să ne mirăm că, în ciuda experienţei meselor rotunde locale, la numai câţiva ani 
după alipirea RDG la RFG experţii trăgeau un semnal de alarmă: construirea unei reţele 
de organizaţii neguvernamentale sau chiar a unor partide politice clasice întâmpina difi- 
cultati serioase’. 

În acest context e totuşi mai greu de înţeles de ce, după unificare, Kohl a reușit să 
câştige încă de două ori alegerile pentru funcţia de cancelar. Probabil că, în ciuda factorilor 
prezentaţi mai sus, relativa supremație a crestin-democratilor în alegerile pentru Bundestag 
a foststrâns legată de menţinerea unui sentiment de relativă satisfacţie în rândul cetăţenilor 
RDG (ce-i drept, în sondaje, aceştia considerau că starea ţării e precară, dar evaluau drept... 
bună propria lor situaţie materială!) şi de curba descendentă a bilanţului negativ al migraţiei 
între „vechea” RFG si „fosta” RDG’. Ca urmare, atât timp cât au durat speranţele în 
realizarea promisiunilor electorale ale lui Kohl, tinerii trecuţi de 20 de ani din „generaţia 
berlineză”, acum activi profesional, erau dispuşi să renunţe la plecare şi încercau să-şi 
facă un rost în viaţă în ţinutul natal, chiar dacă uneori erau nevoiţi să accepte statutul de 
şomer. 

Dar dezamăgirea tot mai accentuată nu putea să nu influenţeze decizia de a părăsi 
locurile natale. Încă din 1995,-bilantul negativ al migraţiei s-a stabilizat, pentru ca în 


l. Vezi Helmut Fehr, „Aufbau der Zivilen Gesellschaft in Ostdeutschland seit 1989”, în Przemiany 
w Polsce i NRD... (Schimbările în Polonia si RDG...), pp. 17-33. 

2. Vezihttp:/Awww.cesifo-group.de/pls/guest/download/ifo%20Schnelldienst/ifo%20Schnelldienst%202002/ 
ifosd_2002_4 6.pdf (accesat pe 20 mai 2009). 

timpul campaniei electorale pentru Bundestag din 1998 să crească iarăşi semnificativ şi 
să nu mai scadă până în prezent sub 50.000 de persoane anual — în principal tineri şi cu 
studii superioare, de multe ori cu copii mici în întreținere’. În consecinţă, încă de la 
începutul anilor '90 a devenit clar că, nutrindu-se cu „estalgie”, PDS va fi o forță politică 
importantă cel puţin în landurile orientale (definindu-se ocazional ca apărătorul intereselor 
noilor landuri), iar după ce Lafontaine va pleca din SPD şi acesta se va transforma în 
Partidul Stângii (die Linke), va deveni o grupare cu aspirații de anvergură nationala?. 

Faptul că rolul principal în alegerile din martie 1990 le-a revenit politicienilor din 
partidele vest-germane şi eşecul dramatic al grupărilor de opoziţie din fosta RDG au făcut 
ca în noua realitate practic niciuna dintre marile figuri ale Mesei Rotunde Centrale pro- 
venind din cercurile disidente nu și-a găsit locul în politica germană?. Înglobarea statului 
RDG, slab din punct de vedere economic şi având doar 16,7 milioane de locuitori, în RFG, 
puternică atât ca economie, cât şi ca număr de locuitori (62 de milioane), îi punea de la 
bun început în poziţie de perdanti pe toţi cei care ar fi preferat să acţioneze în afara cadrului 
vieţii de partid a RFG. Majoritatea liderilor opoziţiei au tras evident concluziile care se 
impuneau din prevederile legii electorale, înscriindu-se în partide de importanţă naţională, 
iar dintre acestea Verzii, partidul cel mai radical, se bucurau de o apreciere cu totul deo- 
sebită în ochii foştilor opozanți. Unele dintre persoanele angajate în acţiunile opoziţiei au 
ajuns într-adevăr pe băncile deputaţilor din Bundestag (Gerd Poppe, Wolfgang Ullman, 
Konrad Weiss). O parte dintre foştii activişti ai Demokratischer Aufbruch, printre care şi 
pastorul Rainer Eppelmann, au intrat în rândurile CDU, o parte dintre politicienii care 
constituiseră Noul Forum au ales SPD (Regine Marquardt, Rolf Henrich), spre care s-au 
îndreptat de altfel, după cum era normal, şi membrii SPD din RDG (Markus Meckel şi 
Martin Gutzeit). Unii dintre foştii activişti au început să activeze în organizaţii pentru 
apărarea drepturilor omului (Bărbel Bohley, Gerd Poppe), iar alţii lucrează în prezent ca 
profesori universitari (exemplul Ulrikei Poppe). 

O problemă separată o constituie evoluţia ideologică a foştilor activişti ai opoziţiei. 
Mecanismele schimbării sociale care s-au pus în mişcare în 1989 nu erau nici pe departe 
pe placul tuturor, pentru că duceau la disproportii sociale din ce în ce mai mari. Pentru 
cei mai mulţi dintre ei, motorul principal al revoltei contra realitatilor redegiste îl constituia 
„reforma socialismului” înţeleasă ca o „versiune îmbunătăţită a RDG”, şi nu republica de 
la Bonn, pe care mulţi o criticau. Şi nu era vorba doar de aspectele economice. Pentru cei 


1. Pentru mai multe detalii, vezi Pressemitteilung vom 29. September 2006 Wanderung von Ost- 
nach Westdeutschland schwăcht sich weiter ab, BStA (Bundesstatistisches Amt — Oficiul Federal 
de Statistică), http://www.sowiport.de/Themen-Dokw/Gesellschaft/Materialien/Zum%20Tag%20 
der%20deutschen%20Einheit%20(3.10.)_%200Ost-West-Wanderungen%201991-2005.pdf 
(accesat pe 20 mai 2009). Rapoartele guvernului RFG în legătură cu starea unificării Germaniei 
(Jahresbericht der Bundesregierung zum Stand der deutschen Einheit 2008 — Raportul anual 
despre starea unității germane 2008) trebuie abordate cu multă prudenţă, http://www.bmvbs.de/ 
Anlage/original_1053295/Jahresbericht-zum-Stand-der-Deutschen-Einheit-2008.pdf (accesat pe 
12 august 2009). În legătură cu criza economiei mondiale, se pare că anumite prognoze conţinute 
în acest anuar sunt exagerat de optimiste, dincolo de faptul că şi în cel mai bun moment al 
conjuncturii economice economia noilor landuri a fost evaluată de Ministerul Transportului, 
Construcţiilor şi Dezvoltării Urbane ca având o situaţie destul de neclară (vezi pagina 6 a 
raportului). 

2. Hubertus Knabe, Honeckers Erben..., pp. 179-237. 

3. Nici Angela Merkel, nici Mattias Platzek, liderul de mai tarziu al SPD, nu sunt persoane despre 
care să se poată spune că ar fi acţionat in opoziţie pe vremea când erau in RDG. 

mai mulți membri ai opoziţiei (Wolfgang Ullman, Erika Drees), standardele democratice 
ale legii fundamentale a RFG acordau prea mult loc birocraţiei. În consecinţă, ea n-ar fi 
trebuit să devină Constituţia Germaniei, aşa cum de fapt s-a întâmplat. Nemulțumirea 
căpăta uneori forme extrem de radicale, făcând-o pe Erika Drees de la NF, de exemplu, 
să ajungă în 2002 în arestul poliţiei pentru pătrundere ilegală pe terenul unei unităţi militare 
a Luftwaffe din Biichel, unde după părerea ei erau depozitate arme atomice. În urma unei 
sentinţe judecătoreşti, ea a fost privată de libertate timp de câteva săptămâni. Un alt 
disident, pastorul Friedrich Schorlemmer, fondator al Demokratischer Aufbruch, a aderat 
in 2009 la o organizaţie care-i reunea pe alterglobalisti (Attac). O ,,evolutie” specifică a 
avut Rolf Henrich. El fusese înainte unul dintre experţii cei mai apreciaţi ai Noului Forum, 
dar după alipirea RDG a devenit apărătorul militarilor judecaţi pentru că au tras în fugari. 
Aceste observaţii referitoare la soarta activiştilor din opoziţie ne conduc spre o concluzie 
destul de tristă, şi anume că marea masă a foştilor disidenti nu joacă practic niciun rol 
important în realitatea germană de azi şi că doar în cazuri izolate reprezentanţi ai ei sunt 
mai larg cunoscuţi de societate. Acest bilanţ se datorează, pe de o parte, politicii lui Kohl 
şi condiţiilor în care a fost realizată unificarea, dar, pe de altă parte, o influenţă deloc 
neglijabilă în distrugerea imaginii politicienilor în ochii cetăţenilor landurilor răsăritene 
a avut lustratia. Din cauza acesteia, multe persoane, chiar si dintre cele cu merite deosebite 
în acţiunile întreprinse împotriva regimului în anii '80, au trebuit să dea explicaţii pentru 
contactele pe care le-au avut cu Stasi (din proprie iniţiativă, ca marxisti convinşi, sau sub 
ameninţare) în urmă cu mai multi sau mai puţini ani’. 

În evaluarea situaţiei ulterioare a RDG se constată o segregare clară a partidelor politice 
faţă de populaţie. Membrii PDS, fiind in mare măsură prizonierii sistemului postcomunist, 
alături de persoanele care nu reușiseră să-şi găsească locul în societatea germană de după 
1989, încercau în mod firesc să înfrumuseţeze RDG. Astfel, de exemplu, candidatul la 
funcţia de premier al Turingiei din partea PDS, Bodo Ramelow, afirma că, chiar dacă RDG 
n-a fost un stat de drept, nu l-ar putea cataloga nici ca un stat lipsit de drept (Unrechtsstaat), 
fie şi numai pentru că în unele domenii, cum ar fi dreptul muncii, realizările RDG depășeau 
nivelul actual al legislaţiei în vigoare din RFG. În plus, după părerea acestui politician, 
cuvântul Unrechtsstaat distona profund cu amintirile locuitorilor fostei RDG, întrucât cea 
mai mare parte a acestora nu se simțeau câtuşi de putin supravegheați de Stasi?. Această 
afirmaţie, criticată de CDU şi de SPD, a provocat şi o reacţie interesantă a conducerii 
Partidului Stangii. În intervenţia lui Oskar Lafontaine erau dominante accentele critice si 
nici chiar Gregor Gysi nu sprijinea poziţia lui Ramelow’. Întrebarea daca distantarea 
liderilor stângii de declaraţia acestui şef de partid din Turingia a fost sinceră sau a fost 
dictată exclusiv de elemente conjuncturale va rămâne fără răspuns. Mult mai important 


1. În acest fel a fost distrusă total autoritatea lui R. Havemann după publicarea conţinutului 
dosarului său, când s-a constatat că, în anii '50-'60, renumitul chimist (pe atunci încă membru 
al CC al SED) nu ezita să-şi denunțe colegii de serviciu, ceea ce atrăgea după sine reacţia imediată 
a MfS (vezi biografia lui Havemann pe Wikipedia). Dintre cei care în ultimul deceniu al regimului 
Honecker au trecut hotărât de partea opoziţiei, după ce mai înainte se găseau pe listele de 
colaboratori secreţi sau aveau legături de orice fel cu Stasi, îi putem cita de exemplu pe iterații 
Christa Wolf, Monika Maron sau Heiner Miller (Andreas Staab, National Identity..., p. 88). 

2. Robin Alexander, „Linken-Politiker erklärt seine DDR-Interpretation”, Die Welt, 27 septembrie 2007, 
http://wap.welt.de/article.do?id=politik/article3288289/Linken’-Politiker-erklaert-seine-DDR-Interp 
retation&pg=1 &cid=&li=1 (accesat pe 20 august 2009). 

3. LER/DDP, „Lafontaine schaltet sich in Unrechts-Diskussion ein”, Der Spiegel, 2 martie 2007. 

este faptul că, potrivit unor sondaje, la fel gândesc suficient de mulţi locuitori ai RDG. 
Cazul preşedintei facțiunii Partidului Stângii din Landtagul Brandenburg, Kerstin Kaiser, 
care a recunoscut deschis că timp de câţiva ani a fost colaborator secret al Stasi (IMB - 
Inoffiziellen Mitarbeiter Bearbeitung), subliniind în acelaşi timp că aceasta a fost o gre- 
şeală!, dovedește că în structurile administrative de pe teritoriul fostei RDG acest lucru 
nu blochează accesul la cariera politică. Cazurile recent difuzate de mass-media ale primarilor 
unor comune din landul Brandenburg care au colaborat cu Stasi demonstrează că alegătorii 
nu sunt înclinați să-i revoce din funcţiile pe care le îndeplinesc?. 

În acest context, nu pot mira prea mult rezultatele, succint prezentate, ale unor cercetări 
sociologice. În noiembrie 2008, la solicitarea săptămânalului Stern şi a Institutului Fors 
care se ocupă cu cercetarea opiniei publice, cetăţenii au fost întrebaţi dacă ar dori să trăiască 
din nou într-o ţară împărţită în două. 74% dintre cei întrebaţi au răspuns negativ, dar 21% 
dintre ei au răspuns afirmativ?. Într-un sondaj efectuat în martie 2009 de Leipziger Institut 
fir Marktforschung la solicitarea săptămânalului Super Illu, locuitorii fostei RDG au fost 
întrebaţi, între altele, dacă Germania de Est a fost un stat lipsit de drept (Unrechtstaat), 
iar răspunsurile au fost în proporţie de 41% negative. Doar 28% dintre respondenţi ar fi 
de acord cu teza că noţiunea de Unrechtsstaat caracterizează corect RDG, iar 25% ar 
accepta-o doar parţial. De asemenea, majoritatea persoanelor chestionate ar fi împotriva 
pedepsirii celor care neagă existenţa ordinului de a trage în cei care încercau să părăsească 
ilegal RDG sau care consideră RDG un stat care n-a făcut nimănui niciun rău. Pentru 
această a doua parte a întrebării s-a putut observa o polarizare mai accentuată a atitudinilor 
(46% „împotrivă”, fata de 42% „pentru”). 

La astfel de aprecieri se adaugă nivelul scandalos de scăzut al cunoașterii istoriei de 
către populaţia germană, mai ales de către tineri. În 2008, doar un german din trei ştia data 
construirii şi a căderii zidului Berlinului. Ceea ce reprezintă fără îndoială un eşec al sis- 
temului educativ. Se dovedeşte că mult mai multe persoane îşi amintesc când a izbucnit 
al Doilea Război Mondial (1 septembrie 1939 — dată indicată de 61% din respondenţi). 
Iar 57% din cei chestionati au ştiut că Primul Război Mondial a durat între 1914 si 19185. 

Un scandal şi mai mare a izbucnit după publicarea raportului unor cercetători de la 
Universitatea Liberă din Berlin în legătură cu diferite evenimente din istoria RFG şi a 
RDG. Elevii de la şcolile din Berlin au dat răspunsuri ciudate: de exemplu, Konrad 
Adenauer a fost un politician din RDG; în statul condus de Honecker se desfăşurau alegeri 
libere; Willy Brandt a fost şeful SED; zidul Berlinului a fost construit de... americani“! 


l. Vezi pagina personală Kerstin Kaiser: http://www.kerstin-kaiser.eu/persoenlich/meine_vergan- 
genheit/ (accesat pe 20 martie 2009). 

2. Martin Lutz, „Stasi-verharmlost, verdrängt und vergessen”, Die Welt, 5 martie 2009, http://www. 
welt.de/politik/article3325454/Stasi-verharmlost-verdraengt-und-vergessen.html (accesat pe 5 
martie 2009). 

3. „Jeder Fünfte will die Mauer wieder haben”, Süddeutsche Zeitung, 7 noiembrie 2008, http:// 
www.sued-deutsche.de/politik/864/423624/text/ (accesat pe 4 martie 2009). 

4. „Fir viele Ostdeutsche war DDR kein Unrechtsstaat”, Die Welt, 16 martie 2009, http://www. 
welt.de/politik/artikle3384888/Fuer-viele-Ostdeutsche-war-DDR-kein-Unrechtsstaat.html (accesat 
pe 16 martie 2009). 

5. „Nur jeder dritte Deutsche weiß, wann die Mauer fiel”, Stern, 3 decembrie 2008, http://www. 
stern.de/politik/deutschland/stern-geschitstest-nur-jeder-dritte-weiss-wann-die-mauer-fiel-647704. 
html (accesat pe 19 martie 2009). 

6. Monika Deutz-Schroeder, Klaus Schroeder, Soziales Paradies oder Stasi-Staat? Das DDR-Bild 
von Schiilern — ein Ost-West-Vergleich, Miinchen, 2008. 

Autorii acestor sondaje ne relatează că, în urma publicării rezultatelor, au primit un mare 
număr de scrisori, câteva exprimând constemarea sau sentimentul de revoltă fata de 
imaginea atât de părtinitoare pe care o creează despre RDG. Cele mai multe mesaje 
încercau să justifice părerile elevilor participanţi la acest program de cercetare. Mulţi dintre 
cei care scriau, încercând desigur să-şi apere propria formulă de viaţă, îşi trădau într-un 
mod lipsit de ambiguitate opinia pozitivă despre RDG’. După părerea lor, problema zidului 
Berlinului trebuie evaluată în contextul Războiului Rece, pentru care nu Germania de Est 
poartă responsabilitatea, întrucât a fost vorba de un răspuns la politica promovată de 
Adenauer si de NATO, care urmăreau probabil distrugerea RDG, iar lichidarea acestui stat 
în 1990 i-a adus pe locuitorii lui la statutul de „sclavi moderni”. Corespondenţii subliniau 
că valorile democratice nu folosesc la nimic dacă rămân lipsite de sprijinul aparatului de 
stat, a cărui responsabilitate este asigurarea echităţii sociale?. 


Epilog 


Când, în 1990, Helmut Kohl a realizat proiectul încorporării RDG în republica de la 
Bonn, mulțimile îl salutau ca pe un erou. Victoria zdrobitoare a CDU în estul țării, cu 
ocazia alegerilor pentru Bundestag din 1990, nu lăsa niciun fel de iluzii cu privire la starea 
de spirit a maselor. După mai bine de 20 de ani, putem scrie fără teama de a greşi că din 
entuziasmul acelor zile a mai rămas foarte puţin sau poate chiar nimic. 

Economia fostei RDG, lucru recunoscut cu puţin timp în urmă de responsabilul cu 
reconstrucţia Estului, Wolfgang Tiefensee, nu este nici în continuare în măsură să functi- 
oneze fără ajutorul landurilor din Vest. Scăderea demografică, observată în ultimii 24 de 
ani, pare chiar să capete un curs accelerat. În presă pot fi găsite informaţii potrivit cărora, 
din cauza plecării masive a femeilor, pe viitor în anumite landuri vor domina cei cu educaţie 
precară, de regula bărbaţi şomeri care nu-şi întemeiază o familie pentru că nu-şi pot găsi 
o soţie”. Anul 2008 va intra probabil în memoria tuturor ca încă un trist moment de cotitură 
în istoria Germaniei. Nu numai că, o dată în plus, Oficiul Statistic Federal, comparând 
datele an după an, a constatat scăderea numărului de naşteri, ci, pentru prima dată după 
aproape 60 de ani, a fost înregistrat un sold negativ al migraţiei. Faptul că RFG (ţara care 
în urmă cu numai 24 de ani reprezenta concretizarea visurilor de succes şi bunăstare) s-a 
dovedit un stat atât de neatractiv, încât 738.000 de persoane s-au decis să-l părăsească si 
numai 682.000 au venit să se stabilească aici ar trebui să ofere factorilor de decizie motive 
serioase de gândire. Sentimentul de nelinişte este agravat şi mai mult de faptul că, în 
lumina datelor de mai sus, numărul celor care pleacă devine pe an ce trece tot mai mare“. 
Nu este deloc greu să ne închipuim că bilanţul cel mai negativ al migraţiei este înregistrat 

~ 
1. Monika Deutz-Schroeder, Klaus Schroeder, „In der DDR gab es keinen Anlass zu protestieren”, 
Berliner Morgenpost, 10 septembrie 2008, http://www.morgenpost.de/politik/article877591/ 
In_der_DDR_gab_es_keinen_Anlass_zu_protestieren.html (accesat pe 19 martie 2009). 
2. Ibidem. . 
3. TSO, „Frauenmangel im Osten”, Die Zeit, 31 mai 2007, http://www.zeit.de/online/2007/22/ 

abwanderung-ostdeutschland (accesat pe 30 martie 2009). 

4. Date conform BStA (Bundesstatistischesamt), comunicatul de presă 276, 23 iulie 2009, „Zuwanderung 
nach Deutschland 2008 konstant geblieben”, date disponibile la http://www.statistik-portal.de/ 

Statistik-Portal/de_zs01_bund.asp (accesat pe 23 iulie 2009). 

tocmai în landurile din-Est!, ceea ce (judecând lucrurile din perspectiva Poloniei) ne duce 
cu gândul la unele analogii istorice. 

Se ştie că fuga de Est (Ostflucht) e un fenomen care le-a alungat somnul tuturor 
guvernelor germane de la jumătatea secolului al XIX-lea încoace, indiferent de regimul 
politic. Exodul populaţiei din Est a fost frânat, dar numai pentru câteva decenii, de zidul 
Berlinului şi de ordinul motivat doar din punct de vedere ideologic ca fugarii să fie 
împuşcaţi. Când zidul a fost dărâmat, vechea problemă a revenit în forță. 

Se ştie de asemenea că răspunsul guvernului german a revenit la acelaşi instrumentar 
de pe vremea imperiului, adică diverse programe sociale şi economice derulate pe banii 
contribuabililor, prin care se încerca egalizarea nivelului de trai în toate colţurile ţării. Din 
acest punct de vedere, diferitele guverne germane nu se deosebeau prea mult unele de 
altele. Încă din perioada interbelică, Wankowicz observa că atât Republica de la Weimar, 
cât şi al Treilea Reich au efectuat transferuri uriaşe de fonduri din landurile din Vest spre 
cele din Est pentru a opri exodul populaţiei din Prusia Orientală?. Fără îndoială că de atunci 
până azi multe s-au schimbat. Germanii şi-au revizuit trecutul, iar în prezent subventiile uriaşe 
pompate în landurile din Est nu mai pot fi motivate în niciun caz prin „pericolul polonez”, aşa 
cum se întâmpla pe vremea lui Wańkowicz. Motivația morală a transferurilor o constituie 
promisiunea lui Kohl că va construi în Est ,,Bliihende Landschaften”. Problema constă însă în 
faptul că, deşi motivațiile se schimbă, esenţa mecanismului rămâne aceeaşi şi, de fiecare dată, 
lucru pe care l-a remarcat de altfel şi Wankowicz, se dovedeşte că viata este mai puternică. 
Dorinţa politicienilor de a învinge forțele economiei naturale duce la situaţii în care deficitul 
bugetar creşte, dar rezultatele politicii promovate cu preţul acestuia rămân derizorii”. 

Şi-au ratat oare germanii revoluţia? Oricât de complicat ar fi răspunsul la această 
întrebare, un lucru pare totuşi sigur. În mod cert, germanii n-au ieșit câștigători în urma 
revoluţiei din 1989. Ei n-au câştigat, după părerea lui Rédder, în primul rând din cauză 
că lichidarea RDG, asa cum a fost realizată în anii 1989-1990, a dus la blocarea fatală a 
unor reforme esenţiale, în frunte cu aceea a sistemului de asigurări sociale şi a pensiilor, 
care însă ar fi putut ajuta RFG să răspundă provocărilor pe care le-a adus globalizarea. 
Potrivit acestor evaluări, criza statului social, în forma în care el a funcţionat până la 
sfârşitul anilor '80 în RFG, era inevitabilă, dar anul 1990 a agravat-o şi mai mult în loc 
să-i aducă o rezolvare*. De aceea, dacă înainte de unificare celelalte state se'temeau în 
primul rând de puterea noii Germanii, astăzi putem afirma cu siguranţă că toate acele 
temeri s-au dovedit neîntemeiate. După alipirea landurilor din Est, RFG nu a devenit o 
superputere, şi nu e locul aici să reflectăm prea amănunțit în ce măsură acest lucru a 
îngreunat procesul de transformare a întregii Uniuni Europene într-un subiect important 
pentru relaţiile internaţionale contemporane. Incontestabil rămâne însă faptul că politica 
pe termen lung promovată până acum de Germania se poate dovedi împovărătoare prin 
consecinţele ei pentru toată tara. Încă de acum câţiva ani, fostul cancelar Helmut Schmidt 


1. Mai pe larg pe această temă, vezi Steffen Krâhnert, Franziska Medicus, Reiner Klingholz, Die 
demographische Lage der Nation..., pp. 44-45. 

2. Cf Melchior Wańkowicz, Na tropach Smetka (Pe urmele lui Smętek), Varşovia, 1958, pp. 39-45. 
Vezi mai ales capitolul „Drang nach Westen” şi autorii germani citați în cuprinsul lui. Wańkowicz 
a descris ura naționalistă a germanilor împotriva polonezilor. În 1939, germanii l-au dat în 
urmărire pe Wańkowicz din cauza acestei cărţi, iar el a fugit în România şi apoi a ajuns, prin 
Cipru, în Occident. 

3. Ibidem. 

4. Andreas Râdder, Deutschland einig Vaterland..., pp. 365, 373-374. 

avertiza, pe bună dreptate, că, dacă situaţia nu se schimbă, Germania va avea propriul ei 
Mezzogiorno!, doar că fără mafie. Si prin opiniile sale el nu face notă discordantă, deoarece 
problema fundamentală nu constă numai în faptul că transferurile de bani pentru reconstrucția 
suplimentar pentru eventuale conflicte pe linia Est-Vest îl reprezintă situaţia economică în 
regres constant a unor landuri ca Saarland, Bremen şi chiar o parte din Renania de Nord — 
Westfalia şi Saxonia Inferioară?. 

Construirea structurilor unei societăţi civile a dat doar parţial rezultate. Partidele 
politice sunt mult mai slab înrădăcinate în Est decât în Vest. Judecarea faptelor săvârşite 
în timpul dictaturii SED a reuşit de asemenea doar în parte. Dar, în același timp, lumea 
nu stă pe loc. Ţările din Europa Centrală si de Est (cel putin Polonia şi Cehia), supuse 
unei terapii de şoc mai mult sau mai puţin dure, încep să recupereze tot mai mult din 
distanța care le despartea de fosta RDG. Încă din 2006, unii economiști semnalau că, dacă 
în cursul următorilor şapte ani situaţia nu se schimbă, venitul per capita al Republicii Cehe 
va depăși la acest indicator toate țările răsăritene, inclusiv Berlinul’. 

„Țările din fostul bloc răsăritean sunt actualmente partea Europei care se dezvoltă cel 
mai dinamic. Ce contrast cu estul Germaniei! Puţine sunt zonele unde economia se dezvoltă 
atât de lent ca acolo. Nu asa își imaginau cetăţenii acestei {ari la începutul lui 1990 că vor 
evolua lucrurile. În realitate însă imaginaţia lor a mers în direcţia diametral opusă” — scria 
resemnat Miller, observând foarte just că niciuna dintre ţările fostului CAER n-a avut un 
frate bogat în Occident”. 

Cu toate acestea, elita RFG pare să rămână în continuare „prizoniera mitului unificării”, 
care nu se baza numai pe introducerea în RDG a unor standarde democratice. Visul unirii 
celor două state germane a fost determinat în primul rând de faptul că tocmai în RFG 
cetăţeanul obişnuit din RDG vedea o mai bună realizare a dezideratului unităţii în politica 
economică şi socială promovat de Honecker. În schimb, Kohl, temându-se de plecarea în 
masă a germanilor din Est, s-a hotărât să aplice o soluţie care practic reprezenta realizarea 
programului economic pe care îl lăsaseră moştenire comuniştii germanis. Pentru a menţine 


1. Mezzogiorno — nume utilizat traditional în Italia pentru teritoriile din sudul ţării, mai slab 
dezvoltate, pe care guvernul a încercat să le ajute financiar (Şi în parte continuă s-o facă şi acum) 
prin subvenţii trimise direct de la Roma. Acest sistem, în ciuda sperantelor pe care le aveau 
politicienii crestin-democrati pe la jumătatea anilor '40, nu a dus la dezvoltarea regiunilor in 
cauză, fiind în plus un factor care a încurajat corupţia pentru că oferea oportunităţi pentru 
transferul unor imense mijloace financiare către lumea crimei organizate, cu vestitele organizaţii 
de tip mafiot cum ar fi Cosa Nostra sau Camorra (Uwe Müller, Supergau Deutsche..., pp. 17-27). 

2. Ibidem, pp. 254-260. 

3. Jenifer Hunt, /s the Transition in East Germany a Success? In Just Seven Years the Czech 
Republic Will be Richer, Department of Economics, McGill University and NBER, 20 aprilie 
2006. 

4. Uwe Miller, Supergau Deutsche..., pp. 223-225. 

5. Având în vedere cele de mai sus, sunt deosebit de interesante observaţiile lui Miller, care, încă 
de acum câţiva ani, comparând declaraţiile conducătorilor RDG cu declaraţiile lui Kohl şi 
Schröder, a ajuns la concluzia că există un ciudat iunctim în aparatul conceptual utilizat pentru 
descrierea realitatilor din RDG înainte şi după 1990. El ar consta în primul rând în descrierea 
exagerat de optimistă a situaţiei existente de fapt (vorbind despre teritoriul fostei RDG, practic 
fiecare politician german începe prin a afirma că „am realizat multe şi vom realiza şi mai multe”, 
dificultăţile sunt temporare, iar problemele vor fi în mod sigur rezolvate, chiar dacă pe de altă 
parte se ştie că instrumentele juridico-economice utilizate nu numai că nu apropie, ci îndepărtează 

liniştea socială, cetăţenii au fost „cumpăraţi” prin asigurarea unui nivel relativ ridicat al 
standardului de viaţă, cu toate că era evident că disproportia dintre eficiența economică a 
landurilor din Est şi venituri creştea în mod constant; datorită transferurilor dinspre lan- 
durile occidentale spre cele orientale, veniturile depăşesc semnificativ PIB-ul real obţinut 
pe teritoriul fostei RDG. Astfel, visul polonezilor sintetizat în formula „muncă prestată 
ca-n socialism şi salariul ca-n capitalism” aproape că s-a îndeplinit, numai că o astfel de 
soluţie s-a dovedit a fi foarte costisitoare: practic ea a dus la blocarea reformelor structurale 
pe întreg teritoriul RFG. 

După cum bine ştie toată lumea, Helmut Kohl nu s-a hotărât să opereze niciun fel de 
schimbări structurale la scara întregii ţări, lăsând această sarcină în seama succesorului 
său, Gerhard Schröder. Oricum, între anii 1998 şi 2005, coaliția SPD-Verzi, aflată la 
guvernare în Genmania, a făcut câteva schimbări, lichidând cele mai importante hipertrofii 
ale statului social; acestea au fost însă realizate la scara întregii țări şi, în principiu, nu aveau 
nimic de-a face cu transferurile de bani în favoarea fostei RDG. Sigur, în 2004, autoritățile 
din RFG au prelungit termenul de percepere a „taxei de solidaritate” până în 2019. 

Oare cât timp vor mai rămâne germanii fideli „iluziei unificării”? Se va găsi în interiorul 
clasei politice germane un om de stat care să aibă curajul să se măsoare cu moştenirea anului 
1989 şi să efectueze la timp reformele necesare? În orice caz, nu trebuie să uităm că Germania, 
în ciuda certelor dificultăţi prin care trece, va rămâne în continuare printre cele mai dezvoltate 
zece țări din lume, că este cel mai mare stat din Uniunea Europeană si cel mai influent jucător 
al ei. De aceea, cel puţin teoretic, este încă destul timp pentru realizarea reformelor necesare 
şi, având în vedere forța Germaniei, acestea pot fi introduse cu costuri sociale incomparabil 
mai mici decât s-a întâmplat în țările Europei Centrale după momentul 1989. 

La toate întrebările doar timpul va putea aduce răspunsurile aşteptate. La mai mult de 
20 de ani de la căderea zidului, nimic nu pare să indice că politicienii germani ar fi capabili 
să-şi asume asemenea provocări. Evident, domină o concepţie pe care Müller o defineşte 
ca fiind „tipic germană” şi acest lucru nu prevesteste nimic bun pentru viitor!. Polonezii, 
mai ales ei, n-ar avea nimic de câştigat dacă Germania ar fi mai slabă. Ne putem întreba 
Şi ce se va întâmpla cu Uniunea Europeană dacă criza din Germania se va prelungi. 


şi mai mult şansele uniformizării nivelului de trai din diferitele landuri de pe teritoriul Germaniei) 
(Uwe Miller, Supergau Deutsche..., pp. 31-32). 

1. O astfel de abordare „tipic germană” a evenimentelor din ultimele două decenii ar consta in 
primul rând în compararea nivelului consumului şi al asigurărilor sociale cu acela din celelalte 
tari ale fostului bloc răsăritean. Dintr-o astfel de „măsurare” reiese în esenţă că în noile landuri 
se trăieşte mult mai bine decât în majoritatea țărilor amintite. Dar Müller avertizează că acest 
tip de comparații nu mai poate fi acceptat cel putin din cauză că diferenţele se şterg treptat. Dacă 
nivelul de trai în RDG a rămas în cel mai bun caz staționar, în celelalte tari el a crescut semni- 
ficativ. Cu o îngrijorare nedisimulată, autorul ajunge la concluzia că „între cea mai bogată regiune 
din Polonia şi cea mai săracă parte a Germaniei nivelul dezvoltării economice este practic foarte 
apropiat” (Uwe Müller, Supergau Deutsche..., pp. 227-229). 


Pawet Ukielski 


Cehoslovacia: implozia sistemului 


„Normalizarea” cehoslovacă: 1968-1989 


În momentul în care Gorbaciov a ajuns la putere în Uniunea Sovietică, Cehoslovacia 
era una din cele mai dogmatice ţări ale întregului lagăr comunist. Guvernarea ei era asi- 
gurată de o echipă de „normalizatori” care preluase puterea în urma intervenţiei armate a 
țărilor din Pactul de la Varşovia şi a inabusirii Primăverii de la Praga în 1968. Frânarea şi 
eliminarea oricăror reforme, începând cu 1968, epurările de partid, persecutarea opoziţiei 
şi a Bisericii — toate acestea erau consecinţa activităţii aripii dure a Partidul Comunist al 
Cehoslovaciei (Komunistickă strana Ceskoslovenska — KSC) sub conducerea prim-secre- 
tarului Gustav Husák. În imediata lui apropiere nu lipseau figuri de calibrul unor Vasil’ 
BiPak sau Alois Indra, membri ai Prezidiului CC al KSC si autori ai rusinoasei scrisori 
prin care, în august 1968, sovieticii erau solicitafi să intervină. 

De altfel, prezenţa în acest grup a lui Husâk, închis în anii '50 de autorităţile comuniste 
pentru „deviere burghezo-nationalista”, apoi critic acerb al regimului lui Antonin Novotny 
şi partizan al reformelor, era mai mult decât surprinzătoare. În perioada Primăverii de la 
Praga, Husák fusese un colaborator apropiat al lui Alexander Dubček şi chiar după întoarcerea 
de la Moscova, unde participase la tratative, şi-a subliniat loialitatea fata de acesta: „Fie 
voi rezista alături de el, fie plec”!. În curând urma să se dovedească însă că acestea nu 
erau decât vorbe goale. Pentru Husak, cel mai important lucru era să pună mâna pe putere, 
chiar cu preţul însuşirii acestei atitudini „realiste” de a se conforma tuturor cerinţelor 
sovietice şi de a colabora cu aripa cea mai dură a partidului. Scopul şi l-a atins întâi pe 
17 aprilie 1969, când a fost ales prim-secretar al CC al KSC, apoi pe 29 mai 1975, când 
a devenit preşedintele Cehoslovaciei. 

„Normalizarea” a fost introdusă treptat: consolidarea taberei aflate la putere a durat 
doi-trei ani, cheia procesului reprezentând-o totuşi „anul de tanzitie” 1969. Iniţial, chiar 
şi reprezentanţii de rang înalt ai aripii reformatoare îşi păstraseră funcţiile — Josef Smrkovsky 
a încetat să mai fie preşedintele parlamentului abia în ianuarie 1969, iar Dubéek a fost 
revocat din funcția de prim-secretar al KSC în luna aprilie a aceluiași an (pentru o vreme 
a devenit preşedintele parlamentului federal). În cursul anului 1969, chiar şi populaţia mai 
nutrea speranţe şi se străduia să-şi exprime protestul împotriva ocupaţiei sovietice şi 
nemulțumirea faţă de retragerea treptată a autorităţilor din procesul de reformă. Pe 16 ianuarie, 

în piaţa Vaclavske náměstí din Praga, studentul Jan Palach şi-a dat foc; pe 25 februarie, 
exemplul lui a fost urmat de un alt student, Jan Zajic, pentru ca pe 4 aprilie în orașul 
Jihlava să protesteze în același fel împotriva ocupaţiei şi „normalizării” un membru de 
partid partizan al reformelor, Evžen Plocek. S-a ajuns de mai multe ori la manifestații 
antisovietice: la sfârşitul lunii martie, după victoria cu 4:3 a reprezentativei cehoslovace 
la hochei împotriva Uniunii Sovietice în cadrul campionatului mondial, şi pe 21 august, 
la comemorarea unui an de la intervenţia ţărilor din Pactul de la Varşovia. Au fost înre- 
gistrate atunci demonstraţii la Praga, Bratislava şi in multe alte oraşe, acestea fiind ultimele 
manifestații de mare anvergură ale populaţiei până în 1988. 

În cursul unui singur an, situaţia s-a schimbat totuşi semnificativ: dacă în august 1968 
partizanii reformelor puteau conta pe sprijinul armatei şi al poliţiei, un an mai târziu 
aparatul Securităţii era deja complet ,,consolidat” şi a acţionat împotriva manifestantilor, 
„liniştindu-i” cu brutalitate’. Această acţiune a fost un catalizator sui-generis, un accelerator 
al introducerii regimului de „normalizare”. Încă din 22 august, prezidiul Adunării Federale 
a emis decretul nr. 99 care instituia de fapt starea de necesitate în țară. Acest document a 
fost semnat de preşedintele parlamentului, Dubček, de preşedintele țării, Ludvik Svoboda, 
şi de premierul Oldřich Černík. După cum costata cu amărăciune Dubček, „necrologul 
Primăverii de la Praga a apărut sub semnătura a trei bărbaţi ale căror nume erau foarte 
strâns legate de existența ei”?. 

„Normalizarea” cehoslovacă a fost denumită cu o ironie amară „stalinismul cu fafa 
umană”. Se făcea astfel trimitere la bine-cunoscutul slogan al reformatorilor din perioada 
Primăverii de la Praga care isi doreau un „socialism cu faţă umană”. Acest slogan fusese 
foarte rău primit la Kremlin, deoarece sugera că sistemul comunist aşa cum era în momentul 
respectiv ar avea o faţă „neumană”. Epurările care au început în perioada „consolidării 
puterii” nu-i vizau doar pe cei care exercitaseră cele mai înalte funcţii de partid şi de stat, 
ci au antrenat şi „baza partidului”. În ianuarie 1970 a fost dispusă schimbarea legitimatiilor 
de membru de partid; cu această „ocazie” a fost verificată şi atitudinea posesorilor acestora, 
KSC fiind curățat de „toate elementele dușmănoase si revizioniste de dreapta”?. Această 
acţiune a făcut ca, practic, în interiorul partidului să nu se ajungă la lupte între facţiuni, 
astfel încât în anii '70 şi '80 n-au apărut — aşa cum s-a întâmplat in Polonia sau Ungaria — 
niciun fel de „aripi reformatoare”. 

Tăişul principal al „normalizării” a fost îndreptat împotriva mediilor creatoare, inte- 
lectuale. Multi dintre cei care au fost sicanati au luat drumul exilului, câteva sute de mii 
de persoane, printre care artişti renumiţi, părăsind ţara. Toţi cei care sprijiniseră politica 
reformatoare a lui Dubéek — atât din sânul partidului, cât şi din afara lui — au fost pedepsiţi 
pentru activitatea lor prin pierderea a numeroase drepturi cetăţeneşti. Mulţi oameni de 
ştiinţă şi artişti au fost lipsiţi de posibilitatea de a mai desfăşura o activitate ştiinţifică sau 
artistică şi de a-şi continua cercetările. Pentru a se întreţine, de multe ori ei efectuau munci 
fizice. Timothy Garton Ash scria în acest sens: 


Filosofi, jurişti, ziarişti lucrează ca zidari, chelneri, funcționari. Ei au venit să îngroaşe rândurile 
categoriei celor excomunicați: creştini şi necomunişti, a căror cădere a început odată cu lovitura 


1. Jan Rychlik, Češi a Slováci ve 20. století, vol. 2: Česko-slovenské vztahy 1945-1992 (Cehii si 

de stat comunistă din 1948. Si lor li se adaugă mereu alţii. Bărbatul acesta care spală geamuri 
a scris o lucrare de doctorat despre Wittgenstein. Pe chelnerul acela întreabă-l despre Kafka: 
înainte de a fi trimis în fata tribunalului, el susţinea un ciclu de cursuri despre Procesul. Da, 
paznicul de noapte îl citeşte într-adevăr pe Aristotel. Carbunele ţi-l livrează la domiciliu un preot 
hirotonit din ordinul fraților cehi. Sărută inelul celui care-ţi aduce laptele: este episcopul tau’. 


Persecuţii deosebit de dure au avut loc şi împotriva Bisericii. Represiunea stalinistă 
împotriva clericilor şi credincioşilor la sfârşitul anilor '40 şi începutul anilor '50 a fost 
mult mai dură în Cehoslovacia comparativ cu ceea ce se întâmpla în celelalte ţări. Au fost 
luate măsuri juridice neobişnuit de restrictive care aduceau Biserica sub controlul autori- 
tatilor, apoi au fost lichidate toate mănăstirile — şi cele de călugări, şi cele de călugăriţe. 
Numeroși preoți şi episcopi au fost condamnaţi la ani lungi de închisoare, alţii au fost lipsiţi 
de dreptul de a mai oficia şi astfel au ajuns muncitori în întreprinderi industriale unde 
prestau activităţi fizice. Relaxarea adusă de Primăvara de la Praga a fost de scurtă durată, 
iar Husâk a început să utilizeze noi metode de luptă: „Partidul nu acceptă niciun fel de 
încercări de a amesteca religia cu politica [...] şi nu va tolera nicio propagandă religioasă”. 
În acest fel se dădea de înţeles că orice acţiune de catehizare poate fi considerată „propa- 
ganda religioasă”. Concomitent, „normalizatorii” încercau să distrugă unitatea Bisericii, 
între altele prin înfiinţarea unor organizaţii favorabile regimului, ca Mişcarea Clerului 
Catolic „Pacem in Terris” sub conducerea preotului Josef Plojhar. În această situaţie, 
majoritatea iniţiativelor religioase, ca şi adunările călugărești au intrat din nou „în ile- 
galitate” — s-a creat o structură organizaţională numită „biserica secretă”?. 

O rapidă avansare socială au înregistrat în schimb oportunistii carieristi care au ridicat 
mediocritatea la rangul de virtute supremă, pentru ei „normalizarea” fiind singura şansă 
de a face carieră. Cei care s-au hotărât să sprijine activ regimul puteau conta pe şansa de 
a intra în casta celor „privilegiaţi”, care era constituită de autorităţi în temeiul principiului 
„dezbină şi stăpâneşte”. Astfel, după părerea lui Ash, „poporul ceh a fost întors cu susul 
în jos. [...] Cei mai independenţi, mai inteligenţi şi mai buni sunt la baza societăţii, cei 
mai răi, mai proşti si mai slugarnici sunt în vârf”. 

Între grupul celor privilegiați şi grupul celor lipsiţi de drepturi se afla marea majoritate 
a populaţiei. După o opoziţie iniţială pasivă faţă de ocupaţia sovietică şi în urma schim- 
bărilor din politica intemă, milioane de cehi şi slovaci erau obligaţi să-şi găsească locul 
în acest nou peisaj social şi politic. Modalitatea de a realiza acest lucru era ca fiecare să 
se retragă în propria lui viaţă, ceea ce de altfel era în consens cu intenţiile „normalizato- 
rilor”. S-a ajuns să se creeze astfel în ţară un fel de contract social nescris, în virtutea 
căruia „poporul trebuia să se abţină de la acţiuni politice, iar în schimb statul nu se amesteca 
în viaţa privată a cetățeanului, îi dădea dreptul de a deţine o avere modestă: o mașină 
Skoda, o casă la fara, un televizor si un concediu la Marea Neagră”. Diferenţa dintre 
Ungaria lui Kadar si Cehoslovacia lui Husâk consta în faptul că, dacă prim-secretarul 

maghiar era adeptul principiului „cine nu e împotriva noastră e cu noi”, conducătorul 
cehoslovac era adeptul formulei „cine nu e cu noi e împotriva noastră”!. 

Deosebit de precis a descris acest „contract” T.G. Ash, care, în 1984, definea situaţia 
din Cehoslovacia ca ,,uitare”: 


Uitaţi de anul 1968. Uitaţi de tradiţiile voastre democratice. Uitaţi că ati fost cândva cetăţeni 
care aveau drepturi şi obligaţii. În schimb vă dăm o viață comodă, trăită în siguranță. Magazinele 
vor fi pline de alimente, barurile pline de bere ieftină. Vă veţi putea cumpăra o maşină şi poate 
chiar o căsuţă la ţară si nu veţi fi obligaţi să vă spetiti muncind. Nu vă rugăm să credeţi în noi 
sau în ideologia noastră artificială. Desigur, puteţi să ascultați Vocea Americii şi să vă uitaţi la 
televiziunea austriacă (în şoaptă: şi noi ne uităm). Nu vă rugăm decât ca aparent şi public să vă 
resemnati: să participaţi la alegerile rituale, la şedinţele de sindicat să votaţi aşa cum trebuie, 
să vă înscrieţi copii: în organizaţia socialistă de tineret. Mintea păstraţi-o pentru uzul vostru 
personal?. 


Versiunea cehoslovacă a „socialismului de gulaş” a fost sprijinită de îmbunătăţirea 
condiţiilor de trai ale populaţiei. „Normalizatorii” îşi dădeau seama că, neavând sprijinul 
maselor populare, nu-şi puteau permite acţiuni care să ducă la înrăutățirea condiţiilor de 
viata. Încă de la sfârşitul anului 1969, comisia economică a CC al KSC şi-a propus ca fel 
principal îmbunătăţirea aprovizionării, asigurarea stabilităţii economice şi creșterea nivelului 
de trai şi al asigurărilor sociale. După cum era scris negru pe alb în documentele de partid, 
comerţul interior era „sub aspect politic punctul cel mai sensibil al dezvoltării economice”. 

Autorităţile încercau să-şi atingă ţelurile propuse, chiar dacă deviaseră de la cursul 
reformelor, prin revenirea la soluţia centralismului şi la măsurile administrative, însoţite 
de epurări la nivelul funcţiilor de conducere. Si, initial, aceste deziderate au putut fi rea- 
lizate — în anii 1969-1975 salariile au crescut, la fel ca şi consumul, s-a îmbunătăţit situaţia 
materială a pensionarilor si a familiilor tinere. În curând însă rezervele economice au fost 
epuizate şi a apărut stagnarea. Dar aceasta nu schimba cu nimic faptul că, în comparaţie 
cu celelalte tari din blocul răsăritean, Cehoslovacia se afla într-o situaţie economică relativ 
bună; în Polonia, spre exemplu, în a doua jumătate a anilor '70, când a fost introdus sistemul 
de cartele, circula un banc foarte popular despre un câine care trecea granița polono-ceho- 
slovacă de câteva ori pe zi. La întrebarea de ce face acest lucru, răspunsul era că trece în 
Cehoslovacia ca să mănânce şi se întoarce în Polonia ca să latre. 

„Normalizatorii” au reuşit să-şi atingă scopul fundamental. Sensul vieţii unui locuitor 
din clasa de mijloc din Cehoslovacia era să-şi procure un apartament la panelak (bloc din 
prefabricate), o casă de vacanță la ţară si o maşină mică marca Skoda cu care să plece 
vineri după-amiază la casa de vacanţă unde, în linişte şi netulburat de nimeni, să poată sta 
de vorbă cu prietenii în grădină, la un pahar de bere sau de kofola’. 

Elementul specific stilului de viaţă din Cehoslovacia în perioada „normalizării” erau 
tocmai aceste case de vacanţă, aşa-numitele „căsuţe” (chalupâ). Ajunsese un adevărat 
fenomen social această tendinţă de a avea un loc în care să te poţi simţi liber, „la tine 
acasă”. lar acest loc era căsuţa din afara orașului, unde te puteai relaxa în weekend. Intelegem 

amploarea fenomenului dacă luăm în calcul faptul că în 1988 aproape un sfert dintre 
cetăţenii Cehoslovaciei aveau o „căsuţă”!. 

Atitudinea cetăţeanului tipic al Cehoslovaciei din perioada „normalizării” a fost foarte 
exact surprinsă de Vaclav Havel în eseul „Puterea celor fără putere”, în care s-a folosit de 
parabola unui şef de aprozar. În vitrină, între ceapă și morcov, se spune că a pus un 
panou cu deviza: „Proletari din toate ţările, uniti-va!”. Dar n-a făcut acest lucru ca să-şi 
exprime cu adevărat concepţia despre lume, ci pentru că, de ani de zile, așa se făcea. Dacă 
nu-şi punea pancarta, ar fi putut avea necazuri, aşa că, punând-o, îşi asigura o viaţă relativ 
liniştită. „Sloganul îndeplineşte funcţia de semn, un semn încifrat, e adevărat, dar cu rol 
de înştiinţare foarte concretă. În cuvinte, ar putea fi exprimat cam asa: „Eu, XY, şeful 
aprozarului, simt şi ştiu ce trebuie să fac; mă manifest aşa cum autorităţile aşteaptă de la 
mine să mă manifest; se poate conta pe mine şi nu mi se poate reproşa nimic; sunt ascultător, 
asa că am dreptul să trăiesc liniştit”?. Havel observă totuşi că același şef de aprozar n-ar 
mai fi fost la fel de indiferent dacă i s-ar fi recomandat să-şi pună în vitrină inscripţia: 
„Mă tem şi de aceea sunt în stare de orice ca să arăt că sunt ascultător”, chiar dacă aceasta 
ar fi redat mai exact sensul adevărat al chemării adresate proletarilor. De aceea putem 
spune că în acest sens ideologia oferea un alibi — o motivare pentru impulsurile „josnice” 
de a fi ascultător sub umbrela unor idealuri sublime. 

În această atmosferă de resemnare generală şi de retragere în sfera vieţii private, era 
deosebit de greu să activezi în mişcările de opoziţie. Iniţiative de această natură luau de 
obicei persoanele care aveau mai puţin de pierdut, care oricum aparţineau categoriei de 
„cetăţeni cu drepturi limitate”. Era vorba, pe de o parte, de intelectuali şi artişti, respectiv 
de alte categorii care nu aveau legături cu partidul comunist, iar pe de altă parte, de 
reformatorii comunişti eliminaţi din KSC. Grupările care îi reuneau pe opozanți, mai ales 
la începutul perioadei de „normalizare”, au fost puţine si cu influență socială redusă, 
consecinţă inclusiv a acţiunilor energice întreprinse de autorităţi împotriva lor. În perioada 
consolidării sistemului, măsurile represive erau masive şi deosebit de brutale. Autorităţile 
recurgeau la asemenea măsuri ca să înspăimânte populaţia şi să înfrângă orice rezistență. 
Alegerile desfăşurate în toamna anului 1971 au decurs calm şi cetăţenii au participat în 
număr mare la vot, ceea ce a confirmat convingerea „normalizatorilor” că influența 
opoziţiei asupra populaţiei din Cehoslovacia era nesemnificativă’. 

Un răsunet social mai larg a avut semnarea Cartei 77. Cauza directă a apariţiei acestui 
document au constituit-o procesul şi condamnarea la închisoare a membrilor grupului rock 
Plastic People of the Universe. 

Dar gestul semnatarilor Cartei 77 a avut un context mult mai larg. În 1975 fusese 
semnat Documentul Final al CSCE care garanta drepturile omului şi ale cetăţeanului, 
ratificat de Cehoslovacia în cursul anului următor. La prevederile lui puteau face apel 
semnatarii Cartei 77 care a fost publicată chiar pe 1 ianuarie 1977. Pentru opozantii cehi 
care au pregătit acest document a fost important faptul că în septembrie 1976 fusese 
înfiinţat în Polonia Comitetul de Apărare al Muncitorilor (KOR). Primii susţinători ai 
Cartei au fost vechiul reformator comunist Jiří Hajek, filosoful Jan Patočka (care va muri 

curând, în urma unor interogatorii epuizante care au durat zile în şir) şi dramaturgul Vaclav 
Havel. 

Pentru acesta din urmă, iniţiativa Cartei 77 a fost un moment de cotitură în viață şi în 
activitatea sa publică. Autor al unor drame absurde, Havel s-a angajat în cele din urmă în 
mişcarea de opoziţie în anul 1975, când a şi scris o „Scrisoare deschisă adresată secretarului 
general al KSC”. El a fost de altfel şi principalul autor al textului Cartei 77 (caracterul de 
„iniţiativă cetateneasca informală” al acesteia fusese propus de Zdeněk Mlynář, iar numele 
ei — de Pavel Kohout), şi funcţia de purtător de cuvânt al ei i-a consolidat poziţia ca lider 
principal al opoziţiei, făcându-i numele cunoscut şi dincolo de graniţele țării. Eseul deja 
citat, „Puterea celor fără putere”, publicat în anul următor, 1978, a devenit unul dintre cele 
mai importante manifeste ale mișcării cetăţeneşti din Europa Centrală si de Est. Într-un 
mod deosebit de interesant şi pătrunzător, autorul analizează în acest eseu esenţa regimului 
timp motivele pentru care a fost creată Carta 77. În consecinţă, serviciile de Securitate 
l-au supus pe Havel unei urmăriri atente, l-au arestat de mai multe ori (în total, Havel a 
petrecut în închisoare circa 5 ani), l-au urmărit pas cu pas, dar toate acestea n-au făcut 
decât să-i consolideze poziţia, desemnându-l drept liderul indiscutabil al opoziţiei în 
anii '80 şi conducându-l în final spre fotoliul prezidenţial în urma revoluţiei de catifea. 

Semnarea Cartei 77 a fost o decizie foarte grea. Regimul „normalizator” era deosebit 
de puternic, prin urmare potenţialii semnatari erau pe deplin conştienţi de posibilele 
sancţiuni care ar putea urma. Vlasta Chramostova descrie ezitările pe care le-au avut ea 
Şi soţul ei, Stanislav Milota, vizavi de semnarea Cartei: „Ne suim în mașină şi mergem la 
Prysko, vorbim despre toate pericolele posibile, despre emigrație, despre puşcărie. Discutia 
nocturnă pe care am avut-o atunci cu Stašek în maşină face parte din categoria celor in 
urma cărora doi oameni foarte apropiaţi unul de altul devin şi mai apropiaţi. Simţeam 
amândoi că ne aflăm la o răscruce a vieţii şi că nu avem prea mult timp de gândire. Am 
discutat, am întors problema pe toate feţele. Am ajuns la concluzia că tot ce putea fi mai 
rău deja se întâmplase. Ne luaseră fiecăruia tot ce ne era mai drag. Mie, teatrul. Lui StaSek, 
filmul”. În cele din urmă s-au hotărât să semneze: „În anii ’70-’80, în Ajunul Crăciunului, 
înainte de prânz, ne duceam /a melci la vinăria călugărească de pe Národní třída. Nucleul 
grupului îl constituiau de ani de zile soţii Kohout, Zdeněk Urbánek, soţii Pavliéek, soţii 
Topol, Vasek Havel cu Olga, Ivan Havel cu copiii lui, cei mai tineri dintre Haveli, care 
erau încă destul de mici. Ne ofeream unii altora mici cadouri si inchinam câte un pahar 
de sărbători si de Anul Nou. Atunci, in 1976, ne bucuram ca de obicei de atmosfera de 
sărbătoare, dar emoția aceea avea totuşi ceva în plus. Ştiam fiecare despre ceilalţi că, deşi 
nu ne înţeleseserăm dinainte, toţi semnaserăm Carta. Eu pe formularul lui Pavel Kohout, 
iar Stašek pe al lui Vaclav Havel. Legăturile noastre de prietenie s-au strâns astfel şi mai 
mult”!. 

Carta 77 s-a bucurat de multă popularitate atât în ţară, cât şi peste hotare. Trei factori 
au făcut posibil acest lucru. În primul rând, a fost prima încercare de unificare a unor 
curente ideologice şi intelectuale foarte diferite — printre semnatarii şi persoanele care erau 
legate într-un fel sau altul de Carta 77 se aflau atât reformatori comuniști excluşi din 
partid dupa 1968, cât şi democrați socialişti sau social-democraţi, atât reprezentanţi ai 
mişcărilor creştine, cât şi ai mediilor artistice şi ştiinţifice. În al doilea rând, creatorii ei 


l. Petr Husák, Česká cesta ke svobodě. Revoluce či co? (Drumul ceh spre libertate. Revoluţie sau 
altceva?), Praga, 1999, pp. 16-17. 

luau poziţie în mod deschis, subliniind caracterul legal al acţiunii lorpe baza unor documente 
concrete care erau parte integrantă din sistemul juridic al Cehoslovaciei comuniste. În 
acelaşi timp, desi persoanele respective renunţaseră la activitatea politică, cu această ocazie 
s-a creat scheletul a ceea ce mai târziu se va numi „politica depolitizată”. Şi în sfârşit, în 
al treilea rând, chiar dacă involuntar, la popularitatea Cartei au contribuit în primul rând 
autoritățile prin campania de urmărire şi persecuții declanșată împotriva creatorilor şi mai 
ales a semnatarilor documentului. 

Mişcarea de opoziţie a fost inegală în Cehia şi Slovacia. În Cehia, cea mai puternică 
a fost opoziţia cu caracter intelectual-cetăţenesc (Carta 77, Clubul celor Angajati Fără 
Partid sau Comitetul pentru Apărarea celor Persecutati pe Nedrept), pe când în Slovacia 
rolul cel mai important l-au jucat grupările concentrate în jurul Bisericii Catolice sau în 
cadrul „bisericii secrete”, compusă din preoţi care nu aveau permisiunea statului pentru a 
desfăşura activităţi religioase, preoţi hirotoniți în ilegalitate şi credincioşi. Această împăr- 
tire în opoziţie disident-intelectuală pe teritoriul Cehiei şi opoziţie creştină pe teritoriul 
Slovaciei avea de altfel explicaţii foarte profunde. Factorul cel mai important îl reprezentau 
tradiţiile şi structura socială diferite ale celor două popoare încă din perioada monarhiei 
habsburgice şi a Primei Republici. 

Deşi la început Carta 77 s-a bucurat de o largă popularitate, nu trebuie să exagerăm totuşi 
rolul mişcărilor de opoziţie din vremea respectivă. Până în 1989, Carta n-a fost semnată 
decât de circa două mii de persoane, pe când anticarta, documentul care o condamna, în 
răstimp de numai două săptămâni a strâns de câteva ori mai multe semnături. Rude Pravo, 
organul oficial al KSC, a publicat pe parcursul a două săptămâni scrisorile artiştilor care au 
semnat „anticarta”, între 29 ianuarie şi 12 februarie ziarul a dat numele a 7.250 de persoane, 
printre care aşi ai culturii şi ai scenei contemporane cum ar fi Karel Gott (care a sprijinit 
foarte intens acţiunile autorităţilor), Helena Vondraékova, Bohumil Hrabal, Vladimir Mináč 
sau Rudolf Chmel!. Fără îndoială, trebuie să luăm în considerare „duplicitatea” orwelliană 
care era dominantă în societate. Multe persoane (în sinea lor) erau de acord cu tezele conţinute 
în Cartă si cu împotrivirea față de autorităţile comuniste, dar oficial sprijineau poziţia 
guvernantilor. De fapt, tocmai această „duplicitate” era cea mai bună dovadă a succesului 
politicii de „normalizare”. Cehii şi slovacii au acceptat în tăcere regula jocului impusă de 
echipa lui Husâk şi au renunţat la activitatea publică. 

Un rol în conturarea acestei atitudini a populaţiei a avut nu numai „momeala” sub 
forma „socialismului de consum”, dar si „bâta”: poliţia politică omniprezentă (Statni 
bezpečnost — StB). Activitatea acesteia n-a mai împrumutat caracterul pe care îl avusese 
în perioada stalinistă, când fusese un instrument al terorii împotriva populaţiei, dar 
rămânea în continuare un organ de represiune foarte activ. Cei 10.000-20.000 de angajaţi 
ai StB erau sprijiniți de zeci de mii de colaboratori-agenti, rezidenţi, proprietari ai unor 
locuinţe secrete, persoane de încredere sau candidaţi la activitatea de colaborare (în 
cazul persoanelor care aparţineau ultimelor două categorii, nu se ştie întotdeauna în ce 
măsură colaborarea lor era conștientă). Metodele aminteau de acţiunile serviciilor analoage 
din celelalte ţări din regiune — printre acestea menţionăm reținerea, percheziţiile nocturne, 
urmărirea pe față, transportarea persoanelor în pădure, obligaţia persoanelor de a-şi 
raporta permanent prezenţa la posturile de poliţie sau distrugerea autoturismelor. În 
perioada „normalizării” era utilizată mai ales violenţa psihică; la violenţă fizică se 
recurgea destul de rar. 


|. „Seznamy otiskovalo Rudé právo dva týdny” („Aceste liste Rude Právo le-a publicat pe parcursul 
a două săptămâni”), Lidové noviny, 24 ianuarie 2002, p. 15. 

Un alt „braţ înarmat” al puterii (chiar dacă nu în sensul propriu), de o importanţă cu 
totul excepţională, era propaganda. Libertatea de exprimare din perioada Primăverii de la 
Praga a dispărut fără urmă si foarte rapid. Televiziunea şi cinematografia din Cehoslovacia 
au înregistrat în timpul „normalizării” o decădere artistică dramatică. Epurările din mass-media 
au fost extraordinar de rapide şi profunde. Încă din aprilie 1969, televiziunea a intrat 
complet în stăpânirea noii echipe, devenind un instrument ideologic activ de influențare 
a populaţiei. 

Elementul caracteristic al programelor de televiziune erau transmisiile de la şedinţele 
şi întâlnirile de partid, lungi şi plictisitoare, referitoare nu numai la KSC sau PCUS, ci şi 
la activitatea celorlalte partide comuniste din ţările blocului răsăritean. Chiar şi programele 
cu specific documentar şi informativ erau prezentate constant pe acel ton specific: toate 
evenimentele erau analizate de pe „poziţii marxist-leniniste” cu scopul expres de a „explica 
creşterea constantă a importanţei rolului conducător al KSC”!. 

De o mare popularitate se bucurau serialele de televiziune, care ajungeau la ratinguri 
de 80-90%. Marea majoritate a acestor producţii abordau probleme ale vieţii contemporane, 
respectând însă pe deplin linia ideologică în vigoare. Printre cele mai cunoscute erau 
Femeia de la tejghea (Zena za pultem, din 1976) şi Spital de mahala (Nemocnice na kraji 
města, din 1978 şi 1981), care se bucurau de popularitate şi în celelalte ţări „cu democraţie 
populară”. 

Portavocea propagandei era serialul Cele 30 de enigme ale maiorului Zeman (30 
případů majora Zemana, din 1974-1979), in care, cu ocazia celei de-a 30-a aniversări a 
eliberării Cehoslovaciei de către Armata Rosie, eroul principal a rezolvat 30 de enigme 
criminalistice, câte una pentru fiecare an din existenţa patriei socialiste. 

După înăbuşirea Primăverii de la Praga, creaţia cinematografică a suferit şi ea din plin. 
Spre sfârşitul anilor ’60, mulţi regizori cunoscuţi au emigrat (printre aceştia şi Miloš 
Forman, Vojtăch Jasny, Ivan Passer), iar alţii, ca laureatul premiului Oscar pe 1966, Jiii 
Menzel, sau Véra Chytilova, o vreme nu şi-au mai putut desfăşura activitatea creatoare. 
Odată cu „normalizarea” s-a încheiat în cinematografia cehoslovacă perioada interesantă, 
fecundă a „noului val”. Principala direcţie artistică o reprezentau filmele polițiste uşoare 
şi comediile, unele spumoase, dar lipsite de profunzime. La un nivel constant ridicat se 
situau filmele de desene animate, iar serialele pentru copii, cum ar fi Puiul de cârtiță 
(Krtek), Vecinii (Pat a mat... a je to!), Rumţais (O loupezniku Rumcajsovi) sau Basme cu 
muşchi şi ferigi (Pohadki z mechu a kapradi), se bucurau de multă apreciere atât în ţară, 
cât şi peste hotare, inclusiv datorită umorului neconvențional şi elementelor care prezentau 
regimul comunist în oglinzi deformante. Succesul de public a consacrat şi filmele pentru 
tineret, dintre care amintim doar Arabela, care se bucura de o popularitate iesita din comun, 
inclusiv în Polonia vecină şi în România. 

Limitarea libertăţii creatoare nu i-a ocolit nici pe literati. De fapt, cenzura n-a mai fost 
reintrodusă oficial, dar tot ce se publica trebuia să obțină mai întâi autorizaţia de tipar, aşa încât 
mulţi autori îşi supuneau lucrările unei autocenzuri tenace. Mulţi au părăsit Cehoslovacia si 
au început să-şi publice lucrările în străinătate (este vorba, printre alţii, de Josef Škvorecký, 
Ladislav Mňačko sau Milan Kundera), unii şi-au fondat propriile edituri, ca Sixty-Eight 
Publishers a Jui Škvorecký, care-şi propunea să publice cărţi ale unor autori cehi şi slovaci care 
trăiau atât în emigrație, cât si în tara, unde se aflau sub interdicţia de a publica. 


1. Obdobi normalizace. KSC — úkoly televizního zpravodajství, http://www.totalita.cz/norm/norm_ 
kult_tt_12_01.php (accesat pe 21 iulie 2009). 

De literatura cehoslovacă au început să se ocupe oficial oameni ca Ladislav Stoll, 
reprezentantul principal al „jdanovismului”” în Cehoslovacia (de la numele lui Stoll a fost 
derivat conceptul de Stollism, după modelul mentorului său sovietic). De cealaltă parte, 
mulţi creatori renumiţi (printre alţii Havel, Vaclav Cerny, Luboš Dobrovský, Ludvík 
Vaculík, Milan Uhde, Milan Šimečka, Dominik Tatarka) aveau interdicție de publicare. 
Cărţile lor ieşeau numai ca samizdaturi — adeseori doar în câteva exemplare dactilografiate, 
care însă circulau din mână în mână. Între aceste două grupuri de scriitori se situau cei 
ale căror scrieri erau publicate într-un număr mic de exemplare după o analiză atentă a 
conţinutului. Îi putem încadra în această categorie pe Bohumil Hrabal, Vladimir Neff 
(amândoi semnaseră „anticarta 77” ca să poată obţine dreptul oficial de scrie), Ota Pavel 
sau viitorul laureat al Premiului Nobel Jaroslav Seifert, a cărui poziţie era atât de solidă, 
încât, chiar dacă îşi pusese semnătura sub textul Cartei 77, n-a fost pus complet sub 
interdicţie. Ceea ce crea o situaţie atipică, pentru că ori de câte ori era publicată o carte 
valoroasă, în fata librăriilor se formau cozi lungi de cititori. 

În fiecare tara cu democraţie populară sportul juca un rol esenţial, pentru că era un 
domeniu foarte favorabil canalizării emoţiilor sociale. Autorităţile cehoslovace îl spri- 
jineau şi ele cu entuziasm şi profitau de pe urma succeselor sportive, iar în anii '70 şi 
80 acestea n-au lipsit. La disciplina cea mai populară în această ţară, hochei pe gheaţă, 
reprezentativa naţională cehoslovacă a câştigat de patru ori campionatele mondiale 
(1972, 1976, 1977 şi 1985), două dintre aceste patru victorii având un gust cu atât mai 
dulce cu cât au fost obţinute împotriva reprezentativei URSS. Şi echipa naţională de 
fotbal a Cehoslovaciei a obţinut succese deosebite, câştigând în 1976 campionatul 
european, iar patru ani mai târziu locul trei la aceeaşi competiţie. Mai ales victoria din 
1976 asupra echipei RFG, în urma loviturilor de la 11 metri, cu ultimul şut perfect 
executat de Antonin Panenka, a adus euforia pe Dunăre şi Vltava. Lovitura lui Panenka 
a intrat în legendă şi datorită modului cu totul excepţional în care a fost executată; de 
atunci, trimiterea delicată a balonului pe mijlocul porţii, păcălindu-l pe portar, este 
indisolubil legată de numele fotbalistului ceh. 

Mari succese a înregistrat şi tenisul cehoslovac. Numele Martinei Navratilova, de 18 ori 
învingătoare la turnee de Mare Slem, şi al lui Ivan Lendl, de opt ori câştigător al Marelui Slem, 
erau cunoscute tuturor iubitorilor sportului din lume. Megastaruri ale tenisului mondial, cei 
doi sportivi erau totuşi o problemă pentru autorităţile comuniste din cauza hotărârii lor de a 
emigra în Statele Unite: Navratilova în 1975, iar Lendl în 1986, după şase ani dobândind si 
cetățenia americană. Un motiv suplimentar pentru care autorităţile comuniste „se uitau strâmb” 
la această disciplină sportivă era „elitismul” ei, ca să nu spunem caracterul „aristocratic”, care 
intra în opoziţie cu ideologia oficială a regimului. Mult mai apropiat ca nivel social era atle- 
tismul, disciplină in care, la fel ca si în celelalte ţări ale blocului comunist (dar nu la o scară 
atât de ridicată ca în RDG), sportivii erau suprasaturati cu substanțe dopante — anii '80 au 
constituit „deceniul de aur” pentru dopati. În Cehoslovacia, cel mai cunoscut „produs” al acestui 
procedeu a fost Jarmila Kratochvilovă, o alergătoare de semifond, al cărei record mondial din 
1983 la categoria 800 de metri (1.53.28) a rămas şi astăzi nedoborât, ba mai mult, nicio sportivă 
nu poate nici măcar să se apropie de acest rezultat. 

„Normalizarea” a influenţat și relaţiile ceho-slovace. Motivul principal al iritării în 
relaţiile dintre cele două popoare l-a constituit legea federaţiei, promulgată pe 27 octombrie 
1968. A fost singura dintre reformele pregătite în timpul Primăverii de la Praga care a fost 


* Doctrina realismului socialist a lui Andrei Jdanov (n.tr.). 

pusă în aplicare după intervenţia sovietică. Din punctul de vedere al autorităţilor de la 
Kremlin, aceasta era reforma cea mai puţin controversată dintre cele pregătite de echipa 
lui Dubéek, așa încât, în cele din urmă, a fost pusă în aplicare. În spiritul prevederilor ei, 
începând cu data de | ianuarie 1969, pe teritoriul Cehoslovaciei apăreau două state nati- 
onale care formau împreună o federaţie: Republica Socialistă Cehă şi Republica Socialistă 
Slovacă. Din punct de vedere formal, această lege oferea organelor celor două republici 
nou-infiintate destul de multe competenţe, iar reprezentanţilor celor două naţiuni la forumul 
republicii lor. Prerogativele organelor republicane urmau să fie de altfel serios limitate în 
decembrie 1970. 

De fapt, această federaţie nu era decât o faţadă, de vreme ce toate competențele (atât 
la nivel federal, cât şi republican) emanau de la cele mai înalte autorităţi de partid care, 
întru totul supuse Moscovei, promovau cu convingere „neostalinismul brejnevian”. În 
această situaţie, nemulțumiți erau și cehii, şi slovacii. Pentru cehi, federaţia se identifica 
de cele mai multe ori cu „normalizarea”, mai ales că Gustav Husák, care era slovac, fusese 
unul dintre principalii ei susţinători încă din perioada Primăverii de la Praga (şi chiar şi 
în anii următori el prezenta federaţia ca fiind unul din succesele sale personale, totul scăldat 
într-un sos naţionalist slovac). Un alt stereotip negativ apărut în societatea cehă a fost 
convingerea că într-o situaţie de forță majoră, în cazul unei ameninţări, de exemplu, în loc 
să ajute, slovacii mai degrabă ar inrautati si mai mult situaţia țării — aşa s-a întâmplat când 
Cehoslovacia a fost invadată de trupele lui Hitler sau când a avut loc intervenţia lui 
Brejnev!. Slovacii remarcau în schimb că nici măcar federaţia nu le-a adus o reală schim- 
bare de poziţie în interiorul Cehoslovaciei, fără a mai lua în considerare faptul că „prago- 
centrismul” din ultima vreme nu era câtuşi de puţin consecinţa ideologiei cehoslovace, ci 
a esenței regimului comunist care promova centralizarea puterii. 

Un curs diferit al „normalizării” practicat în cele două republici a avut o influenţă 
negativă şi asupra relaţiilor naţionale în sânul Cehoslovaciei. Pe teritoriul Slovaciei, 
normalizarea a avut accente relativ mai blânde, n-au fost făcute epurări cu caracter atât 
de drastic ca în Republica Cehă, iar valul de emigranţi a fost şi el mai redus. 

Consecințele excluderii din partid erau de cele mai multe ori diferite în Cehia şi în 
Slovacia: dacă la Praga un comunist supus „„verificărilor” nu avea adeseori altă soluţie 
decât munca „la lopată”, la Bratislava mult mai des se întâmpla ca el să-şi practice mai 
departe profesia, dar la un nivel inferior?. 

Ar fi foarte greu de găsit o explicaţie simplă pentru aceste diferenţe, dar fără îndoială 
n-a fost lipsit de importanţă faptul că fruntașii „normalizatorilor” (Husák, Bilak) erau 
slovaci — şi ei n-au ezitat de altfel să exploateze cartea naționalistă în activitatea lor politică. 
Comuniştii slovaci explicau desfăşurarea diferită a procesului „normalizării” în Slovacia 
prin faptul că în partea slovacă „revizionismul” s-a manifestat la un nivel mai scăzut, 
interpretare pe care partea cehă a acceptat-o. 

Când Mihail Gorbaciov a preluat puterea în Uniunea Sovietică şi a început să promo- 
veze perestroika şi glasnost, acest lucru nu i-a influenţat în mod semnificativ pe guvernanţii 
din Cehoslovacia. Iniţial, echipa lui Husâk se opunea cu destulă eficienţă aplicării efective 
a acestor reforme, chiar dacă se vorbea mult, mai ales despre latura lor economică. Nici 
în sfera libertăţii de exprimare nu s-ar putea remarca decât cu greu schimbări cât de cât 
serioase: Karl Peter Schwarz observa că, din momentul iniţierii măsurilor legate de 


1. Dusan Kováč, Slováci — Česi. Dejiny (Slovacii-Cehii. Istoria), Bratislava, 1997, pp. 93-94. 
2. Jan Rychlik, Cesi a Slováci... (Cehii și slovacii...), p. 281. 

glasnost, pentru telespectatorii cehi şi slovaci telejurnalele sovietice emise pentru unităţile 
militare de ocupaţie staționate pe teritoriul Cehoslovaciei au devenit mai interesante decât 
programele difuzate de la Praga si Bratislava’. 

În a doua jumătate a anilor '80, au început să devină tot mai certe dificultăţile 
economice ale Cehoslovaciei. La drept vorbind, s-a reuşit menţinerea în continuare a 
unui nivel relativ ridicat al producţiei şi a unui nivel de trai acceptabil pentru populaţie, 
dar acest lucru a fost posibil doar datorită aplicării asa-numitelor „măsuri simple de 
rezervă” — utilizarea rezervelor de produse existente şi limitarea nivelului investiţiilor. 
Efectele pe termen lung ale politicii economice extensive promovate de echipa lui Husâk 
au fost devastarea mediului natural (Cehoslovacia se număra printre primele trei ţări 
europene în care se constata cel mai distrus sistem ecologic) şi înrăutățirea stării de sănătate 
a populaţiei. 

În plus, economia cehoslovacă a fost afectată de un fenomen tipic tuturor țărilor din 
blocul răsăritean (chiar dacă, în comparaţie cu cele mai multe dintre acestea, în Cehoslovacia 
el se manifesta sub o formă mai blândă) — „economia deficitului”, care consta în incapa- 
citatea de a acoperi în mărfuri mijloacele financiare ale cetăţenilor. Ce folos că slovacul 
sau cehul din clasa mijlocie avea bani, dacă aceştia nu-i permiteau să cumpere ce-şi dorea? 
La aceasta se adăuga si faptul că mărfurile erau de calitate proastă şi într-o gamă foarte 
restrânsă de sortimente. Într-o astfel de economie, în mod obligatoriu prolifera corupția 
care, in a doua jumătate a anilor '80, cuprinsese practic toate ramurile comertului’. 
„Atenţiile” au devenit pentru cumpărător mijlocul indispensabil de a-şi „procura” bunuri, 
el nu putea obține ceva important dacă nu oferea nişte „cadouri”: acestea îi permiteau să-şi 
procure produsul căutat „pe sub tejghea”, chiar dacă dificultăţile în aprovizionare nu 
atinseseră dimensiunile din România sau Polonia. Aprovizionarea era totuși mai deficitară 
decât în Ungaria vecină — cehii şi slovacii puteau să-şi cumpere de la Budapesta mărfuri 
care nu se găseau în fara lor. Un locuitor al Bratislavei isi amintea din prima lui excursie 
în capitala Ungariei, în anii '80, că aici simteai adierea Occidentului, în magazine găseai 
de toate, „chiar şi blugi”. 

În 1987 s-au făcut o serie de schimbări în partid, dar acestea n-au dus la liberalizarea 
sistemului, ci la consolidarea şi mai accentuată a aripii dure a partidului. În decembrie, 
Husák a fost obligat să renunţe la funcţia de prim-secretar al CC al KSC, succesorul său 
în acest post devenind Milo’ Jakeš, promovat de reprezentanţii aripii celei mai dogmatice 
a partidului. El a preluat această funcţie într-o perioadă foarte dificilă pentru sistemul 
monopartid practicat de autoritățile comuniste. 

Stagnarea economică era tot mai vizibilă, nemulţumirea populaţiei creştea, sistemul 
politic slăbea. Jakeš încerca să menţină poziţia de forță pe care o avusese partidul şi 
supunerea populaţiei prin intermediul unor reforme economice superficiale şi fragmen- 
tare şi al unor concesii politice pripite. Dar toate acestea n-au exercitat nicio influență 
reală asupra situaţiei din ţară. De fapt, despre versiunea cehoslovacă a perestroikăi s-a 
vorbit destul de mult, dar, în afară de un nume (přestavba), ea nu s-a concretizat în vreun 
fel. 

În octombrie 1988 şi-a dat demisia din funcţia de premier și Lubomir Strougal, parti- 
zanul unor reforme ceva mai profunde (el se străduia să apară drept un Gorbaciov al 
Cehoslovaciei). În locul lui a fost numit Ladislav Adamec. În ciuda aşteptărilor, schimbările 
de personal n-au adus o liberalizare esenţială a politicii autorităţilor statului, chiar dacă 


1. Karl Peter Schwarz, Česi a Slováci... (Cehii şi slovacii...), p. 213. 
2. Milan Otáhal, Opozice... (Opozitia...), pp. 53-54. 


282 1989. TOAMNA NAȚIUNILOR 


se făcuseră unele concesii. lar dintre acestea, cea mai mare forță simbolică a avut-o 
reinstituirea datei de 28 octombrie, când se aniversa crearea Cehoslovaciei, ca sărbătoare 
naţională. Pe 21 septembrie 1988, parlamentul a votat textul de lege corespunzători. 

Pentru schimbările care se anunțau, ceva mai bine s-a pregătit Securitatea — având în 
vedere specificul activităţii desfăşurate, reprezentanţii acestei instituţii îşi dădeau mai bine 
seama decât conducerea partidului care era situaţia reală. Pe 24 iunie 1987 a apărut pro- 
iectul unei acţiuni denumite „KLIN”, având ca scop să împiedice unirea opoziţiei, să 
găsească mijloacele de a influenţa deciziile acesteia şi în cele din urmă să preia controlul 
asupra ei. În acest scop se aveau in vedere izolarea „grupurilor radicale de opoziţie” si 
promovarea foştilor reformatori comunişti ca reprezentanţi principali ai opoziţiei. În același 
timp se accepta necesitatea „sacrificării” unora dintre activiştii de până atunci ai partidului, 
lucru cu care, indirect, Moscova se declarase de acord?. Asemenea acţiuni au avut loc până 
în momentul revoluţiei de catifea, la sfârşitul lunii noiembrie şi începutul lunii decembrie 
1989, când au fost interzise?. 

Sub influenţa perestroikăi sovietice, au început treptat să se activeze grupări de opoziţie. 
De pe la sfârşitul anului 1987 aveau loc tot mai des demonstraţii, erau elaborate si publicate 
numeroase petiţii, apăreau mereu alte şi alte organizaţii de opoziţie, se cereau respectarea 
drepturilor cetăţeneşti, a libertăţilor religioase şi eliberarea deţinuţilor politici. Pe 25 martie 
1988 a avut loc la Bratislava „manifestaţia lumânărilor”, organizată de grupările care 
gravitau în jurul „bisericii secrete”. La această acţiune au participat câteva mii de credin- 
cioşi care s-au strâns în piaţa Hviezdoslav cu lumânări aprinse în mâini şi s-au rugat pentru 
respectarea libertăţilor religioase, a drepturilor omului şi pentru neamestecul statului în 
procedura de ocupare a scaunelor episcopale vacante. Împotriva manifestantilor au fost 
trimise numeroase unităţi de miliţie, iar pentru împrăștierea demonstraţiei au fost utilizate 
Şi două tunuri cu apă. Intervenţia brutală a miliției a pus capăt altor două demonstraţii 
aniversare la Praga — cu ocazia comemorării a 20 de ani de la ocupaţia sovietică (pe 21 august) 
şi a 70 de ani de la insurecția cehoslovacă (28 octombrie) —, manifestații la care au luat 
parte între 10.000 şi 20.000 de persoane. 

Schimbările de conştiinţă n-au ocolit nici Biserica. E adevărat că alegerea lui Karol 
Wojtyla ca papă n-a provocat aceeaşi euforie ca în Polonia, dar mesajul lui (,,Nu vă 
temeti!”) i-a făcut să vibreze si pe credincioşii din Cehoslovacia. În 1985, cu ocazia 
comemorării a 1.100 de ani de la moartea sfântului Metodiu, la Velehrad, unde au avut 
loc principalele ceremonii, au venit în pelerinaj circa 200.000 de persoane. Pentru prima 
dată a fost atunci încălcat tabuul tăcerii — pelerinii îşi simțeau puterea şi n-au ezitat ca prin 
fluierături şi strigăte să-şi exprime împotrivirea faţă de intervenţiile activiştilor comunişti 
şi ale reprezentanţilor organizaţiei clericale „Pacem in Terris”, favorabile regimului. În 
schimb au fost întâmpinați cu entuziasm legatul papal, cardinalul Agostino Casaroli, şi 
arhiepiscopul de Praga, cardinalul František Tomášek. 

În cursul aceluiaşi an au avut loc multe alte pelerinaje, cel mai mare dintre ele fiind 
tradiționalul pelerinaj la Levoča din reginea istorică Spiš, la care au participat circa 
150.000 de credincioşi. Spre sfârşitul anului 1987, un grup de credincioşi catolici din 
Moravia, sub conducerea lui Augustin Navratil, a început o acţiune de strângere de 
semnături în favoarea unei petiţii care, printre altele, cerea aplicarea principiului separării 


1. Jan Rychlik, Česi a Slováci... (Cehii şi slovacii...), p. 299. 

2. Jósef Darski, „Rok 1989: Jesień Ludów czy KGB?”, Fronda, 2001, nr. 23-24. 

3. Pavel Žáček, „Celostátní projekt «KLIN»” („Proiectul national «KLIN»”), http://www.cibulka. 
com/stblist/klin.html#4 (accesat pe 15 martie 2009). 


CEHOSLOVACIA: IMPLOZIA SISTEMULUI 283 


statului de Biserică şi, în consecinţă, neamestecul autorităţilor statului în activitatea 
Bisericii. Documentul a fost semnat de peste 500.000 de persoane, 300.000 din Slovacia 
şi 200.000 din Cehia. În cadrul acestei acţiuni s-a înscris de altfel si mai sus amintita 
„manifestaţie a lumânărilor”!. 

Se schimbase acum şi situaţia internaţională. În decembrie 1988 a sosit în vizită în 
Cehoslovacia preşedintele Franţei; el a fost primul politician occidental care a ţinut să se 
întâlnească oficial cu reprezentanţii mişcării de opoziţie, pe care i-a invitat la un mic dejun 
în cadrul ambasadei Franţei. În dimineaţa zilei de 9 decembrie, în clădirea ambasadei 
apăreau astfel Havel, Rudolf Batték, Petr Uhl, Karel Srp, Jiří Dienstbier, Ladislav Lis, 
Vaclav Maly şi alţii. Mitterrand i-a întâmpinat cu cuvintele: „Sunt bucuros să mă întâlnesc 
cu nişte personalităţi remarcabile ale vremurilor ce vor să vină”. lar aceste cuvinte au fost 
profetice. Doi ani mai târziu, tot la micul dejun, Mitterrand şi Havel discutau deja ca doi 
şefi de stat ai unor tari independente. Întâlnirea s-a prelungit de la cele trei sferturi de oră 
planificate la câteva ore, ceea ce a dat peste cap tot programul zilei, obligându-l pe Husák 
să-l aştepte îndelung pe oaspetele parizian, cu care urma să plece la Bratislava?. 


Anul 1989 şi revoluţia de catifea 


La Praga şi Bratislava, anul 1989 a început cu totul altfel decât la Varşovia şi Budapesta. 
Comuniștii îşi radicalizau atitudinea şi atacau dur opoziţia. Pe 15 ianuarie a avut loc la 
Praga o demonstraţie pentru comemorarea a 20 de ani de la moartea lui Jan Palach — 
demonstraţia a fost împrăştiată de forţele de Securitate. Cu această ocazie au fost înăsprite 
Şi măsurile juridice represive fata de participanţii la demonstraţii. Cu aceeaşi ocazie a fost 
arestat din nou Vâclav Havel, care vorbeşte despre circumstanţele acestei arestări ca despre 
„O reţinere şi o condamnare absurde, pentru simplul fapt că mă uitam cum cineva depune 
undeva un buchet de viorele”?. Havel, care fusese un simplu observator al evenimentelor 
din piaţa Vaclavské namésti, a fost reţinut în drum spre casă şi condamnat la opt luni de 
închisoare, dar a fost eliberat în mai. Protestele pe care le-a provocat arestarea lui au 
surprins autorităţile nepregătite pentru o asemenea împotrivire în masă, inclusiv din partea 
a numeroşi artişti „oficiali”. S-a ajuns astfel la intervenţia lui Zdenék Dienstbier, preşe- 
dintele Comitetului pentru Drepturile Omului şi Colaborare Umanitară, creat cu acordul 
autorităților, acesta a avut curajul să-i sugereze lui Husák ca, ţinând cont de reacția 
populaţiei fata de sentinţa de condamnare a lui Havel, să analizeze posibilitatea aplicării 
unei soluţii politice: „Vă rog să-mi iertati îndrăzneala de a mă adresa dumneavoastră, 
tovarăşe preşedinte, cu propunerea de a binevoi să luaţi în considerare posibilitatea utilizării 
dreptului dumneavoastră constitutional de grațiere”. 

Evenimentele care au avut loc în lunile următoare confirmau tot mai elocvent faptul 
că în Cehoslovacia climatul social se schimbase. Se vedea clar că oamenii nu ieşiseră 
complet din marasmul „normalizării”, dar se trezeau totuşi încet-încet la viata. Fără 

îndoială că un rol esenţial l-a jucat schimbarea de generaţii — începuseră deja să treacă 
pragul vârstei adulte cetăţenii care nu aveau amintiri despre Primăvara de la Praga. Acest 
lucru avea o importanţă socială uriaşă — pe de o parte, ei nu trăiseră trauma intervenţiei 
armate a aliaţilor, iar pe de altă parte, nu se simțeau legaţi afectiv de ideile promovate în 1968. 
Aceste două elemente au făcut ca tânăra generaţie nu numai să se teamă mai puţin, dar şi 
să aibă aşteptări mai mari. 

Când, în iunie, un grup de opozanți (Havel, Alexandr Vondra, Jiří Kiizan) a publicat 
o petiție intitulată „Câteva păreri” („Několik vět”), în care erau prezentate mai multe teze 
referitoare la probleme politice, sociale şi economice, aceasta a fost semnată în decurs de 
două-trei luni de circa 40.000 de persoane. lar autorităţile n-au reuşit să convingă decât 
câţiva artişti să reacționeze critic la acest document. Schimbarea treptată a atmosferei era 
vizibilă nu numai în numărul tot mai mare al grupurilor de opozanți (înainte de 1987, 
autoritătile aveau în evidenţă cinci astfel de grupuri, în 1987 au mai apărut patru, în 1988 
încă 14, pentru ca, până în august 1989, să se ajungă deja la un total de 39), ci şi în con- 
ținutul revendicărilor adresate autorităţilor. 

În a doua jumătate a anului 1989, revendicările protestatarilor vizau tot mai frecvent 
aspecte strict politice: înlăturarea reprezentanţilor compromisi ai regimului, convocarea 
unei „Mese Rotunde” sau alegeri libere. Au avut loc în acest interval două demonstraţii 
de masă care au adunat mii de participanţi — cu ocazia comemorării a 21 de ani de la 
intervenţia armatelor Pactului de la Varşovia (pe 21 august) şi a 71 de ani de la constituirea 
Cehoslovaciei independente (28 octombrie). În ambele cazuri, împotriva manifestantilor 
au fost trimise forţele de Securitate, multe persoane fiind reţinute, dar creşterea semnifi- 
cativă a numărului de participanţi în comparaţie cu protestele precedente, apariţia unor 
accente noi în revendicările formulate şi participarea a numeroși străini (inclusiv din 
Polonia si Ungaria, unde procesul schimbărilor democratice era deja foarte avansat) indicau 
o creştere a dinamismului social şi a politizării vieţii publice. Acestea au avut o importanţă 
fundamentală mai ales în cazul manifestatiei din august, pentru că unele dintre grupările 
de opoziţie (în frunte cu Carta 77 şi Havel) îndemnau populaţia să nu răspundă provocărilor, 
avertizand-o în legătură cu tactica autorităţilor care voiau să se ajungă la o „confruntare 
finală”. 

Unii activişti ai opoziţiei considerau această atitudine exagerat de precaută, observând 
în acelaşi timp înviorarea treptată a populaţiei. La începutul lunii noiembrie, Jan Ruml 
scria în publicaţia ilegală Lidove noviny despre temerile sale că „Cehoslovacia va deveni 
în cele din urmă liberă, dar fără participarea propriilor cetăţeni”. 

Opinia lui Ruml rezulta din conştientizarea faptului că evenimentele care avuseseră 
deja loc în această regiune a Europei nu vor rămâne fără consecinţe pentru Cehoslovacia. 
Schimbările care au avut loc în Polonia şi Ungaria, renunţarea oficială la „doctrina Brejnev”, 
care presupunea posibilitatea intervenţiei sovietice, alături de exodul germanilor din RDG 
spre RFG indicau cât se poate de explicit direcţia schimbării în „blocul răsăritean”. În 
ajunul comemorării intervenţiei din 1968, parlamentele din Polonia şi Ungaria au con- 
damnat „ajutorul frăţesc”, recunoscând prin moţiuni speciale că acesta încălca dreptul 
popoarelor de a-şi hotărî singure soarta. Guvernul Cehoslovaciei a reacţionat destul de 
agresiv şi într-un mod ciudat, declarând că atitudinea celor două parlamente reprezintă un 
amestec în afacerile interne ale altei tari. 

O astfel de reacţie a autorităţilor comuniste demonstra în mod elocvent starea regimului 
cehoslovac în 1989. „Normalizatorii” erau absolut nepregatiti pentru o eventuală aplicare 
a reformelor, pentru negocieri cu opoziţia sau pentru o relaxare definitivă a cursului 
politicii. Ei n-au fost în stare nici măcar să-și dea seama de caracterul fundamental al 
schimbărilor survenite în celelalte ţări ale blocului comunist, care atrageau după ele in 
mod inevitabil prăbuşirea comunismului în întreaga regiune. Vocile critice izolate sau 
apelurile, venind din partea tinerilor şi a intelectualilor cu convingeri comuniste, în 
favoarea începerii unei adevărate dezbateri în interiorul partidului erau ignorate, chiar dacă 
autorii lor nu mai erau trasi la răspundere pentru „ereziile” declarate. Cea mai mare 
influență asupra deciziilor KSC o exercita însă în continuare aparatul birocratic superior 
şi mediu (la nivelul secretarilor de regiuni), în care ajunseseră regimente întregi de 
„tovarăşi-preşuri”, de obicei cu ocazia „normalizării”, aşa încât apărarea liniei acesteia 
reprezenta pentru ei o problemă fundamentală. 

Pe 12 noiembrie, papa loan Paul al II-lea a canonizat-o pe Sfânta Anežka Ceska (Agnes 
de Bohême, din dinastia Pfemyslides), fiica regelui Cehiei Přemysl Otakar I şi nepoată 
după mamă (Constance de Hongrie) a regelui Ungariei Bela al IIi-lea; Anežka a fost 
călugăriţă, fondatoarea unei mănăstiri de clarise cisterciene la Praga, şi toată viaţa şi-a 
consacrat-o operelor de binefacere şi ocrotirii celor bolnavi şi săraci. Cu ocazia canonizării 
ei, la Roma s-au deplasat 10.000 de pelerini de pe tot cuprinsul Cehoslovaciei, fapt fără 
precedent la vremea respectivă. Pelerinii cehi l-au invitat pe papă să facă o vizită în 
Cehoslovacia strigând: „La Praga, la Praga, Sfântul Părinte să vină la Praga!”. Evenimentele 
aveau loc cu numai câteva zile înainte de revoluţia de catifea si de aceea Sfânta Anezka 
este considerată patroana acesteia. 

Scânteia care a declanşat procesul de prăbuşire a comunismului în Cehoslovacia n-au 
constituit-o nici acţiunile opoziţiei tradiţionale, nici acţiunile autorităţilor comuniste, ci 
acţiunile studenţilor. Pe 16 noiembrie, la Bratislava, studenţii de la facultatea de Filologie 
a Universităţii Comenius au organizat o demonstraţie paşnică în cursul căreia i-au cerut 
ministrului Învățământului să înceapă un dialog pe tema problemelor educaţiei şi ştiinţei. 
Pe 17 noiembrie, cu ocazia comemorării a 50 de ani de la moartea studentului Jan Opletal, 
ucis de nemți, la Praga s-au strâns circa 25.000 de persoane. Demonstrația a fost organizată 
de studenţi, care au reuşit să ajungă la un compromis cu autorităţile (printre altele, 
renunțând la traseul planificat initial pentru marșul lor, care nu putea bloca traficul din 
centrul orașului, mai ales pe Vaclavské namésti) şi au obţinut astfel autorizaţia de a 
manifesta. Nici comuniştii, nici opoziţia şi nici studenţii înşişi nu considerau manifestatia 
planificată un eveniment-cheie, care urma să ducă la răsturnarea regimului. 

Pentru mişcarea studenţească, aceasta era prima acţiune organizată la o scară atât de 
largă, iar opoziţia practic n-a luat parte la pregătirea ei; cât despre cei mai înalţi reprezen- 
tanţi ai autorităţilor, aceştia au părăsit Praga, luându-și o pauză în weekend. 

Demonstrația a început spre ora 16.00 si initial s-a desfăşurat conform planificării, dar 
atât ca atmosferă, cât şi ca număr de participanţi, ea se deosebea profund de mişcările 
sociale de până atunci. Se scandau lozinci: „Trăiască Havel!”, „Nu-l vrem pe [Miroslav] 
Stăpân!” (prim-secretarul Comitetului Orăşenesc al KSC din Praga), „Lichidaţi armata şi 
Militia Populară!”, „Vrem alegeri libere!”, „Jos monopolul KSC!”. Participanţii purtau 
pancarte şi drapele naţionale. După vreo oră a început să se formeze convoiul care, așa 
cum fusese stabilit, a pornit în direcția VySehrad, unde în jurul orei 18.00, formal, mani- 
festaţia s-a încheiat. Dar mulţimea de mai multe mii de persoane nu s-a împrăștiat, ci a 
pornit mai departe, spre Václavské náměstí. Astfel, manifestatia se transforma într-o 

acţiune îndreptată împotriva regimului lui Jakeš şi Husák, şi din acel moment îşi pierdea 
caracterul legal. La început, forţele de ordine au încercat să împiedice mulțimea să ajungă 
în centru, blocând străzile şi obligând-o astfel să se împrăştie. Dar întrucât aceste măsuri 
n-au avut efectul scontat, spre ora 19.30 în fata demonstrantilor care se apropiau de 
Václavské náměstí au apărut unităţi de miliţie, altele blocând străzile din spatele convoiului. 
Astfel, pe strada Národní třída au fost blocaţi circa 10.000 de demonstranți, dar unii dintre 
aceştia au reuşit totuşi să fugă pe o străduţă laterală, Mikulandska. În scurt timp însă, si 
aceasta a fost blocată. Înconjuraţi de cordoanele forțelor de Securitate, manifestantii fie 
stăteau jos pe stradă, fie veneau la militari şi le prindeau flori pe scuturi, aprindeau lumânări 
si cântau. Apelurile la neutilizarea forţei n-au avut niciun efect — pe la ora 20.25 a fost 
primit ordinul ca demonstraţia să fie împrăştiată cu forța. Cordoanele de scutieri din spatele 
convoiului au început să-i împingă pe manifestanți înainte; exista riscul ca demonstranți 
înghesuiți în stradă să se calce în picioare unii pe alţii. În curând, forţele de ordine au 
format însă nişte culoare înguste prin care demonstrantii puteau să iasă din încercuire, dar 
trecând printre şirurile de poliţişti, unde erau loviți cu bastoanele de cauciuc şi cu picioarele. 
Peste 500 de demonstranți au fost răniţi, unii chiar grav, iar în lume a fost difuzată informaţia 
(falsă, după cum avea să se dovedească ulterior) că un student la matematică, Martin Smid, 
ar fi fost ucis. Putin după ora 21.00, manifestatia a fost definitiv împrăștiată! . 

Relatările participanţilor nu lasă loc la niciun fel de îndoieli în ce priveşte brutalitatea 
ieşită din comun a acţiunii miliției. Petr Náhlík descrie astfel evenimentele: „Pe băiatul 
acela l-au scos din mulţime de păr şi de mâini. Apoi pe mine. Am căzut pe partea stângă 
şi mi-am dus mâinile la cap ca să mi-l apăr. M-au lovit cu picioarele în spinare când am 
încercat să mă ridic, am primit o ploaie de lovituri. M-au împins în autobuz, m-am aşezat 
lângă uşă, soţia striga, s-o aud, că ea nu are probleme. Au vrut s-o scoată şi pe ea din 
mulțime, dar lumea era atât de înghesuită, încât a reușit să scape”?. Iar Jan Švéd ne 
spune: „Ne-am trezit imediat într-o capcană — cam la o oră după ce-am ajuns acolo. Cu 
cât te apropiai, vedeai grupuri tot mai mari de oameni cu mâinile ridicate, îndreptându-se 
spre cordonul de securişti. Vor acasă. Nu-mi pot crede ochilor — securiştii îi împing 
înapoi, probabil au ordin să nu ne lase să trecem. Securiştii ne împing din ambele direcţii, 
suntem prinşi ca în cleşte... Se aud câinii lătrând, unii dintre manifestanți strigă cu 
disperare: «Nu vrem violenţă!», «Nu vrem China!», «Nu vrem Gestapo!», «Nu vrem 
sânge!»"?. 

Reacţia foarte violentă a serviciilor de ordine împotriva demonstrantilor, care depăşea 
cu mult nivelul „standard” al agresiunii în caz de manifestații din a doua jumătate a anilor 
"80, suscită multe semne de întrebare şi bănuiala că totul ar fi fost regizat de Securitate. 
Această teză pare să fie confirmată de „cazul Martin Smid”, a cărui moarte fusese anunțată 
de Radio Europa Liberă, ceea ce a tensionat şi mai mult atmosfera socială. Dar, după cum 
s-a dovedit ulterior, informaţia transmisă în Occident de Petr Uhl nu era adevărată şi la 

simularea ei au luat parte angajaţi şi colaboratori ai Securităţii Statului (StB). În rolul 
aşa-zisului mort Smid se afla de fapt Milan Ziféak „Ruzicka”, un colaborator al Securităţii, 
iar povestea lui i-a fost prezentată lui Petr Uhl si Annei Šabatová în mod verosimil şi 
sugestiv de o agentă a StB, Drahomira DrazZska. Principalii responsabili nu au fost iden- 
tificați, după cum nu se ştie exact care a fost scopul acestei înscenări, dar în documentele 
oficiale referitoare la acest caz apar numele ministrului de atunci al Afacerilor Interne, 
Frantisek Kincl, si al adjunctului acestuia, Alojz Lorenc, precum si al lui Miroslav Stăpân. 

Cei cu funcţii de răspundere în acest caz au afirmat că au dat dispoziţii clare prin care 
se interzicea utilizarea forţei împotriva demonstrantilor. Dar dorinţa de a provoca o reacţie 
socială mai putemică putea fi prezentă în desfăşurarea unor dispute politice la cel mai 
înalt nivel în interiorul partidului. În acest fel, enigmatic, s-a exprimat chiar Ziféak: „Scopul 
era discreditarea si eliminarea câtorva dintre activiștii de nivel înalt”!. Desfăşurarea în 
continuare a evenimentelor urma să depăşească schema astfel elaborată. 

Semnificaţia „cazului Smid” rămâne în continuare neclarificată. Cunoscând însă liniile 
directoare ale acţiunii „KLIN” şi depozitiile ulterioare ale celor implicaţi, putem presupune 
că acest incident urma să joace un rol decisiv în procesul de înlăturare de la putere a 
„normalizatorilor” şi în demararea unor negocieri cu un grup de opozanți selecționați în 
vederea unei eventuale cooptări la guvernare. 

Bineînţeles, o astfel de acţiune nu putea să aibă loc fără a fi cunoscută şi aprobată, 
dacă nu chiar inspirată, de Kremlin. Dar evenimentele care au urmat au demonstrat totuşi 
că socotelile iniţiale au fost greşite. Mai multe cauze au determinat o evoluţie a situaţiei 
diferită de cum se prognozase, dar, dintre toate, două au avut în mod cert o importanţă 
deosebită. În primul rând, după epurările consecutive „normalizării”, KSC nu mai era 
capabil de acţiune pentru că acum era lipsit de elementele dinamice. În al doilea rând, 
revoluţia de catifea a fost în principal opera studenţilor şi, pe lângă ei, a generaţiei care nu 
era legată afectiv de Primăvara de la Praga, de aceea era imposibil ca puterea să poată fi 
preluată de reformatori comunişti ca Dubček sau Zdeněk Mlynář. 

Reprezentanţii regimului au subestimat evenimentele din 17 noiembrie, conside- 
rându-le încă o simplă demonstraţie pe care au reușit s-o anihileze. Primul comunicat 
emis de Agenţia Cehoslovacă de Presă (Československá tisková kancelář — ČTK) suna 
cam aşa: „A fost vorba de o acţiune regizată de peste hotare. Acest lucru este demonstrat 
de faptul că, după încheierea mitingului oficial, un grup de persoane cunoscute din alte 
manifestații antisociale au încercat să provoace intervenţia serviciilor de Securitate. La 
somaţia de a se împrăștia, repetată în mod regulat la interval de o oră, acestea răspundeau 
scandând sloganuri prin care cereau eliminarea partidului unic şi lichidarea fizică a 
comuniștilor”?. 

Dar intervenţia brutală a poliţiei a provocat o reacţie spontană din partea populaţiei, 
al cărei control a fost preluat iniţial de studenţi. Pe 18 noiembrie ei au cerut să se determine 
cui aparţine responsabilitatea pentru acţiunea poliţienească întreprinsă în ajun, să fie 
legalizată presa independentă, să fie eliberaţi deţinuţii politici, să se asigure dreptul la 
întruniri şi să fie demarate negocieri cu „toate categoriile sociale, fără excepţie”. Până în 
momentul în care aceste cerinţe ar fi fost îndeplinite, studenţii au declarat grevă şi s-a 
anunţat de asemenea o grevă generală pentru data de 27 noiembrie. Sub textul declaraţiei 
care conţinea aceste revendicări semnau „studenţii de la universităţile din Praga”?. Imediat 

şi-au întrerupt activitatea toate teatrele din Praga şi din Bratislava, ca dovadă că susţin pe 
deplin acţiunea studenţilor. 

La început, nici reprezentanţii mişcării de opoziţie n-au apreciat adevărata importanţă 
a demonstraţiei din 17 noiembrie. Abia două zile mai târziu, la iniţiativa lui Havel, în 
clădirea teatrului Clubul Dramatic din Praga s-au întâlnit reprezentanţii mai multor orga- 
nizaţii cetăţeneşti de opoziţie față de comunişti; în jurul orei 22.00, aceştia au înfiinţat 
Forumul Cetăţenesc (Občanské Forum — OF) „ca purtător de cuvânt al acelei parti a 
societăţii cehoslovace care este din ce în ce mai critică faţă de strategia politică a conducerii 
cehoslovace actuale şi care în ultimele zile a fost profund zguduită de masacrarea brutală 
a unor studenţi care manifestau paşnic”. 

În primul său document, OF formula patru revendicări: demisia membrilor CC al KSC 
care fuseseră direct implicaţi în pregătirea intervenţiei Pactului de la Varşovia din 1968 
(erau de altfel nominalizați Husák, Jakeš, Jan Fojtík, Miroslav Zavadil, Karel Hofman şi 
Alois Indra); demisia prim-secretarului Comitetului Orășenesc al KSC Praga, Stépan, si 
a ministrului federal al Afacerilor Interne, Kincl, ca fiind responsabili pentru înăbuşirea 
unor manifestații paşnice; constituirea unei comisii pentru elucidarea împrejurărilor în 
care a fost înăbușită manifestatia studenţilor şi pedepsirea celor vinovaţi (din această 
comisie ar fi urmat să facă parte şi reprezentanţi ai OF); eliberarea tuturor deţinuţilor pe 
motive de constiinta'. Textul acestei declaraţii adoptate de OF era redactat în spiritul 
precedentei luări de poziţie din cadrul Cartei 77 pentru că, şi de data aceasta, Havel era 
principalul său autor. 

Cam în acelaşi timp, la Bratislava, în clădirea Societăţii Artistice se adunaseră câteva 
sute de intelectuali slovaci care, în jurul orei 18.00 au înfiinţat o organizaţie. Câteva ore 
mai târziu, aceasta urma să fie numită Societatea Împotriva Violentei (Verejnost’ proti 
nasiliu — VPN). Primul document care atestă existenţa VPN poartă data de 20 noiembrie, 
desi ea fusese înfiinţată cu o zi înainte, şi a fost redactat în două versiuni: una mai blândă 
Şi una mai virulentă, în caz că se vor confirma zvonurile despre moartea unuia dintre 
manifestantii din 17 noiembrie de la Praga”. VPN mergea cu revendicările ceva mai departe 
decât OF. Având în vedere schimbările din ţările vecine, VPN conştientiza faptul că există 
„şanse reale pentru democraţie şi pentru angajarea pe drumul unei vieţi demne”, iar 
documentul se încheia cu un apel: „În calitate de cetățeni, să ne luăm problemele in 
propriile noastre mâini”. 

Este momentul să acordăm ceva mai mult spaţiu celor două mişcări sociale mai sus 
amintite, create ad-hoc la două zile după manifestatia studenţilor. Este semnificativ faptul 
că au fost înfiinţate două organizaţii diferite — una cehă şi alta slovacă. Acesta era fără 
îndoială primul semnal al divergenţelor ulterioare, cu consecinţe pe termen lung, dintre 
cele două republici, care au dus la apariţia a două scene politice fără legătură una cu 
cealaltă şi apoi la desfacerea federaţiei. În plus, separarea activităţii cercurilor de intelec- 
tuali de la Praga si Bratislava este implicit şi o dovadă a eficienţei acţiunii echipei de 
„normalizatori” care, în timp, a reuşit să ducă la izolarea reciprocă a celor două grupuri. 

Atât OF, cât şi VPN au fost organizate pe principiul „mişcării publice”. Ele reuneau 
persoane cu concepţii foarte diferite, care ştiau împotriva cui se ridică (împotriva regimului 

Husâk), dar cărora le venea în schimb mult mai greu să creeze o viziune comună pentru 
viitor. În sânul ambelor mişcări se confruntau mai multe viziuni diferite: de la cea con- 
servator-creştină (Jan Čarnogurský si František Mikloško în Slovacia, respectiv Vaclav 
Benda în Cehia), trecând prin cea conservator-liberală (Vaclav Klaus, Daniel Kroupa, 
Pavel Bratinka), cea liberală (Fedor Gal) sau grupările ,,verzilor” (Jan Budaj) si până la 
reformatorii comunişti din grupul ,,Obroda” (cel mai cunoscut era, fără îndoială, Dubček). 
În afară de liderii cu concepții politice bine precizate, OF şi VPN atrăgeau şi persoane cu 
convingeri încă neclare. Mai mult chiar, OF a adoptat hotărârea ca înscrierea în această 
organizaţie să poată fi făcută şi colectiv — ceea ce însemna că în cadrul Forumului aveau 
dreptul să funcţioneze numeroase partide, grupări şi mişcări politice care după alegerile 
parlamentare se puteau desprinde!. 

Evenimentele din 17 noiembrie au constituit astfel scânteia care a declanşat scurtul 
proces de înlăturare a comuniştilor de la putere în Cehoslovacia. Când, pe 19 noiembrie, 
intelectualii convinşi că este necesară iniţierea unor acţiuni hotărâte s-au întâlnit la Praga 
şi la Bratislava, în mod sigur niciunul dintre ei nu presupunea că o lună mai târziu cineva 
din mijlocul lor va deveni preşedintele Cehoslovaciei. De asemenea, este greu de presupus 
că s-ar fi gândit la asta cele mai înalte cadre ale regimului, cu Husák în frunte, când, 
pe 20 noiembrie, după weekendul „fierbinte”, dădeau declaraţia prin care condamnau 
această „provocare”. 

Evoluţia rapidă a situaţiei a surprins conducerea KSC. Organele supreme de partid 
n-au fost în măsură să reacționeze la avalansa de evenimente care se succedau ca într-un 
caleidoscop. Singura reacţie a CC al KSC a fost schimbarea amorfului Jakeš cu un activist 
absolut anonim din eșalonul al doilea, Karel Urbânek, care nu avea nici capacitatea, nici 
sprijinul politic pentru a întreprinde vreo acţiune de consolidare a KSC. Însuşi Jakeš 
confirmă incapacitatea partidului de a trece la acţiune: „În zilele acelea critice, în cadrul 
lucrărilor Prezidiului CC al KSC s-a constatat un anumit blocaj, un refuz de a se implica 
personal vecin cu resemnarea”?. Singurul politician care încercase deschis să determine 
elaborarea unei „strategii de forță” pentru rezolvarea problemei a fost Štěpán. El cerea să 
se facă ordine în oraș şi în ţară — aceasta era, după părerea lui, condiţia absolută pentru 
începerea oricăror discuţii. Dar secretarul de partid al orașului Praga nu avea suficientă 
forță de convingere ca să-şi impună punctul de vedere. 

De acest blocaj din interiorul partidului a încercat să profite premierul Adamec, trans- 
ferând centrul de greutate al deciziei în cadrul taberei autorităţilor de la Biroul Politic la 
Guvern. Chiar şi opoziţia recunoștea că partenerul ei de discuţie este Adamec, nicidecum 
Jakeš sau Urbánek. Ceea ce nu însemna însă că începerea negocierilor era un lucru uşor — 
Adamec nu era în niciun caz activistul despre care s-ar fi putut spune că reprezintă „aripa 
reformatoare”, în sensul polonez sau maghiar al acestei sintagme. În cursul primei întâlniri, 
de tatonare, cu reprezentanţii opoziţiei, din 19 noiembrie, el afirma: „În RDG e cu totul 
altceva; la noi, pe străzi ies cincisprezece-douăzeci de mii de oameni, şi ce-i cu asta? În 
Leipzig — două sute, care două sute, trei sute de mii de oameni. Noi nu suntem în RDG, 
o ţară împărţită în două, nici în Polonia, unde-i foamete. Stiti unde se va vedea cu adevărat 
care e situaţia? La congresul Uniunii cooperativelor agricole (Jednotné zemědělské 
druzstvo — JZD) de la începutul lunii decembrie. Atunci veţi auzi câte ceva. La sat fiecare 

are casa lui, maşină, unii mai au pe lângă casă şi un petic de teren. Cei de acolo se uită la 
noi, cei de la Praga, ca la niște măscărici”!. El a declarat de altfel foarte clar: „Eu nu voi 
trăda niciodată partidul. Nu voi renunţa niciodată la rolul conducător al partidului în 
societate. Poate vom fi obligaţi să ne restructurăm... poate ne vom schimba chiar şi 
numele”?. Si, în plus, refuza fără drept de apel să se întâlnească cu Havel. 

Partea socială dispunea însă, la rândul ei, de un argument foarte greu de ignorat: era 
capabilă să scoată în stradă zeci de mii de manifestanți şi avea un sprijin masiv în rândul 
populaţiei. Zi după zi aveau loc demonstraţii; pe 20 noiembrie, la Praga, a fost depăşit 
„numărul magic” de 100.000 de participanţi şi tot mai multe întreprinderi, fabrici şi uzine 
îşi anunțau participarea la greva generală pregătită pentru data de 27 noiembrie. În timpul 
demonstrațiilor, protestatarii purtau pancarte cu sloganuri tot mai curajoase: „Jos KSC!”, 
„Vrem guvern de coalitie!”, „Alegeri libere!”, „Destul cu democratizarea, să-nceapă 
democratia!”. Dându-și seama de forţa străzii, reprezentanţii Forumului au început să se 
implice în organizarea mitingurilor; începând din 21 noiembrie, pe Vaclavské namésti au 
fost aduse instalaţii de sonorizare, astfel încât liderii opoziţiei se puteau adresa mulțimilor 
din balconul clădirii în care se afla Editura Melantrich. Pe 21 noiembrie, Havel s-a adresat 
pentru prima dată mulţimii adunate în piaţă si i-a prezentat programul OF. Manifestatii 
asemănătoare aveau loc în ficare zi si la Bratislava (în piaţa Insurectiei Naţionale Slovace 
se strângeau zilnic peste 50.000 de persoane, cărora li se adresau reprezentanţii VPN — 
Kňažko, Budaj si Dubček), precum şi în alte oraşe (la Brno, de exemplu, la demonstraţia 
organizată au participat circa 40.000 de persoane). Încă de la începutul revoluţiei de catifea, 
schimbarea era energic sprijinită de artişti, care participau în număr mare la demonstraţii 
Şi luau cuvântul alături de reprezentanţii opoziţiei. Pe 22 noiembrie, la Praga, a apărut 
public în fata mulţimii, pentru prima dată după 20 de ani, Marta Kubišová, cea mai populară 
cântăreaţă cehoslovacă din anii '60, căreia îi fusese interzisă orice activitate artistică din 
cauză că sprijinise procesele reformatoare din perioada Primăverii de la Praga. 

Participanţii la manifestații subliniază atmosfera de euforie care domnea atunci peste 
tot. Demonstratiile organizate pe tot cuprinsul ţării constituiau un mod de a reacţiona faţă 
de cei 20 de ani de marasm, de stagnare şi de lipsă a oricărui fel de viaţă publică. Oamenii 
aruncau măştile sub care îşi ascunseseră atâta timp emoţiile pentru că, dintr-odată, înce- 
taseră să mai fie stapaniti de teamă. 

Starea de spirit a străzii este cel mai bine redată de sloganurile sub care se desfăşurau 
protestele; alături de obişnuitele: „Trăiască Havel!”, „Vrem drepturile omului!” sau „Fără 
rolul politic conducător [al KSC]!”, puteau fi văzute si pancarte cu inscripții mai ingenioase 
Şi, nu de puţine ori, spirituale: „Fiţi realisti, cereti imposibilul!”, „Gata, gata, 15.251 de 
zile — e deja destul!”, „Uniunea Sovietică — în sfârşit un model de urmat!” sau „Ansamblul 
de Cântece şi Dansuri nu mai vrea să danseze după cum cântă eil”. 

N-a fost lipsită de importanţă nici atitudinea reprezentanţilor mass-mediei care s-au 
împotrivit manipulărilor prin difuzarea de informaţii, şi-au anunțat adeziunea faţă de grevă 
Şi au începutsă informeze obiectiv despre evenimentele care aveau loc în ţară. Pe 23 noiembrie, 
televiziunea cehoslovacă a difuzat pentru prima dată reportaje în direct de pe Vaclavské 
namésti, astfel încât cehii şi slovacii s-au putut convinge cu ochii lor că manifestatiile nu 

erau doar o aventură pregătită şi întreprinsă de studenţi si de o mână de anticomuniști, ci 
adunau sute de mii de oameni!. 

Tratativele dintre guvernul lui Adamec şi reprezentanţii OF sub conducerea lui Havel 
au început pe 26 noiembrie. Primele convorbiri nu au avut niciun rezultat, pentru că 
premierul nu dispunea de prerogativele care să-i permită să ia decizii şi invoca frecvent 
imposibilitatea de a-şi asuma competențele Adunării Federale. 

După două zile însă situaţia s-a schimbat în defavoarea reprezentanţilor regimului. În 
seara primei zile de negocieri, pe Letenska plan din Praga a avut loc o demonstraţie care 
a adunat peste o jumătate de milion de persoane, la care, invitat de Havel, a participat şi 
Adamec. În cursul celor câteva minute cât a durat intervenţia lui în fata mulţimii, „Principalul 
Combatant” din tabăra puterii şi-a pierdut întreaga susţinere socială. El fusese invitat la 
microfon într-un mod destul de călduros; în plus, a fost sprijinit de Havel, care i-a anunţat 
intervenţia aproape cu entuziasm: „lar acum urmează singurul reprezentant al statului care 
acceptă să vorbească cu noi, premierul Ladislav Adamec!”*. Numai că el a început să 
pledeze pentru revocarea grevei generale şi să sublinieze că nu are competenţa de a lua 
decizii strategice, întrucât acestea sunt gestionate de autorităţile de partid. Cuvintele lui 
au fost întâmpinate cu un protest viguros din partea mulţimii şi cu fluierături. Plecând de 
la tribună, el încerca să se consoleze spunând că „şi pe Kohl îl fluieră la demonstraţii”, 
dar în mod indubitabil acela a fost momentul când a ratat şansa de a deveni un conducător 
carismatic, rămânând până la sfârșit un simplu aparatcic şters. 

Lovitura decisivă pentru regim a constituit-o succesul grevei generale din 27 noiembrie. 
Prezenţa masivă a populaţiei a fost considerată şi de către OF, şi de către VPN rezultatul 
concludent al unui referendum informal în legătură cu „rolul conducător al partidului 
comunist”. Greva s-a desfăşurat sub deviza generală a renunţării la autoritatea partidului 
unic şi a necesităţii organizării alegerilor anticipate. Succesul ei a oferit o profundă legi- 
timare mişcărilor de opoziţie care, imediat după încheierea acţiunii, au anunţat sfârşitul 
manifestatiilor zilnice si trecerea la dialogul politic cu partea comunistă?. 

Efectul celor zece zile de revoluţie de catifea a depăşit așteptările iniţiatorilor acesteia, 
studenţii, a căror stare de spirit după greva generală a fost descrisă pe 28 noiembrie de 
Vaclav Bartuska, membru al comitetului national de grevă, astfel: „Trebuie să hotărâm ce 
va urma după grevă, a cărei importanţă a depăşit cu mult limitele a ceea ce ne inchipuiam 
noi. Noi voiam să eliminăm nişte persoane compromise, dar a căzut tot Biroul Politic. 
Voiam dialogul autorităţilor cu cetăţenii, iar premierul, în faţa camerelor televiziunii, i-a 
strâns mâna celui care mai ieri era duşmanul numărul unu. Voiam să nu rămânem singuri 
şi, dintr-odată, a venit cu noi la greva generală de ieri aproape tot poporul’”’. 

Pe 28 noiembrie a avut loc o altă rundă de convorbiri între reprezentanţii guvernului 
şi OF, respectiv VPN (ambele mişcări sociale formau o singură delegaţie sub conducerea 
lui Vâclav Havel). Delegaţia opoziţiei i-a prezentat lui Adamec revendicările populaţiei: 
demisia imediată a guvernului federal şi formarea unui guvern de specialişti, lichidarea 
menţiunii constituţionale despre rolul conducător al partidului comunist în stat si în Frontul 
Naţional, ca şi despre marxism-leninism ca ideologie de stat, demisia până la data de 

10 decembrie a preşedintelui Husak, eliberarea deţinuţilor politici, legalizarea OF, atribu- 
irea unor clădiri ca sedii ale acestei formaţiuni şi alocarea de timp de antenă în mass-media. 
Adamec a promis că va îndeplini majoritatea cererilor, cu condiţia ca noul guvern să fie 
format pe 3 decembrie, iar el să ocupe în continuare funcţia de premier!. 

În ciuda unor insuccese grave şi a lipsei de sprijin politic real (cu greu ar fi putut conta 
pe susținerea partidului, devenit absolut pasiv), partea activă în negocieri era în continuare 
premierul, care încerca să forţeze lucrurile în aşa fel încât să se ajungă până la urmă tot 
la menţinerea unui control cât mai larg din partea aparatului comunist. Opoziția, mai ales 
cercurile apropiate lui Havel, părea uimită de evoluţia evenimentelor si în niciun caz 
doritoare să preia măcaro parte din putere. În ciuda insistențelor lui Adamec, reprezentanţii 
OF şi ai VPN nu se puteau hotări să propună niciun fel de nume de potenţiali miniştri, 
lăsând decizia în seama premierului. Însuşi Havel afirmă că, în momentul înființării OF, 
acesta urma să devină o mişcare care, în conformitate cu necesitatea socială, să poată 
spune cu voce tare „Regele e gol!”, şi nu să spună „Vreau să fiu rege în locul lui”. Mai 
târziu însă, dinamica evenimentelor l-a adus în situaţia de a spune: „Istoria alerga atât de 
repede, încât cu greu reuşeam să ne ţinem după ea”. 

Ezitările opoziţiei l-au încurajat pe Adamec să profite de ocazie, numai că, după cum 
urma să se dovedească, a sărit peste cal. Pe 3 decembrie a prezentat lista unui nou guvern, 
în care comuniştii ar fi deţinut 15 din cele 20 de portofolii. Sistemul de forte în cadrul 
acestui cabinet, în care KSC deţinea o majoritate atât de largă, a provocat numeroase 
proteste sociale şi împotrivirea OF şi a VPN, acestea cerându-i lui Adamec ca până pe 
10 decembrie să opereze o reconstrucţie mai profundă a guvernului. Deosebit de interesantă 
şi simbolică a fost o demonstraţie organizată la Praga pe Vâclavske namésti. Ea s-a încheiat 
cu intonarea imnului în interpretarea lui Karel Kryl şi a lui Karel Gott — care simbolizau 
două atitudini complet diferite din perioada „normalizării”: Kryl personifica împotrivirea 
fata de regim şi era bardul opoziţiei, pe când Gott justifica sistemul lui Husak, pentru că 
lui personal îi mergea foarte bine. 

În discuţiile care au urmat, reprezentanţii societăţii civile au început să adopte poziţii 
din ce în ce mai ferme, dându-și seama parcă de propria lor forță. Ei s-au hotărât să propună 
primele nume de candidaţi pentru preluarea unor portofolii în viitorul cabinet: era vorba 
de Jiří Dienstbier, candidat la Ministerul Afacerilor Externe (MAE), Vaclav Klaus, ca 
potenţial şef al finanţelor, şi Petr Miller, care ar fi putut ocupa Ministerul Muncii şi al 
Protecţiei Sociale. 

Aceste propuneri l-au surprins pe Adamec, care a reacţionat foarte impulsiv, dându-și 
demisia şi exclamând: „Guvernul nu este o asociaţie de voluntari, nici un club de discuţii! 
Guvernul trebuie să gestioneze economia naţională, stimati domni!”?. Dar, renunțând la 
funcţia de şef de cabinet, Adamec avea totuşi un plan de rezervă. A considerat că e 
momentul cel mai prielnic ca să se înscrie în lupta pentru preşedinţie. În acest scop a 
propus candidatura lui Mariân Calfa, singurul slovac care intra în discuţie, ca succesor la 
conducerea guvernului. Trebuie să amintim că, în sistemul federal al Cehoslovaciei, funcţia 
de preşedinte putea fi ocupată de un ceh doar dacă premierul era slovac. Opoziția a respins 
fără drept de apel ideea de a-l alege pe Adamec preşedinte, dar câteva zile mai târziu a 
acceptat propunerea ca Mariân Calfa să fie noul premier. Astfel, proiectul care ar fi urmat 

să-i faciliteze lui Adamec accesul la Hrad (reşedinţa preşedinţilor Cehiei) nu l-a ajutat si, 
în plus, i-a barat practic şi drumul slovacului Dubéek spre fotoliul prezidenţial. 

Decizia de blocare a încercării lui Adamec de a deveni preşedinte a fost luată în şedinţa 
comitetului de criză din cadrul Centrului de Coordonare al OF din seara de 5 decembrie. În 
urma unor discuţii furtunoase, în cadrul cărora reprezentanţii Forumului de la convorbirile 
cuAdamec desfăşurate mai devreme au făcut o relatare a desfășurării acestora, exprimându-și 
în acelaşi timp surprinderea fata de planul de rezervă al părții guvernamentale, au fost 
analizate numeroase variante ale viitorului cuplu preşedinte-premier. 

Planul lui Adamec a fost spulberat de Zdenék Jicinsky. Acesta a afirmat că nu se poate 
acorda sprijin candidaturii unui om al cărui nume a reprezentat timp de 20 de ani simbolul 
regimului comunist. După această critică la adresa lui Adamec, Jičínský a propus candidatura 
lui Dubéek la funcţia de preşedinte. Dar foarte repede au apărut voci care se împotriveau şi 
acestei propuneri. Reprezentantul Partidului Socialist Cehoslovac (Československá strana 
socialistickă — CSS), Jan Skoda, a subliniat şi el legăturile lui Dubček cu regimul comunist: 
„Acest om a devenit un simbol, dar nu e un om de acţiune... Şi a devenit simbol pentru 
că a fost dus de curent. Dar apoi, când a fost vorba să suporte consecinţele a ceea ce chiar 
el provocase — pentru că era datoria lui să prevadă ce se va întâmpla —, n-a mai fost în 
stare decât să plângă”! 

După alte şi alte dezbateri furtunoase, Ladislav Lis a atras atenţia că, la urma urmei, 
nu-i obligatoriu ca funcţia de premier să fie ocupată de un ceh, iar dacă ea ar fi încredinţată 
unui slovac, atunci ar deveni posibilă soluţia aşteptată de populaţie: „Garantez! Pentru că 
aici tot poporul strigă: Havel, Havel!”?. 

Întrucât la aceste evenimente care se succedau într-un ritm ametitor nu luaseră parte 
reprezentanţii VPN, la începutul şedinţei OF le-a fost trimisă o invitaţie la Praga. Pe 
6 decembrie, la ora 1.30, la lucrările şedinţei au sosit Budaj, Kňažko, Čarnogurský şi Kusý. 
Slovacii, rugaţi să indice care ar fi candidaţii slovaci la funcţia de preşedinte, au prezentat 
trei propuneri: Kusý, Dubček şi Kňažko. Trebuie să subliniem că, pentru VPN, candidatura 
lui Dubéek nu era câtuşi de putin certă şi nu era privită drept singura opţiune. Slovacii 
erau chiar iritati că tot timpul nu se vorbeşte decât despre Dubček. În afară de temerile că 
va încerca să introducă „socialismul cu față umană”, partea slovacă nu era convinsă nici 
că Dubéek ar accepta să îndeplinească funcţia de preşedinte doar până la primele alegeri 
libere, si nu pe timpul unui mandat complet de cinci ani. În cele din urmă, reprezentanții 
VPN au căzut de acord ca ambele grupări să susţină candidatura comună a lui Havel pentru 
funcţia de preşedinte?. 

Când, a doua zi, delegaţia societăţii civile i-a prezentat lui Adamec propunerile refe- 
ritoare la componenţa noului guvern, subliniind că reprezentanţii societăţii civile nu sunt 
de acord cu candidatura lui la preşedinţie, acesta a fost obligat să-şi constate înfrângerea. 
Neavând încotro, pe data de 7 decembrie el şi-a depus demisia, iar OF şi VPN şi-au 
exprimat acordul pentru candidatura lui Calfa ca succesor în fruntea guvernului, cu condiţia 
să accepte revendicările formulate de societatea civilă“. 

Fără îndoială, puţini se aşteptau în acel moment ca prin această acţiune să intre în joc 
un nou partener serios din partea partidului, care să preia iniţiativa din mâinile lui Adamec. 

În acelaşi timp însă devenea evident că opoziţia este mult mai puternică decât autorităţile 
în exerciţiu şi că este în măsură să impună regulile jocului. 

Concomitent avea loc o dezmembrare internă a partidului (KSC). Încă de pe 29 noiembrie, 
Adunarea Federală votase eliminarea din Constituţie a paragrafelor referitoare la rolul 
conducător al KSC în societate, la Frontul Naţional şi la marxism-leninism ca ideologie 
oficială de stat. La începutul lunii decembrie, marea masă a membrilor de partid a început 
să ceară conducerii KSC luarea mai multor măsuri, printre care: eliminarea cadrelor com- 
promise, convocarea unui congres extraordinar, analizarea oportunității menţinerii lui Husâk 
în funcţia de preşedinte, intensificarea acţiunilor de propagandă prin intermediul ziarului 
Rude Právo şi definirea mai clară a conceptului de „socialism”. 

Un ferment suplimentar a apărut şi în sânul Partidului Comunist Slovac (Komunisticka 
strana Slovenska — KSS). CC al acestuia a revocat atât Prezidiul, cât şi Secretariatul, în 
locul acestora fiind constituit un Comitet de lucru care s-a distanțat de fosta conducere a 
partidului slovac, cerând printr-o scrisoare adresată lui Karel Urbânek o mai mare auto- 
nomie a KSS în sânul KSC!. 

Reprezentanţii „partidelor-satelit” au renunţat la colaborarea cu comuniştii — este vorba 
de grupările mai mici care intrau în componenţa Fronturilor Naţionale: în Cehia, CSS şi 
Partidul Popular Cehoslovac (Československá strana lidová — CSL), iar în Slovacia, 
Partidul Renaşterii Slovace (Srrana slovenskej obrody — SSO) şi Partidul Libertăţii. 

Conducătorii şi activiștii încercau astfel să câştige credibilitate pentru partidele lor în 
ochii populaţiei şi să pună capăt rolului de „frunză de smochin” pe care îl jucaseră până 
acum pe lângă KSC. Încă de pe 28 noiembrie, popularii se hotărâseră să-şi schimbe 
conducerea, alegându-şi un nou preşedinte în persoana lui Josef Bartoncik si un nou 
secretar — Richard Sacher. Acest partid a început să colaboreze strâns cu OF, fiind hotărât 
să-şi redacteze un program adresat electoratului cu convingeri creştin-democrate. 

Trei zile mai târziu, o schimbare radicală a efectuat şi conducerea SSO, care a revenit 
fără să mai ţină cont de nimic la vechea denumire: Partidul Democrat (Demokratická 
Strana — DS), sub care câștigase alegerile în Slovacia în 1946. Ca nou preşedinte al DS a 
fost ales Martin Kvetko, proaspăt revenit din emigrație. În cadrul celorlalte două partide din 
componenţa Fronturilor Naţionale au fost efectuate modificări mai puţin radicale?. 

Pe 7 decembrie, Prezidiul CC al KSC i-a eliminat din partid pe Jakeš si pe Stépan, 
situaţie în care şi zilele principalului „normalizator”, Husâk, în fruntea statului erau 
numărate. O zi mai târziu, Urbanek si Ivan Knotek l-au informat că la nivelul conducerii 
partidului a fost luată decizia de a accepta cerința formulată de populaţie ca el să fie eliberat 
din funcţia de preşedinte. Husâk a primit calm această veste şi a afirmat: „Eram pregătit 
Şi pentru această variantă şi voiam să renunţ chiar mai devreme. Dar mă aşteptam ca măcar 
în parte să reusiti să restabiliti situaţia”. Demisia şi-a depus-o două zile mai târziu, imediat 
după numirea lui Calfa ca premier. 

Sfârşitul simbolic al epocii comuniste îl constituie de altfel chiar cuvintele lui: „Personal, 
încă din anii tinereţii am crezut în idealurile socialismului. Acolo unde au fost înregistrate 
greșeli, era vorba de greşeli umane, si nu de greșeli fundamentale de concepţie ale socialis- 
mului. Nici azi de altfel nu văd nicăieri în lume concepții şi idei fundamental mai bune. 
De aceea le voi rămâne mereu fidel”“. 

De importanţa simbolică a retragerii lui Husâk erau ferm convinşi inclusiv reprezentanţii 
VPN, care au organizat un happening reprezentând întoarcerea popoarelor Cehoslovaciei în 
Europa. Peste 100.000 de persoane au trecut graniţa cehoslovaco-austriacă (care, cu mai 
puţin de o săptămână înainte, fusese deschisă pentru cetăţenii Cehoslovaciei) pentru a 
ajunge la Hainburg. Budaj, unul dintre liderii VPN, a subliniat în mod magistral importanța 
acestui moment: „Prieteni, ne întâlnim în ziua în care s-a încheiat o epocă — epoca pe care 
fostul preşedinte o inaugura afirmând că graniţele nu sunt un bulevard. Am venit aici ca 
să facem o plimbare în Austria. Dar în acelaşi timp, în numele tuturor cehilor şi slovacilor, 
am făcut un pas simbolic în Europa. Bun găsit, Europa!”!. 

Calfa, căruia i-a fost încredinţată misiunea de a forma noul cabinet, era mult mai maleabil 
decât Adamec în negocierile cu reprezentanţii societăţii civile. Rezultatul negocierilor 
purtate pe 9 decembrie cu CSS, CSL, Obroda şi cu OF şi VPN l-a constituit decizia de a 
forma un „guvern de uniune naţională” în care comuniştii urmau să ocupe nouă fotolii, 
socialiştii si popularii câte două, iar cei fără partid (reprezentanţii OF şi VPN) — şapte. 
Vicepremier urma să fie Carnogursky, care cu doar două săptămâni în urmă fusese eliberat 
din închisoare, ministru al Afacerilor Externe — J. Dienstbier, iar al Finanţelor — V. Klaus. 
Un element important al înțelegerii era caracterul strict limitat al mandatului acestui 
guvern, care urma să-şi exercite misiunea până în momentul desfăşurării alegerilor libere, 
adică în prima jumătate a anului 1990. Cabinetul astfel constituit a fost instalat pe data de 
10 decembrie. 

În aceeași zi, pe Vaclavské namésti, OF si VPN au lansat împreună candidatura lui 
Havel la funcția de preşedinte, numai că Dubéek nu avea intenţia să renunţe. În cursul 
aceleiaşi zile, el a dat o declaraţie in care făcea referire la rezultatul consultărilor cu 
Comitetul Central al Frontului Naţional al Republicii Socialiste Slovace şi anunţa că e 
gata să intre în competiţia pentru fotoliul prezidenţial. Într-un scurt pasaj, amintea şi despre 
activitatea pe care o desfasurase în 1968 şi anunţa că vrea să-şi dedice toate forţele şi 
capacităţile „înfloririi Republicii Socialiste Cehoslovace”?. 

Candidatura lui Dubéek a fost foarte repede susţinută de numeroase instituţii politice 
Şi de stat slovace (printre care KSS, Frontul Naţional, prezidiul Consiliului Naţional Slovac, 
DS şi Partidul Libertăţii). Situaţia a fost agravată de faptul că în Pravda din 12 decembrie 
1989 a apărut un articol în care autorul afirma că VPN este împotriva candidaturii lui 
Dubéek la funcţia de preşedinte. Acuza care nu denatura cu nimic adevărul, de vreme ce, 
dincolo de orice considerent naţional, apreciindu-l mai mult pe Havel pentru că nu avusese 
niciun fel de legături cu regimul comunist, VPN pur şi simplu nu agrea persoana lui 
Dubéek. Numai că un astfel de raţionament nu putea fi prezentat ca motivaţie oficială, 
având în vedere sprijinul larg de care se bucura fostul conducător al Primăverii de la Praga, 
plus că tot mai frecvent era subliniat contextul naţional — de fapt, nu era vorba de competiţia 
Dubéek-Havel, ci de cea dintre un slovac şi un ceh. 

În perspectiva acestui conflict care se anunța în sânul opoziţiei, comuniştii se mobilizau 
să tragă cât mai multe foloase. Ei şi-au dat seama că era momentul să forţeze candidatura 
lui Adamec la funcţia de preşedinte. Pe 12 decembrie, preşedintele Camerei Naţiunilor a 
Adunării Federale, Anton Blazej, a anunţat proiectul desfăşurării alegerilor prezidenţiale 
universale. Comuniştii se bazau pe popularitatea lui Adamec în rândul populaţiei; după 
părerea lor, el nu era lipsit de şanse într-un astfel de scrutin. Pentru OF şi VPN, o asemenea 

soluţie era inacceptabilă. În plus, ea ar fi putut avea consecinţe fatale pentru Cehoslovacia 
deoarece ar fi dus la tensionarea semnificativă a atmosferei în relaţiile ceho-slovace, 
semnale în acest sens fiind deja înregistrate cu ocazia dezbaterii candidaturii lui Dubéek 
în cadrul grupărilor slovace. Dacă ar fi fost adoptată varianta majorităţii electorale uniforme 
pe tot cuprinsul țării, ea ar fi dus obligatoriu la victoria candidatului ceh, pe când varianta 
votului separat în cele două republici ar fi făcut imposibilă alegerea unui şef al statului. 

În această situaţie de blocaj, când KSC, dispunând în continuare de majoritatea absolută 
din parlament, era pe cale de a-şi impune propria viziune cu privire la alegeri, Calfa a fost 
cel carea luat iniţiativa, utilizându-şi cele „cinci minute” mult mai productiv decât Adamec. 
Pe 15 decembrie, Calfa s-a întâlnit cu Havel „între patru ochi” şi i-a propus să-l ajute să 
câştige alegerile. Cu această ocazie, a promis sistarea oricăror discuţii în legătură cu 
varianta alegerilor prezidenţiale directe, anunţarea numelui lui Havel în forumul parla- 
mentului ca fiind singurul candidat la funcţia de preşedinte, cu recomandarea ca alegerea 
lui să aibă loc încă în cursul acestui an, iar Adunarea Federală să fie reconstituită pentru 
ca Dubéek să poată deveni preşedintele parlamentului!. 

Calfa n-a formulat niciun fel de pretenţii în schimbul acestui ajutor (în afară de „mai 
mult sprijin pentru cabinetul său din partea OF”), iar oferta lui venea în momentul ideal 
pentru OF şi VPN -— aceste grupări nu ştiau cât de repede ar trebui să organizeze alegerea 
unui preşedinte necomunist şi scontau că acest lucru ar fi posibil probabil spre sfârşitul 
lunii ianuarie. Reprezentanţii opoziţiei se temeau de termenele lungi din mai multe motive: 
oboseala populaţiei, contraofensiva comuniştilor şi înaintarea candidaturii lui Dubéek cu 
tot cortegiul de controverse pe fond naţional. Propunerea lui Calfa, înlăturând toate aceste 
pericole, demonstra că acesta era un politician care analizase perfect situaţia şi sistemul 
de forţe în configuraţia lor din decembrie 1989. 

Planul premierului a fost realizat cu o precizie perfectă. În ziua următoare, Havel a 
apărut la televizor şi şi-a declarat acordul de a lua startul în alegeri, punând însă trei 
condiţii: în primul rând, ca mandatul lui să fie doar provizoriu (până în momentul când 
vor putea fi organizate alegeri libere), astfel încât parlamentul rezultat în urma acestora 
să efectueze alegerea noului şef al statului; în al doilea rând, legitimarea alegerilor prin 
intrarea în cursă măcar a unei parti a reprezentanţilor necomunisti; în al treilea rând, 
cooptarea lui Dubéek la conducere. 

Cuvintele calde pe care le-a rostit despre contracandidatul său („După Milan Rastislav 
Štefánik, el este probabil cel mai remarcabil bărbat pe care Slovacia l-a dat țării noastre 
si lumii întregi. Si nu voi permite ca vreo forță întunecată oarecare să aducă veninul 
dezbinării între mine și el sau, mai rău, între popoarele noastre”?) au liniștit într-o mare 
măsură opinia publică din Slovacia, cu atât mai mult cu cât Havel anunţase de asemenea 
că „totalitarismul federalizat va fi înlocuit cu o federaţie autentică”?. 

Între timp, până pe 19 decembrie, Calfa i-a convins pe deputaţi să renunțe la ideea 
alegerilor directe şi să accepte alegerea lui Havel ca președinte. În eforturile sale, el a 
beneficiat de ajutorul partidelor parlamentare mai mici, fostele partide de coaliţie ale KSC 
din cadrul Frontului Naţional — CSL si CSS. După patru zile de discuții în culise, premierul 

i-a adus la cunoștință lui Havel că situaţia este sub control şi, în cursul expunerii sale la 
forumul Adunării Federale, a anunţat oficial că Havel era candidatul guvernului la funcția 
de preşedinte: „Guvernul face eforturi supraomenesti pentru a depăşi criza politică si 
constituţională din dorinţa de a avea toate garanţiile că nu se va mai permite revenirea la 
precedentele metode de guvernare şi politici sociale. De aceea aș vrea să rog Adunarea 
Federală să se alăture acestor eforturi, alegând un preşedinte înainte de sfârşitul acestui 
an [urale]. După părerea guvernului Republicii Socialiste Cehoslovacia, în momentul de 
fata, pentru a realiza scopurile pe care ni le-am propus, nu există altă soluţie de alegere a 
preşedintelui Republicii Socialiste Cehoslovace decât în persoana lui Vaclav Havel [urale]”!. 
Deputaţii au votat în unanimitate această propunere. 

Pentru a linişti lucrurile pe deplin în legătură cu alegerea preşedintelui, trebuia ca si 
Dubéek să renunţe la această idee, desi tinea foarte mult să fie preşedinte. Discuţiile cu 
politicianul slovac au fost îndelungate — aproape două săptămâni —, dar Dubček tot nu 
voia să facă o înţelegere. 

Ultima întâlnire a lui Havel cu Dubéek a avut loc pe 23 decembrie, moment în care 
politicianului slovac nu-i mai rămânea decât să accepte o stare de fapt, pentru că Havel 
fusese deja numit preşedinte. Însuși Havel, care sublinia că nu şi-a dorit niciodată puterea 
(Chiar dacă unii dintre colaboratorii lui din perioada respectivă sunt de altă părere), afirmă 
că misiunea de a-l convinge pe Dubéek să renunţe a fost pentru el absurdă şi absolut 
dezagreabila. Absurdul situaţiei consta în faptul că, deşi el însuşi nu-şi dorea câtuși de 
puţin funcţia de preşedinte, a fost nevoit să convingă să renunţe la aspiraţiile sale pe cineva 
care îşi dorea acest lucru cu ardoare. El subliniază totuşi că, după câteva întâlniri, căpătase 
convingerea că partenerul lui de dialog este o persoană slabă care, într-o situaţie de criză, 
era posibil să nu facă faţă în rolul de şef al statului, aşa cum se întâmplase si în perioada 
Primăverii de la Praga?. 

Între timp, comuniștii erau complet depășiți de situaţie. Pe 20-21 decembrie a avut loc 
un congres extraordinar anticipat al partidului; în fruntea acestuia, Urbánek l-a înlocuit pe 
Adamec. Dar acţiunile KSC n-au mai avut niciun efect, venind cu o lună prea târziu. Dacă 
spre sfârşitul lunii noiembrie Adamec era încă un jucător important pe scena politică 
cehoslovacă, la sfârşitul lui decembrie el nu mai era decât un „eventual” candidat, deja 
perdant. 

Partidul comunist nu mai putea fi favorizat nici măcar de prefaceri interioare profunde, 
ca eliminarea din rândurile sale a activiştilor responsabili de politica de „normalizare” 
(inclusiv Husák) sau lichidarea Miliției Populare. Printr-un concurs de împrejurări, in 
cursul aceleiaşi zile, printr-o decizie a premierului Calfa, detestata Securitate își încheia 
activitatea. 

În decembrie au fost operate schimbări și la nivelul simbolisticii, acestea subliniind 
caracterul profund şi ireversibil al schimbărilor din ţară. Pe 14 decembrie, pentru prima 
dată după 50 de ani, s-a întors în Cehoslovacia Tomáš Baťa, un industriaş legendar, fiul 
întemeietorului vestitelor fabrici de încălțăminte care în perioada interbelică cuceriseră 
Europa datorită produselor? lor de excelentă calitate şi care fuseseră naţionalizate printre 
primele în anul 1945. Bat'a a fost întâmpinat pretutindeni cu respect şi bucurie, inclusiv 
în oraşul natal care, o zi mai târziu, îşi relua vechiul nume istoric Zlín, după ce la 1 februarie 
1949 fusese redenumit Gottwaldov în onoarea conducătorului comunist de atunci al ţării. 


1. Paweł Ukielski, Aksamitny rozwód... (Divorțul de catifea...), pp. 91-92. 
2. Vaclav Havel, Tylko krótko... (Pe scurt...), pp. 95-96. 
3. In 1928, Cehoslovacia era cel mai mare exportator de încălțăminte din lume. 

O importanţă nu mai puţin simbolică a avut-o si întoarcerea în ţară a lui Pavel Tigrid. 
Din 1948, acest politician şi publicist rămăsese în Occident, unde devenise una dintre cele 
mai importante figuri ale emigrației cehoslovace, purtătorul de cuvânt politic şi ideologic 
al acesteia. În anii '50 a fost directorul secţiei cehoslovace a postului de radio Europa 
Liberă, apoi a înfiinţat şi editat în Statele Unite şi Franţa revista Svédectvi. Pentru autori- 
tatile comuniste, a fost unul dintre duşmanii cei mai periculoși, criticile sale la adresa 
regimului fiind colorate de un sarcasm şi o ironie inconfundabile. Pe 27 decembrie, el s-a întors 
în Cehoslovacia, unde şi-a început imediat activitatea publică prin colaborarea cu Havel. 

În ultimele zile ale lunii decembrie rămăsese încă nerezolvată problema cooptării 
deputaţilor necomunisti în Adunarea Federală, pentru ca parlamentul care urma să-l aleagă 
pe Havel ca preşedinte să aibă o legitimare socială cel puţin parţială. Ca urmare a retragerii 
câtorva dintre cei mai compromisi deputaţi comunişti (ca Indra, Bilak sau Jakeš), 23 de 
mandate rămăseseră vacante. Organizarea unor alegeri parţiale ar fi fost însă prea com- 
plicată şi cronofagă. Aşa că, pentru a evita procedura complicată, a fost adoptată soluţia 
precedentului — ca urmare, prin hotărâri ale partidelor politice, în acord cu OF şi VPN, 
deputaţii celor două camere ale parlamentului federal au fost însărcinaţi să-i aleagă pe noii 
membri ai Adunării Federale. Pe 28 decembrie a fost organizat scrutinul în acest scop, iar 
parlamentul a fost astfel completat cu cei 23 de deputaţi necesari; chiar înainte de vot 
fuseseră cooptați noul preşedinte, în persoana lui Alexander Dubček, adjunctii lui, fostul 
preşedinte Stanislav Kukrâl, Jozef Stank, Zdeněk Jičínský (unul dintre deputaţii nou-pri- 
miti) şi Jaroslav Jenerâl!. 

O zi mai târziu, când parlamentul s-a întrunit să aleagă noul preşedinte al federaţiei, 
Havel a fost încercat de un profund sentiment al absurdului. Candidatura lui fusese 
recomandată deputaţilor în numele aproape tuturor instituţiilor şi organizaţiilor, „de la 
Organizaţia Femeilor până la Armata Populară Cehoslovacă”?, în favoarea sa votând o 
Adunare Federală aleasă în 1986, cu alte cuvinte în plină perioadă a „normalizării”. 

A fost votat în unanimitate — nimeni n-a votat împotrivă şi nici măcar nu s-a abținut 
nimeni. Noul preşedinte n-a mai fost obligat să depună jurământul de credinţă fata de 
doctrina socialistă (paragraful corespunzător din textul jurământului fusese eliminat cu 
ocazia şedinţei parlamentului din ziua precedentă), dar a depus jurământul de credinţă fata 
de Republica Socialistă Cehoslovacă. Această experienţă neplăcută a făcut ca prima ini- 
țiativă legislativă a lui Havel să fie proiectul de schimbare a numelui si simbolurilor 
statului, pe care l-a şi depus în forumul parlamentului în ianuarie 1990, provocând o 
adevărată furtună, destul de gravă, în relaţiile ceho-slovace. 

` Învestirea lui Havel în funcţia de preşedinte poate fi considerată sfârşitul simbolic al 
„revoluţiei de catifea”. Desigur, cehii şi slovacii aveau de-acum în față multe sarcini al 
căror scop final urma să fie lichidarea rămășițelor comuniste. În iunie 1990 au avut loc 
alegeri libere, a început să se profileze scena politică, au apărut probleme în aşezarea pe 
baze sănătoase a relaţiilor dintre cehi şi slovaci, pe plan internaţional au fost lichidate CAER 
şi Pactul de la Varşovia, unităţile armatei sovietice au părăsit teritoriul Cehoslovaciei. Cu 
toate acestea, alegerea lui Havel ca şef al statului a fost un moment crucial — ea punea 
capăt unui anumit proces şi unei atmosfere specifice ultimelor zile din noiembrie şi 
decembrie 1989. Încheierea grevei studenţilor trebuie considerată sfârşitul simbolic al 
acestei atmosfere revoluţionare. 


1. Paweł Ukielski, Aksamitny rozwód... (Divorțul de catifea...), p. 93. 
2. Vaclav Havel, Tylko krotko... (Pe scurt...), p. 97. 

La câteva ore după încheierea votului în parlament, reprezentantul Comitetului Naţional 
de Coordonare a Grevei, Martin Mejstřík, declara la televiziune: „Václav Havel ca preşe- 
dinte este pentru noi o garanţie suficientă că în Cehoslovacia schimbările sunt ireversibile. 
Alegerea lui şi a domnului Dubéek în cele mai înalte funcţii din stat reprezintă punctul 
culminant al procesului de înnoire pe care l-am început în noiembrie. Cu ocazia ultimei 
şedinţe a comitetului nostru de grevă ne-am declarat cu toţii de acord ca în cazul în care 
Havel va fi ales în funcţia de preşedinte să facem o declaraţie la televiziune, în cadrul 
jurnalului de seară, prin care să anunţăm încetarea grevei. Cu toate acestea, universităţile 
vor fi în continuare gata de grevă, vor fi păstrate structurile comitetelor de grevă şi modul 
de contact”!. Revoluţia de catifea a fost dusă până la capăt de cei care o începuseră. 


Postcomuniştii după revoluţia de catifea 


Odată cu încheierea revoluţiei de catifea, în Cehoslovacia a început să se profileze o 
nouă scenă politică, mai precis au început să se profileze două scene politice diferite. 
Înfiinţarea celor două mişcări sociale independente — OF şi VPN — sugera că pe teritoriul 
celor două republici au apărut de fapt două spaţii politice paralele şi independente unul 
de celălalt, reprezentate prin cele două formaţiuni. 

Aceeaşi situaţie a afectat şi KSC, care a trebuit să facă fata unei severe selecții calitative, 
nemaifiind singura forță politică din Cehoslovacia. În noile condiţii, drumurile comuniştilor 
cehi şi cele ale comuniștilor slovaci s-au despărţit în foarte scurt timp, şi nu numai din 
punct de vedere formal, ci şi al direcţiei pe care urma să se angajeze activitatea lor viitoare. 
Pe 31 martie 1990 a fost creată confederatia a două subiecte juridice, KSS şi Partidul 
Comunist al Cehiei și Moraviei (Komunistickă strana Cech a Moravy — KSCM). 

Comuniştii slovaci s-au angajat pe drumul democratizării — ca nou preşedinte al par- 
tidului a fost ales un politician din generaţia mai tânără, Peter Weiss, care şi-a propus ca 
scop să transforme KSS într-un partid social-democrat modem, de tip occidental. În 
schimb, comuniştii cehi n-au trecut la o reformă asemănătoare; în ciuda faptului că au 
eliminat din rândurile lor un grup de activişti dintre cei mai compromisi, ei nu s-au hotărât 
să rupă total legăturile cu rădăcinile partidului. 

Afirmațiile sunt valabile şi pentru sfera simbolisticii: dacă in cele din urmă slovacii 
s-au hotărât în 1991 să elimine din numele partidului trimiterea la comunism, preferând 
denumirea Partidul Stângii Democratice (Strana demokratickej lavice — SDL) şi ieşind 
inclusiv din alianța cu KSČM, în schimb, în urma unui referendum interior organizat în 
1992, gruparea cehă a respins cu 75% din voturi ideea eliminării adjectivului „comunist” 
din denumirea ei?. 

Cauzele care au dus la despărţirea celor două partide, după ce multi ani fuseseră un 
singur organism, sunt destul de complexe. 

În mod cert, o importanţă fundamentală au jucat epurările efectuate după înăbușirea 
Primăverii de la Praga — mult mai puţin severe în profunzime şi structură pentru partea 
slovacă, ceea ce a făcut ca în această parte a partidului să rămână mult mai multe persoane 
tinere şi dinamice, chiar dacă practic nu se poate vorbi de o opoziţie interna în cadrul 


1. Jiří Suk, Občanské Forum... (Forumul Cetăţenesc...), vol. 1, p. 209. 
2. Paweł Ukielski, Aksamitny rozwód... (Divorțul de catifea...), pp. 122, 127-128, 219, 228. 

partidului, teză care este cel mai bine confirmată tocmai de alegerea lui Weiss ca preşedinte. 
Acest activist tânăr era membrul unui grup informal de cercetători de la Institutul de 
Marxism-Leninism al CC al KSS, care organiza seminarii la care participau inclusiv 
intelectuali din opoziţie. În acelaşi timp însă, comuniştii cehi erau conduși tot de Adamec, 
pe care îl preocupa mai degrabă eşecul în confruntarea lui cu Havel decât organizarea unor 
acţiuni de efect în favoarea partidului. La categoria cauzelor care au dus la diferenţierea 
celor două grupări ar trebui să adăugăm şi mai slaba înrădăcinare a mişcării comuniste pe 
teritoriul Slovaciei, ceea ce a făcut ca în anii '50-'60 în rândurile activiştilor comunişti 
slovaci să intre persoane care voiau mai degrabă să-şi îmbunătăţească statutul social decât 
să contribuie la realizarea ţelurilor acestei ideologii!. 

După revoluţia de catifea, partidele comuniste au fost obligate să înceapă lupta pentru 
electorat şi să se prezinte la alegeri. În cadrul alegerilor desfășurate înainte de scindarea 
federaţiei, ele au obținut rezultate foarte apropiate — în 1990 vorbim despre ceva mai mult 
de 13% în ambele republici, iar în 1992, de mai mult de 14%. Aşa încât putem spune că, 
dacă din punct de vedere politic drumurile celor două grupări s-au despărţit imediat după 
revoluţia de catifea, evoluţia lor a început să capete aspecte cu adevărat diferite abia după 
scindarea Cehoslovaciei. 

KSCM n-a fost supus niciunui proces de modernizare şi reformă. În toamna anului 
1990, Ladislav Adamec a fost înlocuit din postul de preşedinte al partidului cu Jiří Svoboda, 
un regizor cu idei destul de moderate, pentru ca în 1993, pentru următorii 12 ani, condu- 
cerea partidului să fie preluată de Miroslav Grebeniéek, adversarul oricăror schimbări. 
Nici în ziua de azi nu este încă pe deplin clar în ce direcţie se îndreaptă această grupare, 
dar un lucru este foarte vizibil, şi anume că ea este „opacă” fata de orice încercare de 
liberalizare. Iar acest lucru a făcut ca membrii mai putin ortodocşi să plece unii după alţii, 
ultimul grup retrăgându-se odată cu alegerea lui Grebenitek ca preşedinte al partidului. 
Rezultatul decent obţinut la alegerile din 1992 i-a întărit pe comunişti în convingerea că 
politica de apărare a cuceririlor socialismului real adoptată de ei, critica proceselor de 
transformare şi de răfuială cu trecutul şi, nu mai puţin, faptul de a conta pe electoratul cu 
nostalgii comuniste accentuate reprezintă o strategie absolut corectă, care aduce rezultate 
pozitive?. 

Izolationismul partidului comunist s-a suprapus cu ostracizarea la care a fost supus. 
Printre celelalte grupări de pe scena politică a Cehiei exista parcă o înţelegere tacită de a nu 
accepta niciun fel de colaborare cu KSČM. În anii următori, comuniştii aveau să obţină un 
sprijin electoral cifrat la peste zece procente (la alegerile parlamentare din 1996 — 10,3%, 
în 1998 — 11%, în 2002 — 18,5%, în 2006 — doar 12,8%), dar n-au avut decât o influenţă 
marginala asupra politicii cehe. Situaţia s-a schimbat, chiar dacă într-o măsură destul de 
redusă, după alegerile din 2002. Având în vedere rezultatul electoral record obţinut de 
comuniști pentru prima dată după revoluţia de catifea, ei au reușit să ocupe postul de vice- 
preşedinte al parlamentului si în curând au participat activ la demersurile de alegere a pre- 
şedintelui. Votul lor a fost important, spre exemplu, în 2003, cu ocazia alegerii lui Vâclav 
Klaus. Această ieşire parţială din izolare nu le-a adus totuşi o participare reală la exercitarea 
puterii. În ciuda zvonurilor care se răspândiseră, comuniștii n-au reuşit să realizeze o 
colaborare de durată sub forma unei coaliţii cu social-democraţii. 


1. Juraj Marušiak, „Rok 1989 na Slovensku” („Anul 1989 în Slovacia”), in Cesko-slovenska his- 
torickă rocenka (Anuarul istoric ceho-slovac), Brno, 2002, p. 151. 

2. Marek Migalski, Czeski i polski system partyjny (Sistemul politic ceh şi cel polonez), Varşovia, 
2008, p. 74. 


CEHOSLOVACIA: IMPLOZIA SISTEMULUI 30i 


Situaţia KSCM pe scena politică cehă, în ciuda unei poziţii aparent puternice, nu pare 
prea promițătoare. Închizându-se în „fortăreaţa lor asediată”, comuniștii n-au putut prelua 
controlul asupra stângii, ci au fost împinşi spre periferia acestui spaţiu politic, rolul de 
stânga constructivă fiind adjudecat de Partidul Social-Democrat Ceh (Česká strana sociálně 
demokratická — CSSD). Înfiinţarea acestui partid si apoi cucerirea statutului de forță 
politică de decizie în sistemul ceh au constituit un eveniment la scara întregii regiuni, 
pentru că este singurul partid social-democrat din Europa Centrală care nu are rădăcini 
comuniste, ci se revendică direct de la tradiţiile democratice de dinainte de revoluţia 
comunistă şi de la activitatea emigrației. Un motiv în plus de îngrijorare pentru comuniștii 
cehi ar trebui să fie scăderea numerică a membrilor partidului si „îmbătrânirea lui”. În 
fiecare an, KSCM isi pierde cam 6-7% din membri, iar nou-venitii nu depăşesc nici măcar 
nivelul unui singur procent. Potrivit calculelor, partidul pierde zilnic câte 16 membri, 
vârsta medie a tovarășilor fiind de peste 70 de ani (mai mult de două treimi dintre ei sunt 
pensionari). Nu e de mirare aşadar că partidul care în 1992 încă mai înregimenta 350.000 
de persoane a ajuns după 15 ani la doar 77.000 de membri!. 

Pe un cu totul alt drum s-au angajat în schimb comuniştii slovaci, care s-au hotărât să 
opereze schimbări fundamentale, devenind astfel un partid social-democrat european. 
Datorită faptului că s-au rupt complet de ideologia marxistă şi de rădăcinile lor comuniste, 
adepţii lui l-au transformat într-un partener politic egal în drepturi cu toate celelalte partide 
din Slovacia. După cum constata Peter Weiss în 1991, „nu este vorba de o primenire a 
fostului partid, ci de înfiinţarea unui partid nou pe baza unui nou program care nu fetişi- 
zează postulatele marxist-leniniste, ci sprijină dezvoltarea unei democraţii parlamentare 
pluraliste””. 

După reuşita în alegerile din 1992, partidul a devenit a doua forţă politică din parlament, 
dar în 1994 s-a decis să sprijine dizolvarea parlamentului şi organizarea de alegeri antici- 
pate, contând pe o ameliorare a acestui statut, potrivit sondajelor. Scrutinul din 1994 le-a 
adus însă postcomunistilor o mare dezamăgire — în ciuda faptului că intraseră într-o coaliție 
electorală cu trei grupări de stânga mai mici, n-au obţinut decât 10,4% din totalul voturilor, 
abia reuşind să treacă pragul electoral (pentru coalitiile compuse din patru şi mai multe 
partide, acesta se ridica la 10%). Înfrângerea lor şi revenirea la putere a lui Vladimir Mečiar 
au provocat şi schimbarea preşedintelui SDL — Weiss a fost înlocuit de fostul ambasador 
al Slovaciei la Kiev, Jozef Migaš. 

Până la următoarele alegeri, postcomunistii au activat sub sloganul înlăturării de la 
putere a lui Mečiar, care a dus la înrăutățirea semnificativă a imaginii Slovaciei pe arena 
internaţională şi la limitarea libertăţilor democratice în interiorul ţării. SDL a reuşit să 
obţină 14,7% din voturi şi, după alegeri, a intrat în componenţa unei largi coaliţii „anti- 
-Metiar”, compusă dintr-o formaţiune de centru-dreapta, Coaliția Democratică Slovacă 
(Slovenská demokratická koalícia — SDK), Partidul Coaliţiei Maghiare (Strana mad 'arskej 
koalicie/ Magyar Koalíció Partja—SMK/MKP) şi o formaţiune de stânga, Partidul Acordului 
Cetăţenesc (Strana občianskeho porozumenia — SOP). 

Era o tovărăşie destul de exotică, singurul element care „unea” aceste grupări fiind de 
fapt spaima că Mečiar va ajunge din nou la putere. Partidele de stânga erau situate, în 
cadrul coaliţiei, pe o poziţie mult mai slabă. Ceea ce nu schimba cu nimic faptul că pentru 
SDL atât rezultatul alegerilor, cât şi ocuparea a şase portofolii ministeriale (inclusiv al 


1. „Denně přicházíme o šestnáct komunistů, zjistil ústřední výbor” („Pleacă zilnic câte 16 comunişti, 
afirmă comitetul central”), Mladă fronta DNES, 7 mai 2008. 
2. Paweł Ukielski, Aksamitny rozwód... (Divorțul de catifea...), p. 228. 

celui de vicepremier) şi a funcţiei de preşedinte al parlamentului de către şeful partidului 
constituiau cel mai mare succes repurtat de partid în toată istoria lui. 

În mod paradoxal, cel mai mare succes a devenit cauza înfrângerii sale ulterioare. Prin 
prezenţa lor în guvern, postcomunistii garantau cu numele lor acţiunile lui Mikuláš Dzurinda, 
care de multe ori intrau în contradicţie cu programul lor şi cu aşteptările electoratului. La 
aceşti factori se adăugau frictiunile interne. În 1999, nemulţumit de poziţia pe care o ocupa, 
Robert Fico a părăsit partidul, iar la începutul anului 2002 la fel a procedat un grup întreg 
de membri apropiaţi de Peter Weiss (printre alţii, ministrul Finanţelor, Brigita Schmâgnerovă, 
şi ministrul Învățământului, Milan Ftáčnik). Foarte dureroasă pentru partid a fost despar- 
tirea de Fico, un politician tânăr si foarte ambițios care întrunea calităţile unui tehnocrat 
abil şi care nu ezita să uzeze de metode populiste care-i asigurau sprijinul popular. 
Nemulțumit că numele lui fusese omis la distribuirea ministerelor, Fico s-a hotărât să 
creeze un alt partid pe care l-a denumit „Smer” (Direcţia). Grupul lui Weiss a creat de 
asemenea o formaţiune politică nouă, Alternativa Social-Democrată (Socid/nodemokratickă 
alternativa — SDA). 

Alegerile din 2002 au adus înfrângerea SDE şi SDA, care n-au întrunit nici măcar câte 
2% din voturi, prin urmare nu au intrat în parlament, şi un succes moderat pentru „Smer”, 
care se aştepta la mai mult decât cele 13,5 procente obţinute. În mod cu totul neașteptat, 
KSS a obţinut 6,3% din totalul de voturi. 

După multi ani de absenţă, revenirea KSS în marea politică reprezenta o surpriză — 
partidul fusese înfiinţat in 1991, imediat după ruperea SDL de ideologia comunistă, iar la 
alegerile următoare s-a situat mult sub pragul electoral. De data aceasta, comuniștii îşi 
datorau succesul, pe de o parte, dezamăgirii electoratului de stânga faţă de atitudinea SDL, 
iar pe de altă parte, atitudinii ambigue a „Smer”, care se autodefinea ca „partidul celui 
de-al treilea drum”, ca o grupare tehnocrată debarasată de orice ideologie. 

Anii următori au fost un şir neîntrerupt de succese pentru „Smer”, ai cărui lideri au 
ştiut să tragă concluziile care se impuneau în urma rezultatului electoral nesatisfăcător şi 
s-au redefinit într-un mod lipsit de orice ambiguitate ca grupare de stânga. În 2004, alegerile 
prezidenţiale au fost câştigate de candidatul sprijinit de partidul lui Fico, Ivan Gašparovič, 
iar la sfârşitul aceluiaşi an gruparea lui a înghiţit alte partide de stânga, mai mici: SDE, 
SDA si Partidul Social-Democrat Slovac (Socialnodemokraticka strana Slovenska — 
SDSS). La numele partidului a mai fost adăugat un element, acesta devenind „Smer-SD” 
(„Smer — Social-Democratia”)’. 

Preluarea SDL a fost o mişcare deosebit de profitabilă pentru „Smer” din punctul de 
vedere al importantului patrimoniu adus ca zestre de fosta principală forţă de stânga. Astfel, 
partea stângă a scenei politice din Slovacia era regrupată, iar cei patru ani de opoziţie i-au 
prins bine grupării conduse de Fico, întrucât popularitatea ei în rândul electoratului a crescut 
continuu. În 2006, acest partid a câştigat detașat alegerile parlamentare, obținând 50 de 
locuri din cele 150 cât are parlamentul slovac. După formarea unei coaliţii cu grupări 
populist-nationaliste — Partidul Naţional Slovac (Slovenská národná strana — SNS) condus 
de Jan Slota şi Anna Belousova şi cu Mişcarea pentru o Slovacie Democratică (Hnutie za 
demokraticke Slovensko — HZDS) a lui Vladimir Mečiar —, Fico a devenit premier, iar 
partidul lui a ocupat 11 din cele 16 fotolii ministeriale. Anii care au urmat au adus „Smer” 
în poziţie dominantă pe scena politică slovacă. Cu toate acestea, după alegerile din 2010, 


1. Piotr Bajda, Elity polityczne na Słowacji. Kręta droga do nowoczesnego państwa (Elitele politice 
din Slovacia. Drumul întortocheat spre statul modern), Varşovia, 2010, p. 173. 

partidul lui Fico a fost obligat să treacă în opoziţie ca urmare a constituirii unei coaliţii 
formate din partidele de centru-dreapta. Dar coaliția s-a dovedit slabă, fiind sfâșiată de 
conflicte interne. Destrămarea ei a provocat organizarea de alegeri anticipate în anul 2012. 
Acestea au dus la victoria fără precedent, în condiţiile Slovaciei independente, a grupării 
„Smer”, care a devenit astfel primul partid din acestă ţară capabil să guverneze singur 
după ce a întrunit aproape 45% din voturile alegătorilor şi a ocupat 83 de locuri din cele 
150 ale parlamentului slovac!. 


Lustratia/decomunizarea 


Una dintre primele probleme fundamentale cu care a trebuit să se confrunte Cehoslovacia 
liberă a fost activitatea Securităţii de Stat (StB). Desființarea formală a acestei structuri a 
avut loc pe data de 1 februarie 1990, iar acţiunile poliţiei secrete au devenit una din 
principalele teme de discuţie pentru viata publică a ţării. Acest lucru s-a datorat, printre 
altele, activităţii comisiei pentru studierea evenimentelor din 17 noiembrie, care urma să 
lămurească rolul StB în legătură cu incidentele survenite în timpul manifestatiei. 

În Cehoslovacia, procesul lustraţiei a început relativ repede. Încă înainte de primele 
alegeri libere, planificate să aibă loc în cursul anului 1990, guvernul a emis o hotărâre specială 
care reglementa principiile lustrării candidaţilor pentru alegerile legislative. În spiritul pre- 
vederilor acestei hotărâri, arhivele MAI puteau elibera certificate de lustratie conducerii 
partidului, dar numai cu acordul fiecărui candidat în parte. De acest drept au profitat toate 
grupările politice care au luat startul în competiţia electorală, cu excepţia comuniștilor. 
Efectul acestei hotărâri cu greu poate fi evaluat, dar toată lumea e de acord că în multe cazuri 
acest demers a fost eficient atât prin potenţialul său de intimidare a foştilor colaboratori ai 
Securităţii, cât şi ca instrument care permite conducerii unui partid să efectueze anumite 
rectificări ale listelor electorale?. 

Alegerile din 1990 sunt legate de un grav scandal de lustraţie, vizând persoana preşe- 
dintelui CSL, Josef Bartonéik. Despre problemele lui s-a vorbit mult înainte de alegeri. 
Într-o discuţie cu preşedintele Havel, Bartonéik ar fi promis că va renunța la candidatura 
pentru un mandat parlamentar, dar „s-a îmbolnăvit” şi „n-a mai apucat” să-şi retragă 
candidatura. În această situaţie, fostul activist al opoziţiei, deputatul OF şi adjunctul 
ministrului Afacerilor Interne Jan Ruml a afirmat public că Bartonéik n-ar trebui să can- 
dideze pentru că este un om necinstit. A doua zi, presa a adus precizări suplimentare, în 
sensul că şeful popularilor ar fi avut legături cu serviciile speciale. Cu toate acestea, în 
cele din urmă Bartončik a participat la alegeri, obţinând şi mandatul de deputat, dar acest 
scandal a pus totuşi capăt carierei sale politice. În luna septembrie 1990 a pierdut funcţia 
de preşedinte al partidului în favoarea lui Josef Lux, iar doi ani mai târziu a renunţat si la 
calitatea de simplu membru al formaţiunii. 

Pe 4 octombrie 1991, Adunarea Federală a votat legile lustraţiei şi decomunizării, care 
trei zile mai târziu au fost semnate şi de preşedintele Havel. Ele vizau trei categorii de 


1. Paweł Ukielski, „Fico bierze wszystko” („Fico ia tot”), http://www.omp.org.pl/artykul. 
php?artykul=262. 

2. Problem lustracji w Europie Srodkowej i krajach battyckich. Raport OSW (Problema lustraţiei 
în Europa Centrală şi în ţările baltice. Raportul OSW ), Centrul de Studii pentru Europa de Est, 
Varşovia, septembrie 2005, p. 7. 

persoane: angajaţii şi colaboratorii StB; persoanele care au studiat la şcoala superioară 
KGB din Moscova si la alte instituţii sovietice asemănătoare si, în sfârșit, activistii de 
partid aflaţi la un nivel superior comitetului raional. „Cei verificaţi şi diagnosticati pozitiv” 
în spiritul acestor legi nu mai au dreptul să facă demersuri pentru a fi angajaţi în posturi de 
conducere în administraţia de stat, armată, contrainformaţii, poliţie, cancelaria preşedintelui, 
a guvernului, a parlamentului, în Tribunalul Suprem şi Curtea Constituţională, în prezidiul 
Academiei de Ştiinţe, în mass-media de stat sau în organizaţiile, întreprinderile şi societăţile 
cu capital majoritar de stat!. Iniţial, legea urma să rămână în vigoare până la sfârşitul lui 
1996, dar în 2000, ca urmare a faptului că a fost reînnoită de două ori, a căpătat putere 
executorie pe termen nelimitat pe teritoriul Republicii Cehe. 

Cu totul altfel s-au petrecut lucrurile în Slovacia. După despărţirea federaţiei, autori- 
tatile slovace n-au mai continuat procesul de lustraţie, iar legea şi-a pierdut valabilitatea 
la sfârşitul anului 1996, în conformitate cu prevederile iniţiale. 

Legea din 1991 nu prevedea obligativitatea publicării listelor cu colaboratorii, ceea ce 
a făcut ca primele încercări de a da publicităţii astfel de documente să fie ilegale. Lista cu 
numele colaboratorilor a fost totuşi publicată în 1992 în bisăptămânalul Rude Kravo de 
Petr Cibulka, un fost membru al opoziţiei. Acest registru, cunoscut din momentul respectiv 
ca „lista lui Cibulka”, cuprindea 220.000 de nume şi a provocat numeroase controverse 
Şi procese, din cauză că printre cei menţionaţi se aflau şi categorii de persoane care ar fi 
fost posibil să fie înregistrate de Securitate fără ştirea lor (ca oameni „de încredere” sau 
„candidaţi”). 

Posibilitatea legală de a publica lista colaboratorilor StB a apărut abia în 2002, când 
s-a dispus deschiderea accesului public la lista integrală. Pe baza acestui text de lege, 
Ministerul ceh al Afacerilor Interne a publicat în 2003 pe internet şi sub formă de broşură 
un set de 75.000 de nume (în comparaţie cu „lista lui Cibulka”, fuseră eliminate categoriile 
„oameni de încredere”, „candidaţi” şi toţi cetăţenii Slovaciei). 

Republica Cehă a adoptat destul de repede soluţia legală privind lustratia şi decomu- 
nizarea, dar a trebuit să aştepte destul de mult până au fost create instituţiile care urmau 
să se ocupe de păstrarea, cercetarea şi facilitarea accesului la documentele emise de 
Serviciile de Securitate. Abia în 2005 un grup de 19 senatori a depus un proiect de lege 
privind înfiinţarea Institutului Memoriei Poporului. În cele din urmă, în ciuda votului 
negativ al grupării comuniste si al boicotului social-democratilor, parlamentul a validat 
crearea acestei instituţii sub numele Institutul de Cercetare a Regimurilor Totalitare (Ustav 
pro studium totalitnich rezimi), iar pe | august 2007 acesta isi începea activitatea. În 
fruntea lui se află un consiliu format din şapte persoane care aleg un director (primul şef 
al acestei instituţii a devenit istoricul Pavel Žáček). Competentele instituţiei acoperă 
ambele regimuri totalitare — ocupaţia germană din anii 1938-1945 şi regimul comunist din 
perioada 1948-1989. 


1. „Zákon ze dne 4 října 1991, kterým se stanoví některé dalši předpoklady pro výkon některých 
funkcí ve státních orgánech a organizacích České a Slovenské Federativní Republiky, České 
Republiky a Slovenské Republiky” („Legea din 4 octombrie 1991 cu privire la unele condiții 
care trebuie îndeplinite în vederea ocupării anumitor funcții în cadrul organelor de stat şi al 
organizaţiilor din Republica Federativă a Cehiei şi Slovaciei”), http://aplikace.mvcr.cz/archiv2008/ 
sbirka/1991/sb086-91.pdf (accesat pe 21 iulie 2009). 

2. Problem lustracji w Europie Środkowej... (Problema lustraţiei în Europa Centrală...), martie 
2009, pp. 5-6. 

3. Ibidem, pp. 6-7. 

La fel ca şi în celelalte tari, crearea unui astfel de institut a suscitat multe controverse. 
Proiectul a fost criticat de forţele de stânga, atât de cele cu rădăcini comuniste, cât şi de 
social-democraţi, care nu-şi trag seva din fostul regim. La sfârşitul anului 2007, un grup 
de deputaţi aparţinând celor două grupări politice a adresat Curţii Constituţionale cererea 
de lichidare a institutului, pe motiv că este o instituţie care politizează dezbaterea istorică 
şi limitează libertatea cercetării. Un argument suplimentar ar fi fost numele lui, care, dupa 
părerea lui Zdeněk Jičínský, autorul acestei cereri, nu ia în considerare faptul că „regimul 
comunist n-a fost totalitar pe toată durata lui”. Dar Curtea nu a fost de acord cu rezervele 
formulate de formațiunile de stânga şi a respins cererea; ca urmare, Jiří Paroubek, şeful 
social-democratilor, a anunţat că va face alte încercări de lichidare a institutului, dacă nu 
printr-o sentinţă judecătorească, măcar printr-o decizie politică în momentul în care vor 
câştiga alegerile!. 

Reglarea de conturi a societăţii cehe cu trecutul ei comunist este legată de multe cazuri, 
larg discutate si controversate. Printre acestea se numără si cel al lui Jan Kavan, un emigrant 
din perioada Primăverii de la Praga, ministru al Afacerilor Externe în guvernul social-demo- 
crat al lui Miloš Zeman (1998-2002) şi preşedinte al Adunării Generale a ONU (2002-2003). 

Kavan era unul din partizanii legii lustraţiei, dar la începutul anilor '90 în presă au 
apărut informaţii că şi-ar fi denunţat colegii rezidentului la Londra al spionajului cehoslo- 
vac. Învinuitul a dat asigurări că nu ştia nimic despre activitatea de securist lucratorului 
respectiv de la ambasadă, iar în dosarul său nu s-a găsit niciun document purtând semnătura 
lui. În 1996, tribunalul l-a disculpat de invinuiri. Dar în fata opiniei publice el rămâne în 
continuare o figură destul de ambiguă, pentru că până la urmă nu se ştie dacă a fost doar 
un bârfitor naiv sau un denuntator conștient’. 

În ultimii ani s-a vorbit mult despre cazul a doi miniştri din guvernul de uniune naţională 
din perioada revoluţiei de catifea: ministrul Apărării naţionale, Miroslav Vacek, şi ministrul 
Afacerilor Interne, Richard Sacher. În primăvara anului 2007 s-a dovedit că amândoi cola- 
boraseră cu serviciul comunist de contrainformaţii, iar documentele referitoare la activitatea 
lor, ca prin minune, nu fuseseră distruse. Dacă în cazul lui Vacek, general comunist în armata 
populară, această informaţie nu constituia o surpriză majoră, colaborarea lui Sacher, membru 
al Partidului Popular Ceh (CSL) şi unul dintre autorii „lustraţiei sălbatice” din martie şi 
aprilie 1990, a făcut de-a dreptul senzatie*. Ca ministru al Afacerilor Interne, Sacher avusese 
acces liber la arhive, motiv pentru care rolul său în compromiterea unui coleg de partid, 
Bartoncik, a trezit controverse încă de la bun început. 

Un adevărat scandal legat de faptul că anumite informaţii din arhivele StB au fost date 
publicităţii îl implica pe vestitul scriitor ceh Milan Kundera. Pe 13 octombrie 2008, în 
săptămânalul Res pekt a fost publicat un material amplu în care Adam Hradilek, şeful secției 
oral history din cadrul Institutului de Cercetare a Regimurilor Totalitare, îl acuza pe 
Kundera de delatiune cu consecinţe grave: în 1950, tânărul pilot Miroslav Dvořáček a fost 
condamnat la 22 de ani de lagăr în condiţii grele, din care a ispăşit mai mult de 134. Cât 


l. ,,Séf CSSD chce zrušit ústav stă jco stůj” („Şeful ČSSD vrea cu orice preț să lichideze institutul”), 
Lidové noviny, 17 martie 2008. 

2. Problem lustracji w Europie Środkowej... (Problema lustraţiei în Europa Centrală...), septembrie 

2005, pp. 9-10. 

Václav Drchal, „Dva ministři agenty StB” („Doi miniştri agenți ai StB”), Lidové noviny, 30 mai 2007. 

4. Adam Hradilek, Petr Třešňák, „Milan Kundera’s denunciacion”, http://english.respekt.cz/ 
Milan-Kunderas-denunciacion-2742.html (accesat pe 12 aprilie 2009). Originalul în limba cehă: 
Adam Hradilek, Petr Třešňák, „Udání Milana Kundery”, Respekt, 2008, an XIX, nr. 42, pp. 38-46. 

despre Kundera, el a respins cu hotărâre aceste acuze şi a cerut să-i fie prezentate scuze; 
a avut şi mulţi apărători care subliniau că acuzarea se baza pe un număr infim de documente 
Şi criticau modul în care acestea fuseseră date publicităţii. Săptămânalul Respekt a refuzat 
să facă vreo rectificare, rămânând de părere că Milan Kundera n-a dat lămuriri în legătură 
cu amestecul său în acest denunt, de vreme ce documentele confirmă fără ambiguitate 
rolul pe care l-a avut. 

Discuţiile aprinse care s-au iscat în jurul cazului Kundera au confirmat că cehii încă 
nu au sentimentul că în ţara lor reglarea de conturi cu trecutul comunist ar fi un proces 
încheiat. Aproape 40% dintre ei sunt de părere că legile lustraţiei ar trebui aplicate în 
continuare (cam 30% sunt împotrivă) şi doar 16% dintre cehi consideră că foştii colabo- 
ratori ai StB au fost pe deplin trasi la răspundere pentru trecutul lor (o opinie contrară au 
avut 54% dintre respondenţi)". 

Cu totul altfel s-a desfăşurat reglarea de conturi cu perioada comunistă pe teritoriul 
Slovaciei. După ce legile lustraţiei moştenite de la fosta federaţie şi-au consumat termenul 
de valabilitate, Slovacia n-a mai cunoscut astfel de iniţiative. Faptul că un cetăţean oarecare 
a colaborat cu StB nu atrage după sine niciun fel de consecinţe juridice — nu limitează (ca 
în Cehia) accesul la funcţii de răspundere în administraţia de stat. Nici măcar tăinuirea 
acestui lucru nu aduce după sine urmări neplăcute (cum se întâmplă în Polonia). Unul 
dintre exemplele cele mai frapante ale atitudinii autorităţii slovace de stat faţă de problema 
pedepsirii cadrelor regimului comunist este soarta lui Alojz Lorenc, care în a doua jumătate 
a anilor ’80 fusese adjunctul ministrului Afacerilor Interne, însărcinat cu serviciile speciale. 
În 1992, el a fost condamnat de un tribunal din Praga la patru ani de închisoare, dar nu 
Şi-a ispăşit pedeapsa pentru că după scindarea federaţiei a refuzat, ca simplu cetăţean, să 
se supună acestui verdict. În 1998, în Slovacia sentinţa a fost anulată. Actualmente Lorenc 
are funcţia de consilier pe lângă fondul „Penta” (proprietarii acestuia sunt foşti absolvenţi 
ai MGIMO? din Moscova), același care in 2009 încerca să preia firma poloneză producă- 
toare de elicoptere PZL Swidnik?. 

După câţiva ani de vid absolut au fost adoptate soluţii juridice care asigură un acces 
larg la arhive. Respectarea acestuia este asigurată de Institutul Memoriei Poporului (Ústav 
pamäti národa — UPN), înfiinţat în 2003. Apariţia lui este instituită printr-o lege din 
19 august 2002 care reglementează în acelaşi timp şi problema accesului la documentele 
serviciilor de Securitate din anii 1939-1989. În conformitate cu prevederile acestei legi, 
orice cetățean are dreptul de a adresa institutului întrebarea dacă StB i-a deschis un dosar 
si, în cazul unui răspuns afirmativ, de a vedea ce conţine acesta. Aceeaşi lege obliga de 
asemenea toate instituţiile care dispun de materiale ale Securităţii să permită cadrelor UPN 
accesul gratuit la acestea. Creatorul şi primul director al Institutului a fost Jan Lango$, timp 
de mulţi ani membru al opoziţiei, fost ministru cehoslovac al A facerilor Interne şi copar- 
ticipant la iniţierea procesului lustraţiei în Cehoslovacia. 


1. Robert Malecky, „1989, Češi odmítají tlustou čáru” (,,1989, Cehii resping in mod hotărât”), 
Lidove noviny, 16 noiembrie 2007. 

2. Institutul de Stat pentru Relaţii Internationale de la Moscova (MockoBckuiă rocynapcTBenHbliă 

Aşa cum era prevăzut în lege, UPN a publicat pe internet lista persoanelor care fuseseră 
luate în evidenţa StB din Slovacia. Lista era împărţită în trei categorii: candidaţi potenţiali 
pentru colaborare, persoane duşmănoase faţă de regim şi colaboratori (în total 81.000 de 
nume). În același timp, pe pagina de internet a Institutului a apărut si lista angajaţilor StB. 
Aceste materiale sunt şi azi ţinta multor controverse şi dispute, care au dus chiar şi la 
procese împotriva Institutului. Temperatura maximă în aceste dezbateri este atinsă când 
numele despre care se discută aparţin oamenilor Bisericii. 

Persoanele cu convingeri religioase au constituit în Slovacia sprijinul cel mai important 
pentru mişcările de opoziţie, şi tocmai de aceea serviciile comuniste s-au străduit să se 
infiltreze cât mai adânc în mediul lor. Lista publicată pe internet cuprindea, printre altele, 
numele lui Jan Sokol, arhiepiscop de Tmava*, şi al lui Julius Filo, episcop general al 
Bisericii Evanghelice!. Amândoi au respins categoric învinuirea, iar arhiepiscopul Sokol 
a scris într-o declaraţie pe acest subiect: „Declar din nou si confirm că nu am colaborat 
niciodată în mod intenţionat cu StB, cu alte cuvinte că nu am transmis niciodată Securităţii 
în mod intenţionat informaţii care să aducă prejudicii Bisericii Catolice sau vreunuia dintre 
concetăţenii mei”?. În luna mai 2009, în legătură cu Sokol au apărut totuşi alte neclaritati — 
potrivit informaţiilor UPN, în 1998 el i-ar fi dat lui Stefan Nâhlik, fost agent al StB, o jumătate 
de miliard de coroane?. 

Dacă în cursul guvernării coaliţiei de dreapta din anii 2002-2006 a existat un consens 
politic în legătură cu UPN, situaţia acestei instituţii a suferit o degradare semnificativă 
după alegerile din 2006 şi venirea la putere a coaliţiei de stânga, naţionaliste. Momentul 
schimbării de guvern a coincis cu cel al morţii carismaticului şi popularului Langoă, ceea 
ce a dus la slăbirea și mai accentuată a autorităţii UPN. Potrivit algoritmului pe care şi 
l-a stabilit coaliția, candidatul la funcţia de şef al institutului urma să fie propus de SNS, 
care, după multe ezitări (unii dintre potenţialii candidaţi refuzând preluarea acestei 
responsabilităţi), l-a numit pe tânărul istoric Ivan Petransky; pe 1 februarie 2007 acesta 
a fost confirmat oficial de parlament. Dar curând s-a constatat că Petransky era prea 
„independent” ca director, astfel încât Institutul a devenit ţinta unor atacuri din partea 
coaliției şi chiar din partea SNS care, în aprilie 2008, a depus în parlament o moţiune 
vizând pur şi simplu lichidarea UPN (consecinţă directă a faptului că Institutul publicase 
numele lui Jan Slota într-un context care-l incrimina). În seria sicanelor îndreptate 
împotriva UPN din partea coaliţiei se înscrie de asemenea refuzul Ministerului Justiţiei 
în ianuarie 2007 de a mai închiria clădirea ocupată de institut. 


* Oraşul în care este înmormântat Nicolaus Olahus (n.tr.). 

l. Problem lustracji w Europie Środkowej... (Problema lustraţiei in Europa Centrald...), septembrie 
2005, pp. 12-14. ` 

2. „Stanovisko Mons. Jána Sokola k zverejňovaným dokumentom” („Poziţia Mons. Ján Sokol in 
legătură cu publicarea documentelor”), Agenția de Presă a Conferinței Episcopilor Slovaci, http:// 
www.tkkbs.sk/viev.php?cisloclanku=20070227028 (accesat pe 21 iulie 2009). 

3. Andrzej Niewiadowski, „Czy arcybiskup przekazał miliony agentowi bezpieki” („I-a dat arhi- 
episcopul milioane unui agent al securității?”), Rzeczpospolita, 29 mai 2009. 

Schimbări în sfera simbolicii şi a memoriei colective 


Odată cu căderea comunismului se dovedea necesară efectuarea unor schimbări pro- 
funde în sfera simbolicii pentru lichidarea rămășițelor ideologice ale regimului comunist 
în ce priveşte denumirile, cultul pentru trecutul istoric sau structura sărbătorilor civile. Tot 
acest proces a fost demarat de preşedintele Havel, care în ianuarie 1990, în cadrul unei 
şedinţe a parlamentului, anunţa proiectul de schimbare a numelui ţării şi a simbolisticii 
de stat. După părerea lui, acest lucru n-ar fi trebuit să suscite niciun fel de controverse 
(este vorba de eliminarea cuvântului „socialistă” din numele ţării), dar cu toate acestea 
proiectul lui a stârnit o serioasă controversă ceho-slovacă. 

Pentru slovaci, operaţiunea nu se limita la eliminarea unui adjectiv, ci consta în 
revenirea la numele din perioada Primei Republici (1918-1938), când Cehoslovacia fusese 
un stat unitar ce se conducea după doctrina cehoslovacă (existenţa unui singur popor 
cehoslovac), lucru cu care Bratislava nu voia să se declare de acord, argumentând că din 
1968 ţara era o federaţie, iar noul nume ar trebui să reflecte această stare de lucruri. Pe 
de altă parte, cehii nu erau de acord ca în ortografierea numelui ţării să se utilizeze cratima 
(Ceho-Slovacia), pentru că aşa fusese scris numele ţării în 1938, după declaraţia de 
autonomie a Slovaciei, ceea ce trimitea cu gândul la trauma dictatului de la Miinchen. În 
cele din urmă, după trei luni de dezbateri, a fost acceptată o soluţie de compromis: numele 
complet al țării va fi Republica Federativă Cehă şi Slovacă, iar versiunea prescurtată, 
Cehoslovacia sau Ceho-Slovacia, urma să fie ortografiată într-un singur cuvânt în limba cehă 
şi cu cratima in limba slovacă’. Cele mai multe probleme cauzate de această soluţie s-au 
înregistrat peste hotare, unde de cele mai multe ori lipseau explicații suficient de clare. În 
presa scrisă poloneză din perioada respectivă pot fi găsite ambele variante. 

În Cehoslovacia comunistă, sărbătoarea naţională (státní svátek) era în ziua de 9 mai, 
considerată Ziua Eliberării. Alte zile nelucrătoare (dny pracovního klidu) erau Anul Nou, 
lunea de Paşti, 1 Mai — Sărbătoarea Muncii, 28 octombrie — ziua insurecției Cehoslovaciei 
Şi încă două zile de Crăciun. Zile importante (významné dny) erau şi 25 februarie (ziua 
puciului comunist din Cehoslovacia, în 1948), 29 august (Revolta Naţională Slovacă) şi 
7 noiembrie (Marea Revoluţie din Octombrie), alături de zilele memorabile (patné dny) 
de 5 şi 6 iulie (ziua sfinţilor Chiril şi Metodie, respectiv ziua arderii pe rug a lui Jan Hus 
în 1415). Ultimele două categorii de sărbători erau zile lucrătoare. 

În 1975, legea a fost amendată — 28 octombrie şi-a pierdut statutul de zi nelucrătoare, 
fiind trecută la categoria „zile importante” (şi aşa a rămas până în 1988, când a fost 
recunoscută drept a doua sărbătoare naţională). 

După revoluţia de catifea au fost efectuate schimbări importante în categoria sărbăto- 
rilor naţionale şi a zilelor nelucrătoare. Au rămas cu statut de sărbători naţionale Ziua 
Eliberării (chiar dacă în 1991 data acesteia a fost deplasată de pe 9 pe 8 mai, iar în 2004 
i-a fost schimbată şi denumirea oficială în Ziua Victoriei) şi Ziua Independenţei — 28 octombrie. 
În 1990 au mai primit acest statut şi datele de 5 și 6 iulie, adică ziua sfinţilor Chiril şi 


1. Paweł Ukielski, Aksamitny rozwod... (Divorțul de catifea...), pp. 95-113. 

2. Zakon ze dne 2. listopadu 1951 o statnim svatku, o dnech pracovniho klidu a o pamatnych a 
vyznamnych dnech (Legea din 2 noiembrie 1951 cu privire la sărbătoarea naţională, la zilele 
libere, la zilele comemorative şi la zilele importante), http://aplikace.mvcr.cz/archiv2008/sbirka/195 1/ 
sb47-51.pdf (accesat pe 21 iulie 2009). 

Metodie (sărbătoare religioasă introdusă de papalitate în 1880), respectiv ziua arderii pe 
rug a lui Jan Hus. 

Din lista zilelor importante au fost eliminate cu această ocazie sărbătoarea Marii 
Revoluții din Octombrie şi cea a puciului comunist din Cehoslovacia din anul 1948. 

În anul 2000 a fost luată hotărârea de a adopta o nouă lege cu privire la sărbători, pentru 
a înlocui legea în vigoare, care fusese adoptată în 1951 (chiar dacă între timp i s-au mai adus 
numeroase modificări). În noul text de lege, la sărbătorile oficiale de până atunci au mai fost 
adăugate 28 septembrie — ziua Sf. Vaclav, primul monarh al Regatului Ceh, şi 17 noiembrie- ziua 
luptei pentru libertate şi democraţie (aniversarea revoluţiei de catifea). În categoria sărbăto- 
rilor declarate zile nelucrătoare mai figurează Anul Nou, a doua zi de Paşti, 1 mai, Ajunul 
Şi primele două zile de Crăciun. Ca zile importante au rămas 27 ianuarie — ziua comemorării 
victimelor holocaustului si de combatere a crimelor contra umanităţii, 8 martie — ziua femeii, 
12 martie — ziua primirii în NATO, 5 mai — insurecția pragheză (sub denumirea oficială de 
„insurecția din mai a poporului praghez”), 27 iunie — ziua comemorării victimelor regimului 
comunist şi 11 noiembrie — ziua veteranilor de război). 

La scurt timp după obţinerea independenţei, Slovacia a avut grijă să ia de asemenea 
măsuri care să consfinteasca juridic canonul sărbătorilor nationale, al zilelor nelucrătoare si 
al zilelor comemorative. În octombrie 1993 a fost adoptată o lege care înlocuia reglementările 
precedente, adoptate pe vremea federaţiei?. Potrivit prevederilor acesteia, au devenit sărbători 
naţionale: | ianuarie — ziua proclamării Republicii Slovace, 5 iulie — ziua sfinţilor Chiril si 
Metodie, 29 august — ziua Insurectiei Naţionale Slovace şi 1 septembrie — Ziua Constituţiei. 
Un amendament din anul 2001 completa această listă cu data de 17 noiembrie, aniversarea 
revoluţiei de catifea, zi care a rămas un simbol al luptei pentru libertate şi democraţie. În 
categoria zilelor nelucrătoare au fost incluse 6 ianuarie — Sărbătoarea Regilor Magi 
(Epifania), Vinerea Mare, A doua zi de Paşti, | Mai — Sărbătoarea Muncii, 15 septem- 
brie — Sfânta Maria Îndurerată, 1 noiembrie — Sărbătoarea Tuturor Sfinţilor, Ajunul, prima 
şi a doua zi de Crăciun. La acestea s-a adăugat în 1996 ziua de 8 mai — ziua victoriei 
împotriva fascismului. 

În ceea ce priveşte zilele comemorative, dar care nu sunt declarate zile nelucrătoare, 
în Slovacia lista acestora este foarte lungă. Ea include: 25 martie — ziua luptei pentru 
drepturile omului (aniversarea manifestatiei cu lumânări), 13 aprilie — ziua celor persecutați 
pe nedrept (comemorarea desființării mănăstirilor de călugări în Cehoslovacia), 4 mai — 
comemorarea morţii lui Milan Rastislav Štefánik, 7 iunie — aniversarea proclamării 
Memorandumului Poporului Slovac, 5 iulie — ziua slovacilor din diaspora, 17 iulie — 
aniversarea proclamării „Declaraţiei Suveranitatii Republicii Slovace”, 4 august — ziua 
Patriei Slovace, 9 septembrie — ziua victimelor Holocaustului şi a celor persecutați din motive 
rasiste (aniversarea introducerii în Slovacia a așa-numitului „Cod Evreiesc”), 19 septembrie — ziua 


1. Zákon ze dne 29. června 2000 o státních svátcích, o ostatních svátcích, o významných dnech a 
o dnech pracovního klidu (Legea din 29 iunie 2000 cu privire la sărbătorile nationale, la alte 
sărbători, la zilele importante şi la zilele nelucrătoare), http://aplikace.mvcr. cz/archiv2008/ 
sbirka/2000/sb073-00.pdf (accesat pe 21 iulie 2009). 

2. Zákon Národnej rady Slovenskej republiky z 20. októbra 1993 o štátnych sviatkoch, dňoch 
pracovného pokoja a pamätných dňoch (Decretul Consiliului Național al Republicii Slovace din 
20 octombrie 1993 cu privire la sărbătorile naționale, la zilele nelucrătoare şi la zilele 
comemorative), http://www.zbierka.sk/zz/predpisy/default.aspx?PredpisID=12662&FileName=93 
-z241 &Rocnik=1993&#xml=http://www.zbierka.sk/zz/predpisy/default.aspx?H itF ile=True&Fil 
elD=253&Flags=160&IndexFile=zz93&Text=sviatok (accesat pe 21 iulie 2009). 


310 1989. TOAMNA NAȚIUNILOR 


înființării Consiliului Naţional Slovac, 6 octombrie — ziua victimelor de la Dukla (come- 
morarea operaţiunii Carpati-Dukla din 1944), 27 octombrie — ziua tragediei de la Cernov 
(simbolul opresiunii maghiare din perioada Habsburgilor), 28 octombrie — aniversarea 
creării statului ceho-slovac, 29 octombrie — aniversarea nașterii lui Ľudovít Stur, 
30 octombrie — aniversarea proclamării Declaraţiei Poporului Slovac, 31 octombrie — 
ziua Reformei şi 30 decembrie — ziua proclamării Slovaciei ca provincie bisericească 
independentă. 

Căderea comunismului a impus schimbarea pe scară largă a numelor străzilor, a 
patronilor instituţiilor de învăţământ şi ai altor instituţii. Schimbarea cea mai radicală şi 
cea mai bogată în valori simbolice este fără îndoială revenirea localităţii Gottwaldov la 
vechea denumire istorică Zlin. Au fost redenumite masiv străzile ce purtaseră nume ale 
conducătorilor comunişti, mai ales pe cele ale lui Klement Gottwald, Antonin Zapotocky, 
Ludvík Svoboda, ale unor eroi din războiul comunist, ca Jan Sverma sau Julis Fuzik, sau 
orice nume legate de Uniunea Sovietică (de exemplu: Armata Roşie sau Marea Revoluţie 
Socialistă din Octombrie) ori de mişcarea comunistă mondială (Marx, Engels sau Lenin). 
În locul lor au apărut numeroase nume de pieţe, cheiuri, poduri şi străzi care trimit la figuri 
celebre ale Primei Republici, cum ar fi Tomáš Garrigue Massaryk, Edvard Beneš sau Alois 
Rašín, sau la altele din vremuri mai îndepărtate (cum ar fi Jan Hus). 

Unele schimbări aveau un pronunţat caracter simbolic. Printre acestea putem menţiona, 
la Praga, redenumirea pieţei Armata Roșie din Orașul Vechi în piaţa Jan Palach, Palach 
fiind cel care şi-a dat viaţa protestând tocmai împotriva invaziei Armatei Sovietice. La 
Bratislava, una dintre primele redenumiri a avut drept ţintă piața Gottwald, care a devenit 
încă din anul 1989 Piaţa Libertăţii. Pentru a înţelege dimensiunile pe care le-a căpătat 
această acţiune, este suficient să spunem că la Brno, cel mai mare oraş din Moravia, 
dintr-un total de 1.600 de străzi, 200 au fost redenumite în intervalul 1990-1996!. 

Şi chiar dacă e vorba de o scară mult mai redusă, acest proces durează și astăzi. În 
februarie 2009 a fost redenumită si fosta stradă Havelková din zona Žižkov a oraşului 
vechi din Praga, care îl avusese drept patron pe secretarul Sindicatelor Roşii comuniste 
(Rude odbory). Noul ei patron este de atunci Ryszard Siwiec, un polonez care şi-a dat foc 
în august 1968 în semn de protest împotriva invadării Cehoslovaciei. Schimbarea este cu 
atât mai simbolică cu cât pe strada cu acest nume se află sediul Institutului de Cercetare 
a Regimurilor Totalitare. În schimb, eroul combatant al Cehoslovaciei comuniste, Julius 
Fucik, autor al însemnărilor din închisoare Reportaj de sub spânzurătoare, activist al 
partidului comunist ucis de nemți, căruia în ţara lui i s-a retras patronajul tuturor străzilor, 
în mod destul de paradoxal mai are o stradă care-i poartă numele în Varşovia. 

Schimbarea simbolicii n-a ocolit nici biletele de bancă — cel putin, pe unele dintre 
acestea. Cel mai repede a fost retrasă din circulaţie bancnota de o sută de coroane cu 
portretul lui Klement Gottwald, care abia intrase în circulaţie în cursul lunii octombrie 
1989, iar în luna decembrie a aceluiaşi an era deja retrasă. În scurta ei viaţă a suferit în 
schimb numeroase „răni”, pentru că cei care nu voiau s-o accepte o deteriorau de foarte 
multe ori sau desenau pe ea. În această situaţie a fost reintrodusă în circulaţie bancnota 
din 1961, care, la fel ca şi celelalte, nu avea chiar atâtea conotaţii ideologice explicite şi 
a rezistat până la sfârşitul existenţei Cehoslovaciei?.. 


l. „Vývoj názvosloví brněnských ulic a namésti” („Evoluţia numelor străzilor şi pieţelor din oraşul 
Brno”), http://www.brno.cz/download/ovv/ulice/top2.htm (accesat pe 21 iulie 2009). 

2. Andrej Šimončič, „Socialistické peniaze: Pamätáte si na ne?” („Banii socialişti. Vi-i mai amin- 
titi?”), Život, nr. 9, 2008. 

Transformările în sfera simbolică reflectă memoria colectivă a cehilor şi a slovacilor. 
Într-un sondaj efectuat de Televiziunea Cehă în legătură cu cel mai renumit reprezentant 
al poporului ceh, primul loc a fost ocupat de Carol al IV-lea de Luxemburg, locul al doilea 
de Tomáš Garrigue Masaryk, iar al treilea de Havel. Cel mai mare ticălos a fost considerat 
Klement Gottwald. 

Acest lucru corespunde într-o măsură semnificativă şi tradiției de la care se revendică 
autoritățile cehe după revoluția de catifea. Amintirea Primei Republici nu provoacă practic 
nicio controversă, fiind un motiv de mândrie. Havel a subliniat în repetate rânduri rolul 
preşedintelui filosof, Tomáš Garrigue Masaryk, creatorul statului cehoslovac, al cărui 
continuator ideologic este considerat Havel. Nici măcar Klaus, principalul contracandidat 
al lui Havel, nu a operat schimbări importante în politica istorică dusă de predecesorul 
său, chiar dacă a accentuat-o într-un mod diferit, evidențiind mai mult rolul lui Edvard 
Beneš". 

Concomitent cu victoria asupra uitării a ceea ce s-a petrecut în perioada „normalizării”, 
în Cehia controversele legate de istorie devin din ce în ce mai înflăcărate. Cele mai multe 
polemici le-a provocat în ultimii ani cazul fraţilor Main si al grupului lor armat care a 
activat în perioada 1950-1953 pe teritoriul Cehoslovaciei. În acest interval de timp ei au 
inițiat câteva acţiuni în cursul cărora au ucis trei membri ai StB şi miliției, apoi, strecu- 
rându-se pe teritoriul RDG în drum spre Occident, au mai omorât trei milițieni germani. 
Aceste acţiuni constituie şi în ziua de azi un subiect de controverse, majoritatea populaţiei 
cehe considerându-i mai degrabă criminali decât eroi, iar preşedintele Klaus a refuzat să 
le decerneze Ordinul Leului Alb. Dar fraţii Maăin au si apărători, care consideră că faptele 
lor sunt expresia luptei împotriva regimului totalitar. Premierul Mirek Topolânek s-a hotărât 
în anul 2008 să-i evidentieze, acordându-le nou-creata medalie a premierului Republicii 
Cehe. Omagierea reprezentanţilor rezistenţei armate de către șeful guvernului ceh a declanșat 
o nouă polemică, atât în coloanele gazetelor, cât şi la televiziune, ceea ce a contribuit la 
creşterea semnificativă a interesului pentru dezbaterea istorică. 

Initiativele lui Topolanek se înscriu în strategia sa mai largă de promovare a eroilor 
mai noi sau a celor uitaţi. Printre figurile pe care acest şef al guvernului le-a considerat 
deosebit de importante sunt mulţi luptători anticomuniști (chiar dacă ei nu au luptat 
neapărat cu arma in mână, ca fraţii Main). Printre ei se află şi Alois Rain, unul dintre 
creatorii Primei Republici, Josef Soupal, un economist, primul ministru de Finanţe, care 
a fost împuşcat de un comunist, sau Frantiăek Kriegel, care, comunist fiind, a luat parte 
activă la reformele Primăverii de la Praga şi a fost singurul dintre reprezentanţii autorităţilor 
cehoslovace, răpiți şi duşi în capitala Uniunii Sovietice, care a refuzat să semneze capi- 
tularea sub forma așa-numitului „protocol de la Moscova”?. 

În tendința de reglare mai substanţială a conturilor cu trecutul comunist, de data aceasta 
nu numai la nivel simbolic, se înscrie şi condamnarea la şase ani de închisoare a procu- 
rorului Ludmila Brozovâ-Polednovă, responsabilă de infracţiuni juridice. În perioada 
stalinistă, ea a dat curs multor procese politice; pe Milada Horáková, eroina unuia dintre 
cele mai vestite procese, a condamnat-o la moarte. Dar acest caz rămâne totuși un fenomen 
izolat, multi judecători şi procurori stalinişti rămânând nepedepsiti. 


1. Sławomir M. Nowinowski, „Glosa do sporu o sens czeskich dziejów” (,,Glosa la controversa 
despre sensul istoriei cehe”), în Stawomir M. Nowinowski, Jan Pomorski, Rafat Stobiecki (ed.), 
Pamięć i polityka historyczna. Doświadczenia Polski i jej sąsiadów (Memoria şi politica istorică. 
Experienţa Poloniei si a vecinilor ei), Łódź, 2008, pp. 48-52. 

2. Vaclav Drhal, „Opomijeni velikáni” („Marii uitaţi”), Lidové novini, 5 martie 2008. 

Cu totul altfel s-a desfăşurat procesul de restaurare a memoriei colective în Slovacia. 
Perioada comunistă nu constituie aici un element fundamental în dezbaterea publică, 
întrucât principalul front de luptă ideologică se desfăşoară între partizanii tradiţiei 
Republicii Slovace din perioada celui de-al Doilea Război Mondial si cei ai Insurectiei 
Naţionale Slovace. Această dezbatere cunoaște tonuri deosebit de acute, implicând 
elementele cele mai profunde care ţin de temeiurile ideologice ale statului slovac. Pe 
acest fundal, problema căderii comunismului sau chiar a proclamării unei Slovacii 
independente în anul 1993 rămâne o chestiune marginală. Polemici aprinse provoacă 
problema panteonului eroilor naționali, dar pentru perioada 1945-1989 practic nu se 
ivesc figurile concrete care să-l populeze. Singura excepţie care confirmă regula este 
Alexander Dubéek'. 

Caracterul diferit al discursului slovac este consecința mai multor cauze, dintre care 
cea mai importantă ni se pare aceea că Slovacia se află într-o altă etapă a dezbaterilor 
identitare. Poporul slovac s-a constituit mai târziu, pe la jumătatea secolului al XIX-lea. 
Mai mult chiar, ca popor „neistoric”, slovacii n-au putut niciodată până acum, în istoria 
lor, să ducă în mod absolut liber o polemică publică în legătură cu propria lor identitate 
naţională. În secolul al XIX-lea n-au putut-o face din cauza ungurilor, pentru că Slovacia 
intra în componenţa Imperiului Austro-Ungar, după Primul Război Mondial — din cauza 
doctrinei cehoslovace (ideea că nu există decât un singur popor cehoslovac), iar după al 
Doilea Război Mondial — din cauza regimului comunist. 

Posibilitatea unei discuţii libere n-a putut-o oferi nici măcar scurta perioadă în care, 
formal, a existat o Republică Slovacă independentă (1939-1945), pentru că aceasta a avut 
un caracter nedemocratic. Toate acestea au făcut ca abia după 1989 slovacii să se poată 
„cufunda” pentru prima oară în consideraţii istorice, pornind de la probleme absolut 
fundamentale pentru ei. 

O altă cauză a acestei stări de lucruri o constituie şi modul diferit de a vedea perioada 
guvernării comuniste, în comparaţie cu cehii. Slovacii găsesc mult mai multe elemente 
pozitive perioadei când fara lor a trăit procesul de industrializare accelerată, aproape ajungând 
din urmă Cehia din punctul de vedere al dezvoltării economice, iar în ceea ce priveşte sta- 
talitatea şi statutul ei juridic a fost creat un model federativ, doctrina cehoslovacă fiind în 
cele din urmă abandonată. În plus, după înăbuşirea Primăverii de la Praga, Slovacia n-a fost 
afectată la fel de grav de valul de represiuni cum a fost Cehia, nici invazia sovietică nu le-a 
provocat slovacilor o traumă atât de mare ca vecinilor lor. 

De aceea, în Slovacia nu miră pe nimeni monumentele care preamăresc Armata Roşie 
Şi rolul acesteia în eliberarea Cehoslovaciei, monumente care pot fi întâlnite chiar în centrul 
unor orașe, în piețele principale sau alte locuri publice. În Banská Bystrica, obeliscul unui 
grup statuar monumental este împodobit în vârf cu o stea strălucitoare, în schimb la Kosice 
monumentul care-i preaslăveşte pe eliberatori este decorat cu bine-cunoscutul simbol al 
secerii şi ciocanului, repetat din abundență. 

În sondajele de opinie efectuate în anii 2003-2005 pe teritoriul Slovaciei, respondentii 
afirmau că perioada „normalizării” a fost pentru ţara lor cea mai bună din punct de vedere 
economic, social, al condiţiilor de trai, al şcolarizării şi culturii, ceea ce demonstrează 


pa 


succesul evident al „socialismului de gulaş” în versiunea lui Husâk. Printre cei care au 


1. Vezi Radosław Zenderowski, Nad Tatrami btyska sie... Slowacka tożsamość narodowa w dyskursie 
politycznym w Republice Slowackiej (1989-2004) (Fulgere peste Tatra... Identitatea națională 
slovacă în discursul politic din Re publica Slovacă), Varşovia, 2007, pp. 415-489. 

influenţat pozitiv soarta Slovaciei de-a lungul istoriei, în ordinea propusă de respondenţi, 
s-ar număra: Alexander Dubček, Milan Rastislav Štefánik, Vladimir Mečiar, Ľudovít Štúr, 
Gustav Husák, Tomáš Masaryk. Uimeşte mai ales prezența lui Husák, care a întrunit 11,4% 
din totalul de voturi (cu foarte putin sub cel considerat „fondatorul” poporului slovac în 
secolul al XIX-lea, Ľudovít Štúr. Lista personajelor negative se compune din Mečiar, Jozef 
Tiso, Mikuláš Dzurinda, Biľak, Hitler, Husák şi Masaryk!. 

Ambele liste, pe care se regăsesc de mai multe ori aceleaşi nume, dovedesc că slovacii 
sunt încă departe de a fi ajuns la un consens în legătură cu eroii lor naționali. 

Martin M. Šimečka, un publicist slovac, timp de mai mulți ani redactor-şef al ziarului 
Sme, a scris în 2001 un eseu în care analizează nostalgia slovacilor după „socialismul 
real”. În această nostalgie el vedea relația specifică a conationalilor săi cu trecutul si sugera 
că Rudolf Schuster, preşedintele țării la vremea respectivă şi probabil fost activist comunist, 
ar fi devenit oricum şeful statului, chiar si fără victoria revoluției de catifea. În acelaşi 
text, observa că politicienilor nu le prea place să facă declaraţii în legătură cu data de 
17 noiembrie şi de aceea nu poţi auzi de la ei altceva decât fraze şablon de genul: „A fost 
o zi importantă din istoria noastră”. Ca element specific, el consideră că, după mai bine 
de zece ani, e posibil să apară si un politician care, la întrebarea ce a făcut în ziua respectivă, 
să poată da un alt răspuns decât: „Poate sună incredibil, dar nu-mi amintesc; atunci eram 
presat de alte probleme”. Sunt cuvintele lui Robert Fico, pe atunci cel mai popular politician 
din Slovacia?. 

După ani, aceste observaţii, foarte nimerite, pot fi nuantate doar afirmând că politicianul 
respectiv a devenit premierul Slovaciei, dar atitudinea fata de istorie tot nu şi-a schimbat-o. 
Oricine meditează măcar un moment la cariera acestui politician va ajunge la concluzia 
că nici pe el nu e greu să şi-l imagineze ajungând la aceleași demnități în Cehoslovacia 
comunistă. 


Comunismul în cultura pop 


Perioada comunistă este în continuare foarte vie în memoria cehilor şi a slovacilor şi, 
în plus, este pusă deseori în relaţie cu timpul cât cele două ţări au constituit acelaşi stat. 
Pentru milioane de persoane care astăzi sunt în puterea vârstei, regimul comunist si mai 
ales ediţia lui „normalizatoare” constituie sursa unor amintiri plăcute din anii de demult 
ai tinereţii, amintirile neplăcute oricum s-au şters în timp. Prin urmare, nu e de mirare că, 
la fel ca şi în alte {ari din Europa Centrală si de Est, atât în Cehia, cât şi în Slovacia putem 
întâlni nostalgia trecutului. 

Acest fenomen se exteriorizează de obicei prin atitudinea pozitivă fata de produsele 
din anii '70-'80, care adeseori capătă statut de obiecte de „cult”. Ne referim, desigur, 


1. Miroslav Peknik (ed.), Verejna mienka a politika. Historické vedomie slovenskej spolocnosti 
(Opinia publică şi politica. Conştiinţa istorică a societății slovace), Bratislava, 2006, pp. 43-44, 
101-102. 

2. Martin M. Šimečka, „Poučenie z reálneho socializmu. Tak sme si tu žili a ako budeme žit?” 
(„Învăţămintele socialismului real. Asa am trăit aici, cum vom trăi pe viitor?”), în László 
Szigeti (ed.), Slovenská otázka dnes. Výber textov z časopisu OS 1997-2006 (Problema slovacă 
azi. Antologie de texte din revista OS 1997-2006), Bratislava, 2007, pp. 263-272. 

inclusiv la creaţiile culturii comuniste de masă care se bucură acum de un interes reînnoit 
din partea publicului. Diferitele canale de televiziune din Cehia şi din Slovacia reiau 
difuzarea unor seriale populare (printre altele: Spital de mahala, Femeia de la tejghea sau 
Raionul din nord, difuzat la începutul anului 2009 de televiziunea slovacă TV JOJ, pre- 
zentând activitatea unui funcţionar de la consiliul popular raional) sau a unor filme care 
sunt vândute şi împreună cu unele ziare, pe DVD-uri. De o simpatie care nu scade în 
intensitate se bucură desenele animate, nu numai cele foarte renumite, cum ar fi Krtek sau 
Rumcajs, ci şi cele mai putin cunoscute, ca Despre domnisoara mac (O makové panence). 

Muzica, mai ales cea care se bucura de multă popularitate în anii '80, stârneşte de 
asemenea mult interes. Inegalabilă este, spre exemplu, poziţia lui Karel Gott, care pe la 
începutul anilor '90 avea intenţia să-şi încheie cariera concertistică, dar în urma succesului 
de care s-a bucurat „turneul său de adio” s-a răzgândit, continuându-și spectacolele şi 
având numeroase succese. 

Nu acelaşi lucru se poate spune despre un alt star al scenei cehoslovace, Helena 
Vondráčková, a cărei strălucire a palit oarecum în anii '90, dar care a revenit triumfal în 
anul 2000 cu albumul Vodopád. 

Un rol important în succesul ei l-a jucat un artist popular din deceniul opt al secolului 
XX, Michal David, autorul hitului Dlouhá noc, care rămâne fidel stilului disco al anilor 
"80. David a profitat de revenirea modei muzicii disco din urmă cu mai bine de 20 de ani, 
câştigând din nou o mare popularitate în Cehia şi în Slovacia. 

În top rămâne în continuare şi grupul slovac de pop-rock Elân, a cărui popularitate a 
atins maximul tot cu circa 20 de ani în urmă, când a lansat multe melodii de succes. Poziţia 
acestui grup pe scena cehă şi slovacă rămâne în continuare deosebit de puternica — in 2003, 
la concertul de la Praga din parcul Letnă au participat circa 80.000 de fani, iar în 2007 a 
susţinut un concert în prestigioasa sală Carnegie Hall din New York, arhiplină. 

Oamenii îşi amintesc de asemenea cu emoție lucrurile simbolice pentru perioada 
respectivă — obiectele de uz cotidian, arta utilitară sau obiectele de lux. Este vorba în 
primul rând de legendarele automobile marca Skoda, mai ales de populara „MB” (Skoda 
1000 MB), care a început să se vândă pe la jumătatea anilor '60, ca şi modelul 120, cu 
versiunea lui mai săracă 105, produse din 1976 până în 1990. Aceste maşini se remarcau 
prin calitatea lor deosebită si erau un vis pentru oamenii muncii, inclusiv din celelalte {ari 
ale blocului răsăritean. Numeroase exemplare mai pot fi întâlnite chiar şi astăzi pe şoselele 
cehe sau slovace. 

Până în ziua de azi, unele dintre cele mai populare sortimente de ţigări au rămas Petra 
sau Sparta, cacaua solubilă se confundă în general cu numele ,,Granko”, iar toţi muncitorii 
din fabrici utilizau crema de mâini „Solvina”. Popularitatea numeroaselor dulciuri şi 
băuturi a supravieţuit revoluţiei de catifea — despre legendara kofola, care la Praga şi 
Bratislava ţine piept concurenţei unor giganţi mondiali, am vorbit deja, dar nu mai puţin 
populare sunt „Lentilky”, bomboane de ciocolată cu glazură de zahăr diferit colorată care 
fac furori peste hotare. În Slovacia, foarte populare și cu mare succes la vânzare sunt 
caramelele cu lapte „Krowki” — acestea pot fi cumpărate frecvent în pungi de câte un 
kilogram la tarabele de stradă. 

Valoarea afectivă a produselor din anii ’70-’80 a atras atenţia organizatorilor de expoziţii. 
În anul 2007, la Universitatea de Arte Utilitare din Praga a fost organizată expoziţia 
„Husâkovo 3+1”. În cadrul ei era prezentat un apartament dintr-un bloc de prefabricate 
decorat ca în perioada „normalizării”. Organizatorii expoziţiei s-au străduit să reconstituie 
cât mai fidel posibil spiritul epocii, arătând cum într-un spaţiu de 70 m? trăia o familie cu 
venituri medii, formată din părinţi şi doi copii. În camera de zi era instalată veşnica mobilă 

care umplea un perete întreg, cu televizorul alb-negru marca Tesla şi pereţii decoraţi cu 
tapet de import RDG. În camera copiilor, patul suprapus având în jurul lui jucăriile populare 
ale momentului, cum ar fi cărticica Honzikova cesta (Drumul lui Honzik) şi setul de cuburi 
„Merkur”. În bucătărie, electrocasnicele marca Eta, singura existentă la vremea respectivă, 
alături de ambalaje de la produse alimentare!. 

În acelaşi timp, la Bratislava era deschisă expoziţia Stratený cas? Slovensko 1969-1989 
v dokumentarnej fotografii (Timpul pierdut? Slovacia 1969-1989 in fotografia de docu- 
ment). Prin intermediul a peste 1.000 de fotografii documentare, aceasta prezenta Slovacia 
din perioada „normalizării”. Spre deosebire de cea de la Praga, după cum subliniau chiar 
creatorii şi organizatorii ei, expoziţia din Slovacia a avut ca scop reconstituirea lipsită de 
sentimentalism a acestui interval de două decenii în toată complexitatea lui’. 

Un izvor nesecat de amintiri a început să fie, evident, internetul, unde apar ca ciupercile 
după ploaie pagini web care subliniază valoarea sentimentală a produselor industriei 
comuniste. Astfel de exemple pot fi găsite inclusiv pe paginile de internet ale celor mai 
citite ziare. Cotidianul Sme care apare la Bratislava a realizat un sondaj de opinie în legătură 
cu cele mai populare simboluri ale socialismului, atât în domeniul cinematografiei (dome- 
niu în care câştig de cauză a avut o realizare care condamna „acţiunea imperialistă de a 
răspândi gândacul de Colorado”), cât şi al fotografiei. Printre cele mai tipice cinci imagini 
ale comunismului erau propuse cutiile cu bomboane de ciocolată de Crăciun, cuvântările 
difuzate la televizor ale lui Gustav Husâk, bancnota de 500 de coroane, săpunul „Măr 
verde” si guma de mestecat „Pedro”?. 

O pagină de internet şi mai cuprinzătoare şi-a făcut cotidianul ceh Mlada Fronta 
DNES. Aici poate fi găsit un magazin virtual comunist, în care pot fi vizitate numeroase 
raioane cu mărfuri (produse alimentare, drogherie, îmbrăcăminte, mobilă etc.) din perioada 
comunistă“. 

Atât în Cehia, cât şi în Slovacia, vremea comunismului a constituit într-o mult mai 
mică măsură un suport pentru cultura pop contemporană. În ambele țări au apărut totuși, 
printre altele, câteva filme despre diferite perioade din istoria partidului unic comunist. 
Această tematică l-a preocupat in mod deosebit pe regizorul ceh Jan Hřebejk care, in 
două dintre producţiile sale cinematografice, a realizat un tablou al realitatilor cehoslo- 
vace din cursul anilor '60, respectiv '80. Primul dintre aceste două filme, tragicomedia 
Pelisky, din 1999, prezintă Cehoslovacia din perioada Primăverii de la Praga, dar văzută 
nu prin intermediul politicii la nivel înalt sau al libertăţii care începea să încolţească, ci 
prin viata concretă a două familii care se dusmanesc, dar locuiesc în aceeaşi casă: familia 
comunistului Sebek şi cea a anticomunistului Kraus. În ciuda diferenţelor, există multe 
lucruri care îi leagă pe membrii lor: fiul lui Sebek o iubeşte pe fiica lui Kraus care, la 
rândul lui, după moartea soţiei, se îndrăgosteşte de cumnata adversarului său şi se 
căsătoreşte cu ea. 

Cele două familii au fost portretizate la modul comic. Credinţa copilărească a lui Sebek 
în realizările comunismului (ca paharele incasabile pe care fiul lui le sparge la scurt timp 
după ce el le-a cumpărat sau linguriţele din plastic pentru cafea fabricate în RDG care, 
odată introduse în apă fierbinte, se topesc) şi caracterul exploziv al lui Kraus, care aşteaptă 


1. „Husâkovo 3+1. Podívejte se, jak jsme žili za socialismu” („Husák 3+1. lată cum am trăit în 
socialism”), Mlada fronta DNES, 10 octombrie 2007. 

2. „O komunizme na plné pecky” („Despre comunism fără rezerve”), Sme, 20 decembrie 2007. 

Vezi http://soc.sme.sk/ (accesat pe 21 iulie 2009). 

4. Vezi http://ekonomika.idnes.cz/ekonomika.asp?y=ekonomika/od.htm (accesat pe 21 iulie 2009). 

căderea comunismului, îl fac pe spectator să privească aceste personaje cu indulgență. Dar 
finalul — invazia armatelor ţărilor din Tratatul de la Varşovia — distruge acest tablou care 
îşi avea echilibrul lui. Toţi trăiesc o traumă îngrozitoare, speranţele tuturor sunt năruite, 
credinţele spulberate. Šebek are o încercare nereușită de sinucidere, iar Kraus emigrează. 
Intervenţia străină reprezintă astfel sfârşitul lumii atât pentru ideologul comunist, cât şi 
pentru anticomunistul îndârjit. 

Cel de-al doilea film al lui Hřebejk, Pupendo, din 2003, pune sub lupă Cehoslovacia 
anilor ’80, perioada stagnării la care a dus în cele din urmă ,,normalizarea”. Si de data 
aceasta, soarta țării este prezentată prin intermediul vieţii cotidiene a două familii: cea a 
sculptorului Mâra, care, din cauza refuzului de a se subordona necondiţionat politicii lui 
Husâk, trăieşte de pe o zi pe alta vânzând pusculite-purcelus confecţionate artizanal şi cea 
a tovarăşului Břečka, director de şcoală, care se pare că stăpâneşte la perfectie arta de a 
se afla tot timpul pe direcţia corectă (după cum se exprimă chiar el: „Pur şi simplu nu 
spun ceea ce gândesc”). În ciuda concepţiilor lor complet diferite, Břečka vrea să-l ajute 
pe Mara, propunându-i să lucreze pentru scoala pe care o conduce el, iar artistul acceptă 
în cele din urmă să realizeze chiar şi monumentul unui mareşal sovietic. 

Peripetiile protagonistilor şi mai ales problemele pe care le au din momentul în care 
numele lor sunt menţionate într-o emisiune a postului de radio Vocea Americii redau cum 
nu se poate mai bine atmosfera tensionată din Cehoslovacia. Cel mai bun rezumat al 
acesteia sunt chiar cuvintele formulate de soţia sculptorului, Alena, în cursul unei discuții 
aprinse după emisiunea amintită: „Mai bine ne-am uita la noi. Uite ce ne-au făcut! Încă 
nu i s-a-ntâmplat nimic nimănui, iar noi deja tremurăm de spaimă. Exact asta au şi vrut: 
să ne termine”. 


Actorii revoluţiei de catifea, după mai bine 
de douăzeci de ani 


Marian Calfa, la scurt timp după alegerea lui Havel ca preşedinte al țării, a părăsit 
KSČ, iar din ianuarie 1990 a devenit membru al grupării VPN. Guvernul de uniune 
naţională condus de el a funcţionat până la primele alegeri libere din iunie 1990, dar şi 
după acestea tot Calfa a fost desemnat prim-ministru. Cu sprijinul Mişcării Creştin-Democrate 
(Krest 'anskodemokraricke hnutie — KDH), el a condus cabinetul coaliţiei OF-VPN pe tot 
parcursul mandatului de doi ani, timp în care a dus la bun sfârşit numeroase reforme 
fundamentale, transformând Cehoslovacia într-o ţară democratică cu economie de piaţă. 
A fost un partizan declarat al menţinerii federaţiei ceho-slovace, dar n-a putut găsi soluţia 
unui regim politic care să mulțumească ambele parti. După scindarea Cehoslovaciei, 
şi-a luat cetăţenie cehă şi s-a stabilit la Praga. După dezmembrarea VPN în aprilie 1991, 
el a devenit membru al grupării liberale Uniunea Democratică Cetăţenească (Obcianska 
demokratickă unia — ODU), care a înregistrat un eşec total la alegerile din iunie 1992 şi 
n-a reușit să intre în parlament. După această înfrângere, Ca fa s-a retras din viata politică, 
dedicându-se practicii juridice. A înființat biroul de avocatura „Calfa, BartoSik şi par- 
tenerii”, care funcţionează şi în ziua de azi. 

Ladislav Adamec a fost ales președinte al partidului încă de la sfârşitul revoluţiei de 
catifea, dar nu a fost în măsură să-l supună unei reforme interne, aşa încât în septembrie 
1990 a trebuit să renunțe la această funcţie. El a fost una dintre figurile-cheie ale revoluţiei 

de catifea, dar în cursul desfăşurării acesteia a suferit o grea înfrângere politică în urma 
căreia n-a mai reușit să se redreseze. În 1990 a fost ales deputat în Adunarea Federală, dar 
nu a mai jucat absolut niciun rol în parlament, iar după ce şi-a încheiat mandatul a ieşit 
din viaţa politică. Încercarea de a reveni în politică la alegerile pentru Senat din 1996 s-a 
soldat cu un eşec spectaculos, pentru că Adamecnu s-a calificat nici măcar pentru al doilea 
tur de scrutin la Ostrava, cu un bazin electoral orientat în mod tradiţional spre stânga. Până 
la sfârşitul vieţii, închis în sine, a refuzat în mod constant orice discuţii cu ziariştii şi cu 
istoricii, preferând să-şi digere în singurătate gustul amar lăsat de eşecul din 1989. A murit 
în 2007. 

Vaclav Havel, aşa cum se stabilise, a rămas preşedintele țării până la primele alegeri 
libere. Cu toate acestea, s-a hotărât să candideze pentru această funcţie şi după formarea 
noului parlament. În timpul primului mandat de doi ani, eforturile sale s-au concentrat pe 
soluţionarea diferendului ceho-slovac, dar n-a reuşit să prevină scindarea federaţiei. După 
apariţia Republicii Cehe independente, Vaclav Havel a îndeplinit funcţia de preşedinte 
timp de două mandate consecutive întregi, pentru ca în cele din urmă, în 2003, să iasă din 
politica activă. De-a lungul celor zece ani cât a fost şef al statului, prin autoritatea pe care 
nimeni nu i-o contesta, el a determinat într-o măsură hotărâtoare atât politica internă, cât 
şi pe cea externă a Cehiei. Fiind situat deasupra partidelor politice, Vâclav Havel a criticat 
adeseori acţiunile politicienilor, mai ales pe cele ale lui Vaclav Klaus, un economist pe 
care chiar el l-a „atras” în politică în cursul revoluţiei de catifea. După ce şi-a încheiat şi 
cel de-al doilea mandat, a participat în continuare la diverse evenimente ale vieţii publice, 
s-a implicat în numeroase proiecte internationale, a ţinut prelegeri. A revenit de asemenea 
la prima lui pasiune — dramaturgia. În 2007, după o pauză de 18 ani, şi-a terminat prima 
piesă, intitulată Plecarea (Odchdzeni!), cu evidente accente autobiografice. Premiera ei a 
avut loc în primăvara lui 2008 la teatrul Archa din Praga, iar în toamna aceluiaşi an piesa 
s-a jucat la teatrul Ateneum din Varşovia. Plecarea s-a bucurat de cronici favorabile. Vâclav 
Havel a murit în decembrie 2011. 

Michael Kocâb, cântăreţ de rock, colaborator apropiat şi prieten al lui Havel, participant 
la primele convorbiri, de tatonare, cu Adamec, a devenit deputat în Adunarea Federală 
încă din 1989. El a câştigat multă popularitate în urma organizării comisiei pentru moni- 
torizarea evacuării trupelor sovietice de pe teritoriul Cehoslovaciei, comisie pe care a şi 
condus-o. După ce şi-a îndeplinit cu succes această misiune, şi-a depus mandatul de 
deputat (declarase, de altfel, că în momentul în care „ultimul soldat sovietic va părăsi 
Cehoslovacia, va părăsi şi el viaţa politică”), retrăgându-se din activitatea politică pentru 
a se întoarce la aceea de creator de muzică. Plecarea Armatei Sovietice a fost omagiată 
de un turneu concertistic al trupei lui Kocab, legendara formaţie Prazsky Vybér. Tumeul 
a fost denumit „Adieu C.A.” şi la el a participat ca invitat şi Frank Zappa. Cu unele 
întreruperi, trupa este activă şi în ziua de azi, în ciuda faptului că, după un conflict între 
Kocáb (voce şi clape) şi chitaristul Michal Pavlíček, acesta din urmă a părăsit formaţia, 
care şi-a schimbat apoi denumirea în „Prazsky Vybér II”. Dar Kocab n-a renunţat total la 
politică. În perioada 1993-2003, a fost consilier al președintelui Havel, apoi, în ianuarie 
2009, a devenit ministru pentru drepturile omului şi minorităţi naţionale, fiind nominalizat 
de Partidul Verzilor, funcţie pe care a îndeplinit-o până în decembrie 2010. 

Vaclav Maly a fost purtătorul de cuvânt al Forumului în perioada revoluţiei de catifea 
şi cel care a moderat cele mai multe dintre întâlnirile de pe Vaclavské namésti. Apoi a 
revenit la activitatea de păstorire a sufletelor ca preot, mai întâi în parohia Sf. Gabriel din 
Praga Smíchov, apoi în parohia Sf. Anton din Praga Holešovice. În 1997 a fost sfinţit 

episcop şi a ocupat funcţia de episcop-vicar în cadrul arhiepiscopiei Praga. Şi-a însuşit 
deviza „Smerenie şi adevăr”, pe care o transpune în viaţă prin activitatea sa cotidiană de 
luptă pentru drepturile omului în cadrul consiliului , Justitia et pax” de pe lângă Conferinţa 
Episcopatului Republicii Cehe. Vâclav Maly îi sprijină pe deţinuţii politici din ţările cu 
regimuri politice nedemocratice din lumea întreagă, vizitează familiile acestora şi redac- 
tează petiţii adresate dictatorilor şi conducătorilor autoritari. Pentru a-şi îndeplini această 
misiune, el a vizitat, printre altele, Bielorusia, China, Cecenia, Iran şi Cuba. 

Unul dintre principalii reformatori din perioada Primăverii de la Praga, Zdenek Mlynář, 
s-a întors in 1989 din Austria, unde emigrase, străduindu-se să se integreze activ în viata 
politică a ţării. Ca partizan al stângii democratice, el a sprijinit Blocul de Stânga, un partid 
mai mic, pe care de altfel n-a reuşit să-l ducă în parlament. În urma eşecului electoral din 
1996, a renunţat la funcţia de preşedinte de onoare al acestei grupări din motive de sănătate. 
A murit în 1997. 

Alexander Vondra, purtător de cuvânt al Cartei 77 din anul 1989 şi cofondator al OF, 
după revoluţia de catifea a început o carieră politică şi diplomatică. În anii 1990-1992, a 
fost consilier al lui Havel pe probleme de relaţii internaţionale, apoi ministru adjunct în 
cadrul ministerului Afacerilor Externe şi ambasador al Republicii Cehe în Statele Unite. 
Fiind unul dintre puţinii membri activi ai opoziţiei, a avut relaţii mai strânse cu spectrul 
politic de dreapta, mai exact cu Partidul Democratic Cetăţenesc (Občanská demokratická 
strana — ODS), care l-a şi nominalizat în anul 2006 ca ministru al Afacerilor Externe, iar 
apoi ca vicepremier pe probleme europene. De pe această poziţie, el a fost unul dintre 
principalii negociatori ai tratatului de la Lisabona în timpul tensionatelor negocieri de la 
Bruxelles, sprijinind cu multă fermitate punctul de vedere al reprezentantului polonez. 
Vondra a supervizat de asemenea pregătirile pentru preluarea de către Cehia a preşedinţiei 
UE — mandat carea revenit țării lui in prima jumătate a anului 2009. În intervalul 2010-2012 
a fost ministru al Apărării în cadrul guvernului Republicii Cehe. 

Alexander Dubéek, după încercarea nereusita de a prelua funcţia de preşedinte al 
țării, nu a mai jucat un rol determinant în politică. Chiar dacă după alegerile din 1990 
a devenit din nou preşedinte al parlamentului, în realitate nu avea nici putere, nici 
susţinere politică. După dezmembrarea VPN, a încercat să-şi construiască o poziţie în 
Slovacia, având în spate o formaţiune minoră, Partidul Social-Democrat, pe care îl 
înființase pe la începutul lui 1992 şi al cărui preşedinte era. Pe listele acestuia a ajuns în 
Adunarea Federală la următoarele alegeri. S-a opus din toate puterile scindării Cehoslovaciei. 
Ca slovac, se temea de soarta Slovaciei în afara federaţiei. Dar n-a mai apucat împărţirea 
țării — grav rănit într-un accident de maşină la începutul lunii septembrie 1992, a murit 
o lună mai târziu. Moartea lui este şi în prezent subiect de controverse, unii întrebându-se 
dacă accidentul care i-a adus moartea nu ar putea fi atribuit anumitor agenţi (în legătură 
cu KGB). 

Fedor Gal, cofondator al VPN, în primii doi ani de după revoluţia de catifea a fost unul 
dintre principalii factori de decizie pe scena politică slovacă. În 1990 a devenit şeful 
centrului de coordonare al VPN, fiind efectiv una dintre figurile cele mai influente din 
interiorul acestei coaliţii şi susținătorul aripii sale liberale. Odată cu apariţia diferendului 
ceho-slovac, a căpătat proporţii şi conflictul intern din această mişcare în cadrul căreia 
premierul guvernului slovac, Vladimir Mečiar, a început să promoveze tot mai incisiv 
aripa națională. Frictiunile interne au dus, în primăvara lui 1991, la dezmembrarea VPN 
şi la apariţia unei grupări liberale, ODÚ, si a uneia naţional-populare, HZDS. Gal nu s-a 
putut decide să intre în politica de partid, preferând să rămână consilier apartinic al pre- 
mierului Calfa. După alegerile din 1992 şi după scindarea federaţiei, el a părăsit politica, 

dar nu şi viata publică — a devenit membru fondator al postului privat de televiziune Nova, 
a luat parte la activităţile a numeroase organizaţii neguvernamentale (cum ar fi Fundaţia 
„Milan Šimečka”) si, împreună cu fiul său, a înființat şi conduce inclusiv în momentul de 
faţă editura „G plus G”. Cea mai mare pasiune a lui, după cum spune chiar el, este să scrie 
necontenit: eseistică, publicistică, dar şi lucrări de specialitate şi de popularizare ştiinţifică. 

Jân Budaj, cel de-al doilea membru fondator al VPN, venind din direcţia grupărilor 
ecologiste, a devenit încă din ianuarie 1990 preşedintele Consiliului Slovac al VPN, apoi 
a fost cooptat în parlamentul slovac. În martie a suferit prima înfrângere serioasă: ca urmare 
a faptului că nu a pregătit suficient de bine această operaţiune, la alegeri nu a ajuns pre- 
şedintele parlamentului (a pierdut în fata deputatului comunist Rudolf Schuster şi a trebuit 
să se mulţumească cu funcţia de adjunct al acestuia). La scurt timp după victoria în alegeri 
a VPN, a suferit un eşec mult mai grav atunci când a fost obligat să renunţe la mandat din 
cauza lustraţiei, pentru că s-a dovedit că fusese înregistrat în documentele Serviciilor de 
Securitate la categoria colaboratori. În toamna anului 1990 a părăsit aşadar politica pentru 
a se ocupa de publicistică, dar această despărţire n-a fost de lungă durată. După ce Slovacia 
a devenit o ţară de sine stătătoare, Budaj a revenit la activitatea publică, dar fără prea mari 
succese. În momentul de faţă este consilier la Bratislava. 

Milan Kňažko, actor slovac care a luat parte activă la revoluţia de catifea, la rândul 
lui membru fondator al VPN şi unul dintre conducătorii mulțimilor participante la demon- 
stratiile din noiembrie 1989 de la Bratislava, nu s-a retras din politică la fel de repede ca 
multi alti colegi de-ai lui. În 1991, în conflictul care s-a declanşat în sânul VPN, el s-a 
situat de partea lui Mečiar şi a devenit vicepreşedinte al Mişcării pentru o Slovacie 
Democratică, creată de acesta. După scindarea federaţiei, a devenit primul ministru al 
Afacerilor Externe al Slovaciei, dar în curând a intrat în conflict cu Mečiar, drept pentru 
care a părăsit Mişcarea împreună cu un întreg grup de deputaţi. Din colaborator 
apropiat, el a devenit un critic acerb al premierului slovac şi al tendinţelor sale autoritariste. 
În 1998 a fost unul dintre fondatorii Coaliţiei Democratice Slovace, o largă grupare 
„antimeciaristă”, şi, ca reprezentant al acesteia, în mandatul 1998-2002, a fost numit 
ministru al Culturii. După ce şi-a încheiat mandatul, s-a retras din activitatea politică, 
devenind director general al canalului privat de televiziune TV JOJ. După o pauză de 
15 ani, s-a întors la actorie. În 2007 a jucat, printre altele, în partea a doua a controversatului 
horror american Hostel. 

Milan Šimečka, unul dintre puţinii semnatari ai Cartei 77 din Slovacia, filosof şi eseist, 
a făcut parte în 1989 din grupul fondatorilor şi al principalilor ideologi ai VPN. După 
revoluţia de catifea, Milan Šimečka a refuzat orice demnități academice sau politice si 
abia la rugămintea personală a lui Havel, în 1990, a acceptat funcţia de preşedinte al 
consiliului prezidenţial. Moartea sa prematură a survenit tot în 1990. Fiul său, Martin M. 
Šimečka, este actualmente unul dintre cei mai apreciaţi publicişti slovaci. În ultimii mai 
bine de 20 de ani, el a condus mai multe periodice de prestigiu. În 1990 a înființat Editura 
Archa, în cadrul căreia, timp de şase ani, a îndeplinit funcţia de redactor-şef, după care 
aceeași funcţie i-a fost încredințată în redacţia influentului săptămânal Domino forum şi 
în cea a cotidianului SME (1999-2006). După ce a părăsit redacţia SME, a preluat condu- 
cerea săptămânalului praghez Respekt, la care lucrează şi în prezent ca redactor. 

Miroslav Štěpán a fost reprezentantul regimului comunist cu gradul cel mai înalt care 
a ajuns în fata unei instanţe de judecată. Încă din 22 decembrie 1989 a fost arestat, apoi 
condamnat la 4 ani de închisoare pentru abuz de putere. Dar verdictul a fost redus ulterior 
la 2 ani şi 6 luni de izolare. În cele din urmă, St&pân a fost eliberat pentru comportament 
exemplar. La scurt timp după eliberare, a reintrat în politică, chiar dacă s-a menţinut la un 

nivel periferic. În 1995 a devenit preşedintele Partidului Comuniştilor Cehoslovaci (Strana 
československých komunistů), o grupare de extremă stânga care reproşa KSČM devierea 
de la idealurile marxism-leninismului şi care avea ca scop instituirea dictaturii proletari- 
atului. La scurt timp după aceea, gruparea şi-a îmbogăţit componenţa cu un alt erou negativ 
al revoluţiei de catifea: Ludvík Ziféak, alias „Růžička”, alias „Martin Smid”, colaborator 
al Securităţii, care făcea pe victima înăbuşirii manifestatiei de pe Národní třídě a 
devenit membru al grupării conduse de Stăpân. În 1999, gruparea şi-a luat un nume istoric: 
Partidul Comunist al Cehoslovaciei (Komunistickă strana Ceskoslovenska — KSC). În 
2001 însă partidul s-a dezmembrat — facțiunea lui Ziv&âk, care-i reproşa lui Stăpân 
„metodele neprincipiale, carieriste, birocratice şi în multe situaţii oportuniste”, l-a înde- 
părtat pe acesta de la putere și a fuzionat cu Partidul Cehoslovac al Muncii (Ceskoslovenska 
strana práce — CSSP). Prin urmare, în momentul de față există două partide extremiste: 
KSC, condus de Stăpân, si KSC-CSSP al lui Ziv&âk, ambele revendicându-se de la tradiţiile 
comuniste ale anilor 1929-1956 (până la apariţia, odată cu Hruşciov, a revizionismului)!. 
Ambii domni resping în mod categoric orice aluzie la greşelile comunismului. 


1. Vezi http://ksc-cssp.komunisti.sk (accesat pe 21 iulie 2009). 


Adam Burakowski 


România: un decembrie însângerat 


Geniul Carpaţilor 


Când Mihail Gorbaciov a preluat puterea la Kremlin, a făcut fără îndoială o trecere 
în revistă a situaţiei în care se găsea fiecare tara din blocul sovietic. Analiza succintă 
care probabil i-a fost prezentată sublinia neîndoielnic faptul că Nicolae Ceauşescu, 
supranumit de apologeti „Geniul Carpaţilor”, nu numai că era cel mai recalcitrant dintre 
vasali, dar satrapia lui se afla într-o stare jalnică. „Mamalijnichii” („mămăligarii”), cum 
îi desemnau uneori pe români, plini de dispreţ, membrii conducerii sovietice (la un 
moment dat, Hruşciov folosise acest cuvânt chiar într-o intervenţie publică), aveau 
probleme inclusiv cu procurarea mămăligii, acest aliment national din porumb. Cozile 
din fata magazinelor, străzile cufundate în întuneric, locuinţele neîncălzite, mijloacele 
de transport în comun, autobuzele şi tramvaiele care circulau cu mare întârziere şi 
aglomerate dincolo de orice limită, acestea erau realităţile de zi cu zi ale românilor pe 
la jumătatea anilor ’80. Raportul respectiv conţinea de asemenea, fără îndoială, faptul 
că nu se întrevedea nicio ieşire din această situaţie, nici măcar pe termen lung. În 
principiu, cam la fel se prezenta situaţia si în celelalte ţări din lagărul socialist, numai 
că în România toate aceste fenomene erau mult mai evidente şi mai dureroase pentru 
cetăţeanul din clasa de mijloc şi chiar pentru unii membri ai nomenclaturii. Sistemul se 
prăbuşea şi trăgea după el, cel puţin la nivel de imagine, întregul bloc sovietic din Europa 
Centrală si de Est. 

O problemă suplimentară o constituia distantarea politică semnificativă a lui Ceauşescu 
de ceilalți conducători ai țărilor comuniste. Încă din anii 60, România a manifestat veleitati 
de independență şi, pe măsură ce trecea timpul, aceste tendinţe se accentuau tot mai mult. 
Relaţiile politice dintre Bucureşti şi Moscova nu erau nicidecum strălucite, iar după ce 
Gorbaciov (primul conducător sovietic mai tânăr decât Ceauşescu) a ajuns la putere, ele 
s-au înrăutățit. Forţa de impact a propagandei sovietice era în aceste condiţii mai slabă in 
România, aşa încât lansarea perestroikăi, la fel ca a oricărei alte idei emanând de la 
Moscova, se lovea inevitabil de nenumărate dificultăţi. 

Economia românească se afla într-o stare critică încă de la sfârșitul anilor ’70. Dar 
Ceauşescu n-a renunțat la industrializarea forțată, bazată de altfel pe o tehnologie învechită, 
aruncând costurile crizei pe umerii populaţiei. În anii 1981-1982 au fost introduse limitări 
drastice la consum, a fost redusă cantitatea de energie furnizată consumatorilor casnici, 
fiind elaborat chiar un „Program de alimentaţie ştiinţifică a populaţiei”. Dar iniţiativa cea 
mai importantă si cea mai tragică, prin urmările pe care le-a avut, a fost decizia de a achita 

integral datoria externă, decizie luată în decembrie 1982. Această sarcină a fost considerată 
o prioritate absolută şi a fost dusă la îndeplinire, printre altele, prin exportul tuturor 
mărfurilor care mai puteau fi vândute peste hotare, inclusiv al produselor alimentare. 

În cursul anilor ’80, peste tot erau falsificate datele economice, începând de la nivelul 
întreprinderilor, apoi la nivel de comitet judeţean, minister şi, în cele din urmă, la Oficiul 
de statistică, acesta publicând în anuarele sale datele „corectate”. Potrivit unor analize 
ulterioare, cel mai mult au fost falsificate rezultatele anului 1987, când la cunoştinţa 
populaţiei au fost aduse rezultate economice mai mari cu aproape 90% decât cele reale, 
şi cele ale anului 1989, majorate cu peste 300%'. Nici în ziua de azi nu se poate stabili cu 
precizie care a fost situaţia reală, dar oricum chiar şi în statisticile oficiale erau vizibile 
simptomele prăbuşirii economice. 

Pentru a duce populaţia de nas, autorităţile măreau treptat salariile, dar în acelaşi timp 
recurgeau la fel de fel de trucuri prin intermediul cărora de fapt reduceau veniturile reale, 
acestea scăzând an de an cu câteva procente. De altfel, numărul mare de bancnote aflate 
în circulaţie (valoarea leului fiind foarte scăzută) nu se transpunea câtuşi de putin şi într-o 
putere de cumpărare corespunzătoare. Adevăraţii bani din România, la fel ca şi în celelalte 
țări comuniste de fapt, erau dolarii, în ciuda faptului că, potrivit legii, populaţiei îi era 
interzis să-i deţină şi, cu atât mai mult, să-i utilizeze în activităţi comerciale. Din magazine 
nu se puteau cumpăra decât conserve chinezești improprii pentru consum, respectiv cafea 
pe bază de „înlocuitori”, un produs specific acelor vremuri fiind vestitul nechezol, în care 
surogatele ajungeau la 80% din conţinut. Adevărata cafea, cel mai frecvent marca Wiener 
Caffe, constituia o raritate care putea fi procurată aproape exclusiv la negru, din comerţul 
ilicit care a proliferat treptat, nu fără aportul substanţial al poliţiei secrete (Securitatea). 
În magazine lucrau de obicei câteva vânzătoare, dar numărul lor putea ajunge la 10-15 
persoane, chiar dacă n-aveau mai nimic de făcut, singura motivaţie a angajării lor fiind 
menţinerea şomajului la zero. În cursul anilor '80, o degringoladă asemănătoare afecta 
inclusiv magazinele destinate nomenclaturii de partid de nivel mediu. În principiu, până 
la sfârşitul comunismului, doar magazinele pe dolari (foarte puţine şi îngrozitor de scumpe, 
în plus accesibile doar celor aleşi) ofereau mărfuri de calitate acceptabilă. 

În fiecare toamnă, populaţia se aștepta la noi reglementări privind limitarea utilizării 
energiei pe timpul iernii şi, ca un făcut, în a doua parte a anilor '80, iernile au fost deosebit 
de aspre. La sfârşitul anului 1985, autorităţile au anunţat că locuinţele nu vor fi încălzite 
decât până la temperatura de 12 *C. Acelaşi lucru era valabil şi pentru locurile publice 
(magazine, şcoli, birouri etc.). Cetăţenii stăteau deci în casă cu haine groase pe ei şi uneori 
aşa se şi culcau pentru că era imposibil să găsești o cameră încălzită cât de cât normal. 
Situaţia s-a repetat şi în anii următori; cea mai grea s-a dovedit iarna dintre anii 1986 şi 
1987. Trauma acelor ani a făcut ca, imediat după căderea lui Ceauşescu, să apară o 
sumedenie de firme care produceau sobe de teracotă pentru apartamentele de la bloc; 
cererea a fost enormă. 

Criza a afectat inclusiv principalul instrument de propaganda — televiziunea. Timpul 
de emisie a fost limitat la doar câteva ore pe zi, din care partea leului era ocupată de 
materialele dedicate vieţii şi activităţii curente ale lui Nicolae Ceauşescu. În pauzele dintre 
relatările diferitelor vizite de lucru ale conducătorului român erau difuzate aproape numai 
filme neinteresante, inclusiv indiene, exact în perioada când cinematografia indiană trecea prin 
cea mai slabă perioadă din toată istoria ei. Aceste filme constituiau așadar corespondentul 


1. Constantin lonete, Criza de sistem a economiei de comandă şi etapa sa explozivă, Bucureşti, 
1993, pp. 19-20. 

nechezolului în sfera culturii pop — o prelucrare indigestă a produsului veritabil. La dis- 
coteci predominau Nelu Vlad şi formaţia lui, Azur, care propuneau o muzică mediocră, 
ceea ce constituia dovada decăderii acestui gen al muzicii de divertisment, după o perioadă 
destul de înfloritoare în cursul anilor ’70. O altă dovadă a descompunerii sistemului a fost 
accidentul nefericit care a avut loc în timpul unui concert pentru tineret, în iunie 1985, la 
Ploieşti, când o parte a tribunei stadionului s-a prăbușit, omorând cinci persoane; în cursul 
acţiunii de salvare au fost găsite şi sticle goale de băuturi alcoolice, prezervative şi alte 
obiecte care demonstrau că adolescenţii nu se distrau în conformitate cu tezele trambitate 
de propaganda oficială. 

Nicolae Ceauşescu nu acorda atenţie unor asemenea amănunte, chiar dacă era conştient 
de ele, lucru pe care îl dovedesc anumite stenograme ale şedinţelor conducerii superioare 
de partid. Există şi o anecdotă (nu ştim cât adevăr este în ea) care arată că dictatorul era 
pe deplin informat de dificultăţile de care se loveau cetăţenii. În timpul unei vizite în Statele 
Unite, Elena (soţia lui Nicolae Ceauşescu) i-ar fi soptit acestuia, în timp ce făceau cumpărături 
într-un supermarket, năucită de cantitatea mărfurilor: „Ia te uită, probabil că CIA a adunat 
astea din toată ţara!”. Dictatorul isi mai dădea seama şi de o altă tendinţă: din cauza lipsurilor 
cronice în aprovizionarea cu materii prime, fabricile româneşti îşi puteau utiliza într-o măsură 
din ce in ce mai mică forța de producție. Întreprinderile industriale de dimensiuni gigantice, 
construite pe tot teritoriul ţării, lucrau într-un ritm inferior celui proiectat. Unele dintre ele 
Chiar nu şi-au atins niciodată potenţialul de producţie. 

Dar, pentru Ceauşescu, acest lucru nici nu avea o importanță prea mare. În a doua 
jumătate a anilor '80, presimtindu-si poate apropiatul sfârşit, el era preocupat în primul 
rând de realizarea proiectului de reconstrucţie radicală a centrului orașului Bucureşti. 
Această idee îi încolţise în minte încă din 1977, în urma cutremurului de pământ care a 
dărâmat un număr mare de clădiri, dar lucrările n-au fost demarate chiar atunci. Un nou 
impuls a venit în anul 1984, când a fost planificată construirea Centrului Civic cu ele- 
mentul său central — Casa Republicii, redenumită mai târziu Casa Poporului. Pentru 
realizarea acestui proiect au fost angajate eforturi gigantice, doar numărul muncitorilor 
care participau la lucrări depăşind 100.000 de persoane. Toată capitala s-a transformat 
într-un imens şantier. Nicolae şi Elena Ceauşescu vizitau adesea clădirile în curs de 
execuţie, împărțind în dreapta si în stânga indicaţii ,,pretioase” privitodre la aspectul 
final al acestora. Această afirmaţie este valabilă în mod cu totul deosebit pentru Casa 
Poporului — potrivit proiectelor, ea urma să devină a doua clădire din lume ca mărime 
după Pentagonul american. 

Până în momentul prăbuşirii definitive a regimului, Ceauşescu a reușit să ducă proiectul 
aproape până la capăt. De la Casa Poporului a fost croită o imensă arteră de circulație 
numită „Bulevardul Victoria Socialismului”, cu 4 metri mai lungă decât Champs Elysées 
din Paris, ceea ce nu constituia desigur o întâmplare şi trebuia să sublinieze măreţia lui 
Ceauşescu. Bulevardul este străjuit de clădiri menite iniţial să adăpostească birouri, instituții 
şi locuinţe pentru cele mai fidele cadre şi activişti. Unele dintre aceste clădiri n-au mai fost 
însă terminate, în momentul de fata oferind spectacolul dezolant al pustietatii. Bulevardul 
Victoria Socialismului (redenumit după câderea dictatorului „Bulevardul Unirii”) nu se 
armoniza cu arhitectura oraşului şi n-a fost acceptat de către locuitori — de aceea (poate 
cu excepţia Pieței Alba Iulia) nici n-a devenit locul de plimbare al bucureştenilor, aşa cum 
şi-ar fi dorit Ceauşescu. 

Ambiţiile acestuia nu se limitau însă doar la capitala ţării. Pe la sfârşitul anului 1987 
Şi începutul anului 1988, conducătorul român a luat hotărârea de a accelera aşa-numitul 
proces de sistematizare a satelor. Proiectul în sine apăruse încă din anii '60 şi presupunea 

distrugerea caselor tradiționale de la sat şi înlocuirea lor cu blocuri „moderne” în care 
locuitorii ar fi trebuit să se mute, la nevoie şi cu forţa. Operaţiunea a fost lansată sub deviza 
„eliminării diferenţelor între condiţiile de viaţă de la sat şi cele de la oraș”, ceea ce con- 
stituia de fapt una dintre etapele construirii „societăţii socialiste multilateral dezvoltate”. 
Sistematizarea sau, mai degrabă, pregătirile intense pentru desfăşurarea acestei acţiuni pe 
scară foarte mare au început aşadar în cursul primei jumătăţi a anului 1988, dar, după o 
serie de proteste la nivelul opiniei publice mondiale si mai ales în Ungaria (pentru că multe 
aşezări afectate de sistematizare erau locuite de minoritatea maghiară), în toamna anului 
1989 ritmul acţiunii a fost uşor încetinit. Adevărul este că a fost vorba de o operaţiune 
criminală îndreptată împotriva populaţiei de la sat, o altă încercare, după colectivizarea 
agriculturii, de a transpune în viaţă nişte idei halucinante. 

În a doua jumătate a anilor '80, economia românească a ajuns să depindă tot mai mult 
de schimburile comerciale cu țările CAER. În bilanţul general al comerțului exterior al 
României, acestea reprezentau 53% în anul 1983, 56% în 1985 şi 60% în 1988'. Concomitent 
se reducea intensitatea schimburilor cu ţările din Occident. Din cauza atitudinii negative 
a lui Ceausescu față de perestroika, tot mai multe {ari începeau să-şi reducă importurile 
de mărfuri româneşti. O lovitură deosebit de puternică a fost retragerea, de către Statele 
Unite, a clauzei naţiunii celei mai favorizate în comerţ, de care România beneficiase până 
în anul 1988. Astfel că, în 1989, Bucureştiul s-a trezit complet izolat pe arena internaţională, 
chiar dacă în continuare întreținea relaţii economice cu ţările din blocul răsăritean, de care, 
din punct de vedere politic, se îndepărta tot mai mult. 

În aprilie 1989, la Plenara CC, Ceausescu anunţa cu multă solemnitate că România isi 
achitase în totalitate datoria externa’. În acelaşi timp, Marea Adunare Naţională (parla- 
mentul comunist care nu dispunea însă de niciun fel de putere reală) vota o hotărâre care 
interzicea pur şi simplu contractarea pe viitor a oricărui fel de datorii externe. Dobânzile 
la datorii constituiau o povară imensă pentru economia naţională si autorităţile considerau 
că eliminarea totală a îndatorării i-ar permite acesteia să se mai pună pe picioare. Dar n-a 
fost aşa. După momentul iunie 1989, toate tendinţele negative au început să se accentueze 
şi mai mult, aşa încât a dispărut orice speranță: doar o schimbare fundamentală a politicii 
economice mai putea redresa ţara. 

Dar nu numai economia era într-o stare critică. Dezmembrarea afecta în egală măsură 
aparatul de partid şi de stat. Partidul Comunist Român (PCR) era într-o situaţie jalnică. 
Această structură, care în cursul anilor °60 şi la începutul anilor '70 era încă destul de 
suplă, la jumătatea anilor '80 ajunsese de-a dreptul putredă, plină de persoane aflate la 
vârste înaintate, complet inerte din punct de vedere intelectual si ideologic. Unul dintre 
motivele acestei situaţii era numărul de membri, nemaiîntâlnit în niciuna din celelalte tari 
socialiste. În ziua începerii ultimului său congres, în noiembrie 1989, PCR număra peste 
3,8 milioane de membri’. Dar niciunul dintre aceștia nu mai credea în idealurile comuniste, 
ci în capitalism şi în băncile elveţiene. Teoriile lui Marx, Engels şi Lenin probabil că nu 
erau cunoscute de niciunul dintre membrii PCR si, chiar dacă aceştia le-ar fi cunoscut, în 
mod cert nu credeau în ele. Un membru de partid de condiţie mijlocie, când se înscria în 


1. Adam Burakowski, Dictatura lui Nicolae Ceausescu 1965-1989. Geniul Carpaţilor, laşi, 2011, 
p. 323. 

2. Unii economişti se indoiau de fapt că datoriile ar fi fost plătite integral, considerând că bilanţul 
zero putea rezulta mai degrabă dintr-un mod abil de a prezenta datele contabile. 

3. Nicoleta lonescu-Gură, „Studiu introductiv”, în Membrii CC al PCR 1945-1989. Dicţionar, 
Bucureşti, 2004, p. 21. 

partid, o făcea în ideea că va obţine nişte foloase, măcar pentru avantajul mărunt de a 
beneficia de nişte bonuri suplimentare de benzină. " 

Pe lângă aceasta, partidul comunist a mai fost slăbit şi de reformele care, pe la începutul 
anilor '80, consolidau rolul guvernului şi îndepărtau practic PCR nu numai de la conducerea 
statului (acaparată de Ceaușescu), ci şi din administraţia centrală. Desigur, atât prim-minis- 
trul, cât şi ceilalţi miniştri erau membri ai PCR, dar își exercitau funcţiile în calitate de 
reprezentanţi ai guvernului, şi nu ca membri de partid. 

Ideologia comunistă fusese înlocuită de cultul conducătorului, iar partidul, din forță 
politică conducătoare, devenise doar una dintre nenumăratele instituţii care practicau acest 
cult (sindicatele, Liga Femeilor etc.). Existau inclusiv puternice organizaţii care se ocupau 
exclusiv cu răspândirea cultului lui Ceauşescu. Este vorba de festivalul naţional de creaţie 
si cultură socialistă care implica în egală măsură populaţia de la orașe si de la sate, denumit 
Cântarea României, respectiv de competiţia sportivă naţională Daciada. Fiecare activist 
si fiecare artist se întreceau pe sine, imaginând festivități şi opere de artă tot mai pompoase 
prin intermediul cărora să fie proslăvite măreţia si geniul conducătorului. În același timp 
a fost lansată o campanie naționalistă care nu era lipsită pe alocuri de accente antisovietice 
şi antiruseşti. Conducătorul român nu reprezenta un pericol pentru URSS, aşa încât 
Moscova a închis ochii. Pe la începutul anilor '80, Ceauşescu a încercat să îmbogăţească 
această ideologie prin elemente antisemite, dar a renunţat în urma protestelor formulate 
prompt de Statele Unite. 

Accentele naţionaliste ale regimului Ceauşescu n-au omis nici domeniul sportiv, 
foarte valoros pentru canalizarea tensiunilor sociale şi pentru manifestarea ataşamentului 
fata de comunitatea naţională. În afară de sus-mentionata Daciada, o importanță primor- 
dială pentru autorităţile române o aveau succesele la olimpiade — fără îndoială, acesta 
fusese un motiv important în 1984, când România s-a desprins din frontul comun al 
țărilor de democraţie populară, preferând să participe la jocurile olimpice de la Los 
Angeles. Această olimpiadă i-a adus României cel mai mare succes din istoria participărilor 
sale la aceste competiţii — echipa sa reprezentativă a ocupat locul al doilea în clasamentul 
după numărul de medalii obținute, fiind întrecută doar de Statele Unite. România a 
obţinut cu această ocazie 20 de medalii de aur, 16 de argint şi 17 de bronz. Rezultate 
atât de bune nu obţinuseră sportivii români nici măcar la ediţia boicotată a jocurilor 
olimpice de la Moscova din 1980. Cele mai multe medalii au fost cucerite la discipline 
care de ani buni se bucurau de popularitate în România — gimnastică sportivă (cu 
Ecaterina Szabo ca vedetă principală, titulară a patru medalii de aur şi a uneia de argint), 
atletism (Doina Melinte, ca maestră a curselor de semifond, a cucerit o medalie de aur 
şi una de argint), canotaj, haltere şi lupte. Patru ani mai târziu, acest succes nu s-a mai 
putut repeta, cu cele şapte medalii de aur, 11 de argint şi şase de bronz România ocupând 
doar locul opt în clasamentul pe medalii. 

Cea mai mare bucurie le-a adus-o însă românilor succesul la sportul cel mai popular 
din Europa — fotbalul. În 1986, clubul de fotbal al armatei Steaua Bucuresti (care în 
meciurile din liga naţională rivaliza cu echipa Dinamo a ministerului de Interne) a surprins 
pe toată lumea, cucerind cel mai prestigios trofeu pentru fotbalul de club — Cupa Campionilor 
Europeni. Steaua a realizat aceasta performanţă învingând în finală, la loviturile de la 11 
metri, echipa favorită — FC Barcelona; cu această ocazie eroul întregii Românii a devenit 
portarul echipei, un neamţ din Banat, Helmuth Duckadam, care a apărat toate cele patru 
lovituri de la 11 metri executate de jucătorii catalani. Interesant e faptul că acest portar isi 
juca practic ultimul meci de mare miză, pentru că în curând urma să-și încheie cariera 

sportivă din motive de sănătate!. Victoria împotriva unuia dintre cele mai bune și mai 
populare cluburi de fotbal a provocat desigur multă euforie. După cum amintea unul dintre 
jucătorii de frunte ai echipei Steaua Bucuresti, Miodrag Belodedici: „Noi, fotbaliştii, eram 
dumnezei pe străzile Bucureştiului, nu oameni. Oricine îşi dorea măcar să ne atingă, lumea 
obişnuită era cuprinsă de delir. România era prima fara socialistă care câştiga Cupa Campionilor 
Europeni. Iar acest lucru era subliniat cu orice ocazie”?. Fotbaliştii au fost lăudaţi chiar si 
de dictator, dar nu fără o tentă critică: „Ne-a lăudat, dar a spus că nu suntem perfecţi, că 
adevăratul ideal al fiecărui român e să obţină cu mai puţin efort şi mai puţină muncă mai 
multe rezultate. Noi, jucătorii de la Steaua, potrivit spuselor lui, n-am răspuns pe deplin 
aşteptărilor. Pentru că la finala de la Sevilla, în timpul regulamentar de joc, am obţinut cu 
Barcelona un joc nul, fără goluri, şi n-am câştigat decât după loviturile de la 11 metri! 
Nişte români adevăraţi ar fi rezolvat problema încă din prima repriză”?. 

Potrivit planurilor elaborate în Uniunea Sovietică, perestroika trebuia pusă în practică 
de instanţele de partid. Dar în România acest lucru n-a fost practic posibil tocmai din cauza 
marasmului intelectual al PCR. De vreme ce nimeni nu cunoștea si nu înţelegea ideile lui 
Lenin, era greu să fie proclamată întoarcerea la ideile comuniste. Constituirea unui grup 
reformist în sânul partidului era irealizabilă, iar conducerea sovietică, din câte se pare, 
nu şi-a dat seama de acest lucru decât relativ târziu. Mai abili în gândire erau doar vechii 
stalinişti, dar în jurul lor era greu să se constituie o grupare mai puternică, pentru că ei 
fuseseră compromisi din cauza represiunilor din cursul anilor '40-'50 (despre acestea 
se făceau cel mult aluzii, chiar si în literatura promovată oficial) şi nu puteau exercita 
niciun fel de influenţă asupra eşaloanelor inferioare ale partidului (ei fuseseră izolaţi 
total de acestea, inclusiv activiştii PCR care aveau totuşi merite deosebite în construcţia 
socialismului). 

La nivelul armatei exista totuşi un anumit ferment în care Ceauşescu nu avea încredere 
Şi de aceea se străduia cu orice pret să-i reducă influenţa. Dintre toate țările Tratatului de la 
Varşovia, România prevedea cel mai mic procent din buget pentru apărare, ca atare armata 
era subfinanțată si, în consecință, apăreau frustrări. În octombrie 1984 s-a ajuns chiar la o 
tentativă de puci, dar doi dintre complotiști au trădat, transmiţându-le oamenilor lui Ceausescu 
planurile loviturii de stat. Cea mai importantă persoană în această operaţiune ar fi fost 
generalul Ion Ioniţă. După deconspirare el n-a fost totuşi lichidat, ci scos la pensie. 

Într-o situaţie şi mai precară se afla puţin numeroasa opoziţie din afara partidului. După 
lichidarea cuiburilor de partizani (ultimul dintre conducătorii acestui tip de formaţiuni, 
Ion Gavrilă Ogoranu, a fost arestat în 1976), din România a dispărut practic mişcarea de 
opozitie*. Mici grupuri de opozanți au reapărut abia în cursul anilor '70. Cel mai cunoscut 


1. Durerile ciudate pe care le avea Duckadam au dat naştere multor ipoteze şi zvonuri, inclusiv unei 
versiuni care a circulat o vreme în mod neoficial şi potrivit căreia responsabil pentru sfârşitul 
carierei acestui portar ar fi fost fiul lui Nicolae Ceauşescu, Valentin, care a cerut unor funcţionari 
ai Securităţii să-i rupă ambele mâini lui Duckadam. Aceasta ar fi fost pedeapsa pentru faptul că 
a refuzat să cedeze Mercedesul primit de la sponsori ca răsplată pentru triumful din finală. Dar 
cel în cauză a infirmat în mod categoric aceste presupuneri. 

2. Henryk Bilinski (ed.), Od Realu do Barcelony. Historia Pucharu Mistrzow (De la Real la 

Barcelona. Istoria Cupei Campionilor), Katowice, 1992, pp. 155-159. 

Ibidem. 

4. Unităţile anticomuniste de partizani s-au format după al Doilea Război Mondial şi erau compuse 
în principal din soldaţi şi ofiţeri din armata interbelică. Ele nu erau numeroase, dar au constituit 
pentru o lungă perioadă, mai ales în zonele muntoase, o anumită ameninţare pentru autorităţile 
comuniste. 

opozant faţă de regim în perioada aceasta a fost Paul Goma care, în 1977, a încercat să 
organizeze un fel de versiune românească a Cartei 77, proaspăt lansată în Cehoslovacia. 
Grupul lui a fost destrămat, iar Goma obligat să emigreze. Dar el nu şi-a încetat activitatea, 
străduindu-se să influențeze opinia publică din ţară prin intermediul posturilor de radio 
occidentale. Interesant este faptul că, în România, începând cu anii '60, acestea nu mai 
erau bruiate. Cu Paul Goma a colaborat şi Vasile Paraschiv, un muncitor care încerca să 
înfiinţeze o organizație de sindicat independentă. 

Un alt disident! care, în 1977, a încercat să-şi transpună ideile în fapte a fost Vlad 
Georgescu, un istoric care lucra la Institutul de Studii Sud-Est Europene, după ce mai 
înainte fusese agent al Securităţii. El a elaborat un Program al Mişcării Disidente din 
România nu foarte radical, fapt pentru care a fost arestat pentru o scurtă perioadă. Mai 
târziu a părăsit tara, iar în 1983 a preluat conducerea secţiei române a postului de radio 
Europa Liberă, funcţie pe care a îndeplinit-o până la moartea sa, în 1988. 

Tot în 1977 s-au semnalat proteste masive ale minerilor din Valea Jiului. Protestatarii 
l-au sechestrat chiar pe premierul de atunci, Ilie Verdeț, şi numai sosirea lui Ceausescu la 
fata locului a calmat spiritele. Conducătorul protestelor, Constantin Dobre, a fost trimis 
la ,,reeducare” şi înscris la Academia „Ştefan Gheorghiu”, dar apoi n-a mai luat parte activă 
la viata politică. În 1990 a fost numit pe un post în cadrul reprezentantei diplomatice a 
României la Londra, unde a întreprins demersuri pe lângă autorităţile Marii Britanii pentru 
a obţine azil si unde a si rămas. 

În 1979 a fost înfiinţat Sindicatul Liber al Oamenilor Muncii. Acest nume pompos nu 
corespundea întru totul adevăratului caracter al mişcării, pentru că de fapt era vorba de 
un grup restrâns de oameni dintre care cei mai importanţi erau: Ionel Cană, preotul ortodox 
Gheorghe Calciu-Dumitreasa şi Gheorghe Braşoveanu, un pensionar care, înainte de 
război, fusese înalt funcţionar de stat. Această echipă a fost repede destrămată, cei trei 
organizatori sus-amintiţi fiind condamnaţi la privare de libertate. 

În afara acestor organizaţii, activităţi opozitioniste au mai desfăşurat în România si 
alte câteva sute de persoane. Era vorba de persoane izolate, urmărite de Securitate, aruncate 
în închisoare sau chiar asasinate, aşa cum s-a întâmplat în cazul lui Gheorghe Ursu, un 
inginer poet care tinea un jurnal personal. Acest jurnal a ajuns la un moment dat în 
mâinile organelor de miliţie. Ursu a fost reţinut şi a murit apoi din cauza torturilor. Doina 
Cornea a avut mai mult noroc. Ea era profesoară la Cluj şi a trimis o serie de scrisori la 
Radio Europa Liberă. Activitatea ei a fost rapid descoperită, dar autorităţile n-au avut 
curajul s-o aresteze, pentru că avea o parte a familiei în Occident. De aceea s-au străduit 
doar s-o izoleze şi s-o urmărească pas cu pas. Merită să mai amintim de asemenea figura 
muncitorului Iulius Filip din Cluj, care in 1981 a trimis o scrisoare delegaților la con- 
gresul NSZZ „Solidaritatea”. A fost la rândul lui descoperit şi condamnat la mulți ani 
de închisoare. Mai târziu pedeapsa i-a fost redusă, iar în 1988 Filip a fost obligat să 
emigreze. 

Putin numeroșii opozanți n-au avut din păcate nicio influenţă asupra populaţiei. Cei 
mai multi dintre locuitorii României nici măcar nu ştiau de existenţa lor. Ei n-au putut nici 
să mobilizeze masele de cetăţeni şi nici să provoace un reviriment al vieţii intelectuale care 


1. Facem aici o diferenţă clară între opozanți şi disidenti. Primii nu erau în niciun fel legaţi ideologic 
de PCR (chiar dacă, formal, erau membri de partid, ca în cazul lui Goma), pe când ultimii, cum 
a fost Vlad Georgescu, proveneau din activul de partid sau din rândul intelectualilor afiliati 
ideologiei comuniste. 

să ducă apoi la aplicarea perestroikăi. Opozanții, în marea lor majoritate, au acționat de 
altfel dintr-un impuls de ordin moral (pur şi simplu nu mai puteau suporta situația în care 
ajunsese țara), şi nu din considerente politice. În ideile lor cu greu ar putea fi găsită o 
critică a comunismului ca sistem economico-social; erau evaluate negativ doar guvernarea 
lui Ceauşescu şi anumite aspecte punctuale ale vieţii din statul condus de acesta. Tocmai 
această caracteristică s-ar fi potrivit perfect cu perestroika (care nu-şi propunea să refor- 
meze bazele sistemului, ci doar practica guvernării), dar opozanţii români au fost prea 
slabi ca să poată servi drept temelie pentru o mişcare socială mai amplă. În cursul iernilor 
geroase mai izbucneau din loc in loc mărunte proteste ale populaţiei disperate din cauza 
lipsei de căldură în apartamente, dar acestea n-au dat naștere unor mişcări mai serioase. 

Orice schimbare ar fi fost inutilă în România dacă mai înainte nu era îndepărtat 
Ceauşescu. Se pare că, la Moscova, conducătorii nu-şi dădeau seama de acest lucru, cel 
puţin în perioada anilor 1985-1987, sau, în orice caz, nu s-au ocupat cum trebuie de această 
problemă. Pentru agenda unui imperiu atât de vast, problemele interne ale unuia dintre 
sateliții săi mai puţin importanţi nu reprezentau un punct esenţial. 

Ceauşescu a înţeles ameninţarea pe care o reprezenta pentru el noua politică a URSS 
şi a adoptat de îndată o atitudine agresivă. Încă de pe 25 martie 1985 a schimbat ambasa- 
dorul de la Moscova cu unul în care putea avea mai multă încredere. Câteva zile mai târziu 
le-a adresat conducătorilor lumii un apel pentru pace, fără îndoială din dorinţa de a sublinia 
rolul pe care îl joacă pe arena internaţională. 

În acelaşi timp era semnat tratatul care prelungea aplicabilitatea Tratatului de la Varşovia 
pentru încă 20 de ani, cu toate „ezitările” lui Ceauşescu care au dus la grotesca mediere la 
care au luat parte Egon Krenz şi Erich Honecker. În căutare de sprijin, conducătorul român 
s-a dus în China în octombrie 1985, fără să obţină însă prea multe. În luna noiembrie a 
aceluiași an, autorităţile române au adresat un apel preşedinţilor Gorbaciov şi Reagan — un 
alt document fără nicio însemnătate. 

În același timp, printre reprezentanţii înaltei administrații de partid şi de stat au început 
să circule zvonuri legate de o eventuală plecare a lui Ceauşescu şi se specula cine ar putea 
fi înlocuitorul lui. Erau analizate diferite configurații, printre care scenariul ca dictatorul 
să renunţe în favoarea soţiei sale, a fiului său ori a unuia dintre cei mai fideli activişti care 
să poată fi condus din culise. O asemenea soluţie putea reprezenta o variantă de compromis 
între dorinţa lui Ceauşescu de a rămâne la putere şi exigenţele Moscovei de a se trece la 
o politică mai ponderată. 

Cam în aceeași perioadă, la această bursă a potenţialilor succesori ai Geniului Carpaţilor 
a apărut numele lui Ion Iliescu. Născut în 1930, acesta era fiul lui Alexandru Iliescu, un 
activist al partidului comunist din perioada interbelică. După război, Ion Iliescu a avansat 
rapid în cadrul activului de partid, astfel încât, pe la sfârşitul anilor ’60, el se afla deja în 
nucleul puterii ca ministru al Tineretului. În 1971, a căzut însă în dizgrație, fiind transferat 
în provincie — mai întâi la Timişoara, apoi la Iasi. În 1984, Ion Iliescu a devenit directorul 
Editurii Tehnice. Cu siguranţă, el era omul potrivit ca şef al facțiunii reformiste din partid, 
numai că, în perioada 1986-1987, această eventualitate era absolut imposibilă, pentru că 
tocmai această aripă reformistă lipsea cu desăvârşire din partid. 

În noiembrie 1987, a fost organizat un referendum privind reducerea bugetului 
alocat Apărării cu 5%, acţiune desfăşurată sub deviza luptei pentru pace — probabil 
Ceausescu voia să demonstreze Moscovei că sistemul se „democratizează”. Indicele 
participării populaţiei la referendum a fost exact 100%’. 


1. În România, ca de altfel și în celelalte ţări comuniste, rezultatul acestui gen de exercițiu 
democratic, ca şi al alegerilor în general, oscila întotdeauna în jurul valorii de 100%, dar niciodată 

Un puternic impuls în favoarea schimbării l-a constituit abia vizita lui Mihail Gorbaciov 
care a avut loc între 25 şi 27 mai 1987. Era prima întâlnire la acest nivel din 1976, ceea 
ce sublinia şi mai pregnant importanţa evenimentului. Ceauşescu s-a străduit să-i arate 
oaspetelui său „cuceririle socialismului”, plimbându-l inclusiv prin magazine în care, la 
fel ca în sus-amintita anecdotă cu CIA, erau aduse mărfuri din toată ţara (mai ales carne, 
care la vremea respectivă foarte rar putea fi găsită pe rafturile magazinelor). Delegaţia 
sovietică a vizitat de asemenea șantierul Centrului Civic şi alte obiective asemănătoare. 
În timpul acestei vizite, Gorbaciov a tot încercat să ajungă la o înțelegere cu alti membri 
ai PCR, numai că serviciul român de pază l-a împiedicat cu eficiență să facă acest lucru, 
în timp ce mulțimile adunate aclamau frenetic ,,Ceausescu-Gorbaciov!”, ceea ce împiedica 
orice discuţie. Încă înainte de sosirea lui Gorbaciov, Iliescu fusese trimis preventiv la 
Timişoara în concediu, pentru a preîntâmpina orice eventuală încercare ca acesta să se 
întâlnească cu Gorbaciov. Astfel încât conducătorul sovietic a plecat de la Bucureşti cu 
convingerea că implementarea perestroikăi în România va fi foarte dificilă şi în orice caz 
absolut imposibilă atât timp cât Ceauşescu se afla la conducerea ţării. 

La câteva luni după vizita lui Gorbaciov, au avut loc mişcări care, retrospectiv, evocă 
pregătirile pentru confruntarea decisivă. În iulie 1987 a murit, în împrejurări neclare, 
generalul Ion Ionita, care in mod sigur ar fi sprijinit o eventuală acţiune de răsturnare a 
conducătorului. În septembrie a apărut un alt adversar al conducătorului român, în persoana 
lui Silviu Brucan, un fost propagandist stalinist, care a găsit cu cale să acorde un interviu 
pentru /nternational Herald Tribune. Dar cel mai important eveniment a fost numirea lui 
Julian Vlad ca şef al Securităţii pe la începutul lunii octombrie. Spre deosebire de prede- 
cesorul său, Vlad era un specialist în domeniu, ceea ce însemna că Nicolae Ceauşescu s-a 
hotărât să acorde încredere mai degrabă unui profesionist decât unui activist credincios. 
Abia mai târziu se va dovedi că aceasta a fost o greşeală gravă: în cursul evenimentelor 
din decembrie 1989, Vlad n-a adoptat o poziţie clară, încercând să retragă Securitatea din 
prima linie a luptelor. 

Punctul de cotitură l-a constituit protestul muncitorilor de la Braşov, care a avut loc 
pe 15 noiembrie 1987. Din ceea ce ştim până în momentul de faţă în legătură cu acest 
eveniment rezultă că el n-a fost inspirat de serviciile speciale, chiar dacă au existat şi astfel 
de ipoteze. Pe data de 15 noiembrie în toată tara fuseseră organizate „alegeri” pentru 
consiliile populare — oficial, frecvenţa înregistrată a fost de 99,99%, cu alte cuvinte ceva 
mai mică decât în cazul referendumului organizat cu un an înainte. 

Nu se ştie dacă această fracțiune de 0,01% care a lipsit ca să se poată înregistra o 
prezenţă la vot de 100% era datorată oraşului Brasov (spre deosebire de anii precedenţi, 
rezultatele scrutinului n-au fost date şi defalcat pe judeţe), dar nici nu poate fi exclusă 
această posibilitate. Protestul a început la Întreprinderea de Autocamioane „Steagul Roşu”. 
Cauza a constituit-o scăderea salariilor muncitorilor la aproximativ jumătate din cât 
fuseseră anterior, lucru care a ieşit la iveală pe data de 14 noiembrie, seara, când muncitorii 
schimbului trei au venit la lucru. A doua zi dimineaţa, ei au început să se adune la poarta 
întreprinderii, de unde, în convoi, au pornit spre centrul oraşului. În câteva locuri, s-au 
întâlnit cu membri de partid şi de sindicat care au încercat să-i oprească. La un moment 
dat a apărut chiar şi primarul orașului Brasov, care a îndemnat mulţimea să se împrăştie, 


nu atingea exact această valoare, tocmai din considerentul ca acei dintre cetăţeni care, din diferite 
motive, n-au reuşit să ajungă la urne să ştie că ei reprezintă acea mică fracțiune de procent din 
populaţie care n-a votat. Rezultatele erau oricum falsificate, dar în felul acesta putea fi acceptată 
mai uşor ipocrizia sistemului comunist. 

dar nimeni nu l-a ascultat şi a trebuit să se retragă. Mulțimea de muncitori a început să 
scandeze sloganuri împotriva lui Ceauşescu şi apoi chiar anticomuniste. Către ora 10.00, 
grupul care număra deja câteva sute de muncitori a ajuns în faţa clădirii în care îşi avea 
sediul Comitetul Judeţean de Partid. Securitatea era prezentă şi observa scena, dar pe 
moment n-a intrat în acţiune. Muncitorii au început să cânte „Deşteaptă-te, române”, imnul de 
stat al ţării înainte de război, dar s-a dovedit foarte repede că puţini îi cunoşteau textul — 
deceniile de propagandă comunistă îşi arătau roadele. După un timp oamenii au început 
să pătrundă în clădire, apoi să arunce pe geam diferite obiecte, inclusiv portretele lui 
Ceauşescu. Mai târziu îşi vor aminti că şocul cel mai mare a fost pentru ei luxul de care 
se bucura elita partidului — în frigidere au găsit băuturi scumpe, prin sertare ţigări occi- 
dentale şi chiar fructe de ananas, produs inaccesibil cetăţenilor obişnuiţi. Atunci au intrat 
în acţiune forțele de ordine care au pus capăt brutal manifestaţiei. 

În aceeași zi au început arestările: cei mai activi participanţi la evenimente au fost 
închişi. Mulţi dintre ei au fost transportaţi la Bucureşti, unde au fost supuși interogato- 
riilor însoţite de torturi foarte brutale. Acţiunea era condusă de Emil Macri, dar o par- 
ticipare activă a avut în cadrul ei şi Ristea Priboi — ambii aveau deja o bogată experienţă 
în „activitatea” cu opozantii'. Întrucât informaţii despre tulburările de la Braşov au fost 
difuzate de posturile de radio de peste graniță şi nu mai puteau fi infirmate, autorităţile 
au găsit o alta soluţie: în toate întreprinderile din ţară au fost organizate şedinţe în cursul 
cărora „huliganii” erau condamnaţi, iar oamenii muncii cereau pedepsirea lor exemplară, 
inclusiv prin condamnare la moarte. Pe 3 decembrie 1987 a avut loc procesul, dar 
pedepsele date au fost relativ uşoare (în cele mai multe cazuri, condamnări de câţiva 
ani cu executare la locul de muncă). Cei care au scăpat de închisoare au fost strămutați 
obligatoriu în alte regiuni ale ţării, unde au fost ţinuţi permanent sub observaţie de 
serviciile secrete. 

Niciunul dintre muncitorii braşoveni care au participat la protest n-a jucat mai târziu 
vreun rol în politică. Dar aceste evenimente au favorizat în schimb lansarea lui Silviu 
Brucan, care i-a invitat la el acasă pe câţiva redactori ai unor ziare occidentale pentru a le 
înmâna o petiție în legătură cu măsurile represive cărora le-au fost supuşi muncitorii de 
la Braşov. Cea mai mare parte a acestui document cuprindea însă evaluări critice la adresa 
lui Ceauşescu şi a metodelor lui de exercitare a puterii. Din acel moment, la Brucan au 
început să vină şi alti ziarişti străini, astfel că el a devenit o figură cunoscută. Promovarea 
lui Brucan a fost facilitată de asemenea de faptul că evenimentele de la Braşov fuseseră 
prezentate si comentate pe larg de mass-media occidentală. Începând din noiembrie 1987, 
despre Ceauşescu nu s-a mai scris decât pe un ton negativ; în general, observatorii încercau 
să ghicească în ce moment şi în ce împrejurări regimul lui se va prăbuşi. 

În ianuarie 1988, postul de radio Europa Liberă a dat o lovitură puternică prestigiului 
dictatorului. Pe lungimile de undă ale acestui post a început să fie difuzată lectura unei 
cărți scrise de Ion Mihai Pacepa, care în 1978 fugise în Occident, după ce îndeplinise 
funcţia de adjunct al şefului spionajului extern. El a scris apoi Orizonturi Roşii, o carte 
pseudomemorialistică, în care povestea culisele curţii lui Ceauşescu, prezentându-l pe 
conducătorul român si mai ales pe soţia lui într-o lumină foarte defavorabilă. În timpul 
difuzării diferitelor episoade ale cărţii, străzile Bucureştiului deveneau aproape pustii, 
dupăcum se laudă autorul, pentru că toată lumea stătea în fata aparatelor de radio şi asculta. 


1. Generalul Emil Macri a fost solicitat în cele mai dificile situaţii, printre altele în timpul revoltei 
minerilor din 1977. Maiorul Ristea Priboi a luat parte la acţiunea împotriva intelectualilor de la 
începutul anilor 80. 

Unul dintre personajele pozitive ale lui Pacepa a fost generalul Nicolae Militaru, prezentat, 
ce-i drept, ca agent al spionajului militar sovietic, dar şi ca victimă a perfidelor maşinaţiuni 
ale unui Ceauşescu însetat de putere. Pe lângă Militaru, Pacepa i-a mai prezentat în mod 
pozitiv şi pe fostul premier, lon Gheorghe Maurer, respectiv pe Gheorghe Apostol, cel mai 
credincios om de încredere al lui Gheorghe Gheorghiu-Dej. Dintre cei trei, doar Maurer 
n-a mai îndeplinit un rol de primă importanţă în regimul Ceauşescu. 

Răspunsul conducătorului român a fost accentuarea cultului personalităţii, care oricum 
era dus la extrem, numai că această supralicitare a avut un efect contrar celui scontat, 
pentru că tocmai practicile legate de cultul personalităţii erau cele mai detestate de 
populaţie. Permanenta ridicare în slăvi a măreției lui Nicolae si a Elenei Ceausescu con- 
stituia de altfel şi o temă foarte la îndemână care indreptatea sarcasmul ziariştilor occi- 
dentali, atraşi în număr tot mai mare de problemele țării. 

Între timp, situația României pe plan international se înrăutăţea tot mai mult. În 1988, 
Statele Unite au retras României clauza naţiunii celei mai favorizate în comerţ, iar în ţările 
vecine, mai ales în Ungaria, au început să se producă schimbări tot mai profunde. În luna 

ai, Jânos Kâdâr a trebuit să renunţe la funcţia de secretar general, iar în iunie, la 
Budapesta, a avut loc o imensă manifestaţie de protest față de nerespectarea drepturilor 
omului în România. Acest lucru a provocat şi o tensionare de scurtă durată a relaţiilor 
dintre cele două ţări, dar situaţia a revenit la normal după întâlnirea care a avut loc între 
Ceausescu şi noul conducător maghiar, Karoly Grósz. Felul cum evoluau lucrurile în 
Uniunea Sovietică era de asemenea de natură să-i dea dureri de cap dictatorului, pentru 
că Moscova se implica în procesul de lansare a unui nou opozant român. Mircea Dinescu 
fusese în trecut student al Academiei „Ștefan Gheorghiu” (dar exmatriculat pentru luări 
de poziţie neconforme cu linia oficială, cu ocazia conferinţei scriitorilor din anul 1981), 
dar apoi a început să scrie poezii; în august 1988, ela facut o călătorie în URSS, la invitaţia 
Uniunii Scriitorilor Sovietici. După sosirea în capitala URSS, Dinescu a acordat un 
interviu, difuzat de Radio Moscova (care emitea şi în limba română), în care se declara 
ferm în favoarea perestroikăi. 

Spre sfârşitul anului 1988, Brucan a efectuat o vizită în capitalele unor ţări occidentale, 
unde s-a întâlnit cu reprezentanţi ai guvernelor respective. Apoi a plecat la Moscova, unde 
a vorbit chiar cu Gorbaciov. Securitatea nu l-a împiedicat să facă aceste călătorii, ceea ce 
însemna că Nicolae Ceaușescu îşi pierduse deja o mare parte a influenţei pe care o avea 
asupra serviciilor speciale, lucru care se datora probabil şefului acestora, lulian Vlad. Dar 
de partea dictatorului se afla pasivitatea totală a populaţiei. lar Brucan, chiar dacă fusese 
lansat corespunzător, n-a fost totuşi în măsură să-i dinamizeze măcar pe activiştii de partid, 
lucru de care urma să se convingă în scurt timp. 

Imediat după revenirea în ţară, Brucan a început să organizeze printre foştii demnitari 
un grup secret de adepţi ai reformelor. În cele din urmă, el a reuşit să convingă doar alte 
cinci persoane, printre care se număra şi Gheorghe Apostol (menţionat în Orizonturi Roşii). 
Ceilalţi erau si ei foşti activişti din perioada stalinistă. Împreună, ei au elaborat un document 
care a fost difuzat de secţia română a postului de radio BBC pe data de 10 martie 1989 şi 
care a intrat în istorie sub denumirea de „Scrisoarea celor şase”. Veteranii de partid îşi 
declarau, cu foarte multă prudenţă, dezacordul fata de anumite iniţiative ale dictatorului, 
cum ar fi construirea Centrului Civic ori sistematizarea satelor. Ei criticau de asemenea 
nivelul scăzut de trai al populaţiei. Brucan şi colegii lui nu cereau plecarea lui Ceauşescu, 
ci se declarau gata să se implice în noi iniţiative. 

„Scrisoarea celor şase” a fost larg dezbătută de mass-media din Occident, fiind perce- 
pută de toată lumea ca manifestul unui grup reformist din cadrul partidului. Această 

definiţie era totuşi o mare exagerare, grupul în cauză reducându-se doar la câteva persoane; 
în schimb, autorităţile au luat imediat măsura arestului la domiciliu impus acestora şi a 
tinerii sub observaţie permanentă. Dar aceste măsuri nu i-au împiedicat pe alţii să între- 
prindă acţiuni similare. 

În iulie, a devenit dintr-odată activ Dumitru Mazilu. În cursul anilor ’60, el fusese 
comandantul şcolii de ofiţeri de Securitate de la Băneasa, dar apoi a fost îndepărtat din 
funcţiile de înaltă răspundere, fiindu-i încredinţată colaborarea cu ONU. La cererea acestei 
organizaţii, el a pregătit în 1987 un raport referitor la respectarea sau mai degrabă la 
nerespectarea drepturilor omului în România. A reuşit să prezinte acest document la 
Geneva, dar abia pe 10 iulie 1989, la sesiunea uneia dintre subcomisiile ONU. Apoi a 
trimis acelaşi document reprezentantelor diplomatice ale diferitelor tari — o copie ajungând 
şi la Ambasada RPP din Bucureşti. 

În vara anului 1989, situaţia din regiune s-a schimbat fundamental. Cel mai important 
eveniment a fost numirea lui Tadeusz Mazowiecki ca premier al Poloniei. Ceauşescu s-a 
hotărât să reacționeze, astfel că, în noaptea de 19 spre 20 august, a adresat partidelor 
fratesti o scrisoare prin care cerea să se exercite o anumită formă de presiune asupra 
Varşoviei şi să fie acordat un ajutor PZPR pentru eliminarea amenințării pe care o consti- 
tuia, după părerea lui, „Solidaritatea”. El nu avea în vedere o acţiune armată, ci mai curând 
una diplomatică. Însă scrisoarea lui n-a provocat decât o reacţie negativă din partea tuturor 
destinatarilor. 

În cursul lunilor următoare, în toate țările blocului sovietic din Europa, în afară de 
România, s-au produs schimbări ireversibile. Pe 10 octombrie, partidul comunist maghiar 
s-a transformat în partid social-democrat, pe 9 noiembrie a fost dărâmat zidul Berlinului, 
iar o zi mai târziu Todor Jivkov pierdea puterea în Bulgaria. Pe 17 noiembrie, la Praga, 
era organizată o imensă demonstraţie, începutul schimbării fulgerătoare a sistemului. La 
sfârşitul lunii noiembrie, Nicolae Ceauşescu rămăsese deja singur. 

Între 20 şi 24 noiembrie a avut loc Congresul al XIV-lea al PCR. Era ultimul moment 
în care dictatorul putea fi revocat în mod legal. Asta pentru că, formal, era secretarul 
general al partidului şi nu putea fi schimbat din funcţie decât de Congres, ca instanţă 
supremă pe linie de partid. Înainte de începerea lucrărilor, postul de radio Europa Liberă 
a difuzat două scrisori deschise adresate membrilor CC, care-i îndemnau pe aceştia să 
voteze pentru alegerea unui nou secretar. Ambele erau semnate de o organizaţie destul de 
misterioasă la momentul respectiv; aceasta se numea Frontul Salvării Naţionale (FSN). 
Darnu s-a produs nicio schimbare; dimpotrivă, participanţii la congres au cântat „Ceauşescu 
reales la al paisprezecelea congres”. Adversarilor secretarului general nu le mai rămânea 
altceva de făcut decât rezolvarea prin violenţă. 


Căderea lui Ceauşescu 


Evenimentele care au condus la căderea şi moartea lui Nicolae Ceauşescu au început 
cu o întâlnire simbolică. Aceasta a avut loc între 2 şi 3 decembrie 1989 pe nava sovietică 
„Maxim Gorki” care stationa undeva în apropierea coastelor Republicii Malta. Mihail 
Gorbaciov a discutat acolo cu preşedintele american George Bush probleme ale politicii 
mondiale si regionale. Stenogramele care pot fi accesate şi cele care au fost publicate fara 
îndoială că nu sunt complete. Nu se ştie dacă si în ce context cei doi au vorbit si despre 
România. În legătură cu Ceauşescu, cel mai important lucru este însă că în urma acestei 

întâlniri se putea înțelege că americanii lasă Kremlinului mână liberă — cel putin asta este 
impresia cu care au rămas românii. 

Pe 4 decembrie a avut loc la Moscova întâlnirea conducătorilor ţărilor membre ale 
Tratatului de la Varșovia. În cursul acestui congres, Gorbaciov a găsit timp să vorbească 
separat cu Ceauşescu’. În principiu, este greu de precizat care a fost tema discuţiei. 
Conducătorul român propunea o întâlnire a „partidelor comuniste şi muncitoreşti” cu 
scopul de a discuta problemele socialismului mondial. Congresul de la Moscova putea 
îndeplini acest rol, dar Nicolae Ceausescu considera probabil că nu este suficient. El a 
amintit şi teza lui Lenin potrivit căreia, „oricât de puţini am fi, tot trebuie să ridicăm 
steagul”. Gorbaciov nu l-a luat în serios pe partenerul său de dialog, a scăpat de el, tra- 
tându-l fără menajamente. La o observaţie a premierului URSS Nicolai Rijkov că pe 9 ianuarie 
1990 este planificată o întâlnire CAER, conducătorul sovietic a spus, fără să se ştie exact 
cui se adresa: „Veţi mai trăi până la 9 ianuarie!”, ceea ce putea fi interpretat ca o ameninţare 
la adresa lui Ceaușescu sau ca o dezvăluire a anumitor planuri. Convorbirea n-a dus la 
nimic concret. În drum spre aeroport, dictatorul român n-a fost însoţit de niciun oficial 
sovietic, ceea ce constituia o încălcare evidentă a protocolului şi un mare afront. 

Vizita la Moscova l-a facut în cele din urmă pe Ceausescu să conştientizeze faptul că-l 
paşte un mare pericol, un pericol de moarte. Imediat după venirea în ţară a luat câteva 
decizii de natură sa-l protejeze în caz de revolte sociale şi de diversiuni străine. Pe 5 
decembrie a fost promulgat un decret de majorare a burselor pentru studenţi si elevi şi de 
acordare a unor burse tuturor celor ai căror părinţi erau muncitori si ţărani (cu condiţia ca 
aceştia din urmă să fie membri CAP?), indiferent de veniturile părinţilor. Idei de acest gen 
mai avusese el şi înainte, dar niciuna nu fusese concretizată, asa că şi de data aceasta lumea 
se aştepta tot la promisiuni fără acoperire. Manevra lui Ceauşescu n-a mai impresionat pe 
nimeni. 

O problemă mult mai serioasă a fost decizia Comitetului Politic Executiv al partidului 
din 11 decembrie de trecere a trupelor de grăniceri din subordinea Apărării Nationale la 
ministerul Afacerilor Interne. În toamna anului 1989, crescuse semnificativ numărul 
persoanelor care treceau fraudulos frontiera de stat — printre alţii, în octombrie fugise în 
Vest cunoscuta gimnastă Nadia Comăneci. Era aşadar clar că trupele însărcinate cu paza 
frontierei nu erau în măsură să-și îndeplinească misiunea. Ceausescu considera probabil 
că nu e vorba de incompetenţă, ci de consecinţa unor acţiuni îndreptate împotriva lui din 
interiorul ministerului Apărării şi de aceea s-a hotărât să aibă mai multă încredere în 
ministerul de Interne care-şi dovedise fidelitatea. Teoretic, această manevră era pe deplin 
întemeiată raţional, dar venea mult prea târziu, ceea ce, în cursul următoarelor săptămâni, 
nu avea decât să sporească şi mai mult haosul care domnea la graniţe. 

Fără îndoială că acest lucru a avut o influenţă notabilă asupra desfăşurării evenimen- 
telor. Problema rămâne totuşi exclusiv în sfera ipotezelor, deoarece nici în momentul de 
faţă nu s-a încheiat discuţia dacă pe teritoriul României a intrat sau nu un mare grup de 
„turişti” din Uniunea Sovietică. Argumentele în sprijinul ambelor opinii sunt destul de 
importante, asa încât merită să le prezentăm, lăsând însă problema deschisă. Adepții teoriei 
„turiştilor” invocă faptul indiscutabil că, în apropiere de Craiova, serviciile româneşti au 


1. Serban Săndulescu, Decembrie 89. Lovitura de stat a confiscat Revoluţia Română, vol. 1, 
Bucureşti, 1996, pp. 283-298. 

2. În România, doar o mică parte dintre gospodăriile țărănești individuale nu fuseseră colectivizate. 
Era vorba în principal de terenuri aflate în zone muntoase, unde condiţiile de cultivare a 
pământului şi de creştere a animalelor erau foarte dificile. 

împuşcat trei cetățeni ai URSS suspectaţi de terorism. În amintirile ofiţerilor de Securitate 
se găsesc informaţii referitoare la existenţa unei serii întregi de rapoarte trimise la centrala 
din teritoriu. Acestea semnalau prezenţa unor coloane de maşini de tip Lada cu care s-ar 
fi deplasat „turiştii” — toţi bărbaţi tineri, cu constituţie atletică şi tunşi scurt, care vorbeau 
o română stricată, ceea ce putea justifica ipoteza că ar proveni din Republica Moldova. 
Unii dintre foştii ofiţeri îşi aminteau de asemenea că, în afară de autoturisme Lada, au fost 
văzute şi autobuze cu „turiști”. Potrivit acestei versiuni, întreaga echipă ar fi venit în 
România din URSS la începutul lunii decembrie şi ar fi declarat ca scop al vizitei tranzitarea 
țării spre Iugoslavia. Acest lucru ar demonstra că, încă de la început, ei îşi propuseseră să 
ajungă la Timişoara. „Turiştii” ar fi avut ca punct de întâlnire hotelul „Unirea” din Iaşi, 
de unde ar fi plecat pe rând în după-amiaza zilei de 14 decembrie. Apoi, s-ar fi împărțit 
în două grupe: una îndreptându-se spre Timisoara, iar cealaltă spre București.! 

Adversarii acestei teorii aduc şi ei argumente pertinente. În primul rând, ei afirmă că, 
în afară de cei de la Craiova, Securitatea n-a reuşit să prindă niciun cetăţean sovietic, desi 
la Timisoara si la Bucureşti s-au făcut arestări masive. Dacă „turiștii” au existat, atunci în 
mod sigur ei au fost foarte bine pregătiţi, inclusiv în ceea ce priveşte modul de a se retrage 
şi de a-și şterge urmele, dar şi aşa e puţin probabil ca absolut toţi să fi reuşit să dispară ca 
prin farmec. În plus, există destul de multe materiale filmate şi fotografii, dar printre cei 
mai activi participanţi la evenimente n-au fost totuşi identificaţi cetăţeni ai URSS. 

Cea mai apropiată de adevăr pare versiunea de compromis, potrivit căreia ,,turistii” au 
existat cu adevărat, au intrat pe teritoriul României, dar n-au jucat un rol determinant în 
desfășurarea evenimentelor. N-ar fi exclus ca ei să fi avut ca misiune să intre în acţiune 
abia în momentul în care s-ar fi dovedit că forţele locale nu-l pot răsturna pe Ceausescu — iar 
intervenţia lor s-a dovedit inutilă. În primele zile de după căderea dictatorului, ţara era 
cufundată într-un asemenea haos, încât chiar si un grup numeros de „turişti” ar fi putut 
părăsi pe neobservate teritoriul national, ceea ce fără îndoială s-a si întâmplat. Poate că 
vom afla odată dacă „turiştii” au existat cu adevărat sau dacă au fost doar o invenţie a 
foştilor ofiţeri care încercau să explice astfel în faţa lumii propria lor incapacitate de a 
lupta împotriva frământărilor sociale. 

Revoluţia română sau, potrivit altora, evenimentele din decembrie au început probabil 
în mod independent în două locuri diferite şi în momente diferite. Pe 14 decembrie a existat 
o încercare de demonstraţie la Iasi. În acest oraş exista un anumit potential de revoltă din 
două motive. În primul rând, în oraş exista un important centru universitar, aşadar existau 
multi tineri frustrati de lipsa de perspective într-o ţară guvernată de Ceauşescu. Tineretul 
se revoltase de fapt şi înainte de 1989 — în februarie 1987 au avut loc proteste pe scară 
largă, care au fost însă pacificate fără folosirea forţei (autorităţile au făcut promisiuni, pe 
care însă nu şi le-au respectat). $i, în plus, mai trebuie avut în vedere faptul că ideea 
sovietică a perestroikăi a avut cel mai amplu ecou tocmai la Iasi, oraş situat nu departe de 
graniţa cu URSS. 

La laşi erau active puţine grupuri de opozanți. Activistul cel mai cunoscut era scriitorul 
Dan Petrescu care avea contacte cu persoane din alte oraşe, printre care şi cu Doina Cornea 
de la Cluj. El reuşise să adune în jurul lui un grup compus în principal din intelectuali. În 


1. În prima jumătate a anului 2010, ziarul Adevărul a publicat o serie de articole referitoare la 
diferite aspecte ale evenimentelor din decembrie 1989, printre altele şi la problema ,,turistilor” 
sovietici. Era menţionat, de exemplu, tragicul incident de la Valea Rea. Redactorul-şef al acestui 
ziar a strâns apoi toate aceste informaţii şi le-a publicat într-o carte. Vezi Grigore Cartianu, 
Crimele revoluţiei. Sângeroasa diversiune a KGB-istilor din FSN, Bucuresti, 2010, pp. 395-416. 

toamna anului 1987, Dan Petrescu a efectuat o călătorie în străinătate, ocazie cu care a 
dat un interviu pentru ziarul francez Liberation. Textul era destul de dur pentru perioada 
respectivă şi cuprindea între altele teza că simpla îndepărtare a lui Ceauşescu nu rezolvă 
problemele, de aceea trebuie schimbat tot sistemul (e suficient să comparăm acest interviu 
cu „Scrisoarea celor şase”, care nu propunea nici măcar schimbarea dictatorului Ceauşescu). 
În luna octombrie 1989, Petrescu a declarat greva foamei pentru a-i determina pe delegaţii 
la al XIV-lea Congres al partidului să nu-l mai aleagă din nou pe Ceauşescu ca secretar 
general, ceea ce n-a dus, desigur, la niciun fel de rezultat. Drept pedeapsă, i-a fost impus 
arestul la domiciliu. 

Un alt grup era constituit în jurul lui Cassian Maria Spiridon şi Stefan Prutianu, care 
erau mai puţin radicali şi voiau doar să transfere pe teren românesc soluţiile sovietice; cu 
alte cuvinte, voiau să constituie un front popular care să realizeze ideile lui Gorbaciov. Pe 
27 noiembrie, cele două grupări s-au unit şi au format împreună Frontul Popular Român. 
Persoanele care erau în legătură cu acesta au început să distribuie prin oraş manifeste, 
chemând la o adunare populară pentru ziua de 14 decembrie la ora 16 în Piaţa Unirii din 
laşi. 

Cu siguranţă, unele dintre aceste foi volante au ajuns şi la organele de Securitate care 
au putut astfel să-şi pună la punct acţiunile preventive. Aşa încât din partea lor n-au existat 
niciun fel de scăpări. Încă înainte de 14 decembrie, au venit în oraş generalii (de armată) 
Constantin Olteanu şi Ion Coman care au preluat conducerea pregătirilor. În jurul Pieței 
Unirii au fost astfel plasate camioane cu militari în civil pregătiţi de acţiune şi dotați cu 
pistoale-mitralieră. În piaţă au fost aduse masini de pompieri. Tot cartierul era împânzit 
de patrule ale miliției si ale unităţilor paramilitare. În oraş era organizat un turneu de 
karate. Dacă opozantii ar fi fost superiori în confruntări, karatistii ar fi fost trimişi în luptă 
de partea forţelor de ordine. Către ora 16.00, în Piaţa Unirii s-au adunat câteva zeci de 
membri ai frontului (printre aceştia erau si Spiridon şi Prutianu) şi câteva persoane care 
au dat curs convocării (numărul manifestantilor e greu de stabilit). Au aşteptat cam o oră, 
după care s-au împrăştiat, îndreptându-se fiecare spre casă. Dar toţi au fost urmăriţi şi apoi 
arestaţi şi torturați practic până pe 22 decembrie. „Turiştii”, dacă existau, n-au intrat în 
acţiune. Runda fusese câştigată de oamenii lui Ceauşescu. 

O zi mai târziu, la Timişoara, în cealaltă extremitate a ţării, începea un protest care 
avea să ducă în cele din urmă la căderea detestatului dictator. Şi la Timişoara, ca si la Iasi, 
exista un potenţial de revoltă, dar era consecinţa unor cu totul altfel de cauze. Timişoara 
este capitala Banatului, o regiune cu multe tradiţii: în primul rând, independenţa faţă de 
centru, apoi coexistenta pașnică a mai multor naţionalităţi — români, unguri, germani şi 
sârbi. În ciuda oricăror tentative, comuniştii nu reușiseră să învrăjbească aceste etnii, chiar 
dacă, din cauza politicii promovate de echipa lui Ceauşescu, mulţi dintre germani au 
emigrat. Locuitorii Timişoarei percep chiar şi în ziua de astăzi Bucureştiul ca pe o lume 
străină care se amestecă în mod inoportun în problemele orașului şi ale regiunii. 

O importanţă deosebită a avut-o de asemenea apropierea celor două ţări în care peres- 
troika făcuse deja nişte paşi importanţi: Ungaria şi, într-o oarecare măsură, Iugoslavia. 
Unii locuitori ai Timişoarei puteau prinde posturi de radio şi televiziune din cele două ţări 
vecine, în care mass-media se ocupa deja de câţiva ani cu promovarea idealurilor refor- 
miste ale conducerii sovietice. Televiziunea maghiară acorda de asemenea multă atenţie 
situaţiei în care se afla minoritatea maghiară din România. Erau comentate probleme ca 
sistematizarea satelor din România, lupta împotriva limbii şi culturii naţionale, însuşi 
Ceauşescu fiind prezentat, chiar dacă într-o formă mai voalată pentru a nu aduce atingere 
bunelor relaţii oficiale, ca un tiran sângeros care vrea să-și realizeze visul nationalist al 

unei ţări locuite de o singură naţiune. Totul nimerea pe un teren fertil. Erau de asemenea 
prezentate evenimentele care aveau loc în celelalte tari, unde guvernele comuniste cădeau 
unul după altul. Locuitorii Timişoarei aveau motivele lor să-l urască pe dictator, asa că nu 
trebuie să exaperăm influenţa mass-mediei din străinătate; cel mai important lucru a fost 
faptul că, prin intermediul ei, viitorii protestatari au căpătat mai mult curaj. 

Căderea lui Ceauşescu a fost provocată de o problemă destul de comună şi de anvergură 
exclusiv locală: aceea a pastorului László Tőkés. Acesta s-a născut în anul 1952 la Cluj, 
ca fiu al unui pastor reformat. S-a hotărât să calce pe urmele tatălui său şi, astfel, a urmat 
cursurile Academiei Teologice Protestante din oraşul natal. Şi-a terminat studiile univer- 
sitare în anul 1975 şi a devenit pastor în localitatea Dej, unde a lucrat până în 1984. În 
acest interval de timp, s-a alăturat grupului de opozanți maghiari aflaţi în legătură cu 
revista Contrapuncte (Ellenpontok), în care a şi publicat un articol, lucru pentru care a 
rămas fără loc de muncă. În anul 1986 a iniţiat o grevă, cerând să fie reîncadrat în muncă, 
iar cererea i-a fost satisfăcută. Pe data de | ianuarie 1987, László Tőkés a fost transferat 
ca pastor în cadrul Bisericii protestante din Timişoara. Din acest moment începe conflictul 
său cu episcopul László Papp, care colabora îndeaproape cu autorităţile comuniste. Papp 
se străduia cu orice pret să-l transfere pe Tőkés înapoi în provincie, dar acesta făcea la 
rândul lui totul ca să nu fie transferat — în principal, a făcut apel la instanţele superioare 
ale Bisericii. În cele din urmă, autorităţile ecleziastice au luat decizia irevocabilă de a-l 
muta pe pastorul recalcitrant la Mineu, localitate din nord-vestul ţării situată în judeţul 
Sălaj. Numai că el nu s-a supus acestei dispoziţii, fiind ajutat şi de simpatia membrilor 
parohiei sale din Timişoara. 

Tőkés s-a hotărât să facă din problema sa personală un eveniment international. Pe 28 mai 
1989, postul de radio Kossuth din Budapesta a difuzat un material pe tema conflictului apărut 
între parohul Tőkés şi episcopul Papp, luând, bineînţeles, partea pastorului. Dar un efect 
mult mai vizibil l-a avut o emisiune difuzată de televiziunea maghiară pe data de 24 iulie. 
Două zile mai târziu, telefonul lui Tőkés a fost desfiinţat. Din august, Radio Kossuth a 
început să informeze mai pe larg despre situaţia din parohia timişoreană, iar pe 11 septembrie 
televiziunea naţională maghiară a difuzat din nou un material despre pastorul Tőkés. 

Pe 12 septembrie, la o zi după emisiunea televizată, a dispărut Ernő Ujvarossy, admi- 
nistratorul lucrărilor de renovare din parohie şi prietenul pastorului. Două zile mai târziu 
a fost găsit cadavrul lui. N-a mai fost nevoie de autopsie ca să se constate că a murit după 
ce a fost îndelung torturat. Nici identificarea faptasului nu punea probleme: asa ceva nu 
putea face decât Securitatea. Si tocmai la poliţia secretă se referea Tőkés când spunea la 
înmormântare: ,,Ucigasii lui Emé Ujvarossy se ascund printre noi”. În cursul următoarelor 
două luni, autorităţile au făcut tot ce se putea ca să-l sperie pe pastor, prin percheziţii la 
domiciliu, indivizi necunoscuţi trimişi să-l bruscheze etc. 

La începutul lunii decembrie, parohia a fost înconjurată de reprezentanţii serviciilor 
de ordine. Erau lăsate să treacă doar persoanele care lucrau la biserică şi credincioşii veniţi 
la slujbă. Pe 6 decembrie, autorităţile l-au informat pe Tőkés că nu mai are dreptul să 
conteste decizia autorităţilor bisericeşti şi că, în consecinţă, este obligat să se supună 
deciziei lor. Pe 10 decembrie, parohul le-a făcut cunoscută enoriașilor săi această infor- 
maţie, adăugând că în termen de o săptămână este obligat să-i părăsească pentru a se muta 
la Mineu. Pe 15 decembrie la ora 8.00, în faţa locuinţei pastorului s-a adunat un grup de 
circa 10-12 credincioşi care erau hotărâți să nu permită plecarea preotului. Astfel a început 
demonstraţia care, prin consecinţele sale, urma să ducă la răsturnarea dictatorului. 

Din motive greu de stabilit, serviciile de ordine din Timisoara nu erau la fel de bine 
pregătite cum fuseseră cele de la laşi. De fapt, erau absolut nepregătite. Nu avea loc niciun 

turneu de karate, nu existau civili înarmaţi, nici maşini de pompieri pe străzi. Să fi fost 
din cauză că autorităţile locale nu se aşteptau la demonstraţii pe scară largă sau au fost 
pur şi simplu dezinformate de serviciile speciale, asta nu se știe. În orice caz, în primele 
câteva zile, autorităţile locale au fost nevoite să dea piept absolut singure cu protestatarii 
Şi s-au dovedit mult prea slabe şi ezitante ca să înăbuşe revolta în faşă. Greselile săvârşite 
în încercarea de a pacifica mulţimea revoltată au fost atât de numeroase, încât nu pot exista 
decât două explicaţii: fie a fost vorba de un sabotaj intenţionat din partea şefilor forţelor de 
ordine din Timişoara, fie avem de-a face cu rezultatul atâtor ani de selecţie negativă şi de 
promovare pe posturi de înaltă răspundere a unor ratati laşi. Din păcate, azi nu avem o 
explicaţie a acestei situaţii şi probabil că nici în viitorul apropiat nu va fi găsită. 

În jurul orei 11.00, in fata casei lui Tékés se strânseseră deja peste o sută de persoane. 
Şi întrucât el locuia în Piaţa Maria (după căderea comunismului, această piaţă şi-a recăpătat 
numele iniţial, Piaţa Sfânta Maria), adică într-un punct foarte frecventat al orașului, celor 
adunaţi acolo pentru a-l apăra pe pastor li se alăturau şi simpli trecători curiosi. La orele 
după-amiezii au apărut în număr mare şi studenţii maghiari şi români. Chiar dacă apărarea 
lui Tőkés îi privea direct doar pe membrii parohiei protestante, dominată de unguri, ea s-a 
dovedit un motiv suficient de puternic pentru a uni populaţia de ambele naţionalităţi. La 
ora 16.00 a venit la fata locului Radu Bălan, numit de curând prim-secretar al Comitetului 
Judeţean de partid. Nu ştim care erau intenţiile lui, pentru că n-a făcut altceva decât să se 
uite, apoi s-a urcat în maşină si a plecat. Acest comportament i-a stârnit şi mai mult pe 
protestatari. Au apărut apoi şi securiştii îmbrăcaţi în civil, dar n-au intervenit, ba chiar s-au 
retras mai târziu. La ora 17.00, Tőkés a apărut la geamul locuinţei sale si a cerut mulţimii 
să se împrăștie. Un afiş cu acelaşi conţinut a fost pus şi pe usa bisericii reformate. 

Dar n-a fost ascultat, iar demonstraţia a scăpat de sub control. Autorităţile nu şi-au dat 
seama de pericolul apărut şi o vreme s-au ocupat doar de rezolvarea „cazului Tőkés”, 
neglijând pacificarea mulțimii. În mijlocul protestatarilor a apărut secretarul pe probleme 
organizatorice al Comitetului Municipal de partid, încercând să convingă mulțimea că decizia 
de transferare a pastorului a fost revocată. Dar acest lucru se întâmpla abia după vizita lui 
Bălan, care îi era superior, motiv pentru care această nouă încercare n-a avut niciun rezultat. 
În faţa protestatarilor a apărut şi primarul Timișoarei care, de asemenea, le-a cerut cetăţenilor 
să se împrăștie, dar a fost fluierat si a trebuit să se retragă. Atunci au fost auzite primele 
strigăte împotriva lui Ceausescu. Si, întrucât se făcuse târziu, lumea a început treptat să se 
imprastie, dar în fata casei pastorului a rămas în continuare un grup compact. Către ora 23.00, 
panicat, Bălan a telefonat la Bucureşti, cerând instrucţiuni asupra modului cum să procedeze 
în continuare. O decizie a fost luată însă abia a doua zi dimineaţa. 

Demonstrația s-a prelungit toată noaptea, fără ca serviciile de ordine să intervină. A fost, 
prin urmare, prima noapte fără guvernare comunistă la Timişoara. Şi a avut un efect ful- 
gerator — pentru prima dată după câteva zeci de ani, populaţia se simţea liberă, puternică 
Şi răspunzătoare de propriile ei acţiuni. Autorităţile îşi demonstraseră slăbiciunea, ceea ce 
a constituit începutul sfârşitului pentru ele. Pe 16 decembrie, la ora 10.00, Ceauşescu i-a 
telefonat lui Bălan, cerându-i să-l transfere imediat pe T6kes la Mineu. Se pare că auto- 
ritatile de la Bucuresti nu aveau o imagine exactă despre ceea ce se întâmplase în capitala 
Banatului si că, deja, „problema lui Tőkés” nu mai avea nicio importanţă. Dacă lucrurile 
ar fi stat altfel, probabil că dictatorul ar fi dat ordin ca mulţimea să fie împrăștiată şi 
participanţii cei mai activi să fie arestaţi. Preventiv, în unităţile subordonate ministerului 
Afacerilor Interne a fost comunicat indicativul „gata de luptă”, dar pentru moment n-au 
fost aduse forte suplimentare la Timisoara. 

Între timp, Bălan si alti notabili locali făceau totul ca să nu fie făcuţi responsabili de 
ceea ce urma să se întâmple. Pe de o parte, nu voiau să aibă mâinile pătate de sânge, 
ştiind prea bine că singura şansă de pacificare a protestelor era folosirea forței. Pe de 
altă parte, se temeau de consecinţele unei eventuale neloialitati fata de Ceausescu, care 
deocamdată era suficient de putemic ca să le poată face rău. Se vedeau nevoiţi să ia 
rapid o decizie, pentru că timpul se scurgea în defavoarea autorităţilor — proporţiile 
demonstraţiei creşteau cu fiecare oră. Aşa că au aplicat soluţia impusă din capitală, dar 
fără prea mult entuziasm. Iar acest lucru a provocat probabil o evoluţie mai rapidă a 
evenimentelor decât dacă autorităţile n-ar fi făcut nimic. Această situaţie a durat în 
principiu până a doua zi dimineaţa, când a sosit echipa de la Bucureşti — era deja prea 
târziu ca să mai poată fi evitat măcelul. 

Către ora 14.00, schimbul unu şi-a încheiat activitatea în fabrici şi multă lume a venit 
să îngroaşe rândurile celor din fata casei lui Tékés. În plus, autorităţile au trimis la fata 
locului câteva zeci de activişti sindicali, dar fără ordine precise, ceea ce a făcut ca ei să 
se alăture pur şi simplu mulţimii. De asemenea, protestatarilor li s-au alăturat huliganii 
din împrejurimi care s-au gândit că merită să profite de ocazie ca să fure din magazine si 
să devasteze diferite clădiri. Ei au fost cei care, primii, au început să se comporte agresiv. 
Într-un stat democratic, de obicei, într-un astfel de moment, organizatorii demonstraţiei 
se delimitează clar de vandali, dar în cazul României comuniste şi al acestui protestspontan 
aşa ceva nu era posibil. În momentul în care autorităţile au aflat prin intermediul „ochilor 
şi urechilor poporului”, cum era numită Securitatea, că protestatarii se dedau la acte de 
vandalism, au trimis în luptă unităţi ale miliției — numai că acestea erau prea slabe ca să 
poată face ordine. i 

Către orele 17.30-18.00 au fost aruncaţi în luptă alti 80 de milițieni înarmaţi cu scuturi, 
căşti şi bastoane de cauciuc, secondati de câteva camioane de pompieri. Dar un grup atât 
de mic nu avea cum să ţină piept unei mulţimi revoltate de câteva sute de persoane. Luptele 
au durat cam până la ora 21.00 şi s-au încheiat cu înfrângerea milițienilor, aceștia fiind 
obligaţi să se retragă, deblocând astfel străzile care comunicau cu Piaţa Maria. Acest lucru 
a facilitat transferul revoltei în restul oraşului, ciocniri haotice între demonstranți şi unităţi 
ale miliției şi Securităţii fiind semnalate până spre ora 4.40. Au fost arestate 180 de per- 
soane, dar orașul n-a putut fi pacificat. 

Încă înainte de încheierea luptelor, la ora 3.00 noaptea, László Tőkés a fost dus cu 
forţa la Mineu, dar acest lucru n-a mai avut absolut nicio influenţă asupra evoluţiei ulte- 
rioare a situaţiei. 

Pe 16 decembrie, seara, s-a constientizat si la nivelul cel mai înalt al conducerii că 
responsabilii locali nu fac fafa situaţiei. La ora 21.00, Iulian Vlad a organizat o întâlnire 
a şefilor tuturor departamentelor din Securitate. S-a luat decizia de a trimite la Timişoara 
o echipă specială care să preia conducerea. În fruntea acesteia a fost numit sus-amintitul 
Emil Macri. Împreună cu ceilalți colegi, el a urcat într-un tren special şi a ajuns în capitala 
Banatului pe data de 17 decembrie, la ora 6.30. Nu se ştie de ce s-au deplasat tocmai cu 
un asemenea mijloc de transport, de vreme ce cu avionul sau cu elicopterul ar fi ajuns 
mult mai repede. Din 17 decembrie, povara operaţiunilor a căzut pe umerii armatei — 
desigur, Securitatea participa de asemenea la acţiuni, dar cele mai importante operaţiuni 
reveneau armatei, dotată cu muniţie de război şi cu armament greu. 

17 decembrie cădea într-o zi de duminică, zi nelucrătoare, când majoritatea populaţiei 
era acasă. Încă de dimineaţă, străzile erau dominate de o atmosferă de aşteptare. La ora 
10.00 a început marșul unităţilor militare pe principalele artere de circulaţie ale orașului. 
Probabil că acest lucru trebuia să-i sperie pe locuitori, dar, dacă acesta a fost scopul, el 

n-a fost realizat. Defilarea încă nu se terminase când în Piaţa Maria se strânseseră deja 
circa 4.000 de persoane. În același timp, alte grupuri au început să atace Comitetul Judeţean 
de partid. În acel moment, Bălan l-a sunat pe ministrul Apărării Naţionale, Vasile Milea, 
iar acesta a dat ordin armatei să intre în acţiune, ordin care a si fost executat la ora 11.00. 
Au început lupte foarte sângeroase, dar numai la ora 15.30 au răsunat primele impuscaturi 
cu muniţie de război, care au ucis câţiva demonstranți. 

Concomitent, începea la Bucureşti şedinţa Comitetului Politic Executiv. Autorităţile 
se simțeau evident foarte sigure pe situaţie. La ora 12.00 a fost dat ordinul de întărire a 
obiectivelor militare şi s-a anunţat public că în ziua următoare Ceauşescu va efectua o 
vizită planificată în Iran, ceea ce dovedea că autorităţile considerau că situaţia era sub 
control. Dar în următoarele câteva ore s-a dovedit totuşi că luptele nu dau semne că ar 
înceta, iar dictatorul a decis să mai trimită la Timişoara încă o echipă, de data aceasta 
militară. În componenţa ei intrau, printre alţii, generalul Ion Coman (care cu doar câteva 
zile mai devreme îşi dovedise capacitatea organizatorică la laşi), miniştrii adjuncti ai Apărării 
Naţionale, generalii Victor Atanasie Stănculescu şi Ştefan Guşă, respectiv comandantul 
garnizoanei Bucureşti, Mihai Chiţac. Acest grup de şefi militari a plecat la ora 15.30 cu 
avionul spre Timişoara şi a ajuns la faţa locului la ora 17.00. 

Între timp, tulburările din orașul de pe Bega au fost aduse la cunoștința întregii lumi 
prin intermediul reprezentanţilor mass-media din străinătate. Cea mai mare importanţă au 
avut-o în acest caz Radio Europa Liberă şi televiziunea maghiară de stat, care au constituit 
elementul intermediar de transmitere a informaţiei către Occident, dar şi către celelalte 
țări ale blocului sovietic. Aceste organe de presă au oferit, amândouă, o imagine absolut 
falsă asupra evenimentelor. Nici până în ziua de azi nu se ştie în ce măsură a fost vorba 
de o acţiune intenţionată sau doar de simple presupuneri ori de goana după senzaţional. 
Oricum, nu poate fi exclusă dezinformarea intenţionată care trebuia să ofere o imagine 
cât mai proastă despre Ceauşescu. 

În general, predomina tendinţa de a exagera numărul participanţilor la demonstraţii şi 
mai ales al pierderilor de vieţi omeneşti. La început se vorbea despre câteva mii, apoi s-a 
ajuns chiar la zeci de mii de persoane ucise la Timişoara, ceea ce era complet absurd. În 
plus, televiziunea maghiară se străduia să prezinte aceste evenimente în primul rând ca 
lupta minorităţii maghiare împotriva autorităţilor române reprezentate de Ceauşescu. Acest 
mod de prezentare a „faptelor” a fost preluat de celelalte organe de presă din străinătate, 
inclusiv de cele sovietice. De aceea, ziariștii români (mă refer aici doar la ziariştii de etnie 
română, pentru că în rândul acestora există şi reprezentanţi ai celorlalte naţionalităţi care 
locuiesc în Banat), istoricii şi participanţii la evenimente au fost obligaţi să depună multe 
eforturi pentru a schimba această imagine deformată. Pe un canal sau altul, informaţiile 
au ajuns şi în celelalte oraşe ale României tocmai în această formă, pentru că Radio Europa 
Liberă era ascultat fără întrerupere. lar imaginea acestui masacru al întregului oraş care 
ar fi avut loc la Timisoara a influenţat starea de spirit a populaţiei din întreaga tara, scoțând 
din inerție cel putin o parte dintre cetăţenii care până atunci rămăseseră pasivi. 

Veştile care veneau dinspre capitala Banatului provocau o mare nelinişte conducerii 
de partid. La ora 16.30 a fost convocat din nou Comitetul Politic Executiv. Vlad şi Milea 
au fost admonestati aspru de Ceausescu, care i-a acuzat de incompetenta. În momentul 
următor, dictatorul şi-a dat demisia. Dar a făcut acest lucru doar pentru a verifica loialitatea 
subordonatilor săi. Testul a fost cum nu se poate mai nimerit: toţi au început să spună că 
aşa ceva este imposibil şi că în niciun caz nu sunt de acord cu plecarea lui. Ceea ce însemna 
sprijin pentru secretarul general şi pentru linia dură pe care le-a prezentat-o în continuare. 

Tuturor celor prezenţi la şedinţă le-a fost impusă așadar responsabilitatea pentru înăbuşirea 
în sânge a tulburărilor şi pentru pierderile de vieţi omeneşti. După încheierea şedinţei, 
Ceausescu a dat ordin să fie închise granițele pentru cetăţenii tuturor ţărilor, cu excepţia 
Chinei, Coreei de Sud si Cubei, apoi s-a deplasat împreună cu soţia sa pe şantierul Centrului 
Civic, unde au vorbit între patru ochi aproape o jumătate de oră, la mare distanţă de 
personalul de pază (pentru a evita să fie ascultați). 

La ora 18.00, toate unităţile militare din ţară au primit ordinul de a trece la indicativul 
luptă parțială. Bilanţul luptelor din 17 decembrie de la Timişoara a fost tragic: 63 de 
persoane ucise, 227 rănite şi circa 800 arestate. Pierderile materiale nu au fost socotite în 
acel moment, dar centrul oraşului a fost complet devastat, iar magazinele sistematic jefuite 
de indivizi necunoscuţi. Interesant e faptul că o parte dintre obiectele furate au fost des- 
coperite mai târziu la sediul Securităţii. Poate că fuseseră recuperate de la hoţi sau poate 
că lucrătorii poliţiei secrete s-au gândit să „profite de ocazie”. Această a doua variantă 
n-ar trebui neglijată, întrucât persoanele angajate la Securitate, mai ales cele aflate la 
nivelul inferior al ierarhiei, erau la fel ca întregul sistem — foarte demoralizate. 

Pe 18 decembrie la ora 5.30, lon Coman, şeful acţiunii de înăbușire a revoltei, l-a sunat 
pe Emil Bobu (unul dintre cei mai apropiaţi colaboratori ai lui Ceauşescu) şi l-a informat 
că situaţia de la Timişoara era sub control. Ceea ce nu era adevărat, şi din nou se iveşte 
întrebarea dacă a fost vorba de o dezinformare intenţionată din partea lui Coman sau voia 
doar să iasă bine în faţa şefilor şi de aceea prezenta în mod deformat adevărul. Patrulele 
formate din subunități înarmate, trimise să străbată toate străzile din centru, au reușit să 
menţină o linişte relativă, dar numai până la ora 10 a zilei de 18 decembrie, când luptele 
au izbucnit din nou. 

Dar mesajul lui Coman a fost suficient pentru ca Nicolae Ceaușescu să ia decizia, cu 
consecinţe catastrofale, în primul rând pentru sine, de a se duce totuşi în Iran. La ora 8.30 
s-a urcat în avion şi a plecat spre Teheran, unde a ajuns la ora locală 12.00. Soţia lui nu-l 
însoțea, asa cum se întâmpla de obicei. Dictatorul îşi închipuia că aceasta ar fi o măsură 
de siguranţă fata de o eventuală încercare de lovitură de stat, asigurând continuitatea puterii 
la Bucuresti pe timpul absenței lui, dar n-a fost decât o imensă greşeală. Elena Ceausescu 
era mult mai detestată decât Nicolae, şi nu numai de eătre populaţie, ci în primul rând de 
către demnitarii de partid şi de stat cu rangul cel mai înalt, de militari şi de angajaţii din 
servicii, de aceea fiindu-le mult mai uşor să-i saboteze dispoziţiile decât pe cele ale soţului 
ei. În primul rând, era mai puţin inteligentă decât Nicolae, ceea ce a avut o mare importanță 
în perioada absenței acestuia, chiar dacă presupunem că in acest interval ei comunicau tot 
timpul. Un lucru era însă sigur: lăsându-și soţia în România, Ceausescu dădea un semnal 
clar că are de gând să se întoarcă din Iran. 

La drept vorbind, nici nu se ştie de ce s-a dus Ceaușescu în Iran. Vizita fusese planificată 
încă din vara anului 1989, aşadar nu era vorba de o idee spontană. Se pare că ar fi putut 
s-o contramandeze fără prea mare dificultate. Mai mult chiar, cel puţin în partea oficială 
a programului, ea nu conţinea puncte care să nu poată fi amânate. Principalul motiv al 
vizitei era semnarea programului de dezvoltare a cooperării economice pe termen lung — or, 
un astfel de document ar mai fi putut aştepta cu siguranţă chiar şi câteva luni. E greu de 
evaluat dacă au mai existat şi motive esenţiale secrete ale acestui sejur în Orientul Apropiat. 
În anii următori, s-au tot făcut speculaţii în legătură cu această temă, sugerându-se că poate 
dictatorul român căuta un eventual ajutor sau plănuia să creeze o bancă de credit comună 
pentru ţările sărace. Se mai spunea, fără a se invoca niciun fel de dovezi, că Nicolae 
Ceauşescu ar fi luat cu el o mare sumă de bani pe care ar fi lăsat-o la Teheran. Se ştie 

sigur în schimb că, pe 20 decembrie, în România a sosit un grup de demnitari iranieni 
pentru a vizita câteva fabrici. Pe 31 decembrie, ei au trecut graniţa in Bulgaria si nu se mai 
ştie ce s-a întâmplat cu ei mai departe. Mai mult ca sigur s-au întors în tara. Dar care a fost 
scopul real al vizitei lor şi de ce n-au plecat mai devreme din România cuprinsă de tulburări 
sociale — acest lucru probabil că nu-l vom şti niciodată. 

Pe 18 decembrie, Scânteia Tineretului, organul de presă al Uniunii Tineretului Comunist, 
a publicat în mod absurd un articol în legătură cu diferitele moduri în care te poţi bronza 
la mare. Dar era trecut de jumătatea lunii decembrie, aşa încât articolul a fost considerat 
mai târziu de cercetători drept un ordin cifrat, chiar dacă nu se știe cui îi era adresat. 
Persoanele care l-au publicat l-au explicat ca pe o glumă. Articolul din Scânteia Tineretului 
este o altă enigmă a acelor zile a cărei soluţie n-o vom cunoaşte probabil niciodată. 

Pe 18 decembrie, luptele de la Timişoara au fost mult mai puţin sângeroase: opt persoane 
au fost ucise si 23 rănite. Una dintre cauze a fost faptul că evenimentele din ziua precedentă 
eliminaseră din acţiunile de protest peste 1.000 de persoane. La ordinul Elenei Ceaușescu 
şi al lui Emil Bobu, a fost de asemenea executată o operaţiune secretă de sustragere a 
cadavrelor de la morgă, pentru a reduce formal numărul victimelor. Era oricum o acţiune 
lipsită de sens, pentru că, pe termen lung, oricum nu puteau fi ascunse adevăratele dimensiuni 
ale măcelului. În noaptea de 18 spre 19 decembrie a avut loc la Timişoara o adunare a şefilor 
tuturor unităţilor care luau parte la pacificarea oraşului. S-a stabilit cu această ocazie că, din 
acel moment, armata trebuie să se concentreze pe apărarea obiectivelor importante din punct 
de vedere strategic şi că nu va mai întreprinde acţiuni ofensive. 

Pe 19 decembrie, la ora 7.00, au început greve masive în întreprinderile industriale din 
Timişoara. Muncitorii s-au retras în fabrici şi, dat fiind că armata avea ordinul să se ocupe 
exclusiv de apărarea obiectivelor strategice, intensitatea confruntării s-a redus sensibil. În 
acel moment, au pornit la luptă Radu Bălan şi ceilalți membri ai conducerii de partid a 
orașului. Ei îşi asumau rolul „celor buni”, rol care fără îndoială le şi convenea mai mult. 
Au încercat să poarte tratative cu muncitorii, dar fără a obţine rezultate semnificative, 
întrucât interlocutorii lor îşi dădeau foarte bine seama că deciziile le iau militarii, şi nu 
oamenii compromisi ai partidului. La ora 11.00, Bălan s-a dus la întreprinderea Elba, unde 
a fost sechestrat de angajaţii acesteia. Atunci generalul Stefan Gușă a trecut la iniţiativă. 
La ora 13.30, el a dat ordin ca o parte din armată să se retragă din oraş, iar zece minute mai 
târziu era la Elba pentru a purta discuţii cu muncitorii. La început, acestea au fost nefavorabile 
pentru general, dar până la urmă el a reuşit să-i convingă pe angajaţi să protesteze în mod 
paşnic (şi să-l elibereze pe Bălan). Muncitorii au început să scandeze: „Armata e cu noi!”, 
frază care va fi repetată câteva zile mai târziu şi la Bucureşti şi în alte orașe. 

Acesta a fost momentul de cumpănă în istoria evenimentelor din decembrie. Din acel 
moment, ciocnirile de la Timişoara au început să se stingă, chiar dacă pe data de 19 decembrie 
opt persoane au fost ucise şi 98 rănite, mai multe decât în ziua precedentă. 

Pe 20 decembrie, în toate uzinele mai mari din Timişoara a început greva generală. 
Încă de la ora 8.00, în faţa clădirii Consiliului Popular Judeţean şi a operei, au început să 
se adune manifestanți. Protestul lor avea un caracter paşnic, populaţia fraterniza cu soldaţii 
Şi din nou s-a făcut auzită scandarea: „Armata e cu noi!”. La ora 11.00, cu aprobarea 
ministrului Apărării Naţionale, au fost date ordinul de interdicţie a utilizării armelor şi 
permisiunea ca la acest protest să se alăture și convoiul muncitorilor din fabrici. În cursul 
manifestaţiei s-a constituit Frontul Democrat Român, compus din foşti disidenti, opozanți 
Şi persoane care până atunci nu fuseseră angajate în acţiuni cu caracter politic. Era un eşec 
total pentru comuniști, chiar şi pentru cei „reformatori”, care n-au reuşit să intre in 

componenţa acestui front creat ad-hoc. La ora 13.00, mulţimea demonstrantilor a recitat 
în cor rugăciunea „Tatăl nostru”, iar la ora 14.00 armata s-a retras în cazărmi. 

Conducerea era complet dezorientată. La ora 14.30, pe aeroportul din capitala Banatului 
au aterizat Emil Bobu şi premierul Constantin Dăscălescu. Ion Coman, care i-a aşteptat 
la aeroport şi apoi i-a condus la Operă, i-a informat pe cei doi demnitari că „Timişoara 
este în mâinile locuitorilor ei”. Către ora 16.00, ambii activişti sosiți din capitală au apărut 
la balconul Operei, dar au fost fluierati. Apoi s-au întâlnit cu reprezentanţii Frontului si 
au primit de la aceştia lista cu revendicări, listă pe care erau notate, printre altele: demisia 
imediată a lui Ceauşescu, deschiderea graniţelor, difuzarea la radio şi televiziune pe tot 
cuprinsul ţării a ceea ce se întâmplă în oraş şi alegeri libere şi democratice. 

În acest timp, mitingul din Piaţa Operei se desfășura într-o atmosferă de veselie 
populară, se cânta, mai târziu au fost organizate chiar concerte etc. La ora 18.00 au început 
să fie eliberate din arest persoanele reţinute în timpul tulburărilor. În celelalte oraşe din 
judeţul Timiş au început de asemenea să fie organizate astfel de adunări populare. Era 
sfârşitul comunismului în întregul judeţ. Urmările acelor evenimente sunt vizibile până în 
ziua de azi. La alegeri, partidul postcomunistilor obţine de obicei în Banat cele mai slabe 
rezultate din întreaga ţară. 

Ceauşescu s-a întors la Bucureşti abia pe 20 decembrie la ora 15.00, adică după pre- 
luarea puterii la Timișoara de către Frontul Democrat Român. În momentul în care i-a fost 
prezentată situaţia din ţară, a avut o scurtă cădere nervoasă. După ce şi-a revenit, a hotărât 
să continue lupta. I-a sunat pe Dăscălescu si pe Bobu, iar aceştia l-au informat despre 
evenimentele din capitala Banatului. Apoi a început să scrie un mesaj către popor. Documentele 
de acest gen erau de obicei pregătite de altcineva, dar tocmai atunci dictatorul a preferat 
să-şi facă singur textul, după care l-a arătat câtorva dintre colaboratorii lui, propunându-le 
să organizeze o mare adunare populară în faţa sediului CC al PCR. 

În felul acesta, Ceauşescu voia probabil să repete cel mai mare succes al vieţii sale din 
21 august 1968, când avusese o intervenţie în același loc, în fata unei mulțimi de 100.000 
de persoane, condamnând cu fermitate agresiunea ţărilor din Pactul de la Varşovia asupra 
Cehoslovaciei. Adunarea populară din 1968 provocase o masivă şi sinceră acceptare a 
acţiunilor conducătorului. În 1989, situaţia era în schimb cu totul alta: Ceaușescu era 
detestat de toată lumea, nu numai de cetăţenii simpli ai României, ci şi de ierarhia de partid 
Şi chiar de mulţi dintre cei mai importanţi demnitari. Cerând în acest moment sprijinul 
populaţiei, el isi asuma un mare risc. Simpla idee de a face acest lucru dovedea că dictatorul 
nu-și dădea seama absolut deloc de cât de grava este situaţia lui. Promovarea exasperantei 
politici de cult al personalităţii ani la rând a făcut rău nu numai locuitorilor României, ci chiar 
propriei sale persoane. Asta pentru că Nicolae Ceausescu ajunsese să ia de bune falsele dovezi 
de atașament conţinute în manifestările Festivalului Naţional „Cântarea României”, ale 
„Daciadei”, ca şi ale altor instituţii care cultivau artificial admiraţia pentru Geniul Carpaţilor. 

La ora 19.00, radioul şi televiziunea naţionale au difuzat apelul adresat de Ceauşescu 
poporului. Dictatorul se exprima pe un ton foarte aspru, spunând că „toate aceste grave 
incidente de la Timişoara au fost organizate şi executate de cercurile revanşarde şi revi- 
zioniste, de agenturile străine”!. Propaganda se întorcea astfel la vechile metode de a speria 
în mod sistematic populaţia cu „revanşarzii”, cu „iredentismul maghiar”, cu „cercurile 
imperialiste” şi cu agenturile străine, dar de data aceasta Ceauşescu a fost mai precis. El 

a comparat evenimentele din România cu situația din Panama (unde în aceeaşi zi începuse 
o acţiune a armatei americane), cu trimitere directă la înțelegerile dintre Bush şi Gorbaciov. 
Dictatorul îi chema pe toţi cetăţenii să facă front comun împotriva intervenţiei străine, 
amintind invadarea Cehoslovaciei de către trupele Pactului de la Varşovia în 1968 şi ati- 
tudinea lui din acel moment. Dicursul era corect, dar nu mai putea schimba nimic în 
evoluţia evenimentelor. 

După încheierea transmisiei, Ceauşescu l-a chemat pe ambasadorul sovietic. Mai exact, 
ar trebui să spunem că ar fi dorit să-l întâlnească, deoarece s-a dovedit că acesta tocmai 
plecase în Uniunea Sovietică. Aşa că, în locul lui, a apărut loctiitorul ambasadorului. 
Conducătorul român a protestat împotriva denaturării, după părerea lui, a situaţiei de la 
Timişoara, aşa cum era ea transmisă în toată lumea de agenţia sovietică de presă TASS. 
L-a informat, de asemenea, că la aceste tulburări iau parte elemente ale serviciilor speciale 
maghiare şi sovietice. Exact la miezul nopţii, ambasadorul român la Moscova a fost chemat 
de adjunctul ministrului sovietic al Afacerilor Externe, care îi cerea date despre evenimen- 
tele din capitala Banatului, inclusiv în legătură cu numărul persoanelor ucise. 

După ce Nicolae Ceauşescu a vorbit cu diplomatul sovietic, la ora 20.30 a fost dat un 
decret prezidenţial prin care se instituia starea de necesitate pe tot teritoriul judeţului Timiş. 
Decretul a intrat în vigoare la ora 23.30 şi în virtutea prevederilor lui trebuia ca toate 
unităţile militare, de miliţie, de Securitate, ca şi detaşamentele paramilitare compuse din 
muncitori (aşa-numitele Gărzi Patriotice, care fuseseră create în 1968) să fie în orice 
moment gata de luptă. Decretul a provocat panică la centrul de comandă din Timişoara. 
În acel moment, nu numai Bălan, ci si ambele echipe trimise de la Bucuresti aşteptau ca 
Nicolae Ceauşescu să piardă puterea, ca astfel să poată evita momentul în care urmau să 
dea socoteală pentru neputinta de a gestiona corect criza. Numai că dictatorul se dovedea 
mai „vioi” decât îşi închipuiau ei şi de aceea au început să arunce responsabilitatea de la 
unul la altul. 

Ion Coman, care fusese până în acel moment şeful armatei, trecea drept cel care dusese 
la rezolvarea paşnică a conflictului (în ciuda brutalitatii iniţiale a acestuia). Dar în momentul 
în care a fost instituită starea de necesitate, el i-a încredinţat totuşi conducerea lui Victor 
Atanasie Stănculescu. Acesta din urmă s-a urcat imediat în mașină şi în momentul următor 
era deja la spitalul militar, unde i-a ordonat comandantului: „Bagă-mă în pat, fă ce ştii şi 
până la ora 13.00 [a doua zi] să nu mă scoale nimeni!”'. Interesant e faptul că generalul 
a indicat foarte exact această oră — într-adevăr, pe 21 decembrie la ora 13.00 situaţia era 
deja cu totul alta. Între timp, Stănculescu l-a sunat si pe Milea, implorându-l să se ducă 
imediat la București, dar acesta a refuzat. Întrucât Stănculescu era „bolnav”, iar Coman 
nu mai voia să îndeplinească rolul de şef, conducerea armatei a fost preluată de Chiţac. 
Acesta fusese de acord, dar nu avea niciun entuziasm fata de înăbușirea demonstraţiei. În 
această situaţie Coman l-a sunat pe Ceausescu si l-a informat că străzile sunt pline de lume 
Şi că o nouă intervenţie a armatei ar duce la lupte sângeroase. Dar dictatorul a repetat şi 
de data aceasta: a fost decretată starea de necesitate si trebuie îndeplinite prevederile 
acesteia. 

Chiţac, Coman si Bălan au început atunci să mimeze că trec la acţiune. De ajutor le-a 
fost şi fuga pe ascuns a premierului Dăscălescu, care, pe 21 decembrie la ora 3.40, s-a 
strecurat din clădirea Comitetului Judeţean de partid şi a plecat la Bucureşti. Echipa care 

administra Timişoara a cerut să fie trimise gărzile patriotice din alte judeţe. Trenurile care 
aduceau muncitori înarmaţi cu bate au si apărut la Timişoara pe data de 21 decembrie, 
între orele 8.00 şi 11.00. În total era vorba de circa 20.000 de persoane, dar unele trenuri 
au fost imediat trimise înapoi, altele au fost ţinute închise pe peroane. Membrii gărzilor 
patriotice care au reuşit să părăsească para au fraternizat cu locuitorii orașului pentru că 
nici nu doreau să se lupte cu aceştia, nici nu aveau ordine precise în acest sens. La ora 
9.00, în faţa clădirii Operei, a avut loc un miting cu participarea a circa 100.000 de per- 
soane. În jurul orei 12.00, Coman si Bălan „s-au adresat” lui Stefan Gușă ca să introducă 
în acţiune noi unităţi, dar, după ce s-a consultat cu ministrul Milea, acesta a refuzat. O 
jumătate de oră mai târziu, Ceauşescu pierdea deja puterea de facto şi astfel cei responsabili 
de boicotarea şi sabotarea ordinelor sale scăpau de răspundere. 

Între timp, la Bucureşti se făceau pregătirile pentru adunarea populară din fata clădirii 
CC. Când Ceauşescu a părăsit sediul partidului în noaptea de 21 spre 22 decembrie, probabil 
că şi-a spus: „Am să le arăt eu celor de la Timișoara!”!. În cadrul conducerii domnea o 
atmosferă tensionată, de spaimă, iar în rândurile populaţiei din capitală, de apatie şi aşteptare. 
De câteva zile apăreau manifeste pregătite de putin numeroşii opozanți, care din evenimentele 
de la Timişoara trăseseră concluzia că Ceaușescu va cădea în scurt timp. 

De organizarea adunării populare se ocupau autorităţile capitalei. Nu era cunoscută cu 
exactitate ora când urma să înceapă mitingul si, tocmai de aceea, pe la ora 2.00 au fost 
deja convocate detașamentele de gărzi patriotice care să patruleze pe străzi, dar fără ordine 
precise. La aceeaşi oră au fost trimişi în oraş primii muncitori. Ei urmau să ia parte la 
miting, dar nu se ştie de ce au fost trimiși atât de devreme. Apoi, lor li s-au alăturat 
muncitorii de la alte uzine, asa că la ora 6.00 străzile erau pline de lume care se plimba 
aparent fără un scop clar. 

Putin înainte de ora 12.00, Ceausescu a convocat şedinţa Comitetului Politic Executiv, 
unde a informat că a luat decizia de a majora salariul minim si alocatiile pentru copii. Apoi 
i-a invitat pe toți membrii comitetului în balconul clădirii CC ca să ia parte împreună cu 
el la „demonstraţia oamenilor muncii”. Celor care stăteau in acest balcon li s-ar fi putut 
părea că nimic nu se schimbase. Piaţa Palatului era plină de oameni care ţineau portrete 
ale lui Nicolae şi Elenei Ceauşescu, pancarte cu sloganuri comuniste şi strigau: „Vom 
munci și vom lupta, tara o vom apăra!”, „Ceauşescu — Pace!”. Începutul mitingului a fost 
foarte liniştit. Au vorbit câteva persoane care au condamnat evenimentele de la Timişoara 
Şi „cercurile imperialiste” ce se aflau în spatele acestora. 

La ora 12.30 şi-a început cuvântarea şi Ceauşescu. La început le-a mulțumit organizato- 
rilor acestei demonstraţii. Ce avea de gând să spună în continuare nu se ştie, deoarece 
cuvântarea i-a fost întreruptă de un zgomot ciudat emis de megafoane. E greu de definit 
despre ce anume a fost vorba, dar era ceva apropiat de efectul de microfonie. În orice caz, 
zgomotul a provocat panică printre unii dintre cei prezenţi. S-au auzit diferite strigăte. Nu 
se ştie exact ce anume se striga, dar in mod cert nu „Ceauşescu-Pace!”. 

Între timp, chiar şi în balcon s-a produs neliniște. Dictatorul a încetat să mai vorbească 
Şi a început să lovească în microfon, strigând: „Alo!”, „Tovarăşi!”. În spatele lui, diverse 
persoane alergau în direcţii diferite — printre acestea erau şi angajaţi ai Securităţii. Unul 
dintre ei a ţipat: „Cineva a dat foc la ceva!”. Mulțimea s-a liniştit după circa cinci minute, 
iar una dintre persoanele de la balcon a afirmat: „E o provocare”. Ceauşescu a încercat 
să-şi reia cuvântarea, în ciuda faptului că tot se mai auzeau strigăte neplanificate de 
organizatori. El a informat populaţia că salariul minim va fi majorat şi în acest fel 1,5 milioane 

de „oameni ai muncii” isi vor ameliora viata. Dar în acel moment a fost nevoit să se 
oprească, pentru că zgomotul devenise atât de puternic, încât el nu mai putea fi auzit. 
Cineva din mulţime a strigat: „Jos Ceausescu!”, iar alte grupuri de persoane care erau adunate 
în piaţă au reluat același strigăt. Învins, dictatorul s-a retras împreună cu toată suita lui în 
interiorul clădirii. Primii participanţi au început să se retragă din piaţă încă de la ora 12.41. 
Şi fiindcă nu ştiau ce să facă în continuare, umblau pe străzi fără un scop anume. 

Ceauşescu îşi dădea seama deja că scânteia care provocase incendiul popular din 
Timişoara ajunsese şi la Bucuresti. El s-a hotărât să se apere, bazându-se pe ideea, greşită, 
după cum urma să se constate curând, că în capitală ordinele lui nu vor fi boicotate. 
Conducătorul i-a convocat pe Vasile Milea, pe Iulian Vlad şi pe Tudor Postelnicu, ministrul 
Afacerilor Interne, şi i-a anunţat că va prelua personal controlul asupra tuturor unităţilor 
armate si va decreta „starea de război”. Apoi a ordonat începerea imediată a acţiunilor 
ofensive în Bucureşti. 

La ora 13.30 începeau deja luptele şi erau înregistrate primele victime. Cele mai violente 
ciocniri au avut loc pe Bulevardul Magheru, principala arteră de circulaţie a orașului 
Bucureşti. La una dintre extremităţile acestuia a fost ridicată o baricadă: între Hotelul 
Intercontinental, în care se cazau de obicei ziariştii străini (aşa se întâmplase şi de data 
aceasta şi acest lucru a contribuit în mod semnificativ la preluarea de către mass-media a 
evenimentelor), şi clădirea Universităţii din Bucuresti. La fel s-a procedat apoi şi la 
extremitatea cealaltă a Bulevardului Magheru, în Piaţa Romană. Revolta şi ciocnirile cu 
armata din întreaga capitală au durat o zi şi o noapte. Ele au fost foarte sângeroase: până 
dimineaţă au murit 49 de persoane, 463 au fost rănite, iar 698 arestate. În ziua următoare, 
până în momentul evacuării lui Ceauşescu, au mai murit 33 de persoane, 101 au fost rănite 
şi 1.245 au fost arestate. 

În clădirea CC, şedinţele se ţineau lant. Ceauşescu şi-a dat seama că se află într-o 
situație foarte dificilă, dar nu ştia ce soluţie l-ar putea ajuta. În ciuda acţiunilor armate 
foarte brutale, orașul nu fusese pacificat, dimpotrivă, demonstrantilor li se alăturau mereu 
alte si alte persoane. La ora 18.00, dictatorul a convocat o teleconferință cu secretarii 
judeţeni de partid cărora le-a comunicat că trebuie „să se constituie grupuri de apărători 
ai bunurilor întregii societăţi, ai oraşelor, ai socialismului, independenţei şi suveranităţii 
țării în jurul nucleelor de patrioţi, dar care îi cuprind pe cei mai buni activişti de partid şi 
pe cei mai buni oameni ai muncii din toate domeniile”!. Ce anume avea de gând nu se 
ştie. În mod sigur nu era vorba de gărzile patriotice deja existente. Poate că avea vreun 
plan secret, elaborat pentru eventualitatea unei invazii sovietice (acest gen de planuri 
presupuneau crearea unor detașamente de partizani). Unii vad în această afirmaţie semnul 
precursor al evenimentelor de mai târziu, apariţia unor „terorişti” neidentificati care trăgeau 
în mulţime chiar după căderea dictatorului. 

Pe 21 decembrie seara, clădirea CC era în stare de asediu. În jurul clădirii păzite de 
armată nu se adunaseră încă mulțimile de cetăţeni, dar activiştii care lucrau în interiorul 
ei simțeau în mod foarte evident presiunea străzii. Toată noaptea au avut loc discuţii febrile. 
La un moment dat, Ceauşescu a convocat Comandamentul unic, în componenţa căruia 
intrau Milea, Postelnicu şi Ion Dincă. Acest organ avea sarcina de a conduce toate forţele 
armate. Văzând nesiguranța afişată pe chipurile celor trei, Ceauşescu s-a hotărât să apeleze 
la alte rezerve. L-a chemat la Bucureşti pe generalul Stănculescu, care, după cum se ştie, 
îşi demonstrase lipsa de loialitate în cursul evenimentelor de la Timişoara. Stănculescu a 
sosit în capitală la ora 2.00, iar după numai trei ore s-a prezentat la spitalul militar din 


l. Alex Mihai Stoenescu, /storia loviturilor..., vol. 4 (2), p. 289. 


346 1989. TOAMNA NAȚIUNILOR 


Bucuresti, cerând să i se pună un picior în ghips şi simulând astfel o fractură. În această 
stare a şi apărut la CC, lucru cu care s-a lăudat apoi, spunând că lui îi fusese atribuită 
eticheta „generalul cu piciorul în ghips”. 

Între timp, Milea isi dăduse seama că nimeni nu este stăpân pe situaţie si a suferit o 
gravă cădere nervoasă. La ora 6.30, Ceauşescu l-a chemat şi aproape că l-a acuzat de 
trădare, folosind cuvinte foarte dure. Milea a fost grav afectat de această situaţie. Acest 
militar de profesie n-a rezistat psihic insultelor. La consfătuirea de la ora 8.30 a fost din 
nou atacat de dictator. Apoi a plecat şi în jurul orei 9.30 s-a sinucis la etajul VI al clădirii. 
Unii consideră că a fost ucis din ordinul lui Ceausescu, dar până în momentul de fata 
lipsesc dovezile care ar permite în mod indiscutabil susţinerea acestei teze. 

Vestea despre moartea lui Milea i-a fost comunicată dictatorului la ora 9.45. Fără să 
stea prea mult pe gânduri, acesta l-a chemat din nou pe Stănculescu şi i-a ordonat: „Preiei 
conducerea!”. Şi înainte ca el să poată spune ceva, Ceausescu a si cerut difuzarea prin 
radio şi televiziune a informaţiei privind sinuciderea lui Milea. Era de altfel ultimul ordin 
dat de dictatorul aflat pe buza prăpastiei. În circa 10-15 minute, Stănculescu le-a ordonat 
militarilor din gamizoana Bucureşti să se retragă în cazărmi. La 11.45, a chemat elicopterele 
care urmau să aterizeze pe acoperişul clădirii CC. 

În dimineaţa zilei de 22 decembrie, în fata acestei clădiri a început să se adune mulțimea. 
La un moment dat, lumea a început să se înghesuie la uşi (personalul de pază a rămas pasiv) 
Şi a pătruns în interior. La ora 11.30, Ceausescu a mai ieșit pentru o clipă la balcon, dar 
numai ca să vadă dacă situaţia era cu adevărat disperată. La ora 12.06, pe acoperișul clădirii 
a apărut elicopterul „Delfinul S.A. — 365-202”, pilotat de colonelul Vasile Maluţan, in care 
au urcat dictatorul şi soţia lui, respectiv doi dintre activistii cei mai credincioşi, Emil Bobu 
şi Manea Mănescu. Elicopterul era vizibil supraîncărcat și, în momentul în care şi-a luat 
zborul, pe acoperişul CC ajungeau deja persoane înarmate. Ceauşescu a fost evacuat exact 
în ultimul moment — altfel probabil ar fi fost linşat. Pe 22 decembrie 1989, la ora 12.06 
dictatorul pierdea în sfârşit puterea, iar momentul acesta este considerat sfârşitul comunis- 
mului în România. Graţie existenţei acestui moment precis, în cazul României se poate stabili 
cu ușurință data la care începe perioada postcomunistă. 


Postcomunismul 


Înainte de a se ajunge la stabilizare, românii au fost obligaţi să ducă lupte sângeroase, 
să suporte o lungă perioadă cu lupte de stradă, apoi un deceniu de marasm şi reforme de 
o reuşită îndoielnică. Schimbarea revoluţionară a sistemului s-a încheiat în iunie 1990 
după primele alegeri (cu greu ar putea fi numite pe deplin democratice) şi masacrul din 
Piaţa Universităţii, când minerii aduşi din Valea Jiului, împreună cu forţele de ordine, au 
pus capăt demonstraţiei locuitorilor Bucureştiului. 

În primele câteva ore după căderea lui Ceaușescu, puterea reală au exercitat-o armata 
si şeful acesteia, numit cu putin timp înainte de dictator, generalul Victor Atanasie 
Stănculescu. Din fericire pentru ceilalţi pretendenți, el nu avea ambiţii politice deosebite 
şi nu voia să prelungească mai mult decât era strict necesar această stare de lucruri. În 
momentul în care s-a profilat existenţa unei echipe civile (după cum se va dovedi mai 
târziu, era vorba de o echipă civil-militară sau, mai degrabă, militar-civilă), spre ora 16.00, 
el a predat puterea în mâinile acesteia. 

Dar până în acel moment s-au mai întâmplat multe lucruri. Populaţia avea impresia că, 
după ce cuplul dictatorial a fugit, puterea aparţine cu adevărat străzii. De aceea, în doar 
câteva ore, în clădirea CC s-au constituit mai mult de zece „guverne provizorii” — cele 
mai multe dintre acestea fiind formate din persoane desemnate la întâmplare. Teoretic, 
premierul legal în funcţie era Constantin Dăscălescu, care isi făcuse apariţia pentru un 
moment la balconul clădirii CC, dar a fost fluierat de mulţime şi obligat să se retragă si 
să-şi dea demisia în mod oficial. Cam aceeaşi soartă a avut şi Ilie Verdeț, fost premier, 
care împreună cu lulian Vlad, şeful Securităţii, a încercat să formeze un „cabinet”, numai 
că nici el n-a trecut testul popularității la balcon. Mult mai bine s-a descurcat Petre Roman, 
fiul unui fost demnitar, Valter Roman, care era însă decedat. A fost nevoie doar de câteva 
fraze prin care afirma că puterea „aparţine poporului”, pentru ca apoi să părăsească bal- 
conul, salutat de mulţime cu ropote de aplauze. 

Cam dupăo oră, acţiunea s-a mutat în clădirea televiziunii. Spre ora 13.00, televiziunea 
de stat şi-a reluat programul — acesta era realizat în direct, din Studioul 4. Primii care au 
apărut au fost poetul Mircea Dinescu şi actorul Ion Caramitru. Introducerea a fost făcută 
de acesta din urmă şi încă din primele propoziţii a invocat numele lui Dumnezeu, lucru 
de neconceput în vremea regimului comunist. La rândul lui, Dinescu a anunţat că „dicta- 
torul a fugit”. În acelaşi timp, la radio vorbea cunoscuta poetă opozantă Ana Blandiana. 
Mai târziu, pe la Studioul 4 s-a perindat un şir destul de lung de figuri, unele mai cunoscute, 
altele mai puţin populare. Denumirea televiziunii a fost schimbată ad-hoc în Televiziunea 
Română Liberă - TVRL. Emisiunile ei erau retransmise în rezumat de cele mai multe 
posturi de televiziune europene, iar televiziunea bulgară şi-a asumat chiar sarcina de a 
face transmisii în direct, care au continuat timp de trei zile. 

Toată lumea isi dădea seama că persoanele care apar pe data de 22 decembrie la TVRL 
vor căpăta o imensă popularitate. La ora 14.45 a fost difuzat Ion Iliescu, prezentat de la 
bun început drept o personalitate de prim-plan. Încă dinainte, Iliescu avusese contacte cu 
persoane care urmau să ocupe în curând funcţii de înaltă răspundere în statul român, iar 
pe 22 decembrie, de la primele ore ale după-amiezii, s-a întâlnit cu reprezentanţii armatei. 
În cuvântarea sa difuzată la televiziune, el i-a chemat pe „toţi cei responsabili” să se 
prezinte în clădirea CC la ora 17.00. A anunţat de asemenea că în scurt timp va lua ființă 
Comitetul Salvării Naţionale. După ce a ieşit din emisiune, s-a dus la Ministerul Apărării 
Naţionale. Acolo îl aştepta deja Petre Roman si amândoi, însoţiţi, printre alţii, de Stefan 
Guşă, Mihai Chiţac şi Nicolae Militaru, s-au întâlnit cu generalul Victor Atanasie Stănculescu. 
Acesta era în continuare deţinătorul legal al puterii în România, dar pe la ora 16.30 i-a 
ptedat-o lui Iliescu. Acest act s-a consumat fără niciun fel de formalitati inutile. Iliescu 
prelua puterea atât ca succesor formal al lui Stănculescu, cât şi ca erou al revoluţiei, calitate 
în care fusese deja confirmat la apariţia lui televizată. Mai trebuia să câştige şi adeziunea 
mulțimii adunate în fata sediului CC. 

La ora 17.30, Iliescu a apărut la balconul CC. Dar, întrucât şi-a început cuvântarea cu 
cuvintele „Stimaţi tovarăşi!”, a fost fluierat. După intervenţia cunoscutului regizor Sergiu 
Nicolaescu, noul conducător şi-a schimbat tonul şi a reluat începutul discursului cu formula 
„Dragi concetateni”. Datorită acestor cuvinte, el a fost aplaudat şi astfel noua echipă şi-a 
câştigat deplina legitimare socială. În acel moment, pe scena politică (în măsura în care 
se poate vorbi de aşa ceva cu referire la ultimele zile ale lunii decembrie 1989), nu exista 
încă niciun reprezentant al opoziţiei anticomuniste, primul organism al puterii fiind compus 
doar din disidenti, militari şi oameni provenind din serviciile secrete, care se ridicaseră 
doar împotriva lui Ceauşescu, nu şi împotriva sistemului comunist. 

La ora 22.30, Iliescu a apărut din nou în Studioul 4 pentru a da citire „Comunicatului 
Consiliului Frontului Salvării Naţionale către ţară” adresat poporului, în care informa despre 
crearea Frontului Salvării Naţionale (FSN) şi a organismului său de conducere, Consiliul 
Frontului Salvării Naţionale (CFSN), precum şi despre programul provizoriu de guvernare 
al acestuia. Erau prevăzute astfel planuri de pacificare a situaţiei din ţară, de organizare a 
alegerilor libere în cursul lunii aprilie 1990, de fundamentare a economiei naţionale pe criterii 
raţionale, pe respectarea drepturilor minorităţilor şi pe ieşirea României din izolarea în care 
ajunsese pe arena internaţională. Iliescu a dat citire de asemenea componenţei CFSN. Printre 
membrii acestuia figurau oponenții Cornea şi Tőkés, disidenti ca Dinescu, unii dintre sem- 
natarii „Scrisorii celor şase” (Alexandru Bârlădeanu, Silviu Brucan) şi numeroşi militari 
(printre care generalii Guşă şi Stănculescu). Ultimul pe listă era menţionat Jon Iliescu. 

Cu câteva ore înainte de apariţia lui Iliescu la televiziune, în Bucuresti si în alte oraşe 
s-au semnalat focuri de armă. Așa au început evenimentele ce au intrat în istorie drept 
„fenomenul teroriștilor”. Teroriştii erau de fapt lunetisti, trăgători de elită, bine ascunși, care 
trăgeau în mulțime si în militarii în uniformă. Informaţia despre existenţa lor a fost transmisă 
de mass-media. Acest lucru a provocat escaladarea în continuare a luptelor — în multe situaţii, 
unitățile sau subunitățile militare au început să tragă unele în altele, din cauză că nu se 
recunoșteau la timp. Lupte aveau loc de asemenea împotriva trupelor de Securitate. În cursul 
unor ciocniri pe aeroportul Otopeni din capitală au fost omorâte aproape 50 de persoane. La 
Sibiu, unde de câţiva ani prim-secretar al Comitetului Judeţean de partid era Nicu, fiul lui 
Ceauşescu, armata a luat cu asalt sediul local al poliţiei secrete. Din cauza teroriștilor, străzile 
Şi pieţele oraşelor erau pustii, lumea se temea să mai iasă din casă. 

Focurile de armă au încetat abia pe 25 decembrie seara, după ce a fost difuzată 
informaţia că dictatorul şi soţia lui fuseseră executaţi, dar timp de încă aproape două 
săptămâni s-au mai semnalat incidente izolate. Bilanţul „fenomenului teroriștilor” a fost 
deosebit de tragic: dacă între 17 şi 22 decembrie (la prânz) în întreaga ţară au fost ucise 
162 de persoane şi alte 1.101 au fost rănite, după evacuarea lui Ceauşescu din data de 
22 decembrie ora 12.06 şi până pe 10 ianuarie 1990 au mai fost ucise încă 942 de persoane, 
iar 2.251 au fost rănite!. Aproape de şase ori mai mulţi oameni au murit după răsturnarea 
lui Ceauşescu. Indiferent de explicaţiile care au fost avansate mai târziu, acest rezultat 
sângeros apasă pe umerii echipei lui Iliescu, care n-a ştiut cum să pună capăt acestui 
fenomen greu de explicat. 

Până în ziua de astăzi, problema crimelor în masă n-a primit încă o explicaţie pertinentă. 
În acel haos revoluţionar, numeroase persoane au fost reţinute, fiind suspectate că ar fi 
tras în mulţime, dar în cele mai multe cazuri era vorba de figuri absolut întâmplătoare, a 
căror legătură cu masacrul rămânea îndoielnică. Trei versiuni rămân verosimile. Unii 
politicieni ai opoziţiei l-au acuzat pe Iliescu şi pe cei din jurul lui că ar fi provocat 
intenţionat acest fenomen, cu scopul de a zădămnici încercările de organizare a populaţiei. 
Potrivit altei versiuni, teroriștii erau unităţi fidele dictatorului, de aceea luptele ar fi trebuit 
să se termine imediat după lichidarea lui. Ultima ipoteză susţine că totul a fost consecinţa 
unui mod deficitar de recunoaştere între unităţile militare şi că ar fi vorba deci de lupta 
fratricidă dintre acestea. Din păcate, nici prima, nici a doua ipoteză nu pot fi dovedite. 
Versiunea a treia rămâne cea mai probabilă, pentru că incidente de acest gen au avut loc, 
desi nu pot explica fenomenul în totalitatea lui. 

Într-o atmosferă tensionată de focurile de armă, noile autorităţi se străduiau să preia 
controlul situaţiei. În cadrul CFSN, s-a profilat un triumvirat (Iliescu, Brucan, Militaru) 


1. Paul Siani-Davies, Revoluția română din decembrie 1989, trad. Cristina Mac, Bucuresti, 2006, p. 142. 

care timp de câteva zile a exercitat cea mai mare influenţă asupra evenimentelor. Teoretic 
un cuvânt greu de spus avea şi Dumitru Mazilu, dar de la bun început Iliescu s-a străduit 
să-i limiteze rolul si să-l împingă pe o linie moartă. Pe 23 decembrie, Iliescu şi Brucan au 
cerut „ajutor militar” Ambasadei URSS. Moscova a refuzat un ajutor militar care de altfel 
era absolut inutil, de vreme ce majoritatea guvernelor din lume primiseră cu satisfacție 
vestea răsturnării atât de detestatului dictator". 

Una dintre problemele cele mai importante pe care le aveau de rezolvat noile autorităţi 
o constituia soarta ulterioară a lui Nicolae şi a Elenei Ceauşescu. După ce au decolat de 
pe acoperişul clădirii CC, ei s-au dus la reşedinţa lor de la Snagov, de unde conducătorul 
răsturnat a mai încercat să dea câteva ordine prim-secretarilor de judeţ. Dar şi-a dat seama 
repede că, rămânând în continuare la Snagov, s-ar afla în pericol, aşa că a decolat din nou, 
însoţit doar de sofia sa, către o altă destinaţie. Pilotul i-a lăsat însă lângă o şosea, nu departe 
de Târgovişte. Acolo au oprit o maşină, apoi încă una şi, în cele din urmă, după mai multe 
peripeții, au nimerit în garnizoana oraşului Târgovişte. Comandantul unităţii nu prea ştia 
care este statutul lui Ceaușescu în ţară şi, de aceea, a hotărât să-l ţină deocamdată în 
unitatea lui. Între timp, la nivelul conducerii CFSN aveau loc discuţii dacă Nicolae și 
Elena Ceauşescu ar trebui executaţi sau arestaţi şi apoi judecaţi pe cât posibil corect. Câştig 
de cauză a avut o opţiune de compromis. Pe 25 decembrie, au sosit de la Bucureşti 
„judecătorii” împreună cu plutonul de execuţie. Procesul sau, mai degrabă, farsa juridică 
a durat circa 55 de minute, lui Ceauşescu fiindu-i aduse acuzaţii absolut deplasate (printre 
altele, uciderea a 60.000 de persoane). Dictatorul s-a apărat cu multă luciditate, subliniind 
caracterul neconstituţional al organului care îl judecă. Ceea ce n-a schimbat însă nimic, 
pentru că tribunalul a dat singura sentinţă posibilă în acel moment, pedeapsa cu moartea, 
care a şi fost executată la ora 14.50. 
difuzat şi filmul procesului, de teamă ca acest lucru să nu atragă consecinţe nedorite 
(Ceauşescu acuza noile autorităţi că sunt în legătură cu agenţiile de spionaj ale Uniunii 
Sovietice). Interesant e însă faptul că anumite copii ale acestui film, în două montaje 
diferite, au început să circule neoficial, ceea ce a determinat autorităţile ca, în cele din 
urmă, să difuzeze materialul. 

După uciderea dictatorului si a soţiei sale, teroriștii şi-au încetat tirul. Pe 26 decembrie 
a fost creat un guvern provizoriu, în fruntea căruia a fost instalat Petre Roman. Timp de 
câteva zile, autorităţile au funcţionat pe baza mecanismelor din perioada comunistă — PCR 
a fost înlocuit cu FSN, iar CC al PCR cu CFSN, iar guvernul nu făcea de fapt altceva decât 
să administreze, atât cât era posibil, o ţară cuprinsă de revoltă. CFSN, care a devenit tot 
mai numeros, ajungând până la aproape 150 de membri, s-a întrunit de fapt doar de câteva 
ori, iar şedinţele respective se pierdeau în discuţii sterile. PCR ca atare a dispărut, dar cei 
mai mulți activişti ai acestui partid au aderat la FSN, pe care-l considerau un alt partid 
comunist, care se descotorosise de Ceauşescu. 

Pe 31 decembrie au fost arestaţi mai mulţi dintre colaboratorii apropiaţi ai lui Ceauşescu, 
printre care Iulian Vlad. În aceeaşi zi, CFSN a emis un decret cu putere de lege referitor 
la funcţionarea partidelor politice. Astfel, în România era introdus pluralismul politic. Şi 


l. Pe această temă, vezi Adam Burakowski, „În decembrie 1989, Iliescu şi Brucan au cerut ajutor 
militar de la sovietici”, Revista 22, 2 februarie 2010; Adam Burakowski, „O intervenţie armată 
ar fi fost un dezastru”, Adevărul, 7 martie 2010; mai pe larg pe aceeaşi temă scrie Grigore 
Cartianu, care a realizat o sinteză a informaţiilor publicate pe acest subiect — vezi Grigore Cartianu, 
Crimele revoluţiei... pp. 333-346. 

tot în aceeaşi zi, la Bucureşti, la hotelul Intercontinental, a avut loc şedinţa de constituire 
a Grupului pentru Dialog Social (GDS). Acesta înregimenta intelectuali aflaţi mai degrabă 
în opoziţie şi disidenti (dar, pentru o vreme, din acest grup a facut parte şi Silviu Brucan) 
şi îşi propunea să creeze o societate a cetăţeanului. De GDS erau legate multe persoane 
care mai târziu aveau să devină elita intelectuală a țării. În același timp cu GDS a luat 
ființă şi săptămânalul 22, a cărui denumire trimitea la ziua in care fusese răsturnat Ceausescu. 
Pentru mai mulți ani, acesta a fost unul dintre cele mai importante periodice ale ţării. 

Pe baza decretului emis de CFSN, au început să apară diferite partide politice. Cea mai 
mare influență o exercitau cele care erau continuatoarele fostelor partide din perioada 
interbelică. Este vorba în primul rând de Partidul Naţional Ţărănesc Creştin Democrat 
(PNȚCD), în fruntea căruia a fost instalat Corneliu Coposu, mulţi ani deţinut politic, şi 
Partidul Naţional Liberal (PNL), al cărui preşedinte provizoriu a devenit Radu Câmpeanu, 
revenit din emigrație. Încă din data de 25 decembrie fusese creat partidul minorităţii 
maghiare, Uniunea Democrată Maghiară din România (UDMR; în limba maghiară Româniai 
Magyar Demokrata Szövetség), în fruntea căruia a fost ales scriitorul Geza Domokos, care 
avusese strânse legături cu PCR. Aceste trei partide urmau să constituie mai târziu trunchiul 
opoziţiei constituite față de echipa lui Iliescu. 

Populaţia se aştepta la schimbări imediate după căderea lui Ceauşescu, aşa încât a fost 
foarte dezamăgită după primele săptămâni de guvernare ale noii echipe. Explozia de 
entuziasm care a urmat după răsturnarea dictatorului, doar puţin temperată de activitatea 
teroriştilor, s-a întors împotriva lui Ion Iliescu. Astfel, prima mare demonstraţie de protest 
a avut loc la Bucuresti pe data de 12 ianuarie 1990. În fruntea ei se afla Dumitru Mazilu 
care, nemaiamintindu-si parcă de propriul trecut, striga „Moarte securistilor!”. În acel 
moment, „o femeie oarecare din mulţime” i-a amintit că tocmai el fusese comandantul 
şcolii pentru servicii speciale. Era primul caz de lustratie din România. Sub presiunea 
mulţimii, care ajunsese la sediul guvernului, autorităţile au dat câteva decrete, printre care 
şi cel de scoatere în afara legii a partidului comunist. În ziua următoare, Iliescu şi-a dat 
seama că făcuse o greşeală şi a încercat, împreună cu Roman, să revină asupra deciziei, 
iar ziarul România Liberă (care era apropiat de GDS şi de PNȚCD) a publicat un articol 
amplu despre legăturile lui Mazilu cu Securitatea. Pe data de 17 ianuarie, decretele con- 
troversate au fost abrogate în mod public. 

Pe 23 ianuarie a avut loc o şedinţă a CFSN în care s-a anunţat că FSN se transformă 
în partid politic şi va intra în confruntarea electorală. În semn de protest față de această 
decizie, Doina Cornea a părăsit formațiunea şi a trecut în opoziţie. Asta pentru că FSN ar 
fi urmat să devină un fel de largă platformă socială din sânul căreia să se poată constitui 
eventual partidele politice, deşi iniţial acest lucru, cel puţin oficial, nu fusese avut în vedere. 
Iliescu a ajuns însă la concluzia că un FSN consolidat i-ar putea asigura accesul la putere. 

Pe 28-29 ianuarie s-au produs tulburări sângeroase la Bucuresti. În fata sediului 
guvernului a avut loc o uriaşă manifestaţie organizată de PNȚCD, PNL si alte partide din 
opoziţie. La mişcarea de protest s-au alăturat şi partizani ai FSN care au încercat să 
influenţeze mulţimea, dar până seara totul s-a limitat la îmbrânceli, cu precizarea că acestea 
erau din ce în ce mai brutale. În cursul nopții au sosit însă la Bucuresti câteva mii de mineri 
care au intrat imediat în acţiune de partea guvernului. Toată ziua următoare au avut loc 
lupte. Au fost devastate sediile partidelor de opoziţie, iar adepţii acestora au fost bătuţi. 
Evenimentele cele mai dramatice au avut loc în fata sediului Partidului National Taranesc. 
Coposu a fost la un pas de a fi linşat, scăpând doar pentru că exact în acel moment a apărut 
un transportor blindat din care a coborât Petre Roman. El l-a invitat pe liderul opoziţiei 

în transportor şi amândoi s-au deplasat într-un loc sigur. După pacificarea protestelor, 
minerii s-au deplasat la sediul guvernului, unde Iliescu şi Roman le-au mulțumit pentru 
intervenţie. Aceasta a fost prima „mineriadă”, fenomen care a devenit cosmarul anilor 790. 

Pe data de 1 februarie s-a ajuns totuşi la o înţelegere între FSN şi partidele de opoziţie. 
A fost înfiinţat Consiliul Provizoriu de Uniune Naţională (CPUN), în cadrul căruia 50% 
dintre membri reprezentau FSN, iar restul de 50% era rezervat tuturor (!) celorlalte 
partide înregistrate, inclusiv organizaţiilor minorităţilor naţionale. CPUN era un fel de 
protoparlament, iar scopul său era să pregătească alegerile. În cadrul consiliului, majo- 
ritatea covârşitoare o constituiau postcomunistii, întrucât cele mai multe dintre partidele 
înregistrate erau conduse de foşti membri ai PCR, de agenţi sau chiar de ofiţeri de 
Securitate. 

În același timp, în cadrul armatei se intensifica un sentiment de neliniște provocat pe 
de o parte de faptul că armata era coresponsabilă de înăbuşirea protestelor de la Timişoara 
şi Bucureşti, iar pe de altă parte pentru că ea contribuise la răsturnarea lui Ceauşescu. 
Pentru a preîntâmpina un eventual puci, pe data de 16 februarie, Iliescu l-a revocat pe 
Militaru din funcţia de ministru al Apărării Naţionale, numindu-l în locul lui pe Stănculescu. 
Acesta a iniţiat o largă mişcare de reformă în cadrul armatei. Schimbările priveau în primul 
rând sectorul de cadre şi îşi propuneau „democratizarea”, cu alte cuvinte, în acest context, 
reducerea influenţei ofiţerilor în activitatea politică curentă. Stănculescu s-a dovedit fidel 
faţă de Iliescu, astfel încât, datorită activităţii sale, starea de nelinişte din armată a fost 
neutralizată. 

Pe 18 februarie a avut loc o nouă manifestaţie la Bucureşti. S-au produs din nou lupte 
de stradă, mulțimea reuşind chiar să intre în interiorul sediului guvernului. Sosirea minerilor 
a calmat din nou spiritele. Pentru a elimina tensiunile sociale, pe data de 21 februarie s-a 
adus la cunoştinţa populaţiei că Securitatea fusese desfiinţată oficial încă din ziua de 
29 decembrie 1989. 

Dar nici în celelalte zone ale ţării nu era linişte. În cursul lunii martie s-au produs 
tulburări pe scară largă în Transilvania. În zilele de 19-20 martie, la Târgu Mureș, au avut 
loc lupte sângeroase între români şi unguri, în urma cărora au murit şase persoane (trei 
români şi trei unguri), 278 fiind rănite (190 de români si 88 de unguri)'. Potrivit celor mai 
mulți cercetători, incidentele au fost provocate de serviciile speciale şi au servit drept 
pretext pentru înființarea Serviciului Român de Informaţii (SRI), care, în ciuda unor 
schimbări de cadre, era perceput de populaţie ca o reeditare a fostei Securitati. 

Odată cu venirea primăverii a început şi campania pentru alegerile parlamentare şi 
prezidenţiale, planificate să aibă loc în luna mai. Organele mass-media de stat favorizau 
în mod explicit FSN-ul şi pe Iliescu. Au fost înregistrate şi acte de violență fata de membrii 
opoziţiei, mai ales în afara capitalei. Pe data de 22 aprilie a avut loc la Bucureşti o imensă 
manifestaţie organizată de PNŢCD, PNL şi alte partide din opoziţie. Ea s-a transformat 
într-un protest permanent desfăşurat în Piaţa Universităţii, situată exact în centrul capitalei. 
Studenţii, pentru că în principal ei luau parte la demonstraţie, şi-au instalat corturi, au 
organizat concerte, conferinţe etc. Mai multe persoane au intrat în greva foamei. La 
manifestații luau parte politicieni ai opoziţiei şi activişti ai GDS. Televiziunea se străduia 
să prezinte această iniţiativă ca pe un exemplu de renaştere a fascismului. Influenţa pro- 
testului studenţesc asupra situaţiei ţării şi în primul rând asupra rezultatului alegerilor a 

fost însă nesemnificativă. În afara capitalei şi a oraşelor mari, populaţia îl sprijinea pe 
Iliescu şi FSN, în care vedea garanţia unei autorităţi stabile. 

Pe 20 mai au avut loc alegerile parlamentare şi prezidenţiale. FSN s-a dovedit câştigătorul 
indiscutabil, cu 263 din totalul de 395 de mandate de deputaţi, respectiv 91 din totalul de 
118 mandate de senatori. Pe locul al doilea s-a situat UDMR cu 29 de locuri în camera 
inferioară, respectiv 12 în cea superioară a parlamentului. PNL a obţinut 29 şi, respectiv, 
10 mandate, iar pe locul al patrulea s-a situat, în mod destul de neaşteptat, Mişcarea Ecologică 
din România, cu 12 locuri in camera inferioară şi 1 loc în cea superioară. Exact la fel se 
prezenta şi rezultatul PNŢCD. Celelalte mandate au revenit unor grupări mai mici. La ale- 
gerile prezidenţiale, Ion Iliescu a câştigat fără emoţii încă din primul tur, obținând 85,07% 
din totalul de voturi. Pe locul al doilea s-a situat Radu Câmpeanu (10,64%), iar ultimul a 
fost Ion Raţiu din partea PNȚCD (4,29%). Frecvența a fost egală la ambele categorii şi s-a 
ridicat la 86,19% din totalul populaţiei cu drept de vot!. Partidele din opoziţie au strâns un 
bogat material documentar legat de diferite falsuri electorale, dar protestele lor n-au fost 
luate în considerare, poate din simplul motiv că oricum acestea fuseseră cele mai democratice 
aleperi organizate în România după al Doilea Război Mondial. 

În urma alegerilor, Iliescu si Roman şi-au câștigat legitimarea socială pentru exercitarea 
puterii, dar protestul din Piaţa Universităţii continua, ceea ce însemna că centrul capitalei 
rămânea blocat. În următoarele câteva săptămâni, numărul demonstrantilor a scăzut semni- 
ficativ, GDS şi partidele politice din opoziţie retrăgându-şi participarea şi sprijinul. Astfel 
încât, în jurul datei de 10 iunie, în piaţă mai rămăseseră doar câteva sute de persoane. Dar 
autorităţile au decis să utilizeze forța. Pe 12 iunie seara, Petre Roman a dat forţelor de 
ordine dispoziţia de a „curăţa” piaţa, ordin care a fost dus la îndeplinire în zorii zilei 
următoare. Către ora 9.00, lumea a început din nou să se strângă în Piaţa Universităţii. 
Ceea ce însemna că protestul putea începe din nou. Atunci au intrat în acţiune muncitorii. 
Dar, în ciuda avantajului numeric al partizanilor puterii, luptele au durat toată ziua, iar 
studenţii s-au baricadat în clădirea Universităţii din Bucureşti, unde au început o grevă, 
cu ocuparea spaţiilor de învăţământ. 

Pe 14 iunie dimineaţa, în capitală au debarcat peste 10.000 de mineri care toată ziua 
s-au războit cu studenţii recalcitranti şi cu diverşi trecători ocazionali. Au fost semnalate 
Şi atacuri asupra unor grupuri de ţigani care nu luaseră parte la proteste. Această nouă 
„mineriadă” şi-a fructificat acţiunea într-un număr de şase persoane ucise şi 560 rănite. 
Forţele de ordine au operat 185 de arestări. Altercatiile s-au încheiat în ziua de 15 iunie, 
când minerii s-au întors la casele lor. 

Pe data de 20 iunie, Ion Iliescu a depus jurământul ca preşedinte, iar pe 28 iunie a fost 
format un nou guvern, cu Petre Roman ca premier. Căderea comunismului a început aşadar 
în România cu vărsare de sânge şi s-a încheiat în același fel. Masacrul din decembrie de 
la Timişoara și cel din iunie de la Bucureşti, Piaţa Universităţii, au devenit astfel începutul 
simbolic al unei epoci noi. 


Sângele nu a fost vărsat degeaba 


Ion Iliescu şi-a început preşedinţia având mâinile pătate de sânge nevinovat. Dacă 
morţii si răniții de până la 22 decembrie 1989 îl „împovărează” pe Ceausescu, în schimb 

pentru fiecare victimă ulterioară acestei date (şi au fost de şase ori mai multe) răspunderea 
politică îi revine lui Iliescu. Nici nu e atât de important dacă teroriștii au acţionat din 
ordinul lui sau împotriva lui: chiar şi în această a doua variantă, vina lui constă în faptul 
că n-a fost în stare să-i descopere mai rapid şi să-i neutralizeze pe ucigași. Tot el e res- 
ponsabil pentru lichidarea lui Nicolae şi a Elenei Ceaușescu, indiferent dacă, după părerea 
multor români, aceştia şi-au meritat pedeapsa. Iliescu şi apropiații lui sunt vinovaţi — cel 
putin politic — pentru ,,mineriade” si pentru masacrul din Piaţa Universităţii, ca şi pentru 
evenimentele de aceeași factură din anii ce au urmat. 

România a fost singura fara din Europa Centrală si de Est in care comunismul a fost 
înlăturat prin forță. În mod paradoxal, în acest fel a ajuns la putere una dintre cele mai 
conservatoare echipe politice din regiune. Reformele economice au demarat abia în a doua 
jumătate a anilor '90, când guvernarea a fost preluată de o coaliţie a partidelor de cen- 
tru-dreapta. Până în acel moment, sistemul a rămas oarecum într-o stare de suspensie — cu 
siguranță nu mai era vorba de un regim comunist, dar pe de altă parte nici principiile eco- 
nomiei de piaţă nu funcționau. Şi atunci devenea foarte naturală întrebarea care se punea 
mereu: dacă merita să fie plătit un asemenea preţ pentru nişte schimbări atât de mărunte. 

Cei care răspund negativ la această întrebare, atrăgând atenţia că în celelalte {ari s-a 
obținut mai mult, dar fără vărsare de sânge, nu au totuşi dreptate pe deplin, chiar dacă cu 
greu ar putea fi contrazise cele mai multe dintre argumentele lor. Singurul beneficiu 
indiscutabil, rezultând din modul în care s-a încheiat regimul comunist din România, este 
faptul că populaţia s-a convins prin propria ei experienţă de caracterul criminal al sistemului 
totalitar şi astfel a devenit mai uşor ca acesta să fie simbolic lichidat definitiv. 

România a fost prima ţară în care oamenii vechiului regim au fost judecaţi, chiar dacă 
metodele utilizate suscită controverse şi împotriviri nu numai de partea grupărilor legate 
de PCR si de Securitate. Executarea lui Nicolae si a Elenei Ceausescu în urma farsei 
procesului din seara de Crăciun a lăsat impresia lichidării unor martori incomozi. Mai 
credibil a fost prezentată seria de arestări din 31 decembrie 1989. Persoanele reţinute 
atunci făcuseră efectiv parte din elita puterii comuniste, iar aportul lor la modul de 
funcţionare a sistemului era indiscutabil. Plus că, spre deosebire de ceea ce s-a întâmplat 
la procesul de la Târgovişte, de data aceasta au fost respectate măcar aparențele unui 
demers legal. 

Acţiunile ulterioare de acest gen ale echipei lui Iliescu erau probabil rezultatul altor 
considerente. Preşedintele postcomunist şi cei din jurul său voiau să se distanteze vizibil 
de trecutul totalitar pentru ca crimele săvârşite de Ceauşescu să nu cadă şi asupra lor. Reabilitarea 
„„Geniului Carpaţilor” nu era în interesul lor, pentru că tocmai ei îl răsturnaseră de la 
putere — dacă s-ar fi dovedit că el n-a fost un criminal chiar atât de mare cum fusese 
prezentat în decembrie 1989, atunci cu greu ar fi putut cineva explica decizia de lichidare 
a lui. Postcomunistii şi-au permis o eventuală posibilitate de reabilitare parţială a politicii 
sale externe, respectiv economice, de la sfârşitul anilor ’60 şi începutul anilor '70, in 
schimb tot ceea ce făcuse în anii '80 (când Iliescu se afla într-o evidentă dizgrație) trebuia 
condamnat. 

Pe la începutul anilor '90, unii dintre cei mai apropiaţi colaboratori ai dictatorului 
împuşcat au fost judecaţi şi condamnaţi. A avut loc procesul membrilor ultimului Comitet 
Politic Executiv, în teorie cel mai important organ al autorităţii comuniste. Procesul s-a 
încheiat pe 25 martie 1991. Au fost date sentinţe de câţiva ani de privare de libertate. Pe 
30 aprilie 1992, aceste pedepse au fost majorate, sentintele fiind prelungite la peste zece ani 
de închisoare. Auzind această veste, loan Totu, unul dintre condamnaţi (printre altele, 

fusese ambasador în URSS), s-a sinucis. Cu toate acestea, în cursul următorilor câţiva ani, 
unele sentinţe au fost anulate, anumite persoane au fost eliberate (inclusiv Nicu Ceauşescu, 
fiul dictatorului) pe baza unor certificate medicale, pentru ca în martie 1994 preşedintele 
Ion Iliescu să-i gratieze pe cei care se mai aflau în închisoare. 

Procese au fost intentate şi unor militari, respectiv ofiţeri din cadrul serviciilor speciale. 
Macri, acuzat de genocid, a murit în închisoare în aprilie 1991. Vlad, arestat odată cu 
ceilalți, pe 31 decembrie 1989, a fost eliberat exact patru ani mai târziu. Cel mai mult s-a 
prelungit procesul lui Chiţac şi Stănculescu, care au fost acuzaţi de înăbuşirea în sânge a 
revoluţiei. Acţiunea, intrată pe rol în 1990, a fost finalizată extrem de greu. În 1999 a fost 
dată totuși o sentinţă — condamnarea la 15 ani de detenţie, ulterior anulată de mai multe 
ori şi reînnoită. Pe 21 decembrie 2003, soţia lui Stănculescu, Elena, s-a sinucis, lăsând o 
scrisoare de adio în care isi explica gestul tocmai prin procesul soţului ei. În 2008, Înalta 
Curte de Casaţie şi Justiţie a respins recursul generalilor Victor Stănculescu şi Mihai Chiţac, 
menţinând sentinţa de 15 ani de închisoare şi degradare militară. Chiţac a murit în noiem- 
brie 2010. 

În România, până astăzi, se consideră că toate aceste persoane au fost pedepsite cu 
prea multă clementa. Poate că așa a fost, dar trebuie să avem în vedere şi faptul că, în 
comparaţie cu situaţiile asemănătoare din celelalte ţări ale fostului lagăr comunist, con- 
damnările şi chiar pedepsele ispăşite au fost destul de aspre. Cu toate acestea, foarte multe 
persoane care au luat efectiv parte la crimele comuniste ori le-au sprijinit activ de pe poziţii 
de înaltă răspundere au făcut în ultimii 24 de ani de la căderea sistemului cariere uluitoare. 
Sunt cunoscute cazuri de ofiţeri care executau cele mai „murdare” acţiuni pentru Ceauşescu, 
dar care au ocupat apoi posturi dintre cel mai bine plătite sau care au activat în spaţiul 
mediatic, unde au fost luaţi ca repere de moralitate. 

Adevărata revoluţie a fost înfăptuită la nivel simbolic, ceea ce constituie un contrast 
evident în primul rând față de Bulgaria vecină. Încă din decembrie 1989 au apărut pe străzi 
drapele nationale cu stema comunistă decupată (la fel au procedat insurgenții maghiari în 
1956), au fost distruse de asemenea cu frenezie omniprezentele portrete ale lui Nicolae şi 
Elenei Ceauşescu. La rândul său, în ciuda unui început nefericit al primei sale cuvântări 
(„Stimaţi tovarăşi!”) sau poate tocmai datorită reacției mulţimii fata de această formulă, 
Iliescu a evitat de cele mai multe ori în acţiunile sale de după preluarea puterii sintagmele 
comuniste şi, până la un anumit punct, chiar pe cele socialiste, cel puţin o vreme. FSN era 
singurul partid postcomunist din această zonă geografică al cărui nume nu trimitea direct 
la ideologia de stânga. Situaţia s-a schimbat abia în 1993, când el şi-a angajat gruparea 
pe direcţia „social-democraţiei europene moderne”. În scurt timp au fost eliminate portre- 
tele, lozincile, expoziţiile aniversare şi toate celelalte gadgeturi care serviseră cultului 
personalităţii lui Ceauşescu. Abia după mai bine de zece ani, Muzeul Naţional de Istorie 
a României din București a început să strângă aceste obiecte din întreaga ţară pentru 
constituirea unei colecţii cu caracter stiintific-popularizator. Din librării au dispărut operele 
„Geniului Carpaţilor” şi ale apologetilor acestuia, chiar dacă în numeroase instituţii au 
rămas până în ziua de azi rafturi întregi, cele mai multe neatinse şi prăfuite, cu cărţi din 
colecţiile literaturii de acest tip. 

Întrucât predecesorul lui Ceausescu, Gheorghe Gheorghiu-Dej, fusese si el un criminal, 
condamnarea comunismului a cuprins in general şi rămăşiţele din perioada lui. Peste tot 
au fost schimbate numele străzilor (Bulevardul Victoriei Socialismului din capitală a 
devenit astfel Bulevardul Unirii), numele școlilor şi ale altor instituţii, au fost redate numele 
patronilor spirituali avuti înainte de război sau au fost găsite altele noi. În multe oraşe au 
apărut străzi sau pieţe ale căror nume sunt legate de evenimentele din decembrie 1989. 

După moartea lui Corneliu Coposu, survenită în 1995, numele lui a fost acordat unuia 
dintre cele mai importante bulevarde din București. 

După căderea comunismului, au fost dezvelite multe monumente în amintirea victimelor 
regimului şi în onoarea eroilor evenimentelor din decembrie. În centrul capitalei, în afară 
de bustul lui Coposu, de monumentul lui luliu Maniu (un politician renumit, ucis pe vremea 
lui Dej) şi de un monument nu prea reuşit al revoluţiei din decembrie, mai pot fi văzute 
şi numeroase cruci ridicate în amintirea celor uciși. În cimitirul Bellu-Militar a fost creată 
o secţie specială unde au fost înmormântate victimele evenimentelor din decembrie. Şi la 
Timişoara se află multe monumente în amintirea acelor zile fierbinţi. 22 decembrie a 
devenit sărbătoarea naţională neoficială, în această zi fiind organizate an de an ceremonii 
care rememorează evenimentele din 1989. 

Concomitent cu condamnarea comunismului, au fost reabilitate şi tradiţiile interbelice, 
cu excepţia, desigur, a Gărzii de Fier şi a lui lon Antonescu (chiar dacă el se bucură de o 
imagine ceva mai bună în ochii românilor decât mişcarea legionară). Această perioadă 
este percepută de cele mai multe ori (chiar dacă nu în mod pe deplin justificat) ca un 
răstimp al distractiilor lipsite de griji şi al unei extraordinare dezvoltări a culturii şi artei 
(în acest caz pe bună dreptate). Regele Mihai I de Hohenzollern, care a urcat pe tron inca 
din copilărie, pentru ca apoi să fie obligat să abdice şi să emigreze, a încercat în cursul 
anilor '90 să se întoarcă în ţară şi să joace un anumit rol politic. Dar în cele din urmă a 
trebuit să se mulțumească doar cu restituirea unei părţi a averii. Mihai I nu este o figura 
care să electrizeze mulțimile (deşi primele lui vizite au avut acest efect), dar tradiţiile 
fostului regat se bucură de mult respect în societate şi în rândul elitelor intelectuale. 

În ciuda eforturilor stăruitoare în vederea modificării vechilor idealuri şi condamnării 
totalitarismului criminal, se menţine în continuare o anumită nostalgie față de epoca lui 
Ceauşescu. Ea nu se referă însă la comunism ca ideologie şi nici măcar ca practică. Nimănui 
nu-i e dor de cultul personalităţii, de cozile din fata magazinelor sau de teama de a fi 
ascultat acasă sau la serviciu. E vorba în primul rând de o nostalgie a amintirilor din anii 
copilăriei sau ai tinereţii şi de o imagine destul de tulbure a păcii sociale şi a sentimentului 
de siguranţă socială. Postcomunistii au sprijinit această nostalgie în fel şi chip. O lungă 
perioadă, Iliescu a fost perceput drept cel care va asigura populaţiei condiţii de trai 
corespunzătoare, fără toate relele regimului ceaușist. 

Nostalgia vizează şi o serie de realizări ale culturii de masă din perioada comunistă. Este 
vorba între altele de formaţiile muzicale si de interpreţii care au gravitat în jurul cenaclului 
„Flacăra”, fenomen cultural care promova o ideologie comunist-naţionalistă în rândurile 
tineretului. Cel mai renumit grup românesc de rock din perioada comunismului, Phoenix, era 
însă destul de independent, iar spre sfârşitul anilor *70, membrii lui s-au hotărât să emigreze. 
Când Ceausescu a fost înlăturat de la putere, membrii formaţiei s-au întors în ţară; s-a constatat 
atunci că mase largi de oameni cunosc pe de rost toate piesele acestei formaţii. Componentii 
formaţiei au optat politic pentru partidele democratice şi de aceea popularitatea lor nu prea 
poate fi considerată stricto sensu un efect al nostalgiei faţă de comunism. 

Încă de la căderea lui Ceaușescu, în România au loc dezbateri referitoare la cauzele şi 
desfăşurarea evenimentelor din decembrie, dar si, într-o măsură mult mai mică, la comu- 
nism în general, luat ca întreg. Există câteva luări de poziţie care se contrazic unele pe 
altele, dar care se situează pe linia de demarcaţie politică creată încă de la sfârşitul anului 
1989 şi începutul anului 1990. Intrebarea cea mai importantă pe care şi-o pun cercetătorii 
şi comentatorii este „câtă spontaneitate a existat în furtunoasele zile din decembrie 1989 
Şi cât spectacol regizat?”. 

Ion Iliescu şi cercurile din preajma lui prezintă căderea lui Ceauşescu drept rezultatul 
revoltei sociale a unei populaţii supuse represiunilor, el însuşi nefiind decât „emanaţia” 
ulterioară a acestei revolte. Sub diferite forme, această versiune este repetată mereu din 
22 decembrie şi până în prezent. Credibilitatea ei este îndoielnică, dar timp îndelungat ea 
a constituit platforma pe care a fost construită imaginea pozitivă a partidului postcomunist. 
Partizanii acestei ipoteze utilizează în legătură cu evenimentele din decembrie sintagma 
„Revoluţia Română”. 

Grupările din opoziţie au lansat iniţial şi au difuzat versiunea potrivit căreia o revoltă 
spontană a populaţiei s-a produs cu adevărat. Aceasta ar fi dus oricum la căderea lui 
Ceauşescu, numai că, la un moment dat, a apărut Iliescu (care se pregătise deja cu ceva 
timp înainte pentru acest rol) şi a preluat puterea în mod ilegal, erijându-se nejustificat în 
„emanaţia” revoluţiei cu care de fapt nu avea nimic în comun. Acest fapt este de netaga- 
duit — pentru majoritatea cetăţenilor României, în 1989 Iliescu era o figură anonimă. Mai 
cunoscut decât el era, spre exemplu, generalul Militaru, prezentat într-o lumină eroică în 
cartea lui Pacepa, citită pe undele postului de radio Europa Liberă. Reprezentanţi pe deplin 
justificati ai societăţii pot fi consideraţi din acest punct de vedere opozanți ca Doina Corea 
sau politicieni din perioada interbelică de talia lui Corneliu Coposu. Această versiune a 
evenimentelor din decembrie a fost utilizată de asemenea în lupta politică de zi cu zi, 
partizanii ei vorbind despre o revoluţie, dar utilizează în acest sens sintagma „Revoluţia 
Română” sau „Revoluţia din Decembrie”. Si tocmai această interpretare a fost înscrisă la 
articolul 1 al Constituţiei elaborate in 2003 — în textul ei a fost inserat un articol despre 
idealurile Revoluţiei din Decembrie 1989. 

Potrivit următoarei ipoteze, toate evenimentele, de la încercarea nereușită de la Iaşi şi 
până la preluarea puterii de către Iliescu, fuseseră regizate dinainte, iar actorii acestei 
drame n-au făcut altceva decât să-şi joace în modul cel mai banal rolul care le-a fost 
atribuit, inclusiv populaţia de rând — oamenii care nu ştiau nimic, a căror revoltă a fost 
ațâțată de agenţii serviciilor secrete, au ieşit pe străzi ca să fie ucişi, iar puterea a fost 
preluată în schimb de un grup de complotiști care de câţiva ani ţineau legătura unii cu alţii 
Şi cu ofiţerii serviciilor străine de spionaj, în primul rând cu cei sovietici. Această versiune 
a fost susţinută de Ceaușescu în timpul procesului. Apoi ea a fost reluată de ziariştii străini 
şi în principal de cei francezi. Încă din 1990 a apărut o carte scrisă de emigrantul român 
Radu Portocală în care prezintă evenimentele din decembrie ca pe o lovitură de stat 
regizată!. Iniţial s-ar fi crezut aşadar că această versiune va fi preferată de cercurile de 
dreapta, dar în scurt timp acestea s-au exprimat în favoarea versiunii precedente, iar ipoteza 
complotului a început să fie lansată de foştii ofiţeri de Securitate, cei care fuseseră lăsaţi 
pe linie moartă. Sintagma utilizată de ei pentru a denumi ceea ce s-a întâmplat în decembrie 
1989 este de cele mai multe ori „lovitură de stat”, „lovitură de palat” sau „evenimentele 
din decembrie”?. 

În cursul celor 24 de ani care s-au scurs de la căderea lui Ceauşescu, s-a ajuns la o 
anumită convergenţă a poziţiilor in această problemă. Actualmente, aproape toţi cercetătorii 


1. Radu Portocală, Autopsie du coup d'état Roumain. Au pays du mensonge triomphant, Calmann- 
-Lévy, 1990. 

2. „Evenimentele din decembrie” — sintagma este utilizată in repetate rânduri în cursul acestei 
lucrări, ceea ce nu înseamnă că autorii acceptă din principiu ipoteza complotului şi a regizării. 
Ea permite însă cea mai neutră abordare, care nu intră în coliziune cu niciuna dintre celelalte 
versiuni. Aceeaşi soluţie a fost utilizată şi pentru denumirea comisiei senatoriale care avea drept 
scop studierea cauzelor şi a desfăşurării acestor evenimente. 


ROMÂNIA: UN DECEMBRIE ÎNSÂNGERAT 357 


sunt de acord că evenimentele din decembrie au fost rezultatul acţiunii a trei factori 
principali: situaţia externă, revolta din sânul aparatului puterii (gruparea lui Iliescu) şi 
revolta reală, adevărată, spontană a populaţiei. Discuţiile care mai persistă între diferiţii 
cercetători se referă mai degrabă la sensul şi importanţa fiecăruia dintre acești factori!. 
Temperatura controverselor a mai scăzut, printre altele şi pentru că fiecare an care trece 
reduce posibilitatea ca acest tip de argumente să mai fie folosite în lupta politică dintre 
diferitele partide. 

În afara dezbaterilor politice şi publicistice, în România s-a desfășurat şi o imensă 
muncă de cercetare pentru cunoașterea tuturor circumstanțelor, nu numai ale evenimentelor 
din decembrie, ci şi ale comunismului în general, ca sistem de exercitare a puterii. Primele 
studii critice pe această temă au apărut încă din cursul anilor ’80 în Occident — merită 
amintită aici lucrarea directorului din acea perioadă al secţiei în limba română a postului 
de radio Europa Liberă, Vlad Georgescu?. Timp de câţiva ani după căderea lui Ceauşescu 
au fost publicate, la fel ca şi în celelalte ţări din regiune, mai ales lucrări cu caracter 
memorialistic ale martorilor epocii sau lucrări care îşi propuneau o descriere polemică a 
evenimentelor, aşa cum e cazul cărţii lui Radu Portocală, menţionată mai sus. 

Cercetările asupra istoriei comunismului s-au bucurat încă de la început de simpatia 
populaţiei, lucru care s-a concretizat în sprijinul din partea partidelor politice. Încă din 1990 
a fost creată Comisia Senatorială de cercetare a evenimentelor din decembrie 1989. În fruntea 
ei a fost ales Sergiu Nicolaescu. În 1992, el a prezentat un raport care a stârnit un val de 
critici, drept pentru care documentul n-a obţinut statutul de punct de vedere oficial al comisiei. 
În mandatul următor al senatului, a fost aleasă o nouă comisie care purta exact același nume. 
În fruntea ei a fost ales un fost deţinut politic, Constantin Ticu Dumitrescu, din partea 
PNȚCD, înlocuit apoi de Valentin Gabrielescu de la aceeaşi grupare. Comisia a efectuat 
cercetări de arhivă şi a audiat martori, inclusiv pe Ion Iliescu, preşedintele în exerciţiu, care 
a fost convocat în decembrie 1994. În mai 1995, a depus mărturie Vasile Malutan, pilotul 
elicopterului cu care a fost evacuat Ceausescu. El a declarat că, în afară de o importantă 
sumă de bani, dictatorul luase cu el şi o mapă cu documente, dar nu se ştie ce s-a întâmplat 
cu ea. La o zi după ce a depus mărturie, Maluţan a dispărut într-un accident aviatic suspect. 
Nici această comisie n-a elaborat un raport comun, chiar dacă membrii ei au publicat mai 
târziu anumite lucrări în care au inclus stenogramele audierilor, diferite documente şi propriile 
lor concluzii în legătură cu evenimentele din decembrie. 

În 1995, a apărut prima lucrare cât de cât completă (multe documente-sursă nu erau 
încă accesibile la momentul respectiv) şi critică asupra regimului lui Nicolae Ceauşescu. 
Autorul ei este istoricul britanic Dennis Deletant?, căsătorit cu o româncă şi perfect 
cunoscător al realitatilor ţării. Lucrarea lui a provocat un larg răsunet, devenind un impuls 
pentru alte cercetări, mai aprofundate. În anii care au urmat, au fost editate numeroase lucrări 
care tratau diferitele aspecte ale comunismului românesc. Din motive lesne de înţeles, de cel mai 
mult interes s-au bucurat cărţile care aveau ca temă evenimentele din decembrie şi activitatea 
Securităţii — este vorba de foarte multe lucrări, însă din păcate o mare parte dintre ele fie 
aveau o valoare ştiinţifică îndoielnică, fie erau de-a dreptul lipsite de valoare. 


1. Maipe larg în legătură cu această temă, vezi Adam Burakowski, Dictatura lui Nicolae Ceausescu..., 
pp. 316-320. 

2. Vlad Georgescu, Istoria românilor. De la origini până în zilele noastre, Bucureşti, 1992. Această 
carte nu este așadar dedicată exclusiv perioadei comuniste, ci se referă la toată istoria ţării. 

3. Dennis Deletant, Ceaușescu and the Securitate. Coercion and Dissent in Romania, 1965-1989, 
New York, 1995. 

Odată cu trecerea anilor au apărut şi instituţii care s-au specializat în studierea comu- 
nismului sau pentru activitatea cărora această temă reprezintă un sector deosebit de 
important. De n-ar fi decât GDS, care s-a ocupat de această problematică, mai ales sub 
forma unor dezbateri legate de rămăşiţele comunismului şi de necesitatea eliminării lor. 
O astfel de instituţie, una dintre cele mai importante de altfel, a fost Fundaţia Academia 
Civică în cadrul căreia rolurile principale le jucau Ana Blandiana şi soțul ei, Romulus 
Rusan. În anul 1992, în grupul acestora a apărut ideea creării unui muzeu al comunismului 
în clădirile fostei închisori de la Sighetul Marmaţiei (denumit mai pe scurt Sighet). Fundaţia 
Academia Civică a apărut în luna aprilie 1994, iar în 1995 Consiliul Europei a preluat 
patronatul asupra muzeului de la Sighet. În 1998, acest obiectiv a fost înscris pe lista celor 
mai importante locuri de acest fel din Europa (printre altele, alături de muzeul de la 
Oswiecim-Auschwitz). În afara faptului că se ocupă de muzeu, fundaţia mai are în paleta 
sa de activităţi si editarea de periodice şi cărţi consacrate diferitelor aspecte ale istoriei 
comunismului românesc. An de an, fundaţia organizează la Sighet o şcoală de vară, care 
până în momentul de faţă se bucură de multă popularitate, fiind unul dintre cele mai 
importante evenimente de acest gen din întreaga regiune. 

O altă instituţie importantă este Institutul Român de Istorie Recentă (IRIR), creat în 
anul 2000 la iniţiativa lui Coen Stork, ambasador al Olandei la Bucureşti în anii ’80. În 
jurul acestui institut au reuşit să se concentreze numeroşi istorici, sociologi şi reprezentanţi 
ai unor specializări înrudite care au publicat multe lucrări valoroase. Dintre acestea merită 
menţionată Banalitatea răului, scrisă de cunoscutul istoric Marius Oprea!. Din păcate, 
după câţiva ani fructuoşi, IRIR şi-a redus drastic activitatea. În anul 2006, Oprea împreună 
cu mai mulţi colaboratori, printre care se afla şi cunoscutul istoric şi politolog Stejărel 
Olaru, au înfiinţat un alt institut de cercetări: Institutul de Investigare a Crimelor Comunismului 
în România (IICCR)*. În septembrie 2008, IICCR a semnat un contract de colaborare cu 
Institutul Memoriei Naţionale din Polonia. Ca urmare a diferitelor schimbări politice, 
profilul institutului s-a modificat şi el într-o anumită măsură, devenind astfel Institutul de 
Investigare a Crimelor Comunismului şi Memoria Exilului Românesc (IICCMER). Până în ziua 
de astăzi, el rămâne unul dintre cele mai importante nuclee de cercetare a epocii comuniste 
din România. 

Asupra vieţii politice din România postcomunistă, o amprentă deosebită a lăsat-o 
problema lustraţiei. Reamintesc faptul că prima ,,lustratie” a avut loc pe 12 ianuarie 1990, 
când o femeie neidentificată i-a strigat lui Dumitru Mazilu să-şi amintească de vremea 
când era comandantul şcolii de Securitate de la Băneasa. Pe 11 martie 1990, grupările 
democratice au adoptat un document cunoscut sub denumirea de „Proclamaţia de la Timisoara”. 
În conţinutul acesteia era cuprinsă şi următoarea formulare: „Propunem ca legea electorală 
să interzică pentru primele trei legislaturi consecutive dreptul la candidatură, pe orice listă, 
al foştilor activişti comunişti si al foştilor ofiţeri de Securitate. [...] Cerem, de asemenea, 
ca în legea electorală să se treacă un paragraf special care să interzică foştilor activişti 
comunişti candidatura la funcţia de preşedinte al ţării. Preşedintele României trebuie să 
fie unul dintre simbolurile despărțirii noastre de comunism [...]”*. Se cerea, cu alte cuvinte, 
nu numai lustratia, ci şi decomunizarea. 

În anii careau urmat, mass-media au fost de nenumărate ori beneficiarele unor scurgeri 
de informaţii în legătură cu trecutul securist al diferiților politicieni, oameni de afaceri, 


1. Marius Oprea, Banalitatea răului. O istorie a Securităţii în documente: 1949-1989, laşi, 2002. 

2. www.crimelecomunismului.ro (accesat 18.09.2009). 

3. „Proclamaţia de la Timişoara (11 martie 1990)”, în Stan Stoica, România după 1989. O istorie 
cronologică, Bucureşti, 2007, pp. 304-309. 

„autorități morale” sau artişti. De cele mai multe ori, asemenea revelații erau greu de 
verificat pentru că arhivele erau absolut inaccesibile cetăţeanului obişnuit. Pornind de la 
această situaţie s-a profilat ideea creării unei instituţii care să se ocupe de înlesnirea 
accesului la dosarele Securităţii. Pentru realizarea acestei idei cel mai mult a insistat 
sus-amintitul Constantin Ticu Dumitrescu, care s-a străduit să atragă interesul parlamentului 
în acest sens, el fiind ales membru al acestuia timp de două legislaturi. 

Posibilitatea reală de a fi creată o astfel de instituţie a apărut abia în a doua jumătate 
a anilor '90. După mai multi ani de luptă, parlamentul a adoptat în 1999 legea lustraţiei, 
cunoscută mai bine sub numele iniţiatorului ei drept „legea Ticu”. Dar întrucât ideea iniţială 
a fost transformată fundamental (prin amendamentele care i-au fost făcute, au apărut 
dificultăţi legate de accesul la documente şi complicaţii în procedura de declarare a cuiva 
ca fost agent), Ticu Dumitrescu s-a dezis de această lege. Cu toate acestea, pe baza ei, în 
2000 a fost creat Consiliul Naţional pentru Studierea Arhivelor Securităţii (CNSAS) care, 
încet-încet, trecând peste o mulţime de obstacole logistice şi procedurale, a luat în primire 
arhivele adunate până în acel moment la SRI. Înfiinţarea CNSAS a făcut posibil accesul 
la documente atât pentru istorici şi ziarişti, cât şi pentru persoanele private. Datorită 
existenţei sale au început să apară multe lucrări tot mai bogate în detalii şi mai bine documen- 
tate. Încă de la bun început, in jurul CNSAS s-a schiţat un conflict politic clar — bugetul 
instituţiei, precum şi încadrarea cu personal a acesteia au fost modificate mereu, în funcţie 
de conjunctură. lar numărul scandalurilor n-a scăzut. Până în ziua de azi, în România, la 
câteva luni, dacă nu chiar săptămâni, în mass-media ajung informaţii pe baza materialelor 
arhivate de Securitate. CNSAS este ţinta unor permanente atacuri din partea putemicelor 
cercuri opuse lustraţiei. Cel mai periculos atac a fost iniţiat la sfârşitul anului 2008 de 
către Dan Voiculescu, un cunoscut politician şi om de afaceri care a fost descoperit ca 
informator. Din cauza intervențiilor acestuia, formula juridică a CNSAS a trebuit să fie 
schimbată, iar din noiembrie 2008 el funcţionează pe baza unei ordonanţe de guvern, 
ulterior adoptată de parlament, căpătând caracter de lege. 

În timpul ultimului mandat al lui Ion Iliescu (2000-2004), postcomunistii au încercat să 
impună propria lor viziune asupra evenimentelor din decembrie şi s-au hotărât să înfiinţeze 
o instituţie ştiinţifică al cărei scop să fie cercetarea şi aprofundarea acestei teme. Pe la sfârşitul 
anului 2004 a apărut astfel Institutul Revoluţiei Române din Decembrie 1989 (IRRD), al 
cărui consiliu de coordonare, Colegiul Naţional, a fost desemnat de Iliescu — de aceea în 
componenţa lui intrau cu mandat pe viaţă figuri ca Petre Roman, Sergiu Nicolaescu sau 
Dumitru Mazilu. Iniţial, din Colegiul Naţional ar fi urmat să facă parte şi Victor Atanasie 
Stănculescu, dar sub presiunea criticilor el a fost retras. IRRD se ocupă de publicarea unor 
periodice consacrate evenimentelor din decembrie. Interpretarea acestora îşi găseşte deja 
expresia în însăşi denumirea institutului, iar unul dintre membrii Colegiului Naţional, 
Lorin Fortuna (cunoscut mai degrabă ca amator entuziast de ezoterism şi politeism), îi 
ameninţa cu procese în instanţă pe cei care puneau la îndoială caracterul revoluţionar al 
schimbărilor din 1989. 

După ce la putere au ajuns, în 2004, o coaliţie a partidelor democratice şi un nou preşe- 
dinte în persoana lui Traian Băsescu, autorităţile au început să caute modalităţi prin care 
să poată fi încheiate socotelile cu sistemul comunist. Presiunea opiniei publice şi a cercurilor 
intelectuale era foarte puternică. În aprilie 2006, a fost creată Comisia Prezidenţială pentru 
Analiza Dictaturii Comuniste din România cu scopul de a elabora un raport pe această 
temă. În fruntea comisiei se afla cunoscutul istoric Vladimir Tismăneanu, autorul mai 
multor studii istorice valoroase privind perioada comunistă. Componenţa comisiei era 

destul de diversificată politic, dar ceea ce a contat cu adevărat în alegerea membrilor ei a 
fost criteriul competenţei. Printre membrii comisiei figurau: Constantin Ticu Dumitrescu, 
Romulus Rusan şi Marius Oprea. Ea a elaborat un raport de dimensiuni imense, de peste 
800 de pagini, care constituia încercarea de a aborda şi prezenta toate problemele de 
importanţă majoră. Despre evenimentele din decembrie se vorbeşte relativ puţin în raport 
Şi sunt utilizate mai degrabă exprimări neutre (capitolul consacrat acestei perioade are 
drept titlu „Căderea”), dar este folosit şi cuvântul „revoluţie”, ortografiat însă cu iniţială 
minusculă. Raportul subliniază caracterul criminal şi nelegitim al sistemului comunist din 
România!. 

Raportul a fost primit de preşedinte în decembrie 2006. Pe 18 decembrie, cu ocazia 
unei şedinţe comune a celor două camere ale parlamentului, Băsescu a rostit o cuvântare 
care apoi a devenit document oficial de stat. În cuvinte foarte aspre, preşedintele a con- 
damnat sistemul comunist, enumerând cele mai criminale manifestări ale acestuia şi 

numindu-l „regim totalitar născut din violenţă şi încheiat în violență”; „fără această 
condamnare, vom înainta continuând să cărăm în spate cadavrul propriului nostru trecut”?. 
În acest fel, România a devenit singurul stat din Europa Centrală și de Est în care s-a ajuns 
la o ruptură atât de categorică faţă de totalitarism şi la condamnarea practicilor acestuia. 

Comunismul şi evenimentele din decembrie au devenit motivul unor răfuieli inclusiv 
în lumea culturii şi, în primul rând, a culturii de masă. În ultimii 24 de ani au apărut 
numeroase lucrări de mare valoare, în cuprinsul cărora autorii au încercat să-și pună 
întrebări legate de natura sistemului totalitar şi de transformarea de regim. Această pro- 
blematică este prezentă până în ziua de azi în arta cinematografică românească. Despre 
evenimentele din decembrie ne amintesc trei filme turnate in 2006: A fost sau n-a fost?, 
Hârtia va fi albastră şi Cum mi-am petrecut sfârşitul lumii. În fiecare dintre acestea, lumea 
îşi pune întrebări legate de caracterul spontan al evenimentelor din decembrie, de sensul 
jertfei de sânge a românilor si de natura transformării de sistem din ţară. Prima peliculă 
menţionată prezintă toate aceste probleme din punctul de vedere al locuitorilor unui orăşel 
(mai precis, este vorba de Vaslui), cea de-a doua, din punctul de vedere al militarilor 
care au luat parte la lupte, iar cea de-a treia, din punctul de vedere al unui copil care 
locuia la periferia Bucureştiului. Merită de asemenea să menţionăm filmul lui Andrei 
Ujică Autobiografia lui Nicolae Ceausescu. Această peliculă de trei ore este montată 
din filmele oficiale difuzate în timpul guvernării dictatorului şi din cele personale, 
nedifuzate. Filmul este lipsit de orice comentariu, lăsându-l pe spectator singur in fata 
tuturor întrebărilor referitoare la caracterul autorităţii exercitate de Ceauşescu și la natura 
societăţii comuniste. 

Despre sensul transformării de sistem vorbeşte comedia Occident, în regia lui Cristian 
Mungiu. Motivul conducător al acestui film este un cântec comunist pentru copii: Anul Două 
Mii. Spre deosebire însă de celelalte cântece de acest fel, Anul Două Mii („şlagărul” cel mai 
implicat, poate, în cultul personalităţii din perioada respectivă) nu face o propagandă 
primitivă, ci este impregnat de o ciudată nostalgie, atât în textul propriu-zis, cât şi în refren: „Noi 
în anul două mii,/ când nu vom mai fi copii,/ vom face [...] toate visele-ndraznete — la a 


1. Comisia Prezidenţială pentru Analiza Dictaturii Comuniste din România, Ra port final, Bucureşti, 
2007. Întrucât acesta este raportul oficial al unei comisii de stat, el poate fi găsit pe diferite 
pagini de internet. Pe lângă raport, Comisia a mai publicat şi două volume de documente din 
perioada comunistă. 

2. Ibidem, pp. 11-18. 

doua tinereţe...”. Acţiunea filmului se petrece tocmai în anul 2000. Mungiu schiteaza tot 
spectrul transformării de sistem — eşuată, după părerea lui, oscilând în jurul celei mai 
profunde dorinţe a tinerilor români, aceea de a pleca în Occident. Copiii care, la cumpăna 
dintre milenii, isi trăiesc „a doua tinereţe” nu numai că nu sunt în măsură să-şi realizeze 
vechile visuri, dar abia se descurcă pentru a-și asigura un nivel de trai satisfăcător din 
punct de vedere material. 

Tematici legate de regimul comunist, de evenimentele din decembrie şi de transformarea 
de sistem au fost prezente de-a lungul celor 24 de ani care au trecut de atunci și în creația 
literară. Cea mai cunoscută scriitoare care se înscrie în acest curent este fără nicio 
îndoială Herta Müller, care provine dintr-o familie germană din România. În creația 
acestei scriitoare, ţara, aşa cum era ea în perioada comunistă, este prezentată ca un tărâm 
întunecos, depresiv, cu o atmosferă plină de suspiciune, impregnată de conştientizarea 
faptului că eşti permanent urmărit. La concluzii asemănătoare ajung şi autorii altor 
lucrări de acest gen. Premiul Nobel care i-a fost acordat Hertei Miller a resuscitat 
interesul pentru acest gen de creaţii. Cărţile ei, dintre care merită să amintim Leagănul 
respirației (în limba germană Aremschaukel) şi Animalul inimii (în limba germană 
Herztier), sunt marcate de suferinţa pe care erau obligaţi s-o trăiască neîncetat locuitorii 
României comuniste. 


Ce s-a întâmplat, după 24 de ani, cu principalii actori ai evenimentelor din decembrie? 

Ion Iliescu a devenit figura centrală a postcomunismului. El a exercitat funcţia de 
preşedinte al ţării în perioadele 1990-1996 şi 2000-2004, în pauza dintre aceste mandate 
fiind preşedintele partidului pe care l-a fondat. Chiar şi după ieșirea la pensie, se bucură 
în continuare de o imensă autoritate în rândurile postcomunistilor. Cand Iliescu a pierdut 
definitiv puterea, procuratura i-a adus multe învinuiri în legătură cu mineriada din iunie 
1990. 

Alte persoane din prima lui echipă fie nu mai sunt în viaţă, fie au ieşit şi ele la pensie. 

Nicolae Militaru a încercat să facă o carieră politică şi a participat la alegerile prezi- 
dentiale din 1996, dar a cunoscut o tristă înfrângere, nereuşind să întrunească nici măcar 
1% din voturi. La scurt timp după aceea a murit. 

Silviu Brucan s-a retras din curentul principal al politicii, dar a rămas o personalitate 
apreciată în universul comentatorilor media — lume în care a rămas activ până la moartea 
sa, în septembrie 2006. 

Petre Roman a exercitat funcţia de premier până în septembrie 1991, când, în urma 
unei noi mineriade, cabinetul lui a căzut. El a provocat apoi o sciziune în cadrul FSN, 
creând o grupare care, după mai multe prefaceri, a fost denumită Partidul Democrat (PD). 
Între anii 1996 şi 2000, acesta a intrat într-o coaliţie de guvernământ cu celelalte partide 
democratice, dar Roman a jucat un rol din ce în ce mai redus. În 2000, el şi-a pierdut 
funcţia de preşedinte al PD, învins de Traian Băsescu, şi a fost marginalizat tot mai mult. 

Sergiu Nicolaescu, după câţiva ani petrecuţi în Senat din partea partidului postcomunist, 
a început să scrie cărţi, de altfel foarte reuşite, în legătură cu evenimentele din decembrie, 
iar mai târziu şi-a încercat din nou puterile, cu un succes mediocru, ca regizor. A murit în 
ianuarie 2013. 

Fruntaşii regimului comunist al lui Ceauşescu n-au reuşit, în general, să revină in 
curentul principal al vieţii politice. În schimb, o carieră răsunătoare a făcut Corneliu Vadim 
Tudor, cel care în cursul anilor '80 era desemnat „poetul de curte” al dictatorului. În 
perioada postcomunistă, el a devenit un politician influent cu concepţii naţionaliste — s-a 

instalat în fruntea Partidului România Mare şi, ca reprezentant al acestuia, în anul 2000, 
a ajuns până în turul al doilea al alegerilor prezidenţiale, fiind însă învins de Ion Iliescu. 
În cursul deceniului următor, partidul lui a suferit un proces de erodare, dar Vadim Tudor 
a fost ales în 2009 deputat în Parlamentul European. 

Nicu Ceauşescu, fiul conducătorului împuşcat, a murit în septembrie 1996 de ciroză 
hepatică, ceea ce confirma relatările diferiților martori că avea o mare slăbiciune pentru 
alcool. Fratele lui, Valentin, s-a judecat ani în şir cu statul român pentru bunurile care 
aparținuseră familiei (printre altele, era vorba şi de tablouri celebre) şi în cele din urmă, 
în decembrie 2008, a câştigat. Sora lor, Zoia, a deschis de asemenea o acţiune judecăto- 
rească, întrucât, după părerea ei, Nicolae şi Elena Ceausescu nu fuseseră înmormântați în 
cimitirul Ghencea din capitală, acolo unde, oficial, se aflau mormintele lor. Ea cerea 
exhumarea osemintelor — lucru care a şi fost dus la îndeplinire în cursul anului 2010; 
exhumarea a demonstrat însă că rămăşiţele pământeşti ale soţilor Ceauşescu se află cu 
adevărat în acel cimitir. Ca şi Nicu, Zoia a murit din cauza unui viciu, numai că în cazul 
ei era vorba de ţigări. În noiembrie 2006, ea a murit de cancer la plămâni. 

Personalitatile de frunte ale fostei opoziții anticomuniste s-au bucurat, de-a lungul 
ultimilor 24 de ani, de un mare prestigiu, cel puţin în cercurile intelectuale şi în ochii acelei 
parti a populaţiei care avea orientări democratice. Pastorul László Tőkés, de la care s-a 
aprins scânteia revoltei de la Timişoara, a activat în tot acest timp în sânul populaţiei 
maghiare şi al bisericii protestante. A devenit cunoscut datorită declaraţiilor sale foarte 
radicale referitoare la drepturile minorităţilor naţionale din România şi din această cauză 
nu și-a putut găsi un loc în curentul principal al vieţii politice din ţară. În 2007 au apărut 
la adresa lui acuze serioase că ar fi avut relaţii cu Securitatea, dar în cele din urmă, după 
o cercetare atentă a documentelor, CNSAS a comunicat că László Tőkés n-a colaborat cu 
serviciile secrete. În noiembrie 2007, a fost ales în Parlamentul European — în calitate de 
candidat independent. În 2010 a fost ales vicepreședinte al Parlamentului European. 

Doina Cornea, care fusese „glasul conştiinţei” opoziţiei democratice încă din perioada 
comunistă, şi-a păstrat acest rol şi în continuare. Imediat după schimbarea de regim, ea a 
activat în cadrul mai multor organizaţii (a fost, spre exemplu, cofondatoare a GDS şi a 
coaliţiei care s-a transformat ulterior în grupul partidelor democratice), dar mai târziu s-a 
limitat la publicarea de lucrări. 

Cel care a avut o influență mai mare asupra evenimentelor a fost Mircea Dinescu. El 
s-a ocupat de publicistică, dar apărea frecvent şi în mass-media, printre altele ca moderator 
al unor emisiuni de televiziune. După înfiinţarea CNSAS, a fost ales în consiliul de con- 
ducere al acestei instituţii şi s-a remarcat ca partizan al lustraţiei. 

Nici opozantii din perioadele mai îndepărtate n-au dispărut complet de pe scena politică 
românească. Paul Goma şi-a editat, în cursul anilor '90, în România, cărţile scrise în 
emigrație, apoi a intrat in conflict cu mai mulți activişti din grupările democratice, astfel 
încât importanţa poziţiei lui s-a diminuat. 

Vasile Paraschiv devenise o autoritate în cadrul grupărilor intelectuale anticomuniste. 
El a dat în judecată statul român pentru torturile la care a fost supus pe vremea lui 
Ceauşescu şi a câştigat în anul 2008, fiindu-i acordată o despăgubire în valoare de 300.000 
de euro. A murit în februarie 2011. 

România poartă în continuare pecetea sistemului comunist şi a evenimentelor din 
decembrie. Aceste probleme constituie adesea subiectul discuţiilor în mass-media, dar şi 
între simplii cetăţeni. În orice oraș mai mare există monumente, pieţe sau străzi ale căror 
nume reprezintă un omagiu adus amintirii victimelor comunismului. Dar acest omagiu nu 

se traduce totuşi în programa sistemului de educaţie a tineretului. Istoria care se predă în 
majoritatea şcolilor se opreşte la al Doilea Război Mondial. Graţie eforturilor făcute de 
organizaţiile nonguvernamentale este însă posibilă studierea istoriei comunismului în 
cadrul unor cursuri speciale. În principiu însă, puţini sunt tinerii care se interesează de 
trecutul mai recent, iar evenimentele din decembrie sunt deseori localizate în mintea lor 
undeva alături de lecţiile despre cucerirea Daciei de către romani sau despre domnia lui 
Vlad Tepes. Aniversarea a 20 de ani de la înlăturarea lui Ceausescu a fost foarte modestă, 
limitându-se în principiu la câteva manifestații restrânse, lucru care spune multe despre 
atitudinea populaţiei faţă de această problemă. 

Comunismul a lăsat România într-o stare de sărăcie inimaginabilă, din care n-a început 
să iasă decât în pragul mileniului următor; o grea moştenire o reprezintă de asemenea 
relaţiile de tip mafiot care au sugrumat fara şi care până azi reprezintă o piedică în dez- 
voltarea ei economică şi intelectuală. Din România postcomunistă au emigrat în Occident, 
potrivit unor date estimative, în jur de două milioane de persoane; de cele mai multe ori 
este vorba de tineri, dar nu neapărat cu educaţie înaltă. Au dispărut practic de pe hartă sate 
întregi, iar în multe orășele de provincie e greu să întâlneşti o persoană de vârstă productivă. 
Cei care au plecat din ţară mai trimit o vreme familiei o parte din banii agonisiti, dar cu 
timpul legăturile cu ţara slăbesc şi, la fel cum s-a întâmplat cu marele dramaturg Eugen 
lonescu, treptat ajung să-şi schimbe ultima literă din nume, „u” devenind ,,o”, ca să sune 
mai occidental. Întrucât Italia reprezintă ţara spre care se îndreaptă cu precădere emigranții 
români, limba română a integrat în vocabularul ei, chiar dacă deocamdată doar în versiune 
argotică, multe împrumuturi din limbile-surori, cum ar fi ragazza (,,fata”). Înrudirea 
lingvistică (în sus-amintitul film Occident există chiar o scenă destul de lungă care 
dovedește această înrudire) favorizează neîndoielnic procesul de asimilare şi de uitare a 
îndepărtatelor meleaguri carpatine. 

Istoria postcomunismului din România nu înseamnă însă doar sărăcie şi visul emigrării. 
Sângele care a curs în decembrie 1989 nu s-a vărsat în zadar. Datorită jertfei celor care 
nu s-au temut să iasă atunci în stradă a fost posibilă constituirea unei elite intelectuale 
destul de puternice, în comparaţie cu alte țări din regiune, si, până la un anumit punct, chiar 
a unei elite politice (din păcate nu şi de afaceri) care nu-şi află originea în fostul partid 
comunist, nici în Securitate. Este o valoare care, chiar în România, este de prea multe ori 
subapreciată. GDS, săptămânalul 22, continuatori ai tradiţiei intelectuale a lui Emil Cioran 
şi Mircea Eliade, şi grupările adiacente sunt cele care dau tonul de cele mai multe ori în 
formarea opiniei publice, chiar dacă nu putem ignora, evident, rolul adepților lui Ion Iliescu 
sau al naționaliștilor postcomuni$ti. Dar influenta acestora din urmă nu este totuşi atât de 
puternică pe cât ar fi putut să fie dacă numele lor n-ar fi fost legate de tradiţia unui 
comunism criminal, a unor ,,mineriade” din primii ani ai democratizării şi a altor eveni- 
mente de acest gen. 


„România are viitorul în faţă — existenţa statului şi a poporului nu pare să fie ameninţată, 
iar nivelul economic, în ciuda crizelor, ar trebui în mod normal să crească treptat” — aşa 
încheiam ediţia poloneză a acestei cărți care a apărut în librării în cursul anului 2009. Din 
păcate, realitatea a infirmat aceste previziuni optimiste. În 2011 a fost efectuat recensă- 
mântul universal al populaţiei şi al locuinţelor, din care reiese că populaţia ţării a scăzut 
la 19 milioane de locuitori. Această situaţie este consecința emigrației masive şi a sporului 
natural dramatic de scăzut. Tinerii părăsesc România nu pentru că n-au din ce trăi. 
Actualmente, în România se poate trăi totuşi — de pe o zi pe alta, strângând cureaua, dar 

se poate trăi. Tinerii îşi părăsesc tara deoarece pentru aceeaşi muncă în Occident pot câştiga 
de câteva ori mai mult, plus că acolo au perspective de avansare şi dezvoltare profesională 
mai sigure. „Copiii şefilor noştri sigur vor fi şefii copiilor noştri” este unul dintre sloga- 
nurile protestelor din Piaţa Universităţii. din 1990 şi el rămâne în continuare actual, pe de 
o parte din cauză că în România sistemul comunist n-a fost tras la răspundere în mod 
corespunzător, iar pe de altă parte din motive mai profunde, prezentate în literatură, printre 
alţii, de lon Luca Caragiale. Răspunsul tineretului de azi nu este şi nici nu va fi exprimat 
prin noi demonstraţii. Din păcate, în multe cazuri acest răspuns îl va constitui cuvântul 
„NU” adresat întregului sistem social, plus opţiunea de a alege calea emigrației. 


Adam Burakowski 


Bulgaria: în căutarea unui sfârşit al comunismului 


Concedii în ţara terorii 


Când se gândesc la Bulgaria, primul cuvânt care le vine în minte celor mai mulţi 
dintre locuitorii Europei Central-Răsăritene este „concediu”. „Concediile în Bulgaria” 
căpătaseră deja o valoare de mit, constituind un vis pentru cetăţenii ţărilor din blocul 
sovietic (cu excepţia românilor, desigur) şi chiar pentru cei din URSS. În funcţie de 
țară, astfel de concedii erau accesibile unor categorii largi de persoane sau erau 
rezervate exclusiv membrilor ierarhiei superioare de partid. Fără îndoială că ele nu 
erau la fel de atractive ca o vacanţă în lugoslavia sau în Occident, la care puţini îşi 
puteau permite măcar să viseze, dar Bulgaria rămânea suficient de ispititoare ca să 
trezească în mintea locuitorilor din celelalte țări comuniste asociaţii de idei dintre cele 
mai atractive. 

Vacanţa în Bulgaria a rămas puternic imprimată în conştiinţa populațiilor din regiune. 
Ea constituia la vremea respectivă un motiv destul de frecvent în creaţiile artistice. Ca 
să ne limităm strict la spaţiul polonez, concediul în Bulgaria a fost unul dintre motivele 
preluate de filmele lui Stanistaw Bareja, care au creat în rândul telespectatorilor un 
adevărat cult: Co mi zrobisz, jak mnie zlapiesz (Ce-o să-mi faci dacă mă prinzi), respectiv 
Nie ma róży bez ognia (Nu există trandafir fără foc). Pe lângă acestea, în 1981 a mai 
fost turnat un film de aventuri cu un titlu nu prea reuşit: Zapach psiej sierści (Mirosul 
blănii de câine), a cărui acţiune se petrecea tocmai în decorul unei Bulgarii scăldate în 
soare. Rolul principal era jucat de Roman Wilhelmi, care întruchipa figura unui sculptor 
polonez. Pe malul Mării Negre acesta cunoaște o slavistă germană. Era vorba, ce-i drept, 
de un film poliţist în care problema principală o constituiau grupurile infractionale legate 
de consumul de narcotice, dar filmul prezintă vacanţa în Bulgaria în culori pozitive, 
atrăgătoare. 

De fapt, Bulgaria de atunci amintea de actualele „republici turistice” unde există 
enclave rezervate turiştilor străini, în timp ce majoritatea populaţiei trăieşte în condiţii de 
mizerie extremă, la conducerea statului aflându-se dictatori în toată puterea cuvântului. 
În Bulgaria comunistă, nimeni nu le interzicea turiştilor să călătorească în interiorul țării, 
însă adevărul despre sistemul politic şi condiţiile de viaţă ale populaţiei erau ascunse cu 
grijă de ochii străinilor. De câteva decenii, in Bulgaria ajunsese la guvernare o echipă care 
teroriza populaţia, ducând ţara la ruină economică. În cursul anilor *80 brutalitatea auto- 
ritatilor a crescut în mod semnificativ faţă de perioada anterioară. 

Comunismul bulgar era într-o anumită măsură autonom, o creaţie naţională, ceea ce 
făcea ca Bulgaria să se deosebească evident de vecina ei, România, unde partidul comunist 
din perioada interbelică nu fusese altceva decât aproape exclusiv o agentură sovietică în 
jurul căreia gravitau reprezentanţii păturilor sociale marginale. Un rol important l-a jucat in 
cazul Bulgariei prietenia simbolică seculară care o lega de Rusia. Cele două ţări slave isi 
trăgeau rădăcinile din tradiţia religiei ortodoxe, iar în cursul secolului al XIX-lea Rusia 
jucase un rol hotărâtor în obţinerea independenţei şi întemeierea statului bulgar modern. 
În cursul celui de-al Doilea Război Mondial ajunseseră celebri așa-numiții ceavdarfi, 
membrii organizaţiilor comuniste de partizani. Figura cea mai remarcabilă a comuniştilor 
bulgari a fost Gheorghi Dimitrov, care se remarcase ca făcând parte din grupul celor acuzaţi 
în procesul pentru incendierea Reichstagului din 1933. După intrarea Armatei Roşii în 
Bulgaria în cursul anului 1944, Dimitrov a ajuns pentru câţiva ani premier. Atunci a lansat 
concepția unei federaţii comuniste a ţărilor balcanice, care nu s-a concretizat din cauza 
împotrivirii lui Stalin. A murit în anul 1949 în Uniunea Sovietică, iar la Sofia i s-a construit 
un mausoleu în care i-au fost transferate ulterior rămăşiţele pământeşti mumificate. Dimitrov 
constituia aşadar un „reper de moralitate” al comuniştilor bulgari, fiind citat frecvent în 
istoriografia şi propaganda oficiale. 

După moartea lui Dimitrov a urmat o lungă perioadă de lupte interne la nivelul con- 
ducerii. Câştigător a fost Todor Jivkov care, in 1956, a preluat de facto integral puterea, 
chiar dacă n-a reuşit să se debaraseze de contracandidatul său, Anton Iugov, decât în 1962. 
Perioada stalinistă s-a şters destul de repede din memoria colectivă, pentru cea mai mare 
parte a populaţiei perioada respectivă confundându-se de fapt cu guvernarea lui Todor 
Jivkov. 

Până în momentul în care puterea din URSS a fost preluată de Gorbaciov, Jivkov s-a 
străduit să fie perceput drept cel mai fidel aliat al Uniunii Sovietice. Fără îndoială că în 
acest sens îl ajuta şi tradiţia — în centrul Sofiei există numeroase monumente care stau 
mărturie pentru sentimentele de recunoştinţă faţă de Rusia, dintre care unele au fost rea- 
lizate de autorităţile bulgare chiar înainte de instaurarea puterii comuniste: e suficient să 
menţionăm monumentala catedrală ortodoxă Alexandr Nevski şi monumentul ţarului 
Alexandru al II-lea al Rusiei. Aşa că Todor Jivkov, cu veneratia lui față de URSS (se 
spunea chiar că era mai legat de idealurile Țării Sovietelor decât unii dintre conducătorii 
acesteia), se înscria perfect în acest curent istoric. Consilierii sovietici erau prezenţi în 
fiecare instituţie bulgară mai importantă. Multe persoane aveau dublă cetăţenie, bulgară 
Şi sovietică, lucru care nu mira pe nimeni. 

Jivkov a ştiut să profite din plin de supunerea lui faţă de Moscova. În schimbul acesteia 
a primit un substantial ajutor financiar, material si tehnologic. În același timp el reprezenta 
în ochii centralei persoana capabilă să garanteze menţinerea alianţei si liniştea internă a 
țării sale. Si, timp de câteva decenii, a şi reuşit să îndeplinească ambele deziderate. 

Împreună cu echipa lui, Jivkov a depus un efort susținut pentru a-și asigura sprijinul 
permanent nu numai al sovieticilor, ci şi al populaţiei bulgare sau cel puţin al majorităţii 
acesteia. Avansarea socială era legată de necesitatea integrării în sistem (regulă care nu 
era întru totul respectată în celelalte tari din Europa Centrală şi de Est), dar era posibilă 
pentru categorii sociale destul de largi. Schimbarea domiciliului de la sat la oraş şi obţinerea 
unui loc de muncă mai bun (chiar dacă nu întotdeauna mai bine plătit) erau lucruri 
accesibile multor persoane, cu condiţia să-şi manifeste sprijinul faţă de autorităţi. 

În Bulgaria se bucura de o atenţie deosebită unul dintre elementele tradiţionale ale 
gândirii marxist-leniniste, destul de rar întâlnit în celelalte țări (şi chiar dacă apărea, puţini 

credeau în el). Partidul Comunist Bulgar (Pvnzapexa Komynucmuuecka Ilapmua — BKP) 
eclara că toate aceste procese de schimbare care au loc în ţară nu sunt de fapt decât o 
anumită formă de socialism, că până la adevăratul comunism mai era de aşteptat, iar la 
transpunerea lui în realitate mai trebuia lucrat. Cititorului din Europa Centrală şi de Est îi 
va veni fără îndoială foarte greu să creadă aşa ceva, dar o mare parte a populaţiei bulgare 
aştepta efectiv cu speranţă sosirea sistemului comunist, care urma să fie înfăptuirea tuturor 
visurilor şi raiul pe pământ. Această tendință care se manifestă şi azi (multe persoane 
afirmă în continuare că în Bulgaria comunismul n-a existat niciodată, întrucât evoluţia 
sistemului în direcţia favorabilă acestuia a fost întreruptă) demonstrează profunda însuşire 
de către populaţie a principiilor ideologice ale regimului. 

Spre sfârşitul anilor ’70, la fel ca şi celelalte tari din blocul sovietic, Bulgaria a început 
să se cufunde într-o criză economică cu multe fațete, care nu era cauzată exclusiv de factori 
interni. Întregul sistem îşi dovedea incapacitatea, iar dificultăţile unei țări — mai ales ale 
Uniunii Sovietice — se răsfrângeau automat şi asupra celorlalte. Se căsca tot mai mult 
prăpastia tehnologică dintre ţările de „democraţie populară” şi Occident. Acest lucru obliga 
statele blocului răsăritean să vândă în țările din Lumea a Treia tot mai multe mărfuri din 
categoria produselor de bază — cele cu un grad înalt de prelucrare tehnologică pierdeau pe 
piaţă în confruntarea cu produsele similare ale Occidentului. Economia bazată pe sistemul 
socialist al planificării şi distribuţiei îşi dovedea incapacitatea la nivelul întregii lumi, 
Bulgaria nefiind decât unul dintre exemplele acestui fenomen. 

Printre cauzele interne ale colapsului economic tot mai evident putem menţiona: 


— îmbătrânirea cadrelor şi, legat de aceasta, blocarea posibilităţilor de avansare pentru 
tineri; 

— scăderea gradului de inovare, inclusiv în domeniul managementului; 

— decăderea morală a cadrelor la aproape toate nivelurile; 

— selecția negativă în politica de cadre (existentă încă de la începuturile comunismului, 
dar care după 30-40 de ani se făcea simțită deosebit de puternic); 

— nepotismul dus până la extrem, dublat de moştenirea funcţiilor şi poziţiilor sociale; 

— tendința tot mai pronunţată a cadrelor de conducere de a se îmbogăţi în detrimentul statului 
Şi al întreprinderilor (legată şi de scăderea capacităţii de control al infractionalitatii); 

— tendința de falsificare a indicatorilor economici la toate nivelurile. 


Toate acestea au făcut ca sistemul să devină din ce în ce mai puţin apt pentru schimbare 
Şi, în consecință, mai putin eficient, respectiv — lucru şi mai important — mai greu de 
condus. Întrucât ideologia „năzuinţei spre comunism” se manifesta foarte puternic in 
Bulgaria, cel puţin teoretic aparatul de conducere ar fi trebuit să fie mai favorabil reformelor 
decât în celelalte ţări (e greu de imaginat instaurarea unui comunism ideal în absenţa 
oricăror reforme). În realitate, orice proiecte venite de sus erau blocate discret sau direc- 
tionate spre o fundătură la nivelurile inferioare de conducere. 

Indicatorul economic fundamental, creşterea PIB, înregistra chiar şi în statisticile 
oficiale o scădere continuă, în ciuda unor oscilaţii punctuale, începând cam din a doua 
jumătate a anilor ’50 (cu o scurtă pauză pe la jumătatea anilor '70)!. Chiar si acest indicator 
deformat în fel şi chip de autorităţi demonstra că, în cursul anilor '80, Bulgaria trecea 
printr-o criză din care nu se întrevedea nicio ieşire. 


1. Maprun Hsanog, Pepopmamopemeo 6e3 pebopmu. Ilonumuueckama ukonomua Ha OblzapcKuA 
KomyHu3oM 1963-1989, Sofia, 2008, p. 297. 

De fapt, şi alte date economice indicau în mod explicit faptul că ţara se afla într-o 
situaţie dramatică. O problemă foarte importantă erau datoriile externe. Echipa lui Jivkov 
a încercat în mai multe rânduri să scape de această problemă. Prima criză legată de 
datoria externă se declanşase încă de la sfârşitul anilor '50 şi începutul anilor ’60, dar 
atunci autorităţile statului au reuşit să evite colapsul. La sfârşitul anilor ’70, datoria 
ajungea la circa 700 de milioane de dolari, pentru ca la începutul anilor '80 să sară la 
4,4 miliarde de dolari!. A început atunci o serie întreagă de negocieri foarte anevoioase 
cu creditorii. Rezultatul a fost introducerea în Bulgaria a unei severe discipline financiare 
Şi angajarea, pentru o vreme, a economiei în procesul de achitare cât mai rapidă a 
datoriilor. În scurt timp, această politică a adus rezultate foarte bune: în 1983, totalul 
datoriei scăzuse la 2,5 miliarde de dolari, iar în anul următor chiar la 700 de milioane 
de dolari?. 

În 1985, Bulgaria a fost afectată însă de două cataclisme: una dintre cele mai geroase 
ierni din secolul XX, urmată de cea mai mare secetă din ultimii 100 de ani. Cele două 
fenomene naturale au determinat echipa lui Jivkov să atragă noi împrumuturi, în urma 
cărora ţara nu avea să se mai redreseze. Din 1985, datoria externă a crescut cam cu 1,5-2 
miliarde de dolari pe an, astfel încât, în 1989, potrivit datelor furnizate de Banca Naţională 
Bulgară (Bvnzapcxa Hapoona Banka), ea depăşea pragul de 10 miliarde de dolari”. Achitarea 
unei datorii atât de mari în raport cu numărul de locuitori inghitea sume tot mai mari si, 
în scurt timp, a dus la falimentul definitiv al sistemului comunist din Bulgaria. 

Pe lângă datoria externă, a crescut şi gradul de dependenţă economică a Bulgariei fata 
de Uniunea Sovietică. Timp de câteva decenii, economia bulgară „se obisnuise” să primească 
permanent subsidii din partea Moscovei şi îi era foarte greu să reziste fără ele. Ajutorul 
sovietic consta, printre altele, în permisiunea acordată statului bulgar de a exporta la rândul 
său carburanții livrati de Uniunea Sovietică la preţuri preferentiale extrem de convenabile. 
Achitarea parţială a datoriilor externe a fost posibilă la începutul anilor '80 tocmai datorită 
acestui avantaj. Se estimează că Bulgaria a câştigat astfel în intervalul 1981-1983 circa 
2,2 miliarde de dolari“. După cum amintea Kostadin Ceakîrov, consilierul lui Jivkov 
responsabil cu problemele economice în cadrul CC al BKP, „de la graniţa bulgară de est 
[vagoanele cu carburanţi] ajungeau direct la graniţa de vest, unde li se schimbau doar 
documentele de transport”5, cu toate că teoretic, pentru a putea fi reexportat, produsul ar 
fi trebuit să prezinte şi o anumită valoare adăugată din partea statului bulgar. 

Din când în când, autorităţile le ofereau cetăţenilor anumite surogate de bunăstare sub 
forma unor copii mai mult sau mai puţin reuşite ale produselor occidentale. Cea mai vestită 
acţiune de acest pen a fost punerea în funcţiune a unei linii de producţie de calculatoare. „Valea 
siliconului” in Bulgaria a devenit Pravet, un orăşel de câteva mii de locuitori situat în vestul 
țării, care avea atuul indiscutabil că acolo se născuse Todor Jivkov. Din acest motiv a fost 
amplasată acolo o fabrică de calculatoare. În anul 1979 a fost lansat primul model numit 
IMKO-1 (Hnoueudyanen Muxpo Komnymep). În anii ce au urmat au mai fost produse alte 


Ibidem, p. 297. 
2. Kanunoga EBrenua, Baega Hckpa, Pnzapckume npexoou 1939-2005, Sofia,2006, p. 219. Problema 
daoriei externe de-a lungul întregii epoci comuniste a fost prezentată în [annei Bankos, MapTun 
Manos, Bvnzapckuam eoxuen Ovn2 1944-1989. Bauxpymom Ha KomyHucmuyeckama UKOHOMUKQ, 
Sofia, 2008. 
Kanunosa Erenua, Paesa Hckpa, Bvnzapckume npexoou..., p. 219. 
Maprun HBanos, Pebopmamopemeo 6e3 pepbopmu..., p. 298. 
5. Kanunoea EBrenua, baepa Hckpa, Bvnzapckume npex00u..., p. 219. 

câteva modele sub denumirea de Pravef, însoţită de numărul de ordine corespunzător. Aceste 
calculatoare au devenit produsul de „cult” cel mai de preţ al comunismului bulgar. 

În momentul în care Gorbaciov a preluat puterea au început și dificultăţile economice 
cu adevărat serioase pentru echipa lui Jivkov. Încă din 1985 se profila pericolul ca, brusc, 
ajutorul sovietic să fie întrerupt, ceea ce a şi constituit de altfel principala cauză a creşterii 
semnificative a nivelului îndatorării externe a Bulgariei. Într-o atare situaţie, dependenţa 
de lungă durată a economiei bulgare de subsidiile sovietice făcea necesară găsirea altor 
surse de ajutor financiar extern. Dacă dotările primite din partea URSS erau plătite prin 
fel de fel de concesii de natură politică, în schimb pentru noile credite guvernul bulgar isi 
asuma în principal măsuri de natură economică. Acestea erau realizate atât cât se putea, 
dar se dădea în schimb impresia că noile directive trasate de Kremlin erau executate la 
modul optim. În vara anului 1987 a fost proclamată așa-numita ,,Conceptie din iulie” 
(fOackama xonyenyua) care, în afara ideilor politice, anunţa şi reforme economice ce vizau 
crearea unui fel de mecanism economic socialist cu elemente de economie de piaţă. 

Întrucât Jivkov făcea tot posibilul pentru a întârzia implementarea schimbărilor, soluţiile 
corespunzătoare au văzut lumina zilei abia la începutul anului 1989. Pe 11 ianuarie a fost 
publicat Decretul nr. 56 (Yxaz 56), care introducea reforme vaste. Cea mai importantă 
dintre acestea era legalizarea activităţii firmelor private, inclusiv a celor cu capital extern, 
mai ales sub forma unor joint-venture (cvemecmno npednpuamue)'. Au fost create de 
asemenea condiţii pentru înfiinţarea firmelor pe acţiuni (axyuonepna pupma) şi a altor 
forme de proprietate privată. În umbra evenimentelor politice care au avut loc în 1989 a 
început aşadar procesul lent de pătrundere a capitalismului pe teritoriul Bulgariei. Dar 
acest lucru nu l-a salvat nici pe Jivkov şi nici sistemul pe care îl reprezenta, ci doar le-a 
grăbit dispariţia. Pe la sfârşitul anilor '80 toată lumea îşi dădea seama că, în lipsa unor 
reforme fundamentale, salvarea economiei falimentare era imposibilă. 

Asupra vieţii politice şi sociale veghea omniprezenta Securitate a Statului (eporaena 
cuzypnocm — Siguranţa Naţională), care practica o supraveghere foarte atentă a cetăţenilor. 
„Merite” cu totul deosebite avea în acest sens Direcţia a VI-a a Sigurantei Naţionale 
(Illecmo ynpaenenue) care se ocupa de combaterea opoziţiei politice existente sau imagi- 
nate. Această secţie, care în limbaj curent era numită simplu „a şasea” (wuecmo), se bucura 
de cel mai odios renume. Ea se ocupa între altele de demascarea uneltirilor puse la cale 
de intelectuali si poate tocmai de aceea a devenit atât de cunoscută, întrucât persoanele 
care se aflau în vizorul ei aveau cea mai mare influenţă asupra vieţii culturale şi in 
mass-media. După cum urma să dovedească lustratia aplicată cu rezultate variabile dupa 
căderea lui Jivkov, numeroşi agenţi ai Siguranţei Naţionale erau prezenţi la nivelul tuturor 
categoriilor sociale. Probabil cu excepţia RDG şi a României, în Bulgaria societatea era 
mai intens infestată de agenţi decât în celelalte țări. 

Prăbuşirea economică a obligat autorităţile să îndrepte atenţia populaţiei spre alte 
probleme. Intelectualitatea bulgară avea un nivel din ce în ce mai scăzut. Biserica era 
urmărită fără încetare si infiltrată până la saturație cu agenţi ai Securităţii: clerul era recrutat 
masiv de serviciile secrete, aşa încât asistenţa spiritual-sufletească a populaţiei era asigurată 
de numeroşi agenţi şi angajaţi ai Securităţii. Acest lucru a provocat scăderea drastică a 
prestigiului şi popularității religiei creştine în societate. În vidul astfel creat, autorităţile 
se străduiau să pompeze cu forţa ezoterismul, neopăgânismul şi tendinţele new-age, foarte 
la modă în Apus. De aceea, in Bulgaria ele s-au manifestat mult mai puternic decât in 
celelalte ţări ale blocului sovietic. Un rol primordial a jucat în acest sens fiica lui Todor 


1. Koctaguy YakrpoB, Bmopuam emaxc, Sofia, 1990, p. 77. 

Jivkov, Ludmila Jivkova, care se străduia să se distanteze de politica oficială şi să fie 
percepută ca independentă. Ea era fascinată de credinţele mistice necrestine şi promova 
diferitele forme pe care le îmbrăcau acestea, cum ar fi sectele importate din subcontinentul 
indian. Ludmila Jivkova a murit în circumstanţe suspecte în iulie 1981, iar în jurul morţii 
ei au apărut fel de fel de legende, dintre care unele erau legate de preocupările ei ezoterice. 
Dar moartea ei n-a provocat o scădere a popularității celor care se declarau clarvăzători, 
vrăjitori sau adepţi ai altor asemenea practici. În consecinţă, într-un stat aparent ateist si care 
combătea creştinismul de pe poziţia ideologiei marxiste, al cărei „templu” principal era 
mausoleul lui Gheorghi Dimitrov, proliferau în voie superstiţiile exotice. 

Pentru cetăţenii mai raţionali au fost pregătite altfel de divertismente. Spre deosebire 
de România vecină, dar la fel cum se întâmpla în Polonia, de exemplu, în cursul anilor 
°80, în Bulgaria a căpătat de asemenea o amploare deosebită fenomenul muzicii rock, care 
servea uneori drept „supapă de siguranţă” pentru tinerii cu atitudini critice faţă de realitățile 
vieţii. Formaţia cea mai renumită era Şturcite (1/[ypyume — „Greierii”: trimiterea la The 
Beatles era mai mult decât evidentă). Această formaţie apăruse prin anii '60, dar era în 
continuare activă şi în cursul anilor '80, ocupând chiar o poziţie dominantă pe scena muzicii 
uşoare autohtone. Muzica şi textele acestui grup puteau fi considerate, până la un anumit 
punct, „protestatare”, mai ales dacă vorbim de piesele înregistrate pe discul Konnuxom 
(„Călăreţul”), editat in 1985. O altă formaţie „protestatară” era Signal (Cuenan). Pe lângă 
acestea existau însă multe formaţii de muzică uşoară care colaborau pe faţă cu autorităţile. 
Dintre acestea merită să fie menţionată formaţia FSB (®opmayua Cmyouo Bankanmon). 

Dar cu timpul s-a dovedit că această supapă de siguranţă era insuficientă. Si, la fel ca şi 
alte țări din blocul sovietic, Bulgaria a început să alunece încet-încet spre naționalism. Cea 
mai numeroasă minoritate naţională din Bulgaria o constituiau şi o constituie în continuare 
turcii care au rămas pe aceste teritorii după lichidarea provinciilor europene ale Imperiului 
Otoman. Întrucât, după crearea statului bulgar independent, întreaga administraţie imperială 
a plecat sau a fost expulzată, minoritatea turcă din Bulgaria era alcătuită în principal din 
agricultori. Aceştia au fost dislocati în principal în partea de sud-vest a țării, unde locuiesc 
Şi în ziua de azi. Bulgarii şi turcii au trăit alături timp de secole şi, chiar dacă de-a lungul 
timpului s-au mai produs anumite incidente izolate, între ei n-au existat conflicte majore. 

Primii ani de guvernare comunistă s-au caracterizat prin încercarea de a-i sprijini pe 
turci şi de a-i atrage în angrenajul administrativ al regimului prin facilitarea accesului lor 
la educaţie, la calitatea de membri ai partidului comunist şi, desigur, la demnitatile oficiale. 
Gheorghi Dimitrov, adept al intemaţionalismului, lansase chiar ideea unei federaţii balca- 
nice şi de aceea politica de integrare a minorităţii turce se armoniza perfect cu ideile 
promovate de el. 

După ce puterea a fost preluată de Todor Jivkov, această politică a minorităţilor a fost 
treptat abandonată, iar viaţa turcilor a devenit din ce în ce mai grea. Încă din 1961, catedra 
de filologie turcă din cadrul Universităţii Kliment Ohridski din Sofia a fost transformată 
în catedră de orientalistică, apoi în catedră de limbi orientale. Din 1978, la această secţie 
n-au mai fost organizate examene de admitere!. Acest amănunt redă foarte bine evoluţia 
atitudinii autorităţilor faţă de minoritatea turcă. Pe lângă interdicțiile juridice a fost iniţiată 
şi o supraveghere mai strictă a minorităţii turce, pentru ca în 1974 să fie creată chiar, în 
cadrul serviciilor speciale, secţia (omoen) de luptă împotriva „naţionalismului turc”2. 


1. Muxann [ pyes, Anekceii Kansoncku, ,, Bbspodumennuam npoyec ”. Mrocronmanckume o6iyHocmu 
u KomyHucmuyeckuam pexcum, Sofia, 2008, p. 116. 

2. Momuun MeromneB, Mamunama 3a nezumumnocm. Ponama na /lvpcaena cuzypnocm e 
KomyHucmuyecka Ovpxcaea, Sofia, 2008, p. 183. 

La începutul anilor ’70 a fost iniţiată o acţiune îndreptată împotriva pomacilor care se 
considerau bulgari de confesiune musulmană. Pornind de la ideea că, în cursul secolelor 
precedente, pomacii fuseseră obligați să îmbrăţişeze religia musulmană, statul bulgar 
comunist îşi propunea să-i „reconvertească” la „adevărata” matcă naţională (ceea ce nu 
era de fapt decât o reluare a unor acţiuni de aceeaşi natură întreprinse de autorităţile bulgare 
încă din perioada anterioară instaurării comunismului). Pomacilor le-au fost „redate” 
numele şi prenumele specifice limbii bulgare. Metodele utilizate în legătură cu această 
populaţie relativ puţin numeroasă (între 100.000 şi 200.000 de persoane) au fost reluate 
un deceniu mai târziu pentru convertirea turcilor, de câteva ori mai numeroşi. 

În ciuda situaţiei sale din ce în ce mai precare, minoritatea turcă sporea din punct de 
vedere numeric. În anul 1976, ea constituia circa 8,4% din totalul populaţiei bulgare, iar 
în 2001 a ajuns chiar la peste 10,2% (după efectuarea recensământului general)!. Mai rapid 
decât ritmul de creştere în cifre absolute a sporit însă ponderea turcilor în societate, 
creşterea demografică a etnicilor bulgari fiind mai mică. Fără îndoială că acest lucru a fost 
favorizat de legislaţia deosebit de permisivă: din 1956 se putea face avort la cerere, lucru 
care a dus la o pierdere anuală de circa 130.000-150.000 de copii care nu mai ajungeau 
să se nască?. 

Proporția tot mai mare de turci din totalul populaţiei provoca un sentiment de teamă, 
de ameninţare în rândul membrilor conducerii bulgare a statului. Deosebit de pregnant se 
profila această problemă în regiunea (ovzacm) Kărgeali, unde minoritatea turcă era cea 
mai numeroasă. În septembrie 1982, prim-secretarul regional al PCB, Gheorghi Tanev, a 
întocmit un raport prin care atrăgea atenţia asupra „naţionalismului turc”, cerând din partea 
Biroului Politic luarea unor măsuri hotărâte în scopul frânării acestei tendinţe”. Acest 
document a declanşat la nivelul conducerii bulgare de partid şi de stat o serie de discuţii 
pe tema populaţiei de etnie turcă, inaugurând şi o nouă etapă în cariera autorului său. 
Tanev a devenit un nume foarte popular în cercurile decizionale, în septembrie 1988 
fiindu-i încredinţată funcţia de ministru al Transporturilor, iarîn decembrie cea de ministru 
al Afacerilor Interne. 

Raportul lui Tanev a fost utilizat de facțiunea naționalistă din conducerea partidului 
pentru intensificarea regimului represiv faţă de minoritatea turcă. A început să fie susținut 
tot mai des şi pe fata sloganul „readucerii” turcilor în sânul poporului bulgar. La rândul 
lor, turcii şi-au creat organizaţii secrete de apărare în faţa acestor schimbări, dar importanţa 
lor, mai ales la început, n-a fost semnificativă. Pe 30 august 1984 s-au produs două atentate 
teroriste: au fost plasate două bombe, una în gara din Plovdiv şi alta în aeroportul din 
Varna. N-ar fi exclus însă ca totul să fi fost doar o provocare a serviciilor speciale care să 
motiveze apoi următorul val de represiuni. Aceeaşi situaţie ar fi putut explica şi următorul 
atentat care a avut loc după încheierea acestei prime operaţiuni. Pe 9 martie 1985, în gara 
Bunovo a fost detonată o încărcătură explozivă plasată în trenul Burgas-Sofia. Şapte persoane 
au fost ucise, dintre care doi copii. Până in 1987 s-au tot repetat sporadic atentatele şi acţiunile 
de sabotaj care erau puse pe seama „naționaliștilor turci”. 

În a doua jumătate a anului 1984 a început schimbarea obligatorie a numelor şi pre- 
numelor turceşti cu altele bulgăreşti. Acţiunea a fost finalizată foarte rapid. Din decembrie 
1984 şi până în februarie 1985, toţi turcii din Bulgaria au devenit astfel victimele acestei 


1. Muxaun Ipyes, Anexceii Kansoncku, ,,Bo3podumennuam npoyec”’..., p. 119. 
2. http://www.johnstonsarchive.net/policy/abortion/ab-bulgaria.html (accesat pe 18.09.2009). 
3. Muxaun Ipyes, Anexceit Kanbouckn, „Bb3podumennuam npoyec”..., pp. 131-133. 

măsuri. De cele mai multe ori noile nume erau căutate astfel încât să fie apropiate de cele 
pe care persoanele în cauză le purtaseră înainte, dar au existat şi numeroase cazuri în care 
au fost atribuite pur şi simplu nume noi. Unul dintre cei nedreptatiti a fost, printre alții, 
cel mai renumit halterofil bulgar. El se născuse în anul 1967 ca Naim Suleimanov (Hanm 
CroneiMaHoB), dar întrucât s-a considerat că numele şi prenumele sunt prea evident tur- 
cesc-musulmane, a fost reînscris în registrul stării civile ca Naum Salamanov (Haym 
IllanaManoB). În 1986, în timpul unui turneu la Melbourne, el a fugit si a cerut azil in 
Turcia. Autorităţile turce i-au acordat cu plăcere azilul (Şalamanov era deja un sportiv de 
renume mondial), dar în momentul în care i-a fost acordată cetăţenia el n-a mai revenit la 
prima formă a numelui său de familie (care în noile condiţii i se părea că are o rezonanță 
prea evident slavă). Aşa încât numele lui iniţial a fost din nou modificat, documentele 
identificându-l drept Naim Süleymanoğlu. Dar acesta n-a fost totuşi sfârşitul problemelor 
sale. În 1988, autorităţile bulgare nu şi-au dat acordul ca el să participe la jocurile olimpice 
de la Seul sub culorile Turciei şi au cerut o „recompensă” de un milion de dolari; abia 
după achitarea acestei sume Bulgaria şi-a retras protestul. 

Campania cu pronunţat caracter propagandistic de schimbare a numelor a fost desfă- 
şurată cu scopul de a le „aminti” turcilor că în realitate ei sunt bulgari care au îmbrățișat 
cultura şi obiceiurile turceşti numai şi numai ca urmare a procesului de islamizare impus 
în mod abuziv de autorităţile otomane. În acest fel, guvernul bulgar comunist se străduia 
să demonstreze că turcii bulgari sunt victimele unei constrângeri şi mai violente decât în 
cazul pomacilor, de vreme ce au imbratisat nu numai religia cotropitorilor, ci şi limba si 
obiceiurile acestora. Campania a primit un nume foarte perfid: „Procesul Renaşterii” 
(Bv3poOumennuam npoyec), care sugera renasterea „adevăratei” conştiinţe nationale a 
bulgarilor care timp de mai multe secole se crezuseră turci. 

„Procesul Renașterii” n-a decurs paşnic, în unele localităţi având loc revolte, înăbușite 
de altfel cu brutalitate de serviciile de ordine. Protestatarii cei mai activi au fost aruncaţi 
în închisoare. În intervalul 1984-1987, Siguranţa Naţională a prelucrat în total 34 de grupări 
în cadrul cărora activau circa 450 de persoane!. Cel mai cunoscut răzvrătit a fost Ahmed 
Dogan, care din 1974 fusese agent al Sigurantei Naţionale sub pseudonimele „Angelov”, 
„Serghei” şi „Sava”?, ceea ce, într-o anumită măsură, pune sub semnul întrebării sinceri- 
tatea intentiilor lui. Întrucât minoritatea turcă locuia în majoritatea cazurilor în regiuni 
putin frecventate, „Procesul Renaşterii” a avut loc departe de ochii turiştilor. Chiar si aşa, 
s-a ajuns la proteste internationale fata de această acţiune, imaginea Bulgariei având mult 
de suferit. Dar protestele n-au schimbat absolut nimic, asa încât, până la sfârşitul regimului 
comunist, turcii din Bulgaria au purtat nume şi prenume care le fuseseră atribuite artificial, 
pe cale administrativă. 

Bilanţul „Procesului Renaşterii” a fost foarte nefavorabil pentru autorităţi. Turcii nu 
voiau să „se renască”, iar autorităţile n-au făcut decât să şi-i transforme în duşmani. Printre 
etnicii bulgari, campania a provocat cel mult indiferenţă şi, într-o mare măsură, compasiune 
pentru turci, respectiv aversiune fata de echipa lui Jivkov. În regiunile în care trăiau multi 
turci, unii bulgari erau de acord în principiu cu aceste măsuri, dar în orice caz numai 
segmentele cele mai naţionaliste ale populaţiei sprijineau cu toată convingerea această 


1. [lumurep Jlymxes, Pegonoyuama e Bbnzapua 1989-1991, kuura 1, Sofia, 2008, p. 28. 

2. „KoMucua 3a pa3kpnBaHe Ha JOKYMeHTHTE H 3a 0OGABABaHe Ha npuHannexHocT Ha Genrapcku 
TpaxkqaHH KbM J[bpxkaBHa curypHocT H pa3y3HaBarennnre cnyxGu Ha Prnrapckara HapoaHa 
apmua”, Pewenue, nr. 14, 04.09.2007. 

politică. Şi întrucât această categorie socială era oricum loială autorităților, faptul că se 
insista prin măsuri propagandistice pentru a-i mobiliza nu avea niciun sens. Autorităţile 
au pierdut astfel şi din punct de vedere propagandistic, „Procesul Renașterii” devenind 
ținta unor critici aspre din partea organizaţiilor disidente şi rămânând până în ziua de azi 
simbolul represiunii comuniste din Bulgaria. 


Reorganizarea 


Preluarea puterii de către Gorbaciov şi discursul adaptat de el pentru reconstrucţia 
sistemului au provocat mari dificultăţi echipei lui Jivkov. Timp de câteva decenii, acest 
conducător bulgar nu făcuse altceva decât să execute indicaţiile regizorilor succesivi de 
la Kremlin, străduindu-se să aplice şi în ţara sa soluţiile sovietice sau, în orice caz, cel 
puţin pe cele care erau profitabile pentru propria persoană. De data aceasta însă, dacă s-ar 
fi conformat fără comentarii voinţei sovieticilor, şi-ar fi grăbit propriul sfârşit politic. În 
fata aceleiaşi dileme erau puşi şi alti conducători, colegi din aripa dură ai lui Jivkov: Husák, 
Honecker şi Ceauşescu (echipele lui Jaruzelski si Kadar au acceptat ideea perestroikăi fara 
prea multă împotrivire). Fiecare dintre ei a luat decizia de a boicota noua linie politică, 
prelungind vechiul sistem cât mai mult posibil. Jivkov, care părea să le fie superior celorlalți 
doi din punct de vedere intelectual, spre deosebire de Ceauşescu, de exemplu, dispunea 
încă de o gândire trează, în ciuda vârstei sale înaintate, așa încât a hotărât să aleagă o altă 
cale, întortocheată şi periculoasă, dar perfect pusă la punct. 

În ciuda faptului că era animat de o aversiune prea putin disimulată faţă de Gorbaciov, 
Jivkov a sprijinit iniţial perestroika la nivel declarativ, străduindu-se să dea impresia că-n 
Bulgaria ea este implementată. Dar retrospectiv se vede din ce în ce mai clar că făcea totul 
pentru a întârzia anumite procese, întreţinând si prelungind la nesfârşit discuţiile despre 
imponderabilele acestora, simulând schimbările, străduindu-se să le dirijeze spre fundături 
economice sau, dacă nu se putea altfel, aplicându-le după o procedură cât mai întortocheată. 
Până în momentul în care a căzut, Jivkov a introdus de fapt o singură reformă care nu 
putea fi nicidecum evitată — Decretul 56. El se baza fără îndoială pe faptul că Gorbaciov 
Şi cei din jurul lui aveau să fie rapid anihilati şi spera că vor fi înlăturați de la putere la 
fel cum se întâmplase mai înainte cu Hruşciov, iar situaţia va reveni la starea ei 
anterioară. 

Cu toate acestea, în Bulgaria erau aparent aplicate imperativele promovate de noua 
echipă sovietică. Primii doi ani din mandatul lui Gorbaciov s-au scurs în Bulgaria sub 
semnul interminabilelor pregătiri pentru implementarea ideilor Kremlinului. În propaganda 
oficială nici nu era folosit de altfel termenul rusesc „perestroika”, ci corespondentul său 
bulgar „npeycmpoicmeo” (în traducere exactă, „reorganizare”), ceea ce la o adică putea 
dovedi că ideea se internationalizase profund şi că se căuta „o formulă naţională specifică” 
pentru aplicarea principiilor ei. În realitate, acest termen n-a făcut însă decât să dilueze 
ideea şi să-i slăbească forța reformatoare. 

Tocmai acestui scop i-a servit şi prima încercare serioasă de introducere a schimbării 
în politica internă. Decizia a fost luată cu ocazia plenarei CC al BKP din 28-29 iulie 1987. 
Jivkov şi alţi membri ai conducerii au anunţat că trebuie efectuată „o reorganizare din 
temelii” (ropenno npeycmpoucmeo) pentru a elimina „deformările” (0epopmayuume) 
apărute în cursul procesului de construire a socialismului în Bulgaria. În cursul plenarei 
a fost invocată necesitatea de a se introduce „mai multă democraţie” prin intermediul 

„pluralismului socialist”. S-a discutat de asemenea despre rolul partidului comunist in stat 
Şi în societate. S-a născut astfel un plan de reforme destul de cuprinzător, cunoscut prin 
sintagma „Concepţia din iulie” deja amintită!. 

Principalul mesaj al ,,Conceptiei din iulie” a fost relativa liberalizare a vieții politice. 
Apelul la „pluralism socialist” a fost interpretat ca un îndemn de a discuta mai liber la 
anumite niveluri, iar mai târziu de a crea organizaţii neformale care să solicite reforme în 
diferite domenii. Tocmai un astfel de curent corespundea de fapt ideilor sovietice despre 
perestroikă. Numai că pe lângă acesta au mai apărut alte două, iniţial mai puternice, 
canalizând energia persoanelor care le reprezentau într-o direcţie total inofensivă atât 
pentru comunism ca sistem, cât şi pentru Jivkov ca persoană. Primul dintre ele a fost 
reformarea parțială a administraţiei cu scopul de a o adapta mai bine la „pluralismul 
economic” — una dintre tezele ,,Conceptiei din iulie”. În cadrul acestei acţiuni a fost 
efectuată o reorganizare a ministerelor şi a altor organe responsabile de politica economică, 
fără a schimba însă principiile fundamentale ale sistemului economic. Cu alte cuvinte, nu 
era vorba decât de un retuş cosmetic, servind probabil ca pretext pentru a amâna aplicarea 
schimbărilor promise. 

O a doua formă de activitate contraproductivă a fost crearea unui grup de lucru care 
urma să pregătească o nouă constituţie ca reflectare a noilor curente ideologice venind 
dinspre Moscova. De regulă, în ţările comuniste, legea fundamentală constituia un docu- 
ment fără prea mare valoare, iar Bulgaria din vremea lui Jivkov nu făcea excepţie. Dar 
elaborarea unei noi constituţii putea da impresia că se pregătesc anumite reforme, când in 
realitate nu era vorba decât de simple discuţii sterile şi de efectuarea unor analize, de 
găsirea unor motivări, de exegeze care nu erau nimănui de folos. 

Concepţia din iulie era doar un paravan în spatele căruia încercau să se ascundă Jivkov 
şi echipa lui. Dar s-a dovedit destul de repede că analiştii ruşi nu pot fi pacaliti chiar asa 
uşor. Încă din 16 octombrie 1987, cu ocazia unei întâlniri la Kremlin, Gorbaciov l-a criticat 
aspru pe Jivkov pentru încetineala cu care introducea reformele cerute de centrală. Probabil 
că după această vizită conducerea sovietică a ajuns la concluzia că pe viitor colaborarea 
cu Jivkov va fi practic imposibilă şi de aceea perestroika va trebui implementată împotriva 
voinţei lui. Din acel moment a început confruntarea dintre conducătorul bulgar si autori- 
tatea de la Moscova care, pe de o parte, încerca să creeze în cadrul conducerii bulgare o 
facțiune ostilă lui Jivkov, iar pe de altă parte să determine categoriile largi de membri de 
partid, intelectualii şi chiar populaţia să gândească si să treacă la acţiune. lar acest lucru 
era necesar pentru crearea unei atmosfere favorabile îndepărtării lui Jivkov care, spre 
deosebire de vecinul său Ceauşescu, de exemplu, se bucura în continuare de popularitate 
în rândul celor mai mulţi dintre locuitorii Bulgariei. 


Opoziția în Bulgaria 


În Bulgaria n-a existat practic o opoziţie anticomunistă pentru că, după lichidarea fizică 
sau emigrarea (adică expulzarea) persoanelor legate de regimul anterior, în această ţară 
nu mai avea cine să se opună noilor autorităţi. Chiar şi în România, unde regimul comunist 
a fost la fel de brutal, au existat totuşi germeni de revoltă, iar populaţia îşi exprima uneori 


1. [lumurep Jlymxes, Peeonioyuama e Bvneapua..., pp. 24-25. 

împotrivirea faţă de dictatură. În Bulgaria (în afară de turci, care se opuneau mai degrabă 
exceselor naţionaliste şi politicii de îndoctrinare ateistă decât comunismului), n-au existat 
la drept vorbind mai mult de câteva zeci de opozanți. De altfel, toţi trăiau sub supravegherea 
vigilentă a Sigurantei Naţionale, mulţi dintre ei având interdicţie de a părăsi localitatea de 
domiciliu sau fiind supuşi altor genuri de restricţii. 

Chiar şi în aceste condiţii, au putut fi organizate anumite acţiuni sporadice. În cursul 
înăbuşirii Primăverii de la Praga de către armatele Pactului de la Varşovia (Bulgaria a fost 
unul dintre cele cinci state care au participat la această operaţiune), s-au produs câteva 
mici mişcări de protest organizate de grupuri restrânse de persoane. Printre participanţi se 
număra şi scriitorul Gheorghi Zarkin, care în 1966 fusese trimis la închisoare pentru 
răspândire de manifeste cu conţinut anticomunist. După intrarea armatelor Pactului de la 
Varşovia în Cehoslovacia, el a intrat în greva foamei, adresând această formă de protest 
autorităţilor penitenciarului. A şi murit de altfel în închisoare în 1977, ca urmare a bătăilor 
crunte prin care era reeducat. În septembrie 1968 a avut loc de asemenea protestul stu- 
dentilor de la Facultatea de Istorie din cadrul Universităţii Kliment Ohridski din Sofia 
împotriva invadării Cehoslovaciei. Studenţii Eduard Ghenov, Alexander Dimitrov şi Valentin 
Radev au împrăștiat manifeste, faptă pentru care au fost imediat arestaţi. Ghenov a rămas 
în închisoare timp de zece ani, după ce pedeapsa i-a fost prelungită ca urmare a participării 
sale la un protest organizat în cadrul închisorii. A fost eliberat abia în 1978. 

O puternică impresie a provocat în lume uciderea, pe data de 7 septembrie 1978, a 
scriitorului Gheorghi Markov care trăia în emigrație. El se născuse la Sofia in 1929. Încă 
din anii '60, încerca să strecoare în scrierile sale elemente critice la adresa regimului lui 
Jivkov, chiar dacă în același timp scria scenariul unui bine-cunoscut serial de propagandă, 
La fiecare kilometru (Ha ecexu xunomemvp). În 1969 a emigrat în Occident — mai întâi în 
Italia, apoi în Germania, pentru ca în cele din urmă să se stabilească la Londra, unde a început 
să lucreze la secţia bulgară a BBC. A fost ucis cu vârful otrăvit al unei umbrele. „Umbrela 
bulgară” (Bvnzapcku ua» p) a devenit mai târziu celebră ca simbol al instrumentului crimelor 
săvârşite de serviciile speciale comuniste în Occident. 

În mai 1977, opozantii bulgari au elaborat un răspuns la Carta 77 a colegilor lor 
cehoslovaci. Ei au reuşit să scoată din tara acest document care, fiind difuzat la posturile 
de radio cu secţii în limba bulgară din Occident, a provocat un oarecare ecou. Dar asupra 
populaţiei din ţară el n-a exercitat o influență semnificativă. 

Cel mai cunoscut opozant din anii '80 a fost Ilia Minev. El se născuse pe 5 decembrie 
1917 în localitatea Saranba (care după război a fost redenumită Septemvri) din regiunea 
Pazargik. În 1930 a devenit profesor la o şcoală gimnazială din Pazargik, apoi a plecat la 
Toulouse, unde a absolvit facultatea de chimie. După aceea s-a întors în ţară şi a intrat în 
legătură cu mişcarea naționalistă, s-a înrolat in Legiunile Naţionale Bulgare, o organizaţie 
cu tentă fascistă. În 1946 a fost arestat şi condamnat la multi ani de închisoare, fiind eliberat 
abia spre sfârşitul anilor '70 (cu scurte întreruperi, şi-a petrecut în închisoare circa 30 de 
ani). După eliberare, s-a întors în localitatea natală Septemvri, autorităţile interzicându-i 
să părăsească oraşul. În plus, corespondenţa îi era controlată şi toţi cei care îl vizitau erau 
verificaţi. Ilia Minev era de asemenea obligat ca, de trei ori pe zi, să se prezinte la postul 
de miliţie pentru a-și confirma prezenţa. În perioada detenţiei în diferite închisori de pe 
tot cuprinsul țării, el a cunoscut și alte persoane cu biografii asemănătoare. Împreună cu 
acestea, pe la începutul anilor ’80, a constituit o grupare anticomunistă informală. În scopul 
apărării drepturilor omului în Bulgaria, activitatea acesteia se limita la discuţii şi apeluri 
sporadice, iar uneori la greva foamei. Dar până în perioada perestroikăi opozantii n-au 
reuşit să câştige cu ideile lor adeziunea unor categorii mai largi ale populaţiei. 

Pe plan internaţional, Minev s-a lansat în a doua jumătate a anului 1986, când a semnat 
o „Scrisoare Deschisă — Apel adresat Conferinţei pentru Securitate şi Cooperare în Europa 
de la Viena”. Semnătura lui Minev era în capul listei. Pe lângă el, acest document mai 
fusese semnat, printre alţii, de Teko Jekov, Grigor Simov, Grigor Bojilov şi Eduard 
Ghenov. În scrisoare se afirma, spre exemplu, că unele ţări, „la 11 ani după [Conferinţa 
de la] Helsinki, nu asigurau încă niciunul dintre drepturile fundamentale ale popoarelor lor”. 
Pe 19 decembrie 1986 s-a reuşit transmiterea „Apelului” către Ambasada Statelor Unite la 
Sofia şi astfel scrisoarea a devenit unul dintre documentele Conferinţei de la Viena. 

În lunile următoare, Minev a lucrat intens împreună cu colegii săi la proiectul de a crea o 
nouă formaţiune politică. Obstacolul cel mai important îl constituia însă arestul la domiciliu 
al lui Minev. Dar cum avea multă experienţă în găsirea unor metode de a rezolva această 
problemă, a reuşit de multe ori să înşele vigilenta agenților Sigurantei Nationale şi s-a putut 
întâlni cu alti opozanți (de exemplu, Tekov în Mihailovgrad). Datorită „Apelului”, Minev a 
devenit o figură destul de cunoscută, lucru care obliga autorităţile să recurgă la metode represive 
mai voalate şi să se concentreze în primul rând asupra necesităţii de a-l împiedica să-i întâl- 
nească pe ceilalți opozanți şi să redacteze împreună cu ei fel de fel de documente. 

În cele din urmă, pe 16 ianuarie 1988 a fost înființată Asociaţia Independentă de Apărare 
a Drepturilor Omului (Hezaeucumomo Opyxcecmeo 3a 3auţuma na npaeama Ha uoeexa 
— NDZPC). Preşedinte al acesteia a devenit Minev, iar secretar Tekov. Grupul nu era 
constituit decât din câteva zeci de membri, dar, după mulţi ani, era prima organizaţie 
independentă din Bulgaria. O ameninţare suplimentară pentru autorităţi era faptul că 
NDZPC reunea totuşi opozanți adevăraţi, şi nu, aşa cum se va întâmpla ceva mai târziu 
cu alte asociaţii, membri disidenti ai partidului sau chiar agenţi ai Sigurantei Nationale. 
Minev şi colegii lui se asociaseră pentru a se opune regimului, şi nu pentru a realiza o 
„reorganizare” a lui. Teoretic, scopurile pe care şi le propunea NDZPC se refereau exclusiv 
la apărarea drepturilor omului, dar nu putem exclude nici varianta ca, mai târziu, la pro- 
gramul initial să fi fost adăugate şi revendicări de natură politică. 

În cursul primului an de activitate a NDZPC, membrii asociaţiei au încercat zadarnic 
să obţină recunoaşterea oficială legală a activităţii ei (lucru care teoretic era absolut în 
acord cu ideea de pluralism declarată în „Concepţia din iulie”) şi tot în zadar au încercat 
să organizeze manifestații. Demonstrația care a avut loc pe 25 decembrie 1988 în oraşul 
Ihtiman a fost tentativa de cea mai mare amploare de a pune autorităţile în fata unui fapt 
împlinit, numai că ea a fost întreruptă de organele Sigurantei Naţionale. Ilia Minev a facut 
de mai multe ori greva foamei, iar câțiva membri ai NDZPC au fost obligaţi să emigreze — în 
octombrie 1988, Eduard Ghenov, care fusese expulzat din Bulgaria, a primit azil în Statele 
Unite. Cu toate acestea, NDZPC devenea din ce în ce mai cunoscută, în primul rând datorită 
mass-mediei occidentale. Situaţia era gravă nu numai pentru autorităţi, ci în primul rând 
pentru disidentii din partid, ale căror biografii erau, în comparaţie cu a lui Minev şi ale 
colegilor lui, mai mult decât palide. Existenţa NDZPC îi împiedica foarte mult pe disidenti 
să joace rolul unei opoziții unitare anti-Jivkov, cu atât mai mult cu cât campania de discre- 
ditare a acestei asociaţii de opoziţie şi a liderului ei, desfăşurată de mult timp în presa bulgară, 
nu făcea în realitate altceva decât să le sporească şi mai mult popularitatea. 

Modul în care autorităţile s-au debarasat de Minev a fost, după toate aparențele, foarte 
bine pregătit. Pe 25 ianuarie 1989, la domiciliul lui din Septemvri a venit cineva care s-a 
prezentat drept adept al NDZPC, doritor să ajute la desfăşurarea activităţilor organizaţiei. 
Se numea Rumen Vodenicearov, născut în anul 1938. Provenea dintr-o familie cu serioase 


1. Kanmun Hocuqos (ed.), Hauanomo. CAC — nonumuuecku 0630p u xpononozua, Sofia, 2008, p. 21. 

tradiţii comuniste. Tatăl lui fusese unul dintre membrii fondatori ai organizaţiei comuniste 
studenţeşti din perioada interbelică, iar mama lui membră a BKP, de meserie procuror, cu o 
vastă experienţă si activistă în cadrul organizaţiei comuniste a femeilor. Rumen Vedenicearov 
era chimist. Până în 1971 lucrase în cadrul Institutului pentru Chimie Organică de pe lângă 
Academia Bulgară de Ştiinţe (Bwnzapckama Axademua na Hayxume — BAN), iar din 1971 
până în 1989 la Institutul de Cercetări Ştiinţifice pentru Chimie-Farmacie din Sofia. Ca 
hobby practica turismul montan de performanţă, fusese în Alpi, în Himalaya, în Pakistan. 
Obţinerea acordului autorităţilor pentru călătoriile în aceste regiuni ale globului nu era 
posibilă decât cu ajutorul unor cunoştinţe situate la nivelul superior de conducere a ţării. 

E greu de înţeles de ce un om cu experienţa lui Minev a putut avea încredere în 
Vodenicearov. În orice caz a fost o greşeală plătită foarte scump. Initial, nou-inregimentatul 
„opozant” a acţionat în favoarea NDZPC şi a lui Minev, deoarece, chipurile, prin inter- 
mediul cunoştinţelor sale de la Sofia, le transmitea anumite informaţii unor ziarişti străini. 
Spre deosebire de alte persoane, Vodenicearov nu avea niciun fel de dificultăţi pentru a-l 
vizita pe Minev la Septemvri. 

La câteva luni după prima întâlnire cu Minev, Vodenicearov a început organizarea primei 
„filiale din Sofia” a NDZPC. Întrucât numele creatorului acestei organizaţii era larg cunoscut, 
el nu l-a putut elimina prea uşor din conducere; asa încât a fost obligat să facă în asa fel 
încât membrii ramurii „sofiote” să fie mai numeroşi decât cei ai ramurii „septemvriste”. În 
jurul lui Vodenicearov au început să se concentreze diferite persoane: opozanți, dar si figuri 
mai misterioase cum ar fi Volen Siderov, pe atunci fotograf la Muzeul Naţional al Literaturii 
din Sofia. În vara anului 1989, grupul de la Sofia devenise atât de numeros şi de influent, 
încât Vodenicearov putea trece la o revoltă în sânul NDZPC. Pe 16 august 1989, a avut loc 
la Sofia o întâlnire a filialei din capitală a asociaţiei fără ca Minev să fie anunţat (oricum 
n-ar fi putut participa, deoarece era arestat la domiciliu). Rumen Vodenicearov a fost astfel 
ales în unanimitate ca președinte al organizaţiei de la Sofia a NDZPC. În același timp au 
fost eliminate toate persoanele apropiate lui Minev. Din acel moment, filiala din Sofia a 
preluat toate contactele și a început să acţioneze ca unic reprezentant al Asociaţiei. În toamnă, 
Minev şi toţi oamenii lui erau eliminaţi de pe listele NDZPC. 

Acesta a fost de fapt sfârşitul celei mai mari mişcări de opoziţie din Bulgaria. Minev 
şi colegii lui n-au mai jucat niciun rol în evenimentele ce au urmat. Sub conducerea lui 
Vodenicearov, NDZPC s-a alăturat mişcărilor care-l sprijineau pe Gorbaciov, perestroika 
şi reforma internă a sistemului comunist. În afara grupării lui Minev au mai existat şi alte 
organizaţii de opoziţie, dar importanţa lor a fost absolut marginală. 


„Eschimoşii democraţiei”: disidenti şi complotişti 


Rolul opoziţiei a fost preluat de grupările disidente. Ele proveneau din rândurile par- 
tidului, din organizaţiile peripartinice, din categoria oamenilor de ştiinţă afiliati partidului 
comunist şi din cadrele Sigurantei Naţionale. Aceasta întrucât opoziţia era oricum foarte 
slabă, iar după manevrele lui Vodenicearov ea a dispărut practic cu totul şi în golul creat 
astfel s-au infiltrat grupările disidente care, mai ales peste hotare, se dădeau drept orga- 
nizatii anticomuniste — ceea ce nu era de fapt decât o falsificare grosolană a realitatii'. 


1. În general sunt considerate opozante acele persoane care nu aveau nicio legătură cu partidul 
comunist, pe când disidenfii provin din rândul membrilor de partid sau al intelectualilor care 
gravitau în jurul partidului comunist. In momentul in care a fost înființată Uniunea Forţelor 

Iniţial, singurul lor ţel era accelerarea implementării perestroikăi în Bulgaria. Anumite 
conţinuturi antisistem au apărut abia după căderea lui Jivkov, acestea nefiind incluse pe 
scară largă în programul lor decât în campania preelectorală din iunie 1990 şi în perioada 
răsturnării lui Petăr Mladenov, câteva luni mai târziu. Întrucât pe termen lung anumiţi 
politicieni importanţi la vremea respectivă întrevedeau o şansă de avansare socială pentru 
propria persoană tocmai în asumarea rolului de activişti anticomuniști, bulgarii au devenit 
martorii spectacolului rescrierii mai multor biografii şi al asumării unui trecut de opozanți 
în cazul unor persoane care nu fuseseră niciodată în opoziţie. 

Pe lângă disidentii care unelteau împotriva lui Jivkov, mai complota şi un grup de 
membri de partid de la nivelul cel mai înalt. Nici ei nu voiau de fapt să răstoarne regimul 
comunist, ci doar să i se alăture lui Gorbaciov, să înfăptuiască directivele acestuia, elimi- 
nându-l pe dictator şi luându-i locul la conducere. Din punctul de vedere al lui Jivkov, 
tocmai această grupare era cea mai periculoasă, cu atât mai mult cu cât el nu putea lupta 
deschis împotriva ei. Până în momentul căderii conducătorului, complotiştii colaboraseră 
probabil într-o anumită măsură cu disidenţii, chiar dacă majoritatea inaltilor funcţionari se 
exprimau deseori într-un mod violent atunci când vorbeau despre aceştia din urmă; divergentele 
dintre cele două categorii s-au manifestat abia în faza următoare a transformărilor politice. 

Şi unii, şi ceilalți erau la vremea respectivă puternic influenţaţi de evenimentele ce aveau 
loc în Uniunea Sovietică. Pe tot teritoriul ţării putea fi urmărit Programul I al televiziunii 
sovietice, retransmis ca atare de staţia de emisie din Sofia. Fiecare cetăţean bulgar avea de 
asemenea acces la presa sovietică scrisă, pentru că limba rusă era cunoscută de toată lumea, 
astfel încât ideile echipei lui Gorbaciov puteau fi promovate cu atât mai uşor. În a doua 
jumătate a anilor '80, numărul abonamentelor lunare la periodicele sovietice se ridica la 
câteva sute de mii. Pe lângă aceasta, în sânul intelectualitatii bulgare, ideile perestroikăi erau 
promovate de diferite categorii de cetăţeni sovietici — ziarişti, corespondenţi, diplomaţi etc. 
Aceştia aveau numeroase ocazii de a intra în contact cu bulgarii şi se bucurau nu numai de 
încrederea disidentilor, ci şi de a celor mai mulţi dintre intelectualii neafiliati. Dintre ziariştii 
bulgari care „făceau reclamă” perestroikăi, cel mai cunoscut era Kevork Kevorkian, a cărui 
emisiune Duminică de duminică (Bcaxa nedena), transmisă săptămânal de Programul I al 
televiziunii bulgare, făcea ca în faţa televizoarelor să se adune în mod sistematic un mare 
număr de persoane interesate. În emisiunile sale, el realiza o adevărată glasnost, abordând 
multe teme pe care alți reprezentanţi ai mass-mediei le evitau. 

Cel mai cunoscut dintre disidenţii acestei perioade a fost Jeliu Jelev. El a devenit de 
altfel „imaginea reprezentativă” a schimbării de regim, iar numirea lui ca preşedinte pe 
data de | august 1990 este considerată unul dintre momentele de răscruce din istoria 
Bulgariei. Jelev s-a născut pe 3 martie 1935 în satul Veselinovo din judeţul Sumen. În 
1958 a absolvit Facultatea de Filosofie din cadrul Universităţii din Sofia. A activat în 
cadrul organizaţiei comuniste de tineret, iar din 1960 a devenit membru al BKP. În 1967, 
şi-a scris cea mai importantă lucrare, Statul totalitar (Tomanumaphama Ovpxcaea) — o 
disertaţie în care făcea aluzie la existenţa unor asemănări între sistemul politic nazist şi 
cel comunist. Cartea n-a putut vedea însă lumina tiparului, întrucât cenzura a descoperit 
în conţinutul ei elemente incompatibile cu linia oficială a partidului; ea a apărut abia în 
1982, cu alt titlu: Fascismul (®awu3mom). Publicarea acestei disertatii a provocat scandal, 
astfel încât o parte din tiraj a fost imediat retrasă din librării, iar persoanele implicate în 


Democratice (decembrie 1989) cuvântul „opozant” desemna deja cu totul altceva, fiind apropiat 
de sensul pe care acest cuvânt îl posedă în societăţile democratice, cel de membru al unei grupări 
politice care în momentul respectiv nu se află la putere. 

activitatea de editare au fost sancţionate pe linie profesională si de partid!. Jelev n-a fost 
însă dat afară din universitate şi a putut să-şi continue activitatea de cercetare ştiinţifică. 
Scandalul iscat în jurul cărţii sale a făcut ca numele lui să fie asociat cu activităţile disi- 
dente, chiar dacă acest lucru nu era cunoscut decât unor grupări restrânse de intelectuali, 
preocupaţi în mod deosebit de problemele istorice şi politologice. Dar Jelev s-a alăturat 
mişcării disidente abia în momentul în care aceasta s-a mutat din provincie în capitală. 

Activitatea lui Minev şi principiile promovate de el în favoarea apărării drepturilor 
omului îngustaseră domeniul pe care disidentii îl puteau ocupa în conştiinţa socială. 
Tematica drepturilor omului era deja „ocupată”, aşa încât era nevoie să se găsească altceva. 
La fel ca în alte ţări din Europa Centrală şi de Est, acest rol de mobilizator al mişcării 
disidente si al populaţiei în ansamblul ei l-a jucat ecologia. 

Locul unde a început mișcarea disidentă a fost oraşul Ruse, situat pe malul Dunării, la 
graniţa cu România. Pe cealaltă parte a fluviului se află oraşul Giurgiu (în limba bulgară 
TropreBo), unde la vremea respectivă funcţiona un mare combinat chimic. Această unitate 
industrială emitea vapori deosebit de nocivi şi urât mirositori, ceea ce constituia coşmarul 
locuitorilor din Ruse. Demersurile întreprinse de autorităţile bulgare pentru a-i determina 
pe români să rezolve această problemă erau însă lipsite de energie şi stângace, lucru care 
a făcut ca până în perioada perestroikăi să nu se ajungă la niciun rezultat. N-au existat nici 
proteste sociale, chiar dacă la Ruse calitatea vieţii se înrăutățea continuu. Cei mai expuşi 
erau, desigur, copiii. 

Pe 27 septembrie 1987, la Ruse a fost organizată prima demonstraţie împotriva poluării 
mediului natural — erau avute în vedere emanatiile toxice de la combinatul chimic din 
Giurgiu. Protestele au fost initiate de femei, care erau nelinistite din cauza impactului 
noxelor asupra dezvoltării copiilor lor. La demonstraţie au luat parte circa 50 de persoane?. 
Această manifestaţie, beneficiind de sprijinul reprezentanţilor mass-media din zonă, a 
trezit interesul unui grup de intelectuali si cineasti din capitală. Printre aceştia se numărau 
filosoful Stefan Gaitandjiev, scenaristul Gheorghi Avramov şi regizorul Iuri Jirov. Ei s-au 
deplasat la Ruse, unde au realizat un film documentar pe tema amenințărilor ecologice şi 
a protestelor împotriva combinatului român. Astfel s-a conturat o imagine care s-a dovedit 
crucială pentru mişcarea disidentă din Bulgaria. 

Filmul intitulat Respiră ([umaii), în regia lui Juri Jirov şi pe baza scenariului scris de 
Gheorghi Avramov, prezenta problema poluării oraşului Ruse din punct de vedere stiintific 
şi social. Filmul cuprindea protestul mamelor, interviuri cu participanţi la acest eveniment 
Şi o lungă secvenţă cu marșul locuitorilor din Ruse prin fata sediului autorităţilor locale. 
La mitingul organizat cu acea ocazie a vorbit, printre alţii, şi Gheorghi Filipov, numit şi 
Grişa (premier în perioada 1981-1986 şi până la căderea lui Jivkov, membru al conducerii 
superioare de partid), care a promis să rezolve problema poluării mediului prin negocieri 
cu autoritățile române. La auzul acestor cuvinte, manifestantii au început să scandeze: 
„Filipov! Filipov!”. Filmul se încheie cu aceasta imagine’. 


l. Acest tip de formulări apăreau frecvent în legătură cu activitatea membrilor de partid care 
încălcau anumite norme. Sanctiunile „pe linie profesională şi de partid” erau diferite, în funcţie 
de importanţa abaterii. Cele mai grave sancţiuni erau excluderea din partid şi pierderea locului 
de muncă. ; 

2. Lilecmo ynpaenenue cpeuy nebpopmannume opeanusayuu e Bvnzapua 1988-1989, Sofia, 1999, 
p. 23. 

3. Aş dori să-i mulţumesc pe această cale domnului Gheorghi Avramov pentru că ne-a oferit 
posibilitatea de a viziona filmul Respiră (bux uckan na Gnaronapa Ha rocnomnun [eopru ABpaMoB 
3a npenocTaBetna punM Juwaŭ). 

La drept vorbind, e greu să găseşti în conţinutul lui mesaje incendiare, cu atât mai mult 
cu cât Filipov, unul dintre oamenii cei mai de încredere ai lui Jivkov, este prezentat ca 
erou pozitiv. $i, la urma urmei, nu este foarte clar de ce au permis autorităţile realizarea 
acestui documentar — filmările puteau fi întrerupte în orice moment: ar fi fost suficient să 
fie dată o simplă dispoziţie în acest sens. lar dacă filmul a fost realizat cu scopul de a 
promova imaginea lui Filipov, atunci de ce, mai târziu, el a jucat un rol absolut diferit? 

Premiera filmului n-a avut loc decât câteva luni mai târziu. Între timp, la Ruse au avut 
loc alte manifestații (până pe 10 februarie 1988 au fost înregistrate patru proteste şi trei 
tentative nereuşite de a organiza mitinguri; la ultima demonstraţie au participat circa 2.000 de 
persoane), problema fiind adusă la cunoştinţa întregii populaţii a Bulgariei de presa naţională. 
Astfel, pe 18 februarie a fost publicat un articol pe această temă în revista Frontul Literar 
(lumepamypen ponm). Problema poluării mediului natural din Ruse a început să fie bine 
cunoscută de reprezentanții intelectualitatii bulgare. Cu orice ocazie, aceştia isi exprimau 
indignarea fata de activităţile nocive ale regimului lui Nicolae Ceausescu. 

Si autorităţile aveau o atitudine oarecum favorabilă activităţii disidente. Cu ocazia 
Conferinţei Naţionale a BKP (28-29 ianuarie 1988), Jivkov sublinia că „nu-i corect să ne 
opunem înființării grupărilor independente, asociaţiilor de sine stătătoare si a altor forme 
autonome de organizare a populaţiei”!. Dar în curând urma să se constate că înfiinţarea 
unor astfel de grupări, chiar dacă ar fi fost formate exclusiv din membri de partid, era 
interpretată ca trădare. 

Prezentarea filmului Respiră a avut loc pe 8 martie 1988 la Casa Filmului, situată în 
zona centrală a Sofiei. Autorităţile n-au făcut nimic pentru a o împiedica. De o vreme, 
Casa Filmului devenise gazda unor prezentări de filme şi a unor discuţii legate de acestea, 
fiind un loc popular, intens frecventat de elita intelectuală a capitalei bulgare. Încă înainte 
de premiera filmului, în cadrul Institutului de Filosofie de pe lângă BAN (Academia 
Bulgară de Ştiinţe), se întrunise de mai multe ori un grup de iniţiativă pentru înfiinţarea 
comitetului de apărare ecologică a oraşului Ruse. Din acest grup făceau parte, printre alții: 
Stefan Gaitandjiev, sociologul Petko Simeonov şi Jeliu Jelev. Ei au decis ca, după prezen- 
tarea filmului, să înfiinţeze o organizaţie ecologică informală. După prezentarea la care 
au participat circa 400 de persoane a avut loc o discuţie şi apoi s-a procedat la strângerea 
de semnături pentru documentul Să salvăm Ruse (a cnacum Pyce), adoptat prin consens. 
Au fost peste 30 de semnături, aceste persoane înființând astfel prima organizaţie disidentă 
cu denumirea Comitetul Cetăţenesc de Apărare Ecologică a Oraşului Ruse (OGuyecmeen 
Komumem 3a exonozuuna 3auţuma Ha Pyce — OKEZR); preşedinte a fost ales scriitorul 
Gheorghi Misev. În comitetul de conducere al OKEZR au fost cooptate 33 de persoane, 
dintre care numai | 1 erau fără partid. Mişev amintea mai târziu, într-un stil destul de emfatic, 
că membrii fondatori erau un fel de „eschimoși ai democraţiei la graniţele nopţii polare”?. 
Printre aceşti „eschimoşi ai democraţiei” se numărau şi Sonia Bakiş, soţia lui Stanko Todorov, 
un demnitar de rang înalt, actorul Petăr Slabakov şi fizicianul Ivailo Trifonov. 

Simeonov şi Jelev n-au intrat în această organizaţie, chiar dacă au contribuit într-o 
măsură covârşitoare la înfiinţarea ei. Probabil că-n joc intraseră ambiţii personale, dar 
retrospectiv s-a dovedit că avuseseră dreptate, deoarece după mai bine de o jumătate de 
an ei au format o grupare mult mai puternică, în cadrul căreia cuvântul lor avea mult mai 
multă greutate. 


1. [lnMurep JlyaoeB, Pegontoyuama e Beazapua..., p. 35. 
2. Ibidem, p. 33. 

OKEZR îşi propunea o serie de obiective destul de limitate. Teoretic, după realizarea 
dezideratului de a reduce emisiile de substanţe nocive la combinatul chimic din Giurgiu, 
comitetul ar fi urmat să se autodesfiinteze, astfel încât caracterul său provizoriu era înscris 
în mod explicit în însuşi numele organizaţiei. Iar faptul că până la căderea comunismului 
nu s-a ajuns la realizarea postulatelor cuprinse în program n-a împiedicat organizaţia 
OKEZR să-şi piardă destul de repede entuziasmul iniţial. 

Încă de la câteva zile după înfiinţare, comitetul OKEZR a devenit ţinta unor critici acerbe 
din partea celor mai înalte foruri ale statului. Problema a fost discutată la două dintre şedinţele 
Biroului Politic: cele din 24 şi 27 martie 1988. Membrii conducerii superioare de partid şi 
de stat vorbeau despre „negativismul şi pesimismul” care i-ar fi caracterizat atât pe creatorii 
filmului Respiră, cât şi pe membrii OKEZR. Pe un ton aspru s-a exprimat spre exemplu 
Grişa Filipov, cel care în film deţinea un rol indiscutabil pozitiv, dar care în cadrul şedinţei 
Biroului Politic anunţa pe un ton apocaliptic că în spatele Comitetului se ascund „forţe 
antipartinice şi antistatale”. Acelaşi tip de argumente au fost invocate inclusiv de cei care 
complotau de fapt împotriva lui Jivkov. Ministrul Apărării, Dobri Djurov, afirma că aveau 


a 


de-a face cu „o forță organizată” îndreptată împotriva partidului şi autorităţilor statului, iar 
Andrei Lukanov sublinia că OKEZR trebuia „lovit puternic” si „zdrobit”!. 

În scurt timp a fost declanșat de asemenea un atac destul de puternic împotriva celor care 
erau legaţi într-un fel sau altul de Comitet. Mulţi dintre aceştia au fost excluşi din partid — 
printre ei se aflau Gheorghi Mişev şi Sonia Bakis; soțul ei, Stanko Todorov, a fost obligat 
să-şi dea demisia din Biroul Politic, chiar dacă rămânea în continuare membru de partid. Au 
fost luate de asemenea măsuri administrative — s-a dispus desfiinţarea Institutului de Filosofie 
de pe lângă BAN, decizie care nu a mai fost însă dusă la capăt. A fost orchestrată o campanie 
propagandistică împotriva OKEZR, care a avut însă drept principal rezultat informarea 
opiniei publice cu privire la existenţa comitetului şi a pericolului ecologic de la Ruse şi din 
întreaga ţară. Tematica ecologică a devenit populară în rândul cetăţenilor bulgari, dove- 
dindu-se o excelentă motivaţie pentru continuarea activităţilor disidente. 

Represiunile la adresa activiştilor OKEZR n-au fost atât de aspre ca în cazul membrilor 
Şi simpatizantilor NDZPC (sau cel putin al grupării „septemvriştilor”). Dar ele au dus la 
suspendarea completă a activității Comitetului. Tot ce au reușit să facă membrii acestei 
organizaţii s-a limitat astfel la două lucruri: redactarea şi semnarea prin consens a docu- 
mentului „Să salvăm Ruse”. Probabil că disidentii şi-au dat seama că OKEZR propune un 
program prea îngust si nu are şanse de a atrage un sprijin social prea larg. Initiativele ce 
au urmat au avut un caracter mai deschis, chiar dacă problema combinatului chimic din 
Giurgiu figura în continuare în programul lor ca un obiectiv important. Autorităţile bulgare 
au încercat de altfel să facă presiuni asupra lui Ceauşescu în această privinţă, dar fără 
niciun rezultat concret. 

Avea să treacă mai bine de o jumătate de an până la următoarea iniţiativă, ceea ce nu 
înseamnă însă că după pedepsirea persoanelor angajate în activitatea OKEZR nu s-ar mai 
fi întâmplat nimic. Intelectualii, mai ales cei legaţi de Universitatea din Sofia, susțineau 
cu tot mai mult curaj ideile sovietice de perestroika şi glasnost. Din perspectivă poloneză 
e greu de înţeles cum astfel de ieşiri puteau fi considerate o „revoltă”, dar într-o societate 
atât de terorizată cum era cea bulgară chiar şi cele mai mărunte devieri de la rigida linie 
politică oficială erau atent observate de organele de partid si de cele ale Sigurantei 
Naţionale. Întrucât însă, ca urmare a presiunii exercitate de ideile lui Gorbaciov, fusese 
acceptată o anumită liberalizare a sistemului, susţinerea tezelor sovietice nu mai era 


1. Ibidem, pp. 33-34. 

pedepsită, chiar dacă nu toată lumea ştia acest lucru. Deceniile succesive de amenințări şi 
decădere intelectuală isi arătau roadele: celor mai multi dintre bulgarii cu pregătire supe- 
rioară le era frică să vorbească deschis despre anumite probleme şi deseori nici nu simțeau 
de altfel o asemenea dorință. Tocmai de aceea disidenţii considerau că prima lor misiune 
constă în trezirea la viaţă a spiritului critic în rândul intelectualilor. 

În acest scop, după ce s-a mai liniştit furtuna din jurul OKEZR, au fost organizate mai 
multe întâlniri, seminare şi cursuri. Încă din martie 1988, Jelev si colegii lui începuseră 
acest gen de activităţi, iniţial în cadrul Universităţii din Sofia (un rol important în acest 
sens l-a jucat restaurantul universitarilor „Oul” [Aiiuero], un loc tradiţional de întâlnire 
nu numai pentru personalul universităţii, ci şi pentru toţi intelectualii din Sofia), apoi şi 
în alte oraşe. O importanţă deosebită a avut şi şcoala de vară a tinerilor istorici care fusese 
organizată în Primorsko la începutul lunii iunie 1988. În cadrul acesteia, Jelev a ţinut între 
altele un curs despre „rolul intelectualului în reorganizare”. În luna iulie a aceluiaşi an a 
avut loc la Varna un seminar al şcolii internaţionale de filosofie, în cadrul căruia au fost 
ridicate probleme asemănătoare si au fost susţinute teze destul de curajoase, ţinând cont 
de situația Bulgariei din momentul respectiv. 

În toamnă, tactica adoptată de disidenti s-a dovedit a fi justă. Din ce în ce mai multi 
intelectuali începeau să privească cu ochi critici realitatea, unii dintre ei având chiar curajul 
de a spune cu voce tare ceea ce gândeau. Ei erau încurajați in acest sens de progresul pe 
care-l înregistra perestroika în celelalte țări din blocul comunist, lucru despre care ofereau 
pe larg informaţii nu numai presa occidentală care reuşea să pătrundă în Bulgaria, ci şi 
presa scrisă si cea televizată din Uniunea Sovietică. Şi de vreme ce în celelalte țări era 
posibilă schimbarea pe care chiar şi Jivkov o sprijinea formal, de ce în Bulgaria totul 
trebuia să rămână ca înainte? Astfel de întrebări cu siguranță că-și puneau la vremea 
respectivă nu numai intelectualii, ci şi categorii tot mai largi ale populaţiei. 

Ca urmare a impulsionării, în timpul vacanței, a intelectualilor din mediile apropiate 
lui Jelev, a început să se cristalizeze tot mai clar ideea înființării unei organizaţii în cadrul 
căreia să aibă loc dezbateri politice. Din amintirile participanţilor la aceste întruniri rezultă 
că la început nu exista o concepţie clară în legătură cu orientarea ideologică a viitoarei 
organizaţii. Două posibile domenii de acţiune erau deja „rezervate”: de drepturile omului 
se ocupa NDZPC (suntem în perioada anterioară masinatiunilor lui Vodenicearov), iar 
ecologia era adjudecată de OKEZR. Lupta politică desfăşurată sub stindardul protejării 
mediului natural îşi demonstra de altfel evidenta-i slăbiciune. În aceeaşi măsură era dificil 
să fie preluate problematici care fuseseră deja exploatate în celelalte ţări comuniste, cum 
ar fi naționalismul (această resursă fusese oricum exploatată la maximum de echipa lui 
Jivkov în perioada „Procesului Renașterii”), creştinismul (Biserica Ortodoxă Bulgară 
fusese complet compromisă şi subjugată de Securitate, aşa încât nu se mai bucura de un 
prestigiu suficient în rândul populaţiei) sau sindicatele (era greu de imaginat o mişcare 
sindicală creată de intelectuali, fără participarea reprezentanţilor muncitorimii). 

În această situaţie, singura concepţie cât de cât coerentă, încă neexploatată, era repre- 
zentată de perestroika sovietică şi de deschiderea politică (glasnost) pe care aceasta o 
permitea. Era o formulă atât de cuprinzătoare, încât putea îngloba şi drepturile omului, şi 
ecologia, şi o anumită reabilitare a valorilor creştine (aşa cum se întâmplase de altfel în 
Uniunea Sovietică), şi mișcarea sindicală, si chiar o uşoară doză de nationalism (după 
modelul Fronturilor Naţionale, existente deja de o vreme în republicile sovietice). În plus, 
teoretic, Jivkov sprijinea perestroika pe care, în repetate rânduri, vorbind despre pluralism, 
lăsase să se înţeleagă că nu dorea s-o monopolizeze. La un moment dat, absenţa unei astfel 
de organizaţii l-ar fi putut deranja chiar pe şeful statului, reducându-i credibilitatea în ochii 

Kremlinului — în mai multe dintre ţările blocului comunist, astfel de asociaţii sau cluburi de 
dezbateri existau deja. 

Gruparea constituită în jurul lui Jelev si a colegilor lui avea în vedere initial crearea 
unui Club Gorbaciov. Înfiinţarea unei organizaţii purtând numele liderului sovietic pre- 
zenta, desigur, avantaje si dezavantaje. În ceea ce priveşte avantajele, se putea conta fara 
îndoială pe faptul că autorităţilor bulgare le-ar fi fost mai puţin la îndemână să reprime 
un grup de intelectuali asociaţi într-un club cu un asemenea patron. Şi probabil că mai 
uşor s-ar fi putut impune atât în faţa opiniei publice, cât şi în fata reprezentanţilor URSS 
rezidenţi în Bulgaria pentru a le câştiga sprijinul. Dar se pare că dezavantajele ar fi fost 
mai numeroase. În primul rând, preluarea numelui lui Gorbaciov ar fi fost echivalentă cu 
asumarea provizoratului situaţiei existente — în cazul căderii liderului sovietic, persoanele 
legate de acest club s-ar fi trezit într-o situaţie foarte dificilă. Cu toţii şi-l aminteau încă 
pe Hruşciov şi încercările sale de reformă. În al doilea rând, exista, cel puţin strict teoretic, 
posibilitatea ca acest club să fie înghiţit de o altă facțiune. Pentru că, în fond, în Bulgaria, 
reprezentantul lui Gorbaciov era Jivkov, şi nu altcineva. În al treilea rând, un Club 
Gorbaciov ar fi avut dificultăţi în cazul unei eventuale schimbări a orientării politice — fiind 
prea dependent de Kremlin din punct de vedere ideologic. În cazul oricăror divergențe 
(care nu puteau fi excluse din discuţie şi care oricum ar fi apărut pe parcurs) între poziţia 
liderului sovietic şi necesitatea unei anumite reacţii fata de situaţia de atunci din Bulgaria 
se impunea schimbarea denumirii clubului, ceea ce însemna nu numai pierderea a tot ceea 

Luând în considerare toate aceste argumente, intelectualii s-au hotărât în cele din urmă 
să-şi intituleze organizaţia Clubul de Sprijin pentru Glasnost şi Reorganizare în Bulgaria 
(Kay6 3a nodxpenama na 2nachocmma u npeycmpoiicmeomo e Beazapua). În ciuda faptului 
că în numele clubului era utilizat cuvântul bulgăresc „reorganizare”, el era numit de toată 
lumea Clubul Perestroika. Documentele programatice şi administrative, lista membrilor 
fondatori etc. au fost puse la punct în cursul unor discuţii care au durat mai multe săptămâni 
Şi care au avut loc în principal în cadrul Universităţii „Kliment Ohridski”. Autorităţile, 
organele Sigurantei Nationale, ca si alte structuri (cum ar fi cadrele universitare ostile 
reformei) puteau să pună capăt acestor demersuri sau cel puţin să le pună fel de fel de 
piedici, dar n-au făcut-o. Ceea ce însemna că exista un sprijin „superior” serios pentru 
această iniţiativă. La ce nivel se situa acesta putem doar să bănuim. Să fi fost oare vorba 
de grupul complotiştilor (care s-a activat totuşi abia mai târziu), de echipa lui Jivkov (lucru 
foarte îndoielnic, de altfel) sau pur şi simplu de Moscova? Probabil că nu vom şti niciodată 
cu certitudine de unde a venit acest ajutor. 

Pe data de 3 noiembrie 1988, după un seminar organizat de Catedra de, Comunism 
Ştiinţific din cadrul Universităţii „Kliment Ohridski”, a avut loc adunarea generală de 
constituire a Clubului Perestroika. Koprinka Cervenkova a dat citire declaratiei-program 
in care era subliniată necesitatea unor „discuţii deschise”; de asemenea, era lansată che- 
marea de a iniţia asemenea discuţii şi de a constitui o organizaţie pornind de la „elementele 
sociale cu adevărat interesate de glasnost şi de democratizarea reală a ţării”. Discuţiile 
erau programate să aibă loc în şase ateliere care să dezbată situaţia economică a ţării, 
drepturile omului şi libertăţile cetăţeneşti, problemele demografice, ocrotirea mediului 
natural, cultura şi educaţia, respectiv „problemele neclare din istoria Bulgariei”’. 

A fost întocmită de asemenea lista cu membrii Clubului Perestroika şi au fost alese 
organele de conducere. Printre acestea se aflau personalităţi bine-cunoscute (sau pe cale 

să devină celebre): popularul poet satiric Radoi Ralin, Petko Simeonov, Blaga Dimitrova, 
Gheorghi Mişev, scriitorul Encio Mutafov, Ceavdar Chiuranov, fiul acestuia, Deian Chiuranov, 
Alexandăr Karakaceanov și Koprinka Cervenkova. În total, clubul număra 81 de membri. 
Dintre ei a fost ales un grup de 20 de persoane care să constituie Consiliul de Administraţie 
(Ynpaeumenen cveem), în fruntea căruia se afla scriitorul Hristo Radevschi, cunoscut 
pentru convingerile sale comuniste, alături de un Birou Operativ (Onepamueno 6ropo) 
format din şase persoane, printre care figurau Jelev şi Cervenkova. Puterea efectivă în 
cadrul Clubului Perestroika o exercita Jelev, care-şi datorează succesul în politică tocmai 
acestei organizaţii. Dacă înainte el era cunoscut aproape exclusiv de intelectuali, în schimb, 
după înfiinţarea clubului, numele lui a devenit cunoscut de o mare parte a populaţiei, 
inclusiv peste hotare. Şi întrucât la scurt timp după aceea Minev a fost anihilat practic de 
Vodenicearov, Jelev va fi cel care îşi va adjudeca schimbarea în Bulgaria, schimbare ce 
va surveni în mai puţin de o jumătate de an. 

S-a adeverit astfel că boicotarea OKEZR de către Jelev şi Simeonov a fost o strategie 
corectă. În componenţa Clubului Perestroika intrau activişti importanţi provenind dintre 
membrii fostului comitet (în total era vorba de 38 de persoane care .căpătaseră experienţă 
în cadrul OKEZR), chiar dacă acum nu mai jucau un rol determinant. Si este vorba in 
primul rând de Mişev, preşedintele OKEZR, care în noul club nu mai figura decât ca 
simplu membru. Încă de la crearea sa, Clubul Perestroika a devenit cea mai importantă 
organizaţie disidentă din Bulgaria. Datorită unei promovări corespunzătoare, mai ales în 
mass-media din lumea liberă, informaţiile despre iniţiativele sale ajungeau la majoritatea 
cetăţenilor bulgari interesaţi de evoluţia evenimentelor pe plan politic. 

Activitatea Clubului se concentra pe organizarea de discuţii şi pregătirea diferitelor 
apeluri, scrisori şi alte documente — în primul rând, scrisoarea de felicitare adresată lui 
Mihail Gorbaciov cu ocazia aniversării revoluţiei ruse din octombrie. Întrucât membrii 
clubului îşi manifestau într-un mod destul de zgomotos admiraţia faţă de sistemul comunist 
în versiunea lui gorbaciovistă, autorităţile statului erau puse într-o situaţie foarte compli- 
cată, şi nu numai la nivel ideologic. Ele făcuseră o greşeală gravă deoarece, din punctul 
de vedere al oricărui guvernant, pentru a împiedica generalizarea stării de efervescenţă a 
opoziţiei, aceasta trebuia înăbușită în faşă. 

Cu toate acestea, autorităţile au încercat initial să aplice faţă de Club aceeaşi tactică 
prin care câştigaseră partida cu OKEZR. De Clubul Perestroika s-a ocupat Biroul Politic 
în şedinţele sale din 11, 15 si 16 noiembrie 1988. La prima dintre acestea, Ivan Panev, 
exemplu tipic de aparatcic, a prezentat o informare destul de exactă despre apariţia clubului 
si a facut o trecere în revistă din punct de vedere ,,ideologic” a membrilor lui. Prezentarea 
lui se încheia cu îndemnul de a fi luate măsuri concrete în vederea desființării organizaţiei 
şi a împiedicării apariţiei altor asemenea mișcări în viitor. În principiu, toți membrii 
Biroului Politic au fost de acord cu aceste teze, chiar dacă unii dintre ei au arătat că de 
fapt problemele reale ale populaţiei sunt cele care dau naștere nemulțumirilor şi mişcărilor 
disidente. Cei care au subliniat aceste aspecte au fost tocmai înalții demnitari care mai 
târziu vor deveni cunoscuţi drept complotiști. Astfel Petar Mladenov a subliniat că BKP 
intrase în criză şi că apariţia mai întâi a OKEZR şi apoi a Clubului Perestroika (după 
părerea lui acesta nu era altceva decât un „partid paralel”) reprezenta o dovadă foarte 
grăitoare. Dar, în afara apelului de a face eforturi pentru soluţionarea situaţiei deosebit de 
dificile, n-au fost luate niciun fel de decizii concrete. 

Reacţia partidului la apariţia clubului a fost sus-amintitul Decret 56 din 11 ianuarie 
1989 care introducea anumite reforme de factură liberală în economie. Cu câteva săptămâni 
înainte, în cadrul unei serii de consfătuiri ale conducerii superioare de partid, se punea 

problema „dezintegrării”, ,,lichidarii” Clubului Perestroika, dar nici atunci n-au fost luate 
măsuri concrete. Cadrele Sigurantei Naţionale îi supravegheau pe membrii Clubului: aproape 
un sfert dintre ei au fost reţinuţi pentru a fi audiaţi, dar e greu să facem o comparaţie între acest 
gen de represiuni şi cele cărora le fuseseră supuşi „septemvriştii”. Cam tot atâtea persoane au 
fost şi acum eliminate din partidul comunist, printre acestea aflându-se Ceavdar Chiuranov şi 
Koprinka Cervenkova. În acţiunile autorităţilor erau totuşi vizibile o anumită şovăială şi o lipsă 
de hotărâre. Organele mass-media de stat au trecut practic sub tăcere înfiinţarea clubului (n-au 
fost semnalate decât câteva menţiuni mărunte, iar Kevorkian, în emisiunea sa televizată, se 
exprima pe un ton foarte muşcător în legătură cu situaţia de atunci din Bulgaria, dar fără să 
menţioneze numele organizaţiei), în schimb presa occidentală a informat pe larg despre acest 
eveniment, difuzând printre altele diferite interviuri cu Jelio Jelev (pe care organele Sigurantei 
Naţionale n-au reuşit sau n-au dorit să le împiedice). 

Între timp, din străinătate a sosit un ajutor foarte important pentru disidenti. La începutul 
lunii ianuarie 1989, preşedintele Franţei, François Mitterrand, a efectuat o vizită oficială 
în Bulgaria. El n-a acceptat această vizită decât cu condiţia de a se întâlni şi cu disidentii 
sau cu opozanţii din grupul lui Minev. Cu o lună înainte, în decembrie 1988, preşedintele 
francez se întâlnise în acelaşi fel cu opozantii cehoslovaci, inclusiv cu Vaclav Havel. În 
urma negocierilor purtate cu reprezentanţii bulgari s-a convenit să se renunțe la participarea 
„septemvriştilor”, urmând ca la dejunul organizat să participe doar persoane desemnate 
de Clubul Perestroika. Întâlnirea a avut loc la sediul ambasadei Franţei la Sofia în dimineaţa 
zilei de 19 ianuarie 1989 şi a durat circa două ore. Clubul a desemnat şase persoane, printre 
care se aflau Jelev, Cervenkova, Dimitrova şi Ralin. Din partea partidului de guvernământ, 
la dejunul de lucru au luat parte tot şase persoane, dintre care se va dovedi mai târziu că 
unele intretineau legături cu grupul complotiştilor. 

Această întâlnire n-a adus nimic fundamental nou (cei de faţă şi-au prezentat punctele 
de vedere, lansând chemarea de a sprijini reformele lui Gorbaciov), dar a constituit un 
element de mare valoare pentru viaţa politică din Bulgaria: conducătorul unui stat occi- 
dental important îl considera pe Jelev şi gruparea lui (inclusiv pe complotiști) drept 
reprezentanţi ai populaţiei. Din acel moment autorităţilor le-a fost şi mai greu să se opună 
avântului pe care îl luase mişcarea disidentă. Acceptarea internaţională a Clubului Perestroika 
Şi a grupării care’ gravita în jurul acestuia a făcut să-i crească semnificativ importanţa, 
constituind un semnal clar că zilele lui Jivkov erau numărate. 

După vizita lui Mitterrand a urmat o anumită înviorare în activitatea cercurilor disidente. 
Au început să apară noi organizaţii care se străduiau să găsească soluţii pentru reabilitarea 
unor domenii neglijate. Unul dintre acestea era mişcarea muncitorească si sindicală. Un 
apendice independent (cel putin la nivel teoretic) fata de comunişti al mişcării sindicale a 
apărut astfel printre intelectuali, dar într-un sector absolut diferit față de cel reprezentat 
de facultăţile umaniste din cadrul universităţii sofiote. 

Motorul acestei grupări era Constantin Trencev, care se născuse pe data de 8 februarie 
1955 în orașul Stara Zagora. În 1982 a absolvit cursurile Universităţii de Medicină din 
Sofia, dar n-a rămas în capitală, preferând să se întoarcă în orașul său natal, unde a 
început să lucreze în cadrul institutului de medicină din localitate. Pe la sfârşitul anului 
1988 şi începutul anului 1989 Trencev s-a hotărât să intre în activitatea politică. Cauza 
nemijlocită a luării acestei decizii a fost greva foamei pe care a declarat-o la începutul 
anului 1989 poetul Petăr Manolov din Plovdiv. Trencev a luat legătura cu un cunoscut 
de-al acestuia, Tvetan Zlatarov, pe atunci membru al NDZPC, şi împreună cu el, pe data 
de 7 februarie, s-a dus la Plovdiv să se întâlnească cu Manolov. În cursul discuţiilor, ei 
au ajuns la concluzia că ar fi bine să înfiinţeze un sindicat. Pe 8 februarie, postul de 

radio Europa Liberă a difuzat un interviu cu Trencev în care acesta a vorbit despre starea 
sănătăţii lui Manolov. În următoarele câteva zile au fost pregătite principiile ideologice 
Şi organizatorice ale noii formaţiuni politice (Siguranţa Naţională n-a creat dificultăţi), 
iar pe 11 februarie același post de radio, la care se mai adăugau BBC şi Deutsche Welle!, 
anunţa apariţia sindicatului lucrătorilor intelectuali „Sprijinul” (J7odx pena — Podkrepa)’. 
În fruntea lui se afla Trencev. 

Formula sindicatului s-a dovedit şi ea o idee bună, permiţând accesul spre calitatea de 
membru şi altor persoane, nu numai celor aparținând strict catogoriei intelectualilor. În 
primele luni de activitate a fost însă destul de dificil, pentru că sindicatul Podkrepa era 
redus numeric şi nu prea era luat în seamă. Membrii săi cei mai activi, în frunte cu Trencev 
şi Manolov, erau supravegheați de organele Sigurantei Naţionale, inclusiv locuinţele lor 
aflându-se sub permanentă observaţie. Timp de câteva luni, măsurile represive luate 
împotriva membrilor Podkrepa au fost totuşi mai blânde decât cele împotriva grupului 
condus de Minev, dar mai aspre decât cele cărora le-au fost supuşi membrii Clubului 
Perestroika. Însă în mai 1989 autorităţile s-au decis să lovească mai puternic sindicatul 
Podkrepa. Petăr Manolov a fost obligat să emigreze, în zilele de 25 şi 26 mai fiind de 
asemenea arestate mai multe persoane care aveau legături cu această mişcare sindicală, 
printre acestea numărându-se si Trencev. În ciuda aşteptărilor si spre deosebire de puţinii 
care au cunoscut această soartă dintre membrii Clubului Perestroika, persoanele arestate 
n-au fost eliberate imediat. În aceste condiţii, activiștii sindicatului Podkrepa rămași în 
libertate au organizat diferite forme de protest în scopul eliberării colegilor lor din închi- 
soare, lucru care s-a întâmplat abia la începutul toamnei. 

Consolidarea noului sindicat Podkrepa a avut loc concomitent cu extinderea fenome- 
nului disidenţei în marea masă a populaţiei. În toamna anului 1989, la această organizaţie 
a aderat un numeros grup de muncitori, lucru carea permis transformarea ei într-o formaţiune 
mai amplă în cadrul căreia barierele profesionale erau eliminate. Participarea muncitorilor 
a avut o importanţă uriașă, deoarece prin prezenţa lor aceştia nu făceau doar să sporească 
credibilitatea sindicatului, ci dovedeau falimentul ideologic mai mult decât evident al 
sistemului comunist care, prin definiţie, se baza pe „clasa muncitoare”. Astfel, ceea ce se 
realizase în Polonia încă de pe la jumătatea anilor '70, odată cu apariţia KOR, în Bulgaria 
s-a înfăptuit abia cu câteva luni înainte de căderea lui Jivkov şi, desigur, la o scară mult 
mai redusă. Aşadar, din păcate pentru locuitorii ei, Bulgaria a fost supusă sclaviei comuniste 
mai mult decât celelalte ţări ale blocului sovietic. 

Pe la începutul primăverii anului 1989 a mai apărut o organizaţie, având ca obiectiv 
lupta pentru probleme ecologice, mult mai puternică decât OKEZR, care fusese neutralizată 
de autorităţi repede şi fără nicio dificultate şi pentru care ea constituia un fel de a doua 
existenţă; totuşi, fata de Clubul Perestroika nu avea decât o importanță secundară. În 
componenţa ei intrau majoritatea celor care mai înainte făcuseră parte din OKEZR. Unii 
dintre aceștia îşi declaraseră deschis nemulţumirea fata de formula adoptată si au decis 
să înfiinţeze o altă organizaţie, independentă, care să pună pe primul plan problemele 
ecologice. 

Adunarea generală de constituire a avut loc pe data de 6 februarie 1989 în locuința 
cunoscutului actor Petăr Slabakov. În urma unei discuţii furtunoase s-a stabilit că activitatea 
acestei formaţiuni trebuia să înceapă cu o acţiune de mare impact, desfăşurată de preferință 


1. Ibidem, p. 57. 
2. Deutsche Welle este un post german de radio şi de televiziune care emite în diferite limbi pentru 
radioascultători sau telespectatori de peste hotare. Echivalentul lui ar fi Radio România Internaţional. 


BULGARIA: ÎN CĂUTAREA UNUI SFÂRȘIT AL COMUNISMULUI 387 


în aer liber, şi că, spre deosebire de Clubul Perestroika, trebuia să se axeze pe o problemă 
foarte concretă. Şi întrucât revendicările formulate în legătură cu combinatul de la Giurgiu 
nu fuseseră rezolvate, ele puteau constitui un foarte bun pretext pentru acţiuni politice. 
Oricum, protejarea mediului constituia în general un punct slab în politica autorităților 
comuniste din Bulgaria (ca de altfel în celelalte țări din blocul comunist), aşa încât găsirea 
altor locuri în care natura era grav poluată nu reprezenta niciun fel de dificultate. 

Din punct de vedere formal, organizaţia este înfiinţată pe 11 aprilie 1989, evenimentul 
având loc în casa lui Alexandăr Karakaceanov, născut în 1960 la Sofia. Tatăl său, Panaiot, 
era un general cu funcţii importante. Alexandăr a absolvit liceul la Moscova, apoi a urmat 
cursurile Universităţii „Kliment Ohridski” din Sofia, unde a şi rămas pe un post de cer- 
cetător ştiinţific. Se ocupa printre altele de cercetarea creierului (proiectul fiindu-i sugerat 
chiar de Ludmila Jivkova). În 1987 a devenit consilier local în capitală. A făcut parte atât 
din echipa OKEZR, cât şi din Clubul Perestroika, dar în niciuna dintre aceste organizaţii 
n-a jucat un rol de prim-plan. În urma întâlnirii din 11 aprilie s-a stabilit ca noua organizație 
să poarte numele „Ekoglasnost” (Exoznacuocm) şi să fie formal şi legal înregistrată pe baza 
hotărârilor „Concepţiei din iulie”. Apariţia ei a fost anunţată concomitent de mass-media 
din țările occidentale. 

Numai că, aşa cum era de aşteptat, formațiunea Ekoglasnost n-a putut fi înregistrată 
până la căderea lui Jivkov. În primele câteva luni, ecologistii s-au limitat la pregătirea 
diferitelor apeluri, mai ales în legătură cu probleme legate de protejarea mediului încon- 
jurător. Pentru a atrage atenţia opiniei publice asupra activităţii Clubului Perestroika s-a 
decis pentru toamna anului 1989 organizarea în capitală a unei mari demonstraţii. Numele 
organizaţiei Ekoglasnost trimitea în mod firesc la ideile sovietice şi era evident asociat şi 
cu activitatea Clubului Perestroika; astfel putea părea o completare programatică absolut 
justificată a grupării focalizate în jurul lui Jelev. Asa a fost în orice caz percepută de 
intelectuali, de populaţie şi de observatorii internaţionali. 

În afară de Slabakov (care a fost ales preşedinte) şi de Karakaceanov (care a devenit 
secretar), principalii ei membri erau: Gheorghi Avramov (ales şi el tot secretar), Pirin 
Vodenicearov (fratele lui Rumen) şi Petăr Beron. Acesta din urmă se născuse în 1940 şi 
toată viata se ocupase de zoologie. Călătorise foarte mult prin toată lumea, mai ales in 
cursul anilor '70, când fusese directorul parcului zoologic din Nigeria, iar în 1986 vizitase 
Kabul, capitala Afganistanului, ocupată în momentul respectiv de trupele sovietice. 

Anturajul Clubului Perestroika și cel al organizaţiei Ekoglasnost se suprapuneau în 
multe cazuri, la activităţile organizaţiei ecologice luând parte între alţii Ceavdar Chiuranov, 
Petko Simeonov şi chiar Jeliu Jelev. Dar erau două organizaţii absolut diferite şi până la un 
punct chiar concurente, ecologiştii străduindu-se să-şi păstreze pe cât posibil independenţa 
fata de club. Fără îndoială că aici un rol important îl jucau ambițiile diferitelor personalități. 
Cu toate acestea, în multe privinţe, cele două organizaţii acționau solidar, până la căderea 
lui Jivkov fiind unite de un ţel comun, care apoi a fost redefinit de fiecare separat, neajun- 
gandu-se însă niciodată la diferente care să ducă la un conflict deschis. 

În afara grupărilor prezentate mai sus, în primăvara anului 1989 au apărut sau au 
trecut la o formă de existență mai activă şi alte câteva mişcări de importanţă secundară, 
dintre care unele urmau să joace mai târziu un anumit rol în crearea primului partid 
necomunist din Bulgaria. Dimitar Ludjev, autorul unei monografii despre schimbarea 
de sistem, numea această perioadă, exagerând desigur într-o anumită măsură, „primăvara 
mişcării disidente bulgare” (nponemma na Gwnzapero Oucudexmcmeo'). Printre alte 


1. nmurbp JlymxeB, Pesonoyuama 6 Bonzapun..., p. 75. 

organizaţii care şi-au intensificat activitatea în această perioadă, merită să amintim 
Uniunea Creştină ,, Mantuirea” (Xpucmuancku coio3 ,, Cnacenue”), care lupta pentru 
drepturi şi libertăţi religioase, dar şi pentru reînnoirea morală a Bisericii Ortodoxe. A 
fost creată pe 19 octombrie 1988, cu ocazia comemorării a patru ani de la uciderea 
preotului polonez Jerzy Popietuszko, lucru care a fost subliniat în mod deosebit de 
activiştii organizaţiei. Sediul central al Uniunii a fost stabilit la Veliko Tărnovo, capitala 
spirituală a Bulgariei, iar figura sa reprezentativă a devenit călugărul Hristofor Sibev. 
În mai 1989 el a fost arestat odată cu activiștii organizaţiei Podkrepa. Dar întrucât 
„Mântuirea” nu era controlată de persoane care să aibă o oarecare legătură cu partidul 
comunist sau cu serviciile Sigurantei Naţionale şi mai ridica şi probleme oarecum 
periculoase pentru perestroika, toţi arestatii au împărtăşit o soartă asemănătoare cu a 
septemvriştilor, adică au fost marginalizati, chiar dacă acest lucru s-a întâmplat ceva 
mai târziu decât în cazul lui Minev şi al colegilor săi. 

În primăvara anului 1989, concentrandu-si toate forţele si influenţele, tabăra lui Jivkov 
a trecut la ofensivă — de altfel, cea de pe urmă. Factorii decidenti au hotărât să joace inca 
o dată cartea naţionalismului şi a fobiei antiturcesti. „Procesul Renaşterii” dusese deja la 
o emigrare masivă a turcilor în „patria-mamă”!, dar acest rezultat nu era considerat 
satisfăcător pentru conducerea de partid. Pe lângă aceasta, odată cu evoluţia perestroikăi, 
minoritatea turcă devenea din ce în ce mai activă politic, fiind hotărâtă să lupte pentru 
drepturile ei. În localitățile locuite de turci izbucneau astfel destul de frecvent proteste 
punctuale. Spre sfârşitul lunii mai 1989 s-a ajuns şi la demonstraţii de mare anvergură. 
Unele manifestații au fost înăbuşite cu brutalitate de forţele de ordine care utilizau gaze 
lacrimogene si mobilizau unităţi speciale, inclusiv de karatisti. 

Pe 29 mai, Todor Jivkov a rostit o lungă cuvântare, transmisă atât la radio, cât şi la 
televiziune. El se adresa pe această cale autorităţilor turce, cerându-le să deschidă graniţele 
pentru toţi cei care voiau să părăsească Bulgaria si să se stabilească în Turcia din motive 
naţionale, subliniind că autoritățile bulgare nu vor crea niciun fel de probleme acestei 
categorii de persoane, în măsura in care acceptă să părăsească imediat teritoriul țării. Era 
vorba aparent de o schimbare de tactică: în timpul „Procesului Renaşterii” li se spunea 
turcilor că sunt într-adevăr bulgari, pentru ca apoi, în mai 1989, să se dovedească de fapt 
că nu sunt bulgari şi că, din această cauză, trebuie să se mute în Republica Turcă. De fapt, 
autoritățile urmăreau cu orice preţ să se descotorosească de turci, indiferent pe ce cale 
ajungeau la acest rezultat. 

Reacţia guvernului turc nu s-a lăsat mult aşteptată. Chiar dacă pentru Ankara, din punct 
de vedere politic, această decizie era fără îndoială incomodă (primirea câtorva sute de mii 
de imigranţi punea nu numai probleme logistice, ci şi de natură juridică), încă din data de 
3 iunie Turcia şi-a deschis graniţele. Turcii bulgari au plecat in masă spre sud, într-un exod 
definit prin sintagma „Marea Excursie” (/onamama ekckyp3ua) care a durat aproape toată 
vara anului 1989. Jivkov nu lăsa să plutească niciun fel de dubii în legătură cu scopul 
acestei acţiuni — pe data de 7 iunie aprecia că aproximativ 200.000-300.000 de persoane 


1. Am pus această sintagmă între ghilimele deoarece este greu să-admiţi ca patrie-mamă a turcilor 
bulgari actualul stat turc. Aproape niciunul dintre turcii care în anii '80 locuiau în Bulgaria nu 
fusese niciodată în „patria-mamă”, după cum nici înaintaşii lor nu avuseseră contacte cu Turcia. 
Populaţia turcă, chiar dacă la origini provenea într-adevăr din imigrație, locuia în Bulgaria de 
mai multe secole şi considera că aceasta reprezintă adevărata ei patrie (chiar dacă era vorba doar 
de spaţiul geografic, nu şi de sistemul politic). 

trebuie determinate să emigreze, în caz contrar Bulgaria fiind ameninţată să împărtășească 
soarta Ciprului sau, în orice caz, să se confrunte cu „ceva asemănător”. 

La graniţa turcă şi în imediata apropiere a acesteia s-a produs un haos indescriptibil. 
De altfel, nici pe teritoriul turc situaţia nu se prezenta mai bine, deoarece, în ciuda unor 
eforturi uriaşe, autorităţile nu erau în măsură să asigure condiţii de trai corespunzătoare. 
Astfel încât, pe data de 21 august, Ankara a declarat că se afla în impas: graniţa a fost 
închisă şi guvernul turc a anunţat că nu mai poate primi alti refugiaţi. 

În intervalul 3 iunie — 21 august, din Bulgaria au emigrat circa 360.000 de turci. În 
majoritatea cazurilor aceştia plecau în necunoscut — nu aveau un loc de muncă asigurat, nici 
o locuinţă unde să-şi poată stabili domiciliul. Chiar înainte de căderea lui Jivkov în Bulgaria 
s-au întors circa 40.000 de persoane, iar până la sfârşitul anului 1990 numărul celor care au 
făcut cale-ntoarsă a ajuns la circa 150.000 de participanţi la „Marea Excursie”?. 

Plecarea în masă a turcilor a influenţat negativ imaginea regimului Jivkov. Mass-media 
din Turcia, dar şi din alte ţări a prezentat tragedia celor care fuseseră obligaţi să-şi para- 
sească gospodăriile, fiind astfel condamnaţi la o soartă nesigură într-o ţară despre care de 
cele mai multe ori nu ştiau de fapt absolut nimic. La graniţa bulgaro-turcă s-a ajuns la 
scene apocaliptice, lucru care n-a scăpat vigilentei ziariştilor occidentali. Toate acestea au 
dus la mobilizarea celor care nu-l simpatizau pe Jivkov si în primul rând a disidentilor. 
Pe data de 1 august, Clubul Perestroika a adresat o scrisoare de protest Adunării Naţionale 
în legătură cu persecuțiile la care era supusă minoritatea turcă. Desigur, acest demers n-a 
avut formal niciun efect, dar a constituit semnalul explicit că intelectualii din capitală nu 
sprijină politica autorităţilor. 

După data de 21 august şi încheierea nebuniei „excursioniştilor”, devenise evident 
că zilele lui Jivkov erau numărate. Din acel moment, şi acţiunile complotiştilor din 
conducerea superioară de partid au devenit mai curajoase. Despre operaţiunile desfasu- 
rate de ei nici în ziua de azi nu ştim prea multe; în principiu, tot ce a ieşit la iveală 
reprezintă amintiri ale persoanelor participante la complot sau ale membrilor echipei 
guvernante care au jucat un rol în desfăşurarea evenimentelor. Având în vedere lipsa 
unor documente credibile, care oricum impune în ceea ce priveşte Bulgaria o atitudine 
mai rezervată decât în cazul altor ţări, în această problemă prudenţa este cu atât mai 
bine-venită şi mai importantă. Rămâne indiscutabilă doar ultima etapă a complotului: 
răsturnarea lui Jivkov. Orice altceva se bazează pe premise îndoielnice şi de cele mai 
multe ori ușor de înlăturat. În orice caz, un lucru rămâne sigur: complotistii, şi nu 
disidentii (cu atât mai puţin opozanţii) au fost cei care au determinat schimbarea de 
regim în Bulgaria, fără participarea lor căderea conducătorului fiind imposibilă. Ei 
străinătate, astfel încât le-a fost mai uşor să obţină sprijin atât din partea Kremlinului, 
cât şi din partea politicienilor din ţările occidentale. 

Complotul s-a concentrat în jurul a două persoane: Andrei Lukanov şi Petăr Mladenov. 
Întrucât biografiile lor erau practic identice de la un anumit punct şi cum, în plus, se 
cunoşteau de multă vreme, erau consideraţi aproape ca nişte fraţi. Solidaritatea lor a rezistat 
până în momentul căderii lui Jivkov — abia după aceea drumurile lor s-au despărțit. 

Andrei Lukanov s-a născut în 1938 la Moscova. Provenea dintr-o familie cu bogate 
tradiţii comuniste. Bunicul lui, Todor Lukanov, făcuse parte din conducerea BKP în 


1. Muxaun [pyeB, Anexceii Kanboncku, ,,Bo3podumennuam npoyec”’..., p. 185. 
2. Ibidem, p. 193. 

perioada interbelică, apoi emigrase în URSS, unde aderase la partidul comunist al Uniunii 
Sovietice. În 1946 a fost ucis în cadrul epurărilor cerute de Stalin, dar fiul lui, Carlo Lukanov, 
a continuat tradiţiile familiei. În anii *30, Carlo a participat la războiul civil din Spania, de unde 
s-a întors în URSS şi a lucrat între altele la un post de radio ce emitea în limba bulgară. Din 
momentul în care în Bulgaria puterea a trecut în mâinile comuniștilor, Carlo Lukanov a devenit 
şeful radioului de stat, în intervalele 1952-1954 şi 1956-1957 îndeplinind şi funcţia de premier, 
iar între 1956 şi 1962 fiind şi ministru al Afacerilor Interne. După aceea, până în 1966 a fost 
ambasador în Elveţia. A murit în 1982 la Sofia. 

Ca reprezentant al celei de-a treia generaţii de activişti de frunte ai BKP, Andrei 
Lukanov avea asigurată reuşita startului în carieră. În 1963 a absolvit prestigioasa academie 
moscovită MGIMO, iar după revenirea în ţară a primit, printre altele, un loc de muncă în 
cadrul Ministerului Afacerilor Interne. În perioada 1969-1972 a lucrat la Geneva, la 
reprezentanța ONU, între 1972 şi 1976 a fost adjunct al ministrului Comerţului Interior, 
până în 1986 a fost vicepremier, pentru ca în 1986 şi 1987 să fie prim-viceprim-ministru. 
În 1987 a devenit ministru al Comerţului Exterior, rezistând pe acest post până la sfârșitul 
regimului. În cursul anilor *80 a fost membru al Biroului Politic şi una dintre persoanele 
cele mai importante din stat. 

Petar Mladenov şi-a început cariera în condiţii mai dificile. S-a născut in 1936 în oraşul 
Urbabinti (astăzi Tosevti — Tomesuu) din regiunea Vidin. Tatăl lui fusese partizan comunist 
şi a murit în 1944. Mladenov şi-a început studiile la Sofia, apoi şi le-a continuat la Moscova, 
unde a absolvit academia MGIMO în 1963. După ce s-a întors în ţară, până în 1971 a lucrat 
la Comitetul Regional de Partid din Vidin, unde a fost ales prim-secretar. În 1971 a fost 
numit ministru al Afacerilor Externe, funcţie pe care a păstrat-o până în 1989. În cursul 
anilor '80, la fel ca şi Lukanov, a fost cooptat ca membru în Biroul Politic, devenind una 
dintre cele mai importante personalităţi ale ţării. 

Un rol deosebit de important, deşi greu de definit în mod concret, explicit, a jucat în 
cadrul complotului ambasadorul sovietic Victor Sarapov. Acest om, în cea mai mare parte 
a carierei sale legat de Iuri Andropov, a preluat postul de ambasador la Sofia în martie 1988 
şi s-a remarcat de la bun început ca un om foarte activ. Se întâlnea cu reprezentanții elitelor 
bulgare, era prezent la recepții, era văzut în restaurante — cu el se putea vorbi despre proble- 
mele de atunci ale Bulgariei, ale blocului sovietic și ale lumii. În amintirile multor persoane 
apărea ca susţinător al lui Gorbaciov, al perestroikăi si al celorlalte idei elaborate de condu- 
cerea de la Kremlin. E greu de apreciat în ce măsură Sarapov a inspirat anumite acţiuni (ca 
înfiinţarea mişcărilor disidente sau chiar complotul) şi care a fost aportul lui la desfăşurarea 
acestora, însă rolul lui a fost cu siguranță important. 

Pe lângă aceste trei personalităţi, la complot au participat şi figuri mai puţin influente 
care însă şi-au dat seama că a-l sprijini în continuare pe Jivkov ar fi fost lipsit de sens, 
putând deveni chiar o ameninţare pentru evoluţia ulterioară a propriei cariere. Colectivul 
din jurul conducătorului se tot subtia, rând pe rând alţi activişti distantandu-se de Jivkov, 
chiar dacă formal acesta se bucura în continuare de unanimitate. Nivelul influenţei exer- 
citate de gruparea constituită în jurul lui Lukanov şi Mladenov a putut fi cunoscut în mod 
deschis abia în momentul înlăturării de la putere a lui Jivkov. Atunci s-a dovedit că liderul 
detronat rămăsese practic singur. 

Todor Jivkov a fost un politician deosebit de îndemânatic. Cu toate că regimul lui a 
fost cel putin la fel de brutal ca al lui Nicolae Ceaușescu’, conducătorul bulgar a reușit 


1. Până în decembrie 1989, în România ceauşistă nu s-a întâmplat nimic comparabil cu „Procesul 
Renaşterii” sau cu Marea Excursie. Putem aminti eventual demolarea unei mari parti a Bucureştiului 

destul de bine să-şi menţină o imagine pozitivă nu numai în ochii propriei populaţii, ci şi 
în fata opiniei publice internationale. Nu o dată, în analizele ulterioare i-a fost atribuită 
una dintre trăsăturile nationale tradiţionale ale bulgarilor, siretenia (xumpocm), care l-ar 
fi protejat atât de pericolul de a cădea în totală dependenţă fata de URSS, cât şi de acela 
de a fi înlăturat de la putere. Permanenta pendulare între diferitele categorii de influenţe 
a constituit cea mai reprezentativă manifestare a acestei trăsături de caracter a lui Jivkov. 

E greu de stabilit când s-a cristalizat nucleul complotului împotriva conducătorului 
bulgar. N-ar fi exclus ca Lukanov, Mladenov şi alţii să fi avut discuţii pe această temă cu 
Moscova cu mult timp înainte de apariţia pe scena politică a lui Gorbaciov şi a ideilor lui. 
Pe toată durata cât a deţinut puterea, de altfel deosebit de lungă în comparaţie cu ceilalţi 
conducători comunişti, Jivkov a pendulat practic între o loialitate extremă fata de URSS 
Şi strădania de a trage toate foloasele posibile de pe urma acestei atitudini pentru binele 
propriei sale persoane. Tocmai de aceea a tolerat existenţa diferitelor coterii în cadrul 
conducerii, ale căror rivalități a ştiut să le exploateze cu multă dibăcie în avantajul său. 
Conducerea sovietică a procedat de altfel în acelaşi mod: dorind să-şi păstreze controlul 
total asupra Bulgariei, a utilizat diferite canale de comunicare pentru punerea în practică 
a propriilor decizii. E astfel posibil ca grupul lui Lukanov şi Mladenov să fi fost utilizat 
şi mai înainte în asemenea scopuri. 

Indiferent dacă lucrurile au stat aşa, preluarea puterii de către Gorbaciov a dat un nou 
impuls diferitelor grupări. Prin intermediul acelei parti a aparatului de Securitate care-i 
rămăsese credincioasă, Jivkov era probabil perfect informat în legătură cu activităţile 
complotiştilor, dar îi era greu să treacă deschis la măsuri de contracarare a acestora. Nici 
Lukanov, nici Mladenov nu erau marginalizaţi şi amândoi sprijineau formal linia lui Jivkov; 
între alte luări de poziţie, ei au criticat deosebit de virulent OKEZR, cerând măsuri 
represive aspre împotriva membrilor acestei grupări. 

Un alt imbold pentru complotişti l-a constituit sosirea, în martie 1988, la Sofia a lui 
Şarapov, eveniment pe care l-am amintit deja. N-au fost lipsite de importanţă nici schim- 
bările intervenite în celelalte țări comuniste. Încă din mai 1988, Janos Kádár renuntase la 
funcţia de conducător al partidului comunist maghiar. La fel ca Jivkov, preluase puterea 
încă din 1956. Ceea ce însemna că erau posibile schimbări inclusiv la nivelul cel mai înalt 
al puterii şi că nici soarta conducătorului bulgar nu era catusi de puţin sigură. Până in 
momentul de fata rămâne deschisă problema semnalată deja de câteva ori, aceea de a sti 
în ce măsură s-au întrepătruns influenţele grupului de reprezentanţi ai statului sovietic în 
Bulgaria cu complotiştii si cu disidentii. Primele două categorii de persoane se aflau in 
mod cert în permanent contact, dar probabil că va rămâne pentru totdeauna un mister dacă 
Şi în ce măsură complotiştii au încurajat apariţia mişcărilor disidente. Foştii membri ai 
OKEZR, ai Clubului Perestroika, ai Ekoglasnost şi ai altor organizaţii nu acceptă prea 
uşor să vorbească despre aceste probleme. Sfârşitul verii şi toamna anului 1989 reprezintă 
însă încheierea procesului de înlăturare de la putere a lui Todor Jivkov. 


şi distrugerea provinciei în cadrul aşa-numitei sistematizări a satelor, cu deosebirea că aceste 
măsuri n-au dus la pierderea de vieţi omeneşti, la destrămarea familiilor etc. Nu vrem să dezvi- 
novatim aici caracterul neîndoielnic criminal al dictatorului român, ci doar furnizăm elementele 
unei comparații. 

Răsturnarea lui Jivkov 


Prima lovitură i-a administrat-o lui Jivkov statul turc, închizând graniţele şi ducând 
astfel la eşecul total al politicii promovate de el în ultimii câţiva ani. La puţin timp după 
aceasta, au devenit activi şi complotiştii. N-a fost lipsită de importanţă nici încredințarea 
misiunii de a forma un guvern în Polonia lui Tadeusz Mazowiecki: era un semnal clar că 
urmau schimbări ireversibile în întregul sistem comunist mondial. Spre sfârşitul lunii 
august, cel puţin aşa rezultă din amintirile martorilor acestor evenimente, printre repre- 
zentanfii elitei puterii se vorbea deja deschis despre pregătirea unei lovituri de palat, având 
ca scop îndepărtarea lui Jivkov. Conducătorul îşi dădea seama probabil că sfârşitul lui era 
iminent. Una dintre dovezi în acest sens ar putea fi o scrisoare (în măsura în care este 
autentică) emisă pe data de 3 septembrie de Jivkov şi adresată lui Grigor Sopov, adjunct 
al ministrului Afacerilor Interne, în care era vorba de activităţile lui Lukanov, Mladenov 
şi ale ambasadei sovietice!. 

Începând cu luna septembrie, Jivkov a devenit din ce în ce mai izolat pe arena inter- 
naţională. Rolul de reprezentanţi ai Bulgariei îl jucau deja complotiştii şi în primul rând 
Mladenov, care pe 30 septembrie, spre exemplu, a avut o convorbire cu secretarul de stat 
american James Baker, în care îl asigura pe acesta că problema turcă avea să fie în curând 
solutionata în spiritul respectării dreptului international (ceea ce era de facto în contradicţie 
cu linia oficială a autorităţilor bulgare). Au existat mai multe astfel de momente care ar 
putea servi drept exemplu şi care nu sunt legate exclusiv de anumiţi diplomaţi occidentali; 
chiar şi Moscova începea să-l evite pe Jivkov. Dar nu era vorba, cum s-a întâmplat în cazul 
României vecine, de izolarea întregii ţări pe arena internaţională, ci doar de eliminarea lui 
Jivkov din contactele internationale şi din procesul de luare a unor decizii valabile din 
punct de vedere juridic. 

Soarta conducătorului bulgar era deja pecetluită, iar răsturnarea lui de la putere nu mai 
era decât o problemă tehnică. Operaţiunea a fost realizată spre sfârşitul lunii octombrie şi 
începutul lunii noiembrie 1989 şi a fost opera comună a disidentilor şi complotistilor. În 
luna septembrie au fost eliberaţi din închisori activiștii sindicatului Podkrepa şi ai celorlalte 
asociaţii arestaţi încă din mai. Aceștia au trecut imediat la acţiune. Dar rolul lor nu trebuie 
supraestimat. Toate organizaţiile disidente puse la un loc cu cele de opoziţie, la scara unui 
popor de circa opt milioane de locuitori, puteau scoate în faţă doar câteva sute de militanţi. 
Unii dintre aceştia erau într-adevăr destul de cunoscuţi, dar asta nu făcea ca ideile promo- 
vate de ei să devină automat şi foarte populare. 

Organizațiile disidente, acţionând concomitent în condiţii de cooperare sau de rivalitate, 
au pregătit încă de la începutul toamnei o serie de evenimente în aer liber de mare amploare 
la Sofia. Autorităţile, sau mai bine zis echipa din ce în ce mai redusă numeric a lui Jivkov, 
nu mai erau deja în măsură să se opună acestei inițiative. Evenimentele numite generic 
Ecoforum au avut loc la Sofia între 16 octombrie şi 3 noiembrie 1989. Cele mai importante 
manifestări au fost organizate în Parcul de Sud (/Oycen napx), situat nu departe de centru. 
Teoretic, tema principală a manifestărilor o constituia starea mediului natural din Bulgaria, 
dar practic era vorba de un forum de propagare a unui întreg mozaic de idei, legate în 
principal de perestroika şi glasnost. Datorită faptului că Ecoforumul a fost intens media- 
tizat, mai ales în străinătate (un rol foarte important l-a jucat în acest sens Rumiana 


1. Koctaguy Hakbpos, Om emopua emaxc kom Hawecmeuemo Ha OemoKpamume, Sofia, 2001, 
pp. 158-159. 

Uzunova, o ziaristă de la secţia bulgară a postului de radio Europa Liberă), la Sofia s-a reuşit 
mobilizarea unui mare număr de persoane, atrase să participe pentru mai bine de două 
săptămâni la evenimente şi să trăiască astfel pe viu problemele ridicate de organizatori. 

Cel mai important dintre aceştia a fost Ekoglasnost, dar la diferitele evenimente care 
au însoţit manifestările Ecoforumului au participat practic toate asociaţiile disidente şi 
chiar cele de opoziţie. A sosit astfel în capitală inclusiv o delegaţie a „septemvriştilor”, pe 
care însă ziariştii s-au străduit să-i evite, astfel încât participarea lor a trecut aproape 
neobservată. În cursul manifestărilor Ecoforumului au avut loc două mari evenimente care 
au contribuit la lansarea şi promovarea anumitor personalităţi — ne referim în special la 
Alexandăr Karakaceanov. 

În data de 26 octombrie, în faţa restaurantului Kristal situat în plin centrul capitalei, pe 
bulevardul Țarul Liberator, activiștii organizaţiei Ekoglasnost au strâns semnături pentru o 
petiție în legătură cu problemele ecologice. La fata locului erau prezenţi şi ziarişti străini. 
Laun moment dat, în piaţă şi-au făcut apariţia soldaţi ai unităţilor speciale care i-au împrăștiat 
cu brutalitate pe cei care se aflau acolo. Incidentul a fost desigur imortalizat de ziarişti. 
Fusese vorba probabil de o provocare care avea ca scop discreditarea lui Jivkov. Ofiţerul 
care a condus intervenţia în forţă a serviciilor de ordine s-a sinucis după căderea regimului, 
la fel ca şi soţia sa. Din această cauză probabil că nu vom şti niciodată cine şi din ce consi- 
derente a dat acest ordin care friza absurdul, acela de a pune în mişcare unităţile speciale. 

Un alt eveniment important l-a constituit demonstraţia organizată la sfârşitul Ecoforumului. 
La acest eveniment au luat parte peste 5.000 de persoane, ceea ce dovedește că suita de 
evenimente isi atinsese scopul, mobilizând efectiv o mare parte a populaţiei. În asemenea 
circumstanţe condiţiile formale pentru răsturnarea lui Jivkov puteau fi satisfăcute mai uşor. 

Chiar înainte de încheierea Ecoforumului, complotiştii au intrat în etapa decisivă a 
pregătirilor. Pe 24 octombrie avusese loc o şedinţă a Biroului Politic. Petar Mladenov n-a 
participat la această întrunire, simulând initial o boală, dar în aceeaşi zi a adresat conducerii 
partidului o scrisoare deschisă. În acest document îl critica aspru pe Jivkov, pe care îl acuza 
că era responsabil de prăbuşirea economică si izolarea internaţională a ţării, „chiar şi fata 
de Uniunea Sovietică”!. Totodată, îşi dădea demisia din funcţia de ministru al Afacerilor 
Externe şi de membru al echipei conducătoare. Teoretic, scrisoarea lui Mladenov avea un 
caracter intern, dar conţinutul acesteia, principalele teze formulate de autor au fost cunoscute 
de cea mai mare parte a populaţiei. În această situaţie, Jivkov a încercat să câştige timp: n-a 
acceptat demisia lui Mladenov, amânând analizarea scrisorii sale pentru o altă şedinţă a 
Biroului Politic. Dar conducătorul partidului şi al statului n-a putut câştiga mai mult de câteva 
zile până să fie lichidat politic. N-ar fi exclus ca el să fi încurcat cel puţin în parte planurile 
complotiştilor, care ar fi dorit probabil să-l revoce din funcţie încă din cursul manifestărilor 
Ecoforumului (lucru care ar fi avut un efect foarte bun pentru imaginea acestuia), dar în 
niciun caz n-a putut împiedica schimbările iminente. 

Pe 25 octombrie, Lukanov s-a deplasat la Moscova, iar a doua zi a apărut acolo şi 
Sarapov. La întâlnirile cu reprezentanţii conducerii sovietice probabil s-a discutat dis- 
tribuirea funcţiilor în cadrul viitoarei echipe de conducere. Pe 26 octombrie, Jivkov le-a 
comunicat membrilor Biroului Politic părerea sa în legătură cu Mladenov, acuzându-l 
pe acesta de separatism. În apărarea ministrului s-au ridicat doi complotiști: ministrul 
Apărării Naţionale Dobri Djurov şi premierul Gheorghi Atanasov. Jivkov a fost astfel 
pus în situaţia de a se adresa membrilor de partid şi a convocat plenara CC pentru data 
de 10 noiembrie. 


1. Boan TpaiikoB, /0 noemepu 1989. IIpespamem, Sofia, 1999, pp. 65-66. 

În următoarele circa două săptămâni au avut loc discuţii tensionate între Jivkov si diferiţi 
membri ai conducerii superioare de partid. Bătrânul conducător nu voia cu niciun chip să 
renunţe la funcția lui, dar a trebuit să constate că practic nimeni nu-l mai susținea. Însuși 
Sarapov l-a îndemnat de mai multe ori pe Jivkov să se retragă. Pe 7 noiembrie, de ziua 
revoluţiei comuniste din Uniunea Sovietică, conform tradiţiei, o delegaţie oficială a depus 
flori la statuia lui Lenin, dar de data aceasta fără participarea lui Jivkov, care era ocupat, 
purtând discuţii cu Şarapov. Fotografia din care lipsea Jivkov a fost publicată a doua zi de 
toate ziarele: pentru populaţie era semnalul că se operaseră rocade fundamentale. 

Pe data de 9 noiembrie, ziua în care cădea zidul Berlinului, s-a întrunit Biroul Politic. 
Încă înainte de începerea şedinţei, Jivkov vorbise cu câţiva membri importanţi, printre 
care se număra şi Atanasov, iar aceştia i-au spus că trebuie să-şi dea demisia. Ultima 
întâlnire cu aceștia a avut loc la ora 16.30. Potrivit relatării martorilor, în acel moment 
Jivkov ar fi anunţat deja că se va retrage. La ora 17.00 a început şedinţa Biroului Politic. 
Lipsea Grişa Filipov, care se afla în străinătate şi care avea să se întoarcă la Sofia abia 
mai târziu, seara. Premierul Atanasov a propus demiterea lui Jivkov din funcţia de secretar 
general al BKP. Rezultatul votului n-a fost unanim, dar adepţii schimbării au obţinut 
majoritatea şi astfel lua sfârşit o etapă ce durase 33 de ani. În continuare, Atanasov a 
prezentat candidatura lui Petăr Mladenov la funcţia de secretar general al partidului, iar 
aceasta a fost acceptată cu unanimitate de voturi. Imediat după încheierea lucrărilor, 
Sarapov s-a întâlnit cu învinsul Jivkov, pecetluind astfel decizia Biroului Politic, în timp 
ce Mladenov suna la Moscova şi primea felicitările lui Gorbaciov. 

Destul de interesant e faptul că ambasada Statelor Unite nu ştia nimic despre toate 
aceste evenimente. Pe 9 noiembrie, spre sfârşitul după-amiezii, Sol Polanski, ambasadorul 
Statelor Unite la Sofia, trimitea centralei de la Washington o telegramă cifrată prin care 
informa că nu se așteaptă la niciun fel de schimbări importante pentru plenara din data de 
10 noiembrie. „Nimeni nu e pregătit să-i arunce o provocare lui Jivkov” — afirma Polanski. 
Şi mai interesant e faptul că ambasadorul american nu s-a grăbit să-şi recunoască greşeala 
nici mai târziu. La circa două săptămâni după căderea lui Jivkov, el informa că „pentru 
noi rămâne în continuare un mister care au fost cauzele eliminării lui Todor Jivkov de la 
putere”!. 

După votul din Biroul Politic, „misterul” cu care îşi bătea capul Polanski a fost 
comunicat populaţiei în ziua următoare. Pe data de 10 noiembrie a avut loc plenara CC. 
Aşa cum se întâmpla de obicei, ea s-a limitat să confirme deciziile luate în ziua precedentă. 
Jivkov a fost revocat din funcţia de secretar general al BKP, iar în locul lui a fost ales 
Mladenov. Cu alte cuvinte, Jivkov şi-a pierdut puterea în urma unei lovituri de palat tipice. 


Începutul dezmembrării regimului totalitar 


Spre deosebire de cazul lui Ceauşescu, căderea lui Jivkov nu însemna încă sfârşitul 
comunismului în Bulgaria. Formal, se realizase doar schimbarea şefului unui partid care 
rămânea în continuare partid de guvernământ. Până la un punct, desigur, la fel se întâmplase 
Şi cu predecesorul lui Jivkov, Vilko Cervenkov. i 

Numai că în anul 1989 situaţia era cu totul alta decât în 1956. Mladenov şi colaboratorii 
lui susțineau cu înflăcărare introducerea perestroikăi, iar Bulgaria înregistra o întârziere 


]. Am avut ocazia să cunosc conţinutul acestor documente prin amabilitatea profesorului lordan Baev. 

serioasă din acest punct de vedere fata de celelalte ţări. Nici situaţia internaţională nu era 
lipsită de semnificaţie: în Polonia guverna deja o echipă alcătuită pe baza negocierilor cu 
opoziţia; partidul comunist maghiar îşi schimbase denumirea; cu o zi înainte de înlăturarea 
lui Jivkov, căzuse zidul Berlinului; pe 17 noiembrie la Praga avea loc o demonstraţie care 
urma să ducă rapid la dezmembrarea statului comunist. Toate aceste evenimente nu puteau 
să nu exercite o influență asupra evoluţiei situaţiei din Bulgaria. 

Partidul care şi l-a ales conducător pe Mladenov a început la rândul lui dezmembrarea 
sistemului comunist. E greu de spus în ce măsură a fost vorba de o acţiune planificată şi 
ce decizii au fost luate sub presiunea situaţiei curente. De altfel, acest lucru nici nu mai 
are prea multă importanţă. La un moment dat, care cu greu ar putea fi precizat, anvergura 
schimbărilor a depăşit premisele perestroikăi, iar sistemul a început să meargă în derivă, 
aşa cum s-a întâmplat de altfel şi în celelalte ţări din Europa Centrală şi de Est, angajându-se 
pe calea democratizării postcomuniste. 

Prima etapă a dezmembrării regimului totalitar s-a încheiat în iunie 1990, când au avut loc 
alegeri parlamentare relativ libere. Este momentul în care trebuie să se încheie descrierea căderii 
comunismului în Bulgaria, chiar dacă e vorba de o graniţă destul de relativă. În intervalul 
10 noiembrie 1989 — 17 iunie 1990 (al doilea tur de scrutin) au existat două momente 
importante: apariţia primului partid de opoziţie puternic şi convorbirile în jurul mesei rotunde 
în urma cărora au fost luate hotărâri privind organizarea alegerilor, modul în care se vor 
desfăşura acestea si regimul politic pe care avea să-l adopte Bulgaria în continuare. 

Alegerea lui Mladenov a fost percepută pozitiv atât de populaţie, cât şi de elitele politice 
ale ţărilor din Răsărit şi din Apus. Toată lumea aştepta o liberalizare şi o democratizare a 
țării (Şi, într-adevăr, acestea n-au întârziat să apară), alături de reforme economice, care 
n-au fost însă efectuate. Primul semnal al liberalizării l-a constituit o imensă demonstraţie 
care a avut loc pe 18 noiembrie 1989 in faţa bisericii Sf. Alexander Nevski din Sofia. La 
aceasta au participat circa 100.000 de persoane, aşadar cam de 20 ori mai multe decât la 
demonstraţia de închidere a Ecoforumului. În viziunea autorităţilor, o asemenea participare 
era expresia sprijinului de care se bucura noua echipă, dar se pare că mitingul a scăpat de 
sub control. Pe lângă echipa lui Mladenov, la organizarea demonstraţiei au luat parte de fapt 
toate forțele disidente şi chiar cele de opoziţie (la miting a apărut inclusiv Minev, dar nu i 
s-a dat voie să vorbească la microfon). În timpul discursului ținut de Rumen Vodenicearov, 
care cerea revenirea la numele turceşti, s-au semnalat fluierături. În faţa unei asemenea 
atitudini a publicului, în declaraţia finală organizatorii au retras această revendicare. Dar 
disidentii n-au renunţat la lupta pentru drepturile minorităţilor nationale, ceea ce le-a permis 
comuniștilor să-i prezinte ca pe reprezentanţii turcilor și ai celorlalte minorităţi. Într-o 
societate hrănită decenii la rând cu sloganurile propagandei naţionaliste, acest lucru a 
provocat o reacţie negativă. 

După data de 18 noiembrie, un val de demonstraţii a cuprins întreaga ţară. Cetăţenii 
erau insufletiti de un mare entuziasm politic. Ca urmare au fost înfiinţate diferite partide. 
Unele dintre ele nu erau altceva decât reconstituirea unor grupări interbelice, anterioare 
instaurării comunismului, cum ar fi Uniunea Popular-Ţărănească Bulgară (Bvneapcku 
3emedencku napoden cvio3 — BZNS) Nikola Petkov, acest nume fiindu-i atribuit în onoarea 
unuia dintre cei mai importanţi lideri ai acestui partid, condamnat şi apoi ucis de comunişti. 
Întrucât partidul BZNS a fost iniţial infestat cu oameni ai regimului, devenind o organizaţie 
de faţadă şi de fapt o anexă a BKP, activiştii care au contribuit la reactivarea grupării au 
decis să adauge denumirii iniţiale şi numele lui Nikola Petkov. Teoretic BZNS-Petkov 
fusese reactivat încă de la începutul anului 1989 (câţiva membri vechi se întruniseră şi 
întocmiseră o petiție adresată premierului cu cererea de a-l reabilita pe Petkov), dar abia 

manifestaţiile din noiembrie au constituit un impuls suficient de puternic pentru revigorarea 
acestui partid. Efectivul BZNS-Petkov a crescut astfel la câteva sute de persoane şi a 
început să exercite presiuni asupra autorităţilor pentru a abroga interdicţia activităţii 
partidului, ceea ce s-a şi întâmplat în cele din urmă pe data de 15 ianuarie 1990. În acelaşi 
timp era reabilitat şi Nikola Petkov. Pe data de 3 februarie a avut loc la Sofia o conferinţă 
a BZNS-Petkov la care au luat parte peste 2.000 de persoane. 

Încă de la începutul lunii decembrie se făceau eforturi intense pentru unificarea câtorva 
dintre organizaţiile disidente într-o singură grupare puternică. Concomitent Clubul Perestroika 
milita pentru organizarea grabnică a alegerilor parlamentare, membrii viitorului corp legislativ 
având sarcina de a efectua schimbarea de regim prin adoptarea unei noi constituţii. Teoretic 
aceasta era soluţia corectă, numai că punerea ei în practică ar fi însemnat de fapt rămânerea la 
putere a BKP, cel puţin până la primele alegeri de după adoptarea noii constituții. 

În noul partid au intrat mai mult de zece organizaţii mărunte. Rolul cel mai important îl 
jucau însă Clubul Perestroika (care, după căderea lui Jivkov, îşi schimbase denumirea în 
Clubul pentru Glasnost şi Democraţie — K7y6 3a 2nacnocm u demoxpayua —, dar în realitate 
i se spunea tot Clubul Perestroika) şi organizația Ekoglasnost. Pe lângă acestea mai erau: 
NDZPC (avându-l în frunte pe Vodenicearov), BZNS-Petkov, Podkrepa şi alte grupări mai 
mici. Astfel, pe 7 decembrie, la Institutul de Filosofie al Academiei Bulgare de Ştiinţe a fost 
creată Uniunea Forţelor Democratice (Czro3 na Oemoxpamuunume cunu — SDS), prima 
formaţiune având statut de partid cu adevărat de opoziție’. Puterea ei era desigur relativă; 
în comparaţie cu partidul comunist, era puţin numeroasă şi nici nu se bucura de un sprijin 
social însemnat, dar faţă de precedentele organizaţii era foarte puternică. 

Rolul principal în cadrul SDS îl jucau activiştii Clubului Perestroika. Ca preşedinte al 
partidului a fost ales Jelev, care îl avea ca locţiitor pe Simeonov. Secretarul SDS era Beron, 
un reprezentant al Ekoglasnost. Aceste trei persoane, cel puţin pentru o vreme, erau cele 
care luau cele mai importante decizii. Un rol important îi revenea şi lui Vodenicearov, ales 
purtător de cuvânt al partidului. Reprezentanţii celorlalte organizaţii au fost plasați în 
funcţii mai puţin vizibile. După cum se vede aşadar, prima echipă conducătoare a SDS 
era departe de poziţiile anticomuniste. Cel mai consecvent în acest cerc era Jelev, dar nici 
el nu era un radical. Printre activiştii SDS se găsea un mare procent de membri ai BKP, care 
încă exista, ca să nu mai vorbim despre agenţii sau foştii agenţi ai Sigurantei Nationale. 
Acest lucru dădea naştere unor probleme legate de dubla loialitate a unor persoane. Ceva mai 
târziu, colegii din această perioadă se acuzau reciproc de trădare sau de activităţi agenturale, 
încercând astfel să arunce asupra celorlalţi vina pentru începutul nu foarte reuşit al activităţii 
SDS. Unii dintre ei, dându-și seama rapid de divergentele programatice dintre SDS şi BKP, 
au decis să se întoarcă în partidul din care plecaseră. Exemplul cel mai cunoscut în acest sens 
îl constituie Ceavdar Chiuranov, care initial se opunea aderării Clubului Perestroika la uniunea 
SDS, pentru ca mai târziu s-o părăsească, revenind în partidul condus de Mladenov. 

SDS a fost totuşi o structură foarte dinamică şi, după o vreme, în interiorul ei au început 
să se audă şi alte voci, cu alte convingeri. În primele luni, mai exact până la alegerile din 
iunie 1990, direcţia în care evolua partidul era trasată de Jelev, Simeonov, Beron şi, într-o 
anumită măsură, Vodenicearov şi Trencev. 

Prima iniţiativă de anvergură a SDS a fost organizarea unei demonstraţii in fata clădirii 
parlamentului. Aceasta a avut loc pe data de 14 decembrie. Participanţii, în număr de circa 
50.000, cereau eliminarea din Constituţie a prevederii referitoare la rolul conducător al 


1. Din acest moment utilizăm termenul opoziție în sensul lui democratic, adică de „grupare care 
nu se află la putere”. Cu alte cuvinte, după căderea lui Jivkov şi crearea SDS, disidentii din 
perioada comunistă au rămas în opoziţie. 

partidului comunist, dar au fost scandate şi sloganuri mai radicale, de genul: „Jos BKP!”. 
Chiar dacă această demonstraţie a fost susţinută de un public de două ori mai puţin numeros 
decâtcel din 18 noiembrie, ea a arătat totuși forța opoziţiei. În cursul desfăşurării evenimentelor, 
Petar Mladenov ar fi făcut următoarea afirmaţie: „Mai bine să vină tancurile!” („Io noGpe 
e ranxoBere na noiinar!”), replică filmată de Evgheni Mihailov, care avea legături cu SDS!. 
În momentul respectiv acest lucru n-a provocat nicio reacţie, dar în vara anului 1990 a fost 
unul dintre elementele care au contribuit la îndepărtarea lui Mladenov de la putere. 

Următorul pas l-a constituit înfiinţarea unui ziar care să exprime punctul de vedere al 
SDS. Primul număr al cotidianului Democraţia (lemokpayua) a apărut pe 12 februarie 
1990. Redactorul-sef al publicaţiei era Iordan Vasilev. Democraţia a avut aceeaşi evoluţie 
ca şi SDS, cu alte cuvinte la început a adoptat o poziţie destul de prudentă, chiar specifică 
perestroikăi, pentru ca mai târziu să-şi asume rapid o atitudine radicală. 

Sub conducerea noului secretar general, partidul comunist a liberalizat treptat regimul 
din Bulgaria, îndepărtându-i concomitent pe oamenii lui Jivkov. Între 11 şi 13 decembrie 
a avut loc plenara CC în cursul lucrărilor căreia a fost eliminat din partid fostul conducător 
al statului; în acelaşi timp au fost înlăturați şi cei mai apropiaţi colaboratori ai lui. Cu 
aceeaşi ocazie a mai fost elaborat şi proiectul de modificare a Constituţiei, cu eliminarea 
din text a paragrafului referitor la rolul conducător al partidului, lucru care, o zi mai târziu, 
era cerut si de demonstrantii mobilizați de SDS. În cele din urmă, Constituţia a fost 
modificată pe 15 ianuarie 1990. Era un pas important în direcţia revendicărilor opoziţiei, 
care l-a şi apreciat de altfel la justa lui valoare. În continuare, timp de câteva săptămâni 
au avut loc negocieri în legătură cu următorii paşi care trebuiau făcuţi pentru schimbarea 
regimului. A fost o perioadă în care n-au mai avut loc prea multe demonstraţii, conducerea 
SDS fiind concentrată în primul rând asupra discuţiilor cu comuniştii. 

Între timp, în România vecină Nicolae Ceaușescu a fost înlăturat de la putere în urma 
unor evenimente sângeroase care au fost urmărite cu foarte multă atenţie în Bulgaria. Timp 
de trei zile a fost transmis în direct programul televiziunii române în traducerea lui Vladimir 
Bereanu, un ziarist român care se însurase cu o bulgăroaică şi se mutase la Sofia. Atât 
populaţia, cât şi elitele politice analizau analogiile şi diferenţele dintre situaţiile celor două 
țări. De aceea, evenimentele din România au influenţat probabil în egală măsură atitudinea 
autorităţilor şi a opoziţiei. După căderea lui Ceauşescu, discuţiile dintre cele două tabere 
s-au accelerat, având drept tel un consens, elaborarea unei soluţii de compromis după 
modelul polonez. În Bulgaria nu exista practic nicio posibilitate de repetare a scenariului 
românesc, dar efectul psihologic al violenţelor de la Bucureşti şi din alte oraşe a fost imens. 

Spre sfârşitul anului 1989 s-au înregistrat proteste ale minorităţii turce. Revendicările 
formulate de manifestanți priveau revenirea la numele specific turceşti şi eliminarea 
consecinţelor „Procesului Renaşterii” şi „Marii Excursii”. Ca reacţie la aceste semnale, 
naționaliștii bulgari au organizat contramanifestaţii cu caracter antiturcesc. Pe 4 ianuarie 
1990 a fost înfiinţată Mişcarea pentru Drepturi şi Libertăţi (/[euwcenuemo 3a npaea u 
ceo60du — DPS, tc. Hak ve Özgürlükler Hareketi) în fruntea căreia a fost ales Ahmed 
Dogan, cunoscut pentru activitatea sa din anii '80. Nationalistii care protestau împotriva 
revendicărilor minorităţii turce n-au făcut decât să consolideze DPS ca reprezentantă a 
acestei minorităţi şi să şubrezească poziţia SDS, care lupta de asemenea pentru revenirea 
la normalitate în problemele de politică a minorităţilor, în urma exceselor săvârşite de 
echipa lui Jivkov. l 

La sfârşitul anului 1989 şi începutul anului 1990, reprezentanții elitelor din BKP şi 
SDS au ajuns la o înțelegere în legătură cu organizarea unei mese rotunde (Kpvznama 


l.  EBrenua Kannnoea, Hckpa Baesa, Boneapckume npexodu 1939-2005, Cobna, 2006, p. 264. 

maca) în cursul căreia să fie elaborate principiile noului regim politic. Ca urmare a 
transformărilor intervenite în întregul lagăr sovietic, comuniştii bulgari au renunţat la visul 
reconstruirii sistemului, fiind dispuşi din ce în ce mai mult să angajeze tara pe direcţia 
democratizării. 

Discuţiile oficiale pregătitoare pentru masa rotundă au început pe 3 ianuarie 1990, iar 
ultima şedinţă de lucru a avut loc pe data de 15 mai. În total, la lucrările acesteia au luat 
parte 151 de persoane din partea BKP, a SDS şi a altor organizaţii și partide politice. În 
perioada desfăşurării lucrărilor Mesei Rotunde, BKP şi-a schimbat denumirea, devenind 
Partidul Socialist Bulgar (Bwnzapcra Coyuanucmuuecka Ilapmua - BSP). Acest lucru a 
fost realizat în urma unui referendum la care au participat membrii săi pe data de 3 aprilie. 
Mai înainte, cu ocazia congresului care a avut loc în intervalul 30 ianuarie — 2 februarie, 
fusese schimbat şeful partidului, această funcţie fiind preluată de Alexandăr Lilov, un 
activist care după răsturnarea lui Jivkov a început să joace un rol tot mai important. 

Pe data de 18 ianuarie 1990, Todor Jivkov a fost arestat împreună cu câţiva dintre cei 
mai apropiaţi colaboratori ai săi, fiind acuzaţi de deturnarea fondurilor obţinute din 
împrumuturile contractate de stat spre sfârşitul anilor '80. 

Pe lângă aceste schimbări mai degrabă cosmetice, au fost realizate şi anumite reforme 
de sistem; guvernul a fost de asemenea remaniat. Pe data de 5 februarie a fost înlocuit 
premierul Atanasov şi în locul lui a apărut Andrei Lukanov. Pe 3 aprilie, parlamentul a 
adoptat prin vot modificarea Constituţiei: se acorda astfel libertatea înfiinţării partidelor 
politice democratice şi a programării alegerilor libere. Mladenov, care, începând cu 
17 noiembrie, preluase preşedinţia Consiliului de Stat (funcţie deţinută anterior de 
Jivkov), a devenit preşedintele Bulgariei pe 3 aprilie 1990. 

După cum se vede așadar, principalele reforme democratice au fost întreprinse de 
comunişti, şi nu de participanţii la lucrările Mesei Rotunde; acestea nu serveau de altfel 
decât credibilizării lor în fata opiniei publice. În schimb, Masa Rotunda a contribuit la 
precizarea anumitor aspecte, cum ar fi cele legate de legea electorală, de modul de func- 
tionare a mass-mediei publice etc. Importanţa Mesei Rotunde bulgare a fost mai mică 
decât a modelului ei polonez. SDS nu avea nevoie de ea nici pentru a-şi justifica legalitatea, 
nici pentru a fi luată în considerare de organele de presă: acest rol îl jucau demonstrațiile 
masive pe care le organiza. Conducerea uniunii se străduia să amâne data desfăşurării 
alegerilor, mizând în mod absolut justificat pe faptul că timpul se scurgea în defavoarea 
comuniștilor. În schimb, reprezentanţii BSP făceau presiuni pentru organizarea cât mai 
grabnica a alegerilor, aducând argumentul necesităţii ca populaţia să valideze starea de 
fapt. În cele din urmă, câştig de cauză a avut varianta alegerilor timpurii, astfel încât au 
fost stabilite datele de 10, respectiv 17 iunie 1990. 

După încheierea lucrărilor Mesei Rotunde, partidele politice au intrat în campanie 
electorală. În ciuda apelurilor pentru pace si respectarea legii, s-a ajuns totuşi la acte de 
violenţă, ceea ce a dus la proteste din partea grupărilor din opoziţie. Cu aceste rezerve 
absolut întemeiate, alegerile din iunie pot fi considerate momentul care pune capăt peri- 
oadei comuniste în Bulgaria. Fără îndoială, au fost alegerile cele mai democratice de după 
al Doilea Război Mondial şi am putea spune chiar începând cu 1930. De aceea, e greu să 
vorbim despre perioada de după alegeri ca fiind în continuare comunistă, chiar dacă la vot 
au învins foştii comunisti!. 


1. Termenul ,,postcomunism” şi problemele legate de schimbarea de regim au fost prezentate pe 
larg, printre alti autori, de Jan Kofman şi Wojciech Roszkowski în lucrarea Transformacja i 

În condiţiile unei prezenţe electorale masive, de aproape 90%, BSP a câştigat cu 57% 
din voturi si 211 mandate într-un parlament de 400 de aleşi. SDS a obţinut 36% din total, 
respectiv 144 de mandate, DPS şi-a adjudecat 23 de mandate, iar BZNS (nu e vorba de 
aripa BZNS-Petkov, ci de aripa colaborationista) 16 mandate’. Victoria postcomunistilor 
era indiscutabilă, dar în comparaţie cu România vecină (unde Frontul Salvării Naţionale 
şi Ion Iliescu câştigaseră peste 80% din voturi) scorul nu era chiar atât de spectaculos. 

Pe 11 iunie, după primul tur de scrutin, la Sofia au început demonstrațiile de protest 
împotriva tentativelor de fraudă. În luptă a intrat inclusiv formaţia Sturcite, care a cântat cea 
mai cunoscută melodie-protest, compusă special pentru această ocazie. Melodia intitulată 
Sunt pur şi simplu om (43 com npocmo woeex) începe cu cuvintele „Nu sunt comunist şi nici 
nu voi fi vreodată” şi a devenit imnul tineretului revoltat; liderul formaţiei, Chiril Maricikov, 
a fost ales deputat din partea SDS. Pe 14 iunie, televiziunea a difuzat filmul realizat de 
Evgheni Mihailov pe 14 decembrie 1989, în care Mladenov vorbea despre tancuri. A izbucnit 
un scandal imens care probabil n-a avut însă nicio influenţă asupra rezultatului celui de-al 
doilea tur de scrutin. Ca urmare a presiunilor tot mai mari, pe data de 6 iulie Mladenov şi-a 
depus demisia din funcţia de preşedinte al Bulgariei. Pe | august, parlamentul l-a ales pentru 
această funcţie pe Jeliu Jelev, care era sprijinit de o mare parte a BSP. 


În căutarea unui sfârşit al comunismului 


Când a luat sfârşit comunismul in Bulgaria? Răspunsul la această întrebare nu e catusi 
de puţin uşor. Pentru germani există ziua de 9 noiembrie, pentru cehi 7 octombrie, pentru 
români 22 decembrie. Sunt date care marchează momente de cotitură în istoria poporului 
respectiv, chiar dacă e vorba de o imagine mai degrabă mitologizată. În Polonia putem 
vorbi chiar de mai multe date: începutul discuţiilor în cadrul Mesei Rotunde, alegerile 
partial libere de pe 4 iunie (1989), formarea guvernului condus de Tadeusz Mazowiecki 
sau alegerile prezidenţiale din 1990. Indiferent de controversele legate de stabilirea unei 
date oficiale a căderii comunismului, în toate celelalte ţări ale blocului sovietic istoricii 
pot lua ca reper anumite evenimente simbolice şi importante. 

În cazul Bulgariei acest „confort” lipseşte, din păcate. În discuţiile pe această temă (în 
măsura în care acestea există, desigur) sfârşitul comunismului este considerat de obicei 
fie momentul căderii lui Jivkov, fie înfiinţarea SDS, fie alegerile din iunie 1990, fie pre- 
luarea de către Jelev a mandatului de preşedinte (era pentru prima data cand un reprezentant 
al opoziţiei prelua puterea), fie adoptarea Constituţiei din iulie 1990 (din punct de vedere 
juridic, acesta este fără nicio îndoială momentul cel mai important), fie formarea guvernului 
condus de Filip Dimitrov (1991-1992) şi încercările nereuşite ale acestuia de a elimina 
rămăşiţele comunismului, fie căderea guvernului condus de Jan Videnov din 1996 şi 
preluarea puterii de către SDS, fie în cele din urmă intrarea Bulgariei în Uniunea Europeană 
pe data de 1 ianuarie 2007. 

Fiecare dintre aceste date reprezintă un eveniment important pentru istoria Bulgariei, 
dar oare putem vorbi cu adevărat despre sfârşitul comunismului? Vorbind cu diferiţi bulgari 


postkomunizm (Schimbarea de regim şi postcomunismul), Varşovia, 1999 şi de Jadwiga Staniszkis, 
Postkomunizm. Proba opisu (Postcomunismul. Încercare de descriere), Gdansk, 2001. 

1. Albert P. Melone, Creating Parliamentary Government. The Transition to Democracy in Bulgaria, 
Ohio, 1998, p. 112. 

pe marginea acestei întrebări, ajungi la concluzia că de fapt numai două variante de răspuns 
ar fi logic întemeiate. În primul rând este vorba de afirmaţia că în Bulgaria n-a existat 
niciodată comunism; în al doilea rând, de aceea că in Bulgaria comunismul nu s-a sfârşit 
niciodată, că el subzistă până în ziua de azi. Partizanii primei teze (în această categorie 
putem include persoane ca Iskra Baeva, istoric în cadrul Universităţii „Kliment Ohridski” 
din Sofia) argumentează că în Bulgaria comunismul ca sistem ideologic n-a existat nici- 
odată. După părerea lor, un adevărat comunist ar fi fost Gheorghi Dimitrov, în schimb 
ceea ce au implementat liderii de la Moscova era cu totul altceva, ceva care nu avea aproape 
nimic în comun cu principiile comunismului. Baeva şi-a intitulat cea mai importantă 
carte a sa (scrisă în colaborare cu Evghenia Kalinova) Schimbările de regim în Bulgaria 
1939-2005 (Boneapcxume npexodu 1 939-2005)', subliniind că sistemul politic din Bulgaria 
era instabil şi se afla într-o permanentă schimbare. Instituirea dictaturii partidului comunist, 
guvernarea lui Cervenkov şi apoi cea a lui Jivkov, căderea acestuia din urmă şi apoi toată 
suita de transformări postcomuniste n-au constituit din acest punct de vedere ceva calitativ 
nou. Acest mod de a vedea lucrurile corespunde într-o anumită măsură ideii amintite mai 
sus, cea a năzuinţei spre comunism care a fost larg răspândită în rândul populaţiei. 

Din punct de vedere logic, acestei argumentări nu i se poate reproşa nimic. Dacă n-a 
existat niciodată comunism, acesta nici nu se putea încheia. Numai că judecând aşa nu 
mai poate fi sesizat caracterul radical al schimbării care s-a petrecut, chiar dacă a fost un 
proces lent şi treptat, în cursul celor 24 de ani câţi s-au scurs între 1989 şi 2013. 

Concepţia opusă, potrivit căreia comunismul nu s-a terminat nici acum, este destul de 
larg răspândită printre intelectualii bulgari, dar şi în societate în general, chiar dacă ar fi 
greu să identificăm o categorie socială care o împărtășește în proporţie de 100%. Susţinătorii 
acestei teze invocă multe argumente esenţiale, cum ar fi existenţa neîntreruptă a unei 
numeroase grupe de foşti ofiţeri şi agenţi ai Sigurantei Nationale care deţin functiile-cheie 
în viata socială. Listele de agenţi publicate în urmă cu câţiva ani pe internet dovedesc că 
gradul de infiltrare cu foşti agenţi a diverselor instituţii de stat este in Bulgaria mult mai 
ridicat decât in alte ţări din regiune. Cei care sunt convinşi că sistemul comunist a supravieţuit 
şi continuă afirmă că foştii comunişti şi copiii lor deţin şi acum puterea în Bulgaria. Acest 
mod de a privi lucrurile prezintă şi el destule inconveniente, dar nimeni nu poate contesta 
adevărul unora dintre tezele pe care le conţine. Dacă însă comunismul nu s-a încheiat nici 
până în momentul de față, atunci de ce mai acordăm atenţie evenimentelor care au avut loc 
în 1989? Oare în anul 2013 situaţia ţării se prezintă la fel ca, de exemplu, în anul 1980? 

Absența unui reper indiscutabil al sfârşitului epocii comuniste este un lucru palpabil 
in Bulgaria de astăzi. La mai bine de 20 de ani de la răsturnarea sistemului totalitar, tot 
nu există o dată care să poată fi sărbătorită. Pe 3 octombrie 2008 a fost organizată într-un 
cerc restrâns o mică festivitate care celebra înfiinţarea Clubului Perestroika. Pe 19 ianuarie 
2009, cu ocazia aniversării întâlnirii disidentilor bulgari cu Mitterrand, a fost organizată 
o sesiune ştiinţifică pe tema acestui eveniment şi a căderii comunismului. Ea s-a bucurat de 
ceva mai mult interes din partea mass-mediei, poate şi datorită participării reprezentanţilor 
ambasadei franceze la lucrări. Nici celelalte date n-au stâmit entuziasm. Pe 9 noiembrie 
2009, cu ocazia aniversării a 20 de ani de la căderea zidului Berlinului, a fost organizat la 
Sofia un mic happening. În jur de o sută de persoane au „doborât” în mod simbolic un zid 
din polistiren expandat. Aceasta a fost practic singura sărbătoare organizată în cinstea 
sfârşitului epocii comuniste si — după cum se vede — ea celebra răsturnarea regimului 
comunist în Germania, şi nu în Bulgaria. 


1. EBrenua KanunoBa, Hckpa Baesa, Bnzapckume npexodu 1939-2005, Sofia, 2006 

Căderea comunismului este o temă care nu stârneşte interes nici în mass-media, nici 
printre intelectuali şi nici măcar printre cetăţenii de rând. Bulgaria trăieşte cu problemele 
zilei de azi, economice şi sociale, legate de integrarea europeană etc. Comunismul pare 
să fie deja de domeniul istoriei, alături de Nicopole!, San Stefano?, Gongresul de la 
Berlin?, războaiele mondiale. Cel puţin aceasta este impresia pe care şi-o poate face 
oricine citeşte presa bulgară, ascultă posturile de radio sau se uită la televizor în Bulgaria. 
Un sondaj efectuat la cererea comisiei care se ocupa de accesul la documentele Sigurantei 
Naţionale și ale serviciilor militarizate arată cu toate acestea că populaţia este mai 
interesată de acest subiect decât ar putea rezulta din conţinutul produselor mass-mediei 
bulgare. De exemplu, la întrebarea dacă foştii angajaţi ai serviciilor de informaţii ar 
trebui să aibă acces la funcţii de răspundere în administraţia de stat, 58% dintre respon- 
denti au ales varianta „nu”*. Dar rezultatele acestui sondaj nu modifică impresia generală 
prezentată mai sus. 

Privind problema Bulgariei din punctul de vedere al unui străin, ar fi greu să nu susţii 
opinia cunoscutului scriitor în emigrație Ilia Trojanov: „Există in mod sigur o legătură 
între evaluarea trecutului, între invatamintele pe care le putem trage din istorie, între decizia 
de a lăsa trecutul în pace si construirea unui nou viitor. În Bulgaria, primul pas nici n-a 
fost măcar început, iar noi trăim în continuare în trecut de vreme ce la fiecare nivel al 
ierarhiei sociale avem de-a face cu elite care nu sunt decât o prelungire a fostei nomen- 
claturi; aceasta din urmă a devenit acum o nouă oligarhie, mafiotă”. 

Troianov are dreptate. Regimul totalitar n-a fost tras la răspundere aşa cum trebuia, iar 
oamenii pe care s-a sprijinit (în afara lui Jivkov şi a câtorva dintre cei mai apropiaţi colabo- 
ratori ai lui) n-au suportat niciun fel de consecinţe pentru faptele săvârşite. La fel s-a întâmplat 
Şi în alte {ari din Europa Centrală şi de Est, numai că in Bulgaria scara acestui fenomen este 
relativ mai mare. Întrucât opoziţia anticomunistă n-a jucat niciun rol în căderea comunis- 
mului, reprezentanţii ei, cel puţin până la guvernarea Filip Dimitrov, nu au putut ocupa funcții 
importante în conducerea Bulgariei postcomuniste. Lucru care este valabil la diferite niveluri 
ale ierarhiei, inclusiv în domenii fără nicio legătură cu politica. La toate acestea se mai 
adaugă sărăcia extremă, din ce în ce mai evidentă în cursul anilor ’90. Ea a provocat emigrația 
masivă în Occident, mai ales a celor tineri: potrivit diferitelor estimări, între un milion şi un 
milion şi jumătate de cetăţeni ai Bulgariei s-au stabilit cu domiciliu temporar sau definitiv 
peste graniţă, deseori lucrând ilegal şi practicând meseriile cel mai prost plătite. 

Situaţia economică a ţării s-a îmbunătăţit semnificativ în următorul deceniu, dar odată 
cu integrarea europeană au apărut şi noi posibilităţi de emigrare în deplină legalitate, ceea 
ce a făcut ca de fapt exodul bulgarilor să nu fie oprit. 


1. In 1396, la Nicopole a avut loc bătălia dintre cavalerii occidentali şi turci. Armata turcă i-a 
zdrobit pe susţinătorii religiei creştine, consolidând astfel dominaţia semilunii asupra întregii 
Peninsule Balcanice. A fost ultima cruciadă din istoria Europei. 

2. În 1878, Rusia a învins Turcia și a semnat cu Poarta un tratat de pace preliminar la San Stefano. 
Pe baza prevederilor acestuia, Bulgariei îi erau alipite teritorii importante. De atunci, mulţi 
naționaliști bulgari visează la graniţele stabilite la San Stefano. 

3. La câteva luni după San Stefano, a avut loc congresul de pace de la Berlin. În temeiul prevederilor 
acestuia, Bulgaria pierdea o mare parte din teritoriile câştigate cu puţin înainte. 

4. KoMmucua 3a pa3kpuBaHe Ha JOKYMeHTHTe H 3a OGABABaHE Ha NpHHanlexHOCT Ha ObnrapcKu 
TpaxnaHu KbM J\bpxkaBHa CHrypHOCT H pa3y3HaBarennure cuyxGu Ha Brnrapckara Hapoana 
apmua, J oduxa no-kbcHo, bd., p. 32. 

5. Ilia Trojanov (scriitor germano-bulgar), „Bulgaria Must Learn from Finland”, novinite.com, 18 martie 
2009, miercuri. 

Lipsa unei evaluări a regimului comunist şi chiar a unei reflecţii mai profunde asupra 
esenței şi consecinţelor acestui sistem n-a constituit, desigur, cea mai importantă cauză a 
acestei stări de lucruri, dar cu siguranţă a influenţat într-un mod negativ viaţa politică şi 
socială a ţării. N-a fost lipsită de importanţă nici decăderea Bisericii Ortodoxe. Ezoterismul, 
sarlatania si superstitiile iraționale, poleite cu o spoială de idei de sorginte new-age sunt 
în Bulgaria mult mai puternice decât în alte ţări din regiune, iar această situaţie este 
consecinţa directă a epocii comuniste. 

În cursul celor mai bine de 20 de ani care au trecut de la căderea lui Todor Jivkov au 
fost făcute câteva încercări de a tăia cordonul ombilical ce lega noul regim politic de 
trecutul comunist. În primii 10-15 ani, astfel de iniţiative au fost luate de grupările derivate 
din SDS, pentru ca mai târziu, în primul rând în legătură cu problema lustraţiei, acestora 
să li se alăture anumite facţiuni ale BSP. S-a ajuns astfel la una dintre cele mai ciudate 
legi ale lustraţiei din Europa Centrală şi de Est. 

Probleme care în alte țări din regiune au fost rezolvate imediat sau cât se poate de 
repede în Bulgaria au necesitat ani de zile. Eliminarea simbolurilor comuniste a durat 
incomparabil mai mult timp. Dacă în România vecină, încă din ziua răsturnării lui Ceaușescu, 
au apărut pe străzi drapelele naţionale cu emblema comunistă decupată, în Bulgaria această 
problemă a fost pusă abia după alegerile din iunie 1990. Atunci au avut loc demonstraţii 
în cursul cărora a fost formulată cererea de a fi eliminate stelele roşii şi celelalte simboluri 
totalitare din spaţiile administraţiei de stat şi din alte locuri. Autorităţile, controlate în acel 
moment de BSP, au primit această revendicare cu o vădită neplăcere şi numai sub presiunea 
protestatarilor s-au decis să dea parţial curs cererilor lor: astfel, în luna iulie, rămăşiţele 
pământeşti ale lui Gheorghi Dimitrov au fost luate din mausoleul care îi fusese construit 
la Sofia. Abia pe 15 noiembrie 1990 a fost schimbat numele oficial al statului: vechea 
denumire comunistă Republica Populară Bulgaria (Hapoona peny6nuxa Bbneapua) a fost 
înlocuită cu mai democratica denumire Republica Bulgaria (Peny6auxa Bwnzapua). Această 
schimbare, foarte importantă din punct de vedere ideologic, a avut loc mult mai târziu 
decât reformele similare din celelalte ţări ale regiunii. 

Un pas important pe calea democraţiei l-a constituit de asemenea adoptarea Constituţiei 
pe data de 12 iulie 1991. Noua lege fundamentală punea capăt unui anumit provizorat 
care, în principiu, dura în Bulgaria încă de la căderea lui Jivkov, iar din punct de vedere 
juridic marca ruptura faţă de perioada comunistă. Şi tocmai această reformă a avut loc în 
Bulgaria mai repede decât în unele dintre celelalte {ari (spre exemplu, în Polonia a intrat 
în vigoare aşa-numita „mică constituţie” în 1992, în timp ce legea fundamentală absolut 
nouă n-a fost adoptată decât în 1997; în România Constituţia democratică a fost adoptată 
în noiembrie 1991). Potrivit legii adoptate prin vot în decembrie 2006 referitoare la accesul 
la arhivele poliţiei secrete din perioada regimului comunist, acest regim s-a încheiat în 
Bulgaria tocmai în momentul intrării în vigoare a noii constituţii. 

Decomunizarea a căpătat un ritm accelerat odată cu constituirea în luna noiembrie 
1991 a guvernului condus de Filip Dimitrov. Acest politician care a colaborat o vreme cu 
Beron s-a desprins treptat de acesta, devenind independent si adoptând o poziţie declarat 
anticomunistă. În perioada guvernării sale, ziarul Democraţia, care avea anumite legături 
cu gruparea SDS, a publicat listele agenţilor, cerând tragerea la răspundere a reprezentanţilor 
BKP şi a celor din aparatul serviciilor de Securitate. Însă Dimitrov s-a dovedit prea slab 
în confruntarea cu postcomunistii — politica lui agresivă i-a adus mulţi duşmani, prea mulţi 
ca să-i poată învinge, cu atât mai mult cu cât ţara se afunda în marasmul economic. 
Guvernul Dimitrov a căzut în ultimele zile ale anului 1992, iar puterea avea să fie preluată 
vreme de patru ani de socialişti. 

În perioada guvernării postcomunistilor, problema tragerii la răspundere n-a mai fost 
luată în considerare de autorităţi, dar a devenit un leitmotiv al intervențiilor opoziţiei 
concentrate în jurul SDS. Politicienii acestei grupări cereau ca funcţionarii şi toate celelalte 
persoane responsabile de funcţionarea statului să fie supuse lustraţiei. Felul în care bulgarii 
înțelegeau lustratia se deosebeşte într-o oarecare măsură de ceea ce înțelegeau polonezii 
prin aceasta, fiind mai apropiaţi de cehi din acest punct de vedere. Pentru ei era vorba nu 
numai de darea în vileag a foştilor agenţi, ci şi de interdicţia ca aceştia să mai ocupe funcţii 
de răspundere (cel puţin o vreme). Tocmai în această accepfiune, lustraţia a devenit o parte 
a programului electoral promovat de SDS. 

Politica economică aplicată de postcomunişti a dus în 1996 la o catastrofă. Spre sfârşitul 
anului au fost organizate proteste în masă, cunoscute sub numele de „iarna lui Videnov” 
(Budenoea suma) — de la numele premierului din acel moment, Jan Videnov. Acesta a fost 
obligat să-şi dea demisia, astfel încât la putere a ajuns SDS. Dar înflăcărarea anticomunistă 
a reprezentanţilor acestei uniuni a scăzut repede, chiar dacă pe ici, pe colo au fost între- 
prinse acţiuni uneori mai radicale decât în perioada guvernării lui Filip Dimitrov. Si ne 
referim în primul rând la decizia lichidării mausoleului lui Gheorghi Dimitrov. Acest lucru 
s-a realizat între 21 şi 27 august 1999 din dispoziţia lui Evgheni Bacîrgiev, pe atunci 
ministru al Dezvoltării Regionale, care a şi fost acuzat de complot împotriva tradiţiilor 
naţionale etc., dar la nivel de simbolistică a statului decizia lui a fost foarte importantă. 
Eliminarea din centrul capitalei a mausoleului celui mai important reprezentant bulgar al 
unui regim totalitar criminal a marcat sfârşitul unei epoci. 

În plus, în perioada guvernării SDS s-au făcut câteva încercări de aplicare a lustraţiei 
şi de încheiere a socotelilor din punct de vedere moral cu trecutul comunist. Dar toate 
aceste iniţiative au fost incomplete, inconsecvente şi unele chiar greşite. O astfel de 
încercare a constituit-o moţiunea din data de 5 mai 2000 a parlamentului, intitulată 
„Recunoaşterea caracterului criminal al regimului comunist din Bulgaria”. În viziunea 
acestei moţiuni, regimul comunist ar fi durat numai până la 10 noiembrie 1989, deci până 
la căderea lui Jivkov, şi nu până la adoptarea constituţiei din 1991. Tonul acestui document 
este foarte aspru: între altele, partidul comunist este caracterizat ca o „organizaţie crimi- 
nală”. Dar SDS a omis să difuzeze în mod corespunzător acest document, astfel încât 
moţiunea a trecut practic neobservată şi astfel efectul ei a fost aproape nul. 

În 1997 a fost supusă la vot şi adoptată legea accesului la documentele poliţiei secrete 
din vremea comunismului şi a fost creată o comisie, avându-l în frunte pe Bogumil Bonev. 
Activitatea comisiei a dus la descoperirea unor activităţi legate de Securitate în cazul a 
23 de politicieni. Dar în 2001 a fost desfiinţată si în locul ei au fost înfiinţate alte două 
comisii: una permanentă, sub conducerea lui Metodi Andreev, şi alta temporară, condusă 
de Gheorghi Ananiev. Amândouă se ocupau cu verificarea trecutului candidaţilor la funcţii 
importante în stat, chiar dacă activitatea lor nu putea duce la interzicerea ocupării funcţiilor 
respective de către foştii agenţi. La puţin timp după crearea lor, au avut loc alegeri în urma 
cărora gruparea SDS a fost înlăturată de la putere; premier a ajuns fostul ţar Simeon de 
Saxa-Koburg-Gotha. Formatiunea lui nu era interesată de lustratie, cu toate că politicienii 
din opoziţie au ridicat această problemă de mai multe ori. 

Legea accesului la documentele Securităţii comuniste a fost adoptată abia în legislatura 
următoare a parlamentului, în care, interesant, majoritatea o deţineau postcomunistii. Legea 
din 19 decembrie 2006, modificată ulterior în câteva rânduri, instituia un organism cu o 
denumire foarte lungă şi precisă: Comisia pentru desecretizarea documentelor şi declararea 
cetăţenilor Bulgariei care au făcut parte din Securitatea Statului şi din serviciile de informaţii 

ale Armatei Populare Bulgare (Komucua 3a paspueane Ha ðokymenmume u 3a oGneaeane Ha 
npunaOne»cnocm Ha OelzapcKu 2paXCdanu Kom J[vpoica6na cuzypHocm u pa3y3naeamennume 
cayoc6u na Bvnzapckama napoodna apmua). În mod curent, ea estenumită „Comisia”. După 
cum rezultă din nume, scopul existenţei ei nu este lustratia în sensul bulgar al termenului, 
ci exclusiv informarea cu privire la activităţile cetăţenilor în cadrul serviciilor secrete. 

Constituită pe data de 5 aprilie 2007, Comisia este primul organism format exclusiv din 
profesionişti şi înfiinţat pentru a lucra cu arhivele Sigurantei Naţionale. Componenţa acesteia 
(preşedintele — primul ales în această funcţie a fost Eftim Costadinov — şi opt membri) este 
stabilită de parlament pe principiul numirilor politice, dar cu o reprezentare destul de 
echilibrată. Principala misiune a comisiei este publicarea listelor cu foştii agenţi angajaţi 
în diferitele instituţii de stat şi de interes public. Ele sunt publicate sub forma unor Decizii 
(Pewenue) referitoare la angajaţii unor instituţii concrete, persoane care s-au născut înainte 
de 16 iulie 1973. Până la sfârşitul anului 2008 au fost publicate 56 de decizii care demascau 
câteva sute de agenți ai Sigurantei Nationale sau ai serviciilor de informaţii ale armatei. 
Listele cu agenți sunt publicate pe suport de hârtie sub formă de buletine, dar şi pe pagina 
de intemet a Comisiei (www.comdos.bg), unde se găsesc şi documente juridice şi alte 
informaţii referitoare la această problematică. Listele de agenți au un caracter exclusiv 
informativ: persoanele care se regăsesc pe acestea nu sunt amenințate de niciun fel de 
răspundere politică. Situaţia s-a schimbat întru câtva în decembrie 2010, când Comisia a 
publicat o listă cu aproape 200 de diplomaţi bulgari care colaboraseră în trecut cu organele 
Sigurantei Nationale. Guvernul Boiko Borisov a decis să profite de aceste informaţii si, 
la o jumătate de an după publicarea listei, a revocat din funcţii un număr mare de diplomaţi, 
aflaţi în post, între altele, la Berlin şi la Bucureşti. 

Aceste documente scot la iveală nu numai anvergura infiltrării organelor Sigurantei 
Naţionale în societatea comunistă, ci şi numărul imens de foşti agenţi prezenţi în adminis- 
tratia actuală a țării. În ciuda faptului că nu există sancțiuni politice (dacă facem abstracție 
de sus-amintita epurare a diplomaților) pentru cei care au avut legături cu Siguranţa 
Naţională, activitatea Comisiei serveşte la descoperirea adevărului fundamental despre 
natura sistemului comunist şi a celui postcomunist din Bulgaria. 

Comisia a luat măsuri pentru a se impune atenţiei mediului ştiinţific european. Dar 
deşi lucrările elaborate, mai precis cărţile publicate sub egida ei, n-au provocat controverse 
semnificative, s-au ivit totuşi îndoieli în legătură cu unii dintre membrii Comisiei. În luna 
februarie 2012, Comisia bulgară a fost exclusă din Platform of European Memory and 
Conscience (în componenţa căreia intră institutele de acest profil din ţările Uniunii Europene) 
din cauză că printre conducătorii ei se găseau persoane care, în trecut, „au servit regimul 
totalitar”, după cum se motivează în decizia forului european!. 

Istoricii care se ocupă de perioada comunistă din Bulgaria se confruntă cu probleme 
mai dificile decât colegii lor din celelalte țări ale Europei Central-Răsăritene. În primii 
ani de după căderea comunismului, singura sursă accesibilă erau amintirile participanţilor 
la evenimente şi era vorba în primul rând de persoane cu rang înalt în ierarhia statului la 
vremea respectivă. 

Au fost publicate diferite cărţi pe baza interviurilor luate, spre exemplu, ofiţerilor 
Sigurantei Naţionale, reprezentanţilor oficiali ai partidului comunist etc. De asemenea, 
şi-au publicat memoriile și disidentii. Dar, după cum se ştie, această categorie de izvoare 
se bucură de o credibilitate destul de limitată: foştii angajaţi sau colaboratori ai serviciilor 


1. http://www.memoryandconscience.eu/2012/02/21/bulgarian-committee-comdos-presently-not- 
welcome-to-join-the-platform-of-european-memory-and-conscience (accesat pe 29.01.2013). 

secrete adeseori dezinformează în mod intenţionat cititorii, în schimb opozantii si disidenții 
au tendinţa de a-si exagera rolul şi meritele, trecând sub tăcere pe cele ale colegilor de 
care nu o dată au reușit să se rupă ideologic. 

Una din cele mai valoroase lucrări cu caracter memorialistic din perioada primei 
jumătăţi a anilor '90 este Etajul întâi (sic!) a lui Costadin Ceakîrov!, unul dintre consilierii 
lui Jivkov. De informaţiile furnizate in această carte au beneficiat practic toți cercetătorii 
care au studiat perioada comunistă după apariţia acestei lucrări. 

Primele monografii mai serioase din punct de vedere ştiinţific şi mai critice au apărut 
abia în a doua jumătate a anilor '90. Un merit deosebit în acest sens îl are Woodrow Wilson 
International Center for Scholars din Washington care, în cadrul proiectului Cold War 
International History Project, a putut desfăşura activităţi de cercetare a sistemelor comu- 
niste din Europa Centrală şi de Est. Printre altele, şi datorită acestui proiect s-a constituit 
în Bulgaria un grup de istorici care cercetează perioada comunistă. Merită să-i menţionăm 
în acest sens pe profesorii Costadin Grozev şi Jordan Baev, ale căror lucrări reprezintă 
contribuţii importante pentru cunoaşterea naturii sistemului de guvernământ din Bulgaria. 

Un alt nucleu de cercetători este concentrat în jurul doamnelor Iskra Baeva şi Evghenia 
Kalinova care, în colaborare sau separat, au publicat multe lucrări valoroase. 

Merită să menţionăm de asemenea o iniţiativă relativ recentă: în anul 2005 a fost creat 
Institutul de Cercetare a Trecutului Apropiat (//ncmumym 3a y3cneoeane na Gnu3komo 
munanomo?), în fruntea căruia a fost numit profesorul Ivailo Znepolski. El se ocupă nu 
numai de publicarea unor lucrări ştiinţifice cu caracter istoric, ci şi de colectionarea 
amintirilor unor martori ai epocii, respectiv de organizarea unor manifestări la care sunt 
deseori invitate şi diferite instituţii culturale şi de învăţământ. 

În multe privinţe, perioada comunistă e prezentă încă în cultura pop bulgară contemporană. 
Ea se sprijină pe două curente principale. De departe, predominant este curentul nostalgic. 
De-a lungul celor 24 de ani care au trecut de la căderea comunismului, de o popularitate 
neştirbită până acum s-a bucurat serialul de propagandă Din kilometru în kilometru care 
datează de la sfârşitul anilor '60 şi începutul anilor ’70. El povesteşte aventurile partizanilor 
comuniști care se luptau cu regimul fascist în ultima parte a celui de-al Doilea Război 
Mondial. Popularitatea filmului a avut ecouri inclusiv în viaţa politică. Interpretul unuia 
dintre rolurile principale, Stefan Danailov, a devenit în 2005 ministrul Culturii, iar melodia 
cea mai cunoscută a acestui serial, Un trandafir bulgar (EOna Gwn2apcka poa), a devenitimnul 
BSP. Interpreta melodiei, Paşa Hristova (laureată a festivalului de la Sopot, ediţia 1971, când 
a cântat in limba bulgară piesa Ciudară-i lumea asta [ Ax, mosu dueen ceam], a lui Czesław 
Niemen), a rămas până în ziua de azi una dintre cele mai cunoscute interprete vocale, chiar 
dacă de la moartea ei tragică au trecut deja aproape 40 de ani. Esită mai multe exemple ale 
prezenţei unor creaţii aparţinând culturii comuniste de masă în Bulgaria. 

Un impuls pentru a căuta părţile pozitive ale regimului totalitar comunist l-a constituit 
şi afluenta de turiști care s-a făcut simțită cam odată cu trecerea în mileniul trei. În cursul 
anilor '90, industria turismului se afla într-o stare de completă dezorganizare, dar la pragul 
dintre secole ea a reușit să se redreseze în asa fel, încât să atragă din nou mulțimile. Primii 
care au început să vină din nou în Bulgaria au fost cei care îşi aminteau această ţară din 
perioada anilor '70 şi 80, plini de nostalgia acelor vremi trecute. Ei retrăiau amintirile 
miticelor „vacanțe în Bulgaria”, unde şi-au putut găsi odihna, departe de cotidianul poso- 
morât. Dar după câţiva ani, această categorie de turişti constituia deja doar o minoritate; 


1. http://www.memoryandconscience.eu/2012/02/21/bulgarian-committee-comdos-presently-not- 
welcome-to-join-the-platform-of-european-memory-and-conscience/ (accesat pe 29.01.2013). 
2. Kocrannn YakrpoB, Bmopuam emaxc, Cobna, 1990. 


406 1989. TOAMNA NAȚIUNILOR 


în locul lorau apărut cei care pur şi simplu voiau să se recreeze printr-un program de plajă 
Şi discoteci. 

Cel de-al doilea curent al prezenţei comunismului în cultura pop bulgară este mult mai 
întunecat. El este reprezentat în primul rând de filme referitoare la regimul represiv: 
omucideri, închisori, lagăre de muncă si o sărăcie generalizată. Exemplul tipic al acestui 
gen de creaţii îl constituie filmul lui Evgheni Mihailov, Sezonul canarilor (Cesonvm na 
xanapuemama) din anul 1993. În acest film sunt relatate episoade din lagărele de concen- 
trare, din spitalele psihiatrice în care erau trimişi cu forţa adversarii regimului. Regizorul 
se întreabă până unde poate fi acceptat un compromis cu autorităţile unui regim criminal. 
Un alt film din aceeaşi categorie este Asfalt (/[3upm), un succes cinematografic din 2008, 
realizat de tânărul regizor şi om de radio Javor Gărdev (născut în 1972). Povara psihică a 
atrocitatillor prezentate în acest film este cutremurătoare chiar si pentru spectatorul con- 
temporan, obişnuit cu brutalitatea filmelor polițiste sau a celor horror. Iar mesajul lui este 
lipsit de echivoc cu atât mai mult, cu cât Bulgaria interbelică, prezentă în film prin 
intermediul câtorva scene, apare drept o ţară a fericirii lipsite de orice griji. 

Fata întunecată a regimului Jivkov care era pe cale de a se prabusi a prezentat-o și Kiran 
Kolarov în filmul Revolta lui L. (Byuməm na L.), din 2006. Eroul principal al acestui film, 
un tânăr poreclit Loris, încearcă să fugă în Occident chiar în ziua când şi-a primit diploma 
de bacalaureat. Denunţat de o fată care era îndrăgostită de el, ajunge în închisoare, unde 
petrece 3 ani, adică până în momentul căderii lui Jivkov. După ieşirea din închisoare, nu mai 
revine însă la modul lui anterior de viata, ci nimereste într-un mediu infracţional. Angrenat 
într-o spirală a violenţei şi încurcăturilor generate de activităţi de tip mafiot, în cele din urmă 
el îşi pierde viaţa. Regizorul nu s-a limitat doar la critica regimului comunist, ci a prezentat 
în nuanţe nefavorabile şi primii ani de după destrămarea acestuia: vremea averilor dobândite 
ușor prin activităţi aflate la limita dintre lumea afacerilor, politică şi universul infracţional. 

Între aceste două extreme se situează un alt film foarte cunoscut, produs în 2008, care 
se bazează pe subiectul unei cărţi scrise de Ilia Trojanov. Lumea-i largă, iar mântuirea se 
ascunde după colt (Ceemvm e zonam u cnacenue 0eGne omecakvoe), în regia lui Stefan 
Komandarev, relatează povestea emigrării forţate din Bulgaria Comunistă în Germania de 
Vest. Urmașul unei familii de refugiaţi se întoarce mai târziu în ţară, ceea ce oferă ocazia 
depănării unor amintiri şi emiterii unor judecăţi cu privire la situaţia țării sub guvernarea 
lui Jivkov şi a urmașilor lui. Pe un ton critic, dar destul de obiectiv, regizorul prezintă 
complicatele probleme legate de identitatea şi libertatea bulgarilor pe vremea comunis- 
mului şi în perioada postcomunistă. 

Tot în această direcţie fintesc şi anumite iniţiative ştiinţifice de vulgarizare care-şi 
propun să explice realităţile perioadei comuniste. Deosebit de activ este în acest sens 
Gheorghi Gospodinov, un scriitor deosebit de popular din generaţia tânără (născut în 1968), 
specialist în teorie literară. El a colaborat la realizarea a două proiecte valoroase. Primul 
dintre acestea este Registrul de inventariere a socialismului (Hneenmapna knuza Ha 
coyuanu3ma), un album editat în anul 2006 cu fotografii ale obiectelor de uz cotidian din 
perioada comunistă, care prezintă atât fata pauperă, cât şi pe cea simpatică, până la un 
anumit punct, a comunismului bulgar. Cam pe acelaşi ton a fost realizat şi proiectul 
următor, Am supravieţuit socialismului (A3 2cueax Coyuanu3ma). Ideea lui este să strângă 
cât mai multe mărturii ale oamenilor care au trăit în regimul comunist. Cele mai interesante 
dintre aceste povestiri au fost publicate într-o carte care a ajuns deja la ediţia a doua’. Prin 


1. Institutul are o pagină web foarte interesantă (www.minaloto.org), accesibilă în limbile bulgară 
şi engleză. 

conţinutul ei a fost prezentat caracterul tragic şi absurd, lipsit de orice elemente comice, 
al vieţii cotidiene din Bulgaria comunistă. 

Eroii principali ai anului 1989, cu câteva mici excepţii, nu mai reprezintă deja o forță 
importantă în viata politică şi socială a ţării. În perioada guvemării lui Simeon de Saxa-Coburg 
a fost realizat schimbul de generaţii practic în cadrul tuturor forțelor politice din ţară. 
Unele persoane se străduiesc, cu mai mult sau mai puţin succes, să joace în continuare 
rolul de oameni cu autoritate. i 

Soarta cea mai rea au avut-o opozantii. Timp de câţiva ani, Ilia Minev a tot încercat fara 
succes să intre din nou în politică, apoi a renunţat la acest tip de activitate, sfârşindu-şi zilele 
pe data de 6 ianuarie 2000 într-o uitare completă şi într-o sărăcie extremă. Înmormântarea 
sa a fost celebrată în schimb cu mare pompă. Brusc şi-au amintit de el toţi politicienii 
partidelor de dreapta. Cel mai activ în cadrul acelei ceremonii triste şi pline de ipocrizie 
a fost Constantin Trencev care s-a străduit să ajungă cât mai aproape de sicriul eroului 
decedat. În 2002, în memoria lui Minev a fost ridicat la Sofia un modest monument, iar 
în 2008 a fost dezvelit un bust al lui şi la Septemvri. 

Mult mai bine le-a mers foştilor disidenti, chiar dacă între ei s-au produs diferite rupturi 
şi regrupări ori au fost lansate nenumărate acuze de colaborationism. În august 1990, Jeliu 
Jelev a devenit preşedinte şi a îndeplinit această funcţie până în ianuarie 1997. După ce a 
părăsit activitatea politică, el a înființat o fundaţie care-i poartă numele (®oxdayua ,,]-p 
Kemo )Kenee ”), care se ocupă în principal de cercetarea activităţilor disidente şi de opoziţie 
din perioada anilor '80. Fundaţia Jelev a publicat multe lucrări interesante, printre care si 
procesele verbale ale şedinţelor de lucru din cadrul Mesei Rotunde, amintiri ale foştilor 
activişti şi documente Sigurantei Naţionale referitoare la mişcările disidente. 

Si alţi foşti disidenti, mai devreme sau mai târziu, au părăsit activitatea politică. La 
începutul anilor '90, Petko Simeonov a fost membrul mai multor partide, dar în cele din 
urmă a ajuns, pentru o scurtă perioadă de timp, la BSP. Mai târziu s-a rezumat la activitatea 
Ştiinţifică. Actorul Petăr Slabakov a revenit foarte repede pe scenă. Alexandăr Karakaceanov 
şi-a continuat cariera politică, oscilând în jurul SDS, pentru ca în anul 2000 să ajungă la 
rândul lui în BSP. Mai târziu s-a retras în umbră, concentrându-se mai mult asupra acti- 
vitatilor ştiinţifice. 

Multi dintre foştii disidenti care au activat iniţial in SDS au trecut apoi în tabăra par- 
tidului ultranationalist Ataka, apărut în 2005. În fruntea acestuia se afla Volen Siderov, 
participant la acţiunea care a dus la eliminarea lui Minev. Tot în rândurile partidului Ataka 
şi-au găsit locul şi Beron (care în prima parte a anului 1990 fusese preşedintele SDS, iar 
mai târziu deputat din partea ultranationalistilor), respectiv Rumen Vodenicearov. 

Dintre persoanele care provin din mediul disidentilor, în principiu numai două mai joacă 
în momentul de faţă un rol important în politica bulgară. Constantin Trencev este în conti- 
nuare şeful Podkrepa care a rămas unul dintre cele mai puternice sindicate din ţară. Celălalt 
ar fi Ahmed Dogan, fost disident şi el, preşedintele partidului minorităţii turce care are în 
continuare un cuvânt de spus pe scena politică bulgară. În cursul ultimilor 24 de ani, forma- 
tiunea lui Dogan a intrat în toate alianțele posibile — desigur, cu excepţia naționaliștilor, care 
însă n-au ajuns niciodată la putere în Bulgaria. În ianuarie 2013, el a fost victima unui atentat 
misterios: un bărbat înarmat cu un pistol s-a repezit la tribuna de la care vorbea acest politician 
în cursul unei conferinţe a partidului şi a tras în direcţia lui. Mai târziu s-a dovedit că pistolul 
nu era încărcat. La doar câteva ore după acest eveniment, Ahmed Dogan şi-a dat demisia 
din funcţia de preşedinte al formaţiunii Mişcarea pentru Drepturi şi Libertati (DPS). 

Cei mai importanţi dintre protagoniştii comunişti ai evenimentelor din 1989 nu mai 
sunt în viaţă. Todor Jivkov a fost condamnat în septembrie 1992 la şapte ani de închisoare 

pentru fraudarea finanţelor statului. Din cauza stării precare a sănătăţii sale, el şi-a ispășit 
pedeapsa în arest la domiciliu. În 1996, condamnarea a fost anulată. Jivkov şi-a publicat 
memoriile şi a încercat să revină la activitatea politică, dar fără succes. A murit pe data 
de 5 august 1998. 

Petar Mladenov s-a pensionat imediat după ce a fost îndepărtat de la putere si n-a mai 
jucat niciun rol în viata politică a statului. În 1992 şi-a publicat memoriile. 

Andrei Lukanov şi-a dat demisia din funcţia de premier pe care a deținut-o până în 
decembrie 1990, dar a rămas în continuare o figură importantă în cadrul BSP. După puciul 
de la Moscova (august 1991) a părăsit şi partidul şi s-a apucat de afaceri. A avut legături 
cu concernul Multigrup care a fost acuzat de încălcări ale legii. În iulie 1992, Lukanov a 
fost arestat, ca să fie apoi eliberat încă din luna decembrie a aceluiași an. Si el şi-a publicat 
amintirile. Pe data de 2 octombrie 1996 a fost împuşcat în faţa propriei sale case — atentatul 
n-a fost suficient clarificat nici până în ziua de azi. 

Moartea lui Minev în sărăcie şi în uitare, ca şi uciderea lui Lukanov constituie un bilanţ 
simbolic al postcomunismului bulgar. Dar problema tragerii la răspundere a celor vinovaţi 
din perioada comunistă reprezintă doar un aspect al vieţii sociale şi politice bulgare. Tara 
s-a redresat după prăbuşirea economică din cursul anilor '90, iar din punctul de vedere al 
cetăţeanului de categorie medie, tocmai acest aspect este cel mai important. Poate că într-un 
viitor îndepărtat, când vor dispărea abordările emoţionale și când se va ajunge la deschi- 
derea arhivelor, căderea comunismului va deveni o problemă la fel de larg discutată cum 
este actualmente pacea de la San Stefano!. 


|. Vezi supra, p. 401, nota 2. Pentru mulţi bulgari, pacea de la San Stefano reprezintă până în ziua 
de azi cea mai mare dintre şansele ratate din istorie şi tocmai de aceea subiectul este foarte 
frecvent abordat în discuţii. 


Paweł Ukielski 


Încheiere 


Anul 1989 a fost, neîndoielnic, un moment de răscruce nu numai pentru Europa 
Centrală şi de Est, ci şi pentru lumea întreagă. Odată cu prăbuşirea definitivă a comunis- 
mului în ţările cu democraţie populară europene s-a prăbuşit şi sistemul bipolar al geopo- 
liticii mondiale. În noiembrie 1989, însuşi Gorbaciov confirma în mod foarte explicit acest 
lucru, spunând: „Lumea de azi nu se mai compune din două sisteme de civilizaţie care se 
exclud reciproc. [...] Nu mai există decât o singură civilizaţie, comună, care se bazează 
pe valori umane si pe libertatea de optiune”'. Unii cercetători consideră, şi pe bună dreptate, 
că odată cu „Toamna Naţiunilor” putem vorbi deja despre sfârşitul secolului XX — secolul 
totalitarismelor. 

„Toamna Naţiunilor” a adus odată cu ea un val imens de euforie şi speranţe. Lumea con- 
sidera că, la fel ca după Primul Război Mondial, când odată cu dezmembrarea imperiilor 
multinaționale au luat fiinţă multe state cu caracter national de mai mici dimensiuni, dezmem- 
brarea comunismului va aduce şi ea libertate mai micilor state-natiuni din centrul Europei. 

La scară globală putem vorbi de asemenea despre un optimism nemaiîntâlnit. Populatiile 
nutreau speranța că, odată cu căderea Cortinei de Fier, s-a încheiat şi vremea conflictelor 
grave la scară mondială. Nu întâmplător, în anul 1989, Francis Fukuyama a publicat unul 
dintre cele mai răsunătoare eseuri ale secolului XX, vestind „sfârşitul istoriei”. Fără 
îndoială nu întâmplător abia patru ani mai târziu a apărut eseul lui Samuel Huntington pe 
tema „ciocnirii civilizaţiilor” care formulează teze absolut contrare. Fukuyama afirma că 
odată cu eșecul ideologiei comuniste (si, înaintea acesteia, al fascismului) lumea a ajuns 
la „punctul final al evoluţiei ideologiilor umane şi la universalizarea democraţiei liberale 
occidentale ca formă definitivă de guvernământ”. 

Un fel de confirmare a începutului acestei „ere a acordului universal” a constituit-o 
operaţia „Furtună în deşert” îndreptată împotriva Iraqului (în urma invadării Kuweitului, 
în august 1990). Pentru prima dată în istorie, toţi cei cinci membri permanenţi ai Consiliului 
de Securitate al ONU au sprijinit într-un singur glas această acţiune politică şi militară. 


Wojciech Roszkowski, Polwiecze (O jumătate de veac), Varşovia, 1997, p. 339. 

2. Francis Fukuyama, „Koniec historii?” („Sfârşitul istoriei?”), în „Czy koniec historii?” („Acesta 
e sfârşitul istoriei?”), Konfrontacje, nr. 13, 1991, p. 8. Consideraţiile lui Fukuyama sunt cu mult 
mai complexe decât au fost preluate la nivelul comun de înţelegere al unui receptor obişnuit. El 
nu afirmă câtuşi de puţin că ar urma să ajungem la sfârşitul conflictelor ca atare, ci că nu se va 
mai ajunge la conflicte în numele unei ideologii (nicio ideologie n-a fost în stare să arunce o 
provocare democraţiei liberale). Mai mult chiar, autorul consideră că „sfârşitul istoriei” va fi „o 
perioadă foarte tristă”, care nu va cere „îndrăzneală, curaj, imaginaţie şi idealism”. 


— 

Procesul care a început în Polonia a mai durat încă doi ani. Dar schimbările intervenite 
în Uniunea Sovietică şi în Iugoslavia au avut un caracter mult mai complex. Peste proble- 
mele legate de lichidarea regimului comunist se suprapuneau, în cazul lor, complicaţii de 
natură naţională. Procesul eroziunii definitive a URSS a fost inaugurat de declaraţia de 
independenţă a Lituaniei (11 martie 1990), după care decizii asemănătoare au luat Estonia 
(30 martie) si Letonia (4 mai). În ciuda blocării ulterioare a acestor tendinţe centrifuge, 
ele au proliferat initial la scara întregii ţări, ceea ce a determinat forțele conservatoare din 
interiorul PCUS să exercite o presiune tot mai mare asupra lui Gorbaciov. Punctul culmi- 
nant al confruntării dintre forţele reformatoare şi cele conservatoare l-a constituit puciul 
nereuşit din 19-21 august 1991, când un grup de complotişti (premierul Valentin Pavlov, 
vicepreşedintele Ghenadi lanaev, şeful KGB Vladimir Kriucikov, ministrul Apărării Dmitri 
Iazov şi ministrul Afacerilor Interne Boris Pugo) a încercat să organizeze o lovitură de 
stat pentru a-l îndepărta pe Gorbaciov. Eşecul acesteia a provocat o accelerare bruscă a 
procesului de dezmembrare a Uniunii Sovietice, proces care s-a încheiat în luna decembrie, 
când în locul URSS a apărut Comunitatea Statelor Independente. 

Un ritm şi mai accelerat a cunoscut dezmembrarea Iugoslaviei, unde comuniştii serbi 
sub conducerea lui Slobodan Miloșevici, care voiau să menţină cu orice pret federaţia şi 
poziţia dominantă a Serbiei în cadrul acesteia, au recurs la un discurs naţionalist. Acest 
lucru a provocat o reacţie în lanţ şi creşterea unor tendinţe de aceeaşi natură în celelalte 
republici. Pe 25 iunie 1991, Croaţia şi Slovenia şi-au declarat independenţa, provocând 
astfel intervenţia armatei federale, act care a marcat începutul unei serii întregi de conflicte 
sângeroase cu o durată de câţiva ani în Balcani. La scurt timp după Ljubljana şi Zagreb, 
şi-au declarat independenţa şi Sarajevo şi Skopje. 

Pentru mult timp, ultimul bastion al comunismului în Europa a rămas Albania. Aproape pe 
toată durata anului 1990, succesorul lui Enver Hoxha, Ramiz Alia, n-a permis în această tara 
niciun fel de reforme, iar populaţia fugea în număr mare, cu diverse ambarcaţiuni, în Italia. 
Dar, în 1991, ca urmare a prăbuşirii economice, şi Tirana a renunţat în cele din urmă la regimul 
partidului unic şi la dictatura comunistă. Cu ocazia alegerilor parlamentare organizate în aprilie 
1991, postcomuniştii au avut practic câştig de cauză, dar opoziţia obținuse totuşi peste 30% 
din mandate, astfel încât, sub influenţa neliniştilor sociale apărute pe fundal economic, guvernul 
a fost obligat să anunţe că măsurile de implementare a reformelor politice şi a celor necesare 
introducerii unei economii de piață vor fi accelerate. 

Odată cu sfârşitul anului 1991, procesul eliminării sistemului comunist din Europa era 
definitiv încheiat. La nivel simbolic era vorba de un proces simultan cu destrămarea Uniunii 
Sovietice, leagănul comunismului mondial. Ceea ce nu însemna însă că acest proces sau 
unul asemănător avea loc în întreaga lume. Putere de simbol a avut, spre exemplu, faptul 
că în aceeaşi zi în care, prin intermediul cărţilor de alegător în cadrul unui scrutin parţial 
liber, polonezii se exprimau fără echivoc în favoarea libertăţii şi democraţiei, în Piaţa 
Poarta Păcii Ceresti (Tian’anmen) din Pekin armata chineză declanşa un masacru asupra 
demonstrantilor care cereau reforme politice şi democratizarea vieţii publice. Partidul 
Comunist Chinez isi demonstra repulsia fata de ideea de a împărţi puterea cu altcineva. 
Si nu avea catusi de putin intenţia ca, alături de profundele reforme economice implemen- 
tate deja cu ceva timp în urmă, să dea curs si unor reforme politice asemănătoare cu cele 
adoptate de ţările europene. Astfel încât sistemul economiei de piaţă a rămas guvernat în 
China până în ziua de azi de un regim politic monopartid. 


La 24 de ani după dezintegrarea nucleului mondial al comunismului, alte două ţări ale 
căror regimuri funcţionează practic fără schimbări majore sunt Coreea de Nord şi Cuba. 

În cazul Phenianului a rămas aproape neschimbat unul dintre cele mai criminale sisteme 
de control total al populației, caracterizat prin cultul personalității lui Kim Ir Sen, apoi a 
fiului acestuia, Kim Jong-ll, pentru ca din 2011 conducerea țării să fie preluată de Kim 
Jong-Un. Coreea de Nord a rămas până în ziua de azi una dintre cele mai ermetice, 
imprevizibile şi periculoase dictaturi din lume şi care reprezintă un grav pericol nuclear. 

În schimb, în Cuba au apărut tendinţe care sprijină perestroika. Probabil cea mai 
importantă încercare de impunere pe teritoriul cubanez a concepţiilor emanând de la 
Kremlin a făcut-o generalul Amaldo Ochoa, care însă a fost arestat în iunie 1989, con- 
damnat la moarte pentru trafic de narcotice şi executat o lună mai târziu. Orice speranță 
de reformă era astfel înăbușită în fas, Fidel Castro putând trambita în continuare sloganul 
„socialismul sau moartea”. 

În ciuda menţinerii în lume a câtorva bastioane ale comunismului, „toamna naţiunilor” 
este un eveniment care nu numai că a schimbat într-un mod semnificativ sistemul de forte 
geopolitice, ci a şi adus libertate multor milioane de cetăţeni. În 1989 a început un proces 
de transformare şi de reforme adânci în ţările postcomuniste. Acest proces se desfăşoară 
în ritmuri diferite în funcţie de tara, efectele lui fiind de asemenea diferite, lucru valabil 
Şi pentru modul în care sunt eliminate rămășițele moştenite de la regimul anterior. Fiecare 
stat se confruntă de asemenea cu numeroase dificultăţi economice, sociale şi politice, iar 
acestea fac să apară multe întrebări, cum ar fi, de exemplu, dacă victoria asupra fostului 
regim coercitiv a fost pe deplin fructificată. 


Tabel cronologic 


Polonia 


1981 
13 decembrie: este instituită legea marţială în Polonia. 


1982 
22 aprilie: este creată TKK NSZZ — Comisia Provizorie de Coordonare a Sindicatului Autonom şi 
Independent „Solidaritatea”. 


1983 : 
16-23 iunie: are loc a doua călătorie a papei loan Paul al II-lea în Polonia. 
22 iulie: este abrogată legea marţială. 


1984 

19 octombrie: este asasinat preotul Jerzy Popietuszko. 

24 noiembrie: este înființat OPZZ — Acordul Naţional al Sindicatelor. Alfred Miodowicz este ales 
preşedinte. 


1987 
8-14 iunie: are loc a treia călătorie a papei loan Paul al II-lea în Polonia. 
29 noiembrie: are loc referendumul naţional în legătură cu democratizarea sistemului comunist. 


1988 . 

aprilie: un val de greve afectează întreprinderile industriale de pe teritoriul întregii ţări. La greve 
participă şi de această dată Şantierele Navale Gdansk. 

21 august: Biroul Politic al CC al PZPR votează o hotărâre prin care îşi declară disponibilitatea de 
a negocia relegalizarea NSZZ „Solidaritatea”. 

26 august: cu ocazia unei intervenţii televizate, generalul Kiszczak vorbeşte pentru prima dată 
despre ideea convocării unei Mese Rotunde. 

31 august: are loc întâlnirea dintre Lech Watesa şi generalul Kiszczak într-o vilă de pe strada Zawrat 
din Varşovia. 

19 septembrie: guvernul condus de Zbigniew Messner îşi înaintează demisia. 

27 septembrie: Mieczystaw F. Rakowski este numit în funcţia de premier al RPP. 

30 septembrie: are loc dezbaterea televizată dintre Miodowicz şi Watesa. 

23 decembrie: este adoptată o hotărâre în legătură cu activitatea economică. 


1989 

6 februarie: încep lucrările Mesei Rotunde. Prima şedinţă în plen are loc la Palatul Namiestnikowski, în 
prezent reședința preşedintelui republicii. În continuare lucrările se vor desfășura pe subgrupe, 
fiecare dintre ele ocupându-se de o temă concretă. Vor avea loc doar două şedinţe în plen: la 
inaugurarea şi la încheierea lucrărilor. 

17 februarie: la Cracovia are loc o mare demonstraţie studențească. Autorităţile fac uz de forță 
pentru a-i împrăştia pe protestatari. 

25 februarie: la Jastrzębie-Zdrój are loc Congresul Opozitiei Antiregim, la care participă printre 
alții reprezentanţii Solidarităţii Luptătoare, ai KPN şi ai mişcării „Libertate şi Pace”. 

8 martie: în cursul lucrărilor Mesei Rotunde se ajunge la un consens în legătură cu organizarea unor 
alegeri parlamentare partial libere în două tururi de scrutin: pe 4 şi pe 18 iunie. 

5 aprilie: are loc festivitatea de închidere a lucrărilor Mesei Rotunde. 

8 mai: apare primul număr al cotidianului Gazeta Wyborcza. 

16-18 mai: la Cracovia au loc noi proteste studenţeşti de mare anvergură. Si de această dată auto- 
ritatile fac uz de forță. 

4 iunie: are loc primul tur de scrutin al alegerilor parlamentare. Rezultatele scrutinului indică o 
victorie zdrobitoare a ,,Solidaritatii”. 

19 iulie: Adunarea Naţională îl alege pe Wojciech Jaruzelski în funcţia de preşedinte al Republicii 
Populare Polone. 

2 august: Seimul îi încredințează misiunea de a forma un nou guvern lui Czesław Kiszczak, fostul 
ministru al Afacerilor Interne din perioada comunistă. Încercarea lui se soldează însă cu un eșec, 
aşa că, după câteva săptămâni, Kiszczak e obligat să demisioneze. 

17 august: „Solidaritatea” îl propune ca premier pe Tadeusz Mazowiecki. 

19 august: Nicolae Ceauşescu scrie o scrisoare adresată partidelor comuniste „frăţeşti”, prin care 
îşi exprimă îngrijorarea în legătură cu evoluţia situaţiei din Polonia. Iniţiativa lui este însă 
ignorată. 

24 august: Seimul îi încredințează misiunea formării guvernului lui Tadeusz Mazowiecki. 

12 septembrie: guvernul Tadeusz Mazowiecki depune jurământul. 


Ungaria 


1985 
25-28 martie: al XIII-lea Congres al PSMU; Karoly Grosz este primit în Biroul Politic. 
14-16 iunie: conferinţa de la Monor; prima şi ultima încercare de unire a forțelor democratice de 


opoziţie. 


1987 

10 iunie: în coloanele ziarului de opoziţie Beszélő, Janos Kis, Ottilia Solt şi Ferenc Kőszeg publică 
un program de reformare a statului, intitulat „Contractul Social”. 

25 iunie: demisia guvernului condus de György Lazar; Karoly Grosz devine prim-ministru. 

27 septembrie: întâlnirea de la Lakitelek; congresul de constituire a MDF. 

18-19 noiembrie: congresul KISZ — demisia lui Csaba Hâmory; nou secretar general al formaţiunii 
devine Imre Nagy; începutul dezmembrării KISZ. 


1988 

15 martie: aniversarea revoluţiei ungare de la 1848; la manifestatiile organizate de opoziţie participă 
circa 15.000 de persoane. 

30 martie: apare FIDESZ. 

22 mai: conferinţa din mai a MSZMP; demisia lui Janos Kádár din funcţia de secretar general al 
MSZMP; noul şef al partidului comunist va fi Karoly Grósz. 

27 iunie: cea mai mare manifestaţie de după 1956 este organizată la Budapesta de MDF în semn 
de protest împotriva politicii lui Ceauşescu de deznaționalizare a minorităţii maghiare din 
Transilvania; potrivit diferitelor estimări, la aceasta iau parte între 40.000 şi 200.000 de 
persoane. : 

3 august: întâlnirea dintre Grósz şi Ceauşescu de la Arad; încercare nereușită de normalizare a 
relaţiilor maghiaro-romane. 

17 septembrie: proteste împotriva construirii barajului de la Nagymaros, pe Dunăre; participă circa 
600 de persoane, mobilizate şi organizate de FIDESZ. 

2 octombrie — 19/20 noiembrie: primul congres al FIDESZ; potrivit cifrelor statistice date publi- 
cității de partid, acesta numără în momentul de faţă circa 2.000 de membri. 

13 noiembrie: congresul de constituire a grupării SzDSz. 

24 noiembrie: demisia guvernului condus de Karoly Grosz; noul premier al Ungariei va fi Miklós 
Nemeth. 

28 noiembrie: reînființarea SzDP. 

29 noiembrie: întâlnirea activului de partid cu Grósz; în cuvântarea sa, şeful MSZMP se exprimă 
în mod explicit pentru sistemul partidului unic, avertizând că în caz contrar Ungaria ar fi ame- 
nintata de „Teroarea albă”. 

15 decembrie: tatonările lui Grósz pentru a vedea dacă poate fi declarată starea de necesitate. 


1989 

28 ianuarie: emisiunea radiodifuzată cu Imre Pozsgay intervievat de un ziarist în legătură cu eve- 
nimentele din 1956; Pozsgay respinge teza că ar fi fost vorba de o ,,contrarevolutie”, afirmând 
că fusese vorba pur şi simplu de o „revoltă populară”. 

10-11 februarie: tezele lui Pozsgay sunt acceptate de CC al PMSM; rezoluţia CC referitoare la 
sistemul multipartid şi la democraţia parlamentară. 

18 februarie: declaraţia grupărilor de opoziţie în legătură cu convocarea Mesei Rotunde. 

15 martie: cu ocazia sărbătorii nationale, la mitingurile şi manifestatiile organizate de opoziţie 
participă peste 100.000 de persoane. 

22 martie: înființarea EK A (Ellenzéki Kerekasztal — Masa Rotunda a Opozitiei). 

8 aprilie: „start greşit” în discuţiile Mesei Rotunde; ca urmare a tentativei partidului de guvernământ 
de a omite gruparea FIDESZ, la întâlnirea cu delegaţia autorităţilor nu se prezintă niciuna dintre 
grupările de opoziţie. 

22 aprilie: începutul lucrărilor preliminare ale Mesei Rotunde. 

13 iunie: începutul lucrărilor Mesei Rotunde. 

16 iunie: ceremoniile legate de reînhumarea lui Imre Nagy şi a tovarăşilor săi, 250.000 de 
participanți. 

23-24 iunie: rotire de cadre în Biroul Politic; înființarea prezidiului în componenţa căruia intră 
Nyers, Pozsgay, Grósz şi Nemeth. 

6 iulie: moartea lui János Kádár. 

11-13 iulie: vizita lui George Bush la Budapesta. 

14 iulie: înmormântarea lui János Kádár; acesta este însoțit pe ultimul drum de circa 60.000 de 
persoane. 

18 septembrie: semnarea înțelegerilor convenite în cadrul Mesei Rotunde. 

6-9 octombrie: ultimul congres al MSZMP respinge ideologia comunistă; Rézsö Nyers este ales 
secretar general al MSzP. 

21 octombrie: József Antall devine preşedintele MDF; desființarea Gărzilor Muncitoreşti. 

23 octombrie: prima demonstrație legală pentru comemorarea eroilor Revoluției Ungare din 1956. 

26 noiembrie: referendum cu patru întrebări; sfârşitul carierei politice a lui Imre Pozsgay. 

21 decembrie: după dezbateri furtunoase şi intervenția lui Helmut Kohl, parlamentul aprobă reduceri 
drastice ale cheltuielilor sociale pentru bugetul anului 1990. 


1990 

5 ianuarie: scandalul Dunagate; la o conferință de presă, SzDSz şi FIDESZ dezvăluie că MAI a 
cules informații referitoare la activitatea acestor două partide încălcând prevederile legale în 
vigoare. 

8 ianuarie: intrarea în vigoare a majorărilor prețurilor la produsele de bază; greva taximetristilor; 
începutul protestelor sociale care durează până la alegerile parlamentare din martie. 

23 ianuarie: demisia ministrului de Interne István Horváth. 

25 martie: primul tur de scrutin al alegerilor parlamentare. 

8 aprilie: turul al doilea al alegerilor parlamentare. 

2 mai: alegerea lui Arpad Gâncz în funcţia de preşedinte al republicii. 

23 mai: depunerea jurământului de către noul guvern condus de Jozef Antall. 


RDG 


1986 
24 ianuarie: este creată Iniţiativa pentru Drepturile Omului (/nitiative ftir Menschenrechte). 
19 aprilie: cel de-al XI-lea Congres al SED; vizita lui Gorbaciov la Berlin. 


1987 

5 februarie: demisia şefului de la Informaţii Externe din cadrul MAI al RDG (Markus ,,Misa” Wolf). 

9 aprilie: interviul secretarului CC pe probleme ideologice al PSUG, Kurt Hager, pentru revista 
Stern, în cursul acestuia, fiind întrebat despre influenţa perestroikăi asupra politicii RDG, Hager 
dă celebrul răspuns în care o compară cu schimbarea tapetului în apartament. 

7 septembrie: vizita lui Honecker în RFG. 

19-22 septembrie: Conciliul de la Görlitz al Bisericii Evanghelice din RDG. 


1988 
19 noiembrie: decizia guvernului RDG de a suspenda abonamentele la revista sovietică Sputnik. 


1989 

18 ianuarie: părerea secretarului general al PSUG Erich Honecker: Zidul Berlinului va rezista încă 
50 de ani, dacă nu chiar 100, atât timp cât nu se vor schimba condiţiile care au dus la construirea 
lui. 

5 februarie: moartea lui Chris Guefroy — cetăţean împuşcat în timp ce încerca să fugă în RFG. 

7 mai: alegerile pentru consiliile locale falsificate de PSUG; responsabilitatea pentru falsificarea 
acestora a fost pusă pe seama lui Egon Krenz. 

4 iunie: masacrul din piaţa Tian’anmen, China; soluţia găsită de guvernul de la Pekin se bucură de 
aprobarea deplină a lui Honecker. 

6 iulie: sfârşitul doctrinei Brejnev; într-o cuvântare rostită la Strasbourg, Mihail Gorbaciov recunoaşte 
dreptul tuturor țărilor din Europa Centrală de a transpune în fapt principiul suveranităţii de stat, 
inclusiv de a-şi alege liber aliaţii şi tipul de regim politic. 

19 august: în perimetrul ambasadei RFG de la Praga sunt instalate în corturi aproape 120 de persoane; 
până la sfârşitul lunii septembrie, numărul persoanelor care speră să ajungă în Occident prin 
RSC va crește la circa 4.000. 

28 august: Picnicul Paneuropean de la Sopron, în Ungaria; circa 600 de cetăţeni ai RDG trec graniţa 
ilegal în Austria. 

4 septembrie: prima „Demonstraţie de luni” de la Leipzig. 

10 septembrie: este înființat NF. 

11 septembrie: deschiderea graniţei dintre Austria şi Ungaria; în decurs de numai câteva zile, circa 
150.000 de cetăţeni ai RDG tranzitează Ungaria, având ca destinaţie Austria. 

12 septembrie: este înfiinţată gruparea „Demokratie Jetzt”. 

30 septembrie: Honecker îşi dă acordul ca teritoriul RDG să fie tranzitat de trenurile din direcţia 
Praga care transportă refugiaţi spre RFG. 

2 octombrie: circa 10.000 de persoane iau parte la demonstrația din oraşul Leipzig; ciocniri violente 
cu poliția. 

3 octombrie: guvernul RDG dispune închiderea graniței cu RSC. 

4 octombrie: demonstrație la Dresda; auzind despre trenurile care transportă refugiații de la Praga, 
sute de persoane încearcă să ajungă în gară; sunt arestate 1.300 de persoane. 

6-7 octombrie: vizita lui Gorbaciov în RDG. 

7 octombrie: sărbătorirea împlinirii a 40 de ani de la înfiinţarea RDG. 

8 octombrie: demonstraţie la Dresda; începutul convorbirilor dintre Modrow şi reprezentanţii 
opoziţiei. i 

13 octombrie: liderul LDPD Manfred Gerlach sugerează că Honecker ar trebui să-şi dea demisia. 

18 octombrie: demisia lui Honecker; alegerea lui Egon Krenz ca secretar general al SED; în discursul 
de instalare, anunţă că va face schimbări (Die Wende). 

31 octombrie: şeful SPK, Paul Gerhard Schiirer, dă publicităţii documente referitoare la nivelul de 
îndatorare a statului. 

1 noiembrie: Berliner Zeitung publică primul articol despre abuzurile săvârşite la nivel central de 
reprezentanţii FDGB. 

4 noiembrie: demonstraţia din Alexanderplatz. 

6 noiembrie: vizita lui Alexander Schalke-Golodkowski la Bonn; eşecul convorbirilor în legătură 
cu un eventual împrumut pentru regimul lui Krenz. 

7 noiembrie: demisia guvernului condus de Willy Stoph. 

8 noiembrie: demisia Biroului Politic al SED. „Raportul Guvernului Federal despre situaţia naţiunii 
în Germania împărţită” — lucru inimaginabil anterior: Kohl introduce în acest raport dezideratul 
organizării unor alegeri libere şi pe cel al legalizării opoziţiei în RDG. 

9-10 noiembrie: Zidul Berlinului este dărâmat. 

13 noiembrie: se constituie guvernul Modrow. 

28 noiembrie: proclamarea planului în 10 puncte al lui Kohl. 

30 noiembrie: Gregor Gysi înființează „Platforma WF”. 

1 decembrie: eliminarea din constituția RDG a prevederii referitoare la rolul conducător al partidului. 

3 decembrie: demisia lui Egon Krenz din funcţia de secretar general al SED; demisia întregului 
Birou Politic şi a întregului CC; eliminarea din SED a lui Honecker şi a celor mai apropiaţi 
colaboratori ai lui. 

7 decembrie: începutul lucrărilor Mesei Rotunde (ZRT); primele cazuri de pătrundere a mulţimii 
de demonstranți în sediile Stasi (Erfurt, Suhl şi Leipzig); arestarea lui Erich Mielke. 

8/9-16 decembrie: congresul extraordinar al SED; schimbarea denumirii acestui partid în PDS; 
Gregor Gysi devine preşedintele partidului. 

9 decembrie: şedinţa Consiliului Comunităţii Economice Europene (CEE). 

19-22 decembrie: vizita lui Helmut Kohl în RDG. 


1990 

3 ianuarie: scandalul Treptow. 

15 ianuarie: intrarea demonstrantilor în sediul Stasi din Berlin. 

30-31 ianuarie: vizita lui Modrow la Moscova. 

10 februarie: vizita lui Kohl la Moscova; acordul Kremlinului în legătură cu unificarea Germaniei (în 
timpul convorbirilor este evitată problema apartenenţei Germaniei la NATO). 

13-14 februarie: vizita lui Modrow la Bonn. 

22-25 februarie: congresul SDP din RDG; schimbarea denumirii în SPD şi adoptarea programului 
electoral. 

12 martie: ultima şedinţă de lucru a ZRT. 

14 martie: în presă apare informaţia despre colaborarea cu Stasi a unuia dintre liderii AfD, dr. Wolfgang 
Schnur. 

18 martie: alegerile pentru Camera Populară a RDG; victorie senzationala pentru AfD şi eşec dureros 
pentru SPD. | 

19 aprilie: expunerea lui Lothar de Maiziére. 

24 aprilie: vizita lui Maiziére la Bonn. 

25 aprilie: printr-o moţiune a Camerei Populare este respinsă propunerea de a se pune în discuţie 
proiectul noii constituţii a RDG care fusese pregătit de activiştii opoziţiei participanţi la lucrările 
Mesei Rotunde. 

5 mai: începutul negocierilor în cadrul conferinţei ,,2+4”. 

18 mai: semnarea Tratatului de constituire a Uniunii Valutare, Economice şi Sociale dintre RFG şi 
RDG. 

21 iunie: ratificarea de către Bundestag şi Camera Populară a Tratatului de constituire a Uniunii 
Valutare, Economice şi Sociale dintre RFG şi RDG. 

1 iulie: intrarea în vigoare a Tratatului de constituire a Uniunii Valutare, Economice şi Sociale dintre 
RFG şi RDG; desfiinţarea controlului la graniţa dintre RDG şi RFG. 

14-16 iulie: vizita istorică a lui Kohl la Arhys, în Caucaz, şi întâlnirea cu Gorbaciov; în cursul 
acesteia, conducătorul sovietic îşi dă acordul în legătură cu apartenența RFG la NATO şi cu 
retragerea totală a unităţilor militare ale URSS care staționaseră pe teritoriul RDG. 

15 iulie: numărul şomerilor ajunge în RDG la 220.000; munca ocazională constituie singura sursă 
de venituri pentru întreţinerea a 250.000 de persoane. 

22 iulie: Camera Populară votează legea cu privire la instituirea structurii administrativ-teritoriale 
pe landuri a ţării (Landereinfiihrungsgesetz). 

22-23 august: Camera Populară votează alipirea RDG la RFG în conformitate cu articolul 23 al 
legii fundamentale a RFG. 

31 august: semnarea aşa-numitului tratat al unificării (tratatul dintre RFG şi RDG în legătură cu 
Unitatea Germaniei şi desființarea RDG, după unirea ei cu RFG). 

12 septembrie: semnarea la Moscova a tratatului ,,2+4”. 

28 septembrie: ultima şedinţă a Camerei Populare. 

3 octombrie: intrarea în vigoare a „tratatului unificării”; sfârşitul RDG ca stat suveran. 

12 octombrie: semnarea convenției încheiate între URSS şi RFG referitoare la câteva probleme de 
tranziţie (privind reglementarea, printre altele, a stationarii Armatei Roşii pe teritoriul fostei 
RDG şi ajutorul acordat militarilor). 

14 octombrie: alegeri pentru Landtag în noile landuri; victoria CDU. 

15 octombrie: semnarea tratatului referitor la condiţiile stationarii temporare şi la reglementarea 
detaliată a retragerii planificate a trupelor sovietice de pe teritoriul RFG. 

9-10 noiembrie: vizita lui Mihail Gorbaciov în RFG; semnarea „tratatului de bază” sovieto-german 
(tratatul de bună vecinătate, parteneriat şi cooperare dintre RFG şi URSS). 

2 decembrie: alegerile pentru Bundestag; victoria CDU în fata SPD şi FDP; coaliția creştin-liberală 
rămâne la putere. 


Cehoslovacia 


1987 

23 martie: printr-o scrisoare adresată lui Gorbaciov, autorii Cartei 77 cer retragerea trupelor sovietice 
şi a rachetelor nucleare de pe teritoriul Cehoslovaciei. 

8-11 aprilie: Mihail Gorbaciov efectuează o vizită în Cehoslovacia; în ciuda sperantelor celei mai mari 
părţi a populaţiei, conducătorul sovietic acordă oficial sprijinul său autorităţilor aflate în funcţie în 
Cehoslovacia şi politicii promovate de acestea. 

17-18 decembrie: la şedinţa CC al KSC, Gustav Husák demisionează din funcţia de secretar general 
al partidului, ca succesor al lui fiind ales Milos Jakeš; este fructificarea unui proiect înaintat cu 
o lună mai devreme de Ladislav Adamec privind separarea funcţiilor de secretar general al 
partidului şi de preşedinte al ţării ca urmare a slăbirii poziţiei lui Husák. 


1988 

25 martie: la Bratislava are loc „manifestaţia cu lumânări” în cursul căreia câteva mii de credin- 
cioşi se roagă pentru respectarea libertăţilor religioase; manifestantii sunt împrăștiați brutal 
de miliţie. 

11 iunie: pentru prima dată, după mai bine de 15 ani, la Praga sunt hirotoniți noi episcopi 
catolici. 

21 august: în piaţa Václavské náměstí are loc o demonstraţie cu ocazia împlinirii a 20 de ani de la 
intrarea trupelor Tratatului de la Varşovia în Cehoslovacia; la chemarea lansată de organizatori, 
această iniţiativă socială mobilizează câteva mii de persoane care cer plecarea armatei sovietice 
din ţară, eliminarea cenzurii, eliberarea deţinuţilor politici, organizarea unor alegeri libere şi 
legalizarea activităţii organizaţiilor independente; manifestantii sunt împrăștiați de miliţie. 

10 octombrie: guvernul condus de Lubomir Strougal demisionează; el va fi înlocuit în decembrie 
de un guvern condus de Ladislav Adamec. 

9 decembrie: preşedintele francez Francois Mitterrand se întâlneşte cu reprezentanţii opoziţiei din 
Cehia. 


1989 

15-21 ianuarie: cu ocazia comemorării a 20 de ani de la moartea lui Jan Palach, la Praga are loc 
„săptămâna Palach”, în cursul căreia sunt organizate zilnic manifestații în locul unde şi-a dat 
foc acest student; manifestantii sunt împrăștiați de forţele de Securitate; printre cei arestaţi cu 
această ocazie se numără şi Vâclav Havel. 

29 iunie: alături de celelalte media occidentale, postul de radio Europa Liberă publică petiția „Câteva 
fraze”, prin care autorii ei cer autorităţilor să efectueze schimbări politice profunde şi să deschidă 
o discuţie liberă şi democratică pe această temă; până la jumătatea lunii noiembrie, petiția va fi 
semnată de 40.000 de persoane. 

17 noiembrie: cu ocazia comemorării a 50 de ani de la moartea lui Jan Opletal, un student ucis de 
nemți, la Praga este organizată o demonstraţie studențească care în scurt timp depăşeşte cadrul 
planificat cu acordul autorităţilor; intervenţia neobişnuit de brutală a forţelor de securitate, alături 
de zvonul despre moartea unuia dintre participanţi, constituind începutul „revoluţiei de catifea”. 

19 noiembrie: la Bratislava şi Praga sunt create mişcările sociale VPN, respectiv OF. 

21-27 noiembrie: la Praga, Bratislava şi în alte oraşe din Cehoslovacia sunt organizate zilnic 
demonstraţii anticomuniste de masă. 

24 noiembrie: secretarul general al KSC, Milos Jakeă, își dă demisia împreună cu întregul prezidiu 
al CC al KSC. 

26 noiembrie: primele convorbiri dintre reprezentanţii OF şi premierul Ladislav Adamec. 

27 noiembrie: pe teritoriul întregii Cehoslovacii are loc o grevă generală de două ore; sfârşitul 
acesteia este semnalul de încetare a demonstrațiilor zilnice organizate în această perioadă. 

3 decembrie: premierul Adamec anunţă componenţa noului său guvern, ceea ce provoacă un val de 
proteste fata de prezenţa a nu mai putin de 15 membri de partid printre cei 20 de miniștri (KSC); 
OF şi VPN îi cer şefului cabinetului să se prezinte cu o propunere de remaniere mai profundă 
a guvernului. . 

10 decembrie: preşedintele Gustáv Husák procedează la învestirea noului guvern „de uniune 
națională” sub conducerea lui Marián Čalfa, după care demisionează. 

19 decembrie: premierul Čalfa ține o cuvântare în Parlament, în cursul căreia anunță candidatura 
lui Václav Havel pentru funcția de preşedinte. 

20-21 decembrie: în timpul congresului extraordinar al KSČ, Ladislav Adamec este ales în funcția 
de secretar general al partidului. 

28 decembrie: Adunarea Federală este completată cu 23 de deputați, proveniți din rândurile opoziției; 
noii membri ai parlamentului îi înlocuiesc pe reprezentanții regimului considerați cei mai 
compromişi şi care anterior îşi depuseseră mandatele. 

29 decembrie: Vâclav Havel este ales de Adunarea Federală (care este dominată în continuare de 
comunişti) în funcţia de preşedinte al Cehoslovaciei. 


1990 

23 ianuarie: are loc a doua fază de reconstruire a Adunării Federale prin cooptarea unor deputaţi 
necomunişti; preşedintele Havel publică proiectul de schimbare a denumirii si simbolurilor 
statului, ceea ce provoacă o dură controversă între cehi şi slovaci în legătură cu locul pe care ar 
urma să îl ocupe Slovacia în cadrul federaţiei. 

8-9 iunie: au loc primele alegeri libere, în urma cărora comunismul este definitiv eliminat de la 
putere; OF în Cehia şi VPN în Slovacia sunt câştigătoarele acestui scrutin. 


România 


1987 

25-27 mai: vizita lui Mihail Gorbaciov la Bucureşti; conducătorul sovietic se străduieşte să îl 
convingă pe Ceauşescu să pună în aplicare perestroika şi să obţină o întrevedere cu eventualii 
adepţi ai reformelor; nu reuşeşte să realizeze niciuna dintre aceste intenţii: Ceauşescu rămâne 
neînduplecat, iar activiştilor de partid pe care el oricum nu îi vede cu ochi buni (printre aceştia 
numărându-se şi lon Iliescu) nu le permite să se întâlnească cu Gorbaciov. 

15 noiembrie: greva muncitorilor de la Braşov; protestul începe la fabrica „Steagul Roşu”, dar se 
extinde repede şi la celelalte întreprinderi braşovene; în cele din urmă, demonstranții atacă sediul 
Comitetului Judetean de partid; manifestatia este înăbuşită de forțele de ordine, cei mai activi 
dintre participanţi fiind reținuți, torturați, apoi condamnați la pedepse care ajung la câţiva ani 
de privare de libertate. 


1988 

ianuarie: secţia în limba română a postului de radio Europa Liberă începe să difuzeze fragmente 
din cartea Orizonturi roşii, scrisă de fostul ofiţer de informaţii lon Mihai Pacepa; în cartea sa, 
acest transfug îl prezintă pe Ceauşescu drept un dictator intransigent, stăpânit exclusiv de dorinţa 
de putere. 


1989 

10 martie: secţia în limba română a postului de radio BBC difuzează conţinutul aşa-numitei „Scrisori 
a celor şase”; toţi semnatarii acestui document sunt veterani ai mişcării muncitoreşti; în această 
scrisoare, ei îi sugerează lui Ceauşescu să îşi schimbe metodele de guvermnare a ţării, decla- 
rându-şi în acelaşi timp sprijinul pentru înfăptuirea unor reforme care, după părerea lor, sunt 
absolut necesare. 

20-24 noiembrie: are loc Congresul al XIV-lea al PCR; în cursul dezbaterilor, Ceauşescu este din 
nou ales în funcţia de secretar general al partidului. 

2-3 decembrie: întâlnirea dintre George Bush şi Mihail Gorbaciov la bordul navei sovietice „Maxim 
Gorki”, aflată în staționare în zona coastelor Maltei; potrivit multor cercetători, cu ocazia acestei 
întâlniri, cei doi conducători ar fi ajuns la nişte înţelegeri care ar fi pecetluit de fapt soarta 
dictatorului român. 

4 decembrie: vizita lui Ceauşescu la Moscova; întâlnirea cu Gorbaciov are loc într-o atmosferă 
deosebit de rece. 

14 decembrie: încercare nereuşită de organizare a unei revolte anticomuniste la laşi; numărul 
insurgenților este prea mic, iar puţinii care încearcă să treacă la acţiune sunt prea bine monitorizati 
de Securitate pentru ca proiectata revoltă să poată avea sorţi de izbândă; în piaţa centrală din 
laşi se adună doar câteva zeci de persoane, care sunt apoi arestate. 

15 decembrie: la Timişoara începe demonstraţia credincioşilor care sar în apărarea pastorului Laszl6 
Tőkés; autoritățile încercau să îl oblige pe acesta să îşi părăsească parohia; reprezentanții 
autorităţilor încearcă să îi determine pe cetăţenii adunaţi în fata casei unde locuieşte László 
Tokes să se împrăştie, dar această acţiune nu dă niciun rezultat; forţele de ordine nu intervin; 
toată noaptea, în faţa casei pastorului rămân să demonstreze câteva zeci de persoane. 

16 decembrie: revolta de la Timisoara se extinde în tot orașul; forțele de ordine nu mai reuşesc să 
înăbuşe demonstraţia, în ciuda celor circa 180 de arestări care sunt operate. 

17 decembrie: încă de dimineaţă, soseşte la Timişoara o echipă de ofiţeri din capitală; ei preiau 
comanda asupra oraşului, trecând la confruntări brutale cu demonstrantii; pe la ora 11.00 încep 

lupte sângeroase şi se prelungesc toată ziua şi toată noaptea; sunt ucise 63 de persoane, 227 sunt 
rănite, alte circa 800 fiind arestate; dar situaţia la Timişoara scăpase deja de sub controlul 
autorităților. 

18 decembrie: Ceausescu pleacă într-o vizită planificată anterior în Iran; în acest timp la Timisoara 
se duc în continuare lupte, chiar dacă acestea sunt mult mai puţin sângeroase decât în ziua 
precedentă: mor 8 persoane şi 23 sunt rănite. 

19 decembrie: la ora 14.00, la întreprinderea Elba din Timişoara, unul dintre conducătorii militari 
vine să se întâlnească cu muncitorii aflaţi în grevă; în urma negocierilor, unităţile militare primesc 
ordinul de a înceta acțiunea de înăbuşire a demonstraţiei; cu toateacestea, sunt ucise încă 8 persoane, 
iar 98 sunt rănite. 

20 decembrie: Ceauşescu se întoarce din Iran; între timp, la Timişoara începuse greva generală a 
tuturor întreprinderilor industriale mai mari din oraş; în faţa clădirii Operei este organizată o 
uriașă demonstraţie, aici fiind constituit Frontul Democrat Român, la ora 19.00, Ceauşescu ţine 
o cuvântare la televiziune, adresându-se tuturor cetăţenilor şi afirmând că va lupta până la capăt; 
la ora 20.30 este declarată starea de necesitate în tot judeţul Timiş. 

21 decembrie: pe la prânz, în fata clădirii CC al PCR este organizat un miting de sprijin pentru 
Ceausescu; dar manifestatia este perturbată, iar conducătorul este nevoit să se retragă în interiorul 
clădirii; participanţii la această adunare populară se împrăştie prin oraş; la ora 13.30 încep primele 
lupte; confruntările durează toată ziua şi toată noaptea; în răstimp de 24 de ore sunt ucise 49 de 
persoane, iar 463 sunt rănite, alte circa 700 fiind arestate. 

22 decembrie: la ora 12.06 Nicolae şi Elena Ceauşescu pleacă cu elicopterul de pe clădirea CC al 
partidului; acest moment este considerat sfârşitul simbolic al perioadei comuniste în România. 

25 decembrie: Nicolae şi Elena Ceauşescu sunt împuşcaţi după o farsă de proces la Târgovişte. 


Bulgaria 


1987 

28-29 iulie: cu ocazia plenarei CC al BKP e proclamată aşa-numita „Concepţie din iulie” (AO.zckama 
KoHyenyua), care este o încercare de implementare a ideii sovietice de perestroika in Bulgaria; 
se promite o anumită liberalizare politică şi economică, dar în scurt timp se dovedeşte că toate 
principiile respective sunt practic ignorate cu desăvârşire. 

27 septembrie: în oraşul de graniță Ruse are loc prima demonstraţie împotriva poluării mediului 
înconjurător de către combinatul chimic de la Giurgiu, aflat pe malul românesc al Dunării; această 
problemă provoacă o vie emoție, mai ales printre intelectualii bulgari. 


1988 

16 ianuarie: este creată Asociaţia Independentă de Apărare a Drepturilor Omului (NDZPC), al cărei 
preşedinte este ales Ilia Minev; este prima organizaţie independentă în Bulgaria comunistă. 

martie: URSS schimbă ambasadorul din Bulgaria; noul reprezentant al autorităţilor sovietice la 
Sofia este Victor Şarapov, care va juca un rol important în procesul de activare a intelectualilor 
bulgari şi de atragere a lor în tabăra perestroikăi. 

8 martie: în Casa Filmului din capitalăare loc prezentarea peliculei Respiră (/[uwuaii), care abordează 
problema poluării mediului înconjurător la Ruse; după proiectarea filmului, cei prezenţi înfiin- 
țează OKEZR, o asociaţie avându-l în frunte pe Gheorghi Misev; acest comitet nu va juca un 
rol prea important, dar este prima organizaţie de acest tip înființată de reprezentanţii intelectu- 
alităţii bulgare. 

3 noiembrie: este creat Clubul de Sprijinire pentru Glasnost şi Reorganizare în Bulgaria; printre 
conducătorii acestuia se află și Jeliu Jelev. 

1989 

11 ianuarie: este publicat Decretul 56, în virtutea căruia în sistemul economiei socialiste sunt 
introduse anumite soluţii specifice economiei de piaţă; printre altele este prevăzută posibilitatea 
creării unor firme private, inclusiv cu participarea capitalului străin. 

19 ianuarie: preşedintele Franţei, Francois Mitterrand, se întâlneşte în timpul unui mic dejun cu 
reprezentanţii autorităţilor şi cu cei provenind din mediul disidentilor — între alţii la întâlnire 
participa şi Jeliu Jelev; astfel se ajunge la recunoaşterea internaţională a mișcării disidente bulgare. 

11 aprilie: este creată o organizatie cu denumirea Ekoglasnost, în fruntea căreia e ales cunoscutul 
actor Petar Slabakov; în ciuda numelui său, organizaţia Ekoglasnost nu se concentrează exclusiv 
pe tematici ecologiste, ci se alătură cercului tot mai larg al formațiunilor cu caracter disident 
din Bulgaria. 

29 mai: într-o cuvântare difuzată la televizor, Jivkov adresează Turciei apelul de a deschide graniţa 
pentru toţi cetăţenii Bulgariei care doresc să emigreze în ţara vecină din motive nationale; Ankara 
deschide graniţele pe data de 3 iunie şi în acest fel începe aşa-numita „Mare Excursie” (/onamama 
ekckyp3ua) — este vorba, desigur, de plecarea în masă a turcilor bulgari în Turcia. 

16 august: se înfăptuieşte o răsturnare la nivelul conducerii NDZPC; după îndepărtarea lui Minev, 
care nici nu este prezent la întrunire, noul preşedinte va fi Rumen Vodenicearov. 

21 august: Turcia închide graniţele pentru turcii bulgari care vin în număr tot mai mare; astfel ia 
sfârşit „Marea Excursie” în cursul căreia au emigrat din Bulgaria circa 360.000 de persoane. 

16 octombrie — 3 noiembrie: sub denumirea Ecoforum, la Sofia are loc un lung miting al organi- 
zaţiilor disidente; acesta se încheie prin cea mai mare demonstraţie din istoria de până acum a 
Bulgariei comuniste, la care participă peste 5.000 de persoane. 

9 noiembrie: cu ocazia şedinţei Biroului Politic, Jivkov este demis; Mladenov devine noul condu- 
cător al partidului. 

10 noiembrie: la plenara CC al BKP, Jivkov este demis din funcţia de secretar general al partidului, 
în locul lui fiind ales Mladenov. 

18 noiembrie: în fata catedralei Sf. Alexander Nevski din Sofia are loc o demonstraţie la care 
participă circa 100.000 de persoane. 

7 decembrie: este înfiinţat SDS, care devine primul partid de opoziţie din Bulgaria; în fruntea lui 
este ales Jeliu Jelev. 


1990 

3 ianuarie — 15 mai: au loc lucrările Mesei Rotunde bulgare (Kpvenama maca); în cursul desfăşurării 
lor sunt stabilite între altele regulamentul de desfăşurare a alegerilor şi principiile accesului şi 
prezenţei partidelor politice în media. 

18 ianuarie: Jivkov este arestat — şi odată cu el şi câţiva dintre cei mai apropiaţi colaboratori ai lui. 

10 şi 17 iunie: au loc primele alegeri parlamentare; PSB (este vorba de fostul partid comunist) iese 
învingător, obținând 57% din totalul de voturi exprimate; pe locul al doilea se situează SDS, cu 
36% din voturi. 

1989 
The Autumn of Nations 


Abstract 


In 1989, the entire world watched with astonishment as the communist system collapsed. From 
the initiation ofthe Round Table talks in Poland in February, until the execution of Elena and Nicolae 
Ceauşescu, Central and Eastern Europe went through a tumultuous, though surprisingly, relatively 
bloodless process of liberating from the communist regime. Today, almost a quarter of the century 
after those events, it seems that perspective is distant enough to carry out more balanced comparative 
studies. On the one hand, many people still remember the events that took place back then, but on 
the other, there is a generation, now stepping into adulthood, whose life falls in the era of freedom. 

This is a good perspective for analysing both the events that led up to it (the final years of communism 
and its fall) and an overview of the post-communist era. The elimination of the remnants of the system 
imposed by force on Central and Eastern European nations was not confined solely to pursuing 
far-reaching changes in the system in 1989 and even in the years that followed. Doing away with this 
communist legacy in all the countries in the region took far more time, and in some aspects the process 
is still ongoing. These factors had to be taken into account by the authors of this work. 

The analysis encompassed five countries that saw the change of the ruling regime, namely 
Bulgaria, Czechoslovakia, the German Democratic Republic (GDR), Hungary, Poland and Romania. 
The decision appears to be well-founded, as the processes that took place in Yugoslavia represent a 
separate and qualitatively disparate issue. The same can be said for the Union of Soviet Socialist 
Republics (USSR), where the key developments unfolded in the years 1990-1991, whereas in the 
somewhat isolated Albania, the changes followed at a later time. 

The title of this work, 1989: The Autumn of Nations, best illustrates the subject matter that the 
following pages are devoted to. The main events described and analysed by the authors took place 
in the autumn of 1989, which lies at the core of this book, where the collective actors of these events 
were the nations that gained independence after 45 years of subjection. Naturally, the entire analysis 
is not limited to the year 1989 — such narrowing down of the topic would hinder the exploration of 
the mechanisms and reasons behind the changes; they would also obstruct thestudy of both its effects 
and the remaining relics of communism in the present times. Therefore, the deliberations concerning 
each country subject to scrutiny have been divided into three parts: the waning years of communism, the 
immediate process of the fall of the regime and its impact further on. 

The underlying premise shared by the authors of this work is that the collapse of the system had 
predominantly economic causes that stemmed from the inefficient economic system. In the 1980s, 
all the communist countries were faced with crisis and had no prospects for recovery. What is more, 
the ruling elites were so resistant to innovation that it was not possible to implement substantial 
reforms without at least partial prior replacements within the ranks. 

The plan for a major overhaul of the system, later dubbed perestroika, was conceived in the 
Soviet Union and initiated with the appointment of Mikhail Gorbachev as the General Secretary of 
the Soviet Union’s Communist Party in 1985. The underlying premise behind perestroika was the 

defence of communism by a certain liberalisation of political and cultural life. The Soviet republics 
allowed an increasingly unhampered exchange of views, and as early as in 1988 the first mass 
organizations, usually called “National Fronts”, were formed. Though initially confined to supporting 
the ideology propagated by Gorbachev’s staff, in time they began to look towards autonomy for the 
republics, and subsequently independence, whereas in the case of the Baltic states — the negation of 
the Hitler-Stalin pact. 

The year 1989 saw a heightening of political activity in the USSR. Independence became a topical 
issue in the Soviet republics. The nationalist sentiments erupted most violently in the Caucasus, 
which had a highly complex ethnic situation, while a bulk of the conflicts did not concern the Kremlin 
at all. Inter-ethnic clashes broke out in the Armenian enclave of Nagorno-Karabakh in Azerbaijan 
in February 1988. In April 1989, riots unfolded in Georgia. In 1989, the Soviet Union was not only 
a political advocate of far-reaching transformations, but also a role model for the communist regimes 
of Central and Eastern Europe. In the beginning of the year, it might have seemed from the Kremlin’s 
perspective that perestroika would reinforce communism in the world — not its fall, which became 
certain by the end of the same year. Before losing complete control and focusing almost entirely on 
the internal struggle, the Soviet authorities encouraged the reconstruction of the system in the satellite 
states and strove to motivate local leaders as well as their state and party apparatuses in the same vein. 
The process, initiated in 1985, surpassed its borders and ultimately led to the fall of the totalitarian 
system several years later. 

Poland was the first country to liberate itself from communism, and several factors should be 
considered as they illustrate how distinct the situation in the country was from those of other 
communist states. The key aspect was the existence of a relatively strong opposition movement and 
an even stronger position of the Catholic Church. Other important issues were the total discredit of 
communism as a concept and the fact that Jaruzelski’s associates lacked vision for further governance. 
It is no wonder then that Soviet policies of perestroika caught on in the country. It was Poland that 
saw the first Round Table talks (6 February — 15 April), the first partially free elections (4 June), 
and the appointment of the first non-communist prime minister (24 August). 

Hungary followed in the wake of Poland. The era of Kadar’s “goulash communism” was 
becoming a thing of the past, along with the aged leader. Although the economic downtum was not 
as severe as in other countries in the region, the necessity of undertaking major reforms was evident. 
The Hungarian leadership adapted Soviet policies of perestroika practically from the beginning. In 
May 1988, Kádár was replaced Karoly Grósz, who was pro-reform, thus accelerating the process of 
dismantling communism. The opposition, initially frail and sparse, gradually began to draw increasing 
support. On 13 June, the Round Table talks began. The exhumation and second burial of Imre Nagy, 
on 16 June 1989, proved to be a milestone, as the event activated the society. In early October, the 
Hungarian Communist Party changed its name and began evolving towards a social democracy. The 
symbolic end of communism in the country may fall on 26 November, when the Hungarian people 
approved a “democracy package” in a nationwide referendum, although in reality the totalitarian 
system collapsed several months earlier. 

Chronologically, the next country to topple communism was the German Democratic Republic. 
East Germany was an artificial political entity from the very beginning. This may have been the 
reason why the authorities shunned refonms until 1989, perceiving them not only as a threat to their 
own position but also to the existence of the republic itself. The opposition in the GDR was weak, 
but became active in the late 1980s, as was the case with other countries of the Soviet bloc. 
Commemorations of the 40" anniversary of the communist state were observed with much panache 
in October 1989, yet just several weeks later, on 9 November, the Berlin Wall fell. The event marked 
a symbolic end of the system and the beginning of the unification of Germany. 

Nearly two weeks later, on 17 November, a demonstration was staged in Prague, triggering a swift 
fall of communism in Czechoslovakia. The ruling authorities did their utmost to hamper changes, yet 
when these proved inevitable, the system collapsed instantly. Already on 29 December 1989, a well- 
known opposition activist, Vaclav Havel, became president. The final stage of formal democratization 
in Czechoslovakia took place on 8-9 June 1990 with fully free parliamentary elections. 

Hardly had the echoes of the event faded out on the Vltava banks, when the dictatorship of 
Nicolae Ceaușescu was abolished in Romania. The opposition was practically non-existent in the 
country, yet the coup, following the outbreak of the revolution in Timişoara, and later in Bucharest, 
was staged by military men and party dignitaries who were discontent with the situation in the 
country. The December events in Romania, which is worth stressing, was the only really bloody 
experience in the process of doing away with communism in Central and Eastern Europe. The date 
of 22 December, marking the flight of the despised Ceauşescu by helicopter from the headquarters 
of the Central Committee of the Romanian Communist Party, went down in history. 

The last country to follow was Bulgaria, yet not because of a later initiation of the process of 
dismantling the system, as it began in autumn 1989 — on 10 November Todor Zhivkov, was removed 
from office — but because it is difficult to pinpoint a specific moment of the country’s shift to 
post-communist democracy. The authors have acknowledged the parliamentary elections, held in 
June 1990, as the groundbreaking date. 


Traducere de Alicja Baczynska 


Indice de nume 


Indicele nu include autorii publicaţiilor menţionate în notele de subsol. 


A 
Aczél, György 143, 149, 152, 160, 162 


Adamec, Ladislav 281, 289, 291-293, 295-297, 


300, 316-317, 418-419 
Agnieszka, Przemyslidka 28 
Albrecht, Hans 257 
Alexandru al II-lea, ţarul Rusiei 366 
Alganov, Vladimir 135 
Ananiev, Gheorghi 403 
Anders, Władysław 128 
Andreev, Metodi 403 
Andropov, luri 34-35, 217, 390 
Antall, Jozsef 169, 171, 174-186, 415-416 
Antonescu, lon 355 
Apostol, Gheorghe 331 
Ash, Timothy Garton 272-274 
Atanasov, Gheorghi 393-394, 398 
Avramov, Gheorghi 379, 387 


B 


Bacîrgiev, Evgeni 403 

Baev, lordan 25, 394 n. 1, 405 
Baeva, Iskra 24, 400, 405 
Bahr, Egon 203-204, 241 
Baker, James 392 

Bakis, Sonia 380-381 


Balcerowicz, Leszek 101-105, 108-110, 178-180 


Bankowicz, Marek 22 
Baranczak, Stanistaw 56 
Barcikowski, Kazimierz 70 
Bareja, Stanistaw 62, 131, 365 
Bartach, Kurt 213 

Barton¢ik, Josef 294, 303, 305 
Bartosik, Mojmir 316 
Bartoszewski, Władysław 113 
Bartuška, Václav 291 


Baťa, Tomáš 297 

Battěk, Rudolf 283 

Batuta, Henryk 128 

Bauer, Tamás 155-156 
Baumgart, Piotr 92 

Bălan, Radu 337-339, 341, 343-344 
Băsescu, Traian 359-361 
Bârlădeanu, Alexandru 348 
Becher, Johannes R. 214 
Beksiak, Janusz 63 n. 6 

Belka, Marek 63 n. 6 
Belodedici, Miodrag 326 
Belousová, Anna 302 

Bence, György 149, 154 

Benda, Václav 289 

Beneš, Edvard 310-311 

Bereanu, Vladimir 397 

Berecz, János 160, 162, 166, 172 
Berghofer, Wolf gang 230, 238 
Beron, Petăr 387, 396, 402, 407 
Bibó, István 154 

Bickhardt, Stephen 220 n. 1, 223 
Biedenkopf, Kurt 256, 259 n. 4 
Bielecki, Jan Krzysztof 64 
Bierman, Wolf 206, 213 

Bierut, Bolesław 43, 128 n. 1 
Bihari, Mihály 162 

Biľak, Vasiľ 271, 280, 298, 313 
Biró, Zoltan 174 

Birthler, Marianne 257 
Blandiana, Ana 347, 358 

Blažej, Anton 295 

Bobu, Emil 340-342, 346 
Bohley, Bärbel 219-220, 228 n. 2, 239, 264 
Böhm, Horst 229-230 

Böhme, Ibrahim 218, 249 
Bojilov, Grigor 376 


436 INDICE DE NUME 


Bokros, Lajos 185-188 

Bâlling, Klaus 204 

Bombikovâ-Maudigil, Petra 28 

Bonev, Bogumil 403 

Bor-Komorowski, Tadeusz 128 

Borowski, Marek 121 

Botinova, Anna 28 

Brandt, Willy 57, 202-204, 249-250, 252, 267 

Brasoveanu, Gheorghe 327 

Bratinka, Pavel 289 

Brecht, Bertoll 202 

Brejnev, Leonid 34-36, 40-41, 59, 94, 165, 210-211, 
224, 280, 284, 416 

Brovikov, Vladimir 98 

Brozova-Polednova, Ludmila 311 

Brucan, Silviu 329-331, 348-350, 361 

Briisewitz, Oskar 214 

Brzezinski, Zbigniew 58 

Budaj, Jan 289-290, 293, 295, 319 

Bujak, Zbigniew 65 

Burakowski, Adam 23, 28 

Bush, George 94, 332, 343, 415, 420 


C 


Calciu-Dumitreasa, Gheorghe 327 

Čalfa, Marián 292-297, 316, 319, 419 

Cană, lonel 327 

Caramitru, lon 347 

Camogursky, Jan 23, 289, 293, 295 

Carol IV de Luxemburg 311 

Carter, Jimmy 33, 57-58 

Casaroli, Agostino, cardinal 282 

Campeanu, Pavel 23 

Campeanu, Radu 350, 352 

Ceacirov, Kostadin 25 

Ceausescu, Elena 19, 323, 330-331, 340-341, 
344, 346, 348-349, 353-354, 362, 421 

Ceausescu, Nicolae 19, 39-41, 99, 146-147, 151-153, 
157, 163, 227, 321-357, 360-363, 373-374, 
380-381, 390, 394, 397, 402, 414, 420-421 

Ceausescu, Nicu 348, 354, 362 

Ceausescu, Valentin 326 n. 1, 362 

Ceausescu, Zoia 362 

Cernenko, Konstantin 34-35 

Černík, Oldřich 272 

Cemy, Vaclav 279 

Cervenkov, Vălko 39, 394, 400 

Cervenkova, Koprinka 383-385 

Chiril, sfantul 308-309 

Chitac, Mihai 339, 343, 347, 354 

Chiuranov, Ceavdar 384-385, 387 

Chiuranov, Dejan 384-385 


Chmel, Rudolf 277 

Chojecki, Mirostaw 56 

Chramostova, Vlasta 276 

Chytilova, Véra 278 

Cibulka, Petr 304 

Cierpinski, Waldemar 207 
Cimoszewicz, Wtodzimierz 119-120 
Cioran, Emil 363 

Ciosek, Stanistaw 70, 75 

Codogni, Paulina 26, 47 

Cohn, Ludwik 56 

Coman, Ion 335, 339-340, 342-344 
Comăneci, Nadia 333 

Constance de Hongrie 285 

Cooper, Gary 90 

Coposu, Corneliu 350, 355-356 
Cornea, Doina 327, 334, 348, 350, 356, 362 
Costadinov, Eftim 404 

Csoóri, Sandor 152, 154, 156-157, 159, 169 
Csurka, Istvân 152-159, 169, 176, 180 
Cywinski, Bogdan 55, 151 

Czarzasty, Włodzimierz 110 

Czuma, Andrzej 55 n. 1, 57-58 


D 


Dąbrowski, Jerzy 70 

Danailov, Stefan 405 

Darski, Józef 23 

David, Michal 314 

Davis, John R., jr 88 n. 1, 94, 97, 106-107 n. 2 
Dăscălescu, Constantin 342-343, 347 
Dej, vezi Gheorghiu-Dej, Gheorghe 
Deletant, Dennis 24, 357 

Demski, Gábor 155 

Dienstbier, Jiří 283, 292, 295 
Dienstbier, Zdeněk 283 

Dimitrov, Alexander 375 

Dimitrov, Filip 399, 401-403 

Dimitrov, Gheorghi 366, 370, 400, 402-403 
Dimitrova, Blaga 384-385 

Dincă, lon 345 

Dinescu, Mircea 41, 331, 347-348, 362 
Djurov, Dobri 381, 393 

Dobraczyński, Jan 65 

Dobre, Constantin 327 

Dobrovský, Luboš 279 

Doğan, Ahmed 372, 397, 407 
Domokos, Géza 350 

Donáth, Ferenc 151, 156 

Drawicz, Andrzej 100 

Dražská, Drahomíra 287 

Drees, Erika 265 


INDICE DE NUME 


Dubéek, Alexander 271-272, 280, 287, 289-290, 
293, 295-299, 312-313, 318 

Duchaé, Josef 256 

Duckadam, Helmuth 325, 326 n. 1 

Dudek, Antoni 27, 50 n. 1, 63 n. 4, 72 n. 5 

Duisberg, Claus J. 26, 215 n. 2, 220 n. 1, 245, 
256, 257 n. 5, 261 

Dumitrescu, Constantin Ticu 357, 359-360 

Dvořáček, Miroslav 305 

Dzielski, Mirostaw 63 n. 6 

Dzurinda, Mikuláš 302, 313 


E 


Ebeling, Hans-Wilhelm 250 

Eichel, Hans 204 

Eisler, Hanns 214 

Eliade, Mircea 363 

Elțîn, Boris 38 

Engels, Friedrich 202, 215-216, 310, 324 
Enke, Karin 207 

Eppelmann, Reiner 250, 264 

Erlandsson, Bengt Big 127 

Euler, Hans 202 


Falandysz, Lech 134 
Falcke, Heino 214, 219-220 
Falin, Valentin 243 

Falk, Feliks 56 

Fico, Robert 302-303, 313 
Fieldorf, Emil ,,Nil” 128 n. 1 
Filip, lulius 327 

Filipov, Gheorghi ,,Grisa” 379-381, 394 
Filo, Julius 307 

Finder, Pawet 128 
Fischbeck, Hans Jiirgen 223 
Fock, Jenő 142, 144, 161 
Fojtik, Jan 288 

Fonda, Jane 90 

Forman, Milos 278 
Fortuna, Lorin 359 
Franczak, Jozef 46 
Frasyniuk, Władysław 65 
Friedman, Milton 63, 186 
Ftáčnik, Milan 302 

Fuchs, Jürgen 205 n. 2 
Fučik, Julius 310 

Führer, Christian 226 


G 


Gabrielescu, Valentin 357 
Gaitandjiev, Stefan 379-380 


437 


Gajos, Janusz 132-133 

Gál, Fedor 23 n. 1, 289, 318-319 

Garlicki, Andrzej 27 

Gáspár, Sándor 142 

Gašparovič, Ivan 302 

Gărdev, Javor 406 

Geissler, Heiner 240 

Genscher, Hans Dietrich 203, 224, 240, 242-244, 
249, 257-258 n. 5 

Georgescu, Vlad 327, 357 

Geremek, Bronisław 68, 74, 77, 84, 92, 97, 113-114, 
135 

Gerlach, Manfred 231, 233, 417 

Ghenov, Eduard 375-376 

Gheorghiu-Dej, Gheorghe 331, 354-355 

Gierek, Edward 43, 53-54, 61, 102-103 n. 4, 
130-131, 146, 178, 208 

Giertych, Maciej 65, 113 

Giertych, Roman 113 

Gies, Gerd 256 

Glemp, Józef 65 

Głogowski, Karol 57 

Göhr, Marlies 207 

Goma, Paul 327, 362 

Gomułka, Władysław 43-44, 51, 143, 207 n. 2 

Göncz, Árpád 154, 177, 180, 416 

Góralczyk, Bogdan 26, 142, 147 n. 4, 179 

Gorbaciov, Mihail 34-42, 67, 74, 94, 99, 106, 
163, 165, 209-211, 212 n. 2, 222, 224-225, 
227, 230-231, 235, 243, 248, 271, 280-281, 
321, 328-329, 331-333, 335, 343, 366, 369, 
373-374, 377-378, 381, 383-385, 390-391, 
394, 409-410, 416-418, 420 

Gorzkowski, Jacek 20 

Gospodinov, Gheorghi 406 

Göting, Gerald 233 

Gott, Karel 277, 292, 314 

Gottwald, Klement 310-311 

Grabski, Tadeusz 210 

Grass, Günter 243 

Grebeniček, Miroslav 300 

Grósz, Karoly 159-168, 183 n. 2, 331, 414-415 

Grotewohl, Otto 201 

Grozev, Kostadin 25, 405 

Gueffroy, Chris 222 

Guşă, Ştefan 339, 341, 344, 347-348 

Gutzeit, Martin 241, 264 

Gwiazda, Andrzej 68, 71, 74, 85, 138 

Gysi, Gregor 234, 238, 240 n. 1, 245, 247-248, 
255, 265, 417 

Gyurcsány, Ferenc 188-189, 192-195 


438 


H 


Hager, Kurt 212, 237, 416 

Hajek, Jiří 275 

Haraszti, Miklós 155 

Havel, Ivan 276 

Havel, Vaclav 23, 275-276, 279, 283-285, 288-293, 
295-300, 303, 308, 311, 316-319, 385, 419 

Havemann, Robert 202, 213, 265n. 1 

Havlova, Olga 276 

Hempel, Johannes 226 

Herbert, Zbigniew 56 

Herger, Wolfgang 235 

Hermaszewski, Mirostaw 89 

Hermlin, Stephen 213 

Heym, Stefan 213, 234 

Hirsch, Ralf 220 

Hitler, Adolf 44-45, 147-148, 150, 202 n. 1, 280, 313 

Hofman, Karel 288 

Holmes, Leslie 21 

Honecker, Erich 39, 146-147, 201, 204, 207-213, 
215-217, 219, 221-225, 228-233, 235, 237-238, 
241, 244, 254-257, 258 n. 2, 259-260, 262-263, 
265 n. 1, 266, 269, 328, 373, 416-417 

Horakova, Milada 311 

Horn, Gyula 185-186, 191 

Horvath, Istvan 165, 175, 415 

Hrabal, Bohumil 277, 279 

Hradilek, Adam 305 

Hřebejk, Jan 315-316 

Hristova, Pasa 405 

Huhn, Martina 225 n. 3 

Hupatowski, Tadeusz 61 

Hus, Jan 308-310 

Husak, Gustav 39, 271, 273, 277, 280-281, 283, 
286, 288-289, 292, 294-295, 297, 312-313, 
315-316, 373, 418-419 

Husak, Petr 22 


Iliescu, Alexandru 328 

lliescu, Ion 328-329, 347-357, 359, 361-363, 399, 420 

Indra, Alois 271, 288, 298 

loan Paul al II-lea, papa 42, 49-50, 65, 68, 116, 
127, 128 n. 1, 135, 178, 285, 413 

Ionescu, Eugen 363 

Ioniță, lon 326, 329 

lugov, Anton 366 


Jackowicz, Jerzy 24 
Jager, Harald 236 
Jahn, Roland 205 n. 2 


INDICE DE NUME 


Jakeš, Milos 281, 286, 288-289, 294, 298, 418-419 

Jakobs, Karl-Heinz 213 

Jakubowska, Aleksandra 110 

Janiszewski, Michat 61 

Jarowinsky, Werner 219 

Jaruzelski, Wojciech 33, 39, 43, 60-62, 64-75, 
77-78, 81, 90 n. 3, 93-96, 98-99, 102-103 
n. 4, 105, 108, 133-134, 138, 178-180, 210, 
246-247, 255, 373, 414 

Jasny, Vojtéch 278 

Jelev, Jeliu 25, 378-380, 382-385, 387, 396, 399, 
407, 421-422 

Jeneral, Jaroslav 298 

Jicinsky, Zdenék 293, 298, 305 

Jirov, luri 379 

Jivkov, Todor 25, 39-40, 146, 332, 366, 368-370, 
372-376, 378-383, 385-403, 405-408, 422 

Jóźwiak, Jerzy 98 

Jurczyk, Marian 71 


K 


Kaczynski, Jarostaw 56, 96-98, 109, 111, 113, 
115, 124, 134-136, 139 

Kaczynski, Lech 56, 68, 96-97, 109, 111-113, 
134-139 

Kadar, Janos 39-40, 141-150, 152-158, 160-165, 
172 n. 1, 177-179, 184-185, 191, 193-194, 
198, 273, 331, 373, 391, 414-415 

Kaiser, Kerstin 266 

Kalinova, Evgenia 24, 400, 405 

Kaminski, Lukasz 113 

Kania, Stanistaw 43, 60, 178, 210 

Karakaceanov, Alexandar 384, 387, 393, 407 

Karakaceanov, Panaiot 387 

Kavan, Jan 305 

Kenedi, Janos 157 

Kessler, Heinz 235, 257 

Kevorkian, Kevork 378 

Kincl, Frantisek 287-288 

Kirchner, Martin 225 n. 3 

Kis, Csaba György 143 

Kis, Janos 149-160, 167, 171, 174-176, 186, 414 

Kisielewski, Stefan 49 

Kiszczak, Czestaw 61, 69-71, 73-74, 78, 80, 84, 
92-98, 100, 105, 134, 217, 246, 413-414 

Klaus, Vaclav 289, 292, 295, 300, 311, 217 

Kňažko, Milan 290, 293, 319 

Knotek, Ivan 294 

Kocab, Michael 317 

Kofman, Jan 21, 27, 72 n. 5, 100, 399 n. 1 

Kohl, Helmut 26, 139, 180, 203-204, 240-245, 
247-250, 252-256, 259-260, 262-263, 265, 
267-270, 291, 415, 417-418 


INDICE DE NUME 


Kohout, Pavel 276 

Kolarov, Kiran 406 

Koldunov, Alexander 34 

Kotodko, Grzegorz 102 n. 3 

Komandarev, Stefan 406 

Komocsin, Mihaly 156 

Komocsin, Zoltan 142 

Komorowski, Bronistaw 114, 136 

Konia, Imre 168 

Konrad, György 150 

Kornai, Janos 26, 145, 185, 198 

Korwin, Mikke Janusz 122 

Kozakiewicz, Mikotaj 91 

Krasicki, Janek 128 

Kratochvilova, Jarmila 279 

Krenz, Egon 216, 222, 225, 231-238, 241-244, 
248, 257, 328, 416-417 

Kriegel, Frantisek 311 

Kriucikov, Vladimir 100, 162, 212 n. 2,410 

Kfizan, Jiří 284 

Kroupa, Daniel 278 

Kryl, Karel 292 

Krynicki, Ryszard 56 

Kubišová, Marta 290 

Kiittler, Thomas 227 

Kukral, Stanislav 298 

Kundera, Milan 278, 305-306 

Kuras, Jozef ,,Ogien” 128 n. 1 

Kuron, Jacek 55-56, 58, 64-65 n. 2, 68, 73, 97, 
114, 137, 149 

Kusy,Miroslav 293 

Kutz, Kazimierz 132 

Kvetko, Martin 294 

Kwasniewski, Aleksander 80, 117-121, 123, 134-135 

Kwiatkowski, Robert 110 


L 


Labuda, Barbara 65 

Lafontaine, Oskar 203, 243, 253-254, 264-265 

Laki, Mihaly 156 

Lampe, Alfred 128 n. 1 

Langoă, Jan 306-307 

Lankosz, Borys 132 

Lazar, György 161, 414 

Leich, Werner 219, 225 

Lendl, Ivan 279 

Lengsfeld, Vera 218 

Lengyel, Laszlo 162 

Lenin, Vladimir Ilici 36, 83, 127, 193, 214, 240 
n. 1, 310, 324, 326, 333, 394 

Lepper, Andrzej 112, 136 

Leuschner, Andreas 230 


439 


Lewandowski, Janusz 64 
Lieberknecht, Christie 225 
Lilov, Alexandar 398 

Lis, Bogdan 65 

Lis, Ladislav 283, 293 
Litera, Bohuslav 20 
Litván, György 151 
Lityński, Jan 55-56 
Lobenwein, Tamás 28 
Lorenc, Alojz 287, 306 
Ludjev, Dimităr 25, 387 
Ludwig, Olaf 207 
Lukanov, Andrei 381, 389-393, 398, 408 
Lukanov, Carlo 390 
Lukanov, Todor 389 

Lux, Josef 303 
Luxemburg, Rosa 128, 214 


M 


Machulski, Juliusz 131 

Macierewicz, Antoni 56, 122-123, 137 

Macri, Emil 330, 338, 354 

Maizière, Lothar de 250-252, 254 n. 1, 255-256, 
263, 417 

Maleszka, Lesław 133 

Malinowski, Roman 97-98 

Malutan, Vasile 346, 357 

Malý, Václav, preot 283, 317-318 

Maniu, luliu 355 

Manolov, Petăr 385-386 

Marchlewski, Julian 127, 128 n. 1 

Marcinkiewicz, Kazimierz 113 n. 1, 136 

Maresse, Michael 31 

Maricikov, Chiril 399 

Markov, Gheorghi 375 

Marquardt, Regine 264 

Marušiak, Juraj 28 

Marx, Karl 148, 202, 215-216, 227, 310 

Masaryk, Tomáš Garrigue 311, 313 

Main, Ctirad 311 

Main, Josef 311 

Matolcsy, Gyărdy 162 

Matyja, Rafat 110 

Maurer, lon Gheorghe 331 

Mazilu, Dumitru 332, 349-350, 358-359 

Mazowiecki, Tadeusz 48-49, 63 n. 2, 68, 87, 92, 
98-101, 103, 107-109, 111, 114-115, 118, 
133-135, 137, 179, 246, 332, 392, 399, 414 

Mănescu, Manea 346 

Mečiar, Vladimir 177, 301-302, 313, 318-319 

Meckel, Markus 241, 249, 251, 264 

Medgyessy, Péter 161, 188, 191 


440 INDICE DE NUME 


Mehlhom, Ludwig 223 

Mejstřík, Martin 299 

Melinte, Doina 325 

Melone, Albert P. 25 

Menzel, Jiří 278 

Merkel, Angela 256, 258 n. 2, 264 n. 3 

Messner, Zbigniew 67, 69, 71, 100, 143 

Metodie, sfantul 308-309 

Michnik, Adam 50, 55-56, 58, 68, 73-74, 87, 89, 
93-94, 96 n. 2, 97-98, 110, 114-115, 117, 
137-138, 151 

Mielke, Erich 211, 217, 221, 226-227, 229, 231, 
233, 238, 244, 256-257, 417 

Migaš, Jozef 301 

Mihai I Hohenzollern, regele României 355 

Mihailov, Evgheni 397, 399, 406 

Miklosko, Frantisek 23, 289, 307 

Milbrand, Georg 256 

Milea, Vasile 339, 343-346 

Milewski, Mirostaw 61, 67 

Militaru, Nicolae 331, 347, 348, 351, 356, 361 

Miller, Leszek 121 

Miller, Petr 292 

Milota, Stanislav 276 

Minaé, Vladimir 277 

Minev, llia 375-377, 379, 384-386, 388, 395, 
407-408, 421-422 

Miodowicz, Alfred 67, 71-73, 78, 80, 82, 84, 413 

Misev, Gheorghi 380-381, 384, 421 

Mittag, Giinter 217, 225-226, 244 

Mitterrand, Francois 73, 139, 197 n. 2, 248, 283, 
285, 400, 419, 422 

Mladenov, Petar 378, 384, 389-399, 408, 422 

Mlynář, Zdeněk 276, 287, 318 

Mňačko, Ladislav 278 

Moczar, Mieczystaw 52, 147 

Moczulski, Leszek 57 

Modrow, Hans 26, 212 n.2, 227, 229-230, 237-238, 
243-245, 247-249, 252-254, 257, 417 

Modzelewski, Karol 55, 149 

Molotov, Viaceslav 37, 221 n. 1 

Momper, Walter 204 

Morawiecki, Kornel 64, 85, 138 

Morawski, Wojciech 20 

Morgiewicz, Emil 56 

Miiller, Gottfried 225 n. 3 

Mungiu, Cristian 360-361 

Mutafov, Encio 384 


Nahlik, Petr 286 
Nahlik, Stefan 307 


Naimski, Piotr 56 

Najfeld, Joanna 28 

Napieralski, Grzegorz 121 

Navratil, Augustin 282 

Navratilova, Martina 279 

Neff, Vladimir 279 

Nemeth, Miklós 161, 163-166, 168, 170-173, 
175, 177, 179-181, 224, 415 

Neubert, Erhardt 25-26, 225 n. 3, 241 n. 2, 244 
n. 4 

Nevski, Alexander 366, 395, 422 

Nicolaescu, Sergiu 24, 347, 357, 359, 361 

Niedzielak, Stefan 78 

Niemen, Czestaw 405 

Novotny, Antonin 271 

Nowosad, Andrzej 24 

Nozick, Robert 63 

Nyers, Rezső 142, 144, 150, 156, 161-164, 166, 
168, 172-174, 191, 415 


O 


Ochab, Edward 43 

Offe, Claus 21 

Ogoranu, lon Gavrilă 326 

Olaru, Stejărel 358 

Olejniczak, Wojciech 121 

Oleksy, Józef 120-121 

Olszewski, Jan 106, 108-109, 111, 122-123, 137 

Qlszowski, Stefan 67, 210 

Olteanu, Constantin 335 

Olvári, Mihály 162 

Onyszkiewicz, Janusz 73 

Opletal, Jan 285, 419 

Oprea, Marius 358, 360 

Orbán, Viktor 159-160, 167-168, 171, 174-176, 
182, 186-188, 193-197, 199 

Orszulik, Alojzy 81 

Otáhal, Milan 22 


P 


Pacepa, lon Mihai 330-331, 356, 420 
Paczkowski, Andrzej 27 
Pajdak, Antoni 56 

Palach, Jan 272, 283, 310, 419 
Panenka, Antonin 279 

Panev, Ivan 384 

Papp, László 336 

Paraschiv, Vasile 327, 362 
Paroubek, Jiří 305 
Pasikowski, Władysław 132 
Passer, Ivan 278 


INDICE DE NUME 441 


Patocka, Jan 275 
Pavel, Ota 279 
Pavlíček, Michal 317 
Pavlov, Valentin 410 
Pawlak, Waldemar 120 
Peczak Andrzej 121 
Petkov, Nikola 395-396, 399 
Petransky, Ivan 307 
Petrescu, Dan 334-335 
Piasecki, Bolestaw 52-53 
Piasecki, Bronistaw 50 n. 1 
Pieck, Wilhelm 201 
Pietrzak, Jan 30 
Pilecki, Witold 128 n. 1, 132 
Pitsudski, Jozef 128 
Piwowski, Marek 131 
Plocek, Evzen 272 
Plojhar, Josef, pr. 273 
Poche, Klaus 213 
Pohl, Karl Otto 253 
Polanski, Sol 394 
Popietuszko, Jerzy, pr. 388 
Poppe, Gerd 220, 264 
Poppe, Ulrike 219-220, 264 
Portocală, Radu 24, 356-357 
Portugalov, Nikolai 243 
Postelnicu, Tudor 345 
Pozsgay, Imre 152, 156, 159-160, 162-168, 170-175, 
180, 415 
Premysl, Ottokar 1 285 
Priboi, Ristea 330 
Prohaszka, Imre 28 
Prutianu, Stefan 335 
Pyjas, Stanistaw 58, 133 


Q 
Quandt, Bernard 238 


Radev, Valentin 375 

Radevski, Hristo 384 

Rajk, László 141 

Rajk, László, jr. 155 

Rakosi Matyas 141, 151, 176 

Rakowski, Mieczystaw Franciszek 43, 71-75, 80, 
86, 89, 95-100, 107, 118, 413 

Ralin, Radoi 384-385 

Ramelow, Bodo 265 

Rasin, Alois 310-311 

Rauchfuss, Wolfgang 235 

Reagan, Ronald 30, 33-34, 36, 42, 61, 64-65, 68, 
328 


Reissing, Rolf 215 n. 2 

Religa, Zbigniew 89 

Reykowski, Janusz 65 

Ribbentrop, Joachim von 37 

Richter, Frank 230 

Ribakov, Anatoli 37 

Rijkov, Nikolai 333 

Rédder, Andreas 25-26, 239, 243, 253, 268 
Rodowicz, Jan ,,Anoda” 133 
Rodowicz, Maryla 131 

Roman, Petre 347, 349-352, 359, 361 
Roman, Valter 347 

Romsics, Ignac 26, 143-144, 150 n. 1, 165, 179 
Rosiewicz, Andrzej 40 

Roszkowski, Wojciech 21, 27-28, 100 
Riihe, Volker 250 

Rulewski, Jan 71 

Ruml, Jan 284, 303 

Rusan, Romulus 358, 360 

Rust, Mathias 34 

Rychlik, Jan 22 

Rydzyk, Tadeusz 117 

Rywin, Lew 110-111, 118, 


S 


Šabatová, Anna 287 

Sacher, Richard 294, 305 

Saharov, Andrei 37 

Santor, Irena 131 

Schabowski, Günter 212 n.2,234, 236, 242, 257 
Schalk-Golodkowski, Alexander 238, 417 
Schäuble, Wolf gang 240-241, 256 
Schlesinger, Klaus 213 

Schmidt, Helmut 203-204 
Schmögnerová, Brigita 302 
Schnitzler, Karl-Eduard von 233 
Schnur, Wolfgang 218, 250, 256, 417 
Schönherr, Albrecht 216, 218 
Schorlemmer, Friedrich 265 

Schröder, Gerhardt 204, 270 

Schürer, Paul 217, 235, 241, 417 
Schuster, Rudolf 313, 319 

Schwann, Gesinne 204 

Schwarz, Karl Peter 280 

Segeš, Dušan 28 

Seghers, Anna 202 

Seifert, Jaroslav 279 

Seiters, Rudolf 228 n. 2, 240-241, 254 
Seyppel, Joachim 213 

Siani-Davies, Peter 24 

Siderov, Volen 377, 407 

Siedzikówna, Danuta „Inka” 132 


442 INDICE DE NUME 


Sikorski, Radostaw 113 Svoboda, Jiří 300 
Sita-Nowicki, Władysław 78 Svoboda, Ludvik 272, 310 
Šimečka, Martin M. 279, 319 Swierczewski, Karol 128 
Šimečka, Milan 313 Szabo, Ecaterina 325 

Simeon de Saxa-Coburg-Gota 403, 407 Szâlasi, Ferenc 141 
Simeonov, Petko 380, 384, 387, 394, 396, 407 Szczepański, Michał 61 
Simov, Grigor 376 Szczepkowska, Joanna 91 
Siwicki, Florian 61, 74, 100, 105 Szczęsna, Joanna 56 

Siwiec, Ryszard 310 Szendzielorz, Zygmunt „Łupaszka” 128 n. 1 
Sîbev, Hristofor 388 Szewczuwaniec, Andrzej 127 
Škoda, Jan 293 Szmajdziński, Jerzy 121 
Skórzyński, Jan 26 

Skubiszewski, Krzysztof 100, 249 S$ 


Skvorecky, Josef 278 

Slabakov, Petar 380, 386-387, 407, 422 
Slota, Jan 302, 307 

Smarzowski, Wojciech 132 

Smid, Martin 286-287, 320 


Salamanov, Naum, vezi Suleimanov, Naim 
Sarapov, Victor 390-391, 393-394, 421 
Sevardnadze, Eduard 38 

Sopov, Grigor 392 


Smrkovsky, Josef 271 
Sokol, Jan, arhiep. 307 T 
Sokolov, Serghei 34 Tanev, Gheorghi 371 
Soupal, Josef 311 Targalski, Jerzy 28 
Spiridon, Cassian Maria 335 Tatarka, Dominik 279 
Springsteen, Bruce 130 Tănase, Stelian 20, 24 
Srp, Karel 283 Tejchman, Miroslav 20 
Stacho, Lubo 28 Teltschik, Horst 240 
Stalin, losif 15, 39, 43-44, 128 n. 3, 193, 201, Templin, Wolfgang 220 

211, 366, 390, 432 Thatcher, Margaret 33, 248 
Staniszkis, Jadwiga 21 Tiefensee, Wolfgang 267 
Stank, Jozef 298 Tigrid, Pavel 205, 298 
Stănculescu, Elena354 Timm, Ernst 232 n. 1 
Stănculescu, Victor Atanasie 339, 343, 345-348, Tisch, Harry 235 

351, 354, 359 Tismăneanu, Vladimir 20-21, 359 
Stefan Wyszyński, cardinal 33, 48-50, 53, 60 Tiso, Jozef 313 
Štefánik, Milan Rastislav 296, 309, 313 Tocqueville, Alexis de 255 
Stella, Szonja 28 Todorov, Stanko 380-381 
Stelmachowski, Andrzej 68 Tokes, László 41, 336-338, 348, 362, 420 
Štěpán, Miroslav 285, 287-289, 294, 320 Tokes, Rudolf L. 152, 162 
Stoenescu, Alex Mihai 24 Tomášek, František, cardinal 282 
Stokłosa, Henryk 92 Tomaszewski, Jerzy 22 
Štoll, Ladislav 279 Tomczyk, Wojciech 133 
Stomma, Stanisław 49 Topolánek, Mirek 311 
Stoph, Willy 231, 234, 237, 244, 256, 417 Torgyán, József 160 
Strauss, Franz Joseph 204, 208, 210 Trembicka, Krystyna 26 
Štrougal, Lubomir 281, 419 Trencev, Konstantin 385-386, 396, 407 
Štúr, Ľudovít 310,317 Trifonov, Ivailo 380 
Suchowolec, Stanisław 78 Troianov, Ilia 401, 406 
Suk, Jiří 22 Trzeciakowski, Witold 63 n. 6, 87 
Suleimanov, Naim 372 Tudor, Corneliu Vadim 361 
Süleymanoğlu, Naim, vezi Suleimanov, Naim Turowicz, Jerzy 48, 78 
Švéd, Jan 286 Tusk, Donald 64, 113, 136 


Sverma, Jan 310 Tyminski, Stanistaw 108, 135 


INDICE DE NUME 


Tekov, Teko 376 


U 


Uhde, Milan 279 

Uhl, Petr 283, 286-287, 417 
Ujvarossy, Emé 336 

Ukielski, Paweł 22, 28 
Ulbricht, Walter 147, 201, 207-208, 211, 214 
Ullman, Wolf gang 239, 264-265 
Urban, Jerzy 66, 74, 88 
Urbanek, Karel 289, 294, 297 
Urbanek, Zdenék 276 

Ursu, Gheorghe 327 

Uzunova, Rumiana 393 


Vv 


Vacek, Miroslav 305 

Vaclav, sfantul 309 

Vaculik, Ludvik 279 

Vajda, Mihaly 150 

Vanous, Jan 31 

Vasarhelyi, Mikl6s 151 

Vasilev, lordan 397 

Verdet, Ilie 327, 347 

Videnov, Jan 399, 403 

Vlad, Iulian 329, 331, 338-339, 345, 347, 349, 354 

Vlad, Nelu 323 

Vodenicearov, Pirin 387 

Vodenicearov, Rumen 376-377, 382, 384, 387, 
396, 407, 422 

Vogel, Hans Jochen 240-241, 249 

Voiculescu, Dan 359 

Voigt, Kerstin 204 

von Hayek, Friedrich 63 

Vondra, Alexandr 284, 318 

Vondrackova, Helena 277, 314 

Vykoukal, Jiří 20 


W 


Wajda, Andrzej 56, 74, 90, 94, 132 

Walentynowicz, Anna 58, 85, 138 

Watesa, Lech 56, 58-59, 64-65, 68, 70-71, 73-78, 
84-90, 92-93, 96-94, 104, 108-109, 113, 115, 
120, 124-125, 133-135, 137-138, 183,228n. 
2, 246, 256, 413 A 


Warnig, Matthias 258 

Wasilewska, Wanda 127 
Wasilewski, Tadeusz 24 

Weiss, Konrad 264 

Weiss, Peter 299-302 
Wielowieyski, Andrzej 68, 95 
Wilczek, Mieczystaw 72 
Wildstein, Bronistaw 123-124, 133 
Wilhelmi, Roman 365 

Willaume, Małgorzata 23 

Witt, Katharine 207 
Wnuk-Lipinski, Edward 63 n. 5 
Wodecki, Zbigniew 131 

Wojnicki, Jacek 21 

Wojtyła, Karol, vezi loan Paul al II-lea 
Wolf, Christa 234, 265 n. 1 

Wolf, Markus ,,Misa” 212, 234, 238, 416 
Wollenberg, Knud 218 

Wonder, Stevie 90 

Wonnenberger Christoph 226 
Wujec, Henryk 74 

Wyszkowski, Krzysztof 138 


Z 


Žáček, Pavel 304 
Zagladin, Vadim 94 

Zajic, Jan 272 

Zanussi, Krzysztof 56 
Zapotocky, Antonin 310 
Zappa, Frank 317 

Zarkin, Gheorghi 375 
Zavadil, Miroslav 288 
Zawadzki, Aleksander 128 
Zawadzki, Tadeusz ,,Zoska” 128 
Zawadzki, Wactaw 56 
Zawieyski, Jerzy 49 
Zeman, Milos 305 

Zeman, Peter 28 

Zielinski, Adam 91 
Ziembinski, Wojciech 56 


Ziftâk, Milan „Růžička”, vezi Smid, Martin 


Ziobro, Zbigniew 112-113 
Zlatarov, Tvetan 385 
Znepolski, Ivailo 405 


443 


„Adam Burakowski, Aleksander Gubrynowicz şi Pawel Ukielski descriu evenimentele 
care au avut loc în 1989 în Polonia, Ungaria, Republica Democrată Germană, Ceho- 
slovacia, Bulgaria şi România şi care au ţinut planeta agitată pe parcursul întregului an. 
Autorii ne prezintă argumentat cauzele care au dus la căderea sistemului comunist în 
Europa Centrală şi de Est, dezvoltând un întreg palier de argumente, de la criza siste- 
mică a regimurilor şi rolul disidentei până la noul model reformist de politică adoptat 
de Mihail Gorbaciov, care a provocat neintentionat prăbuşirea sistemului pe care îl 
dorea salvat. În plus, autorii vin în întâmpinarea cititorului interesat cu o nouă cerce- 
tare a traseului pe care fiecare dintre ţările studiate l-a avut după căderea comunis- 
mului. Utilă ca să înțelegem că, aşa cum nu putem compara evenimentele din 1989 din 
România cu cele din Ungatia sau Polonia ori pe cele din Bulgaria cu cele din RDG sau 
Cehoslovacia, nici tranziţia din toate aceste tari nu a parcurs şi nici nu avea cum să 
parcurgă drumuri asemănătoare. Utilă, de asemenea, ca să nu uităm fragilitatea demo- 
cratiei şi complicatele procese de consolidare a ei. 


Preferând în mod inspirat varianta textului scris atrăgător, cei trei autori reuşesc per- 
formanta de a povesti şi de a conversa. De a povesti istoria recentă şi dramatică a şase 
țări europene, printre care şi a noastră. Apoi, de a conversa cu noi, cititorii, despre 
tranziţie şi democraţie, subiecte care ne-au marcat existenţa de peste douăzeci de ani. 
Credeţi că aveţi in mână doar o carte ştiinţifică? Cititi-o! Vă veţi bucura de o lectură 


lăcută, uşoară, dar cu greutate însemnată în acelaşi timp.” 
e 3 E iza: Stejărel Olaru 


Polonia: unde a început totul + Ungaria: schimbări nefinalizate + RDG: eşecul 
revoluţiei? + Cehoslovacia: implozia sistemului + România: un decembrie 
însângerat * Bulgaria: în căutarea unui sfârşit al comunismului 

